
Hrast.  Dr.  Fr.  Derganc 130 

Sredi  pomladnje  noci.  Roman  Romanov 718 

Zima.  Fran  Valenčič 705 

Lepa  Vida.  Ivan  Cankar \      .     578 

Lovec.  Josip  Kostanjevec 67 

Pisma.  Zofka  Jelovšek 412,  463,  535 


IV 

Strán 

Prijateljstvo  in  ljubezen.  Jos.  Frančič   299,  358,  423,  489,  541,  619, 

O  Vegovi  smrti.  Dr.  Fr.  Vidic 375 

Prijatelj 231 

Prešeren  v  Moravčah.  Makso  Pirnat 111 

„Življenje  in  smrt  Petra  Novljana".  Dr.  Jos.  Tominšek  .     630 

Časopis  Musea  království  českého 120,  382 

Časopis  za  zgodovino  in  narodopisje 312 

„Česká  literatúra  19.  stôl."  Janko  Pretnar 119 

I.W. 54 

Emanuel  ši.  z  Lešehradu:  „Ideje  a  profili".  —  „Podpora  života". 

—  „Pruseky".    —    „Shroucení".  —  „Když  kvetou  ruže". 

Anton  Dermota         57,  58,  120,  315,  440 

„Hiša  Marije  Pomočnice".  Ivan  Cankar.  Dr.  Iv.  Merhar      310, 

379,  435 

Hristov  Kiril:  Izbrani  stihotvorenija.  A.  A 252 

„Hrvatske  Matice"  knjige  za  1.  1903.  Dr.  Fr.  Ilešič.      .        184,  312 

Hrvatski  pokret.  Milan  Marjanovič.  R.  P. 185 

Hrvatskih  narodnih  pripovijedaka  knjiga  III.  Strohal  R.  Dr.  Fran 

Ilešič .381 

„Iz   knjige  življenja".  II.  zvezek.  Josip  Kostanjevec.    Dr.  Josip 

Tominšek .  ....        251,  436 

Jesenka  Dragotina  pesmi 630 

„Job"  in  „psalm  118".  Prevod  Šimona  Gregorčiča.       .      .      .     695 
„Jugoslavenske  akademije  znanosti  i  umjetnosti"  knjige.  Dr.  Fr. 

Ilešič 314,  381,  438 

„Julij  Cezar".  Poslovenil  Oton  Zupančič 566 

Kersnika  Janka  zbrani  spisi.  Zvezek  III.  — a —         ....     380 

„Kirdžali" 506 

Knjižna  božična  in  novoletna  darila 53 

Koharič  Janko:  Das  Ende  des  kroatischen  National-Kônigtums     698 
Kollár  Jan.  Jan  Jakubec 571 

Kos  Franc  dr. :    Gradivo  za  zgodovino    Slovencev  v  srednjem 

veku.  K 53 

Kostanjevec   Josip:     „Iz    knjige    življenja".     II.  zv.     Dr.  Jos. 

Tominšek 251,  436 

„Ella".  Dr.  Jos.  Tominšek 632 

Kostič  Lazár:  O  Jovanu  Jovanoviču  Zmaju.  Janko  Lokar       .  635 
Krit.  Jahresbericht  Uber  die  Fortschritte  der  rom.  Philologie.  Karí 

Vollmuller.  —  /— 55 

Lepopisne  vaje.  Janez  Levec.  — a — 569 

Lj  ubi  jánska  katastrofa.  Ante  Kovačič.  R.  P. 762 

Ljudska  knjižnica.  III.  zvezek 695 

„Lopudska  sirotica".  Petar  Preradovič,  Stjepko  Ilijič.  R.  Perušek 

119,  438 
Magaraševič  Djordje:   Život  i  književni   rad  Nikanora  Grujiča, 

pakračkog  vladike.  Dr.  Fran  Ilešič 763 

Marjanovič  Milan:  Fragmenti.  R.  P. 185 

Menično  pravo.  Anton  Kuder 696 

Mestne  nižje  reálke  v  Idriji  tretje  izvestje 507 

Meško  Ksaver:  „Ob  tihih  večerih".  Dr.  Jos.  Tominšek       .      .  181 

Dermota 634 

Murka  M.  drja   razprava   v  časopisu  „Euphorion".    Dr.  Josip 

Tominšek 761 

„Národopisný  sborník  čechoslovanský" 315 

Naseljenost  prebivalstva  na  Kranjskem.  Zemljevid  dr.  Dragotina 

Lončarja 507 

Nemško-slovenska  sodno-zdravniška   terminologija.     Dr.    Alojz 

Homan.  Dr.  Fr.  Derganc 567,  632 

Nitriansky  politický  trestný  process.  Dr.  J.  Markovič.  Es        .  120 

„Omladina" 505 

Pentologija.  Hrvatski  kraljevi  (924—1102).    Tomislav.  Historija 

u  5  čina.  R.  P. 55 

„Pod  novim  orlom".  A.  Aškerc 310 

Popis  publikacija  jugoslavenske   akademije   znanosti   i   umjet- 

nosti.  R.  P. 764 

Prešernov  zapuščinski  akt.  Avgust  Žigon 507 

„Rokovnjači".  Drugi  natisk  igre 697 

„Romeo  in  Julija".  Poslovenil  Ivan  Cankar 506 

Smeri  našega  pravopisa  in  pravorečja.  Dr.  Jos.  Tominšek        .  569 

Štreklja   prof.   dr.   toletna    jezikovna   dela.     — a — .    Dr.    Jos. 

Tominšek 381,  696 

„Talija" 506,  569,  697 

Thallóczy  Lajos  és  Hodinka  Antal :  Magyarország  mellektarto- 

Tominšek 313 

Ilešič 381,  698 

„Novi  akordi".  v.  r 253,  508 

— a— 700 

766 

I.  Massenot:  „Manon".  Dr.  Jos.  Tominšek 123 

Národní  divadlo  v  Pragi.  Z.  Jelovšek 189 

„Petar  Svačic".  Pahor 122 

Macedónski  vstaš. 

Vardár  šumí,  šumí,  bučí  ... 
„Kje  sem,  kje  sem  tu  sred  nocí? 

„Kje  sem?  Kurišče  me  ogreva? 
In  luč  po  snegu  mi  odseva?  .  .  . 

„Kaj?  Še  živim?  Ni  turški  strel 
do  smrti  v  prsi  me  zadel? 

„Kako  me  rana  ljuta  pece ! 
Ah,  kri  iz  nje  rudeča  teče  .  .  . 

„In  kdo  ste  vi,  in  kdo  ste  vi? 
Slabo  že  vidijo  očí  .  .  . 

„Kaj  okrog  mene  tu  stojíte? 
Molčite,  nič  ne  govorite?" 

„„Vsi  tvoji!  Kaj  nas  ne  poznáš? 
Vsi  tvoji,  hrabri  vodja  naš!"" 

„Bog  živi,  bratje,  vas,  hajduki! 
Ah,  v  smrtni  gledate  me  muki  .  .  . 

„To  bil  je  boj  krvav  ríocoj !  .  .  . 
„Da,  da  .  .  .   Spomin  se  vrača  moj 

„In  draga  naša  vas?"  .  .  .  „„Požgana!"" 
„In  žena  moja?"  .  .  .  „„Je  zaklana!"" 

„In  hči  Ivanka,  moja  hči?" 
„„Oskrunjena  ti  od  zverí!"" 

„In  sin  moj,  Penčo?"  .  .  .  „„„Tu  sem,  oče! 
Jaz  sam  sem  živ  .  .  ."""   „Je  H  mogoče? 

„Sin  moj,  umrjem  lahko  sam. 
V  spomin  ti  dam,  kar  še  imam, 

„najdražje  premoženje  svoje. 
Ná,  vzemi  si  orožje  moje! 

„Ná  puško  mojo,  handžar  moj! 
Pa  pojdi  v  boj  spet  kar  nocoj! 

„V  boj  na  krvnika,  na  Turčinaí 
Vse  vzel  nam  že  je  ta  zverina, 

„poguma  pa  nam  vzel  še  ni! 
Junaško  nam  ?srcé  gorí 

„za  domovino  ljubo,  sveto. 
Da  snameš  ž  nje  igó  prokleto, 

„s  hajduki  pojdi,  Penčo,  v  boj! 
Umrjem  lahko  sam  nocoj  .  .  . 

„Kaj  okrog  mene  tu  stojíte? 
Naprej,  naprej  na  boj  hitite! 

„Naprej!"  .  .  .  Zapri  je  vstaš  očí  ,  .  . 
Šumí  Vardar,  šumí,  bučí  .  .  . 


A.  Aškerc. 


Ivan  Pucelj :  Očiščenje. 


Očiščenje. 

Spisal  Ivan  Pucelj. 

osta,  umazaná  megla,  prenasičena  s  premogovim  dimom 
in  vsakovrstnim  drugim  neprijetnim  vonjem,  težka  kakor 
mora,  je  ležala  ob  poldevetih  zjutraj  po  mestnih  ulicah, 
ko  je  stopal  notárski  kandidát  Štefan  Ribič  proti  pisarni. 
Prišedši  v  Dolgo  ulico  pa  se  je  hipoma  okrenil  v  drugo 
smer,  motril  s  plašnimi  pogledi  vsakega  pasanta,  ki  mu 
je  prihajal  nasproti,  potegnil  ovratnik  preko  ušes  ter  je  podvizal 
korake.  Na  voglu  sosednje  ulice  pa  je  obstal  pred  lično  dvonad- 
stropno  hišo  ter  se  pazno  oziral  po  oknih  stanovanja  svojega  pri- 
jatelja  dr.  Ivana  Podboja,  odvetniškega  koncipijenta,  v  katerem  so 
bile  závese  že  do  polovice  oken  privzdignjene. 

Lahno  vznemirjen  je  takoj  nato  stopil  v  vežo  ter  odhitel  po 
položnih  kamenitih  stopnicah  v  prvo  nadstropje.  V  trenotku  pa,  ko 
je  hotel  pri  vratih  na  hodnik  pozvoniti,  se  je  pojavila  doktorjeva 
kuharica,  ki  je  hitela  s  košarico  na  roki  po  ražne  kuhinjske  po- 
trebščine  na  trg. 

Predno  ga  je  utegnila  pozdraviti,  jo  je  že  vprašal,  če  je  go- 
spod  doktor  še  doma. 

„Ne  več,  odpeljali  so   se  že  s  prvim  vlakom  na  Gorenjsko!" 
To  je  Ribič  sicer  že  práv  dobro  vedel,    vendar  ga  je  odgovor 
práv  razveselil.  Stopil  je  skozi  odprta  vráta  na  hodnik,  kuharica  pa 
je  odhitela  po  stopnicah  navzdol  in  izginila  v  meglo. 

Gospôd  Ribič  je  še  malo  postal  tik  vrat  na  hodniku,  da  bi  se 
prepričal,  je  li  služkinja  že  res  odšla  ali  pa  se  morda  še  povrne 
po  kaj ;  ko  pa  se  je  uveril,  da  je  od  vseh  stráni  popolnoma  na 
varnem,  se  je  čudno  zlobno  nasmejal,  tako  da  je  bil  njegov  lepi, 
resni  moški  obraz  za  hip  ves  popačen,  malone  ostuden,  ter  je  za- 
klenil  od  notranje  stráni  vráta,  skozi  katera  je  bil  vstopil. 

In  s  tihimi,  opreznimi  koraki  je  nato  smuknil  kakor  tat  mimo 
kuhinje  in  sprejemne  sobe  ter  močno  vznemirjen  potrkal  na  vráta 
spalnice  svojega  prijatelja  dr.  Ivana  Podboja.  In  ne  da  bi  čakal  od- 
ziva,  je  pritisnil  kljuko   in  v  istem  hipu  je  že  tudi   stal  sredi  sobe. 

„Servus,  dušica,  kako  se  kaj  počutiš" 

Gospa  dr.  Podbojeva  je  stala  tik  otročje  posteljce,  v  kateri  je 
spalo  dve  leti  staro  dete,  in  se  je  vsa  zdrznila  po  životu  kakor  tre- 
petlika,  ko  je  vstopil  Štefan  Ribič.  Objokane  in  kalné  oči  je  imela 
vprte  v  speče  dete  in  se  niti  ni  ozrla  na  došleca,  ki  se  ga  je  bila 
tako  silno  prestrašila. 

„Ti  si  jokala,  ljubica?    Zakaj  si  jokala,   zakaj,   povej  mi  no!" 

Ribič  je  izpregovoril  to  z  mehkim,  sočutnim  glasom  in  jo 
prijel  za  roko,  ki  jo  je  izkušal  poljubiti,  a  ona  se  mu  je  z  vso 
odločnostjo  iztrgala  in  se  obrnila  k  oknu.  To  ga  je  frapiralo. 
Došlej  je  bil  vajen  pri  njej  vse  drugačnega  vedenja.  Bila  mu  je 
vdana  in  však  hip  pripravljena,  ustreči  vsaki  njegovi  želji,  tudi  če 
bi  uničila  s  tem  samo  sebe.  Bila  mu  je  celo  preveč  pokorná  in 
poslušná  in  práv  zato  je  začel  podcenjevati  njeno  ljubezen,  ki  jo  je 
šmátral  naposled  za  nekaj,  česar  ne  more  nikdar  izgubiti.  Pred 
letom  dni  je  bila  vanj  tako  slepo  zaljubljena,  da  je  pozabila  na  vse. 
To  pa  je  bil  on  uporabil.  Začel  je  nemoralno  razmerje  z  ženo  svo- 
jega  najboljšega  prijatelja,  kateremu  je  bil  i  on  sam  najboljši  pri- 
jatelj.  Bil  je  tudi  sam  oženjen  in  rodbinski  oče.  In  v  tistih  časih  je 
postal,  zaverovan  v  lepe  oči  soproge  svojega  prijatelja,  iz  poštenega, 
obce  spoštovanega  moža  navaden  lopov,  goljuf,  ki  je  sleparil  pri- 
jatelja, svojo  ženo,  samega  sebe  in  ves  svet.  Takoj  spočetka  ga 
je  bilo  strah  tistega  groznega  padca  in  takrat  je  imel  v  sebi  še 
dovolj  moci,  da  bi  bil  krenil  nazaj  s  poti,  ki  ga  je  drevila  v  prepad, 
ali  vselej  je  to  preprečila  ona,  ki  ga  je  v  svoji  silni  ljubezni  vleklá 
globoče  in  globoče.  In  takrat  si  je  ustvaril  o  njej  čudno  sodbo, 
sodbo,  ki  mu  je  pristno,  vročo  ljubezen  izpremenila  v  strast,  katere 
se  ne  more  iznebiti,  ker  mu  nedostaje  za  to  potrebne  moci  in 
volje.  Tako  pa  se  je  naposled  uživel  v  to  in  z  mirnim,  na  videz 
poštenim  obrazom  je  slepil  svojega  prijatelja,  svojo  ženo  in  samega 
sebe.  In  privadil  se  je  ternu  tako,  da  ga  je  bilo  končno  že  strah, 
če  je  le  pomislil,  da  bo  moralo  biti  enkrat  tega  konec. 

„Irma,  kaj  pa  naj  to   pomenja?" 

Ona  je  molčala  in  se  ga  ni  upala  pogledati  v  oči,  katerih  po- 
gledu  se  je  pokoravala  vselej.  Stala  sta  tako  nekaj  trenotkov  drug 
tik  drugega  in  Ribič  je  iskal  načina,  po  katerem  bi  bilo  najbolje 
nastopiti.  Napravil  se  je  hladnega  in  brezbrižnega. 

„Hm,  tako,  tako  .  . .  moja  ljubica  je  danes  slabé  volje.  Oprosti ! 
Če  bi  bil  vedel,  da  sem  ti  neljub,  bi  gotovo  ne  bil  prišel.  Sicer  pa 
lahko  takoj  grem,  vsiljiv  nočem  biti  nikomur." 


Ivan  Pucelj :  Očiščenje. 


Prijel  je  v  roke  klobúk  in  stopil  k  vratom,  kakor  da  hoče 
oditi.  Toda  nanjo  to  ni  napravilo  nikakega  učinka,  dasi  je  bil  trdno 
uverjen,  da  jo  s  tem  premaga.  To  ga  je  docela  razočaralo  in  s  tem 
silnejšo  močjo  je  zahrepenel  po  njej.  Vendar  ga  je  jezilo,  da  bi  ji 
moral  to  pokazati,  zato  se  je  izkušal  takoj  maščevati. 

„Ha,  ha,"  se  je  nasmejal  zlobno  in  se  povrnil  k  njej  ter  jo 
objel:  „Ali  si  se  res  že  prenasitila  moje  ljubezni?" 

Izvila  se  mu  je  z  vso  silo  iz  njegovih  močnih  rok  in  ga  pah- 
nila  stráni.  Bila  je  vsa  rdeča  v  lica  in  silno  vznemirjena,  da  se 
je  tresla. 

„Vsega  mora  biti  konec,  konec  za  vselej!"  je  kriknila  z  nena- 
vadno  odločnostjo,  kakršne  pri  njej  Štefan  Ribič  ni  bil  vajen.  Še 
nikdar  je  ni  videl  také  in  zdelo  se  mu  je,  da  ta  ženská  sploh  ni 
ona  Irma,  ki  je  bila  v  njegovih  rokah  samo  poslušno,  nemo  orodje, 
brez  moci  in  volje. 

„Práv,  práv,  le  branite  se  me,  milostná,  jaz  pa  móram  biti  še 
bolj  vsiljiv,  kaj  ne!  In  naposled,  če  zopet  padete,  omahnete  na 
opolzki  poti  poštenosti,  bo  vsaj  vest  ložja,  češ,  saj  nisem  jaz  krivá!" 

„Vse  zaman,  tudi  to  ne  izda  več,  jaz  hočem  nazaj,  jaz  se  hočem 
dvigniti,  tega  življenja  ne  prenesem  več  .  .  .  Prosila  sem  te  že  pred 
tremi  tedni,  da  bodi  konec,  da  me  pusti  v  miru,  a  ti  si  se  le  smejal, 
danes  pa  sem  dovolj  močna,  da  se  dvignem." 

Ribič  se  je  zaničljivo  smejal,  kajti  vse  njegovo  čuvstvovanje 
in  mišljenje  je  bilo  preveč  umazano,  da  bi  bil  verjel  njenim  be- 
sedám, kaj  šele,  da  je  to  njen  trdni  sklep  in  pa  da  ga  bo  imela 
dovolj  moci  izvršiti.  Zato  pa  je  dejal  nejevoljno: 

„Nikar  ne  pridigaj !  Kar  smo,  smo  in  nazaj  ne  moremo  nikdar 
več.  Škoda  zlatega  čaša." 

A  ona  je  ostala  hladná  in  neizprosna.  To  pa  ga  je  le  še  bolj 
razvnelo  in  začutil  je,  da  ljubi  to  žensko  práv  sedaj  še  bolj  goreče 
nego  kdaj  v  življenju  in  da  je  ne  sme  izgubiti,  ker  bi  sicer  ne 
mogel  živeti.  Obšlo  ga  je  neko  toplo  čuvstvo  in  iz  upornega,  klju- 
bujočega  lahkoživca  je  postal  hipoma  mehak,  strasten  ljubimec  kakor 
kak  osemnajstleten  dijak. 

„Oprosti,  Irma,  razžalil  sem  te  in  práv  je,  da  me  kaznuješ. 
Zaničuj  me,  sovraži  me,  saj  to  zaslúžim,  ali  dovoli  mi,  da  ostanem 
tukaj  vsaj  trenotek  v  tvoji  bližini!" 

Njegov  glás  je  bil  mehak,  topel  in  oči  so  se  mu  vlažno 
svetlikale. 

„Nikar  no,  lepo  te  prosim,  pusti  me  v  miru!  Dovolj  je  bilo 
vsega  in  naposled  mora  biti  konec!" 

„Irma,  ljubim  te,  ljubim  te  in  nisem  vreden  tvoje  ljubezni  ..." 

„Vem,  kako  so  ljubljene  také  žene  za  hrbtom  svojih  soprogov, 
vem,  o,  vse  vem  in  vedela  sem  tudi  poprej,  toda  moci  mi  je  manjkalo 
in  zato  sem  navzlic  ternu  padla . .  .  Sedaj  pa  hočem,  da  je  konec,  da 
mora  biti  konec. . .  Ljubiš  me?  Haha,  sovražiš  me,  črtiš  in  zaničuješ  me 
kakor  malovrednico,  kakor  žensko  brez  časti,  ki  se  ti  dozdeva  morda 
ravno  zbok  tega  nekoliko  pikantná,  in  to  je,  kar  miče  .  .  .  Bas  to 
pa  mi  daje  moci,  da  krenem  drugam.  Popraviti  hočem,  kar  se  bo 
dalo  popraviti,  ti  pa,  če  si  me  kdaj  imel  rad,  če  si  me  kdaj  spo- 
štoval,  dokler  sem  bila  še  postená,  stori  mi  uslugo  in  me  puščaj 
v  miru!" 

Ribiča  se  je  polotilo  nezaupanje.  Spomnil  se  je  vseh  posa- 
meznosti  razmerja  z  Irmo  in  o  njenem  sklepu  se  ga  je  polastil  dvom. 

„Ej,  mene  ne  preslepiš  tako  hitro,  ljubica!  V  ženskih  stvareh 
sem  imel  nekdaj  bogate  izkušnje.  Vem,  nasitila  si  se  me  in  moje 
mesto  je  zavzel  nekdo  drugi  .  .  .  Naj  bo  srečen  tako  dolgo,  dokler 
ga  ne  pahneš  skozi  vráta.  Toda  kar  tako  se  jaz  tudi  ne  dam  od- 
staviti.  Preveč    trpi  pri  tem  moj  ponos  in  zato  se  maščujem!  .  .  ." 

Jezno  je  stisnil  pesti  in  jo  divje  pogledal.  Kajti,  komaj  je  po- 
mislil  na  to,  da  ima  morda  ona  že  drugega  ljubimca,  se  mu  je  že 
tudi  vse  dozdevalo  tako  resnično,  da  tudi  dvomil  ni  o  tem.  In  pre- 
pričan  je  bil,  da  vára  sedaj  njega  za  hrbtom  práv  tako,  kakor  je 
varala  prej  ž  njim  svojega  moža.  In  kar  je  bilo  umazanega  in 
podlega  v  njegovem  srcu,  vse  je  bruhnilo  na  dan  in  ves  divji  je 
obsul  trepetajočo  Irmo  z  najumazanejšimi  psovkami  .  .  . 

To  pa  je  nanjo  le  dobro  vplivalo.  Že  se  je  bála,  da  je  zaman 
vse  njeno  premagovanje  in  samozatajevanje,  bála  se  je,  da  so  zaman 
vsi  dobri  sklepi  in  lepi  načrti,  toda  njegova  podivjanost  jo  je  na- 
pravila še  močnejšo  in  silnejšo  za  odpor  in  že  se  je  čutila  rešeno. 

Komaj  pa  se  je  nekoliko  umiril,  ga  je  bilo  že  tudi  sram  iz- 
bruha  svojih  strasti.  Nevoljen  na  vse,  kar  je  doživel,  in  že  skoraj  ves 
omoten,  je  skočil  k  njej,  jo  objel  vnovič  z  vso  silo,  dasi  se  mu  je 
z  nenavadno  močjo  in  silnim  odporom  bránila,  jo  poljubil  na  lase, 
kajti  obraz  se  ji  je  bilo  posrečilo  obrniti  daleč  stráni,  in  hropel  z 
otožnim  glasom: " 

„Ti  si  moja,  Irma,  moja  vsa  in  moraš  tudi  moja  ostati!  Ali 
čuješ,  moja  moraš  ostati,  za  vselej  moja  in  ni  je  moci,  ki  te  iztrga 
iz  mojih  rok!" 

Vsa  zasopla  se  je  končno  izvila  iz  objema. 

„Torej  me  res  ne  maraš  več  ...  nič  vec  ...  in  moj  trud  je 
ves  zastonj?  O,  toda  predno  prestaneš  biti  moja,  prej  te  ubijem, 
umorím  te  .  .  ." 

Obraz  mu  je  bil  ves  zaripel  in  od  silne  bolesti  se  je  sesedel 
na  otomano  konec  postelj. 

„O,  le  ubij  me,  saj  drugega  ne  zaslúžim,  toda  pusti  me  ven 
iz  blata!  Ťukaj  ne  vzdržim  več,  gnojnica  mi  šili  že  v  grlo  ..." 

Naslonila  se  je  na  otrokovo  postelj  in  v  oči  so  ji  stopile  solze. 

Za  hip  se  mu  je  zasmilila,  solzá  ni  mogel  gledati.  Takoj  pa 
se  mu  je  zopet  zazdelo,  da  namerava  nemara  s  solzami  kaj  poseb- 
nega,  in  vstalo  mu  je  zopet  novo  upanje. 

„Ne  bodi  no  takšna,  Irma!"  — je  začel  iznova  z  najmehkejšim 
glasom  —  „Nikar  mi  ne  jemlji  edine  tolažbe  mojega  življenja,  nikar 
me  ne  goni  tja  proč,  kjer  bi  mi  ne  bilo  obstanka.  Ljubim  te  in 
morda  res  ni  práv,  da  te  ljubim,  ali  sedaj  ne  morem  nič  za  to,  da 
te  ljubim,  in  zato  tudi  več  ne  vprašujem,  ali  te  smem  ljubiti  ali 
pa    ne." 

„Nikar  ne  slepi  samega  sebe !  Postani  zopet  mož  .  .  .  Sedaj 
pa  pojdi,  utegnil  bi  kdo  priti!  In  ne  pridi  nikdar  več  .  .  ." 

Nekaj  hladnega  in  hkratu  resnega  je  tičalo  v  glasu,  nekaj,  kar 
je  izključevalo  však  dvom,  in  to  je  tudi  živo  čutil  RibiČ  in  zato  mu 
je  pognalo  vso  kri  k  srcu,  da  ga  je  minila  malone  vsa  zavest. 

„Ali  navzlic  ternu  bodeš  moja,  sladká  moja  malovrednica,  in 
če  ne  izlepa,  pa  izgrda." 

Planil  je  pokoncu  kakor  vihar  in  se  zagnal  proti  njej.  Ona  je 
prestrašená  viknila  skoro  na  ves  glas,  odskočila  do  zidu,  ali  on  jo 
je  ujel,  jo  dvignil  v  naročje  in  jo  posadil  tik  sebe  na  otomano. 
Napela  je  vse  svoje  sile,  trgala  roke,  ga  pehala  stráni,  ga  suvala  z 
nogami  in  bila  okrog  sebe  z  glavo,  da  bi  ga  kam  zadela  in  tako 
ušla  iz  njegovega  železnega  objema.  Ali  čutila  je,  da  je  preslaba 
proti  njegovi  moci,  in  je  kriknila  na  pomoč.  To  ga  je  za  hip  opla- 
šilo,  da  je  vznemirjen  dvignil  glavo. 

„Izpusti  me,  izpusti  me,  prosim  te,  lepo  te  prosim,  kakor  se 
samega  Boga  prosi,  te  prosim,  izpusti  me,  izpusti  rne,  pa  me  umorí, 
če  hočeš,  samo  izpusti  me!" 

Pohajale  so  ji  moci  in  glava  ji  je  omahnila  na  prsi.  Tudi 
Ribič  je  napustil  roke,  ali  izpustil  je  ni.  Črez  nekaj  čaša  jo  pa  je 
preobjel  črez  pas  in  zdrknil  tik  nje  na  kolena  in  bila  ga  je  zopet 
sama  sladkost  in  mehkoba. 

Pa  niti  prošnje  niti  grožnje  niso  nič  izdale,  in  ko  je  Irma  zopet 
zadobila  nekaj  moci,  ga  je  pahnila  od  sebe  daleč  proč  po  sobi, 
uporabila  ugoden  trenotek,  skočila  iz  sobe  in  se  zaprla  v  spre- 
jemnico. 

Ta  trenotek  je  postal  Ribič  popolná  bestija.  Skočil  je  za  njo  in 
bil  z  rokami  na  vráta  ter  kakor  blazen  kričal: 

„Odpri,  odpri,  vlačuga,  odpri!" 

Malo  hipov  pozneje  pa  se  je  zavedel.  Pobledel  je  v  obraz  in 
nepoznan  strah  mu  je  šinil  v  ude. 

„Lopov  sem,  da,  jaz  sem  tisti  lopov,  le  primite  me,  zaprite  me, 
obesíte  me!  Da,  da,  jaz  sem  tisti  lopov,  tista  propalica  ..." 

Blebetajoč  neko  čudno  zmes,  je  naglo  odhitel  navzdol  po  stop- 
nicah  ven  na  ulico,  na  čisti  zrak,  ker  se  je  bal,  da  ga  bo  nekaj 
zadusilo.  Čutil  je  za  vratom  dvoje  železnih  rok,  katerima  bi  rad  ušel . . . 

Kam  naj  beži?  Kje  je  na  zemlji  kotiček,  ki  bi  mu  nudil  varno 
zavetišče  ? 

Po  mestu  je  ležala  še  vedno  ona  gosta,  umazaná  in  vsako- 
jakega  smradu  prenasičena  megla  kakor  običajno  vsako  dopoldne, 
le  ulice  so  postajale  bolj  prazne  in  tihe. 

Štefan  Ribič  je  drevil  po  ulici  navzdol  in  njegovi  trdi,  brzi  ko- 
raki  so  odmevali  daleč  naokrog.  Strah  ga  je  bilo  teh  glasov  in 
zdelo  se  mu  je,  da  ga  nekdo  preganja.  „Aha,  policijska  straža  je, 
ki  drevi  za  menoj !"  In  da  bi  ušel  roki  pravice,  je  še  bolj  pospešil 
korake,  tako  da  je  malone  dirjal.  AH  čim  bolj  je  hitel,  tem  bolj  je 
nekdo  pritiskal  za  njim,  in  zdelo  se  mu  je,  da  ga  že  nekdo  drži  za 
vrat,  ki  ga  brez  dvoma  zadavi,  in  da  ni  nikjer  rešitve. 

Dusilo  ga  je  in  čutil  je,  kako  mu  bledí  vsled  strahu  obraz, 
kako  se  poglabljajo  vanj  široké,  zevajoče  brázde.  In  bal  se  je,  da 
ga  te  brázde  ne  izdado  tudi  onim,  ki  so  mu  prihajali  nasproti ;  zato 
se  je  izogibal  vsakemu  že  od  daleč,  če  je  bilo  le  mogoče.  Bežal 
je  v  samotne,  stranske  ulice  in  drevil  naprej,  naprej  brez  cilja  in 
konca,  samo  naprej,  da  se  le  izogne  ternu,  kar  je  bilo  za  njim  in 
kar  ga  je  preganjalo. 

In  zazdelo  se  mu  je,  da  ne  ubeži  ternu  nikdar,  pa  naj  še  tako 
teče,  da  ga  bo  preganjalo  in  lovilo  do  konca  sveta  in  do  konca 
življenja. 

In  spričo  tega  dozdevka  se  ga  je  polaščala  malodušnost. 

„Cemu  pa  bežim"  —  se  je  povpraševal  —  „čemu,  če  je  tako 
ali  tako  ves  trud  zaman?  Rešitve  ni,  nikjer  je  ni." 

Ali  navzlic  ternu  je  drevil  naprej,  vedno  naprej,  ker  ni  imel 
poguma  obstatí  in  počakati  onega  groznega,  onega  neznanega,  dasi 
je  vedel,  da  ne  ubeži  ternu  nikdar. 

„V  diru  naj  me  dohiti,  odzadaj  naj  me  prime,  ustavím  se  pa 
ne,  nikdar  ne,  zato,  ker  nimam  za  to  dovolj  močí." 

Od  daleč  je  zagledal  enega  svojih  znancev,  kí  ga  je  veselo 
pozdravil. 

„Zakaj  me  zasmehuje  ta?"  se  je  vprašal.  „Nikdar  mu  nisem 
storil  nič  žalega.  Če  že  ve,  in  vem,  da  ve  vse,  —  zato  se  je  tako 
smejal — zakaj  pa  mi  ni  obrnil  hrbta,  zakaj  mi  ni  pljunil  v  obraz?" 

Zavil  je  v  drevored.  Zdelo  se  mu  je,  da  je  tu  bolj  na  varnem, 
ne  sicer  pred  onim  strašnim,  neznanim,  kí  je  drevilo  za  njim,  marveč 
zato,  ker  je  bilo  v  drevoredu  bolj  samotno  in  prazno  in  bi  ga 
zatorej  ne  bilo  tako  sram,  če  ga  tukaj  dohiti  ono,  kar  je  šlo  za  njim. 

Vsled  utrujenosti  ni  mogel  nog  več  tako  visoko  dvigavati  in 
zato  jih  je  vlekel  nizko  ob  tleh,  da  so  podplatí  škrtali  ob  rumeni 
pesek  in  odpadlo,  suho  listje,  ki  je  šumelo  pošastno  za  njim. 

Pred  seboj  dvajset  korakov  je  ugledal  v  megli  nerazločne  oblike 
ženskega  telesa.  Neka  dáma  se   je  šetala  po  drevoredu. 

„Kdo  neki  je?  Česa  išče  tod  ?  Morda  išče  koga,  morda  svo- 
jega  ljubimca"  —  je  pomislil  sam  pri  sebi  —  in  strah  se  ga  je  polotil 
pred  njo. 

„Siréna  je,  malovrednica"  —  je  fantaziral  dalje  —  „in  nesreča 
jo  spremlja.  Zakaj  móram  jaz  ravno  za  njo  hoditi?  Nepoštena  in 
pokvarjena  je,  kakor  so  vse,  kar  jih  nosi  naša  zemlja  ..." 

In  zazdelo  se  mu  je,  da  se  mu  studi,  da  se  mu  mora  studiti 
in  da  je  grda  še  celo  pot,  po  kateri  hodí. 

In  zamižal  je  od  sramu  in  se  obrnil  nazaj.  Začudil  pa  se  je, 
ker  ni  bilo  nikogar  za  njim,  in  skoro  mu  je  za  trenotek  vstal 
pogum. 

Pesek  pa  je  škripal  pod  nogami  práv  tako  pošastno  in  grozeče 
kakor  poprej  in  listje  je  šuštelo  in  šepetalo  kakor  v  bajkah  hu- 
dobní duhovi. 

Za  hrbtom  je  začutil  zopet  prejšnjega  preganjalca  in  obšla  ga 
je  zóna.  Z  grozo  in  strahom  se  mu  je  napolnilo  srce,  ozreti  se  ni 
úpal  več  nazaj,  niti  misliti  se  ni  úpal  več  na  pot,  po  kateri  je  rav- 
nokar  hodil. 

Drevil  je  nazaj  v  mesto. 

Megla  se  je  polagoma  dvigavala,  vedno  više  in  više  in  redki 
solnčni  žarki  so  prodirali  vedno  močneje  skozi  njo. 

Nekaj  trenotkov  pozneje  je  planil  Ribič  v  pisarniške  prostore 
svojega  šéfa. 

Par  pisarjev  je  v  prvi  sobi  dvignilo  glave,  ga  začudeno  po- 
gledalo  in  spoštljivo  pozdravilo. 

To  ga  je  za  hip  spravilo  k  zavesti  in  prestrašil  se  je  znane 
okolice. 

„Česa  pravzaprav  tu  iščem?  Kaj  sem  hotel  tukaj"  —  je  pomislil, 
potem  pa  se  naglo  obrnil  do  starejšega  pisarja  v  zadregi: 

„Ali  je  gospod  šef  že  tukaj  ?" 

„Še  ne!"  — je  odgovoril  star,  prihuljen  možiček,  ki  se  je  napol 
dvignil  ves  sključen  na  svojem  sedežu  in  vprl  svoje  drobné, 
pasje  pokorščine  vajene  oči  v  Ribiča. 

„Povejte  mu,  da   me    ne  bo  v  pisarno,  ker,  ker —  ker 

sem  bolan!" 

„Že  práv,  že  práv!" 

Ribiča  je  bilo  sram  pred  pogledi  starega  diurnista,  o  katerem 
je  mislil,  da  je  že  uganil  o  njem  vse,  práv  vse.  Silno  se  je  razburil 
in  najraje  bi  bil  starca  na  mestu  zadavil.  Okrenil  pa  se  je  naglo 
in  zaloputnil  vráta  za  seboj. 

„Domov  grem,  domov"  —  je  momljal  poluglasno  sam  sebi 
po  stopnicah  in  zdirjal  s  par  koraki  na  ulico. 

In  napotil  se  je  domov.  Strah  pa,  ki  ga  je  preganjal  vse  do- 
poldne,  se  je  le  še  povečal  in  pomnožil  in  strah  ga  je  bilo  že 
tiste  ulice,  tiste  hiše,  tiste  veže,  tistih  stopnic,  vsega,  práv  vsega. 

„Kaj  pa  mi  je  pravzaprav"  —  je  pomišljal  na  ulici  —  „kaj? 
Kolikrat  sem  se  že  vracal  domov  z  grehom  v  srcu,  z  lažjo  na  ustnih, 
na  licu,  na  obleki,  na  kretanju,  ali  bilo  mi  ni  navzlic  ternu  nič.  Šel 
sem,  toda  bal  se  nisem  ničesar." 

„Bodi,  kar  mora  biti!"  —  si  je  dajal  poguma  in  nervozno 
stekel  v  svoje  stanovanje. 

Žena  je  imela  opravka  v  kuhinji,  on  pa  je  šel  kar  naprej  po 
hodniku  in  stopil  v  sobo.  Takoj  za  njim  je  prišla  ona. 

„Zakaj  pa  si  prišel  domov?  Ali  ne  pôjdeš  v  pisarno?" 

Žena  je  z  napeto  pozornostjo  pričakovala  odgovora,  ker  je  bil 
njegov  prihod  nekaj  nenavadnega. 

On  se  je  obrnil  k  oknu  in  je  zatrepetal  po  vsem  životu. 

„Bolan  sem,  bolehen!" 

Sram  in  strah  ga  je  bilo  laži  in  čudil  se  je  sam  sebi,  zakaj 
ne  more  več  lagati.  In  zdelo  se  mu  je  takoj,  da  mu  tudi  ne 
verjame. 

In  prav  zato  ni  imel  poguma,  da  bi  se  obrnil  od  okna,  da  bi 
ji  pogledal  v  oči,  da  bi  ji  vrnil  za  ljubeznivo  vprašanje  ljubezniv 
odgovor. 

Kar  se  mu  je  zdelo  zjutraj  še  prav  lahko  in  čisto  naravno,  to 
mu  je  bilo  zdaj  popolnoma  nemogoče.  Čutil  pa  je  na  svojem 
hrbtu  vprte  poglede  svoje  žene,  ki  so  s  čudovito  bištroumnostjo 
prodirali  naenkrat  v  neznane  kraje  njegovega  srca,  ki  so  bili  na- 
polnjeni  z  blatom. 

„Kaj  pa  ti  je  pravzaprav?  Ali  greš  v  posteljo?  Kaj  naj  storim?" 

Njen  glas  je  bil  mehak  in  poln  sočutja  in  Ribičevo  srce  se  je 
polnilo  z  neznano  otožnostjo.  Že  je  hotel  povedati  neko  laž  kakor 
običajno,  ali  zazdelo  se  mu  je,  da  ga  je  zagrabila  za  grlo  ona  ne- 
znana  sila,  ki  ga  je  preganjala  ves  čas,  in  je  samo  nekaj  neraz- 
ločnega  zamrmral. 

„Po  zdravnika  pošijem.  Ves  bied  si  in  prepadel"  —  je  dejala 
žena  in  se  mu  približala  od  stráni,  da  se  je  lahko  naslonila  na 
njegovo  roko. 

„Ne,  ni  treba"  —  je  kriknil  vznemirjen  —  „bolje  bo  i  tako  !" 

Kaj  neki  hoče  s  to  sladkobo?  Kaj  namerava  —  je  pomišljal  — 
in  se  stresel  po  vsem  životu.  Ha,  prokleta  kača  je,  sladká  in  stru- 
pena,  kakor  so  vse,  in  vse  naokrog  je  umazano  in  otrovano.  In  do- 
mišljal  se  je,  s  čim  bi  jo  razžalil,  zadel  v  živo,  kakor  brez  dvoma 
zaslúži. 

In  odrinil  jo  je  stráni  z  roko  brezobzirno  in  trdo  kakor  nekaj 
neprijetnega,  malovrednega. 

Pogledala  ga  je  začudeno,  in  njega  so  ti  pogledi  zapekli  kakor 
ogenj,  dasi  jih  ni  videl,  marveč  le  čutil  od  stráni  na  svojem  obrazu. 
In  zbal  se  je  je  neizrečeno. 

„Prosim,  pusti  me  samega,  morda  se  nekoliko  odpočijem, 
potem  bo  morda  bolje!" 

„Ulezi  se  vsaj  na  divan,  in  odenem  te  dobro.   Mrazi  te  .  .  ." 

Vsaka  besedica  ga  je  zbodla  kakor  kačji  pik  in  žena  se  mu 
je  zastudila. 

„Skuham  ti  čaja  .  .  .  Prehladil  si  se  gotovo,  moj  Bog,  saj  ni 
čuda  pri  tem  vremenu  ..." 

To  ga  je  spravilo  v  ekstazo. 

„Pojdi  ven,  pusti  me  samega!"  — je  zakričal  s  surovim  glasom 
in  se  zleknil  na  divan. 

Pogledala  ga  je  še  bolj  prestrašená  s  svojimi  vodenomodrimi, 
dobrodušnimi  očmi  in  dve  solzi  sta  se  ji  utrnili. 

Ribič  ju  ni  videl,  ker  ji  sploh  ves  čas  ni  pogledal  v  oči,  ali 
čutil  ju  je  in  skoro  se  mu  je  zdelo   dobro. 

Tak  ni  bil  proti  njej  še  nikdar.  Vendar  je  to  pripisovala  na 
račun  njegove  bolezni,  in  navajena  ustreči  vsakemu  njegovemu 
migljaju,  je  pokorno  odšla  v  kuhinjo,  kjer  se  je  bridko  razjokala. 

„Nesramnica!"  — je  siknil  skozi  zobe  —  „kako  se  zna  hlinití, 
toda  mene  ne  preslepi." 

In  iskal  je  v  mislih,  kako  bi  jo  še  huje  ranil. 

„V  bodoče  ne  bodem  več  slep,  vse  hočem  videti,  vse  vedeti, 
však  njen  korak  bom  zasledoval.  In  kako  se  mi  laze,  v  obraz  se 
mi  laze!  Sočutje  mi  laze,  ljubezen  mi  laze,  skrb  mi  laze.  Toda 
mene  ne  preslepi,  jaz  poznám  to  laž  v  vsej  njeni  nagoti.  Včasi  sem 
bil  slep,  lagal  sem  sam  in  zato  mi  je  laž  slepila  oči,  sedaj  pa  je 
konec!  In  če  sem  jaz  razkrinkan,  zakaj  bi  se  drugi  skrivali  za  laž  ? 
In  kakor  hitro  jo  iztrgam  iz  laži,  jo  tudi  ubijem,  vse  ubijem, 
tudi  sebe  ubijem,  vse,  práv  vse,  kar  je  bilo  plod  laži,  kar  je  bilo 
v  laži  in  okrog  nje  in  tudi  laž  samo  ubijem!" 

Skozi  napol  zastrto  okno  se  je  prikradlo  v  sobo  par  solnčnih 
žarkov,  ki  so  zvedavo  iztikali  po  sobi  in  odskakovali  s  pohištva  na 
pohištvo. 

„Lep  je  dan"  —  je  zamrmral  polglasno  —  „in  škoda  ga  je,  da 
ga  uživa  toliko  pokvarjenih,  malovrednih  ljudi,  ki  omadežujejo  to 
lepo  zemljo  s  svojimi  umazanimi  mislimi  in  dejanji.  Ali  jaz  se  iz- 
kopljem  iz  te  gnojnice,  jaz  se  očistím  in  umijem  in  zopet  bodem 
lep  in  čist  in  tudi  okrog  mene  bo  vse  lepo  in  jasno." 

In  ko  je  na  to  pomislil,  se  mu  je  za  hip  razjasnilo  čelo  in 
zagledal  se  je  nekam  v  daljavo.  Zazdelo  pa  se  mu  je,  da  se  tam 
daleč  v  tisti  daljavi  že  uresničuje  to,  da  se  dvigava  in  dvigava  ter 
da  se  počuti  ložjega,  rešenega. 

Lepo  se  mu  je  zdelo  in  globoko  je  zdihnil.  Nekaj  ga  je  za- 
peklo  kakor  kes.  „Ženi  sem  storil  krivico,  veliko  krivico  in  pomazal 
sem  jo  s  svojimi  mislimi.  Če  le  mislim  nanjo,  pa  jo  že  oblatim  in 
vse  oblatim,  česar  koli  se  spomnim." 

Naslonil  se  je  vznak  in  zakril  si  oči  z  roko,  da  bi  ne  videl  belega 
dne,  da  bi  ne  videl  življenja. 

„O,  dvignem  se,  práv  gotovo  se  dvignem,  zakaj  pa  naj  bi  vedno 
taval  po  blatu !  In  vsi  se  dvignemo,  vsi,  práv  vsi,  tudi  Irma  se 
dvigne." 

In  s  strahom,  ki  mu  je  krčil  srce,  se  je  vprašal:  „Irma  se  tudi 
dvigne?  Irma  tudi?  Kdo  pravi  to?" 

Pri  tem  se  mu  je  iznova  zavrtelo  v  glavi.  Malodušnost,  dvom 
nad  samim  seboj  in  vsem  svetom,  ga  je  napolnil.  Planil  je  k  oknu. 

„Nihče  se  ne  dvigne,  nihče!  Rojeni  smo,  da  končamo  v  gnojnici, 
in  čemu  bi  se  izneverili  svojemu  poklicu.  Však  poskus,  otresti  se 
blata,  je  zaman,  brezuspešen,  ker  je  tako  usojeno,  in  če  se  tudi 
stokrát  dvignem,  padem  zopet  stokrát  nazaj,  a  tem  globoče,  in 
škoda  je  torej  za  ves  trud." 

Triletni  sinček  Stanko  je  prišel  v  sobo,  ker  mu  je  mamica  v 
kuhinji  povedala,  da  je  papa  bolan. 

„Papa,  bolan,  les  bolan?" 

„Res,  res,  bolan!  —  Sram  me  bodi,  še  ternu  se  lažem.  Moj 
Bog!" 

Deček  je  stekel  k  njemu  in  se  ga  oklenil  okrog  kolen.  Ribič 
se  je  zdrznil. 

„Česa  hočeš  tukaj,  kaj  bi  rad?" 

„Ťukaj  bom,  papa,  pli  tebi  bom!" 

Ribič  se  mu  je  umaknil. 

„Beži  stráni,  pojdi  proč,  tukaj  se  umažeš,  škoda  je  tvoje  čisté 
obleke,  belih  rok!" 

Deček  se  je  začudil  in  ga  neverno  ppgledal 

„Ne  lažem  se  ne.  Moj  Bog,  še  ta  mi  ne  verjame!  Res  se 
umažeš  in  škoda  bi  te  bilo!" 

In  v  srcu  se  mu  je  naselil  zopet  nepopisen  strah,  da  ne  bi 
pomazal  svojega  lastnega  otroka. 

„Sicer  sem  ga  pa  že  itak  dovolj  pomazal"  —  je  pomišljal 
dalje — „in  čas  je,  da  ga  rešim  blata."  Zazdelo  se  mu  je,  da  se  je 
ono  zlo,  ki  ga  je  prej  drevilo  po  ulicah,  sedaj  naselilo  v  sobi,  da 
se  je  dvignilo  nad  njega,  da  preti  však  trenotek  pästi  z  vso  veli- 
kansko  težo  na  njega  in  ga  streti,  kakor  je  zaslúžil. 

In  od  silnega  strahu  se  mu  je  v  neznanski  boli  skrčilo  srce 
in  svojih  oči  se  ni  úpal  dvigniti  navzgor  pod  strop,  kjer  je  čakalo 
ono  grozeče,  strašno  zlo  ugodnega  trenotka.  Zdelo  se  mu  je,  da  se 
že  spušča  čisto  nanj,  da  je  že  práv  blizu,  in  že  je  iztegnil  roko,  da 
bi  ga  vsaj  še  za  trenotek  odrinil  od  sebe,  a  malo  pozneje  se  mu 
je  zdelo,  da  se  zopet  samo  odmiče  in  da  ga  hoče  tako  práv  počasi 
mučiti,  mučiti.  do  smrti. 

In  nepopisen  strah  se  mu  je  vsésal  v  dušo. 

„Morda  je  pa  vendar  le  še  kaj  upanja,  da  ubežim  tej  grozni 
smrti.  Toda  kje,  kje  neki?" 

„Povsod  vse  zaprto,  terna,  noč  ..." 

In  planil  je  do  suknje,  se  pokril  s  klobúkom  in  odhitel  ven 
po  hodniku. 

„Kam  pa  greš?"  —  je  vprašala  ona  iz  kuhinje  za  njim. 

„Ven,  na  zrak,  morda  mi  bo  bolje,  in  k  zdravniku!" 

Ko  je  prišel  na  ulico,  je  ponavljal  sam  sebi:  „Da,  k  zdravniku 
in  ne  povrnem  se,  dokler  ne  ozdravím  !" 

In  z  nenavadno  naglimi  koraki  je  hitel  po  mestnih  ulicah  v 
predmestje  in  od  tam  ven  na  piano. 

„Kako  je  toplo  solnce"  —  je  zdihnil;  „ah,  kaj,  nič  ni  toplo, 
tudi  solnce  se  laze"  —  si  je  zatrjeval  takoj  nato  v  dúhu. 

Blizu  kolodvora  je  srečal  svojega  prijatelja  dr.  Ivana  Podboja, 
ki  se  je  vracal  v  mesto. 

„Servus,  prijatelj,  kam  pa  tako  naglo?" 
Ribiču  se  je  stemnilo  pred  očmi  in  mislil  je,  da  omahne.  „O, 
če  me  ubije  .  .  .  da  bi  me  le  vsaj,  takoj  naj  bi  mef  V  silni  zadregi 
pa  je  komaj  odgovoril: 

„Na  izprehod  grem  malo,  bolehen  sem!" 

Dr.  Podboj  ga  je  sočutno  pogledal  v  obraz  in  Ribič  je  za- 
trepetal. 

„Slab  si  videti,  prijatelj,  slab.    Čuvaj  se,  da  se  ne  prehladiš!" 

In  potrepljal  ga  je  prijateljsko  po  rami. 

„Kje  pa  si  bil,  kje?"  —  je  zajecljal  v  smrtni  zadregi  Ribič. 

„Na  Gorenjskem,   pri  sodišču   sem  imel  neko  zastopanje"  .  .  . 

„Da,  da,  res.  Saj  si  mi  sinoči  sam  pravil  v  kávami,  da  pôjdeš 
tja  nekam." 

Ribič  je  stopil  par  korakov  naprej. 

„Pa  se  kmalu  kaj  pozdravil  Na  svidenje!   Obišči  me  kaj!" 

Ribič  je  hitel  ven  iz  mesta.  Zdelo  se  mu  je,  da  gleda  Podboj 
za  njim  in  da  mu  ti  pogledi  vežejo  noge,  da  ne  more  dovolj  hitro 
bežati.  Malo  pozneje  se  mu  je  že  dozdevalo,  da  se  je  spustil  Podboj 
za  njim,  pa  je  še  bolj  pospešil  korake.  PriČela  se  je  dirka  in  raz- 
dalja  med  njima  je  postajala  čimdalje  manjša.  Ribiču  je  pohajala 
sapa  in  mislil  je,  da  ga  zaduši.  Tudi  noge  so  mu  začele  postajati 
čimdalje  težje,  začel  se  je  opotekati  in  polastila  se  ga  je  neznanska 
bojazen. 

„Oh,  nikdar  mu  ne  utečem,  ves  nápor  je  zaman!"  je  zastokal 
z  bolestnim  glasom  in  se  spustil  preko    polja  kar  na  strán  s  ceste. 

Po  polju  pa  je  bila  pot  še  mnogo  težavnejša  nego  po  gladki 
česti.  In  zdelo  se  mu  je,  da  mu  je  Podboj  že  čisto  za  petami,  slišal 
je  že  čisto  natanko   njegov  prijazni,   dobrodušni  glas,   čul  je  dobe- 

sedno,  kako  mu  je  klical:  „Pozdraví  se,  prijatelj,  pozdraví  se!"  In 
mislil  je,  da  že  izteza  svojo  prijateljsko  desnico,  da  ga  potreplja  po 
rami,  njega,  svojega  najboljšega  prijatelja. 

Ustrašil  se  je,  došlej  nepoznaná  bojazen  ga  je  drevila  naprej, 
le  naprej. 

„Kaj  bi  se  mi  Iagal" — je  pomislil  v  smrtnem  stranu — „zakaj 
me  tako  ljubeznivo  kliče  vedno  za  prijatelja?  Če  ima  kaj  z  menoj, 
naj  kar  takoj  obračuniva." 

Ali  navzlic  ternu  je  bežal  naprej  in  nazaj  se  ni  úpal  ozreti. 
Visoka  tráva  se  mu  je  opletala  okrog  nog  in  to  je  še  bolj  oviralo 
njegov  beg.  Od  silnega  napora  je  bil  ves  razvnet  in  rdeč  v  lica  in 
prsi  so  se  mu  visoko  dvigale. 

Naposled  pa  se  je  spotaknil  in  pádel. 

„Ne  morem  več  bežati,  tu  me  imaš!" 

Njegov  strahu  polni  glas  je  odmeval  daleč  preko  prostranega 
polja.  Nikjer  ni  bilo  videti  žive  duše,  le  v  daljavi  je  samevalo  mesto, 
nad  njim  pa  se  je  plazil  dim  v  svojem  sivem  plašču. 

„Čemu  pa  bežim?"  —  se  je  vprašal  Ribič  in  krenil  nazaj 
na  cesto. 

Srečal  je  mlado  kmetsko  dekle,  kí  je  hitelo  s  košem  obleke 
na  glavi  v  mesto  služit.  Stopalo  je  trdo,  samosvestno  in  gledalo  s 
čistimi,  svetlimi  očmi  predse  v  daljavo,  tja,  kamor  je  šla.  Oči  so 
bile  čisté  in  lepe,  lepe  kakor  nadá,  ki  je  gorela  v  njih  in  ki  je  be- 
žala pred  njimi. 

Ribič  se  je  strmé  ozrl  v  ono  strán,  kamor  je  gledalo  dekle  s 
svojimi  lepimi  očmi,  a  videl  ni  ničesar  lepega,  le  pusto,  v  umazan 
dim  zavito  mesto  je  ležalo  pred  njim  v  dolgočasni  daljavi. 

„Le  pojdi!"  —  je  zašepetal  za  njo  — .  „Tudi  ti  utoneš  v  tisti 
gnojnici,  in  lepih  oči  ne  bo  več  in  tudi  tiste  lepe  nade  ne  bo  več, 
ki  je  v  njih.  Odločeno  nam  je,  da  končamo  v  blatu!" 

Obstal  je  za  trenotek  na  česti  in  se  zamislil.  V  tem  hipu 
se  je  rodil  v  njem  trden  sklep :  „  Jaz  grem  ven  iz  tega  blata  in 
umijem  se." 

Obrnil  se  je  na  širno  planjavo,  ki  je  ležala  pred  njim  v  svoji 
neskončni  dolgočasnosti.  Nikjer  je  ni  bilo  konca  in  nobena  pot  na 
njej  ni  imela  cilja. 

Navzlic  ternu  pa  je  stopal  po  poti  brez  cilja,  kajti  cilj  njegove 
poti  je  bil  pravzaprav  to,  da  ubeži  ternu,  kar  je  bilo  za  njim  in  kar 


ga  je  hotelo  nazaj. 

„Rešim  se,  rešim  se,  moj  sklep  je  storjen"  —  si  je  šepetal 
oveseljen,  zraven  pa  se  je  vendar  bal,  da  ne  omahne,  da  ne  páde. 
Spomnil  se  je  pripovedke  iz  starega  testamenta,  in  tudi  on  se  je 
bal  pogledati  nazaj  proti  mestu,  boječ  se,  da  ne  bi  okamenel,  obstal 
na  mestu.  In  če  je  le  samo  zdaleka  pomislil  na  to,  ga  je  obšla 
zóna,  zatrepetal  je  po  vsem  telesu  in  stopal  je  hitreje  po  neznani 
poti,  po  poti  brez  konca  in  kraja. 

Zdelo  se  mu  je,  da  visi  veliká  planjava  nekoliko  navzdol,  in 
zato  je  tudi  laze  hodil.  Koraki  so  se  mu  zdeli  večji  in  tudi  mnogo 
lažji.  In  čim  bolj  je  hodil,  tem  bolj  se  mu  je  mudilo. 

Bližal  se  je  večer  in  legale  so  megle,  se  zgrinjale  na  kupé,  a 
se  zopet  dvigale  in  redile. 

Ribič  je  šel  neprestano  naprej,  njegov  sklep  je  bil  trden. 

Bližala  se  je  noč,  temná  in  strašná,  po  vzduhu  je  priplávalo 
nekaj  groznega.  Ribič  se  tega  ni  bal  več  in  je  stopal  pogumno  za 
svojim  ciljem. 

Polaščevala  se  ga  je  trudnost  in  život  mu  je  zlezel  v  dve  gubi. 
Ali  navzlic  ternu  je  z  novimi  močmi  rinil  naprej. 

Planjava  je  visela  čimdalje  bolj  navpik  in  zdelo  se  mu  je  včasi, 
da  gre  po  bregu  navzdol,  vedno  navzdol,  nekam  v  globino.  Tla  so 
mu  postajala  pod  nogami  vlažná  in  prepričan  je  bil,  da  je  zašel 
v  močvirje. 

To  ga  je  potrjevalo  v  prepričanju,  da  bo  kmalu  na  cilju.  Ob- 
jela  ga  je  temná  noč,  on  pa  je  stopal  kar  naravnost  in  se  čimdalje 
globoče  vdiral  v  močvirno  blato.  Včasi  je  le  s  težavo  izvlekel  nogo 
iz  mastne  ilovice  in  utrujenost  ga  je  vedno  bolj  tlačila. 

„Truden  sem  in  morda  opešam  sredi  pota"  —  je  zdihnil  ža- 
lostno  in  poskúšal  sesti,  da  bi  se  nekoliko  odpočil. 

Obleka  je  bila  vsa  blatná,  in  česarkoli  se  je  dotaknil,  je  bilo 
vse  blatno,  grdo,  umazano  in  strah  ga  je  bilo  tega  blata,  ker  se 
je  bal,  da  ne  bi  v  njem  ostal. 

Spomnil  se  je  Irme  in  zdrznil  se  je  od  strahu.  In  ustrašil  se 
je  te  misii,  da  se  je  hipoma  dvignil  in  zdirjal  dalje. 

„Kaj  če  to  blato  !"  —  je  tolažil  samega  sebe.  „Kmalu  dospem 
do  reke  in  tam  se  umijem,  operem  in  nič  več  ne  bom  ne  grd  in 
ne  blaten." 

Med  visokim  bičkom  si  je  le  s  težavo  delal  pot  in  noge  je 
komaj  vláčil  iz  močvirja. 

Zdelo  se  mu  je,  da  se  je  nekje  v  bližini  oglasil  Stanko,  in 
sesedel   se  je  na  mokra,   blatná   tla.    In  boječ  se,  da  ne  bi  obstal, 

da  ne  bi  opešal  sredi  močvirja  in  blata,  se  je  naglo  dvignil  in 
hitel  dalje. 

Na  uho  mu  je  dospelo  poigravanje  valov  bližnje  reke,  v  da- 
ljavi  pa  je  šumel  slap. 

„Kmalu  bom  iz  močvirja  in  v  reki  se  umijem  in  nič  več  ne 
bom  blaten"  —  je  kriknil  oveseljen  in  zdelo  se  mu  je,  da  je  že 
skoro  napol  očiščen  in  umit. 

Postal  je  za  trenotek  in  poslušal.  Jezno  pa  je  potem  stopal 
dalje.  „Kaj  se  neki  motim!  Ničesar  nisem  slišal,  nikogar  ni  v  obližju." 

Dospel  je  na  breg  veliké  reke. 

„Kdo  me  neki  kliče?"  — je  jezno  vprašal  v  terno  in  se  obrnil 
nazaj. 

Nič  glasu,  le  valovi  so  se  poigravali,  se  objemali  drug  z  drugim 
ter  se  teplí  in  lasali. 

Ribič  se  je  stresnil.  „Čemu  se  obračam  nazaj?  Kaj  se  bom 
bal  vode,  ki  me  očisti  blata,  ki  me  reši  močvirja?" 

Postal  je  še  trenotek,  potem  pa  se  je  zopet  naglo  obrnil  k 
vodi  in  šel  z  naglimi  koraki  proti  prostrani,  globoki  reki. 

In  vrnil  se  ni  nikdar,  nikdar  več  .  .  . 


V  tujini. 

Oj,  dekle  ti  nemilostno,  prekrasno, 
ki  zapeljalo  si  me  s  črnimi  očmi, 
nocoj  zaspal  sem  v  mislih  nate  kasno 
in  sanjal  čudne  sanje,  da  umrla  si  .  .  . 

No,  iz  tujine  nisem  mogel  priti, 

da  dam  na  hladne  ústne  ti  poljub  v  slovo  ; 

kar  se  v  življenju  smelo  ni  zgoditi, 

to  bilo  še  po  smrti  je  zabranjeno. 

Po  dolgem  času  prídem  v  rodne  kraje, 
samo  príroda  siná  svojega  spozná 
in  v  njem  budi  spomine  vse  najslaje 
iz  dni,  ko  vedno  v  mislih  si  mi  ti  bila. 

Petruška. 

Moderna  manira  in  Žmitkov  Poc. 

Napísal  dr.  Ivan  Prijatelj. 
I. 

a  članek  pišem  zato,  ker  sem  bral  o  Žmitkovi  sliki  v 
„Slovencu"  z  dne  13.  októbra  1903.  leta  naslednjo 
oceno : 

„.  .  .  Slika  je  izvedena  vseskozi  v  moderní  maniri. 
Barve  so  suhe  in  mrzle  in  ravno  radi  tega  ne  moremo 
opažati  posebnega  življenja  na  sliki  .  .  .  Gospod  Žmitku 
pa  svetujemo,  naj  opusti  moderno  maniro,  ki  se  itak  dolgo  čaša 
ne  bo  vzdržala  na  površju,  ter  naj  se  raje  poprime  klasicizma,  tako 
da  bo  na  slikah  več  jasnosti,  življenja  in  kontrastov." 

Ne  jemal  pa  bi  peresa  v  roko,  ako  bi  stala  taká  sodba  o  mo- 
dernem  slikarstvu  zapísaná  samo  med  „dnevnimi  novicami"  tega 
ali  onega  našega  političnega  lista  in  ne  globoko  v  glavah  malone 
vseh  onih  naših  ljudi,  ki  se  sploh  kaj  menijo  za  umetnost.  Ti  ljudje 
žive  namreč  v  hudi  zmoti,  kakor  da  je  moderna  v  umetnosti  neko 
samovoljno  novotarstvo,  ki  je  nastalo,  kakor  nastanejo  valovi 
na  mirni  vodni  gladini,  slučajno  zadeti  od  kameňa,  ki  ga  je  zalučil 
samopašen  deček,  in  ki  bo  izginilo  brez  sledu,  kakor  izginejo 
gibke  proge  na  vodi.  Kako  se  motijo !  Moderna  umetnost  se  je 
rodila,  kakor  hitro  so  začeli  umetniki  živeti  s  svojim  časom  ter  nehali 
kopirati  klasične  modele.  (Moderno  pomeni  namreč  odgovarjajoče 
sedanjemu  času.)  Novi  stil  je  posledica  povratka  na  zemljo  iz  pod- 
nebnih,  hladnosolnčnih  višin,  posledica  realizma,  ki  se  je  globoko 
zaril  v  zemljo  in  resničnost  ter  se  poglobil  v  vse  malé  in  neznatne 
podrobnosti  življenja.  Vrhutega  je  novi  stil  naravna  posledica  raz- 
vitka  točnih  znanosti  na  vseh  poljih  umstvenega  dela.  Odkritja  v 
fiziki  in  neštevilni  poizkusi  XIX.  stoletja  so  pomagali  ternu  slogu 
na  svet.  In  javil  se  je  v  ime  sodobnosti  kot  protest  okostenele 
preteklosti.  „Okolo  leta  1874.,  ko  je  bila  akademija  vsemogočna  in 
je  kraljevala  neka  vrsta  novogrške  umetnosti,  se  nas  je  združilo 
s  —  sedaj  dovolj  pozabljenim  —  Cabanelom  na  čelu  malo  število 
neodvisnih  umov,  izprva  celo  brez  jasno  določenega  cilja.  Hoteli 
smo  se  samo  združiti,  da  bi  podprli  drug  drugega  in  bi  ne  bili 
razdeljeni,"  pravi  J.  F.  Raffaelli  v  svojem  pismu,  natisnjenem  pri 
Clarisu  (De  ľ  impressionisme  en  sculpture.     Paris  1902).  Helmholtz 

ni  izdal  svojih  znamenitih  optičnih  študij  in  Wundt  ne  svojih  geni- 
jalnih  poizkusov  iz  eksperimentalne  psihologije  za  vse  ljudi,  samo 
za  slikarje  ne.  Ravno  ti  so  morali  sedaj  pričeti  s  „preocenitvijo 
vrednosti"  na  polju  svetlobe,  barv,  prirodnosti  in  lepote  sploh.  Eks- 
perimenti  s  svetlobo  so  porodili  pleinairstvo,  potem  pa  pointillirstvo, 
ki  barv  ne  meša  na  paleti,  ampak  jih  na  platnú  črtoma  sestavlja 
po  Helmholtzovih  pravilih  o  sestavi  svetlobnih  barv.  Wundtove  pre- 
izkušnje  človeških  duševnih  funkcij  v  različno  dolgih  časovnih 
intervalih  so  dale  pôvod  tako  naslikanim  podobám,  kakor  jih  vidi 
človek  na  begu  samo  en  hip:  premikajoče  se  stvari  se  morajo 
vendar  drugače  slikati  nego  mirne.  V  vrveči  gneči  na  ulici  ne  vidi 
oko  nobenega  določnega  obrisa,  na  kolesih  hitečega  voza  nobene 
napere.  Ako  zavihtiš  v  zraku  roko,  boš  videl  samo  neke  meglene 
obrise.  Večje  ali  manjše  gibanje  torej  znatno  izpreminja  ton  vidne 
vnanjosti  predmeta.  S  tem  spoznanjem  je  storila  umetnost  velikánski 
korak  naprej.  Isto  je  storila  na  polju  svetlobe.  Zagorska  vasica  je 
videti  pri  jutrnjem  solncu  čisto  drugačna  nego  pod  pekočim  vriskom 
poldneva  ali  v  svitu  mehke  večerné  zarje.  Trávnik  pod  vasjo  je 
zeleň,  a  postaja  pod  različno  solnčno  razsvetljavo  rdečkast,  mo- 
drikast  ali  rumenkast.  Stari  niso  delali  takih  študij,  ne  zato,  ker  še 
niso  imeli  Helmholtza  in  Wundta,  ampak  zato,  ker  niso  potrebovali 
svetlobe  in  gibanja  za  svoje  v  notranjosti  slikane,  pretežno  monu- 
mentálne, plastične  slike.  Tudi  umetniki  renesanse  so  bili  še  slikarji 
veličastnega  miru.  Rafaelove  madone  sedijo,  Michelangelo  pa  je  bil 
tako  zaljubljen  v  človeško  telo,  da  je  videl  to  in  nič  drugega  v 
prirodi.  Vrhutega  je  bil  tudi  on  v  prvi  vrsti  plastik. 

Gibanje  in  svetloba  sta  dve  znameniti  pridobitvi  moderne  v 
drugi  polovici  minolega  stoletja.  Novému  slogu  so  dali  ime  „im- 
presionizem"  bolj  kot  psovko.  Raffaélli  pravi,  da  so  se  hoteli  sami 
imenovati  „barakteriste",  a  potem  jim  ni  bilo  za  ime  in  so  kakor 
dekadentje  sprejeli  psovko  za  ime. 

Široki,  polni  impresionizem  se  začenja  s  Francozom  Manetom. 
A  prvo  delo  je  storil  tudi  tukaj  že  Leonardo,  ki  je  opazoval  pro- 
zornost  oblakov,  od  oblakov  presejane  solnčne  žarke,  razliko  sence 
in  megle  zjutraj  iu  zvečer,  ražne  prirodne  pojave  in  zlasti  vpliv 
ozračja  na  oblike  in  barve.  Neposredni  predhodnik  Maneta  se  mora 
imenovati  Španec  Goya,  od  katerega  so  zahtevale  že  fantastne 
španske  ljudske  veselice,  ki  jih  je  slikal,  da  je  lovil  na  plátno  vrveče, 
pisano  življenje.  „Nekaj  barvnih  lis,  nekaj  dobro  pomerjenih,  smelih 
udarcev  s  čopičem,   pa   vidimo,   kako  se  procesije  pomičejo  po  ce- 

stah,  potresenih  s  cvetjem,  kako  se  mladi  pári  vrte  v  divjem  plesu 
in  sulice  bikoborcev  rdečé  pesek  aréne"  (Muther).  Drugi  predhodnik 
Manetov  je  Anglež  William  Turner.  On  slika  mesta  v  jutrnjem 
solncu  in  oblake  nad  njimi  in  angleško  meglo.  Ladje  gore,  plameň 
poskakuje  in  iskre  padajo  na  krov,  ali  pa  drevi  vlak  preko  poljane, 
lokomotíva  gleda  žareče,  vozoví  so  rumeno  razsvetljeni,  dež  gre  in 
vihar  divja.  Čutiš:  z  neznansko  brzino  leti  vlak.  Edouard  Manet 
je  prvi  glasno  zaklical :  razsvetljavo  v  slikarstvo!  Risba  je  postranska 
stvar,  oblika  naj  se  čuti  iz  tónov  barve.  Stalnih  barv  ni  v  prirodi, 
však  predmet  ima  v  drugačnem  miljeju  drugačno  barvo.  Rdeče  vino 
v  kozarcu  meče  na  bel  prt  rdečkasto  senco,  nag  človek,  ležeč  pod 
zelenim,  obsevanim  drevesom,  ni  mesnatordeč,  ampak  zelenkast,  rdeč 
pred  žarečim  kaminom  v  sobi.  „S  tem,  da  je  Manet  spoznal  izpre- 
membe  barv  pod  vplivom  svetlobe  in  jih  opazoval  z  natančnostjo 
fizika,  je  otvoril  novo  poglavje  v  zgodovini  umetnosti,"  pravi 
Muther. 

Literárni  realizem  preteklega  stoletja  je  našel  človeka,  takrat 
ko  je  filozofija,  sociologija,  politika  rekla:  Samo  človek  je  in  nič 
ni  višjega  in  pomenljivejšega  od  njega.  Tudi  novi  slog  v  umet- 
nosti je  apoteóza  prírode  in  človeka.  Pravo  osebnosti  umetnikove 
je  stopilo  šele  sedaj  na  dan.  Rodil  se  je  individualizem  in  ž 
njim  boj  proti  akademijam.  Vládne  akademije  so  bile  vedno 
tako  kompromisne  in  konvencijonalne  kakor  vláde  samé.  Vladno  pre- 
davanje  in  učenje  umetnosti  pa  ponižuje  umetnost  na  nivo  službe 
meščanskemu  princípu.  Vrhutega  se  v  akademijah  polaga  važnost  v 
prvi  vrsti  na  zunanjost,  na  tehniko,  ker  se  pravzaprav  samo  ta  da  učiti. 
Zato  večinoma  ni  dúha  v  akademijah,  ampak  samo  delo.  Za  akademike 
ni  nič  problémov  v  umetnosti.  Vse  jim  je  znano,  vse  jasno :  vse  anato- 
mične,  barvne,  skupinske  in  kostumske  tajnosti.  Pri  njih  je  vse  v  redu 
kakor  v  šolskoslikarskih  navodilih.  In  tako  je  na  njih  slikah  vse  ko- 
likor  mogoče  pravilno  in  vse  kolikor  mogoče  dolgočasno.  Da  pa  bi  pu- 
ščoba  preveč  ne  zehala,  ščegačejo  jo  z  drastičnimi,  pretresljivimi  sujeti, 
pisanimi  kostumi  in  žarkimi  barvami,  polnimi  kričeče  „jasnosti",  na- 
čičkanega  „življenja"  in  vnebovpijočih  „kontrastov".  In  potem  vozijo 
svoje  slike  od  kraja  do  kraja,  kažoč  jih  —  proti  vstopnini  seveda  — 
širokí  maši,  pred  mali  krog  izvoljenih  se  itak  ne  upajo.  A  široká  masa 
potem  v  zahvalo  razvpije  vse  te  panoptikarje :  Pilotyje,  Munkacsyje, 
Brtillove,  Vereščagine,  Matejke,  Siemieradzke,  Brožíke  .  .  .  za  — 
klasike.  In  da  je  smešnost  popolná,  jih  stavi  naposled  še  pravim 
umetnikom  v  vzgled.  —  Takrat,  ko   so  literaturo   napolnili  največji 

individualisti,  dekadentje,  posvetivši  se  samo  svojim  čuvstvom,  ta- 
krat  je  rekel  tudi  slikar:  Samo  to,  kar  moja  čuvstva  spravlja  v 
ekstazo,  bom  slikal  in  ne  kaj  „večno  lepega",  opredeljenega  in 
določenega,  kakor  dela  akademizem.  In  čim  bolj  čuvstvena  in  veliká 
in  silná  v  občutkih  je  umetnikova  duša,  tem  večje  je  to,  kar  ustvarja. 
Raffaélli  pravi:  „Impresionist  je  oni,  ki  se  čuti  silno  prevzetega 
od  i  dej  e  prirodnega  pojava,  obvezanega,  olicetvoriti  ta  hipni  vtisk 
in  ga  predstaviti  primerno  svojemu  temperamentu  v  podobi  umet- 
niškega  produkta."  Pravzaprav  pa  velja  to  za  vsakega  pravega 
umetnika.  V  tem  sta  edina  z  Raffaélijem  i  Tolstoj  i  Zola.  Kakor  so 
literárni  dekadentje  časovni  in  stvarni  potomci  realistov,  tako  so 
tudi  dekadentje  v  slikarstvu  sinovi  impresionistov.  Saj  se  ne  razlo- 
čujeta  njih  začetnika  Pouvis-de-Chavannes  in  Gustave  Mo- 
re a  u  v  svoji  tehniki  od  impresionistov  v  ničemer  drugem,  kakor 
da  sta  stilizirala  njih  pijanost  barv  in  njih  atmosfernost  z  linijo 
in  obrisom.  Seveda  nam  slika  dekadenta  govori  nekaj  čisto  drugega 
nego  umotvor  impresionista.  Impresionist  uživa  samo  določen  prizor 
v  njegovi  razsvetljavi,  barvah  in  gibanju.  Iz  dekadentske  slike  pa 
mora  govoriti  ves  sodobni  človek,  vsa  neizmerna  njegova  erudicija. 
Impresionist  se  je  veselil  objekta  samega,  na  sedanjega  umetnika 
dela  objekt  vtisk  samo  takrat,  ako  je  pogled  nanj  v  zvezi  s  celo 
zgodovino,  ako  se  šibi  pod  težo  reminiscenc,  polnih  vtiskov,  po- 
tencirajočih  sto  in  stokrát  prvotni  vtisk  objekta.  Poleg  tega  se 
sedanji  umetniki  najbolj  boje  postajati  pri  rokodelstvu.  Na  delo,  ono 
težavno  spravljanje  stvari  na  plátno  naj  bi  ne  mislil  noben  ogledo- 
valec  slike.  Oni  hočejo  biti  neposredni,  naivni.  Oni  hočejo  samo 
pravljico,  odkritosrčno  in  preprosto,  za  pripovedovanje  jim  ni.  Oni 
tako  znajo  tehniko,  da  jo  zanemarjajo  kakor  nekaj,  ki  se  samo  ob 
sebi  razume  (glavni  znak  dekadence!).  Zato  se  vračajo  k  predrafa- 
elskim  primitivistom  kot  vzornikom.  Pouvis  dela  stensko  sliko,  pa 
gre  k  Giottu  gledat,  kako  jo  je  delal  on.  Proučujoč  njegove  freske, 
dožene,  da  je  bila  Giottu  freska  samo  dekoracija  stene  in  da  ni  kot 
taká  nikoli  kričala  s  podobami,  z  živo  prirodo.  Nič  ni  tu  živega, 
vse  je  ornament.  Individualnost  figúr  je  po  vsej  pravici  opuščena, 
ker  ne  žive,  ampak  samo  krase  steno  kot  vzorci.  Spoznavši  to,  je 
šel  in  je  sam  delal  na  tak  način  stenske  slike.  Razlika  je  samo  ta, 
da  je  to  delal  Giotto  v  resnici  naivno,  Pouvis  pa  s  pomočjo  raz- 
sodka,  teorije.  —  Moderní  teoretik  angleškega  slikarstva  je  Burne- 
Jones.  Tudi  on  se  je  šel  učit  v  XV.  stoletje,  in  sicer  k  Sandru 
Boticelliju,  čuteč,  da  pri   njem  naučna  suhoparnost  ne  duši  silnega 

subjektivnega  temperamenta.  Napolnil  je  platná  z  arheologično-teo- 
retičnimi  idejami,  a  to,  kar  je  vzel  Boticelli  iz  sodobne  duše,  je 
privlekel  Anglež  XIX.  stoletja  iz  muzejev  in  cerkev  XV.  stoletja.  — 

V  Rusiji  zastopa  idejo,  da  naj  moderen  slikar  govori  v  polnem  hi- 
storičnem  akordu,  Viktor  Vasneco v.  On  sloni  ves  na  primitív- 
nosti bizantijskih  ikôn  in  mozaikov  katedrále  ravenske  in  beneške 
sv.  Marka.  To  je  kompliciran  efekt  modernega  Rusa,  ki  hoče  v 
vsakem  momentu  s  sedanjostjo  čutiti  vso  preteklost.  Njegov  učenec 
je  N  j  esterov,  ki  pa  je  v  figurah  milejši,  blažji  in  poetičnejši. 
Nanj  je  že  vplival,  zlasti  v  pokrajinstvu,  j  apo  niže  m. 

Med  tem,  ko  je  namreč  z  znanostmi  vsake  vrste  obremenjeni 
Evropec  zahajal  iz  enega  ekstrema  v  drugega,  vzdihujoč  sedaj  pod 
težo  realizma,  potem  se  lovec  po  morju  svetlobe  in  barv,  nato  zopet 
zabarikadiran  z  antikvarnimi  rekviziti,  je  naredila  izneženi  evropski 
duši  največjo  uslugo  Japonska  s  tem,  da  jo  je  obdarovala  z  ono  ne- 
izrečeno  fino,  harmonično  umetnostjo,  do  katere  bi  se  ne  bil  povzpel 
izmučeni  evropski  duh.  Japonec  je  človek  vtiska,  nežná,  senzitivna 
duša.  On  ustvarja  docela  neposredno :  umetniški  moment  mu  za- 
blisne  pred  očmi,  in  že  ga  je  obdržala  njegova  občutljiva  duša 
kakor  plošča  momentnega  fotografskega  aparata.  Ona  splošnost 
idejnosti  in  nravstvenega  razvitka,  glede  na  katero  ustvarja  Evropec, 
ni  lastna  Japoncu.  On  je  globoko  pogreznjen  v  prirodo,  ž  njo  živi 
in  diše  in  ni  še  dvignjen  iz  nje  v  oni  abstraktní  svet,  ki  mu  pravimo 
izobrazba.  On  sprejema  z  otroško  radostjo  posameznosti,  slučaj- 
nosti,  malenkosti  prírode,  vedno  verno,  nežno,  čudovito.  On  ne  se-. 
stavlja  slike:  v  sredi  glavno  figuro  in  potem  vse  po  vrsti  práv  do 
stafaže.  On  sploh  ne  komponira,  ker  ni  idejni  sintetik.  Nikake  za- 
okroženosti  ni  na  njegovih  slikah,  ampak  sama,  nemotena  harmonija 
prírode:  kos  pagodne  strehe,  konec  veje  kakega  drevesa,  leteča  ptica 
in  potem   prazno   ozračje,   blažená,    božajoča  lahkota  jasnega  neba. 

V  Evropi  je  japonizem  genijalno  udomačil  Francoz  Degas.  On  ga 
je  potreboval  za  svoje  slike  iz  velikega  sveta,  v  katerih  mirna  kom- 
pozicija  ne  opravi  ničesar.  Na  baletnem  odrú,  v  plesni  dvorani,  na 
turiu  ni  mogoče  komponirati.  Tu  se  je  izkazala  ostrookost  Ja- 
ponca in  njegova  na  videz  čisto  slučajna  umetnost  komponiranja. 
Skupina  je  izginila  s  slike,  samo  prostor  je  na  njej  kakor  v  prirodi, 
in  v  ta  prostor  se  je  pomolila  tu  iztegnjena  glava  dirkajočega  konja, 
tam  sključen  život  suhega  žokeja,  ali  pa  tukaj  gesta  z  roko  in 
tamkaj  zavihtena  nožica  plešoče  baletke.  To  je  življenje  samo  v  vsej 
svoji  sugestívnosti.  —  Tako  je   bila  pridobljena    svežost  drobnosti, 

ki  je  je  manjkalo  Evropcu,  utrujenemu  od  logične  posledstvenosti 
in  zveze  in  teže  v  mislih  in  čuvstvih.  V  Japoncih  se  je  našla  slu- 
čajnost,  nepričakovanost,  milá  prírodná  reálnosť  brez  evropskega  za- 
grizenega  realizma.  In  tako  je  sedanja  naivná  realnost  v  evropski 
umetnosti  japonská  in  kot  taká  zopet  —  teoretična. 

Da  bi  se  iz'nebili  teoretizma,  slikarske  načitanosti  in  preraču- 
njenosti,  da  bi  mogli  ustvarjati  z  ono  preprosto  otroško  radostjo  in 
vnemo,  ki  edina  daje  človeškemu  delu  pečat  poezije,  zahajajo  sedanji 
slikarji  tja,  kjer  se  še  dela  s  srcem  in  čuvstvom,  tja,  kjer  zaljubljen 
v  zemljo  preobrača  kmet  brazdo  svoje  njive,  kjer  ponosen  na  svoje 
konje  bolj  nego  na  vse  na  svetu  drdra  kmetiški  fánt  po  česti,  kjer 
verujoč  v  Boga-Križanega  s  pobožnostjo  rezlja  vaški  podobar  razpelo, 
da  potem  moli  pred  delom  svojih  rok.  Daleč  od  civilizacije,  v  Kar- 
patské gore  je  šel  Schwaiger.  Tam  se  je  pobratil  s  kmetiškimi 
umetniki,  ki  so  iz  vej,  grč  in  gob  rezljali  pipe,  konjičke,  ribe  in 
možičke.  Oni  so  jih  rezljali,  on  pa  jih  je  slikal.  In  potem  je  poslušal 
zvečer  v  kŕčmi  vse  strašne  lasoježne  pravljice  tako  dolgo,  da  je  sam 
veroval  vanje.  Nato  pa  je  upodobil  vso  to  prirodno  in  narodno  fanta- 
stiko  verno  in  neznansko  odkritosrčno.  Za  njim  je  prišel  iz  Slovaške 
Uprka  s  svojim  poljanskim  solncem  in  širokoustnimi  slovaškimi 
kmetiškimi  barvami;  tam  gori  visoko,  v  osrčju  hladne  Finlandije  pa 
samuje  ob  jezeru  Tusula  morebiti  eden  največjih  modernega  slikar- 
stva,  G  a  1 1  é  n,  in  govori  s  svojimi  slikami  v  Evropo  tako  mogočno, 
kakor  da   bi  ves  národ    vstajal  in  pričenjal  govoriti  svoja  razodetja. 

(Konec  prih.) 

o  širni  zemlji  moja  misel  gre  — 

saj  nosijo  peruti  jo  lahké  — 

iz  mesta  v  vas  in  iz  doline  v  goro, 

ko  sleme  se  zagrinja  ji  v  blestečo  zoro. 

Razgleda  tamkaj  se  na  vse  stráni 
in  v  želji  vroči  mi  zahrepeni, 
da  bi  kot  solnce  se  na  svet  razlila, 
ga  poljubila,  zanj  se  izčutila  .  .  . 

E.  Gangl. 

S  o  n  e  t  i. 

i. 


$ 


lej  cvet,  utrgan  tam  na  vrtni  gredi!  -- 
Nedávno  je  krasil  tvoj  mladi  vrt  .  .  . 
A  došla  je  jeseň!  In  k  roži  bledi 
korakov  tihih  stopa  hladná  smrt. 

In  k  liliji  prihaja  in  k  resedi  .  .  . 
k  najlepší  roži  ni  ji  pot  zaprt.  — 
Ah,  kak  nad  njih  nedolžnimi  pogledi 
raduje  se  jeseň,  njih  bridka  smrt! 

Dejanje  glej  življenja,  doigrano 

tragedijo  človeškega  srcá  .  .  . 

ki  s  smrtjo  se  ljubezni  nam  končá.  - 

Pozabi  me!  —  Ljubezen  pokopano 

nosila  v  srcih  bodeva  oba, 

trpeč  molče  —  pohlevno  in  udano. 


II. 

Poznáš,  srcé,  pomlad?  —  Poznáš  življenje? 
Vesoljstva  božji  dih  je  v  njem  razlit  — 
Poznáš,  srce,  pomladnih  rož  drhtenje 
in  tam  na  nebu  solnca  jasni  svit?  — 

Umevaš  ta  čarobni  kolorit, 
ta  akvarel,  akordov  teh  ihtenje, 
ko  iz  življenja  se  rodi  življenje, 
iz  ene  lúči  tisočeri  svit?  — 

Ah,  ta  pomlad!  Začela  je  cveteti 
in  dih  življenja  ves  me  je  prevzel, 
teh  živih  slik  —  čarobni  akvarel. 

Začelo  mi  srce  je  hrepeneti 

po  sreči  .  .  .  toda  gordijski  vozél 

ga  veže  .  .  .  Aleksandra  ni  na  sveti! 

III. 

Opevala  sem  v  srečnih  dneh  mladosti 
vse,  kar  krasí  življenja  lepe  dni  .  .  . 
ljubezni  tiho  srečo,  nje  sladkosti 
in  zdihovanje  srca  sred  nocí. 

In  tožno  Hra  moja  se  glasi, 
polresna  zdaj  in  polna  zdaj  bridkosti, 
le  redko  dani  glasi  ji  radosti.  — 
Pomlad  ta  polna  je  jesenskih  dni.  — 

Pa  dajte  brzih  orlovih  mi  kril, 
polet  dúha  bo  višji  in  bolj  čil  — 
in  srce  upalo  bo,  verovalo  .  .  . 

in  vrne  se  v  najvarnejši  asil  .  .  . 

in  vrne  se  v  deželo  ideálov  — 

v  pristán  mirú  —  z  morjá  penečih  válov. 

M.  P.  Natašä. 


n 


Na  dnu  voda. 

a  dnu  voda, 

na  dnu  globokega  morjá 

trohni  samotná  krsta  ... 

A  v  krsti  tej, 

oh,  ljubček,  glej, 

so  dávni,  težki  dnevi 

in  ž  njimi  vse  moje  solzé 

nezdramno  spé. 


Na  morje  šije  solnčni  svit 
in  ves  moj  svet  je  ž  njim  oblit. 
Ah,  saj  na  dnu  morjá 
trohni  samotná  krsta, 
bridkostnih  časov  vrsta  — 
črez  nje  kot  bel  labod 
mirnó  vesla 
ljubav  moja. 

Utva. 

Na  pragu. 

Spísal  Ivan  Cankar. 

I. 

rišla  je  in  je  stala  na  pragu.  Stala  je  tam,  v  obraz  zelo 
podobná  tisti  sveti  Guduli,  ki  jo  je  naslikal  Khnopff  ali 
kdo  drugi. 

„To  je  torej  naša  Metka,   ne,  he  .  .  .    No,  Metka, 
Marjetica,  zapri  duri!" 

Metka  je   zaprla   duri,    ali   približala  se  ni  in  tudi 
ni  pozdravila. 

Njene  veliké  oči  so  se  ozirale  po  sobi.  Bile  so  to  oči,  kakršne 
vidi  človek  redkokdaj  v  življenju,  toliko  bolj  pogosto  pa  na 
slikah  umetnikov  sanjačev,  ki  so  spravili  na  plátno  svoje  sanje,  zato 
da  bi  jim  gledali  iz  obličja  v  obličje.  Strmele  so  v  svet,  ali  plašno 
strmeč  niso  videle  drugega  nego  že  dávno  znane  sanje. 

„Stopi  bliže,  Metka!" 

Na  úkaz  je  stopila  bliže. 

„Zdaj  pa  še  pozdravil" 

„Dober  dan,  strie!  Dober  dan,  teta!"  je  zapela  Metka  in  strie 
in  teta  sta  se  zasmejala  naglas. 

Metka  je  bila  nedeljsko  oblečená;  svetlo  židano  ruto  je  imela 
na  glavi,  okoli  vratu  nič  manj  svetlo  volneno  ruto  in  tudi  krilo  je 
bilo  svetlopisano.  V  eni  roki  je  držala  veliko  čulo,  v  drugi  dežnik . 
mlada  romarica  Metka. 

Tudi  ves  njen  obraz  je  bil  tak,  kakršnega  na  česti  človek  ne 
ugleda  velikokrat  in  se  okrene  začuden,  če  ga  ugleda.  Ne  da  se 
reči  o  takem  obrazu,  ali  je  lep,  ali  je  grd ;  morda  bi  bil  lep,  če  bi 
se  sklanjal  zvečer  nad  delo,  zamišljen  in  truden,  in  bi  sijala  nanj 
dremota  in  nemirno  plapolajoča  luč.  Mnogo  je  obrazov,  ki  so  lepi 
samo  tedaj,  kadar  so  trudni  in  kadar  je  trpljenje  zarisano  vanje. 
Lep  bi  bil  morda  tudi,  če  bi  se  človek  sklonil  k  njemu  in  bi  ga 
nalahko  privzdignil ;  tedaj  bi  se  komaj  zgenile,  komaj  vidno  bi 
vztrepetale  preširoke  polne  ustnice,  veselo  bi  zasijale  veliké  hvaležne 
oči.  Mnogo  je  namreč  tudi  obrazov,  ki  so  lepi  samo  tedaj,  kadar 
je  ljubezen  zarisana  vanje. 

„Pa  že  pridi  vendar  k  mizi!"  je  ukázala  teta.  „Šedi  malo,  saj 
si  trudna!  —  Kako  je  lesena!" 

Metka  se  je  napravila  na  pot  preko  sobe,  ali  tedaj  se  je  ozrla 
teta  na  njene  blatné  črevlje  in  se  je  prestrašila. 

„Zakaj  pa  se  nisi  očedila  zunaj?  Saj  je  slama  pred  durmi! 
Precej  pojdi  in  se  očedi!" 

Tako  se  je  Metka  vrnila,  osramočena  in  preplašena,  ter  je 
vdrugič  prestopila  prag. 

„Če  bi  se  ne  vrnila  vec?"  je  pomislila. 

Takoj  namreč,  ko  je  bila  odprla  duri,  se  ji  je  stisnilo  srce  v 
nerazumljivem  strahu ;  strmele  so  oči,  ko  so  ugledale  dvoje  nepri- 
jaznih  obrazov. 

Kako  hudobne  so  bile  sanje !  Po  lepih  cestah  so  jo  vodile,  po 
zelenih  vrtovih ;  vsenaokoli  je  dišalo  po  vijolicah  in  po  rožah ;  ali 
še  je  bila  dolga  pot  in  še  zmerom  lepša  je  bila  pot  in  od  daleč 
se  je  svetilo  mesto,  prihodnost  se  je  svetila  kakor  sama  sveta  ne- 
besá. Tako  so  jo  vodile  sanje,  ljubeznivo,  za  obe  roki,  in  stopala 
je  z  lahkimi  koraki  in  ni  videla  blatné  ceste  in  tudi  se  ni  bála 
tisine,  ki  je  ležala  nad  vso  prostrano  pokrajino.  Hudobne  so  bile 
sanje,  zasmejale  so  se  naposled  in  so  jo  ostavile  samo.  Tako  je 
bila  slabá  in  ubožna,  strah  jo  je  bilo  tujih  radovednih  pogledov 
in  vztrepetala  je,  ko  je  začula  neprijazen,  hripav  smeh. 

Gledala  je  stricu  naravnost  v  oči,  ni  se  jim  mogla  umekniti. 
Majhne  oči  so  bile,  rdeče  obrobljene  in  zmerom  vlažne.  Práv  tak 
izraz  je  bil  v  njih  kakor  v  tistem  hripavem,  neprijaznem  smehu. 

„Če  bi  ubil  človeka,  pa  bi  se  še  zmerom  tako  smejal  in  bi 
tako  mežikal!"  je  mislila  Metka. 

Strie  je  bil  debel,  neokreten  in  bolehen  starec.  Kadar  je  sedel, 
je  zavzdihnil  globoko,  pokašljeval  je  in  pljuval.  Krátke  medvedje  noge 
so  stopale  počasi  in  so  podrsovale.  „O  prokleta  starost  .  .  .  prokleta 
ženská!"  Razjezil  se  je  mnogokrat;  tedaj  mu  je  obraz  zardel  in  za- 
breknil,  oči  so  se  izbuljile,  toda  govoriti  ni  mogel;  sedel  in  je  kašljal 
in  pljuval.  „O  prokleta  .  .  .  prokleta!"  Pil  je  malo,  zato  ker  so  se 
mu  zmedle  misii  ob  prvem  kozarcu  in  je  moral  v  posteljo. 

Teta  je  bila  za  glavo  večja  od  njega,  suha  in  koščena  ženská ; 
hodila  je  kakor  moški,  z  velikimi  trdimi  koraki  in  tudi  njen  glas 
je  bil  globok.  Nikoli  se  ni  razjezila  in  tudi  prepirala  se  ni.  Ali  v 
njenih  mrzlih  in  jasnih  očeh  je  bilo  toliko  zlobe,  kolikor  je  Metka  še 
ni  videla  na  svetu.  Kadar  je  govorila  z  môžem,  je  bila  v  njenem  glasu 
tako  mirna,  hladná  prezirnost,  da  je  odgovarjal  na  najprijaznejšo 
besedo  z  mokrim,  hudobnim  pogledom.   „Prokleta!" 

Morda  je  bila  kdaj  lepa  ženská,  zakaj  vse  poteze  njenega 
obraza  so  bile  pravilne,  ustnice  so  bile  lepe  še  zmerom.  Toda  lju- 
bezni  ni  okúsila,  zato  ker  se  tiste  lepe  ustnice  niso  znalé  smehljati, 
ker  v  tistih  jasnih  očeh  nikoli  ni  bilo  gorke  lúči.  Prišel  je  bil  morda 
človek  in  se  je  razveselil  gladke  bele  polti  in  mrzlogrškega  profila, 
toda  beseda  mu  je  ugasnila  na  jeziku,  Bog  vedi  zakaj,  in  kadar  se 
je  spomnil  na  tiste  ustnice,  na  tiste  oči,  se  mu  je  stisnilo  srce  v 
nerazumljivem  strahu. 

Star  je  bil  že  strie  in  bolehen,  ko  se  je  oženil  vdrugič.  Kadar 
je  popil  kozarec  vina,  se  je  pootročil  in  si  je  brisal  solze  ob  spo- 
minu  na  prvo  ženo.  „O,  da  bi  se  ne  bil  takrat  napil !  .  .  .  Prijetno 
življenje  bi  bilo  zdaj,  ne  bi  imel  zlodeja  v  hiši!"  Ona  se  je  za- 
smejala  veselo.  „Glejte  ga,  pijan  se  je  oženil!"  —  „„Ona  je  bila 
angel,  kakor  bolniku  mi  je  stregla!""  —  „Lep  angel,  šestdesetleten ! 
Zakaj  pa  si  jo  spravil  pod  zemljo?"  —  Ozrl  se  je,  oči  so  mu  za- 
krvavele.  „Prokleta!"  Žena  se  je  smehljala  tiho,  veselá  je  bila  nje- 
govih  izbuljenih  oči.  „V  pijanosti  si  se  ženil,  seveda!  Dobro  vem, 
zakaj  si  se  ženil,  pa  si  se  zmotil.  Jaz  nisem  taká  .  .  .  nisem  tak 
angel!"  —  Zakašljal  je  in  je  pljunil  v  steno.  „Čemu  pa  ne  maraš 
lipovega  cvetja?  .  .  .  Vem,  zakaj  si  se  ženil  ...  nič  v  pijanosti!" 
—  Vstal  je  ter  se  napotil  k  postelji  po  klobúk.  Nad  belo  pogrnjeno 
posteljo  je  bila  sveta  podoba  in  pod  podobo  je  visel  velik  črn 
molek.  Žena  se  je  smehljala;  sedela  je  na  skrinji  in  je  pletia  no- 
gavice.  „Ali  že  greš  na  svoja  pota  .  .  .  lazit  za  otroki?  Za  tistimi, 
ki  imajo  krilce  do  kolen?"  —  „„Prokleta!""  —  Vrnil  se  je  k  mizi 
in  je  sedel;  od  onemoglega  srda  in  od  pijanosti  so  mu  tekle  solze 
po  licih.  In  ob  takih  trenotkih  so  ga  tolažile  včasi  čudne  sanje. 
Spala  je  tam  mirno,  polrazgaljena,  golo  roko  pod  glavo.  In  vzdignil 
se  je  tiho  v  postelji,  vstajal  je  počasí,  oprezno,  da  bi  ne  čula  suma 
v  tišino.  Samo  nekoliko  se  je  zgenila  v  spanju,  zavzdihnila  je  samo 
nalahko.  Zdrsnil  je  s  postelje  in  je  iskal  po  izbi  vžigalic,  da  bi 
napravil  luč.  Zakaj  videti  jo  je  hotel:  njen  prestrašení,  od  rastoče 
groze  zmerom  bolj  spačeni  obraz,  njene  nenaravno  razširjene  oči, 
obledele  trepetajoče  ustnice;  tudi  njene  roke  je  hotel  videti,  tiste 
dolge  koščene  prste,  ki  so  se  krčili  in  se  zvíjali  onemogli.  Prižgal 
je  svečo  ter  jo  postavil  na  mizo;  dolgi  plameň  je  plápolal  in  se 
tresel,  nemirna  rumena  svetloba  se  je  razlila  po  izbi.  Tedaj  se  je 
približal  s  tihimi  in  opreznimi  koraki,  počasi  je  iztegnil  roke,  silná, 
divja  moč  je  bila  prešinila  vsako  mišico  v  sključenih,  krempljem  po- 
dobnih   prstih.    Že   so   se   skoraj  dotikali  kremplji  golega  vratu,  ali 

tedaj  so  se  odprle  oči  in  mrzla  zloba  je  zasijala  iz  njih;  roke  so 
omahnile.  „Kaj  pa  hodiš  bos  po  izbi,  da  kašljaš  ves  dan?"  On  pa 
je  vedel,  da  se  je  smejala  v  svojem  srcu  in  da  je  hotela  reči:  „AH 
se  ti  je  izjalovilo?  Poznám  te,  bratec,  poznám  tvoje  nakane!"  .  .  . 
Da,  vselej,  vselej  v  tistih  lepih,  tolažbe  polnih  sanjah  je  odprla  ne- 
nadoma  jasne  oči,  tako  da  je  ugasnila  v  rokah  moč  in  so  omahnile 
mŕtve.  V  temi  bi  jo  pač  zasačil,  toda  ne  videl  bi  njenega  obraza 
in  slabotne,  bojazljive  bi  bile  roke  .  .  . 

„Ali  bi  šla  odtod,  pobegnila  v  mesto?"   je  pomislila  Metka. 

Tam  zunaj  je  bilo  mesto,  v  vežo  je  čula  njegov  pisani  šum. 
Tam  zunaj  je  bilo  tudi  še  solnce,  sijalo  je  še  na  strehah,  na  zvoniku 
se  je  svetil  pozlačeni  križ. 

Duri  so  se  odprle. 

„Kod  pa  hodiš?  Ali  si  se  že  očedila?  Tu  stoji  z  umazanimi 
škrpeti  in  gleda  na  cesto!" 

Metka  je  povesila  glavo  in  se  je  vrnila  v  izbo. 

„Zdaj  pa  se  sleci;  kako  je  okomatana!  In  s  čulo  v  roki  je 
šla  pred  prag!" 

Metka  je  položila  čulo  v  kot,  dežnik  je  postavila  k  postelji, 
nato  si  je  odvezala  ruto;  imela  je  bujne  svetloplave  lase,  spletené 
v  debelo  kito;  spredaj  so  ji  padali  na  čelo,  skoro  do  obrvi. 

„Frufru  pa  pri  nas  ne  boš  nosila,  Metka!  To  je  za  vlačuge, 
ne  pa  za  postená  dekleta!" 

Metka  je  vztrepetala,  ko  je  slišala  besedo  „vlačuga".  Ni  si 
mogla  natanko  misliti,  kaj  pomeni,  ali  izpreletelo  jo  je  kakor  ob 
motnem  spominu  na  nekaj  strašnega,  na  pravljice  o  vedomcu  in 
torklji,  o  čudnih  polnočnih  strahovih.  In  strašno  se  ji  je  tudi  zdelo, 
da  je  teta  izpregovorila  tisto  besedo.  Pogledala  ji  je  v  oči  in  bilo 
jo  je  groza. 

„Kaj  si  mutasta?  Še  besede  ni  zinila!  No,  šedi  pa  pripoveduj, 
kako  je  bilo!  Ali  ti  je  še  kaj  hudo  po  materi?" 

Metki  so  se  osolzile  oči;  rada  bi  si  jih  bila  zakrila  z  robcem, 
toda  ni  si  upala.  Sedela  je  na  skrinji,  roke  na  kolenih,  in  debela 
solza  ji  je  pritekla  počasí  po  licu,  zdrknila  mimo  ustnic  ter  padla 
ha  roko,  vroča  kakor  krop. 

„Ne  jokaj,  tudi  tukaj  ti  bo  dobro!  —  Ubogi  otrok:  joka  in 
ne  ve  za  kom!" 

Solze  so  hipoma  ugasnile;  z  začudenim  in  vprašujočim  po- 
gledom  se  je  ozrla  Metka  po  izbi. 

„Za  materjo!"  je  odgovorila  z  mirnim  glasom. 

Nalahko  se  je  teta  nasmehnila,  strie  se  je  zasmejal  naglas. 

„He  .  .  .  he  .  .  .  he  .  .  .  za  materjo!" 

„Za  materjo!"  je  ponovila  Metka  glasneje  in  strahoma. 

Strie  in  teta  sta  se  smejala;  Metki  je  bilo  mraz  v  život  in 
trepetala  je. 

„No,  naj  joka,  mati  je  le  mati!   —  AH  si  kaj  lačná?" 

„Nisem!"  je  odgovorila  Metka  in  njen  glas  je  bil  zdaj  tih  in 
plašen;  leglo  ji  je  bilo  nekaj  težkega  na  prsi,  v  grlo. 

„Saj  bomo  kmalu  večerjali!" 

Nato  je  izpraševala  teta  o  sosedih  in  sosedah,  o  znancih  in 
znankah  iz  vaši,  Metka  pa  ni  vedela  odgovora.  Nič  ni  vedela,  kdo 
se  je  oženil  in  katera  se  je  omožila,  katero  dekle  je  dobilo  otroka 
in  kateri  mož  je  pretepel  svojo  ženo,  ker  ga  je  bila  osleparila.  Celo 
povedati  ni  vedela,  če  je  kaplán  lep  ali  grd  človek  in  kam  zahaja 
v  vas. 

„Kje  pa  si  živelo,  dekle  neumno?   Kaj  ti  nisi  imela  fanta?" 

Metko  je  obšel  težak  in  gnusen  čut,  slabo  ji  je  bilo  in  rada 
bi  se  bila  kam  naslonila.  Cutila  je,  da  se  ozira  nanjo  tudi  strie  z 
rdeče  obrobljenimi,  mokrimi  očmi  in  strah  jo  je  bilo. 

„Práv  je,  da  si  sramežljiva,  le  zmerom  ostani  taká !  Pri  nas  bi 
tudi  ne  smela  začeti  kakšnih  znanj  .  .  .bila  bi  kmalu  preko  praga!" 

Teta  je  govorila   mirno  in  resno,    ustnice  pa  so  se   smehljale. 

„Pažiti  bo  treba  nate!  Ne  bo  dobro,  dekle,  če  je  v  tebi  kaj 
materine  náture!" 

Ali  se  je  spomnila  Metka,  ali  sem  se  spomnil  jaz  na  tisto  vitko 
in  plaho,  belo  oblečeno  kraljično,  ki  je  stala  visoko  na  obzidju; 
zelenoluskinasta  žival  z  glavo  pohotnega  starca  je  ležala  léno  pod 
židom,  v  dolino  se  je  vil  luskinasti  rep.  Prelepa  pokrajina  je  bila 
naokoli,  prelepo  je  sijalo  solnce,  ali  kraljična  ni  videla  ne  pokrajine 
in  tudi  ne  solnea.  Učarane  so  bile  njene  oči  v  mokré,  pohotne  oči 
starca;  niso  se  mogle  umekniti,  ker  ni  bilo  nikogar,  da  bi  bil  iz- 
pregovoril  tisto  besedo  .  .  . 

Resnično  ga  ni  bilo,  da  bi  se  sklonil  ljubeznivo  in  bi  pobožal 
Metko  po  licu  ter  bi  izpregovoril:  „Uboga  Metka!  Revica  tvoja  mati, 
ki  je  umrla  tako  žalostno,  brez  ljubezni  in  brez  človeka!"  Metka 
ni  bila  kraljična,  ali  zaželela  si  je  tiste  besede  in  težko  ji  je  bilo 
pri  srcu  .  .  . 

Ko  se  je  zmračilo,  je  prišla  sestrična  Mici,  hči  prvé  žene  stri- 
čeve.  Bieda  in  suhotna  ženská  je  bila,  starala  se  je  zgodaj.  Na  prsih 
je  imela   svetinjico   Matere   Božje,    oblečená  je  bila  temno,  lasje  so 

bili  gladko   počesani.     Govorila   je   zelo  hitro,    s  presladkim,  nepri- 
jetnim  glasom. 

„O,  Metka,  Metka,  Metka!  Kdaj  pa  si  prišla,  Metka?  Pa  si  že 
veliká!  Koliko  let  pa  imaš?" 

„Štirinajst  jih  še  nisem." 
„Tako,  tako,  tako!" 

Šla  je  v  izbo,  z  zagrinjalom  oddeljeno  od  veliké  sobe,  in  se 
je  vrnila  preoblečená. 

Napravili  so  luč  in  so  zagrnili  okno.  Metki  je  bilo  še  tesneje, 
ko  ni  videla  vec  na  cesto  in  ne  ljudi,  ki  so  hodili  mimo  okna.  Ozrl 
se  je  bil  včasi  kdo  v  sobo,  postal  je  morda  celo  in  Metka  je  bila 
veselá,  čutila  je,  da  ni  sama.  Ali  spustilo  se  je  zagrinjalo  med  njo 
in  med  svetom,  več  ni  bilo  človeka,  tudi  šum  je  zunaj  potihnil. 
Metka  se  je  bála,  da  bi  ne  zaklenili  tudi  duri;  potem  bi  nikakor 
in  nikamor  ne  bilo  več  mogoče  pobegniti. 

Mici  je  skuhala  kavo  za  večerjo  in  je  narezala  belega  kruha. 
Večerjali  so  molče,  nihče  ni  pogledal  drugemu  v  obraz,  kakor  da 
bi  si  prikrivali  nepošteno  skrivnost.  Po  večerji  so  molili  dolgo,  ves 
krvavi  del  rožnega  venca  in  žalostno  se  je  razlegal  po  sobi  poj  oči 
zategnjeni  glas  Micin.  Metka  je  klečala  pred  stolom,  glava  ji  je 
klonila  in  dremalo  se  ji  je.  Nenadoma  se  je  zdrznila :  ranil  jo  je  bil 
v  lice  mrzel  pogled. 

„Amen.  —  Zdaj  pa  se  kar  spravi,  Metka!  Malo  zadremala  si, 
pa  nocoj  si  trudna.  Drugikrat  le  glej!" 

Teta  je  prižgala  svečo  in  je  odprla  duri  v  kuhinjo.  Troje  stopnic 
je  vodilo  navzdol  v  čudno  temno  klet,  kjer  je  stalo  ognjišče. 

„Tam,  glej,  v  kótu  je  tvoja  postelja.  Dobro  spi  pa  lahko  noč!" 

Postavila  je  svečo  na  ognjišče,  zaprla  je  duri  in  Metka  je  ostala 
sama.     Ozrla   se   je    naokoli,    po    mrzli  mrtvašnici,  in  kričala  bi  od 


groze. 


(Dalje  prih.) 


Polna  luna  .  .  . 

J    olna  luna,  zlat  balonček,  Blažena  ti  polna  luna, 

se  vozila  je  po  smrečji,  blaženo  ti  smrečje  mračno! 

ti  in  jaz  sva  se  ljubila,  Ko  bi  dan  bil  takrat  —  kdo  ve 

to  je  menda  bilo  všeč  ji.         bilo  morda  bi  napačno ! 

Vida. 

Iz  zapiskov  prirodoslovca. 

Priobčuje  Pavel  Grošelj. 

I. 

oleten  večer  diha  nad  Ljubljanskim  poljem.  Dan  in  noc 
sta  se  bila  poročila  v  krásni  zarji.  Zadnje  rdeče  trakove, 
ki  so  plávali  nad  Polhograjskimi  hribi,  je  požrla  črna  noc. 
Glavo  oprto  ób  roko,  slonim  na  oknu  in  resigni- 
rano  zrem  za  odbeglim  solncem,  kakor  da  ne  vzide 
nikdar  vec.  Léno  se  vžigajo  zvezde  na  nebu  in  počasi 
drče  proti  západu  kakor  bela  jadra  daleč  na  širokem  morju. 

Na  vrtu  šuštijo  velikí  listi  visokih  platan  liki  nebrojne  trepe- 
tajoče  dlani  duhov. 

Eterno  olje  plemenitih  vrtnic  se  ziblje  v  zraku,  kot  bi  gorela 
žgalna  daritev  večni  naravi ;  rosa  léga  v  njih  žametaste  cvetove,  listi 
se  križajo  in  objemljejo  nebeško  mokroto. 

Že  vas  gledam  v  dúhu,  pestri  cvetovi,  povezane  v  šopek  v 
nežni  roki  sramežljive  device. 

„Rožice  ljubljene  ve, 
prosíte  zame!" 

Rože  —  simbol  ljubezni?  .  .  . 

Solnčna  ravan,  prepletená  s  svežimi  barvami,  se  širi  pred  menoj 

—  lepša  od  beneških  mozaikov.  In  kadar  zavalovi  veter,  oživi  vsa 
ta  ravan  in  zatrepeče  v  ljubezni.  Nežni  rumeni  praški  se  usujejo 
s  preobloženih  prašnikov  po  cvetličnih  čašah,  nekoliko  čaša  pla- 
vajo  po  zraku  kakor  svetlorumene   zvezde  skozi  brezbrežni  prostor 

—  mikrokozmi,  v  sebi  zaključeni  svetoví,  polni  tajnosti.  In  slednjič, 
če  je  bila  ternu  ali  onému  usoda  naklonjena,  dospe  na  cilj  svojega 
hrepenenja,  na  pestič  istorodne  cvetlice.  Tu  obstane  mladi  junák, 
da  si  odpočije,  ker  čaká  ga  še  huda,  trda  hoja.  Dospel  je  do  grádu, 
kjer  si  hoče  izmed  kraljičen  izbrati  izvoljenko  svojemu  srcu.  A  ta 
je  zaprta  v  globoki  čumnati  in  tam  drhteč  pričakuje  junáka,  ki  jo 
odreši. 

In  razvije  se  pravcata  dráma  v  čistem  Maeterlinckovem  žánru. 

Sedem  belooblečenih ,  "rajskolepih  kraljičen,  tako  nam  riše 
Maeterlinck,  posedeva  zaprtih  po  sedmih  iz  belega  mramorja  izkle- 
sanih   stopnicah,   pričakujoč  čilih  vitezov,   ki  se   príbore  do  njih  in 

jih  popeljejo  v  večnozeleno  deželo  ljubezni.  Toda  trda,  nevarna  pot 
čaká  junaškega  snubca,  in  to  mora  pogumno  zmagati,  da  dospe  do 
cilja  svojih  željá.  Le  ozek,  teman  rov  veže  zunanji  svet  z  notranjimi 
prostori  kraljevske  palače,  rov,  poln  grozot  in  nevarnosti;  skozi  ta 
rov  se  mora  preboriti  s  krepkim  srcem,  da  si  slednjič  v  žarkem 
objemu  zaslúži  plačilo  za  prestane  nápore. 

Istá  pot  čaká  našega  junáka.  V  cvetličnem  pestiču  biva  skritih 
lepo  število  neodrešenih  kraljičen;  toda,  kako  do  njih?  —  Ne  po- 
mišlja  se  dolgo,  hitro  si  sezida  dolg  rov  in  hajdi  po  njem  v  kra- 
ljevsko  palačo !  Dospevši  v  ozko  čumnato,  objame  presrečno  kraljično, 
objemlje  jo  in  objemlje  —  in  glej  čudo !  —  njiju  obrisi  ginevajo  in 
v  ljubezenski  slasti  se  spojitá  oba  v  eno,  novo,  prerojeno  bitje. 

Drugi  junaki  zopet  se  nekoliko  bolje  razumejo  na  bon  ton, 
oni  ne  priplavajo  kar  tako  z  modrega  neba  do  svoje  ljubice,  ampak 
pripeljejo  se  v  kraljevski  črnorumeni  kočiji  do  njenega  grádu. 

Divne  bájke,  kali?  In  vendar  gola  resnica! 

Rumeni  cvetni  praški,ki  se  rodevajo  na  prašnikih  cvetočih 
rastlin,  so  naši  junaki  in  nežná  jajčeca  v  plodnici  dozorele  cvetke 
so  naše  kraljične.  Na  pestičevi  brázdi  se  ustavi  lični  prašek  in 
požene  odtod  do  drobnega  jajčeca  v  plodnici  ozko  cev  (pelodov 
mešiček),  po  kateri  hiti  do  njega  v  zaželjeni  objem,  ki  spoji  obe 
bitji  v  življenjapolno  enoto. 

Iz  te  združitve  vzkali  pogoj  bodoče  ljubezni,  razvije  se  živo 
seme,  iz  katerega  vzklije  nová  cvetlica,  palača  novih  junákov  in 
novih  kraljičen. 

In  kraljevska  kočija?  — 

Ozri  se  po  pestrem  polju,  ki  se  kopije  v  sladkih  solnčnih 
žarkih !  Kakor  bučanje  daljnih  orgel  šumi  iz  njega. 

Čebele  si  brenče  k  trdemu  delu  tiho  pesem. 

V  dozorelo  cvetico  pomole  radovedno  glavico  in  liki  nebni 
utrinki  se  usuje  nanje  s  prašnikov  oblaček  živega  prahu;  hitro  si 
naprtijo  koristnega  živila  —  in  hajdi  naprej   do  druge  cvetice! 

Zopet  pomole  glavico  v  duhtečo  čašo,  zvedavo  brskajo  po  njej, 
pa  nehote  odlože  nekaj  mladih  junákov,  cvetnih  práškov,  na  pestiču 
svoje  dobrotnice. 

Tako  prenašajo  čebele  ljubezen  od  cvetice  do  cvetice  —  po- 
stillon  ď  amour!  .  .  . 

Bujen  kalejdoskop  je  moja  duša;  uspavajoča  godba  čebel 
utihne,  poljana  pred  menoj  obledeva  in  izgine. 

Na  tujo  zemljo  so  me  pregnale  misii.  Krepak  veter  plese  po 
vršičkih,  vse  poka  in  šušti  okrog  mene.  Gozd,  debel  gozd  se  pre- 
pletá na  vse  stráni.  In  če  bi  mi  posodila  ptica  lahke  peroti,  da  bi 
se  povzpel  nad  nebotične  vrhove  rastlín,  gozd,  gozd  in  zopet  gozd 
beži  pred  mojimi  očmi  do  horizonta. 

Ljube  ptice  pevke,  to  je  raj  za  vas!  Zapojte,  zaigrajte  veselo 
pesem  o  solncu  in   življenju!  —  Vse  molči  .  .  . 

V  paleolitsko,  prakameno  dobo  so  zašle  moje  misii. 
Tedaj  je  bila  zemlja  še  mlada,  vsa  polna  ustvarjajočih  divjih  sil. 
Ni  se  še  kesala,  da  je  ustvarila  človeka,  ki  nekoč  zajezi  pot  njenim 
močem ;  tudi  ptičev  in  sesalcev  ni  še  postavila  na  svojo  grudo,  pre- 
obloženo  s  hrano  za  lačne  milijone. 

Črni  slezasti  p  o  lži  plezajo  po  sočnatih  deblih,  škorpijon 
se  greje  na  pekočem  solncu,  ogromni  pajki  predejo  mreže  od 
stebla  do  stebla  in  žuželke,  ki  brenče  v  zraku,  se  zapletajo  v 
njih  morilne  pästi.  Luskinasta  koža  vitkih  salamandrov  se  iskri 
po  močvirnatih  krajih. 

Žarko  solnce  gori  v  mladeniški  moci,  da  valoví  zrak,  otovorjen 
z  razbeljenim  ogljikom;  žejno  ga  vdihavajo  rastline  in  tvorijo  iz 
njega  orjaška  debla.  Kako  ponosno  bi  se  širila  v  tem  vzduhu  široká 
bukev  in  duhteča  lipa  —  daj,  naj  sedem  v  tvojo  hladno  senco! 

Toda  zaman!  —  Kamorkoli  obrnem  utrujeni  korak,  sama  pra- 
prot,  pet  in  šest  mož  visoka,  in  preslice,  visoke  kot  topol  in 
kot  naša  bukev  obsežnega  stebla  —  Calamites  jih  nazivlje  pri- 
rodoslovec.  Le  tuintam  se  je  vgnezdilo  v  to  prešerno  floro  današnji 
jelki  ali  macesnu  sorodno  iglasto  drevo. 

Zopet  se  upre  veter  v  razkošni  gozd,  da  pokajo  preslice, 
prepojene  s  trdo  kremenčevo  kislino,  ž  njih  vršičkov  pa  se  usuje 
zelenkast  prašek  in  odjadra  z  vetrom. 

To  vam  je  pravi  pijanček;  vročina  me  je  užejala,  pri  njem  mi 
bo  dobro  biti. 

Telo  se  mi  kŕči  in  kŕči,  že  je  manjše  od  mravlje,  manjše  in 
manjše,  koncentriral  sem  se  v  mikroskopsko  zrno  in  pogumno  stopim 
na  krov  zelenega  praška,  ki  se  je  ravnokar  utrgal  vršičku  gugajoče 
se  preslice. 

Diven  zrakoplov!  Obšírna  zelena  krogla  kakor  iz  čistega  sma- 
ragda in  iz  nje  poganjajo  štiri  v  križ  postavljene,  na  vrhu  ploščato 
razširjene  strune,  ki  služijo  za  jadra.  Veter  se  upira  ob  plošče,  da 
bobne  trde  strune  in  da  mi  strah  preletava  mozg  in  kosti. 

Prejadrala  sva  že  dolgo  pot,  ko  zasluti  prašek  pod  sabo  mo- 
čvirnato  zemljo;  v  obliki  majhnih  obláčkov  plavajo  njeni  vodeni 
pári  okrog  zrakoplova. 

„Hajdi  v  gosťilno !"  si  misii  prašek,  strune  se  meče,  in  kot  bi 
trenil,  odtegne  jadra  šili  vetrov,  bliskoma  ovije  vse  štiri  strune  okrog 
zelene  krogle,  da  me  neusmiljeno  pritisnejo  ob  njeno  površino. 
Jadra  so  poskrita  in  krogla  padá  in  padá  v  naročje  oživljajoči  mo- 
kroti.  Da  nisem  o  pravem  času  zavzel  zopet  človeške  svoje  velikosti, 
bi  bil  utonil  v  močvirju  paleolitske  dobe. 

V  polnih  požirkih  pije  tros  —  tako  se  znanstveno  imenuje 
zeleni  prašek,  ki  ga  veter  trosi  na  vse  stráni  —  življenja  in  moci 
iz  zemeljske  vlage,  telesce  se  mu  širi,  suknjica  mu  postaja  preozka, 
in  slednjič  kroglica  toliko  odebeli,  da  razpade  v  dva  delca,  ki  pa 
ostaneta  združená  drug  z  drugim.  Tudi  novorojena  delca  sesata  na 
prsih  redilne  grude,  množita  se  in  množita  v  mnogoštevilno,  med 
seboj  zvezano  družino  —  iz  zelenega  praška  raste  samotvorno 
nežná  rastlinica.  — 

In  kje  je  ljubezen  ? 

Ljubezen  je  vendar  pogoj  vsemu  življenju  —  kje  sta  junák  in 
kraljična,  iz  katerih  objema  vznikne  živa  kal,  poroštvo  bodočih 
generacij?  Morda  je  narava  prevarila  sama  sebe? 

Solnčni  gorkoti  v  objem  izteguje  drobná  rastlinica  nežno  te- 
lesce ;  solnce  jo  greje,  gruda  jo  doji  —  in  glej !  že  poganjajo  na 
njej  pogoji  ljubezni:  tu  junaki,  tam  kraljične. 

Zopet  se  doigra  búrna  dráma  ljubezni.  Junák  se  preborí  do 
kraljične,  objame  jo,  spoji  se  ž  njo,  iz  novega  bitja  pa  vzraste  iznova 
sočnata,  visoka  preslica.  Veter  plese  ž  njenim  vršičkom,  zeleni 
oblački  plavajo  od  njega,  drobni  praški  —  v  sebi  zaključeni  mikro- 
kozmi,  polni  tajnosti! 

Drobná  rastlinica  pa,  ki  je,  rodivši  junake  in  kraljične,  izpolnila 
ljubezni  svojo  dolžnost,  žalostno  usahne;  v  bitjih,  ki  niso  vzklila 
iz  ljubezni,  je  vžgan  pečat  smrti. 

Nepremagljiva  je  sila  ljubezni  že  v  mikrokozmih,  katerih  taj- 
nosti nam  odkrije  šele  drobnogled.  Kjer  naivni  človek  niti  ne  sluti 
njene  moci,  tam  začuje  prirodoslovec  njeno  povelje  kakor  bučanje 
orkana,  kakor  besni  šum  Niagare. 

Njena  bistroumnost  je  premostila  razdalje  ljubečih  se  bitij, 
veter  in  žuželke  pošilja  od  cvetice  do  cvetice.  A  ni  ji  dovolj  — 
celo  zemljo  hoče  prepresti  z  ljubeznipolnim  življenjem  in  izumila 
je  rafinirana  sredstva  v  dosego  svojega  namena. 

Zelenim  práškom  je  pripela  štiri  jadra,  da  jih  veter  ponese  v 
daljne,  daljne  kraje.  A  svet  je  velik,  preti  jim  poguba!  In  obesila 
je  jadra  na  higroskopske  strune  —  kakor  hitro  se  približa  prašek 
vlažni,  ugodni  zemlji,  se  strune  mehanično  skrčijo  in  prašek  páde 
na  rodovitno,  mokro  zemljo.  Zagotovljeno  mu  je  življenje.  —  Kar 
živi,  naj  ljubi,   in  kar  ljubi,  naj  živi! 

Mračna  koprena  je  pokrila  pokrajino  paleolitske  dobe ;  legli 
so  nanjo  milijoni  let,  morje  jo  je  pokrilo  in  zasulo  z  drobnim 
peskom;  košati  gozd  je  okamenel  pod  njim  v  mogočne  sklade 
premoga. 

.  .  .  Eterno  olje  vrtnic  se  zopet  láska  moji  duši. 

Vrtnice  simbol  ljubezni? 

Kričeča  ironija!  Presajene  na  prerodovitna  vrtná  tla,  kjer  jim 
príroda  v  preobilici  podaje  vsakdanje  hrane,  so  pozabile  na  svojo  na- 
ravno  misijo  —  najdražje,  kar  so  imele,  prašnike  in  pestiče,  poroštvo 
ljubezni  in  bodočega  življenja,  so  izpremenile  v  prazen  lišp,  v  duhteče 
žametaste  liste.  Predstavljajo  nam  v  preobilici  degenerirano  aristo- 
kracijo,  katera  je  preslišala  gromki  klic,  ki  ga  je  narava  zaklicala  v 
stvarjajoči  se  kaos:  „Plodite  in  množíte  se!" 

.  .  .  Tako  mehko  mi  je  pri  srcu,  ves  bi  se  raztopil  v  harmoniji 
sanjajočega  večera.  Vseokrog  tiha,  božajoča  terna;  ko  ne  bi  gorele 
zvezde  na  nebu  in  ne  motile  sladké  monotonosti,  bi  se  razlila  moja 
zavest  v  zavesti  vesoljstva. 

Biserne  zvezde,  je  li  morda  tudi  vas  vžgala  vesoljna  ljubezen, 
prodirajo  li  celo  črno  terno  njeni  prameni? 

Gluha  noč  molči.  — 

V  njenem  okrilju  pa  se  zasvetita  pod  vitkimi  tujami  dva  bieda 
plamenčka,  magični  lučki;  nalahno  plešeta  v  zraku,  ugasujeta  in 
se  vžigata,  bližata  se  in  se  spojitá  —  potem  pa  zopet  izgineta. 

Dvema  kresnicama  je  pokazala  ljubezen  pot  skozi  črno 
noč  —  utelesila  se  je  v  svetla  plamenčka  in  ob  polnoci  sta  se  sre- 
čala  pod  šuštečimi  tujami. 

V  meni  pa  se  porajajo  mogočna  čuvstva,  iz  bledih  lučic  je 
ustvarila  fantazija  milijone  gorečih  solnc,  daljnih  zvezd,  in  nepremag- 
ljiva  ljubezen  žari  iz  njih  bleska  in  trepeče  skozi  vesoljstvo . . . 

Veter  in  žuželke,  higroskopnost  in  svetlobo  si  je  pokorila 
narava  v  razširjanje  ljubezni  in  življenja  —  in  ni  še  konca  njene 
vsemogočne  sile! 

...  Od  barja  sem  veje  lahen  veter,  belo,  dušečo  meglo  podi 
pred  seboj,  ki  se   nalahko   ovija  dreves  in  raztaplja  v  temi  itak  ne- 

jasne  njih  obrise.  Z  dimom  prenapolnjeni  mestni  vzduh  padá  na 
zemljo  in  se  spája  z  meglo  v  dušečo  atmosfére 

Zapri  bi  okno  in  legel  k  počitku,  da  me  poseben  namen  ne 
šili  vztrajati  na  mestu.  Takoj  pod  večer  sem  bil  v  sobi  ugasil  luč 
in  majhno  kletko  sem  postavil  poleg  sebe  na  okno,  vanjo  pa  sem 
zapri  samico  nočnega  pavlinčka  (Saturnia  carpini  9, 
Nachtpfauenauge)  z  lepimi  temnimi  očmi  na  rdečkastorjavih 
krilih.  Ponoviti  mislim  poskus,  ki  sem  ga  čital  pri  slovečem  frei- 
burškem  zoologu  Weismannu,  a  bojim  se,  da  mi  gosti,  neprijetnih 
aromov  polni  vzduh  pokvari  zaželjeni  uspeh. 

Topo,  brezčuvstveno  strmim  predse  in  čakám ;  nič  —  in  zopet 
nič!  Však  šelest  vzdrami  mojo  pozornost  —  iznova  nič,  na  drevesu 
je  poknila  suha  veja  ... 

Zopet  lahno  trepetanje  od  desne  stráni,  bliža  se  in  bliža,  že 
razločujem  nedoločene  obrise  nočnega  metulja  —  na  zaprti  kletki 
obsedi  nočni  pavlinček  samec.  Zopet  od  leve  stráni  isti  trepet; 
in  ni  še  prevozil  Velikí  voz  v  svojem  krogu  okrog  z  vez  d  e  te- 
čajnice  pravega  kóta,  ni  še  popolnoma  potekla  šesta  ura  mojega 
čakanja,  ko  se  je  zbrala  okrog  osamelé  kletke  lepa  družba  nočnih 
pavlinčkov  samcev,  sedem  po  številu. 

Ljubezen  je  bila  rdeča  Ariadnina  nit,  ki  jih  je  vodila  iz  ne- 
razrešnega  labirinta  meglene  noci  v  osrečujočo  bližino  zaželjene 
samice.  Odkod  je  vzela  nevarljivih  sredstev,  ki  so  premagala  vse 
ovire  terne  in  meglenega,  težkega  vzduha?  Niti  svetlobni  žarek  ne 
prodre  gostih  meglenih  zaves,  kresnica  bi  izgrešila  kresnico,  nočni 
pavlinček  pa  je  zaznal  klic  ljubezni  in  preko  vseh  ovir  je  našel  pot 
do  njenega  izvora. 

Sivolasi  učenjaki  —  vsevedci,  sledite  mi  v  tej  megleni  noci  na 
Ljubljansko  barje,  postavíte  tamkaj  svoje  teleskope,  reflektorje,  sek- 
stante  in  spektrálne  aparáte,  pa  mi  izračunajte,  kje  nekje  v  odda- 
ljenem,  z  meglo  pokritem  kraju  frfota  v  zaprti  kletki  samica  nočnega 
pavlinčka !  —  Vse  vaše  prizadevanje  je  zaman ;  ljubezen  pa  je  prekosila 
vašo  modrost,   brez  vaših  učenih  priprav  je  zasledila   njeno  sled. 

„Roka  Stvarnikova",  mi  porečeš ;  jaz  pa  ti  porečem :  „Žarek 
ljubezni!"  — 

Dotakni  se  nalahko  s  prstom  metuljevih  kril  in  na  njem  ti 
ostane  nežen  siv  prašek;  premotri  ga  pod  drobnogledom  in  odpre 
se  ti  nepoznan  svet,  poln  umetniških  krasot.  Iz  sivega  praška  ti 
vzraste  množica  najlepših  ornamentnih  figúr;  obrisi  eksotičnih  cvetov, 
široki  palmovi  listi,   kineške  pahljače  —  také  in  enake  oblike  oča- 

rajo  v  najrazličnejših  barvah  tvoje  oko;  to  je  oni  sivi  prašek  na 
metuljevih  krilih.  Kakor  opeká  streho,  pokrivajo  te  tenké,  ploščate 
luskinice  in  barvajo  bujnopisana  krila,  pod  njimi  pa  so  škrite 
majhne  žleze,  ki  ob  ženitvanskem  času  metuljev  izločujejo  prijetno, 
neizrečno  fino  vonjavo,  katere  človek  s  svojim  slabo  razvitim  vohom 
niti  ne  zaznáva;  njeno  eksistenco  nam  dokazuje  šele  natančno  raz- 
iskavanje  organizma  metuljev. 

Iz  samice,  zaprte  v  tesni  kletki,  je  vztrepetala  ljubezen,  rodila 
se  je  v  nebeškoprijetno,  eterno  dišavo  in  pohitela  v  noč;  megla  ji 
je  zastavljala  pot,  dim  in  močvirna  sapa  sta  jo  morila,  a  ona  ni 
omagala.  In  tam  zunaj  na  barju,  pod  zelenim  Rožnikom,  na  pe- 
ščenem  Golovcu  je  srečala  zapuščene  samce  in  jih  privábila  do 
mojega  okna  —  slepé  svoje  podanike. 


V  polni  moci  je  že  gorelo  žarko  solnce  na  nebu,  ko  sem  drugo 
jutro  stopal  po  Ljubljanskem  polju.  Bilo  je  pa  to  tiste  dni,  ko  je 
moja  duša  Ískala  Gospoda.  Tedaj  pa  je  prišel  zame  dan  pri  Da- 
masku. 

Prvič,  v  nežni   mladosti,  je   stopila  predme  vsa  moč  življenja. 

„In  kaj  je  namen,  smoter  življenja?"  je  boječe  vpraševala  moja 
duša.  Življenje  pa  se  je  smejalo  okrog  mene  in  mi  vzkipevajoč  in 
množeč  se  odgovarjalo. 

Strah  se  me  je  polotil,  ko  so  v  globoko  brezno  padali  naivní 
svetovni  nazori,  ki  si  jih  je  učinila  moja  mladost. 

Rešiti  sem  hotel  potapljajočo  se  ladjo.  Nervozno  sem  začel 
iskati  življenju  meje,  dognati  sem  hotel,  da  je  življenje  le  majhen, 
osamel  pojav  v  vesoljstvu,  da  ni  življenje  vesoljstvo  —  samému 
sebi  namen. 

V  skalne  vrhove  gorá  pohitim,  češ,  tu  je  meja  življenja;  ko 
pa  zamišljem  stopám  po  sprhnelem  kamenju,  me  iz  tesne  razpoke 
prijazno  pozdravi  zvon  cica  temnomodrih  oči  —  Campanula 
Zo  i  si  i. 

Trdo  skalo  razbijem  v  kosce,,  češ,  v  njej  ni  življenja,  iz  raz- 
bite  skale  pa  se  izvije  okamenel  polž,  življenje  ugaslih  tisočletij. 

Z  zemlje  bežim,  v  nebo  vprem  pogled,  tu  mora  ugasniti  živ- 
ljenje. Rdeča  oblá  planéta  Marta  plavá  pred  daljnogledom.  Beli 
snežení  kapi  mu  krijeta  mrzla  póla,  med  njima  pa  se  razprostirata 
morje  in  kopna  zemlja,  ki  jo  režejo  dolgi,  kot  črtalo  ravni  prekopi. 

Na  severní  poluti  je  ravno  pomlad,  sneg  se  topi  na  severnem  tečaju 
in  voda  se  odteká  po  prekopih,  da  se  vidijo  širokí  in  črni,  ob  pre- 
kopih  pa  —  zopet  sem  izgrešil  cilj  —  se  vije  v  mokri  zemlji  dolg 
zelenkast  trak  —  bujná  flóra! 

Življenje  je  vseobčen  pojav  vesoljstva! 

Pojav  poln  krasot,  čudes  in  modrosti. 

V  njem  leže  skriti  svetovni  problemi,  socijalni  problém,  pro- 
blém dedičnosti,  problém  smrti,  problém  čednosti  in  pregrehe. 

Iz  življenskih  problémov  hočem  očrtati  nekoliko  markantnih 
potez. 

Življenje  nas  uči  živeti ! 


\r 


Ve  rosné  oči  .  .  . 

e  rosné  oči,  kaj  me  zrete  v  obraz, 
kaj  s  pogledom  me  begate  trudnim! 
Ah  srčece  ti,  jaz  ne  morem,  ne  morem, 
da  pokril  bi  te  z  blatom  ostudnim., 

Lic  tvojih  pomlad,  dih  cvetja  opojni, 
glej,  potapljam  se  v  sladki  omámi, 
a  sreče  ni.  —  Preslab  sem  jaz, 
prešibak,  da  bi  čuval  nad  vami. 

Tvoj  svet  je  lep,  a  nikdar  ne  bo  moj, 
in  moj,  glej,  ustvarjen  ni  zate ; 
vse*tvoje  bogastvo  pohodil  bi  jaz, 
vse  nade,  livade  in  trate. 

V  tvojo  dušo  izlil  bi  kesanja  grenkost 
in  zlo,  ki  ga  srce  občuti. 
Saj  ves,  da  se  zruši  ti  vsa  mladost 
v  eni  sami  presladki  minuti. 

Fran  Valenčič. 

Izgubljeni  sin. 

Veselá  zgodba.  Spísal  Makso  Mak. 

olačkova  ni  mogla  zatisniti  očesa  celo  noc.  Slišala  je 
biti  s  trnovske  cerkve  vsako  četrt  ure.  Saj  bi  pa  v 
takem  položaju  ne  mogla  zaspati  tudi  nobena  druga 
skrbna  gospodinja!  Edini  otrok  sin  Juri  že  tretjo  noč 
ne  spi  doma;  sploh  ne  ve  živ  krst,  kam  se  je  izgubil. 
In  včeraj  ga  je  iskal  njen  mož  Aleš  ves  božji  dan  po 
Ljubljani;  vrnil  se  je  pozno  zvečer,  a  brez  siná  —  zato  pa  pijan, 
da  se  je  zibal  kakor  mehur  na  vodi.  Toliko  je  razumela  iz  njego- 
vega  zmešanega  govorjenja,  da  je  prelazil  vse  ljubljanske  gostilne. 
Taká  neroda!  Kar  zaletí  se  in  krepeli  brez  glave  od  krčme  do 
krčme.  Ko  bi  samo  pogledal  in  vprašal  —  ampak  sede  široko  za 
vsako  mizo,  govori  in  govori  in  .  .  .  Bog  mu  grehe  odpusti!  In 
domov  prišedši  se  je  krohotal  in  jo  silil,  naj  poje  ž  njim.  To  jo  je 
kar  razkačilo.  V  tem  resnem,  žalostnem  trenotku  naj  bi  pela,  ko  ne 
ve,  ali  bi  se  jezila  nad  Jurjevo  zapravljivostjo  ali  se  jokala  nad 
njegovo  nesrečo.  In  zdaj  že  tretjo  noč!  Kvečjemu  eno  noč;  a  takrat 
je  nikoli  ni  skrbelo,  ker  je  vedela,  da  se  zabáva  v  pošteni  družbi 
mladih  úradníkov  in  doktorjev.  Sicer  ni  toliko  študiral  kakor  oni; 
čemu  pa,  ko  je  edini  sin  bogatega  posestnika  in  pekarja.  Bog  sam 
ve,  kaj  je  prišlo  zdaj  fantu  v  glavo!  Doma  ima  jesti  in  piti,  kar 
hoče.  Zakaj  bi  torej  po  nepotrebnem  drugod  zapravljal?  Morda  ga 
je  vendarle  nesreča,  morda  ga  je  kdo  ....  Tu  se  je  obrnila  skrbna 
žena  na  postelji,  kjer  je  došlej  vsako  noč  tako  sladko  spala,  a  nocoj 
se  ji  je  zdelo,  kakor  da  leži  na  njej  za  muko  in  kazen.  In  ta  temná 
noč  okrog  nje  !  Ali  ni  tam  pri  peci  nekaj  zaropotalo  ?  Prestrašená 
si  je  potegnila  rjuho  črez  glavo  in  se  komaj  upala  dihati.  Strašne, 
črne  misii  so  se  ji  valile  po  glavi  in  ji  odganjale  nočni  počitek; 
razburjala  so  jo  čuvstva  skrbi,  žalosti,  jeze,  ljubezni,  vse  vprek,  da 
ni  mogla  najti  miru  in  izraza  svoji  múčni  negotovosti.  Noč  se  je 
počasí  vleklá  kakor  večnost  in  uboga  žena  ni  mogla  pričakati  konca, 
večkrat  je  vstala  in  šla  gledat  nebo,  če  bo  skoro  dan.  Proti  jutru 
je  šele  zadremala,  a  v  spanju  so  se  izpremenile  hude  misii  v  še 
hujše  sanje.  Preplašena  se  je  zbudila  in  zlezla  iz  postelje. 

Solnce  je  ravno  vzhajalo  in  razlivala  se  je  najlepša    rdeča  luč 
po   zidih   in   strehah    krakovskega  predmestja.    Hladne   in   krepilne 

sape  so  puhtele  skozi  okno.  Na  kostanjih  ob  Gradaščici  so  zaglušno 
čivkali  in  vreščali  roji  gladnih  vrabcev;  golobje  so  grulili,  se  vrteli, 
ščeperili  in  klanjali  okoli  drobnoglavih  golobic;  po  vrtu  so  letali 
žoltokljuni  koši;  iz  njih  veselega  in  glasnega  žgolenja  je  posnela 
Kolačkova,  da  bo  lep  poleten  dan.  Ta  pogled  na  sveže  in  jasno 
jutro  je  napolnil  ženo  s  pobožnostjo ;  odmaknila  se  je  od  okna, 
pomočila  palec  v  školjko  na  steni  in  se  prekrižala,  zahvalila  se  je 
Bogu,  da  je  srečno  minila  noč,  in  goreče  molila  za  srečen  dan,  po- 
sebej  je  pristavila  očenaš  v  ta  namen,  da  se  Juri  srečno  vrne.  Po 
molitvi  se  je  oblekla  in  si  skrbno  pripela  ključe,  šla  budit  kuharico, 
ki  jo  je  nekam  začudeno  pogledala:  ob  štirih  zjutraj  še  nikoli 
ni  pripravljala  zajutreka;  zbudila  je  tudi  prodajalko  ter  ji  poma- 
gala  odpreti  pekarijo,  prešteti  pečeni  kruh  in  nametati  košare  za 
raznašalce. 

Po  opravljenih  poslih  se  je  vrnila  v  spalnico  in  stopila  pred 
postelj  moža  Aleša,  ki  je  napol  razgaljen  kázal  kosmate  prsi,  hropel 
in  smrčal  iz  celega  grla;  zariščeni  obraz  se  mu  je  svetil  in  držal 
blaženo,  kakor  bi  gledal  v  sanjah  odprta  nebesá.  Kako  li  more 
tako  mirno  in  brez  skrbi  spati,  in  zdaj,  ko  se  zbira  vsa  nesreča 
nad  hišo  ?  Sosed  Brajdič  ni  plačal  zastalih  obresti,  mokar  je  pre- 
slabo  tehtal,  Jurja  ni  domov  itd.  Zakliče  z  naglasom,  ki  je  raz- 
odeval  jezo  in  skrb  obenem:   „Aleš!" 

Mož  se  predrami,  obrne,  mlaskne  z  ústi  in  zamomlja  komaj 
razumljivo:  „Kaj,  kaj,  kaj?" 

„Ali  ne  ves?  Jurja  iskat!" 

„Mhm!"  Aleš  se  obrne  spet  na  drugo  strán  in  začne  smrčati 
kakor  prej.  Tako  se  je  borila  ž  njegovo  zaspanostjo  celo  uro;  včasi 
se  ji  je  sicer  posrečilo,  da  se  je  napol  vzdignil,  a  hipoma  je  spet 
omahnil  v  prejšnje  smrčanje.  Naposled,  ali  se  je  Alešu  zdela  vsa 
stvar  že  preneumna  ali  njej,  ona  je  obmolknila  in  odšla  v  kuhinjo, 
a  debelušček  Aleš  je  izmotal  svoj  rejeni  trebuh  iz  blazin  in  odej, 
pri  tem  je  zehal,  da  so  mu  pokali  sklepi  pri  ušesih,  se  pretegaval, 
si  mel  oči  in  pogledoval  neverno  in  po  stráni  posteljo  v  kótu, 
kakor  mu  ne  bi  šlo  nikakor  v  glavo,  da  je  ona  tam  in  on  tukaj.  Na 
potu  do  umivalnika  se  je  opotekel  in  prevrnil  vodo,  da  je  kar  cela 
povodenj  preplavila  sobo;  odskočil  je  tako  nerodno,  da  je  stopil 
na  rep  psu  Bismarcku  —  tako  ga  je  krstil  narodnozavedni  sin  Juri 
—  kuže  Bismarck  je  cvileč  planil  po  sobi  in  prevrnil  mizico  s  por- 
celanasto  drobnjavo.  Aleš  tega  niti  opazil  ni  v  svoji  zažmanosti, 
in  ker  mu  je  bilo  prenerodno  bresti  po  vodi,  je  zlezel  ravnodušno 

nazaj  v  postelj  in  spet  zaspal.  Sreča  njegova,  da  je  bila  odšla  med 
tem  žena  v  kuhinjo  po  kavo  in  da  je  vsa  krivda  zadela  nedolžnega 
Bismarcka.  Ali  njena  ogorčenost  ni  bila  zato  nič  manjša,  in  ker  je 
morala  iztresti  srce,  kadar  se  je  razjarila,  in  ker  bi  je  ne  bil  razumel 
pes  Bismarck,  zato  jo  je  moral  poslušati  pri  zajutreku  mož  Aleš. 
Začela  mu  je  očitati,  kakšno  očetovsko  srce  ima,  da  se  tako  malo 
briga  za  siná,  sklepala  roke  in  klicala  milega  Boga,  s  čim  je  za- 
grešila,  da  si  je  réva  nakopala  tako  pokoro  za  moža.  Naštevala 
mu  je,  da  ni  več  Človeku  podoben,  da  leze  narazen  kakor  kvas,  da 
ga  bo  maščoba  zalila,  da  se  stopi  na  solncu  od  samé  masti  itd. 
Zakaj  da  si  je  spet  zadrgnil  rdečo  kravato  okoli  vratu  kakor  rabelj  ? 
Res,  noben  rabelj  bi  je  ne  mogel  tako  trapiti;  za  kozarec  petijota 
bi  prodal  Kristusa  s  križa,  da  dela  sramoto  celi  soseski,  celi  Ljub- 
ljani,  celému  svetu,  da  naj  vendar  enkrat  pomisli,  da  ima  tudi  božja 
usmiljenost  svoje  meje  .  .  . 

Aleš  je  mehanično  srebal  svojo  kavo  in  zehal;  slišal  je  sicer, 
da  ga  žena  zmerja,  a  razumel  ni  vsebine  in  samo  prikimaval.  — 

„Kaj  pa  kimaš,  čebula  zaspaná?" 

„Kaj  bom  kimal?  Ne  bodi,  ne  bodi,  Cilka!" 

„Ves,  zdaj  pa  hodi!  Vprašuj  povsod,  ali  kjer  zagledaš  hišo  z 
zeleno  vejo,  tam  hodi  na  drugo  strán!  To  ti  še  enkrat  rečem,  ne 
išči  Jurja  v  gostilni,  tam  ga  ni.  Pa  pametno  vprašuj,  paži  na  čast 
hiše ;  ni  treba,  da  bi  izvedelo  vsako  zijalo,  saj  vendar  veš,  da  zavidni 
sosedje  komaj  čakajo,  da  nas  dobijo  v  čeljusti.  In  Jurja  itak  ne 
morejo  videti,  ker  jim  je  pregosposki." 

Neizrečeno  lahko  postane  Alešu  Kolačku  okoli  srca,  ko  stopi 
na  ulico  in  se  začuti  svobodnega;  pospeši  korake,  da  čim  prej  iz- 
gine  iz  bližine  stroge  in  oblastne  ženice  Cecilije.  Na  svežem  zraku 
se  mu  oči  in  misii  hitro  zbistrijo,  kri  se  mu  začne  urneje  pretakati, 
loti  se  ga  razposajena  veselost,  da  začne  celo  požvižgavati. 

„Hihihi,"  se  zasmeje  dobrovoljno  in  začne  sam  s  seboj  še- 
petati,  popljuvkovati  okoli  sebe  in  mahati  z  rokami,  kakor  je  imel 
navado,  če  je  sam  hodil  ali  sam  sedel  v  kakem  kótu.  „Hudirja, 
tako  temeljito  že  dolgo  nisem  preiskal  Ljubljane,  pa  res  . . .  in  čisto 
v  miru  ...  in  ona  niti  slutila  ni  .  .  .  Ti  zlodej,  pa  kako  je  danes 
že  na  vse  zgodaj  rentačila!  Oj,  kako  so  vendar  te  ženské  neumne ! 
Le  naj  bi  ona  enkrat  tako  dolgo  pila  in  bi  jo  jaz  drugo  jutro  ráno 
izganjal  z  ležišča,  bi  že  videla  ..." 

Tu  prestane  v  svojem  premišljevanju  in  párkrát  na  ves  glas 
zazeha,  da  se   prestrašeno   ozro  mlade,  do  kolen   izpodrecane  mle- 

karice,  ki  so   peljale  na   vozičkih  mleko  v  mesto.     Aleš  Kolaček  se 
jim  prijazno  nasmeje,    obstane   za  hip  in  se  dolgo  ozira  za  njimi : 

„Brhke  dekline!  Uj,  ko  bi  me  spet  stará  videla  .  .  .  Danes  je 
zgodaj  zbrenčala,  pa  kako?  Kakor  zadnjič,  ko  me  je  zasačila,  da 
sem  ščipal  prodajalko  spodaj  v  pekariji.  Ali  Bog  večni  ve,  da  sem 
si  preganjal  samo  dolgčas,  da  mi  kaj  hudega  niti  v  mislih  ni  bilo, 
samo  dolgčas;"  —  spet  pojoče  in  široko  zehne  —  „sicer  pa,  če- 
prav  sem  tako  debel,  da  mi  odreka  Cilka  človeka,  sem  vendar 
človek  in  ostanem  človek,  to  mi  potrdi  vsakdo,  če  ga  le  vprašam . . . 
seveda  človek,  ki  je  rdeč  pod  kožo  .  .  .  rdeč,  pa  rdeč  .  .  .  Sicer 
pa,  če  tako  malo  uščipnem,  to  je  moja  edina  prostá  zabáva  .  .  . 
Spati,  jesti,  piti,  to  se  mora  ...  Pri  Cilki  pa  ni  zábave,  pa  ni. 
No,  saj  ne  rečem,  skrbna  je  pa  res,  to  ji  mora  však  priznati,  skrbna 
in  delavna  .  .  .  Zato  pa  vendar  ni  treba,  da  bi  se  vedno  zadirala, 
mi  vedno  očitala,  mi  tajila  mojo  človeško  podobo.  Seveda  je  delo 
lepa  reč,  pa  tudi  zabáva  ni  slabá,  Pa  pri  Cilki  je  ni  .  .  .  Jaz  sem 
tak  kakor  Juri,  tudi  Juri  pravi :  Ali  mamica,  zabáva  je  pol  življenja. 
Kaj  je  kruh  brez  soli,  juhica  brez  soli,  ocvrto  pišče  —  Aleš  Kolaček 
globoko  pogoltne,  ústa  mu  natečejo  polna  slin  in  nozdrvi  se  mu 
napno  nekako  pohotno  —  pišče  brez  soli?  —  Kakor  pravim  :  Juri 
je  pameten  fánt  ...  in  kakor  sem  rekel:  zabáva  je  sol  življenja 
in  tudi  ostane  .  .  .  Samo  škoda,  da  se  večkrat  ne  izgubi  naš 
Jurček  ..." 

Aleš  Kolaček  prekine  svoj  samogovor  in  se  ustavi  pred  trnovsko 
cerkvijo.  Ozre  se  na  cerkveno  uro  in  kar  zazija:  en  kazalec  káže 
šest,  drugi  dvanajst.  Mož  si  obriše  potno  čelo:  vroče  je  že  kakor 
opoldne,  solnce  pa  še  ni  tako  visoko  .  .  .  Šele  Šest?  Zato  ga  je 
tako  metalo  davi,  ko  je  vstajal,  in  trepalnice  kar  narazen  niso  hotele. 
Navadno  ga  budi  Cilka  ob  osmih,  devetih  in  danes  ...  kak  šment? 
Ura  začne  biti  in  Aleš  Kolaček  verno  prešteje  udarce  na  prste  .  .  . 
Torej  vendar  samo  šest?  Neverno  in  začudeno  zmaje  z  glavo  in 
se  odpraví  dalje  po  trnovskem  mostiču. 

Pred  neko  hišo  je  stalo  več  mlekaric  z  vozički ;  živahno  so  se 
pogovarjale  in  razpravljale  na  videz  zanimiv  predmet. 

„Čaj,  čaj!"  misii  si  Aleš,  „morda  pa  izvem  kaj  o  Jurju.  Také 
ženské  vse  vedo!" 

(Dalje  prih.) 

Slovenci  na  Ogrskem. 

Spisal  Anton  Trstenjak. 

4e  dolgo  ni  bilo  nič  slišati  o  Slovencih  na  Ogrskem.  Vedeli 
smo  samo,  da  še  žive  in  samevajo  pod  krono  sv.  Štefana, 
a  mislili  smo,  da  se  duševno  ne  gibljejo  več.  Stari  vo- 
ditelji  in  rodoljubi  so  pomrli,  in  zato  so  bili  mnogi  od 
nas  prepričani,  da  je  národ  izgubljen  za  nas.  Násled- 
níkov ni  bilo  dolgo,  ali  napočila  je  nová  doba,  ki  je 
v  búrni  národnostní  borbi  porodila  novih  mož.  A  ti  možje  so 
dvignili  stari  prápor  národu,  kličoč :  Vstani ! 

Nikola  Kuzmič  je  bil  prvi  katoliški  pisatelj.  Govoriti  nam 
je  tako,  ker  so  protestantskí  pisatelji  gojili  svojo  književnost,  pišoč 
za  svoje  protestantsko  ljudstvo.  Nikola  Kuzmič  je  torej  izdal  1.  1780. 
svoje  „Szvéte  Eva  ngeliome",  in  to  je  prvá  katoliška  knjiga. 
Za  njim  so  se  pojavili  izmed  drugih  Košič,  Zemljič  in  Agustič. 
Košič  je  spisal  národu  nekaj  poučnih  knjig,  a  Agustič  je  izdajal 
„Prijaté la".  Z  Agustičem  je  nehal  živeti  tudi  list,,  in  ko  sta  legla 
v  grob  dva  iskrená  zagovornika  narodnih  pravíc,  Štefan  Zemljič 
in  Marko  Žižek,  osirotelo  je  književno  polje  popolnoma.  Le  v 
Cankovi  je  še  stari  Jozef  Borovnjak,  ki  prosí  milosti  božje, 
da  mu  da  dočakati  veliko  starost  svojega  očeta. 

Edina  duševná  hrana,  ki  so  jo  dobivali  in  jo  še  dobivajo  naši 
bratje  onkraj  Múre,  so  bile  knjige  družbe  sv.  Mohorja.  A  tudi  to 
je  bilo  malo.  Leta  1887.  je  štela  družba  tod  179  članov,  potem  je 
število  raslo  in  je  bilo  leta  1895.  že  237  članov,  leta  1900.  je  bilo 
že  316  članov,  leta  1902.  celo  351,  a  zdaj  se  je  zopet  začelo  krčiti 
ter  je  letos  (1904)  le  306  članov.  Ali  kaj  je  to!  To  je  ubogo  malo, 
ako  pomislimo,  da  je  vseh  Slovencev  7  4.53  5  duš  in  da  v  hri- 
bovitih  krajih  malone  ni  nič  bralcev. 

Mažari  še  tega  ne  privoščijo  národu.  Srepo  gledajo  na  knjige 
naše  družbe  in  sovražijo  tiste  duhovnike,  ki  jih  priporočajo.  Ma- 
žarskega  planinskega  društva  vestník,  ki  izhaja  v  Budimpešti,  na- 
padá neusmiljeno  družbo  sv.  Mohorja,  in  kako  je  neveden,  vidimo 
iz  tega,  ko  pravi,  da  knjige  tiská  neka  tiskarnica  v  Celju.  Uničiti 
hočejo  vsako  Slovensko  knjigo  v  „országu",  kakor  so  to  storili 
v  soli,  iz  katere  so  pregnali  naše  slovenské  učne 
knjige. 

Ob  takih  razmerah  ne  morejo  posamični  rodoljubi  ničesar  storiti, 
ker  nimajo  zaščite  ni  pri  posvetni  ni  pri  duhovski  gosposki.  Po- 
svetna  gosposka  je  bila  vselej  sovražna  vsakemu  národnému  gibanju. 
Ako  so  naši  Slovenci  imeli  kako  zaslombo,  imeli  so  jo  le  pri  svojih 
duhovnikih,  nižjih  in  višjih,  a  tudi  pri  škofih.  Nekateri  škofi  so 
spoštovali  bistri  slovenskí  národ  in  so  skrbeli  za  narodno,  prosveto. 
Reči  smemo,  da  so  edini  prijatelji  národu  bili  somboteljski  škofi, 
kateri  so  našim  Slovencem  med  Rabo  in  Muro  vrhovni  poglavarji. 
S  škofovsko  podporo  je  zagledala  svet  prvá  knjiga,  ko  je  sombo- 
teljski škof  Szily  Janos  (Janoš)  leta  1780.  dal  ob  svojih  stroških 
tiskati  Kuzmičeve  evangelije.  Drugo  izdajo  teh  evangelijev  je  preskrbel 
zopet  škof  Herzan  leta  1804.  Herzan  je  bil  rodom  Čeh  in  slávne 
rodovine  grófov  Harrachov.  Sovražil  je  Mažare,  a  iskreno  je  Ijubil 
naše  Slovence  in  jih  hvalil  z  besedami:  „Ego  meos  Vandalos 
(Slovene)  possum  adhibere,  ubi  voluerim".  Sreča  je,  da  so 
duhovniki,  župniki  in  kapláni,  sami  Slovenci,  da  si  je  tako  vsaj  v 
cerkvi  kolikor  toliko  ohranil  gospostvo  slovenskí  jezik. 

Razen  teh  niso  imeli  Slovenci  na  Ogrskem  dolga  stoletja  no- 
benega  dobrotnika.  Novega  zaščitnika  in  pokrovitelja  so  spet  dobili 
v  somboteljskem  škofu,  a  iskren  zagovornik  jezika  se  jim  je  porodil 
v  pustih  prekmurskih   hribih. 

V  somboteljski  bogoslovnici  sta  se  seznanila  in  sprijateljila  dva 
mlada  moža.  Oba  sta  bila  profesorja  teologije.  Eden  je  bil  rodom 
Mažar,  a  drugi  rodom  Slovenec.  Oba  pa  sta  bila  bistra  in  pravico- 
ljubna  moža.  Ni  torej  čudo,  da  je  „našla  slika  priliko".  Mažar  je 
bil  d  r.  Istvan  Vil  m  o  s,  ki  je  postal  1.  1901.  somboteljski  škof,  a 
Slovenec  je  bil  mladi  profesor  d  r.  Fran  Ivanoci,  kateri  od  leta 
1889.  deluje  kot  župnik,  dekan  in  šolski  nadzornik  „slovenské 
okrogline"  v  prijazni  Tišini.  Blagovestnik  dr.  Fran  Ivanoci  je  danes 
duša  duševnému  gibanju,  vnema  svoje  tovariše  za  narodno  delo,  a 
največ,  kar  je  storil  in  dosegel,  je  to,  da  je  pridobil  nekdanjega 
svojega  tovariša,  sedanjega  somboteljskega  škofa,  za  Slovensko  stvar. 
Uveril  ga  je,  da  je  národu  treba  dajati  dobrih  knjig,  da  je  treba 
gojiti  narodni  jezik  in  da  je  nezmiselno  teptati  komu  jezik  in  ná- 
rodnosť Naši  Slovenci  smejo  odslej  spet  pisati  v  svojem  materin- 
skem  jeziku. 

Vsi  rodoljubni  duhovniki  so  si  oddahnili,  ko  so  izvedeli,  da 
je  dr.  Fran  Ivanoci  imel  toliko  koristnega  uspeha  in  da  bodo  spet 
smeli  delovati  na  osirotelem  književnem  polju.  Oduševile  pa  so  jih 
osobito  besede,  ko  je  izjavil   škof,    da    národu    ne    sme    nihče 

jemati  jezika,  da  je  treba  gojiti.narodnijezikinda 
bodevto  svrho  on  sam  založil  prvo  Slovensko  knjigo. 

Dne  2.  julija  leta  1903.,  štev.  2056,  je  izdal  in  razposlal  škof 
Vilmos  ôsmim  slovenskim  duhovnikom  okrožnico,  seveda  v  mažar- 
skem  jeziku,  v  kateri  pravi:  „Slovenci  na  Ogrskem  ohranijo 
naj  svoj  stari  jezik.  Ta  jezik  je  treba  braniti  in  gojiti. 
Popisuje  naj  se  vse,  kar  je  v  slovenskí  krajini  zgodovinskega,  n.  pr. 
staré  cerkve,  narodni  običaji,  národná  nosa,  cerkvene  in  šolske 
stvari.  Izključuje  se  politika  in  divji  nacionalizem."  V  ta 
namen  je  osnoval  škof  društvo,  ki  bode  vsako  leto  za  1  krono  iz- 
dajalo  „Kole dar"  (10  do  12  pol)  in  dve  spodobno  veliki  knjižici. 
Škof  sam  prosi  slovenské  duhovnike,  naj  ga  podpirajo,  naj  širijo 
„Koledar"  med  národom  in  naj  društvu  nabirajo  članov.  Vso  orga- 
nizacijo  koristnega  podjetja  je  zaupal  dr.  Franu  I  v  a  noci  j  u. 

Duhovniki  so  stopili  v  kolo  in  „Koledar"  z  obsežno  vsebino 
je  bil  gotov.  Ko  sem  meseca  avgusta  potoval  po  onih  krajih,  pri- 
povedovali  so  mi  stari  znanci  z  veseljem,  da  skoro  pride  na  svetlo 
njih  „Koledar",  a  moj  novi  prijatelj  dr.  Ivanoci  mi  je  že  poklonil 
prvi  iztisk.  To  so  hitri  delavci  naši  rojaki. 

Tiskati  je  dal  škof  „Koledar"  ob  svojih  stroških  v  somboteljski  cer- 
kveni  tiskarnici,  a  zdaj  ga  že  imajo  in  čitajo  s  pridom  naši  prekmurski 
Slovenci.  Naslov  je  „Koledarju" :  „Nájszvetejsega  szrcaJezu- 
sovoga  veliki  Kalendár  za  líidsztvo.  Na  1904-to  Presztopno 
Leto.  Z  Dovolenyom  Szombotelszke  visesnye  cerkvene  oblászti.  I.  letni 
tecsáj  Vsza  pravica  zadrzsána.  Cena  60  filerov  (30  kr.).  Na  szvetlo 
dán  od  szombotelszke  cerkvene  stamparije.  Szombotel.  Cérkvena 
stamparija."  4°,  str.  114.  Ta  „Koledar"  je  sestavljen  po  primeru  naše 
družbe  sv.  Mohorja.  Nahajajo  se  v  njem  članki  raznovrstne  vsebine* 
pobožné  in  ukovite.  Razlaga  se  národu,  kaj  je  pomožna  blagajnica 
in  kaj  se  je  važnega  zgodilo  v  preteklem  letu.  Zanimivo  pa  je,  da 
se  nobeden  pisatelj  ni  podpísal.  Znamenje  čaša.  Pisatelju  je  treba 
biti  opreznemu! 

Kakor  „Koledar"  po  „Srcu  Jezusovem",  tako  se  zove  tudi  dru- 
štvo. Poleg  „Koledarja"  bode  društvo  izdajalo  še  po  dve  knjižici, 
v  katerih  se  bode  poučeval  národ  v  zgodovini,  gospodarstvu,  veri, 
soli,  trgovini  itd.  Dr.  Fran  Ivanoci  priporoča  mlado  društvo  takole: 
„Da  je  društvo  samo  te  (tedaj)  mogoče  nastaviti,  či  zadosta  kotríg 
(članov)  se  nájde;  opominamo  vas  z  vrejlim  srcom  se  dobre  Slo- 
vence  vogerske  naše  domovine,  ne  zamudite  to  dobro  priliko,  štera 
(ki)  se  vam   poniija   po   skrblivosti  i  darovitnosti  vrloga  višešnjega 

(višjega)  pastira.  Či  se  oni  skrbijo  za  vašjezikinjega 
obdržanje,vaša  dužnostjenjibogati.  S  siromaštvom  se 
nišče  nemore  vo  zgučati  (izgovarjati),  ár  nega  tak  velikoga  siro- 
maka,  ki  v  ednom  leti  edno  korono  nebi  mogao  alduvati  (žrtvovati) 
za  svojo  diišo.  Nesmi  biti  ni  edne  postené  katoličanske  familie  slo- 
venské, štera  nebi  postala  kotríga  tóga  dobroga  Bogi  i-  vsakomi 
spametnomi  človeki  prijetnoga  driištva." 

Že  tedaj,  ko  je  izdal  somboteljski  škof  okrožnico,  so  se  za- 
gnali  vanj  vsi  mažarski  listi  ter  so  ga  napadali  in  obrekovali,  kar 
se  je  le  dalo.  Toda  škof  je  ostal  zvest  svojim  ukrepom  in,  kakor 
vidimo,  niso  ga  brezobzirni  napadi  odvrnili  od  blagega  podjetja. 
A  saj  je  tudi  to  bore  malo,  kar  imajo  Slovenci  in  Hrvati  na  Ogrskem. 
Pod  Dunajem,  ob  Nežiderskem  jezeru  in  okrog  Sombotelja  prebivajo 
Beli  Hrvati,  katerih  je  84.260  duš,  a  tudi  nimajo  več  nego  „Ko- 
ledar". Izdali  so  lani  v  Gjuru  „Koledar"  v  5000  iztiskih  s  trudom 
Mate  Merčiča,  a  škof  Szechenyi  je  tudi  tu  pospeševal  raz- 
prodajo.  V  Mejumurju  živi  84.356  Hrvatov,  a  ti  nimajo  niti  „Ko- 
ledarja" !  A  kaj  to.  Mejumurski  Hrvati  si  lahko  pomagajo,  ker  umejo 
hrvaške  knjige,  dočim  Beli  Hrvati  ne  umejo  več  književnega  hrva- 
škega  jezika.  Niže  ob  ogrskohrvaški  meji  prebivajo  Hrvati  Bunjevci. 
Ti  se  gibljejo  že  krepkeje.  V  Subotici  izdaje  in  urejuje  d  r.  Franjo 
Sudarevič  „Neven",  a  tudi  ta  list  je  pisan  v  bunjevškem  na- 
rečju.  Omenjeni  Slovenci  in  Hrvati,  ki  segajo  v  dolgi  črti  od  Du- 
naja do  Slavonije  in  katerih  je  vseh  skupaj  243.000  duš,  so  bili 
došlej  celo  brez  svojega   „Koledarja" ! 

Pozdravljamo  torej  z  bratskim  veseljem  „Koledar"  prekmur- 
skih  Slovencev.  Ne  moti  nas,  da  je  pisan  v  mažarskem  pravopisu, 
ker  vemo,  da  se  tudi  to  da  sčasoma  predrugačiti.  Veseli  nas  začetek, 
radostilo  pa  nas  bode  še  bolj  nadaljevanje.  Računamo  z  razmerami 
preko  Múre,  zato  pravimo:  glavna  stvar  je,  da  se  piše  in  da  národ 
čim  več  čita.  Ob  izdatni  podpori  pokrovitelja  in  ob  „vrelem  srcu" 
tišinskega  rodoljuba  in  voditelja  nastopajo  Slovencem  lepši  čaši.  — 

Morje. 

Spisal  E.  Kristan. 
I. 

reiskali  so  ga  in  preučili,  premerili,  kako  je  široko  in 
globoko,  bistroumno  so  izračunali,  koliko  je  vode  v 
njem,  koliko  para  izpuhti  iz  njega,  načrtali  so  njegove 
struje  in  spravili  so  ga  v  človeško  službo.  Po  njegovem 
površju  plovejo  colnici  in  orjaške  ladje,  slikovite  ja- 
drnjače  in  ponosni  parniki,  na  njegovem  dnu  leže  skrbno 
zavarovane  žice,  po  katerih  hiti  iskra  iz  kraja  v  kraj  in  prenáša  misii 
in  besede  .  .  .  Vse  njegovo  živalstvo  so  znesli  v  muzeje,  vso  nje- 
govo  floro  naslikali  v  knjigi.  In  zabeležili  so  vetrove,  ki  pihajo  po 
njem  v  raznih  krajih  in  ob  raznih  časih.  In  dali  so  mu  rázna 
imena. 

A  morje  —  kdo  te  pozná?  Čigav  um  te  obseže? 
Morje,  morje  ...  ti  mirno,  ljubko,  razpenjeno,  razdivjano,  gro- 
zovito,  sijajno,  smehljajoče  se,  bobneče,  temno,  uničujoče  . . .  vedno 
si  morje.  Bilijoni,  trilijoni  kapljic  —  a  vse  skupaj  morje.  Večno 
življenje  v  tebi  in  večná  smrt,  večno  porajanje  in  večno  umiranje 
—  —  morje,  ti  skrivnostno  morje,  skrivnostno  kakor  vesoljnost  in 
večnost,  kakor  življenje,  kakor  ljubezen  in  sovraštvo  .  .  . ! 

Morje,  morje  .  .  . !  Nad  tvojo  širno  gladino  plavá  mir,  ne- 
umevni  mir  nebitja,  absolútni  mir,  ki  ga  ne  moti  ne  stvar,  ne  glas . . . 
Po  tvojih  valovih  se  razlijejo  solnčni  žarki  in  tvoje  vode  zablešče 
na  vse  stráni  in  videti  si,  kakor  da  si  oživelo ;  tajno  odseva  iz  tebe 
tiha,  blaga,  pokojná  razkošnost.  A  preko  tvoje  ravani  zabuči  orkán, 
ti  zašumiš,  se  zapeniš,  vzdivjaš,  dvigneš  gorostasne  valové,  izkop- 
lješ  nedosežne  doline,  tvoja  vzbujena  grozovita  moč  razbija  in 
pobija  in  uničuje,  tvoje  besnenje  ne  pozná  nobene  zapreke,  nobene 
meje,  nobenega  zákona  .  .  .  drugi  dan  pa  se  zibljejo  zopet  lahni 
valčki  po  tebi  in  ti  se  smehljaš  v  solnčnih  poljubih  .  . 
Kako  .  .  .  zakaj  .  .  .  odkod  .  .  .? 
Ali  ti  ne  odgovarjaš ! 

In  človeka  so  pregledali,  preiskali,  razudili  —  telesno  in  du- 
ševno  ;  narisali  in  fotografirali  so  ga,  določili  so  zákone  njegovega 
gibanja,  mišljenja,  čutenja,  sestavili  so  njegovo  fiziologijo  in  njegovo 
psihologijo  —  in  mi  poznamo  človeka. 

Nenadoma  stopi  živ  človek  pred  nas  in  —  mi  zremo  vanj. 
neumno,  nevedno,  v  človeka  —  v  sfingo. 

Poznali  smo  Šlavko  in  Veljka  .  .  .  Vedeli  smo,  da  se  ime- 
nujeta  tako,  a  kaj  smo  poznali? 

Morje,  morje  —  tudi  ti  ju  nisi  poznalo !   AH  to  ni  tolažba !  — 


Pričelo  se  je  takrat,  ko  je  bil  Veljko  še  dijak,  Slavka  pa  komaj 
šestnajstletno  dekle. 

Ona  je  bila  objestna  in  poredna,  ali  vrag  ve,  kakšen  je  bil 
Veljko!  Držal  se  je  nad  vse  resno;  toda  kdo  naj  veruje  ljudem, 
ki  se  resno  drže,  in  kdo  naj  jih  razume?  Bilo  mu  je  osemnajst 
let,  a  bil  je  prepričan,  da  je  tako  zrel  kakor  štiridesetleten  učenjak. 
So  li  učenjaki  posebno  zreli  ljudje,  o  tem  pač  ni  premišljal.  Sam 
sebi  je  zatrjeval,  da  ga  mika  zlasti  Slavčina  duševná  plemenitost, 
katere  pa  ni  nikoli  analiziral  ali  pa  definiral.  Morda  bi  bil  pripi- 
soval isto  duševno  plemenitost  tudi  drugemu  dekletu,  da  ga  je  slu- 
čajno  poznal.  A  slučaj  je  jako  trmast,  pa  ni  hotel,  da  bi  se  Veljko 
seznanjal  z  drugimi  devojkami. 

Prihajali  so  tudi  trenotki,  ko  je  jel  dvomiti  o  tisti  nenavadni 
plemenitosti  Slavčini.  Ona  ga  je  neizmerno  rada  dražila,  z  malen- 
kostmi  seveda,  kajti  za  veliké  reči  ni  imela  niti  prilike.  In  izkušal 
jo  je  poučiti,  da  dražiti  ni  dostojno.  Slavka  pa  se  je  le  smejala 
njegovim  predavanjem  in  ga,  če  je  le  mogla,  še  bolj  dražila. 

Matere  Slavka  ni  imela.  Umrla  ji  je,  ko  ji  je  bilo  šele  sedem 
let,  in  le  slabo  se  je  spominjala,  kakšna  je  bila.  Njen  oče  je  bil 
upravni  uradnik,  ki  ni  imel  zmisla  skoro  za  nobeno  drugo  reč  kakor 
za  svojo  pisarno  in  za  úradne  spise.  Bil  je  „stará  korenina" ;  vsi 
moderni  nazori,  nove  šege  in  sploh  vse  novotine  so  mu  bile  „do 
zla  boga"  zoprne.  Ali  Slavka  ni  imela  trohice  tega  sovraštva  v  svojih 
žilah.  Očetu  sploh  ni  bila  podobná,  morda  materi,  Dalmatinki. 
Nekaj  južnega  je  bilo  vsekakor  v  njej.  Tovarišice  so  jo  ime- 
novale  „črnulko"  ;  bila  je  res  temnih  las,  črnih,  povsem  črnih  oči 
in  temne  polti.  In  živa  je  bila,  da  je  vse  kipelo  v  njej.  Za  svoja 
leta  je  bila  nenavadno  razvita  in  njeni  pogledi  so  včasi  izda- 
jali  čuvstva  izredno  toplega  srca.  V  njenih  prsih  je  gorelo  neko 
nezavedno  hotenje,  ki  je  bilo  včasi  tako  močno,  da  so  ji  zastale 
vse  misii.  V  takih  urah  je  bila  najbolj  srečna,  ako  je  mogla  pohiteti 
ven  k  morju  in  strmeti  v  razburkano  valovje  ter  kljubovati  burji,  ki 
je  razsajala  okoli  nje.    Burjo  je  imela  sploh  nad  vse  rada. 

Nekoč  je  dejala  Veljku:  „Ti,  jaz  sem  burja." 

„Ljubljanski  Zvon"  1.  XXIV.  1904.  4 

Veljko  jo  je  čudno  pogledal,  kakor  bi  jo  hotel  vprašati,  ali  se 
ji  biede.  Ona  pa  se  je  razjezila  in  zakričala:  „Ti  si  bedak." 

Potem  se  je  nekoliko  potolažila  in  mu  začela  razkladati  to, 
kar  je  imenovala  svoje  „misii". 

„Poslušaj !  Kadar  túli  burja  pa  meče  dimnike  s  teh  neumnih 
hiš  in  tisto  penasto  valovje  črez  obalo,  kadar  žvižga,  žvižga  pa  vrti 
ljudi  na  ulici  kakor  snope,  takrat  mi  je  vselej  tako,  kakor  bi  jaz 
bila  burja,  kakor  bi  se  zaganjala  v  morje,  v  stene,  v  pečine,  v  ljudi. 
To  čutim,    popolnoma  čutim.  —  Oh,  jaz  bi  bila    rada  burja!  .  .  ." 

Veljko  ji  je  modro  odgovoril :  „Otroška  si." 

„O,  seveda,  ti  si  pa  moder  in  učeň!  Je  že  práv.  Ves,  iz  naju 
sploh  ne  bo  nikdar  nič.  Ti  me  ne  razumeš.  Izberi  si  kakšno  pa- 
metno,  modro  gospodično,  ki  si  ne  želi,  da  bi  bila  burja!  Ona  naj 
postane  tvoja  žena,  pa  bodeta  skupaj  brala  gramatike.  Ali  pa  se  ne 
oženi!  Kaj  bi  ti  počel  z  že  no!" 

Také  besede  so  Veljka  užalile,  toda  kadar  je  vzel  matematiko 
ali  fiziko  v  roke,  je  pozabil  na  vse  také  reči  in  se  jih  tudi  pozneje 
ni  več  spominjal. 

Neki  večer,  ko  je  posetil  Slavko,  je  našel  v  hiši  nekega  po- 
morskega  častnika,  ki  je  pripovedoval  o  Južni  Ameriki.  Govoril  je 
práv  živo,  a  frazasto.  Slavčino  lice  pa  je  kar  gorelo,  ko  je  opisoval 
bujno  vegetacijo  v  onih  tujih  krajih  in  pripovedoval  o  mnogobrojnih 
zanimivih  in  nezanimivih  zgodbah  svojega  potovanja.  Slavka  je 
imela  tisoč  vprašanj,  častnik  pa  tisoč  odgovorov. 

Za  Veljka  se  ni  ta  večer  niti  zmenila. 

Gimnazijalec  se  je  [počutil,  kakor  bi  imel  na  sebi  srajco  iz 
kopriv  in  kakor  bi  moral  piti  kis.  Večkrat  je  odprl  ústa,  ali  do  be- 
sede ni  prišel.  Nevoljen  se  je  poslovil.  Ni  šel  domov,  nego  krenil 
je  k  morju.  Tam  je  sedel  na  kamenito  klop  in  strmel  v  valovje. 
A  tudi  v  njegovih  prsih  je  bilo  vse  razburkano. 

Noč  je  bila  jako  temná,  vse  obzorje  je  bilo  zastrto  s  črnimi 
oblaki,  morje  je  bilo  kakor  črnilo.  V  daljavi  je  bučalo,  kakor  bi  se 
hudobná  morská  bitja  preganjala  in  borila,  in  v  tem  sovražno  črnem 
mraku  je  bilo,  kakor  bi  moralo  tudi  oko  potemneti.  Ta  brezmejna 
temina  ni  mogla  biti  nič  drugega  kakor  slika  srditega  sovraštva  .  . . 

Pozneje  se  je  večkrat  spominjal  tega  trenotka. 

Prvič  v  njegovem  življenju  se  ga  je  takrat  polastilo  grozno 
čuvstvo.  Vedel  je  samo,  da  sovraži,  a  kaj,  koga,  zakaj?  Po  tem  ni 
povpraševal  ...  In  storiti  mora  nekaj  groznega.  Skočiti  v  morje 
ali  zažgati  hišo,  v  kateri  se  ona  zabáva  ž  njim,  ali  pa  se  vtihotapiti 


E.  Kristan:  Morje.  51 


na  ladjo,  ki  se  guga  tam  zunaj  v  luki,  pa  izvrtati  veliko  luknjo,  da 
zašumí  voda  skozi  njo  in  se  potopí  ladja  ...  Na  klopí  ni  mogel 
sedeti.  Hodil  je  po  obalí  gori  in  doli,  kakor  bi  bil  pijan.  Najhu- 
dobnejše  misii  so  mu  prihajale  v  glavo  in  mislil  je,  da  jih  mora 
vse  izvesti  .  .  .  Močan  sunek  burje  mu  je  odnesel  klobúk  in  ga 
zalučal  daleč  tja  v  morje. 

To  ga  je  nekoliko  ohladilo  in  mu  spravilo  misii  v  redne  tire. 
Sram  ga  je  bilo  in  tiho  je  odšel  domov.  Po  noci  je  imel  grozne 
sanje.  Sanjalo  se  mu  je,  da  zažiga  hišo  Slavčinega  očeta.  Naenkrat 
se  ona  pokaže  pri  oknu  in  ga  gleda,  ne  z  očmi,  nego  z  meči,  in 
meči  se  začno  pomikati  in  lete  nanj.  In  potem  je  na  ladji  pa  vŕta 
luknjo  v  deske ;  voda  šumi,  vsa  ladja  se  napolni  z  vodo.  On  beži 
na  krov,  voda  sega  že  tja  in  ona  stoji  na  krovu  in  njeni  pogledi 
ga  prebadajo  .  .  . 

To  noc  si  je  zapomnil  .  .  . 

Popoldne  je  bil  zopet  pri  Slavki.  Dekle  ga  je  vprašalo,  kakšen 
vtisk  so  naredile  pomorščakove  povesti  nanj.  Veljko  jo  je  jezno 
pogledal,  ona  pa  se  je  zvonko  nasmejala. 

„Ti  tepec  ti!  Menda  si  celo  ljubosumen  na  mojega  strica?" 

Veljko  še  ni  vedel,  da  je  beseda  „tepec"  v  njenih  ustih  izraz 
nežnosti. 

Podobnih  prizorov  je  bilo  še  vec.  Ko  je  Slavka  opazila,  kako 
lahko  se  ga  polasti  ljubosumnost,  ga  je  pogostoma  dražila  s  ko- 
ketovanjem  ali  pa  s  pripovestmi  o  zaljubljenih  pismih,  o  cveticah, 
ki  jih  je  dobila,  in  o  podobnih  rečeh,  katere  si  je  izmislila  sama. 

Ali  tega  ni  vedela,  kako  on  trpi.  Ob  najhujši  boli  ni  zinil  be- 
sedice.  Samo  ustnice  so  se  mu  tresle  in  med  očmi,  ob  nosu  sta  se 
naredili  dve  gubi,  drugače  ni  bilo  poznati  ničesar  na  njem.  A  vihar 
v  njegovi  glavi  in  v  njegovih  prsih  je  bil  toliko  hujši.  In  iz  nje- 
gove  boli  se  je  vedno  porajala  ježa,  neskončna  ježa  in  bes,  ki  mu 
je  obujal  najgrozovitejše  misii  v  glavi. 

Nekoč,  ko  je  bil  povsem  miren,  pa  ji  je  dejal: 

„Čuješ,  Slavka!  Nikar  me  ne  draži  s  stvarmi,  ki  izzivajo  mojo 
ljubosumnost!  Vem,  da  je  neumno,  ali  v  tistih  trenotkih  ne  morem 
biti  pameten.  Prosim  te,  bodi  dobra !  Jaz  ne  bi  bil  kriv,  ako  bi  se 
zgodila  kakšna  nesreča." 

„Kaj?  Kakšne  komedije  pa  so  to?  Kakšna  nesreča  naj  bi  se 
zgodila?" 

„Ti  me  ne  moreš  razumeti.  Sam  ne  vem,  kaj  je  v  meni. 
Kadar  se   zbudi   moja   ljubosumnost,   mi  je  práv  tako,  kakor  bi  se 

zdramil  tiger  v  moji  duši.  Tedaj  sem  že  nesrečen  Včasi  se  dolgo 
ne  morem  umiriti.  Včasi  se  premagam,  ali  to  je  vselej  hud  boj, 
ki  ga  ne  morem  opisati.  Samo  to  vem,  da  mi  je  tako,  kakor  bi  me 
kdo  sunil  v  glavi.  Razumeš?  Zdi  se  mi,  da  mi  nekdo  šedi  v  glavi 
in  me  udari  ob  lobanjo,  potem  pa  se  dvigne  burno  valovje  v 
mojih  prsih  in  vso  moč  izgubim  do  sebe.  In  če  me  tista  neznana 
sila  kdaj  močneje  pograbi,  ne  vem,  kaj  se  zgodi." 

Slavka  ga  je  poslušala  navidezno  jako  resno,  ali  komaj  je  končal, 
pa  se  je  že  glasno  zasmejala.  Pograbila  je  Veljka  za  roke,  da  ga 
je  bolelo,  in  potem  je  začela  plesati  po  sobi,  vlekoč  ga  za  seboj, 
da  se  je  opotekal. 

„O  ti  norec  ti!  Vidiš,  to  mi  ugaja.  Saj  nisem  niti  vedela,  da 
si  tak!  Zakaj  mi  pa  nisi  še  nikoli  povedal  tega?" 

In  močneje  ga  je  stisnila  za  roke  pa  se  vrtela,  dokler  ni  vsa 
spehana  in  obnemogla  padla  na  naslanjač.  Šele  tedaj  ga  je  izpustila. 

Ko  je  odšel,  je  premišljala  njegove  besede. 

Tiger  se  zdrami  v  njem!  To  je  krásno!  Takrat  bi  rada  po- 
gledala  v  njegove  prsi.  Zakaj  ne  pokaže  nikdar  svojih  notranjih 
občutkov?  Jeznega,  besnega  bi  ga  rada  videla  enkrat,  kakor  raz- 
jarjenega  junáka  iz  staré  pravljice,  kakor  kraljeviča  Marka,  ko  se  je 
spravljal  nad  Turke!  To  bi  bil  imeniten  pogled!  Oh,  morje,  kadar 
je  razdraženo  .  .  . ! 

Oči  so  se  ji  razširile  in  bleščale,  kakor  bi  ga  že  gledala  plam- 
tečega  in  grozečega.  In  ničesar  drugega  ni  mogla  misliti,  kakor  da 
bi  to  bilo  nad  vse  lepo  .  .  . 

mladost,  v  naročju  tvojem 
enkrat  še  bi  sanjal  rad, 
rad  bi  sanjal  sen  o  sreči, 
o  ljubezni  zadnjikrat ! 

In  potem  bi  gledal  mirno,  In  potem  bi  gledal  mirno, 

kak  odhaja  zadnji  dan,  kaj  se  skriva  tam  za  njo  - 

kak  prihaja  noč  pošastna  Pridi,  pridi,  zaželjena, 

sem  črez  pisano  ravan  ...         z  ostro  brušeno  koso!  . 

Roman  Romanov. 

Knjižna  božična  in  novoletna  darila.  Troje  lepih  knjig  naših  pisateljev- 
prvakov  se  nam  je  poslalo  na  ogled,  in  sicer: 

1.  „Zlatorog",  národná  pravljica  izpod  Triglava,  napísal  A.  Aškerc.  V 
Ljubljani  1904,  založil  L.  Schwentner.  Cena  1  K  60  h,  po  posti  1  K  70  h. 

2.  Oton  Zupančič:  „Čez  pian".  V  Ljubljani  1904.  Založil  L.  Schwentner. 
Cena  elegantno  broširane  izdaje  2  K,  po  posti  2  K  10  h;  panteonska  izdaja  (v 
usnje  vezana  z  zlato  obrezo)  3  K,  po  posti  3  K  10  h. 

3.  Ksaver  Meško:  „Ob  tihih  večerih".  V  Ljubljani  1904.  Izdala  Ign. 
pi.  Kleinmayr  &  Fed.  Bamberg.  Cena  3  K  50  h. 

Oceno  vseh  teh  knjig  prinesemo  pozneje. 

Silvin  Sardenko:  „V  mladem  jutru*/.  V  Ljubljani,  1903.  V  zalogi  „Doma 
in  Sveta".  Tiskala  „Katoliška  tiskarna".  Cena  1  K  50  h,  po  posti  10  h  več.  Tudi 
oceno  te  knjige  prinesemo  pozneje. 

A.  Aškerc:  Dva  izleta  na  Rusko.  Črtice  iz  popotnega  dnevnika.  Ljubljana 
1903.  L.  Schwentner.  Cena  1  K,  po  posti  1  K  10  h. 

Med  najzanimivejše  spise  „Ljubljanskega  Zvona"  v  preteklem  letu  spadajo 
potopisne  črtice,  ki  jih  je  priobčil  g.  Aškerc  pod  gorenjim  naslovom.  Bila  je  srečna 
misel,  napraviti  pretisk  teh  črtic  ter  jih  izdati  kot  samostojno  knjigo,  ker  je  ves 
spis  res  nekaj  zaokroženega,  celotnega.  Ne  gre,  da  bi  se  spuščali  v  podrobno  kritiko 
tega  dela  Aškerčevega,  s  katerim  je  zamašil  precejšnjo  vrzel  v  naši  neprebogati 
potopisni  literaturi,  ker  bi  se  nam  očitalo  morda,  da  govorimo  „pro  domo".  Poudar- 
jamo  le,  da  so  pisane  te  črtice  z  občudovanja  vredno  objektivnostjo,  a  da  nosijo 
navzlic  ternu  na  sebi  pečat  pisčeve  individuálnosti.  Prepričani  smo,  da  si  nabavi 
knjižico  tudi  marsikdo,  ki  je  že  čital  Aškerčev  spis  v  našem  listu,  ker  zaslúži,  da 
se  ji  odkáže  samostojno  mesto  v  biblioteki.  Tem  raje  še  pa  morajo  seči  po  knjižici 
tisti,  ki  potopisa  dozdaj  niso  čitali.  —k. 

Dr.  Franc  Kos:  Gradivo  za  zgodovino  Slovencev  v  srednjem  veku. 
Prvá  knjiga.  Ljubljana  1903.  Založila  in  izdala  „Leonova  družba"  v  Ljubljani. 
LXXX  +  415. 

Dolgo  čaša  je  pričakoval  slovenskí  národ  svoje  zgodovine,  vsi  njegov  sosedi 
in  tudi  bratskí  slovanskí  narodí  se  ponašajo  že  dalj  čaša  s  temeljitimi  razpravami 
in  izvrstnimi  zbirkami  listín  in  aktov  za  domačo  povestnico.  Rázna  slovenská  dru- 
štva  so  dosedaj  izdajala  bolj  ali  manj  vredna  zgodovinska  dela,  nobenemu  pa  ni 
prišlo  na  um,  da  je  treba  najprvo  ves  materijal  zbrati,  kritično  ga  predelati  in 
potem  izdati.  Šele  na  podlagi  takega  kritičnega  materijala  je  lahko  napisati  ne- 
pristransko  zgodovino.  Kar  so  druga  društva  zamudila,  to  hoče  popravili  „Leonova 
družba",  ki  je  izdala  prej  omenjeno  Kosovo  knjigo.  Knjiga  obsega  dva  dela:  zgo- 
dovinski  pregled  in  gradivo.  Prvi  del  seznanja  čitatelja  v  kratkih  in  jedrnatih  po- 
tezah  z  zgodovino  Slovanov  in  Slovencev  do  leta  800.  Kos  je  to  dobo  večinoma 
že  prej  predelal  v  raznih  temeljitih  člankih:  v  „Spomenici",  „Letopisih  Matice  Slo- 
venské" in  „Izvestjih  muz.  društva  za  Kranjsko".  Raznim  trditvam,  ki  se  nahajajo 
v  zgodovinskem  pregledu,  bi  lahko   ugovarjali,   ker  nemški    in  slovanskí  učenjaki 

že  dávno  zastopajo  nasprotna  mnenja,  toda  ta  del  ni  tako  važen,  ker  ima  gradivo 
največji  pomen.  Zadnji  del  je  enako  urejen  kakor  Bôhmerjevi  regesti.  Pri  naslednjih 
knjigah  se  pa  lahko  prihrani  dosti  prostora,  ako  so  številke,  s  katerimi  so  posa- 
mezni  regesti  zaznamenovani,  tako  tiskajo  kakor  pri  Bôhmerju.  Poročevalec  pozná 
jako  dosti  enakih  knjig,  kjer  so  zbrani  regesti,  toda  malokatera  je  tako  natančno 
in  obširno  zasnovana  kakor  Kosova.  Zaraditega  pa  dvomi,  da  bo  mogel  Kos  do- 
končati  to  delo  v  tem  obsegu,  kakor  ga  je  pričel,  ker  mu  manjka  za  poznejši  čas 
tiskanih  pripomočkov.  Do  XIII.  stoletja  so  skoro  vsi  viri  že  objavljeni,  toda  po- 
zneje  se  množe  poleg  kronik  posebno  listine,  katere  so  dosedaj  večinoma  še  ne- 
tiskane.  Da  bi  bilo  Kosovo  delo  tudi  za  poznejša  stoletja  srednjega  veka  popolno, 
zato  nas  vetuj  e  referent  sledeče:  Kako  Slovensko  literarno  društvo  naj  izda  zaznamek 
arhivnih  inventarjev  —  také  imajo  že  vsi  kultúrni  narodi  —  morda  po  vzgledu 
tirolskih,  ker  so  ti  najpreglednejši,  in  potem  se  naj  obelodanijo  na  podlagi  teh 
inventarjev  vážnejší  zgodovinski  viri.  Drugače  Slovenci  ne  dobodo  popolnega  di- 
plomatičnega  zborníka.  Ker  Kos  ne  bode  mogel  pregledati  sam  vseh  arhivov  in 
knjižnic,  lahko  prezre  marsikak  važen  donesek  za  zgodovino  Slovencev.  „Slovenska 
Matica8,  ki  ima  precejšnje  premoženje,  lahko  obistini  ta  nasvet,  ako  se  nekateri 
odborniki  ne  bodo  protivili  tej  neaktuálni  nameri.  Tako  delo  bi  jako  koristilo  zelo 
zanemarjenemu  slovenskému  domovinoznanstvu,  ker  bi  však  zgodovinar  vedel,  kje 
ima  iskati  snovi  za  svoje  sestavke.  K- 

„Zveza  slovenskih  posojilnic  v  Celju"  je  izdala  svoj  XIII.  „Letopis  slo- 
venskih  posojilnic"  za  leto  1902.  Obsežno  knjigo  sta  sestavila,  oziroma  spísala 
gg.  Ivan  Lapajne  in  Franjo  Jošt.  Ta  „Letopis"  je  nekako  jubilejska  številka,  kajti 
„Zveza",  kí  se  je  ustanovila  januarja  1883,  je  praznovala  leta  1903.  svojo  dvajset- 
letnico.  Poleg  obilega,  zanimivega  gradiva  prináša  knjiga  tudi  vec  slik  za  zadruž- 
ništvo  posebno  zaslužnih  mož,  tako  obeh  bratov  Vošnjakov,  Horaka,  Kukovca  in  dr. 

„Letopis"  stane  s  pošiljatvijo  na  dom  5  K,  ako  se  naroči  naravnost  pri 
„Zvezi  slovenskih  posojilnic  v  Celju".  Dobiva  pa  se  „Letopis"  za 
označeno  ceno  tudi  v  knjigarni  Lav.  Schwentnerja  v  Ljubljani. 

-š- 

Die  Einfilhrung  der  deutschen  Herzogsgeschlechter  Kärntens  in  den 
slovenischen  Stammesverband.  Ein  Beitrag  zur  Rechts-  und  Kulturgeschichte  von 
Dr.  jur.  Emil  Goldmann.  Breslau  1903,  str.  245.  —  V  68.  zvezku  zbirke  „Unter- 
suchungen  zur  deutschen  Staats-  und  Rechtsgeschichte",  ki  jo  izdaje  berlínski  vse- 
učiliški  profesor  Oton  Gierke,  je  izšla  omenjena  razprava,  ki  se  tiče  pred  vsem 
kulturnopravnega  pojava  v  zgodovini  našega  národa,  namreč  takozvanega  vme- 
ščanja  koroških  vojvod  na  knežji  prestol.  Slovenci,  ki  se  nismo  nikdar  povzpeli 
do  markantne  politične  celote,  moramo  s  tem  večjo  pazljivostjo  zasledovati  vse 
zgodovinske  prínose,  ki  na  pričajo  o  naši  nekdanji  državni  samobitnosti,  čeprav  se 
nanašajo  le  na  posameznosti  in  četudi  so  plod  marljivosti  tujih  znanstvenikov.  Glavna 
vira  za  to  vmeščanje  sta:  poročilo  opáta  Janeza  iz  Vetrinja  in  kronika  štajerskega 
zgodopisca  v  vezani  besedi  (ôsterr.  Reimchronik).  Obred,  kakor  ga  sporočata  ta  dva 
pisca,  se  je  že  prej  na  ražne  načine  razlagal,  a  temeljito  znanstveno  razlago  je 
podal  leta  1899.  Paul  Puntschart  pod  naslovom:  Herzogseinsetzung  und  Huldigung 
in  Kärnten.  Puntschartu  in  njegovim  ocenjevalcem  Pappenheimu,  Schônbachu  in 
pi.  Wretschku  odgovarja  s  svojo  obširno  razpravo  Goldmann  in  popolnjuje  ter  po- 
pravlja  njih  domneve.  Pisatelj  je  s  čudovito  točnostjo  zbral  velikánski  kritični 
aparát,  naslanjajoč  se  na  slične  običaje   vmeščanja  pri  drugih  indogermanskih  na- 

rodih.  Posamezne  točke  in  fáze  slovenskega  obreda  takorekoč  lušči  iz  meglene 
lupine  in  razlaga  njih  právni  in  kultúrni  pomen.  Vse  to  razkazovanje  in  dokazo- 
vanje  je  tako  obširno  razpleteno,  da  ne  káže  na  tem  pičlo  odmerjenem  prostom 
omenjati  podrobnosti. 

Učene  razprave  višek  je  hipoteza,  da  je  vsa  ceremonija  ob  knežjem  kameňu 
le  uvajanje  tujega  (nemškega)  vladarja  v  narodno  zvezo  koroških  Slovencev  in  da 
se  je  ta  obred  uvedel  šele,  ko  je  domači  vojvodskí  rod  odmrl,  ko  je  nemški  kralj 
poveril  deželo  kot  fevd  novému  (nemškemu)  knezu.  Puntschart  in  drugi  pred  njim 
so  mnenja,  da  se  je  ta  ceremonija  že  vršila,  ko  so  gospodovali  v  deželi  še  dedni 
domači  vojvode,  Goldmann  pa  to  domnevo  zavrača,  češ,  da  bi  bilo  to  obredovito 
vmeščanje  pri  dednem  nasledništvu  nezmiselno.  Šele  ko  so  inorodni  vojvode  prevzeli 
oblast  v  deželi,  je  bilo  svečano  in  pomembno  vmeščanje  utemeljeno.  „Das  Dráma 
der  Furstenstein  -  Ceremónie  basiert  auf  dem  Gegensatze  zwischen  der  s  love- 
ní s  ch  e  n  Volksgemeinschaft  und  dem  deutschen  Fursten"  —  tako  sklepa 
Goldmann  na  str.  244.  Jezik,  ki  se  je  rabil  pri  tej  svečanosti,  je  mogel  biti  edino 
slovenskí,  torej  tisti  jezik,  ki  ga  je  govoril  národ,  sprejemajoč  medse  inorodnega 
nemškega  vojvodo.  /.  W. 

Krit.  Jahresbericht  iiber  die  Fortschritte  der  román.  Philologie  (An- 
nuaire  critique  des  Progés  de  la  Philologie  románe)  hgg.  v.  Karí 
Vo  Hrnuli  er.  B  d. :  5,  Heft:  3.  V  tem  zvezku  navedenega  poročila  je  omenjenih 
v  odstávku,  ki  se  bavi  o  vplivu  romanskih  jezikov  na  sosedna  slovanská  narečja, 
tudi  nekoliko  naših  učenjakov,  ki  so  razpravljali  zlasti  v  Matičnih  letopisih  enaka 
vprašanja.  Posebno  simpatično  pa  se  spominja  Vollmuller,  izpod  čigar  peresa  je 
potekel  dotični  sestavek,  dotičnih  del  vseučiliščnega  profesorja  dr.  Karia  Streklja. 
Morda  napoti  ta  opazka  naše  jezikoslovce,  da  si  natančneje  pogledajo  omenjeni 
Vollmullerjev  spis.  —  i— 

Pentologija.  Hrvatski  kraljevi  (924—1102).  Prvi  dio :  Tomislav,  Historija 
u  5  čina.  Napisao  Stjepan  Miletič.  U  Zagrebu  1902.  Nakladá  „Matice  hrvatske". 
8°.  295.  str. 

Znani  dramatski  pesnik  St.  Miletič  se  je  namenil  opisati  zgodovino  hrvatskih 
kraljev  v  celi  vrsti  drám,  katerih  prvi  del  je  pričujoča  knjiga.  Pôvod  ternu  podjetju 
je  izrek  Napoleonov,  da  stoji  z  nekega  stališča  tragedija  nad  povestjo,  ki  se  nikdar 
tako  silno  ne  prijema  srca  in  duše  in  nikdar  ne  deluje  obenem  na  toliko  ljudi 
kakor  dráma.  V  „Proslovu"  toži  historik,  stoječ  na  Solinskem  polju  (pri  Spletú),  da 
se  nahaja  tako  malo  povestnih  svedočanstev  za  sijajna'dela  hrvatskih  junákov  pod 
domácimi  kralji.  K  njemu  pristopa  pesnik  in  ternu  [predaje  historik  vse  zgodo- 
vinsko  gradivo,  katero  obeča  pesnik  obdelati  s  svojo  fantazijo  ter  tolmačiti  prošlost 
rodu  in  pevati  Ilijado  hrvatsko  ter  skovati  iz  rud,  ki  jih  je  izkopal  historik  v  glo- 
binah  tisočletnih  vrel,  prstan,  s  katerim  naj  se  s  srečnejšo  bodočnostjo  venca  národ. 

Pesnik  imenuje  svojo  dramo  „historijo",  ker  nadomešča  zgodovinsko  delo  o 
prvem  kralju  Tomislavu.  Dejanje  se  vrši  v  Benetkah,  v  Carigradu,  v  Bolgarski  in 
Hrvatski  v  letih  924.-927.  Pred  prvim  dejanjem  prihaja  na  pozornico  „Prolog" 
ter  poziva  slušalce  na  pot  v  ražne  zemlje,  v  katerih  se  vrši  dejanje  dráme.  Prvi 
čin  se  godi  v  Benetkah,  kjer  biva  ban  hrvatski  Tomislav  kot  ujetnik.  Vanj  je  za- 
ljubljena  Angelina,  hči  dožda  Orsa  Partecipata.  Drugi  prizor  prikazuje  zbor  hrvatskih 
velikašev.  Madjarska  poslanca,  Koloman  in  Bela,  zahtevata,  naj  jim  Hrvatje  od- 
stopijo  zemljišča,  pa  se  neuspešno  vračata.  Viščevič  se  vrača  zmagovito  od  Siponta, 
kjer  je  premagal  Saracene  leta  926.  Po  njem  pošilja  hči  Hrvojeva  Smiljka  ujetniku 

kito  cvetja.  Hči  Angelina  prosi  dožda,  naj  ji  pokloni  prostost  Tomislava,  a  dožd 
ji  odbije  prosnjo.  Auri,  državni  pisár,  svetuje,  naj  se  Benetke  zvežejo  s  Hrvati,  a 
dožd  ne  sprejme  tega  nasveta.  Potem  se  poklonila  doždu  papeževa  poslanca  Lev 
in  Ivan  in  zahtevata,  naj  dožd  pusti  Tomislava  na  svobodo.  Dožd  se  najprej 
bráni,  potem  pa  pristane  na  nasvet,  ko  zve,  da  je  njegov  tobožnji  zaveznik,  bizan- 
tinski  cesar,  pravzaprav  sovražnik  Benetek.  —  Tomislav  igra  z  doždem  šah-igro 
a  izgubi.  Vendar  si  v  spomin  na  to  igro  izbere  šah  kot  grb  svoj.  Tedaj  pridero 
Hrvatje  v  Benetke  in  osvobode  Tomislava.  —  V  drugem  činu  prihaja  Angelina  na 
morsko  obalo,  ker  hoče  bežati  s  Tomislavom,  ali  le-ta  jo  odbije,  ker  ne  more 
tujke  jemati  za  ženo.  Tomislav  se  vrne  v  domovino  in  sprejme  tam  bivšega  srb- 
skega  kneza  Zaharijo,  ki  je  prišel  iskat  pomoci  zoper  bolgarskega  cára  Simeona. 
Na  shodu  izkliče  Hrvoje  Tomislava  za  kralja.  Vsi  so  navdušeni,  le  spletski  škof 
Ivan,  glavar  latinskih  svečenikov,  in  Želislav  Kukar,  ki  je  sam  častihlepen  in  bi 
rad  postal  kralj,  sta  nezadovoljna.  Alagobotur,  bolgarski  vojvoda,  zahteva  v  ime 
cára  Simeona  zvezo  proti  Srbom,  ali  Tomislav  čuva  srbskega  kneza  Zaharijo  go- 
stoljubno.  Alagobotur  odhaja  s  pretnjami.  Pri  Hrvoju  se  vrši  gostba  in  tedaj  izraža 
Tomislav  Hrvojevi  hčeri  Smiljki  svojo  ljubezen.  Vrši  se  boj  na  Hrvaškem  in 
Hrvatje  premagajo  Madjare.  Potem  je  boj  na  Slovenskem,  kjer  hrvatske  pomožne 
čete  skupno  s  slovenskim  vojvodo  Eberhardom  premagajo  sovražnika  in  sklenejo 
zvezo  in  prijateljstvo.  Šubic  premaga  Madjare,  a  páde,  zadet  od  Kolomana.  To- 
mislav natera  Kolomana  v  beg.  Ta  dan  se  je  hrvatska  dŕžava  rodila.  —  V  tretjem 
činu  pregovarja  Konštantín  Porfirogenit  dalmatinskega  poveljnika  Leona  Rabduha, 
naj  prepusti  Hrvatom  dalmatinska  mesta,  pa  jih  pregovori,  da  se  spuste  z  bolgar- 
skim  cárom  v  boj.  To  pa  dela  Konštantín  zato,  da  bi  vrgel  s  prestola  svojega 
tutorja  Lekapeno,  ki  živí  z  materjo  Konštantínovo  v  preljubu.  Poslanci  papeževi 
zahtevajo,  naj  se  povrne  Grgur  Dobretič,  škof  glagoljašev  v  Ninu,  v  latinsko  cerkev, 
kar  le-ta  odkloní.  —  V  zakristiji  spletske  cerkve  se  vrši  cerkveni  zbor,  v  katerem 
se  proglasi  spletski  škof  za  primatorja,  glagoljašem  pa  se  dovolijo  samo  nižja 
cerkvena  dostojanstva.  Vsi  se  upirajo  tej  zahtevi,  le  Kukar  glasuje  z  Latini.  Grgur 
ga  iztera  iz  cerkve  in  tako  se  konca  „sabor".  Tedaj  príde  Viščevič  s  Humljani,  črno 
odet,  kajti  Alagobotur  je  bil  umoril  njegovo  ženo  in  otroke.  Vsi  prisežejo  mašče- 
vanje.  —  Četrti  čin  nam  prikazuje  dvor  cára  Simeona  v  Preslávi.  Sin  Peter  ni 
bojevit  in  sanja  le  o  miru  in  sijaju;  zaljubljen  je  v  hčer  Lekapenovo,  Jeleno,  ki  pa 
je  obenem  zaročena  tudi  s  Konštantínom.  Simeon  nastopa  kot  car  in  ljubitelj  znanosti 
s  škofi  Konštantínom,  Klimentom,  Angelarom,  Lovrom,  Naumom  in  Savo  ter  Go- 
razdom.  —  V  drugem  prizoru  se  razgovarja  Smiljka  s  kumom  Kačičem,  ki  je  ostarel 
in  se  jpootročil.  V  njegovem  društvu  je  bivši  benečanski  dvorni  norec  Giacomo 
kot  „vojvoda  od  Beneventa".  Oba  gresta  proti  Bolgarom  na  boj,  ki  se  vrši  v  tretjem 
prizoru.  Peter  in  Simeon  prihajata  premagana,  ker  so  Bizantinci  izdajniški  zapustili 
Bolgare.  Le-ti  beže.  Alagobotur  poziva  Simeona,  naj  zapusti  te  gore,  kjer  se  ni 
moci  ubraniti  Hrvatom.  Simeon  ukáže,  naj  mirujejo  to  noč.  Drugi  dan  je  zopet  boj. 
Želislav  Kukar  se  izkuša  izkazati  junáka,  ali  Grgur  Ninski  je  spoznal  njegovo  na- 
mero  ter  mu  očitá  slepo  strast  in  zavist.  —  Simeon,  Peter  in  bolgarski  velmožje  na- 
stopajo  in  se  sestanejo  s  Grgurom,  ki  Simeonu  očitá  nasilje.  Potem  se  razgovarjata 
o  Srbih  in  Hrvatih,  kateri  poslednji  so  pomagali  prvim,  ker  jih  je  hotel  Simeon 
zatretí,  Grgur  poziva  Simeona,  naj  pozabi  mržnje.  Tomislav  nastopi  in  ž  njim 
drugi  junaki.  Mogorovič  javlja,  da  je  pristopil  na  hrvaško  strán  bizantinski  Rabduko. 
V  razgovoru  se  dotika  Tomislav  stvari,  ki  se  še  dandanes  tičejo  prepirov  med  Srbi 

in  Hrvati.  —  Kačič  stopa  na  bojno  polje  ter  smešno  izziva  neprijatelje,  ki  ga  za- 
ničujejo,  Giacomo  pa  preobrača  žepe  mrtvih  junákov.  —  Alagobotur  se  bije  z  Vi- 
ščevičem  ter  páde.  Tako  se  je  osvetil  Viščevič  za  smrt  žene  in  otrok.  Zopet  nastopi 
Simeon  in  za  njim  Želislav,  ki  ga  Simeon  vrze  ob  tla  in  odide,  za  njim  pa  pride 
Peter  ter  ubije  Želislava.  Nato  se  vrši  boj  med  Petrom  in  Tomislavom;  Petru  pri- 
skočí na  pomoč  Simeon.  Tedaj  se  spoznata  Simeon  in  Tomislav  in  se  borita;  a 
sedaj  zadene  Simeona  kap.  Peter  pa  sklene  mir  s  Tomislavom,  kateremu  Leo 
Rabduko  predá  dalmatinska  mesta.  Giacoma  obesijo,  ker  so  ga  zasačili,  ko  je 
mrtvece  robil.  —  Simeon  umira  v  svojem  šatom  in  preklinja  Srbe  in  Hrvate, 
da  naj  se  med  seboj  koljejo,  kakor  so  se  skupno  proti  njemu  borili.  Siná  Petra 
poziva,  naj  izvrši  kletev,  in  ker  se  ta  bráni,  vrze  žezlo  za  njim  ter  umre  od  jeze. 
—  Peti  čin  igra  v  Bihaču.  Biskup  Madalbert,  iz  Rima  poslan,  se  razgovarja  s  Tomi- 
slavom, kateremu  je  prinesel  od  pápeža  blagoslovljeno  krono,  ter  mu  priporoča  Petra, 
siná  Simeonovega.  Med  tem  pride  neka  nuna,  bivša  prijateljica  Angeline,  ter  mu 
sporoči,  da  je  umrla  Angelina,  in  mu  izroči  pozdrav  njen.  Umrla  je  v  samostanu. 
Potem  si  posadi  Tomislav  krono  na  glavo,  kar  gledajo  z  divljenjem  velmožje. 
Tomislav  izraža  željo,  da  bi  mogel  krono  izročiti  sinovom  in  vnukom.  Pripeljejo 
Smiljko;  Tomislav  ji  izpriča  svojo  ljubezen  in  jo  imenuje  kraljico.  Prolog  potem 
poziva  občinstvo,  naj  s  srcem  in  čutom  sledi  poslednji  fazi  teh  imenitnih  del 
za  Hrvate  iz  davnih  časov.  Na  Duvanjskem  polju  je  zbraň  národ  in  tam  se  vrši 
17.  marca  927.  1.  kronanje  Tomislava.  K  ternu  sta  prišla  Peter,  car  bolgarski,  ki  se 
izmiri  z  Viščevičem,  in  knez  Zaharija.  Zaklinjajo  se  vsi  trije  vladarji,  da  se  hočejo 
Hrvatje,  Srbi  in  Bolgarji  vedno  podpirati.  Tako  je  Tomislav  zvršil  domače  pošle, 
nadvladal  vse  sovražnike,  izmiril  braté  in  sklenil  mir  in  zvezo  z  vsemi  južnimi 
Slovani.  —  Národ  njega  zahteva  za  kralja  in  potem  sledi  živahno  pozdravljanje 
novega  kralja. 

V  knjigi  so  navedení  viri,  iz  katerih  je  črpal  pisatelj  gradivo,  in  v  „Pripo- 
menku"  so  beležke  o  smeri,  tehniki  in  zvezi  z  zgodovinskimi  fakti,  kjer  ugovarja 
pisatelj  morebitnim  kritikám.  Njega  je  vodila  pri  delu  umetniška  in  rodoljubna 
ideja;  cilj  in  rodoljubna  dolžnost  je  bila,  prikazati  svojemu  národu  sijajno  dobo  in 
mu  vzkresati  željo,  da  se  zopet  povrne.  Ta  dráma  je  „historija",  ker  ni  zložená  po 
pravilih  različnih  poetik  in  estetik.  Njegova  želja  je,  da  bi  se  igrala  pod  milim 
nebom  na  Solunskem  polju  kakor  Wagnerjeve  igre  v  Bayreuthu.  Priznáva,  da  tudi 
zgodovini,  vsaj  kar  se  tiče  istodobnosti,  ni  povsem  sledil,  nego  da  je  fakta  različnih, 
pa  ne  preveč  oddaljenih  dogodeb  v  eno  enoto  združil,  da  je  tako  prikázal  vse  od- 
nošaje  s  sosedi,  prijatelji  in  neprijatelji,  pa  tudi   vse  razmere  v  svoji  domovini. 

Jezik  je  vzvišen,  poetski  nadahnjen,  in  verzi  tečejo  gladko.  Menjavata  se 
poezija  in  próza.  Nekatere  lirske  točke  je  uglasbil  g.  kapelník  Srečko  Albíni. 

R.  P. 

Emanuel  ši.  z  Lešehradu:  Ideje  a  profily.  Kritických  skizz  rada  I.  Str.  161. 
Praha  1903.  Nákladem  knihkupectvf  Eduarda  Weinfurtra  v  Praze. 

Osemnajsta  knjiga  istega  avtorja  v  petih  letih  (od  1898.— 1903.)!  Vrednosti 
so  vse  približno  enake.  „Ideje  in  profili"  naj  bi  bila  knjiga,  v  kateri  je  avtor 
hotel  zbrati  momentne  fotografije,  izražajoče  najvidnejše,  najkrepkejše  poteze  av- 
torja ali  umetnika  (nekako  tako,  kot  n.  pr.  Valí  s  to  nove  slike)."  .  .  .  „Knjiga 
naj  bi  bila  galerija  razpršenih  idej  in  momentnih  profilov,  z  okvirjem  biografskih 
in  bibliografskih  podatkov."  Pisatelj  sicer  misii,  da  se  mu  je  posrečilo  zadeti  jedro 
tistih  stremljenj   in  velikih  nad,  v  katerih  je  drhtelo  zadnji  desetletji  deve  t- 

najstega  stoletja;  a  on  si  pac  preveč  domišlja.  Ne  da  bi  trdil,  da  je  karak- 
teristika  —  in  to  nam  je  hotel  podati  o  posameznih  pisateljih  in  upodabljajočih 
umetnikih,  o  katerih  govori  —  povsem  dobra  in  príkladná;  priznávam  le  toliko,  da 
ima  ta  knjiga  neko  vrednost  za  takšnega  slabega  žurnalista,  ki  se  mora  o  vseh 
pojavih  v  književnosti  in  umetnosti  poučevati  iz  leksikov.  Ta  knjiga  je  vsaj  malo 
priročnejša  od  leksikov,  vsaj  v  takem  razmerju  kakor  pratika  napram  koledarju. 

Anton  Dermota. 

Emanuel  SI.  z  Lešehradu:  „Podpora  života".  Dráma  ve  3  jednáních.  V 
Praze  1903.  Nákladem  knihkupectví  E.  Weinfurtra.    Str.  62.  Cena  1  K. 

Ljubica  Vilma  je  zapustila  študenta  Maksima  in  vzela  Vronskega.  Maksim 
obesi  študije  na  kljuko,  vda  se  uživanju  in  uživa  tako  dolgo,  da  dobi  sušico.  Za 
dvanajst  let  se  zopet  snideta  z  Vilmo.  Stará  ljubezen  se  ponovi,  oziroma  Maksimu 
se  zaželi  žene  svojega  prijatelja.  Hočeta  pobegniti.  Vronski,  precej  domišljav  pi- 
satelj,  jima  pride  na  sled,  hoče  ženo  zapoditi  in  ustreliti  skozi  okno  svojega  sta- 
novanja  Maksima,  prihajajočega  baš  iz  nasprotne  kavarne.  Vilma  bi  mu  rada 
izpulila  orožje,  a  strel  poči  in  —  Vilma  se  zgrudi  ubitá  na  tla.  —  Snov  je  torej  dosti 
uboga,  šablonska,  poleg  tega  pa  še  diletantski  obdelana.  Za  češko  literaturo  taká 
dela  z  ozirom  na  pozitívni  uspeh  ne  pridejo  v  poštev.  Morda  bi  imela  veljavo 
pred  tridesetimi  leti  —  dandanes  pa  ne  več.  Ant.  Dermota. 

Koncert  češkega  kvarteta  iz  Prage.  Gospodje  Mikoláš,  Černy,  Novák  in 
Svojsík,  člani  slavnoznanega  kvarteta  češkega  v  Pragi,  so  nastopili  dne  6.  decembra 
pr.  1.  v  velikí  dvorani  „Narodnega  doma",  ki,  žal,  ni  bila  tako  polna,  kakor  je  bilo 
želeti  in  kakor  bi  bili  zaslúžili  slávni  češki  gostje.  Koncert  je  uspel  sijajno. 
Vse  točke  so  bile  izvršene  z  nenavadno,  občudovanje  izzivajočo  preciznostjo  in  je 
spričo  tega  rastel  entuzijazem  navzočnega  občinstva  od  piese  do  piese.  Ne  samo, 
da  razpolaga  však  član  kvarteta  z  izredno  lepim  glasom,  je  však  izmed  njih  tudi 
pristen  umetnik,  ki  se  docela  zaveda,  kako  mu  je  v  vsakem  posameznem  momentu 
disponirati  s  svojim  glasom,  da  se  doseže  skupno  popoln  umetniški  učinek.  Umet- 
niki  so  bili  izredno  ljubeznivi  in  postrežljivi  napram  burno  zahtevajočemu  občinstvu, 
kajti  dodali  so  lepo  število  pies,  ki  niso  bile  na  sporedu.  Práv  zelo  želimo,  da  bi 
nas  ti  izredni  pevci  ne  bili  zadnjič  posetili!  —  š— 

Koncert  „Pevskega  in  glasbenega  društva  v  Gorici."  Mlado,  a  krepko 
kvišku  stremeče  „Pevsko  in  glasbeno  društvo  v  Gorici"  je  priredilo  dne 
29.  novembra  pr.  leta  koncert,  ki  je  nudil  mnogo  umetniškega  užitka,  a  je  bil, 
žal,  le  slabo  obiskan.  Nastopila  sta  v  koncertu  gospodična  Mira  De  v  in  gospod 
Prochazka  iz  Ljubljane,  ki  sta  si  pridobila  s  svojim  umetniškim  znanjem  oba 
mnogo  toplega,  odkritosrčnega,  povsem  zasluženega  priznanja.  Pri  vseh  pevskih 
točkah,  ki  jih  je  izvajala  gospodična  Devova,  smo  imeli  priliko,  občudovati  njeno 
precizno,  čisto  intonacijo,  globoko  umevanje  skladateljevih  intencij  in  pa  umet- 
niško   obladovanje   glasovne   modulacije.    Zapela   nam    je    „Pozdrav    p  až  a"  iz 

opere  „Hugenoti",  Vilharjevo  „Nezakonsko  mater",  pesem  „Mak"  —  še 
nekoliko  nezrelo  delo  — ,  dalje  krásno  Brahmsovo  pesem  „Zv  e  sta  ljubav", 
Griegovo  „Solvejgovo  pesem",  „Romanco"  iz  Thomasove  opere  „Migno.n", 
Loewejevo  balado  „Div"  in  nežnočutni  Prochazkovi  pesmi  „Tak  si  lep  a"  in 
„Zvezde  žarijo".  Na  klavirju  je  spremljal  gospodično  Devovo  gospod  Prochazka, 
a  poleg  tega  je  nastopil  kot  solist  s  skladbami,  pri  katerih  smo  se  divili  njegovi 
dovŕšení,  od  umetniškega  čuvstva  prešinjeni  tehniki.  Izvajal  je  Dvoŕakovo  klavirno 
sliko  „Na  táckach",  Smetanovo  „Koncertno  polko",  a  prešel  nato  na  Liszta 
ter  nam  zaigral  z  izredno  virtuoznostjo  njegovo  „Fantažijo"  na  valček  iz  Gou- 
nodove  opere  „Faust". 

Da  je  sledila  vsaki  koncertní  točki  búrna  pohvala,  je  samo  ob  sebi  umevno. 
Obema  umetnikoma  naša  najprisrčnejša  zahvala  za  lepe  trenotke,  ki  stá  nam  jih 
naklonila!  —a. 

Slovensko  gledišče.  A.  Dráma.  December  je  bil  posvečen  najbolj  drami, 
kar  na  prvi  hip  osupne,  ker  december  za  gledišče  ni  posebno  ugoden  mešec  in  so 
imele  došlej  operne  predstave  večjo  privlačno  silo  nego  dramske.  -  No,  intendanca 
našega  gledišča  je  uredila  stvar  tako,    da  je  bil  obisk  vseskozi  povoljen! 

Dne  4.  decembra  se  je  uprizoril  prvič  na  našem  odrú  „Kralj  Harlekin", 
komedija  v  4  dejanjíh,  spisal  d  r.  Rudolf  Lothar.  Lothar  je  znamenit  kritik  in 
tudi  ta  njegova  komedija  ni  nič  drugega  nego  kritika  in  pogumna  satira,  polna 
trpké  resnice.  Dialóg  je  duhovit,  však  stavek  je  dobro  premišljen,  vse  je  razsnovano 
logično.  Dejanje  je  skozinskoz  zanimivo.  A  ker  je  predmet  igre  kočljiv,  se  po- 
služuje  pisatelj  cesto  nenavadnih,  neverjetnih,  da,  celo  nemogočih  sredstev.  Marsikaj 
bi  bilo  v  igri  lahko  drugače.  Zakaj  je  kraljica  slepá,  če  se  pa  naposled  v  zavesti 
svoje  veliké  dolžnosti  in  iz  ljubezni  do  svojega  ljudstva  vendarle  odloči  za  mo- 
rilca  svojega  siná?  Koliko  bolj  dramatiško  bi  bilo  vse,  če  bi  kraljica  videla,  pa 
vendar  storila  to,  kar  stori!  V  tem  pogledu  si  je  Lothar  stvar  malo  preveč  olajšal! 
Seveda  také  kraljice  še  nikdar  ni  bilo  in  je  nikdar  ne  bo,  pa  naj  bi  že  videla  ali 
pa  bila  slepá!  — 

Ponavljal  se  je  „Kralj  Harlekin"  dne  12.  decembra. 

Popoldne  4.  in  na  večer  8.  decembra  so  se  uprizorili  tretjič,  oziroma  četrtič 
„Legionarji". 

Dne  12.  in  15.  decembra  smo  videli  kot  noviteto  na  našem.  odrú,  „Pot  okoli 
zemlje  v  80  dneh",  veliko  igro  v  5  dejanjih  ali  12  slikah,  spísala  ď  Eunery  in 
Jules  Verne.  Igra  je  posneta  po  znanem  Vernejevem  románu.  Dejanja  je  v  igri 
dosti,  a  dramatičnega  razvitka  nikakega,  zato  je  „Pot  okolí  zemlje"  pač  igra, 
a  ne  dráma.  Tu  se  ne  snuje  nič  eno  iz  drugega;  kakor  v  kaki  panorami  izpodriva 
na  prizornici  slika  sliko.  A  slike  so  lepe,  blesteče,  da  se  jih  raduje  oko!  Tako 
krásne  scenerije  na  našem  odrú  še  nismo  videli.  Dramatično  društvo  je  mnogo 
žrtvovalo,  da  se  je  igra  uprizorila  primerno,  in  zaslúži  v  tem  pogledu  vse  priznanje. 

V  trajnem,  prijetnem  spominu  ostanejo  obiskovalcem  slovenskega  gledišča 
večeri   18.,  20.  in  26.   decembra.    Te  dni  smo  imeli  na  našem  odrú  dragega  nam 

gosta,  bivšega  člana  slovenskega  gledišča,  sedanjo  heroino  kraljevega  gledišča  v 
Belem  grádu,  gospodično  Velo  Nigrin  o  v  o.  .Nastopila  je  enkrat  v  vlogi  Ma  g  de 
v  Sudermannovem  „Domu",  dvakrát  pa  v  vlogi  „Madame  Sans-Géne". 

Vloga  Magde  je  precej  teatrálna  in  bas  radi  tega  pravi  umetnosti  nevarna. 
Značaj  Magde  postane  nejasen,  ako  se  da  igralka  predaleč  zavesti  kontrastom,  ki 
se  kažejo  v  pojavih  njenega  od  hipa  do  hipa  izpreminjajočega  se  duševnega  raz- 
položenja.  Vela  Nigrinova  se  je  tej  nevarnosti  previdno  izognila.  S  finim  umet- 
niškim  čutom  je  obrúsila  in  ublažila  ostrine  in  neuglajenosti,  ki  jih  je  na  vlogi 
pustil  pisatelj  sam,  ter  nam  podala  s  svojo  naravno  igro  tako  sliko  Magde,  da  je 
bila  vsakemu  umljiva.  Igra  Vele  Nigrinove  je  sestavljena  iz  samih  rahločutno  nian- 
siranih  potezic,  ki  izražajo  skupaj  markantno  individualnost.  A  dasi  smo  jo  kot 
heroino  občudovali,  se  nam  vendar  zdi,  da  je  ustvarjena  v  prví  vrsti  za  naivne 
vloge!  Način,  kako  je  igrala  Madame  Sans-Géne,  nas  potrjuje  v  tej  misii,  dasi  je 
bas  v  tej  vlogi  včasi  malce  popretiravala.  Heroinskim  vlogam  se  je  priučila,  naivne 
so  ji  prirojene!  —  Vsekakor  je  Vela  Nigrinova  odlična  umetnica,  na  katero  smo 
ponosni  in  katero  si  želimo  še  večkrat  videti  na  našem  odrú! 

Dne  26.  decembra  popoldne  je  imela  naša  mládež  svoje  veselje.  Uprizorila 
se  je  prvič  v  sezoni  čarobna  igra  „Snegulčica  in  skrat  j  e". 

B.  Opera.  Kot  operná  noviteta  se  je  pela  dne  6.,  8.  in  25.  decembra  zna- 
menitá ruská  opera  v  3  dejanjih  (7  slikah)  „Onjegin",  ki  jo  je  uglasbil  največji 
ruski  skladatelj,  Čajkovskij,  in  kateri  je  snov  vzeta  iz  slavnoznanega  romána  Pu- 
škinovega  enakega  imena.  Oceno  te  opere  in  njene  uprizoritve  na  našem  odrú 
prinašamo  iz  peresa  krítika-veščaka  kot  dodatek  k  ternu  poročilu. 

Ponavljal  se  je  tretjič  v  sezoni  dne  1.  decembra  „Dalibor",  a  dne  20.  de- 
cembra so  se  pele  že  četrtič  letos  Parmove  „Amazonke". 

D  r.  Zbašnik. 

Čajkovskega  „Evgenij  Onjegin"  na  slovenskem  odrú.  Slovensko  gledišče 
je  uprizorilo  dne  6.  decembra  min.  leta  svetovnoznano  in  slavno  opero  „Evgenij 
Onjegin",  uglasbil  Peter  Iljič  Čajkovskij.  Puškinov  román  „Evgenij  Onjegin"  je 
v  Rusiji  najpopularnejše  Puškinovo  delo.  Operná  pevka  Lavrovskaja  je  leta  1874. 
napotila  Čajkovskega,  da  je  uglasbil  „Onjegina".  Libreto  je  s  pomočjo  igralca  Šilov- 
skega,  ki  mu  je  napravil  tudi  scenarij,  Čajkovskij  sam  sestavil.  Popolnoma  libreto 
ni  posnet  po  románu  in  nima  one  popolné  dejanske  zveze,  kakor  je  tam,  zato 
Čajkovskij  ni  imenoval  „Onjegina"  Opere,  ampak  lirske  prizore  v  treh  dejanjih 
(7  slikah).  Opera  „Onjegin"  ni  postala  samo  na  Ruskem  populárna,  ampak  je  v 
repertoarju  vseh  boljših  gledišč,  kakor  tudi  Čajkovskega  „Piková  dáma".  Naša  in- 
tendanca  je  izpolnila  hvaležno  dolžnost,  da  je  seznanila  naše  občinstvo  s  tem 
slavnoznanim  delom.  Hvaležni  smo  ji  iz  srca  za  to  in  radi  priznavamo  velikí  na- 
predek,  ki  ga  je  storila,  in  velikí  uspeh,  ki  ga  je  dosegla  s  tem:  ne  samo  radi 
tega,  ker  je  opera  delo  ruskega  glasbenega  mojstra,  ampak  ker  je  opera  v  istini 
veliké  glasbene  vrednosti!  Italijani  se  ponašajo  s  svojim  Verdijem,  Nemci  z  Wag- 
nerjem,  Čehi  s  Smetano  i.  t.  d.,  Rusi  pa  s  Čajkovskim.  Sicer,  če  je  kdo  mislil,  da 
se  bode  pri  tej  operi  divil  oni  trezni,  deloma  tudi  ritmično  živi,  karakteristični  glasbi, 
ki  je  lastna  ruski  narodni  ali  nabožni  pesmi,  ta  se  je  varal.  Gotovo  bi  operi  ne 
bilo  škodilo,  ko  bi  bil  Čajkovskij  izlil  več  pristno  ruskega  glasbenega  dúha  vanjo; 
da  se  to  ni  zgodilo,  je  vzrok  menda  to,  ker  se  dejanje  vrši  v  najboljših  ruskih 
krogih,  kjer  prevladuje  že  internacijonalna  etiketa.  V  tem  zmislu  Čajkovskega 
„Onjegin"  ni  to,  kar  sta  Čehom  Smetanova  „Prodana  nevesta*  in  „Dalibor",  kjer  je 

imel  glasbenik  priliko,  da  je  ostal  konsekventno  naroden.  Sploh  pa  Smetane  v  tem  oziru 
dosedaj  ni  še  nihče  prekosil,  kajti  pri  njem  se,  rekel  bi,  v  vsakem  taktu,  vsakem 
delu  motiva  čuti  pristni  češki  narodni  ton,  kateremu  daje  odlično  češki  značaj  še 
znameniti  ritem. 

Čajkovskega  glasba  v  „Onjeginu"  je  vobče  internacijonalna,  toda  zelo  umetna, 
solídna.  V  kolikor  je  vplival  nanj  italijanski  učitelj  petja,  Piccioli,  spoznati  je  v 
krasnih  arijah,  dočim  deluje  v  orkestru  moderno  kakor  Smetana  ali  Wagner,  z  raz- 
ločkom  pa,  da  ne  sloni  njegov  orkester-interpretator  na  vodilnih  motivih.  Sicer  upo- 
rablja  prilično  tudi  Čajkovskij  vodilni  motiv  Tatjane  iz  uvoda  opere,  a  v  drugem 
zmislu  nego  pri  Wagnerju.  V  tem  je  podoben  Smetani,  n.  pr.  v  „Daliboru".  Tudi 
je  prilično  porabil  ruskonarodni  motiv,  kjer  je  bila  za  to  ugodna  prilika,  tako  n.  pr. 
v  krasnem  kapelnem  zboru  koscev:  „Ne  blodi  mi,  noga,  skozi  les  nič  več  brez 
miru  — ". 

Rekel  bi,  da  Čajkovskij  uporablja  orkestralne  efekte  v  tej  operi  le  malo, 
a  vselej  stvarno  in  premišljeno;  orkester  je  jaseň,  ne  preobložen  in  pušča  toliko 
bolj  pevca  na  površje,  da  njega  slišimo  in  razumemo  —  odlična  prednost  opere! 
To  je  treba  tem  bolj  ravno  pri  Čajkovskem  poudarjati,  ker  je  v  prvi  vrsti  velik 
simfonik,  kakršnega  se  pa  v  „Onjeginu"  le  redkoma  pokaže,  a  tedaj  z  vso  njemu  lastno 
glasbeno  efektno  silo.  Vobče  iščemo  zaman  v  krásni  velikí  partituri  prisiljenih,  ne- 
potrebnih  glasbenih  okraskov,  vratolomnih  evolucij  gosli  in  drugih  godal,  kakor  na 
pr.  pri  italijanskih  mojstrih.  Pač  pa  prevzame  poslušalca  krásna  harmonija,  bujná 
modulacija,  ki  je  opojno  orkestralno  barvana.  Glasba  je  seveda  teže  razumljiva 
nego  marsikatera  druga,  a  uživaš  jo  lahko  brez  truda,  treba  le  kolikor  toliko  raz- 
umeti  jo  in  vsekakor  večkrat  slišati.  Posamezne  zanimive  krásne  točke  opere  so: 
mični,  duhovito  sestavljeni  težki  dvospev,  oziroma  čveterospev  v  prvi  sliki  (Olga, 
Tatjana  in  Lanina  s  pestunjo),  velikí  kapelni  zbor  koscev,  pozneje  ženjic,  Lenskega 
pesem  o  ljubezni  v  prvi  sliki.  Krasen  je  solo-prizor  v  sceni,  ko  piše  Tatjana  pismo. 
Velikega  efekta  je  valček  v  drugem  dejanju,  med  katerim  pojo  zbori  in  soli.  Po- 
sebno  originálna  in  živahna  je  mazúrka  pri  kotiljonu,  ki  je  izborna  podlaga  tudi 
zboru  in  sólistom.  Pravi  glasbeni  biser  je  Lenskega  solospev  pred  dvobojem.  Zna- 
menitá je  šumná  polonéza  v  pričetku  zadnjega  dejanja.  Briljantna  je  arija  Gremi- 
nova,  v  slogu  italijanske  kantiléne.  Polna  dramatičnega  življenja  je  scéna  med 
Tatjano  in  Onjeginom  v  zadnji  sliki. 

Predstava  opere  je  bila  vzorná,  najboljša  letošnje  sezóne  in  ena  najboljših 
na  našem  odrú  sploh.  Intendanci  vsa  čast  in  hvala,  da  je  uprizorila  slavno  opero 
za  naše  razmere  kar  najdostojneje  in  najsijajneje,  da  je  vse  harmoniralo  —  petje,  or- 
kester in  inscenacija  s  primernimi  kostumi  in  kulisami!  V  artističnem  oziru  zaslúži 
zato  vse  priznanje  in  hvalo  gospod  kapelník  Benišek,  kakor  tudi  režisér  gosp.  Lier. 
Tatjano  je  pela  gospodična  Skalova  prekrasno  in  s  pravim  temperamentom  in  je  bila 
v  sceni,  ko  piše  pismo  odlična  umetnica.  Težavno  partijo  je  zmagala  s  sigurnostjo 
rutinirane  primadone;  njen  lepo  uglajeni  zvonki  glas  je  krásno  zvenel  in  ji  pridobil 
vse  simpatije  občinstva,  ki  ji  je  tudi  opetovano  izražalo  z  burnim  aplavzom  pri- 
znanje in  hvaležnost  za  divni  užitek.  Vredna  družica  pač  v  dosti  manjši  vlogi 
je  bila  gosp.  Kalivodova  kot  Olga.  Lenskega  je  pel  gosp.  Orželski  z  umetniško 
vnemo  in  ga  igral  dobro,  premišljeno;  milokrasni  tenor  z  vidnim,  čuvstvapolnim 
niansiranjem  krásne  vloge  je  segel  poslušalcem  v  dno  duše  in  žel  vsestransko  po- 
polno  priznanje.  Naslovno  vlogo  Onjegina  je  spretno  in  sigurno  pel  odlični  bari- 
tonist  gosp.  Angeli,  ki  ga  pa  je  navdušenost  za  to  krásno  partijo  menda  v  toliko 

mamila,  da  je  bil  deloma  preglasen.  Buren  trikraten  aplavz  je  izval  v  vlogi  Gremina 
mogočni  basist,  Rus  Pestkovski,  '  ki  je  dovršeno  pel  briljantno  arijo:  „Ljubezni  je 
ves  svet  pokoren  in  njen  je  sad  vsem  blagotvoren".  Filipjevno,  pestunjo,  je  pela 
gospa  Glivarčeva  povsem  dobro  s  sigurnim  izrazom  v  petju  in  igri.  Tudi  gospod 
Patočka  kot  Sareckij  in  gospod  Lang  kot  Triqiiet  sta  bila  v  sicer  mali  vlogi  na 
svojem  mestu.  Posebno  priznanje  pa  zaslúži  odločni,  sigurni  nastop  zbora,  osobito 
moškegá  v  tej  operi.  Tako  krepkega,  točnega  moškega  zbora,  kateremu  so  osobito 
mogočni  basisti  sijajna  podpora,  že  dávno  nismo  slišali.  Z  vidno  zadovoljnostjo  je 
občinstvo  pozdravilo  tak  izboren  nastop  zbora.  Bilo  vedno  tako!  Vojaški  orkester 
je  bil  práv  dober  in  točen  in  vedno  v  soglasju  s  petjem  in  dejanjem.  Na  celotnem 
uspehu  je  pa  posebno  čestitati  gospodu  kapelniku  Benišku,  ki  je  vsestransko  pripo- 
mogel  do  sijajne  uprizoritve  „Onjegina",  katerega  je,  dasi  mu  je  bila  le  klavirska 
partitúra  na  razpolago,  sigurno  in  z  umetniškim   razumom  dirigiral. 

Pahor. 
Vseslovansko  gledališče  na  Dunaju.  Znana  Češka  igralka-umetnica  na  dra- 
matičnem  polju,  gospa  Laudova,  vdova  po  umriem  poslancu  Hoŕici,  je  predávala 
dne  11.  decembra  pr.  1.  v  Slovanskem  klubu  v  Pragi  o  svojem  gostovanju  na 
ruskih  in  poljskih  gledališčih.  Po  končanem  predavanju  je  predlagala,  naj  bi  se 
ustanovilo  vseslovansko  gledališče  na  Dunaju,  v  katerem  bi  igrala  vsa  slovanská 
gledališka  društva  po  eden  mešec  ali  pa  tudi  dalje.  —  Veliká  večina  govornikov 
vseh  slovanskih  národov,  ki  so  bili  zastopani  na  tem  večeru,  je  sprejela  ta  predlog 
z  navdušenjem.  „Slovanskí  klub"  v  Pragi  se  bode  s  to  zadevo  temeljito  bavil  in 
ta  lepa  misel  je  pač  vredna,  da  se  zanjo  zanimajo  odločilni  krogi  tudi  na  Slo- 
venskem.  Gospa  Laudova  je  znana  ne  le  kot  umetnica,  ampak  tudi  kot  nenavadno 
naobražena  dáma,  ki  govori  vse  slovanské  jezike  in  ki  uporablja  vse  svoje  moci  v 
uresničenje  slovanské  ideje.  Ni  dvoma,  da  bi  se  odzvala  tudi  vabilu  na  ljubljansko 
gledališče  ter  se  na  ta  način  seznanila  tudi  z  našimi  razmerami.  M.  Meža. 

Cesarjev  spomenik  v  Ljubljani.  Presojevalni  odbor  za  spomenik,  ki  se  ima 
postaviti  cesarju  v  Ljubljani,  je  prvé  dni  meseca  decembra  minolega  leta  dovŕšil 
presojo  došlih  osnutkov.  Prvo  darilo  (800  K)  je  dobil  akademični  kipar  Svitoslav 
Peruzzi,  drugo  (600  K)  akademični  kipar  Fran  Bernekar  in  tretje  (400  K) 
akademični  kipar  Ivan  Meštrovič,  vsi  trije  na  Dunaju.  Poleg  teh  so  dobili  trije 
načrti  pohvalno  priznanje.  Vseh  osnutkov  je  bilo  12.  Ker  kažejo  vposlani  modeli 
važen  in  pomemben  napredek  slovenské  umetnosti  in  ker  so  dokaz,  da  je  danes 
kiparstvo  pri  nas  na  jako  častni  stopinji,  hočemo  v  eni  prihodnjih  številk  podati 
čitateljem  obšírnejší  popis  in  oceno  glavnih  náčrtov.  /.  Š. 

Valvasorjev  spomenik  v  Ljubljani.  Prvé  dni  decembra  1903.  leta  je  dobila 
Ljubljana  nov,  pomenljiv  okrás:  pred  deželnim  muzejem  so  postavili  spomenik 
slávnemu  kronistu  naše  domovine,  baronu  Vajkardu  Valvasorju.  Vsled  ne- 
ugodnih  vremenskih  razmer,  ki  niso  dopuščale  prrmerne  ureditve  prostora  in  spod- 
njih  delov  spomenika,  se  je  odkritje  izvršilo  brez  običajne  slovesnosti.  —  Spomenik 

je  delo  našega  odličnega  kiparja  Alojzija  Gangla,  ki  je  komponiral  in  mode- 
liral  soho  kronistovo,  obenem  pa  tudi  izdelal  náčrte  za  podstavek.  Valvasor  je 
izražen  v  krepki  moški  dobi;  stoječ  ob  malem  postamentu,  oblečen  v  običajno 
viteško  nošo  XVI.  stoletja,  drži  v  eni  roki  listino  —  pač  del  rokopisa  svoje  knjige : 
Die  Ehre  des  Herzogthums  Krain  — ,  z  drugo  prosto  roko  pa  dela  primerno  gesto, 
kakor  bi  hotel  nuditi  in  razlagati  rojakom  svoje  epohalno  delo.  Figúra  je  340  m 
visoka  in  ulita  iz  brona.  Litje  je  preskrbela  tvrdka  Krupp  na  Dunaju,  ki  je  nasled- 
nica  nekdanje,  po  Fernkornu  ustanovljene  c.  kr.  bronaste  livarne.  Ulita  je  bila  v 
štirih  kosih,  ki  so  se  pozneje  primerno  združili.  Liv  je  brez'hibe  in  ni  potreboval 
nikake  cizelacije,  ki  je  vobče  umotvorom  le  v  kvár.  Samo  šivi  so  umetno  zadelani, 
da  jih  oko  ne  zapazi.  Vse  drugo  je  tako,  kakor  je  prišlo  iz  rok  umetnika  Gangla. 
Teža  sohi  je  1600  kg.  —  Postament  je  izklesal  ljubljanski  kamenosek  Feliks 
Toman  iz  pohorskega  granita.  Obliko  ima  piramidno ;  kameň  ni  likan,  temuč  na 
grobo  obsekan  (rusticiran).  Dviga  se  iz  izdatnega  prstenega  nasipa.  Visok  je  4'20  m, 
a  kvadratni  tloris  meri  5*20  m.  Na  sprednji,  proti  mestu  obrnjeni  stráni  nosi  iz 
bronastih  črk,  ulitih  v  tukajšnji  Samassovi  livarni,  priprost  nápis:  Valvasor.  —  V 
umetniško  oceno  se  danes  ne  spuščamo.  Le  toliko  naj  bode  omenjeno,  da  káže 
kip  jako  fino  silhueto  in  da  se  na  njem  takoj  spozná  mojstrska  roka  Ganglova. 
Ker  Muzejski  trg  še  ni  reguliran,  je  trebalo  spomeniku  odkazati  začasen  prostor  na 
desni  stráni  muzeja,  prostor,  ki  ni  posebno  pripraven  za  spomenik.  A  Ljubljana 
sploh  nima  prikladnih  trgov  za  také  spomenike  in  zato  je  le  želeti,  da  se  kmalu 
regulira  Muzejski  trg,  spomenik  pa  prenese  na  njegovo  sredo,  kamor  je  pravzaprav 
namenjen.  Spomenik  je  naročilo  naučno  ministrstvo,  ki  ga  pozneje  pokloni  Ljubljani. 
Ljubljana  pa  mora  biti  hvaležna  za  plemeniti  in  krásni  dar,  ki  je  nová  znamenitá 
olepšava  naše  stolice!  /.  Š. 

Groharjevi  najnovejši  sliki.  Naš  slikar  gosp.  G  roh  a  r  je  ravnokar  dovŕšil 
dva  portreta.  En  portrét  je  študija,  posneta  po  modelu  nekega  gorenjskega 
starčka.  Gorenjec,  iz  rojstne  vaši  slikarjeve,  šedi  za  mizo,  desnico  držeč  na  njej, 
kakor  da  zahteva  polič  dobrega  vina.  Izraz  obličja  je  povsem  naraven,  inkarnat 
zdravordečkast,  vse  držanje  realistično.  Manira  risbe  je  moderna,  impresijonistiška. 
Ta  Gorenjec  je  pravi  umotvor  in  je  še  boljši,  nego  je  bil  njegov  „Peter"  na 
I.  umetniški  razstavi.  —  Drugi  portrét  Groharjev  pa  je  podoba  rajnega  ljubljan- 
skega  velikega  trgovca  Fr.  Soúvana.  Naročila  ga  je  mestna  hranilnica,  ker  je  bil 
pokojnik  prvi  njen  predsednik.  Čeprav  je  moral  Grohar  slikati  samo  po  fotografiji, 
je  vendar  doprsna  podoba  dovolj  plastična  in  inkarnat  obličja  portretovančevi  sta- 
rosti popolnoma  primeren.  Umetnik  Grohar  napreduje  krásno  v  vsakem  oziru. 

A.  A. 

Dr.  Josip  Vošnjak  bo  praznoval  dne  4.  januarja  t.  1.  svoj  sedemdesetletni 
rojstni  dan.  Naj  bi  nam  ohranilo  nebo  še  dolgo  vrsto  let  marljivega  pisatelja  in 
odličnega  rodoljuba! 

Herbert  Spencer  f.  Dne  8.  decembra  pr.  1.  je  preminil  v  Brightonu  eden 
največjih  mislecev  sedanjega  čaša  —  Herbert  Spencer.  Narodil  se  je  1.  1820. 
v  Derbyju  in  je  učakal  torej  lepo  starost.  O  Spencerju,  ki  je  vreden,  da  ga  naši 
čitatelji  natančneje  spoznajo,  nam  je  obljubljen  članek  za  letošnje  leto. 

V  Moskvi  je  umri  9.  (22.)  junija  1.  1.  pisatelj  -  arheolog  A.  A.  Martynov  v 
starosti  85  1.  Po  dovršenih  študijah  na  moskovskem  dvornem  stavbinskem  učilišču 
je  začel  raziskavati  tedaj  še  malo  znane  arheologične  zanimivosti  in  spomenike 
Rusije,  v  prvi  vrsti  staroslávne  Moskve.  Plodoví  njegovega  znanstvenega  razisko- 
vanja  so  bila  znamenitá  dela:  „Russkaja  starina  v  pamjatnikach  cerkovnago  i  graž- 
danskago  zódčestva"  (v  letih  1846—54.,  18  delov),  „Russkija  dostopamjatnosti" 
(1862 — 66.,  15  zvezkov),  „Podrobnoje  istoričeskoje  i  archeologičeskoje  opisanije 
Moskvy"  (1865.,  2  dela),  „Opisanije  Moskovskago  Znamenskago  monastyrja"  (1858 
do  1866.),  „Moskovskaja  starina"  (1878—79.),  „Nadgrobnaja  ljetopis  Moskvy"  (1895.- 
8  knjig),  „Moskovskije  kolokola"  (1896),  „Riznica  Simonova  Monastyrja"  (1900). 
To  so  poleg  naštetih  manjših  spisov  in  článkov  najvažnejše  njegove  knjige,  plodoví 
njegovega  polstoletnega  dela,  ki  so  mu  zagotovili  častno  mesto  med  ruskimi  sta- 
rinoslovci  in  pridobili  častno  članstvo  mnogih  učenih  društev.  Martynov  je  bil  tih 
in  skromen  delavec,  njegova  največja  ljubezen  je  bila  Moskva,  ona  nekdanja,  slávna, 
bojarska,  srce,  središče  in  simbol  ruské  sile  in  edinosti,  kakor  jo  v  prekrasnih  in 
vznesenih  stihih  opeva  Teodor  Glinka.  Janko  Pretnar. 

E.  K.  Liška  „Jednota  výtvarných  umélcu"  v  Pragi  je  razstavila  dela  iz 
ostaline  nedávno  umrlega  slikarja  Liške.  Liška  je  bil  rojen  leta  1852.  v  Mikulovem 
na  Moravi,  študiral  je  na  praški  akademiji  in  stopil  prvič  v  javnost  leta  1875.  s 
kartónom  „Vltavy".  V  dobo  njegovih  študij  na  praški  akademiji  spadata  tudi  sliki 
„Mor"  in  „Sveti  večer  na  pokopališču".  Svoje  študije  je  nadaljeval  v  Monakovem 
in  od  leta  1886.  dalje  v  Rimu.  V  dobo  monakovsko  spadajo  „Pŕemysl  Otakar  II. 
pred  bitko  na  Moravskem  polju",  „Manfred  in  Astarta",  „Hagar  in  Ismael",  med 
katerimi  je  poslednja  najboljša.  Ne  linija,  ampak  svetloba  in  baŕve,  efektní  kontrasti 
sence  in  žarkov  svetlobe  vplivajo  posebno  pri  Liškovih  delih.  Vpliv  Rima  se  pozná 
pri  poznejših  njegovih  delih.  „Kristus  na  Oljski  gori"  spadá  brezdvomno  med  naj- 
boljše  umotvore  te  vrste ;  profil  Kristov  je  krasen,  poln  vdane  duševne  bolesti- 
Istotako  tudi  „Mati  božja  pod  križem".  V  obeh  je  Liška  mojstrsko  izrazil  magično 
noč,  njeno  tresočo  se  fosforno  svetlobo  in  čarovito  atmosfero.  Zato  se  imenuje  po 
pravici  „slikar  noci"  in  „poet  sanj",  prvo  pač  naznačuje  obseg  njegovega  dela, 
drugo  pa  njegovo  duševno  dispozicijo.  Leta  1888.  se  je  vrnil  v  Monakovo,  leto 
pozneje  pa  v  Prago.  Med  najboljša  njegova  dela  spadajo  še  „Žrtve  Maksimianove", 
„Sen  Michelangelov"  in  zadnje  njegovo  delo:  „Vdovec". 

Janko  Pretnar. 

Adam  Píug,  Nestor  poljske  literatúre,  je  umri  prvé  dni  novembra  1.  1.  v 
Varšavi,  tri  dni  pred  svojo  osemdesetletnico.  Adam  Piug  (rodbinsko  ime  njegovo 
je  Anton  Pietkiewicz)  se  je  udeležil  vstaje  leta  1863.  in  je  bil  pregnan  v  Kijev. 
Po  vrnitvi  iz  pregnanstva  je  prevzel  uredništvo  „Klosa",  katerega  urednik  je  bil 
do  leta  1890.,  ko  je  list  prenehal  izhajati.  V  to  dobo  spadá  njegovo  najplodnejše 
delovanje.  Napísal  je  mnogo  krasnih  povesti,  idil  v  verzih  in  satiričnih  pesmi, 
Navedem  najboljše:  Oficyalista,  Duch  i  krew,  Bakatarze,  Sroczka. 
Przyjaciele.  Poleg  pisateljevanja  se  je  posvetil  posebno  publicistiki  in  žurna- 
listiki.  Literárna  dela  poslednjih  let  sicer  niso  več  dosegala  umetniške  višine  prej- 
šnjih,  vendar  so  jako  ugajala,  tako  n.  pr.  velik  egiptovski  román  „Faraón".  V  po- 
slednjih letih  je  bil  tudi  vpliven  in  merodajen  sotrudnik  „Kurjera  Warszaw- 
skiego".  Janko  Pretnar. 


p^r 


UuBUdNSKi  Zvon 


Pesem  življenja. 

járatje  in  sestre,  odprimo  domove, 
veter  pomladnji  naj  veje  skoz  nje; 
brstje  že  poka,  potoki  šumijo  — 
bratje  in  sestre,  odprimo  srce! 

Bujne  mladenke,  razvežite  kite, 
sapa  duhteča  naj  ž  njimi  igra, 
radost  zažgite  v  očeh  si  žarečih, 
glejte!  —  nad  vami  se  solnce  smehlja. 

V  lúči  nebeški  razgalimo  prsi, 

duša  naj  pije  svetlobe,  moci, 

cvetje  raz  vej  se  nam  vsiplje  na  grudi, 

pesem  stoglasna  iz  njih  nam  kipi: 

„Solnce  plamteče  še  zemljico  ljubi: 
v  vročem  objemu  ji  trto  rodi; 
zemljica  vedno  še  ljubi  človeka: 
v  prsih  nam  vžgala  je  svete  strasti;" 

„človek  še  ljubi  življenje  in  trto, 

svobodo,  luč  in  deviško  telo : 

cilj  je  n  a  j  v  i  š  j  i  življenja  —  življenje, 

smoter  veselja  —  veselje  samo!" 

K  raju  veselému  roke  sklenimo, 
s  strmega  brega  navzdol  se  spustimo, 
pa  poletimo  med  cvetjem  in  petjem 
v  zemsko  nebo! 

Rajajmo,  vriskajmo!  —  Ko  pa  na  trate 

črne  noci  se  zastori  spuste 

in  se  vrhunci  gorá  potemne, 

v  strastnem  objemu  se  vsi  poljubimo  - 

pa  povabimo 

smrt  kosonosno  si  v  svate! 


P.  Grošelj. 


Po  zimi. 


T; 


ako  tiho  je  padalo  v  grob 

vse  to  mlado  življenje, 
tako  tiho  .  .  .  nikjer  sledu 

za  bol  in  trpljenje. 
Ej  bol !  .  .  Še  solnčni  žarki 

so  na  grob  prihiteli 
in  lahni,  poredni  zefiri 

so  vigilije  peli. 
In  tak  tiho,  ko  letni  sán 

je  ljubezen  minila, 
in  nikdo  ni  vedel,  ko  noč 

mi  je  dušo  pokrila. 
Oj,  bil  sem  vesel  ko  poprej, 

med  vinskimi  brati 
sem  s  petjem  in  smehom  hotel 

svojo  bol  prekričáti. 


A.  Gradnik. 

Lovec. 

Spisal  Josip  Kostanjevec. 

1  trasten  lovec  je  bil.  Že  kot  otrok  je  hodil  z  očetom  na 
lov  in  komaj  je  bil  odrastel  soli,  že  je  imel  svojo  puško, 
že  je  iztikal  sam  po  gozdu,  po  polju  in  travnikih  in 
okoli  vode.  Dokler  je  bil  še  mlad,  ga  ni  bilo  dneva,  da 
ne  bi  bil  zunaj.  Ko  je  zvečer  truden  legal  k  počitku, 
se  mu  je  sanjalo  o  lovu,  ko  je  zjutraj  vstajal,  nadaljevale 
so  se  te  sanje  v  bedečnosti,  dokler  ni  zapustil  hiše  in  začutil  sve- 
žega  vzduha  v  svojih  prsih. 

Zdaj  je  bil  star  že  dobrih  petdeset.  Njegove  noge  so  bile  še 
lahke  in  čile,  ni  jim  škodovala  voda,  ki  je  tolikrat  brizgala  okoli 
njegovih  kolen.  Njegove  prsi  so  bile  krepke,  ni  jim  škodovala  burja, 
ki  je  tolikrat  prepihala  njegovo  suknjo.  Kvišku  je  nosil  glavo,  bil 
je  raven  kakor  sveča.  In  te  oči!  Nič  jim  ni  ušlo,  prodirale  so  naj- 
večjo  goščavo,  smelo  premerjale  sinjo  daljavo.  Sicer  je  bil  sedaj 
češče  pod  večer  utrujen,  zjutraj  se  mu  včasi  ni  práv  ljubilo,  a  vendar 
je  bil  še  redek  dan,  da  bi  ga  bil  presedel  doma. 

Imel  je  toliko,  da  je  lahko  izhajal  brez  drugega  dela.  Bil  je 
še  samec.  Lov  mu  ni  dovolil  čaša,  da  bi  bil  mislil  na  ženské,  lov 
mu  je  bil  žena  in  otroci,  lov  mu  je  bil  vse. 

Ko  se  je  zjutraj  začelo  svitati,  je  skočil  navadno  s  postelje  ter 
hitel  k  oknu.  Pogledal  je  na  nebo.  Ako  so  se  tam  gori  kopičili 
črni  oblaki,  je  zmajal  z  glavo  ter  si  govoril:  „Vzdržalo  se  bo,  ne 
bo  dežja  ne!"  In  začel  se  je  počasi  odpravljati.  Ako  je  pozneje 
začelo  še  tako  liti,  se  je  vedno  prepričaval,  da  samo  rosi  in  da  bode 
skoro  vedro.  Šele  ko  je  bil  premočen  do  kože,  šele  ko  se  pes 
njegov  ni  dal  več  spraviti  izpod  nog  in  se  je  vedno  tesneje  tiščal 
gospodarja,  šele  tedaj  je  bil  prepričan,  da  mu  je  bil  dan  pokvarjen. 
Ob  takih  slučajih  je  bridko  vzdihnil,  vnovič  žalostno  pogledal  proti 
nebu,  da  bi  ta  pogled  moral  razgnati  oblake,  a  potem  se  je  klavrno 
vracal  proti  domu.  Zanj  je  bil  dan  izgubljen,  nič  ga  ni  moglo  raz- 
vedriti.  Čemeren  je  posedal  po  hiši  in  za  vsako  malenkost  se  je 
zadiral  nad  pošli. 

Ako  pa  je  bilo  zunaj  svetlo,  ako  se  je  nebo  rdečilo  na  vzhodu 
in  je  bil  tlak  pred   njegovo   hišo  suh,  tedaj   si  je  govoril:  „Hvala 

Bogu,  krasen  dan,  danes  pa  bodo  jerebičice,  jerebičice!"  In  poklical 
je  Arona,  ki  je  ležal  pred  njegovim  pragom.  In  govoril  je  dolgo  ž 
njim  in  mu  pripovedoval,  kje  bosta  začela,  kako  bosta  delala  in  kje 
mislita  nehati.  Aron  ga  je  gledal  s  svojimi  rjavimi  očmi,  prikimaval 
mu  z  glavo  in  migal  z  repom.  In  po  zajutreku  sta  se  odpravila. 

Kako  je  bilo  krásno!  Včasi  se  je  začelo  práv  za  zadnjo  trško 
hišo.  Za  široko  senožetjo  so  se  začenjale  njive.  Visok  in  gost 
krompir  je  rastel  po  njih.  Krompirjevica  je  bila  že  rumena,  a  vmes 
se  je  tiščalo  vse  polno  pasjega  zelišča,  upogibajočega  se  pod  svojimi 
črnimi,  kakor  grah  debelimi  plodovi.  Zemlja  je  bila  črna,  rahla,  da 
se  je  drobila  pod  nogami.  In  Aron  je  takoj  ob  začetku  njiv  po- 
vzdignil  glavo  in  razširil  nosnice.  Stopil  je  še  par  korakov  dalje, 
počasi,  počasi,  plazeč  se  skoro  po  trebuhu.  In  obstal  je  v  razoru 
kakor  pribit.  Vrat  se  mu  je  podaljšal,  desná  noga  dvignila  in  rep 
je  stopil  v  vodoravno  črto  z  višino  hrbta.  On  pa  je  po  prstih  stopal 
bliže,  stisnil  krepkeje  puško  in  napel  petelina.  Nekaj  ga  je  pogrelo 
v  prsih,  oči  so  se  mu  zaiskrile.  Obšlo  ga  je  sladko  pričakovanje. 
Tedaj  pa  je  zafrfotalo  z  velikim  šumom  in  glasnim  vpitjem.  Puška 
je  počila,  a  Aron  je  pogledal  gospodarja  s  pričakujočim  pogledom. 
Ves  se  je  tresel  ter  komaj  čakal  povelja,  da  sme  prinesti  jerebico, 
ki  je  bila  padla  nedaleč  v  jarek.  A  potem  sta  šla  dalje,  Aron  se 
je  vil  kakor  kača  in  se  oziral  po  gospodarju,  a  on  je  migal  samo 
z  roko,  zdaj  na  levo,  zdaj  na  desno,  in  vse  se  je  vršilo  mirno  in 
gladko,  da  je  bilo  veselje.  Za  njivami  so  se  začeli  vinogradi,  za 
njimi  se  je  od  daleč  svetlikal  gozdni  rob,  obkrožujoč  okrogli  grič 
kakor  velik  in  širok  rumeň  pas.  In  na  vse  to  je  svetilo  jasno  je- 
sensko  solnce  in  lezlo  više  in  više . . . 

A  včasi  je  šlo  najprej  v  gozd.  Deblo  pri  deblu,  prvo  tako  ravno 
kot  drugo,  prvo  tako  visoko  kot  drugo  s  širokim  košatim  vrhom  in 
orumenelim  listjem.  Steze  so  bile  vlažne,  po  njih  je  ležalo  prvo 
odpadlo  listje,  čreznje  se  je  iztezalo  nizko  in  visoko  grmičevje. 
Ob  presledkih  so  se  vsipali  solnčni  žarki,  po  jarkih  je  žuborela 
voda  in  lezla  navzdol.  Aron  je  smukal  med  grmovjem  in  praprotjo? 
da  se  je  semtertja  zasvetlikal  samo  njegov  rumenkasti  hrbet,  za- 
bliskal  samo  njegov  kvišku  štrleči  rep.  Včasi  pa  se  je  dvignila  nje- 
gova  glava  visoko  v  zrak  in  stresel  se  je,  kakor  bi  ga  bilo  zazeblo. 
V  nos  je  dobil  divjačino.  Še  par  korakov.  in  zajec  je  smuknil  črez 
stezo.  Kako  je  revež  brusil  pete!  Toda  bilo  je  prepozno,  strel  mu 
jih  je  izpodnesel  in  valil  se  je  po  rebri  navzdol.  Še  trenotek  in 
Aron  ga  je  prinesel  gori,  držeč  ga  črez  hrbet.    In  glavo  je  pri  tem 

držal  visoko  in  nagnjeno  v  tilnik  in  stopal  je  ponosno  in  migal  z 
repom,  čakajoč  gospodarjeve  pohvale.  In  šlo  je  dalje  mimo  gabrov 
in  brez,  mimo  bukev  in  lesk.  A  tedaj  je  po  lesu  završalo.  Čulo  se 
je  kakor  dolg,  bolesten  vzdih.  Gozd  se  je  stresel  in  z  rezkim  šumom 
je  začelo  padati  listje  na  mehka  tla,  zadevajoč  ob  spodnje,  že  góle 
veje  ... 

Prišle  so  sloke.  Naselile  so  se  v  gošči  po  jarkih  ob  vodi,  ob 
mehkem  blatnem  róbu.  Njih  dolgi  kljuni  so  razluknjali  tla,  da  so 
bila  videti  kakor  rešeto,  a  kázala  so  nedvomno,  da  so  blizu  one 
velikočrnooke,  lepe  ptice,  pri  katerih  imenu  zaigra  vsakemu  pra- 
vému lovcu  srce  v  pričakovanju  in  veselju.  In  tam  so  se  vrstile 
otožne  vŕbe  in  jelše,  vmes  so  se  gnetle  druge  nizke  tankovejnate 
in  goste  mačičarice.  A  Aron  je  poznal  ta  svet.  Bil  si  je  v  svesti 
svoje  sposobnosti,  stopal  je  sigurno  in  mirno  po  tem  jarku  in  koža 
na  čelu  se  mu  je  nagubala,  da  je  bil  videti,  kakor  bi  se  zadovoljno 
smehljal.  Obstal  je  in  se  za  hipec  ozrl  po  gospodarju.  In  tam  notri 
je  mehko  zaprhutalo  in  se  izvijalo  iz  gošče.  In  visoko  gori  nad 
jelšo  se  je  za  hipec  prikázal  dolgi  kljun,  so  se  zasvetlikale  grahaste 
prsi  in  sloka  je  izginila  pred  očmi.  Bili  so  sladkootožni,  nepopisni, 
čara  in  poezije  polni  dnevi  .  .  . 

Za  slokami  so  prišle  kozice  in  race.  Voda  se  je  razlijala  po 
senožetih  in  travnikih,  iz  nje  so  gledale  rjave  bilke  in  gosto,  visoko 
resje.  In  Aron  je  stopal  po  vodi  oprezno  in  se  oziral  po  gospo- 
darju, ki  mu  je  sledil  v  visokih,  črez  kolena  segajočih  črevljih.  Nebo 
je  bilo  oblačno,  cesto  neprijazno,  svinčenobarvno,  okoli  údov  se  je 
ovijal  vlažen  mraz.  A  ko  je  v  bližini  zletelo  iz  resja,  zdaj  tu,  zdaj 
tam,  tedaj  je  bilo  lepo,  res  lepo.  Od  daleč  so  blestele  s  holmov 
raztresene  vaši,  po  vzduhu  je  semtertja  zatrepetal  oddaljeni  glas 
vaškega  zvona  .  .  . 

A  sedaj  se  je  hipoma  vse  izpremenilo. 

Lov,  ki  ga  je  dozdaj  imel  on,  je  prešel  po  licitaciji  v  druge 
roke.  Zdražil  ga  je  bil  trški  notár,  ki  mu  je  bil  neprijazen.  Upanja 
torej  ni  bilo,  da  bi  ga  smel  izvrševati  on,  Egidij  Plavec.  Ko  je  šel 
notár  više,  nego  je  zmogel  on,  je  takoj  vedel,  kaj  to  pomeni.  Zdrznil 
se  je  za  hipec,  a  takoj  nato  je  postal  malomaren,  celo  nasmejal  se 
je  nekaterim  svojim  tovarišem. 

„Saj  ga  je  plačal  drago,"  je  dejal,  ko  so  šli  proti  domu.  „Nič 
mu  ga  ne  zavidam."  — 

Prišlo  je  poletje,  lova  ni  bilo  v  onem  kraju  niti  na  srnjake  niti 
na  peteline.  Egidij  je  hodil  po  polju  okoli  delavcev  kakor  navadno 

vsakq  leto  osorej.  Za  njim  je  hodil  Aron.  Polegala  sta  v  senci  ter  če- 
stokrat  dremala  in  se  bránila  muham.  On  je  le  redkokdaj  mislil  na 
lov  in  še  takrat,  ko  je  mislil,  si  je  navadno  govoril:  „Kaj  hočem,  se 
bo  pa  treba  odvaditi.  Saj  je  čas,  da  enkrat  počivam."  In  prizadeval  si  je 
misliti,  kako  lahko  se  bo  ternu  odvaditi.  Včasi  ga  je  sicer  nekaj  vzne- 
mirjalo,  plaho,  začudeno  je  pogledaval  Arona,  a  otresel  se  je  vselej 
hitro  in  živel  je  dalje  mirno  in  brezskrbno  kakor  prejšnja  leta.  A 
pri  vsem  tem  mu  vedno  češče  ni  bilo  kaj  po  volji.  Česar  ni  videl 
prej  ali  pa  je  prezri  kot  malenkost,  je  sedaj  opazil  in  se  hudoval 
nad  provzročitelji,  da  so  ga  pogledovali  od  stráni  in  nevoljno  mrmrali. 
A  ko  se  je  pomiril,  se  je  čudil  samému  sebi  in  izkušal  je  zabrisati 
svojo  prenagljenost  na  najraznovrstnejše  načine. 

Tako  je  minevalo  poletje  s  svojo  vročino  in  se  nagibalo  koncu. 
In  prišel  je  predvečer  začetka  lova.  Solnce  je  bilo  zašlo  na  jasnem 
nebu  in  velik  škrlatast  pas  je  žarel  na  zahodu.  Vse  je  kázalo,  kako 
krasen  dan  bode  jutri.  Lovci,  ki  jih  je  bil  povabil  notár,  so  pri- 
pravljali  strelivo,  brisali  puške  in  čedili  svoje  lovske  torbe.  Vse  je 
bilo  dobre  volje,  vse  je  bilo  nekam  radostno  vznemirjeno, 

Egidij  Plavec  se  je  vrnil  precej  pozno  domov.  Proti  večeru  je 
sedel  z  nekaterimi  tovariši  v  kŕčmi.  Bili  so  dobre  volje.  Govorilo 
se  je  tudi  o  lovu.  A  Egidij  je  bil  miren,  tako  miren,  da  so  se  mu 
čudili.  Kakor  si  je  govoril  med  poletjem  večkrat  samému  sebi,  tako 
je  dejal  tudi  danes  svojim  tovarišem: 

„Saj  je  čas,  da  enkrat  počivam!"  — 

Sedaj  je  bil  doma.  Povečerjal  je  in  se  napravil  k  počitku. 
Mirno  je  stopil  črez  Arona,  ki  je  že  ležal  pred  njegovo  sobo  in  za- 
klenil  je  vráta  za  seboj.  Aron  je  dvignil  glavo,  gledal  za  gospo- 
darjem  in  se  zopet  zvil  v  svitek  .  .  . 

Drugi  dan  zjutraj  ga  ni  strpelo  v  postelji.  Kakor  na  povelje 
ga  je  nekaj  dvignilo  in  moral  je  vstati.  Ozrl  se  je  po  sobi,  zmajal 
je  z  glavo  ter  hotel  zopet  leči.  A  v  tem  hipu  je  začel  trkati  Aron 
z  repom  po  vratih.  V  tistem  hipu  je  začelo  glasneje  utripati  Egi- 
dijevo  srce. 

Šel  je  od  postelje  in  stopil  je  k  oknu.  Kakor  po  stari  navadi 
je  pogledal  i  sedaj  tja  ven.  In  zunaj  je  bilo  krásno.  Tam  v  ozadju 
so  plavale  mlečnobele  meglice  nad  krompirjevimi  njivami,  tam  daleč 
se  je  svetlikal  rumeni  gozdni  rob,  a  nad  njim  je  vabilo  skrivnostno 
nebo.  Egidij,  kje  si? 

In  v  Egidiju  se  je  nekaj  utrgalo.  Zatrepetal  je,  kakor  bi  bila 
potegnila  po  sobi  ostrá  sapa,  zatrepetal,  kakor  trepeče  drobná  bilka 

v  studenem  zimskem  mrazu.  In  naslonil  se  je  na  okno  in  skril  je 
obraz  v  dlani  ter  jokal  kakor  otrok. 

A  na  vráta  je  trkal  Aron  ...  Po  česti  mimo  je  šla  družba 
glasnih  lovcev  .  .  .  Egidij  je  odskočil  od  okna  in  skrčil  pesti. 

„Ah,  ah,"  je  sikal  polglasno,  „mislil  sem,  da  bode  lažje,  da 
bode  lažje!" 

Toda  polagoma  se  je  umiril.  Kolikor  više  je  lezlo  solnce, 
toliko  je  bil  mirnejši  in  popoldne   se  je  že  smejal  in  norčeval  .  .  . 

A  drugo  jutro  ga  je  zopet  vrglo  iz  postelje.  In  zopet  je  moral 
k  oknu.  Njive  so  mu  migale,  gozd  in  nebo  sta  ga  vabila  še  glasneje 
in  Aron  je  trkal  še  predrzneje.  In  zopet  je  slonel  ob  oknu  in  oči 
so  ga  skelele.  In  zopet  je  krčil  pesti  ter  sikal: 

„Ah,  ah,  mislil  sem,  da  bode  lažje,  da  bode  lažje!" 

Po  dnevu  se  je  zopet  umiril  .  .  . 

Tretje  jutro  je  bilo  zunaj  še  krasnejše.  V  jesenskem  zlatu  so 
se  kopale  njive,  so  blesteli  obronki  gozdov,  v  najlepših  bojah  se 
je  izpreminjal  jarek,  kjer  je  Aron  tolikrat  stal  na  sloke.  Ob  oknu 
je  slonel  Egidij,  na  stežaj  ga  je  bil  odprl.  Sveži  vzduh  mu  je  oveval 
obraz,  omamljal  ga.  Vse  mu  je  mrgolelo  pred  očmi,  ni  se  mogel 
več  vzdržati.  Zunaj  je  zopet  trkal  Aron. 

Ozrl  se  je  okoli  sebe,  kakor  bi  koga  iskal.  V  istem  hipu  se 
je  oprezno  sklonil  in  stopal  v  kot,  kjer  je  visela  puška.  Snel  jo  je 
s  stene  ter  jo  párkrát  obrnil  v  roki.  Nekoliko  je  bila  zarjavela.  Vzel 
je  cunjo  iz  nočné  mizice  in  potegnil  je  nekolikrat  po  njej.  Motno 
se  je  zableščala,  kakor  bi  se  bila  nasmejala.  In  stisnil  jo  je  k  sebi 
in  položil  jo  je  na  ramo. 

Počasi,  po  prstih  je  stopal  proti  vratom.  Neko  posebno  veselje 
se  ga  je  polotilo.  Njegov  obraz  je  bil  bied,  ustnice  trdo  stisnjene, 
a  okoli  njegovih  oči  je  žarelo.  Odprl  je  vráta.  Aron  je  privzdignil 
glavo.  Ko  je  zagledal  puško,  je  skočil  kvišku,  pretegnil  se  in  se 
od  veselja  zavrtel  nekolikrat  okoli  sebe.  In  hotel  je  naglo  navzdol 
po  stopnicah.  A  gospodarjev  žvižg  ga  je  priklenil  k  njegovim  ko- 
lenom in  šla  sta  skupno  navzdol. 

In  stopila  sta  iz  hiše  ob  zadnji  stráni  in  pomikala  sta  se  práv 
ob  zidovih  vedno  dalje,  dokler  nista  dospela  iz  trga.  Tu  se  je  Egidij 
držal  v  senci  nekaterih  dreves  in  stopal  previdno  dalje.  In  ozrl  se 
je  večkrat  okoli  sebe.  Nikogar  ni  bilo  daleč  na  okoli,  a  vabile  so 
njive,  vabil  je  jarek  in  gozd.  „Aron,  naprej!" 

Veselo  je  skočil  pes  dalje,  vse  je  oživelo  v  njem,  slednja  mi- 
šica  je  vztrepetavala.  Po  Egidiju  je  vrelo,  našlo  ga  je  zopet  življenje, 

zopet  je  bil  ^unaj  v  svojem  pravem  elementu.  Naglih  korakov  je 
stopal  za  psom,  pozabil  je  vse,  kar  ga  je  te  dni  vznemirjalo. 

In  šlo  je  dalje  vedno  veseleje,  vedno  brezskrbneje.  Egidij  je 
pozabil,  da  hodi  po  tujem,  da  krade.  Prepričan  je  bil,  da  je  ta 
okolica  vsa  njegova,  kakor  je  bila  nekdaj,  da  ima  samo  on  staré 
zajamčene  pravice  do  nje.  Ta  zemlja,  ki  jo  je  toliko  ljubil,  ne  more 
imeti  drugega  gospodarja  mimo  njega.  Nihče,  práv  nihče  je  ne 
razume,  nihče  ne  zna  brati  iz  nje,  nihče  ne  sluti,  kako  moč  ima  v 
sebi.  On,  samo  on  je  tisti,  ki  mu  je  znano  to,  kar  je  drugim  pri- 
krito.  Čemu  bi  se  torej  bal?  Le  dalje,  dalje! 

Vedno  lepši  je  bil  dan.  Pravi  greh  bi  bil,  ako  bi  moral  čepeti 
doma.  Egidiju  se  je  videlo,  da  še  ni  nikdar  solnce  sijalo  tako  žareče 
kot  danes,  da  se  še  nikdar  niso  mešale  pred  njegovimi  očmi  tako 
čudovite  boje  kot  danes.  In  njegove  oči  so  žejno  pile  to  krasoto, 
v  njegovi  duši  je  bilo  svetlo,  v  njegovem  srcu  lahko. 

Še  tja  na  oni  greben,  tja,  kjer  je  tolikrat  tako  veselo  pokalo!.. 

A  glej,  kaj  je  to?  Tam  med  bližnjimi  drevesi  se  je  nekaj  ganilo. 
Veje  so  se  upogibale  in  črez  nekaj  hipov  se  je  prikázala  na  róbu 
visoka  moška  postava. 

Bil  je  notár.  Na  njegovem  rjavem  obrazu  je  visel  škodoželjen 
nasmeh.  Pogledal  je  zaničljivo  Egidija,  a  v  istem  hipu  se  je  ozrl 
za  Aronom,  ki  je  bil  nekoliko  korakov  spredaj.  In  še  škodoželjnejši 
nasmeh  se  je  pojavil  okoli  njegovih  usten.  Počasi  je  snemal  puško 
z  ráme,  pritisnil  jo  k  obrazu  ter  pomeril. 

Predno  se  je  Egidij  práv  zavedel,  je  počilo.  Aron  se  je  valjal 
med  krompirjevico  na  tleh.  Tulil  je  nekoliko  hipov,  da  je  šlo  skozi 
mozg,  a  potem  je  utihnil  za  vedno. 

Egidij  je  strmel  predse,  kakor  ne  bi  vedel,  kaj  se  je  zgodilo. 
Pristopil  je  notár  ter  mu  vzel  puško  iz  rok.  Ni  se  mogel  braniti, 
notár  bi  ga  bil  lahko  slekel  in  pretepel,  ne  da  bi  se  bil  gánil  .  .  . 

Notár  je  izginil,  ne  izpregovorivši  besede.  Šele  tedaj  se  je  za- 
vedel Egidij.  Stresel  se  je  po  vsem  telesu  ter  stopal  počasi  k  Aronu. 
In  kakor  bi  ga  bila  sunila  nevidna  roka,  vrglo  ga  je  nekaj  na  tla 
in  obležal  je  zraven  Arona  v  razom   z  glavo  obrnjeno   proti  tlom. 

In  ležal  je  dolgo,  dolgo  .  .  . 

A  ôsmi  dan  potem  je  umri  za  pljučnico,  ki  si  jo  je  bil  nakopal 
v  razoru.  Ko  so  ga  pokopavali,  je  deževalo,  kakor  bi  lilo  iz  škafa. 
Nizko,  skoro  do  tal  so  se  vláčili  oblaki.  Skrile  so  se  njive  in  gozd 
in  jarki.  — 

II. 

edaj  ko  smo  po  glavnih  črtah  zasledovali  razvitek  mo- 
dernega  slikarstva  in  spoznali  neprecenljive  pridobitve 
njegove,  sedaj  nam  pač  ni  treba  izgubljati  nobene  besede 
o  prej  navedeni  slovenski  kritiki  „moderne  manire." 
Veselimo  se  rajši,  da  je  slovenski  slikar  naslikal  podobo, 
ki  se  da  res  z  modernega  stališča  govoriti  o  njej. 
Slikar  se  imenuje  Peter  Žmitek,  mož  z  železno  voljo  in 
nadnaravnim  veseljem  do  dela.  Nam  je  takih  mož  prekrvavo  treba. 
Saj  ženijev  imamo  itak  dovolj,  pa  vendar  nikamor  ne  pridemo  ž 
njimi.  Nam  je  treba  ljudi,  ki  stokrát  lačni,  stokrát  žejni,  stokrát  od- 
gnani,  stokrát  razočarani,  stokrát  iznova  verujejo,  da  pride  čas,  ko 
bodo  siti,  sprejeti,  pogoščeni  in  priznaní.  Tega  seveda  nikoli  ne 
bo.  AH  dobro  je  vendar,  ako  verujejo.  Edinozveličalna  je  vera!  Tak 
fanatičen  vernik  je  Žmitek.  V  Ljubljano  je  šel,  na  Dunaj,  v  Peter- 
burg  in  Prago  iz  samega  poguma.  Imel  ni  ničesar  in  nikogar  ne  tukaj 
ne  tam.  In  če  ni  imel  kaj  jesti,  pa  je  šel  na  kor  pet:  „Gospodine, 
pomiluj!"  pa  mu  je  odleglo.  Naposled,  saj  so  bili  vsi  naši  umetniki 
v  prvi  vrsti  kaj  drugega,  potem  šele  umetniki.  Zakaj  pa  bi  ne  bil 
eden  tudi  cerkven  pevec!  O  počitnicah  je  prihajal  gledat  domovino 
vselej  z  drugimi,  bistrejšimi  očmi.  Ostré  so  te  njegove  majhne,  urne 
oči,  kadar  iščejo,  iztičejo  po  potih,  ki  bi  se  dalo  po  njih  pri  nas 
kam  priti,  ponižno  -  neustrašne,  kadar  ni  zopet  nič,  a  mehke  in  otro 
škosrečne,  kadar  se  zasveti  v  njih  odsev  umetniškega  momenta 
Žmitek  neprestano  išče.  VPeterburgu  je  videl  v  muzejuAleksandra  III 
slike  ruskih  umetnikov  iz  ruské  zgodovine  in  nekatere  tudi  kopiral 
In  ker  velja  muzej  Aleksandra  III.  za  hrám  ruské  národne  umetnosti 
mu  je  prišlo  na  um,  da  mora  národná  umetnost  pričeti  z  zgodo- 
vinarstvom.  Začel  je  zasledovati  historicizem  in  v  svoje  začudenje 
prišel  do  sedaj  že  občeznanega  spoznanja,  da  ni  nikjer  več  laži, 
našminkane  teatrálnosti  in  zlatopene  neresnice  nego  v  zgodovinskem 
slikarstvu.  Slikar  vam  izbere  iz  zgodovine  kakšen  dogodek,  ki  se 
da  lepo  zgrupirati  na  platnú.  Nato  razvrsti  figúre  v  efektne  póze 
in  jih  obleče  v  zgodovinske  kostume,  katere  slika  kolikor  mogoče 
natančno.     Toda   ako  imaš   količkaj   umetniškega   čuta  v  sebi,  čutiš 

potem  pred  tako  sliko  samo,  kako  je  mož  iskal  po  zgodovinskih 
knjigah  snovi,  kako  je  razpostavljal  figurice  in  jih  oblačil  v  staré, 
pisane  čape.  O  kakem  čuvstvu,  toploti  duše  niti  sledu.  Morebiti  kje 
kaj  národne  šovinistne  oholosti,  a  drugega  nič.  Po  vsem  svojem 
značaju  je  zgodovinarstvo  kakor  nalašč  za  akademije,  kjer  se  tudi  še 
neutrudno  goji.  A  vendar  je  nekaj  v  zgodovini,  kar  vábi.  Neka 
skrivna  moč  je  v  njej,  ki  vleče  naše  oko  vedno  zopet  nazaj  v  pro- 
šlost.  In  naposled  so  tudi  pravi  umetniki  slikali  zgodovinske  slike, 
pred  katerimi  se  ne  moremo  ubraniti  vtiska  globoke  resnice.  Kje  je 
tu  meja,  ki  so  jo  vpoštevali  eni,  prekoračili  drugi?  Kaj  pa  nas  veže 
s  preteklostjo?  Odgovor:  sedanjost.  Davnina  ni  nikoli  propadla, 
ako  je  v  svojem  bistvu  zvezana  s  sedanjostjo.  Narobe  pa  je  vtisk 
sedanjosti  glasnejši  in  v  svojem  účinku  zmerom  bolj  zmagujoč, 
kadar  ga  spremlja  jek  iz  davnine.  Notranja  zveza  s  sedanjostjo  naredi 
torej  prošlost  živo.  Zato  so  za  nas  mŕtvi  vsi  čisto  slučajni  zgodo- 
vinski  dogodki,  žive  pa  oni  dávni  prizori,  ki  se  je  v  njih  razodela  kaka 
osnovna  lastnost  národa,  ponavljajoča  se  še  danes  kot  značilna  črta 
národne  duše.  Toda  treba  je  najpoprej  dodobrega  spoznati  seda- 
njost, potem  se  šele  da  postaviti  na  resonančna  tla  preteklosti.  Tako 
pravi  Žmitek  in  se  bavi  začasno  z  neposrednimi  vtiski  sedanjosti. 
Z  zadnjo  sliko  je  šel  v  polpreteklost,  ki  je  pa  na  imenovani  sliki 
živa  kot  sedanjost. 

Žmitkova  slika  je  problém  slovenské  umetnosti. 

Da  se  razumemo :  slovenski  slikar  ne  boš,  ako  boš  slikal  Krjavlje 
in  Mozole,  ampak  šele  takrat,  kadar  upodobiš  nekaj,  česar  je  polna 
tvoja  duša,  kar  hodi  s  teboj  vse  dni  in  noci,  kar  je  del  tebe,  ki  si 
Slovenec,  s  čimer  se  čutiš  eno.  Šele  takrat  se  bo  zableščalo  na 
našem  obzorju  nekaj  kakor  vedrina  bodoče  slovenské  umetnosti.  Pa 
to  je  lahko  pokrajina,  potujoč  berač,  obraz  našega  pesnika  po  milosti 
božji  ali  truma  romarjev  pri  Materi  Božji  na  Brezjah.  Samo  da  tvoj 
predmet  najprej  tebi  govori  mnogo,  potem  si  lahko  uverjen,  da  bo 
govoril  tudi  nam.  —  Hvala  Bogu :  Žmitkova  slika  niso  gartenlaubske 
pevke  na  kom  v  belih  pečah,  zlatih  avbah,  nabranih  ošpetljih  in 
gizdavih  šapljih.  To  ni  defreggerski  prizor  v  vaški  kŕčmi  z  neiz- 
ogibno  dečlo,  debelo  krčmarico,  obligatnim  župnikom,  prepotrebnim 
učiteljem  in  kratkočasnim  gospodom  gozdarjem.  To  so  naši  ljudje, 
kakor  hodijo  že  stoletja  in  stoletja  zvečer  s  težkimi  koraki  od  dela 
domov:  počrnjeni,  glinasti,  resni  obrazi,  ki  se  zvečer  pred  hišami 
trudno  upro  v  mrak,  kakor  da  bi  pričakovali  od  nekod  nadnaravne 
rešitve   iz  trdega   stanja   svojega.    Nad   drugim  so  že  tako  obupali. 

Solnce  zahaja :  cesta  se  vidi,  kako  se  vsa  bela  in  oprasená  vije  proti 
selu.  Na  prag  pride  trgovčeva  hčerka,  ki  je  bila  nekdaj  v  samostanu 
v  soli  in  je  sedaj  doma  v  prodajalni,  dišeči  po  petroleju,  a  z  mi- 
slimi  in  hrepenenjem  daleč  daleč.  Popoten  človek  prihaja.  Odkod? 
Pač  iz  daljnega,  lepega  sveta.  A  to  ni  noben  popotnik,  ki  si  ogle- 
duje  svet  in  vriska  po  cestah,  ampak  samo  berač,  star  mož.  Pri 
„prošnji",  cerkvici,  ki  jo  je  naredil  sam,  pozvanja  in  srenja  se  zbira. 
To  je  tem  ljudem  muzika  in  molitev  obenem.  Samo  posvetno  se 
naše  ljudstvo,  ki  mu  itak  na  svetu  ni  bilo  nikdar  dobro,  sploh  nikoli 
ne  veseli.  Doli  na  Belokranjskem  plese  národ  kolo  „na  čast  majki 
božji".  To  je  ono  razdeljeno,  mešano,  ščemeče  veselje,  ki  je  od 
daleč  malo  podobno  francoskemu  veselju,  kakor  ga  je  spravila  v  verze 
francoska  moderna  in  na  oder  Yvette  Guilbert.  Danes  ples,  jutri 
giljotina.  Juhé!  Po  naše  pa  bi  se  to  reklo:  Danes  ples,  jutri  nebesá. 
„Za  mizo  smo  sedli,  smo  svete  pesmi  peli  .  .  ."  Na  Žmitkovi  sliki 
so  dobili  obliko  oni  kmetje,  ki  so  stopili  včasi  pred  oči  njemu,  ki 
je  bil  največji  slikar  slovenskí,  Wolfu.  A  on  ni  smel  slikati  teh 
svojih  rojakov,  zato  ker  je  moral  upodabljati  svete  nebeščane.  Samo 
kadar  so  se  mu  le  preveč  rinili  pod  čopič,  jih  je  naslikal  kar  pod 
kako  Materjo  Božjo. 

Pristno  slovenski  moment  je  torej  ujel  Žmitek  na  plátno.  A 
tudi  tehnično  ga  je  obdelal  tako,  da  je  presenetil  vse  svoje  prija- 
telje.  Zlasti  izborno  je  zadeto  občutje  večera.  Vidiš:  čisto  počasi 
se  bliža  mrak,  in  predmeti  se  izenačujejo  v  tonih.  Te  „suhe,  mrzle" 
barve  so  naravnost  izvrstne.  In  samo  večerná  svetloba  je  bila  tu  na 
mestu.  Solnce  bi  naravnost  bolelo.  Ono  naj  šije  drugam,  ne  na  to 
skromno,   sivkasto,  hladno,    polmračno   življenje   teh   kovačev,    mli- 

narjev ,   katerih   očetje   so  vedeli   povedati   o   boljših  časih, 

teh  izlečenih,  izdelanih  žensk,  ki  niso  več  ženské,  ampak  delavke. 
Žmitkova  slika  je  barvna  simfonija  slovenskega  uboštva,  ki  hodi 
na  božja  pota  in  propada.  In  naposled  se  zdi  človeku  še  to  po- 
membno,  da  šedi  v  njej  na  sredi  vseslovenski  berač. 

Seveda,  sliki  se  pozná,  da  je  delana  brez  zadostnih  sredstev 
in  potrebnega  čaša.  Na  slikah  umetnikov  večjih  národov  vidimo, 
kako  so  študirali,  primerjali  in  poizkušali  Hnije,  figúre,  skupine  in 
tone.  Pobarvali  so  poprej  plátno  za  platnom,  predno  je  zadnje  ob- 
veljalo.  A  Žmitek,  kateremu  so  báje  celo  berači- modeli  ušli,  češ, 
da  v  eni  uri  več  priberačijo,  nego  zaslužijo  v  njegovem  ateliéju  — 
hlevu,  si  tega  ni  mogel  privoščiti.  Nedostatki  so  vidni:  perspektíva 
gosposke   ženské   odspredaj  —  ki   je   sama  na   sebi  v  hipnem   pri- 

pogibu  izborna  ideja  —  moti,  odzadi  šili  neka  hiša  preveč  v  ospredje. 
zvonček  se  hoče  približati  in  pustiti  cerkvico,  kakor  da  bi  ga  Poc 
vlekel,  in  mali  otrok  v  naročju  stoječega  moža  bi  moral  dobiti  mi- 
lejši  ton.  A  to  so  samo  relatívni  pogreški,  ki  se  dado  popraviti.  V 
karakteristiko  pa  bi  se  moglo  reči:  realizem  je  še  tu  pri  tleh  in  še 
ni  dobil  stilističnega  vzmeha.  Vse  je  snov,  anekdota  .  .  .  Žmitkova 
slika  je  skrbno  seštevanje  drobnih  opazovanj  na  foliji  sujeta,  ki  je 
ideja.  A  to  še  ni  množenje  in  ni  še  potenciranje.  Ko  si  bo  Žmitek 
prisvojil  tudi  te  operacije  navadne  matematike,  bo  dal  slovenskému 
pobožnému  uboštvu  stil.  In  bogve:  morebiti  se  šele  potem  narodi 
mož,  vešč  málokomu  dostopni  višji  matematiki  slikarstva. 


Četrti  február. 


* 


ebruar  prišel  je  spet  četrti 
in  ž  njim  čas,  ko  sem  prinesel  v  dar 
srce  tvoji  dušici  odprti; 
toda  bilo  njej  daru  ni  mar, 
in  gorje  mi  novo  dal  četrti 
február. 
In  obstal  sem  beden  kakor  car 
v  svoji  slávni  stolici  razdrti 
in  v  tišini  jokal  ko  nikdar. 
Vsako  leto  zdaj  po  nadi  strti 
pojem  „requiem  aeternam" ;  kar 
srečnih  bilo  dni  je,  razprostrti 
so  ta  dan  pred  mano,  a  vsekdar 
jih  uniči  hitro  ko  dih  smrti 
njih  mogočni  večni   gospodar, 
dan  nesreče  in  terne:  četrti 
február. 

Petruška. 


A.  Funtek:  Najlepša  himna. 


Najlepša  himna. 

Spomin  na  „Schillerjevo  hišo"  v  Gohlisu  pri  Lipskem. 


#< 


topnice  trnie,  lesene 
drže  med  štiri  stene. 
Skoz  dvoje  okenc  svit 
večerní  se  v  sobo  razlija; 
v  njem  snuje  za  nitjo  nit 
brezglasna  mi  poezija  .  .  . 
Na  mizo  oziram  se  nem, 
na  knjigo  spominsko  potem, 
na  stene  zrem  začrnele, 
na  vence  po  njih  uvele  ... 
In  čuj,  ubožni  ta  kraj 
odmeva  od  pesmi  sedaj, 
od  himne  veselja  glasne, 
ko  solnce  tone  in  gasne  .  .  . 

Dá,  tukaj,  v  izbi  podstrešni, 
kjer  cesto  je  trkal  glad 
na  vráta  neutešni, 
tu  bival  je  pevec  mlad. 
In  ko  je  beda  pozimna 
do  njega  silila  v  stan, 
je  pevcu  privrela  himna, 
veselja  himna l)  na  dan ! 

Vi  vprašate,  kar  sem  jaz 
v  ubožni  se  vprašal  stanici: 
Uboštvo,  lakota,  mraz? 
In  zraven  veselja  klici? 

A  glejte!  Zakaj  li  ne?  — 
Ta  soba  se  širi,  širi; 
odeté  so  z  bleskom  vse, 
.  z  bogastvom  te  stene  štiri  .  .  . 
Veselja  razkošnega  spev, 
sijaj,  opojnost,  nadá  — 
kako  li  pije  ta  sev 
pohlepno  duša  mlada, 
l)  Pesem  „An  die  Freude". 

ta  bedna,  vklenjena  duša, 
ki  sicer  le  bol  okuša  .  .  . 
Prelesten,  preblažen  je  san  — 
zatorej,  veselje,  na  dan, 
kaj  mraz,  kaj  beda  pozimna  .  . 
In  glejte:  Da  duša  se  pne 
lahkó  v  sijaj  iz  temé  — 
to  njena  najlepša  je  himna! 


A.  Funtek. 


Iz  bosanskega  perivoja, 


*v 


sa  planina  bliska  se, 
kot  bi  solnce  jo  zažgalo, 
se  iskrilo  ji  v  osrčju. 

Moja  deva,  lahka  srna, 
moja  deva,  jasná  zarja, 
se  sprehaja  po  planini, 
in  odseva  vsa  gorica 
od  obraza  njenega. 
Zame  bere  šopek  rdeč, 
trga  sladki  karamfil, 
trga  divji  rozmarín. 


C.  Golar. 


V 


Melanholija. 

eč  ne  obliva  bleščeča  me  zarja, 
ki  šije  iz  tvojih  nebeških  oči, 
v  noc  sem  zablodil  med  vihro  vršečo, 
kot  bliski  se  vžigajo  v  srcu  strasti. 

V  prah  je  razbito  mi  krásno  svetišče, 
le  s  križem  pobegnil  sem  iz  razvalin  — 
s  hladnim  ponosom  na  licih  umiram 
in  padám,  pogrezam  se  v  brezdno  globin. 


C.  Golar. 

Na  pragu. 

Spisal  Ivan  Cankar. 

n. 

let  je  slúžila  prej  Bog  vedi  kakšnim  namenom;  če  bi 
bila  poznala  Metka  povesti  iz  romantičnih  časov,  bi 
ji  prišle  na  misel  skrivnostne  dogodbe.  Po  mrličih 
je  dišalo,  po  dimu  mrtvaških  sveč;  na  sivih  stenah 
so  še  ostali  vzdihi,  ostale  so  prošnje,  ki  jih  Bog  ni 
bil  uslišal.  Zasvetila  se  je  včasi  kaplja  na  steni,  belo 
oko  se  je  zasvetilo,  ki  je  gledalo  topo  in  ni  več  prosilo  .  .  . 

Tla  so  bila  prsteňa  in  neravna,  strop  je  bil  čudno  obokan, 
morda  so  se  vile  stopnice  nad  njim.  Tam,  kjer  je  stala  postelja,  se 
je  nagibal  poševno  čisto  do  zemlje,  tako  da  Metka  ni  smela  vzdigniti 
glave.  Sveča  je  žarela  na  ognjišču,  toda  luč  se  je  izgubljala;  pila 
so  jo  valovita  tla  in  žejne  mokré  stene  so  jo  pile;  postelja  je  bila 
v  temi. 

Metka  je  trepetala,  ustnice  so  se  premikale  in  so  molile  pol- 
glasno. 

„Češčena  si,  Marija,  milosti  polna  ..." 

Ustnice  so  se  premikale,  srce  pa  ni  molilo. 

„Tako  so  me  ostavili  samo,  zaprli  so  me  v  mrtvašnico  .  .  . 
In  komaj  sem  bila  prišla,  nič  jim  nisem  storila.  Sunili  so  me  iz 
hiše  in  so  me  zaprli  ..." 

Pa  bo  ugasnila  luč,  razprostrla  se  bo  terna  vsenaokoli.  In 
duhovi  si  bodo  pomeli  zaspané  oči,  s  tihimi  koraki  bodo  stopali 
iz  kotov,  zmerom  bliže  k  postelji.  Iztegali  so  že  prej  suhe,  dolge 
roke  po  stropu  in  po  stenah;  Ískali  so  in  niso  našli,  zato  ker  se 
jim  je  bleščalo.  Vzdramili  so  se  in  so  izpregledali. 

„Usmilite  se,  ker  vam  nisem  nič  storila!  Prišla  sem  samo  po 
malo  ljubezni,  en  sam  prijazen  pogled  mi  je  bil  v  mislih.  Ali,  ker 
ni  ljubezni,  pa  samo  usmiljenja  malo  .  .  .!" 

Razpravila  se  je  hitro,  ugasnila  je  svečo  in  je  legla.  Postelja 
je  bila  mrzla  in  vlažná.  Odela  se  je  preko  glave,  sključila  se  je  in 
je  zatisnila  oči  .  .  . 

Široká  bela  cesta  se  je  odprla  tam,  na  obeh  straneh  visoki 
jagnedi.  Na  licih  so  se  še  poznali  sledovi  solza,  toda  že  so  se 
ustnice  smehljale  svetlému  solncu  naproti,  ki  je  stalo  nad  gozdom. 

Poženi,  voznik,  solncu  naproti !  —  Voznik  pa  je  bil  star  in  čemeren, 
nič  se  mu  ni  mudilo.  Od  začetka  se  je  Metki  zdelo,  da  je  pot 
krátka;  na  koncu  so  se  stĺkali  jagnedi  in  cesta  se  je  nagnila  v 
smrekov  gozd.  Toda  jagnedi  se  niso  hoteli  razmekniti,  gozd  se  je 
umikal ;  kakor  prej  se  je  temnilo  v  daljavi  morje  temnosinjih  smre- 
kovih  vršičkov.  „Ali  se  vidi  od  tam  v  dolino,  v  mesto?"  je  vprašala 
Metka.  „Vidi  se!"  je  odgovoril  voznik.  —  Tam,  kjer  so  se  stikali 
jagnedi,  se  je  pričenjal  nov  svet,  zakaj  tam  se  je  že  videlo  v  dolino, 
v  mesto.  Žarko  je  zasijalo  dopoldansko  solnce,  vsa  dolina  ga  je 
bila  polna;  bele  vaši  so  se  bleščale  tam,  mesto  pa  je  bilo  skrito  v 
daljavi,  v  migljajoči  srebrni  svetlobi.  „Kje  je  mesto?"  je  vprašala 
Metka.  Voznik  je  pokazal  z  bičem,  Metki  pa  se  je  bleščalo  in  srce, 
ki  je  gledalo  namesto  oči,  je  trepetalo  od  prazniškega  pričakovanja. 
Cesta  se  je  vila  v  dolgih  ovinkih  strmo  navzdol,  iz  kotlin  se  je 
vzdigal  prijeten  hlad.  Voznik  se  je  okrenil  k  Metki  in  je  iztegnil 
bič.  „Tam  doli  je  pokopanih  tristo  Francozov."  Metka  se  je  ozrla. 
Kotlina  je  bila  tako  globoka,  da  nikoli  ni  posijalo  solnce  vanjo  in 
še  v  juniju  je  ležal  sneg  na  dnu.  Mrtvaški  hlad  se  je  vzdigal  iz  nje ; 
bila  je  kakor  ogromna  čaša,  do  vrhá  polna  bele  megle.  Metki  so 
se  smilili  ubogi  Francozi,  pokopani  tam  pod  snegom;  ležijo  tam, 
pač  sto  let  že  morda,  in  nikoli  niso  videli  doline,  niso  užili  žarke 
solnčne  lúči.  Morda  se  priplazijo  kdaj,  ob  jasni  noci,  natihoma  do 
ceste  in  se  ozirajo  doli ;  mešec  sveti  in  v  dolini  se  blešče  bele  vaši ; 
mesto  pa  je  skrito  v  somraku,  spi  trudno  spanje  in  šope  težko  .  .  . 
Zadaj  je  bil  že  gozd,  voz  je  bil  dospel  na  ravnino.  „Zdaj  bomo  že 
pač  kmalu  tam,  v  mestu?"  —  Voznik  se  je  nasmehnil.  „Še  bo  treba 
potrpeti,  na  pol  poti  smo  komaj."  —  Pa  je  bila  vožnja  že  dolga,  ve- 
liko  je  bilo  hrepenenje.  In  ker  je  bil  voz  šele  komaj  na  pol  poti,  se 
je  povrnila  Metka  v  prijetne  sanje,  zato  da  bi  se  nenadoma  vzdra- 
mila :  glej  bele  hiše  tam,  glej  visoke  cerkve !  —  Kako  je  čudno,  da  je 
uresničenje  tako  blizu  —  samo  še  tri  ure  morda !  Sanjala  je  kdaj,  ob 
žalostnih  urah,  in  zdelo  se  ji  je,  da  se  sanje  ne  uresničijo  nikoli. 
Samo  igrala  se  je  ž  njimi,  ker  so  bile  tako  lepe;  po  vrtu  je  hodila  in 
je  vedela,  da  hodi  po  tujem  vrtu ;  ne  sme  se  skloniti  in  utrgati  rože, 
ne  sme  se  vzpeti,  poseči  po  zrelem  jabolku.  Ali  glej,  zdaj  se  sklanjajo 
polne  veje  samé  in  rože  se  ponujajo  .  .  .  Kje  je  bilo  pač  mesto,  v 
kako  čudni  daljavi,  kakor  nebesá!  Pa  se  je  približalo,  samo  še  tri 
ure  morda.  Tako  jadrno  hiti  hrepenenje,  tako  počasen  je  voz; 
jagned  za  jagnedom  in  nikoli  konca,  ovinek  za  ovinkom,  mesta  pa 
nikjer!    Še   ustavil  je   voznik,  skobacal   se  je  z  voza  in  je  stopil  v 

krčmo.  Kako  počasi  pije  voznik!  Šedi  pač  tam  in  se  razgovarja  s 
krčmarjem,  zato  ker  je  star  in  se  mu  ne  mudi  nikamor.  Tndi  konju 
se  ne  mudi;  globoko  je  povesil  glavo  in  čaká  in  dremlje.  Nagnilo 
se  je  že  solnce,  kmalu  príde  mrak,  ob  dremotnem  pustem  mraku 
šele  se  prikáže  mesto  na  obzorju,  temno  morda  in  neprijazno  .  .  . 
Poženi,  voznik!  Solncu  naproti  in  sanjam,  ki  so  se  uresničile  in 
čakajo  blizu.  Glej,  že  se  je  zasvetilo  tam,  že  se  je  vzdignilo  pra- 
zniško  belo  poslopje,  vsa  lepa  prihodnost  se  je  zasvetila  v  žarečem 
popoldanskem  solncu  .  .  . 

Zavzdihnila  je;  domislila  se  je  svojih  sanj  in  tudi  terne  se  je 
domislila,  ki  je  bila  vsenaokoli,  težka  in  neprijazna.  In  obšla  jo  je 
žalostná  misel  —  povsod  je  terna,  v  mestu  in  tam  v  kotlini,  kjer 
spe  ubogi  Francozi  in  ne  vidijo  nikoli  solnca  .  .  . 

V  sobi  je  zakričalo,  zaškrípala  je  postelja  in  Metka  je  vztre- 
petala  od  strahu.  Vzdignila  se  je  in  je  poslušala  . .  .  „Prokleta!"  . . . 

„Da  bi  le  vedela"  —  je  pomislila  Metka  —  „če  so  durí  za- 
klenjene!  Šla  bi  in  bi  odprla  ter  pobegnila  ..." 

Stopila  je  na  mrzla  tla  in  je  šla  tiho  proti  durím.  Izza  razpoke 
se  je  svetilo,  imeli  so  še  luč.  Pokleknila  je  in  je  pogledala  v  sobo. 
Videla  je  skozi  razpoko  samo  rdeči  zabuhli  stričev  obraz  in  roko, 
ki  je  držala  svečo.  Obraz  pa  ni  bil  več  človeški,  bil  je  obraz  sa- 
tanov,  kakor  ga  je  videla  v  hudih  sanjah.  „Ubil  bi  človeka  in  bi 
se  nasmehnil!"  Klečala  je  pred  durmi  in  je  trepetala,  ni  si  upala 
prijeti  kljuke  in  poskusiti,  če  so  durí  zaklenjene.  „In  da  bi  stopila 
v  sobo,  ubil  bi  me!" 

V  sobi  je  šepetalo  —  govorili  so  sikaje,  s   stisnjenimi  zobmi. 
„Ali  si  se  že  napravil?  AH  že  imaš  otroka  v  hiši?" 
Hihitajoč,  pritajen  smeh  se  je  oglasil   in  postelja  je  zašumela. 
„Molči,  prokleta!" 

Roka,  ki  je  držala  svečo,  se  je  tresla. 

„Jaz  pa  vidim,  če  imam  zaprte  oči;  dobro  sem  te  videla,  kako 
si  se  bil  splazil  s  postelje!" 

Strašen  nasmeh  mu  je  spačil  zabuhli  obraz. 

„Ej,  nisem  se  plazil  zaradi  otroka!" 

Nato  je  izginila  sveča. 

„Čakaj,  da  se  tudi  vprihodnje  ne  boš!" 

Oglasili  so  se  tihi  koraki,  nekdo  je  stopil  k  durím  in  zahreščal 
je  ključ  v  ključalnici. 

Metka  se  je  vrnila  v  posteljo ;  mraz  ji  je  bilo  in  trepetala  je. 

„Zdaj  so  me  zaklenili,  lahko  bi  pozabili  name  za  zmerom!" 

AH  mise  1  ni  bila  žalostná;  izpregovorila  je  polglasno  in  mirno 
je  bilo  srce.  Spomnila  se  je  čudnih  pravljic,  tistega  človeka,  ki  so 
ga  pokopali  živega  in  ki  je  imel  bele  lase  in  stoleten  obraz,  ko  je 
stopil  iz  groba   .  .  . 

„Zakaj  je  stopil  iz  groba?"  .  .  . 

Prišla  je  bila  Metka  iz  krajev,  kjer  ni  solnca,  iz  mladosti,  kjer 
ni  veselja.  Zato  je  bilo  njeno  srce  polno  sanj.  Hodila  je  po  grapavi 
in  strmi  poti,  nihče  je  ni  vodil  ljubeznivo  za  roko  in  nihče  je  ni 
srečal,  da  bi  jo  pozdravil  prijazno.  Zato  je  bilo  njeno  srce  polno 
ljubezni ;  do  vrhá  polno,  ker  se  ni  mogla  razliti  .  .  . 

Zgodilo  se  je  po  noci  —  pol  je  bila  resnica  in  pol  so  bile 
sanje  —  da  se  je  prikázal  človek  na  pragu  in  ves  svetel  je  bil 
njegov  obraz.  Stopil  je  k  postelji  in  se  je  nasmehnil,  iztegnil  je 
roko  in  je  pobožal  Metko  po  licu.  Vztrepetala  je  od  sreče  in  je 
pokleknila,  da  bi  mu  poljubila  roko.  „Čakala  sem  te  tako  dolgo  in 
tako  goreče  sem  te  ljubila!"  —  Zdrznila  se  je  in  nikogar  ni  bilo 
pred  posteljo,  terna  je  bila  vsenaokoli. 

V  sobi  se  je  premaknil  stôl,  kakor  da  bi  kdo  siloma  zadel 
obenj. 

„Kaj  hodiš  po  sobi?" 

Nato  je  bilo  tiho,  ali  kmalu  so  se  spet  oglasili  koraki  in  nekdo 
je  prižigal  vžigalico. 

„Zakaj  ne  spiš?" 

„„Tudi  ti  ne  spiš!  Ej,  ali  si  pametna!"" 

Svetla  razpoka  je  izginila  v  durih. 

„Ali  ti  je  otrok  zmešal  pamet?" 

„„Tudi  tebi  ne  da  otrok  miru!  Kaj  me  briga  otrok!"" 

Nekaj  čaša  je  bilo  tiho,  nato  je  zašumela  postelja. 

„Saj  ne  bo  dolgo  pri  nas,  toliko  ti  povem!  Taká  bo,  kakršna 
je  bila  njena  mati!" 

„„Tvoja  sestra!"" 

„Vlačuga  je  bila  .  .  .  Bog  vedi,  če  se  še  ti  nisi  ukvarjal  ž  njo!" 

Nekdo  je  pljunil  naglas. 

„Ne  vstani  mi  več;   slišim  te,  če  z  mezincem  zganeš!"  — 

Metka  je  slišala  vdrugič  tisto  besedo  in  legla  ji  je  na  misii 
kakor  mora.  Ni  mogoče,  da  bi  bile  vlačuge  také,  kakršna  je  bila  njena 
mati.  Majhna  je  bila  in  slabotna,  manjša  in  šibkejša  od  Metke. 
Obraz  njen  je  bil  otroški,  plašljiv  in  pohleven,  v  čelo  je  bila  za- 
risana  globoka  guba  in  obrvi  so  bile  zmerom  strnjene.  Metka  ni 
vedela,  da  jo  je  ljubila;   spoznala  je   svojo   ljubezen  šele   ob  tisti 

uri,  ko  je  videla  mater  na  črno  pregrnjenem  odrú  med  svečami,  in 
zajokala  je.  Obraz  je  ostal,  kakor  je  bil;  obrvi  so  bile  še  zmerom 
strnjene  in  tudi  globoka  guba  ni  izginila  s  čela;  samo  ustnice  so 
bile  biede. 

„Njena  mati  je  bila  vlačuga!" 

Metka  se  je  spomnila,  da  ni  govorila  mati  nikoli  s  sôsedami  in 
da  jo  je  malokdo  pozdravil  na  česti.  Zgodilo  se  je  tudi,  da  se  je  včasi 
kdo  ozrl  za  njo  ter  se  malo  nasmehnil?  Zakaj  se  je  ozrl  in  na- 
smehnil  ?  Mati  je  bila  tako  uboga  in  plašna,  nič  smešnega  ni  bilo  na 
njej . . .  Vlačuga  je  bila ! . . .  Ali  njene  roke  so  bile  vse  raskave  od  dela, 
tudi  njene  oči  so  bile  rdeče  in  trudne,  ne  samo  od  dela . . .  Vzbudila 
se  je  Metka  po  noci,  mati  je  sedela  za  mizo  in  je  jokala.  Nerazum- 
Ijive  so  ji  bile  takrat  materine  solze,  komaj  jih  je  videla  v  polspanju. 
Noč  pa  je  bila  dolga  in  zjutraj  so  bile  materine  oči  rdeče  in  zatekle. 
Pomislila  je  Metka :  komu  so  bile  namenjene  tiste  solze,  iz  kakšnih 
spominotf  so  se  rodile^  iz  kakšne  bolečine? 

„In  ona  bo,  kakor  je  bila  njena  mati!" 

Kaj  se  bo  zgodilo,  kam  pač  pôjde?  Prišla  je  v  mesto,  vse 
sanje  bi  se  morale  uresničiti,  pred  prag  je  stopila,  da  se  odpro 
veliká  vráta  v  svetli  tempelj  božji.  Toda  odprle  so  se  nizke  duri  v 
nizko  zaduhlo  izbo  in  zasmejal  se  ji  je  naproti  obraz  ostudne  živali. 
Tako  so  jo  bile  prijele  sanje  za  roko,  vodile  so  jo  —  nič  ni 
slišala  za  sabo  pritajenega  hudobnega  smeha  —  ter  so  jo  dovedie 
do  strašnega  cilja.  Prestrašila  se  je  in  je  okamenela,  prosila  bi  in 
ni  mogla  vzdigniti  roke.  Zdaj  šele  je  začula  zloben  krohot  in  ko- 
rake,  ki  so  se  oddaljevali. 

Stresla  se  je  in  se  je  vzdramila. 

Narahlo  je  zahreščalo  v  ključalnici,  odklepal  je  nekdo  oprezno 
in  zelo  počasi.  Nato  je  zaškrípala  tudi  kljuka  práv  natihoma. 

„Ali  spiš,  Metka?" 

Metka  ni  mogla  zgeniti  z  roko,  odprla  je  ustnice  in  ni  mogla 
izpregovoriti. 

V  sobi  je  zašumela  postelja. 

„Kod  hodiš,  vrag?" 

Na  pragu  je  bilo  mirno. 

„Glej  ga,  se  je  že  spet  napravil.  Kje  imaš  ključ?" 

Premaknil  se  je  stôl,  skočila  je  bila  s  postelje. 

Zapraskalo  je  na  steni,  zasvetilo  se  je.  V  nemirno  plapolajoči 
lúči  vžigalice  je  ugledala  Metka  strica,   ki  je  stal  pol  razpravljen  na 

pragu.    Duri   niso   bile   popolnoma    odprte,   Metka  je  videla  v  sobi 
samo  roko,  ki  je  držala  gorečo  vžigalico. 

„Kaj  pa  hočeš  tam?" 

„„Ali  spiš,  Metka?"" 

Luč  je  mahoma  izginila,  Metki  se  je  zableščalo  pred  očmi  in 
nato  je  bila  terna. 

„Saj  ne  spiš,  Metka,  ozrla  si  se!  Rečem  ti,  Metka  — " 

Udarilo  je  v  sobi  ob  posteljo,  prevrnil  se  je  stôl. 

„Samo  to  sem  ji  hotel  povedati,  vlačuga  prokleta  — " 

Duri  so  se  hrupoma  zaloputnile,  glasovi  so  bili  tišji. 

„To  sem  ji  hotel  povedati,  da  ne  bo  dolgo  pri  nas,  da  ne  sme 
ostati  pri  nas  —  o,  prokleta!" 

Spet  je  udarilo  v  sobi,  prevrnilo  se  je  in  nato  je  zašumela 
postelja. 

„Poznám  te,  starec!  —  Zdaj  je  terna  —  ali  vidiš,  kam  sem 
spravila  ključ?  Le  poslušaj  —  ali  slišiš,  kam  sem  stopila?  Poznám 
te,  starec!  Napil  se  je  in  zdaj  bi  se  igral  z  otrokom." 

Strie  je  odgovoril  nerazumljivo,  zakašljal  je  in  je  umolknil.  — 

Nekaj  strašnega,  neznanega  je  ležalo  Metki  na  srcu.  Ni  ji  bilo 
več  mraz,  ali  trepetala  je  in  dihala  je  težko. 

Tako  ji  je  bilo  ob  tisti  uri,  kakor  da  so  jo  privedli  siloma  in 
zvezano  v  terno.  Vrgli  so  jo  na  trdo  posteljo  in  tako  je  ležala,  roke 
zvezane  na  hrbtu,  noge  zvezane  in  iztegnjene,  težko  odejo  na  prsih. 
Terna  je  bila  naokoli  in  še  dobro,  da  je  bila  terna.  Zakaj  zunaj 
čakajo,  in  ko  pride  čas,  odpro  duri.  Pol  ljudje,  pol  živali,  ostuden 
smeh  na  živalskem  obrazu,  ostudno  poželjenje  v  mokrih,  krvavo 
obrobljenih  očeh.  Stali  bodo  na  pragu,  ozirali  se  na  plen ;  nad  njih 
glave  se  bo  vzdigala  roka,  ki  bo  držala  svetiljko,  in  rdeči  ne- 
minú žarki  bodo  skákali  po  stropu.  Plen  pa  bo  ležal  mirno,  zvezan 
na  rokah  in  nogah  .  .  . 

Polagoma,  trudoma  se  je  izvila  prošnja  iz  srca,  trudoma  so 
se  zgenile  roke  in  so  se  sklenile. 

„Češčena  si,  Marija,  milosti  polna  ..." 

(Dalje  prih.) 

Spisal  Podlimbarski. 
1.    Na   Mani. 

ko  se  peljete  od  Dunaja  naprej  s  Severno  železnico  po 
zemlji  Dolenjeavstrijski  in  Moravskí,  pa  pogledate  iz  voza 
na  pokrajino,  postane  vam  tesno  pri  srcu  in  misel  vam 
uhaja  nazaj  v  vaš  južni  planinski  svet.  Vaše  oko  blodi 
po  ravnini  in  išče,  kje  bi  bilo  kaj  zanimivega,  pa  zastonj. 
Primerjate  svet,  ki  ste  ga  pustili  onostran  Donave  z  onim, 
ki  se  razprostira  okrog  vas.  Kolika  razlika!  Tam  visoke  gore  raz- 
ličnih  oblik,  okroginokrog  sama  mnogoobraznost  in  mnogovrstnost 
ter  romantična  krasota,  však  kot  idila,  tukaj  sama  ravnina  in  sama 
dolgočasnost;  tam  bistre  vode  prozorne  čistosti,  tu  se  vozite  črez 
kalné  in  motne  potoke,  rečice  in  reke,  napojene  z  vsakovrstno 
žlindro,  ki  se  odteká  iz  továreň.  Res,  da  vidite  mesta,  trge  in  vaši, 
pa  ti  ne  koketujejo  z  vami,  se  ne  stavijo  obširno  na  vid,  kakor  bi 
jim  ne  bilo  mar  vašega  zanimanja ;  ravnodušno  se  peljete  mimo  njih. 
Obilo  rodeča  polja  se  ščeperijo  okrog  vas,  pa  za  te  se  turist  ne 
meni,  in  v  dim  zagrnjene  továrne  žalijo  njegov  okús.  Nevoljno 
vzdihnete:  Kakšna  puščoba  v  tej  pokrajini!  —  pa  sedete  v  kot  ku- 
peja,  odkoder  hočete  opazovati  sopotnike.  Ogledujete  jih  in  raz- 
vrščujete.  Ta  je  Čeh,  oni  Poljak,  ta  Nemec,  oni  Rus.  Ugibate,  čemu 
potujejo  ti  ljudje,  in  samé  mrzle  številke  zapažíte  na  njih  licih: 
však  potuje  s  kakršnimsibodi  računom  v  glavi.  V  kótu  zapazite 
človeka,  kakršnega  v  svoji  skromní  domovini  še  niste  videli.  Ves 
sključen  šedi,  prilično  oddaljen  od  sopotnikov;  na  njegovem  usnjatem, 
rumenkastem  obrazu  je  razlito  vse  polno  misii  in  računov.  Lasje 
mu  vise  v  svedrcastih  kodrih  preko  ušes  po  licih.  Njegove  ostré 
oči  se  mnogokrat  zazro  skozi  okno  na  rodovitno  polje  in  večkrat 
se  potrese  njegov  život,  odtrkne  njegova  glava,  zabingljajo  svedrcasti 
kodri,  kakor  v  nevolji,  da  Bog  v  starih  časih  tudi  te  blagoslovljene 
zemlje  ni  obljubil  Abrahamovemu  rodu.  No,  kmalu  ste  se  nagledali 
poljskega  žida.  Dolgočasno,  skoraj  zanikarno  vam  postane  v  duši. 
V  kot  se  stisnete,  oči  zaprete.  Nekaj  čaša  še  užívate  svoje  notranje 
duševno  življenje,  sanjarite  o  daljnih  in  vam  tako  bližnjih  stvareh 
naposled  vam  dremota  prileze  na  trudne  oči, 

Pa  le  ne  mislite,  da  so  ti  kraji  tako  pusti,  kakor  se  vam  zde, 
ko  jih  opazujete  iz  kupeja.  Poskusite  enkrat  pa  se  poučíte  o  njih 
na  mestu.  Saj  ste  med  Slovani,  še  predno  prispe  železnica  na  Mo- 
ravsko.  Pridite  enkrat  po  zimi,  pred  pustom,  ko  se  vrše  veselice, 
pa  se  ustavíte  v  Ogrskem  Gradišču,  Napajedlah  ali  Prerovu,  pa  idite 
na  primer  zvečer  pogledat  na  selski  ples.  Plačajte  vstopnino  in 
vstopite  v  gostilniške  prostore.  Ljudstva  tam  nájdete  kakor  kíasja 
na  polju,  ker  veselica  je  prirejena  v  prid  Šolske  Matice.  Le  to  vas 
prosim,  nikar  ne  govorite  nemški,  ker  tukaj  se  s  tem  nikomur  ne 
prikúpite.  Prišli  so  čaši,  ko  oblije  Slovana  rdečica,  ako  se  mora  s 
Slovanom  razgovarjati  v  nemščini!  Govorite  v  svojem  maternem 
jeziku,  kakor  vam  ga  je  Bog  dal  in  slovnica,  s  tem  nastopite  kot 
slovanskí  gost  in  zelo  se  vas  obvesele.  V  duši  čutite,  kako  vas  vse 
občuduje.  —  Nekateri  vas  smatrajo  za  Poljaka,  ker  Poljaki  so  jim 
najbližji  sosedi,  a  drugi  slovanskí  naobraženi  možje  po  prvih  be- 
sedah  vedo,  da  ste  Jugoslovan.  Vse  strmi,  pa  gre  šepet  od  vrste 
do  vrste,  od  para  do  para,  da  se  nahaja  v  njih  sredi  Jugoslovan. 
Posade  vas  na  častno  mesto.  Nekaj  slovanskí  izobraženih  mož  sede 
k  vam.  Ko  ti  zvedo,  da  ste  „Slovinec",  zašije  jim  radostno  prese- 
nečenje  na  obrazih,  ker  prišel  je  k  njim  mož  iz  onega  malega 
národa,  ki  tako  zvesto  gre  roko  v  roki  s  češkim  národom.  Začne 
se  izpraševanje  in  pogovor.  Seveda  se  vrivajo  malenkostna  nespo- 
razumljenja  zaradi  različnosti  v  jeziku,  pa  to  vašo  zabavo  oživf  in 
osoli,  ker  vsi  imate  najboljšo  voljo  in  željo,  da  bi  se  po  bratovsko 
sporazumeli.  Le  vaša  nemščina  naj  ostane  lepo  za  plotom  vaših  zob, 
ker  sicer  se  začno  vaši  novi  prijatelji  izpogledavati,  gladiti  brado  in 
sukati  brke,  skrivajoč  neko  neljubo  misel.  Čeh  ve,  kaj  ima  priča- 
kovati  od  sosednje  Germanije,  zato  ne  mara  rabiti  doma  njenega 
jezika ;  Rus  in  Srb  se  nimata  ničesar  bati,  zato  se  tudi  doma  rada 
pokažeta,  če  umeta  nemški.  Počudite  se,  kako  gladko  in  zvonko 
teče  tem  ljudem  njih  rodni  književni  jezik,  da  jim  nikdar  ni  treba 
pripletati  tujih  stavkov,  besed  in  citátov,  kar  se  cesto  godi  za  slo- 
venskimi  omizji  in  celo  v  slovenskih  časnikih.  Še  predno  ste  se 
dobro  ogreli  in  pokrepčali,  ste  se  že  prepričali,  kako  dobro  poznajo 
ti  ljudje  slovenské  razmere  in  kako  diskretno  in  taktno  umejo  go- 
voriti  o  naših  grdih  stvareh. 

Ogledate  se.  Mimo  vas  se  šetajo  koreniti  ljudje  obojega  spola 
v  najpestrejší  narodni  obleki.  Gledate  in  gledate.  Vaši  prijatelji  so 
uvideli,  da  ste  se  udomačili,  odpočili  in  okrepčali.  Povabijo  vas  v 
plesno  dvorano.    Ravnokar   plešejo   „besedo"  ob  zvokih   dobre  so- 

kolske  godbe.  Čudom  se  čudite.  Kaj  takšnega  se  niste  nádejali. 
Ko  da  ste  prišli  majnika  na  bujno  pisan  trávnik,  kjer  stoji  glava 
pri  glavi  najrazličnejšega  in  najkrasnejšega  cvetja  in  roževja  in  rahel 
spomladanski  veter  pihlja,  pa  se  glava  priklanja  glavi,  oko  se  žari 
v  očesu  in  lepota  prvorasle  mladosti  kipi  v  vseh  teh  pisanih  bitjih. 
Slišali  ste  že  nekoč  nekaj  o  moravskih  narodnih  nošah",  videli  jih 
pa  še  niste.  A  nocoj  jih  vidite  vse:  one,  ki  jih  je  kultúra,  Bog  ve 
zakaj,  zatrla  in  one,  ki  še  krase  moravsko  ljudstvo  pri  vsakdanjem 
delu  in  mu  krepe  narodno  zavest.  Dalje  in  dalje  se  razvija  ples  ; 
plešejo  zahradniček,  kalamajko,  šateček,  cibulenko  in  druge  ná- 
rodne plese  s  primernim  petjem.  In  o  polnoci  se  prične  veliki  mazur. 
Važno  se  vse  pripravlja  nanj.  Nalašč  sta  prišla  iz  Krakova  dva  dijaka 
akademika,  da  izurita  mladino  v  tem  impozantnem  plesu.  Pri- 
jatelji  vas  povabijo  na  galerijo,  da  bi  bolje  videli.  Nekdo,  ki  pozná 
slovanski  svet,  vas  opozori,  da  veliki  mazur  treba  videti  na  poljski 
zemlji,  v  Lvovu  ali  Varšavi,  kako  ga  umejo  plesati  Poljaki.  No, 
vam  tudi  na  češki  zemlji  ugaja  viharni  ples  širokih  sarmatskih 
ravnin. 

Pa  vi  morda  niste  prijatelj  plesov.  Naj  plese  sam  kralj  Dávid 
v  najpestrejšem  staroizraelskem  kostumu  in  v  najlepših  svedrcastih 
kodrih  kar  in  kjerkoli  hoče,  vi  ga  ne  marate  videti  in  posnemati. 
Nič  ne  de,  Morava  vam  nudi  tudi  drugih  zanimivosti.  Pridite  sem 
po  leti!  Pridite,  kadar  vam  moravská  Slovač  káže  svoje  vinograde 
in  polja,  kadar  „požehnaná  Hana"  kipi  pod  zlatim  klasjem,  kadar 
spašnike  na  Valaškem  in  Kravarskem  ožive  veliké  črede  živine.  V 
Breclavi  zapustite  železnico,  pa  potujte  na  vozu  ali  peš  poleg  nje. 
V  ljudnat  poljedelski  kraj  ste  prišli.  Vaši  so  veliké,  čedne  in  imovite. 
glede  na  število  prebivalcev  nadkriljujejo  marsikako  Slovensko  mesto, 
Poprečno  na  vsaki  dve  uri  naletite  na  mesto  ali  trg.  Skraja  je  ne- 
katero  mesto  še  v  nemškožidovskih  rokah,  n.  pr.  Breclava,  Hodonin, 
dalje  pa  imajo  vsa  do  Olomuca  pristno  češko  upravo.  Po  zgodo- 
vinsko  znamenitih  krajih  hodite.  V  terno  ostanejo  skriti  dogodki 
velikomoravske  dŕžave  in  delovanje  slovanskih  apoštolov,  a  jasno 
se  črtajo  na  zgodovinskem  pozorišču  boji  Otokarja  z  Rudolfom, 
Jurja  Podjebrada  z  ogrskim  Matjašem,  navali  Tatarjev,  Švédov, 
Francozov  in  Prusov.  Husitje  so  tu  bili  svoj  težki  boj  za  novo 
uredbo  življenja.  Sem  so  z  Ogrske  udarjali  Turki,  tod  so  poljske 
vojske  hitele  Dunaju  na  pomoč;  Napoleon  je  peljal  tod  svoje  mno- 
gojezične  legije  na  Rusko.  Za  čaša  verskega  razkola  se  je  skoro 
vsa  Morava   poprijela   svobodnejše   misii;   celo  olomuški  kapitelj  je 

bil  prepojen  z  novimi  idejami  in  tudi  oni,  ki  je  sedel  na  mogočnem 
stolcu  sv.  Metoda.  Potem  je  prišla  protireformacija  in  ž  njo  znani 
vseobčni  grabež  v  imenu  svete  Kristusove  vere.  Mnogo  krvi  je 
teklo  na  tej  blagoslovljeni  zemlji.  Na  západu  je  bila  Morava  najbolj 
slovanská  zemlja;  več  stoletij  je  bila  tu  češčina  uradni  jezik,  tudi 
v  ponemčenih  mestih,  kar  izpričuje  premnogo  starih  čeških  listin. 
Plemenite  slovanské  rodbine  so  tod  cvetle:  Kravarji,  Cimburki,  Že- 
rotini  in  mnogo  drugih. 

Dosti  vtiskov  dobite  na  Moravskem  in  marsikaj  vidite  in  slišite, 
kar  pobudi  vašo  slovansko  zavest.  Zdi  se,  da  na  Moravskem  bojni 
krik  ne  sme  utihniti.  Tudi  dandanes  se  tu  bojujejo.  Kakšen  vrišč  je 
bil  jeseni  1899.  leta  po  preklicu  čeških  jezikovnih  naredb,  koliko 
hrupa  napravijo  vsake  volitve,  celo  navadni  izleti  sokolski  in  nemški 
do  kraja  razburijo  kri.  V  vsakem  mestu  kipi  narodnostno  sovraštvo 
in  navdušenje,  pa  tudi  po  vaseh  na  narodnostnih  mejah  je  živo. 
Ko  je  po  belogorski  bitvi  češki  národ  padal  in  padal,  je  postala 
Morava  nemški  eldorado,  „Musterland"  so  jo  imenovali  Nemci. 
Sedaj  se  ta  nemški  vpliv  na  vseh  straneh  krha  in  ruši.  Čehi  pravijo, 
da  je  Morava  glede  na  narodno  probujenost  zaostala  za  petdeset 
let  za  svojo  posestrimo,  kraljevino  Česko.  Do  pičice  velja  to  le  za 
ono  pokrajino,  ki  se  razteza  ob  ogrski  meji,  za  Valaško  in  Slo- 
vaško,  kjer  prebivajo  Čehi  brez  nemške  primesi.  Tam  ni  narod- 
nostnih bojev,  mir  tam  kraljuje  in  romarstvo  je  v  najlepšem  cvetu; 
v  ostali,  zapadni  Moravi  se  pa  z  velikim  náporom  in  razburljivo 
naglico  dela,  da  se  popraví  zamujeno.  Mnogo  mož  je  pri  delu. 
Poleg  domačinov  se  trudijo  na  polju  prosvete  in  napredka  mnogi 
delavci  iz  kraljevine.  In  glej  —  ti  delavci  so  zadeli  že  na  odpor 
pri  neki  stranki,  ki  gotovo  hoče  tudi  narodovo  blaginjo,  pa  noče 
takšne,  ki  bi  bila  zanesená  iz  „husitské"  kraljevine.  To  je  stránka 
olomuškega  nadškofa,  iz  katere  se  je  že  oglasil  v  češkem  jeziku 
pisan  list,  oznanjujoč  seperatizem  s  trditvijo,  da  na  Moravskem  ni 
Čehov,  ampak  so  sami  Moravci,  in  da  so  iz  kraljevine  priseljeni 
Cehi  husitje  in  tujci,  ki  tu  dražijo,  mamijo  in  slepé  dobro  moravsko 
Ijudstvo.  Pa  zdravi  češki  misii  takšen  nezmisel  ne  more  škodovati. 
Da,  nov  duh  veje  iz  kraljevine  in  ta  kmalu  izpodrine  staro,  ves 
národ  uspavajoče  geslo:  moli  in  delaj!  Na  njegovem  mestu  pa  se 
zasveti  náuk,  v  katerem  je  tudi  molitev,  ki  časti  Boga  in  človeka, 
geslo:  delaj  in  misii!  S  kakšno  žilavostjo  in  vztrajnostjo  setu  dela! 
Znano  je,  koliko  store  Čehi  za  šolstvo  in  da  ima  vsaka  vas  po- 
slopje,  ki  nadkriljuje  vsa  druga  poslopja,  tudi  župnišče,  in  to  je 

národná  šola.  Kjer  dežela  ali  občina  noče  ustanoviti  Češke  šole, 
loti  se  dela  národná  podjetnost,  ki  se  ne  zadovoljuje  samo  z  otro- 
škimi  vrti  in  ljudskimi  sólami,  ampak  ustanavlja  tudi  srednje  šole. 
Na  primer:  v  Olomucu  je  bila  Češka  reálka  živa  potreba,  saj  je 
imela  ondotna  Češka  gimnazija  več  dijakov  nego  nemška  gimnazija 
in  reálka  skupaj.  Pa  dŕžava  nič,  dežela  nič,  občina  nič,  ker  povsod 
še  gospodarijo  Nemci.  Tu  je  umri  pred  tremi  leti  rodoljub  Stejskal 
—  ime  tega  preprostega  moža  naj  bi  si  zapomnili  vsi  Slovani  — 
ki  je  zapustil  šolski  družbi  svojo  hišo,  in  Čehi  so  v  njej  odprli 
1902.  leta  prvi  razred  svoje  reálke,  v  katerega  se  je  vpísalo  precej 
96  učencev.  Hanaške  občine  so  obljubile  svojo  pomoč  in  tudi  iz- 
datno  prispevajo.  Lansko  jeseň  pa  je  že  dežela  sama  morala  ob- 
ljubiti,  da  prevzame  to  realko.  Tudi  druge  srednje  šole  so  vzdrževali 
in  še  vzdržujejo  Čehi  sami,  istotako  dve  višji  dekliški  soli:  Vesno 
v  Brnu  in  Pôttingeum  v  Olomucu;  niti  kraljevina  nima  tako  dobro 
urejenih  dekliških  šol. 

V  tem  je  Morava  res  daleč  za  kraljevino,  da  v  deželnem  zboru 
še  vedno  vladajo  Nemci,  dasi  ima  le  práv  slabo  tretjino  Nemcev, 
torej  primeroma  manj,  nego  jih  ima  Kraljevina.  Pa  vláda  je  umelá 
volilne  okraje  tako  razpredeliti,  da  je  potisnila  češko  prebivalstvo 
v  manjšino.  Kaj  bi  bil  dal  Dunaj,  ko  bi  bil  mogel  moravsko  mejno 
grofijo  odtujiti  za  večne  čase  češki  kraljevini !  No,  danes  morda 
nekateri  na  Dunaju  že  vedo,  da  bi  ne  bilo  slabo  za  Avstrijo,  ko  bi 
bil  ves  cislitvanski  sever  od  Čeremoša  pa  do  Šumave  v  slovanskih 
rokah.  Le  en  zgled,  kako  so  razdeljeni  volilni  okraji  za  državni 
zbor.  Svoje  dni,  ko  se  je  delala  volilna  geometrija,  sta  imeli  mesti 
Olomuc  in  Prostéjov  večino  nemških  glasov.  Da  bi  ostala  ta  večina 
za  večne  čase  neporušljiva  in  da  bi  češki  Prostéjov  za  vedno  se 
pogreznil  v  nemški  večini,  so  vtaknili  Nemci  v  to  skupino  še  nekje 
daleč  ležeče  mestece  Nemški  Brodek,  ki  šteje  64  samih  nemških 
glasov.  Pa  račun  se  jim  je  skazil.  Prostéjov  je  v  zadnjih  desetletjih 
silno  narastel,  se  dvignil  v  industrijsko  mesto,  otresel  se  nemške 
úprave  in  zdaj  odločuje  v  skupini  imenovanih  treh  mest  s  svojimi 
češkimi  glasovi;  olomuških  čeških  glasov,  ki  tudi  od  volitve  do 
volitve  rastejo,  že  ne  potrebuje  več.  To  pa  hudo  pece  olomuške 
Nemce,  da  zastopa  njih  mesto  v  državnem  zboru  češki  poslanec,  in 
zelo  radi  bi  se  iznebili  Prostéjova,  ki  so  ga  svoje  dni  samooblastno 
potisnili  v  nemško  skupino.  Želel  bi,  da  ste  bili  v  Olomucu  pri 
zadnjih  državnozborskih  volitvah!  Videli  bi  bili  nepopisno  navdu- 
šenje  na  eni,  neznanski  srd  na  drugi  stráni.  Ob  desetih  po  noci  se 

je  objavil  izid  volitev.  In  takrat  je  zahrumel  po  ulicah  klik :  Naši  so 
zmagali!  Največ  navdušenja  so  kázali  ljudje,  ki  nimajo  nikakih 
državljanskih  pravic  in  ne  volijo,  namreč  pošli  in  staré  babe.  In 
videli  bi  bili  nemško  gospodično,  kako  je  s  solzami  v  očeh  in  s 
tresočo  besedo  tožila,  da  so  Nemci  propadli.  Četudi  ima  Olomuc 
v  državnem  zboru  češkega  poslanca,  vendar  olomuških  Čehov  volitve 
še  niso  popolnoma  zadovoljile:  nekaj  židov  in  renegátov  trgovcev, 
ki  žive  od  Češke  okolice,  je  volilo  z  nasprotniki  ali  se  pa  ni  udeležilo 
volitev.  Zato  so  sklicali  Čehi  na  prihodnjo  nedeljo  25  ljudskih  shodov 
v  češko  okolico  in  50  doktorjev,  časnikarjev  in  pisarjev  je  hitelo  ozna- 
njat  po  okoliških  vaseh,  kdo  je  v  mestu  škodljivec  češkega  národa. 
Takšni  shodi  se  prirejajo  po  vaseh  po  vsaki  krivdi,  ki  se  zgodi 
Čehom  v  ponemčenih  mestih.  In  nobena  stvar  ne  imponira  Nemcem 
toliko  kakor  škoda  v  trgovini.  Moravská  dela  Nemcem  veliké  skrbi, 
ker  tukaj  jih  čaká  neizogibna  izguba.  Če  Nemci  že  zdaj  toliko 
vpijejo  po  časnikih,  ako  izgube  kakšno  mesto,  koliko  bo  vpitja, 
kadar  pride  deželna  úprava  v  Češke  roke  !  To  se,  kakor  vse  káže, 
kmalu  zgodi  in  takrat  si  marsikaka  gospodična  obriše  solzo  jeze  in 
sovraštva. 

Pa  pustimo  národnostne  boje  na  stráni;  v  njih  je  mnogo  kru- 
tega  in  barbarskega.  Dal  Bog,  da  pride  doba,  ko  potihnejo  in 
pravica  in  ravnopravnost  zavladata  na  vseh  straneh!  Idite  z  menoj 
v  mirno  hanaško  vas!  Prijazno  stoji  na  ravnini  in  že  od  daleč  se 
blešče  njene  bele  hiše.  Preko  polja  greva,  v  katero  je  príroda  po- 
ložila neizčrpljive  sokove,  in  mimo  trávnikov,  ki  se  jim  vidi,  da  jim 
Hanák  ni  pustil  razvijati  se  po  božji  volji,  ampak  je  posejal  vanje 
rastline  in  zelišča,  ki  dajo  živini  krepko  in  dišečo  hrano.  Dosti  ljudi 
je  na  polju  in  marsikak  voz  naju  sreča;  však  je  vprežen  z  iskrimi 
gosposkimi  konji,  za  katerimi  bi  vešče  oko  vojaškega  remontnika  z 
veseljem  pogledalo.  Pred  vasjo  naletiva  nemara  na  veliko  čredo 
gosi  in  rac,  ki  se  pasejo  na  oskubenem  pašniku,  na  požeti  njivi, 
ali  pa  gagajo  in  brbajo  po  blatnatem  potoku,  umetno  razširjenem 
v  lužo.  V  vaši  sva.  Samé  lične  hiše,  lepo  v  neprekinjeni  vrsti  kakor 
v  mestu;  po  večini  so  pobeljene,  novejše  so  pa  tudi  rdeče  iz  žgane 
opeke,  neometane,  kakor  je  zdaj  šega  po  mestih  in  vaseh  gori  v 
Nemčiji;  vse  gledajo  na  cesto  ali  na  ulico,  ker  njih  pročelje  je  tako 
prikupljivo,  da  jim  ga  ni  treba  skrivati  v  kakšno  temno  in  nesnažno 
dvorišče.  Ako  ste  radovedni  in  mimogrede  pokukate  skozi  odprta 
okna,  zapazite  semintam  fine  okenske  závese  ter  pregrinjala,  in  če 
vam    rože    na    oknih    ne    branijo    pogleda  v  sobe,   zagledate  hišno 

opravo,  ki  bi  lahko  stala  pri  gospodi  v  stanovanju.  Mimo  krásne 
„Národne  škole"  greva,  pa  vzdihneva :  Ko  bi  se  pri  nas  na  Sloven- 
skem  toliko  moglo  dati  za  šolo !  Nápise  vidiva  v  vaši,  ki  kažejo 
blagostanje  in  napredek;  tu  je  selska  parná  mlekarna,  tam  bralno 
društvo,  tu  je  posredovalnica  za  nakúp  poljedelskih  strojev  in  ob- 
enem  delavnica  za  njih  poprave  in  zopet  tam  se  delajo  tvaružki  ali 
kvargeljni,  ki  pod  francoskim  imenom  „formage  du  N."  nosijo  slavo 
hanaške  vaši  daleč  po  svetu.  Dve,  tri  gostilne  vidiva;  ni  jih  preveč 
za  tako  razprostrano  vas.  Vsekakor  bo  treba  stopiti  v  eno,  da  do 
kraja  pregledava  hanaško  vas.  Kateri  bi  dala  prednosť.  Češki  kroni, 
Českému  levu  ali  Moravski  orlici?  Odločiva  se  za  Česko  krono,  ki 
se  sveti  sredi  vaši,  blizu  šole  in  cerkve.  V  čisti  in  zračni  sobi  sediva 
pri  postranski  mizi;  ob  steni  visi  nekaj  čašníkov,  v  veliki  omari  je 
shranjena  majhna  knjižnica  z  Ottovim  naučnim  slovníkom,  na  steni 
mapa  čeških  dežel,  slike  narodnih  buditeljev  in  iz  domače  zgodovine. 
Jezik  se  razvozla,  pogovor  se  nama  vname  od  sladkosti  življenja 
in  od  njega  težav.  O  napredku  in  blagostanju  čeških  kmetov  se 
pogovarjava  in  vmes  prepletavava  slabé  novice,  ki  ste  mi  jih  pri- 
nesli  iz  domovine,  temne  slike,  ki  plaho  gredo  raz  jezik,  o  revščini, 
izseljevanju,  o  mlačnosti  in  podivjanosti  in  o  tlaku  ter  propadanju 
na  jezikovnih  mejah.  Tako  se  nama  je  razvil  dar  govora,  da  govo- 
riva  že  tudi  z  rokami.  V  tem  se  gosti  zbirajo  pri  veliki  mizi  sredi 
sobe.  Zvedavo  se  zdajpazdaj  najine  oči  obrnejo  nanje,  in  tudi  oni 
se  radovedno  ozirajo  na  naju,  ker  slišijo,  da  tako  živo  besedujeva 
v  jeziku,  ki  jim  le  napol  razumljiv  zveni  na  uho.  Ne  traja  dolgo 
in  glava  te  druščine  stoji  pri  najini  mizi.  Priljudno  se  predstaví  — 
vaški  nadučitelj  —  ter  naju  povabi,  da  prisedeva  k  veliki  mizi,  da 
bo  večja  družba.  Preseliva  se,  ker  želiva,  da  bi  se  seznanila  s  ha- 
naškimi  ljudmi.  Samé  Hanake  imava  okrog  sebe.  Čitali  ste  nekje, 
da  so  Hanaki  čvrsti,  samozavestni,  ošabni  ljudje,  ki  prezirajo  tujce 
iu  se  le  med  seboj  ženíjo,  ki  se  s  ponosom  trkajo  na  prsi,  rekoč: 
Mi  smo  Hanáci !  No,  samozavest  ni  slabá  lastnost  in  tujca,  posebno 
žida  korenito  odganja.  Kmalu  se  prepričava,  da  Hanaki  niso  več 
národ,  obdan  s  kitajskim  židom.  Med  dostojnimi  ljudmi  sediva,  med 
ljudmi,  ki  so  razen  nadučitelja  in  učitelja  vsi  kmetje,  pa  kažejo  do- 
stojnost  in  neko  inteligenco  v  vedenju,  besedah  in  na  obrazu.  Ko 
bi  nadučitelj  ne  bil  prepričan,  da  ima  samé  izobražene  kmete  pri 
sebi,  ne  bil  bi  naju  povabil  mednje.  On  je  prvá  oseba  v  vas^  iz- 
obražen,  vesten  gospod,  visoko  spoštovan  in  dobro  plačan.  Čehi 
vedo,  da  ima  on  prihodnost  národa  v  rokah  in  v  svoji  glavi.  Zopet 

se  vname  pogovor.  Oni  naju  izprašujejo  odkod  in  kaj  in  o  naših 
krajih,  midva  izkušava  prodreti  v  njih  življenje,  mišljenje  in  delo- 
vanje.  Hvaliva  jim  naše  vinorodne  gorice,  o  naših  peščenih  pašnikih, 
iztrebljenih  gozdih  in  plitvih  njivah  govoriva  spoštljivo,  a  do  navdu- 
šenosti  se  ne  moreva  povzpeti,  o  naših  turistovskih  športih  govoriva 
previdno,  ker  bi  jih  Hanák  krivo  razumel.  Vsa  družba  naju  z  za- 
nimanjem  posluša  in  gleda,  naposled  reče  nadučitelj:  „Však  po 
svoje  in  kar  more".  Odkrito  poveva,  da  sva  šla  črez  polje  zato  les 
v  vas,  da  vidiva,  kako  se  živi  in  gospodari  na  toliko  slavljeni  Hani. 
To  je  nadučitelju  voda  na  mlin,  in  odstavkoma  zveva  od  njega  vse, 
kar  želiva.  Pripoveduje  nama,  da  deluje  že  trideset  let  na  Hani  in 
da  pozná  to  pokrajino  kakor  svojo  dlaň.  V  prejšnjih  časih  so  se 
sosedi  norčevali  iz  Hanáka,  da  mu  je  dobra  „bochta"  nad  vse  na 
svetu,  a  dandanes  se  mu  več  ne  more  očitati  tesnosrčen  lokálni 
patrijotizem,  ker  poleg  svoje  žirne  pokrajine,  ki  ga  živi  z  mastnimi 
koláči  in  buhtami,  ljubi  tudi  svojo  širšo  češko  domovino  in  mnogo 
žrtvuje  za  češko  idejo.  Da  nama  dokáže  svojo  trditev,  pokaže  na 
tri  tablice,  ki  vise  v  kótu  gostilne  na  steni.  Razlaga  nama,  da  so 
v  onih  tablicah  diplome,  katere  pošilja  osrednja  Šolska  Matica  vsa- 
kemu,  ki  je  daroval  200  K  v  šolske  namene.  Kolikorkrat  se  pošije 
200  K,  tolikrat  pride  diploma.  One  tri  tablice  so  last  vaških  fantov 
—  mladeničev  —  ki  imajo  pod  tablicami  svojo  belopogrnjeno  mizo, 
pri  kateri  se  shajajo  zimskih  večerov.  V  teku  zadnjih  šestih  let  so 
mladeniči  med  seboj  nabrali  600  K,  in  prišle  so  diplome,  ki  so  se 
vtaknile  v  tablice  in  na  slovesen  način  obesile  na  steno,  da  pričajo 
o  narodni  zavednosti  in  požrtvovalnosti  vaške  mladine.  Poleg  tega 
so  pa  lani  poslali  200  K  za  narodno  gledišče,  ki  se  stavi  v  Brnu. 
„To  so  vrli  mladeniči,  kaj?  Letošnjo  jeseň  pošljejo  zopet  svetovac- 
lavski  dar  v  Prago,"  pristavi  z  zanosom  nadučitelj  in  oči  se  mu 
radosti  svetijo.  Dalje  pravi,  da  se  je  občina  zavezala  prispevati  za 
češko  realko  v  Olomucu  po  200  K  na  leto,  dokler  reálke  ne  prevzame 
dežela,  in  da  je  šlo  lani  iz  vaši  vsega  skupaj  500  K  za  šolske  na- 
mene, deloma  v  Prago,  deloma  v  Olomuc.  Midva  poslušava  te  reči, 
potapljava  oči  v  mizo  in  nekaj  naju  zbadá  v  srce,  neprijetna  zavest, 
da  nisva  bila  napram  slovenskim  narodnim  potrebám  tako  darežljiva 
in  požrtvovalna,  kakor  so  ti  kmečki  ljudje,  ki  sede  poleg  naju.  Ni- 
kakor  ne  moreva  drugače,  pa  poveva,  da  se  ume  tudi  v  slovenskih 
krajih  apelirati  na  radodarnost  selskega  ljudstva  in  da  župnik  v  iz- 
podbudo  z  lece  pove,  koliko  so  darovali  fantje  in  dekleta,  koliko 
možje   in   žene  zadnje   štiri  nedelje  pri  darovanjih  za  cerkvene  po- 

trebe  in  v  tekmovanje  primerja,  koliko  je  prišlo  pri  sosednji  župniji 
v  dar  od  istovrstnih  ljudi.  Hanaki  se  pomembno  spogledujejo,  in 
ko  hvaliva  veličastvo  naših  cerkev,  kimajo  z  glavami,  češ,  pobožní 
ljudje  ste  doli ;  to  je  dobro.  O  naših  šolah  pa  modro  molčiva.  Nad- 
učitelj  pa  reče:  „Ko  bi  Čehi  imeli  par  amerikanskih  milijonarjev,  pa 
kaj  stavim,  da  jim  eden  ali  drug  takšen  milijonar  na  svoje  stroške 
postaví  vseučilišče  na  Moravi,  tako  se  je  uveljavil  pri  nas  názor, 
da  je  ono,  kar  ima  posamezni  človek  odveč,  last  celokupnega 
národa.  Morda  pride  čas,  ko  se  bomo  tudi  z  amerikanskimi  milijo- 
narji  lahko  ponášali." 

Kmalu  se  zasuče  pogovor  na  gospodarske  stvari  in  o  samih 
številkah  se  piete  beseda.  Danes  se  gospodarji  zbirajo  v  gostilni 
zato,  da  prenarede  pravila  vaške  zavarovalnice  za  govejo  živino,  na 
katero  so  med  seboj  tako  zavarovani,  da  plačuje  však  živinorejec 
od  živali,  ki  je  nad  6  mesecev  stará,  v  zavarovalnično  blagajno  po 
50  vinarjev  na  leto  od  vsakih  200  K  cenjene  vrednosti  zavarovanega 
živinčeta.  Ako  se  žival  poškoduje  ali  pogine,  se  nagradi  80%  škode. 
Vsako  četrt  leta  se  živina  na  novo  ceni.  Kakor  se  je  izkazalo  v 
zadnjih  štirih  letih,  je  oni  prispevek  po  50  vin.  prevelik,  zato  ga 
hočejo  nocoj  znižati  na  40  vin.  Blizu  500  komadov  živine  imajo 
zavarovane.  Dalje  imajo  v  vaši  govedorejsko  društvo,  ki  je  poskr- 
belo  za  to,  da  se  je  uvedlo  žlahtno  bernsko  pleme  in  se  v  vaši 
več  ne  vidi  mnogovrstna  marogasta  živina  različnih  plemen.  Nad- 
učitelj  vse  natanko  ve  in  pozná,  ker  v  vaškem  živinorejskem  in  v 
krajnem  gospodarskem  društvu  je  odborník  in  vesten  činitelj.  On 
ve,  koliko  je  konj  v  vaši,  koliko  goveje  živine,  koliko  stotin  gosi 
in  rac  se  proda  na  leto  na  Dunaj,  koliko  voz  sladkorne  repe  se 
pridela,  koliko  ječmena  gre  iz  vaši  v  pivovare.  Prijetno  ga  je  po- 
slušati.  Za  čaša  sladkorne  krize  je  imel  že  svoj  náčrt,  kako  obva- 
rovati  kmete  reparje  škode  pri  njih  gospodarstvu.  V  vaši  sta  dve 
društvi  parnega  mlatilnega  stroja.  Oba  stroja  veljata  9000  K.  Vas 
šteje  53  celih  neporušenih  posestev.  Hanaki  svojih  posestev  nikakor 
nočejo  deliti  in  nočejo  imeti  polkmetov  v  občini.  Prigodilo  se  je 
pred  nekaj  leti,  da  je  hotel  vaščan  na  drobno  prodati  svojo  kmetijo, 
a  sovaščani  so  mu  napravili  obstrukcijo  s  tem,  da  so  mu  na  dražbi 
ponujali  práv  nizke  cene  za  posamezne  parcele,  tako  da  je  moral 
umakniti  prodajo  na  drobno  in  je  potem  celo  posestvo  za  par  tisoča- 
kov  draže  prodal  enemu  samému  prekupniku.  Domače  pivo  pijejo,  ki 
jim  izborno  tekne.  V  sosednji  vaši  je  selski  pivovar  in  v  poldrugo 
uro  oddaljenem  mestu  zopet  eden.     Trezni,    delavni  in  za  blaginjo 

vaščanov  vneti  nadučitelj  nama  nadalje  slika  blagostanje  v  vaši,  ki 
ga  s  svetom  in  dejanjem  sam  pospešuje.  Treba,  da  vzameva  svinčnik 
in  piševa,  sicer  si  vseh  številk  ne  moreva  zapomniti.  V  posesti  va- 
ščanov se  nahaja  okolo  300  akcij  samih  narodnih  podjetij,  namreč 
treh  selskih  cukrovarov,  dveh  pivovarov,  sladovne  v  Prostéjovu, 
žganjarne  v  Litovli,  selske  továrne  za  umetna  gnojila  v  Prerovu, 
in  Narodnega  doma  v  Olomucu.  To  znáša  okroglih  60.000  K,  ki 
so  založeni  v  narodni  prospeh,  pa  to  iz  ene  samé  vaši  na  Hani! 

Poslušava  o  razvitku  na  kulturnem  polju.  V  vaši  je  društveno 
živijenje  razvito  skoraj  kakor  v  kakšnem  mestu.  Svojega  Sokola 
ima  in  župan  sam  mu  je  starosta.  Pri  Sokolu  je  „pfednaškovi  odbor", 
ki  skrbi  za  predavanja  v  zimskem  času.  Govornik  se  navadno  po- 
vabi  iz  bližnjega  Olomuca.  Seveda  je  tudi  gasilno  društvo  v  vaši, 
odbor  osrednje  Šolske  Matice  in  javna  knjižnica,  ki  po  posebnem 
odborniku  vsako  nedeljo  od  ene  do  treh  popoldne  izposojuje  knjige 
in  jih  nazaj  sprejema.  V  nečem  je  probujenim  vaščanom  izpodletelo: 
hoteti  so  zasnovati  društvo,  ki  bi  prevzelo  v  ohrano  neko  revno 
gorsko  vas  na  narodnostni  meji  v  severni  Moravskí,  kateri  je  pretila 
nevarnost  nemškega  navala ;  pa  ta  ideja  se  ni  mogla  dodobra  oživeti. 
Neko  društvo  je  v  vaši,  ki  naju  še  posebno  zanima,  in  to  je  Omla- 
dina —  društvo  mladeničev.  Však  gospodarski  sin  plačuje  v  dru- 
štveno blagajno  na  leto  po  2  K,  hlapec  po  1  K.  Kdor  to  plača,  ima 
za  društvo  volilno  pravico;  volijo  se  pa  v  Omladino  starosta  in 
trije  svetovalci.  Namen  društvu  je,  pažiti  na  red  v  mladini  in  ga 
ohraniti;  zanj  je  starosta  odgovoren  županstvu.  Vsako  zimo  priredi 
veselíco  v  večjem  obsegu.  Včasi  se  priredi  tudi  domača  zabáva  v 
kakšni  hiši,  kjer  imajo  za  možitev  godno  hčer.  Mladeniči  naku- 
pijo  mesa,  ki  se  pripraví  v  dotični  hiši,  yse  drugo  pridá  go- 
spodinja;  pa  večerjajo,  na  kar  gre  vsa  družba  v  gostiino  k  poste- 
nému plesu.  Velik  red  vláda  v  mladem  svetu.  O  pretepih  in  pobojih 
ni  nikdar  slišati,  tudi  ponočni  mir  se  ne  kali  z  vpitjem.  Občinski 
tajnik  ima  spominsko  knjigo  ali  dnevnik,  kamor  zapiše  vse  važnejše 
dogodke,  ki  so  zadeli  vas.  In  tam  se  bere,  da  je  pred  več  leti  župan 
kaznoval  starosto  Omladine  z  denarno  globo  in  sramoto,  ker  je 
mladina  zakrivila  neko  nerodnost.  Hanaki  so  zelo  napredni  ljudje: 
nove  gospodarske  stroje  kupujejo  z  veseljem  skoraj  kakor  otroci 
igrače;  pa  tudi  konservativni  so:  v  cerkev  hodijo,  kolikor  je  práv,  in 
kadar  zvoni  angelovo  češčenje,  se  však  odkrije,  četudi  ne  moli  vselej. 

Nadučitelj  prinese  iz  knjižne  omare  debelo  knjigo,  časnik 
„Selské  Listy"   1900.  leta,  kjer  je  v  podlistkih  med  drugimi  opisana 

tudi  njegova  vas.  Ker  misii,  da  bi  mu  sicer  morda  ne  verjela  vsega, 
pa  bere  iz  časnika,  koliko  prihaja  čašníkov  v  vas.  Strmiva,  ko  do- 
zveva,  da  dobiva  vas,  ki  šteje  nekaj  nad  1000  duš,  131  iztisov 
različnih  listov,  in  sicer  prihaja  Český  zverolekár  (živinozdravnik) 
v  22,  drugi  gospodarski  listi  v  35,  politični  časniki  v  56,  revije  v  6, 
humoristični  in  ilustrovaní  listi  v  12  iztisih.  Tri  kmečke-  rodbine 
prejemajo  najdražje  češko  delo,  monumentálni  Ottov  naučni  slovnik, 
ki  bo  stal  več  sto  kron,  ko  bo  dovršen.  Tudi  „Vlastiveda  moravská", 
ki  jo  izdaja  muzejno  društvo  v  Brnu,  obširno  znanstveno  in  na- 
rodno  delo,  se  nahaja  v  dveh  hišah.  Koliko  pride  še  posebej  v 
knjigah  duševne  hrane  v  vas,  to  ni  znano,  vsekakor  pa  mnogo.  In 
nadučitelj  pravi,  da  vaščani  tudi  pridno  čitajo,  kadar  je  čas  za  to. 
Dosti  mladih  vaščanov  pohaja  mestne  šole,  največ  gospodarske  in 
gospodinjske.  V  gospodarskih  šolah  se  je  učilo  12  gospodarjev  in 
sedaj  se  izobraža  10  deklic  na  gospodarski  soli  v  Kromérižu.  Hanaki 
se  neradi  ločijo  od  svoje  domače  vaši,  od  svoje  rodovitne  zemlje 
in  jim  tega  tudi  treba  ni,  zato  ne  tiščijo  preveč  v  srednje  in  visoke 
šole.  Vendar  je  pa  lepo  število  izšolanih  vaščanov,  ki  delujejo  kot 
učitelji,  duhovniki  in  uradniki.  Nadučitelj  ve  imena  vseh  teh  na 
tujem  živečih  imenitnikov,  ponosen  je  nanje,  ker  je  on  večinoma 
vsem  prvé  kali  znanja  zasajal  v  mlada  srca,  še  bolj  pa  zato,  ker  se 
ni  eden  ni  izneveril  svojemu  národu. 

Tako  sva  se  poučila  o  hanaški  vaši,  in  ker  se  dela  večer,  se 
treba  odpraviti  na  obratno  pot.  Nekdo  vrze  droben  novčič  v  orke- 
strijon,  ki  stoji  v  kótu  za  durmi,  in  národná  himna  „Kde  domov 
múj"  zadoni  po  gostilni.  Hvaležno  pogledava  nadučitelju  v  staré, 
dobre  oči  ter  se  posloviva;  kmetje  spoštljivo  vstajajo  in  stiskamo 
si  desnice.  V  rdečem  žaru  tone  solnce  za  nizkimi  češkomoravskimi 
mejnimi  hribi,  ko  korakava  črez  polje  blagoslovljene  Hane  nazaj  v 
mesto.  Spotoma  nekaj  čaša  molčiva,  kakor  bi  urejevala  ono,  kar 
sva  videla  in  slišala.  Potem  se  začneva  živo  pogovarjati  o  hanaški 
vaši,  kateri  prisodiva  glede  na  napredek  in  blagostanje  prvenstvo 
v  vrsti  avstrijskih  vaši.  Spomniva  se  naše  ljube  slovenské  krjaveljske 
vaši,  pa  ji  želiva,  da  bi  kmalu  otresla  svoj  stari  srednjeveški  značaj 
ter  se  pomaknila  više  gori  v  vrsto  naprednih  selišč. 

Pridite  na  Hano,  ako  hočete  videti  umne  in  omikane  kmete! 
Pravijo  vam:  Bodite  kozmopolit!  Dobro.  Slovanskí  svet  je  tako 
velik,  da  ste  v  njem  lanko  kozmopolit:  vse  v  njem  vidite  in  vsega 
se  naučíte. 

Izgubljeni  sin. 

Veselá  zgodba.  Spisal  Makso  Mak. 

(Dalje.) 

ribliža  se  in  obstane  za  trenotek,  ali  razumel  je  malo ; 
ženské  so  govorile  o  Šentpetru,  o  kokoših  in  nekem 
tatu.  Ena  je  omenila  celo  „Zelene  jame".  Pri  tej  besedi 
se  zbude,  kakor  bi  jih  sprožil,  v  Alešu  najlepší  spomini 
na  mladostna  leta,  ko  se  je  igral  s  paglavci  po  cele 
dni  v  „Zeleni  jami". 
„Oh,  to  so  bili  lepi  dnevi  in  pravijo,  da  jih  ne  bo  nikoli  več!" 
začne  zopet  sam  s  seboj  šepetati  in  oči  se  mu  posvetijo,  kakor  bi 
padla  nanje  rosa,  ki  je  oživila  že  uvele,  obledele  spomine.  „V  Ze- 
leno jamo,  jamo,  jamo  .  .  .  Morda  nájdem  tam  tudi  Jurja  .  .  .  Pa 
res,  čisto  práv,  tam  začnem  iskati  in  tako  počasi  proti  Šentpetru..." 
V  „Zeleni  jami"  je  pogledal  za  však  grmiček,  za  vsako  grivo, 
bodisi,  da  je  hotel  videti,  če  je  še  vse  kakor  nekdaj,  bodisi,  da  je 
iskal  Jurja.  Od  tu  se  je  napotil  nazaj  proti  Šentpetru  in  pretaknil 
najprej  kozolce  in  skednje.  Solnce  je  pripekalo,  Alešu  je  Hl  znoj 
s  čela,  da  se  je  moral  neprenehoma  otirati.  Kakor  spehano  živinče 
je  sedel,  kjer  je  zapažil  senco,  sopihal  in  se  oziral  z  očitajočim, 
usmiljenja  prosečim  pogledom  proti  jasnosinjemu  nebu  in  solncu. 
Grlo  se  mu  je  sušilo  in  tudi  želodec  ga  je  začel  opozarjati  na  svojo 
pozabljeno  eksistenco. 

„Ťukaj  ni  nič,  ni  pijače,  ni  jedi,  ni  Jurja,"  modruje  Aleš  Ko- 
laček,  počivajoč  pod  širokim  kozolcem  na  kúpu  suhega,  omamljivo 
dišečega  sena.  „Zdaj  jo  vrežemo  proti  Šentpetru;  pa  ta  vročina,  ko 
bi  imel  samo  kozarec  vode!  ..."  Vse  druge  misii  in  občutki  se 
umaknejo  in  ostane  samo  žeja.  Kakor  zapuščen  od  vsega  sveta, 
opazuje  Aleš  iz  sence  z  opeko  krite  strehe  šentpetrskih  hiš,  nad 
katerimi  gomazi  razbeljeni  zrak  v  komaj  vidnih  vrtincih.  Ta  tisina, 
prijeten  hlad  in  enakomeren  pogled,  kakor  bi  ga  hotel  uspavati. 

„Eh,"  se  otrese,  vstane  in  korači  proti  Šentpetru,  „na  zadnje 
bi  res  še  zaspal.  Jurja  ni  nikjer,  pa  ga  ni  .  .  .  Pa  res,  ne  bi  bilo 
napačno"  —  obraz  se  mu  razvedri  —  „takole,  samo  pol  litrčka 
cvička  in  malo  prigrizniti  .  .  .  tako  kaj  letečega.  Čisto  nič  ne  bi 
škodilo,  pa  tudi  zamudil  se  ne  bi  preveč.  Šentpetrčani  se  razumejo 
na  kurjo  rejo;  oh,  šentpetrska  piščeta!" 

Aleš  se  globoko  zamisli  in  naslajajoč  se  v  dúhu  ob  izrednem 
úžitku,  ki  ga  čaká,  pospeši  korake  po  prašni,  vroči  česti.  Kar  za- 
škripajo  ob  eni  stráni  ceste  vráta.  Aleš  Kolaček  se  zgane  in  obstane ; 
zazdi  se  mu,  da  je  nekdo  mimo  smuknil.  Ogleda  se,  vráta  na  dvo- 
rišče  so  napol  priprta.  In  kdo  bi  bil  mimo  šinil,  ali  pes  ali  človek? 
Vse  je  tiho,  nobenega  človeka  ni  slišati  in  vráta  so  samo  ťako  napol 
priprta.  Ali  ni  to  sumljivo?  Kaj  pa,  ko  bi  se  bil  Juri  skril  pred 
njim?  Previdno  odkrene  vráta  in  stopi  na  dvorišče;  vse  je  mirno, 
na  sredi  stoji  voz  sena.  Stopi  dalje.  Pri  svinjaku  zapazi  zaboj,  pri- 
vzdigne  ga  ...  nič!  Kakor  brez  misii  gleda  predse  in  kakor  v 
polusanjah  ga  šili  nekaj  naprej.  Na  drugi  stráni  svinjaka  opazi  pri- 
slonjeno  lestvo.  Kdo  bi  bil  prislonil  lestvo  in  zakaj  ?  In  vse  je  tako 
tesnotiho,  kakor  bi  nekdo  čepel  skrit  v  kótu  in  si  ne  bi  úpal  dihati. 
Aleš  Kolaček  zleze  oprezno  na  lestvo  in  s  trepetajočo  roko  hlastno 
odpre  vráta.  Ali  skoro  bi  bil  omahnil  od  strahu  z  lestve.  S  straho- 
vitim  kokodakanjem  izfrfotajo  kokoši  iz  kurnika,  v  hipu  nastane  na 
dvorišču  največji  nemir  in  hrup.  Gosi  prigagajo ;  od  nekod  se 
pridreve  psi,  obstopijo  spodaj  lestvo  in  začno  neusmiljeno  lajati. 
Isti  čas  se  zasliši  tudi  surov  moški  glas : 

„Ti  hudič  tatinski!  Joža,  Mica,  Janez!" 

Ko  zleze  Aleš  Kolaček  z  lestve  in  se  ozre  po  dvorišču,  zagleda 
množico  ljudi,  ki  grnejo  proti  njemu.  Divji  obrazi,  delavsko  in  kmečko 
oblečení  možje,  žene  in  otroci  vpijejo,  kolnejo  vse  vprek,  da  ne 
razumejo  drug  drugega;  le  toliko  posnamejo  posamezni,  da  imajo 
pred  seboj  najbrže  tistega  kurjega  tata,  ki  že  pol  leta  krade  po 
Šentpetru,  a  mu  ne  morejo  do  živega. 

„Pa  kako  je  rejen  ta  mrjasec!"  oglasi  se  nekdo  izmed  množice. 

„Vraga,  če  ne,"  mu  odvrne  nekdo  drug,  „če  ga  zalaga  ves 
Šentpeter  s  kuretino  in  jajci!" 

Deček,  skoro  še  otrok,  potegne  Kolačka  za  suknjo  in  mu  za- 
pretí z  drugo  roko:  „Le  čakaj,  ti,  ti  rdeča  kumara,  kje  pa  imaš 
našega  petelina?"  Barabe  se  prerijo  skozi  gnečo  in  obsujejo  Ko- 
lačka s  točo  surovih  dôvtipov;  prebrisani  paglavci  násade  igle  na 
palice  in  od  stráni  zbadajo  Kolačka,  ki  odskakuje  sredi  množice  in 
pri  vsakem  bodcu  zaječi:    „Me!" 

„Ali  boš  na  miru,  ti  koštrun  ižanski,  kaj  pa  meketaš?"  s  temi 
besedami  pristopi  zastavna  ženská,  najbrže  kaka  bojevita  branjevka 
„izza  vode",  in  ga  lopne  z  debelo  roko  po  glavi,  da  mu  skoči  klobúk 
črez  oči.  „Mar  bi  bil  čipe  lovil  po  barju,  pa  ne  poštenih  kur  po 
Šentpetru!  Fej,  ti  pregrešni  kurji  grob!" 

„Ljubljanski  Zvon"  2.  XXIV.  1904.  7 

Kolaček  stoji  prepadel  sredi  tolpe,  niti  ne  sluti,  zakaj  nena- 
doma  ta  divji  nával  mase.  Osebne  dotike  z  veliko  družbo  se  je 
sploh  vedno  ogibal  in  zdaj  je  pádel  kakor  z  neba  med  te  ljudi. 
Koliko  oči  zija  zdaj  vanj,  koliko  ust  se  odpira  pred  njim  in  mu 
káže  zobe !  To  mu  vzame  vso  razsodnost  in  zavest.  Ta  njegova 
onemoglost,  topost  mika,  zabáva,  draži  mäso  do  ekscesa.  Gotovo 
je  bil  vsakdo  v  srcu  prepričan,  da  Kolaček  ni  omenjeni  tat,  da  sploh 
ne  more  biti.  Vse  na  njem  je  pričalo  o  poštenosti:  njegova  rejena, 
nizka  postava,  dobrodušni  obraz,  obleka,  klobúk.  Takšen  ni  lopov, 
narobe,  to  je  tip  poštenega,  korektnega  človeka,  ki  ne  more  nikomur 
lasu  skriviti.  Bas  ta  kontrast  situacije  in  resnice  je  razvnemal  mäso, 
barabe  so  rjovele  od  smeha  in  se  hahljale  kakor  blazne.  Oživel  je 
v  tolpi  tisti  bestijalni  inštinkt,  ki  pozorno  in  hudobno  preži  na  vsa- 
kogar,  ki  se  razlikuje  od  nje,  bodisi  po  stanu,  bogastvu  ali  omiki, 
preži,  da  páde  kateri  od  zgoraj  mednje  po  slučajni  zmoti,  ironiji 
usode.  Kakor  bestije  planejo  na  ubogo  žrtev  in  čuvstvo  podlosti 
triumfira  nad  propalo  velikostjo.  In  v  takih  trenotjih  gine,  se  topi 
duša   mase  v  sladkem   zadoščenju,   v  peklenskem   veselju  škandala. 

V  tem  kritičnem  času  prihiti  na  dvorišče  mestni  redar  in  reši 
Kolačka  iz  nevarne  družbe. 

Hrupno  pozdravijo  barabe  redarja:  „Ga  že  imajo,  ga  že  imajo!" 

Kolaček  je  gledal  okoli  sebe  in  kar  nič  ni  vedel,  kaj  se  ž  njim 
godi.  Mirno  je  odšel  z  redarjem.  Iz  te  omotice  ga  predrami  na  ro- 
tovžu  rohneči  glas  policijskega  komisarja :   „Kako  se  zovete?" 

Kakor  bi  bil  ta  hip  šele  izpregledal,  zapazi  Kolaček  pred  seboj 
v  ogromnem  naslanjaču  majhnega,  suhega  možička  dolgih  in  raz- 
mršenih,  napol  sivih  las,  z  velikimi,  črnoobrobljenimi  naočniki  na 
nosu.  Možiček  skoči  srdito  pokoncu  in  še  enkrat  zarohni:  „Ali 
slišite,  ali  sedite  na  ušesih,  kako  se  píšete?" 

Kolaček  ponižno  in  plaho  zajeclja:  „A  tako,  kako  se  pišem? 
Pišem  se  Aleš  Kolaček  iz  Krakovega." 

„Torej  poslušajte,  Aleš  Kolaček !  Ali  poslušate  ?  Po  resnici  po- 
vejte,  obtožite  se  sami!  S  skesanim  grešnikom  imamo  usmiljenje. 
Kako  pa  stojíte,  ali  niste  bili  vojak?" 

Kolaček  se  vzravna  in  pomoli  v  vsej  okroglosti  in  obilnosti 
svoj  trebuh  pred  komisarja. 

„Trebuh  noter,  prsi  ven !  Jaz  hočem  z  vami  govoriti,  ne  z 
vašim  nesramnim  trebuhom;  ali  slišite,  Aleš  Kolaček?  Torej  kaj  ste 
počeli  v  Kosmačevem  kurníku?" 

To  vprašanje  spraví  Kolačka  v  strašno  zadrego.  Kak  hudir  ga 
je  nesel  v  tisti  kurník?  Tega  vendar  ne  more  povedati,  da  je  ískal 
Jurja  v  kurníku!  To  bi  bila  sramota  za  celo  hišo.  Bliskoma  mu 
sine  v  glavo  misel  in  spomni  se,  da  mu  je  lani  ušel  kanarček.  Brez 
pomisleka  zajeclja:  „Veste,  gospod,  lani  nam  je  ušel  kanarček,  pa 
veste  ..." 

Rezko  mu  seže  v  besedo  komisár:  „Vi  sami  ste  tisti  kanarček. 
Ali  slišite,  Aleš  Kolaček?  Ali  nam  ne  uidete !  Taká  neumnost!  Ali 
slišite,  od  kdaj  pa  zapirajo  Šentpetrčafci  kanarčke  v  kurník?  To  je 
razžaljenje  cele  občine,  ali  slišite?  Seveda,  vašemu  nesramnemu, 
nenasitnemu  trebuhu  zaleže  menda  največji  kopun  toliko  kakor  mali 
ptič  kanarček,  ki  pa  je  popolnoma  nedolžen  v  tej  vaši  današnji 
zadevi,  ali  slišite?  Ampak  vi,  Aleš  Kolaček,  ste  predrzen  lažnik,  za- 
krknjen  grešnik  in  nočete  govoriti  resnice.  Čakajte,  začnem  pa 
drugače.  Povejte  po  resnici,  koliko  ste  pokradli  kuretine,  koliko 
jajec?" 

Kolaček  debelo  pogleda  komisarja  in  vpraša  zategnjeno:  „Jaz 
.  .  .  jajca  kradel?" 

Komisár  skoči  vnovič  iz  naslanjača:  „Kako  pa  govorite?  Kaj 
mislite,  pred  kom  stojíte?"  Pokliče  redarja:  „Hudoklin,  v  „špeh- 
kamro"  ž  njim,  tako  dolgo,  da  se  sposti  in  da  bo  suh  kakor  pajek!" 

Pri  teh  besedah  strepeče  Kolaček  kakor  šiba  na  vodi  in  uvidi, 
da  ni  drugače,  da  mora  povedati  čisto  resnico,  potem  se  pa  naj 
zgodi,  kar  hoče. 

„Odpustite,  gospod!  Veste,  naš  Juri  .  .  .  Juri  je  namreč  moj 
sin  in  ga  že  tri  dni  ni  domov." 

Ni  še  dobro  izgovoril  in  vsi  navzočni  se  na  ves  glas  zakro- 
hotajo.  Celo  strogemu  komisarju  se  porosijo  oči  od  smeha: 

„Hohohó!  .  .  .  Siná  v  kurníku!  Kaj  takega  pa  še  ne  .  .  .  ho- 
hohó!" Komisár  se  uresni  in  vpraša  strogo:  „Ali  slišite,  Aleš  Ko- 
laček, ali  ste  vi  norec,  ali  pa  hočete  vi  nas  imeti  za  norce!  Za 
božjo  voljo,  pomislite  vendar,  kako  oslarijo  ste  izbleknili !  Kdo  išče 
svojega  siná  v  tujem  kurniku!" 

Kolačku  se  kar  stemni  pred  očmi,  misii,  da  se  udira  zemlja 
pod  njim. 

„Hudoklin,"  pokliče  komisár  spet  redarja,  „policijski  zdravnik 
gospod  dr.  Strup  naj  príde  nujno,  da  preišče  duševno  stanje  tega 
človeka.  To  ni  več  normalno,  kar  tu  govori  ta  človek." 

V  par  trenotkih  príde  zdravnik,  se  zapre  s  Kolačkom  v  stransko 
sobo   in   ga   prijazno   povabi,   naj   mu  natanko   razloži  vso  zadevo. 

7* 

Hitro  premotri  zdravnik  dozdevnega  pacijenta  od  nog  do  glave,  da 
li  zasledi  kako  telesno  znamenje  degeneracije  i.  t.  d.  Takoj  spozná, 
da  ima  pred  seboj  normalnega  človeka  iz  boljše  rodovine,  dobro- 
dušnega  in  nedolžnega  meščana,  ki  je  le  vsled  svoje  naivnosti  prišel 
v  konflikt  z  oblastjo,  katera  naivnost  pa  ni  znamenje  duševne  sla- 
bosti, ampak  samo  izraz  značaja  in  osebnosti. 

„Vi  ste  gospod  Kolaček?  Ali  nimate  siná  Jurja?" 
Ves  srečen  vzklikne  Kolaček:  „I  seveda,  Juri  je  moj  sin." 
„Le  mirni  bodite,  gospod  Kolaček!  Nič  se  vam  ne  zgodi,  bila 
je  samo  neljuba  pomotá." 

„Saj  sem  zmerom  dejal  ..." 

Nato  odide  zdravnik  za  trenotek  iz  sobe  in  se  vrne  s  komi- 
sarjem,  ki  prijazno  podá  Kolačku  roko:  „Oprostite,  gospod  Kolaček, 
zgodila  se  je  grda  pomotá"  .  .  .  Zdravnik  spremi  Kolačka  na  ulico 
in  se  prijazno  poslovi:  „Sporočite  doma  gospodu  Jurju,  da  ga  po- 
zdravlja  prijatelj,  dr.  Strup." 

Kolaček  se  kar  ločiti  ni  mogel  od  zdravnika,  ves  čas  ga  je 
nepremično  in  srečno  gledal,  kakor  bi  se  hotel  prepričati,  če  je  ta 
dobri  človek  res  samo  navaden  človek. 


„Za  pet  ran  božjih,  Aleš,  kakšen  pa  si?"  s  temi  besedami 
sprejme  Kolačkova  svojega  moža  na  veži. 

„Beži,  stará!"  jo  zavrne  nevoljno  mož  in  odide  v  sobo. 

„Kje  imaš  Jurja?" 

„Pojdi  si  ga  sama  iskat!" 

Kolačkova  se  prestraší,  še  nikoli  ni  videla  moža,  da  bi  bil  tako 
prepadel  in  ji  odgovarjal  tako  neprijazno. 

Skoro  nato  se  vrne  vajenec,   ki  je  raznašal  kruh  po  Ljubljani. 

„Gospa,"  začne  praviti  paglavec  ves  zasopel,  „kaj  se  je  zgodilo 
našemu  gospodu!  Na  rotovžu  so  jih  zaprli.  Ljudje  pravijo,  da  so 
kradli  jajca  in  kokoši  po  Šentpetru." 

Kolačkova  ploskne  prestrašená  z  rokami :  „Kaj  mi  ne  poves, 
Lojze?" 

Crez  nekaj  čaša  nadaljuje  vajenec,  nemirno  mencajoč  s  koleni : 
„Pa  še  nekaj  vem,  gospa." 

„Kaj,  kaj?  Le  povej,  Lojze!" 

Prebrisani  deček  se  zvito  popraská  za  ušesom ;  kar  z  jezika 
mu  ne  gre,  kakor  bi  čutil,  da  ga  to,  kar  misii  povedati,  nič  ne  briga 
in  da  je  nespodobno,  vtikati  se  v  také  stvari. 

„Onegav  —  pekarjev  Nace  iz  Šiške  —  mi  je  pravil  .  .  .  Tam 
v  „Zvezdi"  sva  se  srečala  . . .  onegav  Nace  mi  je  pravil,  da,"  Lojze 
se  še  enkrat  popraská,  „da  je  videl  našega  mladega  gospoda  v  Šiški, 
tam  v  gostilni  „pri  Štajerki".  Nace  je  rekel,  da  je  krčmarjeva  sala- 
mensko  .  .  .  salamensko  .  .  .  onegava  ..." 

Po  teh  besedah  zbeži  navihanec  iz  veže.  Toliko  ni  fnislil  po- 
vedati,  kar  samo  mu  je  ušlo  iz  ust. 

Kolačkova  zakliče  starega  pomocníka  Petra  in  odide  v  sobo 
za  môžem. 

„Aleš,  pravijo,  da  so  te  zaprli!" 

„No  ...  no,  seveda  po  pomoti.  Saj  pravim,  ti  me  spraviš  še 
živega  v  grob  ...  s  svojo  neumnostjo." 

V  tem  vstopi  pomocník. 

„Peter,  ali  poznáte  v  Šiški  gostilno  „pri  Štajerki"?" 

„Slišal  sem  praviti,  da  se  toči  tam  dobro  vino,  a  jako  drago. 
To  ni  za  nas  delavce,  gospa.  Sama  gospoda  hodi  tja  na  piščance. 
Gostilna  obstojí  šele  par  let,  lani  je  umri  krčmár  in  zdaj  toči  vdova 
sama.  Pravijo,  da  je  neki  jako  lepa  in  da  se  hodijo  od  vseh  straní 
zenit  k  njej." 

„Že  dobro,  Peter." 

Pomocník  odide.  Kolačkovo  je  tako  presenetila  ta  vest,  da  ni 
mogla  izpregovoriti.  Alešu  se  je  nekaj  posvetilo  in  začela  ga  je  ob- 
hajati  dobra  volja.  Tudi  on  je  že  večkrat  slišal,  kako  so  hvalili 
ljudje  pijačo  „pri  Štajerki",  posebno  pa  ocvrte  piške.  Ali  došlej  mu 
sreča  še  ni  ponudila  prilike,  da  bi  se  bil  prepričal  na  svoja  ústa  o 
resničnosti  takega  govorjenja. 

Tudi  pri  kosilu  sta  molčala  zakonska  ves  čas.  Njo  je  nekaj 
skrivaj  težilo,  a  vendar  ni  mogla  z  besedo  na  dan.  Ko  je  v  litru 
že  več  nego  pol  vina  zmanjkalo,  Aleš  ni  več  mogel  prikrivati  dobre 
volje  in  začel  je  ženi  razkladati  dopoldanšnji  dogodek.  Ali  ona  je 
še  vedno  molčala  zamišljena  in  menda  niti  pazila  ni  na  to,  kar  ji 
je  mož  pripovedoval. 

„Ali  si  slišal,  Aleš?"  reče  ona  počasi  po  dolgem  molku.  „Kaj 
praviš?  Še  v  Šiško  boš  moral!" 

„No  ...  no,  Cilka,  le  potolažise!"  namuzne  se  on  milostno 
in  reservirano,  zardi  in  prestaví  v  zadregi  kozarec.  „Če  ne  bo  dru- 
gače,  pa  pôjdem  še  v  Šiško."  Aleš  se  je  trudil,  da  prikrije  svojo 
vznemirjenost,  ki  ga  je  silila,  da  bi  takoj  pobral  klobúk  in  letel 
v  Šiško. 

„To  ni  kar  tako,  Aleš,"  izpregovori  spet  ona  po  daljšem  od- 
moru  in  izvije  se  ji  globok,  bridek  vzdih.  „Kaj  takega  bi  ne  bila 
pričakovala  od  Jurja."  Kolačkova  je  bila  v  tem  oziru  stroga  puri- 
tanka,  niti  v  besedah  ni  bila  dovoljena  nespodobnost  v  njeni  hiši. 
Zato  ji  je  bilo  zdaj  silno  mučno,  govoriti  z  môžem  o  Jurjevi  zablodi. 

„Pomisli,  Aleš,"  nadaljuje  naposled  strogo  in  počasi,  „taká 
pritepenka,  taká  ničvredna  vdova  ...  In  Juri  je  rajši  tam  nego  doma ! 
AH  more  kateri  človek  tako  pozabiti  vso  čast  in  spodobnost?  On 
iz  bogate  in  postené  hiše,  in  ona  .  .  .  Aleš,  Aleš,  samo  po  kom 
se  je  vrgel  ta  fánt?    Po  meni  gotovo  ne,   moja  vest  je  čistá." 

Pri  teh  besedah  povesi  Kolaček  oči  in  zardi,  kakor  bi  se  čutil 
zadetega,  in  nerodno  se  zaziblje  na  stolu.  Cecilija  mu  začne  na 
dolgo  in  široko  razlagati  vse  nevarnosti  za  to  in  ono  življenje,  ki 
prete  družini  radi  Jurjeve  lahkomiselnosti.  „In  toliko  sem  se  trudila 
ž  njim  in  upala !  In  zdaj  naj  bi  se  mi  pogubil  za  ta  in  oni  svet, 
na  ljubo  hudobní  zapeljivki?" 

Alešu  se  je  začela  smiliti,  ko  je  tako  tožila  in  vzdihovala,  in 
kakor  je  bil  po  svoji  naravi  mehak  in  notranje  labilen,  pristopen 
vsakemu  jačjemu  vtisku,  posebno  če  je  prihajal  od  resne  in  skrbne 
Cecilije,  tako  so  ga  popolnoma  prevzele  njene  skrbi  in  misii  in 
čimdalje  bolj  se  mu  je  jasnilo,  da  se  bliža  veliká  nesreča.  Čast, 
blagoslov,  mir,  bogastvo  hiše,  vse  uniči  lahko  taká  zapeljivka.  Na 
však  način  je  treba  hitro  rešiti  Jurja  iz  teh  krempljev. 

„Torej  hodi,  Aleš,  lepo  se  obleci,  natakni  prstane  in  vzemi 
zlato  uro,  da  ne  bodo  mislili,  da  si  kako  nihče.  Moško  nastopi, 
bodi  hud!  Juri  mora  takoj  s  tabo  domov,  njej  pa  povej,  kar  za- 
slúži .  .  .  Počasi  hodi,  da  se  ne  upehaš,  za  grme  in  v  senco  ne 
sedaj,  lahko  zaspiš  in  vse  ti  pokradejo.  Le  krepko  govori  ž  njo! 
Zdaj  odpri  ústa  in  se  potegni  za  svoje  pravice  ...  Ne  bodi  kakor 
kameň  na  česti,  ki  si  ne  more  pomagati  z  mesta  ne  naprej  ne  nazaj. 
Sicer  pa,  bogve  kako  spet  opraviš  in  če  mi  ne  narediš  spet  kake 
neumnosti  ..." 

„Kakšno  neumnost?  Ne  bodi,  ne  bodi,  Cilka!"  Aleš  se  hitro 
praznično  preobleče,  priveže  si  črno  kravato,  svečano  naniza  prstane 
in  pripne  na  telovnik  debelo  zlato  verižico  z  zlato  uro.  Tako  se  je 
običajno  oblačil  samo  ob  praznikih  in  nedeljah  in  tako  je  vselej  rad 
šel  med  ljudi  z  okrepljeno  samozavestjo  in  visokim  ponosom. 

„Pa  še  palico  vzemi!  Mož  brez  palice  je  kakor  vol  brez  roga." 

(Dalje  prih.) 

Morje. 

Spisal  E.  Kristan. 
II. 

eljko  je  maturiral  z  dobrim  uspehom  in  njegovi  starši  so 
želeli,  da  bi  šel  študirat  medicino.  Toda  on  se  ni  mogel 
odločiti  za  to.  Bal  se  je  kirurškega  noža  .  .  . 

Sedaj  je  večkrat  premišljal  sam  o  sebi.  Priznával 
si  je  včasi,  da  njegove  misii  še  ne  morejo  biti  zrele.  V 
življenju,  ki  se  je  bolj  in  bolj  razkrivalo  njegovim  očem, 
je  nahajal  vse  polno  neumljivih  pojavov.  Svoje  lastno  bitje  je  več- 
kral  izkušal  razuditi,  spoznati  samega  sebe,  toda  uspeh  je  bil  jako 
majhen.  In  moral  si  je  priznati :  ne  razumem  se.  Samo  to  se  mu 
je  zdelo  povsem  gotovo,  da  je  v  njem  nekaj  strašnega,  kar  se  obudi 
vselej,  kadar  je  razburjen.  In  bili  so  čaši,  ko  se  je  nenavadno 
lahko  razburjal,  včasi  tako  silno,  da  ga  je  hotelo  notranje  besnenje 
kar  ugonobiti.  Menil  je,  da  so  to  samo  momenti  in  da  bode  togota 
popolnoma  izginila,  ako  bode  izkušal  premagovati  samega  sebe, 
zlasti  pa,  ako  pride  v  také  razmere,  da  njegova  ježa  ne  bode  imela 
pôvodov  izbruhniti.  Tolažil  se  je  tudi  s  tem,  da  ostane  razburjenost 
vklenjena  v  njegovih  prsih,  in  s  tem,  da  še  nikdar  ni  uresničil 
groznih  misii,  ki  so  ga  včasi  tako  mučile.  Ali  zdravnik  vendar  ni  hotel 
postatí.  Tisti  nož  —  tisti  nož ! . .  .  To  bi  bilo  morda  vendar  nevarno. 

Veljko  je  bil  nenavadno  krepak;  kadar  so  se  napele  mišice 
po  njegovih  rokah  in  nogah,  je  čutil  v  sebi  moč  peterih.  In  ta  sila 
je  iskala  prilike,  da  bi  se  kje  pojavila.  Vrhutega  ga  je  mikalo  morje 
in  tujina.  Skratka:  naznanil  je  svojim  staršem,  da  bi  rad  postal 
mornar.  Mati  je  zaplakala,  oče  pa  zaklel,  ko  jima  je  razkril  svoj  namen. 

„Misliš  li,  da  sem  te  zato  pošiljal  v  gimnazijo,  da  uganjaš  sedaj 
také  búrke?  To  si  kar  izbij  iz  glave!  Dvanajst  let,  fante  neumni, 
dvanajst  let  —  ali  si  se  učil  matematike?  Ako  bi  bil  hotel  imeti 
pomorščaka,  bi  te  bil  lahko  iz  spodnje  gimnazije  spodil  na  morje. 
To  so  muhe,  fante,  razumeš?" 

Veljko  ni  ta  večer  odgovoril  ničesar.  Drugi  dan  pa  je  šel  zopet 
k  očetu  in  mu  dejal,  da  pôjde  vsekakor  na  morje. 

„Ako  mi  dovolíte,  grem  lahko  v  višjo  mornarsko  šolo  in  po- 
stanem častnik ;  ako  pa  ostanete  trdi,  móram  iti  na  ladjo  in  vstopiti 
za  navadnega  mornarja.  Grem  pa  vsekakor." 

Oče  udari  s  pestjo  ob  mizo,  hoteč  tako  jasno  dokazati,  da  so 
sinove  ideje  neumne.  Ali  bil  je  v  zadregi,  ker  mu  ni  mogel  tega 
dopovedati  z  besedami.  In  po  precej  nemem,  a  vendar  hudem  boju 
je  zmagal  Veljko.  Po  počitnicah  je  šel  v  višjo  mornarsko  šolo. 

Slavki  je  bilo  vseeno.  V  mestu  ni  mogel  ostati,  kajti  v  tem 
gnezdu  ni  bilo  ne  vseučilišča,  ne  drugih  višjih  šol,  torej  je  bila 
ločitev  neizogibna.  Njegova  nakana  pa  ji  je  celo  prijala,  zakaj  misel 
na  morje  je  bila  zanjo  vedno  spojená  z  drugimi  mislimi  na  nena- 
vadne  dogodke,  doživljaje,  na  viharje  in  pustolovščine,  na  južne  in 
severne  kraje. 

Torej  na  morje!  .  .  . 

Počitnice  so  bile  krátke;  obema  so  minile  prehitro.  Spoznala 
sta  to  šele  na  večer  pred  Veljkovim  odhodom.  Slavčin  oče  je  dal 
mladeniču  mnogo  dobrih  svetov,  opomnil  ga  je,  naj  se  paži  izkuš- 
njav  v  „velikem  mestu",  potem  pa  se  je  poslovil,  kajti  v  navadni 
njegovi  gostilni  so  ga  že  pričakovali  stari  prijatelji. 

Veljko  pa  je  ostal  še  pri  Slavki.  Razkladal  ji  je  svoje  náčrte 
za  bodočnost.  Postane  pomorski  poročnik,  potem  kapitán,  dobival 
bo  vedno  večje  ladje  in  enkrat  se  zgodi  kaj  velikega.  On  še  ne  ve, 
kaj,  a  sluti,  da  se  mora  nekaj  zgoditi.  Morda  pride  njegova  ladja 
v  veliko  nevarnost,  on  jo  reši  in  tako  doseže  slavo  in  .  .  . 

„In  kaj  še?  Vedno  fantaziraš  o  bodočnosti,  pa  niti  ne  veš,  da 
že  sedaj  živiš.  Kaj  veš,  kaj  se  nekoč  zgodi?  In  pa  —  vse  priča- 
kuješ  od  slučaja.  Kaj  pa  sam?  Ali  —  ali  —  práv  nič  ne  misliš  na 
to,  da  odhajaš." 

Veljko  je  vzdihnil. 

„No,  tak  si.  Zdaj  vzdihuješ  I  Hahaha!  .  .  ." 

V  njenem  smehu  je  bilo  nekaj  bridkega  in  divjega,  česar  še 
ni  nikdar  opazil.  Pa  Slavka  mu  ni  dala  čaša,  da  bi  premišljeval. 

„Včasi  si  mi  dejal,  da  me  ljubiš.  Tudi  jaz  sem  bila  tako  ne- 
umna,  da  sem  ti  rekla  nekaj  podobnega.  Sploh  sva  bila  oba  neumna. 
Kdo  naj  veruje,  da  se  ljubiva?  Ti  niti  ne  veš,  kaj  je  ljubezen. 
Morda  si  kaj  čital  o  njej  v  latinskih  verzih.  A  kaj  bi  tvoje  knjige 
vedele  o  ljubezni?  O,  jaz  vem,  jaz  vem!" 

„Slavka,  kaj  govoriš!  Da  ne  bi  vedel,  kaj  je  ljubezen?" 

„Da,  da,  ti  ne  veš  tega.  Tak  lipov  bog  naj  bi  vedel,  kaj  je 
ljubezen,  in  naj  bi  sam  znal  ljubiti? —  Pusti  me!"  je  vzkliknila,  ko 
je  položil  svojo  roko  na  njeno.  „Pusti  me!  Ljubezen  mora  biti 
nekaj  ognjevitega,  nekaj  gorečega,  nekaj  mogočnega,  ah  —  nekaj 
veličastnega  —  a  ti?  —  ti?" 

Njen  glas  se  je  povzpel  nekam  v  neznane  višave.  V  očeh  ji 
je  svetil  skrivnosten  ogenj,  tako  plamenit,  da  ji  Veljko  ni  mogel 
dolgo  gledati  vanje.  Ona  pa  ga  ni  skoro  niti  videla.  Duša  ji  je 
bila  odsotna  v  čudni  deželi  ustvarjajoče  in  pogubljajoče  ljubezni, 
katero  je  včasi  sanjala,  če  je  bila  dolgo,  dolgo  sama. 

Veljko  ni  vedel,  kaj  naj  bi  mislil.  Ta  hip  je  bilo  to  dekle 
zanj  pravá  uganka.  Rad  bi  bil  kaj  rekel,  a  na  misel  mu  ni  prišlo 
nič,  práv  nič.  Ona  pa  se  je  še  bolj  vnemala. 

„Pojdi,  pojdi !  Pozno  je  že.  Jutri  odideš.  Če  hočeš,  mi  včasi 
kaj  piši.  Vidiš,  danes  mora  biti  jasno.  Morda  nájdeš  tam  zunaj  v 
svetu  kos  ledu,  ki  bo  pristojal  tvoji  lesenosti,  in  potem  se  vzemita. 
No  —  meniš,  da  sva  prvá  otroka,  ki  sta  si  nekaj  čaša  domišljala, 
da  se  ljubita,  in  končno  sta  spoznala,  da  sta  bila  grozno  neutnna?" 

„Slavka!" 

Veljko  ni  mogel  več  prenašati  njenih  besed.  V  njegovih  prsih 
se  je  zopet  budila  tista  tajná  divjost.  One  gube  med  očmi  so  se 
mu  nabirale  in  ustnice  so  se  mu  jele  tresti. 

„Slavka!"  je  kliknil  še  enkrat. 

„Kaj  ti  je  ?" 

„Tega  ne  trpim!  Da  je  moja  ljubezen  neumnost,  tega  ne  trpim." 

„V  najinih  letih  je  še  marsikaj  drugega  neumnost." 

„Kaj  mi  mar  let!  Povej  mi  naravnost:  ali  si  se  takrat  lagala, 
ko  si  mi  rekla,  da  me  ljubiš?" 

Njegov  glas  je  bil  hripav  in  na  licu  se  mu  je  že  jasno  od- 
rážala notranja  razburjenost.  Misii  so  se  mu  kalile  in  oči  so  bile 
kakor  zalite,  motne.     Ves  tajni  bes  se  je  dvigal  v  njem. 

Slavka  je  opazila  izpremeno  njegovega  bitja.  To  jo  je  dražilo. 
En  hip  je  bila  opojená,  omotena,  novi  prizor  jo  je  silno  prevzel. 
Ali  premagati  se  ni  dala.  Povedati  je  morala,  kar  ji  je  prišlo  na 
misel  prvi  trenotek,  ko  jo  je  vprašal,  ali  se  je  lagala. 

„Lagala?  Pravzaprav  sem  se  lagala.  A  vedela  nisem  tega.  Tudi 
tebi  ne  zamerim.  Menil  si,  da  govoriš  čisto  resnico.  Kaj  hočeš? 
Bila  sva  neumna!" 

„Slavka!  .  .  .  Slavka!" 

Bil  je  grozen  videti.  V  njegovih  očeh  je  bilo  nekaj  rdečega, 
po  licu  so  mu  plavale  majhne  sence,  prsi  so  se  mu  burno,  a  težko 
dvigale,  v  glavi  pa  mu  je  bilo,  kakor  bi  mu  bila  polna  raztoplje- 
nega  svinca.  V  rokah  je  čutil  krč,  ki  mu  je  napenjal  mišice,  krčil 
pesti  in  jih  dvigal. 

„Slavica!  ...  Ne  reči,  da  je  bila  laž!  Ne  reči,  da  me  ne 
ljubiš!  Ubijem  te,  ako  rečeš  to  .  .  ." 

„Ha  ha  ha!  Laž  je  bila,  kajpada  .  .  .!" 

Tudi  njen  smeh  ni  bil  popolnoma  naraven.  Ali  Veljko  je  bil 
tak  kakor  razjarjena  gozdna  zver.  Prežal  je  na  njene  besede  z  izbu- 
ljenimi  očmi,  in  ko  je  izrekla  „kajpada",  je  planil  kvišku,  ne  vede, 
kaj  dela.  Težko  se  mu  je  vila  beseda  „laž"  petkrat,  šestkrat  iz  grla, 
njegove  roke  pa  so  pograbile  Slavko  za  vrat  in  ga  stiskale,  stiskale . . . 

Bil  je  močan,  a  tudi  Slavka  ni  bila  slabotna.  Razvil  se  je  gro- 
zovit  boj ;  Slavka  ga  je  suvala  v  prsi,  praskala  ga  je  po  licu,  potem 
je  z  vso  močjo  zamahnila  proti  njegovi  glavi.  Zadela  je  lestenec, 
ki  je  stal  na  mizi,  sveča  je  padla  na  tla  in  preproga  je  začela  tleti. 
Ta  hip  se  je  Veljko  zavedel.  Izpustil  je  Slavko,  z  nogo  je  stri  ogenj 
na  tleh,  potem  pa  en  trenotek  buljil  predse,  naenkrat  se  je  vrgel 
na  divan,  z  rokami  zakril  lice  in  zaplakal  kakor  otrok. 

Slavka  ni  pazila  na  to.  Z  rokami  si  je  popravila  lase,  po- 
gladila  obleko  in  počasi,  počasi  se  je  obrnila  k  divanu.  Njene  oči 
so  bile  veliké  in  sijajne.  Prsi  so  ji  valovale  in  v  srcu  se  ji  je  dvigalo 
nekaj  neznanega,  kar  je  bila  včasi  nekam  tajno  slutila . . .  Mislila  je, 
da  mora  pograbiti  Veljka  in  ga  pritisniti  na  prsi  in  poljubiti  ga  vroče, 
kar  le  more.  Ves  ogenj  njenega  srca  je  silil  v  tisti  zaželjeni  poljub. 
Že  je  pristopila  korak  bliže  k  divanu,  a  ta  hip  je  bila  zopet  močna. 

Brez  naglaska  je  dejala  Veljku : 

„Vstani!  Pojdi  domov!  Pojdi  spat!" 

Veljko  je  opotekaje  se  vstal  in  pádel  na  koleno.  Ona  pa  je 
zamahnila  z  roko  in  rekla  še  enkrat:  „Pojdi  spat!" 

Veljko  ni  mogel  izpregovoriti  nobene  besede  ter  je  odšel.  Ko 
je  čula,  da  je  zapri  vráta  na  hodniku  za  seboj,  je  pristopila  k  oknu 
in  ga  odprla.  Videla  je,  kako  je  izginil  v  temi.  A  dolgo,  dolgo  je 
še  strmela  v  zvezdnato  noč. 

Pozno  je  legla  v  posteljo.  Ugasnila  je  svečo,  a  vendar  se  ji 
je  zdelo,  da  je  soba  svetla,  polna  neke  magične  lúči. 

In  v  njenem  srcu  je  pelo: 

„Ljubim  ga,  ljubim  ga,  ljubim!  .  .  ." 

III. 

Ko  se  je  Veljko  drugi  dan  odpeljal,  ni  utegnil  več,  da  bi  se 
bil  poslovil.  A  spomin  sinočnjega   večera  ga  je  pekel  v  dnu  srca. 

Za  Boga,  kako  je  bilo  mogoče?  Kakšno  zver  imam  v  sebi? 
Kakšen  razbojnik  sem?  —  In  ona!   Sedaj  je  končano!  Morda  si  je 

bila  izmislila,  da  me  prej  ni  ljubila.  Hotela  me  je  dražiti,  saj  me  je 
vedno  rada  dražila.  A  sedaj  —  sedaj  je  resnica,  saj  ni  mogoče 
drugače  !  Kako  naj  bi  ljubila  takega  razbojnika !  .  .  .  Samo  en  hip, 
da  bi  mogel  stopiti  prednjo  pa  ji  reči,  da  je  bil  blazen,  in  prositi 
jo,  naj  mu  odpusti! 

A  ni  mogel  k  njej.  Čas  je  bil  prekratek  in  sploh  ni  bilo  pri- 
ložnosti. 

Ko  je  šel  mimo  njene  hiše  k  pristanišču,  si  skoro  ni  úpal 
dvigniti  oči  k  njenemu  oknu.  Šele  ko  je  bil  na  oglu,  ga  je  pre- 
vládala silná  želja.  Trenotek  je  obstal  in  se  ozrl. 

Slavka  je  stala  pri  oknu  z  robcem  v  roki . . .  Planil  je  naprej . . . 

Kaj  je  pomenil  tisti  robec?  Ali  pozdrav?  Mu  je  li  sama  od- 
pustila? Ali  je  plakala?  .  .  .  Kakšni  dvomi  in  kakšno  trpljenje !  .  .  . 

Veljko  je  prišel  na  ladjo,  prispel  v  novo  mesto,  a  jedva  je 
opazil  vse  to.  Izprva  se  je  izkušal  potolažiti,  da  je  Ijubezen  sicer 
izgubljena,  ali  da  mu  je  Slavka  gotovo  odpustila.  Ali  neopaženo 
so  se  te  misii  obrnile;  odpustila  ali  ne  odpustila,  to  še  malo  po- 
mení ;  a  Ijubezen,  Ijubezen  —  kaj  je  ž  njo !  Če  ne  ljubi  njega,  dobi 
drugega  ...  In  to  je  bila  najhujša  bol.  Ljubosumnost  se  je  zopet 
dvigala  v  njegovi  duši  in  vse  sovraštvo  do  onega,  ki  mu  jo  ugrabi. 

Do  onega  .  .  .  do  koga  pravzaprav? 

Njegova  bol  je  bila  preveliká,  da  bi  bil  sploh  mogel  mirno 
misliti.  Nekaj  dni  se  je  opotekal  po  mestnih  ulicah,  kakor  bi  bil 
pijan,  vedno  s  tistim  znanim  občutkom,  da  mora  storiti  kaj  groznega. 
Končno  se  je  pomiril.  Vpisal  .se  je  na  mornarski  soli  in  z  delom 
se  je  izkušal  iznebiti  čuvstev.    Oh,  kako  je  bilo  to  težko !  .  .  . 

A  kdo  ve?  —  Morda  se  vendar  moti.  Saj.ga  je  imela  nekoč 
rada  in  Ijubezen  menda  ne  izpuhti  kar  tako.  Tisti  večer  je  bil  sicer 
grozen,  ali  zakaj  naj  bi  pokopal  vse  nade,   predno  se  prepriča? 

Nemiren  je  sedel  ter  pisal  pismo,  na  papir  pa  so  mu  kapljale 
debele,  vroče  solze.  To  pismo  je  bilo  težko  pisati.  Da  bi  bil  napísal 
vse,  kar  je  čutil  in  mislil,  deloma  čutil,  ne  da  bi  tisto  tudi  mislil, 
bi  bil  moral  napisati  celo  knjigo.  A  ko  je  vzel  pero  v  roke,  ni 
vedel  enega  stávka.  Da  bi  znal  vsaj  začeti!  Ali  kaj  naj  pravi,  kako 
naj  jo  nagovori? 

Pet  ur  je  pisal. 

Ko  je  položil  pismo  v  poštni  nabiralnik,  mu  je  nekoliko  od- 
leglo.  Mučile  so  ga  še  vedno  ražne  misii,  a  tisto  grozno  trpljenje 
zadnjih  dni  je  vendar  pojenjalo.  Nekako  milo  mu  je  postalo,  kakor 
bi  se  bilo  vse  omehčalo  v  njem.  Vso  dušo  mu  je  izpolnilo  sočutje 

in  usmiljenje.  Sel  je  v  kavarno,  kjer  se  je  vedel  precej  neokretno, 
ker  došlej  še  ni  nikdar  zahajal  v  javne  lokale.  Sedel  je  k  oknu, 
popil  črno  kavo  in  gledal  na  ulico.  Kmalu  je  prišel  neki  znanec 
in  se  mu  pridružil.  Hotel  se  je  pogovarjati  ž  njim,  toda  Veljku  se 
ni  ljubilo  prazne  slame  mlatiti.  Srce  mu  je  bilo  prepolno. 

Po  ulici  je  šel  berač  in  to  je  Veljka,  ki  navadno  ni  bil  senti- 
mentalen,  globoko  dirnilo.  „Moj  Bog!"  je  vzkliknil,  „to  je  pravza- 
prav  grozno.  Tak  revež !  In  koliko  je  takih !  Ne  morem  se  iznebiti 
očitanja,  da  je  greh,  ako  trosim  denár  za  také  nepotrebnosti,  kakor 
je  črna  káva." 

Znanec  se  mu  je  smejal  in  potem  mu  je  izkušal  logično  do- 
kazati,  da  on  ni  kriv  beračevega  siromaštva  in  da  mu  tudi  ne  bi 
mnogo  pomagal,  ako  bi  resigniral  na  svojo  črno  kavo.  Ali  v  Veljku 
ni  govoril  razum,  temveč  srce  —  in  to  ga  je  bolelo. 

Prihodnje  tri  dni  je  bil  ves  zbegan.  Ali  mu  Slavka  pač  od- 
govori?  In  kaj  mu  odpise?  Včasi  je  šel  po  ulici  mirno,  počasí,  a 
vendar  ni  videl  ničesar;  hodil  je  mimo  prodajalnic,  prišel  je  na 
obrežje,  srečaval  je  ljudi,  ogibal  se  je  izvoščekom,  ne  da  bi  opazil  kaj. 

Cetrti  dan  še  ni  bilo  nobenega  odgovora.  Njegov  nemir  je 
naraščal  .  .  in  ôsmi  dan  je  bil  resno  bolan.  Zjutraj  je  šel  v  šolo, 
a  na  poti  je  občutil  tako  slabost,  da  se  je  moral  vrniti.  Legel  je 
zopet  v  posteljo.  Po  vseh  udih  ga  je  treslo,  kakor  bi  imel  mrzlico, 
in  razgreta  mladeniška  domišljija  mu  je  dopovedovala,  da  bode  moral 
umreti.  Telo  mu  je  še  bolj  oslabelo,  drhtel  ni  več,  v  postelji  pa 
končno  tudi  ni  mogel  več  obstatí.  Oblekel  se  je  in  zlezel  zopet  na 
prosto.  Komaj  se  je  gibal.  In  v  prsih  ga  je  peklo  .  .  . 

Kaj  bode  to?  .  .  .  Umreti  bode  moral! 

Šel  je  v  mestni  park  in  poiskal  prostorček  na  prazni  klopí 
med  grmovjem,  kamor  je  prišlo  malo  ljudi.  Vse  bolečine  zadnjih 
dni  so  se  zopet  obnovile;  zdelo  se  mu  je,  da  se  sam  sebi  smili,  in 
plakal  je,  da  bi  se  bil  kameň  omehčal.  Naposled  ni  imel  več  solza 
in  tako  je  bil  potrt,  da  ni  mogel  več  čutiti  bolesti.  Tedaj  je  počasí 
vstal  in  nekako  kljubovanje  se  je  začelo  gibati  v  njegovi  duši. 

„Saj  vendar  nisem  več  otrok!  Pa  kaj,  in  če  me  tudi  ne  ljubi. 
Ako  umrem,  je  itak  vseeno.  Ona  bode  krivá,  ona.  Ako  pa  ozdravím 
—  kaj!  Naj  le  ne  misii,  da  je  ona  sama.  Takoj  si  poiščem  drugo. 
Ali  pa  —  ne.  Ne  zaljubim  se  tako  hitro.  Sedaj  bodem  izbiral.  Kadar 
pa  nájdem  svoj  ideál  in  se  oženim,  jo  obiščem  pa  ji  pokažem,  da 
sem  tudi  brez  nje  lahko  srečen  ..." 


E.  Kristan:  Morje.  109 


Ta  hip  pa  se  je  domislil,  da  je  tudi  moških  mnogo  na  svetu 
in  —  Slavka  je  lepa.  Koliko  ženinov  bode  iztegovalo  roke  po  njej ! 
Tudi  ona  bode  lahko  izbirala  in  lahko  našla.  Pred  oči  mu  je  stopila 
slika.  Videl  jo  je  ob  objetju  drugega,  ki  jo  je  privijal  na  prsi  in 
poljuboval.  In  zopet  mu  je  bilo,  kakor  bi  moral  zblazneti. 

Sam  ni  vedel,  kako  je  prišel  domov.  Vlekel  se  je  kakor  senca, 
in  ko  je  prišel  v  svojo  sobo,  je  pádel  onemogel  na  divan.  Nekaj 
ga  je  dusilo,  da  bi  bil  glasno  zastokal,  toda  iz  grla  in  iz  prsi  se 
mu  ni  mogel  izviti  noben  glas.  Dolgo  je  ležal  na  divanu;  misii  so 
mu  ginile,  občutki  so  mrli.  Naenkrat  je  skočil  na  noge.  Plašno  in 
vprašujoče  se  je  ozrl  po  sobi.  Bilo  mu  je,  kakor  da  se  je  nekaj 
zgodilo,  a  ni  vedel  kaj.  Tedaj  mu  je  pogled  obtičal  na  mizi.  Oči 
so  se  mu  razširile  in  roke  zadrhtele. 

„Kaj  je  to?  .  .  .  Pismo!" 

Njeno  pismo! 

Sedaj  mu  je  dvajset  let,  a  tako  otroško  boječega  in  upajočega, 
plašno  radostnega  čuvstva  ni  imel,  ko  mu  jih  je  bilo  komaj  deset. 
Nikdar  še,  nikdar.  Bal  se  je  odpreti  to  pismo,  ali  pa  so  mu  bili 
tresoči  se  prsti  preslabi,  da  bi  bil  odtrgal  omot.  Buljil  je  v  papir 
s  čudnim,  motnim  pogledom.  Naposled  je  sedel  na  stôl  pri  oknu  in 
počasi  prerezal  ovitek. 

Najprvo  je  pogledal  podpis,  kakor  ne  bi  bil  vedel,  čigavo  je 
pismo. 

„Slavka!  Slavka!" 

Že  to  ga  je  razveselilo.  Čital  je  njeno  ime;  ta  hip  mu  je  bilo 
to  skoro  toliko  vredno,  kakor  bi  stala  ona  sama  tukaj.  In  pa  — 
Slavka.  Podpisuje  se  samo  s  krstnim  imenom! 

Oh,  ti  neumni  Veljko!  Od  otročjih  nog  se  poznata;  kako  pa 
naj  bi  se  drugače  podpísala? 

„Oh,  ti  neumni  Veljko!"  —  to  je  bilo  tudi  v  pismu  .  .  .  „Da, 
da,  ti  neumni  Veljko,  dasi  si  dve  leti  starejši  od  mene.  Ali  ti  nisem 
rekla,  da  ne  poznáš  ljubezni,  da  ne  veš  ničesar  o  ženskem  srcu  in 
o  njegovih  čuvstvih?  Ako  bi  bil  tako  velik  filozof,  kakršnega  si  se 
včasi  delal,  bi  bil  moral  že  tisti  večer  vedeti  vse  in  razumeti  vse. 
Zakaj  pa  mi  nisi  pogledal  v  oči?  Nikdar  prej  te  še  nisem  imela 
tako  rada  kakor  tisti  večer.  Ne  vem  natančno,  kaj  mi  pišeš.  Drugikrat 
precitám  tvoje  pismo  bolj  pozorno.  Sedaj  mi  še  vse  črke  plešejo 
pred  očmi.  Samo  to  ti  povem,  da  si  neumni  Veljko,  ampak  moj 
neumni  Veljko.  Ali  je  to  dovolj?  Ali  hočeš  še  več?  Slišiš,  moj  Veljko, 
samo  moj   Veljko   in  jaz  tvoja,  samo  tvoja  Slavka!    Zakaj?  —  Kaj 

mi  mar,  zakaj?  Čutim,  da  te  ljubim,  pa  najsi  bode  pametno  ali  pa 
neumno.  Ljubezen  je  menda  vedno  neumna;  ako  je  pametna,  pa  ni 
ljubezen.  Tako,  tu  imaš  odlomek  moje  filozofije.  In  zdaj  zbogom  .  .  . 
Čakaj  .  .  .  Tega  pisma  ne  odpošljem  danes.  Čakaj  malo !  Trpi  malo ! 
Ako  ne  trpiš,  itak  nisi  vreden  moje  velikánske  ljubezni,  ti  neumni 
moj  Veljko!  Majhno  kazen  si  sploh  zaslúžil.  Torej  na  svidenje  — 
tvoja  Slavka  ..." 

Opišite  sijaj  solnca,  kadar  vzhaja  v  majú,  opišite  škrjančkovo 
pesem,  kadar  se  dviguje  v  jutranji  zrak,  opišite  vonj  rože,  kadar  se 
je  ravno  razvila  iz  popka  .  .  .  tiste  nebeské  sreče,  ki  jo  je  Veljko 
čutil  ta  hip,  ni  mogoče  opisati. 

„Trpi  malo!  Neusmiljena  .  .  .  malo!  Da  ves,  koliko  sem 
pretrpel !  A  kaj  sedaj  to !  Saj  je  končano,  končano  in  sedaj  je  vse 
dobro." 

Popoldne  je  bil  Veljko  zopet  zdrav  kakor  tista  pelargonija,  ki 
je  cvetla  na  njegovem  oknu. 


(Dalje  prih.) 


In 

vklenili  so  jih  hlapci 
milijone  revežev  — 
in  v  okovih  so  jokali 
in  čakali  deležev. 

Smrt  je  ternu  delež  bila, 
ječa  drugemu  temná. 
Ta  v  nebesá  je  poletel  — 
drugi  pádel  v  dno  pekla. 

Tudi  jaz  sem  bil  obsojen, 
kazen  moja  —  bridka  smrt. 
In  v  tej  hudi,  hudi  uri 
prosil  sem  Boga  potrt: 

„Čuj  me,  Otec  Ti  nebeški, 
rad  prišel  bi  v  dno  pekla!" 
Kje  je  pekel?  —  Tam  je  pekel, 
sredi  njenega  srca! 

B.  Baebler. 

Prešeren  v  Moravčah. 

Spominska  črtica.  Makso  Pirnat. 

.rug  za  drugim  mi  odhajajo  s  tega  sveta  prijatelji,  sosedje 
in  znanci  v  mojem  rojstnem  kraju.  Nabralo  sé  jih  je  že 
precejšnje  število  tistih,  katere  sem  bil  ob  odhodu  v  tuji 
svet  ostavil  doma  čile  in  krepke,  veseleče  se  svojega 
zdravja  in  svoje  lepe  Moravské  doline,  ki  so  pa  v  teku 
dolgih  let  mirno  pozaspali  v  smrtno  spanje. 
Najprvo  je  zgrmel  v  zgodnji  grob  orjaški  sosed  Rjavšek.  Pred 
odhodom  v  ljubljanske  šole  me  je  še  kaj  lepo  ostrigel  na  balin  in 
obljubil,  da  me  o  postu  obišče  v  Ljubljani  in  mi  prinese  za  pirhe 
sladkih  milih  rožic.  A  prišel  je  post,  in  Rjavška  ni  bilo  v  Ljubljano. 
Umri  je  nenadne  smrti  v  gozdu.  Za  Rjavškom  je  šel  moj  stari 
ded  —  nepozabni  Peletov  oče.  Kmalu  za  njim  se  je  poslovil  pri- 
jazni  mejaš  Molek,  tisti,  ki  je  znal  tako  umetno  igrati  in  bobnati 
s  prsti  po  mizi.  Moj  boter  Brdar  se  je  upiral  smrti  nad  osemdeset 
let,  naposled  pa  je  tudi  njega  strla  bela  žena  in  dati  je  moral  slovo 
svojemu  prijaznemu  domu,  bujno  rastočim  svojim  gozdom,  ki  se 
pričenjajo  takoj  nad  njegovo  hišo,  ter  oditi  tja  doli  na  moravško 
pokopališče,  na  katero  se  tako  lepo  vidi  izpred  praga  Brdarjeve  hiše. 
Pričetkom  letošnje  zime  se  je  naveličal  življenja  tudi  nad  de- 
vetdeset  let  stari  Martinka  v  Moravčah.  Bil  je  najstarejši  mož  v  ob- 
sežni  moravskí  župniji.  Martinkova  hiša  stoji  na  tisti  stráni  moravské 
vaši,  koder  prihajamo  vanjo  mi  Tustanci  in  z  nami  vred  Vrhpoljci, 
Javorščani,  Trojičani  in  velik  del  Zagorjanov. 

Starega  Martinka  sem  spoznal,  ko  sem  bil  začel  hoditi  v  ljudsko 
šolo  v  Moravce.  Bil  vam  je  to  majhen,  precej  rejen  mož.  Na 
obličju  se  mu  je  po  navadi  brala  zadovoljnost  in  dobra  volja,  kateri 
je  dajal  dúška  z  glasnim  žvižganjem.  Redno  je  imel  pri  sebi  nju- 
halni  tobak  in  ga  rad  vsakemu  ponudil,  s  komer  je  že  prišel  skupaj. 
Natančneje  sem  se  seznanil  ž  njim,  ko  smo  se  on,  njegov  sin 
France  in  jaz  vozili  skupaj  na  našem  vozu  v  Ljubljano  v  šolo  ali 
pa  domov  na  počitnice.  V  tistih  lepih  časih  še  ni  drdrala  nová  kam- 
niška  železnica,  katero  sedaj  porabljajo  moravški  dijaki.  Mi  smo  se, 
dokler  smo  bili  še  premladi  in  preslabi  za  pot,  vozili  z  vozom  od 
doma  pa  noter  v  Ljubljano.  Bile  so  to  lepe  vožnje  po  gladki  Du- 
najskí   česti,    in    nič    nam    ni    delo,    kadar    smo    zavili    z  mogočne 

Dunajské  ceste  na  naše  moravské  razdrapane  kolovoze,  po  katerih 
so  se  nam  pošteno  pretresle  kosti. 

Na  teh  vožnjah  sva  se  bila  torej  še  natančneje  seznanila  in 
spoznala  z  Martinkovim  očetom.  Dobra  znanca  sva  ostala  tudi  tedaj, 
ko  sem  pohajal  še  višje  razrede  srednjih  šql  in  naposled  odrinil 
na  dunajsko  vseučilišče.  Kolikokrat  sem  prenočil  v  njegovi  hiši  pri 
njegovem  sinú  Francetu,  svojem  šolskem  tovarišu,  kadar  me  je  za- 
hitela  noč  v  Moravčah  in  se  mi  ni  ljubilo  po  noci  hoditi  v  pol  ure 
oddaljeno  rojstno  vas  —  Zgornji  Tustan.  In  še  danes  se  z  veseljem 
spominjam  tistih  prijetnih  večerov,  ko  smo  pri  Martinku  kuhali  čaj 
ali  včasi  celo  napravili  kako  jed,  seveda  po  svojih  originalnih  receptih. 
Domači  sin  Anzelj,  sloveči  godec,  nas  je  zabával  s  svojimi  búrkami 
in  s  svojim  pristnim  moravškim  humorjem,  stari  Martinka  je  pa 
sedel  tam  na  zapečku  in  se  dobrohotno  smejal  naši  mladostni  raz- 
posajenosti. 

Ej,  to  so  bile  veselé  ure,  kakor  so  bile  prijetne  tudi  tiste  ure, 
katere  smo  presedeli  včasi  na  klopi  pred  Martinkovo  hišo  in  po- 
slušali  starega  hišnega  gospodarja,  kateri  nam  je  vedel  povedati 
vedno  toliko  lepega  in  toliko  zanimivega  iz  tistih  časov,  ko  je  po 
Moravški  dolini  gospodaril  stari  rod,  osoren  sicer,  a  dobrodušen, 
semintja  malo  ošaben,  kakor  je  že  sploh  Gorenjcem  prirojeno,  a 
živec  v  lepi  slogi  in  medsebojni  prijaznosti.  Kako  si  je  starec 
večkrat  poželel  nazaj  teh  lepih  dni,  ko  je  vládal  po  celi  dolini 
duh  edinosti  in  ni  bilo  sledu  o  tisti  prepirljivosti  in  o  umetno 
vzgojenem  sovraštvu,  ki  razdvaja  danes  vaši  in  ruši  celo  lepi  dru- 
žinski  mir. 

Tako  sva  sedela  s  starim  Martinkom  pred  njegovo  hišo  ne- 
kega  septembrskega  večera  leta  1900.  Po  vročem  dnevu  je  nastopil 
prijeten  hlad.  Solnce  se  je  poslavljalo  od  Limbarske  gore;  po 
Grmačih  so  se  tiho  plazili  zadnji  njegovi  žarki,  doline  se  je  pri- 
jemala  pa  že  lahna  senca.  Krepki  kmečki  fantje  so  mimo  naju  vozili 
mogočno  naložené  vozové  dišeče  otave,  za  vozoví  pa  so  stopala 
brhka  dekleta,  ena  z  grabljami  na  plečih,  druga  noseč  posodo,  v 
kateri  je  gospodinja  prinesla  koscem  prigrizek,  ki  se  daje  delavcem 
ob  štirih  popoldne  in  katerega  pri  nas  imenujejo  popoldanico.  Midva 
z  Martinkom  sva  zadovoljno  ogledovala  vračajoče  se  kosce,  pozdrav- 
Ijala  jih  in  jim  odzdravljala  ter  kramljala  o  starih  in  novih  zgodbah. 

Tekom  pogovora  nama  nanese  govorica  na  veselico,  katero 
smo  nameravali  dijaki  napraviti  v  prid  Prešernovega  spomenika  v 
Lukovici  na  bližajoči  se  Mali  Šmaren. 

Ko  omenim  Prešernovega  imena,  se  môžu  razjasni  lice,  vidi 
se  mu,  kakor  bi  se  zatapljal  v  dávne,  dávne  spomine.  Potem  pa 
pravi:    „No,  imenitnega   pesnika  Prešerna  sem  jaz  osebno  poznal." 

Jaz  ga  vprašam :  „O,  to  je  zanimivo !  Kje  sta  pa  zadela  skupaj?" 

Mož  začne  pripovedovati :  „Ťukaj  v  Moravčah  je  bil,  in  tukaj 
sem  se  seznanil  ž  njim.  Bilo  je  pa  to  takole.  Tega  bo  že-  šestdeset 
let,  ko  se  pripeljeta  nekega  poletnega  dne  dva  gospoda  iz  Ljubljane 
in  obstaneta  v  tedaj  najbolj  sloveči  moravskí  gostilni  „na  Mlaki". 
Tam  je  sedanja  Klopčarjeva  gostilna.  Pri  nas  doma  že  ne  vem, 
kakšno  delo  smo  imeli.  Kar  dobim  jaz  in  pa  moj  brat,  ta,  ki  je 
bil  pozneje  oženjen  pri  Robovcu  v  Rudniku,  z  Mláke  naročilo,  naj 
prideva  tja.  Tam  da  sta  dva  gospoda,  ki  bi  rada,  da  bi  jima  midva 
zapela  kake  domače  fantovske  pesmi,  katere  onadva  zapisujeta.  Po 
naju  sta  zato  poslala,  ker  sva  bila  midva  tedaj  najboljša  pevca  v 
celi  Moravški  dolini.  Midva  se  ne  obotavljava  dolgo.  Popustiva  delo, 
se  nekoliko  preoblečeva  in  stopiva  radovedna  proti  Mlaki,  kjer  je 
tedaj  stregla  domácim  in  tujim  gostom  prijazna  in  zgovorna  do- 
máca hči  Pepca.  Vstopiva  v  gostilno. 

V  kótu  pri  beli  javorjevi  mizi  sedita  tista  dva  gosposko  oble- 
čená Ljubljančana.  Prijazno  naju  pozdravita  in  povabita,  naj  prisedeva. 
Bila  sta  jako  prijetna  možaka,  stará  tako  okoli  štirideset  ali  malo 
črez.  Zato  smo  se  tudi  hitro  razumeli  in  spustili  v  živahen  pogovor, 
posebno  ko  nam  je  dobro  vino,  ki  se  je  točilo  na  Mlaki,  razvezalo 
jezike. 

Gospoda  seveda  kmalu  napeljeta  govor  na  domače  pesmi, 
katere  smo  tedaj  prepevali  fantje.  Rečeta  tudi,  da  naj  pokličeva  še 
par  drugih  fantov  moravških,  s  katerimi  smo  tedaj  skupaj  popevali. 
To  sva  tudi  rada  storila,  da  je  bil  zbor  večji  in  mocnejší. 

Mi  veseli  zapojemo  eno  domačo  za  drugo.  Kar  jih  známo,  vse 
mora  priti  na  vrsto.  Tisti  gospod,  ki  se  je  med  pogovorom  izdal 
za  Kastelica,  pridno  zapisuje  naše  popevke  in  nas  večkrat  povpraša, 
če  kaj  ne  razume  dobro.  Drugi  gospod  pa,  kateri  se  nam  je  tudi 
naposled  razodel,  da  je  pravdarski  doktor  Prešeren  iz  Ljubljane, 
nas  zamišljeno  posluša  in  včasi  tudi  malo  pritisne  k  našim  glasovom. 

Pesem  se  je  vrstila  za  pesmijo,  vmes  pa  je  prihajal  na  mizo 
firkelj  za  firkljem. 

Prešeren  me  je  prisilil,  da  sem  moral  dodati  tudi  par  pesmic, 
katerim  sem  sam  zložil  nápev  in  besede;  kajti  tedaj  sem  bil  še 
kampeljc,  da  malo  takih.  Posebno  mu  je  dopadla  tista,  katero  sem 
bil  zložil   enkrat  vrh   Grmač,   ko  sem    od  ondi   zagledal   lepo  Mo- 

ravško  dolino.    (Martinka   mi  je    tu  povedal  par  práv  ličnih  kitic  te 
pesmi,  katerih  si  pa  žal  nisem  zapísal.) 

Tako  nam  je  hitro  minil  dan  in  napočil  večer.  Ljubljančana 
sta  se  morala  posloviti  in  odriniti.  Za  slovo  smo  jima  zapeli  še 
eno,  posebno  ganljivo.  Pred  odhodom  mi  je  naročil  Prešeren,  naj 
še  zapíšem  kako  pesem,  katera  nam  ta  večer  ni  prišla  na  misel,  in 
naj  mu  ta   zapisek  prinesem  v  Ljubljano. 

Rad  sem  doktorju  izpolnil  njegovo  željo.  Ob  prvi  priliki,  ko 
sem  šel  v  Ljubljano,  sem  vzel  s  sabo  zapisek  nekaterih  pesmi,  ka- 
terih nismo  bili  tisti  večer  zapeli  na  Mlaki.  Poiskal  sem  Prešerna 
v  Chrobatovi  pisarni  in  mu  izročil  svojo  reč.  Doktor  je  povedal 
Chrobatu,  kdo  da  sem,  in  nato  me  je  Chrobat  povabil  z  doktorjem 
vred  k  sebi  na  kosilo.  Spočetka  sem  se  bránil,  kajti  med  tako  visoko 
gospodo  jaz  kmečki  človek  ne  bi  rad  jedel,  a  naposled  sem  se  moral 
vdati. 

Ko  opoldne  sedem  pri  Chrobatu  k  mizi,  prineso  najprvo  na 
mizo  mesno  juho.  Bila  je  pa  baš  sobota,  katero  smo  tiste  čase 
praznovali  še  z  ostrim  postom.  Zato  se  nekaj  čaša  nočem  pritakniti 
juhe.  Ko  se  mi  pa  začno  gospodje  smejati  in  ko  vidim,  kako  dobro 
jim  gre  v  slast,  začnem  tudi  jaz  jesti. 

Imeli  smo  se  pri  kosilu  práv  dobro.  Pili  smo  izborno  vince. 
Dobra  kapljica  in  pa  prijaznost  gospodov,  vse  to  me  je  spravilo 
v  židano  voljo.  Pozabil  sem,  da  sedim  med  gospodo,  in  se  práv 
tako  dobro  imel,  kakor  bi  sedel  doma  med  svojimi  vrstniki  v  go- 
stilni  na  Mlaki. 

Tako  sem  bil  dvakrát  skupaj  z  Prešernom.  Pozneje  ga  nisem 
več  videl.  Zvedel  sem  pa  za  njegovo  smrt  v  Kranju.  Inako  se  mi 
je  storilo,  da  je  moral  tako  učeň  mož  pa  tako  zgodaj  iti  pod  zemljo." 

Ta  zanimiva  črtica  iz  Prešernovega  življenja,  ki  mi  jo  je  tisti- 
krat  povedal  stari  Martinka,  mi  je  zelo  ugajala.  Vpletel  sem  jo  v 
svoj  govor,  ki  sem  ga  govoril  o  Prešernu  pri  zgoraj  omenjeni  dijaški 
veselici.  Občinstvu  je  nenavadno  dopadlo,  ko  je  zvedelo,  da  se  je 
mudil  slávni  pesnik  Prešeren  tudi  v  naših  domačih  krajih. 

Poročilo  o  smrti  starega  Martinka  pa  mi  je  zopet  vzbudilo 
spomin  na  Prešernov  izlet  v  Moravce.  In  tedaj  sem  sedel  in  napísal 
to   potezico  iz  Prešernovega  življenja,    da  jo  zvedo  tudi  širši  krogi. 

Ker  že  baš  govorimo  o  Prešernu,  naj  navedem  o  njem  še 
nekaj,  kar  sem  tudi  zvedel  od  starega  Martinka. 

Da  je  bil  Prešeren  prijatelj  navadnih,  predmestnih  gostilen,  to 
je  znana  stvar.    Nekoč  zopet  zve  o  taki  gostilni.    Točilo  se  je  tam 

dobro  dolenjsko  vino  in  gostom  sta  stregli  lepi  domáci  hčeri.  Eno 
kakor  drugo  je  mikalo  Prešerna.  Napoti  se  nekoč  v  omenjeno  go- 
stilno.  Čudno  se  mu  pa  zdi,  da  se  gostilničarka  kakor  tudi  njeni 
hčerki  vedejo  proti  njemu  nenavadno  tuje  in  hladno.  Komaj  da  so 
mu  dali  pijače.  Prešeren  si  je  kmalu  raztolmačil  stvar.  Mislil  si  je: 
ženica  je  najbrže  jako  pobožná  in  zato  ne  bi  rada  videla,-  da  bi  za- 
hajal  v  njeno  gostilno  jaz,  razvpit  brezverec  in  bogsivedi  kaj  še,  ter 
ji  morda  še  naposled  odgnal  druge  postené  goste.  Prešeren  si  je  znal 
pomagati !  Ko  gre  drugič  v  omenjeno  krčmo,  vzame  s  seboj  nekega 
znanca,  ki  je  znal  dobro  peti  in  tudi  nekoliko  na  klavír  brenkati. 
Ko  prideta  v  gostilno  in  naročita  pijače,  sede  Prešernov  znanec  h 
klavirju,  ki  je  stal  v  kótu,  začne  igrati  neko  tedaj  posebno  priljub- 
ljeno  Marijino  pesem,  pa  še  peti.  Tudi  Prešeren  pristopi  in  pomaga 
po  svoje.  Končno  se  približajo  tudi  mati  in  hčeri.  Zadnjo  kitico  so 
že  vsi  skupaj  peli!  Krčmarica  se  je  mahoma  izpremenila  v  svojem 
vedenju  proti  Prešernu.  Saj  je  spoznala,  da  ne  more  biti  napačen 
človek,  ako  zna  popevati  Marijine  pesmi.  Prešeren  je  bil  poslej  še 
večkrat  gost  pri  pobožní  oštirki  in  pri  njenih  zalih  hčerkah  ter  je 
prebil  med  njimi  nekatero  prijetno  urico. 

Zlatorog.  Národná  pravljica  izpod  Triglava.  A.  Aškerc.  Ljubljana  1904. 
L.  Schwentner.  Cena  1  K  60  v.  Naše  ustno  ali  ljudsko  slovstvo  je  storilo  umetni 
slovenskí  kniiževnosti  morda  vec  uslug,  nego  si  marsikdo  misii.  Zdi  se  mi  pa,  da 
se  je  ta  strán  pri  tistih  slovenskih  slovstvenikih,  o  katerih  imamo  sploh  kritično 
pisane  življenjepise,  navadnopremalo  vpoštevala.  Gotovo  ve  že  však  gimnazijski  učenec, 
da  je  n.  pr.  Vodnik  stopil  šele  tedaj  na  pravo  stezo  umetniškega  stvarjanja,  ko  je  začel 
—  ravnajoč  se  po  znanem  Zoisovem  opominu  —  pisati  in  pesniti  v  narodnem  dúhu ; 
tega  pa  je  mogel  bolj  ali  manj  spoznavati  le  iz  ustnega  slovstva.  In  res  vemo,  da  je 
bil  Vodnik  če  ne  prvi  pa  gotovo  med  prvimi  nabiralci  narodnega  blaga,  iz  katerega 
je  jemal  cesto  i  snov  i  obliko.  Ta  resnica  pa  že  pri  Prešernu  ni  toliko  uvaževana 
zato  tudi  tisto  deloma  neopravičeno  strmenje,  odkod  je  vzel  pesnik  že  v  tisti  dobi 
tako  pristno  naroden  slog  in  spoznal  pravi  Slovensko -kranjski  duh,  ki  nam  odseva 
iz  njegovih  umotvorov.  Da  je  porabil  včasi  celo  kako  snov  iz  narodnega  slovstva, 
to  je  seveda  vsem  znano.  Práv  odtod  si  moramo  tudi  razlagati,  da  je  Levstik  napísal 
razmeroma  tako  zgodaj  prvo  klasično  delo  slovenské  próze,  namreč  Martina  Krpana, 
ki  je  pravi  tip  slovenskega  človeka  izza  naših  „lepili"  patrijarhalnih  časov.  Levstik 
je  bil  dovolj  pošten  mož,  da  nas  je  sam  opozoril  na  svoje  vire,  ki  so  mu  tekli  iz 
slovenskega,  pa  seveda  tudi  srbskega  narodnega  pesništva.  Zato  je  tudi  Stritar  proti 
Levstiku  vkljub  svojemu  laščanstvu  nekaka  zračna  prikazen,  ker  nima  skoro  nikake 
dotike  z  narodnim  slovstvom.  Jaz  pripisujem  njegovo  zablodo  —  naj  se  mi  oprosti 

ta  blasfemični  izraz  —  da  nam  je  namreč  v  začetku  70ih  let  podal  enega  „Zorina", 
práv  ternu  dejstvu,  da  ni  nikoli  práv  občutil  sile  narodnega  slovstva  ter  se  popolnoma 
vdal  evropstvu.  Kdor  hoče  vsaj  nekoliko  spoznati  velikansko  razliko,  ki  obstojí  z 
ozirom  na  domačnost  in  slovenstvo  med  Prešernom  in  Stritarjem,  naj  primerja  le 
sonetna  venca  obeh  pesnikov.  Práv  nič  se  torej  ne  bojim  izreči  osebnega  prepričanja, 
da  bo  za  kakih  10—20  let  slovstvena  zgodovina  Stritarja  ocenjala  le  kot  reforma- 
torja  oblikovne  stráni  v  naši  književnosti,  drugače  pa  se  bo  priznávalo,  da  ni  v  po- 
trební organski  zvezi  z  razvijajočo  se  mlado  književnostjo.  Kdo  se  bo  torej  čudil, 
če  so  Stritarjevi  učenci  v  tej  smeri  šli  naravnost  naprej !  Tisti  pa,  ki  so  morda  ne 
vede  in  po  duševní  sorodnosti  Levstika  priznávali  za  vodníka,  tisti  niso  nikoli  práv 
izgubili  stĺka  z  narodnimi  tradicijami.  Med  temi  bi  v  prvi  vrsti  imenoval  Jurčiča, 
ki  je  menda  v  najboljših  svojih  umotvorih  razpletel  in  izobrazil  le  predmete  iz  na- 
rodnega slovstva;  tu  velja  omeniti  „Desetega  brata"  in  pa  „Lepo  Vido",  ki  pa  se 
mu  ni  dovolj  posrečila  zato,  ker  ni  zadostno  poznal  obmorskega  zraka  in  morské 
poezije,  ki  veje  iz  imenovane  národne  pesmi.  Pesniki  in  pripovedniki  minorum  gen- 
tium  so  seveda  vedno  peli  in  pripovedovali  „po  narodnih"  motivih,  ali  navadno  so 
izšle  iz  takih  kovačnic  le  slovenské  —  indijanarice.  V  novejšem  času  čutim  sapo 
ki  káže  na  obrat.  Morda  je  značilno  znamenje  za  to,  da  so  se  jele  izdajati  Trdinove 
„Bájke",  ki  so  vredne  sestrice  grobega  Martina  z  Vrhá.  V  nemalo  zaslugo  štejem 
jaz  O.  Zupančiču,  da  se  je  zavedel  tako  brzo  na  eternih  višinah  in  krenil  lepo  po- 
šteno  v  svojo  divno  Belo  Krajino,  odkoder  nam  je  presenečenim  prinesel  toliko 
pristno  domačega  cvetja,  ki  v  resnici  diši  po  domači  zemlji.  Kar  se  pa  tiče  Cankarja, 
sem  že  večkrat  povedal  svoje  misii,  naj  pristavím  le,  da  so  veleugoden  vtisk  na- 
pravile  name  baš  besede,  ki  jih  je  zapísal  o  prvem  zvezku  Trdinovih  zbranih  spisov. 
Že  iz  tega  površnega  pregleda,  mením,  se  razvidi,  kako  neopravičeno  je  mnenje, 
da  naše  narodno  slovstvo  ni  bogato  poetičnih  snovi,  ki  bi  jih  mogel  obdelati  dober 
pesnik  ali  pripovednik.  Seveda  nevedni  in  topi  kritiki  radi  ne  pripoznavajo  svojega 
ozkega  obzorja,  zato  tem  raje  absolútno  govore.  Na  drugi  stráni  seveda  to  ljudsko  slovstvo 
ne  more  biti  tako  kakor  morda  srbsko  ali  rusko,  saj  česar  národ  ni  doživel,  česar 
ni  občutil,  tega  tudi  ne  more  dati  iz  sebe,  ne  more  izobraziti  v  poetičnih  umotvorih ; 
to  velja  práv  tako  gotovo  pri  narodih  kakor  pri  posameznikih.  Zato  ne  bomo  pri. 
čakovali,  da  bi  slovenskí  narodni  pevec  pel  o  zmagovitih  kraljih,  o  slavovenčanih 
zmagah,  o  blišču  in  bogastvu.  Pa  saj  ni  to  poetično,  kar  nastopa  z  mamečim  pompom, 
marveč  tisto,  kar  izvira  iz  fino  čutečega  srca,  bistro  opazujočega  in  ostro  sodečega 
urna.  Res,  da  ne  sodimo  več  tako  zanosno  o  ustnem  narodnem  slovstvu  kakor  ob 
začetku  XIX.  veka,  to  pa  velja,  da  je  tradicijonalna  književnost  vendarle  najzvestejša 
zgodovina  notranjega  življenja  národov. 

In  Aškerc?  On  je  sicer  imel  prednike,  pri  katerih  se  je  res  da  marsikaj  naučil, 
vendar  to  ni  moglo  drugače  vplivati  nanj  kakor  v  formalnem  oziru.  Kakor  je  prvo- 
biten  in  samonikel  v  liriki  Prešeren,  tako  si  je  na  epičnem  polju  Aškerc  sam  krčil 
pot;  prvi  je  imel  pred  seboj  Vodníka,  drugi  celo  nekoliko  dobrih  zgledov,  vendar 
sta  oba  umetnika  prinesla  s  seboj  tako  krepko  umetniško  osebnost,  da  bi  ne  bilo  postalo 
tudi  ob  manjkanju  omenjenih  vzornikov  njuno  umetniško  stvarjanje  bistveno  dru- 
gačno.  Aškerc  je  bil  kot  epik  vedno  dovolj  blizu  svojemu  národu  in  njegovi  zgodo- 
vini,  dasi  je  pel  in  zlagal  tudi  také  reči,  kakršne  bi  bil  mogel  zložití  však  drugi 
evropski  pesnik.  V  svojem  najnovejšem  umotvoru  pa  je  obdelal  snov,  ki  jo  je  vzel 
naravnost  iz  národne  zakladnice,  iz  ustnega  narodnega  slovstva.  Da  je  imenovana 
pravljica  polna  velepoetičnih  momentov,   to  je  gotovo,  vendar  bi  širšemu  občinstvu 

to  ne  bilo  tako  prišlo  do  seznanja,  da  ni  iste  snovi  obdelal  že  drug  pesnik,  ki  je 
ovil  priprosto  pričo  s  podkupljivo  subjektivno  poezijo.  Ta  pesnik  —  R.  Baumbach 
—  je  tujec,  vendar  je  dovolj  dobro  zadel  značaj  slovenskega  bitja,  in  zlasti  v  lepem 
Funtkovem  prevodu  se  človeku  kar  nič  ne  zdi,  da  bi  imel  pred  seboj  delo  tujega 
umetnika.  Že  to  dejstvo  mora  zainteresirati  človeka,  ko  vzame  v  roke  novo  delo 
domačega  pesnika;  izbrati  si  za  svoj  umotvor  snov,  ki  jo  je  zelo  srečno  obdelal  že 
drug  umetnik,  že  to  káže,  da  je  pesnik  samozavesten,  da  je  njegova  pesniška  duša 
našla  pri  predmetu  mnogo  še  neizraženih  črt.  Aškerc  je  vtisnil  svojemu  „Zlatorogu" 
resnično  svojo  osebnost  in  pesniško  posebnost,  vendar  bi  ne  trdil,  da  je  obdelal 
snov  bolj  po  dúhu  slovenskega  razumevanja  te  pravljice.  Práv  to,  kar  je  novega  in 
posebnega  v  tem  spisu,  to  je  črpal  pesnik  iz  svojega  bitja,  iz  svojega  razuma,  ki 
pa  je  po  evropsko  obrušen.  Baumbachova  poezija  je  priprosto  idilna,  oklepajoča  se 
takorekoč  snovi  samé,  zato  ne  zapazimo  pri  tem  toliko  umetnika  —  tujca.  Aškerc 
pa  je  s  posebno  skrbnostjo  črtal  tiste  poteze,  ki  so  v  snovi  le  naznačené,  zato  je 
imel  mnogo  prilike  jemati  iz  svojega.  „Zeleni  lovec"  v  Aškerčevem  spevu  ni  dosti 
podoben  bitjem,  ki  nastopajo  v  slovenskih  narodnih  pravljicah;  pesnik  je' napravil 
iz  njega  nekakega  Mefista,  o  katerem  pa  ne  morem  trditi,  da  je  to  slovenskí  Me- 
fisto.  To  je  bitje,  ki  ima  dovolj  podobnih  črt  z  enakimi  prikaznimi  drugih  slovstev; 
seveda  je  ta  trajni  lik  podrejen  snovi  in  osnovi  dela,  pa  le  deloma.  Od  druge  podobe 
začenši  lovec  Bojan  sploh  ne  nastopa  več  kakor  človek,  marveč  kot  igrača  tega 
zlobnega  démona.  Dobro  vem,  da  je  ta  „Zeleni  lovec"  deloma  v  objektivnost  postavljena 
človeška  strast,  pa  se  zopet  ne  ujema  popolnoma  z  Bojanovim  stanom  in  duševnim 
obzorjem.  V  resnici  je  Aškerc  preveč  ljubezni  naklonil  svojemu  Mefistu,  zato  pa  je 
ta  lik  nekako  zadusil  vse  drugo  dejanje.  Vsa  modrost  in  ona  sofistika,  ki  jo  tradira 
ta  čudoviti  Zeleni  lovec  —  Mefisto,  cesto  ni  opravičena,  cesto  tudi  ne  razumljiva. 
Zato  se  mi  zdi,  da  zadenejo  tudi  pesnika  besede,  ki  jih  govori  Bojan  svojemu  pre- 
zgovornemu  filozofu: 

Vrag  vzemi  čudno  tvoje  modrovanje! 
Besede  temne!  Kaj  jaz  maram  zanje! 
Ako  bi  ne  imel  pomislekov  proti  kompoziciji,  bi  se  z  vso  dušo  oklenil  tega 
velezanimivega  lika,  dasi  sem  bil  večkrat  v  zadregi,  kako  bi  spravil  ta  in  oni  njegov 
izrek  v  splošno  soglasje.  Sploh  se  mi  zdi,  da  je  povedal  marsikaj  ta  „Zeleni  lovec" 
na  ljubo  lepi  poetični  podobi,  zanosni  misii,  originálni  ideji.  Ta  Aškerčev  ep  ima 
polno  poetičnih  krasot,  ki  bodo  bolj  ali  manj  zabrisale  nedostatke  v  kompoziciji. 
Prelep  je  že  úvod,  kjer  Bojan  visoko  vrh  planin  pozdravlja  ob  krasnem  jutru  svoj 
dom,  svoje  divne  gore,  ki  jih  ljubi  kakor  slepo  svojo  mater.  Rojen  in  vzgojen  v 
sveti  prostosti  si  želi  le  še  primerne  moci,  goram  enake: 

O,  ko  bi  bil  še  jaz  tako  močan! 
Ljubezen,  ki  ga  vleče  v  nižavo,  ki  ga  odtujuje  tem  mogočnim  goram,  se  mu 
zdi  skoraj  nekaj  slabega.  In  res  se  zdi,  kakor  da  bi  bil  v  dolini  izgubil  precej  tiste 
svoje  sile,  ki  znači  gospodarja  divjih  strmin.  Ko  mu  grbavi,  lokavi  Benečan  odtujuje 
nad  vse  ljubljeno  de  vo,  tedaj  je  pozabil  menda  svojega  sokolskega  doma  v  zračnih 
višavah.  Ne  zdi  se  mi  zelo  psihologično,  da  bi  tak  mladenič  ob  taki  priliki  samo 
očital  ter  deklamoval  o  suženjski  naši  naravi,  vsled  katere  dajemo  prednost  vsemu 
tujemu.  Zato  mu  po  pravici  očitá  „Zeleni  lovec" : 

Zakaj  ti  nisi  sam  ga  bil  zadavil? 

Brez  kázni  zapeljivca  si  ostavil! 

Na  drugi  stráni  je  velesrečna  misel,  da  pogine  Bojan  práv  po  tisti  demonski 
šili,  katera  mu  je  izneverila  tudi  ljubico:  pohlep  po  blešču  in  bogastvu.  Vendar  je 
bistvena  razlika  v  tem,  da  nam  ostane  Bojan  ljub  in  drag  tudi  potem,  ko  slep  in 
gluh  drevi  za  zablodi,  ker  je  prvotni  njegov  namen  bil  plemenit.  To  je  tudi  osnovna 
ideja  vse  pravljice  o  Zlatorogu  in  ob  tej  je  razvil  Aškerc  po  svojem  demonskem 
Zelenem  lovcu  svoje  filozofske  misii  o  življenju  in  ljubezni,  o  človeških  strasteh  in 
večno  stalnih  zakonih  v  vesoljstvu.  Kar  je  pristno  človeškega  v  našem  epu,  to  je 
večinoma  zelo  psihologično  izvedeno;  prizor  med  Bojanom  in  materjo  je  prisrčen, 
nastop  med  Vido  in  Pietrom  briljanten,  da  res  ni  gola  fráza,  kar  trdi  Vida  o  La- 
hovem  govorjenju,  češ,  da  je  vse  z  očmi  videla,  kar  ji  je  pripovedoval.  Ditirambsko 
vznesen  pa  je  slavospev,  ki  ga  govori  „Zeleni  lovec"  v  peti  podobi  velikému  dnev- 
nemu  bogu  —  solncu,  dasi  ni  vseskozi  prozoren.  Zaključek  dejanja  móram  imenovati 
srečnejši  in  naravnejši,  nego  je  pri  Baumbachu,  kajti  že  od  početka  vemo,  da  Lah 
slepi  priprosto  Slovensko  dekle  s  svetlimi  rečmi,  ki  imajo  vselej  največji  vpliv  na 
naivnost  in  nevednost.  —  Kar  se  tiče  zunanje  ureditve,  treba  pripomniti,  da  si  je 
Aškerc  izbral  dramatično  obliko;  že  zdavnaj  sem  opazil,  da  so  njegove  balade  in 
romance  tedaj  najživejše  in  najplastičnejše,  kadar  vpletá  v  dejanje  tudi  direktni 
govor.  Tu  se  vrši  dejanje  vseskozi  pred  našimi  očmi,  in  sicer  je  razdelil  snov  v 
šest  podôb.  Ľahko  tudi  opazimo,  da  je  v  ureditvi  nekaj  podobnega  kakor  pri  pet- 
dejanski  žaloigri  ali  drami;  šesta  podoba  bi  bila  potem  nekak  epilóg.  Na  ta  način 
je  dal  iz  rok  pesnik  sredstvo,  s  katerim  bi  bil  morda  jako  vplival  na  poslušalca,  to 
je  risanje  samé  divje,  gorske  krasote,  katero  sredstvo  je  vprav  Baumbach  izdatno 
porabil,  dasi  bolj  v  mirnem,  idilnem  okviru.  Kljub  ternu  pri  Arškercu  ne  pogrešamo 
te,  za  našo  pravljico  neobhodno  potrebne  stráni,  samo  da  govore  o  čarobah  in 
lepotah,  pa  tudi  divjosti  in  strašnosti  alpskega  sveta  delujoče  osebe,  namreč  Bojan 
in  Zeleni  lovec.  Práv  radi  tega  pa  je  ta  risba  veličastnejša  in  mogočnejša,  primerna 
širokí  in  globoki  osnovi,  na  kateri  je  zgradil  pesnik  to  svoje  novo  in  znamenito 
delo.  Primeren  tej  demonski  čarobi,  ternu  gigantskemu  svetu  in  pretresljivi  tragiki 
življenja  je  tudi  jezik,  ki  se  kakor  sam  po  sebi  prilega  snovi,  ki  postaja  mehek  v 
prosečih  materinih  ustih,  ki  je  omamljiv,  kadar  slepar  zapeljuje  deklico,  ki  z  gromom 
v  zastavo  grmi  v  demonovih  ustih  in  slovesno  doni,  ko  je  prisiljeno  bitje  sovraštva 
in  negacije  moliti  vir  pozitivnosti.  In  če  bi  kdo  vprašal,  da  li  je  Aškerc  s  svojim 
umotvorom  prekosil  Baumbacha,  odgovoril  bi  mu,  da  se  imenovani  deli  lahko  ne 
dasta  primerjati.  Dr.  Iv.  Merhar. 

„Slovenskí  Sokol",  tako  se  imenuje  nov  list  slovenskí,  katerega  prvá  številka 
je  izšla  dne  25.  januarja  t.  1.  List  bode  izhajal  25.  dan  vsakega  meseca.  Cena  za 
vse  leto  2  K  50  h,  posamezna  številka  24  h.  Uredništvo:  Ljubljana,  Sv.  Petra  cesta 
38,  L,  upravništvo:  Ljubljana,  Rimska  cesta  9,  III.  Izdajatelj,  zalagatelj,  lastnik  in 
odgovorni  urednik:  d  r.  Viktor  Murnik.  Listu  želimo  mnogo  naročnikov! 

„Slovenska  Šolska  Matica"  je  izdala  za  leto  1903  sledeče  knjige:  1.  Pe- 
dagoški  Letopis,  III.  zvezek,  uredila  H.  Schreiner  in  V.  Bežek.  2.  Uč  n  e 
slike  k  ljudskošolskim  berilom.  Drugi  del,  I.  snopič.  Uredila  H.  Schrei- 
ner in  d  r.  J.  Bezjak.  3.  Reálna  knjižnica,  I.  del,  tretji  snopič.  Spisuje  pro- 
fesor J.  Apih.  4.  Analiza  duševnega  obzorja  otroškega  in  dušeslovni 
proces  učeň  j  a.   Spisal  H.  Schreiner. 

O  vseh  teh  knjigah  prinesemo  natančnejše  ocene  pozneje. 

Stenograf ični  zápisník  II.  shoda  slov.  odvetnikov,  ki  se  je  vŕšil  dne 
25.  októbra  1903  v  mestni  posvetovalnici  stolnega  mesta  Ljubljane.  S  tremi  prilogami. 

Tiskarna  Dragotin  Hribar,  Ljubljana.  Ta  knjiga  obsega  del  zgodovine  našega  na- 
rodnega  trpljenja,  in  nikdo,  ki  čuti  za  národ,  se  ne  bo  ozrl  vanjo,  da  bi  mu  ne 
zakrvavelo  srce.  To  je  odlomek  one  veliké  dráme,  ki  se  odigrava  na  slovenskih 
tleh  od  Karia  Velikega  pa  do  današnjega  dne  in  ki  pomeni  obupen  boj  slabejšega 
proti  močnejšemu.  Mi  želimo  samo,  da  bi  naši  odvetniki  ne  odjenjali  v  boju,  ki 
so  ga  začeli,  da  bi  še  nadalje  zvesto  pazili  na  to,  da  se  odpravijo  kričeče  krivice, 
ki  jih  trpe  naši  koroški  bratje  v  vsakem  pogledu,  še  nadalje  nastopali  .z  onim  po- 
gumom,  ki  so  ga  pokazali  to  pot,  kadar  treba  zavrniti  pohlepni  nápad  na  naravne 
pravice  našega  národa.  Koroška  dežela  je  zlasti  v  slovenskem  delu  tako  krásna,  da 
bi  morali  napeti  vse  sile,  da  zajezimo  ondi  bolj  in  bolj  napredujoče  raznarodovanje. 
Ce  kje,  je  ondi  res  škoda  vsake  pesti  prsti!  A  da  se  majhen,  le  dobrih  stotisoč 
duš  broječi  národ  ne  more  uspešno  braniti  milijonom,  ki  pritiskajo  nanj,  je  jasno, 
in  zato  jim  moramo  pomagati  mi  drugi,  zato  je  tudi  popolnoma  umestno,  da  so  se 
dvignili  odvetniki  vseh  slovenskih  pokrajin,  ko  je  šlo  za  to,  da  se  odvrne  eden 
najfrivolnejših,  eden  najostudnejših  nápadov,  ki  jih  pozná  žalostnih  momentov  itak 
prebogati  boj  koroških  Slovencev  zoper  nenasitno  Germanstvo! 

Slovensko-amerikanski  Koledar  za  prestopno  leto  1904.  Izdalo  in  založilo 
uredništvo  „Glasa  Národa",  X.  letnik.  New  York.  Cena  25  centov.  Ta  našim  v 
Ameriki  živečim  rojakom  namenjeni  koledar  spominja  nekoliko  na  koledar  družbe 
sv.  Mohorja,  samo  da  je  manjši  po  obliki  in  obsegu.  Razen  navadnega,  v  koledar 
spadajočega  gradiva  se  nahaja  v  njem  mnogo  zábavne  in  ukovite,  resne  in  humo- 
ristične,  deloma  izvirne,  deloma  prevedene  tvarine.  Koledar  je  bogato  ilustrovan. 

Spisi  Krištofa  Smida,  poslovenjeni  mladini  v  zabavo  in  poduk.  XIII.  zvezek. 
„Sveti  večer."    Novo  mesto.  Tisk  in  založba  J.  Krajca  nasl.  1903.  Cena  ?. 

Lopudska  sirotica,  fragmenat  Petra  Preradoviča,  dopjevao  Stjerko 
Ilijic.  Ciena  60  h.  Donja  Tuzla.  Tisk  I.  Schurmachera.  1903.  O  tej  knjigi  izprego- 
vorimo  prilično  kaj  vec. 

Literatúra  česká  devatenáctého  století.  Del  I.  Od  Dobrovskega  do  Jung- 
manove  pesniške  šole.  Del  II.  Od  Poláka  do  Erbena.  Napísali:  Hanuš,  Jakubec, 
Máchal,  Kamper,  Niederle,  Vlček.  —  Dve  leti  že  izhaja  to  znamenito  skupno  delo 
najboljših  čeških  literarnih  zgodovinarjev  v  manjših  sešitkih.  Ravnokar  je  izšel  konec 
drugega  dela.  Vsaka  njegova  strán  nam  spričuje  o  obsežnem  znanju  in  razumevanju 
tvarine.  Avtorji  izkušajo  prodreti  pijonirjem  Češke  književnosti  do  dna  duše,  in  pri- 
znati  se  mora,  da  z  uspehom.  Slikajo  nam  z  živimi  barvami  njih  značaje  in  življenje, 
zasledujejo  smeri  idej,  ki  so  vplivale  nanje,  in  zraven  podajajo  kritičen  pregled  njih 
delovanja. 

Drugi  del  opisuje  dobo,  ki  bi  jo  mogli  nazivati  začetek  klasične  književnosti 
Češke.  Na  vseh  toriščih  se  začenja  živahnejše  gibanje,  število  talentov  raste.  V 
pesništvu  prvá  doba  ni  imela  večjih  duhov,  v  drugi  dobi  stopajo  na  pozorišče  večji 
talenti,  katerih  dela  vplivajo  na  ves  slovanskí  svet;  to  so  zlasti  Kollár,  Čela- 
kovský  in  Erben.  Tudi  v  dramatični  poeziji  se  javlja  napredek,  a  znatno  manjši ; 
najboljša  na  tem  polju  sta  Klicpera  in  Tyl.  V  zgodovini  literatúre  in  zgodovine 
slovanské  stopata  po  poti  Dobrovskega  in  Jungmanna  Šafárik  in  Palacký.  Glavno 
težišče  književnosti  v  tej  dobi  je  še  vedno  národnostná  in  všeslovanská  ideja,  katero 
smer  je  okrepil  poleg  Hanke,  Linde  in  Jungmanna  zlasti  Kollár  s  svojimi    pesmimi. 

Literatúra  Češka  XIX.  stoletja  je  res  verná  slika  silnega  dela  mož,  ki  so  se 
po  težkih  bojih  kljub  neprijaznim  političnim   odnošajem   dvignili  na   to  stopnjo,   ki 

jo  zavzemajo  v  zgodovini  Češke  književnosti.  Mnogi  izmed  njih,  n.  pr.  Safafik  in 
Čelakovský,  so  žrtvovali  svoj  imetek  za  narodnostno  idejo.  In  ta  občudovanja  vredni 
boj  čeških  buditeljev  za  kulturno  povzdigo  národa  so  nam  posamezni  pisatelji  krásno 
opísali.  Priporočila  vredna  knjiga  češčine  zmožnim  Slovencem  je  pisana  v  jako  lepem, 
lahko  umljivem  slogu.  Janko  Pretnar. 

Časopis  Musea  království  českého  1903.  Redaktori:  Frant.  Kvapil,  Čenék 
Zíbert.  Ročnik  LXXVII.  V  Praze.  Nakladem  musea  královstvi  českého.  V  komissi 
knihkupectví  Fr.  Ŕivnáče. 

Nitriansky  politický  trestný  process.  Politická  úvaha.  Spracoval  dr.  Július 
Markovič,  praktický  lekár  v  Novom  Meste  nad  Váhom.  Turčiansky  Sv.  Martin.  Tlačen 
Kníhtlačiarsko-účastinárského  spolku.  Nákladom  spisovateľovým.  1903.  8°,  254  str. 
(Nitranski  politični  kazenski  proces.  Politična  razprava.  Izdelal  .  .  .)  —  Kdor  hoče 
prozreti  narodno  trpljenje  Slovákov,  naj  čita  to  knjigo,  ki  stane  le  1  K. 

E—s. 

Emanuel  SI.  z  Lešehradu:  Prňseky.  Kritických  skizz  rada  II.  Praha  1903. 
Nakladem  knichkupectví  Edvarda  Weinfurtra  v  Praze.  Cena?  Prilično  o  knjižici 
morda  kaj  več. 

Koncert  Jaroslava  Kociana.  Z  znamenitim  uspehom  se  je  uvedel  v  Slo- 
vence  Jaroslav  Kocian  na  koncertnem  odrú,  ki  mu  ga  je  priskrbela  „Glasbena  Ma- 
tica" kot  protektorica  slovanskih  umetnikov  glasbenikov.  Uspeh,  ki  ga  je  žel  Kocian 
v  Ljubljani,  in  prisrčna  hvaležnost,  ki  se  je  javila  do  vrhunca  navdušenja,  sta  mogla 
zadovoljiti  i  njega,  ki  je  na  svojem  umetniškem  potovanju  po  svetu  laskavega  pri- 
znanja  že  vajen,  čeprav  je  še  mlad,  zelo  mlad,  šele  21  let  star  koncertant.  Poha- 
jajoč  iz  iste  mojstrske  šole  praškega  učitelja  vzornika,  prof.  Ševčika,  kakor  eno,  dve 
leti  starejši  njegov  kolega,  virtuóz  Jan  Kubelik,  uživa  Kocian  z  le-tem  vred  sličen 
renomé,  ki  mu  siplje  že  pred  nastopom  cvetje,  ki  glasi  že  naprej  občinstvu  njegovo  slavo 
in  ki  mu  pridobiva  sproti  simpatije.  S  svojo  neoporekljivo  vzorno  in  blestečo  virtu- 
oznostjo  je  znal  Kocian  opravičiti  dobri  glas,  ki  se  o  njem  širi,  znal  je  buditi  radost 
in  ono  zadovoljstvo,  v  katero  zaziblje  človeško  dušo  vsaka  popolnost  in  sigurna 
gotovost.  Velikí  učinek,  ki  ga  je  dosegel  Kocian  s  proizvajanjem  prisrčno  pevajo- 
čega  Paganinijevega  D-dur  koncerta,  je  le  dopolnjeval  v  naslednjih  točkah  programa, 
ki  mu  je  nudil  v  Bacha  ariji  in  preludiju,  v  Ševčikovi  fantaziji  na  Češke  národne  in 
v  drugih  manjših  skladbah  Dienzla,  ď  Ambroisa  in  Spiesa  priliko,  izkazati  se  ne 
le  kot  virtuóza,  marveč  tudi  kot  čutečega  muzika.  Bil  je  primoran  utešiti  svoje 
občinstvo  z  dodajanjem  novih  skladb.  Posebno  priznanje  je  naklonilo  občinstvo  ljube- 
znivi  in  zanimivi  skladbi  Oskarja  Dienzla  „Prelja",  počastilo  je  ž  njim  komponista, 
ki  je  bil  hkratu  spremljevalec  Kocianov.  Dobro  razpoloženje  je  bilo  uspeh  koncert- 
nega  večera,  s  katerim  sta  mogla  biti  kakor  občinstvo  tako  tudi  koncertant  zado- 
voljna.  Dr.  V.  Foerster. 

Slovensko  gledišče.  A.  Dráma.  Dne  9.  januarja  se  je  uprizoril  prvič  Can- 
karjev  „Kralj  na  Betajnovi"  in  to  je  bil  menda  najvážnejší  dogodek  na  našem 
odrú  v  zadnjem  času.  „Ljubljanski  Zvon"  je  prinesel  že  leta  1902.  na  stráni  496. 
kritiko  te  dráme,  in  sicer  strogo  kritiko,  kakor  se  spodobi  za  moža,  kakršen  je 
Cankar,  ki  ne  potrebuje  milosti  in  ne  zaslúži  pardona,  ker  ga  sam  nikomur  ne  da. 
Par  namigljajev  v  tej  oceni,  ki  pa  so  se  tikali  zgolj  zunanjih,  postranskih  stvari,  je 
dalo  Cankarju  nemara  pôvod,  da  je  igro  na  dveh  mestih  malce  izpremenil,  vse 
drugo  je  ostalo,  kakor  je  bilo. 

Ne  da  se  tajiti,  da  visi  nad  celim  delom  še  zdaj  par  velikih  vprašajev!  Še 
vedno  šmátram  za  nemogoče,  da  bi  se  dal  mož,  kakršen  je  Kantor,  tako  obvladati, 
kakor  se  zgodi  to  v  prizoru,  ko  ugasne  Maks  luč.  Neverjetno  je  vsakakor  tudi,  da 
bi  Kantor  kar  tako  o  polnoci  zalotil  zunaj  Maksa  ter  ga  pobil.  Saj  Maks  menda  vendar 
ni  čakal  tega?  Tudi  vloga,  ki  jo  igra  sodnik,  vzbuja  pomisleke!  Toda  Cankar  gre 
s  suvereno  nonchalanco  preko  takih  stvari,  in  kdor  je  bil  pri  uprizoritvi  igre,  po- 
reče  nemara:  Práv  je,  da  gre!  Prizor  sugestije  je  eden  najefektnejših  prizorov 
v  drami,  istotako  prizor,  ko  se  vrne  Kantor  po  dovršenem  zločinu  s  puško  v  sobo. 
Takim  prizorom  na   ljubo   dovolimo  pisatelju   radi  nekoliko  —  „licentiae  poeticae!" 

Ko  sem  pisal  prvič  o  tej  drami,  sem  imenoval  Cankarja  hipnotizerja.  Tisto, 
kar  sem  hotel  označiti  s  tem  in  kar  sem  občutil  jaz  že  pri  čitanju  dráme,  se  je  po- 
kazalo  pri  njeni  uprizoritvi  še  vse  bolj !  Cankar  nam  káže*  človeka  vedno  od  po- 
sebne  stráni  in  na  poseben  način.  Čudovito  je,  kako  zna  potegniti  človeka  s  seboj 
v  svoje  sfére,  kako  ga  prišili,  da  ukloni  lastno  hotenje  njegovi  volji,  prišili,  da  vidi 
ter  zapazi  samo  to,  kar  slúži  njegovemu  namenu!  Uverjen  sem,  da  se  niti  však 
deseti  izmed  gledalcev  ni  zavedel  gori  omenjenih,  precej  očividnih  nedostatkov . . . 
šele  pozneje  —  morda  drugi  dan  enkrat,  ko  je  vse  iznova  trezno  preudaril  in  ko 
se  je  bila  ona  skrivna  moč,  ki  je  vplivala  prejšnji  večer  nanj,  že  razpršila,  so  se 
mu  začeli  buditi  nemara  posamezni  pomisleki. 

Za  nemajhen  psihološki  pogrešek  v  igri  šmátram  jaz  prej  ko  slej,  da  se 
Francki  srce  ne  upre,  ko  ji  veli  oče,  da  naj  nese  svojemu  bivšemu,  po  krívem  ob- 
dolženemu  ženinu  kozarec  vina,  ko  ga  ženo  mimo  okna  orožniki.  Če  gre  samo  za 
zunanjo  možnost,  ne  rečem  nič,  a  tu  je  žrtvoval  Cankar  za  hipni  efekt  —  človeško 
srce!  Ali  mora  baš  Francka  opraviti  ta  posel? 

In  konec?  Konec  nam  je  Cankar  ostal  dolžan  —  to  je  splošno  mnenje,  splošen 
občutek.  Seveda  bi  Cankar,  ako  bi  bil  napravil  tak  konec,  kakor  si'ga  želimo  mi, 
ne  bil  povedal  tega,  kar  je  hotel  povedati.  Toda  bi  bila  mar  to  tako  veliká  škoda  ? 
Meni  se  vidi  da  ne!  Tudi  bi  bil  konec,  kakor  prija  našemu  okusu,  morda  res  ne- 
koliko bolj  šablonski,  toda  vsekakor  naravnejši  bi  bil,  nego  je  sedaj !  Morda  pride 
Cankar  še  sam  kdaj  do  drugega  prepričanja  in  tedaj  napraví  morda  tudi  svoji  drami 
drug  konec,  ali  pa  napíše  k  sedanjim  trém  dejanjem  še  četrto.  Saj  so  vsi  pogoji 
za  to  že  v  drami  in  posamezni  momenti  v  njej  naravnost  silijo  na  to !  Kantor  nikakor 
ni  tako  močan,  kakor  bi  rad  samega  sebe  pregovoril,  da  je,  kajti  vidimo  ga  oma- 
hovati  več  nego  enkrat.  To  je  že  veliká  slabost,  če  se  da  kdo  tako  premagati,  kakor 
se  da  Kantor  Maksu  v  že  omenjenem  prizoru!  In  v  prizoru,  ko  nastopi  sodnik,  ga 

reši  samo  že  vprav  gorostasna  topoglavost  sodnikova!  A  groza  ga  je  tudi,  ko 
vidi,  kako  se  ga  njegovi  lastni  ljudje  —  njegova  žena,  njegovi  otroci  —  ogibljejo, 
kako  ga  mrzijo,  kako  se  s  studom  obračajo  od  njega  .  .  .  Bas  pod  težo  tega  dejstva 
se  mora  prej  ali  slej  zgruditi !  Nič  verig,  nič  orožnikov  ni  treba,  da  se  zavŕši  dráma 
v  skladju  z  ono  tragiko,  s  katero  je  vse  dejanje  tako  zelo  prepojeno!    — 

Šele  pri  uprizoritvi  so  se  pokazale  vse  vrline  Cankarjeve  dráme  in  s  tem  je 
menda  dovolj  jasno  dokazano,  da  je  pisal  Cankar  „Kralja  na  Betajnovi"  bas  tako 
za  oder  kakor  vse  druge  dráme  svoje.  Marsikaj,  kar  se  nam  je  zdelo  pri  čitanju 
dráme  zgolj  epizodno,  je  zadobilo  šele  pri  uprizoritvi  pravi  pomen  in  pravo  veljavo. 
Občudovali  smo  zlasti,  s  kako  sigurno  roko  riše  Cankar  svoje  značaje.  Le  malo  po- 
tezic  in  takoj  imamo  celega  človeka  pred  seboj!  Najbolj  plastični  obraz  v  drami 
je  seveda  Maks.  V  vsaki  besedi,  ki  jo  govori,  čutimo  njegov  srčni  utrip.  Maksa  si 
je  izrezal  Cankar  menda  iz  lastnega  telesa! 

Želel  bi,  da  bi  to  dramo  res  uprizorili  tudi  na  tujih  odrih!  Nič  se  nam  ni 
bati,  da  bi  ob  taki  uprizoritvi  še  dalje  pomilovali  našo  dramatično  literaturo! 

Ponavljal  se  je  „Kralj  na  Betajnovi"  dne  12.  januarja. 

Drug  pomemben  večer  smo  imeli  dne  21.  januarja,  ko  se  je  vršila  predstava 
v  proslavo  sedemdesetletnice  zaslužnega  dramatika  slovenskega,  gospoda  dr.  Jo- 
sipa  Vošnjaka.  Videli  smo  ta  večer  tri  enodejanke,  in  sicer  najprej  Vošnjakovo 
„Svoji  k  svojim!"  Igrica  je  izzvala  burno  priznanje,  dokaz,  da  je  še  vedno  ak- 
tuálna, in  je  dala  pôvod  za  iskrené  ovacije  navzočnemu  gospodu  jubilarju.  Nato  se 
je  igrala  prvič  v  sezoni  fina  Cavalottijeva  igrica  „Jeftejeva  hči"  in  končno  prvič 
na  našem  odrú  kot  veseloigra  označená  enodejanka  „V  m  eden  i  h  d  n  eh",  nemški 
spisal  J.  Friesch,  ki  pa  je  že  bolj  búrka,  dasi  v  blažjem  pomenu  besede.  Razen  tega 
smo  imeli  zadnji  čas  ša  sledeče  dramske  predstave :  na  Novega  leta  dan  popoldne 
in  23.  januarja  zvečer  so  se  uprizorili  štiriindvajsetič,  oziroma  petindvajsetič  „Rokov- 
njači."  Veliko  število  predstav,  ki  jih  je  doživela  ta  domača  igra  na  našem  odrú, 
govori  jasno  za  njeno  priljubljenost.  Dne  3.  januarja  smo  videli  prvič  v  sezoni  Fin- 
žgarjevega  „Divjega  lovca",  na  dan  Sv.  treh  kraljev  popoldne  prvič  v  sezoni 
„Marijo  Stuart",  istega  dne  zvečer  in  17.  januarja  zvečer  se  je  ponovila  „Pot 
okoli  zemi  j  e  v  80  dneh",  dočim  so  zadnjega  dne  popoldne  igrali  Ogrinčevo 
„V  Ljubljano  jo  dajmo!"  in  pa  „Krojača  Fipsa."  Dne  19.  januarja  pa  je 
prišel  po  daljšem  premoru  spet  enkrat  Costov  „Brat  Martin"  na  vrsto,  čigar 
uprizoritev  pa  je  to  pot  precej  zaostajala  za  uprizoritvami  prejšnjih  let. 

B.  Opera.  Tudi  zadnji  čas  je  število  opernih  predstav  precej  zaostalo  za 
številom  dramskih.  Dne  29.  so  peli  prvič  v  sezoni  „Prodano  nevesto",  ki  se 
je  ponovila  še  na  Novega  leta  dan  zvečer  in  pa  dne  3.  januarja.  Dne  7.  januarja 
smo  slišali  četrtič  na  našem  odrú  „Onjegina",  a  dne  15.  januarja  se  je  pel  prvič 
„Petar  Svačič",  opera  v  dveh  dejanjih  s  prológom,  intermezzom  in  epilógom, 
spisala  dr.  Trnoplesar  in  dr.  L.  Obradovič,  uglasbil  Josip  Mandič.  Strokovnjaška  kri- 
tika o  tem  delu  nadebudnega  hrvatskega  umetnika  sledi  neposredno  ternu  poročilu. 

Dr.  Zbašnik. 

„Petar  Svačic".  Premijera  te  opere  se  je  vršila  v  navzočnosti  skladatelja. 
Zanimanje  za  to  prvo  glasbeno  delo  šele  dvajsetletnega  skladatelja  je  bilo  veliko. 
Kaj  popolnoma  dovršenega  seveda  ni  bilo  pričakovati  od  tako  mladega  umetnika. 
Občudovanja  vredno  je  že  dejstvo,  da  obvladuje  tako  mlad  skladatelj,  kateremu  je 
glasba  le  postranska,  diletantska  zabáva,  vse  potrebne  glasbene  vede,  sosebno  or- 
kestriranje,  v  toliki  meri,  da  si  upa  z  delom-prvencem  v  javnost!    Skladatelj  opere 

mora  pa  še  posebej  razumeti  nekaj  o  dramatiki,  da  lahko  presodi  vrednost  libreta, 
katerega  hoče  uglasbiti.  Da  je  to  strán  g.  skladatelj  dobro  proučil,  bi  ne  bil  uglasbil 
„Petra  Svačiča"  po  tem  libretu,  kajti  manjka  mu  za  opero  prepotrebnega  dejanja 
in  je  precej  neokusen  in  sploh  za  oder  nepriličen.  Do  drugega  čina,  v  katerem  pa 
tudi  ni  veliko  dejanja,  poslušamo  blizu  dve  uri  —  a  ne  vidimo  skoro  ničesar! 
To  je  mučno  za  poslušalca,  kakor  so  neprijetni  ražni  solo-prizori  za  igralce,  ki 
ne  vedo,  kaj  bi  počeli  na  odrú.  „Petar  Svačič"  tak,  kakršen  je,  ni  opera,  to  sta 
le  dve  sliki:  „kronanje  in  smrt  Petra  Svačiča!"  Tak  libreto  ne  zaslúži  glasbenega 
dela  skladateljevega,  blizu  800  stráni  obsežne  partitúre.  Polovico  preveč  je  glasbe, 
a  mnogo  premalo  dejanja! 

Glasba  je  občinstvo  prijetno  iznenadila.  Odlikuje  se  zlasti  po  polifonični  fak- 
turi,  je  moderna  in  izvirna  ter  dobro  zgrajena  na  deloma  narodnih  slovanskih  mo- 
tivih,  ki  so  ponekod  tudi  spretno  in  ukusno  izvedeni  v  celotne  odstávke  po  raznih 
legah  in  godalih  in  se  mestoma  oglašajo  ter  spremljajo  dejanje  in  osebe,  katere 
označujejo.  Tako  n.  pr.  motiv  v  prológu  in  nastopu  kraljice.  Orkestracija  nudi  nekaj 
blestečih  glasbenih  účinkov,  kakršne  smo  vajeni  slišati  le  od  najboljših  modernih 
skladateljev.  Trobila  so  pa  vobče  preglasna,  kar  se  pri  malem  številu  goslarjev, 
kakor  jih  imamo  pri  nas,  tem  bolj  občuti.  V  pevskem  oziru  je  pokazal  skladatelj 
premalo  rutine  v  kompoziciji.  Solistovske  in  vloge  zbora,  osobito  sopránov  so  zdr- 
žema  previsoke  in  izmučijo  pevkinje  in  pevce  docela.  Omenim  naj  par  najlepših 
glasbenih  točk.  Dramatično  krepak  in  izrazovit  je  prológ  guslarja,  ki  je  pa  poleg 
uverture  odveč.  Jako  lep  je  kraljičin  sólo  v  prvem  prizoru,  dalje  nastop  kralja  in 
Vukova  in  kraljičin  sólo  in  kraljev  zadnji  spev  v  drugem  činu,  ki  je  pa  za  umira- 
jočega  vsekakor  predolg  in  previsok.  Kontrapunktno  zanimiv  je  težki  čveterospev 
v  prvem  dejanju.  Glasba  dela  vobče  mladému  skladatelju  vso  čast  in  zato  se  mora 
odkrito  priznati,  da  si  je  pošteno  in  zasluženo  izvojeval  priznanje  in  viharni 
aplavz,  ki  je  donel  njegovi  glasbi.  Gosp.  Mandic  je  odličen  glasben  talent,  ki  obeta 
mnogo  na  glasbenem  polju! 

Zelo  hvaležno  in  krásno  vlogo  guslarja  in  Vuka  je  pel  z  vidnim  navdušenjem 
in  bravuro  glasovno  izborno  razpoloženi  g.  Angeli,  baritonist.  Vlogo  kraljice  je 
pela  ga.  Skalova,  Petra  Svačiča  g.  Orželski,  deda  g.  Pestkovski,  dvorkinjo  gdč. 
Glivarčeva,  mladega  poglavarja  g.  Lang,  opravitelja  ceremonij  g.  Betetto.  Práv  dobro 
je  ugajala  ga.  Skalova  v  sicer  predolgem  solo-spevu  prvega  prizora  in  g.  Orželski, 
ki  je  briljantno  pel  zadnji  spev. 

Pahor. 

I.  Massentova  opera  „Manon"  spadá  med  najbolj  priljubljene  francoske 
opere.  Ker  pa  je  njen  milieu  v  vsakem  oziru  izrecno  francoski,  zato  so  se  je  došlej 
vobče  bránili  inozemski,  posebno  nemški  odri.  Dunajská  opera  sicer  ne!  Tam  so  to 
opero  peli  že  leta  1890.  in  je  dosegla  spričo  izborne  uprizoritve  veliké  uspehe. 
Vendar  si  ni  priborila  mesta  med  „navadnimi"  operami.  Konec  preteklega  leta  pa 
sta  se  je  poprijela  dva  veliká  nemška  odra,  ki  morebiti  privabita  tudi  manjše,  da 
poskusijo  ž  njo  srečo.  Ko  so  jo  namreč  konec  novembra  v  dvorni  operi  v  Draž- 
danah  peli  z  lepim  uspehom,  jo  je  uprizorila  v  prvi  polovici  decembra  kraljeva 
opera  v  Berlinu.  Tu  so  jo  igrali  z  enodnevnimi  presledki,  kakor  je  v  Berlinu  na- 
vada,  večkrat  zaporedoma ;  najpoglavitnejše  pa  je,  da  je  berlínska  opera  pridobila 
za  glavno  moško  vlogo  v  tej  operi  (Chevalier  des  Griena)  umetnika,  ki  je  kar  rojen 
za  to:  našega  rojaka  Fr.  N  a  val  a  (Pogačnika).  Gledišče  je  bilo  vsakikrat  napol- 
njeno  do  zadnjega  prostora. 

Libretto  opere  so  mnogi  šmátrali  za  „nemoralno"  snov,  tudi  zato  se  je  je  ne- 
mara  izogibal  ta  in  oni  glediški  ravnatelj.  Ko  je  1.  1900.  francoski  operni  ensemble 
igral  v  Berlínu  med  drugim  tudi  opero  „Manon",  se  je  malo  pozno  odločilo  tudi 
vodstvo  kraljeve  opere  za  njo. 

Kaj  je  snov?  Glavna  oseba  —  junakinja,  ne  junák!  —  je  Manon  Lescant, 
ki  je  dala  operi  tudi  ime.  Ta  Manon  je  krasotica,  ki  hoče  le  živeti,  le  uživati,  le 
ljubiti,  ki  zapusti  ljubimca  in  mu  vendar  ostane  zvesta,  lahkomiselna  in  vendar 
ljubka,  vražec  in  vendar  ne  hudobná,  zapravljiva  in  vendar  kmalu  zadovoljna,  za- 
vedajoč  se,  da  je  taká,  pa  priznavajoč,  da  ne  more  bití  drugačna.  „Marija  Magdaléna 
prestavljena  v  francoščino  18.  stôl.,  to  je  Manon",  tako  je  rekel  neki  kritik,  bolj 
zlobno  nego  resnično.  —  Ko  ji  je  ugrabljen  prvi  ideálni  ljubimec  (Des  Grien),  je 
živela  „kraljica  zaradi  svoje  lepote,"  ali  kakor  poje: 

„Moj  kras  gospoduje, 

roko  vsakdo  poljubuje, 

lepota  je  moja  vladár! 

Brezskrbno  mi  žitje  usojeno  je, 

po  žarki  ljubezni  ne  vprašam  nikdar; 

ďa  jaz  sem  najlepša,  dovolj  to  mi  je! 

Življenje  blešči  se  ko  rožica, 

po  bistrem  jezeru  se  čolnič  mi  pelja: 

naj  bliža  se  tudi  smrt  mi  kdaj 

sprejel  jo  bo  moj  le  —  smehljaj!" 

Vrne  se  k  svojemu  ljubimcu,  ko  slučajno  izve,  kje  je;  in  zdaj  se  prične 
življenje  ž  njim:  ljubezen  in  denár!  Na  odrú  pa  vidimo  le  konec:  ljubezen  gori 
vedno  z  istim  plameňom,  ali  denarja  ni!  To  provzroči  katastrofo.  Pri  igri  obogatita, 
ali  star  pohotnež,  ki  ga  je  Manon  že  večkrat  spodila,  se  maščuje;  ovadi  ju  kot 
goljufa;  Manon  pahnejo  po  nedolžnem  med  navadne  jetnike.  Des  Griena  bi  jo 
rešil  šramote,  ali  duševná  in  telesná  bol  ji  zadá  smrt.  Vsakogar  mora  ganiti  zadnji 
prizor:  na  smrt  bolna  Manon  se  poslavlja  —  ne  s  smehljajem!  —  odljubega: 

„Bedna  klečim  pred  teboj;  kot  berač 
te  prosim:  bodi  milosten  moji  pregrehi 


Še  ta  poljub  —  slovo  je  za  vselej!" 

Kakor  je  tu  in  drugod  pel  in  igral  Nával,  to  se  —  žal  —  ne  da  opisati. 

Godba  seveda  ni  Wagnerjeva  in  tudi  ne  sme  biti  pri  taki  snovi,  ki  jo  oživlja 
trdoprožna  in  vendar  mehka  francozinja,  pri  snovi,  ki  je  vzeta  iz  nejunaške,  pa 
neizmerno  lične  in  mične  rokoko-dobe  na  Francoskem  v  prvi  polovici  18.  stoletja. 
Tudi  veliké  originálnosti  morda  ni  v  godbi,  ali  nepopisno  melodijozna  in  ljubka  je ; 
združení  so  tu  oni  elementi,  ki  so  sicer  ločeni  v  vaudeville  in  patetično  godbo; 
pomešani  so  dramatiški  prizori,  chanson  in  ples,  dialóg  je  napol  pet,  napol  go- 
vorjen;  vse  to  dela  opero  čudno  mikavno  in  zabavno,  in  vendar  je  naposled  učinek 
resen  in  poplemenitujoč. 

Dr.  Jos.  Tominšek. 

„Novi  List",  ki  izhaja  na  Reki,  je  prinesel  nedávno  v  feljtonu  hrvatski  pre- 
vod d  r.  Tavčarjeve  povesti  „Anton  Gledjevič."  - — a — 

Osveta,  listy  pro  rozhled  v  umení,  vede  a  politice,  je  dopolnila  33.  letnik. 
Izmed  článkov,  objavljenih  v  zadnjem  letu,  omenjam:  Kako  Nemčija  prodira  na 
Vzhod;  o  avstro-ogrski  nagodbi  iz  1.  1867.  in  njenih  posledicah;  o  jubileju  J.  Vrch- 
lickega;  o  drju.  Fr.  Lad.  Riegru;  o  umetnostni  vzgoji  ljudstva;  o  Slovakih,  njih  raz- 
merju  napram  Čehom,  napram  madjarizaciji  je  napísal  K.  Kálal  štiri  lepe  članke. 
Však  mešec  prináša  Osveta  politični,  literárni  in  umetnostni  pregled.  Nazori  Osvete 
so  jako  konservativni,  kar  se  čuti  osobito  v  literarnem  in  umetnostnem  oddelku: 
niti  enega  modernega  imena  ne  nájdeš  vmes!  Znanstveni  članki  so  pa  včasi  jako 
dobri.  Slovansko  vzajemnost  goji  Osveta  še  po  starem  načinu. 

Ant.  Dermota. 

Moderní  revue  je  izdala  že  3.  štev.  X.  letnika.  V  prvi  številki  je  bil  prevod 
Maeterlinckovega  „Čudeža  v  treh  dejanjih,  Sestra  Beatrice",  ki  je  izšel  tudi  v  po- 
sebnem  odtisku.  V  drugi  številki  objavlja  Jaroslav  Hilbert  članek  „Monológ  v  tra- 
gediji."  Hilbert  konštatuje  izprva,  da  je  realistična  dráma  s  svojo  novo  tehniko  le 
razbila  stari  stilizovani  in  munumentalni  monológ,  da  bi  ga  baš  raztrosilav  strugo 
dialoga  kot  odlomke  stavkov,  kot  posamezne  besede,  ki  človeku  uidejo,  kot  kretnje, 
kot  odmore,  —  kar  vse  je  komaj  poznatno,  pa  vendar  dobro  podčrtano.  Če  bi  zbral 
te  odlomke,  bi  tvorili  zopet  stari  monológ  ...  A  zopet  se  lahko  pripeti,  da  ta  re- 
alistična oblika  utesnjuje  dramatika.  Ta  oblika  se  raztopi  v  ognju  krepke  njegove 
pesniške  tvornosti  in  „dramatično  bojišče,  kjer  se  je  dolgo  operiralo  z  armádami 
mravljincev,  se  izpremeni  v  kraj,  kjer  nastopajo  zopet  obri,  katerih  moč  je  enaka 
šili  diferenciranih  polkov."  Taká  dráma  je  po  zunanji  formi  postala  preprostejša,  da 
se  poveliča  notranje  in  vnanje.  Izkratka:  monológ  je  produkt  lirične  sile  v  drami 
in  po  tej  šili  je  treba  določati  opravičenost  ali  neopravičenost  monologa  v  tem  ali 
onem  delu,  ne  pa  po  kakšnih  dogovorjenih  ali  veljavnih  zakonih.  Kjer  je  krepka 
lirika  slúžila  tragiki,  smo  ga  imeli,  a  izginil  je,  kjer  se  je  dráma  izsušila  ..." 

Ant.  Dermota. 


^2^ 9 


Splošni  pregled 

Dr.  Vošnjakova  sedemdesetletnica.  V  proslavo  sedemdesetletnice  svojega 
častnega  člana  in  bivšega  predsednika,  d  r.  Josipa  Vošnjaka,  je  priredilo  „Slo- 
vensko pisateljsko  podporno  društvo"  dne  20.  jan.  t.  1.  v  mali  čitalniški  dvorani  v 
Ljubljani  slavnosten  večer,  ki  je  bil  izborno  obiskan.  Gosp.  jubilar  je  predával  odlo- 
mek  iz  svojih  „Spominov",  ki  izidejo,  kakor  čujemo,  v  posebni  knjigi.  Njegovemu 
pripovedovanju  so  sledili  navzočni  z  veliko  pozornostjo  in  se  je  nekaterim  njegovim 
izvajanjem  burno  pritrjevalo.  Vsekakor  smo  iz  tega  odlomka  posneli,  da  bodo  Vo- 
šnjakovi  „Spomini"  jako  zanimivi.  Iz  besed  raznih  govornikov,  ki  so  proslavljali 
gospoda  jubilarja,  je  morda  marsikdo  šele  razvidel,  kako  vsestransko  delaven  je  bil 

g.  dr.  Vošnjak  v  svojem  življenju!  —  Prihodnji  večer  pa  je  bila  njemu  na  čast  gle- 
diška  predstava,  katere  omenjamo  še  na  drugem  mestu.  Gospod  dr.  Vošnjak  se  je 
ta  dva  večera,  ki  ju  je  prebil  med  nami,  lahko  prepričal,  v  kako  dobrem  spominu 
nam  je,  in  vrnil  se  je  v  svojo  domovino  lahko  z  zavestjo,  da  je  v  sredini  Slovenije, 
v  beli  Ljubljani,  še  mnogo  src,  ki  čutijo  odkritosrčne  simpatije  zanj. 

J.  S.  Machar,  češki  pesnik,  bo  praznoval  dne  29.  t.  m.  svojo  štiridesetlet- 
nico.  V  „rodoljubni"  češki  družbi,  pa  tudi  v  krogu  ,priznanih'  čeških  pesnikov  se 
za  ta  jubilej  seveda  ne  bodo  mnogo  zmenili,  kajti  Machar  je  vsled  svojega  po- 
litičnega  prepričanja  kot  realist-socijalist  izključen  iz  srede  „pravih"  narodnjakov. 
No,  pa  tudi  on  odklanja  ponosno  vsako  skupnost  ž  njimi.  —  Razen  „Magdaléne", 
o  kateri  je  „Ljubljanski  Zvon"  v  svoji  lanski  12.  številki  obširneje  poročai,  je  na- 
písal še  več  knjig  poezij,  med  njimi  nekaj  zvezkov  sonetov,  nadalje  tri  knjige  si- 
jajno  pisanih  feljtonov  in  pa  čudovito  odkritosrčno  „Konfesijo  literáta".  O  Macharju 
prinesemo  morda  še  letos  posebno  študijo,  za  sedaj  pa  opozarjamo  čitatelje  na  čla- 
nek:  Socijalni  problém  v  Magdaleni,  priobčen  v  socijalni  reviji  „Naši  Zapiski."  Spis 
je  jako  instruktiven  ne  samo  o  Magdaleni,  temveč  tudi  o  Macharju  sploh. 

K.  S. 

Nekrológ  o  Simonu  Rutarju.  Izvestija  S.-Peterburgskago  slav- 
janskago  blagotvoriteljnago  obščestva  so  v  oktobrskem  broju  1.  1903. 
prinesla  nekrológ  S.  Rutarju  iz  peresa  G.  I.(ljinskega),  mladega  ruskega  slavista,  ki 
je  pred  letom  dni  bival  v  Ljubljani  in  se  tu  seznanil  tudi  osebno  z  našim  blagopo- 
kojnikom:  „Pišuščij  eti  stroki  imeta  slučaj  lično  poznakomitbsja  vs  Ljubljané  s«  po- 
kojnirm  učenymz  vz  janvarjé  nynešnjago  goda  in  ne  moga  dostatočno  podivit&sja 
jego  predannosti  naučnyms  interesanm  i  jego  gorjačemu  slavjanskomu  patriotizmu. 
Osobenno  nástojčivo  dokazyvalio  prof.  Rutar&  važnostb  dlja  Slovencevb  kulturnyrľb 
svjazej  so  Serbo-Horvatami,  stranu  kotoryío  oni<>  osnovateljno  izučik  po  ličninrb  na- 
bljudenijam*."  Dr.  — ič. 

Valerija  Marréné-Morzkowská  f.  Poljski  národ  je  zopet  izgubil  eno  svojih 
najboljših  hčera;  dne  11.  okt.  1.  1.  je  umrla  v  70.  letu  starosti  ena  največjih  Poljakinj 
19.  stoletja,  Valerija  Marréné-Morzkowská,  prvoboriteljica  za  svobodo  misii  v  poljski 
književnosti.  Rojena  je  bila  1.  1833.  v  vaši  Zboženni  na  Poljskem;  oče  ji  je  bil 
francoski  generál  Jan  Malleta  de  Granvilli,  mati  Adela  Krasinska.  Oče  njen  je  prišel 
za  čaša  Napoleonovih  vojsk  na  Poljsko,  kjer  je  našel  drugo  domovino  in  izpremenil 
svoje  ime  v  Maletski.  To  poljsko-francosko  pokoljenje  je  vplivalo  tudi  na  značaj  in 
delovanje  umrie  poljske  pisateljice.  Po  očetu  je  podedovala  francosko  svobodnomi- 
selnost,  po  materi  vročo  domovinsko  ljubezen.  Skrbno  vzgojena  doma,  je  nadaljevala 
svoje  študije  v  Pultavah  in  v  Krakovu,  kjer  se  je  bavila  posebno  s  slikarstvom, 
književnostjo  in  zgodovino  umetnosti.  Šele  16  let  stará  se  je  omožila  z  Mihaelom 
Marzkowskim,  po  njegovi  smrti  drugič  z  Vladislavom  Marrénéjem,  ki  ji  je  umri  1.1898. 

Pisateljevati  je  začela  1.  1857.  Njen  prvi  román  „Novi  gladiátor",  ki  je  izšel 
tega  leta,  ji  je  pridobil  takoj  simpatije  čitateljev,  dasi  njena  svobodnomiselnost  ni 
ugajala  nekaterim  tesnosrčnim  kritikom  poljskim.  Ternu  románu  je  sledila  daljša 
vrsta  pripravljalnih  študij  in  potovanje  v  Italijo,  kjer  je  ostala  pisateljica  daljšo  dobo. 
Vtiski  bivanja  pod  sinjim  južnim  nebom  so  se  javljali  tudi  v  njenih  delih.  Njena 
fantazija  je  prešla  na  bolj  reálna  tla  in  se  poglabljala  v  zagonetke  socijalnega  živ- 
ljenja.  Velik  napredek  se  káže  v  romanih  „Jerzy"  1864.,  „Augusta"  1866., 
„Žycie  za  žycie"  1867.,  „Muž  Leony"  1869.,  „Przeciw  wodzie",  „Zofja", 
„Mejžowie  i  žony"    1874,  „Zásady  í  czyny"   1878.  in  dr. 

Kritik  Vladyslav  Prokesz  pravi  o  njej:  „Nena vadná  žena  je  bila  to!  V  njej 
se  je  izražal  duh  davnih  časov,  duh  staropoljski,  poln  čuvstva  in  srčne  toplote,  ki  je 
ogreval  vso  njeno  okolico.  Vzgojena  v  ovzdušju  aristokratskega  salóna,  v  tradicijah 
konvencijonalnih  veži,  si  je  ohranila  od  tega  samo  formo,  z  duhom  in  mislijo  pa 
se  je  osvobodila  teh  verig  in  postala  boriteljica  za  idejo  napredka  in  reforme." 

Salón  Morzkowske  v  Kotzebuovi  ulici  v  Varšavi  je  bil  mnogo  let  najživah- 
nejše  središče  duševnega  in  družabnega  življenja;  tu  se  je  shajala  znanstvena, 
literárna  in  umetniška  Varšava.  Stari  veteráni  literatúre  in  mladi  adepti,  vse  se  je  zbi- 
ralo  okrog  gostoljubne  starké,  ki  je  znala  očarati  srca  vseh,  ki  so  občevali  ž  njo. 

Glavni  predmet  njenemu  razmotrivanju  je  zakonska  ljubezen  in  medsebojno 
razmerje  zakonskih  v  najrazličnejših  fazah.  Tu  nastopa  Morzkowska  kakor  pionirka 
ideje  svobode,  prostosti  in  neodvisnosti  dúha,  ognjevito  in  strastno  bráni  pravico  in 
pogosto  pozivlje  pomoci  krvavečim  srcem,  katera  teže  verige  konvencijonalnosti. 
Ni  torej  čuda,  če  je  pisateljica  pri  tem  naletela  na  vprašanje  o  zakonski  ločitvi  in 
da  je  s  svojimi  smelimi  in  odkritimi  míslimi  izzvala  viharen  odpor.  Z  vprašanjem 
o  ločitvi  je  nastopila  Morzkowska  nekaj  let  preje  nego  francoski  pisatelji.  Konser- 
vativni  del  poljske  družbe  in  literárne  kritike  je  seveda  radi  tega  besno  napadal 
pisateljico. 

Dasi  morda  Morzkowska  ni  dosegla  talenta  Elize  Orzeszkove,  vendar  je  postala 
njena  najzvestejša  sobojevnica  in  požrtvovalna  boriteljica  za  svobodo  mišljenja  in 
delovanja. 

V  tej  dobi,  ko  se  je  globoko  potopila  v  tajnosti  človeške  duše,  je  gojila  z 
velikim  uspehom  tudi  psihologični  román.  Najboljša  dela  te  vrste  so:  „Bez  ra- 
unku",  „Blendne  kola",  „Historya  dwóch  serc",  „Nemezys",  „Swiat 
rzežbiarz"  i.  dr.  Toda  ne  samo  te,  ampak  sploh  vse  sodobne  struje  do  poslednje 
fáze  realizma  so  se  odsevale  v  velikí  literárni  delavnosti  Morzkowske. 

Novoimenovani  profesor  literatúre  na  lvovskem  vseučilišču,  kritik  v  pravem 
pomenu  besede,  Piotr  Chmielowski,  trezen  in  skop  s  pohvalo,  se  izraža  o  Morzkowski 
z  besedami,  polnimi  največjega  priznanja.  Med  drugim  pravi :  „Nenavaden  talent  to, 
toda  paradoksen,  ki  ima  mnogo  znamenitih  lastnosti,  a  tudi  mnogo  slabosti  .... 
Osnovna  misel  njenega  romána  je  vedno  dobra,  tendenca  plemenita  in  blažilna, 
izvršitev  káže  vedno  znake  pravega  talenta  in  jasne,  izobražene  misii." 

Te  besede  slovečega  kritika  veljajo  najbolj  o  njenih  realističnih  romanih, 
med  njimi;  „Panna  Felicya",  „Joziva  Szymczak",  „Dzikí  Tomek", 
„ Czarna  Mary  s  "  i.  dr. 

Poleg  románov  je  napísala  tudi  mnogo  literarnih  študij,  obsežno  delo  o 
„Niemczewiczu",  o  „Nieboské  komedyi"  o  „Iridyonu"  i.  t.  d. 

Med  znanstvenimi  njenimi  spisi  zaslúži  naj  več  pozornosti :  „Historya  sztuki" 
(umetosti).  Tudi  njena  predavanja  iz  zgodovine  književnosti  so  bila  jako  priljubljena, 
bilo  je  vedno  navzočnih  zlasti  mnogo  poslušalk. 

Poljski  kritik  Ješke-Choinski  ji  je  posvetil  nekrológ,  v  katerem  jo  dobro 
označuje  kot  psihologinjo  in  beletristinjo :  „Ugasujoči  romanticizem,  bojujoči  pozi- 
tivizem,  francoska  kri  očetova,  poljsko  junaštvo  žene,  podedovano  po  materi,  to  so 
prvine  njene  pisateljske  psihologije." 

Z  Morzkowsko  je  izgubilo  poljsko  slovstvo  netttrudno  delavko,  vneto  častilko 
vsega  krasnega  in  plemenitega.  Janko  Pretnar. 

„Iz  slovenskih  poetov."  Pod  tem  naslovom  je  prinesla  decembrska  številka 
1903  „Izvéstija  St.  Peterburgskago    slavjanskago  blagotvoriteljnago   obščestva"  tudi 

ruské  prevode  nekaterih  slovenskih  pesmi,  in  sicer  Šimona  Jenka,  Aškerca,  Otona 
Zupančiča  in  Ivana  Cankarja. 

„Knajpovec".  —  Izhaja  zadnji  dan  vsakega  meseca  v  zvezkih,  obsežnih  16 
stráni.  Glavni  urednik  J.  Okič-Jereb,  ravnatelj  Knajpovega  zdravilišča  v  Kra  pi  n  i. 
—  Izdaja  ga  založnica  „Goriška  ti  s  kar  n  a"  A.  Gabršček  v  Gorici.  Letná  na- 
ročnina  2  K. 

„Slavisches  Echo",  Organ  fur  Politik,  Volkswirtschaft,  Wissenschaft  und 
Kunst.  Ta  na  Dunaju  izhajajoči,  za  pravice  slovanskih  národov  potegujoči  se  časopis 
je  stopil  v  četrti  letnik.  Naročnina  znáša  za  celo  leto  8  K,  za  pol  leta  4  K  in  za 
četrt  leta  2  K.  Uredništvo  in  upravništvo:  Wien,  IX/4,  Lustkandlgasse  32. 

Zapadnočeški  umetniški  -  obrtni  muzej  kral.  mesta  Plzni  je  priredil  v 
juniju  in  juliju  razstavo  umetnih  vezenin,  čipk,  krojev  in  podobnih  predmetov. 
Zastopani  so  bili  vsi  slovanskí  narodí,  med  njimi  jako  častno  tudi  Slovenci  po 
zaslugi  gospe  F.  Tavčarjeve  in  gdč.  M.  Wessnerjeve.  Janko  Pretnar. 

Število  v  Rusiji  tiskanih  knjig.  Ako  se  sme  po  številu  knjig,  ki  se  tiskajo 
v  kakem  jeziku,  sklepati  o  kultúrni  stopnji  dotičnega  národa  —  in  to  se  nemara 
sme  —  potem  se  mora  reči,  da  so  Rusi  v  zadnjih  letih  v  kulturi  skokoma  napre- 
dovali. Leta  1887.  se  je  tiskalo  na  Ruskem  vsega  skúp  nekaj  nad  1873  milijona 
izvodov  knjig.  Leta  1888.  je  padlo  to  število  za  več  nego  en  milijon,  a  je  poskočilo 
leta  1889.  spet  na  18.800.000  eksemplarjev.  Leta  1890.  je  število  tiskanih  knjig  zopet 
nekoliko  nazadovalo,  a  leta  1891.  je  naraslo  na  23  milijonov.  Leta  1895.  se  je  ti- 
skalo že  35\.j  milijona  eksemplarjev,  tri  leta  pozneje  že<44l/a  milijona,  leta  1901. 
pa  je  znášalo  število  tiskanih  knjig  v  Rusiji  58,529.480.  Kako  ogromna  števila  bi 
se  pokazala  šele,  ako  bi  bilo  šolstvo  v  Rusiji  tako  razvito,  kakor  bi  bilo  želeti ! 
Vsekakor  so  že  gorenje  številke  dokaz  za  to,  kako  velikansko  kulturno  moč  zdru- 
žuje v  sebi  mogočna  slovanská  dŕžava.  — a — 

Pod  našlo vom  „La  coéducation  des  sexes"  prináša  pariška  „La  Revue" 
odgovore  različnih  vseučiliških  profesorjev  na  sledeči  dve  vprašanji,  kateri  jim  je 
stavilo  uredništvo  „Revije" : 

1.  Kako  mislite  o  skupni  vzgoji  obeh  spolov  na  vseučiliščih? 

2.  Kaki  so  rezultati  vseučiliških  študij  pri  ženi,  bodisi  pri  izpitih,  bodisi  v 
praktičnem  življenju. 

Na  prvo  vprašanje  so  vsi  profesorji  odgovorili,  da  prisotnost  slušateljic  jako 
blagodejno  vpliva  na  oba  spola  in  da  je  bilo  povsod  dosedanje  medsebojno  raz- 
merje  in  občevanje  vzgledno.  Na  drugo  vprašanje  je  večina  profesorjev  odgovorila 
jako  nedoločno,  češ,  da  nimajo  dosti  izkušenj.  Strinjajo  pa  se  v  tem,  da  so  sluša- 
teljice  veliko  bolj  pazljive  in  marljive  ter  tudi  za  izkušnje  bolje  pripravljene  nego 
so  moški. 

Uredništvo  „Revije"  je  napotilo  do  teh  dveh  vprašanj  sedanje  gibanje  v 
Ameriki,  ki  meri  na  to,  da  se  ženskam  zabráni  obiskovati  univerze.  Kakor  je  znano, 
je  bila  Amerika  prvá,  ki  je  dovolila  študirati  ženskam  na  vseučiliščih  (že  1.  1833.), 
in  čudno  je,  da  se  je  ravno  v  Ameriki  najprej  pojavila  reakcija. 

Janko  Pretnar. 

a k»JM. 

Hrast. 

Vodnjak  izvira  kraj  vaši, 
samoten  hrast  ob  njem  stoji. 
In  vsako  jutro,  ko  se  ráno 
razlije  zarja  črez  poljano, 
z  vej  kaplje  blisnejo  posute 
ko  solze  iz  noci  prečute. 

Vodnjak  izvira  kraj  vaši, 
samoten  hrast  ob  njem  stoji. 
In  však  večer,  ko  mesečine 
ga  čarosojna  luč  obsine, 
šumenje  dahne  skozi  granje 
ko  bolne  duše  vzdihovanje. 

In  zjutraj,  ko  prisveti  dan, 
zvečer,  ko  mešec  gŕe  črez  pian, 
v  vodnjaku  hrast  se  ogleduje, 
si  deblo,  veje  občuduje; 
v  podobo  lastno  se  zamami, 
obup  in  žalost  ga  predrami. 

„Ah,  plitva  je  ljudi  modrost 
in  topa  njih  razuma  ost! 
Zdaj  tu  stojim  že  leta,  leta, 
spe  mimo  množica  nešteta, 
a  trd  in  mrtev  les  le  sluti, 
ki  nič  ne  vidi,  nič  ne  čuti." 

.Ljubljanski  Zvon"  3.  XXIV.  1904. 

„Zakaj  jaz  nisem  fantič  mlad? 
Zvečer  bi  hodil  vasovat, 
z  rokami  močnimi  bi  planil, 
nevešti  svoji  okno  bránil ; 
vso  noč  bi  vriskal,  pel  po  vaši 
in  zlati  bi  mi  tekli  čaši!" 

In  zgodaj  v  jutro,  pozno  v  mrak 
devojka  hodi  na  vodnjak. 
Ko  vidi  hrast  in  rosné  liste, 
še  njej  vrose  oči  se  čisté  ; 
in  če  šumenje  vej  posluša, 
še  njena  razboli  se  duša. 

„O  hrast,  če  živo  si  telo, 
povej,  Če  mŕtvo  le  drevo? 
Če  mrtev  les,  zakaj  šepeče 
košati  vrh  ti  hrepeneče ; 
če  živa  stvar,  zakaj  se  k  meni 
ne  skloniš,  ljubček  moj  zeleni?" 

„O  hrast,  če  živo  si  telo, 
povej,  če  mŕtvo  le  drevo?" 
In  od  strasti  devojka  nemá 
po  njem  se  vzpenja,  ga  objema; 
ovijajo  se  beli  udi, 
sopihajo,  žehtijo  grudi. 

Sladkost  nebeško  čuti  hrast, 
po  njem  zapolje  divja  strast 
in  kakor  trst  slaboten  v  ločju 
orjak  šibi  se  v  nje  naročju 
Objeti  hoče  —  se  ne  gane, 
ko  trd  in  mrtev  les  obstane. 

„Ah,  čuj,  nebo,  naj  spremene 
te  veje  v  bele  se  roke, 
to  deblo  naj  v  telo  se  belo ! 
Če  ne,  ognjeno  pošlji  strelo, 
da  enkrat  to  trpljenje  jenja, 
ah,  to  trpljenje  brez  življenja." 


Utva:  Jezero. 


131 


In  vsako  jutro,  však  večer 
sprejema  hrast  človeško  hčer; 
in  však  večer  in  jutro  vsako 
v  nebo  pošilja  prošnjo  tako. 
In  ti,  nebo,  ti  zreš  pokojno, 
o  kdaj  končaš  trpljenje  dvojno? 

Minila  je  viharna  noč 

in  národ  vre  iz  vaških  koč, 

vre  k  vodi  iz  soseske  cele: 

preklan  in  izruvan  od  strele 

tam  hrast  leži,  telo  orjaško, 

mrlič  pod  njim  —  dekle  je  vaško. 

Dr.  Fr.  Derganc. 


Jezero. 

ezero  tiho,  brezviharno, 
zrcali  v  tebi  se  nebo; 
a  vendar,  vendar  si  nevarno, 
smrt  hrani  tvoje  temno  dno. 

Na  tvoji  mirni  površini 
čarobna  cvetka  ziblje  se, 
vabljivo  se  mi  pripogiblje, 
naj  vtrgam  jo,  oj,  vábi  me. 


Nemirno  mi  srce  tja  šili, 
desnico  prožim  k  tebi,  cvet, 
a  dušo  zla  mi  slutnja  oži, 
da  kdor  te  vtrga,  bo  proklet 

Oko  je  tvoje  —  to  jezero, 
ljubezen  čistá  v  njem  blesti, 
in  vábi  me  in  kliče  k  sebi  . 
zla  slutnja  dušo  oži  mi. 


Jezero  tiho,  brezviharno, 
objemi  me  v  svoj  naročaj ! 
O  vem,  o  vem,  da  si  nevarno, 
a  upam  ti  —  ne  vem  zakaj. 


Utva. 


9* 

Odmev. 

Spísala  Zofka  Jelovšek. 

'nkrat,  neko  spomlad,  sem  prišla  zgodaj  iz  mesta.  Lep  in 
tih  kraj  ob  Savi  je  bil,  široké  njive,  zeleni  bregovi,  redke 
vaši  naokrog  in  malo  ljudi.  Sava  je  bila  vedno  krásna, 
globoka,  široko  razlita.  Beli,  dolgi  peščeni  otoki  so  ležali 
na  sredi  vode,  ob  kraju  je  raslo  vrbovje  daleč  v  njive 
in  travnike.  Zaljubila  sem  se  tisto  leto  v  Savo,  in  kadar 
sem  proč,  na  tujem,  se  mi  stoži  po  njej  kakor  po  človeku.  Kadar 
je  tukaj  megla,  taká  črna,  umazaná  in  smrdeča  mestna  megla,  se 
mi  stoži  po  tistih  svetlih  krajih,  po  tisti  širokí  dolini,  po  kateri  teče 
Sava  in  nad  katero  poletavajo  beli  galebi.  In  tam  na  ovinku  je 
breg,  na  bregu  starodaven  grád  z  debelimi  židovi,  s  tremi  sivimi 
stolpi,  z  globoko  grapo  naokrog,  kjer  je  stala  nekdaj  voda,  in  z 
mostom  na  verigah,  ki  se  še  zdaj  však  večer  dviga.  Dviga  se  však 
večer,  čeprav  ni  več  roparskih  sosedov,  drznih  hajdukov  in  vstaških 
kmetov,  pred  katerimi  bi  se  bála  grajska  gospoda.  Mirno  je  v  kraju 
in  samo  cigáni  pridejo  še  včasi  črez  Savo  in  ukradejo  kakšno  kokos 
okoli  po  vaseh,  ovco  ali  kakšno  drugo  tako  skromno  stvar.  In  okrog 
grádu  in  zadaj  za  njim  samuje  ogromen  park;  starodávne  smreke 
stoje  v  njem,  borovci,  visoke  ciprese,  srebrne  bukve,  divji  kostanji, 
ogromne  platane,  lipe  častitljive  in  košaté.  In  vsako  drevo  je  lepo, 
da  bi  človek  dolgo  stal  pred  njim  in  ga  gledal  in  občudoval.  Steze 
so  mehke,  vlažne,  mnogokrat  prekopane,  da  ne  bi  jih  tráva  prerasla 
in  mah  in  vse  te  poljske  in  gozdne  rože,  ki  jih  je  toliko  po  teh 
malih  ravnicah  v  parku. 

In  kadarkoli  je  luna  sijala,  sem  hodila  po  parku,  ki  je  vsakemu 
odprt  in  vedno  prazen,  zakaj  malo  je  ljudi  tod  in  malo  takih,  ki 
bi  sanjarili  ob  mesečini.  Iz  početka  me  je  bilo  strah  in  bála  sem 
se,  kadar  je  drevje  zašuštelo,  kadar  se  je  tráva  zgenila  ali  kadar 
je  kaka  suha  veja  padala  na  tla.  Bála  sem  se,  da  bi  kdo  ne  prišel, 
kakšen  hudoben  človek,  tuj  potepuh,  ki  bi  mi  storil  kaj  žalega.  Ali 
nikogar  ni  bilo  nikdar;  sama  sem  hodila  po  stezah,  po  katerih  so 
ležale  dolge,  fantastne  sence.  Po  goščah  sem  hodila,  kjer  je  bilo 
temno   in  je  dišalo  po  ciklamah ;    praprot  se  je  dotikala  mojih  rok 

in  včasi  me  je  nizka  veja  zadela  v  obraz,  vlažná  od  rose.  Ko  sem 
zopet  stopila  na  odprt  kraj,  se  je  zasrebrilo  pred  menoj  od  vrhá 
doli,  po  vsej  širokí  planjavi,  po  kateri  se  je  zvijala  Sava  kakor 
ogromen,  svetel  trak,  posut  z  biseri.  Visoko  in  neizmerno  se  je 
vzpenjalo  temnomodro  nočno  nebo,  stotisočere  zvezde  so  trepetale 
v  večni  dalji  in  mešec  se  je  bied  in  miren  svetil  med  njimi. 

Vse  je  molčalo  naokrog,  globok  mir  je  ležal  nad  vsem  raz- 
prostrtim  krajem.  Tiho,  nepremično  so  spale  vaši  ob  česti,  nemé, 
kakor  začarane.  Zamislila  sem  se  v  čudno  lepe  sanje,  v  reči,  ki  jih  ni 
bilo  nikdar  in  jih  nikoli  ne  bo.  Mnogo  lepega  je  vstalo  pred  menoj, 
kar  bi  bila  rada  doživela  in  na  kar  nikdar  ne  mislim  v  navadnem 
življenju,  niti  si  ne  želim,  ker  je  nemogoče.  Blagoslovljen  je  človek, 
ki  ima  eno  srečo  v  življenju,  in  lahko  je  zadovoljen.  Jaz  pa  sem 
v  onih  srebrnih  nočeh  videla  sto  sreč  iti  mimo  mene  in  vsako  sem 
okúsila.  V  sanjah  sem  jih  videla,  kakor  one  lehke,  prozorne  oblake, 
ki  so  plávali  visoko  pod  zvezdami  in  izginjevali  bogve  kam,  tako 
sem  jih  gledala.  In  kakor  ne  govorite  o  onih  oblakih,  ki  so  se  jih 
doteknile  vaše  oči  in  se  razveselile  nad  njimi,  tako  je  meni  nemo- 
goče govoriti  o  vseh  teh  stotisočerih  mislih,  ki  so  preletele  mojo 
dušo,  nadahnjene  s  sladko  lepoto,  neomadeževane  od  življenja  in 
reálnosti. 

Hodila  sem  po  tem  tihem,  samotnem  parku,  oblitem  z  me- 
sečino,  z  ljudmi,  ki  so  bili  bogve  kje,  daleč  proč;  z  ljudmi,  ki  jih 
nisem  poznala  nikoli;  z  ljudmi,  ki  so  dávno  umrli;  z  ljudmi,  ki 
niso  taki,  kakršne  sem  si  jih  mislila  jaz,  živeli  nikdar.  Kakor  vzamete 
včasi  sliko  lepega,  tujega  kraja  v  roko  in  si  mislite,  trenotek  ali 
dva,  da  ste  tam ;  da  vidite  z  lastnimi  očmi,  kako  padajo  slapoví, 
kako  se  tráva  máje  v  vetru,  kako  se  oblaki  kopičijo  na  nebu:  — 
tako  sem  si  jaz  vzela  življenje  tega  ali  onega,  ki  ga  poznám  ali 
ne  poznám,  zasanjala  sem  si  to  življenje  nekaj  pozabljenih  trenotkov, 
da  mi  je  srce  veselo  udarilo  ali  se  stisnilo  od  tesnobe  in  žalosti. 
Znašla  sem  se  bogve  kje  v  mestu,  kjer  je  bilo  polno  ljudi,  in  solnce 
je  sijalo,  veter  je  pihal;  razmeknilo  se  je  pred  menoj,  slišala  sem 
dober  in  mehak  glas ;  pogledala  sem  v  oči,  ki  so  me  imele  rade. 
In  srce  se  mi  je  zgenilo,  odgovarjala  sem  krásne  in  mehke  besede, 
kakršnih  ne  znám  in  ne  govorim  nikdar.  —  Nalahno  se  je  zazibalo 
in  zopet  sem  stala  sama  v  parku  in  nemo  je  bilo  vse  naokrog. 

Doli,  kjer  se  začenja  polje,  je  stala  dolga  vrsta  topolov.  Vi- 
soki  so  bili,  ogromni,  skrivnostni  in  črni  v  srebrni  lunini  lúči.  Pri- 
povedovali  so  mi,  da  so  se  še    pred  nekaj  leti  raztezale  neskončne 

vrste  topol  po  vsej  ravnici.  Okrog  vaši,  po  polju,  ob  Savi,  ob  cestah 
in  stezah.  Nasadil  jih  je  prejšnji  grajščak,  ki  je  umri  devetdeset  let 
star,  zadnji  svojega  rodu.  Imel  je  siná,  ki  je  umri  dávno  pred  njim, 
in  vnukinjo,  ki  si  je  vzela  pruskega  grófa  proti  njegovi  volji. 

In  ta  grajščak,  zadnji  starega  in  slavnega  rodu,  je  bil  ustvaril 
ogromni  park  za  svojim  grádom  in  nasadil  topole  po  vsej  dolini, 
kjerkoli  je  ležal  njegov  svet.  Ko  je  bil  še  mlad,  dvajsetleten,  je 
potoval  po  svetu ;  ali  kjerkoli  je  bil,  povsod  je  zbiral  drevesa,  mladike 
in  jih  presajal  doma  v  svoj  park.  Za  nekatere,  osobito  lepe  in  redke 
vrste  so  si  pripovedovali  v  grádu,  da  jih  je  ukradel  na  neki  gozdarski 
izložbi  v  samem  Parizu.  Niso  mu  jih  hoteli  prodati,  pa  jih  je  ukradel. 
Tak  je  bil  on. 

Pesnik  je  bil,  blagoslovljena  in  bogata  duša.  V  sladkih  ritmih 
pojejo  nekateri,  drugi  v  slikah,  ki  jih  občudujejo  stoletja,  in  še  drugi 
v  kipih,  katedralah  in  templjih,  veličastnih  za  vsakega,  kdor  jih 
ugleda.  On  pa  je  polagal  semena  v  zemljo,  sivel  je,  ko  so  se  širile 
slabé  mladike  v  košatá  drevesa,  star  je  bil  že  in  upognjen,  ko  je 
zapelo  okrog  njega  v  skladju  dovŕšené  lepote.  Tako  bele  bukve 
so  rasle  med  črnimi,  košatimi  cipresami,  tako  bele,  da  je  bilo  njih 
listje  kakor  iz  srebra;  lesketalo  se  je  v  solncu  kakor  pomo- 
čeno  v  vodo.  Zadaj  so  se  razstavile  breze  v  redko  šumico,  tam 
na  sredi  trávnika  so  dišale  tri  velikánske  lipe.  Potem  so  prišli 
sivi  borovci,  fantastni,  barokni;  cel  gozd.  Včasi  so  se  malo  raz- 
meknili  okrog  rdeče  bukve,  ki  ji  je  bilo  listje  kakor  poškropljeno 
s  krvjo.  Po  gričih,  po  gosto  obraslih  dolinicah,  okrog  malih,  mirnih 
ravnic,  preko  globokih  zásek,  koder  so  bila  pota  vedno  mokra,  okrog 
ribnika  in  studencev  se  je  raztezal  park  široko  naokrog. 

Po  ves  dan  je  hodil  stari  grajščak  pod  drevjem  okrog  in  vedno 
je  mislil,  kaj  bi  še  nasadil,  da  bi  bilo  krásno.  Svoj  grád  je  obsadil 
z  divjo  trto,  ki  ga  je  obrasla  že  celega,  okrog  oken  in  stolpov, 
gori  visoko  na  rdečo  streho.  Od  tal  do  vrhá  je  bil  pokrit  z  zelenim 
plaščem,  od  prvega  in  drugega  nadstropja  je  viselo  od  oken  v 
dolgih  zelenih  kitah.  In  znotraj  na  dvorišču  se  je  zibalo  povsod,  nad 
obokanimi  logijami  s  svojimi  lehnimi  stebri,  okrog  starih  gotskih 
stopnic,  ki  so  bile  vzidane  v  enem  kótu  kakor  samo  zato,  da  bi 
se  trta  lahko  drzneje  vzpenjala  navzgor.  Povsod  so  se  odpirale 
prirodne  lope,  zelena,  mračna  in  hladná  zatišja.  Vsako  jeseň  je  za- 
gorelo  v  vseh  barvah,  zlato-žolto,  bledo-rumeno,  rjavo,  živo-rdeče, 
temno-zeleno  —  v  čudovitih  niansah,  v  bogatih  barvah  orijentalskih 
preprog. 

In  naokrog  so  se  širile  temne  smreke,  stisnile  so  se  okrog 
bele  grajske  kapelice  in  porazgubile  v  pisani  in  dehteči  park.  V 
kapelici  so  ležali  vsi  slávni  pradedje  grajščakovi  in  za  tiste,  ki  so 
umrli  v  daljnih  bitkah  in  strohneli  v  tuji  zemlji,  za  tiste  so  bile 
vzidane  v  steno  veliké  kamenité  table  z  grbom  in  dolgimi  latin- 
skimi  reki.  Temno  je  bilo  v  kapelici  in  dišalo  je  po  trohnobi. 

Ko  pa  je  stari  grajščak  umri,  so  ga  pokopali  v  parku,  v  do- 
linici,  ki  je  obrobljena  z  najlepšimi  drevesi  celega  parka  —  smrekami. 
Tam  so  ga  pokopali,  kakor  si  je  želel  in  napísal  v  svojem  testa- 
mentu. Te  smreke  so  visoke  in  ogromne.  Črne  so  in  veje  košaté 
imajo  do  tal.  Široké  so  te  veje,  obrasle  kakor  z  dolgimi  grivami. 
Po  trávi  leže  te  dolge,  zelene  grive  kakor  lasje  divjih  deklic,  kadar 
počivajo  v  gozdu  pod  drevjem.  Prazna  je  dolina,  z  nizko  travo, 
kakor  pokosená  od  koscev  in  opuščena  od  ljudi.  In  nad  grajšča- 
kovim  grobom  ni  spomenika.  Samo  mlada  smreka,  samotná  in  ža- 
lostná,  raste   nad  njim,  kakor  je  bila  zadnja  njegova  želja. 

In  park  je  samoten.  Vnukinja  grajščakova  ne  hodi  rada  v  park, 
pretemen  ji  je;  a  mož  njen,  tujec,  je  posekal  skoro  vse  topole  po 
dolini,  med  njivami  in  daleč  tam  ob  Savi  in  med  vasmi.  V  štiri- 
najstih  dneh  so  jih  posekali  in  zvozili  proč.  In  kraj  je  zdaj  gol 
in  kakor  oropan. 

Čudovite  so  bile  te  topole,  vitke,  visoke;  kakor  črni  plameni 
so  gorele  noč  in  dan  iz  zemlje.  Šepetale  so  neprenehoma  kakor 
zamišljene  v  čudne  in  skrivnostne  reči. 

Posekali  so  jih.  Vnukinja  grajščaka,  ki  jih  je  vsadil,  se  je 
izprehajala  z  môžem  med  poljem.  Smejala  sta  se  in  računala,  koliko 
pošljeta  zdaj,  ko  sta  te  mnoge  in  velikánske  topole  tako  dobro 
prodala,  koliko  pošljeta  sinú  za  god,  ki  je  huzar  na  Dunaju.  Sme- 
jala sta  se. 

„AH  veš,  da  je  dobro,  da  je  umri  moj  ded.  Aristokrat,  ali  čudák ! 
Našla  sem  med  njegovimi  papirji  náčrt  za  nov  park  ob  Savi  pod 
grádom.  Vse  skrbno  izmerjeno,  stroški  izračunani;  glavni  motiv 
topole  .  .  .  Dobro,  da  ne  živi  človek  150  let.  Moj  ded  bi  bil  pre- 
menil ves  kraj  v  en  sam  ogromen,  velikánski  park;  ob  Savi  gozd 
topol  in  brez,  potem  smreke,  pa  bori  ...  ah!   To  je  bil  človek!" 

„Da,  in  topole  uničijo  vse  polje,  nič  ne  raste  v  njih 
senci  .  .  . 

Stari  grajščak  je  bil  zadnji  svojega  imena  in  rodu  .  .  . 

Neki  večer  sem  zopet  hodila  po  parku.  Zavila  sem  v  dolino, 
kjer  so  najlepše  smreke  nad  dolino,  okroginokrog.  Staré,  ogromne 
in  črne.  Samo  ena  mlada  in  vitka,  nedorasla  na  grobu  starega 
grajščaka. 

Ko  sem  stopila  na  rob  med  smreke,  je  nekdo  v  dolini  zapel. 
Na  mahovini,  ki  je  pokrivala  staro,  nizko  klop  pred  gomilo,  je  sedel 
Slovák,  loncevezec.  V  mesečini  sem  videla  njegov  obraz,  in  dolgi 
lasje  so  mu  silili  preko  čela.  Gledal  je  v  mešec  in  pel  balado,  na- 
rodno  balado,  ki  jih  nima  menda  noben  drugi  evropski  národ  v 
svojih  pesmih.  Z  močnim  glasom  je  pel,  da  so  se  razlivale  besede 
po  vsem  parku.  Zabobnel  je  glas,  mogočno  se  je  povzdignil  in 
pripovedoval  je  čudno  in  tujo  povest,  ki  je  nisem  razumela.  Stožilo 
se  mi  je  po  nečem,  srce  je  vzplalo  v  silnih,  globokih  udarcih.  Slovák 
je  utihnil  in  tisina  je  postala  še  brezglasnejša,  otožnost  večja.  Vstal 
je  in  še  enkrat  je  zapel  balado  od  začetka.  In  še  silnejší  je  bil 
njegov  glas>  vzdigal  se  je  in  padal  v  mogočnih  ritmih  v  tiho  noč. 
Tik  pred  grajščakovim  grobom  je  stal  pevec,  gledal  v  luno  in  vse 
njegovo  močno  moško  telo  se  je  treslo  v  pesmi. 

Odšla  sem,  da  bi  ga  slišala  čim  dalje  v  spominu,  ki  sem  si  ga 
hotela  ohraniti  neskaljenega  in  vedno  enako  silnega  in  pretresljivega. 

In  kadarkoli  se  spomnim  na  park  ali  na  starega  grajščaka,  ki 
sem  v  samotnih  urah  toliko  sanjala  o  njem,  vselej  mi  zadoni  mo- 
gočna,  dolgo  zategnjena  balada  Slovákova  v  duši.  Težka  pesem  in 
nepozabljiva !  — 


Pesem. 

jyili  poletni  so  lepi  večeri, 
ko  sva  še  skupaj  hodila, 
v  borovem  lesu  —  sred  tihe  noci 
v  srcu  ljubezen  nosila. 

Pa  so  minili  tisti  večeri, 

v  srcu  ljubezen  minila, 

v  borovem  lesu  —  sred  tihe  noci 

slast  bom  spominov  zdaj  pila  .  .  . 

Kristína. 

Na  pragu. 

Spisal  Ivan  Cankar. 
III. 

volila  je  Metka  in  je  odmolila  in  zaspala.  Nemirno  je 
spala,  zavedala  se  je  temne  kleti  in  stopnic,  ki  so  vodile 
vanjo,  in  duri,  ki  so  se  oprezno  odpirale  in  zapirale. 
Trepalnice  so  bile  zatisnjene,  oči  pa  so  strmele  nepre- 
stano  proti  durim,  ušesa  so  poslušala  pazljivo,  če  bi 
ne  zahreščalo  v  ključalnici,  če  bi  se  ne  oglasili  tiho- 
tapski  koraki  na  pragu.  Šle  so  misii  v  lepšo  daljavo,  ali  ozirale  so 
se  nazaj,  postajale  so  in  so  se  vračale. 

Zato  so  bile  nemirne  njene  sanje,  mešale  so  se  z  resnico  in 
s  spomini  in  s  čudnimi  podobami,  ki  jih  je  rodilo  hrepenenje. 

Vas  je  bila  tam,  bela  in  prijazna ;  v  resnici  morda  ni  bila  tako 
bela  in  prijazna,  toda  zdaj  jo  je  obsevalo  solnce,  kakršno  šije  samo 
v  sanjah.  V  vaši  pa  je  bila  cerkev  in  v  cerkvi  je  bila  šola.  Večja 
je  bila  zdaj  in  lepša  nego  v  resnici,  toda  kaj  je  resnica?  Če  je 
sanjala  Metka  o  božjem  templju,  tedaj  je  bil  božji  tempelj  resničen. 
V  soli  je  bila  veliká  soba  in  v  sobi  so  sedeli  na  desni  stráni  fantje, 
na  levi  pa  so  sedela  dekleta.  Bog  vedi,  če  se  ni  Metki  samo  tako 
sanjalo ;  zakaj  imela  je  ob  tistem  času  tudi  gosposko  obleko :  rdeče 
pisano  bluzico,  temnomodro  krilo ;  okoli  vratu  je  imela  svetlo  šerpo, 
bujni  svetli  lasje  so  padali  v  debeli  kiti  črez  hrbet.  Sedela  je  Metka 
na  levi  stráni  in  se  je  ozirala  s  skritim  pogledom  na  desno  strán, 
tja,  kjer  je  sedel  Franc,  lep  fánt  s  črnimi  kodri  in  belim  obrazom 
in  s  hlačami  do  kolen.  Franc  je  bil  njen  ženin  in  ji  je  pisal  za- 
ljubljena  pisma.  Lepo,rveliko  pisavo  je  imel  in  pisal  je  tako  učeno, 
da  je  Metka  včasi  težko  razumela.  „Draga  Metka!"  je  pisal.  „Včeraj 
nisem  mogel  k  plotu  in  zato  me  je  zeio  srce  bolelo  ..."  Tako  je 
pisal:  „Zelo  me  je  srce  bolelo!"  Bog  vedi,  kje  si  je  bil  to  izmislil! 
„Oče  me  je  ozmerjal,  ker  sem  zapravil  tistih  pet  krajcarjev,  že  ves 
zakaj"  —  bonbónov  je  kúpil  Metki  —  „in  zato  sem  moral  klečati. 
Zelo  me  je  srce  bolelo.  Vendar  pa  sem  zmerom  mislil  nate  in  jutri 
ti  prinesem  v  šolo  orehov.  Če  me  oče  spet  ozmerja,  naj  me,  zaradí 
tebe  bi  pretrpel  vse  na  svetu  .  .  ."  Metki  so  se  orosile  oči:  —  vse 
bi  pretrpel  na  svetu  zaradi  nje!  In  takrat  je  sklenila  tudi  ona,  da 
bo   trpela  zaradi  njega.    Tisti  plot  pa  je  bil  ob  poti  za  hišo,  blizu 

krčmarja ;  samo  pijanci  so  hodili  mimo  in  se  niso  nič  brigali.  Ľahko 
bi  se  razgovarjala  tudi  pred  šolo,  ali  kar  na  česti  vpričo  ljudi  — 
toda  kakšna  ljubezen  bi  bila  to?  Resnica  pa  je,  da  si  nikoli  nista 
vedela  veliko  povedati.  Stala  sta  in  nekoč  jo  je  prijel  Franc  za 
roko,  toda  precej  jo  je  izpustil  in  obadva  je  bilo  sram.  Ozrla  sta 
se  v  nebo.  „Lepo  je  nocoj!"  sta  izpregovorila  hkratu  in  sta  zardela. 
Drugače  bi  bilo,  ko  bi  človek  vedel,  kaj  govore  zaročenci,  kadar 
stoje  ob  plotu  ...  Ali  glej,  saj  je  sijalo  solnce,  kakršno  šije  samo 
v  sanjah.  Nasmehnila  se  je  Metka  v  sanjah.  Saj  je  bilo  čisto  dru- 
gače, saj  nista  nikoli  tako  nerodno  stala  ob  plotu  ter  zardevala,  ker 
ju  je  bilo  sram.  Tudi  pijancev  ni  bilo  nič  mimo  in  umazané  krčme 
ni  bilo  tam.  Pač  pa  je  bila  tam  lepa  bela  cesta  in  košato  drevje  je 
šumelo  narahlo  nad  njima.  Tam  sta  se  izprehajala  roko  v  roki  in 
sta  govorila  tako  lahko,  kakor  da  bi  govorilo  srce  samo,  da  bi  se 
ustnice  nič  ne  premikale  in  da  bi  ne  jecljal  neokretni  težki  jezik. 
„Draga  Metka,  srce  moje"  —  tako  je  govoril  on  —  „samo  še  malo 
čaša,  pa  pojdeva  odtod,  mož  in  žena.  Srce  moje"  —  pogrkaval  je 
malo  in  zato  je  bilo  še  lepše  tisto  ,srce'  —  „jaz  imam  grád  ono- 
stran  hriba,  moj  grád  ima  tisoč  oken  in  sto  balkónov  in  v  vseh 
sobah  so  pisane  preproge  in  zrcala  z  zlatimi  okviri,  okoli  grada  pa 
je  vrt  in  v  tisti  vrt  ne  stopi  nihče  drugi  nego  ti  in  jaz.  Tam  bova 
hodila  po  belih  stezah;  veje  se  bodo  priklanjale  in  trgala  bova 
sladké  črešnje,  rože  se  bodo  ponujale  in  jaz  ti  jih  bom  pripenjal 
na  prsi  .  .  .!"  Tako  je  govoril,  in  ko  se  je  utrudil,  je  nadaljevala 
ona:  „V  hlevu  pa  so  konji  in  v  kolnici  je  voz.  Lepo  jutro  bo  in 
solnce  bo  sijalo ;  tedaj  pa  napreževa  in  sedeva  in  pohitiva  po  širokí 
česti.  Hiše  mimo,  vaši  mimo  in  cerkve  in  gozdi  in  polje,  zmerom 
naprej  proti  belemu  mestu.  Glej,  že  se  sveti  v  daljavi,  v  solncu  se 
svetijo  zlati  zvoniki!  Čuj,  že  zvone  vsi  zvonovi,  naju  pozdravljajo 
in  najino  mlado  ljubezen !  In  ko  se  tako  pripeljeva,  v  tem  lepem 
vozu,  z  dvema  paroma  belcev,  tedaj  postanejo  vsi  gosposki  ljudje 
na  ulici  ter  se  nama  odkrijejo  spoštljivo  ..."  Tako  je  govorila,  in 
ko  se  je  utrudila,  je  nadaljeval  on :  „Zakaj  bi  se  nama  ne  odkrivali 
spoštljivo,  ko  sva  pa  tako  bogata,  bolj  nego  sam  cesar  na  Dunaju ! 
Tam  v  grádu,  v  kleti,  glej,  imava  cekinov  skoro  do  vrhá.  Kjčmarjev 
hlapec  je  bil  zašel  nekoč  v  pijanosti  in  po  neprevidnosti  v  tisto 
klet  in  se  je  pogreznil  in  bi  bil  kmalu  žalostno  umri,  da  bi  ga  ne 
bil  našel  jaz,  ko  sem  prišel  s  korcem  po  cekinov.  Strehe  mojega 
grádu  so  obite  z  debelim  zlatom  in  zlata  so  celo  ojesa  na  mojem 
vozu.     Tudi  konjem  bi  bil  dal  zlato   vprego  in  zlate  komate,  pa  bi 

pretežko  nosili.  In  glej,  draga  Metka,  vse  to  je  tudi  tvoje,  zakaj 
zaradi  tebe  bi  pretrpel  vse  na  svetu  ..."  To  niso  bile  sanje,  sama 
čistá  resnica  je  bila;  zakaj  kako  bi  mogla  biti  sreča  zlagana?  Pa 
je  prehitro  minila,  po  tvoji  krivdi,  Metka!  .  .  . 

Zavzdihnila  je   v   polsanjah   in  žalost  je  napolnila  njeno  srce. 

Sedela  je  na  levi  stráni  in  se  je  ozirala  s  skritim  pogledom 
preko  knjige.  Takrat  pa  je  ugledala  nekaj  tako  neprijetnega,  da  so 
se  ji  takoj  zasolzile  oči.  Franc  se  je  ozrl  na  njeno  prijateljico,  ona 
se  je  ozrla  nanj  in  obadva  sta  se  natihoma  zasmejala.  „Zdaj  pa  je 
vse  pri  kraju,  ljubezen  in  vse  drugo!"  je  pomislila  Metka  in  za- 
jokala  bi  naglas.  V  tistem  hipu  pa  je  že  prišel  hudobní  duh  in 
je  sedel  poleg  nje  ter  ji  govoril  na  uho.  „Pokaži  mu,  Metka,  da  ti 
ni  práv  nič  zanj,  zatoži  ga!"  In  ker  ji  je  bilo  tako  težko  pri  srcu, 
se  je  precej  vdala  hudobnému  dúhu  in  je  vzdignila  roko.  „Kaj  pa 
ti,  Metka?"  Stala  je  in  ni  mogla  govoriti,  oglasila  se  je  vest.  „Kar 
govori,  le  pokaži  pismo!"  je  prigovarjal  hudobní  duh.  In  se  je 
sklonila,  nesrečnica,  in  je  vzela  pismo  izpod  klopi  in  ga  je  vzdignila 
visoko.  Ubog  zmečkan  papir  je  bil,  s  svinčnikom  popisan.  Ko  pa 
je  stopil  učitelj  s  katedra,  se  je  Metka  zelo  začudila  in  prestrašila. 
Bil  je  pred  njo  rdeč  in  zabuhel  živalski  obraz,  ostudno  poželenje 
je  bilo  v  vlažnih,  rdeče  obrobljenih  očeh.  Hotela  je  skriti  papir  v 
nedrije,  ali  že  se  je  iztegnila  roka  po  njem.  „No,  daj,  daj,  kaj  imaš?" 
Pogledal  je  in  se  je  nasmehnil.  „Ah,  ah,  glej!"  Zmerom  ostudnejši 
in  hudobnejši  je  bil  njegov  pogled;  ozrl  se  je  nanjo,  ozrl  se  je 
na  desno  strán.  Metka  je  gledala  na  klop,  ali  vendar  je  videla 
Francetov  obraz,  ki  je  bil  tako  bel  in  miren.  In  ko  ga  je  videla  v 
svojem  srcu,  so  jo  zaskelele  oči  in  že  se  je  prikázala  solza  na  licu. 
„Fánt,  ostani  potem  malo  pri  meni!"  Glas  je  bil  trd  in  osoren,  ali 
ustnice  so  se  smehljale  še  zmerom  in  vlažne  oči  so  se  ozirale  na 
Metko,  na  drobni,  objokani  obraz,  na  bujne  lase,  celo  na  ozka  koščena 
ramena  in  na  roke.  Metka  je  čutila  ta  pogled,  strah  jo  je  bilo  in 
ni  se  mogla  braniti,  tudi  pobegniti  ni  mogla  ...   O,  da  bi  biie  sanje ! 

Pa  niso  bile  sanje.  Čakala  je  pred  šolo,  da  bi  prišel  Franc 
in  da  bi  jo  natepel.  Prišel  je  in  se  je  komaj  ozrl  in  je  šel  mimo. 
Poklicala  bi  ga,  ali  ni  si  upala;  rekla  bi  mu  nekaj  lepega,  prijaz- 
nega,  ali  besede  ni  bilo  iz  grla.  Nič  več  se  ni  ozrl,  izginil  je  za 
ovinkom,  tam  za  tistim  plotom.  In  nato  je  umri  .  .  . 

O  Franc,  ti  črnolasi,  lepi  fánt!  Tako  mlad  je  še  bil,  pa  je 
ležal  tam  bied  in  mrzel,  lepe  črne  oči  so  bile  zatisnjene,  lepe  rdeče 
ustnice   so   obledele.     Visoke   sveče  so   gorele  ob  odrú,  siv  dim  se 

je  vil  proti  stropu  in  je  napolnil  vso  izbo  s  težkitn  mrtvaškim 
duhom.  Veliko  ljudi  je  bilo  v  izbi,  molili  so  in  so  škropili  po  odrú. 
Tako  je  prišla  tudi  Metka  in  je  postala  na  pragu.  „O  Franc,  zaro- 
čenec  moj  mladi,  oprosti  mi,  kakor  Bog  oprosti  hudodelcu!"  .  .  . 
Tedaj  se  je  nalahko  zgenila  desná  trepalnica,  skozi  ozki  presledek 
se  je  ozrlo  nanjo  veselo  črno  oko  .  .  .  Metka  je  pokleknila  in  je 
skrila  obraz  v  dlani.  Toliko  ljudi  je  bilo  naokoli  in  nihče  ni  vedel, 
zakaj  je  umri  mladi  zaročenec.  Samo  na  njenih  ramenih  je  ležal 
težki  greh,  nihče  ga  ni  videl  in  nihče  drugi  ga  ni  bil  deležen.  Tako 
težko  je  bilo  breme,  tiščalo  jo  je  k  tlom  in  kolena  so  se  šibila, 
glava  je  klonila  globoko.  Spomnila  se  je  njegovega  ljubeznivega 
pisma:  „Zelo  me  je  srce  bolelo"  —  in  solze  so  lile  iz  oči.  Domi- 
slila  se  je  tudi  njegovih  besed:  „Vse  bi  pretrpel  zaradi  tebe"  — 
in  zaihtela  je  naglas.  Glej,  ljubil  te  je  in  zato  je  moral  umreti!  O 
Franc,  tako  je  pádel  težek  greh.  na  mojo  mlado  dušo,  o  Franc,  tako 
je  padla  veliká  senca  na  mojo  pot  in  nikoli  več  ne  bo  veselo  moje 
srce!  .  .  .  Solze  so  tekle  po  licu,  in  ko  je  vzdignila  obraz  ter  se 
ozrla  proti  odrú,  je  opazila,  da  se.  je  bila  zgenila  na  oknu  črna 
zavesa.  Pogledala  je  natanko  in  se  je  prestrašila.  Skozi  okno,  tam, 
kjer  se  je  bila  zgenila  zavesa,  se  je  nasmehnil  rdeč  in  zabuhel  obraz 
hudobno  se  je  nasmehnil  ter  je  pogledal  Metki  naravnóst  v  oči 
Nato  je  zaplapolala  sveča  in   črna  zavesa  je  spet  zagrnila  okno  .  . 

Nemirno  je  spala,  vzdramila  se  je  in  oči  so  strmele  proti  durim 

Glej,  zaradi  mene  je  umri  Franc!  ...  In  toliko  ljubezni  je 
bilo  v  njenem  srcu,  pa  jo  je  bilo  sram,  da  bi  mu  dala  okusiti  vsaj 
kapljo.  Vsaj  prijazen  pogled,  kakor  beraču,  ki  pride  na  prag  in  po 
veša  glavo.  Vsaj  prijazno  besedo,  kakor  tujcu,  ki  jo  sreča  na  poti 
in  jo  pozdravi  mimogrede.  Čemu  pa  je  tako  polno  tisto  srce,  da 
prekipevajo  vroče  kaplje  in  skele  v  očeh?  .  .  . 

Nad  njo,  v  poševnem  stropu,  je  bilo  izdolbeno  v  debeli  zid 
majhno  omreženo  okno.  Tam  je  zasijala  bieda  mlečna  svetloba, 
toda  v  klet  ni  prodrla.  Pretežke  so.  bile  sence.  in  preslabotna  je  bila 
še  jutranja  svetloba,  da  bi  je  ne  popile  žejne  stene. 

Ker  se  je  bližalo  jutro,  je  obšel  njeno  srce  čuden  nemir.  Daleč 
so  bili  že  spomini,  daleč  so  bile  ponočne  sanje.  Še  malo,  in  tam 
zunaj  bo  .zašumelo  mesto,  bo  zasijalo  solnce  ...  In  vse  to,  kar  je 
bilo  došlej,  kaj  niso  bile  samé  sanje?  Trudna  je  bila  prišla  v  mesto 
in  je  zaspala,  in  ker  je  bila  trudna,  je  sanjala  grde  sanje. 

Z  zaspanimi  očmi  je  pogledala  proti  durim.  Kakšna  soba  je 
pač   tam,    kdo  je   tam?    To  je    mesto  in  v  mestu  so  vse   drugačni 

ljudje  in  drugačne  hiše  so  in  drugačne  ulice.  Tam  ni  tistega  obraza, 
ki  ga  je  videla  v  grdih  sanjah.  Kako  bi  bil  zašel  tak  obraz  v  mesto, 
v  tisto  deželo,  kamor  ji  je  bilo  kázalo  pot  sladko  hrepenenje?  .  .  . 
Vsa  je  vztrepetala  —  mesto  je  zunaj ! 

Kaj  so  bile  sanje  in  kaj  je  bila  resnica?  Strnila  je  obrvi,  da 
bi  premislila,  toda  misii  so  blodile  križem  po  neznanih  potih,  zmedle 
so  se  in  so  se  izgubile  in  zatisnila  je  oči.  To  se  je  zgodilo  takrat, 
ko  je  napojila  svetloba  žejne  stene  in  so  se  že  razločevale  svetlejše 
proge  na  mokrem  židu. 

Franc  ni  umri.  Prišel  je  že  bil  nekoč,  o  pozni  polnoci ;  oblečen 
je  bil  vse  v  črno,  obraz  njegov  je  bil  bolj  resen,  ali  oči  so  bile 
práv  tako  črne  in  veselé  in  tudi  kodri  so  bili  še  zmerom  isti,  črni 
in  razkuštrani.  Samo  lica  so  bila  mrzla  in  bieda,  tako  bieda  kakor 
takrat,  ko  je  ležal  na  mrtvaškem  odrú.  Prišel  je,  postal  je  malo  na 
pragu,  nasmehnil  se  je  in  je  stopil  k  postelji.  „Oprosti  mi,  Franc, 
kakor  Bog  oprosti  hudodelcu."  Tako  polno  je  bilo  srce,  da  je  pre- 
kipevalo,  in  zato  ga  je  položila  na  zlat  krožnik  in  je  pokleknila 
pred  njega  ter  mu  ponudila  svoje  srce,  ki  je  prekipevalo  od  ne- 
zaužite  ljubezni.  „Vzemi,  Franc,  vse  je  tvoje !  Vzemi  samo  za  pri- 
jazno  besedo,  samo  za  prijazen  pogled!"  — 

Odprla  je  proseče  in  plašne  oči  in  nikogar  ni  bilo. 

„Pridi,  Franc,  usmili  se  !" 

Gledala  je  proti  durim  in  glej,  duri  so  se  tiho  in  počasi  od- 
pirale. 

„Franc!" 

Komaj  je  zgenila  z  ustnicami,  ali  njegovo  srce  je  slišalo  neiz- 
govorjeno  besedo. 

Stal  je  na  pragu.  Starejši  je  bil,  že  je  imel  črne  brke  in  tudi 
čelo  je  bilo  nekoliko  nagubano. 

Ležala  je  in  zajokala  bi ;  sladko  in  žalostno  ji  je  bilo  pri  srcu. 

„Nič,  Franc;  kakor  si  tudi,  pridi  k  meni  in  vsa  moja  ljubezen 
je  pred  tvojimi  nogami!" 

Stal  je  na  pragu,  žalosten  in  miren  je  bil  njegov  obraz. 

„Kaj  ne  vidiš,  kako  mi  kaplje  kri  iz  srca,  kako  mi  rosi  rdeča 
krvca  iz  oči?" 

Resnično  se  je  odpirala  rana  na  prsih  in  kri  je  kapljala  iz  nje, 
kri  je  tekla  tudi  po  belih  licih  v  tenkem  curku. 

„Glej,  Franc,  saj  je  bilo  tako  čisto  moje  srce  in  ljubezni  polno, 
samo  hudobní  duh  je  stal  ob  moji  levi  stráni  in  je  govoril  nati- 
homa  .  .  .    Zdaj   je   pa   vse  dobro,   Franc!    Zdaj  sva  v  mestu,  kjer 

so  visoke  bele  hiše  in  široké  ulice  .  .  .  Kaj  se  ne  spominjaš,  kako 
si  mi  pripovedoval  ?  Tam  je  tvoja  hiša,  tam  ob  bregu,  vsa  bela  je 
in  pozlačen  balkón  ima.  Tudi  vrt  je  okoli  hiše,  in  tam  se  bova 
izprehajala  pod  šumečimi  kostanji  in  na  prostranih  gredah  bodo 
sanjale  rože  in  se  nama  bodo  ponujale  ..." 

Sanje  so  bile  pac,  samo  sanje! 

„Kam,  Franc?  Ne  odhajaj,  zaročenec  moj,  ti  moj  ljubljeni  fánt! 
Glej,  saj  sem  ti  bila  ponudila  svoje  srce  na  zlatem  krožniku!  Kaj 
hočeš  več?  Nikjer  ni  toliko  bogastva  kakor  v  mojem  srcu,  niti  sam 
cesar  ga  nima  na  Dunaju,  niti  v  tvoji  kleti  ga  ni,  ki  je  polna  ce- 
kinov!  .  .  .  Kam,  Franc?" 

Nič  ni  odgovoril,  prijel  je  za  kljuko  in  je  odhajal. 

Vzdignila  se  je  v  postelji  in  je  strmela  proti  durim. 

„Poslednjikrat,  Franc!  Oprosti  mi,  nikoli  več  te  ne  bom  prosila 
oproščenja!  Zakaj  glej,  stopila  sem  na  prag,  in  če  me  v  hišo  ne 
pustiš,  te  ne  bom  prosila!" 

Smehljal  se  je,  gledal  je  nanjo  z  velikimi,  mirnimi  očmi.  Iz- 
tegnil  je  levo  roko  proti  njej,  z  desno  je  odpiral  duri. 

„Nikoli  preko  praga!" 

Vztrepetala  je,  vzdignila  se  je  v  postelji  in  mu  je  pogledala 
naravnost  v  obraz. 

„Kaj  si  ti  to  ukázal,  Franc?" 

Vzdignila  se  je  in  je  skočila  s  postelje  z  golimi  nogami,  lase 
razpletene  preko  ramen.  Roke  so  se  opirale  ob  posteljo,  oči  so 
strmele  proti  durim  .  .  . 

Toda  glej,  nikogar  ni  bilo  na  pragu,  duri  so  bile  zaklenjene. 
Že  se  je  razlivala  po  stenah,  po  stropu  bieda  jutranja  svetloba,  sa- 
motní koraki  so  se  glasili  zunaj  na  hodniku. 

„O  Bog,  tako  so  me  ostavili  samo,  zaprli  so  me  v  mrtvašnico!" 

Legla  je  na  posteljo,  vse  telo  je  bilo  utrujeno,  mŕtvo;  roke  so 
legle  težko  na  blazino  in  kakor  od  kameňa  so  bile  trepalnice. 

Tedaj  je  udarila  pest  na  duri. 

„Hej,  Metka,  Metka!" 

„„Franc!"" 

Odprle  so  se  duri,  na  prag  je  stopila  dolga  suha  ženská  in 
hudobne  oči  so  se  ozrle  na  posteljo. 

„Vstani!" 

Metka   si  je   pomela  oči  in  je  ugledala    bledo,  žalostno  jutro. 

Pokrižala  se  je  in  je  vstala. 

(Dalje  prih.) 

Plesni  spominki. 

J  utro  po  plesu  .  .  .  Kako  li  se  kreše 
v  prazni  dvorani  roj  solnčnih  utrinkov! 
V  zlatih  pramenih  se  giblje  in  plese 
z  njimi  vse  polno  skrivnostnih  spominkov  .  .  . 

Ťukaj  iskre  se,  kjer  skrbne  so  mamke 
z  bistrim  očesom  nadzirale  hčere; 
tamkaj  ihte,  kjer  odcvele  so  samke 
v  prsih  dušile  bridkosti  stotere. 

Vidim  jih  v  kótu,  kjer  resni  očetje 
vztrajno  do  dne  so  lovili  pagata ; 
gledam  jih  v  sredi,  kjer  svoje  zavetje, 
otok,  zasedla  mladina  je  zlata. 

Tam  se  pleto,  kjer  romanček  se  spíetal 
hčerici  višji  je  prvič  na  svetu ; 
tu  se  love,  kjer  se  častnik  je  šetal 
s  plesno  kraljico  po  gladkem  parketu. 

Plešejo  tukaj,  kjer  starcu  z  uspehom 
švigale  noge  v  kadrilji  so  staré ; 
ondi  smejo  se,  kjer  z  rezkim  nasmehom 
zri  modrijan  na  plešoče  je  pare  .  .  . 

Ej,  ti  spominki  o  ženski  lepoti, 
žgočih  pogledih,  bogatem  nakitu, 
smehu  koketnem,  razkošni  toploti, 
rožah  dehtečih  in  radosti  svitu ! 

Glej  jih,  kako  se  vrte  po  dvorani, 
plešejo  v  solncu  po  stenah  prešerno !  .  .  . 
Spet  so  kristalni  lestenci  prižgani, 
luč  od  zrcal  se  odbija  stoterno. 

Gledam  in  gledam  .  .  .  Vse  živo  okoli  .  .  . 
Naj  li  se  rogam  vam,  solnčni  utrinki? 
Kaj  še !  Življenje  že  glupo  je  toli, 
da  so  v  njem  .  .  .  resni  ti  plesni  spominki! 

A.  Funtek. 

Iz  zapiskov  prirodoslovca. 

Priobčuje  Pavel  Grošelj. 

—  necessest  confiteare 
esse  alios  aliis  in  partibus  orbis 
et  varias  hominum  gentis  et  saecla  ferarum.  i) 
/.  Lucretius  Carus ;  De  rerum  nátura, 
lib.  II.  v.  1074—1076. 

II. 

sladkem  ritmu  se  giblje  Jadransko  morje.  Božje  solnce 
se  razliva  v  brezštetih  pramenih  po  valovih;  žarki  po- 
skakujejo  po  zibajočih  se  grebenih,  nemirna  ravan  se 
leskeče,  kot  bi  bila  posejana  z  biseri.  V  dalji  se  dvi- 
gajo  valovi  in  spejo  proti  obrežju. 

V  teh  valovih,  o  človek,  je  skrita  tvoja  preteklost ! 
Kakor  val,  ki  se  vzpne  sredi  oceana,  si  se  rodil  v  morju,  ko  je 
prvič  v  njem  samotvorno  zatrepetalo  življenje.  V  monerih,  bitjih, 
ki  stoje  na  meji  rastlin  in  živali,  si  oživel.  Kakor  val,  ki  spe  proti 
obali,  si  zahrepenel  po  kopni  zemlji  —  moneri  so  se  razvijali 
v  vedno  popolnejša  bitja,  in  ko  je  črez  sto  in  stotisoč  let  prvá 
dvoživka  stopila  na  kopna  tla,  si  ž  njo  vred  prestopil  prag  kon- 
tinentov. Toda  na  suho  zemljo  dospevši  val  se  ni  razbil  ob  njenih 
pečinah,  ampak  hrepenel  je  dalje  —  od  dvoživke  si  stopal  do 
plazilca,  od  plazilca  do  sesalcain  odtod  do  človeka  — 
tu  pa  se  ti  odpirajo  v  bodočnost  zopet  nove  nepregledne  per- 
spektive. 

V  teh  valovih,  o  človek,  je  skrita  zgodovina  tvojega  telesa! 
Ti  pa  si  jo  za  tisoč  in  tisoč  let  popolnoma  pozabil,  ker  ti  niso 
pričali  o  njej  nikaki  hieroglifi;  pozabil  si,  da  si  le  kratek  val  sredi 
nepreglednega  morja  organskega  življenja,  ampak  šmátral  si  se  za 
nekaj  absolutnega,  za  predestiniranega  gospodarja  zemlje  in  vesolj- 
stva,  ki  je  dovršen  stopil  na  njeno  površino,  da  ji  vláda. 

Zemljo  pa,  ki  si  jo  šmátral  za  počeščeno  in  odlikovano  s  tem, 
da  sme  biti  tvoja  domovina,  si  v  svoji  domišljavosti  postavil  v  sre- 
dišče  vesoljnega  sveta,  ona  bodi  edina  mirujoča  stvar,  okrog  katere 
se  suče  vsemir. 


*)  —   brezdvomno  je  torej,  da  se   nahajajo  v  drugih  prostorih  drugi  svetovi, 
drugi  ljudje  da  tamkaj  žive  in  druge  živali. 

Okamenelo  se  je  človeku  ob  teh  nazorih  dozdevalo  stvarstvo. 
Zemlja  je  obstala  na  svoji  poti  okrog  solnca;  Ptol ornej1)  je  do- 
vŕšil geocentrični  (zemljesredni)  sistem:  zemlja  je  središče 
vesoljstva. 

Na  teh  nazorih  pa  poganja  vedno  bujneje  človeškemu  samo- 
ljubju  se  laskajoči  antropocentrični  (č lovekos redni)  sistem: 
le  zemlji  so  bila  kot  središču  vsemira  podarjena  živa  bitja,  neizpre- 
menljivi  in  od  početka  dovršeni  organizmi.  In  človek,  ki  je  najpo- 
polnejši  organizem  na  zemlji,  na  središču  vesoljstva,  je  torej  višek 
in  namen  stvarstva;  nikako  sorodstvo  ga  ne  veže  z  ostalimi  živimi 
bitji,  vzvišen  je  nad  vso  prirodo. 

Kakor  božje  odrešenje  je  dihnilo  skozi  zgodovino  človeške 
kultúre,  ko  je  Slovan  Kopernik2)  dvignil  zemljo  iz  tečajev  in  ji 
določil  pot  okrog  solnca.  Tedaj  je  šinilo  življenje  v  zvezdnato  nebo ; 
kar  je  bilo  po  naših  nazorih  od  vekomaj  stalno,  se  je  jelo  gibati, 
kar  je  bilo  po  naših  mislih  dovršeno,  se  je  jelo  razvijati.  Prostrano 
nebo  je  postalo  valovito  morje  in  Kant  ter  Lapiace3)  sta  nam  po- 
písala eóne  staro  zgodovino  njegovih  valov,  razkrila  sta  nam  po- 
stanek  in  razvoj  vesoljstva  potom  mehaničnih  zákonov. 

Mŕtva  snov  se  giblje,  živi  in  se  razvija,  živim  bitjem  pa  še 
vedno  pripisujemo  absolútno  neizpremenljivost,  življenje  naj  se  ni 
razvilo  od  priprostih  oblik  do  vedno  popolnejših,  kakor  se  je  razvilo 
harmonično  nebo  iz  brezlikih  nebesnih  megel  (Nebelflecke), 
ampak  naj  je  bilo  dovršeno  in  neizpremenljivo  vsejano  naši  zemlji. 
Živa  bitja  smatramo  za  odrevenele  egiptovske  mumije,  in  Linné 
kliče  v  živo  prirodo  mŕtve  besede:  „T  o  t  numeramus  species, 
quot  ab  initio  creavit  infinitum  Ens!"4) 

Sele  Charles  Darwin5)  je  omajal  to  sterilno  stalnost  živih 
bitij ;  organsko  življenje  je  v  lúči  njegovih  naukov  postalo  tudi  ne- 
mirno  morje,  ki  se  dviga  in  padá,  življenske  vrste  pa  so  le  malen- 


■)  Claudius  Ptolomaeus :  MsyáXír)  auvxa^:,  okrog  1.  150.  p.  Kr. ;  po  arabskem 
prevodu  iz  1.  827.  „Tabrir  al  magesthi"  se  splošno  nazivlje  „Almagest". 

»)  Nicolaus  Copernicus:  De  orbium  coelestium  revolutionibus  libri  VI.  1543, 
Norimberg. 

:i)  Immanuel  Kant:  Allgemeine  Naturgeschichte  und  Theorie  des  Himmels, 
Kônigsberg  1755;   Pierre  Šimon  de  Lapiace:   Mécanique  céleste,   Paris  1799-1825. 

4)  Toliko  življenskih  vrst  štejemo,  kolikor  jih  je  od  začetka  ustvarilo 
neskončno  Bitje!  Karel  Linné:  Systema  naturae,  sivé  regna  tria  naturae  systematice 
proposita,  Leyden  1735. 

b)  Charles  Darwin:  On  the  origin  of  species  by  means  of  natural  selection, 
London  1859. 

„Ljubljanski  Zvon"  3.  XXIV.  1904.  10 

kostni  valovi  sredi  razvijajočega  se  življenja  —  človek  val,  ki  si  se 
pred  milijoni  let  dvignil  sredi  morja,  ki  si  kot  dvoživka  zahrepenel 
po  kopni  zemlji  in  po  preteklih  eonih  prispel  do  sebe. 

Postal  si  neutruden  romar  Ahasver,  ki  roma,  odkar  je  vzniknilo 
življenje,  in  ki  bo  romal,  dokler  se  ne  odene  zemlja  v  večen  led 
in  mraz  —  kam?  .  .  . 

„Der  Mensch  ist  ein  Seil,  gespannt  zwischen  Wurm  und 
Uebermensch!"1)  ti  odgovarja  Zarathustra. 


Glej,  kako  prostrano  je  sinje  Jadransko  morje,  kako  mogočno 
mu  dihajo  ponosne  grudi,  kot  bi  v  njem  živela  tajná  duša  in  mu 
jih  dvigala.  Šedi  k  meni  in  sanjaj  v  to  neskončnost! 

Tamkaj,  kjer  sloni  na  morskih  ramenih  od  zašlega  solnca 
krvavo  barvani  horizont,  se  giblje  belo  jadro  —  in  še  dalje,  dalje ! 
—  daleč  kot  nedosežne  želje  beže  valovi,  v  Sredozemsko  morje 
hite,  ob  afriški  obali    mrmrajo  isto  pesem  —  in  še  dalje,  dalje  .  .  . 

Glej,  to  je  življenje!  Dalje  in  dalje  teko  njegovi  valovi  tja  do 
obrežja  kambrijske  formacije,  kjer  se  je  rodilo  prvo  živo 
bitje,  prvá  brezobrazna  kepica  žive  protoplazmatné  snoví,  prvi 
moner!  Odtod  se  je  razvijalo,  odtod  je  prikipevalo  do  tebe,  ki 
sediš  poleg  mene  in  strmiš  v  noč,  ki  naju  je  nenadoma  objela. 

Novo  morje  kipi  nad  nama,  bolj  neskončno  in  bolj  prostrano, 
z  zvezdami  posejano  nebo.  Tudi  to  morje  ima  svoje  življenje  — 
dviga  se  in  padá,  novi  svetovi  se  trgajo  iz  vrtinčastih  nebesnih 
megel,  stará  solnca  biede  in  ugasujejo. 

Kant  in  Lapiace  sta  nam  pokazala  mehanični  razvoj  te  pre- 
krásne harmonije  zvezd  iz  kaotičnih  vrtincev,  odkrila  sta  postanek 
solnc  in  naše  zemlje.  Zemlja  je  prašek,  ničen  utrinek  vesoljstva ! 
Kot  majhna,    ognjenožareča   krogla  se  je  utrgala   solnčnemu  telesu. 

Geológ  Lyell2)  nam  je  orisal  njeno  nadaljno  preobraževanje 
in  razvijanje,  kako  se  je  ohlajala  nje  žareča  krogla  in  odela  s  trdo 
skorjo.  Morje  je  zašumelo  po  njej  in  v  njem  je  vzklilo  prvo  življenje. 

Darwin,  Kant  organskega  sveta,  nam  je  dokázal  neprestano 
napredovanje  in  razvijanje  obujenega  življenja  od  kambrijske 
formacije  do  današnjega  dne. 

Vse  se  razvija  po  nerazrušnih  naravnih  zakonih. 


*)  Friedrich  Nietzsche:  Also  sprach  Zarathustra,  Chemnitz  1883 — 84. 
2)  Charles  Lyell:  Principles  of  geology,  London   1830 — 33. 

Vnebesnih  meglah  se  je  dvignil  val  razvoja,  spočel  se 
je  iz  nerazvite,  popolnoma  neurejene  materije.  Po  neštetih  razvojnih 
stopnjah  se  je  po  prostom  neredno  razpršena  snov  osredotočila  v 
žarečih  solneih.  Solnca  so  se  razvijala  dalje  in  rodila  nebroj 
planetov,  zemelj,  med  njimi  tudi  našo  zemljo.  In  zemlje  so 
se  razvijale  in  izpopolnjevale  še  dalje ;  iz  razvoja  naše  zemlje  lanko 
presojamo  njih  nadaljno  zgodovino. 

Od  ognjenotekoče  naše  zemlje  seje  odtrgala  luna,  potem  pa 
se  je  zemlja  vedno  bolj  in  bolj  ohlajala,  in  ko  se  je  odela  s  trdo 
skorjo,  je  nastopila  zanjo  takozvana  arhajska  doba,  doba  brez 
vsakega  življenja.  Njej  sta  sledili  paleozoična  (praživljenska) 
in  mezozoična  (srednježivl jenská)  doba;  na  pragu  prvé  — 
v  takoimenovani  kambrijski  formaciji  —  je  vzniknilo  življenje 
iz  dotlej  mŕtve  snovi  in  se  v  označenih  dveh  dobah  razvijalo  od 
nizkostoječih  do  vedno  popolnejših  bitij.  V  tercijarni  formaciji, 
to  je  ob  začetku  sledeče  neozoične  (novoživljenske)  dobe, 
pa  je  življenski  razvoj  prispel  do  tebe,  rodil  je  človeka. 

Iz  nerazvitih  megel  izišli  val  je  kulminiral  v  tebi! 

Predoči  si  še  enkrat  v  dúhu  celo  velikansko  razvojno  vrsto  od 
nebesne  megle  do  sebe!  Ali  razumeš,  da  je  vse  to  moralo  tako 
priti,  da  je  ves  ta  razvoj  produkt  slepo  delujočih  prirodnih  sil  ?  Ako 
bi  se  bil  zgoraj  orisani  razvoj  pri  obstoječih  prirodnih  zakonih 
izvršil  le  za  pičico  drugače,  bi  bilo  to  protinaravno,  bilo  bi  neraz- 
rešljivo  čudo ! 

Ozri  se  zopet  na  plameneče  nebo ! 

Sedaj  ti  je  jasno,  da  so  vsa  goreča  solnca,  vse  od  njih  obse- 
vane  zemlje  in  lune  bratskí  valovi  vesoljstva.  Zgoščujoča  se  ne- 
besna  megla  jim  je  bila  skupna  mati. 

Vsi  nebesni  svetoví  so  torej  sorodni  med  seboj ;  skupni  po- 
stanek,  istá  snov  in  enake  sile  jih  spajajo  v  organsko  celoto,  v 
enoten  univerzum. 

Istá   snov   in   enake   sile  pa  vodijo  vselej  do  sličnega  razvoja. 

Ako  se  je  torej  na  zemlji  razvilo  življenje,  zakaj  se  ne  bi  bil 
mogel  isti  proces  izvršiti  tudi  po  ostatih  svetovih? 

Neverno  skomigaš  z  rameni?  „Nebrzdana  fantazija,  Lukrecijevo 
sanjarstvo"  mi  praviš? 

Podaj  mi  desnico,  hitiva ! 

Dovoli,  tovariš,  koliko  hitrost  želiš? 

„Sto  kilometrov  na  uro." 

10* 

„Ha,  to  bi  bilo  prepočasno!  Midva  potujeva  namreč  na  solnce. 
S  to  hitrostjo  bi  dospela  na  cilj  šele  v  61. 937*5  dnevih,  to  je  v 
169-69  letih." 

„Torej  sto  kilometrov  v  s  e  k  u  n  d  i !" 

Prepočasi,  prijatelj,  ker  rabila  bi  za  pot  nad  17  dni. 

„Torej  poletiva  s  hitrostjo  svetlobe,  to  je  300.000  km  na 
sekundo!" 

Izvrstno,  v  8  minutah   in    15-5  sekundah   bova  na  solncu  .  .  . 

Na  cilju  sva!  Ozriva  se  nazaj  na  zemljo,  ki  sva  jo  ravnokar 
zapustila!  Toda  zaman  išče  tvoje  oko  njene  mogočne  oblé  po  ob- 
nebju.  Najina  stará  znanka,  Rimska  cesta,  se  veličastno  vzpenja 
črez  nebni  obok,  zvezda  tečajnica  in  Veliki  voz  žarita  na 
njem  v  nezmanjšani  krasotí  —  a  kje  je  naša  zemlja,  ki  se  nama  je 
dosedaj  dozdevala  tako  prostrana  in  velikánska? 

Glej,  tam  v  ozvezdju  Tehtnice  žari  svetla,  nama  do  danes 
še  neznana  zvezdica  —  naša  zemlja;  skozi  to  ozvezdje  namreč 
potuje  meseca  marca,  ako  jo  opazuješ  s  solnca.  Kako  je  neznatna 
sredi  blestečih  milijonov! 

Če  bi  ostala  na  solncu  celo  leto,  bi  zapažila,  kako  je  zemlja 
v  tem  času  e  n  krát  potovala  okrog  njega,  obenem  pa  bi  zaznala 
na  nebu  še  sedem  drugih  zvezd,  ki  kakor  naša  zemlja  bodisi  z 
večjo,  bodisi  z  manjšo  hitrostjo  romajo  okrog  solnca,  spoznala  bi 
sedem  njenih  ožjih  sestric,  zvezd  premičnic  ali  planetov. 

Onale  živordeča  zvezda  na  najini  desnici  je  premičnica 
Mars,  majhen,  toda  star  svet,  ki  ga  obkrožata  dve  luni;  naša  zemlja 
ga  prekaša  v  velikosti  sedemkrát.  Na  levici  nama  sveti  nasproti 
žarkobeli  Jupiter;  to  ti  je  mogočna  starodávna  premičnica;  nič 
manj  nego  1414  zemelj  bi  moral  staliti,  da  zvariš  njeno  mogočno 
kroglo,  okrog  katere  se  vrti  petero  lun.  Izza  horizonta  ravno  vzhaja 
svinčenosivi  Saturen  —  „Maleficus"  nekdanjih  astrológov  —  naj- 
zanimivejši  podanik  našega  solnca.  Osmero  lun  teka  okrog  njegove 
velikánske  oblé,  ki  je  772krat  večja  od  naše  zemlje,  vrhutega  pa 
jo  obdajajo  širokí  obroči. 

Začuden  strmiš  v  to  veličastvo.  „Kako  borna  je  naša  zemlja 
proti  tem  svetovom!"    ti  šepečejo  ustnice. 

Krásno  izpoved  si  mi  zaupal,  tovariš;  že  te  imam  na  pravi 
poti  in  ne  izpustim  te  izlepa.  Par  korakov  sem  te  popeljal  v  ve- 
soljstvo  in  že  se  majejo  tvoji  nazori  o  prednostih,  ki  naj  bi  jih 
imela  naša  zemlja  pred  ostalimi  svetoví.  Evo  ti  mogočnejših  in  po- 
polnejših  svetov! 


Pavel  Grošelj :  Iz  zapiskov  prirodoslovca.  149 


In  le  ta  borna  pastorka  med  svetoví,  drobná  zemljica,  ki  pre- 
more  eno  samo  luno,  naj  bi  bila  domovina  življenja?  Vsi  ostali 
divni  in  mogočni  svetoví  pa  naj  bi  bili  brezplodni,  prazna  potrata 
stvarjajoče  narave?  .  .  . 

Toda  hitiva! 

Ostaviva  to  orjaško  solnce,  ki  bi  lahko  sprejelo  v  svoje  telo 
nad  en  milijon  zemeljskih  krogel,  ki  ima  tako  velikansko  privlačno 
silo,  da  bi  ti,  tovariš,  tehtal  na  njem  1946  kg,  dočim  jih  tehtaš  na 
zemlji  le  borih  70  —  ostaviva  ga  in  obiščiva  druga  po  vsemiru 
razpršena  solnca ! 

Oprosti,  dragi  moj,  kolika  je  že  bila  hitrost,  s  katero  si  si  želel 
na  pot? 

„Hitrost  svetlobe,  300.000  km  v  sekundi." 

Na  tuja  solnca  potujeva  in  najina  hitrost  naju  pušča  na  cedilu, 
prijatelj.  S  to  hitrostjo  bi  rabila  do  najbližjih  tujih  solnc  nad  tri  leta; 
in  če  bi  hotela  dospeti  do  zvezd,  ki  so  nakopičene  v  svetlobledem 
pasu  Rimske  ceste,   bi  potrebovala  najmanj  tisoč  let. 

Misel,  ki  ni  vezana  na  okove  čaša  in  prostora,  naju  vodi! 

Ko  beživa  skozi  brezkrajni  prostor,  srečujeva  na  desni  in  levi 
plameneče  zvezde,  mnoge  neizrecno  večje  od  našega  domačega 
solnca,  druge  zopet  manjše,  ki  so  se  že  močno  ohladile  in  počasi 
ugasujejo.  Okrog  vseh  solnc  pa  se  sučejo  majhne  in  veliké  zemlje 
in  solnca  jih  grejejo  in  jim  zaukazujejo  pota.  Hitiva,  tovariš! 

....  Na  meji  sva;  dospela  sva  na  rob  Rimske  ceste  in  tu 
se  neha  naš  svetski  sistem.  Vse  zvezde,  katere  obdaja  Rímska 
cesta  —  s  solnci  posebno  gosto  posejan  pas  —  so  združené  v  eno 
celoto,  en  svetski  sistem,  ki  šteje  na  milijarde  in  milijarde  zvezd. 

Tu  pa  zija  vsenaokrog  prazen  prostor  —  šele  v  nedosežnih 
daljavah  se  blešče  meglene  pege,  drugi  svetski  sistemi,  polni  žarečih 
milijonov.  Neskončna  razdalja  jih  je  našemu  pogledu  zmanjšala  in 
zgostila  v  biede  oblačke.  Tako  se  vrste  svetovi  iz  neskončnosti  v 
neskončnost ! 

Moč  našega  urna  omaga,  v  to  mogočnost  si  ne  upa  naš 
pogum 

In  zemlja  naj  bi  bila  edina  poklicana  roditi  življenje,  vse  to 
vesolje  pa,  v  katerem  gine  njena  kroglica  kot  najmanjši  prašek, 
nima  v  sebi  toliko  moci,  da  bi  zanetilo  iskro  življenja?  Toliko 
svetov  —  in  ena  sama  z  življenjem  obdarjena  zemlja? 

„Blázna  bi  bila  ta  misel!  Modri  Lukrecij!"  mi  pritrjuješ;  in 
kako  mi  ne  bi? 

Zasledoval  si  val  razvoja,  kí  se  je  dvignil  v  vesoljnem  kaosu 
in  prispel  na  naši  zemlji  do  človeka;  spoznal  si,  da  je  ta  zemlja 
le  atóm  v  našem  svetskem  sistemu  in  da  je  nešteto  svetskih  sistemov 
razsejanih  po  prostom,  zemlja  predstavlja  torej  le  kratek  val  raz- 
vijajočega  se  vesoljstva;  čul  si,  da  vežejo  sorodstvo,  skupni  po- 
stanek,  istá  snov  in  enake  sile  vse  nebesne  svetové:  „Kar  je  torej 
príroda  zmogla  na  zemlji,  to  je  v  tem  večji  meri  lahko  dosegla  na 
popolnejših  in  mogočnejših  svetovih,"  sklepaš  popolnoma  pravilno. 

Val  razvoja,  ki  je  vstal  v  brezliki  materiji,  se  ni  omejil  samo 
na  brezpomembno  zemljo,  ampak  razprostrl  se  je  po  vseh  iz  nje 
izišlih  svetovih. 

Odkar  se  je  polastila  človeškega  mišljenja  razvojna  ideja, 
so  postali  zgoraj  označení  nazori  znanstven  postulát.  Razvojna  ideja 
je  najplodovitejša  ideja,  ki  se  je  kdaj  vžgala  v  človeških  možganih. 
Pojasnila  nam  je  postanek  najpopolnejših  harmonij  in  krasot  v  prirodi 
potom  slepo  delujočih  síl,  mehanični  razvoj  vesoljstva  je  postal 
znanstven  dogma: 

Brez  smotra  delujoče  prírodné  sile  so  zgostile  kaotično  snov  v 
solnca,  od  solnc  so  odtrgale  zemlje,  od  zemelj  lune,  vsled  obstoječih 
prirodnih  zákonov  se  je  ohlajala  zemlja,  se  obdala  s  trdo  skorjo  in 
rodila  življenje;  in  živa  bitja  so  se  po  vplivu  istih  síl  preobraževala 
in  izpopolnjevala  do  človeka. 

Kjer  se  kreše  kameň  ob  kameň,  se  vname  iskra,  kjer  svobodno 
delujejo  prírodné  sile,  se  vrši  proces,  ki  ga  nazivljemo  razvoj. 

„Gebet  mir  Matérie,  ich  will  eine  Welt  daraus 
bauen!"1)  kliče  Kant  opravičeno. 

Iz  neharmonično  v  prostoru  razpršene  snovi  in  nebrzdanih  síl 
se  razvijajo  svetoví  sami  iz  sebe.  Kako  daleč  dospe  ta  razvoj,  je 
seveda  odvisno  od  aktivnih  síl  in  pasívne  materije.  Ako  bi  na  primer 
na  zemlji  ne  bilo  vode  in  zraka,  ako  bi  ji  solnce  ne  podarjalo  to- 
plotnih  in  električnih  síl,  gotovo  bi  se  ne  bilo  razvilo  na  njej 
življenje. 

In  brezdvomno  je,  da  so  se  med  brezštetimi  svetoví  vkljub 
tesni  sorodnosti,  ki  jih  spája,  rodile  izjeme,  nebesna  telesa  brez 
življenskih  pogojev,  na  njih  je  torej  val  razvoja  obstal  pred  pragom 
življenja.  Večina  nebesnih  teles  pa  je  ncizogibno  poklicana,  da  rodí 
življenje. 

.  .  .  .  Še  enkrat  poglej  na  nebo,  prijatelj,  predno  se  ločiva ! 
Ozri  se  v  to  prostorno  hišo,  po  kateri  tisočglasno  odrneva  vrisk  in 

')  Immanucl  Kant,  I.  c.  p.  13, 

jok  življenja Okleniva  se,  tovariš,  kako  sva  majhna,  kako 

sva  nična  v  svoji  rodni  hiši !  .  .  .  Kako  sva  mogočna !  Zemlji  in 
solncu  sva  brata  in  vsem  brezbrojnim  zvezdam,  v  nebesnih  meglah 
nam  je  tekla  skupna  zibel ! 

Sedaj  pa  lahko  noč!  Jutri  pa,  ko  bode  zahajalo  solnce,  pridi 
zopet  sem  na  obrežje  in  šedi  k  meni!  Pa  bodeva  govorila  o  živ- 
ljenju  po  tujih  svetovih  in  Ískala  človeka  po  vesoljstvu.  Izprehajala 
se  bodeva  po  sedmerih  zemeljnih  sestricah  in  po  svetovih,  ki  jim 
sijejo  mnogotera,  vijoličasta,  rdeča  in  zelena  solnca.  Spoznavajoč 
prirodo,  postaneva  deležna  njene  neskončnosti! 


Ä 


Po  noci  žalost  gre  z  menoj  . . . 


P 


noči  žalost  gre  z  menoj  In  jaz  poslavljam  se  od  nje 

v  poljano  širno,  v  božji  mir,  v  križpotu  razsvetljenih  cest. 

pozdravlja  naju  temni  les  krog  naju  rože  govore, 

in  káže  pota  netopir.  nad  nama  glorija  je  zvezd. 

Te  rože  solncu  zamolče, 
kar  v  noči  si  šepečejo, 
le  zvezde  jih  poslušajo  .  .  . 
poslušajo,  trepečejo.  — 

Vida. 


Noč  •  .  . 

redi  meglene  ravnine  Tiho,  samotno  v  poljani 

vŕbe  samotne  sanjajo;  potok  pod  ledom  spi  .  .  . 

nad  oledenelim  potokom  Vse  je  umrlo,  kar  cvetelo 

snežné  vrhove  klanjajo.  nekedanje  je  dni  .  .  . 

Vse  je  umrlo,  dekle, 
kar  je  cvetelo  nekoč; 
nad  ljubeznijo  mŕtvo 
zgrinja  črna  se  noč!  .  .  . 

Borisov. 

Izgubljeni  sin. 

Veselá  zgodba.  Spisal  Makso  Mak. 

(Dalje,) 

adovoljen  s  svojo  notranjščino  in  vnanjščino  odkoraka 
Kolaček  proti  Šiški.  Jezno  udari  s  palico  ob  tla  in  glasno 
izpregovori  sam  s  seboj:  „Saj  sem  bil  tudi  jaz  fánt,  pa 
kaj  takega  nisem  počel  .  .  .  Nisem  se  vláčil  po  takih 
gostilnah.  Brez  strogosti  ne  bo  nič,  že  vidim.  Le  čakaj, 
Juri,  odslej  bo  druga  šola!  In  tista  preklicana  babnica! 
Ali  ji  pokažem!  I  kakopak,  zapeljala  ga  je,  zapeljala,  mu  dala  kaj 
takega  izpiti  in  mu  pamet  zmešala.  Zato  jih  bo  pa  tudi  slišala, 
slišala  ..." 

Kolaček  hipoma  prestane,  kakor  bi  ga  nekdo  stisnil  za  srce. 
O  vsem  sta  se  z  ženo  doma  natanko  domenila,  samo  najvažnejše 
sta  pozabila:  kako  naj  govori  in  kaj  naj  pove  zapeljivki?  Prvič  še 
nikoli  ni  bil  v  podobnem  položaju,  torej  iz  lastne  izkušnje  kar 
nič  ne  more  vedeti;  drugič  se  bo  vŕšil  ves  prizor  javno  v  gostilni, 
gotovo  vpričo  gostov.  Misii  se  mu  ustavijo  od  strahu  in  sam  sebi 
se  vidi  kakor  otrok,  ki  komaj  shodi  pa  se  mu  izmakne  vodeča 
roka:  ne  ve,  na  katero  strán  bi  stopil,  da  ne  páde.  In  ker  je  bilo 
baš  sredi  „Zvezde",  sede  na  bližnjo  klop.  Govoriti  pred  množico 
ljudi  in  kako  govoriti?  Začuti,  kakor  bi  mu  hotel  stopiti  na  čelo 
mrzel  znoj. 

„Dober  dan,  Aleš!  Kam  pa  ti  tako  gizdavo,  ali  morda  za  Jurja 
snubit?"  Aleš  pogleda  kvišku  in  zagleda  pred  seboj  veliko  in  krepko 
postavo  prijatelja,  mesarja  Jeleňa;  in  preletí  ga  prijetno  čuvstvo, 
kakor  bi  se  prebudil  iz  hudih  sanj  v  najnevarnejšem  trenotku.  Veselo 
vstane  in  vzklikne: 

„Ali  si  ti,  Jeleň?  Dober  dan,  dober  dan!  Ti,  danes  je  strašno 
vroče ! " 

„Tristo  vragov,  to  ni  več  vroče,  tako  kurijo  samo  v  peklu ! 
Ko  bi  bili  sami  ljudje  na  svetu,  naj  bi  še  bilo,  a  imamo  tudi  meso, 
Aleš,  meso.  Strela  božja,  leda  ni  in  vse  nam  zasmradi,  da  ga  še 
cucek  ne  bo  hotel  povohati.  Aleš,  slabi  čaši  se  napovedujejo  nam 
obrtnikom.  Hudiman,  kolikor  davki  ne  požro,  požro  ljudje,  ki  nikdar 
ne  plačajo,  in  kar  ostane,  zasmrdi.  Potem  pa  živi,  hrani  familijo, 
strela  božja!" 

„Res  je,  res,  Jeleň!  Pri  nas  je  ravno  tako  ...  V  taki  vročini 
se  vse  žemljice  posušijo  ..."  Krepki  in  odločni  izrazi  prijatelja 
Jeleňa  osrčijo  spet  Kolačka:  Jeleň  pa  Jeleň,  ta  bi  ji  znal  po- 
vedati  .  .  .  Samo,  ko  ne  bi  tako  neznansko  klel.  —  Kolaček  je 
pri  vsaki  kletvici  zamižal,  kakor  bi  se  imelo  zabliskniti. 

„Greš,  Aleš,  pojdiva  tja  za  vogal,  tam  imajo  vedno  sveže  pivo, 
se  bova  še  kaj  pomenila.  Strela  božja,  kako  je  prokleto  vroče!" 
Jeleň  prime  Kolačka  za  rokav  in  odpravita  se  v  bližnjo  gostilno. 
Na  potu  se  Kolaček  domisli:  „Ti,  Jeleň  bi  te  najlaglje  naučil.  Nje- 
govega  govorjenja  se  boji  celo  Krakovo  in  Trnovo.  In  kako  pretepa 
včasi  doma  ženské,  da  se  joka  cela  hiša  in  okolica"  .  .  .  Takoj  po 
prvem  požirku  se  oglasi  Kolaček  previdno : 

„Ti,  Jeleň,  to  je  strašno,  kaj  vse  se  dogaja  že  dandanes  na 
svetu.  Pomisli,  včeraj  sem  bral  v  časopisu,  da  je  tam  gorí  nekje 
na  Dunaju"  —  Kolaček  se  odkašlja  —  „da  je  na  Dunaju  taká  po- 
kvarjena  ženščina  zapeljala  poštenega  fanta  iz  bogate  hiše  in  ga 
potem  kar  domov  ni  več  pustila"  .  .  . 

„Hudiča,  torej  ravno  naopak  nego  pri  nas  ..." 

„Jaz  tudi  mislim,  da  je  tako  práv,  če  moški  žensko  zapelje . . . 
Ne,  ne,  kaj  govorim,  kaj  se  mi  je  zaletelo,  pravzaprav  ni  nobeno 
práv.  Ves,  Jeleň,  samo  vprašati  sem  te  hotel,  kaj  bi  ti  storil,  vze- 
mimo,  da  bi  se  tvojemu  sinú  primerilo  ..." 

„Ves,  na  mojo  dušo,  Aleš,  potem  bi  bilo  ven  .  .  .  Klel  bi,  da 
bi  se  treslo  nebo  in  zemlja . . .  fantu  bi  potrgal  ušesa  in  ga  po  svetu 
spodil  .  .  .  deklino  bi  premlatil  z  gorjačo,  vse  lonce  in  stole  bi  ji 
razbil  na  glavi  in  nazadnje  bi  vrgel  satana  skozi  okno,  kakor  se 
bere  v  svetem  pismu  o  takih  razuzdankah.  Aleš,  baba  je  vrag;  česar 
vrag  ne  zmore,  mu  baba  pomore.  Ti  sploh  ne  veš,  da  si  na  svetu, 
ker  nimaš  nobene  hčere.  A  meni  je  menda  sam  hudič  nametal  polno 
hišo  tega  spola.  To  bi  se  samo  oblačilo,  lišpalo,  viselo  po  oknih, 
zijalo  na  pragu,  pa  nič  delalo.  Ti  si  srečen,  ti  imaš  samo  Jurja. 
Kako  je  z  Jurjem,  ali  si  zadovoljen  ž  njim?" 

„O  —  Juri,  to  je  práv  priden  fánt,"  odgovarja  Kolaček  nekako 
počasi,  kakor  bi  mu  bilo  nekaj  obtičalo  v  grlu,  „veš,  Jeleň,  cel  dan 
ti  dela  v  pekariji,  veš,  noč   in  dan  ti  mesi  in  mesi  ..." 

„Prokleti  hudič,  pri  meni  je  pa  kakor  na  vojski.  Veden  nemir 
in  prepir!  Vedno  bi  se  ti  ženila  ta  strela  ženská  za  tvojim  hrbtom, 
za  vsakim  voglom  čaká  tako  mlado,  golobrado  strašilo  in  zavija 
oči  .  .  .  gladno  in  revno  ...  A  ne  boste,  dokler  jaz  živim ;  nismo 
še  tako  daleč,  da  bi  se  ti  .ženili   kakor  vrabci   na   strehi  .  .  .  Vraga, 

to  vemo  že  mi  starši,  kdaj  je  primeren  čas  za  to.  Kakor  je  moj 
oče  meni  dejal:  „Damijan,  zdaj  se  boš  pa  oženil".  Nisem  črhnil  be- 
sedice,  nikdar  prej  je  nisem  videl  —  in  vendar  živimo  ..." 

„Tako  je  práv,  tako,  resnico  govoriš,  Jeleň,  Bog  te  živi!" 
pritrdi  Kolaček  in  trči  ž  njim.  Z  dogmatično  gotovostjo  in  zanes- 
ljivostjo  so  vplivale  nanj  silovite  Jelenove  besede. 

„Aleš,  ali  nisi  še  nič  mislil?"  povzame  besedo  spet  Jeleň,  a 
nekako  krotko  in  zaupno.  „Kaj  praviš,  ali  ne  bi  midva  spregla  takole 
en  parček?  To  ves,  da  ima  Jeleň  denár,  in  to  ti  že  naprej  povem, 
da  vsaki  odšteje  gotovine  dvajset  hiljad"  —  to  besedo  je  Jeleň  rad 
rabil  namesto  tisoč,  prinesel  jo  je  s  Hrvaškega,  koder  je  kupoval 
prasiče. 

„Saj  se  ne  mudi  tako,  Jeleň;  Juri  ima  komaj  šestindvajset  let, 
—  bomo  še  govorili,"  se  izgovarja  Kolaček  in  obide  ga  nesigurno 
čuvstvo,  katero  najlepše  izraža  narodni  pregovor:  ne  prodajaj  med- 
vedove  kože,  dokler  medved  v  brlogu  tiči.  Tudi  Jeleň  zapazi,  da 
se  je  prenaglil  s  svojim  predlogom,  in  da  zabriše  sled  vsaki  vsilji- 
vosti,  napelje  spet  pogovor  na  gospodarske  stvari.  Skoro  se  po- 
slovita  prijatelja,  Jeleň  odide  domov,  Kolaček  jo  ubere  skozi  Tivoli 
in  potem  skozi  tivolski  gozd  proti  Šiški,  pogumno  stiskajoč  palico 
v  roki  in  venomer  ponavljajoč  Jelenovo  radikalno  navodilo :  kleti, 
da  se  bo  treslo  nebo  in  zemlja ;  fantu  potrgati  ušesa,  deklino  pre- 
mlatiti  i.  t.  d. 

Dokler  je  bil  v  Jeleňovi  bližini,  se  je  Kolačku  to  navodilo  jako 
dopadlo  in  čutil  se  je  močnega,  pogumnega,  srce  mu  je  naraščalo, 
kakor  bi  ga  prešinjal  siloviti  duh  prijatelja;  ali  čim  bliže  je  prihajal 
Šiški,  tem  bolj  se  je  izgubljal  ta  duh  kakor  odmev  v  daljavi,  tem 
bolj  je  čutil,  da  se  mu  sumljivo  kŕči  srce  in  da  ne  bije  več  tako 
pogumno  ob  rebra. 

„Kleti?  Kdo  pravi,  da  bi  ravno  kletev  tukaj  največ  zalegla?" 
začne  Kolaček  glasno  razmišljati,  okoli  sebe  popljuvkovati  in  z  ro- 
kami  kriliti.  „Svoj  živ  dan  še  nisem  klel,  pa  da  bi  moral  ravno 
danes?  Strele  klicati  z  neba?  Kdo  ve?  Pravijo,  da  udari  včasi  strela 
tudi  z  jasnega  .  .  .  Bogu  je  vse  mogoče  .  .  .  In  ni  izključeno,  da 
se  ne  bi  sam  opalil  pri  tem  .  .  .  Fantu  ušesa  potrgati?  Kaj  pa 
misii  sploh  ta  Jeleň,  da  je  moj  Juri  kak  paglavec?  Bábo  z  gorjačo? 
...  Ne  vem,  če  je  varno.  Ľahko  bi  me  zgrabila  taká  ježa,  da  bi 
se  izpozabil  in  mlátil  in  mlátil,  dokler  bi  bilo  kaj  živega.  Da  bi  me 
zaradi  te  neumnosti  potem  vláčili  po  ječah  kot  ubijalca  ali  celo  . . . 
ali  na  .  .  ."  tu  zastane  Kolačku  sapa  v  grlu  in  ž  njo  beseda  vislice. 

„Na  glavi  ji  razbiti  stole  in  lonce?  Kaj  pa  misii  ta  Jeleň,  da  so 
stoli  po  vinarju?  Najmanj  tri  krone  en  stôl  .  .  .  deset  stolov  trideset 
kron  ...  to  je  že  lep  denár  ...  In  da  bi  okrog  po  hiši  še  lonce 
iskal  in  znášal ;  bogvc,  kje  ima  spravljene,  morda  na  hiši  ...  in  ta 
čas  bi  se  mi  lahko  izkadila  vsa  jcza  .  .  .  Zlodeja  skozi  okno  vreci?". 

—  Kolaček  sc  popraská  za  ušesom  in  rdečica  mu  zalije  obraz,  — 
„Ko  ne  bi  bil  ta  zlodej  ženská?  In  ko  bi  letela  po  zraku,  bi  morda 
gledali  nedolžni  Ijudje  .  .  .  Na — a,  pohujšanja  pa  že  ne  .  .  .  kako 
že  pravi  sv.  evangelij  o  pohujšljivcih?  ...  Ta  Jeleň  sploh  nima 
nobene  vere,  zato  pa  tudi  kôlne  in  se  priduša  kakor  Mažar."  Tako 
konca  Kolaček  svoj  temeljiti  kritični  monológ;  ali  če  so  odločevali 
objektívni  argumenti  razuma  ali  neko  čuvstvo,  katero  je  za  las  po- 
dobno  takozvani  bojazni,  to  razsodbo  prepušča  avtor  cenjenim 
bralkam  in  bralcem. 

Mahoma  se  zave  Kolaček,  da  ni  zdaj  nič  na  boljšem  nego 
prej.  In  tako  nepripravljen  naj  stopí  v  tujo  hišo  v  tako  resni  in 
vážni  zadevi?  In  Šiška  je  že  tu  doli  pod  njim.  Presenečen  se  ustavi 
Kolaček  na  koncu  poti,  kjer  stojí  klopica  z  razgledom  po  Šiški  in 
odkoder  vodi  v  Šiško  strmá,  a  navadno  blatná  pot,  ker  se  odteká 
voda  iz  studenčka  po  lesenih  in  trhlenih  žlebih.  Kolaček  sede  na 
klop  in  pogleda  na  uro:  že  štiri?  Srce  mu  razburjeno  tolče,  ves 
zbegan  sklene  roke  na  trebuhu  in  začne  vrteti  palec  okolí  palca. 
Ali  se  ga  vendar  zdaj  v  tem  zadnjem  trenotju  ne  usmili  Bog  in  mu 
ne  pošije  kake  pametne  misii?  Ta  hip  se  spomni  strogega  komi- 
sarja  z  rotovža  in  ves  srečen  vzklikne: 

„To  je  mož,  ta  zna  govoriti.  In  kako  se  vse  trese  pred  njim! 
Sarn  Bog  me  je  nesel  davi  v  Šentpeter  in  med  tiste  razbojnike,  da 
sem  se  tako  seznanil  s  tem  imenitnim  môžem."  In  po  glavi  mu 
začne  šumeti  zadirčni  glas  strogega  komisarja:  „Trebuh  noter,  prsi 
ven!  Jaz  hočem  z  vami  govoriti,  ne  z   vašim  nesramnim  trebuhom. 

—  Vi  sami  ste  tisti  kanarček,  ali  slišite,  Aleš  Kolaček?  Seveda  va- 
šemu  nesramnemu,  nenasitnemu  trebuhu  zaleže  menda  največji  kopun 
toliko  kakor  mali  ptič  kanarček  ..." 

„Hihihi!  Kakor  nalašč!"  se  zasmeje  Kolaček  naglas  in  ne- 
skončno  zadovoljen  poči  v  dlaň.  „Pa  tudi  na  zunaj  se  lahko  napra- 
vimo  tako  stroge.  Lase  razmršeno  pokoncu !  In  koliko  stanejo  taki 
s  črnim  rogom  obrobljeni  naočniki?  Čudovito!"  Veselo  vstane,  zmoči 
si  iz  žleba  lase  in  si  jih  kar  z  roko  naravna  pokoncu ;  blizu  cerkve 
v  Šiški  stopi  v  prvo  prodajalnico  in  potoži  kramarju,  da  si  je  razbil 
v  gozdu  lepe  črnoobrobljene  naočnike. 

„Samo  en  par  imam  še  takih,  pa  ravno  vam  bodo  práv,  že 
poznám  vašo  številko,"  ga  pomiri  prijazni  kramar  in  potegne  s 
police  zaprašeno  škatlo. 

„Mlajši  Slovenci  pravijo  sicer  naočniki,  a  jaz  se  držim  še  starih 
imen  in  upam,  da  vam  ustrežem  tudi  z  očali,  kaj  ne,  milostiví 
gospod?" 

„Seveda,  seveda,  kar  zavijte  jih!"  seže  Kolaček  nestrpno  zgo- 
vornemu  môžu  v  besedo  in  plača  zahtevano  ceno.  Zato  mu  kramar 
še  natanko  opise  pot  do  „Štajerke". 

„Kakšna  pa  je  sploh  ta  stvar?"  si  misii  na  česti  Kolaček  in 
izvleče  iz  žepa  naočnike.  Imenitno,  kakor  nalašč  za  ta  namen :  steklo 
je  okroglo  in  veliko,  lepo  izdolbeno  od  obeh  stráni,  obrobljeno  s 
širokim  črnim  rogom.  Slovesno  jih  natakne  in  pogleda  okoli.  Ali 
čudno :  vsa  okolica  zbeži  v  daljavo ;  pogleda  na  cesto  pred  seboj 
in  zdi  se  mu,  da  gleda  v  prepad,  in  tisti  hip,  ko  se  zave  te  ne- 
skladnosti,  začuti  v  nogah  že  tudi  neko  nesigurnost,  kakor  bi  se 
hotel  spotakniti. 

„Bo  že,  bo  že  kako;  vsemu  se  mora  človek  enkrat  privaditi!" 
se  potolaži  Kolaček  in  se  odpravi  počasi  dalje,  trdo  udarjajoč  s 
stopali  in  s  palico  ob  tla.  Pot  ga  privede  do  pritlične,  neznatne 
hišice,  na  pobeljeni  steni  čita  napisano  z  velikimi  rdečimi  črkami: 
„Pri  Štajerki".  (Dalje  prih.) 


# 


Zdaj  venem  .  .  . 

to  lepih  noci  je  za  mano, 
sto  lepih,  prijetnih  noci, 
ko  tvoja  božal  sem  lica, 
ko  v  tvoje  sem  gledal  oči. 

Noci  so  bile  mi  dnovi  — 
in  solnce  mi  bila  si  ti ; 
zdaj  meni  jasni  so  dnovi  — 
oblačné,  temne  noci. 

Zdaj  venem  in  hiram  v  samoti, 
umirajo  moje  oči; 
zdaj  meni  jasni  so  dnovi  — 
oblačné,  temne  noci. 

B.  Baebler. 

Cesarjev  spomenik  v  Ljubljani. 

Spisal  Ivan  Šubic. 

klep  mestne  občine  ljubljanske,  postaviti  v  deželni  stolnici 
spomenik,  ki  naj  bode  viden  in  trajen  izraz  hvaležnosti 
za  tolažilni  obisk  vladarjev  za  čaša  potresne  katastrofe 
leta  1895.,  se  bliža  svoji  izvršitvi.  Pozivu  na  južnoslo- 
vanské umetnike,  naj  konkurirajo  s  skicami  in  načrti  za 
nameravani  spomenik,  se  je  odzvalo  dvanajst,  zvečine 
slovenskih  kiparjev  in  v  to  določeni  presojevalni  odbor  je  konec 
decembra  minolega  leta  priznal  razpisana  darila  v  zneskih  800,  600 
in  400  K  trém  osnutkom,  ki  so  najbolje  ustrezali  pogojem  in 
namenu. 

Razmerno  veliko  število  tekmovalcev  je  gotovo  vsakega  pri- 
jatelja  narodnega  napredka  napolnilo  z  veseljem  in  ponosom. 
Slikarsko  umetnost  smo  Slovenci  že  od  nekdaj  častno  gojili  in 
naša  umetniška  zgodovina  se  ponáša  z  lepim  številom  priznanih 
slikarjev;  v  kiparstvu  pa  dosedaj  nismo  imeli  istovrstnih  uspehov. 
To  je  povsem  naravna  stvar,  kajti  kiparstvu  treba  večjega  ozadja, 
širšega  milieuja  nego  slikarstvu;  mali,  nesamostojni  národ  ne  gradi 
monumentalnih  palač  in  cerkev  ter  ne  stavi  veličastnih  spomenikov 
državnikom  in  vojskovodjem  —  saj  jih  nikdar  ni  imel!  —  Če  si 
pa  kdaj  zgradimo  javno  zgradbo,  ostanejo  niše  v  pročelju  prazne, 
ker  ni  denarja  za  kipe;  če  po  dolgem  náporu  postavljamo  spo- 
menik domácemu  pesniku,  zadostuje  priprosta  soha  na  priprostem 
domačem  kameňu,  a  umetnik,  ki  je  kip  izumel  in  izklesal,  ga  je 
delal  skoraj  ob  vodi  in  kruhu,  ker  ni  bilo  denarja  in  se  je  apeliralo 
na  njegovo  rodoljubje  .  .  .  Vendar  pa  se  je  tudi  v  tem  oziru  pri 
nas  obrnilo  na  bolje.  Národ  je  napredoval  v  vsakem  oziru  in  tam- 
patam  dobi  tudi  slovenskí  kipar  primernega  dela.  V  dokaz  ternu  sta 
razpisa  za  Prešernov  in  v  najnovejšem  času  za  cesarjev  spomenik 
v  Ljubljani;  tu  sta  dani  nalogi  obširnejši  in  naši  kiparji  so  imeli 
v  umetniškem  in  gmotnem  oziru  priliko  izkazati  svoje  talente  in 
svoje  znanje. 

Došlé  osnutke  za  cesarjev  spomenik  moremo  ločiti  v  dve 
skupini.  Ena  se  giblje  v  starem  tiru  in  izkuša  uporabljati  konven- 
cijonalne  forme  bodisi  v  figuralnem,  bodisi  v  arhitektonskem  delu, 
druga  pa  nastopa  povsem   samostalno  in  se  ogiblje   izvoženih  cest. 

Pogumno  išče  novih  oblik  in  daje  dúška  svojim  idejam  brez  ozira 
na  tisočletne  tradicije.  Da  je  nam  ta  moderna  struja  vobče  bolj 
simpatična,  ne  bodemo  posebej  poudarjali.  Ker  je  nastopila  tudi  z 
večjimi  talenti,  ni  čuda,  da  so  dobili  pri  konkurenci  glavni  delež 
zastopniki  zmagovalno  nastopajoče  moderne  umetnosti. 

Prvo  darilo  je  bilo  prisojeno  Svitoslavu  Peruzziju  za 
náčrt,  ki  je  bil  zaznamenovan  z  geslom  „Poklonitev".  Na  prizmatičnem 
podstavku  brez  profilov  se  dviga  kolosálni  nadprsni  kip  cesarjev, 
nekako  rastoč  iz  podstavka  samega  in  stoječ  ž  njim  v  tesni  organski 
zvezi.  Pred  njim  kleči  ženská  podoba  —  Ljubljana.  Z  eno  roko  se 
naslanja  na  mestni  grb,  z  drugo  pa  dviga  palmovo  vejico  proti 
vladarjevi  sohi.  Na  zadnji  stráni  je  vrezan  plosk  reliéf,  ki  predočuje 
grozo  potresa  —  skupina  ljudi  zre  s  strahom  in  trepetom  na  podirajoče 
se  mesto.  Kompozicija  je  jako  enostavna,  a  vendar  izraža  z  malimi 
sredstvi  namen  spomenika  jasno,  ljubko  in  umetniško  zaokroženo. 
Višina  spomeniku  je  projektirana  na  približno  5  m.  Izklesan  naj  bi 
bil  iz  belega  lazenskega  [Laaser]  marmorja,  le  za  sprednji  del  pod- 
stavca je  namenjen  temnejší  kameň. 

Občinski  svet  ljubljanski  je  sklenil  na  predlog  presojevalnega 
odbora,  da  je  ta  náčrt  izvršiti.  Stroški  so  določeni  na  35.000  K,  ki 
so  že  naložené  v  mestni  hranilnici.  Upati  je,  da  bode  spomenik 
dovršen  do  meseca  mája  prihodnjega  leta,  ko  se  bode  ponavljalo 
ravno  deseto  leto,  odkar  so  grozne  podzemeljske  sile  zibale  našo 
domovino  ter  ji  provzročile  toliko  bede  in  obupa. 

Poleg  tega  načrta  je  Peruzzi  doposlal  še  drug  osnutek  pod 
geslom  „V  tihi  časti".  Na  moderno  izumljenem  podstavku  stoji  vi- 
soka,  z  rimsko  togo  odetá  podoba  cesarjeva.  Podstavek  káže  jako 
prijetne  oblike,  a  zdelo  se  nam  je,  da  ima  forme,  kakršne  je  oko 
že  večkrat  gledalo,  tudi  kip  je  preslok  in  dvomiti  je,  če  bi  kip  z  rimsko 
togo,  stoječ  na  povsem  modernem  postamentu,  na  modernega  človeka 
ugodno  vplival.  Tisti  čaši,  v  katerih  so  vladarje  nove  in  sedanje 
zgodovine  tako  radi  upodabljali  v  rimskih  nošah,  s  sandalami  na 
golih  nogah,  so  menda  minili  in  težko  je  verjeti,  da  bi  občinstvu 
dvajsetega  stoletja  taki  načrti  ugajali. 

F  r.  Berneker  je  dobil  s  svojim  osnutkom  „Ljubljani  se  mora 
pomagati"  drugo  darilo.  Ko  bi  ne  bil  razpis  zahteval  posebnih  mej, 
v  katerih  morajo  biti  zasnovani  načrti  in  katere  je  bila  mestna  občina 
prisiljena  staviti  v  denarnem  oziru,  bi  bil  Bernekerjev  náčrt  sigurno 
dobil  prvo  darilo.  Zasnovan  je  genijalno,  namen  spomenika  pa 
izraža  najbolj  duhovito  in  umetniško  izmed  vseh  osnutkov.  Na  nizki 

podlagi  je  nagrmaden  kup  razvalin,  peska  in  kamenja.  Iz  teh  raz- 
valin  se  dviga  rodbina,  obstoječa  iz  očeta,  matere  in  deteta.  Oče  se 
izkopuje  iz  razvalin,  z  močno  roko  premagujoč  ovire;  mati  leži  na 
tleh  ter  oklepa  najdražji  základ,  ki  ga  je  rešila,  svoje  dete!  Vsa 
obitelj  pa  gleda  zaupno  proti  môžu  —  tolažniku,  ki  se  je  ravnokar 
približal  porazení,  na  tleh  ležeči  skupini.  Cesar  sam,  opravljen  v 
navadno  častniško  uniformo,  je  stopil  bliže  in  sočutno  zre  doli  na 
to  sliko  potresne  groze  in  človeške  bede.  Kak  pretresljiv  prizor, 
kaka  rešitev!  Vsa  čast  umetniku  Bernekerju,  kateremu  iz  srca  želimo, 
da  se  mu  skoraj  posreči,  dobiti  priliko  za  kako  monumentalno  delo. 
Tu  žalibog  ni  mogel  priti  v  poštev,  ker  bi  njegov  náčrt,  ulit  iz 
brona  (na  kameň  pri  figurah  s  prostimi  in  nezavarovanimi  deli  v 
našem  podnebju  niti  misliti  ni),  daleč  presegal  vsoto,  ki  je  na  raz- 
polaganje  mestni  občini.  V  tolažbo  naj  mu  bode  splošno  priznanje, 
katero  si  je  pridobil  s  poslano  skico. 

Tudi  Berneker  je  razstavil  dva  osnutka.  Drugi  je  imel  geslo 
„Ljubljana".  Nizek  podstavek,  a  na  krasnem  konju  jezdi  vojak  — 
naš  cesar.  Opremljen  je  s  tako  zvano  službeno  generalsko  uniformo. 
Vladarjev  kip  je  fino  modeliran  in  konj  posebno  dobro  pogojen. 
Ta  náčrt  je  dobil  častno  priznanje,  za  darilo  pa  ni  prišel  v 
poštev,  ker  káže  samo  vojaški  značaj  cesarjev  in  nima  nobenega 
momenta,  ki  bi  spominjal  na  tolažilni  obisk  vladarjev  za  čaša  po- 
tresa.  Končno  je  figúra  jezdečeva  tudi  preveč  konvencijonalna,  in 
četudi  káže  lepe  in  originálne  detajle,  splošen  vtisk  spominja  ven- 
darle  na  neštevilne  slične  kipe. 

Ivan  Meštrovič  si  je  pridobil  s  svojim  náčrtom  „Potres" 
tretje  darilo.  Mocne  prizmatične  klade  obdajajo  kot  nekak  ciklopskí 
zid  prostor  od  treh  stráni.  V  tem  prostom  se  gnete  brezštevilna 
množica  ljudstva,  v  sredi  pa  padá  na  to  množico  črna  zemlja  v 
podobi  veliké  krogle.  Kar  zadene,  zmečka  in  uniči  —  kaj  so  surovi 
naturni  šili  ljudje,  njih  strah  in  trepet!  Kakor  tedaj,  ko  zavali  brez- 
srčen  deček  težek  kameň  na  mravljišče,  tako  mrgole  tu  ljudje  pod 
težko  kroglo,  strti,  stlačení,  ranjeni,  obupani  .  .  .  Visoko  nad  to 
grandijozno  sceno,  kažočo  premoč  naturnih  sil  nad  človekom,  stoji 
pa  na  obzidju  cesar  ter  gleda  sočutno  doli,  kako  gine  in  umira 
ves  národ  ! 

Ideja  Meštrovičeva  je  vseskozi  genijalna  in  istovrstna  osnutku 
Bernekerjevemu.  Vprašanje  je  seveda,  kaka  bi  bila  izražena  misel 
v  velikem  merilu,  osobito  kako  bi  bilo  mogoče  strto,  zmlinčeno  in 
zbegano  ljudsko  mäso  plastično  tako  upodobiti,  da  doseže  umetnik 

svoj  namen.  Nam  se  zdi,  da  smo  tu  že  nekako  na  mejah,  ki  so 
stavljene  kiparstvu.  Da  tako  velikansko  zasnovanega  načrta  ni  moci 
izvesti  z  vsoto,  ki  je  določena  za  spomenik,  menda  ni  treba  posebej 
poudarjati. 

Ivan  Zajec,ki  pridno  izdeluje Prešernov  spomenik  na  Dunaju, 
je  vendar  še  toliko  utegnil,  da  je  poslal  dva  načrta  z  gesloma  „Moč" 
in  „Zvestoba".  Zajec  se  je  držal  bolj  konvencijonalnih  oblik,  a  jim 
je  tampatam  vlil  nekaj  modernega  vzleta  in  moderne  prostosti. 
Njegov  náčrt  z  motom  „Moč"  je  dobil  pohvalno  priznanje.  Na 
široko  razprostrtem  kvadratnem  stopnišču  se  dviga  razmerno  nizek 
podstavek,  na  njem  pa  stoji  cesar  v  znani  obleki  toasonskih  re- 
dovnih  vitezov.  Ne  da  se  tajiti,  da  je  ves  osnutek  veličasten,  monu- 
mentalen  in  da  je  njegova  silhueta  jako  srečno  ubraná  ter  umetniško 
dovŕšená.  Ko  bi  ta  spomenik  postavili  na  trg  pred  justično  palačo, 
bi  ji  segal  skoraj  do  srede  prvega  nadstropja.  Nepremagljivi  stroški, 
dejstvo,  da  je  soha  vladarjeva  preveč  znanega,  rekli  bi,  vsakdanjega 
tipa  in  ker  nima  ves  osnutek  nikake  pravé  zveze  s  potresom,  vse 
to  je  bilo  merodajno,  da  je  dobil  umetnik  samo  častno  priznanje 
za  svojo  fino,  mogočno  skico,  ne  pa  tudi  darila. 

Drugi  osnutek  Zajčev  (moto  „Zvestoba")  káže  cesarja  v  parádni 
generálski  nniformi  na  konju,  na  običajnem  postamentu.  Kip  in  konj 
sta  solidno,  skrbno  in  sigurno  modelirana,  a  iz  vzrokov,  ki  smo 
jih  že  pri  Bernekerjevem  sorodnem  náčrtu  označili,  se  presojevalni 
odbor  ni  mogel  ozirati  na  ta  náčrt,  ki  pa  je  sicer  Zajcu  vseskozi 
v  čast. 

Pohvalno  priznanje  je  dobil  tudi  Alojzija  Repiča 
osnutek  z  motom  „Viribus  unitis".  Na  visokem,  nekoliko  preslokem 
obelisku  se  dviga  cela  figúra  „pravice",  ženski  kip  z  običajnimi 
znaki :  zavezane  oči  in  tehtnico  v  roki.  Pod  obeliskom  sedita  dve 
ženski,  ena  predstavlja  „mir",  druga  pa  „ljubezen".  Spodnji  del 
načrta  je  izdelan  kot  vodni  basen  s  povsem  moderno-svobodnimi 
potezami.  Repič  je  umetnik,  ki  ima  mnogo  solidnega  znanja  ter 
pozná  obliko  človeškega  telesa.  Njegove  figúre  so  jako  dobro  za- 
snovane  in  brez  dvoma  bi  spomenik  napravil  velik  vtisk.  Žal,  da 
nima  nikake  dotike  s  potresnim  dogodkom.  Glavni  kip  predstavlja 
pravico  —  najbrže  je  Repiča  zapeljala  misel,  da  je  bil  spomenik 
namenjen  za  trg  pred  justično  palačo.  A  ker  ljubljansko  mesto  tu 
ne  slávi  cesarja  kot  vrhovnega  zaščitnika  pravice,  temveč  kot  tolaž- 
nika  v  času  najhujše  bede,  se  jury  ni  mogla  sprijazniti  z  Repičevim 
modelom,  kateremu  pa  ni  odrekla  umetniške  vrednosti. 

Po  modernih  potih  hodi  tudi  J  ak  o  b  Ž  n  ide  r  z  náčrtom  „Vse 
za  vero,  dom,  cesarja".  Njegov  model  ima  takorekoč  dvojno  lice. 
Na  eni  stráni  mogočnega  ozadja  s  krožnatim  tlorisom  se  nahaja 
vodnjak,  na  drugi  vzbočeni  stráni  pa  stoji  vladarjeva  podoba  v  vo- 
jaški  uniformi.  Kje  je  spredaj,  kje  zadaj,  to  je  pri  tem  osnutku 
težko  dognati.  Umetnik  je  pokazal,  da  ima  mnogo  fantazije  in  sa- 
mostojnosti;  vkljub  ternu,  da  se  na  njegov  náčrt  ni  bilo  mogoče 
ozirati,  zaslúži  v  javnosti  priznanje  in  izpodbudo. 

Z  Žnidarjevim  náčrtom  zapustimo  samostojne,  moderno  konci- 
pirane  osnutke.  Alojzij  Kos  je  razstavil  impozantno  arhitektonsko 
skico.  Mogočen  slavolok  s  stebrovjem  in  tramovjem  se  dviga  na 
prostom,  ki  je  vrhutega  obdan  z  marmornatimi  stopnicami,  ograjami 
in  geniji.  Na  slavoloku  šedi  cesarski  orel,  pod  njim  pa  se  nahaja 
stoječa  vladarjeva  podoba.  Slavolok  ima  znano  obliko.  Njegovi 
členi  so  skrbno  pogojeni  in  profili  korektno  potegnjeni.  Povsod 
se  vidi,  da  ga  je  izumila  in  zgradila  tehnično  izšolana  in  vajena 
roka.  Spomenik  bi  mogel  stati  samo  na  koncu  dolge  ulice  z  veliko- 
mestnim  prospektom,  tako  nekako  —  si  licet  parva  componere 
magnis  —  kakor  se  dviga  silni  Chalgrinov  Arc  de  ľ  Etoil,  katerega 
je  Napoleon  I.  postavil  svoji  veliki  vojski  na  koncu  ulice  Avenue 
des  Champs  Elysées  v  Parizu.  V  Ljubljani  bi  ne  imeli  zanj  prostora, 
kajti  na  pravokotnem  trgu  je  naravnost  nemogoč.  Izvršitev  iz  mar- 
morja  bi  bila  seveda  silno  draga  in  v  našem  podnebju  bi  čaša  zob 
hitro  razjedel  nebrojne  arhitektonske  člene.  , 

Umetnik,  ki  pozneje  ni  prijavil  svojega  imena,  je  pod  geslom 
„Hrast  in  hrib  se  omaje,  zvestoba  Slovenca  ne  mine"  doposlal  model 
figuralnega  značaja  z  uporabo  konvencijonalnega  postamenta.  Pridno, 
solidno  delo  izvežbanega  praktika,  ki  pa  pri  razsoji  ni  prišlo  do 
veljave  spričo  drugih,  svobodneje  in  z  večjim  umetniškim  poletom 
koncipiranih  osnutkov.  Da  pa  razpolaga  tudi  ta  kipar  —  zdi  se 
nam,  da  ga  poznamo  in  da  z  velikim  uspehom  deluje  pri  naših 
sosedih  —  s  finim  umetniškim  čutom,  da  ima  oblike  in  tehniko 
razsežno  v  oblasti,  nam  bode  vsakdo  radovoljno  priznal.  Upam,  da 
ga  pri  prihodnji  konkurenci  vidimo  v  častnem  krogu  obdarovanih 
projektantov  ! 

<S  polnim  imenom,  torej  izven  tekmovanja  je  poslal  osnutek 
tukajšnji  kipar  Martin  Bizjak.  Cesar  stoji  v  vojaški  opravi  na 
navadnem  postamentu  z  običajnim,  tolikrat  že  premletim  levom  na 
vznožju.  Delo  je  pač  prvi  pogumni  poskus  v  samostojni  monu- 
mentálni plastiki  in  se  mora  tudi  soditi  edino  le  s  tega  stališča. 

Poskúšali  smo  s  kratkimi  potezami  označiti  však  osnutek,  a  že 
iz  teh  skromnih  vrst  bode  čitatelj  spoznal,  da  je  bila  naša  v  začetku 
izrečena  sodba  o  častnem  napredku  slovenskega  kiparstva  uteme- 
ljena.  Le  žal  nam  mora  biti,  da  se  večina  teh  lepih  osnutkov  raz- 
kropi  na  vse  kraje  in  da  ga  ni  med  nami  moža,  ki  bi  si  bil  pridobil 
eno  ali  drugo  skico.  Na  primernem  podstavcu  bi  bila  v  kras  vsakemu 
salónu,  vsakemu  večjemu  in  elegantnejšemu   biroju! 

Ko  govorimo  o  osnutkih  za  spomenik,  «je  pač  opravičeno,  da 
se  ozremo  tudi  na  prostor,  kamor  naj  se  postaví'  spomenik.  Srečno 
izbran  prostor  pomaga  spomeniku  šele  do  pravé  veljave,  nasprotno 
pa  mora  slabo  stališče  uničiti  vtisk  najboljšega  umotvora.  Vprašanje, 
kje  naj  stoji  cesarjev  spomenik,  pa  je  treba  združiti  z  vprašanjem, 
kje  naj  se  dviga  Prešernov  kip,  ki  je  že  skoraj  dovršen.  Ljubljana 
nima  preobilice  primernih  trgov  in  zato  so  merodajni  faktorji  v  ne- 
mali zadregi,  kako  rešiti  to  dvojno  vprašanje.  To  je  gotovo:  za 
cesarjev  spomenik  treba  odličnega  prostora,  a  tudi  naš  pesnik,  prvák 
v  kraljestvu  duhov,  mora  dobiti  častno  mesto.  Dostojen  in  obenem 
umetniško  primeren  prostor  moramo  torej  preskrbeti  obema  spo- 
menikoma  in  zato  smo  z  izbero  kmalu  pri  kraju.  Cesarjev  spomenik 
je  bil  prvotno  namenjen  za  novi  trg  pred  justično  palačo,  a  ko  so 
došli  osnutki,  je  presojevalni  odbor  uvidel,  da  bi  razmerno  mali 
spomenik  na  prostranem  trgu  ne  prišel  do  nikake- veljave.  Zate- 
gadelj  se  je  predlagalo,  naj  se  spomenik  postaví  v  Zvezdo,  morebiti 
tam,  kjer  je  sedaj  kip  maršala  Radeckega.  Slávni  vojskovodja  bi  še 
moral  umakniti  pred  novo  infanterijško  vojaščníco,  kjer  bode  nastal 
lep  park.  Cesarjev  spomenik  mora  obdajati  zelenje  in  tega  je  v 
Zvezdi  dovolj  na  razpolaganje. 

Vpoštevala  se  je  tudi  misel,  da  bi  Prešernov  kip  nastanili  v 
Zvezdi.  Mestna  občina  je  dala  napraviti  šablono  spomenika  in  jo 
je  za  poskus  postavila  v  spodnjem  delu  drevoreda,  nekako  na  sredi 
pota,  ki  drži  od  kandelábra  do  hiše  Matice  Slovenské.  Ker  je  spo- 
menik 9"5  m  visok,  bi  segal  skoraj  do  vrhá  dreves  in  trebalo  bi 
okoli  njega  odstraniti  rhnogo  kostanjev,  da,  trebalo  bi  pol  o  vi  c  o 
Zvezde  posekati.  Potem  bi  nastal  ševedá  lep  trg  na  spodnjem 
(vzhodnem)  delu  zvezde,  kateremu  bi  bil  na  eni  stráni  deželni  dvorec 
primerno  ozadje.  Na  tákem  trgu  bi  mogočni  Prešernov  spomenik 
gotovo  prišel  do  pravé  veljave.  A  stvar  ima  ražne  pomisleke.  Zvezdo 
posekati  bi  bilo  jako  nepopularno.  '  DreVje  je  sicer  že  starikavo  in 
precej  onemoglo,  vendar  visi  Ljubljancan  s  ponosom  na  svoji  Zvezdi 
in  škoda  je  vsakega  débla,  ki  ga  porušimo.    Tudi  najgrše  drevo  je 


Ivan  Šubic:  Cesarjev  spomenik  v  Ljubljani.  163 

v  svojem  zelenju  mično  in  pravá  uteha  za  mestno  oko,  ki  je  na 
sam  zid  in  prah  navajeno.  Poleg  tega  bi  bilo  treba  spodnji  del 
Zvezde  primerno  nasuti,  da  bi  se  svet  vzdignil  nad  cestami.  Za 
prehod  od  ceste  na  vzdignjeni  prostor  bi  morali  postaviti  naokrog 
kamenité  stopnice  —  tedaj  projekt,  ki  je  sicer  lep,  a  tako  velikánski, 
da  ga  mestna  občina  ob  sedanjih  razmerah  ne  more  oživotvoriti. 
Prešeren  torej  ne  more  priti  v  Zvezdo  in  treba  je  zanj  iskati  dru- 
gega  stališča.  Kot  tako  se  je  z  merodajne  stráni  predlagal  trg  pred 
frančiškansko  cerkvijo.  Na  mestu,  kjer  se  nahajata  starí  hiši  „Pri 
Bučarju"  in  lekarna  Majerjeva,  naj  bi  se  dvigal  Prešeren.  Ne  da  se 
tajiti,  da  je  ta  misel  izborna.  Marijin  trg  je  vobče  jako  živahen. 
Pogledi  na  Ljubljanico,  na  ljubljanski  grád  in  na  frančiškansko 
cerkev  dajo  očesu  toliko  mnogovrstnosti  in  krasnih  slik,  da  je  ta 
trg  gotovo  najzanimivejši  v  celi  Ljubljani.  Sicer  bi  okoli  spomenika 
ne  bilo  mnogo  prostora,  a  ravno  to  bi  mu  bilo  v  korist  in  bi  mu 
pomagalo  do  večjega  vtiska.  Danes  je  eno  mnenje  med  umetniki, 
da  so  ravno  veliki  trgi  največji  sovražniki  kiparskih  monumentalnih 
deh  Pogledati  je  treba  samo  na  Laško,  kjer  stoji  toliko  spomenikov 
na  ozkih,  tesnih  trgih  —  in  kako  so  imenitni!  Kar  so  okoli  doma 
v  Kolinu  na  reki  Reni  podrli  več  hiš,  da  so  ga  oprostili  tesnega 
objema,  je  dom  izgubil  mnogo  velikanskega  vtiska.  Razmerno  tesni 
Marijin  trg  bi  torej  nikakor  ne  škodoval  spomeniku,  temuč  bi 
ga  povzdignil  in  mu  povečal  vpliv  na  mimogredoče  občinstvo.  — 
Ker  zahtevata  lastnika  omenjenih  dveh  hiš  ogromno  odkupnino, 
je  ta  projekt  sedaj  pač  neizvedljiv  in  s  Prešernom  moramo  dalje, 
iskat  novega  prostora.  Kot  tak  preostaje  samo  še  trg  pred  novo 
justično  palačo.  Trg  je  ličen  in  prostran ;  ker  se  zasadi  na  njem 
obsežen  park,  bode  sredi  njega  lahko  dobiti  za  spomenik  primernega 
mesta.  Zeleno  ozadje  bode  monumentu  le  v  korist,  kajti  tudi  Pre- 
šeren je  zasnovan  tako,  da  spadá  v  vrt,  v  zeleň  gaj.  Pomanjkanje 
zelenja  je  bil  ravno  najvážnejší  umetniški  ugovor  proti  izberi  Ma- 
rí j  inega  trga. 

Ob  teh  razmerah  je  torej  najbolje,  če  príde  vladarjev  spomenik 
v  Zvezdo,  Prešeren  pa  na  trg  pri  justični  palači.  Želimo  le  še,  da 
bi  bila  oba  v  čast  slovenskému  imenu  in  v  kras  bele  Ljubljane! 

Morje. 

Spisal  E.  Kristan. 

IV. 

»orje  se  šíri  v  daljavo,  tja  v  nedogled  —  v  brezkrajnost, 
v  neskončnosť .  .  .  Daleč,  daleč  tam  nekje  splavata 
morje  in  nebo  skupáj  in  tam  izgine  vse ;  tam  je  tudi 
konec  misii.  Človek  bi  gledal  v  to  čudno  daljavo  in 
plával  po  nedoločenih  občutkih,  ki  mu  jih  obuja,  ali 
misliti  ne  more  ničesar.  Však  hip  se  mu  zdi,  kakor  bi 
moralo  iz  one  sivé,  drhtajoče  nejasnosti  nekaj  vstati  —  ali  priča- 
kovanje  neznane,  v  temne  slutnje  povite  prikazni  je  zaspano  in  léno, 
vse  postaja  nekako  nirvansko  .  .  .  Počasi  zdrsne  pogled  po  tisli 
steni  doli,  počasi  splava  po  širni  plaňjavi  nazaj,  zaziblje  se  po 
lahnem  valovju,  a  po  žarkih,  ki  se  lomijo  v  vodenih  figuracijah 
spleza  gori  proti  jasnému  nebu,  kjer  se  blešči  solnce  v  žarki  svetlobi, 
vabeč  v  spomin  vse  krásne  pravljice  o  Heliju  in  Erosu.  Tam  zadaj 
večná  uganka,  šušteča  skozi  vesoljnost  —  tukaj  življenje  s  svojo 
ogrevajočo  toploto,  s  svojo  svetlobo,  s  svojim  neprestanim  giba- 
njem  ... 

Na  kamenití  klopi  na  koncu  dolgega  pomola  šedi  mľado  dekle 
in  bulji  črez  morsko  planjavo  v  nedogled.  Lahen  vetrček  pihlja  od 
vzhodne  stráni  sem  in  kroži  valčke,  da  so  videti,  kakor  nebrojni 
kodri;  piha  ji  v  obraz  ter  se  igra  z  njenimi  črnimi  lasmi.  Morje 
ima  neko  barvo,  katere  ni  mogoče  práv  označiti;  modro  ni,  zeleno 
ni,  sivo  ni,  in  vendar  je  modro  in  zeleno  in  sivo;  tuintam  se  spajajo 
struje,  mestoma  ožje,  mestoma  širje ;  spoznati  jih  je  po  barvi,  ki 
je  tu  temnejša,  tam  svetlejša  od  druge  vode.  In  solnčni  žarki  jih 
barvajo. 

Luka  je  polna  ladij,  ali  proti  italijanski  stráni  je  morje  prosto. 
Samo  v  smeri  svetilriika,  a  daleč,  tialeč  v  ozadju  je  opaziti  nekoliko 
ribiških  čolnov  s  pisanimi,  rumenkastimi  in  rdečkastimi  jadri.  Zdaj- 
pazdaj  se  popelje  kak  čolnič  mimo  pomola,  kakšna  majhna  ladjica 
za  premog  ali  pa  financarski  parobrodič  pohiti  po  luki  —  drugače 
je  vse  mirno.  Dekle  ne  opazi  niti  tega  gibanja.  S  svojimi  velikimi, 
sijajnimi,  črnimi  očmi  gleda  tja  ...  .  nekam  .  .  .  kjer  plavajo  slutnje, 
kjer  ni  ničesar  stvarnega.  In  tja,  tja  hrepeni  njena  duša,  ki  je  sama 
želja,  ki  mre   za    čudnimi,    nepôjmľjivimi  tajnami,    za  nekim  neopi- 

snim  življenjem,  kakršno  je  mogoče  samo  tam  —  tam  zunaj  — 
tam  daleč  —  kjer  ni  zemlje,  kjer  ni  ljudi  —  tam  .  .  .  kje,  oh,  kje?  .  .  . 
Morda  tam  zunaj  na  širokem  morju  .  .  .  morda  .  .  . 

Nad  morjem  podrhtava  zrak ;  videti  je  razločno,  kako  se  ziblje, 
hitro,  hitro,  nepopisno  hitro.  Práv  tako  se  trese  njena  duša,  ki  šili 
v  tiste  neznane  kraje.  Tisti  zrak  je  pravzaprav  njena  duša  in  njena 
duša  je  tisti  zrak,  ki  bi  se  rad  razširil  nad  vso  širno  planjavo  tega 
skrivnostnega  morja.  Brez  mej,  brez  mej  .  .  . ! 

Kolikokrat  je  že  sedela  doma,  v  svojem  malem  primorskem 
mestu  tako  ob  morju,  ne  na  umetni  klopi,  temveč  na  priprosti  na- 
ravni  pečini,  pa  je  zrla  v  morje.  Tam  je  bilo  drugačno,  a  tudi  tam 
se  je  odpiralo  tako  v  nedogledno  daljavo  in  tudi  tam  so  jo  obhajali 
isti  občutki.  Po  glavi,  ki  je  bila  vedno  pokorná  služabnica  njenih 
čuvstev,  je  blisknila  ena  sama  misel : 

„Morje  sem  .  .  .!  Morje  sem.  Vsa  ta  neizmernost  je  zaprta  v 
mojih  prsih,  pa  se  hoče  razširiti  in  valuje  v  mojem  srcu,  ker  so 
ji  prsi  pretesne  . . '." 

Slavka  je  prišla  v  Trst,  ne  da  bi  imela  tukaj  opravka.  Pravza- 
prav je  pobegla  od  doma.  Oče  je  bil  v  Zagrebu  in  ji  je  bil  dejal, 
da  se  vrne  šele  v  štirinajstih  dneh.  Njej  pa  je  bilo  grozno  dolgo- 
časno  doma.  Neprenehoma  se  je  oglašala  čudná  želja,  dekletu  sa- 
mému nejasná,  želja,  da  bi  doživela  kaj;  in  brez  preudarjanja  se  je 
odpeljala  v  Trst.  Bili  so  zadnji  predpustni  dnevi  in  te  je  hotela  enkrat 
zaužiti.  Nedoločene  misii  o  hipnih  pustolovščinah,  sladkih  in  za- 
bavnih,  a  sicer  brezpomembnih,  so  ji  izpreletavale  glavo  in  trenotek 
je  odločil.  Tu  je  sedaj  pa  čaká,  da  se  kaj  zgodi.  Pa  dopoldne  ni 
ničesar.  Ljudje  hodijo  po  ulicah,  v  cerkve;  prodajalnice  so  odprte 
—  to  ni  zanimivo.  Njeno  srce  je  trepetalo  po  neznanih,  nenavadnih 
dogodkih.    Prišla  je  torej  k  morju,  kjer  je  vsaj  lahko  sanjarila. 

In  sedaj  šedi  tukaj  .  .  . 

Tam  od  istrske  stráni  prihaja  velik  parobrod  z  avstrijsko  trgo- 
vinsko  zastavo.  Voda  šumi  pred  pomorskim  velikánom,  ki  ostro 
reže  gladino  pred  seboj  in  za  seboj,  izza  njega  ostaja  dolga,  svetla 
proga,  ki  se  tam  zadaj  bolj  in  bolj  širi.  Iz  širokega,  črnega  dimnika 
se  vali  gost  dim.  Blizu  svetilnika  zavije  v  ponosnem  krogu  in  se 
počasneje  bliža  obali.  Navidezno  nepravilno  deluje  stroj.  Zdaj  je 
popolnoma  zastal,  zdaj  se  je  velikí  vijak  močno  zavrtel,  da  je  morje 
glasno  zabobnelo  in  zašumelo  in  se  daleč  naokrog  zgladilo,  pa  je 
sedaj  svetlozeleno,  s  tenkimi  progami  belih  pen  prepreženo.  Orjak 
stoji  paralelno  z  obalo   in  zdaj  se,   kakor  je  dolg,  pomika    bliže  in 

bliže  pomolu.  Tu  stoji  cela  kopa  fakinov,  finančnih  strážnikov,  otrok, 
radovednega  ljudstva  in  med  njimi  nekoliko  redarjev.  Dva  moška 
s  temnomodro  obleko  in  s  čepicami  nekake  pomorske  fasoňe 
ujameta  vrvi,  ki  so  jim  jih  vrgli  mornarji  z  broda,  ter  jih  hitro, 
rekel  bi,  umetno  ovijeta  okrog  nizkih,  debelih  kamenenih  stebričev, 
osem  drugih  pa  kričeč  pripelje  mostič  in  ga  naravna  na  ladjo. 

Ta  hip  je  Slavka  vstala.  Parobrod  —  koliko  jih  je  že  videla! 
Taká  plavajoča  hiša  ni  obujala  njenega  zanimanja.  Sama  ni  vedela 
práv,  čemu  je  vstala.  Njen  pogled  je  prešel  ladjo  ...  naenkrat  se 
je  ustavil  pod  jarbolom,  oči  so  se  ji  razširile  —  tedaj  pä  je  hitro 
odšla,  kakor  bi  jo  nekaj  pretečega  odgnalo.  Na  ladji  je  opazilaVeljka. 
A  danes  se  ni  hotela  sestati  ž  njim.  Danes  se  ga  je  prestrašila. 

„Ali  me  je  videl?"  .  .  .  to  vprašanje  ji  je  plalo  po  možganih. 
„Ne,  ne,  ni  me  menda  videl,  saj  je  gledal  na  drugo  strán  ...  In 
ravno  danes  je  moral  priti  sem !  Kako  bi  ga  bila  veselá,  kako 
bi  bila  srečna,  videti  ga  po  tako  dolgem  času!  A  ravno  danes 
pride  .  .  . !  Pa  —  zakaj  pravzaprav  bežim  ?  Saj  -  saj  bi  bila  lahko 
skupaj,  zabávala  bi  se  lahko  , . .  Ali  ne!  —  Ne,  ne,  on  ne  bi  me  raz- 
umel.  Saj  se  sama  ne  razumem.  Jaz  sem  tisto  morje,  tako  globoko 
in  tako  široko  —  tam  daleč  se  izgublja  v  sivi  neizvestnosti,  in  kar 
je  tam,  to  sem  jaz.  Tega  ne  razume  nihče.  In  on?  Oh,  on  bi  me 
vpraševal,  kaj  delám  tukaj,  kako  sem  prišla  sem,  in  če  bi  mu  po- 
vedala resnico,  bi  me  káral.  Lepo  mirno  bi  se  morala  šetati  ž  njim 
in  vse  moje  želje  bi  utonile  tam  v  globini  morja.  Nočem  tega, 
nočem,  nočem!  Oh!  .  .  ." 

Včasi,  kadar  se  peljete  s  colnom  po  morju,  daleč  proč  od 
obrežja,  da  ne  slišite  več  mestnega  suma  in  vse  tiste  živahnosti  iz 
luke,  pa  položíte  veslo  poleg  sebe,  da  utihne  tudi  njegovo  plju- 
skanje,  pa  je  vse  tiho,  tiho  .  .  .  tedaj  se  vam  zazdi,  kakor  bi  se 
bil  iz  morja  izvil  globok  vzdih.  Najbrže  ni  bilo  nič,  vam  se  je  lc 
tako  zdelo.  A  tistega  vzdiha  se  cesto  spominjate.  Po  priliki  tak  je 
bil  ta  Slavkin  „oh". 

Čudno  dekle,  pravo  dete  toplega  južnega  solnca  . . .  Tržaškega 
pusta  se  je  hotela  danes  naužiti.    In  zato  je  morala  ostati  neznana. 

Srečna  je  bila,  ko  je  prišla  zopet  v  mesto.  Ves  čas  se  je 
tolažila,  da  je  Veljko  ni  mogel  videti.  Kosit  je  šla  v  „osterijo" 
dvomljive  vrednosti,  a  práv  to  ji  je  ugajalo.  Ko  je  popila  četrtinko 
istrijanca,  je  že  pozabila  na  vse  skrbi.  Njena  podjetnost  je  oživela 
in  bila  je  prepričana,  da  kaj  imenitnega  doživi. 

Popoldne  je  bil  „corso",  pustni  izprevod.  Ob  dveh  je  bila  že 
na  borznem  trgu,  nemirno  pričakujoč,  kaj  se  bo  zgodilo.  Na  vsakem 
voglu  in  po  vseh  večjih  hišnih  vežah  so  moški  in  ženské  prodajali 
„confettť",  dečki  so  nosili  to  robo  okrog  in  jo  glasno  kričeč  po- 
nujali.  Po  ulieah  je  bilo  že  mnogo  ljudstva,  v  -bližini  korsa,  zlasti 
po  ulici  in  na  trgu  „Ponte  rosso",  v  ulici  Casermi,  ob  kanálu,  pred 
cerkvijo  sv.  Antona,  i.  t.  d.  so  stali  slepci  in  hromci  z  orglicami,  har- 
monikami in  podobnimi  instrumenti,  ki  so  nemilo  trgali  vse  živce 
po  ušesih.  Semtertja  se  je  hitro  prepeljala  kakšna  kočija,  tudi  pri- 
mitívne maske  so  se  že  podile  po  ulieah.  Slavki  je  že  sedaj  šumelo 
po  glavi.  Pravzaprav  ni  bilo  nič  nenavadnega,  také  reči  je  že  videla 
doma;  a  to  je  bilo  vse  bolj  živo,  toliko  ljudstva  se  ni  moglo  v 
njenem  mestecu  nikdar  nabratí. ,  In  vedno  več  se  ga  je  tlačilo  po 
ulieah,  vedno  več,  tako  da  je  bilo  že  jako  težko  hoditi  okoli.  Cela 
četa  redarjev  je  bila  razdeljena  po  ulieah,  po  katerih  se  je  imel  vô- 
ziti  izprevod,  ali  samo  kadar  je  bil  nával  ljudstva  že  práv  prevelik, 
je  ta  ali  oni  zaklical :  „In  dietro,  signori!"  ali  pa::  „Calma,  calma!" 

Sedaj  je  pridrdrala  prvá  kočija.  Nič  posebnega.  Nekaj  dominov 
je  sedelo  v  vozu,  konji  so  bili  okrašeni  z  raznobarvnimi  trakovi. 
Kmalu  je  prišel  drugi  voz,  pa  tretji  in  v  kratkem  je  bil  ves  korso 
poln  najrazličnejših  povozov.  Sedaj  se  je  začelo  življenje.  Slavka  se 
ni  mogla  nagledati.  To  je  bilo  vse  pisano,  šumeče,  kipeče  .  .  .  Sem- 
intja  so  leteli  konfeti,  papirne  kače,  oranže  in  kdo  ve  kaj  vse.  Vse 
je  kričalo,  se  smejalo,  vriskalo,  godba  je  igrala  na  treh  vozovih,  ena 
je  korakala  pes  med  kočijami,  na  povozih  in  po  ulici  vse  polno 
mask,  tu  elegantnih,  v  kostimih,  dostojnih  potentátov,  tam  nekako 
po  šili  skrpanih,  le  toliko,  da  je  bil  obraz  zakrit  s  krinko,  vmes  pa 
cele  skupine.  Nekaterih  pomen  je  Slavka  razumela,  drugih  ne.  Ali 
ta  vrišč,  ta  šum,  to  vpitje !  To  jo  je  najbolj  veselilo.  Bilo  je  tako 
razburjajoče,  da  je  vsa  kri  kipela.  Vsa  je  bila  razgreta  in  —  srečna. 
Tudi  ona  si  je  nabavila  konfetov  in  jih  pridno  razmetavala,  a  nanjo 
so  bacali  toliko  tega  drobiža,  da  je  imela  vso  obleko  in  vse  lase 
polne  in  lice  jo  je  skelelo  —  ali  bila  je  veselá  in  zadovoljna. 

Bilo  je  kakor  valovje,  ki  se  dviga  više  in  više.  Žjvahneje  in 
živahneje  je  prihajalo  gibanje  in  metanje,  ta  veseli  boj,  razvnemajoč 
strasti  do  skrajnosti  —  za  prazen  nič.  Živeje  in  živeje  —  bilo  je, 
kakor  da  je  vse.  podivjalo.  Blazen  vrtinec  razuzdane  šále,  veselo- 
drzno  zasmehovanje  človeške  modrosti,  neomejena  norost.  In  ves 
ta  neštevilni  trop,  vse  to  nepregledno  ljudstvo  se  je  čutilo  srečno, 
kakor  bi  bilo  celo  življenje  samo  pristna  sala  .  .  . 

Slavka  je  užívala  nebrzdano  veselosť,  spuščala  se  je  v  najpre- 
drznejše  boje,  prihajala  v  najnevarnejše  situacije  in  bila  je  srečna 
kakor  še  nikoli  .  .  . 

Do  šestih  zvečer  je  trajal  blázni  dirindaj  .... 

Tedaj  je  očutila,  da  je  silno  utrujena.  Odšla  je  v  svoj  hotel 
in  se  vrgla  na  zofo.  Sklenila  je  oči  in  v  dúhu  še  enkrat  preživela 
vse  tiste  pisane  slike.  Nekaj  čaša  je  tako  sanjarila  s  smehljajem  na 
ustnah ;  tedaj  pa  je  hipno  skočila  pokoncu. 

„Pa  zvečer?" 

Ej,  na  to  treba  tudi  še  misliti.  Zvečer  je  v  gledališču  Rossetti 
„festa  dei  fiori".  Še  tja  mora.  Tam  bode  šele  glavno.  Tam  bodo 
morda  tudi  kakšni  doživljaji.  Tja,  tja! 

AH  —  oh,  da!  Misliti  se  mora  vendar.  Brez  misii  se  le  ne 
more  izhajati.  Kako  pa  pôjde  tja?  Ali  jo  bodo.  pustili  —  samo?  — 
Eh,  kaj!  Ako  se  maskira,  jo  puste  in  brez  maske  itak  ne  bi  imela 
nobene  šále.  Ali  od  kod  naj  dobi  vse  potrebno? 

Ta  hip  je  bila  sila  praktična,  dasi  to  sicer  ni  bila  njena  navada. 
Pozvonila  je  hišni  pa  jo  vprašala,  ali  ji  more  poskrbeti  lep  kostim 
za  večer. 

Hišna  je  pritrdila  in  pol  ure  pozneje  je  Slavka  imela  imenitno 
mäsko,  krasen  kostim  za  „nočno  kraljico".  Urno  se  je  preoblekla 
in  stopila  pred  veliko  ogledalo.  Kostim  ji  je  krásno  pristajal.  Plos- 
knila  je  z  rokami  in  lehno  poskočila. 

„To  bo  imenitno,  imenitno!"  je  zaklicala. 
Hišna  jo  je  opozorila,  da  mora  razplesti  lase.   Slavka  je  storila 
to;  dolgi,    črni  lasje,  gosti   in  svetli,  so  se  ji  usuli  po  plečih.    Bila 
je  res  prekrásna.  Pred  obraz  je  pripela  črno  polukrinko,  skozi  katcro 
so  ji.  žarele  oči. 

„Sedaj  pa  móram  doživeti  kaj!" 

Odpeljala  se  je  v  gledišče.  Bila  je  deseta  ura  in  dvorana 
ogromnega  teátra  je  bila  že  vsa  polna  ljudi.  Slavka  je  strmela.  Ne, 
kaj  takega  pa  še  ni  videla!  Še  nikdar.  Ves  velikánski  prostor  je 
bil  izpremenjen  v  bujen  log.  V  ozadju  odra,  ki  so  ga  stopnice 
spajale  z  glediščem,  se  je  dvigalo  južno  drevje,  oranže,  smokve, 
palme  i.  t.  d.  kakor  v  naravi;  skozi  veje  je  bilo  videti  morje  .  .  . 
Pred  gajem  in  vseokrog  ob  stenah  pa  samo  cvetje,  pisano,  dehteče, 
vse  kakor  naraven  vrt  .  .  .  rože,  bele,  rdeče,  rumene,  lilije,  tulipe, 
georgine,  pariflora,  vmes  lovor  in  malé  oranže  ...  vse  cvetno.  In 
kako  je  to  dehtelo!  Med  lóžami  in  ob  galerijah  so  se  razpenjale 
široké  girlande,  tako   da  so   bile  vse  stene  zakrite  s  cvetje  m  in  ze- 

lenjem.  To  ni  bilo  videti  kakor  dvorana,  temveč  kakor  čaroven 
paradiž.  Vse  lóže  in  galerije  so  bile  natlačené  ljudstva,  večinoma  v 
bogatih  plesnih  toaletah  in  v  fraku,  po  parterju  pa  so  se  tlačile  druge 
množice,  deloma  v  prazničnih  oblekah,  večinoma  pa  v  kostimih,  v 
maskah.  A  mesto  s  konfeti  in  z  oranžami  so  se  tu  nametavali  z 
dehtečimi  šopki,  z  rožami  in  vijolicami,  preko  vsega  pa  se  je  raz- 
livala  bájna  svetloba  električnih  žarnic. 

Slavka  je  bila  opojená.  A  hipno  je  umelá  situacijo  —  po 
svoje.  To  treba  uživati,  to  je  čas  zábave,  življenja,  mladosti.  Kmalu 
je  imela  tudi  ona  košarico  cvetlic,  in  kadar  je  priletel  šopek  nanjo, 
se  je  hitro  obrnila,  da  poplača  napadalcu  s  svojimi  cvetkami. 

Neprenehoma  so  se  vrteli  gospodje  okoli  nje  in  kmalu  je  bila 
vsa  obsuta  z  vijolicami  in  raznim  cvetličjim  listjem.  Šaljivke,  galantne 
besede,  vprašanja  so  ji  šumela  v  ušesa  in  cesto  se  je  le  s  težavo 
premagala,  da  se  ni  preglasno  nasmejala. 

Tam  za  onim  gajem  je  igrala  godba.  Razkošni  valčki  in  po- 
skočne  polke  so  se  v  sladkih  akordih  razlivale  po  širnem  prostom, 
a  dolgo  ni  mogel  nihče  misliti  na  ples.  Dvorana  je  bila  tako  polna, 
da  so  morale  biti  te  množice  veselé,  ako  so  se  mogle  sploh  gibati. 
Do  polnoci  je  bila  promenáda  težavna.  Šele  ob  dvanajstih  so  se 
najsmelejši  poskusili  prvič  zavrteti.  Težko  je  bilo,  ali  kaj  misii 
navdušen  plesalec  na  težave!  Tudi  Slavki  se  je  približal  neznanec  v 
kostimu  Romeja  ter  jo  prosil  valčka.  Zaplesala  sta,  kakor  je  pač  situ- 
acija  dovolila.  Mož  je  bil  jako  zgovoren ;  ves  čas  mu  je  tekel  jezik, 
pripovedoval  je  Slavki  najraznovrstnejše  stvari,  zábavne  in  šaljive, 
da  se  je  morala  neprenehoma  smejati.  Potem  je  plesala  še  z  drugimi. 
A  ko  je  bil  valček  končan,  se  je  dvorana  začela  prazniti.  Nekateri  so 
sploh  odšli,  drugi  so  pohiteli,  da  dobe  v  stranskih  dvoranah  pro- 
storček,  ali  pa  so  šli  v  bližnje  gostilne,  da  se  izpočijejo  in  okrepčajo. 

Kaj  sedaj  ? 

Slavka  je  bila  sama.  Seveda,  na  to  ni  mislila  prej.  Da  bi  šla 
sedaj  domov,  ko  bode  gotovo  najlepše?  .  .  .  Ah,  to  bi  bilo  škoda! 
Ali  kaj  početi? 

Ta  hip  pristopi  njen  prvi  plesalec. 

„Lepa  nočná  kraljica,  ali  ste  sama?" 

„Da,  sama,"  odgovori  Slavka  nepremišljeno,  kakor  ji  je  bila 
navada. 

„Dovolite  mi  torej,  da  vam  poiščem  prostorček,  kjer  se  lanko 
odpočijete." 

„O,  hvaležna  vam  bodem,  gospod!" 

„Vašo  roko." 

Ponudil  ji  je  roko  in  Slavka  se  ga  je  brezbrižno'  oprijela.  Od- 
vedel  jo  je  gori  v  redutne  dvorane.  AH  tudi  tam  je  bilo  že  vse 
zasedeno.  Samo  v  najzadnji  sobici,  v  samotnem  kótu,  kjer  je  bilo 
jedva  prostora  za  mizico,.ni  bilo  še  nikogar. 

„Hvala  Bogu!"  je  neznanec  vzkliknil.  „Vidite,  to  je  sreča." 

„Da,  sreča,"  je  odgovorilo  dekle,  „sreča,  da  lahko  malo  sedem. 
Grozno  sem  že  utrujena." 

„Verujerh  vam,  saj  so  vsi  trudni." 

Naročil  je  vina  in  večerje,  da  ni  Slavka  niti  opazila  práv. 

„Ali  glejte,  gospodična  —  tukaj  sva  sama.  Tu  lahko  snamete 
krinko." 

„Zakaj?" 

„Saj  vas  bode  samo  ovirala." 

„A,  kaj  še!  Kaj  bi  me  ovirala?" 

„Pa  —  jaz  ne  vidim  vašega  lica." 

„Gemu  pa  treba,  da  bi  ga  videli-.  .  .?" 

„Kako  vprašate!" 

Slavka  se  je  na  tihem  smejala.  To  je  doživljaj.  No,  le  čakaj, 
ti  zviti  modrijan ! 

„Bolje  je,  dá  je  ne  snamem." 

„Oh,  kako  morete  reči  to?" 

„Ustrašili  bi  se  me.  Saj  nisem  lepa." 
:  5i Saj  ni  res." 

„Grda  sem." 

To  je  neznanca  še  bdlj  dražilo  in  začel  je  prositi,  kakor  je 
le  znak  < 

„Zakaj  pa  se  vi  ne  razkrinkate?" 

„Jaz?  O  jaz,  takoj." 

Snel  je  krinko  in  Slavka  je  videla  obraz  moža  tridesetih  let; 
okroglasto  lice  brez  posebnega  izraza,  modre  oči,  krátke  plavé  brke, 
krátke,  po  najnovejši  modi  ostrižene  lase. 

>,Sedaj  pa  še  vi,"  je  prosil. 

Slavka  je  bila  bolj  in  bolj  veselá.  Natakar  je  prinesel  vina  in 
dekle,  ki  je  bilo  zelo  žejno,  je  brez  pomisleka  izpilo  polno  čašo. 
In  sedaj  ji  je  bilo,  kakor  bi  jo  po  obrazu  vse  ščegetalo.  Záčela  se 
je  smejati,  njen  vitez  pa  je  prosil  in  prosil,  ali  zaman.  Slavki  se 
je  zdelo  neizrečno  zabavno  in  zanimivo.  To  je  vsaj  nekaj.  V  tem 
je  drug  natakar  prinesel  večerjo.  Slavka  je  malce  začudeno  pogledala. 
Ni   se   mogla  spomniti,   da  bi   bila  kaj   naročila,    ali  bála  se  je,  da 

postane  smešna.    Tudi  víno  jo  je  že    nekoliko  razgrelo,  pa  se  ji  je 
zdelo  vse  tem  bolj  imenitno,  kolikor  prosteje  se  vede. 

„Vidíte,"  je  dejala,  „sedaj  je  večerja  na  mizi.  Čas  je  torej,  da 
jeva.  Torej  nehajte  s  prošnjami,  vsaj  dokler  povečerjava.  Vi — !"  in 
poredno  se  je  nasmejala. 

Mož  se  je  vdal.  A  po  večeŕji  je  takoj  zopet  začel  beračiti. 
Prijel  jo  je  za  roko,  ona  pa  se  je  le  smejala. 

„Móram  videti  vaše  lice,"  je  vzkliknil. 

„Oho!  Morate!  .  .  .  Hahaha!  ...  In   bas  ga  ne  bodeteV' 

„Móram,  pravim!" 

„Pa  zakaj!" 

„Zakaj?  Zakaj?  .  i .  Težko  je  dihal  in  bil  je  ves  razburjen  . . . 
Zakaj?  .  .  .  Ker  —  ker  ste  me  očarali.  Ker  vas  ljubim!" 

„Hahaha!" 

„Razkrinkajte  se!" 

„Nočem!" 
-  „Pa  vam  sam  snamem  krinko!" 

„Oho!" 

„Móram  vas  videti!" 

Mož  je  bil  silno  razvnet,  vsaj  videti  je  bilo  tako.  Sicer  pa  je 
bil  takih  prizorov  menda  že  vajen.  Čvrsto  je  bil  prepričan,  da  maska 
kar  žeíi,  naj  bi  ji  sam  snel  krinko.  Posegel  je  po  njej,  ona  pa  mu 
je  smeje  odbila  roko.  Ali  ni  se  dal  preplašiti.  Z  levico  je  čvrsteje 
stisnil  njeno  roko,  z  desnico  pa  je  energično  posegel  po  njeni  krinki. 

„Oho!"  je  dejala  Slavka  zopet.  Njen  glas  je  bil  že  izpreme- 
njén.  Vstala  je  in  se  vzravnala.  Živ  ogenj  je  sijal  v  njenih  oceh. 
V  črnem  kostimu,  s  tem  plameňom,  ki  je  švigal  izpod  njene  krinke, 
je  bila  videti  kakor  boginja  osvete.  Ali  mož  ni  gledal  na  to.  Njen 
pogled  ga  je  še  bolj  razvnemal,  bil  je  mocnejší,  krátka  vroča  borba 
—  in  imel  je  krinko  v  roki. 

fa  hip  se  je  nekdo,  ki  je  že  ďolgo  iskal  prostora  po  sobah, 
prikázal  med  zavesarhi  na  pragu.  En  treliotek  —  prišlec  je  spoznal 
Slavko,  nekaj  groznega  ga  je  stisnilo  v  grlu,  kri  mu  je  zabobnela 
v  glavi,  lice  mu  je  zardelo,  kakor  ris  je  skočil  na  neznanca,  po- 
grabil  ga  za  prsi  in  treščil  ga  z  vso  močjo  ob  steno,  da  se  je  rniza 
zmajala.    Mož  je  obležal  v  kótu. 


„Veljko!  .  .  ." 
Slavka  je  vztrepetala. 
Veljko  je  ni  slišal. 

Počasí,  počasí  je  bilo,  kakor  bi  se  bil  zbudil  iz  sanj.  Tedaj 
je  vprl  svoj  pogled  v  Slavko. 

„Ti?  Ti?  .  .  .  Kaj  delaš  ti  tukaj?  V  taki  družbi?" 

„Kaj  ti  je  mar?" 

„Mení?  Kaj  je  meni  mar?  Slavka !  Ne  draží  .  .  ." 

Slavka  se  je  prestrašila.  Spomnila  se  je,  kje  sta. 

„Pojdiva!"  je  dejala  hitro  in  tiho,  oprijela  se  njegove  roke  in 
ga  odvlekla  iz  dvorane,  po  stopnicah  doli  pa  iz  gledišča. 

Šele  zunaj  na  zraku  se  je  Veljko  popolnoma  zavedel.  Ostrá 
burja  je  pihala. 

„Kaj  si  delala  tukaj?" 

„Sedaj  me  pusti  pri  miru!  Pozneje  ti  povem  vse." 

„Kdaj  pozneje?  Takoj,  takoj  hočem  vedeti!" 

„Ah,  ti  hočeš?  Hočeš?  Po  kakšni  pravici  pa  moreš  hoteti? 
Sem  li  te  jaz  vprašala,  kaj  si  delal?" 

„Slavka!" 

„O,  le  ne  glej  me  tako !  Saj  se  te  ne  bojím.  Nikogar  se  ne 
bojim.  Mar  misliš,  da  sem  sužnja?" 

„Slavka!  Ne  muči  me  v  tej  uri! 

„Ej,  ali  mi  hočeš  pretiti?  Meni?" 

„Ne,  ne,  Slavka!  Prosim  te,  zaboga,  usmili  se  nie !  Kako  trpím! 
In  glej,  iz  te  boli  nastane  potem  kaj  groznega,  a  jaz  ne  bodem  kriv! 
Usmili  se!  Vidíš,  sedaj  beračim." 

Slavki  se  je  milo  storilo  in  naenkrat  je  bila  pametna.  Tako 
hladno  je  začela  misliti,  kakor  da  jo  je  bilo  vedno  sama  modrost. 
Pred  desetimi  minútami  je  bila  še  samo  čuvstvo  in  sam  inštinkt; 
sedaj  je  ostalo  čuvstvo,  ali  vse  drugačno  kakor  prej,  vládala  pa  je 
vendar  trezna  misel. 

.     „Stopiva  v  kavarno!"  je  dejala.   „Vse  ti  razložim." 

On  je  slušal.  Šla  sta  v  kavarno,  kjer  sta  našla  še  praž  no  mizo. 
On  si  je  hotel  naročiti  punča,  ali  ona  ni  dovolila,  temveč  je  naročila 
sladoleda  za  oba.  Ko  je  natakar  odšel,  je  pogledala  Veljka.*  Kako 
mora  trpeti!  Izraz  njegovega  obraza  je  bil  skrajno  bolesten,  okrog 
ustnic  mu  je  nekaj  podrhtavalo  in  globoko  je  dihal.  In  ta  čas  se 
je  dvignila  v  njej  vsa  njena  neskončna  ljubezen.  Da  ni  bilo  v  ká- 
vami toliko  ljudi,  bi  ga  bila  takoj  objela  in  vroče  poljubila.  Oh, 
kaj  je  treba  teh  ljudi!  Spomnila  se  je,  da  ga  mora  potolažiti, 
hitro,  hitro. 

„Čuj  me,  Veljko!"  je  dejala  z  mehkim  glasom. 

On  je  dvignil  glavo  in  vprl  vanjo  svoje  žalostne  oči. 

„Čuj  me,  vse  ti  povem,  vse.  Oh,  saj  ne  ves,  kako  te  imam  rada!" 

Sedla  je  bliže,  pa  mu  je  jela  tiho  pripovedovati,  kako  jo  je 
silná,  neugasljiva  želja  gnala  z  doma.  Vse  je  v  njej  kipelo  in  vrelo, 
čutila  je,  da  se  mora  kaj  nenavadnega  zgoditi,  da  se  ji  kri  ohladi.  In 
tedaj  je  odšla  .  .  .  Vse  mu  je  povedala,  niti  najneznatnejše  ma- 
lenkosti  ni  zamolčala. 

Veljko  jo  je  nem  poslušal.  Ko  je  končala  dolgo  povest,  je 
vzdihnil. 

„Slavka,  Slavka,  ne  razumem  tega!" 

„Oh,  kaj  treba  razumeti?  AH  me  Ijubiš?  Če  me  tako  ljubiš 
kakor  jaz  tebe,  tedaj  ni  treba  razumeti  ničesar.  Mari  izkušam  jaz, 
da  bi  razumela  tebe?  Mari  te  razumem?  Kaj  mi. je  mar?  Čuješ,  jaz 
te  ljubim,  tako  silno  ljubim  .  .  .!  Pojdiva,  pojdiva!  Ťukaj  je  toliko 
ljudi!  Pojdiva  na  izprehod,  da  bodeva  sama." 

Veljko  je  slušal.  Šla  sta  na  obrežje.  Nebo  je  bilo  oblačno, 
nobene  zvezdice  ni  bilo  videti.  Samo  malobrojne  svetiljke  so  še 
žarele.  Na  obrežju,  zlasti  pa  na  pomolih  je  bilo  temno.  Burja  je 
bila  že  močna  in  vsako  minuto  je  bolj  vihrala.  Visoko  v  zraku  je 
žvižgala,  tako  glasno,  kakor  bi  bile  neštete  piščalke  nastavljene,  da 
piha  vanje.  Vmes  je  bilo  slišati  ropotanje  in  žvenketanje  oken  in 
šip  v  uličnih  svetiljkah,  od  morja  pa  se  je  dvigalo  votlo  šumenje. 
Slavka  se  je  tesno  oklenila  Veljka.  Tiho  sta  korakala  po  rivi.  Ladje 
so  se  močno  nagibale  zdaj  na  to,  zdaj  na  drugo  strán.  Včasi  je 
pljusknil  val  visoko  črez  obal 61  Le  polagoma  sta  prišla  dalje.  Včasi 
se  je  burja  na  voglu  tako  močno  zagnala  vanju,  da  ju  je  skoro 
porušila.  Šla  sta  na  pomol  izza  ribne  tržnice.  Tam  je  bilo  vse 
temno.  Nekoliko  svetiljk  ni  moglo  razširjati  svetlobe  v  tem  silnem 
vetru.  Morje  je  bilo  videti  črno,  samo  tuintam  je  zasvetilo  nekaj 
belkastega,  kjer  se  je  voda  zelo  penila.  Glasneje  in  glasneje 
je  tuhla  burja  in  tesneje  se  je  Slavka  oklepala  Veljka.  Čisto  na 
koncu  pomola  sta  postala  ob  kamenenem  stebru,  s  koleni  vprta 
vanj.  Nemo  sta  zrla  v  temno  morje.  Vse  temno.  Samo  šumelo  in 
bučalo  je,  po  zraku  pa  je  žvižgala  burja,  kakor  bi  bil  sodnji  dan. 
Grozno  veličastna  noč  .  .  . ! 

In  tudi  v  njiju  prsih  je  valovalo  morje  in  šumelo  in  bučalo 
in  tisto  valovje  je  bilo  tako  nedoločeno  kakor  ta  terna. 

Dolgo  sta  tukaj  stala  in  zrla  v  to  čudno  uganko  ...  in  sama 
sebi  sta  bila  uganka  ...  Dalje  je  šumelo  in  bučalo  in  pljuskalo 
črez  obalo  .  .  .  Končno  sta  se  obrnila  in  odšla  v  mesto.  Pred  njenim 
hotelom  sta  se  ustavila. 

„AH  stopiš  za  trenotek  gori  k  meni?"  je  Slavka  vprašala. 

„Oh,  ne!  Kaj  pa  misliš!" 

Čudno  neprijetno  jo  je  zadela  ta  beseda. 

„Torej  lanko  noc.  Jutri  pri  kosilu." 

„Ľahko  noč — \&i — -  --" 

Opoldne  sta  se  sešla  v  gostilni,  popoldne  sta  se  izprehajala 
po  mestu,  peljala  sta  se  v  Barkovlje,  tretji  dan  zjutraj  se  je  ona 
vrnila  domov. 

Na  potu  je  Slavka  razmišljala  dogodke  teh  dni.  Z  Veljkom  se 
je  zmenila.  On  bo  pisal  njenemu  očetu,  da  je  povabil  Slavko  v.  Trst, 
kamor  je  ravno  sám  prišel  ta  čas  in  kjer  ima  strica ;  da  je  bil  pisal 
tudi  njenemu  očetu,  ali  ker  ga  ni  bilo  doma,  mu  je  pošta  vrnila 
pismo.  Tako  ga  gotovo  potolažita.  Mnogo  več  je  mislila  Slavka  na 
tisti  nedeljski  večer.  Onému  neznancu  se  ni  mnogo  zgodilo.  Ležal 
je  pol  ure  brezsvesten  v  kótu,  drugega  ni  bilo  nič.  V  časopisu  je 
čitala,  da  je  bil  menda  vsled  vročine  omedlel  .  .  .  A  potem  na 
pomolu  .  .  .  tista  burja  in  tisto  morje  in  kar  je  čutila  ob  tem  .  .  . 

In  njegova  beseda  ji  ni  šla  iz  spomína:  „Kaj  pa  misliš!"  s4kj 
Tako  neprijetno  se  ji  je  ta  beseda  vracala  v  spomin. 

(Dal-Je:  prih.) 


v 


Spomin. 


uj,  naokrog  gozdovi 
šuríiijo  v  nočni  mrak! 
Za  mislijo  neskončno 
nemirni  spe  korak. 

Postoj,  postoj !  Iz  terne 

prihaja  težek  vzdih  ... 

Postoj,  postoj,  iz  terne  , 

prihaja  pogled  tih !  .  .  . 

Kako,  da  ste  me  našle, 
ve  žalostne  oči, 
saj  ni  ne  zvezd,  ne  solnea 
in  stez  cvetočih  ni! 

Vida. 

Spísal  Ivan  Cankar. 

akor  da  je  zapisano,  izide  pri  nas  vsakih  deset  let  knjiga 
pesmi,  pozdravljena  s  tolikim  veseljem  in  tolikó  hva- 
ležnostjo  kakor  nezašlužén  dar  iz  nebes.  Od  Gregórčiča 
prekq  Aškerca  do  Ziipančiča.  To  so  dokumenti  našegä 
duševnega  razvoja,  mejniki  ob  tisti  strmi  poti,  ki  smo 
jo  premerili  s  tako  krepkimi  in  urnimi  koraki  kakor 
malokateri  národ.  Morda  je  ta  razvoj  práv  zategadelj  tako  jadrn  in 
nemiren,  ker  smo  majhni  in  zasužnjeni,  ker  se  vsa  najplemenitejša 
naša  moč  ne  more  izľiti  drugam  nego  v  pesem  in  besedo. 

Ob  zvršetku  preteklega  stoletja  smo  dobili  troje  pesnikov,  rešil 
pa  se  je  v  novo  stoletje  samo  eden.  Leta  1900.  sem  pisal:  „Nikjer 
drugod  nimamo  ničesar—  nič  preteklosti  in  bogve  koliko  še  pri- 
hodnosti ;  plodoví  našega  dúha  so  edina  znamenja,  da  živimo,  in 
bodo  morda  spomeniki  na  našem  narodnem  grobu.  Ali  práv  v  živ- 
ljenju  naših  duševnih  delavcev  se  káže  vsa  mizerija  naše  usode. 
Drug  za  drugim  padajo  v  grob,  mladi, .  šele  pravkar  dozoreli.  Zdi 
se,  kakor  da  so  delali  ti  ljudje  hlastno  in  v  vednem  strahu,  da  ji,h 
pred  časom  ne  zaloti  smrt."  Ob  grobu  Kettejevem  sem  pisal  te 
besede,  leto  nato  pa  je  umri  tudi  Murn-Aleksandrov. 


, tam  ležé  grobovi, 

temno  ležé  nad  vami  spečimi  .  .  . 

Spi  car- ponos,  spé  misii  do  neba, 
'    in  vsa  bodočnost,  v  kalí  započeta, 
nedozorela  in  nikdar  požeta, 
oči  pogum  in  vroča  kri  srcá, 
ki  ni  prineslo  svoje  zadnje  žrtve 
še  na  oltár  ..." 

Lepa  je  bila  tista  pomlad  in  veseli  smo  bili  bógate  žetve 
Takrat  še  ni  bilo  v  nas  pesimizma,  ne  tistega  mrzlega  obupa,  ki  mu 
je  treba  Zupančičeve  sile,  da  ga  človek  premaga.  Kako  nam  je  bilo 
takrat,  je  vklesal  Zupančič  v  granit. 


„Na  nebu  je  dan,  nad  gorami  je  dan 
Če  solnca  ni,  odkod  to  hrepenenje, 
ki  v  srcih  burno  nam  kipi  in  vre? 

Odkod  v  očeh  mladini  to  žarenje, 
ki  dvom  in  vse  pomisleke  zatré? 
Kar  neti  nam  in  giblje  vse  življenje, 
to  naj,  kot  v  jutru  púst  fantom,  zamré? 
O,  solnce  je!  Je,  ker  ga  slutimo, 
ker  ga  v  globini  duše  čutimo!" 

Ali  prišla  je  smrt  in  prišlo  je  življenje,  slabše  od  smrti.  Bilo 
je,  kakor  da  smo  izpregledali  ob  grobeh.  V  tistem  prezgodnjem 
umiranju  smo  videli  simbol;  v  tisti  pomladi,  ki  ji  ni  bilo  sojeno, 
da  bi  zorela  v  poletje,  v  moci,  ki  je  omahnila,  predno  se  je  utelesila 

,v  dejanju. 

„Oko  ti  plameneče  —  kam  si  se 
zagledalo?  Kaj  hrepeniš  v  daljine, 
v  jasnine  vedre?  Sanjaš  nadoblačno 
razkošno  luč?  .  .  .  Grobovi  tulijo!" 

Čemu  hrepenenje  in  čemu  sanje,  ko  je  konec  natanko  določen, 
zapisan  od  nekdaj?  Čemu  se  ukvarjati,  če  je  delo  brezuspešno  in 
brezzmiselno?  Tudi  Bezruč,  bard  umirajočega  národa,  je  šel  in  se 
je  skril  kakor  ranjena  žival  .  .  . 

Zelo  majhen  ali  zelo  velik  je  človek,  ki  v  današnjih  časih  ni 
pesimist.  Zelo  velik  je  človek,  ki  je  izpregledal  in  ki  je  občutil  vso 
bolečino  našega  narodnega  življenja,  a  vendar  ni  povesil  glave. 
Optimistov  tiste  vrste,  ki  niso  gledali  in  niso  čutili,  sem  srečal  toliko, 
da  sem  se  spotikal  obnje.  Človeka,  ki  je  zavriskal  veselo  iz  ranje- 
nega  srca,  sem  videl  samo  enega.  Ozreti  sem  se  moral  navzgor  in 
sram  me  je  bilo.  Kaj  ni  v  nas  naša  usoda?  Kaj  mu  ni  sojen  grob, 
komur  so  v  grob  vprte  temne  oči?  Kdor  poveša  glavo,  ne  vidi 
solnca  .  .  .  Iz  odprtih  grobov  je  dihal  Zupančič  tisto  moč,  ki  buči 
svobodno  in  nebrzdano  iz  njegovih  pesmi,  poletni  vihar  črez  pian. 
Kakor  da  je  vsesal  vaše  Kettejeve  in  Murnove  duše  neizrabljeno 
silo,  ki  je  dozorela  v  njem. 

Vse  trpljenje  in  hrepenenje  naše  generacije  je  dobilo  glasnega 
izraza  v  Zupančičevih  pesmih.  Dvom  in  obup  in  iz  obupa  porojeni 
moški  pogum.  V  verzih,  kakor  jim  v  nas  ni  enakih,  je  napísal  dramo 
modernega  človeka,  ki  je  preveč  človek,  da  bi  živel  živalsko  življenje, 
in  ki  mu  je  zategadelj  sojeno  trpljenje.  In  dráma  posameznika  je 
le  simbol  tiste  veliké  dráme,  ki  ji  je  junák -Hamlet  naš  národ 
sam.  Iz  pregloboke  boli,  iz  divjega  obupa  so  se  izvili  prvi  mogočni, 
črez  nočno  pokrajino  stokajoči,  preklinjajoči  glasovi.  Pesem  o  grobeh, 
iz  grobov  porojena.  Ali  iz  grobov  samih  je  vzklilo  življenje,  iz 
noci  samé  je  vzplapolala  luč. 

„In  vstalo  je  kot  zvok  fanfár 

in  vzplalo  je  kot  silen  žar 

od  vsepovsod  .  .  . 

In  tisti  čas 

sem  vedel,  kod  gre  moja  pot, 

in  takrat  sem  spoznal 

vso  tvojo  neizprosno  slast, 

ti  temná  nad  menoj  oblast  ..." 

Težka  je  pot  in  strmá,  poznajo  se  na  njej  krvavi  sledovi,  ali 
druge  ni.  Iz  bolesti  in  iz  samote  se  je  rodil  pogum  —  dalje !  Naša 
usoda  je  v  nas,  in  kje  je  črtomirstvo,  če  so  ga  premagala  naša 
srca?  Kje  je  smrt,  če  je  življenje  v  nas?  .  .  . 

Tako  nam  je  zapel  Zupančič  veliko  pesem  o  upanju  in  živ- 
ljenju.  Stopil  je  pred  nas  z  moškim  korakom,  z  veselím  obrazom, 
svoje  srce  na  dlani.  In  spoznali  smo  v  njem  vse,  kar  je  v  nas  naj- 
lepšega  in  zato  najbolj  skritega.  Isto  močno,  veselo,  solnca  polno 
pesem  je  vzbudil  v  nas,  in  če  nam  je  zapel  z  vso  vročo  krvjo  o 
svoji  ljubezni,  če  je  zavriskal  razposajeno,  fánt  na  planini,  če  nam 
je  tožil  o  svoji  in  naši  usodi.  Povedal  nam  je  razločno,  kar  so 
jecljali  naši  neokretni  jeziki,  kar  so  slutile  od  daleč  naše  trudne 
misii.   Naš  pesnik  je  in  naš  glasnik... 

Na  moji  mizi  je  ta  lepa  drobná  knjiga,  zunaj  sneži  v  velikih 
kosmih  in  moje  misii  hodijo  bogvekod. 

„Vi  drugi  imate  ljubice, 

vi  drugi  imate  denár, 

a  jaz  —  jaz  imam  postrani  klobúk, 

pa  kaj  mi  vse  drugo  je  mar!" 

Najboljše  je,  res!  .  .  .  Samo  da  bi  ne  bilo  tistih  „hudih  sanj", 
ki  so  nadlegovale  že  našega  praotca  Hamleta  in  ki  tudi  vnukom 
njegovim  ne  dajo  mirnega  spanja  .  .  . 

Dijaški    „slovenskí    klub"  na  mariborski 
gimnaziji  1. 1846.  in  njegova  „Vijolica". 

Priobčil  dr.  Fran  Ilešič. 

d  leta  1845.  počenši  je  Ljudevit  Štúr  v  Požunu  izdajal 
slovaški  časopis  „Orol  Tatranskí".  V  drugem  letniku,  v 
broju  51.  z  dne  5.  januarja  1847.  L,  čitam  sledeči  dopis 
„Od  Dravé:  Prijateljem  slovenščine  dajemo  na  znanje, 
da  so  lanjskega  leta  dijaki  latinskih  šol  v  Mariboru 
sklenili  v  slovenskem  jeziku  se  vežbati  in  však  teden 
eno  polo  slovenskih  izdelkov  izdati,  kar  so  delali  tako  pridno,  da 
so  njih  izdelki  sedaj  narástli  do  30  pol.  —  Kakor  hitro  je  vele- 
častiti  svečenik  g.  Davorin  Trstenjak  zvedel  o  teh  poskusih,  naumil 
je  trém  najpridnejšim  dijakom  posiati  darove,  da  bi  nje  in  vse  ostale 
fante  izpodbudil  k  večji  pridnosti.  Omenjeni  gospod  je  na  dan  izpita 
tem  mladim  Slovencem,  imenoma:  Mihajlu  Golobu,  Ivanu  Kocmutu 
in  Ivanu  Ertelnu  po  učitelju  izročil  po  eden  „križljak"  (sigurno  = 
križak,  tolar).  Sláva  takému  svečeniku!" *) 

Pôvod  ternu  dijaškemu  podjetju  je  bil  profesor  verozakona 
Juri  Matjašič,  ki  je  mladeničem  dajal  čitati  slovenské  knjige  in 
jih  izpodbujal,  naj  goje  svojo  materinščino.  Zato  je  leta  1846.  pet 
slovenskih  dijakov  mariborske  gimnazije  sklenilo,  izdajati  slovenskí 
tednik;  bili  so  to:  Mihael  Golob,  Ivan  Kocmut,  Luka  Hleb,  Karel 
Polič  in  Ivan  Ertl. 

Ime  listu  je  bilo  „Vijolica";  naslov  je  bil  tiskan,  list  sam 
pisan.  Pet  primerkov  se  je  na  teden  izdelalo ;  dobili  so  jih  profesor 


l)  Davorin  Trstenjak  je  bil  v  letu  1845.— 1846.  kaplán  v  Ljutomeru,  a  še 
leta  1846.  je  postal  kaplán  v  Ptuju,  kjer  je  ostal  do  leta  1850. 

Kakor  sem  pozneje  spoznal,  je  „Orol  Tatr."  to  vest  prinesel  po  dopisu  v 
„Novicah"  (broj  49.  z  dne  9.  decembra  1846).  Dopis,  podpisan  z  „— / — u  (si- 
gurno Mat-j-ašič)  je  bil  že  prej  poslan,  a  je  zaostal,  ker  je  urednik  Bleiweis  dalj 
čaša  bival  na  Dunaju.  Obenem  z  dopisom  je  bila  uredništvu  poslaná  tudi  ena  Go- 
lobova  pesem  „za  pokušnjo".  Zasledil  je  v  „Novicah"  nisem,  pač  pa  so  prinesie 
dne  31.  marca  1847.  1.  „Mihovila  Goloba,  modroslovca"  pesem  „Gostija  v  Ljuto- 
mérskim  grádu"  (Po  Vehovaru),  poslano  iz  Gradca  22.  marca.  Motiv  je  isti  kakor 
v  pripovedki  o  „Vrbskem  jezeru";  namesto  vode  je  ogenj.  V  pesmi  je  izraz  „pred 
se"  —  precej  (takoj). 

dr.  Puff,  verozakona  učitelj  Matjašič,  župan,  okrožni  glavar 
in  gimnazijski  prefekt. l) 

Vsebina  so  bile  pesmi,  povesti  in  šarade.  Jezik,  v  katerem  je 
bila  pisana,  je  bilo  narečje  pisateljev,  o  kaki  slovniški  pili  ni  bilo 
govora,  ker  mladeniči  niso  imeli  prilike,  da  bi  se  v  slovnici  količkaj 
naobrazili;  pravopis  je  takisto  bil  stari. 

Vobče  je  bila  naša  mladina  na  tamošnji  gimnaziji  v  slovenskih 
stvareh  silno  zapuščena.  Imena,  kakor  Prešeren,  Vraz,  Gaj, 
so  bila  celo  tej  petorici  povsem  neznana;  o  „Novica h" 
niso  vedeli  nič;  glas  o  velikem  krvoprelitju  v  Zagrebu  1.  1845. 
ni  prodrl  do  njih;  čašníkov  niso  dobili  v  roke. 

Pisanje  „Vijolice"  jim  je  bila  pred  vsem  zabáva;  vendar  je 
nekoliko  tudi  účinkovala  tekmovalnost :  nemški  sošolci  so  pisali 
list,  in  naši  dijaki  so  hoteli  pokazati,  da  Slovenci  tudi  kaj  takega 
zmorejo. 

Po  končani  gimnaziji  leta  1846.  so  se  mladeniči  razšli,  in  „Vi- 
jolice" je  bilo  seveda  konec.  „Literát  in  kaplán  Trstenjak  me  je  ob 
koncu  gimnazijskih  študij  javno  kot  slovenskega  pesnika  odlikoval 
z  darovi,"  mi  piše  g.  dr.  Ivan  Ertl,  cesarski  svetnik  v  Gradcu,  ki 
mi  je  prijazno  sporočil  podatke  o  življenju  „Vijolice".  To  odliko- 
vanje  je,  kakor  káže  letnica,  isto,  o  katerem  govori  tudi  beležka 
„Orla  Tatranskega". 

Dasi  so  mladeniči  po  svojem  razstanku  na  „Vijolico"  kot  igračo 
mladih  let  pozabili,  vendar  je  vsaj  enemu  izmed  svojih  gojiteljev 
prinesla  tudi  sadu.  Ivan  Ertl  se  je  posvetil  medicini  na  Dunaju ;  od 
očeta  ni  dobival  nobene  podpore;  zato  je  živel  v  najubožnejših  raz- 
merah.  Kar  ga  pokliče  nekega  dne  (najbrž  1.  1849.)  Miklošič  pí- 
smeno k  sebi,  mu  pokaže  list  „Vijolice",  v  katerem  je  bila  ena  Ertlova 
pesem,  in  ga  vpraša,  ali  je  on  tisti,  ki  je  tam  podpisan  kot  Ivan 
Erdelj.  Ko  je  Ertel  ternu  pritrdil,  je  rekel  Miklošič,  da  ga  hoče  vzeti 
za  pomocníka  za  nemško  -  slovenskí  slovar,  ki  je  bil  baš  v  delu ; 2) 
prof.    dr.   Josip   Muršec,  verozakona  učitelj  v  Gradcu,  da  ga  je  pri- 


')  Jako  značilno !  Ti  dostojanstveniki  so  sprejemali  plodové  mladih  slo- 
venskih delavcev;  bili  so  pac  zares  napredni  ter  so  se  veselili  kulturnega 
gibanja,  najsi  tudi  ni|  bilo  nemško.  Znani  zgodovinar  Muchar  je  Gaja  rotil, 
naj  pôjde  v  domovino  in  dela  za  napredek.  Prof.  Puffa  je  vrtoglavost  leta  1848. 
zanesla  precej  daleč  v  nemškoradikalno  strujo. 

"')  O  Miklošičcvem  rokopisu,  obsegajočem  287  pol,  prim.  Pleteršnikov 
slovar,  III. 

poročil  kot  ubogega,  a  marljivega  dijaka,  ki  bi  si  izvestno  rad  kaj 
zaslúžil.  Pogodila  sta  se  brž;  Ertl  je  delal  ves  čas  svojih  medicin- 
skih  študij  v  dvomi  knjižnici  in  se  je  s  tem  preživil.  Miklošič  mu 
je  pripovedoval,  da  mu  je  Matjašič  svoj  čas  vsako  „Vijolico"  do- 
poslal  in  da  se  je  on  veselil  tega   prizadevanja  mladih  dijakov. *) 

Izmed  onih  petih  osnovateljev  „Vijolice"  živi  še  samo  Ertl, 
medicíne  doktor,  cesarski  svetnik  in  emer.  primarij  graške  mestne 
bolnice,  ki  je  pred  kratkim  obhajal  petdesetletnico  svojega  doktorata 
(prím.  „Siidsteirische  Presse"  z  dne  5.  dec.  1903).  Dr.  Ertl  je  postal 
polagoma  okrajni  zdravnik,  grófa  Henkela  rudniški  zdravnik  v  Zelt- 
wegu  na  Gornjem  Štajerskem  in  končno  primarij  v  Gradcu.  V 
Zeltwegu  mu  je  znanje  slovenščine  zelo  koristilo,  ker  je  večina  de- 
lavcev  bila  Slovencev;  v  graški  mestni  bolnici  pa  je  skozi  36  let 
imel  opraviti  le  z  nemškimi  bolniki  in  zato  slovenščine  ni  več  gojil. 

Odkar  je  zamrla  „Vijolica",  je  na  polju  slovenskega  leposlovja 
vzklilo  nebroj  plemenitih  cvetek;  a  vsa  čast  onim,  ki  so  v  težkih 
časih  rahljali  ledino;  zato  čestitamo  pesniku  nekdanje  „Vijolice", 
g.  cesarskemu  svetniku  dr.  Ertlu,  tudi  mi,  osobito  se  mu  zahvaljujem 
jaz  za  prijazne  podatke. 

Drugi  sotrudniki  „Vijolice"  so  že  vsi  mŕtvi:  Golob  je  postal 
bogoslovec  in  je  umri  pred  posveto.  Kocmut  je  umri  kot  advokát 
v  Mariboru,  Hleb  pa  kot  kmet  v  Rušah;  dokončal  je  bil  „filo- 
zofijo"  in  je  hotel  biti  svečenik;  a  ponesrečil  se  mu  je  v  gozdu  oče, 
kmet  v  Smolniku  pri  Rušah,  in  Luka  je  po  želji  svoje  matere  prevzel 
posestvo,  Polič  je  umri  kot  kurat-beneficijat  v  graški  bolnici  — 
hiralnici. 

Jezik  zgoraj  omenjene  Golobove  pesmi  káže  le  malo  sledov 
iztočnoštajerskega  narečja,  marveč  je  vobče  kranjski;  nekdo  mu  ga 
je  popravil.  V  Gradcu  je  Golob  bil  uveden  v  tamošnjo  Slovensko 
življenje ;  v  bogoslovnici  se  je  gojila  ilirščina  in  v  to  strujo  je  splaval 
tudi  on;  leta  1849.  je  kot  bogoslovec  za  Vraza  nekaj  prepisoval  in 
mu  je  2.  „listopada"  (októbra!)  pisal:  „Slávni  zemljače!  Šaljem 
Vam  evo  po  dobroti  gospodina  p.  n.  Antoliča  sve  stvari,  kóje  ste 
mi  za  prepis   poslali,    nadjajuči   se,  da   mi    čete   oprostiti,    što  radi 


')  Ko  je  prišel  Ertl  k  njemu  in  ga  je,  misleč,  da  je  velikí  slavist  tudi  dober 
Slovan,  nagovarjal  slovenskí,  mu  je  Miklošič,  dosledno  nemški  odgovarjal.  Miklošič 
je  torej  že  v  tako  rani  dobi  „pozabil"  slovenskí!  Tako  on,  ki  je  mnogo 
pod  Kopitarjevim  vplivom  pustil  „Narobe-Katona"  Vraza  in  postal 
—  ali  mar  Katon? 

slabog  pisanja  i  nevestine  moje  u  krásnom  ilirskom  narečju  mozbit 
amo  tamo  kakovih  pogrešakah  u  prepisu  opazite."  (Pismo  v  za- 
grebški  vseučiliški  knjižnici.) 


Puščava  narodnega  življenja  je  bila  mariborska  gimnazija !  Zato 
ni  čudo,  ako  so  zavednejši  svečeniki  mladino  onih  krajev  pošiljali 
v  Varaždin :  leta  1835.  je  šlo  šest  dečkov  od  Sv.  Jurija  ob  Ščavnici 
študirat,  a  vsi  po  nasvetu  kaplanovem  v  Varaždin,  ki  jim  sicer  ni 
bil  bliže  nego  Maribor.  Matjašič,  Trstenjak  in  drugi  taki  svečeniki 
so  zaslúžili  „Slavo",   ki  jo   je  Trstenjaku  zaklical  „Orol  Tatranskí". 


^2S2^3 

Ksaver  Meško.  Ob  tihih  večerih.  Ljubljana  1904.  (Ign.  pi.  Kleinmayr  & 
F^d.  Bamberg.) 

Kdor  po  obedu  sit  in  zadovoljen  sede  v  naslanjač,  nikar  ne  jemlji  te  knjige 
v  roko;  kdor  si  vedomá  privošči  v  življenski  borbi  kratek  odmor,  ne  poskúšaj  ga 
zaužiti  s  čitanjem  te  knjige;  neizkušen  mladenič  in  ti,  zorno  dekle,  le  čitajta  knjigo, 
ali  v  celoti  jene  razumeta!  —  Kaj?  Mari  ni  slast  srebati  „ob  tihih  večerih"  sladko 
vínce  v  vrtni  senčnici  ?  Mari  ne  puhti  iz  tihega  večera  tajno  netilo  ljubezni  parčka, 
ki  sloni  molče  na  altanu?  Da!  Ali  to  niso  naši  „Tihi  večeri?  .  .  .  Pivec  se  veseli 
večernega  miru  in  počitka,  zaljubljenca  uživata  srečno  sedanjost  in  si  slikata  še 
lepšo  bodočnost  —  in  naši  „večeri"?  Pridite  sem  vsi,  ki  ste  že  presanjali  srečna 
pol  otroška,  pol  mladeniško-deviška  leta,  pridite  tedaj,  kadar  ste,  hoteč  zopet  po- 
statí otroško  srečni,  okúsili  trpkost  razočaranja;  spomnite  se  tihih  večerov  po  onih 
dnevih,  ki  so  nemilo  posvetili  z  žgočo  lučjo  v  tajno  —  dozdevno  —  shrambo  ideálov, 
kažoč  vam :  „Saj  ideálov  ni!",  onih  tihih  večerov  se  spomnite,  ko  ste  vendar  po- 
zabili,  da  je  shramba  ideálov  prazna,  in  upali,  da  je  v  kakem  kotičku  le  še  skrit 
eden,  tisti,  ki  se  mu  vdajate;  spomnite  se  zlasti  večera,  ko  vam  je  tihi  somrak 
šepetal:  „Tvoj  ideál  živi,  ali  ne  nájdeš  ga  nikdar!"  .  .  .  Kdo  ni  doživel  takih  ve- 
čerov? Ni  ga,  komur  le  bije  srce  v  prsih  in  kdor  ne  ostane  vedno  otrok,  ni  ga, 
naj  se  jasno  zaveda  čudne  moci  tihih  večerov  ali  ne  .  .  .  Kadar  še  zvene  v  srcu 
zadnji  glasovi  strún,  ki  so  zapele  tajno  pesem  pod  vtiskom  takega  večera,  tedaj 
vzemite  v  roko  Meškovo  knjigo!  .  .  . 

Da  bi  srečavali  v  njej  le  svoja  čuvstva,  kdo  bi  to  pričakoval?  Meško 
uživa  také  večere  po  svoje,  mi  po  svoje ;  v  tajni  melodiji,  naši  in  njegovi,  so 
glasovi  isti,  harmonizacija  različna.  Ne  smemo  misliti,  da  je  pravá  le  naša  harmo- 
nizacija:  on  ima  pravico  do  svoje  kakor  mi.  Le  krivé  disonance  grajamo,  ker  teh 
ne  poznajo  srčne  strune ;  te  disonance  nastanejo,  kadar  izkuša  na  srčne  strune  igrati 

neumetnik,  rokodelec:  razum,  to  se  pravi,  kadar  se  strunam  v  s  i  1  j  u  j  e  godba,  bodisi 
o  nepravem  času,  ko  še  niso  napete,  ali  z  motivi,  ki  jih  také  strune  ne  morejo 
izražati.  —  Meško  je  zakrivil  nekaj  takih  disonanc. 

Niti  na  misel  nam  pa  ne  prihaja,  da  bi  mu  objektivno  očitali:  „zakaj  govoriš 
le  otožne  besede  in  nam  budiš  „v  dušah  le  otožnost  in  bol,"  kakor  se  sam  pri- 
tožuje  v  „Domu  in  Svetu"  1903.  leta,  strán  679.;  dokler  otožnost  izvira  iz  značaja 
in  situacij,  mu  je  ne  smemo  prirekati,  kakor  ne  šaljivcu  poskočnosti.  —  Meško 
pravi  o  samem  sebi  na  koncu  knjige,  da  so  mu  nežná  usteca  mehko  očitala:  „Saj 
niste  veseli  nikoli.  Vedná  otožnost  vam  zre  iz  oči,  trpek  plač  je  vaš  smeh  in  vedná 
žalost  pláka  menda  v  vašem  srcu" ;  in  istotako  izvemo  v  začetku  knjige  (strán  4.), 
da  je  motno  njegovo  oko  in  „kalno  od  solza,  ki  jih  je  plakalo  nad  lastnim  in 
tujim  gorjem".  —  Ali  ni  to  svetožalje?  O  da!  So  res  trenotki,  ko  zgrabi  vsako 
človeško  srce  svetožalje,  čim  mehkejše  je  srce,  tem  češče  ;  in  niso  najslabša  srca, 
ki  se  mu  rada  vdajajo  .  .  .  Toda  dalje!  Kjer  je  svetožalje,  tam  je  blizu  melan- 
holija,  njegova  pasívna  sestra.  Tudi  Meško  pravi  o  sebi  (strán  77.):  „Melanholično 
resnost  ljubim  in  tihe,  skrivnostno  drhteče  besede  ljubim,  ki  čuvstva  srca  razodevajo 
le  napol  in  jih  napol  prikrivajo,  ki  skrivnosti  duše  označujejo  le  v  temnih  obrisih, 
jih  kažejo  le  od  daleč,  da  jih  gledamo  kakor  v  prvem  mraku  ali  bajnem  svitu 
luninem."  —  Ali  niso  te  besede  čarobne,  skoraj  —  hm  —  čarovniške?  —  In  še  ena 
stopnja,  ki  združuje  svetožalje  in  melanholijo:  Meško  ljubi  načeloma  večere  z 
mehkim  mirom  in  sanjavo  melanholijo  (str.  6.)  in  nas  vprašuje  naravnost  z  jasno 
poento  (str.  287.):  „Ali  ljubite  pomladanske  večere?  In  kake  ljubite?  Nemirnc 
morebiti  in  vinárne,  ko  ječi  v  strahu  in  bolesti  vsa  príroda?" 

V  našem  odgovoru  na  to  vprašanje  pa  je  postavljena  meja,  do  katere  mo- 
remo  tudi  bedni  zemljani  slediti  pisateljevim  idejam.  Da!  mi  ljubimo  takc 
večere  in  še  kako!  Ljubimo  jih  tudi,  kadar  stojimo,  kakor  nam  to  Meško  slika 
(strán  284.),  „ob  takem  večeru  z  dragim  bitjem  ob  mlinu  za  mestom,  za  vasjo," 
in  se  tudi  radi  spominjamo  „mehkih  pritiskov  mehke  roke"  in  smo  cesto  storili  ob 
takih  večerih  nov  korak  k  cilju  —  ali:  mi  ljubimo  tudi  druge  večere,  celo  vi- 
harne !  Stopi  na  piano,  ko  treska  grom  za  gromom,  in  zri  v  besne  oblake :  Res, 
blisk  ti  jemlje  vid  za  trenotke,  ali  prsi  se  ti  širijo,  ko  se  zavedaš,  da  stojíš  tu 
krepko  iz  lastne  volje,  ne  pribit  kakor  oni  hrast!  Ha,  in  vihar!  Kdo  ga  ne 
bi  ljubil?  Hej,  le  sem,  vihar!  Ti  si  močan,  jaz  nisem  slab,  ti  tuliš,  jaz  ti  zavriskam 
v  obraz!  Pa  i  ti,  mehki  zefirček,  si  moj  ljubljenec,  sanjavo  šumiš  in  tudi  jaz  bom 
mehko  sanjal  v  tvojem  objemu;  in  tiha  noč,  le  privedi  mi  svoje  svetožalje  in  svojo 
melanholijo,  pričakujem  te  kot  ženin  .  .  .  Tako  pravimo  m  i ;  to  je  naš  odgovor. 

Sicer  ne  mislite,  da  se  Meško  vedno  joče  in  čuti  nesrečnega,  dasi  to  na 
raznih  mestih  trdi;  čutil  je  pač  tako  „ob  tihih  večerih",  a  dopoldne  in  popoldne 
in  ob  kakih  drugih  večerih  drugače  —  kaj?  Le  včasi  „ga  zgrabi"!  Saj  smo  vsi 
taki,  le  oblika  je  pri  nas  robatejša.  —  Poglejmo  n.  pr.  njegovo  svetožalje.  Ustrašil 
sem  se,  ko  sem  čítal  (na  straní  265.  i.  d.,  tudi  255.  i.  d.)  črno  sliko  sveta:  „Neiz- 
meren  je  ta  svet  in  ves  trd  in  sovražcn  je,  brez  ljubezni  in  brez  sočutja  in  brez 
vsega  usmiljenja.  Ne  govori  mi  nikoli  sočutna  duša  tolažečih  besed  —  med  mrač- 
nimi  in  samoljubnimi  ljudmi  spem  svojo  pot,  z  mračno  dušo  in  pekočo  vestjo." 
Tu  prehaja  svetožalje  v  svojega  nezakonskega  otroka,  v  zamorca  pesimizem,  ki 
Mešku  ne  pristoja,  ker  je  krivičen.  Potolažile  so  me  nastopne  stráni  (266.  i.  d.); 
kdor  govori  o  „ponosu"  in  zna  tako  strastno  očitati  kakor  tukaj,  ta  ni  tako  poražen 
od  zlobe  sveta,  kakor  nam  pravi  tedaj,  kadar  ga  obidejo  sentimentálne  ure.    To  je 

práv! Nadalje   melanholija !  Na  istem  mestu,  kjer  jo  pisatelj  očitno  priznáva 

(strán  76.),  čitamo  zavzeti  ta-le  stavek:  „Ljubim  nežnost,  a  majhnih  deklet(!)  ne 
ljubim  in  ne  otročje  razposajenosti."  Oprostite!  To  je  razposajen  stavek!  Kdor  prvič 
sa  m  trdi,  da  ljubi  melanholično  resnost,  ternu  neradi  verjamemo,  ker  je  njegova 
sodba  o  samem  sebi  seveda  pristranska ;  kdor  pa  drugič  v  isti  sapi  resno  zagotavlja, 
da  majhnih  deklet  ne  ljubi  in  ne  otročje  razposajenosti,  ternu  odgovarjamo,  da  razpo- 
sajenosti  (nota  bene:  v  slabem  pomenu)  nihče  ne  „ljubi",  a  da  nam  ni  "jasno,  kako 
bi  ovirala  melanholično  resnost  majhna  dekleta  .  .  .  Tak  hud  stavek  se  pač  zapiše 
v  ognju  plapolajoče  gorečnosti.  —  —  Da  je  pisatelj  nadalje  doživel  samé  prevare, 
da  ni  imel  od  otroške  dobe  več  veselih  trenotkov,  tudi  tega  mu  svet  ne  verjame; 
verjamemo  pa,  da  je  t  e  daj,  ko  je  pisal  dotične  odstávke,  res  občutil  tako  bol; 
besede  so  mu  vrelé  iz  ust,  ker  je  bilo  srce  polno.  -  Saj  je  dovolj  pomembno,  da 
je  naposled  (strán  289.)  vzljubil   celo  viharne  večere! 

Naposled:  nesrečo  prenáša  však  po  svoje.  Meško  ima  mehko  srce,  hitro 
se  mu  ulijejo  solze  in  hitro  obupa  nad  ljubeznijo  in  usmiljenostjo  sveta,  kakor  smo 
že  slišali,  ter  pričakuje  utehe  le  izven  sveta  .  .  .  Kaj  pa  naj  porečemo  o  onih,  ki 
jih  stiskata  življenja  peza  in  bol  nič  manj  hudo,  ki  pa  jim  življenje,  skrb  zase  in 
za  druge  nalaga  dolžnost,  da  preskrbe  sebi  in  drugim  utehe  dan  za  dnem, 
leto  za  letom,  ker  njih  cilji  ne  morejo  biti  tako  daleč,  kakor  so  Meškovi  ?  Mnogi 
so,  ki  v  pekoči  bolesti  vzklikajo  —  po  pravici  ali  krivici  —  z  Meško  m  (str.  279.): 
„Sveta  ne  ljubim,  ljubil  ga  nisem  nikoli";  radi  bi  nadaljevali  z  Meškom:  „Ne  pri- 
čakujem  od  življenja  ničesar,  ničesar  ne  zahtevam  več  od  njega"  —  k  o  bi  živ- 
ljenje samo  ne  zahtevalo  toliko  od  njih!  Tudi  ti  se  jočejo,  pa  — 
kako?  Tako,  da  se  stisnejo  zobje  in  napno  mišice,  sicer  bi  se  izvil  iz  ust  bolesten 
vzdih  in  bi  postale  oči  mokré;  to  pa  se  ne  sme  zgoditi,  ker  ústa,  ki  zdihujejo, 
in  oči,  ki  se  solze,  ne  opravljajo  svoje  službe!  —  Torej  však  po  svoje  in  nič  si 
ne  očitajmo  in  nič  se  ne  zgražajmo  nad  svetom  in  človekom.  So  še  dobri  ljudje 
na  svetu  —  Meško  sam  nam  slika  nekatere  v  knjigi!  —  le  iščimo,  in  našli  bomo, 
trkajmo,  in  odprlo  se  bo,  trkajmo  enkrat,  dvakrát,  stokrát  ...  a  nikdar  ne  recimo: 
svet,    ti    nimaš    ljubezni,    usmiljenja,    dokler  trdimo,    da  čuti  naše 

srce  zgolj  ljubezen   in  usmiljenje! In  ne  očitajmo  si,  da  se  ne  raz- 

umemo,  kakor  nam  to  očitá  Meško  (str.  253.,  254.).  Kdo  mu  pravi,  da  ne  „ljubimo 
njegove  duše  zato,  „ker  je  žalostná"?  Le  tega  ne  odobravamo,  da  bi  človek 
vsled  žalostnih  izkušenj  si  postavil  za  življensko  geslo  žalost,  dasi  tudi  to  raz- 
umemo,  ker  tudi  poznamo  svet.  Razumemo  še  več!  N.  pr.  tudi,  da  je  vsled  bo- 
lestnega  srčnega  utri  pi  j  a  j  a  stopilo  enkrat  in  še  enkrat  Mešku  vse  njegovo 
življenje  le  kot  posoda  žalosti  pred  oči,  češ  (strán  279.,  280.)  on  je  „človek,  ki  ni 
okúsil  vse  življenje(!)  ne  radosti  in  veselja  in  ne  solnca  in  ne  sreče",  dasi  nam 
je  sam  prej  (strán  251.)  povedal,  da  je  bila  njegova  duša  vsaj  „nekdaj  .  .  .  vsa 
radostná,  spletená  vsa  iz  jasnih  in  veselih  solnčnih  žarkov"  ...  Saj  poznamo  svoje 
srce,  to  nemirno  srčece!  Kolikokrat  bi  ga  morali  vprašati  s  hrvaško  pesmijo.  „Tko 
je,  srdce,  u  te  dirno,  da  si  sada  tak  nemirno?",  in  le  eden  poziv  k  miru  iz 
stotine  drugih  je  ta:  „Sebični  su  vani  ljudi,  svaki  grije  srdce  svoje:  Miru  j, 
miru  j,  srdce  moje!" 

Meškovo  srce  je  nemirno,  še  nemirnejše  nego  naše;  vsajena  je  vanje  sila, 
ki  ga  žene  telesno  tja  v  svet,  v  nedogled  (glej  „Dom  in  Svet"  1903,  strán  679.), 
dušo  pa  mu  napolnjuje  s  hrepenenjem  po  nekem  daljnem  cilju.  Vsa  naša  knjiga 
je    elegija  o  tem   srčnem   nemiru ;   njeno   skrito  jedro  ni  mirnost    „tihih  večerov", 

ampak  strasten  boj,  boj  s  samim  seboj.  Pesnik  -  saj  to  je  Meško  —  pozná  svojo 
slabost  in  jo  hoče  premagati;  konflikt  njegovega  življenja  mu  je  naložil  še  posebne 
vrste  boj,  ki  ni  prvi  in  ne  bo  zadnji  te  vrste  —  celo  v  našem  slovstvu  ima  prednika 
—  ali  koliko  jih  je,  ki  bi  izvojevali  zmago  tako,  kakor  nam  to  pove  Meško  na 
krátko  v  divni  alegoriji  (strán  274.):  „V  sebi  sem  čutil  neizmerno,  z  odpo- 
vedjo  posvečeno  ljubezen  .  .  ."  Ali  veste,  kaj  pomeni  krátka  beseda  „od- 
poveď'? To  je  beseda,  ki  se  vzdigne  zmagovito  šele  po  katastrofi  v  srčni  tragediji. 
Ko  je  vstala  v  Mešku  oživotvorjena  ta  formula,  je  že  zmagal!  Kdor  ga  more 
razumeti,  čitaj  ta  najlepší  prizor,  kar  jih  je  pisal  Meško,  prizor  o  —  „komtesi  Neli" ! 
Tu  je  resnični  konec  knjige;  kar  še  Meško  pozneje  piše,  se  nas  ne  prime,  ker 
je  dostavljeno  iz  pisateljskih  in  drugih  ozirov. 

Ta  krog  idej  in  bojev  je  vsebina  onih  desetih  slik  —  ali  novel?  —  ki  so 
vsebina  knjige;  úvod  jim  je  pesem  v  prozi.  Nekatere  dajejo  snov,  druge  jo  upo- 
rabljajo,  v  nekaterih  je  združeno  oboje.  Skoraj  vse  osebe  navdaja  kakor  pisatelja 
hrepenenje  po  tujini  in  po  nečem  daljnem:  to  določuje  razvoj  v  V. — IX.  sliki. 
Med  njimi  je  najlepší  celotni  sestavek  v  tej  knjigi  „Ciganček" ;  že  naslov  izraža 
program,  in  ta  program  je  dosledno  izpeljan  po  originalnem  vagabundu  Lesjakovem 
Jakobu  —  krasen  tip!  —  s  pomočjo  cigančka.  —  Beseda  „vagabund"  ima  pri  nas 
izza  Cankarja  domovinsko  pravico;  znamenito  je,  da  srečavamo  v  tej  knjigi  pogosto 
Cankarjeve  misii:  nekoliko  v  „romanci  o  žalostnem  jutru"  (št.  VIII.)  —  to  je  pravi 
biser!  —  nadalje  v  lepi  nastopni  štev.,  tudi  v  VIL,  a  štev.  V.  („Pozabljena")  je  v 
glavnem  delu  miniatúra  Cankarjevega  romána  „Na  klancu"  ;  na  stráni  130.  čitamo : 
„Dozdeva  se  mi,  da  se  mi  pretaka  itak  nekaj  vagabundske  krvi  po  žilah.  Oče  je 
bil  nemiren  duh,  navsezadnje  je  postal  vagabund.  V  dediščino  mi  je  zapustil  kri 
vagabundov  ...  Šel  sem  po  svetu,  ker  sem  moral  iti  .  .  ."  i.  t.  d.  Samo  da  ti 
vagabundi  včasi  tudi  —  kradejo,  dasi  ne  iz  navade;  Cankarjevi  pa  so  „pošteni". 
Seveda  pa  Meško  ni  Cankar  in  Cankar  ne  Meško.  —  Lepa  je  štev.  III.  „Na  sveti 
post",  psihološko  mojstrska,  le  konec  je  závit  preveč  v  misticizem.  Isti  nedostatek 
nam  otežuje  užitek  ostalih  številk,  ki  se  pečajo  izvečine  s  pisateljevo  osebo;  v  njih 
je  razvil  prerad  svoje  peroti  tako  široko,  da  se  zamotáva,  posamezne  sličice  pa  so 
tudi  v  teh  jako  lepe,  kakor  sploh  vse,  kar  ni  le  abstrakcija. 

D  r.  J  os.  Tominšek. 

Učne  slike  iz  zemljepisja.  Avstrija.  Podrobní  učni  náčrt.  Priredil  Anton 
Maier.  S  tremi  zemljevidi.  V  Ljubljani  1904.  Natisnila  in  založila  Ig.  pi.  Kleinmayr 
&  Fed.  Bamberg.  Stane  1  K  50  h.  Ocena  te  knjige  nam  je  obljubljena  in  jo  pri- 
občimo  v  kratkem. 

„Slovenskí  Trgovski  Vestník".  Pod  tem  naslovom  se  je  odločilo  izdajati 
Slovensko  trgovsko  društvo  „Merkúr"  iznova  svoje  glasilo  in  sta  izšli  1.  in  2.  številka 
tega  lista  skupaj  dne  15.  februarja.  Cena  listu  je  za  celo  leto  5  K,  posamezne  šte- 
vilke  se  dobivajo  po  50  h. 

Matice  Hrvatske  knjižni  dar  za  leto  1903.  obsega  sledeča  dela:  1.  Ksaver 
Šandor-Gjalski:  Gjurgjica  Agičeva.  Pripoviest.  Ciena  2  krune.  Zábavná 
knjižnica,  svezak  CCLXVI— CCLXVIII.  2.  Viktor  Car  Emin:  Zimskosunce. 
Slika  iz  istarskoga  života  u  4  čina.  Zábavná  knjižnica,  svezak  CCLXIX  —  CCLXX. 
3.  Milan  Šenoa:  Ban  Páva  o.  Historijska  dráma  u  5  činova  (8  slika.)  Zábavná 
knjižnica,  sv.  CCLXXI— CCLXXII.  4.  A.  Tresič  Pavičič:  Valovi  misii  i  čustva. 
Pjesme.    Zábavná   knjižnica,   svezak  CCLXXII— CCLXXIII.    5.    E.   Orzeszkowa: 

Izabrane  pripoviesti,  svezak  II.  Preveo  I.  Velikánovi  c.  Slavenska  knjižnica. 
Knj.  XI.  6.  Slika  iz  slavenske  povjesti,  napisao  Vj.  Klaič.  7.  Dječja 
njega,  upute  mladi  majci.  Sestavio  dr.  Radovan  pi.  Markovič.  8.  Izabrana 
poglavja  iz  narodnoga  gospodarstva  (političke  ekonomije).  Napisao  Fran 
Milobar.  Poučná  knjižnica,  knjiga  XXVIII.  9.  Dr.  Oton  Kučera:  Valovi  i 
zrake,  sa  230  slika  i  2  table.    Poučná  knjižnica,  knjiga  XXIX. 

O  vseh  teh  lepih  knjigah  prinesemo  natančnejšo  oceno  pozneje.  - 

Hrvatski  pokret.  Opažanja  i  misii  na  pragu  novoga  narodnoga  preporoda 
g.  1903.  Piše  Milan  Ma  r  Janovi  č.  U  Dubrovníku.  1903.  Nákladom  pisca.  Tiskom 
Dubrovačke  hrvatske  tiskare.    12°.    120  str.    Cijena  1  kruna. 

Ta  politična  brošura  je  vredna,  da  se  z  njeno  vsebino  seznani  však  zaveden 
Slovenec,  kateremu  je  do  tega,  da  se  pouči  o  političnih  homatijah  bratskega 
národa  hrvatskega.  Knjiga  je  pisana  lahkoumevno  ter  predstavlja  čitatelju  razvoj 
hrvatskih  strank,  ki  so  utemeljene  na  treh  zgodovinskih  idejah:  madjaronske,  pra- 
vaške,  obzoraške.  Jasno  nam  pisatelj  razlaga  prednosti  in  napake  teh  strank  ter  nam 
káže  vzroke  njih  neuspehov.  Tudi  razmere,  ki  so  nastale  v  Hrvatski  po  propasti 
teh  strank,  kriza,  v  kateri  se  nahaja  národ,  in  doba  prevrata  so  izborno  očrtane. 
Končno  je  obrazložen  še  narodni  program  za  bodočnost  in  uspehi  narodnega  po- 
kreta  v  letu  1903. 

Nočemo  zamolčati,  da  je  spretni  in  širokogledni  gospod  pisatelj  izborno  raz- 
jasnil  politično  zgodovino  hrvatskih  dežel  v  prošlem  stoletju,  a  zdi  se  nam,  da  se 
je  pri  tem  opisu  premalo  oziral  na  notranje  in  vnanje  ovire,  ki  so  izjalovile  trud 
hrvatskih  politikov.  Tu  bi  bilo  omeniti  malobrojnosti  narodove,  nasprotja  verskega, 
zaostalosti  v  gmotnem  in  kulturnem  oziru,  násilnosti  madjarske  in  perfidnosti  dunajské 
in  avstrijske  politike,  proti  katerima  je  však  boj  brezuspešen  in  ki  sta  se  spojili  v 
zatiranje  Slovanstva;  slednjič  pa  tudi  razočaranje,  katero  mora  provzročiti  vsakemu 
Slovanu  dvoumno  in  sebično  postopanje  Rusije  in  ostale  Evrope  do  balkanskih 
Slovanov. 

Iz  knjižice  lahko  črpajo  mnoge  koristne  náuke  tudi  Slovenci,  ki  se  prepirajo 
bratomorno.  Zato  jo  vsakemu,  kdor  resno  misii  o  bodočnosti  Slovencev  v  družbi  z 
ostalimi  južnimi  Slovani,  toplo  priporočamo.  R.  P. 

Milan  Marjanovič.  Fragmenti.  U  Dubrovníku.  1903.  Dubrovačka  hrvatska 
tiskara.  Piščevom  nákladom.  V.  8°.  54  str. 

Meglena  sentimentalnost!  Kaj  hoče  pisatelj,  je  težko  umeti  navzlic  ternu, 
da  razlaga  na  poslednjem  listu  svoje  knjižice  postanek  in  pomen  teh  črtic.  Ti 
fragmenti  so  po  njegovi  razlagi  dokumenti  njegovega  pisateljskega  razvoja,  polnega 
sanj  in  slutenj.  „Starec"  je  v  celini  in  v  detajlih  simbol  stanovitne  ideje.  V  „Životu" 
so  simbolske  formule  življenskega  razumevanja.  V  „Ženi"  so  formule  opažanja. 
„Intima"  je  razpoložajna  lirika.  „Umetnik"  je  psihološka  simbolika.  „Zorka"  n  i 
realno  bitje,  nego  zapadnoevropska,  dekadentná  intímna  umetnost.  V  „Umetnosti" 
je  prikazan  proces  osvoboditve  od  te  umetnosti  in  obrat  k  velikí  Umetnosti  živ- 
ljenja.  Pri  vsej  tej  razlagi  ostane  za  čitatelja,  ki  ni  posvečen  v  tajne  dekadentstva, 
še  mnogo  nejasnega  in  zato  nezadovoljivega.  R.  P. 

Thallóczy  Lajos  és  Hodinka  Antal :  Magyarország  melléktartományainak 
oklevéltára.  Elsô  kotet.  A  Horvát  véghelyek  oklevéltára.  I.  kôtet.  1490  —  1527. 
(Magyar  tôrténelmi  emlékek.  Okmánytárak.  XXXI.  kôtet.)  Budapest  1903.  Ara  16 
koróna.  CVIII+753. 

Sedanji  najboljši  ogrski  zgodovinar  Lud.  pi.  Thallóczy,  sekcijski  šef  in  rav- 
natelj  arhiva  v  skupnem  finančnem  ministrstvu  na  Dunaju,  je  začel  v  družbi  z 
Ant.  Hodinko,  skriptorjem  v  cesarski  fidejkomisni  knjižnici,  izdajati  diplomatičen 
zborník,  ki  mora  zanimati  vsakega  slovenskega  zgodovinarja.  Prvi  zvezek  tega 
zborníka  obsega  akte,  ki  se  nanašajo  na  turške  nápade  na  Hrvaško  in  sosednje  de- 
žele,  posebno  na  Kranjsko  v  letih  1490—1527.  Dolgo  čaša  se  že  peča  Thallóczy 
s  hrvaško  in  bosensko  zgodovino;  organ  ogrskega  zgodovinskega  društva  in  publi- 
kacije  ogrske  akademije  so  napolnjene  z  razpravami  o  pokoljenju  in  nadaljnji  usodi 
rodovine  Blagayeve,  o  razmerah  dubrovniške  republike  z  Ogrsko  in  o  različnih 
prepornih  točkah  iz  srednjeveške  hrvaške  in  bosenské  zgodovine.  To  so  pa  samo 
príprave  za  veliko  monografijo  o  Bosni,  za  katero  nabira  že  veliko  let  gradiva  po 
vseh  evropskih  arhivih  in  knjižnicah.  Pokojní  skupni  finanční  minister  pi.  Kallay  se 
je  zelo  zanimal  za  to  delo  in  je  dovolil  vsako  leto  nekoliko  tisočakov  za  znanstvena 
arhivalna  potovanja;  kolikor  mi  je  znano,  bode  ta  zgodovina  Bosne  najbrže  kmalu 
izšla,  ker  je  nabiranje  gradiva  že  dovršeno. 

Prej  omenjena  knjiga  obsega  dva  dela.  V  predgovoru  nam  pojasnjuje  Thallóczy 
namen  zborníka :  odstraniti  hoče  krivé  názore  o  Vojaški  granici  in  izpopolniti  došlej 
izšle  diplomatične  publikacije.  Monografije  Vanička  in  Schwickerja  o  Vojaški  granici 
so  zastarele  in  gradivo  Lopašičevo  v  „Monumenta  Sláv.  mer."  in  „Starinah"  je  ne- 
popolno  in  nezanesljivo,  ker  je  mnogo  tekstnih  napak.  Zato  mora  biti  hvaležen 
Thallóczyju  však  zgodovinar,  ki  se  peča  s  povestnico  obmejnih  hrvaških  krajev,  da 
je  objavil  v  drugem  delu  zborníka  toliko  važnih  aktov,  nekatere  skrajšane,  ostale 
pa  v  vsem  obsegu.  Kdor  se  bavi  z  zgodovino  arhivov,  ga  bode  posebno  zanimal 
predgovor;  tu  nam  naznanja  pisatelj,  kaj  se  dobi  v  treh  največjih  avstrijskih  arhivih, 
namreč  v  državnem,  skupnem  finančnem  in  vojnem,  vmes  pa  vpletá  zanimive  po- 
datke  o  razvoju  nekaterih  teh  závodov.  Nekaj  posebno  odlikuje  to  knjigo  od  ostalih 
enakih  zbornikov  ogrske  akademije,  namreč  da  se  je  Thallóczy  pridružil  pri  izda- 
vanju  aktov  nasvetom,  katere  je  Stieve  zastopal  pri  lipskem  in  frankobrodskem  shodu 
zgodovinarjev  in  katere  sedaj  vsi  uporabljajo  pri  enakih  podjetjih.  Prej  so  ogrski 
zgodovinarji,  kakor  Nagy,  Szilágyi,  Traknoi,  Karollyi,  Barabás  itd.  po  različnih  na- 
čelih  izdajali  akte,  zato  tudi  ni  bilo  v  eni  in  isti  knjigi  nikakega  sistema.  Ker  je 
ta  publikacija  veliké  vážnosti  za  kranjsko  zgodovino,  bi  bilo  dobro,  ako  bi  kateri 
zgodovinar  s  pomočjo  aktov,  ki  se  nahajajo  v  kranjskem  deželnem  arhivu  in  katerih 
Thallóczy  ni  objavil,  napísal  majhno  razpravo  o  turških  napadih  na  Kranjsko  deželo 
v  letih   1490-1527. 

Komatar. 

Slovinzische  Grammatik.  To  delo  znanega  jezikoslovca  dr.  Friderika 
Lorentza  je  izšlo  lani  v  Petrogradu  kot  izdanje  imperatorske  akademije  znanosti. 
Slovinci  prebivajo  v  stolpskem  okrožju  na  Pomorjanskem.  Njih  narečje  je  zadnji 
ostanek  jezika,  ki  je  kašubskemu  zelo  soroden,  a  ni  nikakor  identen  ž  njim.  Slo- 
vincev  živi  še  vseh  skupaj  200—250,  prej  manj  nego  več,  ki  pa  pripadajo  vsi  sta- 
rejšemu  rodu.  Mladina  se  ne  uči  več  jezika  svojih  staršev.  Narečje  izumre  torej  v 
nekaterih  letih.  Zavoljo  tega  je  njegovo  proučevanje  precej  težavno.  Lorentz  je  na- 
letel le  na  malo  ljudi,  ki  so  znali  pripovedovati  v  slovinščini.  Večinoma  si  je  moral 
pomagati  z  vprašanji:  „Kako  se  pravi  ternu?"  ali  „Kako  se  glasi  ona  beseda?" 
Seveda  je  sprejel  le  ono,  kar  je  slišal  večkrat.  Nekoč  je  zbral  nekaj  Slovincev  in 
in  jih  prosil,  naj  se  pogovarjajo  v  slovinščini.  Nekaj  čaša  so  se  res  —  hipoma  pa 
so  preskočili  v  nemščino,  v  kateri  jim  je  jezik  gibčnejši. 

Slovnica,  zadnji  pomnik  Slovincev,  obsega  na  349  stranch  le  glasoslovje, 
sklanjo  in  spregatev.  Pridejana  sta  glasoslovje  (str.  349. — 387.)  kabatkiškega  (to  je 
narečje  250  stolpskih  Kašubov)  in  zemljevid,    kažoč  nam  meje  narečja  Slovincev. 

J.  Lokar. 


Y  *  Glasba  %  ^4^>- 


Velikí  koncert  pevskega  in  tamburaškega  kluba  hrvaških  vseučiliščnikov 
„Mladosť*.  V  zahvalo  za  svoj  čas  od  Slovencev  Hrvatom  izkazane  simpatije  pôvodom 
znanih  nemirov  na  Hrvaškem,  je  priredilo  hrvaško  akademično  društvo  „Mladost" 
pod  pokroviteljstvom  „Glasbene  Matice"  in  „Družbe  sv.  Cirila  in  Metoda",  in  sicer 
zadnjemu  društvu  na  korist,  dne  3.  februarja  t.  1.  v  velikí  dvorani  „Narodnega  doma" 
v  Ljubljani  krasen  vokálni  in  inštrumentálni  koncert,  ki  je  ob  velikánski  udeležbi 
uspel  najsijajneje.  Moški  zbor  je  pel:  F.  Hofbauerja :  „Vniz  po  Matušké  po  Volge", 
N.  Rosenberga  „San",  A.  Nedvéda  „V  ljubem  si  ostala  kraji"  in  A.  Foersterja 
„Slovo",  tamburaši  pa  so  svirali:  izvod  iz  Lisinskega  opere  „Porin",  priredil 
Proehazka,  Smetane  „Dalibor",  priredil  Machač,  in  národne  pesmi  „Slovenec  i 
Hrvat",  zložil  Muhvič,  priredil  Horvat.  Moški  zbor  je  glasovno  práv  dober,  ima 
krepke  basiste  in  odličnega  pevovodjo,  stud.  iuris  gosp.  St.  Stražnickega. 
Petje  je  bilo  na  oni  umetniški  višini,  kateri  se  divimo  le  pri  nastopu  celega 
zbora  naše  dične  „Glasbene  Matice".  Glasovi  posamezni  in  zbor  v  celoti,  yse  je  s 
skrbno  točnostjo  naučeno;  glasovi  so  uglajeni,  vokalizacija  čistá  in  pravilna,  dina- 
mično  so  posamezni  glasovi  v  celoto  dobro  spojení.  Pevovodja  ni  samo  siguren  v 
vodstvu,  ampak  tudi  izvrsten  interpretátor,  kateremu  sledi  zbor  z  vidno  lahkoto  in 
največjo  točnostjo  .  Mojstrsko  so  izvajali  piano-crescendo  in  forte  ter  dovršeno 
sforzate,  ki  pa  so  bili  na  nekaterih  mestih  že  odveč.  Pevska  točka  „Vniz  po  Ma- 
tušké po  Volge"  z  začetnim  pianissimo  je  napravila  posebno  dober  vtisk.  Tamburaši 
pod  odličnim  vodstvom  dirigenta  stud.  iuris  g.  Mar.  Horvata  so  nudili  mnogo  več, 
nego  smo  pričakovali.  Glavna  zasluga  gre  gotovo  dirigentu,  ki  je  prenesel  efekt 
orkestra  kolikor  možno  v  tamburaški  zbor.  V  drugi  vrsti  je  pa  treba  naglašati,  da 
so  „Porina"  g.  Proehazka,  „Dalibora"  g.  Machač  in  „Národne"  g.  Horvat  izborno 
priredili  za  tamburaše.  Osobito  dobra  prireditev  je  „Dalibor".  Eksatno  sviranje  po- 
sameznih godal  diči  vobče  zbor,  in  so  zlasti  mojstri  na  bisernicah,  bračih  in  brdah. 
Drsanje  je  tako  popolno,  da  se  je  na  posameznih  mestih  zdelo,  kakor  bi  igrali  gosli. 
Tudi  so  tamburaši  krásno  niansirali  in  točno  sledili  sigurnemu  in  odličnemu  vodstvu 
dirigenta.  Občinstvo  je  z  viharnim  aplavzom  izražalo  po  posameznih  točkah  zasluženo 
priznanje  pevskemu  in  tamburaškemu  zboru,  ki  ostane  po  svojem  res  umetniškem 
proizvajanju  Slovencem  v  najprijetnejšem'  spominu.  Pahor. 


W      •#-    Gledišče    p      JBfí^T^ 

Slovensko  gledišče.  A.  Dráma.  Maeterlinck  na  našem  odrú!  Kdo  bi  si  bil 
mislil?  Dne  18.  febr.  se  jeuprizorila  prvič  na  našem  odrú  njegova  „Monna  Vanna". 
„Monna  Vanna"  se  je  dala  pri  nas  že  še  poskusiti!  Kajti  tu  je  stopil  Maeterlinck 

enkrat  s  svojih  eterskih  višav  na  trdo  zemljo.  Popolnoma  seveda  ne!  Tudi  v  tej 
drami  Maeterlinckovi  namreč  je  še  marsikaj,  kar  visi  takorekoč  —  med  nebom  in 
zemljo,  kar  se  vrši  pač  v  duši  pesnikovi,  pa  nam  navadnim  zemljanom  ni  práv  do- 
stopno  in  umljivo.  Práv  je  storil  Maeterlinck,  da  je  prestavil  dejanje  svoje  dráme  v 
romantiško  preteklost,  kajti  dandanes  se  kaj  takega  ne  dogaja  in  tudi  tako  še  vzbuja 
to,  kar  delajo  v  njegovi  drami  Vanna,  stari  Colonna  in  Princivalli,  v  naših  srcih 
mešana  čuvstva.  Edini  verjetni  značaj  v  drami  je  Gvido  Colonna,  mož  Vanne,  a  baš 
ta  ni  po  okusu  pisateljevem,  kolikor  se  da  posneti  iz  dráme.  Gvido  Colonna  je 
tragični  junák  dráme.  In  njegova  krivda?  Ker  báje  ne  razume  svoje  Vanne!  Tudi 
jaz  je  ne  razumem!  Tako  seveda,  kakor  je  Maeterlinck  stvar  izumil,  še  gre!  Toda 
kaj,  če  bi  se  bila  stvar  iztekla  drugače  in  iztekla  bi  se  bila  lahko  zelo  slabo  — 
Vanna  bi  bila  lahko  onečaščena,  ne  da  bi  bila  dosegla,  za  kar  se  je  žrtvovala! 
Umljivejše  bi  se  mi  zdelo  njeno  početje,  ako  bi  vedela,  kdo  je  poveljnik  sovražnega 
tábora  in  bi  potihem  računila  na  plemenitost  svojega  znanca  izza  mladih  let.  Seveda 
manj  senzacijska  bi  bila  dráma  spričo  také  potezice,  toda  draŕnatiške  moci  bi  ne 
izgubila  práv  nič,  etiške  vrednosti  pa  bi  bila  celo  večje.  In  požrtvovalnost  Vanne  bi 
bila  navzlic  ternu  še  vedno  veliká. 

Monne  Vanne  ne  razumem  práv,  pač  pa  razumem  popolnoma  Vanninega 
moža.  On  ne  more  ravnati  drugače  nego  ravna !  Kaj  bi  Vanna  sama  rekla,  ako  bi 
se  njen  mož  ne  ustavljal  izvršitvi  njenega  sklepa?  Ali  bi  ne  bila  to  največja  raz- 
žalitev  zanjo?  Ali  bi  ne  bil  to  dokaz,  da  je  ne  ljubi  in  da  je  ne  čisla  zadostno? 
Da  jo  pusti  v  sovražni  tábor,  to  se  mu  ne  sme  očitati,  ker  bi  bilo  nasilstvo,  ako  bi 
rabil  moč  proti  njej.  Popolnoma  logično  in  naravno  pa  je,  da  noče  nič  več  slišati 
o  njej,  ko  se  vrne.  Ona  je  ravnala  po  svoji  volji,  s  tem  je  rešila  življenje  mnogim, 
a  izgubila  je  svojega  moža.  Neka  krivda  seveda  tiči  v  tem,  ker  Colonna  svoji  ženi 
ne  verjame,  da  se  je  vrnila  nedotaknjena.  Verjeti  bi  ji  moral,  to  je  res!  Toda  na- 
posled  ni  merodajno  in  odločilno  to,  kaj  je  kdo  storil,  temveč,  kaj  je  nameraval 
storiti,  in  morda  bi  bil  konec  še  za  nianso  finejši,  ako  bi  se  baš  to  dejstvo  po- 
udarjalo!  Kajti  Giovannina  zasluga  ni,  da  se  je  vrnila  taká! 

Mnogo  bi  se  dalo  še  reči  o  tem  delu,  kajti  poleg  mnogih  hib  ima  tudi  mnogo 
vrlin.  Lepo,  fino,  duhovito  zna  pisati  Maeterlinck  in  vsekakor  ga  smemo  prištevati 
k  velikim  umetnikom  —  toda  navzlic  ternu,  kako  neznaten  se  mi  zdi,  ako  ga  pri- 
merjam  s  Tolstim,  čigar  „Vstajenje"  smo  videli  dne  23.  februarja  prvič  na  našem 
odrú.  Koliko  je  v  „Monni  Vanni"  še  narejenega,  koliko  umetovanja  je  tam  poleg 
resnične  umetnosti!  V  „Vstajenju"  pa  je  vse  tako  naravno,  vse  tako  resnično, 
vse  tako  pristno!  Celo  morje  najistinitejših  človeških  čuvstev  se  nam  razodeva  v 
tem  delu  Tolstega  in  psihologija,  ki  jo  razvija  tu,  je  nekaj  velikega,  občudovanja 
vrednega!  Res  ne  hodi  mnogo  takih  ljudi  med  nami,  kakršen  je  Nehljudov,  a 
če  je  izmed  milijonov  eden  tak,  je  dovolj  vzroka,  da  se  ga  oklene  umetnik  in  si 
ga  izvoli  za  predmet  svojega  umotvora.  Sicer  pa  ne  smemo  pozabiti,  da  je  med 
Rusi  marsikaj  mogoče,  kar  v  ostali  Evropi  ni,  in  da  je  šloTolstemu  v  prvi  vrsti  za 
to,  da  nam  razkrije  dušo  nesrečnice  Katjuše,  dočim  mu  je  vse  drugo  bolj  po- 
stranska  stvar.  Dramatizacija,  ki  jo  je  oskrbel  H.  Bataille,  se  je  še  precej  posrečila, 
in  dasi  se  nahajajo  v  drami  semtertja  mesta,  ki  se  nam  ne  zde  práv  primerna  Tol- 
stemu,  napraví  igra  v  celoti  vendar  velik,  globok  vtisk. 

Za  „Monno  Vanno"  in  „Vstajenje"  smo  intendanci  slovenskega  gledišča 
odkritosrčno  hvaležni! 

Razen  teh  smo  imeli  v  zadnjih  štirih  tednih  še  sledeče  dramske  predstave: 

Dne  26.  januarja  so  igrali  prvič  v  sezoni  burko  „Njegov  dvojník",  dne 
31.  januarja  popoldne  drugič  v  sezoni  „Brata  Martina",  zvečer  istega  dne  petič 
„Pot  okoli  zemi  j  e  v  80  d  n  eh".  Zadnja  igra  se  je  ponavljala  tudi  še  2.  in 
14.  februarja  popoldne  ter  je  doživela  torej  došlej  sedem  repriz.  Dne  6.  februarja  se 
je  uprizoril  prvič  v  sezoni  „Deseti  brat",  14.  februarja  zvečer  smo  videli  na  našem 
odrú  Anzengruberjeve  „Podkriževalce",  igro,  katero  je  spisal  ta  Nemec 
menda  práv  za  naše  razmere,  a  pustni  torek,  t.  j.  dne  6.  februarja  je  bil  na  vrsti 
spet  enkrat  „Lumpacius  Vagabundus". 

B.  Opera.  Operne  predstave  smo  imeli  zadnji  čas  sledeče: 

Dne  29.  januarja  se  je  pela  še  enkrat  „Prodana  nevesta",  dne  4.  februarja 
se  je  ponavljal  „Peter  Svačič",  nekoliko  skrajšan,  a  dne  9.,  12.  in  20.  februarja 
smo  se  po  daljšem  premoru  naslajali  zopet  enkrat  ob  melodijoznih  in  hkratu  ka- 
rakterističnih  zvokih  Meyerbeerjeve  godbe.  Te  tri  večere  se  je  namreč  uprizorila 
na  splošno  zadovoljnost  njegova  „Afričanka",  kar  moramo  tem  bolj  odobravati 
ker  so  baš  v  tej  operi  prišle  vse  naše  operne  moci  kot  malokje  do  veljave. 

D  r.  Fr.  Zbašnik. 

Národní  divadlo  v  Pragi.  Pred  kratkim  je  izšel  „Divadelní  kalendár  1904" , 
iz  katerega  posnemam  sledeče:  od  15.  deeembra  1902.  leta  do  15.  decembra 
1903.  leta  se  je  proizvajalo  vsega  skupaj  470  iger,  od  tega  v  januarju,  októbru  in 
novembru  po  42  iger  na  mešec.  Novitet  je  bilo  28.  Dne  13.  februarja  se  je  z 
velikim  uspehom  prvikrat  pela  opera  „Louisa",  zložil  Gustáv  Charpentier;  dne 
5.  aprila  originálna  Češka  opera  v  štirih  dejanjih  „Lesuv  pan",  zložil  Vaša  Suka; 
14.  julija  druga  originálna  Češka  opera  Karia  Moora  „Vij";  21.  novembra  Puccini- 
jeva  „Tosca".  Potem  28.  decembra  Zeyerjeva  legenda  „Pod  jabloní"  z  godbo  Josipa 
Suka ;  veseloigra  Erbenova  z  godbo  Josipa  Vorla,  angleška  veseloigra  H.  M.  Paulla 
„Nový  clown",  z  godbo  Mórica  Angerja,  in  bájka  Josipa  Kaj.  Tyla  „Tvrdohlavá 
žena",  z  godbo  istega  Mórica  Angerja.  Dalje  še  opereta  v  dveh  dejanjih,  zložil 
Artur  Sullivan. 

Čeških  dramskih  novitet  se  je  igralo  12,  med  njimi  5  enodejank  in  3  veliké 
historičneigre:  Jaroslava  Hilberta  „Falkenštejn",  Alojzija  Jiráska  „Jan  Žižka"  — ki  je 
dosegel  od  vseh  treh  največji  faktični  in  umetniški  uspeh  —  in  Jaroslava  Vrchlic- 
kega  „Knížata.  Frant.  Ks.  Svoboda  je  poskúšal  v  svoji  drami  „Olga  Rubešova"  raz- 
rešiti  problém  moderne  žene,  vendar  je  bil  v  svojih  enodejankah:  „Poupé",  — 
majhni,  gracijozni  stvarici,  polni  poezije  —  in  „Lapenem  Samsouku",  veseli,  dobro- 
dušno-satirični  fraški  srečnejši.  Njegova  žena  je  s  svojo  veseloigro  „V  fiši  tulipankň" 
razočarala  vse  častilce  svoje  aristokratske  in  globoke  umetnosti  v  románu  in  noveli, 
Ružena  Svobodova  je  svoje  junake  tako  skarikirala,  da  od  cele  njene  satire  ni 
ostalo  mnogo  več  nego  par  nemogočih  in  zato  ne  satiričnih,  ampak  ubogih  pri- 
zorov.  Avtorica  je  hotela  šibati  hibe  praške  družbe,  pa  je  svojo  veseloigro  po- 
stavila v  neko  pozabljeno  mestece  na  deželi,  ki  ga  tako  neumnega  na  Češkem  ni. 
„Dráma  čtyf  chudých  sten",  spisal  Fr.  A.  Šubert,  prejšnji  intendant  „Národnega 
divadla",  je  serijozna  igra  iz  socijalnega  življenja.  Konflikt  delavca,  proletarijata  s 
tovarnikom,  kapitalizmom.  Fr.  A.  Šubert  je  vpletel  v  to  jako  srečno  naroden  mo- 
ment. Boj  delavca  Čeha  za  domačo,  češko  šolsko  vzgojo  svojih  otrok.  —  „Oblaka", 
dne  10.  decembra  uprizorjena  igra  režiserja  Jaroslava  Kvapila,  je  za  gledišče  skoro 
prepoetična,  prefina  stvar.  Igralka,  ki  pride  po  dolgih  letih  na  deželo  v  župnišče, 
kjer  je  preživela  najlepša  otroška  leta.  Tovariš  njenih  otroških  iger,  župnikov 
sinovec,  je  teológ,  miren  človek,  ki  ne  pozná  boja  in  ognja,    ki  plamti  v  življenju. 

Slavno  igralko,  ženo,  ki  je  veliko  doživela,  iritira  ta  mir  in  ta  zadovoljnost.  Usmi- 
ljenja  skoro  se  ji  vidi  vreden  človek,  ki  mu  življenje  prináša  tako  malo.  In  enkrat, 
v  sentimentalnem  trenotku  ga  poljubi.  V  osemindvajsetletnem  teologu  se  prebudi 
želja  po  sreči  in  življenju.  Ali  tu  je  njegova  mati,  tu  je  strie  župnik,  tu  je  končno 
igralka,  ki  mu  zatrjuje,  da  je  preslab  za  borbo,  da  ona  sama  ne  osrečuje,  nego 
niči.  In  tako  odhaja  v  mesto;  zanjo  zopet  nastaja  mir  —  teológ  se  vrača  v  seme- 
nišče.   —  Trije  akti  so  za  to  fino  psihološko  študijo  preveč. 

O  zgoraj  omenjenih  treh  velikih  historičnih  dramah  prihodnjič. 

Izmed  tujih  drám  so  se  uprizarjale  2  nemški:  „Pravica"  Otta  Ernsta  in 
Fulde  „Dvojček".  Maeterlinckovo  dramo  „Monna  Vanna"  so  dali  desetkrat;  igrali 
so  še  dve  francoski  in  dve  angleški  veseloigri. 

Gostovalo  je  triindvajset  umetnikov,  in  sicer  štirje  v  drami :  Coquelin  mlajši, 
Vela  Nigrinova,  Ljerka  pi.  Sramova  in  mladi  Hrvat  Ivo  Raic  Lonjski.  V  operi  so 
gostovali  med  drugimi:  Nával  (v  desetih  operah),  Ema  Destinnova  iz  dvorské 
opere  v  Berlínu  in  Alica  Cuciniova. 

Dne  28.  novembra  se  je  proslavila  dvajsetletnica  otvoritve  „Narodnega  di- 
vadla". Pela  se  je  Smetanova  „Libuše". 

Z.  Jelovšek. 

„Črešnjev  vrt"  se  imenuje  nová  igra  A.  Čehova,  ki  se  je  uprizorila  prvič 
dne  30.  januarja  t.  1.  v  „Umetniškem  gledišču"  v  Moskvi.  Vsebino  in  krátko  oceno 
te  igre,  ki  se  nam  je  poslala  iz  Moskve,  priobčimo  prihodnjič. 

Hermann  Bahr  je  spisal,  kakor  znano,  novo  komedijo  v  treh  dejanjih  „Der 
Meister",  ki  se  je  uprizarjala  v  letošnji  sezoni  v  „Nemškem  gledišču"  y 
Berlínu.  Oceno  te  dráme,  doposlano  nam  iz  glavnega  mesta  Nemčije,  priobčimo 
prihodnjič. 

Mirnyj  trudfc,  list  za  literaturo,  umetnost  in  znanost,  izhajajoč  v  Harkovu,  je 
pod  uredništvom  A.  Vjazigina  z  novim  letom  1904  stopil  v  drugo  leto.  Nasproten 
kozmopolitičnim  sanjarijam,  deluje  po  načelu,  da  „izven  národnosti  ni  mišljenja,  ne 
spoznanja,  ne  delovanja".  „Velikí,  mogočni,  pravedni  in  svobodni  ruski  jezik"  sam 
ob  sebi  rodi  globoko  vero  v  lepo  bodočnost  národa,  ki  ga  govori,  vendar  je  treba 
v  ta  namen  širiti  obzor  s  pogledom  po  drugih  Slovanih.  Uglabljajoč  se  vsestranski 
v  njih  literatúre  in  zgodovino,  bomo  spoznali  —  pravi  uredništvo  —  občeslovanske 
interese  in  bolje  pojmili  svoje  posebnosti  in  nedostatke.  V  dosego  veliké  bodočnosti 
pa  naj  ne  slúži  revolucija,  temveč  evolucija,  zakaj  „ne  nasilja  ne  revolucije  niso 
vedie  in  ne  vedejo  ljudi  k  blagosti",  ne  zvonke  besede,  bojeviti  klici,  marveč  - 
mirni  trud,  —  mimo  delo.  Dr.  — č. 

Izvestija  St.-Peterburgskago  slavjanskago  blagotvoriteljnago  občestva, 
o  katerih  smo  poročali  zadnjič,  da  so  prinesla  prevode  poezij  več  slovenskih  pes- 
nikov,  med  njimi  tudi  Aškerčevih,  so  objavila  v  svoji  januarskí  številki  iznova  nekaj 
Aškerčevih  pesmi.  Prevod  je  potekel  iz  peresa  Sergéja  á  tej  na  in  se  čita  práv 
gladko. 

Živaja  myslb,  ruski  mesečnik  v  Levovu,  je  v  leto  1904.  stopil  s  svojo  štiri- 
najsto  številko;  geslo  mu  je:  Za  živo  mislijo  —  živo  delo.  E— s. 

Dva  nová  ruská  leposlovna  čašopisa  začneta  izhajati,  in  sicer  „Pravda"  in 
„Vjesi".  Pri  „Pravdi"  bodo  sodelovali  Čehov,  Bunin,  Veresajev,  Telešov  itd.,  časopis 
„Vjesi"  pa  ima  postatí  glasilo  ruskih  dekadentov. 

Devetdesetletnica  Strossmayerjeva.  Dne  4.  februarja  je  praznoval  zdrav  in 
čil  slávni  jugoslovanski  mecén,  dr.  Juraj  Strossmayer,  svoj  devetdesetletni  rojstni 
dan.  Velikému  Slovanu  in  vzor-rodoljubu,  ki  je  umel  kakor  malokdo  svoj  svečeniški 
poklic  posvetiti  tudi  domovini,  ki  je  deloval  vse  svoje  življenje  z  občudovanja 
vredno  vnemo  za  dušni  in  gmotni  blagor  svojega  národa,  ki  nikdar  ni  pustil  z  vida, 
da  národ  brez  prosvete  nima  temelja  za  obstanek  —  kličemo  i  mi  iz  globočine  srca : 
Še  mnoga  leta! 

Josip  Penižek  obhaja  te  dni  petindvajsetletnico  svojega  delovanja  na  časni- 
karskem  polju.  Ker  je  tudi  med  Slovenci  dobro  znan  in  ima  tudi  za  naš  národ  v 
marsjčem  zaslug,  naj  podám  krátko  sliko  njegovega  delovanja.  Penižek  je  bil 
rojen  v  Stalcu  na  Češkem,  gimnazijo  je  študiral  v  Táboru,  vseučilišče  je  pohajal  na 
Dunaju,  kjer  je  poslušal  filozofijo,  slavistiko  in  nemščino.  L.  1878.  je  začel  delovati 
kot  časnikar.  L.  1881.  je  vstopil  kot  vzgojitelj  pri  grofu  Epsteinu  v  Kijevu,  toda 
kmalu  je  zapustil  to  mesto  in  1.  1883.  je  postal  član  uredništva  „Národ.  Listov",  pri 
katerih  je  še  danes.  Tudi  na  literarnem  polju  je  bil  Penižek  priden  delavec,  sode- 
loval  je  pri  raznih  čeških  listih,  med  njimi  pri  „Morav.  Orlici"  in  „Literarnih  Listih". 
V  češki  reviji  „Kvety"  je  objavil  1.  1881.  članek  „František  Prešern"  ter  tako 
seznanil  Čehe  s  prvákom  naših  pesnikov;  v  „Ruchu"  nahajamo  članek  „Jifi  Daničič" 
in  po  drugih  revijah  študije  o  raznih  drugih  slovanskih  pisateljih.  V  nemški  reviji 
je  priobčil  spis:  „Die  moderne  bôhmische  Poesie",  v  francoski  „Revue 
international"  pa  študijo:  „La  poésie  lyrique  de  Bohéme".  Mnogo  je  prevajal  iz 
drugih  slovanskih  jezikov  do  češčine,  tako  iz  slovenščine  Tavčarja  in  Krsnika, 
med  raznimi  dramatičnimi  deli  tudi  Jurčičevega  „Tugomera". 

Janko  Prétnar. 

Slovenci  na  Pruskem.  V  „Deutsche  Erde"  v  Goti  (záložník  Justus  Perthes) 
izhajajočem  listu  za  poznavanje  Nemštva  je  priobčil  v  1.  št.  1.  1.  tajni  vládni  svetnik 
pruskega  statističnega  urada  Karel  Brämer  o  zadnjem  Ijudskem  štetju  v  Nemčiji 
članek  „Die  Vôlkerschaften  Preufiens".  Nas  zanima  zaradí  tega,  ker  nam  káže,  kako 
se  zaveda  naše  ljudstvo  svoje  národnosti.  V  oddelek  „wendische  Muttersprache"  se 
je  zapísalo  2475  moških  in  1329  ženskih,  rojenih  na  zemlji  med  Gradcem  in  Istro. 
„Litauisch"  je  govorilo  po  lastni  izpovedi  94  moških  in  33  žensk  in  Avstrije,  južno 
od  Donave.  Večina  jih  je  doma  iz  neposredne  okolice  Litije  —  zato  je  njih  jezik 
„litauisch"  Littai!  Dvema  moškima  je  bila  materinščina  „krainisch".  Vseh  Slo- 
vencev  je  živelo  na  Pruskem  1900.  1.  6265,  namreč  4165  moškega  in  2100  žen- 
skega  spola.  Izmed  teh  jih  je  imelo  državijansko  pravico  na  Nemškem  35  moških 
in  31  žensk.  L.  1890.  so  našteli  na  Pruskem  le  622  naših  Ijudi  —  432  mož  in  190  žen. 

/.  Lokar. 

Vasilij  L.  Veličko,  eden  najbolj  nadarjenih  pesnikov  ruskih,  je  umri  pred 
kratkim  v  Petrogradu,  star  43  let.  Njegovo  najboljše  delo  je  zbirka  pesmi  pod  na- 
slovom  „Vostočnyje  motívy",  v  katerih  opeva  z  zanosom  in  v  krásni  obliki 
fantastno  ovzdušje  vzhodnega  sveta.  Poleg  pesmi  je  spisal  več  manjših  beletrističnih 
del,  zlasti  humoresk  in  pripovedk,  katerih  originálni  humor,  slog  in  dikcija  se  skoro 
dajo  primerjati  Gogoljevim  spisom.  Veličko  je  bil  rojen  1.  1860.  v  Prilukah  na  Malo- 
ruskem,  bival  je  dalje  čaša  v  Tiflisu  in  urejeval  dolgo  čaša  dnevnik  „Kavkaz". 
Radi  šibkega  zdravja  se  je  vrnil  v  Petrograd,  kjer  je  zadnja  tri  leta  .urejeval  „Russki  j 
Vjestnik",  v  katerem  je  napísal  zgodovinsko  dramo  v  verzih:  „Menščikov"  in 
krásno  pisan  životopis  ruskega  filozofa  in  svojega  intimnega  prijatelja  Vladimír  j  a 
S.  Solovjeva  in  tako  zbudil  mnogo  zanimanja  za  tega  originalnega  ruskega 
filozofa.  Janko  P. 

Kantov  stoletni  smrtni  dan.  Dne  15.  februarja  1. 1.  je  preteklo  sto  let,  kar 
je  zatisnil  oči  eden  največjih  nemških  mislecev,  Immanuel  Kant.  Po  vsem 
Nemškem  so  se  primerno  spominjali  tega  dne.  —a—. 

Slavische  Romanbibliothek,  ki  jo  je  začel  izdajati  záložník  Otto  v  Pragi 
pod  uredništvom  Jar.  Kvapila,  ima  namen,  seznanjati  nemške  čitatelje  z  najboljšimi 
prozaiki  slovanskih  národov.  Mnogo  se  je  že  dosedaj  prevajalo  iz  slovanskih  literatúr 
v  nemščino,  toda  večinoma  le  íz  ruščine  in  poljščine;  nová  knjižnica  pa  se  hoče 
ozirati  kar  največ  mogoče  tudi  na  ostale  slovanské  pisatelje.  Prvi  zvezek  prináša 
prevod  enega  najboljših  románov  češkega  pisatelja  Julija  Zeyerja:  „Roman  von 
der  treuen  Freundschaft  der  Ritter  Amis  und  Amil",  ki  ga  je  preložila 
I.  Hóckerjeva.  Lepa  knjiga  je  opremljena  s  podobo  Zeyerjevo  in  s  kratkim  pred- 
govorom  J.  Kampa,  v  katerem  je  v  glavnih  potezah  načrtan  Zeyer  kot  literát.  Slo- 
venci,  ki  radi  čitajo  knjige  v  nemškem  jeziku,  naj  raje  sežejo  po  dobrih  prevodih 
slovanskih  pisatelje  v.  Janko  P. 

„Nevesta"  se  zove  najnovejše  pripovedno  delo  A.  Čehova  —  krátka  nove- 
lica,  a  polna  sveže  življenske  moci. 

Karel  Emil  Franzos,  znani  nemški  novelist,  je  umri  28.  januarja  v  Berlínu  v 
55.  letu  svoje  dobe. 

Katere  pisatelje  čita  najraje  učeča  se  ruská  mladina?  Zadnje  čase  so 
se  začeli  tudi  na  Ruskem  zanimati  za  to,  kateri  pisatelji  so  najbolj  priljubljeni  učeči 
se  mladini.  Na  dotično  vprašanje,  ki  se  je  stavilo  učencem  različnih  gimnazij,  realk, 
duh.  seminárov  in  učenkam  višjih  dekliških  šol,  je  došlo  nad  tisoč  odgovorov.  Največ 
glasov  se  je  odločilo  za  Tolstega  „Vstajenje",  namreč  691,  potem  je  prišel  na 
vrsto  Gorkij  s  586  glasovi,  Dostojevskij  s  494,  Turgenjev  s  470,  Čehov  s  480  glasovi. 
Črez  sto  glasov  je  dobilo  še  15  drugih  pisateljev.  Manj  nego  stokrát  so  se  imeno- 
vali  Puškin,  Lermontov,  Gogol,  Aleksej  Tolstoj  in  Leonid  Andrej ev.  Izmed  ino- 
zemskih  pisateljev  je  ruski  mladini  najbolj  priljubljen  Maupassant,  za  katerega  se 
je  odločilo  86  glasov.  Za  njim  pridejo  Zola,  Dickens,  Hugo  in  naposíed  Goethe  in 
Schiller  z  52  glasovi.  Po  manj  nego  50  glasov  pa  so  dobili  Shakespeare,  Ibsen,  Daudet 
in  Cervantes. 

Valerija  Marréné-Morzkowská.  Pri  článku,  ki  smo  ga  zadnjič  objavili  pod 
tem  naslovom,  je  bil  izpuščen  vir:  D  r.  B.  Prusík  „Nová  Češka  revija",  kar 
s  tem  popolnjujemo. 

o  o  o  o 


Iz  polpreteklih  dni, 

Mimo  naju  šli  so  svetli  máji. 

jXuimo  naju  šli  so  svetli  máji, 
smehljajoče  rože  na  vrteh, 
mimo  šla  je  sladká  pesem  v  gaji, 
mimo  zvezde  jasne  šle  v  nočéh, 

mimo  naju  so  hitele  nade, 
ljubav  šla  je  mimo  plakajoč!  — 
Majev  ni,  ne  rož,  ne  pesmi  mlade, 
v  dalji  skriva  se  brezzvezdna  noč  . 


Treba  ni  bilo  šestnajst  pomladi. 


T 


reba  ni  bilo  šestnajst  pomladi, 
pa  mi  je  ranil  srcé  tvoj  pogled, 
treba  ni  bilo  gorkih  objemov, 
sladkih  poljubov,  ne  milih  besed ! 


Treba  ni  bilo  šestnajst  pomladi, 
pa  iz  srcá  mi  je  zbežal  pokoj, 
ljubav  pognala  je  trnje  in  cvetje  — 
rasla  je  s  srcem,  rasla  z  menoj ! 

Treba  ni  bilo  —  a  vendar  je  bilo! 
Trebalo  bode  —  a  vendar  ne  bo! 
Kak  naj  zabi  te  srce  ljubeče  — 
moja  mladost  živi  tebi  samo!  — 


Moja  mladost  vsa  tvoja  je  bila 
in  nikdar  ne  bodeš  ti  moj?  — 
Treba  ni  bilo  šestnajst  pomladi  — 
da  le  v  spominih  jih  nosim  s  seboj ! 


Molitev. 

X'išeča  avrora  se  dviga 

k  solnčnemu  bogu  v  višave, 
vse  rože  drhtijo  v  molitvi, 
k  nebesom  dvigajo  glave. 

Vse  rože  drhtijo  v  molitvi, 
ovenčani  vsi  tihi  so  gaji, 
in  škrite  so  v  tihi  molitvi 
pobožné  misii,  vzdihljaji: 
„O,  daj  nam  solnca,  Jehova!" 
O  Bog,  ljudem  daj  ljubezni, 
in  konec  bode  vseh  boli, 
vseh  skritih  srčnih  bolezni. 


a 


Trubadurska. 


jela  bom  v  gaju  si  tičico 
in  pesmi  jo  bom  naučila: 
„Nekdaj  je  bilo  —  v  nedavnih  dneh, 
v  tej  vaši  je  deklica  bila, 

ki  mir  je  ljubila  nebeških  zvezd 
in  gaja  skrivnostno  tihoto 
in  lilije,  rože  in  rožmarin 
in  srca  ljubav  in  dobroto!  — 

Ugasnile  zvezde  so  v  nočni  mir 
in  zašli  so  v  gaje  vetrovi  — 
in  lilije,  rože  in  rozmarín 
odeli  so  beli  snegovi!  — " 

In  pela  bo  tica  mi  dan  na  dan, 
o  srčnih  prevarah  bo  pela  — 
In  pol  mojih  boli  in  pol  mojih  ran 
iz  srca  bo  s  pesmijo  vzela!  — 


Kerub  na  stráži, 


A 


adar  oblaki  beli  hitijo 
v  sinje  daljave  —  bas  nad  menoj, 
mili  prijatelji  srcu  se  zdijo: 
„Prosim,  vzemite  še  mene  s  seboj!" 

Moje  srce  nemirno,  viharno 
večnega  si  potovanja  želí 
v  tiste  dežele,  kjer  zlatožárno 
solnce  moje  sreče  blestí  .  . 

Vi  ste  brez  ciljev  —  beli  oblaki, 
moj  je  trenutek,  v  katerem  živim!  — 
Jasno  moj  cilj  blesti  se  v  daljavi 
—  toda  kerub  je  na  stráži  pred  njim! 

Beli  kerub  —  ah,  z  mečem  ognjenim  - 
ne!  —  z  ostro  brušeno  koso  stoji!  — 
Z  mrtvim  pogledom,  s  srcem  ledenim 
stráži  mi  srečo  mladih  dni!  .  .  . 


AJ.  P.  Nataša. 

Noč  na  verne  duše. 

Dramatska  slika.    Spisal  Oton  Zupančič. 

Ose  be: 

Madronič,  cerkovnik. 
Ključar,  starec,  še  krepak. 
Kajfež,  starec,  sključen  in  nagluh. 
Starina,  mlajši  kmet. 
Mate,  kmečki  fánt. 
Mike,  Madroničev  vnuk,  petleten. 
Vrši  se  v  Beli  Krajini  v  noci  od  vseh  svetih  na  verne  duše.  Čas:  polpreteklost. 

Predno  se  dvigne  zastor,  zvonjenje.  Prizorišče  je  zvonik  farne  cerkve.  Tri  j  e 
večji  zvonovi  in  eden  manjši  za  zadnjo  uro.  Vrvi  so  potegnjene  v  zvonik.  Na 
deskah  ropotec  in  dve  majolki.  Mesečna  noč.  Od  druge  cerkve,  iz  dalje,  še  nekaj 
čaša  zvonjenje. 

Ključar,  Kajfež,  Stariha  in  Mate.  Vidi  se,  da  so  pravkar  nehali  zvoniti. 

Ključar.       Če  vseh  svetnikov  ne  bôle  ušesa, 

mi  reči  Kajfež  ali  pa  Pilatuž  ! 
Kajfež.         A  ?  —  Kaj  si  hočemo ! 
Stariha.  Dovolj  smo  jim 

klepali;  a  po  polnoci  še  vernim 

dušicam  par  komadov,  pa  bo  v  redu. 

(Pije  iz  majolke.) 
Ključar.       Je  še  kaj  notri  ?  Pusti  meni  kapljo  ! 

(Pije.) 
Mate.  O  —  sveta  Barbara  še  vedno  poje. 

Ključar.       Besedo  zadnjo  ima  vedno  baba, 

kaj  ne,  Stariha? 
Stariha.  Slabá  krava,  kume, 

z  rogovi  krnjavimi. 
Ključar.         .;  E,  to  dá, 

pohlevna  je,  a  vendar  .  .  . 
Kajfež.  Bože,  Bože! 

Mate.  A  zdaj  bi  bilo  dobro  kaj  pod  zobe. 

Ključar.       (Stopi  k  Hni,  kliče.)  Hehe,  Madronič,  čuk,  pa  je  zaspal 

po  noci.  (Gre  od  Hne.)  Lepa  briga  na  zvonarje ! 
Mate  in  Stariha  (k  Hni). 
Stariha.       Lej,  Mike  je  na  pragu.  Mikica! 

Kaj  starí  čača  spi?  .  .  .  Aha!  Pa  kmalu  .  .  . 

Madronič,  ste  zaspali? 
Madronič  (od  spodaj).  Je  že  pozno? 

Stariha.        Dvanajsta  teče.  Kadar  prídete, 

ne  bo  prezgodaj. 
Ključar  (stopi  k  Hni).  Prazne  so  majolke, 

ne  dajte  se  nam  med  zobe  !  (Gre  od  Hne.) 
Madronič  (od  spodaj).  Kako? 

Stariha.       Pa  za  prigrizek  kaj ! 
Ključar.  Poprejšnja  leta 

smo  pili  spodaj  —  bili  smo  kot  mavre. 

(Stopi  s  Kajfežem  k  drugi  lini.) 

Poglejte,  kume,  kakšna  svetla  noč! 
Kaj'fež.         Je.  Mešec  —  bas  kot  polna  latvica, 

in  črez  ves  svet  je  pljusnilo  iz  nje 

nebeško  mleko.  —  Kaj  si  hočemo! 
Stariha  (pri  drugi  lini).   Še  Klek  razločiš,  če  napneš  oči. 
Mate.  Jaz  ga  ne  vidim. 

Stariha.  Kam  pa  meriš  tja? 

Tod  —  preko  jagnedi  —  na  levo  glej, 

pa  ga  zadeneš. 
Mate.  Da,  že  res.  Ves  bel  je, 

da  komaj  ga  razbereš  od  neba. 

Oblak  —  bi  mislil. 
Ključar.  V  takih-le  nočeh 

ostani  lovec  vse  do  vida  zunaj, 

ne  bo  mu  žal;  ker  v  mesečini  jeleň 

tako  zamišljen  se  po  gori  pase : 

za  rep  ga  zgrabi  —  on  te  ne  zapazi. 
Kaj  fez.         Za  rep?  Kaj  pravite! 
Ključar.  Kaj  pravim!  Res  je! 

Takrat  si  išče  tráve  somovice. 
Stariha  (od  dmge  Hne).  Hej  —  somovica  —  zdravje  in  mladost. 
Da  jo  poznáte,  kume,  vi  bi  vedno 
se  pasii  po  gorici  v  mesečini, 
in  kar  je  starcev  po  vaseh  okrog, 
vsi  bi  se  nam  v  jelene  spremenili, 
Madroniči,  Bubaši,  starí  Andre 
bi  po  vseh  štirih  lazili  po  gori, 
mi  pa  na  lov. 

Ključar.  Da,  vi  koruzniki! 

Na  Klek  tja  raj  ši  glej ;  pa  dobro  paži, 

in  videl  boš,  kako  na  metli  baba 

v  vas  k  vragu  jezdi;  to  je  tvoja  Mare. 

Stariha.     Že  dobro,  kume.  Kaj  pa  je  z  jelenom 
in  somovico? 

Ključar.  Ne  verjamete? 

Zalezoval  sem  že  ga  v  taki  noci. 
Zalotil  sem  ga  pod  Grmačami, 
pomolil  se  je  izza  leščevja, 
pa  gre  ti,  gre  —  tako  po  sredi  jase, 
vse  proti  meni  —  kakor  v  sanjah  gre, 
grede  pa  muli  lečno  zelišče. 
Napel  sem  petelina.  Čakám,  čakám: 
on  proti  meni  —  a  ne  vidi  me, 
tako  je  v  mislih  —  no,  premislite, 
otrok  bi  ga  zadel  —  a  jaz,  sosedje, 
verujte  mi,  da  sem  se  greha  zbal. 
In  nisi  Sprožil?  (Sede  na  ropotec  in  zadremlje.) 
Bog  in  bogme  —  nisem. 
Zakaj?  A  jaz  bi  sprožil. 

Braté,  ne  bi! 
Preveč  bi  te  prevzelo  —  gleda  te, 
gre  proti  tebi,  gre  —  in  te  ne  vidi.  — 
Potem  se  je  okrenil  —  proti  križu 
je  šel  počasi  —  mesečni  sanjač  — 
kot  čudo  božje,  pravim  vam,  sosedje. 
A  tam  od  križa  —  blisk  in  pok  —  in  jeleň 
bas  sredi  jase  planil  je  visoko 
in  zgrudil  se  na  mestu.  Izza  križa 
pa  prikrohoče  se  v  svetlobo  Bahor. 

Stariha.      Hoho,  da,  on!  No,  to  si  lahko  mislim. 

Ključar.      Zazdel  se  mi  je,  veste,  v  dušo  črn. 

Mate.  Saj  pravijo,  da  duše  ni  imel. 

Stariha.     In  da  iz  groba  vstaja  —  volkodlak. 

Ključar.      A  —  babje  vraže!  Volkodlak  je  bil, 
dokler  je  živel.  Vsem  nam  pil  je  kri. 

Mate.         A  kaj  Madronič,  kume? 

Ključar.  Govorice. 


Kajfež. 
Ključar. 
Stariha. 
Ključar. 

Mate. 


Ključar. 
Mate. 

Stariha. 
Ključar. 


Mate. 


Stariha. 


Ključar. 


Stariha. 
Ključar. 
Stariha. 
Ključar. 
Mate. 


A  mali  Mike  jo  je  vendar  skúpil 

od  starega,  ko  kričal  je  po  tnalu : 

„Naš  stari  čača  šel  je  v  mačkore!" 

Madronič  stekel  je  za  njim  s  polenom: 

„„Boš  tiho,  žohar!""  —  „Pa  ste  vendar  bili!" 

Nemilo  ga  je  v  pete  podkrepelil, 

jaz  pa  sem  gledal  od  prelaza  vse  .  .  . 

Ni  kar  tako  .  .  .  Bilo  je  .  .  .  prej  to  noč 

so  Bahorja  ubili  in  okrali. 

Otrok  ne  loči  sanj  od  istine, 

če  ga  ne  vidi,  si  izmisli  strah. 

In  pravila  je  Bahorjeva  dekla, 

da  s  sajami  so  bili  si  obraze 

namazali:  nikogar  ni  spoznala. 

To  bile  so  krvavé  mačkore! 

Kaj  dekla,  dekla!  Pod  zapečkom  skrita, 

kaj  videla  bi  baba  v  strahu?  Skrij  se, 

skrij  pod  zapeček,  pa  povej,  kdo  sem! 

Poznáš  opanke  moje?  Vrag  te  vzemi! 

Kaj  ves,  kak  sem  v  obraz,  če  vidiš  noge? 

A  zet  Madroničev  —  kako  bi  mogel 

v  treh  letih  iz  Amerike  posiati 

pet  tisoči? 

Saj  vemo:  peneze 
bil  vzel  je  s  sabo,  zdaj  pa  jih  po  malem 
domov  pošilja  —  a  prenadebelo. 
Preveč  odprl  je  pipo:  le  curljati 
bi  moralo  —  tako  pa  z  ločkom  teče.  (Kratek  odmor.) 
Poglejte,  Kajfež  spi.  Kje  mu  je  grunt? 
Prašajte  Bahorja!  Poglejte  njega, 
poglejte  mene:  kdo  bi  mi  prisodil, 
da  nosim  jih  na  hrbtu  ve.č  kot  on? 
Več  let  imate  nego  on? 

Pet  več. 
Glavo  bi  stavil  bil,  da  je  narobe. 
Da  si  jo  zgubil  —  Bahor  bil  bi  kriv. 
Dabome,  lepo  delal  ni  z  ljudmi, 
ni  samo  enega  odri. 

Stariha.  Da,  pojdi, 

po  treh,  po  štirih  farah  izprašuj 
za  glas  njegov  —  še  grob  mu  kolnejo. 

Ključar.      Ste   li  poznali  Udmaniča?  Niste, 
premladi  ste. 

Mate.  A  čul  o  njem  sem  dosti. 

Bil  je  junák. 

Ključar.  „Junák"  —  ker  več  ga  ni. 

Stariha.      Junák,  da,  kume,  zdaj  več  takih  ni! 
Gospodi,  popom  je  denár  jemal, 
a  siromaka  se  dotaknil  ni. 

Mate.         Hehe,  dotaknil!  Blagor  siromaku, 
če  se  nameril  je  na  Udmaniča! 
Prijazen  „dober  dan"  ti  je  pozlatil, 
nikar,  če  si  kaj  dobrega  mu  storil. 
Naš  čača  nam  je  pravil  rad  o  njem. 
Nekje  pod  Siskom  ga  je  srečal  v  šumi. 
Takoj  ga  je  spoznal  —  kako  ga  ne  bi  — 
ne?  —  Kot  da  srečaš  Kraljeviča  Marka  — 
vesel  si  ga  —  a  vendar  te  je  groza. 
„Ste  videli  kje  Udmaniča,  mož?" 

Ključar.      A  da,  tako  je  Udmanič  pričenjal ! 

Mate.         „Ste  videli  kaj  Udmaniča,  mož?" 
je  vprašal  čače  —  čača  pa  kot  on 
se  potaji:  „„Ne,  nisem,  ne  poznám  ga, 
a  Bog  mu  srečo  daj  junaku,  koder 
ga  gleda  solnce!""  —  „Braté,  Bog  s  teboj!" 
Dal  mu  je  kos  pečenke  in  iz  paša, 
kar  je  srebra  imel:  „Bog  s  tabo,  braté, 
to  se  napij  na  zdravje  Udmaniču!" 

Stariha.      Je,  kmetom  bil  je  dober. 

Ključar.  E,  he,  he  ! 

Zato  je  moral  v  Zagrebu  viseti. 

Stariha.      Tako  so  paragrafi,  kaj  si  čemo ! 

Ključar.      Do  vraga  vi  in  vaši  paragrafi! 

Jaz  hodil  sem  še  na  Turjak  na  tlako; 
predobro  jih   poznám  —  kaj  veste  vi: 
po  hrbtu  —  to  je  prvi  paragraf 
in  kod  drugod  še  —  drugi  paragraf. 

Stariha.      A  zadnji  paragraf:  „Daj,  braté,  glavo!" 

In  v  tega  se  je  Udmanič  zaplel. 

Ej,  škoda,  da  ni  Bahorja  poznal! 

Da  zanj  je  vedel,  bil  bi  mu  dodobra 

pretipal  pas  in   torbo. 

Testamenta 

mu  ne  bi  bilo  treba  pisati. 

In  nič  skrbeti,  v  kake  roke  pride 

njegov  denár  —  v  postené  bil  bi  pal. 

Pot  bil  zapustil  popom  bi  za  sabo, 

kot  bom  ga  jaz  in  ti  in  tamle  Kajfež. 

Saj  ga  je  i  tako. 

Brez  Udmaniča. 

Na  meh  ljudi  odiraj,  v  testament  pa 

Marijam  romarskim  volila  stavi  — 

nebeská  vráta  so  ti  na  stežaj 

odprta.  Lepa  pot  v  nebo! 

Pa  lahka! 

Telesu  je  bilo  na  svetu  dobro  — 

a  ko  umreš,  bogato  dušo  zlato 

po  cerkvah  vseh  ti  vlečejo  iz  vie. 

A  siromak,  ti  cvri  se  v  dnu  pekla, 

ker  kači  stopil  si  na  glavo.  Ha ! 

Res,  sreča,  da  so  testament  sežgali. 

Ko  sem  krošnjaril  še  po  Nemškem  —  Nemec, 

to  ti  je  tak:  če  hišo  zaigra, 

če  v  dolg  zabrede,  da  mu  dom  propade, 

ne  misii  dolgo:  hajd,  kar  v  zanko  vrat. 

A  jaz,  prokleto,  prej  ves  svet  pokoljem, 

kot  da  zaderem  nož  v  goltanec  svoj ! 
Stariha.      E  —  také  pameti  bi  bil  še  kdo! 

(Mike  v  eni  roki   robec  z  niesom,   v  drugi  barilček,    Madronič  v  vsaki    roki  večji 
barilec.  Madronič  ima  že  precej  negotovo  hojo.) 

Ključar.      Hehe,  Madronič  nese  dobre  volje! 

Mate.  O,  Mikica!  Ti  tudi  si  prišel ! 

Madronič  (Miketu).  No,  tam  razgrni  —  glej,  da  ne  raztreseš! 


Mate. 


Stariha. 

Mate. 

Ključar. 

Stariha. 

Mate. 

Ključar. 


Stariha. 


Ključar. 

Mate. 
Ključar. 


Stariha  (drami  Kajfeža).  He,  kume,  spite?  Čujte  — 
Kajfež.       O  Bože,  Bože  —  somovica  —  kaj? 
Stariha.      Kaj  nisem  rekel,  da  bi  hodil  kume 

na  pašo,  če  poznal  bi  somovico? 

Kaj  ne,  da  se  vam  je  o  njej  sanjalo? 


somovica ! 

Madronič.  Ste  dolgo  čakali? 

Kajfež.  Kaj  hočemo. 

Ključar.      Da,  kume  Kajfež  je  najteže  čakal ! 

Na  zdravje,  kume!  (Pije  iz  barila  in  ponudi  Kajfežu.) 
Madronič.  Bi  li  pretočili? 

Ključar.      Pri  vrelú  je  najboljša  voda,  ne? 

Kaj  bi  prelival?  Iz  barilca  vlečeš  — 

kdo  more  reči,  da  si  pijandura? 

Če  šteje  žlice  gospodar,  se  kosec 

odškóduje  z  barilcem:  stej  požirke! 
Madronič.  Pa  kaj  prigriznite,  če  se  vam  ráči. 

(Jedo  in  pijejo,   Mike   se    smuče  okoli  vrvi.    Potem   sede  na  tla  k  drugim,  z  vrvjo 

malega  zvona  v  roki.) 

Mate.         Ej  Mike,  Mikica  —  práv  nič  zaspan? 
Madronič.  A,  da,  zaspan!   Napleta  cel  večer 

že  okrog  mene:  „Jaz  bi  cimbelikal!" 

Ni  hotel  spát  —  in  vzel  sem  ga  s  seboj. 
Mike.  Záa]  bom,  kaj  ne  da  bom  zdaj  cimbelikal? 

Mate.         Le  čakaj,  Mike,  boš  že  „cimbelikal". 
Mike.  S  tem,  z  malim,  stari  čača,  ta  je  moj, 

ta  pravi:  cimbelika  .  .  .  cimbelik! 

Kaj  ne,  da  pravi? 
Stariha.  Letos  se  obnesel 

je  novi  zásad. 
Madronič.  Zemlja  je  spočita. 

Kajfež.       Dejal  bi:  zemlja  —  to  je  —  kakor  človek; 

upeha  se,  pa  rabi  odpočitka. 
Ključar.      Bog!  Pijte,  kume. 
Kajfež.  Kaj  si  hočemo. 

Ključar.      To,  kume,  to  je  starcu  somovica. 

Ne  da  mu,  kot  jelenu,  bistrih  nog, 

a  glavo  razvedri  —  in  misel   skáče 

bistreje  nego  jeleň  po  gorici.  — 

Kam  mislite,  Madronič?  —  Vrag  vas  dal, 

Madronič!  Kaj  pa  nič  ne  pijete? 
Madronič.  Ne  boj  se  zame  .  .  .  Nisem  ga  le  gledal. 

Hoho,  jaz  vlečem  ga  že  ves  večer, 

že  ves  večer  —  ga  vlečem  .  .  .  Bog  pomozi!  (Pije.) 
Ključar.      He,  Mate!  Fánt!  Da  jaz  sem  mlad  kot  ti! 

Sosedje,  pijmo  —  potle  bodo  peli 

zvonovi  kot  na  svatbo  vernim  dušam. 

Mate.  E  —  zadovoljni  bodo  z  nami! 

Madronič  (jecljaje).  Verne 

dušice!  Zadovoljne !  O,  da! 
Stariha  (Kajfežu).  Kume, 

spet  kimate?  Kaj  se  bojite  vina? 

Ključar  je  rekel:  to  je  somovica. 
Madronič.  Ne  bojte  se  ga,  kume!  Bog  pomozi! 
Kajfež.       O  —  Bog  pomozi  nam,  vsem  grešnikom! 
Ključar.      E  —  hvala  Bogu!  Dobro  nam  je  dal, 

dokler  se  vino  nam  cedi  od  brkov! 
Kajfež.       A  nismo  vredni  —  vsi  smo  grešniki. 
Ključar.      Kaj  nismo  vredni!  Bog  ima  račune! 

Ne  mešaj,  braté,  se  v  njegovo  pismo ! 

Da  nismo  vredni,  pa  nam  ne  bi  dal. 
Madronič.  Ne,  nismo  vredni  —  grešniki  smo  vsi. 
Ključar.      Pij,  stari  kavran,  pij,  pa  ne  krekeči! 

Kaj?  Z  Bogom  bi  se  pričkal?  Bog  je  velik. 
Kajfež.       Smrt  kleplje  koso  .  .  . 

Mike.  Kdaj  bom  cimbelikal? 

Kajfež.       E,  mali,  še  se  boš  nacimbelikal  — 

smrt  kleplje  koso  .  .  . 
Madronič.  Nam  boš  cimbelikal. 

Daj,  Mike,  pojdi  k  meni!  Mikica! 

O,  Mike,  nam  boš  cimbelikal,  vsem! 

Ti  mali  moj !  Na,  Mike,  hočeš  piti  ? 
Ključar.      Ej  —  ne  zvonite  si  sami!  Ta  posel 

opravijo  že  drugi.  —  Ležeš,  zbogom 

so  brige  vse;  že  drugi  poskrbe, 

da  je  vse  v  redu.  To  ni  naše  delo. 
Madronič.  U  —  ga  ne  čuješ?  (Mike  zbeži  od  njega.) 
Stariha.  Kaj  vam  je,  Madronič? 

Madronič  (plané  pokoncu.  Vsi  vstanejo.  Mike  drži  piano  za  vrv.). 

U  —  to  je  volkodlak  —  u  —  ga  ne  čuješ? 
Stariha.      Kaj?  Koga? 
Kajfež.  Bog  pomozi  grešnikom  ! 

Kaj  hočemo ! 
Madronič.  Čuj  —  u  —  o,  u  — 

Ključar.  Bedak ! 

Med  jagnedi  je  veter  zašumel. 

Madronič,  sanjaš?  Poči  se  po  čelu! 

Pijan  si  —  veter  —  he,  Madronič  —  veter! 
Madronič.  U  —  to  je  Bahor  — 
Ključar.  Veter ! 

Madronič.  Volkodlak ! 

Kajfež.       Pomozi  Bože  —  kaj  si  hočemo.  (Sede  na  ropotec.) 
Ključar  (kričí).  Vrag  —  ne  budali!  Kaj  ne  slišiš?  Veter! 
Madronič  (se  napol  zave).    Kaj  ?  Veter  .  .  .  praviš,   da  je  veter  bil  ? 

Mogoče  —  da  —  je  —  veter. 
Ključar.  No,  poglej  ga! 

Preveč  ste  pili  —  pa  se  vam  je  zbledlo. 

Kaj  ne  da,  kume? 

Madronič.  Pil  sem ho!  O  Bože! 

Ključar.      Pa  ga  poglejte  starca!  —  Volkodlak! 

To  pusti  starim  babám  za  na  preljo! 

E  —  taká  baba!  Malo  se  napije, 

pa  vidi  volkodlake  in  pošasti! 

Še  mali  Mike  se  vam  bo  smejal. 

Kaj  ne,  da,  Mike?  Glej,  tvoj  stari  čača 

se  je  pobabil,  Mike  .  .  .  Jaz  to  vem  .  .  . 

Takole  pride  —  pa  preide  spet, 

če  piješ  dalje  .  .  .  Ništarija!  —  Pijmo! 
Madronič.  Je  že  prešlo  .  .  .  Pijan  je  človek,  veste  .  .  . 
Stariha.      Kako  pa!  Pijmo!  Bog  pomozi,  kume! 
Mate.         Pri  sveti  Barbari  so  že  začeli.  (Zvonjenje  od  dmge  cerkve.) 
Stariha.      Hrvati  bi  nas  radi  prekosili. 
Mike.  O  stari  čača,  zdaj  bom  cimbelikal, 

takole :  cimbelika  .  .  .  cimbeliiik 
Kajfež  (napol  v  spanju).  Pomozi,  Bože!  Grešniki  smo  vsi. 
Ključar.      E,  vrag  te!  Stari  v  sanjah  govori. 
Madronič.  Hu  —  črni  smo  bili  —  in  vsi  krvavi  — 

sosedje,  veste,  črni,  črni,  vsi  — 
Kajfež.       O  Bože,  Bože,  kaj  si  hočemo  .  .  . 

da  —  grešniki  smo  vsi  .  .  . 
Ključar.  Madronič,  čujte! 

Pijani  ste,  najboljše  je,  da  greste 

in  ležete  .  .  . 
Madronič.  Pa  pride  —  u  —  pol  túli  — 

pol  žvižga  —  uí  .  .  .  tako  okoli  hiše  — 

trikrát  okroginokrog  —  uí  —  uí  —  potem 

pa  skozi  okno  name  —  uí  .  .  . 

Stariha  (Matetu).  Za  Boga! 

Ga  čuješ? 
Mate  (Starihi).  To  so  bile  mačkore! 

Ključar.      Madronič,  kaj  bláznite?  Ajde  spat! 
Kajfež.       O,  Bože,  Bože! 
Madronič.  U  —  takole  túli. 

Ključar.      Samo  da  ležete,  pa  vam  bo  bolje. 
Madronič  (se  mu  iztrga).    Kaj  —  pusti  me!   Vsi  črni  smo  bili  — 

in  vsi  krvaví roke  in  sekire 

o,  vse  krvavo tudi  ti,  Ključar 

o  Bože  moj o  kakšen  si,  Ključar, 

ves  črn  si,  črn  —  in  ves  krvav  .  .  . 
Ključar.  Za  vraga! 

Z  menoj !  Ajd  spat !  (Ga  vleče  doli.)  Saj  vidite,  sosedje  — 

pijan  je,  pa  se  mu  je  zmedlo  v  glavi! 

(Odide,  Madroniča  podpiraje,  po  stopnicah.) 

Stariha.      Kaj,  Mate?  Sanjam?  Stresi  me! 

Kajfež  (dremajoč).  %  O  Bože! 

Ni  bilo  práv,  kar  ste  storili,  ni! 
Stariha.      Tu  ni  vse  v  redu. 
Mate.  Bogme  ni  vse  v  redu. 

Kaj  nisem  pravil?  —  Mačkore! 

(Spodaj  ropot.) 

Stariha  in  Mate  (se  nagneta  nad  stopnice). 
Stariha.  He!  Kaj  je! 

(Šum.  Koraki  navzgor.) 

Ključar  (zakliče  odspod).  Madronič  se  je  ubil ! 

Kajfež  (dremaje).  Pomozi,  Bože ! 

Mate  in  Stariha  (na  stopnice.  Postojita  in  se  spogledata.) 

Stariha.      Ves,  kaj  jaz  mislim? 

Mate.  Vem  —  jaz  mislim  isto. 

(Naglo  odideta.) 
Mike.         A  jaz  bom  cimbelika  .  .  .  cimbeliiik! 

(Zazvoní  z  zvoncem  za  skrajno  uro.    Kajfež  se  predrami  in  nekaj  mrmra.   -Zavesa.) 

Moravské  slike. 

Spisal  Podlimbarski. 

2.    Izlet    na    Radhošt 

ripravljal  sem  se  na  pot  na  Radhošt,  kakor  se  pripravlja 
pobožní  romar,  ki  hoče  počastiti  oďdaljeno  božjo  pot: 
izprašuje  tiste,  ki  so  že  bili  na  oni  božji  poti,  o  vseh 
podrobnostih,  ki  se  tičejo  romarske  duše  in  telesa,  da  bi 
vse  natanko  vedel  kako  in  kaj  in  da  bi  mu  bili  znani 
vsi  tisti  tuji  kraji  in  pota,  ki  vedejo  tja.  Poiskal  sem  to 
goro  na  zemljepisni  karti,  čital  sem  o  njej,  kar  sem  našel  tiskanega. 
Nekateri  turisti  vedo,  da  je  takšno  pripravljanje  na  pot  velik  duševní 
užitek,  mnogokrat  večji  užitek  nego  pot  sama.  Evo  vam,  kar  sem 
posnel  iz  kart  in  knjig. 

Gora  Radhošt  stoji  v  severovzhodnem  kótu  Moravské  blizu  tam, 
kjer  je  meja  Moravské,  Šlezije  in  Ogrske.  Moravsko  ljudstvo  deli 
Moravo  na  več  pokrajin,  katerim  ne  ve  natanko  določiti  mej.  Mo- 
ravská Slovaška  leži  na  jugu  ob  nižjeavstrijski  in  ogrski  meji  nekako 
do  Vlarskega  prelaza ;  na  severu  Slovaške,  vedno  ob  ogrski  meji,  se 
razprostira  gorato  Valaško,  zatem  se  poteza  Kravarsko  noter  v  Šlezijo ; 
tam,  kjer  se  Reka  Morava  v  svojem  gorenjem  teku  vali  po  rodovitni 
ravnini,  leži  „požehnaná  Hana".  Radhošt,  ki  je  1130  m  visok,  leži 
še  na  Valaškem  v  Karpatskem  pogorju,  ki  se  imenuje  tudi  Bezkidi ; 
njegova  severná  plat  pa  gleda  že  na  zemljo  kravarsko.  Ime  je 
dobila  gora  po  staroslovanskem  maliku  Radegostu,  čigar  kip  je  stal 
na  gori. 

Vse  to  sem  videl  na  papirju;  vmes  v  to  učenost  pa  so  mi 
prihajale  sanje  o  moji  mladosti,  katere  del  sem  preživel  onostran 
Karpatov,  kjer  nosi  temni  Vah  na  svojem  hrbtu  tatranské  lesové  v 
veliko  Donavo.  Mŕtvo  s  papirja  se  je  spojilo  z  živim  moje  misii  in 
čimdalje  jasneje  je  vstajala  mladost  s  svojimi  bolečimi  tugami  in 
kratkimi  radostmi  in  marnimi  nadami.  In  zaželel  sem  videti  vsaj  od 
daleč  ono  gorovje,  pod  katerim  sem  svoje  dni  toliko  sanjaril  in  hre- 
penel  po  naših  domačih  gorah. 

Lansko  binkoštno  soboto  popoldne  sem  se  odpravil  na  pot  v 
Karpate.  Železnica  je  imela  tisto  popoldne  mnogo  popotnikov;  na 
odpust  gredoči  vojaki  so  zapeli  na  vsaki  postaji ;  vmes  se  je  oglašala 
Marijina  pesem  romarjev,  ki  so  šli  na  Hostin.  Ti  romarji  so  bili  iz 

južne  Moravské  in  večinoma  v  narodnih  nošah.  Ugajalo  mi  je  to 
pisano,  glasno  ščebetajoče,  veselo  ljudstvo ;  zato  sem  se  namenil,  da 
pôjdem  za  njim.  Na  Hostinu  sem  bil  v  prejšnjih  letih  že  tudi,  pa 
sem  ga  želel  še  enkrat  posetiti.  Ta  gora  je  znana  po  pesmi  „Jaroslav" 
v  kraljedvorskem  rokopisu. 

V  zemlji,   tam  kjer  Olomuc  vladuje, 
tamkaj  stoji  gora  nevisoka, 
nevisoka,  Gostajnov  ime  ji; 
na  njej  Mati  božja  čuda  dela  — 

Tako  poje  ta  lepa  pesem,  ki  je,  kakor  trdi  moravski  zemljepisec 
Gregor  Volný,  kateri  je  pisal  pred  sedemdesetimi  leti  in  je  pesem  v 
nemškem  prevodu  vrinil  v  svoj  obšírni  zemljepis,  zelo  povzdignila 
slavo  hostinské  božje  poti  in  do  pike  potrdila  in  podkrepila  v  zgo- 
dovinsko  dejanje  nekaj,  o  čemer  je  dotlej  govorilo  samo  ustno  na- 
rodno  sporočilo  in  pa  národne  pesmi,  namreč  boje  kristjanov  s 
Tatarji  1.  1241.  v  okolici  Hostina  in  na  Hostinu  samem.  Danes  se 
že  ve,  da  kraljedvorski  rokopis  ni  drugega  dokázal  nego  Hankovo 
genijalnost. 

Bilo  je  že  zvečer,  ko  sem  na  postaji  Bistrici  pod  Hostinom 
stopil  z  romarji  z  vláka  ter  šel  v  Bistrico,  da  si  poiščem  prenočišča. 
Pa  v  mestu  je  bilo  toliko  romarjev  in  turistov,  da  v  gostilnah  ni 
bilo  ciobiti  stanovanja.  Naposled  mi  je  založenski  gostilničar  pre- 
skrbel  posteljo  pri  nekem  godcu,  ki  je  imel  na  razpolago  sobo  za 
boljše  vrste  romarjev,  kadar  niso  mogli  vsi  ostati  v  Záložni. 

Zelo  me  je  zabával  tisti  hripavi  godec  rdečkastega  nosu  in 
mokrih,  izpitih  oči,  oboroženih  z  velikimi  naočniki.  Čakal  me  je  bil 
nekje  v  gostilni,  dokler  nisem  povečerjal.  Ko  sem  bil  zaželel  iti  spat, 
se  je  odtrgal  od  nekod,  kakor  bi  bil  prilezel  izpod  sóda,  toda  napit 
kakor  snop.  Opotekaje  se  me  je  pozdravil.  Ko  sva  se  bila  spora- 
zumela,  kakšne  želje  so  med  nama,  sva  po  temi  jadrala  na  njegov  dom. 
Na  potu  sem  ga  moral  večkrat  prijeti,  sicer  bi  se  bil  zvrnil  v  jarek. 
Tudi  svojega  doma  ni  mogel  precej  najti.  Imeniten  človek!  No,  sem 
si  mislil,  to-le  bo  prijetno  prenočišče.  Opravičeval  se  je,  da  so  zvečer 
godli  na  mestnem  trgu  v  proslavo  binkoštnih  praznikov,  kar  mu  je 
dalo  pôvod,  da  je  pil,  obenem  se  je  pa  tudi  zatožil,  češ:  neumna 
gos  vselej  nájde  svoj  dom,  človek  pa  ne.  Pripeljal  me  je  v  čedno 
sobo,  kjer  sta  stali  dve  postelji.  Čudno,  doma  se  je  precej  iztreznil, 
menda  iz  strahu  pred  svojo  zakonsko  polovico,  ki  je  v  neki  sosednji 
sobi  hrumela  in  hreščala  kakor  žival,  predno  ugrizne.   Godec  je  bil 

zelo  zgovoren  in  vljuden ;  ni  me  pustil  samega,  čeprav  sem  se  začel 
precej  slačiti.  Pokazal  mi  je  album  in  v  njem  svojo  fotografijo  iz  mladih 
let,  podobo  slokega,  divje  zročega  korporala.  Z  zanosom  mi  je  pravil, 
da  je  obhodil  vso  češko  kraljevino.  Povedal  mi  je,  da  je  1897.  L, 
ko  so  bili  v  okolici  velikí  vojaški  manévri,  bival  v  njegovi  sobi  visok 
vojaški  dostojanstvenik,  ki  ni  maral  postelje  in  je  spal  na  zofi.  Po- 
kazal mi  je  na  ogromno  zofo,  stoječo  pod  oknom.  Spoštljivo  sem 
pogledal  na  tisto  zofo,  ki  je  bila  pregrnjena  z  belim  prtom,  menda 
da  bi  je  prah  ne  onečastil.  Povabil  me  je,  naj  sedem  na  historično 
ležišče,  pa  si  nisem  úpal.  A  za  steno  je  vedno  bučalo,  kakor  bi 
hrumel  oddaljen  hudournik.  Da  bi  zabával  svojega  uglednega  gosta 

—  ogovarjal  me  je  vedno  „vzácny  pán"  —  mi  je  prinesel  kup 
razglednic,  na  katere  je  bil  zelo  ponosen,  ter  jih  razprostrl  po  mizi, 
češ :  raduj  se,  vzácny  pán !  Pa  sreča  v  tisti  pozni  uri  ni  bila  na 
njegovi  stráni,  ker  zdajci  je  začela  pojemati  luč  in  črez  nekaj  tre- 
notkov  je  bila  črna  terna  v  sobi.  Naglas  sem  se  zasmejal  ternu 
srečnemu  priključku.  Legel  sem  v  posteljo.  Godec  je  še  vedno  stal 
v  sobi.  Menil  sem,  da  se  boji  žene,  pa  bo  spal  v  moji  sobi  na 
drugi  postelji  ali  pa  na  zofi.  Spanec  mi  je  že  zelo  motil  trudne 
oči,  ko  zaslišim  iz  terne  godčevo  vprašanje:  „Oprostite,  vzácny  pane, 

—  odkod  ste  doma?"  Aha  —  sem  se  domislil  —  tista  Slovanu  pri- 
rojena  radovednost  mu  ne  pusti  iz  sobe,  predno  ne  ve,  odkod  je 
njegov  gost.  Spomnil  sem  se,  da  me  je  prej  pri  lúči  tako  pazno 
gledal  v  obraz,  kakor  bi  hotel  z  njega  razbrati  vse  ono,  kar  človeku 
napišejo  v  potni  list.  In  moja  hroma  češčina  ga  je  motila  in  ni 
vedel,  v  kateri  češki  kot  bi  me  dejal.  „Iz  Krajine  sem,  če  veste,  kje 
je  to?"  sem  mu  snažno  odgovoril.  „O,  vem,  to  je  tam  za  matičko 
Prago,  kaj  ne?"  je  dejal  tiho.  „Da,  daleč  za  matičko  Prago,  tam, 
kjer  se  Sava  zliva  v  Vltavo",  sem  odgovoril  izpod  odeje  ter  se  pre- 
vrnil  na  hrbet.  Ta  odgovor,  dasi  ni  bil  nič  duhovit,  mi  je  pregnal 
spanec.  Smejal  sem  se  sebi  in  godcu,  ki  se  je,  dobivši  zadovoljivo 
pojasnilo,  tiho  splazil  iz  sobe.  Dolgo  je  še  bučalo  za  steno  kraj 
mene  pritajeno  kakor  grom  za  goro  in  žal  mi  je  bilo  godca.  Čemu 
sem  se  norčeval  z  dobrim  človekom,  kateremu  je,  kakor  vsakemu 
pravému  Čehu,  Praga  središče  vse  širne  zemlje ! 

Ko  sem  se  hotel  ob  petih  zjutraj  odpraviti  na  pot,  čakala  sta 
me  gospodar  in  gospodinja  v  veži,  oba  že  praznično  oblečená.  On  se 
mi  je  zdel  za  svojimi  velikimi  naočniki  zelo  resen  in  miren;  važno  je 
naredil,  gibaje  z  glavo,  par  poklonov  „vzácnemu  pánu" ;  ona  me  je 
vprašala  za  moje  zdravje  in  kako  sem  spal,  na  kar  sem  po  pravici 

pohvalil  posteljo  in  se  odkritosrčno  zahvalil.  Njen  glas  «je  bil  mil  in 
njen  govor  se  je  znatno  prelival  v  petje  —  nekaka  posebnost  če- 
škega  ženskega  govora.  Kako  da  je  takšen  rahel  glas  sinoči  tako 
rohnel  za  steno !  Na  njenem  obilnem  licu  pa  sem  zapažil  one  črte 
togotnosti  in  nespravljivosti,  ki  jih  rabijo  slikarji,  ko  predstavljajo 
tisto  parko,  ki  nam  hoče  prestriči  nit  življenja.  Ponudila  "mi  je  še 
kavo  in  hvaležno  sem  jo  sprejel.  Spoštljivo  in  obenem  prisrčno  sta 
mi  ta  postrežljiva  človeka  želela  vseh  prijetnosti  na  pot. 

V  tistih  blaženih  jutranjih  urah,  katere  je  zdravému  človeku 
tako  prijetno  živeti,  pa  jih  mestni  človek  navadno  prespi,  ko  je  glava 
vedra,  noga  izpočita,  duša  polna  misii  in  sanj  in  je  mrká  skrb  ostala 
doma  v  tesni  sobi,  v  tistih  blaženih  jutranjih  urah  sem  korakal  v 
hostinsko  goro.  Ta  gora  je  visokosti  naše  Šmarne  gore  in  stoji  v 
karpatskem  predgorju,  ki  sega  noter  do  reke  Morave.  Romarji  jo  ime- 
nujejo  Sveti  Hostin  in  kot  božja  pot  je  prvá  za  Velehradom.  Kakor 
sem  že  omenil,  je  romarski  obrt  v  vzhodnem  delu  Morave  v  bujnem 
cvetu  in  Slováka,  moravskega  in  ogrskega,  v  romanju  ne  prekosi 
noben  národ.  Ti  ljudje  se  poslove  včasi  za  cele  tedne  od  domače 
vaši,  pa  potujejo,  potujejo.  Noter  v  Čenstohov  na  Poljsko  in  v  Vam- 
berice  v  Pruski  Šleziji  gredo  in  spotoma  obero  Velehrad,  Štipo  pri 
Zlinu,  Hostin,  Sveto  goro  pri  Olomucu  in  vsako  cerkev,  kjer  vedo 
za  svetnika,  ki  je  kot  dober  pomočnik  na  glasu.  Posamič  ne  hodijo, 
dolgočasno  bi  postalo  romarju  samému,  četudi  mu  je  Bog  vedni 
tovariš,  ampak  zbere  se  jih  po  vec  iz  vaši,  pa  gredo  za  križem  ali 
cerkvenim  banderom,  včasi  tudi  z  godbo  na  pot.  Ti  „poutníci"  zbu- 
jajo  posebno  v  mestih  dosti  pozornosti  in  marsikdo  pravi,  da  so  ti 
ljudje  najmirnejši  in  najzanesljivejši  element  v  državi.  Seve,  ko  bi 
imela  dŕžava  samé  takšne  elemente,  bi  bila  zelo  žalostná  in  revna,  in 
ko  bi  na  Moravi  „husitstvo"  ne  razganjalo  te  srednjeveške  terne,  bi 
dežela  ne  bila  več  v  dobrih  dveh  tretjinah  Češka.  Pa  tudi  romanje 
se  da  še  opravičiti,  saj  ima  svoj  izvir  v  nagonu  do  kočujočega  živ- 
ljenja, ki  spi  v  človeku  že  od  prastarih  časov.  Mnogokrat  se  smejejo 
Dunajčani  tolpi  Slovákov,  ki  v  svojih  belih  haljinah  in  ozkih  klo- 
bučkih  potujejo  preko  Dunaja  v  Marijino  Celje.  Pravzaprav  bi  se 
meščani  ne  smeli  smejati  pobožnim  romarjem,  ker  sami  se  dostikrat 
naveličajo  svojega  rojstnega  mesta  in  vsakdanje  dolgočasnosti  pod 
domačo  streho,  pa  jih  domišljija  žene  tja  za  gore  za  novimi,  lepšími 
vtiski  in  v  sveto  svobodo  popotovanja. 

Mojo  dobro  jutranjo  voljo  so  na  poti  v  goro  motili  premnogi 
lajnarji,  ki  so  s  svojimi  cvilečimi  tružicami  pískali  vedno  isto  Marijino 

pesem.  Ko  sem  prišel  više,  je  lajna  utihnila,  ker  težko  jo  je  vleči  v 
hrib ;  nadomestile  so  jo  grozne  harmonike,  ki  so  s  hreščečimi  glasovi 
kazile  sveti  mir  majnikovega  jutra ;  tudi  mimo  dveh  starcev  sem  šel, 
ki  sta  neusmiljeno  drla  nekaj,  kar  je  bilo  podobno  goslim.  Ti  godci 
so  sicer  usmiljenja  vredni  siromaki,  pa  tako  bogata  dežela,  kakor  je 
Češka  z  Moravsko,  bi  lahko  nekoliko  omejila  to  beraško  godbo,  ki 
škoduje  našemu  ugledu  pri  tujcih.  Ko  sem  se  potikal  pred  leti  ob 
meji  saškega  in  češkega  kraljestva,  javljala  mi  je  lajna  že  od  daleč, 
kje  je  konec  saške  zemlje  in  kje  se  začenja  Češka.  Tuji  turisti  so 
se  posmehovali  ubogim  lajnarjem,  ki  stoje  tam  na  razpotjih  na  češki 
stráni,  češ,  tam  se  pričenja  znano  avstrijsko  beraštvo.  Hostinskí 
godci  me  niso  nič  zanimali,  ali  romarjev  sem  bil  vesel.  Ker  sta  bila 
dva  praznika,  se  jih  je  sešlo  dosti  na  gori,  dasi  je  pravá  sezóna 
zanje  šele  med  šmarnimi  mašami.  Mikali  pa  so  me  samo  oni  „pout- 
ničkové"  obojega  spola,  ki  so  prišli  iz  moravské  Slovaške  in  so  v 
gručah  stali  okoli  cerkve.  Sami  delavni,  trdi  in  koščeni  obrazi,  ki  se 
z  lepoto  niso  mogli  ponašati.  Ali  te  nose  —  raztopil  bi  se  človek 
samé  radosti,  ko  jih  gleda,  in  nagledati  se  jih  ne  more.  Izpraševal 
sem  pri  posameznih  gručah,  odkod  so.  Bili  so  od  Napajedel,  Brec- 
lave,  Hodonina,  Kijova  in  Ogrskega  Ostroga.  Čital  sem  nekje,  da 
je  v  tej  narodni  noši  vsaka  baba  lepa,  in  skoraj  je  to  res.  Nekaj 
resnice  je  tudi  v  drugi  trditvi,  da  je  v  vsakem  slovanskem  národu 
dosti  tuje  neslovanske  krvi,  tatárske,  bizantinske  in  germánske,  samo 
Slovaki  so  čisti,  brez  tuje  primesi.  Gledal  sem  v  ta  pisani  národ 
in  na  duši  mi  je  bilo,  kakor  bi  imel  pred  sabo  lepo  Uprkovo  sliko. 
Nekaj  posebnosti  Hostina  naj  postavím  sem.  Pod  cerkvijo 
izvira  izpod  kapelice  močan  studenec,  katerega  bistra  voda  se  odteká 
po  umetnih  kamenitih  strugah  in  žlebih.  Čudodelno  moč  ima  stu- 
denec —  pravijo.  V  onih  žlebih  si  romarji  in  romarice  umivajo  obraz 
in  noge,  iz  studenca  pijejo.  V  bližini  imajo  prodajalci  razpoložene 
cele  skladanice  šteklenie,  v  katerih  romarji  nosijo  čudotvorno  vodo 
domov.  Zaradi  veliké  gneče  se  je  nisem  mogel  napiti.  Na  prostor 
kraj  cerkve  drže  široké  kamenité  stopnice,  katere  krasita  kipa  sv.  Cirila 
in  Metoda,  postavljena  v  spomin  prihoda  svetih  bratov  v  deželo. 
Na  stopnicah  je  sprejela  duhovščina  in  mnogo  národa  cesarja,  ki 
je  dne  1.  septembra  1897.  1.  prišel  na  Hostin.  Ta  sprejem  predstavlja 
v  živih  barvah  veliká  slika  v  obednici  hostinskega  hotela.  Takrat  je 
cesar  položil  tudi  temeljni  kameň  razglednemu  stolpu,  ki  stoji  ne- 
koliko više  od  cerkve  sredi  smrečja.  V  stolpu  hranijo  kozarec,  ki 
je  cesar  iz  njega  pil  čudotvorno  vodo,  daJje  v  posebnem  okviru  list 

papirja,  kamor  se  je  bil  podpísal  „František  Josef",  pero  in  tintnik, 
ki  ju  je  rabil  pri  podpisu. 

Cerkev  je  bila  párkrát  prezidana ;  sedaj  stoji  v  podobi  veličastne 
rotunde  z  lepo  kupolo.  Gotovo  je  tudi  bogata.  Veliki  oltár  ima  sliko 
Matere  božje,  ki  meče  ognjene  strele  na  tatarsko  vojsko  in  šatore, 
naslikane  v  njenem  podnožju.  V  cerkvi  je  bilo  mnogo  ljudi.  Stal 
sem  v  njej  ob  steni  in  poslušal  enostavno  petje  ljudstva:  „Marija 
vitézná,  dobrotivá,  oroduj  za  nas!  Marija!  Marija!"  Mnogo  sreče  in 
utehe  sem  slutil  v  srčni  pobožnosti  in  vernosti  teh  priprostih  ljudi. 
Gledal  sem  v  kupolo,  okoli  katere  se  vije  v  velikih  črkah  nápis: 
„Zdráva  vitézná  ochrano  Moravy,  zostaň  matkou  lidu  svému!"  In 
vedno  se  je  razlegalo  po  cerkvi :  Marija !  Marija !  Do  solz  me  je 
ganilo,  ko  sem  videl  toliko  revnih  ljudi,  katerim  je  v  izobilju  živeči 
svet  tako  malo  dal  —  glej  ono  čudodelno  vodo!  —  pa  jih  vábi  v 
cerkve,  da  tam  s  takšno  gorečnostjo  prosijo  božje  pomoci.  Naslonil 
sem  se  ob  steno,  a  one  gorke  solze,  ki  jih  je  sugerirala  melan- 
holična  pesem  brez  konca  in  izvila  ljudska  beda  in  se  jih  človeku 
ni  treba  sramovati,  so  mi  kapale  po  licih.    — 

Popoldne  sem  bil  zopet  v  dolini  in  vozil  sem  se  naprej  proti 
Frenštatu  pod  Radhoštom.  Slišal  sem,  da  je  pot  na  Radhošt  zlož- 
nejša  od  severne  stráni,  od  Frenštata,  nego  z  južne  stráni,  od  Rož- 
nova,  zato  sem  hotel  prenočiti  v  Frenštatu  v  gostilni  pri  Ježišku, 
ker  so  mi  jo  turisti  večkrat  hvalili.  S  postaje  Bránke  sem  že  videl 
Radhošt  z  belo  kapelico  na  vrhu.  Ves  je  bil  oblit  s  solnčnim  svitom, 
a  nad  njim  so  se  kopičili  vodeni  oblaki.  Rad  bi  bil  ostal  v  Valaškem 
Medrečju,  ker  zelo  me  je  mikalo  to  čedno  mesto  z  mnogimi  rdečimi 
strehami,  ležeče  v  precej  širokí  dolini  na  stočju  vsetinske  in  rožnovske 
Bečve.  Od  tega  stočja  ima  mesto  svoje  ime  Mezíŕíči,  po  slovenskí 
Medrečje  ali  Medvode.  Pa  mene  je  gnalo  naprej  k  Ježišku.  Vlak  je 
hitel  dalje  okrog  Radhošta  v  ozko,  temno  dolino,  koder  se  razteza 
po  obeh  straneh  notri  do  železniške  proge  mračno  smrečje.  Le  tu- 
intam  se  vidí  njivica,  vse  drugo  je  gozd  in  pašnik.  Tu  je  že  pravi 
hribovski  svet.  Počasi  se  pomiče  vlak  navkreber.  Kako  dobro  de  ta 
gozdni  vzduh  in  gorska  príroda!  Moj  sopotnik,  inteligenten  Čeh, 
káže  svoji  gospe  in  svojim  otrokom  z  roko  proti  severní  stráni ;  nekaj 
važnega  razlaga  rodbini  —  ime  Palacký  slišim.  Vlak  se  ustavi,  izpre- 
vodnik  kliče:  Hotzendorf  —  Hodslavice.  Gledal  sem,  da  bi  videl 
to  imenitno  vas,  ki  je  Čehom  rodila  Palackega,  pa  razen  skromnega 
postajališča  sredi  širokih  lesov  nisem  ničesar  videl.  Vas  stoji  v  kraju 
za  smrečjem  pol  ure  od  postaje.    Takšna  temná,   neljudna   krajina! 

V  tej  samoti  se  človek  vglobi  v  pretekle  stvari,  kako  se  je  rod  za 
rodom  boril  za  svoj  obstanek,  v  to,  kar  je  trpel  njegov  národ  od 
davnih  časov  pa  do  danes,  in  kako  se  v  zgodovinskem  razvoju  člo- 
veštva  išče  resnica,  katere  so  drugi  Ískali  v  cerkvi,  človeškem  dúhu 
in  naposled  v  prirodi.  Čudno  bi  bilo,  ko  bi  se  v  tem  samotnem, 
tihem  kraju,  na  znožju  slavljenega  Radhošta  ne  bil  rodil  še  noben 
globok  mislec. 

Onostran  Hodslavic  je  zagrmelo  in  ulil  se  je  gorak  dež.  Ko 
sem  se  zvečer  pripeljal  v  Frenštat,  sta  bili  dve  nebeški  mavrici  raz- 
prostrti  druga  poleg  druge  črez  ves  Radhošt,  kakor  bi  bila  príroda 
napela  ogromno,  v  ognju  žarečo  vzpenjačo  iz  Bečvanske  doline  na 
Kravarsko.  Žarko  je  zahajalo  solnce,  poleg  pa  je  padal  težak  dež, 
dasi  je  vremenski  závod  na  Dunaju  javljal  za  binkoštne  praznike 
stalno  in  jasno  vreme.  Mesto  nima  razen  pivovara,  tkalnice,  lepe 
občanske  škole  in  mestne  hiše  ničesar  posebnega.  Pan  Ježišek 
me  je  kaj  natančno  ogledal,  ko  sem  stopil  v  njegovo  hišo.  Menda 
me  ni  uvrstil  med  najboljše  ljudi,  ker  najboljše  sobe  mi  ni  dal. 
Razodel  mi  je,  da  bo  v  obednici  koncert.  Tega  sem  se  obveselil, 
ker  svetohostinske  lajne  so  tako  razburkale  glasovir  v  mojih  ušesih, 
da  bi  ga  bil  rad  zopet  uredil  s  kako  pošteno  godbo.  V  obednici  je 
sedelo  kakšnih  petnajst  gostov.  Pri  dveh  mizah  so  igrali  karte,  pri 
drugih  so  se  pogovarjali  in  čitali  časnike.  Tudi  jaz  sem  vzel  časnik 
v  roke,  da  bi  zvedel,  kaj  je  novega  na  Balkánu.  Želel  sem  si  článkov, 
ki  bi  z  besedo  globoke  žalosti  pisali  o  trpljenju  balkanskih  Slovanov, 
ki  bi  s  plamtečo  besedo  zbujali  naše  sočutje,  tako  da  bi  glas  o 
stiskah  Hrvatov  in  požrtvovalnih  bojih  na  macedonskih  planjavah 
tisočero  odmeval  v  naših  srcih  in  bi  nas  bodril  v  naših  naporih  za 
narodni  obstanek.  Pa  ničesar  podobnega  nisem  čital.  Časnik  obrav- 
nava  večinoma  naše  domače  malenkostne  boje,  veseleč  se  svoje 
imenitnosti,  a  za  balkánske  stvari  ima  le  krátke  notice,  suhoparno 
preložené  iz  nemških  čašníkov.  Nevoljen  sem  odložil  berilo.  Poslušal 
sem,  o  čem  govore  gosti :  pri  eni  mizi  so  imeli  pomenek  o  živinski 
kŕmi,  od  druge  sem  slišal  besedo  referát.  Nihče  ni  govoril  o  velikih 
stvareh,  ki  so  se  godile  na  jugu.  Beda  nam  —  sem  dejal  sam  v 
sebi  —  brat  nima  gorke  besede  za  sobrate  trpine  in  mučenike !  In 
vendar  bijejo  ti  boj,  ki  bi  nas  moral  zanimati  drugače,  nego  nas  je 
zanimal  zadnji  upor  Burov  proti  Angležem.  Pa  o  oni  vojski  smo 
mislili  in  govorili  však  dan,  však  večer  smo  ploskali  burski  himni, 
nervozno  smo  pričakovali  novic  iz  Afrike,  solzili  smo  se  za  tuje 
pleme,  ki  se  je  s  psalmi  v  ustih   in  z  evangelijem  v  roki  borilo  za 

svojo  neodvisnost,  vsi  smo  se  topili  v  sočutju,  čeprav  nam  je 
sicer  Afrika  —  Hekuba.  Naposled  se  je  usoda  osvetila  pobožnim 
Burom  in  nam  in  dočakali  smo  velikega  razočaranja.  A  sedaj  se  ves 
nebosklon  žari  od  balkanskih  ognjev,  igra  se  za  našo  bližnjo  bo- 
dočnost,  mi  pa  tega  ne  vidimo  in  nikdar  ne  ploskamo  jugoslovanskim 
himnam,  ker  nam  nemške  novine  niso  hotele  sugerirati  zanimanja 
in  sočutja  za  krvavi  boj  kristjanskih  sužnjev,  slovanské  so  pa  še 
kilave  in  nesamostalne  in  sugerirati  ne  umejo.  — 

Ker  se  godci  le  niso  hoteli  pojaviti,  sem  vprašal  Ježiška,  kaj 
bo  s  koncertom.  Pokazal  mi  je  s  pogledom,  ki  je  obetal  velikih 
stvari,  na  majhno,  neznatno  postavo,  ki  jexepela,  kakor  bi  dremala, 
poleg  harfe  za  menoj.  To  bo  ves  koncert?  sem  si  mislil.  Tako  za- 
spanega  človeka  še  nisem  videl.  Léno  je  čepel  na  stolu  in  léno  mu 
je  visela  roka  črez  naslanjalo,  kakor  bi  bila  mŕtva ;  z  drugo  je  nosil 
kosce  žemlje  v  ústa,  a  jedel  je  počasi,  kakor  bi  se  bil  že  naveličal. 
Njegovih  oči  nisem  videl,  ker  vedno  so  jih  zastirale  trepalnice.  Ko 
bi  sodil  njegovo  dušo  po  vnanjosti,  bila  bi  sodba  práv  neugodna, 
ker  ves  pohabljen  se  mi  je  zdel  in  veliká  grba  na  hrbtu  ga  je  kazila. 
Ura  je  bila  že  devet,  ko  je  prijel  v  strune  in  začel  brenkati.  Precej 
pri  prvih  udarcih  se  je  pokazal  mojstra.  Blažení  zvoki  so  se  mu 
ulili  izpod  dolgih,  belih  in  finih  prstov  in  razen  kvartopircev  so  se 
vsi  gosti  vzravnali,  dvignili  glave  in  poslušali.  Poznalo  se  je  na 
nekaterih  prehodih,  da  je  harfenist  samouk;  ali  njegova  umetnost  je 
šla  k  srcu.  Miže  je  igral  in  tiho  je  pritrkoval  z  nogo.  Ko  je  jenjal, 
je  tako  zaspano  pogledal  okrog,  s  tako  trudnimi  očmi,  da  je  bilo 
človeka  strah.  Skrit  za  njim  je  sedel  na  nizkem  stolcu  bied  in  kuštrav 
deček,  ki  je  hodil  s  krožnikom  pobirat  darov  po  sobi.  Vstopilo  je 
nekaj  dam.  Oni  gospodje,  ki  so  poprej  govorili  o  referatih,  so  jim 
skočili  k  durim  naproti.  Dáme  so  bile  v  domači  obleki,  na  videz  so 
prišle  samo  svoje  môže  spravljat  dómov,  pa  po  kratkem  obotav- 
ljanju  so  prisedle  k  referatarskemu  omizju,  kjer  se  je  precej  pričela 
babilonska  mešanica  nemških  in  čeških  fráz.  Harfenist  je  z  vedno 
enako  virtuoznostjo  ubiral  strune  in  brenkal.  Tudi  zapel  je  k  harfi, 
pa  samo  dve  pesmi.  Prvé  si  nisem  zapomnil,  druga  je  stará  in  med 
drugim  pravi: 

Dejž  nám  svobodu,  slovanskému  národu, 
Némcňm  ale  nebudeme  nikdy  v  porobu. 

Po  petju  se  je  kázal  še  bolj  trudnega;  privoščil  si  je  kratek 
odmor  in  vrček  piva.  Neprestano  sem  ga  gledal.  Diven  narodni 
umetnik !  Takšen  neznaten  človeček,  pa  ume  tako  globoko  poseči  v 

svojo  dušo!  In  trga  nam  to  svojo  dobro  dušo  na  kosce  in  podaja 
nam  jo,  da  se  ž  njo  pobavimo  in  poživimo.  Podaja  nam  jo  po- 
žrtvovalno  in  krvaveč  in  mi  hvaležno  in  s  sočutjem  sprejemamo 
njegovo  darilo.  Pri  petju  so  tudi  kvartopirci  dvignili  glave  in  neka 
koketná  dáma  je  pevca  po  končani  pesmi  nagradila  z  nemškim  pri- 
znalnim  vzklikom.  V  navdušenosti  pa  nihče  ni  prekosil  pána  Ježiška, 
ki  je  včasi  kakor  prikovan  postal  pred  harfenistom  ter  poslušal. 
Obraz  mu  je  postal  nekako  dolg  in  prišpiljen,  tako  se  je  zamaknil 
in  zagledal  v  pevca.  Vsa  njegova  duša  mu  je  zlezla  na  lice,  ki  je 
gorelo  notranje  vročine  in  naslade,  tako  ga  je  navdal  za  hip  neki 
nepopisen  umetniški  čut.  Videl  sem  ga,  kako  se  je  priplazil  k 
harfenistu,  položil  svoj  dar  na  krožnik  ter  nekaj  poprosil,  na  kar  se 
je  še  enkrat  ulila  pesem:  Dejž  nám  svobodu  .  .  .  Dobro,  Ježišek! 
Ti  ves  poskrbeti  za  telesno  in  dusno  krepilo  in  boljšega  krčmarja 
si  ob  znožju  starodavnega  Radehosta  misliti  ne  morem.  Ti  s  polno 
mero  zaslúžiš  hvalo,  ki  te  ž  njo  obsipajo  oni,  ki  se  gredoč  na  Rad- 
hošt  ustavijo  pod  tvojo  streho.  Nebeško  zadovoljen  sem  bil  s  tem 
večerom  in  rekel  sem  si,  da  tako  čistega  veselja  že  dolgo  nisem 
užil.  Pozno  sem  šel  spat;  pa  na  počitek  še  ni  bilo  misliti,  ker  tre- 
petala  je  v  meni  razburjenost  od  užite  radosti.  Odprl  sem  okno. 
Višnjevkasti  oblaki  so  v  dolgih  cunjah  ležali  na  nebosklonu;  med 
njimi  je  poredkoma  gledala  zvezda  na  zemljo.  Mehha  in  topia  maj- 
nikova  noč  ni  obetala  stalnega  vremena.  (Konec  prih.) 


Amor. 

omlad  cvetno 
odpodi  nam  čas; 
rožam  liste 
zvije  mraz ; 
deklicam  na  licih 
gine  kras, 
in  mladost  beži 
od  nas  — 
samo  Amor  nima 
sivih  —  las. 

Fran  Valenčič. 

Na  pragu. 

Spísal  Ivan  Cankar. 

IV. 

okrižala  se  je,  zato  ker  se  je  pričelo  novo  življenje. 

Zjutraj  je  pospravila  in  pomila;  trudna  je  bila, 
meglilo  se  ji  je  pred  očmi.  Sedla  bi,  naslonila  glavo 
ob  zid  in  bi  nič  ne  mislila.  Lica  so  bila  bieda  in  upadla, 
oči  so  bile  temno  obrobljene.  Hodila  je  mukoma  in 
težka  glava  ji  je  klonila. 

Strie  je  sedel  za  mizo  ob  oknu  in  je  pušil  iz  krátke  pipe.  Ni 
se  ozrl  nanjo  in  z  ženo  je  govoril  prijazno,  kakor  da  ni  bilo  noci. 
Mici  je  prišla  iz  cerkve,  debel  molitvenik  v  roki,  svetinjico  na  prsih. 

„Kako  ti  je  všeč  pri  nas,  Metka?" 

Nasmehnila  se  je  sladko  in  je  šla  v  svojo  izbo. 

Metki  ni  bil  prijeten  tisti  sladki  nasmeh  in  tudi  ni  marala  tistih 
mežikajočih  oči,  ki  so  gledale  preživo  iz  mirnega,  starikavega  obraza. 

„To  ni  človek  —  nekje  drugje  je  človek  ..." 

In  zaželela  si  je,  da  bi  pogledala  nekoč  v  izbo,  v  tisto  belo 
svetišče,  kamor  še  ni  stopila  nepoklicana  noga.  Nekaj  čudnega, 
skoro  hudobnega  se  je  vzbudilo  v  njenem  srcu. 

„Pôjdem  kdaj,  tiho  se  priplazim  —  pa  bom  videla,  kje  je  tisti 
človek,  ki  se  je  bil  tako  oprezno  skril  za  svetinjico  in  za  debeli 
črni  molitvenik  ..." 

Sedela  je  na  skrinji  in  polagoma  ji  je  klonila  glava,  naslonila 
se  je  ob  zid,  roke  so  ji  ležale  trudne  na   kolenih. 

„Kaj  si  bolna?"  je  vprašala  teta  malomarno  in  se  je  ozrla  nanjo. 

Metka  se  je  prestrašila  in  je  zardela  v  senca. 

„Morda  je  spoznala,  videla  mi  je  morda  v  očeh  ..." 

Vzravnala  se  je  hitro  in  je  vstala. 

„Nisem  bolna!" 

Teta  se  je  nasmehnila  s  tistim   tihim,   neprijaznim  nasmehom. 

„Kakšna   pa  si  v  obraz,    okoli  oči?    Kaj  nisi  spala  po  noci?" 

Gledala  ji  je  naravnost  v  oči  z  mrzlim  in  hudobnim  pogledom. 

„Resnično  je  spoznala  vse,   vse  je  videla!" 

Zato  ker  niso  bile  samo  sanje.  Vsaka  beseda,  izgovorjena  v 
tisti  strašní,  nemirni  noci,  je  bila  resnična.  In  resnična  je  bila  tudi 
tista  veliká  bolečina,  ki  ji  je  ležala  na  vsem  telesu  kakor  težek  oklop. 

„Če  je  tako,  pa  pojdi  v  cerkev  in  moli!" 

Ozrl  se  je  zdaj  tudi  strie  in  tudi  njegove  oči  so  se  smehljale 
prešerno.  Metki  se  je  celo  zdelo,  da  se  mu  nalahko  ziblje  debeli 
podbradek. 

„Vsi  vedo !  Tudi  Mici  je  vedela,  ko  je  prišla  in  je  pomežikala 
z  očmi!" 

Sram  jo  je  bilo;  šla  je  preko  sobe  s  povešeno  glavo,  pre- 
oblekla  se  je  urno  in  se  je  napravila  v  cerkev. 

Na  ulici  je  sijalo  veselo  jutranje  solnce  in  Metki  se  je  zable- 
ščalo;  tako  močna  in  žarka  je  bila  svetloba,  da  je  stopila  Metka  v 
vežo  nazaj  ter  se  oprla  z  roko  ob  zid.  Noge  so  se  ji  šibile  in  vrtelo 
se  ji  je  pred  očmi. 

Glej,  to  je  mesto,  to  je  božji  tempelj ! 

Neprestano  so  hodili  ljudje  mimo,  na  to  strán  in  na  ono, 
kakor  da  bi  bila  šele  pravkar  maša  minila.  Hodili  so  hitro,  tako  da 
Metka  ni  mogla  razločevati  obrazov.  Nekateri  so  bili  gosposko 
oblečení;  ženské  so  imele  klobuke  na  glavi  in  so  si  privzdigovale 
krila  do  gležnjev;  šumele  so  mimo  kakor  v  sami  židi;  pa  so  prišli 
mimo  tudi  kmetje  in  so  bili  ob  tlak  s  podkovanimi  črevlji,  prišle 
so  kmetice  in  so  se  razgovarjale  kriče.  Tako  je  šumelo  neprestano 
kakor  večná  procesija;  poleglo  se  je  za  hip  in  je  spet  zabučalo  z 
dvojno  silo.  Hodili  so  mimo,  na  to  strán  in  na  ono  in  nihče  se 
ni  ozrl  nanjo.  Ni  se  ozrl  nanjo,  zato  ker  je  bila  tujka  med  tistimi 
veselimi  in  glasnimi  ljudmi,  ki  so  hodili  mimo.  Prišla  je  bila  iz 
daljnih,  žalostnih  krajev,  še  vse  blatni  so  bili  njeni  črevlji,  vsa  uma- 
zaná in  zakrpana  je  bila  njena  obleka.  In  tudi  na  njenem  obrazu 
se  je  poznalo,  da  je  prišla  iz  žalostnih  krajev,  ves  bied  je  bil  in  resen. 

„Ali  če  bi  kar  stopila,  kar  naravnost  mednje?" 

Stopila  je  z  napol  mežečimi  očmi,  roke  ob  životu,  plašna  in 
neokretna.  Pljusknili  so  valovi  od  leve,  od  desne,  sprejeli  so  jo 
blagohotno  na  veliká  svoja  ramena,  otroško  in  nerodno,  kakor  je 
pač  bila. 

„Kje  je  cerkev?  Da  bi  me  nešlo  do  cerkve,  da  bi  me  dolgo 
nosilo!" 

Zakaj  prijeten  je  bil  ta  nerazločni  šum,  kakor  gorka  kopel. 
Zadela  se  je  včasi  s  komolcem,  ozrl  se  je  kdo  nanjo  in  se  je  na- 
smehnil.  Pa  naj  se  je  nasmehnil  v  božjem  imenu!  Metka  ni  čutila 
ničesar,  kakor  skozi  svetlo  meglo  je  videla  obraze,  ki  so  prihajali 
mimo  .  .  .  Tako  prijetno  se  je  voziti  na  lahkem  vozu  po  neznani 
pokrajini !  Kakor  po  mehkem  žametu  stopajo  belci,  nalahko  se  ziblje 

voz  in  sanje  prihajajo  od  jasnega  neba,  plavajo  doli,  z  velíkimi 
belimi  perotmi  zamahujejo,  topel  dih  diha  v  lica.  In  telo  je  tako 
prijetno  trudno,  tako  lepo  je  leglo  na  mehko  blazino,  napol  so  za- 
mežale  trudne  oči  .  .  . 

„Hej,  hej!  Vzdrami  se!" 

Zasmehljal  se  je  fánt  in  ji  je  pogledal   prešerno  v  obraz  .  .  . 

Glej,  kako  čudná  pokrajina  je  to!  Hiša  ob  hiši,  vse  visoke, 
okna  so  veliká  in  svetla.  In  vozoži,  vozoví  drdrajo  drug  za  drugim, 
neprestano,  kakor  gosposka  poroka.  Vsa  ulica  je  polna  ljudi  in  no- 
benega  znanca  ni  med  njimi,  nobenega  soseda.  To  je  pač  čisto 
tuj  kraj ! 

V  cerkev  bi  šla,  napotila  se  je  v  cerkev;  samé  cerkve  vse 
naokoli!  Tu  so  visoka  okna,  celo  stolp,  majhen  prijazen  stolp  je 
na  oglu  —  kam  bi  se  okrenil  človek? 

Pa  je  zazvonilo,  čuj,  Metka,  zazvonilo  je!  Zamolklo  in  neraz- 
ločno,  kakor  tam  od  daleč,  preko  hribov  in  preko  gozda,  od  Svetega 
Lenarta.  Razveselila  se  je  Metka  v  svojem  srcu  in  se  je  napotila, 
naravnost  po  tisti  česti,  koder  so  jo  vodili  prijazni  zvonovi. 

Tam  pa  se  je  vzdignil  veličasten  tempelj ;  visoko  je  kraljevala 
Mati  božja  vsa  v  zlatu,  in  zlati  žarki  so  lili  po  svetu  od  njenega 
obraza,  od  njenih  rok,  od  njenega  zlatega  plašča.  Pozdravljena  od 
ponižnega   srca,  tebi  prisrčno  vdanega! 

Še  niže  je  klonila  Metki  glava,  trepetaje  je  stopala  po  visokih 
kamenitih  stopnicah.  Ali  zgodilo  se  je,  da  je  bil  hudobni  duh  pre- 
šerne  volje  in  da  ji  je  práv  v  tistem  trenotku  potrkal  na  ramo. 

„Ozri  se,  Metka  i" 

Ozrla  se  je  —  tam  doli  je  bilo  mesto,  tam  je  sijalo  solnce  . . . 
O  človek,  da  bi  bil  žarek  tistega  solnca,  zvok  tiste  pesmi !  .  .  . 
Kaj  ne  bi  preko  praga,  ne  doli  po  stopnicah? 

Omahnila  je,  zavalovalo  je  pred  njo,  zazibalo  se  je. 

„Hej,  hej,  čigava  si?" 

Izpregledale  so  oči,  nekdo  jo  je  bil  prijel  za  roko  in  nasmehil 
se  je  pred  njo  naguban  blagohoten  obraz  starké. 

„Bog  vam  povrni!"  se  je  zahvalila  Metka  in  je  stopila  v  cerkev. 

V  tistem  trenotku  se  je  osvestilo  srce,  zavedelo  se  je  greha  in 
dolžnosti.  Zato  je  povesila  glavo  in  se  je  bližala  oltarju  s  ponižno 
dušo,  težko  obloženo. 

Cerkev  je  bila  mračna  in  tiha.  Okna  so  bila  temno  poslikana 
in  umazaná,  tudi  strop  je  bil  teman,  komaj  se  je  razločeval  rdeči 
plašč  Kristusov,  ki  je  sedel  na  prestolu  in  sodil.   Stranski  oltarji  so 

bili  v  mraku,  le  tuintam  je  gorela  samotná  sveča.  Cerkovnik  je  hodil 
pred  velikim  oltarjem  in  je  ugašal  lúči,  kakor  nemirna,  z  grehi 
obremenjena  duša  je  trepetala  večná  luč  in  osamljen  žarek  je  blodil 
po  zlatem  tabernaklju. 

Metka  je  šla  med  klopmi,  kjer  so  dremale  ženské  nad  moli- 
tveniki,  in  je  zavila  na  levo,  k  oltarju  Žalostne  Matere  božje. 

Ves  teman  je  bil  oltár,  komaj  se  je  razločil  beli  prt.  Nad  ol- 
tarjem je  bila  slika  in  oči,  ki  niso  razločile  belega  prta,  so  razlo- 
čevale  obraz  in  temni  plašč  in  vseh  sedmero  mečev,  ki  so  bili 
prodrli  ubogo  Materino  srce.  Metka  je  pokleknila  na  kameň  in  je 
sklenila  roke. 

Poleg  nje  je  klečala  starká  in  se  je  priklanjala  globoko  ter  si 
trkala  na  prsi. 

„Odpusti  !  Odpusti!" 

Obraz  starké  je  bil  oduren,  rumeň  in  naguban,  oči  so  bile  udrte. 

„Glej,  noče  se  ozreti,  naravnost  gleda!"  je  pomislila  Metka  in 
veselá  je  bila.  Klečala  je,  glavo  sklonjeno,  roke  na  prsih  in  je  ča- 
kala. Tudi  Mati  božja  sama  je  čakala,  da  bi  se  poslovila  nadležna 
starká.  Miren  je  bil  njen  bledi,  resni  obraz,  ali  včasi  so  se  nalahko 
stresle  trepalnice,  so  se  zgenile  lepe  ustnice. 

Vstala  je  starká  in  je  šla  brez  milosti. 

Tedaj  se  je  priklonila  Metka  skoro  do  kameňa  in  je  vzdignila 
sklenjene  roke. 

„Tako  velik  je  moj  greh,  odpusti!  Od  srca  te  prosim!" 

Kakšna  pa  je  bila  ta  molitev?  Moli,  Metka,  po  pravilih ! 

Obšel  jo  je  nemir,  glava  se  je  malo  vzdignila,  roke  so  padale. 

„Češčena  si,  Marija,  milosti  polna  .  .  ." 

Ustnice  so  se  premikale,  Mati  božja  ni  slišala  ničesar. 

Nekdo  ji  je  dihnil  v  tilnik,   potrkal  jo  je  na  ramo. 

„Kakšen  pa  je  tvoj  greh,  Metka  ?" 

Zdrznila  se  je  Metka  sama. 

„Kakšen  je  moj  greh?" 

Vprašala  je  očitajoče  in  se  je  ozrla  na  oltár.  Ozrla  se  je  in 
se  je  nasmehnila  od  sreče,  zakaj  smehljal  se  je  tudi  obraz  Matere 
božje.  Bil  je  podoben  tistemu  obrazu,  kakor  ga  je  videla  na  mrtva- 
škem  odrú.  Ves  bied  je  bil  in  neskončna  bolečina  je  bila  na  njem, 
in  vendar  se  je  smehljal. 

„Odpusti!"  je  prosila  Metka;  oči  so  bile  solzne,  ali  smehljale 
so  se  ustnice.  Zato  so  se  smehljale,  ker  je  bilo  srce  mirno  in  je 
vedelo,  da  je  že  zadobilo  oproščenje. 

Visoko  se  je  že  vzdignila  glava,  roke  so  se  razklenile  in  so 
se  iztegnile  naproti  v  vesel  in  ponižen  pozdrav. 

„Pridi  k  meni,  Metka,  ker  je  tako  žalostno  tvoje  srce!" 

Polagoma  in  trudoma  se  je  vzdignila  Metka,  čudno  okorne  so 
bile  noge  in  opotekala  se  je,  skoro  bi  bila  padla,  ko  je  stopila  za 
kamenito  stopnico  više  proti  oltarju.  Roke  so  omahovale,  ko  so  se 
iztegale  naproti,  in  tudi  glava  je  bila  težka,  kakor  da  bi  nosila  veliko 
svinčeno  krono. 

Mati  božja  pa  se  je  usmilila,  ni  hotela,  da  bi  omahovala  Metka 
po  nevarnem  gladkem  kameňu,  na  katerem  po  nerodnosti  cerkov- 
nikovi  ni  bilo  preproge.  Nasmehnila  se  je  milostno  in  je  stopila  z 
oltarja.  Zagibalo  se  je  sedmero  mečev,  zasadili  so  se  globlje  v 
ubogo  Materino  srce  in  iz  srca  je  pritekla  kri.  Kapala  je  v  velikih 
kapljah  na  temnomodri  plašč,  celo  na  beli  prt  je  kanila  kaplja  in 
drobná  rdeča  kapljica  tudi  Metki  na  roko.  Nasmehnil  se  je  bledi 
obraz  in  se  je  sklonil  nizko  k  njej,  skoro  jo  je  vso  ogrnil  temni 
plašč  in  začutila  je  na  licu  mrzlo  jeklo  mečeve  ročnice. 

„Nisem  vredna,  o  sveta  Mati  ..." 

Glas  je  ugasnil,  ugasnile   so  tudi  oči   in  telo  je  omahnilo  .  .  . 

Trda  roka  jo  je  prijela  za  ramo. 

„Vstani!" 

Bil  je  tuj  obraz,  dolgočasen  in  neprijazen.  Metka  je  vstala  in 
je  strmela  v  dolgočasni  in  neprijazni  obraz,  4ri  se  je  bil  prikázal  na 
tem  svetem  kraju,  ko  ga  ni  klicala  in  ko  ga  še  poznala  ni. 

„Bolno  je  dekle!" 

Glej,  še  nekdo  drugi  je  stal  zadaj,  práv  tako  dolgočasen  in 
nepoklican. 

„Kaj  delate  na  tem  svetem  kraju?"  je  vprašala  Metka,  toda  njen 
glas  je  bil  tako  tih  in  nerazločen,  da  ga  je  čula  komaj  sama. 

Ozrla  se  je  proti  oltarju  in  oltár  je  bil  teman;  miren  in  resen 
je  bil  Materin  obraz,  nič  se  niso  smehljale  ustnice,  oči  so  gledale 
tiho  in  tuje,  Bog  vedi  kam  .  .  . 

„Sanje!"  je  pomislila  Metka. 

„Sanje!"  je  izpregovorila  naglas  in  je  vztrepetala  v  velikem 
strahu. 

„Kaj  pa  se  ti  je  sanjalo,  dekle?  Pojdi  domov!  Kje  stanuješ?" 

Ozirala  se  je  z  začudenim  in  nemirnim  pogledom  in  ni  po- 
znala nikogar.  Ni  jim  odgovorila;  napotila  se  je  s  trudnimi  koraki 
proti  durim.  Nekdo  je  stopal  za  njo  in  neprijetno  ji  je  bilo. 

„Zasleduje  me  ;  Bog  vedi  kdo  je  in  kakšen  je  njegov  namen!" 

Na  pragu  je  postala ;  mesto  se  je  bleščalo  pod  njo  v  žareči 
svetlobi;  stopisani  stoglasni  šum  ji  je  bušil  v  obraz,  tako  da  se  je 
umeknila  za  korak. 

„Ti  si  bolno,  dekle!  Daj,  da  te  spremim !  Povej,  kje  stanuješ?" 

Skoro  osorno  mu  je  iztrgala  roko,  ni  ga  pogledala,  ali  vedela 
je,  da  je  njegov  obraz  bradat  in  neprijazen. 

Gledala  je  v  tla  in  je  stopala  počasi  in  varno  po  strmih  stop- 
nicah.  Slišala  je  korake,  ki  so  stopali  tik  za  njo  práv  tako  varno 
in  oprezno. 

Par  ljudi  se  je  ozrlo  vanjo,  ko  se  je  pokrižala  pod  stopnicami, 
predno  je  nastopila  pot  proti  domu.  Ruta  ji  je  bila  zdrknila  z  glave 
na  ramo,  lasje  so  se  bili  nekoliko  razpletli,  obraz  je  bil  bied,  bolan 
in  oči  so  gledale  kakor  v  sanjah ;  široko  so  bile  odprte  in  so  sijale 
v  lepi  lúči. 

Šla  je  Metka  križem  po  ulicah,  velik  základ  je  nosila  v  srcu. 
Rada  bi  bila  doma,  v  temi,  da  bi  zamežala  in  sanjala,  zakaj  na 
ulici  ni  bila  sama;  neprestano  je  hodil  nekdo  za  njo,  kamor  se  je 
okrenila,  in  zdelo  se  ji  je,  kakor  da  jo  drži  za  roko.  Dasi  so  bile 
noge  nerodne  in  trudne,  je  pospešila  korake;  toda  pospešil  jih  je 
tudi  on. 

Nenadoma  je  postala  ob  široki  veži,  vse  se  ji  je  čudno  zazibalo 
in  zasvetilo  pred  očmi. 

Tam  med  ljudmi,  visok  in  lep,  je  stopal  on,  ki  ga  je  poznala 
od  nekdaj  in  ki  ga  je  ljubila  v  svojem  srcu.  Tudi  on  jo  je  bil 
ugledal,  okrenil  se  je  in  je  šel  preko  ulice  naravnost  proti  njej.  Svetel 
in  prijazen  je  bil  njegov  obraz,  oči  so  sijale  milostno.  Ko  je  stal 
pred  njo,  se  je  nasmehnil  in  jo  je  pogladil  po  laseh. 

Oprla  se  je  ob  zid,  da  bi  ne  padla,  toda  noge  so  bile  kakor 
od  testa. 

„Saj  sem  vedel,  da  je  bolna!" 

Čutila  je,  da  jo  je  prijel  nekdo  okoli  vratu  in  pod  koleni  ter 
jo  vzdignil  v  naročje. 

V  tistem  trenotku  je  stopila  Mici  skozi  duri,  odprla  je  ústa  od 
stranu  in  začudenja  in  se  niti  pokrižati  ni  mogla. 

(Dalje  prih.) 

ulturna  zgodovina  ima  nalogo,  opisavati  prirodni  razvitek 
društvenega  ali  socijalnega  življenja,  kakor  se  nam 
javlja  v  gmotnem  ali  materijalnem,  posebno  pa  še  v  du- 
ševnem  ali  moralnem  oziru.  V  starejših  časih  se  je 
negovala  samo  državna  zgodovina,  ki  je  naglašala  v 
preveliki  meri  vplivnost  poedinih  oseb  na  usodo  ná- 
rodov in  celo  na  intímne  razmere  v  življenju  národa.  Ternu  se  ni 
čuditi.  V  starih  časih  so  tako  poedine  imenitne  osebe,  vladarji  in 
vojskovodje,  samé  popisavale  svoja  dela  ter  so  najsilneje  vplivale  na 
zgodopisce,  ki  so  v  njih  zmislu,  po  njih  naročilu  in  pod  njih  nad- 
zorstvom  opisavali  dogodke  tako,  da  se  je  posebno  kázala  osebnost 
teh  imenitnikov,  dočim  je  množica  národa  igrala  vlogo  nesamostojne 
mase  brez  lastne  volje  in  lastnega  značaja  in  je  namesto  nje  mi- 
slila  in  delala  le  vláda.  Narodi,  ki  so  na  zelo  nizki  stopnji  kultúre, 
so  sicer  res  igrača  v  rokah  duševno  daleč  nadkriljujočega  jih  mo- 
gotca;  ali  to  velja  samo  za  dobo  najnižjega  kulturnega  stanja. 
Kadar  pa  se  začenjajo  narodi  sami  kretati  in  kadar  začenjajo  na- 
rodi sami  upravljati  s  svojo  usodo,  tedaj  se  káže  jasno,  da  so 
tudi  oni  mogotci  in  vladarji,  ki  igrajo  vodilno  vlogo,  le  otroci  svoje 
dobe  in  da  so  njih  dela  bila  mogoča  samo  kot  posledica  prirodne 
evolucije.  Kdor  hoče  torej  poznati  pravé  vzroke  zgodovinskih  do- 
godkov,  ta  ne  sme  uvaževati  samo  onih  pisanih  ali  umetniških  spo- 
menikov,  ki  so  spojení  z  izvestnimi  osebnimi  interesi,  nego  se  mora 
vglobiti  v  celokupno  socijalno  življenje,  način  stanovanja,  hranjenja, 
v  običaje  in  navade,  právne  názore,  vero  in  praznoverje  itd.  Le  tako 
najdemo  ključ,  ki  nam  otvori  hrám  pravega  spoznanja,  v  katerem 
izvemo,  kaj  je  bilo  vzrok  zgodovinskih  dogodkov.  To  nalogo  vrši 
kultúrna  zgodovina,  ki  se  nanáša  ali  na  zgodovino  vsega  človeškega 
razvitka  od  najstarejših  dob,  ali  pa  na  kultúrne  razmere  poedinih 
národov,  stanov  daljše  ali  krajše  določene  dobe.  Nas  bodo  zanimali 
samo  rezultati  one  kultúrne  zgodovine,  ki  proučava  razvoj  prvotne 
kultúre,  kakor  je  ohranjena  v  pismenih  in  umetnih  spomenikih  sta- 
rodavnosti  in  kakor  jo  vidimo  še  dandanes  pri  narodih  najnižje 
kultúre,  pri  necivilizovanih  divjakih  in  poludivjakih. 

Človek  v  prvotnem   stanu   se  je  zelo   razlikoval  od  sedanjega 
človeka.  Kar  je  človek  danes,  to  je  postal  večinoma  le  po  ogromnem 

svojem  delu.  Ako  primerjamo  človeka  z  živaljo,  se  skoro  prepri- 
čamo,  da  so  njegove  telesne  moci  mnogo  slabše  in  skromnejše; 
zato  pa  so  sposobnosti  človeka  mnogo  prožnejše,  to  se  pravi,  človek 
je  bil  mnogo  sposobnejši,  boriti  se  proti  sovražnim  vplivom  prirode. 
Nobena  žival,  ki  je  vzrasla  pod  vročim  nebom,  ni  mogla  preživeti 
ledene  dobe,  nego  je  poginila;  enako  se  pa  tudi  nobena  žival  se- 
vernih  krajev  ni  mogla  prilagoditi  toplejšemu  podnebju,  nego  ena 
in  druga  je  podlegla  promeni  in  izumrla;  človek  pa  se  je  prilagodil 
vsakemu  podnebju  in  pripadniki  njegove  vrste  žive  v  najbolj  vročih, 
pa  tudi  v  najmrzlejših  pokrajinah  zemlje;  fosilnega  človeka  pa,  t.  j. 
človeka  iz  kake  prejšnje  dobe  zemeljskega  življenja,  niso  še  nikjer 
zasledili.  Ta  prožnost  človeških  sposobnosti  ga  je  delala  sposob- 
nega,  da  se  je  vzpenjal  vedno  više ;  ker  se  je  vežbal  z  vedno  te- 
žavnejšimi  nalogami,  ojačal  se  mu  je  um  in  z  umstvenim  náporom 
je  premagal  vse  sovraštvo  prirodnih  sil,  s  katerimi  v  boju  je  pro- 
padlo  toliko  živali. 

Pôvod  človeškemu  delu  je  bila  skrb  za  življenje.  Mi  si  ne 
smemo  misliti,  da  je  človek  popreje  pomišljal,  kak  namen  da  ima 
njegovo  delo.  Predno  so  bile  njegove  duševne  sile  tako  jaké,  da 
bi  bil  mogel  proračunati  uspeh  in  posledice  svojega  delovanja,  je 
instinktivno  delal,  ker  ga  je  v  to  silila  skrb  za  življenje.  Príroda 
sama  je  priredila  skrb  za  življenske  potrebe  kot  ono  gibalo,  ki 
dela  vez  med  materjo  in  detetom;  skrb  za  življenske  potrebe  je 
naučila  človeka  pridelavati  in  pripravljati  hrano,  izdelavati  orodje  in 
orožje,  braniti  se  proti  nepogodnostim  prirodnim  z  obleko  in  sta- 
novanjem.  Istá  skrb  za  življenje  je  človeka  privedla  do  socijalne  ali 
društvene  organizacije,  istá  ga  je  naučila  uporabljati  občilo  jezika. 
Skrb  za  življenje  ga  je  dovedla  do  ustanovitve  in  do  pojma  posesti, 
miru,  pravice.  Istá  skrb  za  življenje  pa  ga  je  tudi  učila  premišljati 
o  vzrokih  prirodnih  prikazni  ter  si  ustvarjati  pojme  o  prekonaravnih 
bitjih  ter  ustanavljati  verske  obrede.  Kdorkoli  je  vŕšil  tako  delo,  je 
bistril  svoj  um,  in  ta  um  je  podedoval  njegov  potomec  ter  ga  z 
novim  náporom  jačil  in  ostril. 

Tako  se  je  razvila  gmotna  kultúra,  ki  se  začenja  s  skrbjo 
za  vsakdanji  kruh;  tako  se  je  pa  razvila  tndi  socijalna  organ i- 
zacija,  ki  je  utrdila  in  oplemenila  odnošaje  ljudi  med  seboj.  Tako 
je  slednjič  se  razvila  čisto  duševná  kultúra,  ki  se  izraža  v  jeziku, 
veri  in  mitologiji. 

Mi  se  hočemo  pečati  z  razvitkom  društvenih  oblik.  Vse  dru- 
štvene oblike,   od  najnižje    do  najvišje,  od  društva  matere  in  otrok 

do  organizacije  mogočnih  dŕžav  so  utemeljene  na  organizaciji 
družine.  Res  je,  da  se  državne  organizacije  razlikujejo  ter  dele  v 
dve  skupini,  kakor  so  v  bližji  ali  daljnejši  zvezi  z  organizacijo  družine. 
K  prvi  skupini  pripadajo  azijatske  dŕžave,  Japonska,  Kitajska,  v 
Evropi  se  lahko  njim  prišteva  celo  ruská  carevina.  Te  dŕžave  so 
nekaka  neizmerno  narasla  družina  v  prvotnem  zmislu  besede  ter  bi 
se  dale  primerjati  prvotni  stanici,  ki  je  nabreknila  do  neizmerne  ve- 
ličine. Druga  vrsta  državnih  organizacij  pa  so  moderne  dŕžave 
zapadnoevropske  in  še  posebno  severnoameričanske,  ki  so  podobne 
skupini  normalnih  stanic.  Ali  tudi  te  dŕžave  so  se  osnovale  po 
primeru  družine,  kar  se  tiče  skupne  oblasti  teh  združenih  državnih 
organizacij. 

Prvotná  društvena  organizacija  je  torej  „družina".  Ali  tudi  ta 
družina,  kakor  dandanes  razumevamo  družino,  ima  bogato  zgodovino 
in  naša  zadača  je  preiskovati,  kaj  je  bil  prvi  temelj  družine.  Ni 
dvojbe,  da  je  bil  pôvod  najstarejši  uredbi  družinski  inštinktívni 
nagon,  ki  je  posledica  animalske  (t.  j.  živalske)  prírode  človekove. 
Središče  te  organizacije  je  bila  mati.  V  oni  prvotni  dobi  razmerje 
moža  do  žene  ni  bilo  tako  stalno,  kakor  se  je  pozneje  razvilo.  To 
razmerje  je  bilo  le  mimogredno,  kakor  to  lahko  še  dandanes  opa- 
zujemo  v  živalskem  svetu.  Pač  pa  je  bilo  razmerje  matere  do  otroka 
že  po  prirodi  stalno.  Dvomiti  ne  moremo,  da  se  je  z  rastočo 
kulturo  prisrčnost  tega  razmerja  povečala,  ali  stalnost  tega  razmerja 
je  očividná  tudi  že  za  dobe  brezkulturnosti,  kakor  to  opažamo  zopet 
v  živalskem  svetu.  — 

Da  se  je  mogel  človeški  rod  tako  razširiti  po  vsem  svetu,  se 
ima  zahvaliti  svoji  sposobnosti,  s  katero  se  prilagoduje  vsaki,  rastlinski 
in  živalski  hrani,  tako  da  se  zadovoljuje  ali  z  eno  ali  z  drugo,  ali 
pa  da  spája  obe.  Moti  se,  kdor  misii,  da  je  bila  prvotná  hrana 
človeška  „mleko".  Seveda  bi  bilo  najenostavnejše,  ako  bi  se  bili 
ljudje  po  hrani  z  materinskim  mlekorn  hranili  z  mlekom  domačih 
živali.  Ali  domačih  živali  tedaj  ni  bilo  in  še  celo  dolgo  čaša  potem, 
ko  so  bile  živali  udomačene,  niso  znali  ljudje  mlesti  in  mleka  sprav- 
ljati.  Pa  tudi  mnenje,  da  so  bili  ljudje  prvotno  edino  rastlinojedci, 
je  krivo.  Odkar  so  ljudje,  je  bilo  njih  zobovje  tako,  da  so  mogli 
rastlinsko  in  živalsko  hrano  uživati.  Vendar  je  verjetno,  da  je  bila 
prvá  skrb  za  hrano  ta,  da  si  je  iskal  človek  užitnih  rastlin,  pri  tem 
pa  vsaj  včasi   za   poboljšek   izkušal   dokopati  se  do  živalske  hrane. 

Kar  pa  se  tiče  hrane,  je  skrbela  žena  za  rastlinsko  hrano, 
mož  pa  za  živalsko.   Pri  vseh  primitivnih  narodih  je  bila  žena  ona, 

ki  je  skrbela  za  rastlinsko  hrano,  in  to  nam  pričajo  še  dandanes 
divji  in  poludivji  narodi.  Seveda  dandanes  noben  národ  ni  tako 
surov,  da  bi  bila  njegova  edina  skrb  samo  iskanje  hrane.  Nego  žena 
je  povsod  našla  sredstev,  da  te  hrane  ne  išče  tam,  kjer  bi  jo  more- 
biti  slučajno  našla,  nego  da  jo  na  izvestnem  mestu  vedno  dobiva, 
t.  j.  njen  posel  je  bilo  poljedelstvo,  čeprav  še  tako  primitivno.  Tako 
živi  n.  pr.  v  južnoiztočni  Sahari  pleme  „Tubu-Rešade",  t.  j.  „v  pečinah 
stanujoči  Tubovi".  Njih  slaščice  so  posušeno  meso  kake  kamele  ali 
koze  in  pa  datelji,  ki  rastejo  v  dolini  „Bardai".  Kar  sicer  še  uživajo, 
to  pripravljajo  vedno  le  žene;  one  namreč  nabirajo  sad  domače 
palme,  katere  skorjasto  lupino  zauživajo,  in  pa  z  neznanim  trudom 
zrna  neke  divje  tráve  (panicum  turgidum),  ki  je  podobná  našemu 
prosu.  Druga  naloga  žene  je  bila,  da  ni  samo  pobirala  zrelega 
zrnja,  katero  ji  je  ponujala  príroda  sama  od  sebe,  nego  da  ga  je 
nekaj  prihranjevala  za  poznejše  čase,  pozneje  pa  celo  nekaj  semena 
sejala  za  žetev  v  prihodnjem  letu.  Žena  je  torej  pobirala  zrnje  za 
vsakdanjo  hrano,  ga  hranila  za  poznejše  čase  ter  skrbela,  da  je  zrnje 
zopet  drugo  leto  obrodilo  sad. 

Ker  so  žene  nabirale  zrnje  rastlin,  je  najverjetnejše,  da  so  one 
opazile,  da  zraste  iz  zrna,  ki  páde  na  zemljo,  zopet  klas,  ki  nosi 
mnogoter  sad.  Tako  so  iznašle  žene  poljedelstvo,  ki  je  ostalo  njih 
področje.  Vprašalo  bi  se  lahko :  zakaj  pa  one  žene  tubovske  še  dan- 
danes niso  prišle  do  tega,  da  bi  sejale  seme  one  rastline,  katere  zrnje 
jim  slúži  v  hrano  ?  Tu  lahko  odgovorimo,  da  je  narava  sama  skrbela, 
da  ostane  v  onem  kamenitem  zemljišču  zadosti  nepobranega  klasovja, 
ki  potem  posuje  zrelo  zrnje  ter  se  samo  ob  sebi  plodi ;  sicer  pa  bi  bilo 
tudi  težko  najti  pravega  mesta  za  sejanje  semena  na  onih  kamenitih 
tleh,  in  zato  je  bila  skrb  za  življenje  vzrok,  da  se  niso  tubovske 
žene  lotile  poljedelstva,  ki  je  odvisno  ne  samo  od  rastlin,  nego  tudi 
od  primernega  zemljišča.  Ta  skrb  za  rastlinsko  hrano  je  vzbudila  v 
ženah  varčnost,  enakomerno  delavnost  in  skrbnost,  ki 
gleda  v  bodočnost.  Nasproti  pa  je  bila  človeku  živalska  hrana  od 
nekdaj  potrebná  v  svrho,  da  se  ž  njo  včasi  okrepi  in  posladi.  V  tem 
oziru  razen  maček,  t.  j.  divjih  živali  iz  mačkovega  plemena,  ni  nobene 
zveri,  ki  ne  bi  včasi  zaužívala  tudi  rastlinske  hrane,  in  nobenega 
glodalca,  ki  ne  bi  včasi  zaželel  mesa  in  krvi.  Primerno  svoji  naravi 
je  mož,  kateremu  je  od  prírode  poklonjena  večja  žilavost  in  iznajd- 
ljivost,  zato  pa  večja  lahkomiselnost  in  manjša  vztrajnost  pri  delu, 
obracal  svojo  pozornost  na  slastne  mesene  oblizke,  katerih  si  je 
pridobival  z  večjimi   napori,  ki  so  posledica  večje  moci  in   večjega 

poguma  njegovega,  nego  jih  ima  žena.  Pri  tem  pa  spočetka  ni  skrbel 
za  to,  da  bi  si  od  obilice  kaj  prihranil,  nego  lehkomiselno  je  trošil 
pridobljeni  plen,  dokler  ni  tudi  njega  pomanjkanje  prisililo,  krotiti  in 
udomačevati  si  živali,  od  katerih  so  dobivali  mleko  in  meso.  Na- 
biranje  semena  in  sejanje  semena  je  bil  torej  poselžene;  mož 
pa,  ki  si  je  izbral  po  svojih  sposobnostih  boj  z  živalmi,  se  ni  mogel 
pečati  s  takimi  malenkostmi.  Tako  je  bil  torej  posel  porazdeljen  med 
moža  in  ženo  in  vse  iznajdbe,  katere  je  izvršila  žena  v  svojem  pod- 
ročju,  so  pomnoževale  njeno  delo.  Zato  je  bil  posel  žene  tudi 
m  lete  v,  potem  ko  so  izumili  način,  mekšati  žitno  zrnje  med  dvema 
kamenoma.  Seveda,  ko  so  postale  družine  vsled  napredujoče  kultúre 
imovitejše,  je  prešlo  to  delo  od  žene  na  sužnje,  na  živali  (osie)  in 
vodne  sile ;  v  siromašnih  družinah  pa  so  to  delo  opravljale  še  vedno 
žene.  —  Tudi  obdelovanje  njive  je  bilo  žensko  delo  potem,  ko  so 
iznašli  ljudje  motiko  in  plug.  Z  motiko  še  dandanes  pri  mnogih 
afričanskih  narodih  obdelujejo  polje  izključno  žene.  Sploh  lahko 
trdimo,  da  je  „motika"  orodje  žene  pri  obdelovanju  v  tropskih 
deželah  in  pri  nomadskih  narodih,  „plug"  pa  je  orodje  moško  pri 
stalno  naseljenih  narodih.  Kako  smatrajo  primitivni  narodi  poljsko 
delo  za  žensko  nalogo,  se  razvidi  iz  fakta,  da  so  severnoiztočni 
Indijanci,  ko  so  spoznali,  da  jih  utegnejo  ugonobiti  belokožci,  skle- 
nili  skupen  odpor  ter  v  to  svrho  imenovali  pleme  delawarsko  za 
svojo  „ženo"  in  dejali:  „Delawarci,  mi  vam  izročamo  turščični  storž 
in  motiko".  S  tem  so  hoteli  reči,  da  naj  Delawarci  prevzamejo  vlogo 
žene  rer  obdelujejo  polje,  sami  pa  hočejo  vršiti  svojo,  môžem  pri- 
stoječo  nalogo,  namreč  boj  s  sovražniki.  —  Enako  nas  spominja  te 
ženské  zadače  običaj,  da  dajejo  roditelji  neveste  „kruha"  kot  ženi- 
tvanski  dar,  roditelji  mladeniča  pa  „mesa". 

Seveda  si  ne  smemo  misliti,  da  je  bila  različna  hrana  takoj  od 
početka  za  oba  spola  različna.  Dokler  so  se  morali  ljudje  zadovo- 
ljevati  s  tem,  kar  se  je  dalo  živalske  hrane  z  roko  zgrabiti  in  užugati, 
sta  se  mož  in  žena  enako  hranila.  Ko  pa  je  orodje  —  kameň  in 
palica  —  postalo  v  rokah  moževih  orožje,  narobe  pa  prvotno 
orožje  v  rokah  ženinih  orodje,  tedaj  se  je  jelo  cepiti  poprej  skupno 
delo.  Žena  se  je  tedaj  poprijela  poljskega  obdelovanja  z  orodjem, 
mož  pa  se  je  loteval  z  orožjem  vedno  večjih  in  silnejših  nalog.  V 
tem  poslu  se  žena  ni  mogla  kosati  z  môžem;  ne  morebiti,  ker  je 
bila  telesno  preslaba,  nego  zato,  ker  je  morala  po  več  let  dojiti 
svoje  dete  ter  ga  s  seboj  nositi.  S  takim  bremenom  se  ni  mogla 
spuščati  v  boj  z  divjimi  zvermi.    Tak  posel  je  zahteval  skupno  de- 

lovanje  môž;  žene  pa  so  bile  od  njega  izključene,  ker  so  morale 
čuvati  svojo  deco.  Ker  je  torej  žena  skrbela  za  živež,  katerega  do- 
bavljanje  ni  bilo  spojeno  z  nobeno  nevarnostjo,  zato  se  je  ne  samo 
materam  določilo  to  delo,  nego  tudi  ženám  sploh,  četudi  niso  imele 
otrok,  da  bi  jih  dojile  in  nosile.  Kakor  je  bila  taká  ločitev  spolov 
za  različno  delo  prírodná,  ravno  tako  prirodno  pa  je  bilo,  da  je 
zapadel  sramoti  oni  moški,  ki  je  ostal  doma,  kadar  je  bilo  treba  na 
lov  ali  v  brán  proti  divjim  zverinam  ali  sovražnim  ljudem.  Na  ta 
način  se  je  razdelilo  delo  med  oba  spola;  za  vršenje  tega  dela  pa 
je  bilo  potrebno  združevanje  moških  in  ženskih  posebej.  Kjer  je  bil 
lov  le  skromen,  n.  pr.  na  otokih  oceanskih,  tam  so  se  hranili  z 
mesom  edino  le  možje,  za  žene  pa  je  bilo  meso  nedotakljivo  „tabu" ; 
v  severni  Ameriki  pa  je  bilo  mesa  na  preostajanje  in  tam  je  prinášal 
mož  mesa  domov  v  zámeno  za  brašno,  katero  mu  je  dajala  žena, 
kadar  je  šel  na  lov. 

Ko  so  se  naučili  ljudje  sušiti  meso  velikih  živali,  da  jim  je 
slúžilo  za  hrano,  tedaj  je  bilo  treba  to  posušeno  meso,  predno  ga 
je  bilo  moci  sezvečiti,  s  kameni  stolci,  da  je  postalo  laze  užitno,  in 
tudi  ta  posel  se  je  poveril  ženám.  (Dalje  prih.) 


A? 


Pod  Turnom. 

oblakih  se  smeje  lunica, 
pred  mano  vodnjak  šumi, 
a  moja  duša  žalostná 
tja  daleč  za  gore  hiti  ... 

Tam  za  gorami,  za  daljnimi 
ostala  je  moja  mladost, 
odšel  sem,  zapustil  sem  rodni  krov, 
umrla  je  moja  mladost. 

Tam  za  gorami,  za  daljnimi 
ostavil  sem  ljubo  svojo, 
tam  za  gorami,  za  daljnimi 
solzi  se  nocoj  ji  oko. 

V  oblakih  se  smeje  lunica, 
pred  mano  vodnjak  šumi, 
a  moja  duša  žalostná 
tja  daleč  za  gore  hiti!  .  .  . 


Mladen  Mladenov. 

Izgubljeni  sin. 

Veselá  zgodba.  Spisal  Makso  Mak. 

(Dalje.) 

orej  v  to  bajto  je  zaneslo  Jurja?"  vzdihne  Kolaček  ne- 
kako  razočaran,  porine  nevoljno  naočnike  na  čelo  in 
si  obriše  oči,  ki  so  ga  začele  peci  in  ščemeti.  „In  tako 
na  samem?  Če  burja  enkrat  pihne,  saj  odnese  to  kolibo 
v  zrak.  Mislil  sem,  da  me  čaká  bogve  kak  hotel  ali 
grajščina  .  .  .  pa  ta  kurnik!" 
Tako  ogleduje  Kolaček  hišico  in  neznatnost  zunanjščine  mu 
podvoji  pogum  ;  še  enkrat  si  živo  predoči  razmršenega  komisarja, 
še  enkrat  premisli  resni  namen  svojega  prihoda,  potiplje  uro  v  žepu, 
pregleda  prstane  na  roki,  sune  párkrát  z  roko  v  lase,  se  odkašlja 
in  pogladi  po  trebuhu,  stisne  palico,  si  naravna  spet  naočnike  in 
z  utripajočim   srcem    pogumno   korači   po    kamenitih    stopnicah    do 

veže,  hoče  stopiti  črez  prag 

Zunaj  v  veži  buši  nekaj  s  strahovitim  ropotom  na  tla  in  vsa 
hišica  se  strese  in  zamaje.  Gosti  planejo  pokoncu,  krčmarica  pre- 
bledi,  vikne  in  odpre  vráta  na  stežaj.  Pred  seboj  zagledajo,  kako 
leži  na  tleh  nekaj  človeškega,  v  enem  kótu  klobúk,  v  drugem  palico. 
Krčmarica  stopi  bliže,  pogleda  in  tleskne  z  rokami:  „Za  božjo 
voljo,  kaj  se  vam  je  zgodilo?" 

Aleš  Kolaček  se  upre  v  roke,  dvigne  kvišku  razmršeno  glavo 
in  izbulji  oči  skozi  črno  obrobljene  naočnike: 

„Nič  .  .  .  nič  .  .  .  samo  tako  malo  spotaknil  .  .  ."  in  začne 
se  metati  po  lesenih  tleh,  da  je  bilo  videti,  kakor  bi  se  trudil,  da 
dvigne  ogrodje  svoje  masti  iz  izjemne  horizontále  v  vsakdanjo 
navpičnico.  Krčmarica  ga  prime  ročno  spredaj  za  ramena  in  pomaga 
debeluščku  na  noge. 

„Samo  da  se  vam  ni  nič  hujšega  pripetilo,"  tolažijo  gostje 
Kolačka,  ki  ves  prepadel  ne  ve,  kaj  bi  rekel,  kam  bi  se  dejal. 

„Gospod  se  je  samo  malo  prestrašil.  Zato  vam  pa  prinesem 
pol  litrčka  najboljšega,  da  vam  prežene  strah,  in  nekaj  prigrizka. 
Ali  je  práv  tako,  gospod?" 

„Vsaka  pot,  ki  pelje  k  dobri  stvari,  je  postlana  s  trnjem  in 
krnjem,"  reče  nekdo  sočutno  izmed  družbe. 

15* 

„Pravijo,  da  tudi  pot  v  nebesá  .  .  .  da  se  tudi  v  nebesá  ne 
pride  tako  po  gladkem,"  zajeclja  Kolaček  in  stopi  za  gosti  v  sobo 
in  od  tu  naravnost  v  stransko  sobico  kakor  v  zavetišče  iz  múčne 
zadrege.  Prijazna  krčmarica  mu  prinese  vina  in  dva  rumeno  ocvrta, 
z  zelenim  petršiljčkom  potresena  piščanca. 

„Sam   zlodej   mi  je   nataknil   te   naočnike!"    se  jezi   na  tihem 
Kolaček.    „Saj  nič  ne  vidim  skozi,  kakor   skozi  meglo  in  od  daleč. 
Kdo  se  ne  bi  potem    spotaknil?    Pa  da   sem  se  moral  ravno  tukaj, 
ti  pošast!   Kaj   poreko  ti   gospodje?"  Sname   naočnike  in  si  obriše 
solzne  oči:  „Ne  vem  sploh,  kako  morejo    nekateri  ljudje  nositi  ves 
dan  tega  črnega  hudirja  na  nosu.  —  In  kako  bo  zdaj  zaradi  Jurja? 
Tukaj   ga   menda  ni.     Kaj,  ko  bi  vprašal,    če  ne  stanuje  tukaj  neki 
Juri  Kolaček?   Sicer  pa,  dokler  ne  odidejo  ti  gospodje,  itak  ni  mo 
goče  ..."  Tako  se  potolaži  Aleš,  zato   pa  s  tem  večjo  pozornostjo 
natoči  rujne  kapljice  iz  ljutomerskih   goric  in  vse  misii,  vsi  občutki 
se  mu  osredotočijo  okoli  zapeljivo  dišečih  piščet.  „Pa  je  vendar  res 
Takih    piličev  pa  še  ne.     Kako  se  ti  to  v  ustih  stopi  kakor  maslo 
kako  prhko  in  sočno,   drugod   so  žilavi,  pusti,  kakor  prežvečeni  .  . 
Pa  tudi  vince  . .  .  hajd,  hajd  .  .  .  Kako  hitro  se  pena   zbriše  in  kako 
debel  kolobarček  po  vrhu . . .  Ali  kakšen  divjak  mi  šedi  tam  nasproti?" 

Kolaček  se  zdrzne  in  preneha  s  svojim  kritičnim  in  strokov 
njaškim  razmotrivanjem.  Skoro  se  dobrovoljno  nasmeje :  „Glej,  glej 
kaj  sem  danes  videti  tako  divji?  Pa  še  zapažil  nisem,  da  je  tam 
tako  veliko  zrcalo.  No,  reči  pa  móram,  da  je  snažno  in  čedno  tu 
notri  ..."  Samo  naočniki  so  mu  delali  preglavico,  vedel  ni,  ali 
jih  naj  pusti  na  nosu  ali  spravi  v  žep;  zdaj  jih  je  nataknil,  zdaj 
spet  položil  na  mizo  in  si  obrisal  oči.  Naposled  se  je  toliko  iz- 
bistril,  da  jih  je  potisnil  na  konec  nosu,  da  je  lahko  gledal  preko 
stekel  in  tako  natanko  opazoval  iz  svojega  zatišja. 

Tudi  pivci  v  glavni  sobi  se  niso  dalje  brigali  za  novega  gosta, 
ki  se  je  bil  na  tako  nenavaden  način  predstavil  ob  svojem  príhodu. 
Bili  so  to  sami  penzijonirani  gospodje,  vdovci  in  stari  mladeniči, 
ki  jim  je  za  njih  državnega  službovanja  naša  slovenská  bela  Ljub- 
ljana  tako  zrasla  z  dušo,  da  so  si  jo  izbrali  za  zadnjo  štacijo  svojemu 
življenju.  Tako  se  je  shajala  ob  delavnikih  stalna  družba  „pri 
Štajerki" :  generál  Kacijanar  —  če  potomec  slavnega  junáka,  o  tem 
avtor  ne  ve  poročati;  —  oberst  Udrihovič,  rodom  Hrvat;  major  Du 
Pin,  po  rodu  Francoz;  upokojení  višji  vojaški  zdravnik  dr.  Prašek, 
rojen  Čeh ;  profesor  klasične  literatúre  Orel ;  ravnatelj  Babnik ; 
dvorni  svetnik  Vrtin  in  več  drugih. 

„Gospoda,"  začne  spet  z  grmečim  glasom  debeli  in  orjaški 
oberst  Udrihovič,  ki  je  hladnodušno  obsedel  za  mizo,  ko  so  vsi 
drugi  preplašeni  odhiteli  v  vežo,  „da  spravimo  pogovor  v  prejšnji 
tir,  torej  še  enkrat  vas  vprašam:  kaj  je  tisto  na  ženski,  ki  najbolj 
mika  moža?" 

Vname  se  živahna  debata,  však  hoče  pogoditi  pravo,  áli  oberst 
nobenemu  ne  pritrdi,  sklicujoč  se  na  svojo  bogato  izkušnjo. 

„In  kaj  mislite  vi,  Fančka?"  se  zakrohota  oberst  in  hudomušno 
namigne  z  očesom  krčmarici,  „vi  vendar  veste,  kaj  mene  najbolj 
mika  pri  vas." 

„Vas,  gospod  oberst,  sploh  ne  more  nič  več  mikati,  in  če  vas 
kaj  mika,  je  to  poln  litrček  iz  moje  kleti,"  se  odreže  točno  krčmá- 
rka Fančka. 

„Bravo,  bravo,  Fančka!"  se  naglas  zasmeje  družba,  „dobro 
si  ga  starega  migača!" 

„No,  če  pa  ne  veste,"  nadaljuje  in  grmi  oberst,  „česar  vam  pa 
nikakor  ne  zamerim,  vam  pa  sam  to  razložim.  To  namreč,  kar  nas 
najbolj  mika  pri  ženski,  to  je  njena  hoja.  To  je  edini  rezultát  moje 
bogate  vojaške  izkušnje.  —  Poglejte  jo  Fančko,  kako  beži,  je  že 
spet  mislila  —  o  ti  slabá  vest!" 

„Jako  sem  radoveden,  gospod  oberst,"  se  oglasi  profesor  Orel, 
„že  večkrat  sem  se  prepričal,  da  imate  izredno  fin  občutek  za  este- 
tične  nianse." 

„Ne  bom  na  dolgo  in  široko  razpravljal  in  dokazoval;  da  iz- 
previdite,  da  je  hoja  pri  ženski  vse,  vzemimo  dva  primera :  elegantno 
ljubljansko  in  kmečko  dekle  iz  gotovega  kraja,  povsod  niso  enake. 
Le  poglejte  Ljubljančanko,  kako  se  vam  veličastno  ziblje  v  kolkih, 
kadar  gre,  kako  vam  nosi  glavico,  kako  vam  seže  v  roko,  kako  se 
prikloni;  človek  umira  od  slasti,  če  vse  to  s  srcem  in  razumom 
opazuje.  In  kmetica?  Kakor  bi  se  guncal  po  česti  s  slamo  natrpan 
žakelj.  V  hoji  razodeva  ženská  svoje  misii,  svojo  dušo  .  .  .  Gospod 
doktor,  ali  nam  niste  vi  nekoč  razlagali,  da  je  duša  samo  gibanje?" 

„Čisto  práv  ste  me  razumeli,  gospod  oberst,"  potrdi  nekako 
láskavo  in  samozavestno  dr.  Prašek. 

„Vsako  napako  lahko  odpustim  ženski,"  nadaljuje  oberst, 
„samo,  če  se  nerodno  giblje  in  kreta,  potem  je  vsaj  pri  meni  vse 
izgubljeno.  Lepa  hoja,  to  je  pol  dote.  Svojo  izkušnjo  vam  lahko 
takoj  ad  oculos  demonstriram.  Le  poglejte  našo  Fančko  in  mislite 
si,  da  bi  se  nerodno  kakor  žakelj  guncala  po  sobi,  kaj  bi  bilo 
potem  na  njej?" 

„O,  o,  le  govorite,  gospod  oberst,"  si  zatisne  Fančka  ušesa  in 
zbeži  iznova  proti  vratom. 

„Poglejte  jo  vendar,"  káže  za  njo  oberst,  „zares  nebeško, 
kako  vam  prestavlja  in  dviga  nožice,  kako  se  ji  krožijo  jagodne 
ustnice  v  nasmeh!  Gospoda,  ali  ste  že  videli  hoditi  rožo?  Naša 
Fančka  je  hodeča  roža  in  na  zdravje  hodeči  roži  se  pije  eks ! 
Živio!" 

„Ne  hodeča,  bodeča,  bodeča  roža!"  popravi  nagajivo  stari 
generál,  ki  je  ves  čas  zaljubljeno  in  od  stráni  opazoval  Fančko. 

„Gospod  generál,"  se  mu  približa  mlada  krčmarica  in  ga  po- 
gleda,  na  videz  užaljena,  napol  poredno,  „zbadati  ali  celo  nabadati..." 

„Nabadati,  nabadati!"  se  zasmeje  na  ves  glas  profesor  Orel, 
suh  in  sključen  možiček,  vstane,  vzravna  sivo  glavo,  oči  se  mu 
zabliskajo  in  navdušeno  začne  deklamirati  blagozvočno  grško  kitico 
iz  Aristofanove  komedije  „Lizistrate",  kako  prekolne  mož  svojo  ženo. 
Ko  začne  na  Slovensko  prestavljati,  ploskne  družba  in  zažene  za- 
glušen  smeh,  a  Fančka  si  zatisne  ušesa  in  zbeži  v  kuhinjo. 

„Hahaha!  Krásno!"  se  bobneče  hahlja  oberst  in  krčevito  se 
mu  stresa  debeli  trebuh.  To  spravi  profesorja  v  še  večjo  navdu- 
šenost  in  ves  blazen  začne  opisovati  družbi  grško  življenje,  Perikleja, 
Aspazijo  i.  t.  d.  In  ta  navdušenost  se  poloti  vseh  od  vina  raz- 
vnetih  glav. 

„Gospoda,"  zarjove  oberst  Udrihovič,  „in  v  Termopilah  je 
padlo  300  junaških  Spartancev  in  njih  kralj  Leonidas.  Gospoda,  kje 
je  kaj  sličnega  v  zgodovini,  v  sedanjem  času?" 

„Živeli  Lakedemonci,  živel  Leonidas!"  zakličejo  vsi  na  en  glas, 
vstanejo  in  trčijo  s  kozarci. 

„Ali  gospoda,  to  ni  zadosti,"  nadaljuje  oberst;  „upam,  da  go- 
vorim  vsem  iz  srca,  če  pozivam  našega  dičnega  profesorja,  gospoda 
Orla,  da  v  kratkem  govoru  napije  spominu  plemenitih  Grkov!" 

„Ali  poslušati  mora  tudi  naša  Aspazija,  naša  Fančka,"  opozori 
profesor  Orel  in  odide  v  kuhinjo  po  krčmarico. 

„Živela  Aspazija,  živela  Fančka!"  krikne  družba,  ko  pripelje 
sivolasi  starček  roko  v  roki  mlado,  cvetočo  Fančko. 

„Fančka,  mi  smo  Grki,  moja  zlata  Fančka,  ali  ti  nočeš  biti 
Grkinja?"  zakliče  plešasti  generál  Kacijanar  in  pristopica  ob  palici, 
s  tresočo  se  glavo  prihajajočima  naproti. 

Profesor  Orel  udari  z  nožem  ob  kozarec,  vse  utihne  in  z  mla- 
deniško  navdušenimi  besedami  začne  pripovedovati  starček,  kako  se 
je  razvila  vsa  naša  moderna  kultúra  iz  grške. 


Dr.  Ivan  Prijatelj :  Pismo  iz  Moskve.  231 

„Gospoda,  vse  to  je  samo  teorija,"  konca  govornik,  „ali  večjo 
važnost  polagam  na  življenje,  saj  srno  ob  vsej  teoriji  vendar  samo 
ljudje,  ki  hočejo  živeti.  In  v  tem  ostanejo  Grki  svetu  najlepší  zgled 
za  večne  čase.  Praznik  mladosti  in  lepote  je  bilo  celo  grško  življenje, 
edini  namen  na  svetu  je  bilo  Grkom  življenje,  prijetno  in  lepo  živ- 
ljenje. A  če  pogledamo  v  naše  življenje  in  primerjamo?  Cudim 
se,  da  niso  še  pomrli  od  gnusa  vsi  tisti,  ki  še  kaj  čutijo.  Prijate- 
ljev,  značajev,  poštenjakov,  veselé  in  jasne  mladosti  ne  pozná  več 
svet.  In  vsakomur  zabrúsim  v  obraz,  da  je  lažnik,  da  potvarja  resnico, 
če  se  izgovarja,  da  se  človeštvo  stará  kakor  však  posamezen  človek ; 
da  so  bili  Grki  pač  tako  srečni,  da  so  živeli  v  mladosti  človeštva ; 
da  pa  živi  naša  generacija  v  dobi  ostarelega  človeštva,  ko  je  od- 
padlo cvetje,  ona  blažená,  osrečujoča  naivnost  mladosti.  To  je  laž, 
človeštvo  je  večno  mlado  po  naravi,  o  tem  priča  danes  veselje  v 
naši  družbi.    Stari  grški  duh  živi  med  nami!    Gospoda,    Grki  .  .  ." 

Oberstu  Udrihoviču  plamtijo  oči,  roke  se  mu  tresejo,  ne  more 

se  več  premagovati,  plané  kvišku  in  udari  z  orjaško  pestjo  po  mizi, 

da  kozarci  odskočijo  in  šipe  zašklepečejo  v  oknih :  „Hudič  naj  vzame 

vse  skupaj,  da  je  moral  poginiti  tak  národ!"   „Živeli  Grki,  živio  Orel, 

živela  Aspazija!"    in    vse   se   začne    objemati   in    polivati   z   vinom, 

kakor  da  bi  se  imel  razviti  iz  preproste  zábave  bučen,   pristno  kla- 

sičen  bakanal. 

(Dalje  prih.) 


Pismo  iz  Moskve. 

,Črešnjev  vrt",  igra  v  štirih   dejanjih.  Spisal  A.  P.  Čehov.  Primiera 
v  „Umetniškem  gledališču"  dne  30.  januarja  1904. 

us  ljubi  teáter  kakor  otrok  igrališče  in  vernik  božji 
hrám.  In  prvoprestolna  Moskva  je  tudi  v  tem  oziru 
najbolj  rusko  mesto.  O  njej  se  bere  celo  v  učnih  knjigah : 
„. .  .je  sezidana  ob  reki  Moskvi,  pece  znamenite  koláče 
in  fantazira  o  gledališču".  Zato  je  samo  v  Moskvi  mo- 
goče  tako  pozorišče,  kakršno  je  ustvaril  Stanislavski, 
premožen  amatér  v  „Umetniškem  gledališču",  kjer  igra  peščica  bo- 
gatih  diletantov  zgolj  iz  veselja  do  umetnosti  celo  sezono  pet  — 
šest  iger  s  tako  minucijozno  dognanostjo  in  fineso,  da  sediš  v  malem, 
iz  privátne  hiše  predelanem  gledališču  in  uživaš  z  očmi  in  ušesi, 
kakor   da   bi   bil   pri    cesarju   na   kosilu.     Po   preteku   nekaterih  let 

diletantje  seveda  niso  več  diletantje  in  gledališče  ne  vec  zasebna 
hiša.  Iz  diletantov  so  nastali  umetniki  evropskega  glasu  in  bogati 
dohodki  bodo  skoro  poplačali  prezidavo  hiše  kupca  Morozova  v 
Kamergerski  ulici.  Letošnji  repertoár  obseza:  Gorkega  „Na  dnu", 
Čehova  „Strie  Vanja" ,  Shakespearja  „Julij  Cezar",  Hauptmanna 
„Samotni  ljudje"  in  kot  noviteto  Čehova  „Črešnjev  vrt".  Na  pri- 
miero  te  novitete  so  bile  vstopnice  že  v  decembru  vse  prodane  in 
še  od  danes  naprej  se  ne  bo  dalo  nekaj  tednov  brez  one  čisto  ruské 
spretnosti  (kakor  pravi  Rus)  „popast  v  teáter".  V  začetku  februarja  si 
slišal  po  moskovskih  ulicah  samo:  „Vojna"  in  „Višnjóvi  sad"  (Čreš- 
njev vrt)  in  skoro  bi  rekel,  da  se  je  o  poslednjem  govorilo  več  nego  o 
prvi,  ki  do  poročil  o  portarturskem  nápadu  sploh  ni  bila  populárna. 
Primiera  Čehova  je  bila  pravi  literárni  triumf  z  govori,  pozdraví, 
deputacijami,  diplomami  in  dragocenimi  darili  na  pozornici.  Pisatelj 
se  je  prvič  pokazal  občinstvu  z  odra  in  vse  ga  je  obsipalo  s  cvetjem. 
Danes  je  Čehov  v  Rusiji  najglasnejše  ime  in  za  natisk  njegove  po- 
slednje  dráme  mu  je  ponudila  Gorkega  izdajateljska  tvrdka  „Znanje" 
5000  rubljev,  to  je  poldrugi  tisoč  za  tiskovno  polo  —  honorár,  ko- 
likršen  se  še  ni  plačeval  v  Rusiji. 


„Črešnjev  vrt"  je  pravo  ime  in  podoba. 

Kot  pravo  ime  označuje  posestvo  plemenite  selske  veleposest- 
nice  Ranjevske  nekje  v  sredini  Rusije.  Ta  posestva  —  „pomestja" 
—  so  cvetla  pred  19.  februarjem  1861.  leta,  ko  je  še  kmet  tlačanil 
gospodu  „pomeščiku".  Cvetla  so  sredi  starodavnih  parkov  in  vrtov, 
v  dvoranah  z  nežnimi  rokoko-slikami  iz  dobe  Jekaterine  II.  po  stenah, 
takrat,  ko  so  se  prirejali  plesi  „z  generáli  in  knezi",  ko  je  šumela 
svila,  zvenela  godba  in  smeh,  ko  se  je  govorilo  po  francosko  o 
visokih,  lepih  čuvstvih,  a  na  skrivnem  delal  mnogoter  pristno  ruski 
korak  v  vedno  vabljivo  „carstvo  terne".  Veliké  reforme  so  postavile 
na  lastne  noge  kmeta  in  pomeščika.  In  od  takrat  poslednji  propada. 
Propada  tudi  Ranjevska,  kateri  je  v  dovršenje  nesreče  umri  še  mož 
in  utonil  sin.  Da  bi  se  raztresla,  odpotuje  na  západ  s  svojim  lju- 
bimcem  „ničvrednežem",  s  katerim  zapravi  vse  imetje.  V  Parížu 
zahrepeni  po  domovini.  In  v  prvem  dejanju  vidimo,  kako  čakajo 
nje  in  hčerke  Anje  —  brat  njen  Gajev  in  druga  hči  Varja,  ki  na 
posestvu  gospodinji.  Pričakuje  je  tudi  trgovec  Lopahin,  čigar  oče 
in  ded  sta  bila  še  tlačana  njenega  očeta,  in  „večni  študent"  Tro- 
fimov,  nekdanji  inštruktor  utopljenega  siná. 

Ranjevska  je  zopet  doma,  v  sobah,  kjer  stoje  staré  materine 
skrinje  in  očetni  naslanjač,  na  posestvu,  kjer  stari  črešnjev  vrt  tone 
v  cvetju  in  pojo  penica,  škorec  in  kos. 

„Moj  Bog ! . . .  Glejte  ga,  tu  je  moj  vrt,  moj  divni,  moj  krásni, 
moj  čudoviti!  Spominjam  se,  kako  sem  hodila  po  njem,  šetala 
tam-le  po  stezah.  A  tam .  . .  glej,  prihaja  moja  mamica,  vsa  v  belem. 
. . .  Moj  Bog,  kaj  je  to  .  .  .  Ah  ne!  Samo  drevesce  se  je  pripognilo 
pod  vetrom." 

Navdušenje  in  zavzetje  se  polasti  tudi  njenega  brata  Gajeva, 
za  katerim  hodi  vedno  stari  —  stari  lákaj  Firs  in  paži  na  to  osi- 
velo   „dete" : 

„Jejmine,  Leonid  Andrejič,  že  zopet  niste  obuli  pravih  hlačic!" 
Ali :  „Vendar,  vendar,  da  se  Boga  ne  bojite,  gospod !  Zunaj  je 
hladno  in  vi  brez  suknjice!  Ogrnite  se,  nate!" 

Kakor  njegova  sestra  je  tudi  Gajev  pravi  tip  ruské  selske  ari- 
stokracije:  lahkomiseln,  brezskrben,  prežit,  površen,  nezmožen, 
dober  in  čuvstven.  Vedno  hoče  govoriti.  A  drugi  so  tega  mnenja, 
da  „stricu  ni  treba  govoriti,"  niti  ko  se  praznuje  stoletni  jubilej 
izrezljane  omare  v  obednici.  Vse  se  raduje.  Pokazala  je  veselo  lice 
celo  zaskrbljena,  ostarela  hči  Varja,  to  trpeče  bitje,  delavka,  ne  ženská, 
„podobná  nuni",  deklica  zamorjena  v  delu.  Prirejajo  se  izleti  v 
prosto  prirodo,  večeri  s  plesom,  na  katere  je  treba  še  vabiti  želez- 
niškega  uradnika.  Vse  bi  šlo  po  starem  —  ako  bi  ne  bilo  posestvo 
čisto  v  dolgeh.  Obresti  plačati  ni  mogoče,  boben  preti.  Kupec  Lo- 
pahin  predlaga  edino  sredstvo,  kako  se  rešiti  propada:  Mimo  „Čreš- 
njevega  vŕta"  je  stekla  železnica,  svet  je  kakor  ustvarjen  za  leto- 
višča.  Stari  vrt  naj  se  poseká  in  posestvo  parcelira  ter  na  drobno 
proda  letoviščarjem. 

„Posekati   črešnjev  vrt!"  se  zgraža  Ranjevska. 

„Prodajati  nadrobno  letoviščarjem!  Ba,  to  je  tako  buržoazno!" 
meni  njen  brat. 

„Letoviščarji  so  neslaní!"  zaključi  dáma  in  sklene  poizkusiti 
na  drug  način.  Od  neke  staré  babice  izprosi  15.000  rubljev  in  pošije 
ž  njimi  na  dražbeni  dan  brata  v  -mesto  kupovat  posestvo.  Doma  je 
med  tem  plesni  večer.  Guvernantka  Šarlota,  ki  „ne  ve,  kdo  je  bil 
njen  oče  in  kdo  je  ona,"  razveseljuje  otroško-neskrbno  družbo  z 
raznimi  naivnimi  čarovnostmi.  Med  križajočim  se  jokom  in  smehom 
pričakuje  Ranjevska  brata  od  dražbe.  Naposled  ga  vendar  pričaka, 
njega  in  —  Lopahina.  Poslednji  je  kúpil  posestvo  za  90.000  rubljev. 

„Jaz  sem  kúpil  posestvo,  da,  jaz  ..."  potrjuje  trgovec,  ki  se 
je  med  potjo  napil,  da  bi  ne  bil  v  prevelikí  zadregi.  „Posestvo  je 
moje,  da,  moje  ..."  kriči  in  ves  je  rdeč.  In  potem  kakor  da  sam 
sebi  ne  verjame:  on,  katerega  gospoda  kot  dečka  niti  v  kuhinjo  ni 
pustila,  on,  ki  je  letal  bos  in  ki  so  ga  tepli  s  palicami,  on  je  sedaj 
gospodar  na  starem  pomestju ! 

Ranjevska  joka,  Varja  mu  jezno  vrze  ključe  pred  noge,  a  ternu 
človeku  je  težko  in  ne  ve  se  kam  deti.  „Muzikantje,  muzikantje! 
Igrajte!  Takoj  zaigrajte!  Igrajte  glasneje  .  .  ."  kriči  s  čudnim,  pod- 
lomljenim  glasom. 

V  četrtem  dejanju  gre  čas  na  zimo.  Prejšnji  posestniki  in  sta- 
novalci  zapuščajo  stari  dom.  Ranjevska  odhaja  z  bratom  v  Pariz  (z 
babičinimi  15.000  rublji),  Lopahin  v  Hárkov  po  opravilih,  študent 
Trofimov  z  mlajšo  hčerko  Anjo,  v  katero  se  je  zaljubil,  „na  novo 
življenje  truda  in  dela".  Varja  bi  šla  nekam  za  ekonomko.  Toda  o 
njej  se  je  vedno  govorilo,  da  bo  žena  Lopahina. 

„Saj  vi  jo  ljubite,  kaj  ne?  Torej  jo  vzemite!"  mu  pravi  Ranjevska. 

„I,  no  .  .  .  zakaj  ne  .  .  .  zakaj  ne!" 

Precej  se  naj  naredi.  Iz  stranske  sobe  porinejo  deklico  predenj. 
Zdravi,  krepki  trgovec  gleda  bedno  Varjo,  kakor  gleda  mož  ženo,  in 
potem  govori  ž  njo  o  vsem,  samo  o  ženitvi  niti  besedice.  Naposled 
odide.  Sirota!  Prišla  je  v  strahu  pred  njega  in  ostala  je  v  solzah 
sama  .  .  . 

„Ali  ni  zopet  nič  rekel?" 

„Nič!" 

Ranjevska  zmaje  z  glavo. 

Toda  treba  je  oditi  na  vlak  in  treba  za  vselej  ostaviti  ljubo 
rodno,  domače  pomestje.  Lopahin  hoče  hišo  črez  zimo  zabiti  in  jo 
na  spomlad  podreti.  Vse  odhaja.  Poslednja  zapuščata  góle  sobe 
Ranjevska  in  njen  brat.  S  solzami  in  zadusením  jokom  se  poslav- 
ljata,  z  drsajočimi  koraki,  tiho,  tiho,  naslanjajoč  se  nad  podboje,. 
prizidke,  okna.  Kakor  dve  prozorni  senci  odideta  iz  hiše  .  .  .  Nekdo 
zapira  od  zunaj  vráta,  zabija  zimske  oknice  iz  desk.  Sobe  se  za- 
vijajo  v  terno  .  .  .  Tiho  postaja, .  gluho  .  .  .  Samo  z  vŕta  se  sliši 
odmev  sekir,  podirajočih  črešnjev  vrt  .  .  . 

Kar  se  zganejo  vráta  iz  stranske  sobe.  Kakor  duh  pritava  mali, 
prestari  možiček,  on,  ki  je  videl  vso  slavo  tega  doma,  on,  ki  veruje 
v  znamenja  in  zdela  in  pravi,  da  jih  je  bilo  videti  „pred  nesrečno 
kmetiško  svobodo"  največ  —  stari  lákaj  Firs. 


Dr.  Ivan  Prijatelj :  Pismo  iz  Moskve.  235 

„Ali  mene  so  pozabili,"  pravi  mirno,  sede  na  zaboj  ter 
mrmra  komaj  slišno:  „Gotovo  je  spet  oblekel  suknjico  namesto 
kožuha  .  .  .  Prehladilo  se  bo  .  .  .  dete  .  .  .  mladika-zelenčka!" 

Od  nekod  glas,  kakor  da  je  počila  struna  .  .  . 


„Črešnjev  vrt"  je  podoba,  kakršne  ima  Ibsen. 

Staro  selsko  rusko  plemstvo  je  cvetje  črešnjevega  vŕta.  Nekdaj 
je  bilo  socijalno  opravičeno;  takrat,  ko  so  eni  delali,  drugi  gojili 
izobraženost,  je  bilo  ono  edina  ruská  inteligenca.  „Pred  štiridesetimi, 
petdesetimi  leti  smo  črešnje  sušili."  A  sedaj  ni  več  tlačanov  na  vrtu 
in  več  ni  pridelkov.  Izobrazba  in  delo  se  združujeta  v  eni  roki,  ne- 
kdanji  tlačani  so  sami  svoji  gospodarji  in  črešnjev  vrt  samo  cvete 
in  „v  lepoti  umira".  Eno  samo  drevesce  se  morebiti  reši,  zato  ker 
se  je  pravočasno  oprlo  na  zdrav  hrastov  količ.  Mlada  dovzetna  Anja 
in  študent  Trofimov  sta  se  združila  z  namenom,  da  gresta  skupaj 
v  „novo  življenje".  Trofimov  je  poln  mladostnih  nad.  On  je  uverjen, 
da  gre  človek  preko  dela  k  novi,  višji  sreči.  On  predstavlja  onega 
stalnega  proroškega  jasnovidca,  ki  ga  ne  manjka  v  nobeni  drami 
Cehova.  To  je  Astrov  iz  „Strica  Vanje"  in  Veršinin  iz  „Treh  sester". 
Vedno  ruski,  vedno  slab,  vedno  še  nič,  a  vedno  verujoč  v  srečo 
„črez  dvesto,  tristo  let".  Dozdaj  zna  samo  govoriti  o  tej  novi  sreči, 
delati  zanjo  v  sedan  j  i  Rusiji  ne  more,  zato  je  „večen  študent". 
Osamljen  je  še  nestalen,  negotov,  slaboten,  brez  zaslombe  in  raz- 
umevanja.    Samo  v  mehkem  vosku  — Anji  je  našel  odklik: 

„Vi  tako  lepo  govorite !  Vaše  besede  so  vzrok,  da  več  tako 
ne  ljubim  našega  črešnjevega  vŕta.  A  poprej  sem  mislila,  da  ni  lepše 
stvari  v  Rusiji  nego  naš  vrt." 

Trofimov:   „Anja,  nam  je  cela  Rusija  vrt." 

Od  stráni  ga  gleda  trgovec  Lopahin,  ta  ogromna,  elementárna, 
a  slepá,  še  neizpregledana  ruská  sila. 

Trofimov:  „Človeštvo  gre  k  višjemu,  k  sreči.  In  zdi  se  mi, 
še  malo,  in  pridem  do  nje  tudi  jaz." 

Lopahin:  „Ne  prideš,  bratec." 

Trofimov:  „Ako  ne  pridem  jaz,  pa  pokažem  drugim  vsaj 
pot  do  nje." 

In  vznemirjen  je  osamljen  količ  —  študent  in  v  zadregi  je 
„črnozemna"  ruská  sila  —  trgovec: 

„A  jaz  ne  vem  nič.  Pišem  grdo,  naravnost  svinjsko.  Práv  nič 
ne  vem.  Niti  ne  vem,  da  sem  na  svetu,  in  še  manj,  zakaj  da  sem. 

Ne    čitam    nič.     Tu-le    sem    vzel  knjigo   v   roke,   pa   nisem  prebral 
stráni  .  .  .  Koliko  nas  je  takih  v  Rusiji!" 

To  sta  dva  tipa  bodoče  Rusije.  Noben  ni  programen,  noben  agi- 
tatoren,  zaokrožen,  določen,  krepak.  Samo  slutnje,  nade,  verovanje, 
izpregledovanje,  zavedanje  in  pa  ona  elementárna  silná  ruská  priroda 
—  popolná  ruská  sodobna  resničnost,  ki  jo  je  postavil  na  oder  v  vsej 
njeni  negotovosti  in  nedodelanosti  njen  najboljši  sedanji  psiholog  — 
Čehov.  Kdaj  se  ti  fragmenti,  sanjajoči  o  kulturnem  delu  in  novem 
življenju,  združijo  v  organizem,  v  silo,  ki  bo  ravnovesna  umetnemu, 
samovoljnemu  in  samosilnemu  jerobstvu,  o  tem  molči  umetnik  sedanje 
reálnosti.  A  mi  vemo,  da  bodo  vsaj  sinovi  trgovca  Lopahina,  čigar 
oče  je  bil  „mužik,  idiot"  —  sami  Trofimovi. 

„Črešnjev  vrt"  ni  dráma,  ampak  pesem,  labodja  pesem  umira- 
jočega  plemstva  in  anahronizma,  pripovedujoča  nam  o  tem,  kako 
življenje  kot  veliká  reka  teče,  odnašajoč  vse  rastline,  ki  se  ne  drže 
z  lastnimi  koreninami  njenega  dna.  In  zgodilo  se  je,  da  je  od- 
nesel  val  lepo  dehteče  cvetje  ter  ga  popustil  v  kotanjah  ob  bregu. 
Tam  leži,  in  mi  vemo,  da  se  nikoli  več  ne  zgane,  dvigne.  Zagrajeno 
je,  zaprto  kakor  stari  plemiški  sluga  v  zaklenjeni  hiši,  odločeni  pri- 
hodnjo  spomlad  na  smrt . . .  Kako  se  v  tej  sceni  čuti  mehki,  laskavi 
dih  poezije  Čehova !  V  tej  „turgenjevski"  melanholiji,  v  tej  „čehovski" 
žalosti  je  pesnik  nedosežen  mojster.  Stoletni,  čisti,  lepo  umiti  starček, 
gosposki  lákaj  se  zavija  v  kožušek  in  tiho  šepeče,  pričakujoč,  da 
pride  ona,  neizbežna : 

„Življenje  je  prešlo  mirno  in  nežno." 

A  gledalec  ve,  da  sta  v  drugi  hiši,  ki  se  imenuje  velikí  svet, 
zaprta  še  druga  dva  človeka,  odtrgana,  pozabljena  od  življenja, 
starčkova  varovanca,  „deca",  ki  sta  šla,  da  bogvekje  najdeta  mesto 
in  tam  lepo  umrjeta. 

V  Moskvi,  15.  februarja  1904. 

Dr.  Ivan  Prijatelj. 


t 


Bog  te  živi !  .  . . 


a  kdor  pride  in  te  gleda  Bog  te  živi,  dobro  dekle, 

in  se  ti  sladko  smehlja  —        Bog  ti  daj  deset  hčera  — 
dneva  dva  in  dva  večera,        vseh  tak  dobrih,  vseh  tak  mehkih 
pa  imata  se  radá.  v  tvojo  čast,  v  radóst  sveta! 

Roman  Romanov. 

Morje. 

Spisal  E.  Kristan. 

V. 

četa  je  bilo  vendar  jako  težko  potolažiti.  Slavka  bi  mu 
bila  lahko  zamolčala,  da  je  bila  v  Trstu.  Domáca  dekla 
ji  je  bila  tako  vdana,  da  je  ne  bi  bila  zatožila.  Ali  Slavka 
ni  marala  tega. 

Teden  po  njeni  vrnitvi  je  prišel  tudi  oče  iz  Zagreba. 
Navdušeno  ji  je  pripovedoval,  kako  lepo  mesto  je  to, 
kako  krásne  paláce  imajo,  veliké  trge,  lepe  ulice,  násade,  velikansko 
gledišče.  Gotovo  je  v  Evropi  malo  takih  mest.  Samo  morja  nimajo . . . 
Ej,  če  bi  imeli  še  morje! 

Potem  jo  je  vprašal,  kaj  je  ona  delala  ta  čas.  In  Slavka  je 
plosknila  z  rokami:  „V  Trstu  sem  bila!" 

Starec  je  osupnil. 

„V  Trstu!  Kaj  pa  si  delala  tam?  S  kom  pa  si  bila?  No,  dekle, 
zdi  se  mi,  da  uganjaš  lepe  reči!  Torej  s  kom  si  bila?" 

„Z  nikomer,  papa.  Sama,  sama  sem  se  peljala." 

„Sama  ..." 

Môžu  to  ni  šlo  v  glavo.  Menil  je,  da  se  hči  norčuje.  Ali  Slavka 
je  hitro  pregnala  to  misel.  Dala  mu  je  pismo,  katero  je  bil  Veljko 
po  dogovoru  napísal.  Oče  je  precital  in  sedaj  je  moral  verjeti.  Pa 
vendar  —  kako  naj  veruje?  Hči,  ki  gre  od  doma,  ne  da  bi  vprašala 
očeta;  ali  je  svet  že  slišal  kaj  podobnega? 

„Pa  Veljko!   Kako  je  prišel  Veljko  do  te  ideje?" 

„To  vendar  ni  nič  čudnega,  oče!  Veljko  je  bil  vedno  v  naši 
hiši,  dokler  je  bil  doma.  Nekoč  sem  mu  pisala,  da  bi  rada  enkrat 
videla  kakšno  večje  mesto  ..." 

„Ti  si  mu  pisala?  pisala?  .  .  .  Vidva  si  pišeta  —  pa  meni  za 
hrbtom?" 

„Ne,  papa.  Njegovo  pismo  pride  vselej  sem  v  hišo." 

„To  so  pa  lepe  reči,  to  je  res.  Tebi  se  zdi  torej  celo  mogoče, 
da  bi  dobivala  pisma  skrivno." 

„Ne,  ne,  papa." 

„Dosti,  dekle!  Sedaj  mi  povej  vse!  Vse  hočem  vedeti.  Kaj  si 
imata  pisati?  Otrok  neumni!  Kakšne  komedije  so  to?  Da  nimata 
celo  kakšne  otročje  fantazije  ? " 

Slavka  je  dobro  vedela,  da  bi  bilo  bolje,  utajiti  za  sedaj  lju- 
bezen.  O,  práv  dobro  je  vedela  to.  Ali  njena  vroča  kri  je  kipela, 
tik  one  pametne  misii  je  vstajala  druga.  Naj  bo,  kakor  hoče!  In  po- 
nosno,  nekako  kljubujoč  se  je  odrezala  : 

„Rada  ga  imam." 

Očetu  je  bilo  dosti.  Dvignil  je  roko,  da  bi  jo  udaril.  Slavka 
je  ostrmela  in  šele  zadnji  trenotek  se  je  umaknila.  Pobegnila  je  v 
svojo   sobo  .  .  . 

„Da  bi  me  tepel?  Sedaj,  ko  sem  odrasla?  In  zato,  ker  imam 
rada  Veljka?  Ha,  zakaj  pa  ga  ne  bi  smela  imeti  rada,  ko  ga  pa 
imam?  .  .  .  Ah,  da  bi  me  tepel!  .  .  .  Ne,  ne,  oče,  tega  ne  bode! 
Rajši  ostavim  hišo." 

„Aj  —  in  zakaj   ne  bi  odšla?" 

To  je  bila  sedaj  osrednja  misel,  okoli  katere  so  se  vse  druge 
nabirale.  „Zapustiti  očetovo  hišo.  To  móram,  móram !  Ali  naj  pustim 
Veljka?  Ali  naj  trpim,  da  me  bodo  tepli?  Saj  sem  v  hiši  itak  kakor 
v  ječi .  .  ." 

To  vse  so  bile  jako  nepotrebne  misii,  ali  Slavka  ni  vpraševala, 
kakšne  so.  Iz  hiše  mora,  mora.  Njej  je  bilo  to  jasno  .  .  .  Samo 
kam?  Kako?  Kaj  početi?  .  .  .  Oh,  kaj !  Najprej  proč,  le  proč.  Vse 
drugo  príde.  Svet  je  širok  .  .  . 

O  polnoci  ji  je  še  vedno  ta  misel  blodila  po  glavi :  Proč  iz  oče- 
tove  hiše.  Kam?  Svet  je  širok.  To  je  bilo  vse,  a  bilo  je  tako  veliko, 
da  se  ni  mogla  nobena  misel  pojaviti  poleg  te.  In  v  tem  je  zaspala. 

Ko  se  je  drugo  jutro  zbudila,  se  ji  je  takoj  povrnila  tista 
misel.  Ostala  je  v  svoji  sobi,  dokler  ni  oče  odšel.  Potem  je  na- 
polnila  majhen  kovčeg  z  najpotrebnejším  perilom  in  odmahala  v 
pristanišče.  Nekaj  denarja  je  še  imela.  Slučajno  je  ravno  parnik 
odhajal  v  Pulj,  odtod  pa  je  hotela  v  Trst.  Kúpila  je  vozni  listek 
in  —  odjadrala. 

Ej,  včasi  je  vendar  dobro  misliti!  V  Pulju  se  je  Slavka  o  tem 
prepričala.  Komaj  je  stopila  tam  na  pomol,  že  se  ji  je  bribližal 
stranec. 

„Oprostite!  Vi  ste  pač  gospodična  Slavka  Peričeva?" 

„Da,  gospod.  Česa  želite?" 

„Hvala  vam,  da  niste  utajili  svojega  imena.  Vaš  oče  mi  je 
brzojavil,  naj  vas  sprejmem." 

„Moj  —  oče  —  brzojavil  .  .  .?" 

Ej,  Slavka,  Slavka,  včasi  je  dobro  misliti!  Sedaj  ni  bilo  no- 
bene   pomoci  več.     Misii    pač,  misii;  vse  polno.     Kako  neumno  je 

uredila  stvar!  Kako  bi  bila  odšla,  da  ne  bi  bilo  ostalo  sledu  izza 
nje!  In  kaj  bo  sedaj?  Osramočena  je  —  in  kaj  bo  oče  dejal?  Pa 
kdo  je  ta  neznanec?  Kaj  se  zgodi  ž  njo?  .  .  .  Morje!  Oh,  najraje 
bi  skočila  v  to  vodo  in  izginila  v  njej  ...   Ali  ne.  Nič!  Nalašč  ne! 

Neznanec  se  ji  je  predstavil :  Lovro  Mozetič,  trgovec,  prijatelj 
njenega  očeta.  Njegov  dom  ji  je  na  razpolago,  dokler  ne  določi 
oče,  kaj  se  naj  zgodi. 

Dobro.  Bodisi,  kakor  je.  Molče  je  šla  z  Mozetičem.  Ta  molk 
je  bil  znamenje  kljubovanja. 

Drugi  dan  je  došlo  očetovo  pismo :  Slavka  naj  ostane  v  Pulju, 
dokler  ne  pride  sam  ponjo.  To  jo  je  zopet  navdalo  z  groznimi 
občutki.  Kako  naj  stopi  pred  očeta,  kadar  pride?  To  bode  prizor  — ! 
Ne,  tega  ne  pretrpí.  O,  takoj  je  vedela,  kaj  naj  stori. 

Sedla  je  in  pisala  očetu: 

„Zaman,  dragi  oče,  vse  zaman!  Pridi  porne,  ako  hočeš,  ali 
najprej  mi  obljubi,  da  ne  izpregovoriva  niti  besedice  o  mojem  — 
begu.  In  obenem  mi  obljubi,  da  ne  bodeš  nasproten  meni  in  Veljku. 
Saj  me  razumeš.  Obljubi  mi  to,  dragi  oče,  obljubi  mi,  lepo  te  prosim. 
Niti  Boga  bi  ne  mogla  lepše  prositi.  Bodi  dober,  dragi  oče,  pa  mi 
obljubi  to  .  .  .  Ako  pa  mi  ne  obljubiš,  prídeš  zaman  v  Pulj.  O, 
morje  je  široko  in  globoko  in  dovolj  imam  poguma.  Ako  mi  ne 
obljubiš,  česar  te  prosim,  bode  morje  moj  grob.  Prisegam  Ti,  oče ! 
Ako  bi  se  vam  tudi  posrečilo,  da  me  v  Pulju  obvarujete,  ne  smete 
misliti,  da  ste  dosegli  svoj  namen.  Domov  se  popeljeva  skupaj  po  — 
morju  in  —  doma  imamo  tudi  morje.  Pa  da  paži  sto  oči  name  — 
nájdem  priložnost  .  .  .  Bodi  torej  dober,  oče,  obljubi  mi,  obljubi 
in  vse  bode  dobro  ..." 

Slavka  je  vedela,  da  ji  oče  obljubi  vse,  in  ni  se  zmotila.  Starec 
je  besnel,  očital  si  je,  da  je  slabotnež,  zmerjal  je  samega  sebe,  naj 
ga  bode  sram,  ako  ga  lastna  hči  ukroti  —  ali  pred  očmi  mu  je  ne- 

prenehoma  zijalo  morje.  In  ta  Slavka  je  tako  čudno  dete 

Odpisal  je:  „Obetám!" 

Tri  dni  pozneje  se  je  Slavka  vrnila  domov.  Oče  ni  izpregovoril 
besedice  o  vsem,  kar  se  je  zgodilo.  Samo  premišljal  je,  kaj  naj 
stori.  Končno  je  moral  priznati,  da  so  se  mladi  ljudje  že  cesto  za- 
ljubili,  ne  da  bi  bili  svojih  staršev  vprašali  prej,  ali  jim  dovolijo.  To 
pač  ni  v  redu,  zakaj  —  zakaj  —  no,  sam  ni  práv  vedel,  zakaj  ne ; 
ali  vsekakor  ni  v  redu.  Pa  .  .  .  no  .  .  .  zgodilo  se  je  že  večkrat, 
in  Veljko  .  .  .  hm,  pravzaprav  morda  ne  bi  bil  niti  napačen.  Ako 
postane    sčasoma   kapitán  .  .  .  pa   nekaj   denarja   imajo    starší  tudi, 

njegova  Slavka  dobi  tudi  štiri,  morda  pet  tisoč  forintov .  . .  Slabega 
ni  slišal  ničesar  o  Veljku  ...  E  no,  naj  se  pa  vzameta.  Urediti 
je  treba  to  stvar  na  však  način  in  druge  poti  pač  ni. 

Slavkin  oče  je  oblekel  najboljšo  suknjo  in  šel  k  Veljkovim 
staršem,  da  jim  razloži  vso  stvar  in  jih  vpraša,  kaj  mislijo  in  kaj 
pravijo.  Modro,  s  potrebnim  preudarkom  so  se  posvetovali  in  ra- 
čunali,  končno  pa  so  izrekli,  da  je  najbolje  tako.  Letos  dokonca 
Veljko  teoretične  náuke,  potem  bode  še  šest  mesecev  na  ladji,  in 
ako  Bog  da,  postane  tedaj  pomorski  poročnik.  Potem  naj  počakata 
še  dve  leti  in  — 

„Potem  bode  poroka?  Kaj?" 

„Da,  da  .  .  .  Tako,  tako." 

„Hvala  Bogu!" 

„Bodi  srečno!" 

Slavkin  oče  je  šel  počasi,  dostojanstveno  domov.  Ej,  nosil  je 
prevažno  novico!  In  svečano  je  poklical  Slavko,  da  ji  razodene  sklep 
svoj  in  Veljkovih  staršev. 

Slavka  se  je  poveselila,  ali  ne  premočno.  Zahvalila  se  je  očetu 
ter  odšla  v  svojo  sobo.  Neka  mehka  tóga  jo  je  obhajala,  kakor  bi 
bila  izgubila  nekaj  ne  zelo  važnega,  a  prijetnega,  česar  bode  le 
težko  pogrešala. 

Ne,  tako  lepo  ne  more  biti  nikdar  vec,  nikdar!  Oh,  ne,  ne, 
nikdar  več  .  .  . 

Bilo  je  že  proti  večeru.  Sence  so  bile  dolge  in  tista  blaga, 
lahna  melanholija,  ki  se  pojavlja  včasi  pred  mrakom,  je  plávala  po 
vzduhu.  Slavka  je  vzela  ruto  za  vrat  in  odšla  k  morju.  Počasi  je 
šetala  po  obali,  poglobljena  v  sentimentálne  misii,  po  ušesih  ji  je 
šumela  melodija  pesmi: 

Oj,  talasi  mili,  ajte, 

čamac  dal  j  e  moj  tjerajte  .  .  . 

Za  mestom  je  cesta  zavila  med  hribe,  samo  slabá,  ozka  steza 
se  je  vila  med  pečinami  ob  morju,  ki  je  oblivalo  majhen,  skalnat, 
tuintam  z  zanikarnim  grmičjem  posut  polotok.  Na  desni  je  ostalo 
mesto ;  samo  zvonik  župné  cerkve  je  striel  nad  majhen  log,  nobene 
hiše,  nobene  strehe,  nobene  stene  ni  bilo  videti.  Zadaj  se  je  dvigal 
Kras  s  svojimi  sivimi  pečinami.  Vse  drugo  je  bilo  morje.  V  daljavi 
so  se  pokazovali  posamezni  otoki,  sicer  sama  voda  in  nebo.  Rav- 
nokar  je  zahajalo  solnce.  Počasi,  počasi  se  je  spuščala  rumena 
krogla  niže  in  niže  in  bilo  je,  kakor  bi  se  redki  lahni  oblaki  kar 
tajali    pod    njo.     Čimbolj    se  je   približevala  tisti   črti,   kjer  sta   se 

spájali  nebo  in  morje,  tem  bolj  je  naraščala  in  solnčna  barva  se 
je  izpreminjala.  Izprva  je  bila  rumena  kakor  zlato,  potem  je  bledela, 
en  hip,  en  sam  hip  je  bila  videti  nekako  čudná,  vijoličasta,  potem 
pa  takoj  rdečkasta,  najprvo  kakor  bieda  roža,  pa  bolj  in  bolj  ognjena, 
končno  je  bila  rdeča,  povsem  rdeča  kakor  živa  žerjavica  in  veliká, 
večja,  večja  ...  Po  morju  so  se  zlivale  tri,  štiri  ognjene  struje 
črez  valovje,  oblaki  so  bili  obrobljeni  kakor  s  purpurnimi  pasovi, 
preko  njih  in  skoz  nje  pa  so  plávali  fantastni  odsevi.  In  vse  je  bilo 
mirno,  samo  zdajpazdaj  je  pljusknil  majhen  valček  ob  kameň  in  se 
razbil  v  tisoč  drobnih  belih  kapljic.  Sedaj  je  solnčna  krogla  dosegla 
tisto  črto.  Bilo  je,  kakor  bi  morje  tam  zagorelo.  Nebo  je  še  bolj 
zardelo,  a  mrak  se  je  že  bolj  in  bolj  spuščal  íz  višav  na  zemljo. 
Niže,  niže  je  padalo  solnce,  žarkejši  so  bili  oblaki  .  .  .  še  trenotek 
.  .  .  še  en  hip  .  .  .  solnce  je  izginilo  ...  In  počasi  so  bledeli  zadnji 
odsevi  .  .  .  Tiho  je  bilo  vse  .  .  .  Ob  obrežju  so  začeli  valčki  po- 
gosteje  in  više  pljuskati,  kakor  bi  peli  neko  melanholično,  mistično 
melodijo  .  .  . 

Slavka  je  stala  na  osamljeni  pečini  in  strmela  v  prekrásni 
prizor  in  njene  misii  so  plavale  tja,  kjer  je  solnce  zatonilo.  Taká 
je  bila  njena  ljubezen  kakor  tista  čudná  krogla,  tako  goreča  kakor 
tisti  zadnji  ogenj.  In  njena  duša  je  cvetla  v  tajnih,  bajnih  odsevih 
kakor  tisti  belkasti  oblački.  Tako  nebeško  lepo,  tako  nepopisno 
sladko,  tako  .  .  .  poetično,  da,  tako  poetično  je  bilo.  In  sedaj  je, 
kakor  bi  bilo  solnce  zašlo,  mrak  se  širi,  in  tam  —  od  zadnjega 
otoka  sem  se  bliža  parnik  in  dolga  proga  temnega  dima  se  vali  po 
zraku,  kjer  so  še  pred  kratkim  trepetali  zlati  solnčni  žarki.  To  je 
próza.  Tako  bode  sedaj : 

Plovi,  plovi,  moja  ladjo, 
u  koj  goder  kraj  .  .  . 

„Oh,  da!  Nazaj  me  ne  popelješ  več,  nazaj  v  tiste  sladké,  bla- 
žené čase,  ko  ni  še  nihče  vedel,  da  se  ljubiva,  ko  sva  se  samo 
ljubila  in  se  ni  vsiljevala  pusta,  suhoparna  misel  na  poroko  med 
naju  .  .  .  Ni  več,  kakor  je  bilo,  ni  več  .  .  ." 

Oh,  ni  več,  ni  več  tako  !  Ta  edina  misel  se  ji  je  zibala  po 
glavi,  tako  lahno  kakor  tisti  ljubki  valčki  po  morski  ravnini.  Počasi 
je  šla  proti  domu.  Oh,  ni  več,  ni  več  tako,  so  šumljali  tisti  valčki. 
Enkrat  je  hotela  pregnati  to  misel.  Na  nebu  je  zasvetila  luna  in 
sedaj  je  bilo  vse  kakor  s  srebrom  oblito.  Temno  gorovje  se  je 
fantastno   odrážalo  v  tej  čarovni   bleščavi  in  Slavka   je  tiho  zapela: 

„Ljubljanski  Zvon"  4.  XXIV.  1904.  16 


242  Roman  Romanov:  Pod  tvojim  oknom. 


Deh!  Ti  desta,  fanciulla,  la  luna 
spande  il  raggio  si  čaro  sul  mar  .  .  . 

Ali  zaman.  Ni  vec,  ni  vec  tako  .  .  . 

Vieni  sul  mar! 
Vieni  a  vogar! 

Zaman.  Ni  vec,  ni  več  tako  .  .  . 

Zvečer  je  pisala  Veljku: 

„Meni  je,  kakor  bi  se  cvetna  mladost  poslavljala,  dišave  so  se 
razpuhtele;  lepo  je  tudi,  kadar  sadje  zori,  ali  cvetje,  moje  cvetje 
umira  .  .  .  Drugi  ljudje  bodo  vedeli,  kaj  je  z  nama,  in  ljubezen,  ki 
ni  tajná,  ne  more  biti  več  tako  sladká  ..." 

Drugo  jutro  ji  je  bilo  žal,  da  je  že  sinoči  oddala  pismo.  Glasno 
se  je  smejala  sama  sebi,  zvečer  se  je  kakor  razposajen  otrok  vozila 
v  colnicu  po  morju  in  zadirala  veslo  tako  močno  v  vodo  pa  ga 
tako  krepko  dvigala,  da  so  kaplje  brizgale  daleč  naokoli  in  jo  vso 
poškropile.  In  glasno  je  pela,  da  se  je  razlegalo  po  morju: 

U  zoru,  za  zoru 

cvála  mi  ružica  na  pendžeru. 

Ta  večer  je  imela  menda  edini  trenotek  samospoznanja. 

„Eh,  otrok  sem,  otrok  trenotka!"  je  dejaia  sama  sebi . . .  Drugi 
hip  je  že  pozabila  to  modrost. 

Taká  sta  bila  Slavka  in  Veljko.  In  to  dvoje  čudnih  otrok,  ka- 
terih  ni  nihče  poznal  in  umeval,  je  postalo  zakonski  par  .  .  . 

(Dalje  prih.) 


Pod  tvojim  oknom 

J   od  tvojim  oknom,  Anica, 
sem  šel  sinoč, 
pozdravil  me  je  tvoj  klavir 
radostno  pojoč  .  .  . 


Pozdravili  smehi  tvoji  so  me  Smejaj,  smejaj  se,  Anica!  — 

veseli  tako,  Kaj,  če  se  jaz  ne  smejim !  . 

kakor  v  tolažbo  žalostnému  Živi,  živi,  Anica!  — 

bi  jih  poslalo  nebo  .  .  .  Kaj  če  jaz  ne  živim!  .  .  . 

Roman  Romanov. 

mlo  pojavov  je  v  slovenskí  zgodovini,  ki  so  se  izvršili 
tako  na  tihem,  —  malo  jih  je,  ki  so  potrebovali  toliko 
energije  in  poguma,  —  še  manj  jih  je  pa  tako  velikega 
pomena,  kot  je  slovenská  umetniška  razstava  zveze 
„Save"  na  Dunaju.  V  naši  umetniški  zgodo- 
vini je  pa  ta  izložba  dosedaj  naj  vec  j  e  dejstvo. 
Da  slovenskí  umetniki  pripravljajo  razstavo,  ni  vedel  skoro 
nihče;  kior  je  pa  kaj  začul  o  stvari,  je  zmajal  z  glavo  in  se  po- 
milovalno  nasmehnil.  Koliko  drugače  je  bilo  pred  leti  na  Češke  m, 
ko  je  društvo  „Manes"  sklenilo,  stopiti  pred  svetovno  kritiko  na 
Dunaju  .  .  .  Ves  českí  národ  se  je  takrat  zanimal  in  tudi  z  delom 
pokazal,  da  zna  ceniti  pomen  tega  koraka.  In  če  bi  takrat  njih 
podjetje  ne  bilo  uspelo,  čutil  bi  se  bil  ves  národ  poraženega  .  .  . 
A  pn  nas?!  Milo  se  mi  stori,  kadar  pomislim,  v  kakšnih  prilikah 
živi  pravá  umetnost  na  Slovenskem.  Redka  je  morálna  —  kaj  šele 
gmotna  pomoč,  in  večina  rodoljubov  bi  se  čutila  kompromitiranih, 
če  bi  s  slovenskim  umetnikom  izpregovorili  besedo  na  česti.  Pre- 
pričan  sem,  da  bi  velik  del  slovenské  javnosti  privoščil  umetnikom, 
če  bi  se  bila  razstava  ponesrečila.  Ti  prezirani  in  iz  domovine  iz- 
gnani  umetniki  so  pa  postavili  vso  svojo  bodočnost  na  kocko,  samo 
da  so  vpeljali  Slovensko  umetnost  med  svetovno  .  .  . 
To  je  njih  največja  zasluga,  ker  so  nastopili,  in 
ne  da  so  si  priborili  priznanje.  Pred  prvo  Slovensko  umet- 
niško  razstavo  v  Ljubljani  je  bila  slovenská  umetnost  kot  dete  v 
materi,  s  prvo  izložbo  v  domovini  se  je  to  dete  rodilo,  tu  na  Du- 
naju si  je  pa  slovenská  umetnost  neustrašena  in  čila 
priborila  državljansko  pravico  in  postala  javna  č  i- 
niteljica  v  kraljestvu  lepote.  Kako  bo  pridobljene  si  pravice 
in  dolžnosti  izpolnjevala,  je  stvar  bodočnosti,  —  glavno  je,  da 
bo  poslej  v  svetovni  umetniški  zgodovini  tudi  po- 
glavje  z  naslovom  „Slovenska  umetnost".  Da  razstava 
nima  samo  kultúrne,  nego  tudi  politično  korist,  nas  je  opomnil 
„Deutsches  Tagblatt",  katerega  ne  veseli  práv  posebno,  da  so  Slo- 
venci  dokázali,  da  tudi  v  umetnosti  ne  zaostajajo  za  drugimi  narodi. 
Však  tuji  kritik  rad  priznáva,  da  je  ta  razstava  razen  onih  v  „Se- 
cesiji"  dosedaj  povprečno  najboljša  v  letošnji  sezoni  na  Dunaju. 

16* 

Razstava  je  pa  tudi  v  resnici  dobra,  le  nekatere  Žmitkove 
stvari  bi  jo  zelo  kvarile,  če  bi  ne  bile  na  srečo  tako  obesené,  da 
se  poizgube  med  drugimi.  Seveda  „Poc",  ki  je  največja  slika  v  raz- 
stavi,  radi  svoje  obsežnosti  ne  more  skriti  velikih  risarskih  in  per- 
spektivnih  napak.  Gospodične  KÍ  e  in  o  v  e  edina  slika  „dekliški 
portrét"  je  sicer  tudi  zarisana,  pa  je  zato  bolje  slikana.  Njene 
risbe  na  drugi  umetniški  razstavi  v  Ljubljani  so  bile  pač  boljše. 
Gospe  Ja  m  o  vi  pa  po  edini  sliki  „váza  z  rožami"  lahko  priznamo, 
da  ima  talent.  Sicer  pa  mislim,  da  sploh  nima  pravega  pomena, 
pošiljati  samo  eno  ali  dve  sliki  na  razstavo  ...  V  tem  je  pogrešil 
tudi  Strnén,  ki  je  imel  v  Ljubljani  precej  dobrih  stvari,  tu  je  pa 
na  žalost  razstavil  samo  dva  ženská  portreta  in  dve  pokrajini.  Če 
je  sploh  mogoče  soditi  po  teh  slikah,  so  njegove  barve  mŕtve  in 
prstene,  kadar  pa  hoče  rabiti  bolj  žive,  pa  postane,  n.  pr.  pri  veliki 
pokrajini  —  dvomim,  da  bi  to  sliko  sploh  mislil  resno  —  precej 
osladen.  Če  z  barvami  ni  med  prvimi,  se  pa  odlikuje  s  svojo  krepko 
in  odločno  tehniko,  s  sigurnimi  in  skoro  brutalnimi  potezami.  V 
tem  oziru  je  sivkasta  obleka  sedeče  dáme  na  velikem  portrétu  nekaj 
posebnega.  Najboljša  njegova  slika  v  barvi,  tehniki,  posebno  pa  v 
tonu  in  melanholičnem  občutju  oblačnega  dneva  je  majhna  pokrajina 
z  dolgo  vrsto  kozolcev  na  zelenem  polju. 

Kar  se  tiče  ostalih  štirih  slikarjev,  je  težko  reči,  kdo  je  naj- 
boljši.  Vsi  štirje  so  práv  dobri,  a  poleg  tega  ima  še  však  nekaj 
posebnega,  nakaj  čisto  svojega,  —  kar  je  gotovo  najlepší  pojav  v 
razstavi.  Z  veseljem  tudi  poročam,  da  je  Grohar  silno  napredoval. 
Skoro  verjeti  je  težko,  da  je  te  neizrečeno  nežne  in  deviško  sveže 
pokrajine  slikal  isti  Ivan  Grohar,  ki  je  na  prvi  umetniški  razstavi 
imel  „maske  na  svatbi".  Tu  na  Dunaju  je  pokazal  samo  nová  dela 
—  pet  slik  in  štiri  oljnate  študije  — ,  katerih  še  prej  ni  razstavil 
nikjer.  Po  barvi  sami  se  lahko  določi  točno  kronološki  red,  kdaj 
so  bile  pokrajine  slikane.  „Reko  Abrno"  in  „vas  Occulis",  ki  v  bojah 
spominja  na  neko  njegovo  v  drugi  razstavi  izloženo  sliko  s  cerkvijo 
svetega  Jakoba  v  Ljubljani,  je  upodobil,  ko  začenja  drevje  in  grmovje 
razvijati  prvé  lističe,  zrak  je  oster  in  solnce  nima  še  pravé  moci. 
Svežost  prvega  zelenja  se  mu  je  izvrstno  posrečila.  V  „pomladi" 
pa  cveto  mlada  drevesca  na  pobočju  holma  in  solnce  žari,  da  komaj 
gledaš  v  to  bleščečo  solnčno  meglico.  „Polje  pri  Rafolčah"  je  na- 
slikal  v  ranem  jutru,  ko  ravno  prodirajo  prvi  solnčni  žarki  skozi 
kopreno  lahke  jutranje  megle  in  zlaté  dolge  njive  in  sredi  njiv 
skupino  visokih  dreves.  Efekta  prvih  solnčnih  žarkov  bolje  naslikati 

ni  mogoče!  Da  še  zna  upodabljati  robatost  kranjskih  tipov,  je  do- 
kázal z  „občinskim  svetnikom"  v  modernem  jopiču  in  s  čepico  na 
glavi.  Na  eni  študiji  poskúša  zlato  —  v  to  ga  je  gotovo  zapeljal 
Segantini,  —  druge  tri  —  ena  je  posebno  dobra  —  so  pa  majhne 
zimske  pokrajine.  Kolikor  je  Grohar  napredoval  v  risanju  in  barvah, 
toliko  se  je  izpopolnil  tudi  v  tehniki,  in  zato  se  ni  čuditi,  če  ga 
dunajski  kritiki  imenujejo  na  p  rve  m  mestu.  Njemu  je  priroda  ljubica 
in  naslika  si  takšno,  kakršno  bi  rad  imel :  lepo  in  veselo  ter  polno 
življenja  —  za  dušo  svoje  ljubice  se  pa  ne  briga.  Jakopiču  je  pa 
narava  bitje  z  globoko  in  čutečo  dušo,  ki  izraža  svoja  čuvstva  v 
barvah.  To  veliko  dušo  on  ljubi  in  spoštuje,  in  ker  jo  občuduje  s 
spoštovanjem,  ni  za  njega  v  naravi  razlike  med  lepim  in  grdim :  vse 
je  vzvišeno.  Kadar  ta  umetnik  govori  s  prirodo,  je  vedno  resen  in 
svečan  ter  nikdar  mu  ni  za  vabljive  efekte:  vedno  slika  resnico. 
Zato  je  Jakopič  največji  slovenskí  umetnik  .  .  .  Poslal  je  18  del, 
katerih  je  bilo  že  polovica  razstavljenih  v  Ljubljani:  „izgubljena 
duša"  in  veličastni  „svetnik",  „mulat"  in  „počitek",  „pod  modrim 
oknom",  „na  pragu",  dvoje  pokrajin  z  barja,  „slovenská  vasica", 
„jesensko  jutro"  in  prekrásna  „žalostná  zima".  Kot  sveče  ob  mrtva- 
škem  odrú  belo  oblečené  device  sveti  „zimsko  solnce"  na  sneženo 
odejo  pokrajine.  Še  boljši  nego  v  Ljubljani  izloženi  je  „svetnik"  v 
doprsni  podobi  in  najkrasnejše  simfonije  barv  so  pokrajine,  ki  jih 
je  lani  naslikal  v  Škofji  Loki:  „breze  v  jeseni"  pred  večerom,  „pod 
brezami"  pred  zahodom  solnca ,  otožni  „november"  in  „gabri"  ob 
solnčnem  zahodu,  vse  sama  naslikana  poezija.  Da  je  Jakopičeva 
tehnika  vedno  umerjena  po  temi,  ki  jo  izdeluje,  in  dovŕšená,  mi 
pač  še  omeniti  ni  treba.  Pod  Jakopičevim  vplivom  je  bil  še  na 
drugi  umetniški  razstavi  Jama,  ki  je  razstavil  sedaj  18  slik,  pri 
novejših  delih  je  pa  popolnoma  svoj.  Kakor  Jakopič  slika  vsako 
najfinejšo  nianso,  tako  pridržuje  Jama  samo  glavne  boje,  ki  jih 
večkrat  razdeli  v  velikih  ploščah  po  sliki  in  tako  doseže  krasen  de- 
korativen  efekt.  Skoro  na  vseh  novejših  slikah  posebno  zanimajo 
Jamo  kontrasti  med  objekti  na  solncu  in  objekti  v  senci.  Kako 
izvrstno  zna  reševati  ta  problém,  je  pokazal  posebno  na  sliki,  kjer 
se  iz  sence  „jelkove  šume"  vidi  v  ozadju  solnčno  polje.  Eno  naj- 
boljših  del  na  razstavi  je  zelo  dekoratívna  pokrajina  „Kirchhof"  :  na 
zelenem  vrtu  bela  hiša  z  rdečkasto  streho,  v  ozadju  strehe  sosednjih 
poslopij,  gornja  polovica  slike  pa  jasno,  modro  nebo.  Kakor  Milletovi 
kmetje  stojí  iztesani  beli  „hrvatski  seljak"  sredi  njive  na  solncu. 
Svežih  in   jasnih  barv  so  proizvodi  teh  treh  umetnikov,  a  Ferda 

Veselá  slike  so  po  večini  mračne  in  zakajene,  kakor  s  stoletno 
patino  prevlečené.  Samo  radi  slikovitosti  so  največkrat  napravljena 
dela  prejšnjih  treh,  Vesel  pa  vedno  šili  v  genre.  Čisto  brez  potrebe 
je  pod  običajni  šolski  akt  v  klasični  poži  „Magdaléne",  kateri  je 
na  knjigo  naslikal  mladega  svetnika,  napisal  „pravljica".  Neodpustno 
je,  da  mesto  te  slike,  „slepih  miši"  in  še  par  drugih  stvari  ni  poslal 
„Slovenke",  „beneškega  vŕta",  „osvete"  in  svojih  novih  del.  Tu  so 
pravzaprav  lepe  in  zelo  dobre  reči,  a  vse  so  bile  že  razstavljene  v 
Ljubljani  in  nekatere  tudi  na  Dunaju :  „usmiljenost",  „pravljice", 
„slepé  miši",  „ljubezen"  („Die  Heilige").  Sicer  tudi  s  to  izložbo 
dokazuje,  da  je  velik  umetnik  genrov  in  tudi  pokrajin  („Meuter- 
Schwaige")  ter  najboljši  slovenskí  risar,  vendar  pa  ni  poslal  onih 
reči,  katerih  bi  bili  želeli  za  razstavo,  kjer  bi  Slovenci  morali  po- 
kazati  svoje  najboljše  stvari.  Ravno  tako  kakor  slikarji  bi  bil  lahko 
bolje  zastopan  edini  kipar  Fran  Berneker,  ki  je  razstavil  samo 
petero  proizvodov,  pa  zato  samo  izbrane.  Ne  razumem,  zakaj  se 
mu  je  zaprečilo  razstaviti  prekrasno  skico  za  ljubljanski  cesarjev 
spomenik.  In  to  delo  móram  šteti  med  najboljše  umotvore  moderne 
monumentálne  plastike  ter  lahko  rečem,  da  naš  cesar  dosedaj  še 
nikjer  nima  tako  lepega  spomenika,  kakor  bi  bil  ta,  če  bi  se  po- 
stavil. Ceprav  nima  Berneker  na  tej  razstavi  cesarjevega  spome- 
nika,- je  vendar  iz  teh  petih  del  razvidno,  da  je  prekosil  Rendiča, 
Valdeca  in  Frangeša,  da  je  torej  največji  jugoslovanski  kipar,  seveda 
še  ne  popolnoma  razvit.  Vsa  njegova  dela  vzbujajo  ljubezen  in 
sočutje  v  človeku.  Kaj  bo  iz  „mladeniča",  ki  zre  poln  ideálov  v 
svet,  kaj  iz  angelsko  nedolžne  deklice,  ko  dopolni  šestnajsto  leto? 
Taká  je  njegova  pretresujoča  „beda"  ter  „samota"  in  taki  sta  „na- 
plavljeni  trupli"  dveh  nesrečno  zaljubljenih,  kjer  je  Berneker,  kakor 
Michel  Angelo  na  nogi  „sužnja",  poskúšal  rešiti  problém  upodab- 
ljanja  vode  v  plastiki.  Na  tem  mu  odkritosrčno  čestitamo! 

Videl  sem  nápor  in  trud  slovenskih  umetnikov  in  čul  zmago- 
slavno  vriskanje  novorojene  slovenské  umetnosti.  Ali  ima  pa  naš 
národ  dovolj  dobre  volje,  da  preživi  najlepše  svoje  dete,  da  vzdrži 
svoje  umetnike?  .  .  .  Umetniški  naraščaj  je  hvaležen  svojim  prvo- 
boriteljem  in  dŕžava  jim  je  izkazala  priznanje  z  nákupom  Grohar- 
jevega  „polja  pri  Rafolčah",  Jakopičevih  „brez  v  jeseni"  in  Jamove 
„partije  na  Ampéri"  za  moderno  galerijo.  Sedaj  naj  pa  še  Slovenci 
store  svojo  dolžnost  in  podpro  umetnike,  da  ostane  njih  umetnost 
domača,  da  slovenské  umetnosti  ne  adoptira  tujina. 

enadoma,  širši  javnosti  čisto  nepričakovano  je  nastopila 
zveza  slovenskih  umetnikov  „Sava"  na  Dunaju.  Kar  na- 
gloma  se  je  pokazalo  Slovensko  domače  slikarstvo,  katero 
so  nekateri  duševní  pritlikavci  v  domovini  prezirali,  na 
svetovnem,  evropskem  torišču  in  hipoma  si  je  pridobilo 
splošno  priznanje.  Prvi  svetovni  listi  centrále  avstrijske 
dŕžave  so  poročali  tako  láskavo  o  naših  domačih  slikarjih,  da  bi 
moral  biti  ponosen  však  rojak  —  a  vsi  vendar  niso  uvideli,  kako 
velikega  pomena  je  bil  ta  trenotek  za  našo  zemljo.  Bodi  jim  odpuščeno 
v  njih  naivnosti,  saj  morda  niso  imeli  vsi  „mala   fides"  v  srcu! 

Vredno  pa  je  in  potrebno,  da  dobi  mlada  naša  umetnost,  o 
kateri  je  pisala  „Reichswehr",  da  je  toliko  krepčine  in  izrazitosti  v 
njej,  da  bi  jo  bilo  skoro  imenovati  narodno,  in  o  kateri  je  dejal 
lastnik  galerije,  kjer  imajo  Slovenci  razstavo,  Miethke  sam,  ki  je 
brezdvomno  dober  poznavatelj  umetnosti,  da  od  Uprke  še  ni  imel 
razstave  v  svojem  salónu,  ki  bi  se  kosala  s  sedanjo  —  vredno 
je,  da  dobi  vsaj  sedaj  domača  muzaskromendomv 
domovini,  ko  ima  odprto  široko  pot  v  svet.  Baš  sedaj  je 
čas,  da  se  uresniči  ideja,  ki  jo  je  gojil  že  barón  Žiga  Zois  pred  več 
nego  80  leti  ter  jo  je  pozneje  deloma  uresničil  gróf  Franc  Hohenwart, 
ko  je  ustanovil  sicer  muzej  v  Ljubljani,  ne  pa  „galerije  proizvodov 
národne  umetnosti",  kakor  je  nameraval  Zois  in  v  čemer  ga  je 
podpiral  tudi  barón  Erberg  v  Dolu.  Misel,  naj  se  ustanovi  v  Ljub- 
ljani galerija,  je  stará  in  že  to  dokazuje  njeno  absolútno  potrebo,  kajti 
že  v  dobi,  ko  je  bila  v  naših  krajih  umetnost  še  v  povojih,  ali  pa 
je  cvetla  veliko  skromneje  nego  danes,  so  si  prizadevali  patrijoti 
ustanoviti  tak  závod.  Peter  pi.  Radics  n.  pr.  je  leta  1866.  predlagal, 
naj  bi  se  osnovala  v  Ljubljani  vsaj  podružnica  „avstrijskega  muzeja 
za  umetnost  in  umetni  obrt"  za  Kranjsko,  in  res  so  se  že  začele 
vršiti  v  to  príprave  (v  odboru  so  bili  poleg  drugih  barón  Ant.  Zois, 
dr.  H.  Costa  in  prošt  Kos),  a  pozneje  se  je  vse  razbilo  vsled 
mefistofelskega  ravnanja  nekega  gospoda  in  pa  vsled  vojske,  ki  je 
nastala  prihodnje  leto.  V  letopisu  „Slov.  Matice"  iz  leta  1880.  pa 
se  je  zopet  oglasil  isti  marljivi  zgodovinar  ter  požíval,  naj  se  oži- 
votvori  národná  galerija  v  Ljubljani. 

Galerija  naših  upodabljajočih  umetnosti  faktično 
ni  nemogoč  projekt.  Ni  treba  niti  velikanskih  dvoran  niti  tisočin 
umotvorov  starih  slavnih  slikarjev,  ki  se  plačujejo  z  zlatom,  kajti 
najpametnejše  bi  bilo,  napraviti  zbirko  modernih  slik  in  kipov, 
katerim  naj  bi  se  pridružila  dela,  ki  so  skrita  po  kranjskih  gradovih 
ter  imajo  nekatera  resnično  umetniško  vrednost,  zlasti  bi  se  mnogo 
dobilo  iz  začetka  XIX.  stoletja,  pa  tudi  prejšnjih.  Mislimo,  da  bi 
ravno  domače  kranjsko  plemstvo,  ki  je  bilo  nekdaj  skrben  in.veren 
gojitelj  lepih  umetnosti,  storilo  na  tem  polju  delo,  s  katerim  bi  si 
postavilo  neminljiv  spomenik  v  naši  prosveti  in  sploh  v  prosveti 
celega  južnega  dela  Avstrije,  če  bi  prepustilo  nekaj  svojih  zbirk 
javnosti.  Mnogo  starejših  umetnin  pa  bi  se  vzelo  iz  deželnega 
muzeja,  ki  hrani  poleg  množine  slik,  ki  so  le  historičnega  pomena, 
nekaj  umetniških,  med  njimi  tudi  zapuščino  Jurja  Šubica. 

Razmere  so  pri  nas  danes  mnogo  boljše,  nego  so  bile  v  Za- 
grebu  ob  ustanovitvi  „akademijske  galerije  Strossmayerjeve".  Ta  je 
imela  leta  1868.,  ko  jo  je  biskup  udejstvil,  samo  113  umetnin,  ki 
so  bile  last  ustanoviteljeva,  pa  se  je  že  do  9.  novembra  leta  1884., 
ko  so  jo  otvorili,  pomnožila  na  250  del,  ki  so  narasla  v  dvajsetih 
letih  še  za  poldrugo  stotino.  Strossmayerjeva  galerija  je  úrejena 
kronološko  po  razvoju  splošne  umetnosti,  pred  vsem  italijanske  in 
hrvaške.  Radi  tega  so  bili  tudi  stroški  večji,  in  vendar  ni  tako  za- 
nimiva,  kakor  bi  bila,  če  bi  kázala  le  domáca  dela,  katerih  pa  iz 
starejših  časov  ni  bilo  mnogo  dobití,  ker  jih  ni  bilo  (dobro  je  za- 
stopan  pač  Andrija  Medulič).  Ljubljanska  galerija  pa  naj  bi  bila 
načeloma  zlasti  za  domače  umetnike.  Starejše  stvari  bi  se 
dobile  z  ne  prevelikim  trudom  (pred  vsem  stvari  iz  začetka  XIX.  veka), 
vprvi  vrsti  pa  bi  se  morali  oziratinamoderno,  ker 
se  je  pač  ž  njo  povzpela  domača  produkcija  na  visok  nivo  ter  bi 
jo  tako  tudi  gmotno  najlaže  in  najizdatneje  pospeševali. 

Dobiti  bi  bilo  treba  najprej  nekak  osnoven  kapitál,  ki  bi 
prisilil  državo,  da  bi  se  začela  zanimati  za  zbirko.  To  glavnico 
dobiti  bi  bilo  seveda  najtežje.  Strossmayer  je  založil  svojo  galerijo 
s  40.000  gld.,  katerim  je  priložil  pozneje  še  20.000  forintov,  a  po- 
misliti  je  treba,  da  so  nabavili  s  tem  denarjem  lepo  število  starih 
italijanskih  (Fra  Filippo  Lippi,  Correggio  i.  t.  d.)  in  nizozemskih 
originálov,  katerih  bi  pri  nas  ne  bilo  treba,  če  bi  hoteli  imeti  v  prvi 
vrsti  moderno  zbirko.  Po  našem  mnenju  bi  vsekakor  zadostovalo 
za  osnutek  kakih  70.000 — 80.000  K,  zlasti  če  bi  se  odzvalo  plemstvo 
bolj    obilo  z   umetniškimi    darili.     S  toliko  vsoto   bi  lahko  nabavili 

umotvore  starih  domačinov,  kar  jih  je  v  tujini,  ter  pridobili  impo- 
zantné* število  modernih  slik  in  kipov.  Ako  bi  kranjska  hranil- 
nica,  ki  se  je  izkazala  naklonjeno  že  mnogim  kulturnim  závodom 
na  domačih  tleh,  hotela  založiti  ta  závod,  bi  seveda  dobila  primerno 
zastopstvo  v  kuratoriju,  ki  bi  ga  imenoval  deželni  odbor 
ali  pa  mestna  občina  ljubl jánska.  Ena  izmed  teh  dveh  kor- 
poracij  bi  prevzela  galerijo  v  svojo  last,  obe  pa  bi  morali  vsako 
leto  nekoliko  prispevati  za  pomnožitev  in  vzdrževanje  zbirke,  ki  bi 
se  gotovo  širila  tudi  z  umetniškimi  darili  raznih  mecénov.  Kupovala 
bi  se  seveda  le  dela  domačih  umetnikov  brez  razlike  národnosti. 

Brez  dvoma  pa  je  poklicana  tudi  dŕžava,  da  pospešuje  tak 
inštitút  z  denarnimi  sredstvi,  kajti  bas  dŕžava  stori  pri  nas  vse  pre- 
malo  za  kultúrne  namene. 

Poleg  umetniške  galerije,  za  katero  naj  bi  se  zavzeli  vsi  sloji 
brez  razlike,  zlasti  pa  kranjsko  plemstvo,  med  katerim  je  nekaj 
navdušenih  ljubiteljev  umetnosti,  ki  so  gotovo  že  v  svojem  domo- 
ljubju  razmišljali  o  tem  lepem,  resnično  velekulturnem  projektu,  bi 
se  sčasoma  ustanovila  tudi  slikarska  šola  v  manjšem  obsegu. 
Dasi  moramo  priznati  c.  kr.  strokovni  soli,  da  deluje  vzorno  na 
svojem  polju,  vendar  je  njen  namen  bolj  praktičen,  obrten  nego 
čisto  umetniški.  Slikarska  šola,  kjer  bi  bili  učitelji  domači  umetniki, 
bi  pač  dobro  došla  zlasti  mlajšim  dámam  iz  višjih  krogov,  ki  ljubijo 
lepo  umetnost,  ter  bi  potrebovala  itak  le  neznatne  subvencije. 

Krásni  sen,  ki  so  ga  sanjali  že  veliki  naši  možje,  naj  bi  se 
uresničil  vsaj  sedaj,  ko  je  zažarela  domači  umetnosti  sijajna  zarja 
v  tujini ! 


A 


Kaj  je  ljubezen?  .  .  . 


aj  je  ljubezen?  —  dela  skrbi  ti  .  .  . 
Pravo  se  dade  že  pogoditi: 
Krasen  je  spev,   ki  nájde  odmev 
v  srcu  ljubečem.  Zbudi  ga  úsmev, 
pogled  razžari  iskrico  tlečo, 
roka  prevodník  za  tajno  je  srečo  .  .  . 
Konec  ljubezni,  to  je  poljub, 
blagost  neskončna  ...  ali  obup  .  .  . 

Silvin  Sardenko:  „V  mladem  jutru".  V  Ljubljani,  1903.  Nekaj  himen  je 
že  imel  priliko  čuti  letos  siovenski  svet,  ko  so  neki  estetiki  ocenjevali  zbirko  „V 
mladem  jutru"  ter  hvalo  peli  „ljubeznivemu"  pesniku.  To  pa  se  je  zgodilo  z  one 
stráni,  kjer  je  še  malokateri  svobodnomiseln  siovenski  umetnik  prejel  zasluženo 
hvalo,  kjer  odločujejo  že  od  nekdaj  načela,  ki  so  cesto  umetnosti  popolnoma  tuja. 
Národ  je  ostrmel  in  se  zamislil  ...  Ali  govore  tukaj  estetiki,  katerim  je  za  lepoto, 
za  čisto  umetnost,  ali  govore  principi,  sovražni  pravému  pesniškemu  poletu?  Ti 
kritiki  so  šli  v  boj  za  svojega  pesnika  in  ga  dvignili  visoko,  visoko.  Kázali  so 
samo  njegove  najboljše  stvari,  izbrali  iz  precejšnje  kopice  verzov  nekaj  blestečih 
mest  invzklikali:  „Človek,  ki  to  piše,  je  pesnik!"  Niso  pa  niti  z  besedico  omenili, 
da  se  nahajajo  v  zbirki  tudi  stvari,  ne  le  manj  vredne,  temveč  naravnost  diletantske. 
Nočem  biti  napram  Sardenku  krivičen,  še  manj  pa  mu  hočem  peti  panegirik.  Teh 
je  že  nekaj  čul,  a  istina  mu  ne  more  škoditi. 

Silvin  Sardenko  je  razdelil  svojo  zbirko  na  sedem  poglavij.  V  „So  In  c  u 
mojega  dneva"  je  slávil  Marijo,  ne  da  bi  pisal  slavospeve,  temveč  je  nanizal 
nekaj  sličic  iz  življenja  in  opeval  v  njih  Mater  milosti.  To  je  lep  motiv  za  pesnika- 
svečenika  in  priznati  móram,  da  so  se  mu  pesmi,  ki  imajo  kakšno  religijozno  snov, 
najbolj  posrečile.  V  tem  oddelku  in  drugod,  kjer  ubira  posvečene  strune,  je  najbolj 
čuvstven,  najbolj  naraven.  Dobro  je  tudi  pogodil  nekaj  prizorov  iz  mirnega,  tihega 
življenja,  kjer  se  ne  dogajajo  nikake  búrne  tragedije,  ampak  kjer  se  snuje  žalost  za 
veseljem  brez  viharja,  kjer  ne  umirajo  srca  v  obupu  in  jadu,  ampak  se  duše  za- 
upljivo  obračajo  k  nebu.  V  teh  pesmih  se  nahaja  nekaj  lepih  mest,  finih  verzov, 
ki  so  mu  nadeli  ime  pesnika;  njegov  mestoma  gladki  in  lepi  jezik  zakriva  mnogo- 
kje  hibe  v  slikanju  in  pomanjkanje  misii.  V  knjigi  je  precej  práv  izbranih  mest,  a 
plastike,  svežega  življenja  skoro  ni  zaslediti.  Barve  so  mu  suhe,  slike  medle,  za- 
nosne  poezije  ni.  Sardenko  je  osladen  pesnik,  navdušiti  ne  more,  in  naslajati  se 
ne  more  ob  njegovih  verzih  noben  človek,  ki  je  dovzeten  za  pristno,  živo  umetnost. 
Na  mnogih  mestih  je  samo  zvončkljanje,  igranje  z  lepimi  besedami,  lov  za  rimami 
ga  zavaja  v  gostobesednost  in  slike  mu  postanejo  dostikrat  razblinjene.  V  dokaz  bi 
lanko  navedel  brezštevilno  verzov;  navedem  naj  le  zgled  iz  „Beračice  Bajde": 

Marija  v  jasli  detece  polaga, 
nocoj  je  zadnja  slamica  ji  draga. 
In  Sinek  joka  na  tem  hladnem  svetu, 
ko  se  po  rajskem  toži  mu  očetu. 
In  Jozef  z  levo  gladi  brado  svilno, 
oj  brado  svilno,  lepo  in  obilno  .  .  . 

Cesto  so  mu  vcrzi  prozaični,  neredko  banálni.  V  sicer  lepi  pesmi  na  str.  7. 
gredo  romarji  na  božjo  pot,  da  tam  „odložijo  svoje  težave".  Nenavadna,  prisiljena 
slika  je  v  pesmi  na  str.  9.,  kjer  se  golobček  vrača  z  balkanskih  gorä  in  govori : 
„Pri  bridkih  srcih  sem  počil  in  z  lastnimi  nožicami   (!)   krvavé  rane  sem  izmil  ..." 

Prebanalno  mesto  je  na  str.  25.,  kjer  beračico  Bajdo  podé  iz  hiš:  „Le  beži,  da  ne 
bomo  kaj  dobili"  ...    V   isti  pesmi  poje  o  „gnojni   slami".    O  vaški  koči  prepeva: 

Le  če  so  hude  brile  sape, 
pokukal  dom  je  izmed  drevja: 
tako  se  izpod  zimske  kape 
prikrita  kažejo  ušesa  .  .  . 

In  v  takem  tonu  je  pisane  polovico  knjige. 

Precejšnja  vrsta  pesmi  mu  je  brezmiselnih;  prebereš  jih,  a  ne  ves,  kaj  si 
čital;  beseda  teče  za  besedo,  zveni  in  „cezi",  in  zasmeješ  se  praznemu  šumenju. 
Naletíš  na  refraine  in  samo  to  čutiš,  da  so  —  prazni. 

Sardenko  pa  je  tudi  „naroden"  pesnik.  Hvalili  so  „Pesem  za  marsikoga", 
kjer  je  pomlad  „pela  verze  tri:  Lani  vijolice,  letos  trnjolice  trgat  naj  gre!"  V  ná- 
rodní pesmi  grlica  guče:  „Grr,  kakor,  kakor  bo"  .  .  .  Istotako  beremo  in  se  radu- 
jemo  lepe  slike: 

Dekletu  pa  je  križem  sobe 
izlival  solze  vzdih  na  vzdih, 
in  očka,  mati,  bratci,  sestre 
hodili  so  po  njih. 

Sardenko  je  imitiral  narodno,  a  zapísal  je  psevdonarodno  pesem. 

Ali  ne  smem  prezretí  pesniku  na  hvalo,  da  je  čitati  tupatam  dobre  pointe, 
nekaterim  pesmim  je  našel  lep,  práv  umetniški  konec.  Mlada  žena  vprašuje  mater, 
kí  jo  obišče  na  novem  domu: 

Ali  še  hodí  v  nedeljskih  večerih 
tiha  ljubezen  po  mehkih  vrteh  .  .  . 
Ali  še  nosijo  moje  družice, 
kamor  se  ganejo,  radost  s  seboj  .  .  . 
Ali  še  pelin  na  gredi  vam  raste  — 
mar  ste  za  doto  ga  dali  z  menoj  ? 

Le  žal,  da  so  takšna  mesta  dosti  redka.  Izkrena  mesta  se  nahajajo  v  „Molitvah", 
ki  so  pisane  v  visoki  dikciji,  kakor  bi  čuli  govor  psalmistov.  Ponekod  je  hotel  biti 
pesnik  celo  filozofski  —  „le  okence  malo  ne  bo  mi  razpalo"  —  a  zdi  se  mi  na- 
iven.  Pozná  se  mu,  da  se  je  navzel  nekaj  sholastike,  a  ni  se  poglobil  v  njeno 
mistiko,  zato  je  ostal  plitev.  Pesem  „Res  nismo  v  zori  zlati"  je  s  pedagoškega 
stališča  obsodbe  vredna;  ravnotako  je  nemorálna  ideja,  izražena  v  ciklu:  „Izliv  iz 
zapuščenega  srca".  —  Stará  devica  se  tolaži  z  nesrečo  bajtne  matere,  ker  je  bil 
njen  mož  pijanec. 

Silvin  Sardenko  je  napisal  nekaj  lepih  verzov,  a  dovršenih  pesmi  malo.  Za 
krasnimi  mesti,  svetlimi  slikami  slede  banálnosti  in  prisiljenosti,  ki  razdero  vso  iluzijo. 
Ima  pesniški  inštinkt,  a  ne  ukusa.    To  je  karakteristika  njegove  poezije! 

R.  E. 

Iz  knjige  življenja  Drugi  zvezek  zbranih  spisov  Josipa  Kostanjevca  izide 
za  Veliko  noc,  na  kar  čitatelje  „Ljub  ljanskega  Zvona"  s  tem  opozarjamo.  O 
knjigi  bomo  seveda  še  obširneje  govorili. 

KHPHJľb  Xphctobt>:  HaôpaHH  cthxo  TBOPeHHa.  G1rb  nptnroBOPT>  ott.  H. 
BasoBT).  CooDfl.  1903.  (Kiril  Hristov :  Izbrani  stihotvorenija.  S  predgovor  ot  J. 
Väzov.  Sofija.  1903.  Str.  320).  —  Odkar  so  se  bratje  Bolgari  s  pomočjo  ruskega 
orožja  rešili  izpod  turškega  jarma,  napredujejo  na  vseh  poljih  prosvete.  Tudi  njih 
literatúra  se  razvija.  Danes  štejejo  že  več  znamenitih  pisateljev.  Pri  nas  najbolj 
znan  je  pač  pesnik  in  novelist  Väzov,  ki  je  seveda  začel  pisati  že  pod  turškim  despo- 
tizmom. Pred  menoj  pa  je  danes  knjiga  novega  odličnega  pesnika,  Cirila  Hristova, 
čigar  poezije  smo  cesto  čitali  v  raznih  bolgarskih  revijah.  Hristov  velja  poleg  Va- 
zova  in  Mihajlovskega  za  najboljšega  bolgarskega  pesnika.  Sedaj  je  izdal  debelo 
knjigo  svojih  izbranih  pesnitev,  ki  jih  je  bolgarsko  časopisje  pozdravilo  z  navdu- 
šenjem.  Ražni  bolgarski  kritiki  poudarjajo,  da  je  Hristov  pravi  pesnik  pa  tudi 
mojster  v  jeziku  in  verzu.  Kdor  se  je  že  kdaj  pečal  z  bolgarščino,  bi  rekel,  da  ne 
more  biti  bas  lahko  pisati  gladke  pesmi  v  jeziku,  ki  nima  deklinacije,  povrhu  pa 
še  člen!  Slovencu  zveni  ta  bratovski  jezik  izprva  nekako  tuje,  šele  sčasoma  pa  se 
ga  privadiš  in  kmalu  lahko  pogrešaš  tudi  deklinacije.  Zato  ti  bolj  ugaja  bolgarski 
glagol  z  bogato  konjugacijo,  ki  ima  celo  aorist  kakor  srbohrvaščina.  Toda  k  pe- 
smim  Hristova!  Da  Hristov  ni  navaden  stihotvorec,  priča  sam  Väzov,  ki  mu  je 
napisal  navdušen  predgovor  in  ga  tako  predstavil  svojim  rojakom.  Mislim,  da  spo- 
znajo  čitatelji  „Zvonovi"  pesnika  Hristova  najlože,  če  jim  prevedem  nekaj  stavkov 
iz  tega  predgovora.  Väzov  piše  med  drugim:  „Ko  je  Hristov  objavil  prvé  svoje 
lirske  pesmi,  rekel  je  nekdo:  „To  je  talent!"  Od  tistega  čaša  je  napisal  poet  več  in 
več  pesmi,  katerih  vsaka  je  bila  velik  korak  k  dovršenosti  .  . .  Njegove  izbrane  poezije 
nam  kažejo  ražne  etape,  po  katerih  se  je  razvijal  njegov  talent,  razkrivajo  nam 
bogato  vsebino  pesnikove  duše*  ter  široko  obzorje,  po  katerem  razpenja  njegov 
duh  svoja  krila  .  .  .  Ciril  Hristov  je  poet  po  duši  (srcu),  po  prirodi  in  po  tempe- 
ramentu ...  V  svojih  izbranih  pesnitvah  je  Hristov  risal,  mislil  in  čuvstvoval  na 
svoj  samobitni  način,  ki  je  povsem  originalen  .  .  .  Stopil  je  bil  še  zelo  mlad  na 
poetično  poprišče  .  .  .  Hristovljeve  pesmi  nosijo  na  sebi  pečat  močnega  subjekti- 
vizma,  pesnikova  osebnost  je  vsa  izražena  v  njih"  .  .  .  Väzov  piše  dalje,  kako  se 
Hristovljeva  muža  odvrača  od  okrožajočega  jo  materijalizma  in  ledene  apatije.  Ta 
družba  mu  vzbuja  gnev  in  gnev  mu  izvablja  krepke  satirske  akorde.  V  satiri  je 
Hristov  mojster,  kakor  v  bolgarskem  pesništvu  Mihajlovski.  „Hristov  pa  ni  samo  mojster 
v  analizi  svoje  lastne  duše"  —  piše  Väzov  dalje  v  svojem  predgovoru  na  str.  VIII. 
—  „nego  on  poznáva  dobro  tudi  narodovo  dušo  .  .  .  Njegova  zbirka  je  polna  pre- 
lestnih  pesmi  po  narodnih  motivih  .  .  .  Hristov  je  izučaval  z  ljubeznijo  in  zani- 
manjem  národne  pesmi  in  utrgal  iz  národne  lirike  marsikak  nežen  cvet  ter  nam  ga 
podal  poplemeničenega  v  svoji  duši,  v  dišečih  šopkih  .  .  .  Čudovito  je,  kako  do- 
vršeno  ima  pesnik  v  oblasti  jezik  in  pesniško  obliko.  Ta  jezik  izraža  pod  njegovim 
mojstrskim  peresom  vse  bogastvo  svoje  lepote,  vse  nianse  za  izraževanje  najdeli- 
katnejših  duševnih  pregibov  s  svojo  samorodno  močjo  in  s  svojo  kristalno  zvoč- 
nostjo  .  .  .  Hristov  je  originalen  talent,  ki  obeta  v  bodočnosti  še  novih  základov 
svoje  ustvarjajoče  krasote  .  .  .  Kar  bi  želel  mladému  pesniku,  jo  to,  da  zamenja 
svoj  pesimizem  z  nekoliko  večjim  življenskim  veseljem  ter  da  ozarja  njegovo  dušo 
nekoliko  svetlejša  vedrina.  Naj  krepi  vera  v  njegov  talent  v  njem  pogum,  ki  je 
potreben  pri  nas  za  vsakogar,  ki  slúži  ideálom  .  .  .  Hristov  je  že  zdaj  ponos  naše 
poezije!"  .  .  .  Tako  končava  pesnik  Väzov  svoj  predgovor  knjigi  svojemu  dosti 
mlajšemu  tovarišu.  A.  A. 

N  ovi  akordi.  Zborník  za  vokalno  in  instrumentalno  glasbo.  Urejuje  dr.  G  o  j  m  i  r 
Kre  k.  III.  letnik,  štev.  3.,  4.  in  5.  V  teh  treh  številkah  zanimivega  zborníka  se 
nahaja  16  skladb  osmih  domačih  komponistov.  Emil  Ad  a  m  i  č  (Kamnik)  je  za- 
stopan  po  mešanem  zboru  „D a  sem  jaz  ptičica  .  .  ."  (Oton  Zupančič),  ki  je 
práv  mično  zložen  v  narodnem  dúhu.  Nadalje  ima  tu  isti  komponist  dvoje  skladb 
za  klavír:  „Nekdaj  je  bil  .  .  ."  in  „Polka".  Od  teh  dveh  kompozicij  je  zadnja 
zanimivejša,  ker  je  izrazovita,  dočim  manjka  prvi  invencije  in  klavirske  pisave. 
Práv  ljubka  skladba  za  klavír  je  Srečka  Albinija  (Sarajevo)  „Rendez-vous", 
ki  se  giblje  v  valčkovem  tempu.  Franjo  Dugan  (Zagreb)  je  podal  dva  komada 
za  klavír:  „Spominski  list"  in  „Spomin  na  Zdenka  Fibich  a",  pisana 
resno,  a  malo  značilno,  in  pesem  za  en  glas  in  klavír  „Nočná  rosa"  (Avgust 
Šenoa).  Anton  Foerster  (Ljubljana)  je  priobčil  moški  zbor  „Spomeň  pjesma" 
(Ljudevit  Varjašič),  ki  se  odlikuje  po  svoji  čuta  polni  koncepciji  in  duševní  vzpo- 
rednosti  s  pesnikom.  D  r.  Gojmir  Krek  (Ljubljana)  ima  v  zborníku  dve  pesmi 
za  en  glas  in  klavír:  „Tam  zunaj  je  sneg"  (Dragotin  Kette)  in  „Notranjska" 
(Aleksandrov) ;  v  obeh  je  komponist  práv  vrlo  zadel  ubranost  ter  dal  zlasti  zadnji 
značilno  obliko.  Dalje  obsega  zbirka  dvospev  „Pesem"  (Koljcov  —  O.  Zupančič)  in 
trospev  „Pesem  Pri  morke"  (O.  J.  Bierbaum  —  O.  Zupančič)  za  ženské  glasove 
in  klavir,  uglasbil  Anton  Lajovic  (Šmartno  pri  Kranju).  Obe  kompoziciji  sta 
nežnega  značaja  in  spretne  kocepcije.  Josip  Procházka  (Ljubljana)  nam 
podaje  v  mešanem  zboru  s  spremljevanjem  klavirja  „Ptička"  (Dragotin  Kette)  in 
v  moškem  zboru  „Moravská  národná"  (O.  Zupančič)  dve  kompoziciji  prvé  vrste, 
eno  v  šaljivem,  drugo  v  togotnem  dúhu,  a  vsaka  ustvarjena,  da  privede  poslušalca 
v  ubranost,  v  kateri  je  bil  dotični  pesnik.  Risto  Savin  (Praga)  je  zastopan  po 
moškem  zboru  „Tehtni  vzrok"  (R.  Baumbach  —  Anton  Aškerc),  ki  se  malo 
ujema  z  besedilom,  in  z  „Romanco"  za  klavir,  v  práv  lahkem  žánru  takozvanih 
„salonskih  komadov".  v.  r. 

„Glasbena  Matica".  Oceno  koncerta,  ki  ga  je  priredila  „Glasbena  Ma- 
tica" dne  12.  marca,  smo  morali  zaradi  pomanjkanja  prostora  odložiti  za  prihodnjo 
številko. 


jflf      #    Gledišce    #      ^k"0^ 


Slovensko  gledišce.  A.  Dráma.  M.  A.  Šimačkova  dráma  „V  tu  jem 
zraku"  (Jiný  vzduh)  ima  svoj  izvor  v  oni  dobi,  ko  se  je  še  verovalo  v  vsemo- 
gočnost  miljeja,  ko  je  bila  preobvladala  tudi  razborite  duhove  zmotá,  da  ne  delajo 
ljudje  miljeja,  ampak  nasprotno  milje  ljudi.  Da  za  značaj,  za  etični  razvoj  človeka 
ni  vseeno,  kako  ozračje,  kaka  okolica  ga  obdaja,  se  je  na  tem  mestu  že  cesto 
poudarjalo,  a  poudarjalo  se  je  tudi,    da  milje  nikakor  nima  tistega  pomena,    ki  se 

mu  pripisuje,  in  v  posebno  zadoščenje  nam  je  lahko,  da  so  ti  od  nas  zastopani 
nazori  dandanes  že  skoro  splošno  prodrli.  Da,  zdi  se  nam,  kakor  bi  bil  pisatelj 
dráme  „V  tu  jem  zraku"  sam  že  slutil,  da  „vzduli"  sam  še  ni  vse,  kajti  če  si 
njegovo  delo  od  vseh  stráni  dobro  pogledamo,  se  prepričamo,  da  ni  vsebina  tistega 
nič  drugega  nego  boj  med  dobrim  in  slabim  pricipom  —  v  moderni  obliki!  Vse- 
kakor  je  Šimačkova  dráma  globočja  nego  marsikatera  druga  izza  gori  označenega 
čaša.  Za  prvo  in  drugo  dejanje  ta  trditev  seveda  ne  velja,  kajti  ti  dve  dejanji  sta 
precej  plitvi,  da,  drugo  je  celo  popolnoma  nepotrebno  in  bi  se  bilo  pri  nas  tem 
laglje  izpustilo,  ker  takih  ljudi,  kakršni  nastopajo  ondi,  pri  nas  ni  in  se  nam  je 
zdelo,  kakor  bi  gledali  samé  karikatúre.  Nasprotno  pa  sti  3.  in  4.  dejanje  polni 
lepih  in  duhovitih  momentov,  ki  dajo  drami  trajno  vrednost  in  so  porok  za  to,  da 
se  bode  tudi  v  poznejših  časih  še  z  uspehom  predstavljala.  Značaji  v  igri  niso  vsi 
enako  dobro  izdelani.  Franc  Elis  na  pr.  je  slikan  precej  površno  in  je  njegov 
značaj  tudi  dokaj  neumljiv.  Vidi  se,  kakor  bi  bili  glede  te  osebe  vplivali  nekateri 
Ibsenovi  vzori  na  pisatelja.  Značaj  Elisove  žene  pa  je  risan  s  krepkimi,  jasnimi 
potezami.  Emil  Vitak  je  odurna  prikazen,  kakršnih  je  pač  malo  v  življenju.  Še  dovolj 
verjeten  je  značaj  Prokopova;  a  največ  skrbi  je  posvetil  pisatelj  značaju  Hele,  okoli 
katere  je  sploh  osredotočeno  vse  dejanje  dráme.  —  Še  eno  dramsko  novost  smo  vi- 
deli ob  koncu  sezóne.  Dne  25.  zvečer  in  27.  t.  m.  popoldne  je  imelo  svojo  koristnico 
igralsko  osebje  naše  dráme.  Uprizorila  se  je  obakrat  dráma  „Sever  proti  jugu" 
ali  „Boj  za  osvobojenje  sužnj  ev",  spisal  Willkije  Colino  — amerikánska 
igra,  ki  prija  le  malo  ali  čisto  nič  našemu  evropskemu  okusu!  —  Dne  17.  t.  m. 
je  gostovala  v  ljudski  igri  „Od  stopnje  do  stopnje"  z  lepim  uspehom  gospa 
Irma  Polakova  iz  Zagreba.  Poleg  teh  smo  imeli  zadnji  čas  še  sledeče  dramske 
predstave:  Dne  28.  februarja  so  se  igrali  petič  „Legijonarji",  21.  marca  se  je 
ponavljala  dráma  „Vstajenje",  5.  marca  so  bili  drugič  na  vrsti  „Po  d  kríž  e- 
valci",  13.  marca  je  napolnila  že  osmič  gledišče  igra  „Pot  okoli  zemi  j  e  v  80 
dneh",  a  15.  marca  se  je  ponovila  Maeterlinckova  „Monna  Vanna." 

B.  Opera.  Tudi  opera  nam  je  prinesla  ob  koncu  sezóne  še  dve  novosti.  Dne 
25.  februarja  se  je  uprizoril  prvič  na  našem  odrú  „Cigán  barón",  komična  opera 
(bolje  opereta)  v  3  dejanjih,  po  Jokaievi  povesti  spisal  J.  Schnitzer,  uglasbil  J. 
Strauss.  Straussova  lahka,  prikupljiva,  melodijozna  godba  je  obce  priljubljena  in 
je  tudi  pri  nas  docela  ugajala.  „Cigán  barón"  se  je  ponavljal  v  polnem  gle- 
dišču  dne  28.  februarja  pa  3.,  11.  in  19.  marca.  Zadnjega  dne  je  imel  svoj  častni 
večer  tenorist  g.  Stanislav  Orželski;  pri  tej  priliki  se  je  na  jaseň  način 
pokazalo,  kako  zelo  ceni  občinstvo  to  izborno  moč  naše  opere.  Dne  13.  marca  pa 
se  je  pela  prvič  na  našem  odrú,  in  sicer  na  korist  zaslužnega  kapelníka  slovenské 
opere,  g.  Hilarija  Beniška,  veliká  Auberjeva  opera  „Nemá  iz  Portici", 
kateri  sta  besedilo  spísala  E.  Scribe  in  G.  Delavigne.  Znano  je,  da  je  „Nemá 
i  z  Portici"  najzrelejše,  najpopolnejše  delo  Auberjevo,  in  zato  štejemo  intendanci 
slovenskega  gledišča  v  posebno  zaslugo,  da  je  spravila  to  opero  na  oder.  Ponav- 
ljala se  je  „Nemá  i  z  Portici"  še  22.  in  27.  marca. 

S  tem  se  je  končala  letošnja  glediška  sezóna,  ki  je  bila  ena  najlepših,  kar 
se  jih  spominjamo.  D^oje  veselih  dejstev  smo  opazili  letos,  prvič,  da  se  krog  pri- 
jateljev  slovenskega  gledišča  čimdalje  bolj  širi,  da  je  naše  občinstvo  čimdalje  bolj 
vneto,  in  drugič,  da  ni  več  edino  opera,  ki  vleče  v  gledišče,  temveč  tudi  dráma. 
Tako  dobro  obiskovanih  dramskih  predstav  kakor  letos  menda  nismo  imeli  še 
nikoli.  To  je  pojav,  ki  ga  ne  smemo  prezretí,  ker  se  káže  bas  v  tem  dejstvu  vzgo- 

jevalna  moč  gledišča  in  je  dokaz,  da  prodira  zavest  o  kulturnem  pomenu  njegovem 
čimdalje  globoče  v  naše  ljudstvo.  Opozoriti  pa  moramo  na  to  dejstvo  tudi  iz  tega 
vzroka,  ker  je  videti,  kakor  bi  se  začenjala  za  naše  gledišče  nová  doba,  in  bode 
treba  dramatičnemu  društvu  vsekakor  misliti  na  to,  kako  bi  se  tudi  naša  dráma 
povzdignila.  Opera  je  bila  letos  na  višini.  Tudi  če  se  v  prihodnje  v  enem  ali  drugem 
pogledu  malo  poslabša,  se  še  vedno  ne  bomo  smeli  zmrdavati,  kajti  takih  oper, 
kakršna  je  bila  letos  naša,  je  v  provinciji  malo!  Pač  pa  smo  pri  drami  marsičesa 
pogrešali.  Treba  bo  v  prihodnje  repertoár  skrbno  izbirati  ter  gledati,  da  se  kolikor 
možno  uprizore  le  dobre  stvari,  treba  pa  bo  tudi  igralno  osebje  popolniti  in  sem- 
tertja  morda  zamenjati.  Naše  občinstvo  je  letos  pokazalo,  da  tudi  dramo  ljubi,  zato 
naj  se  mu  tudi  v  drami  po  možnosti  ustreže! 

D  r.  Fr.  Zbašnik. 

Slovenské  dráme  na  češki  prizornici.  „Red  s  v.  Jurja",  to  satirično  eno- 
dejanko  Aškerčevo,  so  uprizoríli  dozdaj  dvakrát  v  ljudskem  gledišču  „Urán  i  j  a" 
v  Pragi.  Zanimivo  je,  da  se  je  zgodilo  to  brez  vednosti  avtorjeve,  ker  je  inten- 
danca  omenjenega  gledišča  mislila,  da  je  „Red  sv.  Jurja"  ruski  izvirnik,  ki  ga 
je  gospod  Aškerc  samo  preložil  na  slovenskí  jezik.  —  V  istem  gledišču  se  je  igrala 
tudi  gospe  Zofije  Jelovškove  dráma  „Ljubez  en".  —  a— . 

Parmove  „Amazonke"  so  imele  v  zagrebškem  gledišču  uspeh,  kakršnega 
smo  se  nádejali.  Vse  kritike  so  se  izrekle  jako  povoljno  o  tem  delu  našega  skla- 
datelja.  Kakor  čujemo,  so  se  začela  tudi  nemška  gledišča  zanimati  za  to  opereto 
in  je  pričakovati  torej,  da  zaslove  „Amazonke"  kmalu  tudi  v  inozemstvu. 

— š— 

Slovanský  Pŕehled  je  prinesel  v  letošnji  februarski  številki  zopet  obilo  novosti 
in  poročil  s  Slovenskega.  Jar.  Borecký  je  priobčil  nekoliko  prevodov  iz  Stritarja 
in  iz  Zupančičeve  najnovejše  zbirke  „Čez  pian"  ter  krátko  karakteristiko  obeh 
pesnikov.  Izbor  prevedenih  pesmi  —  iz  Stritarja :  Oblaček,  Pri  oknu,  Pomladna 
noč,  Pri  pastirskem  ognju,  Prijatelju;  iz  Zupančiča:  Še  ena  (belokranjska),  Ti  si 
prišla,  Gazelica,  Kvišku  plavá,  Pismo,  Sveti  trije  kralji  —  zlasti  glede  Zupančiča  ni 
posebno  srečen,  prevodi  so  pa  po  večini  točni  in  se  čitajo  gladko,  samo  težka  Zu- 
pančičeva  pesem  „Sveti  trije  kralji"  je  delala  prevajalcu  precej  preglavice  tudi  v  je- 
zikovnem  oziru,  zato  je  prevod  nekam  prisiljen  in  trd. 

Jar.  Borecký  je  objavil  v  češki  literaturi  že  marsikaj  iz  naše  poezije  in  ima 
báje  tudi  vsega  Prešerna  že  prevedenega. 

Začetek  daljšega  spisa  „Zlatorog"  se  káže  došlej  kot  nekak  literarno-zgodo- 
vinski  úvod  k  študiji  o  Baumbachovem  poému.  Pisatelj  Oton  Wagner  je  germanist, 
zato  mu  je  dobro  znan  oni  zanimivi  pojav  nemško- Češke,  nemško-poljske  in 
nemško  -  slovenské  vzajemnosti,  posebno  v  literarno- kulturnem  pogledu,  iz  pričetka 
in  iz  prvih  desetletij  19.  stoletja. 

Velikí  uspeh  Baumbachovega  Zlatoroga  —  nemški  izvirnik  je  razširjen  v 
57000   izvodih!   —   pripisuje  Wagner  zlasti   ugodni   recenziji  Hamerlingovi,    enega 

najznamenitejših  avstrijsko-nemških  pesnikov,  in  pa  izbornim  recitacijam  Levinskega, 
igralca  v  dunajskem  dvornem  gledišču,  ki  je  na  ta  način  pridobil  Zlatorogu  mnogo 
čitateljev  in  častilcev  ne  samo  na  Dunaju,  ampak  tudi  po  ostali  Avstriji.  Zlatoroga  je 
predelal  Thierfelder  v  kantato  (pela  se  je  nemško  in  Slovensko  tudi  v  Ljubljani), 
Gluth  v  Monakovem  in  Schmitt  na  Dunaju  pa  v  opero.  —  Neposredni  pôvod  za 
to  študijo  je  dal  pisatelju  menda  najnovejši  „Zlatorog"  Aškerčev,  dasi  tega  dela 
došlej  še  ne  omenja.  *) 

Dopis  iz  Ljubljane  popisuje  znane  dogodke  na  koroških  sodiščih,  shod  slov. 
odvetnikov  v  Ljubljani  in  debato  v  deželnem  odboru  koroškem  o  ravnopravnosti 
slovenskega  jezika.  Če  pa  se  poročevalec  nádeja,  da  bo  famozni  nastop  koroškega 
škofa  Kahna  Slovencem  v  pouk  za  bodočnost,  mu  je  le  čestitati  zaradí  njegove 
trdne  vere  v  našo  boljšo  bodočnost. 

Med  poročili  je  krátka  notica  o  utrakvizaciji  došlej  slovenské  šole  v  Št.  Jakobu 
na  Koroškem  in  o  predavanjih  v  Ljubjjani.  Kot  pomembna  antitéza  proti  preda- 
vanjem  graških  vseučiliških  profesorjev,  ki  jih  je  priredila  „Kazina"  nemški  manjšini 
v  Ljubljani,  se  stavi  vinska  pokušnja  v  Čitalnici!  Omenjajo  se  pa  tudi  predavanja 
Splošnega  ženskega  društva. 

V  oddelku  za  književnost  in  umetnost  se  poroča  o  novih  listih:  „Naprej"  v 
Idriji  in  „Zgodovinski  list"  na  Spodnjem  Štajerskem  ter  o  zamrlem  „Slovenskem 
listu",  v  katerem  je  iz  početka  báje  mnogo  ljudi  videlo  prvi  osnutek  in  temelj  nove 
národne  politične  stránke  na  Slovenskem.  Seveda  so  doživeli  ti  idealisti  bridko 
prevaro. 

Končno  se  omenja  še  uprizoritev  Cankarjeve  dráme  „Kralj  na  Betajnovi". 
Pravi  se,  da  se  je  zbrala  pri  predstaví  tega  najboljšega  dela  naše  dramatike  v  gle- 
dišču vsa  elita  (pač  le  duševná!),  da  pa  se  igralci  niso  nič  kaj  odlikovali.  Z  malo 
izjemo  pritrjujemo. 

Kakor  o  Slovencih  tako  prináša  „Slovanský  Pfehled"  tudi  o  drugih  slovanskih 
narodih  vedno  vse  polno  temeljitih  spisov  in  nepristranskih  poročil,  brez  olepšav 
in  brez  hvalisanja.  Piše  z  enako  objektivnostjo  o  Rusih  kakor  o  Poljakih,  o  Srbih 
kakor  Hrvatih,  stoji  na  realnem  temelju  faktičnega  stanja  sedanjega  Slovanstva,  ne 
izgublja  se  v  ražne  utopije  in  presoja  vse  s  stališča  kulturnega  napredka.  Spozna- 
vajmo  se,  delujmo  gospodarsko  in  kulturno,  pa  nastopi  „slo- 
vanskí" vek  sam,  tega  načela  se  drži  „Slovanský  Pfehled"  ter  prekaša  zato 
daleko  vse  druge  slovanské  revije,  ki   imajo  báje  enake  cilje. 

Pa  vkljub  ternu,  da  je  list  tako  izborno  redigovan,  je  treba  nekoliko  opti- 
mizma,  ako  mu  hočemo  prisoditi  nadaljni  obstanek.  Izhaja  sicer  že  šest  let,  pa  se 
ima  vedno  boriti  z  gmotnimi  težavami.  Na  Slovenskem  nima  menda  niti  5  na- 
ročnikov.  K.  S. 


x)  Kakor  smo  se  informirali,  to  domnevanje  ni  pravo.  Wagnerjev  članek  je 
bil  napisan  že  za  prvo,  t.  j.  oktobrsko  številko  „Slov.  Pfehleda",  torej  v  času,  ko 
javnosti  še  ni  bilo  znano,  da  dobimo  Slovenci  svojega  „Zlatoroga".  Gol  slučaj  je 
torej,  da  se  je  objava  Wagnerjevega  članka  zakasnila  tako,  da  je  ta  skoro  sočasno 
z  našim  „Zlatorogom"  zagledal  beli  dan.  Čisto  samostojen  referát  o  Aškerčevem 
„Zlatorogu"  prinese  „Slov.  Pfehled"  v  eni  prihodnjih  številk. 

Uredništvo. 

Pomlad. 

i. 

J   omlad  je  tu  .  .  . 

Še  v  rahlem,  rahlem  snu 

kot  po  bolezni  hudi  gozd  počiva. 

Goló  še  drevje  .  .  .  Sapica  le  poželjiva 

v  vrhovih  šepetá 

in  solnce  smeje  se  z  neba, 

pri  vsaki  veji  že  pogumno  snúbi, 

obsipa  vsako  z  gorkimi  poljubi. 

In  ves  težak, 

poln  vlažnega  je  vonja  zrak. 

Že  máji  koža  se  na  vrbah  sočnih 

in  breze  v  belih  krilih  mi  poročnih 

zasanjane  molče 

kakor  nevestice  tenké, 

vse  vaše  zatopljene,  vse  drhteče 

od  slasti  bližnje,  nedoumne  sreče  .  .  . 

omlad,  pomlad  že  je  tukaj  .  .  . 
Ah,  kak  tiho  je  prišla! 
Kukavica,  brž  zakukaj, 
da  zaznajo  srca  vsa! 

Šepetaje  v  solnčnih  žarkih 
lansko  listje  greje  se,  , 
po  bregéh  in  kopnih  jarkih 
ko  zlato  mi  smeje  se. 

A  na  vsaki  veji  rosni 
mladih  popkov  sto  molči: 
tak  so  moški,  tak  ponosni, 
smel  vojnik  se  však  mi  zdi. 

Pomlad,  bájna  čarovnica, 
roma  spet  iz  kraja  v  kraj, 
in  kjer  vela  nájde  lica, 
čara  nanje  zlat  smehljaj ; 

in  kjer  srca  nájde  mlada, 
čara  vanje  smel  ponos, 
da,  ko  mrak  jim  črn  zavlada, 
rezkim  burjam  vsem  so  kos  .  .  . 

Tudi  k  meni  je  prispela 
pomlad,  dražestna  gospa, 
moja  duša  ji  veselá 
je  odprla  vráta  vsa! 

K-r. 

Na  pragu. 

Spisal  Ivan  Cankar. 

V. 

»etka  se  je  zbudila  in  zazdelo  se  ji  je,  da  je  zunaj  že 
dan.  Zakaj  čula  je  v  sobi  korake  in  glasove;  bilo  je 
najbrž  mnogo  ljudi,  ki  so  hodili  neprestano,  premikali 
stole  in  govorili  naglas. 

V  izbi,  kjer  je  ležala,  pa  je  bilo  temno.  Bila  je 
že  nekoč  v  tej  izbi,  ali  ni  se  mogla  domisliti  kdaj. 
Odljuden  kraj  je  bil,  kleti  podoben,  ves  vlažen,  vegasto  obokan. 
Kdaj  si  bila  v  tem  kraju,  živa  v  mrtvašnici?  Pač  so  segali  v  izbo 
glasovi  kakor  žarki  dnevne  svetlobe,  ali  drug  svet  je  bil  zunaj  in 
nobena  pot  ni  vodila   vanj. 

Počasi  so  prihajale  misii,  vse  hrome  so  še  bile  in  vrstile  so 
se  mimo  v  somraku,  komaj  jih  je  razločevala. 

Bilo  je  nekoč  —  da,  bilo  je  nekoč,  ko  je  klečala  na  mrzlem 
kameňu  in  je  stopila  z  oltarja  Mati  božja  ...   To  so  bile  sanje. 

Vzdignila  je  roko  tako  visoko,  da  je  zasijala  nanjo  svetloba 
iz  omreženega  okna.  Umazaná  pega  se  je  poznala  na  roki.  Po- 
kleknila  je  na  postelji  in  je  opazovala  natanko.  Pega  je  bila  po- 
dobná kaplji,  práv  taki,  kakršne  padajo  iz  srca  Matere  božje  in 
kakršne  so  naslikane  na  licih  in  na  čelu  križanega  Kristusa.  Niso 
bile  sanje. 

Pa  je  bilo  nekoč,  da  je  videla  Kristusa  samega.  Šla  je  po 
ulici,  ki  je  bila  vsa  glasna  in  obljudena,  in  solnce  je  sijalo.  Tedaj 
pa  jo  je  nekdo  poklical  od  daleč,  postala  je  in  se  je  ozrla.  In  prišel 
je  med  ljudmi,  visok  je  bil  in  lep  in  nihče  ga  ni  poznal.  Ona  pa 
je  vedela,  da  je  On,  ki  je  visel  na  križu,  in  je  strmela  vanj  z  ve- 
likimi  očmi.  Ozrl  se  je  in  nasmehnile  so  se  lepe  ustnice,  šel  je 
preko  ulice,  naravnost  njej  naproti.  To  so  bile  sanje. 

Vztrepetala  je  od  sladkosti,  začutila  je  blago  toplo  roko  na 
licih,  na  laseh.  Niso  bile  sanje. 

Nekdo  je  odprl  duri,  pogledal  je  v  izbo  neprijazen  obraz.  Tudi 
tisti  obraz  je  že  videla  nekoč  —  mrzle,  jasne  oči,  kakor  oledenele, 
in  zloben  nasmeh  na  tenkih  ustnicah. 
„Glej,  zdramila  se  je!" 

17* 

Duri  so  se  odprle  široko,  še  drugi  obrazi  so  se  prikázali  in 
so  gledali  v  izbo. 

„Na  postelji  klečil" 

Da,  tam  je  tudi  on,  ki  se  ga  je  bila  prestrašila  nekoč  v  sanjah. 
Rdeč  in  zabuhel,  živalski  obraz,  tope  oči,  z  vodeno  krvjo  polite. 

„Kako  si  spala,  Metka?  Kako  je,  Metka?  No,  Metka?" 

Glej,  in  še  ona  je  tam,  orehi  ji  padajo  neprestano  iz  ust, 
trkljajo  se  po  stopnicah,  po  izbi. 

Metka  je  legla,  odela  se  je  in  se  je  obrnila  k  zidu. 

Trudna  je  bila,  zakaj  sanje  so  bile  tako  dolge  —  toliko  je 
bilo  ljudi,  ki  so  hodili  mimo  in  so  jo  pozdravljali.  Prijemali  so  jo 
za  roko  in  so  jo  vodili  po  čudnih,  neznanih  potih.  Však  obraz  je 
bil  drugačen,  tuj  je  bil  však  kraj.  Ona  pa  je  bila  trudna  in  že  so 
ji  omahovale  noge.  Bila  bi  sama,  zaspala  bi  .  .  .  Ostavite  me,  vi 
blagi  ljudje,  ko  nisem  storila  nikomur  nič  žalega! 

„Kaj  me  ne  poznáš  več,  Metka?" 

Stala  je  na  pragu  gospodična,  zelo  še  mlada,  precej  debela, 
obraz  okrogel  in  vesel.  Na  glavi  je  imela  klobúk  z  rdečim  trakom, 
na  rokah  rokavice  in  v  roki  rdečepisan  solnčnik.  Smejale  so  se 
žive  črne  oči  in  tudi  ustnice  so  se  smejale  široko,  tako  da  je  bil 
obraz  še  bolj  okrogel. 

„Jaz  sem  namreč  Marica  Polharjeva;  saj  sva  hodili  skupaj  v  šolo !" 

Zdaj  pomisli  —  nenadoma  je  prišla  na  prag  Marica  Polharjeva, 
nekdaj  Micka!  Tako  je  hodila  po  ulicah  in  ob  vsakem  oglu  se  je 
zadel  obnjo  človek,  ki  ga  je  že  videla  nekoč,  v  resnici  ali  v  sanjah, 
Bog  sam  to  presodi! 

„„Kaj  pa  delaš  ti  v  mestu,  Marica?"" 
Marica  se  je  zasmejala,  zato  ker  se  je  smejala  zmerom  in  brez  vzroka. 

„Glej,  kaj  bi  počela  —  slúžim!  Že  dve  leti!  Včeraj  mi  je  po- 
vedala Mici,  da  si  tukaj  in  da  si  bolna,  pa  sem  te  prišla  pogledat!" 

Ozrla  se  je  po  izbi,  zategnila  je  debele  ustnice  globoko  na 
desno  strán  in  je  stopila  bliže  k  postelji.  Samo  par  korakov  je  bilo, 
pa  si  je  privzdignila  krilo  in  se  je  zibala  v  bokih.  Teta  jo  je  po- 
gledala  z  neprijaznim  očesom  in  je  zaprla  duri. 

„Kaj,  to  je  tvoje  stanovanje?"  se  je  začudila  Marica ;  napravila 
je  okrogle  ustnice  in  še  bolj  okrogle  oči.  „To  je  klet,  ječa,  mrtva- 
šnica!  Jaz  bi  pobegnila  prvo  uro!   Kaj  tudi  spiš  tukaj?" 

„„Tudi!"" 

„Jaz  bi  še  očesa  ne  zatisnila,  vso  noč  ne!  Sanjalo  bi  se  mi 
o  samih  okostnikih,  o  žabah  in  ščurkih!  Ali  .se  tebi  kaj  sanja?" 

„„Veliko!"" 

„Tudi  o  mrtvecih?  Meni  se  je  zadnjič  sanjalo,  da  je  prišel  naš 
učitelj,  tisti  debeli  kujon  — " 

Metka  se  je  prestrašila :  kujon  je  rekla  učitelju  in  še  trenila  ni 
z  očesom ! 

„Pa  se  mi  je  odkril  spoštljivo  in  se  je  poklonil :  Dovolíte,  go- 
spodična  Marica,  da  vam  podarím  ta  skromní  šopek  v  znamenje 
goreče  ljubezni !  —  In  mi  je  ponudil  šopek  iz  vse  umazanih  in  po- 
valjanih  kurjih  peres.  —  Gospod  učitelj  —  sem  odgovorila  —  nešite 
ta  šopek  svoji  soprogi  in  ga  ji  vteknite  v  nos!  —  Nato  pa  je  bil 
razžaljen  in  je  odšel  naravnost  skozi  okno." 

„„Skozi  okno?"" 

„Da;  in  držal  se  je  za  klobúk,  da  bi  mu  ga  veter  ne  odnesel . . . 
Moje  stanovanje  je  vse  lepše  nego  tvoje,  Metka!  Belo  zagrinjalo 
je  na  oknu  in  rože  imam  na  mizi,  na  polici  pa  jabolka.  Neki  študent 
mi  nosi  neprestano  rož  in  jabolk.  Lep  fánt  je  in  kodraste  lase  ima." 

Metka  je  zardela. 

„„Zakaj  pa  ti  nosi  rož  in  jabolk?"" 

„Rad  me  ima!"  se  je  zasmejala  Marica.  „Zelo  je  še  mlaxi,  še 
nič  brk  nima,  in  kadar  pride,  se  pokloni  globoko  in  malo  pobrska 
z  nogo  kakor  puta.  Jako  je  smešen,  a  jaz  ga  imam  rada." 

„„Ali  se  bosta  poročila?"" 

Marica  je  odgovorila  z  veselim  smehom  in  Metka  je  zardela 
še  bol  j. 

„Pozná  se  ti,  da  nisi  dolgo  v  mestu!  Z  njim  bi  se  ne  poročila, 
ali  rada  ga  imam,  zato  ker  govori  tako  sladko,  kakor  da  bi  imel 
bonbóne  v  ustih.  In  smili  se  mi,  ko  je  tako  neroden;  saj  mu  ne 
morem  reči,  da  ne  maram  rož,  razžaljen  bi  bil  in  morda  bi  jokal." 

„„Ali  bi  šel  tudi  on  skozi  okno?""  je  vprašala  Metka  zelo  resno 
in  se  je  ozrla  Marici  z  velikim,  radovednim  pogledom  v  obraz. 

„To  so  bile  sanje!"  se  je  zasmejala  Marica. 

„„Ah,  sanje!  Morda  pa  je  šel  resnično  skozi  okno!  .  .  .  Kako 
pa  ti  spoznáš,  Marica,  kaj  so  bile  sanje  in  kaj  se  je  zares  godilo?"" 

„Glej  .  .  .  saj  si  še  zmerom  bolna!  Kaj  pa  se  ti  je  sanjalo?" 

—  Zdaj  pa  jo  poskusim,  zato  da  bom  videla,  koliko  je  bilo 
resnice  in  koliko  je  bilo  sanj !  — 

Ozrla  se  je  srepo  vanjo. 

„„Ali  se  spominjaš,  Marica,  tistega  Franca,  ki  sva  ga  obedve 
ljubili  in  ki  je  umri,  zato  ker  sem  ga  bila  izdala?  Bel  obraz  je  imel 
in  črne  kodraste  lase."" 

„Tudi  ti  se  ga  še  spominjaš  ?  Franc  ni  umri." 

Metka  se  je  sklonila  v  postelji,  góle  noge  so  visele  izpod  odeje, 
život  se  je  bil  globoko  nagnil. 

„„Jaz  pa  sem  ga  videla  na  mrtvaškem  odrú !  Práv  tak  je  bil  kakor 
prej  in  malo  je  stresel  s  trepalnicami  in  me  je  pogledal  skozi  odprtino."" 

Nenadoma  je  napravila  Marka  resen  obraz;  ustnice  so  bile 
rdeče,  debele  in  okrogle  kakor  piruh.  Pomolčala  je  malo  in  je  po- 
gledala  v  strán.  Nato  je  govorila  bolj  počasí  in  bolj  resno. 

„Glej,  Metka,  ti  si  tako  otroška!  Morala  bi  malo  z  mano,  v 
mesto  in  med  ljudi.  Kaj  nimaš  nobenega  fanta?" 

Metka  se  je  odela  in  je  legla;  motno  kakor  skozi  zagrinjalo 
so  se  svetile  njene  veliké  oči.  Spomnila  se  ga  je,  ko  se  je  bil  ozrl 
nanjo  s  tako  mirnim  in  ljubeznipolnim  pogledom,  in  nič  več  ni 
videla  klobúka  z  rdečim  trakom,  tudi  ne  rdečepisanega  solnčnika. 
In  spomnila  se  je  svojega  greha,  ki  je  bil  tako  strašen  in  tako  skrit. 

—  Ko  bi  ljudje  vedeli,  pahnili  bi  me  v  jarek!  Tudi  Marica  bi 
me  več  ne  pogledala,  vzela  bi  rdečepisani  solnčnik  in  bi  si  urno  po- 
pravila klobúk  in  bi  šla.  Pa  me  je  vprašala,  če  imam  fanta,  o  Bog!  — 

„„Zbogom,  Marica!"" 

„Ne  bodi  tako  čudná,  povej  mi  še  kaj !  Zato  sem  prišla  k  tebi, 
da  bi  se  razgovorili,  ti  pa  me   gledaš,   da  me  je  skoro  strah!" 

Se  zmerom  so  bile  ustnice  okrogle,  oči  pa  so  se  zasolzile. 

„Vprašati  sem  te  mislila  nekaj  —  zdi  se  mi,  zakaj  si  tako  čudná." 

Stopila  je  k  postelji,  k  zglavju,  ter  se  je  sklonila  práv  k 
njenemu  ušesu. 

„Ali  si  bolna?" 

Glas  je  bil  čisto  drug,  tih  in  skrivnosten,  pol  hudomušno,  pol 
sočutno  so  gledale  oči. 

Metka  je  iztegnila  roko,  da  bi  se  bránila,  lica  so  gorela  v 
temnem  ognju. 

„„Nisem  bolna!"" 

—  Toda  ona  ve,  tako  mi  je  pogledala  v  obraz,  da  mi  je  videla 
v  dušo!  — 

„Glej,  Metka,  ne  smela  bi  biti  tukaj ;  tako  temno  je  in  mraz. 
Morala  bi  drugam,  solnce  je  danes  zunaj  ...  In  pomisli,  Metka, 
govorila  sem  že  s  Francem ;  zmerom  še  ima  tako  lepe  lase  in  tako 
bel  obraz." 

Neverno  se  je  ozrla  nanjo  Metka. 

—  Tolažila  bi  me  rada  práv  po  otročje;  zakrila  bi  rada,  da 
mi  je  videla  v  dušo!  — 

„Dobro  bi  bilo,  da  bi  govorila  z  ljudmi.  Franc  bi  bil  vesel,  če 
bi  te  videl.  Ali  se  še  spominjaš  tiste  ljubezni?  Lepa  ljubezen  je  bila." 
Metka  je  strnila  obrvi  in  je  premišljevala. 

—  Ali  govori  morda  resnico  ?  Kako  bi  drugače  vedela  za  tisto 
ljubezen?  Sanjalo  se  mi  je  samo  o  njegovi  smrti,  zato  ker  mi  je 
bilo  žalostno  pri  srcu  .  .  .  Zakaj.  ne  príde  sem?  — 

Mahoma  ji  je  šinila  misel  kakor  žarek  mimo  oči. 

,,„Ali  je  on  tisti,  ki  ti  nosi  rož  in  jabolk?"" 

„On  je  tisti,  Metka!  Pa  to  je  samo  igrača!  Da  bi  poznal  tebe, 
nosil  bi  jih  tebi  in  práv  tako  sladko  bi  govoril  in  práv  taká  sladká 
pisma  bi  pisal  .  .  ." 

Metka  se  je  utrudila,  poslušala  je  samo  še  mukoma  in  zoprn 
ji  je  bil  tisti  klobúk  z  rdečim  trakom. 

—  Príde  in  išče  po  vseh  kotih,  kaj  bi  našla  —  glej,  sedla  mi 
je  celo  na  posteljo,  da  bi  mi  videla  bolj  naravnost  v  oči  .  .  .  — 

„Jutri  bo  nedelja,  Metka!  Če  ti  je  práv,  prídem  pote  in  poj- 
deva  skupaj  v  mesto.  In  še  nekdo  príde!" 

—  Kaj  namerava  z  mano?  Tretjikrat  že  mi  je  rekla,  da  naj 
pôjdem  v  mesto!  —  „„Nikamor  ne  pôjdem,  Marica,  glej,  ne  morem. 
Zmerom  móram  ostati  tukaj,  za  zmerom ;  saj  ni  mogoče  pobegniti!"" 

„Metka !" 

„„Res,  Marica!  —  Usmiljenje  je  v  njenih  očeh,  morda  je  go- 
vorila resnico,  morda  ne  namerava  ničesar  hudobnega  in  tudi  v 
srce  mi  morda  ni  videla!  —  Tako  se  mi  zdi,  Marica,  kakor  da  ne 
smem  nikoli  več  odtod,  niti  s  postelje  ne  več  .  .  .  Poskusi,  če  se 
durí  tam  še  dado  odpreti!"" 

„Nihče  jih  ni  zaklenil ;  sveti  se  razpoka,  samo  prislonjene  so  I" 

„„Franc  mi  je  rekel,  da  ne  prídem  nikoli  preko  praga."" 

„Franc?" 

„„Prišel  je  in  je  stal  na  pragu  in  je  govoril  z  menoj ;  ali  imel 
je  brado."" 

„Sanjalo  se  ti  je,  ubožica!" 

Metka  se  je  vzdignila  na  postelji. 

„„Kdo  govori  v  sobi?"" 

„Prišel   je  nekdo,  kakšen  znanec  morda;  čemu  te  je   strah?" 

„„Poglej,  Marica,  pojdi  po  prstih  k  durím  in  poglej  skozi 
razpoko,  kdo  je  prišel."" 

Marica  je  stopila  k  durím  in  je  pogledala  skozi  razpoko. 

„Neznan  človek  je,  star  in  debel,  in  naočnike  ima." 

„„Zapri  durí,  zakleni  jih!"" 

„Čemu  se  ga  bojiš,  saj  ne  pride  v  izbo! 

„„Zapri!"" 

Metka  je  trepetala,  sedela  je  na  postelji  v  dolgi,  beli  srajci, 
rdečo  odejo  preko  naročja,  lase  razpletene. 

Marica  je  narahlo  zaprla  duri  in  se  je  vrnila  k  postelji. 

„Morda  je  zdravnik?" 

„„Ostani  tam  in  poslušaj  .  .  .  Kaj  je  rekel  strie?"" 

„O  tebi  govore  .  .  .  Hodila  je  včeraj  bogvekod,  vrnila  se  je 
in  se  je  zgrudila  v  veži;  neki  človek  nam  jo  je  prinesel  v  naročju.  . . 
Zdaj  je  izpregovoril  oni;  zdravnik  je!" 

„„Zakleni  duri!"" 

Metka  je  prebledela,  tresla  se  je  kakor  v  mrzlici. 

„„Zakleni,  zakleni!"" 

Skočila  je  s  postelje,  omahnila  je  proti  durim.  Duri  pa  so  se 
odprle  in  prikázal  se  je  na  pragu  star  in  debel  človek,  oblečen  v 
dolgo,  črno  suknjo.  Imel  je  zlatoobrobljene  naočnike,  smehljal  se 
je  prijazno  pod  košatimi,  rdečimi  brkami. 

„Dober  dan;  kako  je,  otroci?" 

Metka  se  je  umeknila  proti  postelji,  iz  oči  je  gledala  groza. 

„Pustite  me,  ne  doteknite  se  me!" 

Šla  je  okoli  postelje  pod  nizkim  obokom,  skrila  se  je  pod 
odejo,  ali  široko  odprte  oči  se  niso  odvrnile  od  bradatega  obraza, 
ki  se  je  smehljal. 

„Dekle  neumno,  to  je  doktor!" 

Glej,  tam  je  stal,  živalski  kakor  v  sanjah,  kakor  tisto  noč,  ko  se 
je  bil  prikázal  na  pragu;  že  se  je  bližal  s  težkimi  medvedjimi  koraki. 

„To  je  doktor,  dekle!" 

Kakor  da  bi  jo  bila  koščena  ledena  roka  udarila  na  lice,  tako 
mrzel  in  hudoben  je  bil  njen  glas.  Bližala  se  je  tudi  ona,  že  je  bila 
skoro  tik  ob  postelji. 

Trda  roka  jo  je  prijela  za  ramo. 

„Ljudje  božji,  kaj  sem  vam  storila?" 

Samo  še  prosil  je  njen  glas,  tih  in  slab ;  telo  je  trepetalo,  belo, 
nežno,  še  čisto  otroško  telo. 

Zdravnik  je  bil  odgrnil  odejo. 

Ustnice  so  se  še  premikale,  prosile  so  bogvedikaj,  glasu  pa 
ni  bilo;  oči  so  bile  samo  pol  odprte  in  niso  videle  ničesar. 

„Ne  ljubezni,"  je  govorila  počasi  v  vdanem  srcu,  „samo  malo 
usmiljenja  sem  vas  prosila  in  še  tega  mi  niste  dali!" 

(Dalje  prih.) 

>rugo  jutro  sem  vstal  navsezgodaj,  kakor  bi  bil  že  pravcat 
turist,  in  dolgo  sem  moral  ropotati  po  veži  in  dvorišču, 
predno  mi  je  Ježiškov  hlapec  odprl  vráta  na  ulico.  Ko- 
rakal  sem  uro  hoda  kraj  potoka  Lomné  mimo  raztresenih 
majhnih  valaških  hiš  in  hišic,  večinoma  lesenih.  Kakšna 
razlika  med  hanaško  in  valaško  vasjo!  V  hanaški  vaši 
se  tišče  práv  ošabne  hiše  družno  ena  druge  po  obeh  straneh  trde 
in  napete  ceste,  hribovski  Valah  pa  si  je  postavil  svoj  revni  in 
mračni  dom  v  sredo  svojih  spašnikov  in  lesov,  včasi  daleč  proč  od 
soseda.  Skraja  je  bil  Valah  samo  pastir  in  beseda  valah  pomeni 
dandanes  pastirja  sploh.  To  besedo  razlagajo  tako:  V  starih  časih 
se  je  v  Karpatské  gore  ob  Bečvi  naselilo  nekaj  rumunskih  rodbin, 
ki  so  se  pečale  samo  z  živinorejo,  posebno  z  ovčarstvom;  sprejele 
so  jezik  in  šego  čeških  okoličanov;  in  od  Rumunov,  katere  Čehi 
imenujejo  Valahe  ali  Vlahe,  je  vsa  široká  pokrajina  do  onostran 
Valaškega  Klobúka  dobila  ime  Valaško.  Valahi  so  izborni  živinorejci, 
ki  so  v  tem  že  prekosili  svoje  sosede  na  Kravarskem.  V  teku  sto- 
letij  so  mnogo  lesov  iztrebili  in  izpremenili  v  spašnike,  mestoma 
spašnike  v  njive,  pa  tudi  košatih  gozdov  imajo  še  vse  polno.  Kmalu 
sem  prišel  v  takšne  košaté  gozde,  ki  pa  niso  last  valaških  pastirjev, 
ampak  olomuškega  nadškofa.  Pot  je  zavila  z  ravnine  v  gorski  kot 
med  bukovje  in  smrečje.  Poldrugo  uro  je  treba  korakati  v  hrib. 
Poleg  moje  poti  je  žuborel  bistri  potok  po  izjedenem  žlebu  preko 
kamenatih  pragov,  pod  katerimi  se  je  zbiral  v  globoke  tolmune. 
Spomnil  sem  se,  da  je  danes  binkoštni  ponedeljek  in  da  sem  v 
starih  časih  vsako  leto  na  ta  dan  romal  na  Limbarsko  goro,  kjer 
se  je  obhajal  shod.  Mehki  in  tožni  spomini  so  me  spremljali  po 
globoki  strugi  kraj  šumeče  vode.  Prijetno  je  bilo  v  samotnem  gozdu 
in  hladno,  dokler  me  ni  ogrela  strmá  pot.  Sedel  sem  na  klop, 
stoječo  ob  poti  pod  veliko  smreko,  na  katere  mogočno  deblo  je 
pribitá  stará  slika,  predstavljajoča  kralja  na  konju.  Svätý  Vaclave, 
nedej  zahinouti  nám  i  budoucím!  —  ta  nápis  stoji  pod  sliko.  No, 
mehki  sv.  Václav  je  že  dogospodaril  in  bolje  bi  bilo,  da  ni  bilo 
nikdar  njegovih  tujcem  naklonjenih  naslednikov;   nekaj  stoletij  pre- 

pozno  se  je  pojavil  na  obzorju  zgodovine  neupogljivi,  jekleni  Hus. 
Došla  sta  me  dva  valaška  kmeta  v  visokih  slovaških  škornjih,  s 
pipami  v  ustih.  Začeli  smo  se  pogovarjati.  Valaško  narečje  je  mehko 
in  blagodoneče;  preliva  se  iz  trde  češčine  v  blagoglasno  ogrsko 
slovaščino.  Kmeta  sta  bila  doma  od  Štramberka,  ki  leži  na  severni 
stráni  Radhošta,  šla  sta  pa  črez  Radhošt  po  brinzo  (ovčji  sir)  v  Po- 
bečvije,  kjer  imata  ovce  v  paši.  Tožila  sta  o  slabih  kmetijah  na 
Valaškem  in  na  moč  sta  hvalila  Hano,  češ,  hanaška  jemlja  je  tako 
dobra,  da  bi  jo  bilo  treba  voziti  na  Valaško  in  tukajšnjo  zemljo  ž 
njo  gnojiti.  Dvajset  kljuk  je  treba  narediti,  dvajsetkrat  se  treba 
obrniti,  predno  se  pride  po  peščeni  stezi  na  Pustevno,  ki  se  šteje  že 
k  Radhoštu,  do  katerega  vrhá  je  pa  še  uro  hoda.  Na  idilskem 
kraju  vrhu  grebena,  ki  veže  vrhova  Radhošt  in  Tanečnico,  je  živel 
po  ljudski  pripovedki  v  starih  časih  pobožen  puščavnik,  čigar  biva- 
lišče  se  je  imenovalo  Puščava  ali  po  češki  Pustevna.  Tu  je  prelaz 
za  one,  ki  hočejo  iz  krajev,  ležečih  na  severu  od  Radhošta,  v  beč- 
vansko  dolino.  Pod  Pustevno  izvira  močan,  mrzel  studenec  „Tega 
se  napijte,  ta  dela  dober  tek,  ker  prihaja  iz  bukovja",  sta  mi  sve- 
tovala  Valaha  in  vsi  trije  smo  se  zapored  spustili  na  kolena  ter  se 
sklonili  k  bistri  vodi. 

Radhošt  imajo  Čehi  v  veliki  časti  in  trumoma  izletajo  nanj. 
Saj  je  skoro  njih  najvišja  gora  —  in  pa  tako  slovansko  ime !  Da, 
višja  je  Snežka  v  Krkonoših  in  Praded  v  Šleziji,  pa  ti  gori  sta  nemški 
in  za  Čehe  nimata  tiste  privlačne  sile  kakor  Radhošt,  na  katerem 
se  čutijo  domače  in  vidijo  okroginokrog  slovansko  zemljo.  Da  bi 
pa  nihče  ne  dvomil  o  slovanskem  značaju  te  gore  in  da  bi  bil  ta 
značaj  javno  viden  in  jaseň,  je  postavilo  „pogorsko  društvo  Rad- 
hošt" na  prijazni  tratini  Pustevne  sredi  širokih  gozdov  jako  ličen 
lesen  hotel  v  Češke  m  slogu.  Práv  začudil  sem  se  tej  razkošni  stavbi, 
zunaj  in  znotraj  vsepovsod  umetno  izrezljani,  podobni  fini  igrači, 
ki  jo  dobe  otroci  visoko  postavljenih  staršev,  ako  so  pridni.  Obed- 
nica  je  pa  tudi  krásno  poslikana  ter  opremljena  z  vsem  mogočim 
komfortom  in  upravičena  je  zahteva,  da  mora  turist,  ki  si  jo  hoče 
ogledati,  ne  da  bi  kaj  zaužil,  plačati  majhno  vstopnino  v  prid  po- 
gorskega  društva.  Poleg  je  postavljena  za  prenočišče  druga  stavba 
v  valaškem  slogu  in  nič  manj  mikavna.  Skraja  sem  bil  namenjen,  da 
pôjdem  tisti  dan  črez  Radhošt  v  Rožnov  in  se  popeljem  zvečer  nazaj 
na  svoj  dom,  Pustevna  mi  je  pa  tako  ugajala,  da  sem  sklenil  ostati 
tukaj  ves  dan  in  tudi  prenočiti.  Nastanil  sem  se  torej  na  Pustevni, 
pa  sem  šel  na  najbližjo  goljavo,  da  se  ogledam. 

Steza  pelje  med  bujnim  smrečjem,  kjer  je  ležalo  v  kotlinah  še 
dosti  strjenega  snega,  na  vrh  Tanečnice,  ki  je  na  severní  rebrini 
izkrčen  in  iztrebljen,  tako  da  se  uživa  od  tam  dober  razgled.  Sedel 
sem  na  trohneč  smrekov  štor;  za  menoj  širok  zid  smrečja,  vse  na 
okoli  svečano  tiho  kakor  v  prazni  cerkvi.  Zelo  obljudena  in  pre- 
možna  ravnina  se  je  razprostirala  na  severu  pod  menoj,  Kravarsko 
in  Šlezija.  Vas  za  vasjo,  mesto  pri  mestu.  Pa  niti  na  daljnogled  se 
nič  natančnega  ne  da  razločiti,  četudi  solnce  obseva  vso  pokrajino, 
tako  je  vse  zagrnjeno  v  komaj  prozorno  meglo.  Pa  kaj  pomeni 
oni  neznanski  dim,  ki  se  skoraj  na  kraju  obzorja  na  široko  vali  iz 
zemlje?  Ali  podzemska  vulkanska  sila  tako  púha  na  dan,  ali  tli 
blagoslovljena  ruda  v  prostranih  grudah  pod  zemljo?  Pod  onim 
dimom  se  skriva  Moravská  Ostrava  in  sosednje  Vitkovice  —  av- 
strijski  Essen  —  emporiji  velikanskih  premogovnikov  in  železarske 
industrije,  mesti,  katerih  prebivalstvo  raste  skoraj  z  amerikansko 
naglostjo.  Pa  še  mnogo  drugih  mest  na  odrski  ravnini  se  odlikuje 
po  svoji  razviti  industriji;  Mistek,  Frýdek,  Pribor,  Hukvaldy  i.  t.  d. 
Tudi  izza  dvoglavega  Ondrejnika  se  dviga  tenak  dim.  Nemara  tudi 
danes,  na  binkoštni  praznik,  delajo  bogate  železarne  olomuškega 
nadškofa  v  Frydlantu!  Na  vzhodni  stráni  ni  bilo  dosti  videti;  le 
Kneginja  s  svojimi  pribočnimi  vrhovi  Črtovim  mlinom,  Magurko 
in  Bukovino  mi  je  čepela  práv  pred  očmi;  a  onostran  Javornika  in 
Lisehore  je  bilo  vse  zastrto  z  neprodirno  sivo  terno. 

Vrnil  sem  se  na  Pustevno,  kjer  sem  zlezel  še  na  obe  glorieti, 
na  Cirilko  in  Metodko,  pa  razgleda  ni  bilo,  ker  se  je  na  vseh  straneh 
pripravljalo  na  dež.  Šel  sem  v  obed  ničo,  ki  je  bila  že  polna  samih 
veselih  in  zadovoljnih  ljudi,  Čehov  in  Nemcev,  kristjanov  in  židov, 
mladih  in  starih.  Vsi  so  se  čutili  tukaj  domače,  vsi  so  pozabili 
svojih  medsebojnih  bojev  in  prepirov.  Pohvaliti  móram  obed,  veselo 
druščino,  lepi  praznik,  imenitno  dobro  voljo,  ki  se  je  polastila  mene 
in  vseh,  ki  so  bili  okoli  mene,  a  pograjati  móram  vreme,  ki  ni  imelo 
usmiljenja  z  nami.  Okoli  ene  je  začelo  treskati  in  grmeti  in  ulila 
se  je  debela  ploha.  Šli  smo  na  verando  gledat,  kako  udarjajo  strele 
v  bečvansko  dolino.  Razen  strel  ni  bilo  ničesar  videti,  ker  v  gosti 
megli  je  padal  obilen  dež. 

Sredi  popoldneva  sem  se  ukrenil  na  pravi  Radhošt,  namreč  na 
oni  vrh  na  západu  od  Pustevne,  na  katerem  je  postavilo  že  ome- 
njeno  pogorsko  društvo  kapelico  sv.  Cirila  in  Metoda.  Dež  je  še 
vedno  rosil,  pa  oblaki  so  bili  tako  raztreseni,  kakor  bi  pomišljali, 
naj  se  li  zastrnejo  vsepočrez   po  širnem  nebosklonu  v  nepregledno 

črno  streho,  ali  naj  odjenjajo  ter  pokažejo  zemlji  mirno  lice  svetlega 
solnca.  Mene  dež  ni  dosti  motil.  Naj  dežuje,  kolikor  hoče,  mene  to 
ne  skrbi  dosti.  Pravi  izletnik  ima  svoj  trden  náčrt  v  glavi  in  po  tem 
se  ravna.  V  eni,  dveh  urah  se  lahko  zjasni  in  zvečer  z  Radhošta 
lahko  gledam  na  Tatro.  Pot  me  je  peljala  po  gorskem  grebenu,  po 
zložni  goli  planjavi,  ki  jo  na  severni  stráni  obroblja  hosta,  tako  da 
na  tisto  strán  ni  nič  razgleda.  Na  gori  je  rosil  v  močnem,  toplem 
vetru  rahel  dež,  v  dolinah  je  sijalo  solnce  in  v  njegovih  žarkih  se 
je  svetil  daleč  proti  jugu  gorati  valaški  svet.  Ko  sem  stal  naposled 
na  vrhu  Radhošta  pri  kapelici,  je  dež  prenehal  in  na  vse  stráni  se 
je  videlo,  le  Ogrsko  Slovaško  je  pokrivala  megla ;  kakor  težka  mora 
je  ležala  na  nesrečni  zemlji.  Kako  rad  bi  bil  videl  tja  na  vzhod, 
kjer  Tatra  dviga  svoje  vrhove  k  nebu,  kjer  zakrivljeni  Krivan  čuva 
slovaško  zemljo!  Pred  četrtino  stoletja  sem  dolgo  bival  v  Považju 
in  usoda  me  je  zanesla  še  dalje  v  nemški  Spiž  in  na  bregove 
kalnega  Hernada,  kjer  bedni  Slovák  podaje  roko  ubogemu  Rusinu. 
Takrat  sem  večkrat  videl  Lomniški  Ščit  in  Krivana.  Stoji  pa  Krivan 
v  podobi  kapuce,  ki  se  je  pod  vršičkom  nagnila  naprej,  s  sklonjeno 
glavo  stoji,  kakor  bi  v  resnem  pouku  k  vztrajnosti  bodril  zaspano 
ljudstvo  ob  deročem  Váhu.  Na  vse  druge  stráni  je  bilo  dosti  raz- 
gleda. V  motnih  obrisih  se  je  videla  Šlezija;  na  eni  straní  se  je 
izgubljala  v  nedoglednih  pruskih  in  poljskih  ravninah,  na  drugi  jo  je 
mejil  Praded  v  podobi  neznatne  krtine.  V  daljavi  je  bila  razgrnjena 
vsa  Hana  kakor  odprta  zakladnica  in  še  daleč  črez  Hano  se  je 
videlo  do  češkomoravskih  mejnih  visočin.  Posebno  čisto  se  je  videlo 
na  jug,  na  valaško  hribovje,  na  Bele  Karpate.  Valaško  nima  po 
naših  planinskih  pojmih  visokih  gor;  vrh,  ki  se  dviga  1000  m  v 
višavo,  je  tukaj  že  orjak;  nebotičnega  sivega  skalovja  nima  in 
vrhovi  so  do  temena  še  porasli  in  plodoviti ;  pa  razgled  ni  zato  nič 
manj  mikaven.  V  prirodi  nas  mika  raznovrstnost  in  te  je  tudi  v 
Belih  Karpatih  dosti.  Dolgo  mi  je  oko  Ískalo  po  teh  hribih,  kje  bi 
bila  točka,  da  bi  po  njej  s  pomočjo  specijalne  karte  mogel  določiti 
kraje,  ki  so  mojemu  očesu  še  dosežni,  in  njih  imena,  pa  nobene 
takšne  točke  nisem  našel.  Ni  selišč,  ni  cerkev  niti  na  hribih,  dasi 
je  pokrajina  primeroma  dobro  obljudena.  Na  Kranjskem  stoji  na 
vsakem  drugem  hribu  cerkvica,  da  je  milo  videti,  tu  pa  na  takšnem 
prostranstvu  niti  ene  nisem  videl.  In  kako  dobra  je  cerkev  na  gori 
za  orientiranje !  Pa  Valahi  so  bili  praktični  ljudje:  svoje  hiše  so  si 
stavili  v  zakotja,  v  kotline  in  doline,  istotako  tudi  svoje  večinoma 
lesene   cerkve,   in  v  teh   so   častili   Boga,   če  niso  šli  kam  daleč  na 

božjo   pot.     Toliko   denarja    niso   imeli,  da  bi  si  postavili  prešerno 
cerkev  vrhu  hriba. 

V  mraku  sem  prišel  nazaj  na  Pustevno.  V  obednici  sem  dobil 
malo  gostov.  Izletniki  so  šli  večinoma  že  popoldne  v  dolino,  da 
se  odpeljejo  na  svoje  domove,  ker  drugi  dan  se  jim  je  treba  zopet 
vpreči  v  tedensko  delo.  Mene  ni  mikalo,  da  bi  si  iskal  tovarišev  in 
se  komu  pridružil;  ako  je  človek  na  potu,  si  nabere  dosti  novih 
vtiskov  in  glava  ima  kaj  razmišljati.  In  prijetno  je  človeku  samému : 
gleda  takorekoč  v  svoje  misii,  zdaj  resne  in  težke,  zdaj  malenkostne, 
površne  in  lahke.  Dávno  pretekle  reči  se  prikradejo  od  nekod  iz 
zakladnice  zavesti,  ožive  v  spominu,  se  spoje  s  sedanjostjo  in  čudne 
slike  tvorí  domišljija.  Pri  sosednji  mizi  je  sedelo  sedem  mladih 
Čehov.  Iz  njih  pogovorov  sem  uvidel,  da  so  črez  praznike  napravili 
izlet  na  Ogrsko  Slovaško  in  da  se  vračajo  črez  Radhošt  nazaj  na 
Hanaško.  Glede  na  prihodnost  Slovákov  so  prinesli  iz  Ogrske  raz- 
lična  mnenja,  pesimistna  in  optimistna.  Spomnil  sem  se  svojih  šol- 
skih  let,  mladega  idealizma,  kako  sva  gledala  takrat  z  dobrim  pri- 
jateljem  na  zemljevid  Evrope,  premikala  meje  dŕžavám,  dávala  deželam 
svobodo,  národom  staro  pravdo,  revežem  kruha,  zatiranim  odrešenja ; 
vsem  národom,  ki  so  se  nahajali  na  pisanem  zemljevidu,  sva  vedela 
takrat  za  pomoč,  le  z  Bolgari  nisva  vedela  kaj  začeti.  Rada  bi  jim 
bila  pomagala,  pa  zdeli  so  se  nama  tako  zasužnjeli  in  njih  položaj 
tako  brezupen,  da  je  bilo  bolestno  o  njih  govoriti  in  misliti.  Niti 
njih  imena  ni  bilo  na  našem  zemljevidu,  ker  Evropi  so  bili  skoraj 
neznani.  Podonavski  vilajet  se  je  imenovala  njih  domovina  in  njih 
pravé  meje  so  bile  popolnoma  neznane.  In  vendar  je  tudi  ta  národ 
dočakal  odrešenja  in  danes  je  najčilejši  na  balkanskem  polutoku  in 
potrkal  bi  na  carigrajska  vráta,  ko  bi  smel.  To  mi  je  prišlo  na 
misel,  ko  sem  slišal  pesimiste  Čehe  soditi  o  pozabljenih  Slovakih 
in  tako  zasužnjelih,  da  je  bolestno  o  njih  govoriti  in  misliti.  Čehi 
so  pili  melniško  vino  ;  tudi  jaz  sem  pil  melniško  vino  in  vsi  smo 
imeli  razgreta  srca.  Dolgo  sem  sedel  in  v  mislih  sem  se  hudoval 
na  one  pesimiste  Čehe,  ki  so  sedeli  pri  sosednji  mizi.  Najhujši 
strup  je  pesimizem.  Res,  da  v  mnogem  pretiravamo,  črez  mero  se 
navdušujemo,  mnogo  upamo  in  príde  nam  prevara.  Ali  naj  zato 
omahnemo,  se  vdamo  bledému  strahu,  leni  nedelavnosti  in  vse  mo- 
rečemu  brezupu?  Ali  naj  zaradi  nekaterih  neuspehov  bacnemo  svoje 
ideále  med  staro  šaro,  pa  naj  pustimo,  da  strahopetci  in  izžiti  filistri 
imenujejo  naša  stará  gesla  puhle  fráze?  Kaj  velikega  se  ne  da  pri- 
boriti  črez  noč,  tu  je  treba  navdušenja,  boja  in  žilavosti  več  rodov. 
Tu  je  od  roda  do  roda  treba  klicati  češki :  Ne  vdajmo  se ! 

Drugo  jutro  sem  se  poslovil  z  idilno  Pustevno.  Pot  me  je 
peljala  zopet  po  goli  planjavi  na  vrh  Radhošta.  Nebo  je  kázalo  le 
malo  jasnih  lis.  Po  dolinah  je  megla  ležala  semintam  v  ogromnih 
kosmih.  Na  kraju  takšne  kosme  se  je  svetilo  pod  menoj  v  beč- 
vanski  dolini  mesto  Rožnov,  kamor  sem  bil  namenjen,  da  sedem 
tam  na  železnico  in  zavŕšim  izlet.  Ogledaval  sem  se,  in  glej,  v  sinji 
daljavi  za  menoj  se  rišejo  slovaške  gore,  ki  sem  se  včeraj  zastonj 
oziral  po  njih.  Od  mogočnih  mas  visoke  Tatre  pa  doli  do  ponižnih 
hribov  nitranske  stolice,  segajočih  s  svojimi  odrastki  v  podonavsko 
ravnino,  ves  ta  gorati  svet  se  je  odprl  mojemu  strmečemu  pogledu. 
Zdi  se  mi,  da  sem  videl  polovico  Slovaške.  Pa  Slovaške  ni,  vsaj 
po  ogrskem  zemljepisju  je  ni,  ker  Madjari  jo  imenujejo  vedno  le 
Gorenjo  Ogrsko,  odrekajoč  Slovákom  vsako  pravico  do  narodnega 
življenja.  Niti  olehčujočih  solz  jim  ne  privoščijo.  Zato  njih  novine 
tako  oprezno  pišejo.  Non  licet  esse  vos  —  to  je  bilo  najgroznejše 
poreklo,  ki  so  je  rabili  Rimljani  nasproti  prvim  kristjanom,  in  pod 
zaglavjem  „Non  licet  esse  vos"  so  „Narodnie  Noviny"  priobčile  v 
začetku  lanskega  leta  uvodni  članek.  In  ker  se  na  Slovaškem  ne  sme 
pisati  o  politiki,  ki  Madjarom  ne  ugaja,  opisuje  uvodnik  pod  onim 
zaglavjem  vsa  preganjanja,  ki  so  jih  trpeli  prvi  kristjani  do  Kon- 
štantína, dokler  niso  dobili  pravice  do  življenja.  Konec  úvodníka 
pa  je  tak:  „Kto  čitaš,  rozumej,  a  kto  nerozumie,  Boh  ho  osviet  a 
obmäkči  tvrdé  srdce,  rozohrej  zkrahlu  dušu!"  Takšne  prikrite  solze 
tečejo  Slovákom  in  jaz  vsaj  menim,  da  ne  padajo  na  nerodovitna 
tla.  Videl  sem  torej  Tatro,  iskal  Krivana,  pa  nikakor  nisem  mogel 
najti  njegove  častitljive  glave.  Ko  sem  stal  na  vrhu  Radhošta  za 
kapelico  poleg  železnega  križa,  ki  báje  stoji  na  mestu,  kjer  je  stal 
v  paganskih  časih  kip  Radegosta,  mi  je  pokazal  vljuden  turist  v 
mešanici  tatranskih  orjakov  Krivana.  Seveda  se  na  toliko  daljavo 
pokaže  v  drugačnem  vidu  nego  od  blizu  s  Považja.  Sam  bi  nikakor 
ne  bil  mogel  spoznati  v  tej  sesedli  gori  znanca  nekdanjih  let.  Ali 
se  je  res  sesedel,  ali  nič  več  ne  sklanja  veličastne  glave  v  Považje, 
ali  so  tudi  njega  podkupili  Madjari  in  nič  več  ne  bodri  Slovákov? 
Dolgo  sem  stal  na  Radhoštu.  Na  severu  Avstrije  je  ni  gore,  ki  bi 
bil  ž  nje  lepši  razgled.  Zapustil  sem  jo  z  željo,  da  bi  jo  še  kdaj 
posetil. 

Spustil  sem  se  črez  „Černo  horo"  v  Pobečvije.  To  je  bila  zares 
črna  gora,  ker  zašel  sem  po  njej  tako  temeljito,  da  nisem  prišel  v 
dveh  urah  v  Rožnov,  kakor  so  mi  prorokovali  in  obetali.  Izgubil 
sem  pravo  pot  in  kolovratil  sem  prek  gozdov  po  velikih  strmesnicah 

in  drčah  navzdol.  Tega  drčanja  nočem  opisati,  ker  bi  mi  nemara 
kdo  očital,  da  pišem  turistovsko  latinščino.  Mudilo  se  mi  ni  nikamor, 
mladi  gozdi  so  mi  tako  ugajali,  da  se  mi  je  tožilo  stopiti  z  njih 
kolovozov  in  zásek,  vsepovsod  se  je  zibala  dehteča  pozná  spomlad. 
Čemu  bi  človek  hitel  iz  takšnega  razkošja,  pazeč  na  zaznamke  po- 
gorskih  potov!  Bečvanske  doline  itak  nisem  mogel  zgrešiti,  saj  je 
ležala  vedno  pod  menoj.  Ko  sem  stal  naposled  po  dveuŕni  hoji  na 
česti,  ki  drži  z  Ogrskega  v  Rožnov,  sem  izprevidel,  da  imam  še  dve 
dobri  uri  hoda  do  rožnega  mesta.  Šel  sem  po  česti  kraj  tiho  šumeče 
Bečve  po  prijazni,  zeleni  dolini,  ki  redi  mnogo  govedi  in  ovac.  Na 
vsej  poti  do  Rožnova  sem  videl  ob  česti  po  rebrinah  in  kotih  po- 
samezne  ponižne  valaške  hiše  z  dosti  skromnimi  gospodarskimi 
poslopji.  Vse  to  se  šteje  pod  eno  samo  vas,  ki  se  imenuje  Bečva. 
Zaželel  sem  videti  valaško  hišo  od  znotraj.  Na  spašniku  kraj  maj- 
hnega  pritoka  Bečve  je  stala  lesena  hiša,  kamor  sem  zavil.  Da  bi 
domačini  ne  mislili,  da  sem  sumljiv  in  vsiljiv  človek,  ki  bogve  po 
kaj  pride  v  hišo,  sem  si  hotel  pri  njih  kupiti  mleka.  Stal  sem  v 
tesni,  vegasti  veži,  ki  je  bila  obenem  tudi  kuhinja,  ter  gledal  skozi 
odprte  duri  v  izbo.  Na  čuden  prizor  sem  naletel.  Petero  otrok, 
oboroženih  z  vejicami  in  šibicami,  je  skákalo  v  samih  srajcah  ter 
kričalo  pred  mizo  v  kótu.  Miza  je  bila  na  obe  vnanji  stráni  zagra- 
jena  s  stoli,  a  pod  njo  se  je  valjala,  preobračala,  rezala  in  renčala 
moška  postava  s  sivkasto  brado  in  svetlo  pleso.  In  v  tisto  staro 
postavo  so  otroci  s  svojim  orožjem  v  glasnem  smehu  bežali  in 
drezali.  „Co  pak  délate,  lidički  boží?"  sem  čudeč  se  vprašal  med 
durmi.  Otroci  so  se  ozrli  name  ter  ostrmeli.  Strah,  pomešan  s 
smehom,  je  bil  izobražen  na  njih  rdečih,  zdravih  licih.  Starček  je 
prilezel  izpod  mize.  Na  moje  ponovljeno  vprašanje  mi  je  odgovoril : 
„Igramo  se.  Ti  otročaji  so  me  prosili,  naj  jim  predstavljam  kakšno 
zverino  v  kletki,  medveda  ali  volka.  No,  saj  veste,  otrokom  je  težko 
odreči.  Ker  zverinske  kletke  nimam,  si  jo  pa  pod  mizo  napravím." 
Otroci  so  se  zakrohotali,  jaz  sem  se  smejal  in  starček  se  je  po- 
smejal,  gledaje  na  mlado  nedolžnost.  Celo  solza  mu  je  kanila  na 
nos,  solza  sreče  in  veselja,  kakršnih  sem  še  malo  videl.  Prinesel 
mi  je  mleka  ter  me  povabil  k  mizi.  Na  mizi  je  ležala  najnovejša 
številka  časnika  „Govedorejec",  ki  ga  živinozdravnik  urejuje  v  Med- 
rečju.  Pogledal  sem  vanj,  dasi  o  živinoreji  nimam  potrebnih  pojmov. 
Kmalu  sem  se  ga  naveličal,  pa  sem  gledal  po  izbi.  Na  steno  je 
bila  pribitá  lična,  izrezljana  omarica,  polna  knjig.  Stopil  sem  k  njej 
ter  začel  pregledavati  knjižni  základ.  Starček  je  z  zanimanjem  sledil 

mojemu  brskanju.  Povedal  mi  je,  da  so  te  knjige  last  njegovega 
najstarejšega  vnuka,  ki  študira  na  gimnaziji  v  Medrečju,  pa  vsake 
počitnice  prinese  novo  knjigo  s  seboj.  Ideálni  dijaki  še  niso  izumrli 

—  sem  si  mislil,  ko  sem  videl  v  omarici  najnovejšo  izdajo  zgo- 
dovine  Palackega.  Na  hrbtu  dveh  precejšnjih  zvezkov  pa  se  je  v  zlatih 
črkah  svetil  nápis:  Slávy  dcéra.  Že  dolgo  nisem  imel  Kollarja  v 
rokah.  Čehi  ga  še  vedno  radi  čitajo,  ker  ni  boljšega  pesnika  ná- 
rodne navdušenosti  in  slovanské  vzajemnosti.  Odprl  sem  knjigo 
ter  čítal: 

Stokráte  j  sem  mluvil,  teď  už  kričím 
k  vám,  ó  rozkydaní  Slávové! 
buďme  celek  a  ne  drobtové, 
buďme  aneb  všecko  aneb  ničím. 

Hvala  ti,  Kollar,  'dosti  si  „prikričal"  slovanskému  národu,  četudi  ne 
vsega !  Kar  more  eden  človek  storiti,  to  si  ti  zavŕšil  s  polno  mero. 
Pa  še  dosti  bo  treba  govoriti  in  kričati,  predno  se  „národ  zlom- 
kovitý,  národ  mnohohlavý"  otrese  podedovane  mlačnosti  ter  spozná 

—  kakor  ti  praviš  —  da  je  gnilo,  prazno  in  temno  življenje  hujše 
nego  smrt.  Na  posebnosti  valaške  izbe  sem  čisto  pozabil;  pa  saj 
jih  tam  menda  ni  bilo.  Dolgo  sem  prelistaval  Kollarja.  Starček  se 
je  pohvalil,  da  se  v  njegovi  hiši  dosti  čita,  posebno  po  zimi;  da 
bi  to  dejanski  potrdil,  si  je  nataknil  veliké  naočnike  na  nos,  prisedel 
na  drugi  konec  mize  ter  vzel  „Govedorejca"  v  roke.  Tako  sva  sedela 
v  misii  zatopljena:  on  pri  svojih  ovcah  in  kravah,  jaz  pri  „razki- 
danem"  národu.  Zdajpazdaj  sem  pokúsil  mleko  ter  vprašal  starčka 
kaj  o  njegovi  živinoreji.  Zvedel  sem,  da  je  hiša  imovita.  Starček  je 
pripadal  tistim  ljudem,  ki  se  radi  pohvalijo,  da  so  z  življenjem  umno 
in  dobro  gospodarili,  ter  radi  razprostro  nekak  obzor  svojega  mi- 
nolega  delovanja  pred  poslušalcem.  Otroci  z  najino  zabavo  niso 
bili  nič  zadovoljni.  Gotovo  bi  bili  rajši  videli,  da  me  radovednost 
ni  privedla  v  njih  izbo,  pa  bi  jim  bil  dobri  ded  še  nadalje  pred- 
stavljal  zverino.  Ko  so  izprevideli,  da  se  nadležni  gost  ne  gane  izza 
mize,  so  se  natihem  pogovorili  z  očmi  ter  se  igraje  izmuznili  iz 
sobe.  Naposled  me  je  starček  dober  kos  ceste  spremil.  Spotoma  mi 
je  govoril  o  mlekarstvu  svečano  in  važno  ter  mahaje  z  rokama, 
kakor  bi  pšenico  sejal.  Pod  spašnikom,  kjer  se  je  pasia  veliká  čreda 
belih  in  črnih  ovac  in  so  ga  obsuli  njegovi  vnuki,  se  je  poslovil. 

Skoraj  celo  uro  sem  se  zamudil  v  valaški  hiši,  in  ko  sem  prišel 
v  Rožnov,  je  bilo  že  blizu  poldne.  Rožnov  se  polagoma  razvija  iz 
kmečkega  valaškega  mesta  v  gosposko  mesto.  Vidijo  se  tu  še  lesene, 


Vida:  Dve  poti.  273 


čedno  pobeljene  kolibe  valaškega  sloga  poleg  zidanih  dvonadstropnih 
hiš  in  bogato  opravljenih  vil.  Tudi  za  násade  in  izprehajališča  se 
je  poskrbelo,  ker  v  poletnem  času  prihaja  sem  mnogo  tujcev  leto- 
viščnikov  in  pa  takih,  ki  so  bolni  ne  vem  za  čim,  pa  se  tukaj 
lečijo  z  mlečnimi  izdelki.  Okolica  je  krásna:  vsa  v  zelenju  in  gozdih. 
Čakaje  vláka,  sem  popoldne  zabredel  preko  košatih  nasadov  do  zelene 
Bečve.  Na  vodi  je  pralo  mlado  dekle  ter  popevalo.  Slišal  sem  njen 
tanki  glas,  ki  je  pel :  „Ne  trať  pro  mne  rožmarinu  zelenú  —  ani 
ružu  červenú  — \  Postal  sem  pod  vrbo,  da  bi  poslušal.  Takrat  je 
drdrala  mimo  mene  po  česti  svetla  kočija,  v  kateri  sta  sedela  dva 
rdeča,  debeluhasta  gospoda.  Dekle  se  je  ozrlo,  zgenilo  in  umolknilo. 
Srdito  je  zablisnilo  njeno  oko  po  meni  in  po  kočiji,  češ :  Čemu  me 
motite,  samopašniki;  jaz  móram  trdo  delati  in  gazim  po  blatu,  a 
vi  se  redite  in  lenarite  in  pohajkujete  na  naše  stroške  in  ne  veste, 
kaj  bi  z  dolgim  časom !  Takšno  grenko  očitanje  sem  bral  v  njenem 
jeznem  pogledu.  Tiho  sem  se  pobral  izpod  vŕbe  ter  se  napotil  na 
postajo.  Spomnil  sem  se,  da  se  v  svojih  mladih  letih  nisem  brez- 
delno  potikal  po  svetu,  da  sem  sam  gazil  po  velikem  prahu,  a 
mimo  mene  so  drdrale  leskeče  kočije ;  sovražil  in  zavidal  nisem  ni- 
kogar,  ker  včasi  je  gotovo  več  nesreče  in  nezadovoljnosti  sedelo  na 
onih  kočijah  nego  v  mojem  srcu. 


Dve  poti. 

J   ot  je  med  bore,  med  črne, 
kjer  mir  in  mraz, 
spomin  težak, 
kamor  korak  se  obrne. 

Misii  me  tam  spremljevale,  Pot  je  med  breze,  med  bele, 

otožne  vse,  kjer  solnca  svit 

nadložne  vse,  je  v  listju  skrit, 

belega  dneva  se  bale.  šepet  govorice  veselé. 

Sanje  tam  šetale  z  mano, 

igrale  se, 

smijale  se, 

rožice  spletale  z  mano. 

Vida. 
«— ♦-. 

Izgubljeni  sin. 

Veselá  zgodba.  Spísal  Makso  Mak. 

(Dalje.) 

družbo  je  prihajala  vedno  večja  živahnost  in  boljša  volja. 
Posebno  oberst  Udrihovič  je  kar  besnel  od  veselja 
in  razposajenosti,  uganjal  je  búrke,  pravil  smešnice,  da 
ni  bilo  smenu  konca  ne  kraja;  rezgetal  je  kakor  žrebec 
in  posnemal  glasove  najrazličnejših  živali,  v  onomato- 
poetiki  je  bil  nedosežen  mojster.  Naposled  je  prinesla 
Fančka  dve  dolgi  kuhalnici  in  ju  položila  pred  obersta : 
„Gospod  oberst,  še  bobnarja!" 

„Bravissimo,  Fančka!  Gospod  oberst,  bobnarja,  bobnarja  .  .  ." 
Oberst  si  ne  da  reči  dvakrát,  vzravna  svojo  orjaško  postavo, 
si  zasuka  košaté  brke  in  izvali  izza  mize  svoj  ogromni  trebuh;  na 
glavo  si  dene  po  stráni  staro  infanteristovsko  kapo,  ki  je  nalašč  za 
ta  slučaj  visela  za  vráti ;  vzame  kuhalnici,  stopi  sredi  sobe  in  potrese 
párkrát  s  trebuhom,  da  je  bilo  videti,  kakor  bi  imel  res  nekaj  bobnu 
podobnega  privezanega  spredaj.  S  kuhalnicama  si  začne  bobnati  po 
trebuhu  in  z  grmečim  glasom  tako  imenitno  posnemati  ropotanje 
bobna,  da  ni  mogel  Kolaček  v  stranski  sobici  nikakor  uganiti,  ali 
ima  res  boben  ali  ne.  Oberst  korači  tako  bobnajoč  párkrát  gori  in 
doli,  se  ustavi  sredi    sobe  in  zapoje  v  poskočnem  marševem  taktu: 

Ko  padajo  za  dom  junaki, 
vihra  po  polju  bojni  šum, 
stoji  le  mladi  bobnar  mirno 
in  bobna  fantom  na  pogum. 


Refrén 


O!  jaz  sem  bobnar  bambrbam, 

ki  bobnati  na  boben  znám, 

juhé, 

pa  na  srce! 

Ko  mine  boj,  pa  bobnar  vzame 
najlepšo  devo  za  ženo, 
da  pridno  bobenček  nosila 
odslej  namesto  njega  bo. 

O  dobri  vi  ljudje,  nositi 
na  svetu  mora  pač  vsakdo: 
ta  križe  in  težave  samé, 
a  bobnar  bobenček  samo! 

Po  vsaki  kitici  je  koračil  oberst  po  sobi  in  zaropotal  tuš; 
marširal  in  pel  je  tako  izrazito,  da  je  napolnil  vso  okolico  z  mar- 
ševim  taktom :  srca  poslušalcev  so  utripala  po  njem ;  nihalo  ure  in 
celo  brenčanje  muh  po  zraku  se  je  slišalo  ritmično ;  Kolaček  je  imel 
sploh  samo  ta  občutek,  da  vse  maršira  okoli  njega.  Oberst  mu  je 
neskonČno  ugajal ;  radost  v  glavni  sobi  je  razigrala  tudi  njega,  praznil 
je  že  tretji  pollitrček,  venomer  je  ponavljal  in  kimal  z  glavo:  „To 
je  zabáva,  to  .  .  ."  Vdal  se  je  popolnoma  veselému  trenotku  in 
kar  plával  v  veselju  ;  pozabil  je  vse :  čemerne  Cecilije,  Jurja  in  ko- 
misarja.  Pogleda  ni  mogel  obrniti  od  brhke  krčmarice,  z  očmi  je 
spremljal  vsako  njeno  kretnjo: 

„Pa  res  ni  napačna  ženica.  Kako  se  ti  suče  med  starimi  go- 
spodi  in  kako  jo  imajo  vsi  radi  ..." 

„Gospoda  moja,  prosim,  silentium,"  zagrmi  oberst  Udrihovič 
in  potrka  na  kozarec,  „ura  je  odbila  sedem  in  prišel  je  čas,  da  se 
poslovimo  od  naše  lepe,  ljubljene  Fančke.  Gospoda,  pri  Kraljevem 
Gradcu  sem  stal;  kakor  ognjeniki  so  bljuvali  na  nas  pruski  topovi, 
ali  nobena  krogla  ni  hotela  preluknjati  tega  srca,  nobena  granata 
butniti  ob  to  čelo.  Gospoda,  niso  mi  mogle  do  živega  krogle  iz 
pruskih  topov,  ali  zdaj  so  prišla  stará  leta,  prišla  je  starost  .  .  .  Vsi 
čutite,  kaj  se  to  pravi :  starost.  Mladi  svet  okrog  nas  cvete,  se  veseli, 
a  za  nas  se  ne  brigajo,  kakor  bi  jim  bili  odveč,  kakor  ne  bi  več 
spadali  k  ternu  svetu  ...  In  vendar  nas  je  našla  starost  samo  v 
službi  dolžnosti  ...  In  gospoda,  če  je  človek  s  am  s  takimi  občutki!? 
In  zdaj  na  stará  leta  mi  prihajajo  večkrat  taki  trenotki,  ko  obža- 
lujem, da  mi  ni  krogla  preluknjala  tega  srca,  da  mi  ni  granata  iz 
pruskih  topov  butnila  ob  to  čelo.  Življenje  je  lepo  samo  dotlej, 
dokler  si  mlad.  Gospoda,  samo  nevarnost  je  tisto,  zaradi  česar  je 
vredno  živeti  na  svetu.  A  mi  starci,  mi  penzijonisti,  invalidi  moramo 
prepustiti  vso  nevarnost  mladim  .  .  .  Ali  vendar  ne  bi  rad  očital 
kroglam  iz  pruskih  topov.  Tudi  v  njih,  gospoda,  tiči  višja  modrost. 
In  kaj  pravi  ta  modrost?  Da  se  enkrat  na  nas  izpolni  tisto,  o  čemer 
pripovedujejo  pravljice  .  .  .  Studenec,  iz  katerega  pijejo  starčki  mla- 
dost!  Gospoda,  „pri  Štajerki",  pri  naši  lepi  Fančki  —  Fančka,  samo 
en  poljub,  drugače  ne  morem  naprej !  —  torej  tisti  čudodelni  stu- 
denec, da,  studenec,  gospoda  —  kaj  se  muzate,  gospod  doktor?  — 
tisti  studenec  namreč,  o  katerem  pravijo  pravljice,  da  se  iz  njih  po- 
mlajajo  starci  —  Fančka,  še  en  poljub,  potegni  mi  pravo  besedo  z 
jezika!  —  Gospoda,  Fančka  je  tisti  studenec,  Fančka,  natoči  mi 
čašo!  —  Fančka  je  vir  naše   pomlajene  starosti,  ona  je  solnce,  na 

katero  hodimo  mi  starci  gret  svoje  kosti,  ob  katerih  so  glodale  zaman 
krogle  iz  pruskih  topov.  Zato,  gospoda,  dvignimo  hvaležno  čaše: 
Bog  živi  studenec  naše  staré  mladosti,  našo  Fančko,  naše  solnce, 
naše  vse!" 

Oberstova  napitnica  —  čeprav  nekako  čudná  —  je  genila  vso 
družbo ;  iz  nje  je  govorila  res  globoka  hvaležnost,  starému  generalu 
Kacijanarju  so  prišle  celo  solze  v  oči  in  ves  blažen  je  trkal  s  Fančko. 

„Škoda  samo,  da  ni  bilo  tudi  mojega  prijatelja  majorja  Du 
Pina;  revež  je  bolan,"  potoži  generál  krčmarici. 

„Kar  nič  ne  skrbite  zanj,"  reče  mu  zaupno  Fančka,  „gospod 
generál,  tudi  njemu  se  godi  dobro.  Po  dekli  sem  mu  poslala  pišče 
in  litrček  vina  ..." 

„Vi,  vi,"  jo  pokara  dr.  Prašek,  „major  Du  Pin  je  moj  pacijent. 
Ta  bi  bila  lepa,  da  bi  mi  ga  vi  spravili  pod  zemljo,  a  kriv  naj  bi 
bil  jaz." 

Ko  ga  krčmarica  začudeno  pogleda,  pristavi  zdravnik  hudo- 
mušno:  „Nič  se  ne  bojte,  Fančka,  samo  nedolžen  katarček  in  za 
katarček  ni  boljšega  zdravila  nego   vaše  vince  in  pišče  ..." 

„Fančka,  ti  si  dobro  dete,"  ji  reče  spet  generál. 

„Ali,  gospod  generál,"  ga  prijazno  zavrne  krčmarica,  „to  je 
vendar  moja  dolžnost,  da  ne  skrbim  za  svoje  goste  samo  ob 
zdravju  ..." 

„Fančka,  ti  si  res  dobro  dete,"  ponovi  generál  in  jo  zaljubljeno 
prime  za  roko. 

To  Kolačku  posebno  ugaja,  in  ko  vidi,  kako  ljubeznivo  se  po- 
slavlja  mlada  krčmarica  od  starih  gospodov,  vzdihne  nekako  otožno : 
„Zakaj  se  praví  moji  ženi  Cecilija,  zakaj  ne  Fančka?  Vse  Fančke 
so  nebeské  ženice  ..." 

Krčmarica  prinese  Kolačku  četrti  pollitrček  in  prisede  k  njemu : 

„Moj  Bog,  kako  sem  se  ustrašila!  Mislila  sem  gotovo,  da  je 
potres.  Hvala  Bogu,  da  samo  ni  nesreče.  Gospod,  kako  vam  ugaja 
moje  vince?" 

On  začne  hvaliti  in  kar  najti  ne  more  pravé  besede,  da  izrazi 
svojo  zadovoljnost.  Takoj  njena  prvá  beseda  mu  je  vzbudila  za- 
upanje;  nje  cela  prikazen,  okolica,  ta  prijazni,  varni  kotiček,  vse  to 
se  mu  je  omililo  na  prvi  hip,  razvezal  se  mu  je  jezik  in  začel  je 
veselo  čebljati. 

„Gospod  je  najbrže  vdovec,  ker  nosite  črno  kravato  in  črne 
naočnike;  odpustite,  da  sem  tako  prostá  ...  To  je  hudo,  kaj  ne?" 
Mlada  krčmarica  je  bila  prepričana,  da  je  Kolaček  eden  izmed  snu- 

bačev,  ki  so  prihajali  dan  na  dan.  Čemu  bi  se  bil  sicer  tako  praznično 
oblekel?  To  vprašanje  spravi  Kolačka  v  zadrego,  da  sramežljivo 
zardi,  a  vendar  se  ne  more  ubraniti  nekemu  prijetnemu  čuvstvu, 
neki  prijetno  ščegetajoči  izkušnjavi. 

„Zakaj  bi  bilo  to  hudo?"  vpraša  nesigurno  in  sam  se  začudi 
svoji  predrznosti. 

„O,  gospod,  to  sama  čutim,  kako  je  to  hudo.  Tudi  jaz  sem 
vdova.  Sama  voditi  gospodarstvo,  sama  nositi  skrbi,  o,  to  je  hudo." 

„Pa  vam  ne  bi  bilo  treba,  saj  ste  še  mlada,  lahko  se  zopet 
omožite  in  .  .  .  Sicer  pa,  dovolite,  da  odložim  naočnike,  danes  tako 
nekako  .  .  .  sicer  mi  ne  delajo  nikakih  težav  ..." 

„Ali  prosím,  gospod,"  se  nasmehne  krčmarica,  „saj  je  dosti, 
če  ste  vdovec,  čemu  bi  še  nosili  to  črno  strašilo?  Tako,  tako!  Prej 
sem  se  vas  kar  bála,  tako  strog  ste  bili  videti." 

Kolačku  se  zazdi,  kakor  bi  ga  pobožala  in  pogumno  nadaljuje : 

„Veste,  gospa,  tudi  nisem  navajen,  da  bi  imel  tako  razmršene 
lase.  Prosim,  ali  imate  kak  glavnik?" 

S  to  prostodušno  odkritosrčnostjo  se  ji  je  Kolaček  mahoma 
prikúpil,  urno  je  skočila  po  glavnik  in  mu  ga  šegavo  ponudila: 

„Dovolite,  gospod,  da  vas  jaz  počešem,  to  známo  me  ženské 
bolje  ..."  Kolaček  mirno  obsedi  in  zatisne  oči,  ko  začuti  nje  brska- 
joče  prstke  na  glavi. 

„Zdaj  se  pa  poglejte  v  zrcalu,  zdaj  ste  mož  .  .  .  Vidite,  to  je 
vse  radi  tega,  ker  nimate  ženské  .  .  .",  ga  poredno  podraži  Fančka. 

„Bo  že,  bo  že;  torej  najlepša  hvala  ..."    zamomlja  Kolaček, 

ogledujoč  se  v  zrcalu.   Na  tihem  pa  ni  bil  nič  kaj  zadovoljen,  kajti 

mlada  krčmarica  mu  je  napravila  čudno  frizuro,  njemu  se  je  videla 

fantovska.  Kaj  poreče  doma  Cilka? 

(Konec  príh.) 


Solze. 


4 


o  pred  oltarjem  božja  luč  gorela 
je  tebi  moja  duša  noč  in  dan; 
ponižne  prošnje  ústa  so  drhtela, 
a  prošnje  vse  so  bile  ti  zaman. 

Ljubezni  moje  nisi  ti  spoznala, 
drugemu  dala  svoje  si  srce, 
in  da  plámen,  ki  si  ga  v  prsih  vžgala, 
bi  vgasnil  —  dala  meni  si  solze. 

Alojzij  Gradnik. 

Položaj  žene  v  različnih  oblikah  družine. 

Spísal  R.  Perušek. 

(Dalje.) 

ako  važen  kultúrni  napredek  je  bila  uporaba  ognja.  Kako 
so  ljudje  prišli  do  uporabe  ognja,  ni  naša  naloga  raz- 
pravljati;  konstatirati  pa  moramo,  da  je  bil  ogenj  veliké 
vážnosti,  ker  je  bil  po  noci  obramba  proti  divjim  zverem 
in  sovražnikom  pa  tudi  proti  zlim  dúhovom,  ki  se  klatijo 
po  noci  okoli  človeka;  saj  pri  lúči  se  nikdar  ne  prika- 
zujejo  duhovi.  Zato  je  prvotní  človek  šmátral  ogenj  za  božanstveno 
stvar,  ki  jo  je  treba  skrbno  čuvati.  Čeprav  torej  ni  nikakor  težavno, 
napraviti  ogenj  s  kresanjem  ali  z  drgnjenjem  dveh  suhih  košov  lesa 
ali  z  vrtanjem,  so  vendar  prvotní  rodovi  vsega  človeštva  silno  gledali 
na  to,  da  ogenj  ne  ugasne.  Kjerkoli  plápolá  ogenj,  tamkaj  je  prvi 
začetek  naselbine,  kjer  živi  zbor  ljudi,  katere  je  zvezala  ali  spolna 
nagnjenost  ali  pa  skupna  kri,  tu  vláda  mati,  gospodujoča  žena. 
Mož  mora  na  lov,  žena  pa  vzdržuje  z  otroki  ogenj,  ki  čuva  pred 
divjimi  zvermi  in  duhovi  in  ki  ogreva  zmrzle,  utrujene  ude  vrnivših 
se  mož.  Ta  prvá  stopnja  človeškega  selišča  in  njegove  trajnosti  je 
po  prirodi  skrb  žene.  Delo  in  veljava  žene  sta  enakomerno  rasli  z 
uvedenjem  ognjišča.  Ogenj  na  ognjišču  pa  je  treba  čuvati,  ker  je 
njegova  korist  v  kulturnem  napredku  bila  očividná  in  se  je  šmátral 
za  božji  dar.  —  Kakor  žena  kot  čuvarica  domačega  ognjišča,  so 
čuvale  vestalske  device  pri  Rimljanih  večni  ogenj  kot  simbol  državne 
združbe  in  večná  luč  v  naših  cerkvah  je  isto  tako  spomin  na  domače 
ognjišče,  ki  zbira  vse  istovernike.  Ogenj  je  bil  simbol  združenja. 
Rimski  rek  „aqua  et  igni  interdicere"  pomenja:  komu  porabo  ognja 
in  vode  prepovedati,  t.  j.  iz  dežele  ga  izgnati.  — 

Ko  si  je  človek  poleg  ognja  pripravil  tudi  glinasto  posodo, 
domislil  se  je  tudi  kuhanja.  Tudi  ta  gospodarski  napredek  se  je 
izvršil  v  področju  žene.  Kuhanje  je  bila  odslej  naloga  žene,  mož 
pa  je  imel  od  tega  korist.  Nedvojbeno  je  iznajdba  kuhanja  pre- 
menila rastlinsko  hrano  in  ugodno  delovala  na  gojitev  rastlín,  ob- 
enem  pa  zadala  in  naprtila  žení  novo  breme.  S  tem  pa  je  končana 
vrsta  ženskih  pridobitev  v  kulturnem  napredku ;  vse  ostale  prido- 
bitve  so  osnovane  na  širší  organizaciji,  kateri  je  stopil  na  čelo 
mož.  V  kategorijo  teh  poznejših  pridobitev  spadajo  iznajdba  úžitkov 

(medice,  piva,  vina,  tobaka  itd.),  udomačenje  živali,  pridobivanje 
maščob  (olja,  masla),  iznajdba  obleke.  —  Lovci  so  se  najpreje 
oblačili  v  posušene  kože,  iz  katerih  so  na  različne  načine  odpravili 
maščobo  in  mezdro;  pri  tem  poslu  so  pomagale  ženské  môžem 
in  pri  Eskimovcih  so  znalé  ženské  na  sedem  načinov  strojiti  kože 
in  krzna.  —  Pletenje  jerbasov  iz  drobnega  protja  je  dalo  tudi  pôvod 
„tkanju",  ki  se  še  dandanes  pri  nekaterih  črncih  vrši  brez  statev,  s 
samo  roko.  Snovalnica  ali  čolnič  ni  nič  drugega  kot  uporaba  šila 
in  igle  pri  tkanju.  —  Izdelovanje  tkanin  je  bilo  mogoče  le  potem, 
ko  so  ljudje  spoznali  gradivo,  iz  katerega  se  dajo  napravljati.  To 
gradivo  dajejo  ražne  rastline  (kokos,  papirus  in  konoplja),  ali  pa 
živali  (volno).  Kako  se  je  jela  izdelovati  volná  v  ražne  tkanine,  je 
dosedaj  celo  neznano;  pač  pa  vemo,  da  je  izdelovanje  platná  ženski 
posel.  Edino  pri  starih  Egipčanih  so,  kakor  pripoveduje  Herodot, 
tkali  možje,  drugod  pa  povsodi  žene.  Vzrok,  da  je  bilo  v  tej  stvari 
pri  starih  Egipčanih  drugače  nego  pri  vseh  drugih  narodih,  je  menda 
ta,  da  so  bili  prvotní  prebivalci,  možje  in  žene,  v  Egiptu  poljedelci 
ter  da  jih  je  potem  podjarmil  národ,  ki  je  edini  imel  živali,  od 
katerih  se  dobiva  volná.  Pri  drugih  narodih  so  žene  spočetka  izde- 
lavale  lan  in  konopljo  samo  zase  in  šele  pozneje  so  jeli  moški  se 
oblačiti  tudi  v  plátno.  Evropski  Grki  starega  veka  so  šmátrali  plat- 
neno  obleko  za  mehkužno  ter  so  rajši  nosili  volneno.  — 

Moške  pridobitve  so  v  materijalni  kulturi  človeštva  tudi  uporaba 
kovin,  trgovstvo  in  brodarstvo. 

Da  je  sodelovanje  žene  bilo  važno  in  pretežno  pri  uvedbi 
krasil  in  da  je  še  dandanes  v  tej  stvari  delovanje  žene  pretežno, 
tni  menda  ni  treba  dokazovati.  To  se  razvidi  tudi  iz  tega,  da  obešajo 
žene  kot  konservativnejši  del  človeštva  celo  pri  nas  nakite  na  golo 
telo,  dočim  so  opustili  moški  ta  starejši  način  kitenja,  ki  rabi  še 
necivilizovanim  národom.  Žene  si  še  sedaj  rade  rdečijo  in  belijo 
lica,  polagajo  na  obraz  lepotila,  obešajo  v  ušesa  uhane  ter  kitijo 
prste  in  roke  in  vrat  z  različnimi  okraski,  si  pletejo  umetno  lase  itd. 

Kakor  je  bila  skrb  žene  čuvati  ogenj,  tako  je  bila  tudi  njena 
skrb  zidati  stanovanja  in  tudi  tu  je  treba  konštatirati  veliko  udeležbo 
žene  pri  kulturnem  delu.  Prvá  graditeljka  je  bila  žena;  v  njeno 
področje  je  spadala  hiša.  To  nam  svedoči  še  dandanašnji  običaj  pri 
Eskimovcih.  Septembra  meseca  začenja  Eskimovka  graditi  nestalno 
hišo  iz  kamenitih  ograj,  ki  jih  zamaže  z  zemljo  in  rušami,  pokrije 
pa  z  lesom,  katerega  je  priplavilo  morje,  in  po  vrhu  lesa  náloži 
rese  in  ruše.    Po  leti  pa  napravijo  šatore  iz  razobešenih  kož.    Tudi 

šatore  gradi  žena,  in  kadar  nosijo  kamenje,  da  bi  se  jim  hrbtenjača 
zlomila,  gledajo  jih  možje  povsem  hladno,  piše  neki  potnik,  ki  je 
posetil  Eskimovce.  — 

Tako  je  torej  mati  razvila  siromašnejše,  ali  sigurnejše  prido- 
bivanje  rastlinske  hrane.  Mož  pa  je  šel  s  svojim  nespretnim  orožjem 
na  lov.  Mati  z  otrokom  ni  mogla  iskati  nevarnosti,  mož  pa  je  ugodil 
svojim  željam,  izpostavljajoč  se  nevarnosti.  Mati  je  cúvala  ogenj  in 
hišo,  ona  je  postala  čuvarica  ognjišca  in  utemeljiteljica  hiše  ter  sre- 
dišče  vsega  stremljenja  po  stalnosti;  mož  pa  je  blodil  nestalno  za 
divjačino.  V  tej  borbi  pa  so  se  ojačile  njegove  moci;  izboljšal  si 
je  tudi  svoje  orožje  ter  se  je  zavedel  svoje  pretežnosti.  Tako  je 
stopal  dalje.  Naučil  se  je  krotiti  živali  ter  jih  gojiti,  da  se  jih  more 
poslužiti,  kadar  ga  je  volja.  Sila,  s  katero  je  odbijal  vse  nápade 
od  svojih  živali,  je  vzbudila  v  njem  pojem  „lastnine  in  svojine". 
Ta  misel  gospostva  ga  je  pobudila,  da  si  je  ustvaril  novo,  jačjo  in 
trajnejšo  organizacijo.  On,  kot  gospodar  hiše,  si  je  podvrgel  žene 
in  otroke  ter  utemeljil  novo  obliko  družine,  ki  se  ne  naslanja  na 
materinsko  pravico,  nego  na  očetovsko  pravico,  ali  bolje  rečeno, 
gospodarsko.  V  tej  veliki  družini  so  mu  bili  vsi  podložní,  ne  samo 
žena  in  deca,  nego  tudi  vsi  oni,  katere  si  je  v  boju  podvrgel  ter 
pridobil  kot  delavne  sile.  Očetovska  pravica,  po  kateri  je  vládal 
„očak"  v  družini,  ni  bila  utemeljena  v  sorodniškem  razmerju.  Rimljani 
so  jo  imenovali  „família".  In  Slovenci  imenujejo  „družino"  ne  samo 
krvne  sorodnike  nego  vse  one,  ki  delajo  skupno  ter  se  pokoravajo 
„očetu",  ki  pa  nima  tega  imena  zaradi  krvne  zveze  s  člani  družine, 
nego  se  imenuje  tako  kot  náčelník  in  gospodar  te  družbe.  Šele  po- 
zneje  se  je  razvil  ter  dobil  večjo  veljavo  názor,  da  je  oče  naproti 
detetu  svojemu  v  istem  razmerju  kakor  mati;  šele  mnogo  pozneje 
se  je  razvilo  v  očetu  ono  čuvstvo  do  svojih  otrok,  katero  je  bila 
príroda  v  materi  mnogo  preje  vzbudila  in  vzgojila.  To  razmerje 
najožjih  členov,  ki  so  si  v  genealoški  zvezi,  je  novejša  mnogo  mlajša 
oblika  družine  pod  očetovsko  oblastjo.  Prvotno  je  bila  družina  pod 
očetovsko  oblastjo  sestavljena  iz  več  družin  mlajše  oblike,  ali  te 
družine  niso  bile  ravnopravne,  nego  stará  družina  si  je  prihranila 
vse  pravice  in  nositelj  je  bil  teh  pravic  „očak"  ali  „patrijarh".  Na 
tem  temelju  staré  družine  pod  očakovsko  oblastjo,  ki  ni  obsegala 
samo  neposrednih  potomcev,  nego  v  kateri  so  bili  vsi  podložniki 
skupaj  družina  ter  vsi  skupaj  posest  neomejenega,  absolutnega 
očaka,  so  se  razvile  poznejše  človeške  organizacije,  in  tudi  sicer 
tako  velikanskega  pomena,  kakršne  so  n.  pr.  ázijské  dŕžave  in  rusko 

cesarstvo.  Na  ta  način  se  je  najenostavnejša  organizacija  razširila 
preko  neizmernih  zemljišč.  A  da  je  mogel  vladati  vsem  oddaljenim 
članom  svoje  družine,  zato  si  je  postavil  očak  namestnike,  ki  so 
poslušali,  govorili  in  delali,  kamor  ni  moglo  segati  uho,  oko  in  roka 
očakova,  v  njegovem  imenu.  Karkoli  se  je  godilo  v  takih  organi- 
zacijah,  to  se  je  godilo  v  imenu  očetovske  oblasti ;  vsi  vplivni  ljudje 
so  bili  samo  orodje  njegove  volje.  Njegove  razsodbe  niso  bile 
vezane  na  določena  pravila,  vsaka  naredba  očakova  je  bila  zákon  ; 
očak  je  bil  slednjič  živa  posoda  enotnega  silnega  pradedovskega 
dúha  in  tako  nekak  pozemeljski  bog.  V  njegovih  rokah  je  bila 
spojená  vladárska,  sodniška  in  svečeniška  sila.  Vsa  dŕžava  je  bila 
imovina  očakova,  s  katero  je  upravljal,  kakor  se  je  njemu  ljubilo. 
Iz  te  organizacije  pa  so  se  sčasoma  zasnovale  različne  druge  s  tem, 
da  se  je  očaku  priznalo  nekako  božansko  obožavanje,  dočim  so 
njegovo  posvetno  oblast  si  prisvojili  njegovi  namestniki.  Tako  je 
v  Tibetu  „Dalai  lama"  samo  obožavano  bitje,  nedotakljivo,  a  vlado 
imajo  v  rokah  duhovniki.  Tako  so  bili  pri  Merowingih  poleg 
kraljev  njih  majordomi,  ki  so  imeli  vso  posvetno  oblast ;  tako 
je  bil  v  Japanu  poleg  cesarja  (Mikada)  njegov  „sjógun"  ali  „taj- 
kun".  Pri  drugih  narodih  je  ostala  kralju  samo  še  svečeniška  oblast 
in  zato  so  nažívali  Atenjani  svojega  úradníka,  ki  je  imel  verske  stvari 
upraví jati,  „kralja"  (£fó*>v  (äwnXsús)  in  Rimljani  so  imeli  svojega  „rex 
sacrificulus",  ko  že  davnaj  ni  bilo  več  absolutnega  kralja. 

Ko  so  se  narodi  stalno  naselili,  se  je  razvila  pri  njih  druga 
organizacija.  Šmátrali  niso  več  soseda  za  sovražnika,  nego  izkušali 
so  se  dogovoriti,  da  so  ražne  družine  občevale  med  seboj.  Na- 
čelniki  različnih  rodovin  so  se  domenili  med  seboj  o  miru,  ki 
naj  bi  čuval  osebe  in  imetek.  Med  predmete,  katere  so  si  ob  stari 
organizaciji  posamezne  družine  siloma  otimale,  so  bile  tudi  ženské ; 
sedaj  je  stopilo  na  mesto  otmice  (t.  j.  silne  odvedbe)  zamenjavanje 
ali  kup  (commercium  in  connubium).  Dočim  je  bil  ob  stari  orga- 
nizaciji ves  imetek  lastnina  očaka,  se  je  sedaj  razvil  pojem  zaseb- 
nega  imetka.  Nihče  se  sedaj  ni  smel  vtikati  v  last  drugega,  ker 
je  njegov  imetek  čuvalo  novo  sodišče,  izbrano  iz  poglavarjev  po- 
edinih  družin.  To  je  bilo  „starejšinstvo",  ki  ga  nahajamo  pri  Rim- 
ljanih  pod  slavnoznanim  imenom  „senatus".  — 

Iz  te  organizacije  se  je  razvilo  ali  ustavno  kraljestvo,  ker  so 
različne  družine  želele,  da  bi  se  njih  edinstvo  sankcijoniralo  s  ča- 
stitljivo  starodavno  avktoriteto.  Ta  monarhija  je  bila  ali  tako  ustrojená, 
da  so  si  načelniki    družin   izbirali  kralja,   ali    pa    se  je  določilo,  da 

naj  postane  ta  čast  dedna.  —  Drugo  pa  je  zopet  v  kakem  raz- 
merju  so  bile  odslej  ona  družina,  iz  katere  so  se  izbirali  ali  po 
dednem  pravú  si  nasledovali  vladarji,  in  pa  ostale  rodbine.  To  je 
bilo  zavisno  od  pojma,  katerega  je  imela  „posest"  tedaj,  ko  si  je 
prisvojila  ena  družina  vladarsko  oblast.  Ako  je  bilo  zemljišče  pred 
uzurpacijo  nedeljena  posest  staré  družine,  potem  si  je  prilastila  vla- 
dárska družina  vso  posest  in  ostali  ljudje,  četudi  so  bili  nekdaj  v 
rodbinski  zvezi  z  vladajočo  novo  družino,  so  ostali  brez  posesti  in 
so  bili  torej  „hlapci" ;  gospodarska  družina  si  je  prisvajala  vso  ka- 
zensko  pravico,  in  to  so  potem,  kakor  tudi  zemljišča,  poklanjali 
svojim  zaslužnim  pomagačem,  ki  so  postali  njih  vazali  in  fevdalci 
(to  je  fevdalizem  srednjega  veka). 

Najnovejša  oblika  društvene  organizacije  pa  je  organizacija  v 
novem  svetu,  kjer  so  se  poizgubili  vsi  ostanki  staré  oblike,  ki  se 
nahajajo  še  v  Evropi.  V  teh  organizacijah  ni  nobene  izvoljene  dru- 
žine s  posebnimi  pravicami ;  niti  se  ne  smatra  vladár  za  posvečeno 
osebo  niti  ni  znano  tlačanstvo  in  suženjstvo,  ki  cvete  v  tej  ali  onej 
obliki  še  v  večini  evropskih  dŕžav.  — 

Sedaj  se  hočemo  ozreti  na  najstarejšo  obliko  družine.  Da  bi 
bili  kdaj  ljudje  tudi  na  najnižji  stopnji  človeške  izobrazbe  živeli 
brez  vsake  društvene  organizacije,  ne  moremo.  trditi.  Vsaj  nas  ne 
upravičuje  nobena  zgodovinska  činjenica  sklepati  kaj  takega  in  tudi 
dandanašnje  razmere  pri  najmanj  kulturnih  narocjih  niso  také,  da 
bi  smeli  sklepati  o  kaki  dobi,  ko  so  bili  ljudje  čisto  brez  vsake 
organizacije.  Se  celo  živali  so  društveno  organizirane.  Tu  seveda 
ne  mislimo  onih  društev,  katera  snujejo  živali  najnižje  vrste  in  ki 
niso  drugega  kot  kup  individuvov  na  enem  mestu.  Živali,  kakor  n. 
pr.  ribe  in  amfibije,  ki  takoj,  ko  se  iz  jajca  izležejo,  najdejo  samé 
svojo  hrano  ter  so  zaradi  veliké  množine  varne  pred  pogubo,  ne 
snujejo  nobenih  organskih  zvez.  Pač  pa  se  nam  kažejo  pri  različnih 
nižjih  živalih  tako  čudovite  organizacije,  da  moramo  strmeti,  ako  jih 
pobliže  pregledamo,  n.  pr.  pri  čebelah  in  pri  mravljah.  V  sredini 
teh  organizacij  pa  je  vselej  skrbnik  za  življenje  žensko  bitje,  in 
sicer  matica.  Moške  živali  v  teh  organizacijah  igrajo  čisto  podrejeno 
ulogo.  Vso  skrb  za  hrano  in  za  naraščaj  imajo  ženské  čebele  in 
mravlje.  Matica  je  osnovateljica  čebelske  ali  mraveljske  dŕžave,  za 
hrano  in  za  stan  ter  za  vzgojo  mladine  pa  skrbe  vse  ženské  živali 
istega  roja. 

Pri  višjih  živalih  pa  je  zopet  mati  središče  omejene  organiza- 
cijske   skupine,   ki  pa  ni  tako  trajna,  kakor  je  organizacija  čebel  ali 

mravelj.  Mlade  srne  žive  v  družbi  svoje  matere,  dokler  niso  spô- 
sobme iskati  si  samé  svoje  hrane.  Ali  te  živali  poznajo  poleg  druž- 
binske  organizacije  z  materjo  na  čelu  tudi  še  družbinsko  organizacijo, 
ki  nima  namena  samo  vzrediti  mladičev,  nego  skrbeti  za  varnost 
starcev  pri  njih  podjetjih.  Také  skupine  pa  so  pod  vodstvom  naj- 
močnejše  moške  živali,  n.  pr.  jeleňa,  srnjaka  itd.  Pri  zvereh  pa  so 
také  organizacije,  posebno  pri  slabejših  živalih,  n.  pr.  afričanskih 
hijenah,  v  navadi.  Ta  dva  principa  organizacije  pa  se  lahko  tudi  kom- 
binujeta.  Pri  nekaterih  živalih  se  ločijo  vse  moške  živali  od  ženskih 
in  mladičev;  pri  drugih  skrbi  tudi  moška  žival  za  hrano  in  vzgojo 
mladičev,  kakor  n.  pr.  pri  ptičih,  kjer  cesto  valita  samec  in  samica, 
ali  pri  zvereh,  kjer  skrbi  samec  vsaj  za  hrano  mladičev.  Ti  primeri  iz 
živalstva  nam  kažejo,  da  je  skrb  za  mladice,  inštinkt  lastne  ohranitve 
pôvod,  da  se  celo  brezpametne  živali  družijo  v  organizovane  družbe. 
Ker  je  človeško  dete  bolj  nego  katerokoli  živalsko  nespretno 
ter  potrebuje  pomoci,  zato  je  ta  slabost  deteta,  ki  si  ne  ve  pomagati, 
vzrok  onih  intimnih  odnošajev  med  materjo  in  detetom ;  kajti  samo 
mati  je  sposobna  rediti  in  vzgojiti  svoje  dete.  Zato  pa.je  na  tej 
stopnji  prvotne  organizacije  mož  ne  samo  ne  prirejen,  nego  pod- 
rejen  član.  Še  dandanes  so  Eskimovci  národ,  ki  ne  pozná  poljedel- 
stva  in  kjer  nimajo  nobenih  sredstev,  da  bi  nadomestili  pri  detetu  v 
nežni  dobi  materinsko  hrano.  Ker  ne  prenáša  deteta  želodec  mastnega 
mesa  tulenjev  ali  morskih  psov  in  ker  nimajo  za  materinsko  mleko 
nadomestila,  zato  prenašajo  matere  vedno  svojo  deco  s  seboj  celo 
pri  delu  ter  jo  doje  tri  do  štiri  leta.  Ker  pa  so  v  takih  razmerah  v 
pradobi  vsi  ljudje  živeli,  zato  si  moramo  misliti,  da  je  bila  taká 
hranitev  pri  prvotnih  ljudeh  splošno  navadna.  Ako  je  moral  tak 
otrok  mesto  odstopiti  drugemu  mlajšemu  bratcu  ali  sestrici,  še  predno 
je  bil  sposoben  njegov  želodec  prebavljati  hrano  odraslih,  je  cesto 
podlegel  tej  nepriliki  in  poginil.  Zato  so  si  izkušali  ljudje  življenje 
olajšati  s  tem,  da  so  deco  svojo  ubíjali,  navada,  ki  še  zdaj  živi  pri 
nekaterih  divjih  narodih  in  ki  je  celo  v  civilizovani  Evropi  prestala 
šele  v  dobi  rimskih  cesarjev,  ko  je  krščanstvo  prišlo  do  veljave. 
Vendar  pa  je  príroda  skrbela,  da  je  vsadila  materi  ljubezen  do  deteta 
tako,  da  se  žrtvuje  mati  za  dete.  Da  se  je  to  omugočilo,  to  je,  da 
materi  ni  bilo  treba  odstaviti  pred  časom  deteta  zaradi  drugega  deteta 
ter  ga  tako  izpostaviti  preteči  smrti,  morala  se  je  žrtvovati  svojemu 
detetu  ter  se  vzdržati  toliko  čaša  občenja  z  môžem,  dokler  si  ni 
moglo  dete  samo  iskati  hrane  ter  se  čuvati.  Samo  materinská  lju- 
bezen je  bila   dovolj  jaká  prenašati   tako  žrtev  in  samo  ona  je  bila 

sposobna  utemeljiti  trajno  družinsko  zvezo  med  materjo  in  detetom, 
ker  oče  se  ni  čutil  prisiljenega  prinašati  isto  žrtev  kakor  mati.  — 

Ker  je  mati  hranila  in  negovala  nerazmerno  dalje  čaša  svojo 
deco  negoli  katerakoli  žival,  zato  ni  mogla  nikdar  pozabiti  vseh  žrtev 
in  vse  ljubezni,  katero  je  izkazala  deci:  dete  ji  je  bilo  del  telesa 
in  duše.  Pa  tudi  dete,  ki  je  vzraslo  ob  neposredni  negi  materini  do 
one  dobe,  ko  je  moglo  spoznati  materino  ljubezen  in  svojo  odvi- 
snost  od  nje,  je  moralo  čutiti  hvaležnost  ter  ji  vračati  ljubezen. 
Zato  je  tudi  divjakom  ime  in  spomin  na  mater  globoko  v  srce 
vtisnjen  in  čim   priprostejše   so  razmere,  tem  globokejši  je  spomin. 

V  tej  organizaciji  je  bila  mati  vzdrževateljica  mirujočega,  stal- 
nega  elementa ;  mož  pa  je  bil  nestalen.  To  nasprotstvo  v  fizioloških 
svojstvih  izkušajo  dandanes  izbrisati ;  ali  ona  stará  doba  ni  poznala 
drugega  kot  nasprotstvo,  ki  je  bilo  tem  jačje,  ker  se  žena  ni  mogla 
udeleževati  pridobivanja  one  hrane,  ki  je  silila  moža  svojo  željo  za 
mesom  zadovoljiti  z  lovom.  Ona  se  je  morala  zadovoljiti  z  rast- 
linsko  h  ráno,  do  katere  se  je  mogla  veliko  lóže  dokopati. 

To  razliko  med  materinsko  družbo  in  med  moško  zvezo,  ki 
se  je  vršila  z  namenom,  da  se  olajša  lov  na  divje  zveri,  potrjuje 
tudi  prvotní  názor  o  sorodstvu.  Znak  sorodstva  je  bila  izključno 
enakost  krvi.  Prvotní  človek  je  poznal  samo  krvno  zvezo  s  svojo 
materjo  in  zato  je  tudi  šmátral  edino  razmerje  svoje  do  matere  in 
njenih  sokrvnikov  za  sorodstvo.  Tudi  moški  so  se  vezali  med  seboj 
v  družbe  zaradi  lova,  ali  te  družbe  niso  bile  osnovane  na  princípu 
sorodnosti,  ker  si  tedanji  ljudje  niso  mogli  misliti  rodu  brez  žen- 
skega  bitja  kot  posrednika.  Zveza  matere  in  otroka  je  bila  torej  ona 
klica,  iz  katere  se  je  razvila  družinska  organizacija.  Ta  organizacija 
je  dandanes  le  zelo  redka  prikazen  pri  nekaterih  plemenih  nizke 
kultúre,  tem  češče  pa  jo  srečavamo  v  običajih  in  navadah,  v  zgo- 
dovini  in  pripovedki  ter  v  mitologiji. 

(Dalje  prih.) 

rez  poljane  pripihljali  Koprneče  so  vzdrhtele 

mehki  so  vetrovi;  v  gaju  cvetke  zale, 

željno  so  jih  že  čakali  lilije  nedolžnobele 

majevi  cvetovi.  žnjim  so  šepetale  .  . 

Morje. 

Spisal  E.  Kristan. 

VI. 

a  Trsatu  nad  Reko  je  bila  poroka.  Slavkin  oče  je  bil  že 
v  pokoju  in  se  je  bil  preselil  na  Reko.  Najrajši  bi  bil 
šel  v  Zagreb,  v  to  „veliko  mesto",  ki  ga  je  bilo  naredilo 
skoro  blaznega,  ko  je  bil  prvič  in  zadnjič  tam.  AH  preveč 
je  bil  vajen  morja  in  zato  je  odločil,  da  užije  svoj  po- 
čitek  na  Reki,  kjer  je  imel  tudi  nekaj  prijateljev  iz  do- 
mačega  kraja. 

Veljko  je  bil  že  poročnik  na  veliki  ladji  „Adriji".  Enkrat  je 
bil  že  na  njej  v  Ameriki.  Sedaj  se  je  zopet  vrnil  z  daljšega  poto- 
vanja.  Njegovi  starši  so  želeli,  da  bi  bila  poroka  doma  in  Slavkin 
oče  bi  se  jim  bil  vdal,  kajti  to  bi  bilo  res  bolj  primerno  šegam. 
Ali  Slavka  se  je  glasno  protivila.  Njej  se  je  zdelo  grozno,  da  bi 
jo  vsi  tisti  znani  ljudje  gledali,  ko  bi  šla  v  cerkev  in  iz  cerkve,  pa 
bi  delali  opombe  o  njeni  obleki,  o  njenih  očeh,  o  vencu  na  njeni 
glavi,  o  njeni  bledosti  in  o  vseh  mogočih  rečeh,  ki  jim  niso  práv 
nič  mar.  Njej  bi  bilo  najljubše,  da  se  ne  meša  nihče  v  to  stvar. 
Komu  je  pravzaprav  mar  njena  sreča?  To  je  strašno !  Kakšnega 
srca  so  ti  ljudje,  da  ne  razumejo,  kako  trgajo  vso  tiho  poezijo,  kako 
preganjajo  tajno  blaženstvo,  kako  profanirajo  svetost  neizrečenih 
občutkov  dveh  srečnih  oseb  s  svojimi  pogledi,  s  svojim  šepeta- 
njem,  s  svojimi  čestitkami,  s  svojo  navzočnostjo?  —  Ako  že  ne 
more  biti  povsem  na  samem,  brez  ljudi,  naj  jih  bode  vsaj  malo, 
práv  malo,  kolikor  mogoče  malo. 

Tako  se  je  vršila  poroka  pri  frančiškanih  na  Trsatu.  In  potem 
sta  šla  oba  takoj  na  ladjo.  Samo  starši  so  ju  smeli  spremiti,  a  po 
kosilu  so  se  tudi  poslovili. 

Parnik  „Bakač"  je  bil  namenjen  v  Aleksandrijo.  Slavka  je  hotela 
imeti  vsekakor  ženitvansko  potovanje  po  morju.  Veljko  je  dobil 
dopust  in  sedaj  sta  bila  na  ladji,  ki  ju  naj  popelje  v  čudno  deželo 
faraónov  in  piramid. 

Kapitán  na  „Bakaču"  je  bil  štiridesetleten  mož  zanimive  vna- 
njosti :  velik,  plečat,  širokih  prsi.  Ogoreli  obraz  je  bil  obdan  z  dojgo, 
obilo  črno  brado,  v  kateri  se  je  čudno  svetilo  nekaj  belih  niti.  Crni 
lasje  so  bili  še  gosti  in  precej  dolgi,  kodrasti.  V  temnih  očeh,  glo- 


286  E.  Kristan:  Morje. 


boko  ležečih  pod  visokim,  z  dvema  poprečnima  gubama  prevlečenim 
čelom,  je  bleščalo  nekaj  energičnega,  kar  je  še  bolj  izražal  orlov 
nos,  ki  je  bil  videti,  kakor  bi  bil  malce  malce  na  desno  pomaknjen. 
Dolgi  brki  so  se  izgubljali  v  bradi.  Ko  so  Slavkini  in  Veljkovi  starši 
odšli,  se  je  tudi  kapitán  poslovil  s  svojo  kakšnih  pet  let  mlajšo, 
simpatično  soprogo  in  z  desetletnim  sinom.  Žena  ga  je  vprašala, 
ali  ladja  že  odpluje.  On  je  na  krátko  odgovoril,  da  šele  v  dveh 
urah,  ali  sedaj  je  dela  na  ladji,  pa  ne  more  rabiti  tujih  ljudi  tukaj. 
Žena  je  z  otrokom  odšla  in  ostala  na  molu,  dokler  ni  ladja  odplula. 

Z  jarbola  so  sneli  modro  zastavico  z  belimi  četverokotnikom  v 
sredi,  parná  piščal  je  zatulila.  Na  ladji  je  bilo  vse  živo ;  kapitán  je  stal 
na  svojem  mostiču  liki  soha  in  zapovedoval  sedaj  strojevodji,  sedaj 
krmarju,  sedaj  mornarjem.  Most,  ki  je  spájal  ladjo  z  molom,  so  že  od- 
stránili. Dvigali  so  težko  sidro ;  debela  veriga,  na  kateri  je  bilo  pripeto, 
je  hreščala ;  nekateri  mornarji  so  vlekli  debele  vrvi  na  ladjo.  Vijak  in 
kŕmilo  sta  neprenehoma  delovala.  Voda  je  šumela  pod  stenami  pla- 
vajočega  velikána,  ki  se  je  počasi  pomikal  od  kraja,  tako  počasi, 
da  ni  bilo  niti  opaziti  njegovega  gibanja.  Šele  ko  je  bil  že  nekoliko 
metrov  odmaknjen,  je  bilo  poznati,  da  že  odhaja.  Med  gručami  na 
pomolu  zbranega  ljudstva  je  ostala  tudi  kapitánova  žena  ter  mahala 
z  belim  robcem.  Kapitán  pa  se  je  jedva  zmenil  za  to.  Iz  Aleksandrije 
je  bil  „Rakač"  namenjen  v  Carigrad,  v  Smirno,  Bender  Abas,  v 
Bombay  in  Nagasaki  .  .  .  kapitán  je  vedel,  da  ostane  več  nego 
osem  mesecev  od  doma  ...  Na  obrazu  mu  ni  bilo  čitati,  da  bi  se 
težko  poslavljal. 

Hitro  je  bil  „Bakač"  dobrih  petsto  korakov  oddaljen  od  obrežja. 
Njegov  gigantski  trup  se  je  začel  obračati,  kakor  bi  se  hotel  vrniti 
k  bregu.  Ali  bil  je  samo  manéver,  da  je  prišla  ladja  v  pravi  tir,  in 
ko  je  bila  obrnjena  práv,  se  je  morje  daleč  okrog  zapenilo  in  hitro 
je  odjadrala,  za  njo  pa  se  je  valjal  samo  gosti  dim  .  .  .  Morje  se 
je  lahno  gibalo.  Bilo  je  videti  kakor  svetlo  -  zelena  ravan,  vsa  po- 
krita  z  velikimi,  nemirnimi,  temnejšími  točkami.  Nebo  je  bilo  jasno, 
samo  na  južni  stráni  so  se  vláčili  neznatni  oblački  po  njem.  Obala 
je  ginila,  samo  neka  nejasná  črta  je  ostala  pred  očmi.  Veljko  in 
Slavka  sta  ostala  na  krovu  in  gledala  morje. 

„Vreme  mi  ne  ugaja,"  je  dejal  Veljko.  „Tisti  južni  oblački  so 
sumljivi." 

„Oh,  kaj  vreme.  Ali  poglej  to  morje,  to  vodo!  Glej,  kako  široko 
se  razlivajo  solnčni  žarki  po  njej.  Tam,  vidiš,  tam  je  práv  tako, 
kakor  bi  bilo  morje  posuto  z  lilijami,  a  tam,  nekoliko  bolj  na  desno 

.  .  .  vidiš  .  .  .  kakor  rdeče  rože  ali  pa  rubinčki.  Pa  tako  široko !  Oh, 
Veljko  —  ali  si  srečen?" 

Veljko  ji  je  stisnil  roko.  Niti  na  misel  mu  ni. prišlo,  da  bi  bil 
razlagal,  kakšna  zveza  je  med  širokim  morjem  in  njeno  srečo.  Tudi 
on  se  je  čutil  blaženega,  a  v  njegovi  sreči  je  bilo  nekaj  mehkega, 
milega,  skoraj  bi  dejal  žalostnega. 

Kapitán  se  jima  je  približal.  Na  mostiču  je  bil  sedaj  prvi 
poročnik. 

„Jugo,  jugo  prihaja." 

„Da,  da,  gospod  kapitán." 

„To  ne  bode  prijetno,  mlada  gospa." 

„O,  ne  bojim  se,  kakšen  viharček  bi  mi  celo  ugajal.  Ljubim 
viharje,"  je  Slavka  zatrjevala  in  veselje  ji  je  sijalo  iz  oči. 

„E,  gospa,  to  se  tako  pravi.  A  kdor  ve  kakor  jaz,  kaj  je  morski 
vihar,  si  ga  ne  želi.  Slutim,  da  mi  bode  grob  v  morju." 

„Oh,  slutnje!  Jaz  jih  imam  tudi  včasi,  a  potem  se  smejem 
sama  sebi.  Pa  pomorščaki  so  menda  vsi  nekoliko  praznoverni." 

„Že  mogoče,  že  mogoče." 

„Saj  imate  soprogo,  gospod  kapitán,  kaj  ne?  Torej  ne  smete 
gojiti  takih  misii." 

„No,  da,  soprogo  imam.  Veste,  za  mornarja  pomení  to  práv 
malo." 

„Kako  to?" 

„Ba,  včasi  je  človek  po  celo  leto  na  rnorju.  Žena  je  doma. 
Ali  je  tak  človek  res  oženjen?  No  ...  ne  govorim  o  tem." 

Slavko  so  kapitánove  besede  čudno  dirnile.  Pogledala  je  Veljka 
in  opazila,  da  je  ves  bied. 

„Trudna  sem  že,  je  rekla.  Pojdiva  v  kajito!" 

Veljko  ji  je  molče  podal  roko,  pozdravila  sta  kapitána  in  odšla 
v  kabino,  ki  je  bila  v  zadnjem  delu  ladje. 

Zvečer  je  šla  Slavka  sama  na  krov.  Veljko  je  pregledoval  po- 
morske  karte  in  beležil  nekaj  v  svoj  dnevnik.  Kapitán  se  je  pridružil 
Slavki  in  ji  tolmačil  vožnjo  ladje.  Govoril  je  suhoparno,  a  njegov 
glas  in  način  njegovega  govora  je  bil  povsem  v  skladu  z  vso  pri- 
kaznijo,  v  kateri  je  bilo  nekaj  zanimivega,  skoro  nekaj  zavodljivega. 

Mračilo  se  je  že.  Na  zapadni  stráni  je  bilo  nebo  jasno-višnjevo 
pobarvano,  a  od  trenotka  do  trenotka  se  je  bolj  temnilo.  Proti 
severu  je  bilo  temno -modro.  Nekoliko  više  se  je  nejasno  vleklá 
rumenkasta  proga.  Na  zadnjem  delu  ladje  so  sneli  zastavo.  Sedaj  je 
zableščala  svetla  Venera,  zvezda  za  zvezdo  se  je  pokazala  na  nebu. 

„Kako  je  to  lepo!"   je  Slavka  vzkliknila. 

„Lepo?  Človek  se  privadi  tudi  tega.  Mornarsko  življenje  je  že 
tako  nekaj  posebnega." 

Slavka  ga  je  vprašujoč  pogledala.  V  njegovih  očeh  je  plala 
čudná  sanjavost.  Gledal  je  v  mrak,  a  čutil  je  njen  pogled. 

„Da,  vidíte.  Mi  smo  ljudje  kakor  drugi.  Zato  hočejo,  da  bi  za 
nas  véljali  isti  zakoni  kakor  za  druge.  To  pa  vendar  ni  mogoče, 
kajti  naše   življenje  je  vse  drugačno  .  .  .  vse  drugačno." 

Slavka  ga  ni  razumela,  ali  njegove  besede  so  ji  bile  neprijetne. 

„Ljudje  ne  razumejo  tega,  ker  ne  žive  kakor  mi.  Naša  služba 
je  težka  in  trdi  moramo  biti,  da  jo  izvršujemo.  A  brez  čutov  vendar 
nismo.  Nihče  ne  ve,  koliko  trpimo  včasi.  Toda  pozvonilo  je,  kličejo 
nas  k  večerji." 

Ponudil  je  Slavki  roko.  Nerada  se  ga  je  oprijela  in  šla  ž  njim 
v  salón,  kjer  je  bila  večerja  pripravljena.  Tudi  Veljko  je  prišel.  Na 
„Bakaču"  je  bilo  malo  potnikov.  Kmalu  so  bili  vsi  zbrani  v  salónu. 
Slavka  je  sedela  poleg  kapitána,  Veljko  pa  na  drugi  stráni.  Bil  je 
slabé  volje.  Njegova  mlada  soproga  ga  je  vprašala,  kaj  mu  je,  on 
pa  je  odgovoril,  da  ni  nič.  Kapitán  jo  je  včasi  pogledal  s  tistim 
sanjavim  pogledom;  tedaj  so  Veljku  zadrhtele  ústne  in  oko  se  mu 
je  potemnilo.  Slavka  je  opazila  to.  Otroška  misel  ji  je  šinila  v  glavo  : 
„Pa  ne,  da  bi  bil  res  ljubosumen?" 

To  se  ji  je  zdelo  neskončno  smešno ;  struja  njenih  misii,  ki 
je  bila  vedno  neumljiva,  je  potekla  takoj  v  drugo  strán.  Ako  je  res 
mogoče,  da  je  že  sedaj  ljubosumen,  tedaj  pač  zaslúži,  da  ga  malo 
podraži.  Zaboga,  da  bi  bil  ljubosumen  na  tega  medveda!  V  očeh 
se  ji  je  nekaj  nasmehnilo  in  njen  obraz  je  dobil  prijazen  izraz. 
Začela  je  koketirati  s  kapitánom.  Samo  malo  ...  ali  Veljko  je  opazil 
vse.  Oko  mu  je  zasijalo  v  temni  lúči  in  v  glavi  se  mu  je  zavrtelo. 
Slavki  pa  se  je  to  zdelo  komično  .  .  . 

Po  večerji  ga  je  nagajivo  vprašala,  kaj  mu  je,  a  ko  ni  odgo- 
voril, se  je  nasmejala  in  zaklicala: 

„Ti  neumni  moj  Veljko!  Odvadi  se  vendar  tega!  Kako  moreš 
reči,  da  me  ljubiš,  ako  mi  tako  malo  zaupaš?  Kako  moreš  biti  lju- 
bosumen na  takega  medveda?" 

Veljko  se  je  obrnil  v  strán.  Čutil  je,  da  je  neumno,  kar  počenja. 
Ali  to  je  zaman.  To  spoznanje  ga  ne  reši  njegovega    trpljenja. 

„Veljko,  Veljko !  Bodi  vendar  pameten !  Kaj  še  ne  veš,  kako 
neskončno  te  ljubim?  Zdaj,  ko  sva  dosegla  svoj  cilj,  pa  se  trpinčiš 
brez  vzroka.  Kako  moreš  biti  ljubosumen?" 

„Torej  me  ljubi,  pa  ne  misii  na  druge  reči !" 

Poljubila  ga  je  in  potem  sta  se  dolgo  razgovarjala  o  nevažnih 
rečeh.  Ali  Veljko  se  je  silil.  Bil  je  prepričan,  da  je  njegova  ljubo- 
sumnost  popolnoma  neopravičena,  a  vendar  se  ni  mogel  iznebiti 
neke  tuge,  kateri  sam  ni  vedel  vzroka. 

Drugo  jutro  je  bilo  morje  nemirno.  Od  juga  je  pihal  topel, 
neprijeten  veter.  Slavka  je  vprašala  Veljka,  ali  je  že  pameten.  On  je 
samo  pokimal.  Bil  je  slabé  volje.  Nekaj  ga  je  dražilo,  a  sam  ni 
vedel  kaj. 

Slavko  je  njegovo  ponašanje  užalilo.  „Čakaj!"  si  je  mislila. 
„Sedaj  te  pa  nalašč  podrazím.  Saj  zaslúžiš." 

Kadar  je  srečala  kapitána,  se  mu  je  prijazno  nasmehnila,  ako 
je  bil  Veljko  blizu.  Ubogi  mož  je  trpel  že  grozne  múke  in  tisto 
staro,  divje  čuvstvo  se  je  že  oglašalo. 

Opoldne  je  prvi  poročnik  naznanil,  da  je  bolan.  Zdravnik  je 
potrdil,  da  je  jako  slab  in  da  ne  more  opravljati  službe.  Bilo  je 
kakor  začarano :  ob  treh  popoldne  je  moral  tudi  drugi  poročnik  leči  ; 
glava  mu  je  gorela  in  mrzlica  ga  je  tresla.  Kapitán  je  zdvajal,  kaj 
naj  počne.  Ravno  sedaj,  ko  potrebuje  vsakega  moža  .  .  .  Veljko 
je  vprašal  zdravnika,  ali  je  bolezen  častnikov  nevarna.  Zdravnik  je 
odgovoril,  da  ni,  vendar  bosta  oba  nekaj  dni  nespôsobná  za  službo. 
Tedaj  je  Veljko  naznanil  kapitanu,  da  hoče  toliko  čaša  opravljati 
službo  na  ladji.  Kapitán  je  bil  zadovoljen. 

Veljko  je  úpal,  da  ga  služba  ozdraví.  Prežene  mu  vsaj  tiste 
bedaste  misii,  ki  ga  mučijo  .  .  .  gotovo  brez  povoda. 

(Konec  prih.) 


£ 


Noč. 

tihimi  perotmi  spela  Nje  oko  je  plulo  dalje 

noč  je  na  zemljo  k  bogatinom  v  grád  .  .  . 

in  v  vesoljni  svet  vprla  plulo  v  siromašne  koče, 

je  tajinstveno  oko.  kjer  stanuje  glad  .  .  . 

V  dušah  gledala  odprtih  In  tesneje  s  temnim  plaščem 

je  krepost  in  greh,  noč  ovila  je  zemljo, 

zrla  srečo  je  —  ljubezen,  drugim  da  očem  zakrila, 

solze  v  žalostnih  očeh.  kar  je  zrlo  nje  oko.  — 

Kristína. 

Iz  zapiskov  prirodoslovca. 

Priobčuje  Pavel  Grošelj. 

Da  jungst  die  obern  Wesen  sahn, 
Was  unlängst  recht  verwunderlich 
Ein  Sterblicher  bei  uns  getan, 

Uud  wie  er  der  Nátur  Gesetz  entfaltet,  wunderten  sie  sich, 
Dass  durch  ein  irdisches  Geschôpf  dergleichen  môglich  zu  geschehn, 
Und  sahen  unsern  Newton  an,  so  wie  wir  einen  Affen  sehn. 

Pope. 
III. 

kalni  grebeni  molče  v  porajajoče  se  jutro.  V  strmih  pre- 
padih  med  njimi  še  spi  črna  noč,  odetá  v  mehko  meglo, 
za  zadnjimi  smelimi  stožci  konec  obzorja  pa  že  vstaja 
mladi  dan. 

Vijoličasti  svetlobni  trakovi  se  vžigajo  na  vzhodu, 
valové  črez  obnebje  in  ginejo  proti  západu ;  smaragdno- 
zelena  luč  se  bojuje  ž  njimi  in  jih  premaga  slednjič  popolnoma  — 
toda  le  kratek  čas  se  veseli  svoje  zmage.  Zelenkastá  barva  omedleva 
in  se  prerodi  v  svetlorumen  ton,  ki  žari  kot  čisto  zlato ;  in  kakor  da 
bi  hlapela  kri  izza  horizonta,  zardevajo  zlati  prameni  od  trenotka 
do  trenotka  močneje.  Nebo  se  ti  zdi  posuto  z  mandeljevim  cvetjem  in 
vedno  intenzivneje  še  zakrvaveva.  Mahoma  se  vžgo  najvišji  vrhunci 

gorá  v  rožnatem   blesku v  titanski   mogočnosti,  kopajoč  se. 

v  žarečem  morju  krvi,  vzhaja  solnce. 

Bodi  mi  pozdravljen,  mladi  bog! 

Kakor  od  sveže  krvi  kipeče  žile  se  spuščajo  tvoji  žarki  na 
drhtečo  zemljo,  v  ljubezni  objemajoč  sleherno  stvar.  V  sladkem 
tvojem  objemu  zahrepeni  mŕtva  gruda  po  življenju,  ki  se  vsepovsod 
poraja  iz  nje,  sesajoč  moci  iz  vročih  tvojih  prameňov. 

Hrepenenje  po  življenju!  —  nikdar  ga  nisem  razumel 
tako  globoko  kakor  danes  ob  prebujajočem  se  dnevu  vrhu  sivih 
gorskih  orjakov.  — 

S  prvim  jutranjim  mrakom  sem  odrinil  iz  planinske  koče  v 
gorovje.  Korak  za  korakom  se  umika  bujná  dolinska  flóra  gorskim 
rastlinám ;  pritlikavo  drevje  se  nagiblje  k  tlom,  listi  cvetlic  postajajo 
raskavousnjati  in  so  porasli  z  nežnimi  kocinami:  planinska  cve- 
tana  v  karakteristični  svoji  obliki  me  pozdravlja  in  hrepenenje  po 
življenju  diha  iz  nje. 

Znaki  planinske  flóre  imajo  na  sebi  pečat  hrepenenja  po  živ- 
ljenju, tisočglasno  mi  govore  o  neodoljivi  njegovi  ekspanzijski  moci. 

Dolgotrajna  zima  odene  planine  v  mogočen  snežen  plašč;  po- 
šteno  se  mora  truditi  pomladno  solnce,  da  se  prekopljejo  njegovi 
žarki  skozi  debelo  sneženo  odejo  in  poljubijo  skalnatá  gorska  tla. 
V  gorkem  poletju  že  raja  življenje  po  dolinah,  tu  pa  se  šele  pre- 
dramljajo  življenske  sile.  Z  močjo  hudournika  vzkipe  proti  oživlja- 
jočemu  solncu ;  kot  bi  trenii,  zacveto  in  zaduhte  gorske  planjave  — 
in  zdi  se  ti,  kakor  da  bi  od  trate  do  trate  donel  enoglasni  jek: 
„Hitimo,  hitimo!" 

Hitimo !  Že  se  nagiblje  življenski  dan,  in  predno  se  nagne  do 
kraja,  mora  biti  naše  polje  posejano  in  požeto  in  sadovi  poshranjeni 
po  žitnicah ;  izpolniti  nam  je  Ijubezni  in  rodu  sveto  dolžnost,  oploditi 
se  moramo  in  roditi  semena,  hitimo! 

V  kratkoodmerjenem  življenskem  času  opuščajo  planinske 
rastline  ves  nepotrební  lišp,  one  ne  delajo  cvetu  mogočne  podstave 
in  ne  razvijajo  pred  cvetjem  bujnokošatih  listov,  čas  je  zlato;  eno 
hrepenenje  le  diha  iz  njih:  cvet,  ljubezen,  plod! 

Ubožice!  Brezsrčna  mačeha  vam  je  príroda;  ni  ji  dovolj,  da 
vam  je  odmerila  tako  krátko  življenje,  celo  v  tesni  tej  dobi  vas  pre- 
ganjajo  sovražne  njene  sile.  Smrtnohladne  roke  planinskih  noci 
vam  strežejo  po  življenju,  v  pekočem  mrazu  prezebajo  vaša  telesca; 
toda  h  repenenje  po  življenju  vas  je  učilo  vztrajati  in  vas  uspôsobilo 
za   boj  proti  pretečim  klimatičnim  silám. 

Dolinske  rastline  z  nežnimi,  sočnatimi  listi  bi  pomrznile  v 
hladnih  nočeh,  in  ako  bi  tudi  kljubovale  negostoljubnemu  podnebju, 
bi  potratile  kratkoodmerjeni  življenski  čas  z  običajnim  snovanjem 
ponosne  podstave  in  mnogoštevilnih  listov  in  bi  zamrle  v  zgodnji 
zimi,  ne  da  bi  bile  izpolnile  življenski  svoj  namen;  nerazcvele  in 
neoplojene  bi  usahnile,  ponosni  stasi  dolinskega  drevja  ter  grmičja 
pa  bi  se  strli  pod  neznosno  sneženo  težo. 

Dolinskim  rastlinám   je  visoko  gorovje  neubežen  grob. 

Toda  príroda  hrepeni  po  življenju.  In  ravno  planinska  flóra 
nam  podaja  neoporečni  dokaz  prodirajoče  njene  življenske  moci,  ki 
je  dolinske  rastline  pril  agodila  življenju  v  mrzlih  višinah.  Za  vsako 
ped  zemeljske  grude  se  borí  življenje  —  in  ko  so  v  tem  boju  pro- 
dirale  rastline  iz  doline  v  gorovje,  niso  podlegle  nasprotujočim 
oviram,  ampak  príroda  je  ugodno  preobrazila  njih  organizem,  prila- 
godila  jih  je  izpremenjenim  življenskim  razmeram. 

Ponosni  bor,  visoko  vr  b  o  je  nagnila  k  tlom,  da  tako  laze 
nosita  sneženo  odejo;  kot  pritlikavi  borovec  (Pinus  mon- 
tana)  in  planinska  vŕba  (Salix  reticulata)  se  sedaj  uspešno 

borita  za  življenje  na  neugodnih  planinskih  tleh ;  z  usnjatimi  listi  in 
nežnimi  kocinami  je  obdarila  planinske  rastline,  da  kljubujejo  ostrému 
mrazu,  in  priučila  jih  je  pridno  in  hitro  izrabljati  krátko  poletje. 

Vseobčo  lastnost  organizmov,  da  se  uživé  in  vdado  v  vse  še 
tako  neugodne  okoliščine,  imenujemo  njih  prilagodnost;  ona  nam 
priča  o  nepremagljivi  moci  življenja. 

Mnogo,   mnogo   mi  je   govorila   príroda  na  vsej  gorski 

poti.  Med  tem  pa  se  je  iz  mraka  porodil  dan,  in  sedaj,  ko  vstaja 
solnce,  sem  na  vrhu.  Kamorkoli  mi  beži  pogled,  vsepovsod  mi  raz- 
kazuje  príroda  hrepenenje  po  življenju. 

Daleč  na  jugu  leží  pred  menoj  kráska  zemlja,  sloveča  po  svojih 
podzemeljskih  jamah;  in  tudi  te  mi  pričajo  o  hrepenenju  po  živ- 
ljenju, spominjajoč  me  svojih  čudes. 

Kakor  snežení  vrhovi  gora  so  tudi  podzemeljske  jame  sovražne 
življenju.  Neprodirna  terna  kraljuje  tod,  niti  najponižnejši  solnčni 
žarek  se  ne  lomi  ob  smelih  obokih ;  življenje  pa  je  bilo  ustvarjeno 
v  gorkoti  in  lúči ;  v  solnčnem  blesku  je  izumila  príroda  živalim  oči, 
da  si  iščejo  hrane  in  da  ob  ženitvanskem  času  samec  ne  zgreši 
samice;  v  njih  korist  jih  je  obdarila  s  pisanimi  barvami,  divnimi 
hčerkami  svetlobe. 

Gotova  smrt  preži  nanje  v  večni  noci! 

Toda  življenje  se  bori  za  vsako  ped  zemeljske  grude  —  in  v 
kraških  jamah  sem  vkljub  večni  noci  občudoval  bujnorazvito  ži- 
valsko  življenje ;  prodirajoča  njegova  moč  se  ni  ustrašila  niti  grozote 
vedne  terne,  temveč  je  prilagodila  organizme  njeni  sovražnosti. 

Ko  so  prodirale  živali  iz  jasnega  dneva  v  podzemeljske  jame, 
jim  niso  več  služile  oči  in  bujne  telesne  barve  v  boju  za  obstanek ; 
oko  je  jelo  pešati  in  je  slednjič  popolnoma  onemoglo,  barve  so 
omedlele  in  docela  obledele.  Z  vidom  obdarjene,  lepo  písane  živali  so 
postale  brezoke  in  brezbarvne,  n.  pr.  pajek  (Stal  i  ta  taenaria). l) 
Toda  kako  naj  si  oslepele  živali  iščejo  hrane,  kako  naj  si  v  temi 
najdejo  svojih  potov,  da  si,  družeč  se  v  ljubezni,  zagotove  mno- 
goštevilen  zarod;  ali  ne  preti  njim  in  njih  zarodu  neizogibna  smrt? 

Hrepenenje  po  ekspanziji  življenja  je  premagalo  tudi  te  ovire; 
v  nedomestilo  vida  je  ustvarilo  brezokim  živalim  občudovanja 
vreden  tip  in  vo  h,  ki  jih  usposablja  za  življenje  v  večni  noci. 

Planinska  flóra  in  kráska  zemlja  pod  menoj  se  zedinjata  v 
skupno  pričevanje. 

l)  Občeznana  človeška  ribica  (Grottenolm,  Proteus  anguineus) 
ima  sicer  še  majhne  rudimentarne  oči,  ki  ji  pa,  škrite  pod  kožo,  ne  služijo  več. 

Toda  moje  oko  hiti  dalje.  Za  golimi  valoví  kráske  zemlje 

se  blesti  v  jutranjem  solncu  modrikast  trak  —  Jadransko  morje. 

Odtod  sem  te  zadnjič  povedel  daleč  v  svetov'ni  prostor,  danes 
pa  mi  slédi  globoko  pod  morské  valové !  Glej !  tudi  tu  nájdeš  odsev 
hrepenenja  po  življenju. 

Le  pogumno  naprej,  potapljač;  ne  boj  se  neizmernega  mor- 
skega  pritíska,  ki  ti  preti  zdrobiti  kosti !  Tako  —  sedaj  pa  obstoj ! 
Dospela  sva  na  dno,  5000  metrov  pod  morsko  gladino.  Tlak,  s  ka- 
terim  pritíska  nad  nama  stoječa  množina  vode  na  najino  telo,  je 
ogromen ;  zdrobil  bi  naju  v  nič,  da  nisva  samo  v  fantaziji  tako  glo- 
boko pod  morjem.  Od  10  do  10  metrov  globočine  raste  pritisk  vode 
na  však  cm1  približno  za  1  kg,  en  o  atmosfero,  v  tej  izredni  glo- 
bočini  znáša  torej  tlak  na  však  cm'1  po  500  kg  (atmosfér).  Ker  pa 
obsega  tvoja  površina  okrog  18.000  cm1,  pritíska  na  celo  tvoje  telo 
okroglih  9,000.000  kg. 

Devet  milijonov  kilogramov! 

Kje  nájdeš  velikána,  ki  dvigne  to  orjaško  breme? 

Jaz  pa  ti  pokažem  Atlanta,  nosečega  na  ramenih  svet  in  ve- 
soljstvo,  ki  je  premagal  ta  mogočni    tovor  ...  in  to  je  ži  vi  j  en  j  e! 

Njegova  ekspanzijska  sila  ga  je  dvignila;  pettisoč  metrov  pod 
morjem,  kamor  se  ne  ukrade  najmanjši  solnčni  žarek,  je  pod  tem 
ogromnim  pritiskom  kolonizirala  življenje  v  veční  noci. 

Zasanjaj  najlepše  pravljice,  ki  jih  je  strmeč  poslušala  otroška 
tvoja  duša,  poglobi  se  vanje  z  vso  detinsko  fantazijo  —  kot  podlá 
vsakdanjost  izginejo  kristalni  njeni  gradovi  in  nebeškolepe  device 
proti  življenju  v  morskih  globinah.  Vse  žari  v  bájni  svetlobi,  rdeče, 
zelene  in  vijoličaste  lúčke,  žareče  po  živalskih  telesih,  plešejo  ma- 
gične  plese;  lilijam  podobne  zívali,  morské  lilije,  se  zibljejo  v 
trepetajočem  svitu,  med  njimi  pa  se  valjajo  pošastno  grdi  kra  stave  i 
(Seewalzen).  Smešne  karikatúre  veslajo  okrog  tebe,  podmorské  r  i  b  e 
z  velikanskimi,  izbuljenimi,  na  tenkem  steblu  gibljivimi  očmi,  njih 
zrela  so  zarezaná  do  polovice  života,  ki  iskri  v  izpreminjajoči  se  lúči. 

Hrepenenje  po  življenju  je  prilagodilo  živali  neznosnemu  mor- 
skému tlaku  in  večni  temi,  prižgalo  jim  je  čarobne  svetiljke  in  po- 
delilo  njih  očem  izredno  moč. 

—  Morje  šumí  pesem  o  hrepenenju! 

Črez  neplodná  kraška  tla  se  glasi  njen  spev  in  njeni  odmevi 
hite  črez  planine  do  moje  duše. 

Hrepenenje  po  življenju!  —  nikdar ,  te  nisem  razumel 
tako   globoko    kakor   danes   ob   prebujajočem    se  dnevu  vrhu  sivih 

gorskih  orjakov.  Vse  ovire  je  premostila  tvoja  moč,  priborila  si  je 
sleherni  košček  mŕtve  zemeljske  oblé  in  šla  je  celo  dalje ;  na  živih 
organizmih  samih  je  odločila  organizmom  bivališča,  izumila  je  za- 
jédavce,  para  site. 

Iz  takih  in  enakih  dejstev  je  osnoval  filozof  Leibnitz  svoj 
názor  o  maksimizaciji  živí  j  en  j  a:  da  je  namreč  materiji  pri- 
rojena  lastnost,  ustvariti  kolikor  moci  veliko   množino  življenja. 

„Življenje"  se  glasi  osnovni  zákon  prirodnih  sil,  življenje  je  — 
kjerkoli  se  mu  nudijo  potrebni  pogoji  —  neizogibni  rezultát  in  ob- 
enem  vrhunec  svetovnega  razvoja! 


Nebesni  prostor,  žareč  od  svetlih  milijonov,  me  objemlje.  Svetskí 
sistem  meji  ob  svetski  sistem,  solnce  gori  ob  solncu,  nebroj  pla- 
netov  in  lun  šviga  po  vesmíru.  To  je  kras,  to  je  neskončnost! 

In  ko  zazrem  v  tej  mogočnosti  naš  domači  solnčni  sistem,  se 
mi  dozdeva  kakor  ponižna  gorska  cvetlica  na  prostranem,  bujno- 
kipečem  orijentalskem  vrtu,  zdi  se  mi  ubožen  siromak,  ki  ga  je 
zanesla  usoda  v  družbo  bogatinov. 

In  vendar  je  sam  na  sebi  ponosen  in  občudovanja  vreden  v 
mogočnosti  in  krasoti. 

Pregledujočemu  njegovo  družino  mi  obstane  oko  na  rodni 
z  e  ml  j  i.  Kako  ponižno  miglja  v  družbi  popolnejših  sestric!  Njena 
oblá  se  mi  dozdeva  negostoljuben  kos  kráske  zemlje  sredi  svežih, 
zelenih  dobrav,  sredi  ostalih  planetov. 

V  tihe  melanholične  misii  se  zamisli  moja  duša  —  fan- 

tazija  začne  presti  bájne  koprene. In  zdi  se  mi,  da  je  stopila 

predme  Čudesná  postava,  prebivalec  tujega  sveta,  stoinstotisoč  svet- 
lobnih  let1)  oddaljenega  odtod.  Razkazujem  mu  naš  solnčni 
sistem  in  popisujem  posamezne  planéte. 

„In  to  je  zemlja,"  mu  razlagam,  s  prstom  kažoč  na  bledo 
njeno  zvezdico,  „149  milijonov  kilometrov  oddaljena  od  solnca,  ob- 
darjena  z  eno  luno.  Na  njeni  površini  klije  življenje,  ki  se  je  v  teku 
milijonov  let  razvilo  do  razumnega  bitja,  do  človeka." 

„Na  zemlji  se  je  rodilo  življenje?"  me  čudoma  vpraša.  „Res 
neverjetno  in  čudovito!  Torej  tako  veliká  je  življenska  moč  mŕtve 
snoví,  da  je  premagala  celo  ovire  tega  negostoljubnega,  zaostalega 
sveta !  —  In  celo  do  razumnega  bitja  se  je  preborilo  življenje  ?  Tega 

*)  S  svetloboim  letom  zaznamenujemo  razdaljo,  ki  je  tako  veliká,  da  bi 
jo  svetloba  s  hitrostjo  300.000  km  v  sekundi   premerila  šele  v  enem  letu. 

bi  si  ne  bil  úpal  nikdar  trditi.  Pri  velikanskem  Jupitru,  pri  staro- 
davnem  Marsu  z  dvema  lunárna,  pri  Merkurju  in  Veneri,  ki  sta  tako 
blizu  življenje  budečega  solnca,  bi  me  to  dejstvo  ne  osupnilo  tako 
zelo.  —  Jeli,  tudi  po  ostalih  planetih  žije  življenje,  seveda  še  mo- 
gočnejše  in  više  razvito,  in  po  njih  hodijo  še  razumnejši  in  po- 
polnejši  ljudje?" 

Molčal  sem  —  z  vprašujočim  pogledom  sem  se  hotel  ozreti 
vanj,  toda  v  moji  domišljiji  ustvarjena  postava  se  je  že  raztopila  v 
vesmír.  Njene  besede  pa  govore  v  neizbrisani  moci  mojemu  razumu. 

Po  zemlji  je  razprostrto  življenje?  Resnično,  ne  verjel  bi  tega 
dejstva,  da  ga  nisem  zri  z  lastnimi  očmi;  tako  malenkostna  in  za- 
ostala je  zemlja  proti  drugim  svetovom.  In  nanovo  se  je  v  meni 
utrdilo  prepričanje,  da  tudi  po  ostalih  svetovih  kipi  življenje  in  žive 
razumna  bitja. 

Če  je  življenska  moč  tolika,  da  se  ni  samo  polastila  skalnih 
gora,  temnih  kraških  jam  in  morskih  globin,  ampak  je  celo  na  živih 
bitjih  samih  nastanila  organizme,  zakaj  naj  bi  ne  vzkipevalo  živ- 
ljenje tudi  po  plodnih  solnčnih  poljanah? 

Če  se  je  na  zemlji  kljub  neugodnim  razmeram  razvila  mŕtva 
snov  do  življenja  in  človeka,  zakaj  naj  bi  po  drugih,  življenju  gosto- 
ljubnejših  svetovih  ne  sledila  neizprosnim  zákonom  svojih  sil,  ki 
zahtevajo  življenje? 

Naša  zemlja,  ta  kos  puste,  oživljene  kraške  skale,  nam  priča 
o  nujnosti  življenja  po  rodovitnih  dobravah,  po  tujih  svetovih.  Saj 
smo  videli,  kako  hrepeni  mŕtva  snov  po  življenju,  kako  prodira  živ- 
ljenska moč,  ne  strašeČ  se  najtežjih  ovir  —  ali  če  se  izrazim  znan- 
stveno:  dognali  smo,  da  je  materiji  prirojena  lastnost,  ustvarjati 
življenje,  in  da  ima  obujeno  življenje  v  svojem  bistvu  neodoljive 
ekspanzijske  sile.  Eksistenca  in  prodiranje  življenja  na  naši  zemlji 
nam  je  v  dokaz  označené  resnice. 

Iz  te  resnice  in  iz  razvojne  teorije,  ki  sem  jo  očrtal  zadnjič, 
sledi  z  nepobitno  gotovostjo  eksistenca  življenja  in  razumnih  bitij 
po  vseh  onih  tujih  svetovih,  ki  so  obdarjeni  z  ozračjem,  vodo  in 
gotovo  množino  gorkote  ter  svetlobe,  s  temi  nepogrešnimi  pogoji 
življenja. 

Življenje  po  tujih  svetovih!  —  stará  kot  človeška  kul- 
túra je  ta  ideja.  V  obliki  filozofskih  slutenj  se  je  spočela  v  človeških 
možganih,  za  fantastno  zanimivost  jo  je  štelo  širše  občinstvo,  mo- 
derna bijologija  in  razvojni  náuk  pa  sta  ji  vtisnila  pečat 
znanstvene  resnice. 

„Ako  se  nahajajo  po  nebesnih  telesih  zgoraj  omenjeni  živ- 
ljenski  pogoji,  se  je  ondi  moralo  razviti  življenje,  ki  je  že  ali  pa 
šele  bo  prispelo  do  razumnega  bitja,"  se  glasi  njih  rezultát. 

Bivanje  življenskih  pogojev  po  tujih  svetovih  pa  nam  je  do- 
kázala astrofizika. 

Veda  je  dvignila  plašč,  ki  je  zakrival  in  čuval  človeštvo  in 
kulturo   kot  edini  zemlji  podeljeni  biser,   ki  mu  ga  v  vesoljstvu  ni 

para neskončnost  je  zazijala  pred  nami'  in  v  njenih  gorečih 

milijonih  smo  čitali  sveto  besedo:  vesoljno  človečanstvo! 

Priljubljene  sanje  človeštva  so  postale  resnica,  bájke  o  Sele- 
nitih,  prebivalcih  meseca,  so  zadobile  znanstveno  ozadje,  fantaziji 
pa  so  se  mahoma  odprla  zapeljiva  pota  v  nepoznane,  romantične 
dežele. 

Človeško  oko  jih  ni  še  zrlo,  solnce  edino  jih  je  obsevalo  s 
svojimi  žarki  in  zanetilo  po  njih  iskro  življenja.  Solnce,  izvor  gorkote 
in  svetlobe,  je  prvi  in  neizogibni  življenski  pogoj ;  iz  solnčnih  žarkov 
srká  življenje  sile,  energije,  katerih  pretvarjanje  tvori  bistvo  živ- 
ljenja. Neorganske,  mŕtve  snovi  zveže  rastlina  s  pomočjo  solnčne 
moci  v  žive  stanice;  bistvo  rastlinskega  življenja  torej  ne  leži  v 
trošenju,  ampak  v  zbiranju  energije,  zato  na  rastlinah  ne  opazujemo 
skoro  nikakega  samosvojega  gibanja  V  živalih  pa,  katere  vseskozi 
razkrajajo  organsko  hrano  v  prvotne  njene  sestavine,  se  osvobode 
v  njej  nakopičene  solnčne  energije  in  se  izražajo  deloma  v  gorkoti, 
deloma  v  mnogorodnem  gibanju  živalskega  telesa;  solnčna  energija 
nam  greje  vročo  kri.  Sinteza,  zbiranje  sil  je  bistvo  rastline,  njih 
analiza,  razdružitev  je  znak  živali  —  obema  pa  je  solnce  končni 
izvor  in  pogoj. 

Brez  solnca  ni  življenja! 

Solnčna  oblá,  ki  je  tako  obsežna,  da  bi  zemeljna  luna  še 
vedno  tekala  v  njeni  notranjosti,  ako  bi  postavili  našo  zemljo  v 
solnčno  središče,  ima  po  fizikalnem  zákonu  Slovenca  Štefana  pri- 
bližno  6800°C  toplote;  kako  bogat  základ  moci  je  shranjen  v  njej, 
kako  izredno  velik  impulz  za  življenje! 

V  obliki  solnčnih  žarkov  so  prihitele  na  zemljo  vse  življenske 
sile,  ki  so  od  kambrijske  formacije  do  danes  vzkipevale  po 
njej;  v  premogovih  skladih  leže  škrite  solnčne  energije,  ki  so  v 
karbonski  formaciji  (Steinkohlenformation)  izžarevale 
na  zemljo  in  na  njej  sesnovale  mogočne  rastline ;  in  sedaj  gonijo 
po  zemlji  stroje  in  se  udejstvujejo  v  hitrosti  brzovlaka.  Beli  oblaki 
na  nebu,  blisk   in   grom  ter  ponosni  Niagara    done  o  njih  mogoč- 

nosti.    In  v  mojih   možganih   kreše   jasne   misii  in  globoka  čuvstva 
solnčna  energija,  ki  postaja  prostá  v  mojem  življenskem  procesu. 

Solnčni  žarek  je  izvor  in  impulz  življenja;  on  sam  naj  nas 
vodi  do  vseh  življenskih  krasot,  ki  jih  je  ustvaril  v  vesoljstvu,  iz- 
ročimo  se  njegovemu  varstvu  in  spremljajmo  ga  na  daljni  poti  od 
solnčnega  telesa  v  svetovni  prostor! 

Na  solncu  smo.  Neizrečno  svetli  oblaki  nam  zakrivajo  njegovo 
površino.  V  neznosni  vročini,  ki  vláda  tukaj,  so  se  stalile  kovine 
in  izparele  v  pline,  ki  se  v  obliki  žarečih  kovinskih  oblakov  zgo- 
ščujejo  v  solnčnem  ozračju ;  iz  raztaljenega  kamenja  sestoječa  solnčna 
oblá  se  iskri  pod  njimi.  Neskončna  svetloba  ňam  jemlje  vid.  V  tej 
gorkoti  in  svetlobi  spe  življenski  ímpulzi,  ki  izžarevajo  odtod  v  pro- 
strani  solnčni  sistem. 

Naši  zemlji  pripadá  samo  2735.  milijonski  del  izžarevane  solnčne 
energije,  in  vendar  bi  bila  ta  malenkostna  trohica  sposobna  raztaliti 
vsako  leto  po  vsej  zemeljski  površini  razprostrto,  nad  30  metrov 
debelo  ledeno  skorjo  in  vendar  vzgaja  ta  neskončno  mali  njen  od- 
lomek  po  zemlji  bujno  življenje. 

Solnčna  energija  hiti  v  univerzum,  hitimo  ž  njo ! 

Komaj  so  potekle  tri  minuté,  že  dospemo  do  prvega  njenega 
rejenca,  do  planéta  Merkurja.  Hitro  se  preborí  solnčna  moč 
skozi  njegovo  ozračje,  ki  je  popolnoma  slično  naši  atmosferi,  in 
razdeli  darove  po  njegovi  površini,  vzbujajoč  na  njej  življenje,  polno 
čudesnih  zanimivosti. 

Merkúr  je  najmlajši  sin  solnčnega  telesa,  najzadnji  se  je  utrgal 
že  precej  zgoščeni  njegovi  krogli,  zato  ima  njegovo  telo  izmed 
vseh  planetov  največjo  gostoto.  Ker  zavzema  Merkúr  le  eno 
dvajsetino  zemeljske  oblé,  se  je  kljub  svoji  mladosti  kmalu  o.hladil 
in  zgostil,  in  ker  ima  ozračje  in  vodo  ter  dobiva  od  solnca  vsled 
svoje  majhne  oddaljenosti  neizrečno  obilo  gorkote  in  svetlobe,  se 
je  na  njem  moralo  razviti  življenje.  Vsi  življenski  pogoji  so  izpol- 
njeni,  prirodnim  silám  je  pot  k  življenju  odprta.  Toda  življenje  se 
je  moglo  polastiti  samo  polovice  njegove  oblé.  Merkúr  obrača  namreč 
k  solncu  vedno  eno  in  isto  polovico  svoje  površine,  kakor  n.  pr. 
obrača  luna  k  zemlji  vedno  komično  podobo  človeškega  obraza. 

Na  eni  njegovi  polovici  kraljuje  večná  noč,  niti  blesk  lune  ne 
odseva  po  sneženih  poljanah,  na  drugi  polovici  klije  ob  večnem 
dnevu  in  v  pekoči  vročini  kipeče  življenje,  ki  ne  pozná  ne  jeseni 
ne  pomladi,  ampak  večno  poletje;  le  okrog  tečajev,  kjer  izgubljajo 
poševno  padajoči  solnčni  žarki  svojo  moč,  kraljuje  zmerno  podnebje. 

Nikdar  ne  razgrne  hladilna  in  krepilna  noč  svojih  zastorov  nad  ble- 
stečo  pokrajino,  pojem  „dan"  je  izgubil  svoj  pomen;  brez  dni, 
mesecev  in  letnih  časov  se  vrsti  čas  iz  neskončnosti  v  neskončnost. 
Izginile  so  meje,  ki  ločijo  dan  od  dneva  in  dele  leto  v  letne  čase; 
le  mala  izprememba  loči  88  zemeljskih  dni  trajajoče  Merkurjevo  leto 
v  dva  enako  dolga  dela,  ki  temeljita  na  tem,  da  se  Merkúr  na  eni 
polovici  svoje  eliptične  poti  solncu  neprestano  približuje,  na  drugi 
polovici  pa  zopet  oddaljuje  od  njega.  Merkurjevo  leto  razpade  na 
ta  način  v  izredno  vroče  in  nekoliko  milejše  poletje,  vsako  izmed 
njiju  traja  približno  po  44  zemeljskih  dni. 

Solnce  ne  vzhaja  in  ne  zahaja,  ampak  na  vsakem  kraju  gori 
nepremično  stoječ  v  vedno  isti  višini. 

Tropični  gozdovi  neboraslih  rastlín  vežejo  tečaj  s  tečajem  in 
v  njih  senci  živi  bujnobarvno,  bogato  razvito  tropično  živalstvo.  — 
Je  li  iz  njega  že  izšlo  razumno  bitje? 

Zdi   se   mi,  da  na  mladem   Merkurju   še  ni    vzcvela  doba  člo- 

večanstva.  V  najneugodnejših  življenskih  razmerah,  v  najhujšem  boju 

za  obstanek  se  vzbujajo  in  kristalizujejo  življenske  moci  in  se  vzpe- 

njajo   do   višjih    oblik;    ledena    doba,    pokrivajoč    s   snegom   in 

ledom   skoro   celo   severno   poluto  naše  zemlje,   nam  je  v  najtršem 

boju  za  obstanek  rodila  človeka  —  na  Merkurju  pa  vláda  še  vedno 

rajská  plodovitost,  ki  ne  pozná  gladu  in  boja  za  obstanek,  očeta  in 

vzgojevalca  umskih  sil. 

(Konec  prih.) 

Sred  rož  ovenelih. 

ocoj  sred  rož  ovenelih  Sinoči  je  z  drugim  kramljala 

na  belem  odrú  leži,  do  tihe  polnoci  .  .  . 

smehlja  se  ji  lice  bledo,  ,  ob  zori  pa  danes  ni  vstala  -- 

okó  ji  ob  smehu  meží.  —  Čemu  je  zaprla  oči?  — 

Ah,  kako  znajo  prečudno  „Umrla  je  moja  ljubezen!" 

dekleta  skriti  bolest  —  '  Dejal  ji  je  mladi  mož.  — 

aj,  to  bi  vam  bila  življenja  In  plakala  je  in  umrla 

prelepa  in  dolga  povest!  sred  velih  jesenskih  rož. 

In  zdaj  sred  rož  ovenelih 
smehljá  se  njeno  okó 
in  sanja  o  tisti  ljubezni, 
ki  snočkaj  umrla  je  ž  njo. 

M.  P.  Nataša. 


Jos.  Francie:  Prijateljstvo  in  ljubezen.  299 

Prijateljstvo  in  ljubezen. 

Spisal  Jos.  Frančič. 

I. 

ajlepši  deklici  v  vsem  mestu  sta  bili.  In  kar  je  najbolj 
čudno :  bili  sta  prijateljici  in  hodili  sta  vedno  skupaj ! 
Nič  si  nista  zavidali  lepote!  Samozavestni  sta  bili  obe; 
obe  sta  se  čutili  močni;  obe  sta  bili  prepričani  o  svoji 
zmagovitosti  in  nepremagljivosti  svoji!  .  .  . 

In  kdo  ve,  če  nista  hodili  še  iz  kakega  posebnega 
vzroka  skupaj!  .  .  .  Obe  sta  bili  lepi,  a  podobni  si  nista  bili  čisto 
nič!  Nasprotno,  kontrastirali  sta  v  svoji  zunanjščini  hudo  med  seboj 
in  bas  ta  kontrast  je  povzdigoval  še  bolj  lepoto  ene  kot  druge !  .  .  . 
Zora  je  bila  plavolasa,  velikih,  modrih  oči,  ki  so,  jasne  kakor 
vedro  nebo,  mirno  gledale  v  svet,  okroglega,  z  lahno  rdečico  ob- 
dahnjenega  lica  in  mehkih,  polnih,  skoro  bohotnih  údov  —  Vida 
pa  temnolasa,  črnih,  globokoležečih,  z  dolgimi  vejicami  obsenčenih 
oči,  bolj  ozkega,  malce  suhljatega,  a  vendar  mladostnosvežega  obraza 
s  finimi  potezami,  zlasti  okoli  malega  noska  in  temnordečih  ustnic, 
šibka,  pa  gracijozna  v  vsem  svojem  gibanju  in  kretanju  .  .  . 

Ako  je  očarala  Zora  vsakega  z  nepopisno  milino,  ki  ji  je  od- 
sevala  z  deviškega  obraza  in  iz  velikih,  sanjavih  oči,  je  krotila  Vida 
ves  moški  svet  s  svojim  demonskim  pogledom,  z  onim  skrivnostnim, 
čudovitim  ognjem,  ki  ji  je  plamtel  iz  temnega,  globokega  očesa .  .  . 
Slikar-umetnik  bi  bil  lahko  porabil  obrázka  teh  dveh  nenavadnih 
deklic  za  krásni  alegorični  podobi.  Zora  bi  bila  predstavljala  mlado 
jutro  v  zlatem  majniku,  Vida  lep  jesenski  večer  ob  solnčnem  zahodu. 
Jutro  in  večer  imata  však  svojo  posebno  moč  do  človeka,  isto  tako 
sta  vplivali  Zora  in  Vida  na  vsako  moško  srce,  vsaka  drugače,  a 
vsaka  z  neodoljivo  silo  .  .  . 

Kdor  ju  je  srečal,  je  ostrmel  nad  njima  in  oko  mu  je  begalo 
zmedeno  od  ene  do  druge.  Težko  se  je  bilo  odločiti  za  to  ali  ono ; 
kdor  ju  je  videl,  je  bil  premagan  od  obeh.  Vsakega,  ki  se  jima  je 
približal,  sta  potegnili  v  krog  čarobnosti  svoje.  Srca  vseh  moških, 
ki  so  ju  poznali,  sta  si  bili  osvojili,  vse  sta  bili  premagali,  a  sami 
se  nista  dali  premagati  nikomur!  ...  — 

Však  dan  sta  srečavali  na  izprehodih  krdela  moških,  ki  so 
vpirali  poželjivo  svoje  oči  vanju,  a  srečali  ga  še  nista  bili,  ki  bi  bil 

njima  gánil  srce !  Dokler  sta  bili  še  mlajši,  v  onih  letih,  ko  se  celo 
deklicam  rado  odpušča  nekoliko  razposajenosti,  jima  je  to  še  ugajalo, 
ako  se  je  kopica  oboževateljev  gnetla  pred  njima  ali  pa  se  drevila 
za  njima,  in  práv  veselilo  ju  je,  če  sta  mogli  kakega  smešnega  in 
zoprnega  gizdalina,  ki  se  je  sukal  v  njijnem  obližju  in  smelo  obracal 
svoje  poglede  vanju,  práv  pošteno  izplačati.  Sunili  sta  pri  taki 
priliki  navadno  druga  drugo  s  komolcem  in  se  nasmijali  skoro 
naglas,  vsekakor  pa  tako,  da  je  oni,  če  ni  bil  že  posebno  glup, 
takoj  lahko  vedel,  koliko  je  odbila  ura  .  .  . 

Toda  to  je  bilo  še  tistikrat,  ko  so  jima  krila  segala  le  malo 
dalje  nego  do  sredi  meč,  tistikrat,  ko  sta  bili  še  napol  otroka,  še 
„roži  napol  razviti".  Pozneje  pa,  ko  sta  bili  dopolnili  že  pomembno 
šestnajsto  leto,  ko  sta  bili  že  popolni  gospici,  sta  se  znali  vešti, 
kakor  samo  ob  sebi  umevno,  dostojneje  .  .  . 

Če  jima  je  kak  domišljav  vsiljivec  vzbujal  smeh,  mu  nista  po- 
kazali  več  svojih  blestečih  zob,  temveč  le  zaničljivo  so  se  jima 
zategnile  rožné  ustnice,  ali  pa  sta  mu  s  svojim  osornim  pogledom 
dovolj  jasno  namignili,  da  jima  je  najljubše,  ako  jima  ne  pride  več 
pred  oči. 

Bili  sta  ponosni,  zelo  ponosni  in  sčasoma  se  sploh  nista  več 
mnogo  brigali  za  moški  svet.  Njijno  življenje  je  bilo  podobno  gor- 
skemu  potoku,  ki  žuboreč  in  pojoč  enakomerno  skaklja  s  hriba 
navzdol  .  .  .  Povsod  ob  bregovih  ga  pozdravlja  šumenje  dreves; 
vsakovrstno  cvetje  se  pripogiblje  do  njega  in  ga  poljublja ;  vse,  práv 
vse  ga  je  veselo,  le  on  je  hladen,  mrzel,  brezčuten  .  .  .  Tako  sta 
tudi  onidve  hodili:  mirni,  hladni  mimo  svojih  častilcev,  zavedajoč 
se  sicer,  da  osrečujeta  s  svojo  navzočnostjo,  kamorkoli  stopita,  a 
ne  da  bi  se  bili  veselili  tega.  Njijni  pogovori  so  bili  navadno 
resni,  z  ozirom  na  njiju  mladost  skoro  preresni  .  .  .  Nič  več  ju 
ni  zanimalo  na  teh  izprehodih,  kjer  so  ju  dan  na  dan  srečavali  eni 
in  isti  dolgočasni  obrazi,  in  želeli  sta  si  natihem,  da  bi  mogli 
proč,  proč  od  tod,  da  bi  mogli  kam  drugam  —  no,  sam  Bog  vedi 
kam!  ... 

Dočim  so  ju  vse  vrstnice  zavidale  radi  izredne  lepote  in 
brezštevilnih  častilcev,  čutili  sta  se  onidve  skoro  nesrečni.  Saj  ni 
bilo  niti  enega,  ki  bi  jima  bil  mogel  in  znal  vzbuditi  resnično  za- 
nimanje,  niti  enega,  ki  bi  ga  bili  šmátrali  le  količkaj  vrednega  sebe ! 
Naljujbše  bi  jima  bilo,  da  bi  ne  bili  sploh  nikogar  več  srečavali! 
Potem  bi  jima  vsaj  ne  bilo  treba  povešati  oči  pred  tistimi  —  čudnimi 
pogledi !  .  .  — 

In  njijna  čemernost  in  nezadovoljnost  je  rasla  od  dne  do  dne . . . 

„Vsi  moški  so  pusteži,  vsi  bedaki,  vsi  enaki  neslaneži!"  je 
vzkliknila  nekoč  Vida  razjarjena. 

„Vsi,  práv  vsi!"  je  pritrjevala  Zora. 

In  obšlo  ju  je  tisti  hip  nekaj  vznositega,  nekaj  vzvišenega, 
nekaj,  kar  se  popisati  ne  da  .  .  .  Sklenili  sta,  da  se  ne  omožita 
nikdar,  segli  sta  si  v  roki  ter  obljubili,  da  si  ostaneta  večni,  neraz- 
družljivi  prijateljici ! . . . 

Ko  bi  bil  stopil  tisti  trenotek  kdo  pred  njiju  in  jima  rekel: 
„Vládni  koncipist  Milan  Zor  je  premeščen  z  dežele  semkaj,"  bi  bili 
vzkliknili  z  največjo  indignacijo:    „Kaj  to  nama  mar?!" 

In  vendar  —  vendar  

II. 

Milan  Zor  je  veljal  v  mestecu,  kjer  je  služboval  že  polnih  pet 
let,  za  čudáka.  In  to  deloma  po  pravici!  Zavedal  se  je  tega  i  sam 
práv  dobro,  zato  se  niti  jezil  ni,  ako  so  se  ljudje  včasi  malo  spo- 
gledavali  nad  njim. 

Po  svoji  naravi  je  bil  nekoliko  sentimentalen,  melanholiji  do- 
stopen.  Kakor  večinoma  vsi  taki  ljudje,  je  v  svoji  prvi  mladosti 
pesnikoval  in  pisateljeval.  Nekoliko  njegovih  pesmi  je  bilo  celo 
natisnjenih.  Pozneje  se  je  pač  otresel  vseh  teh  slabosti:  sentimen- 
talnosti  in  melanholije,  pesnikovanja  in  pisateljevanja,  a  posebnež 
je  vendarle  ostal !  .  .  . 

Dovŕšivší  vseučiliške  študije  in  vstopivši  v  prakso,  si  ni  želel 
nič  gorečneje,  nego  da  bi  ga  čim  preje  namestili  v  kakem  čednem 
kraju  na  deželi,  ki  bi  se  odlikoval  po  romantični  legi  in  lepi  okolici. 

Naneslo  je  tako,  da  se  mu  je  ta  želja  izpolnila.  Prideljen  je 
bil  po  komaj  petmesečni  službi  pri  deželni  vladi  okrajnemu  gla- 
varstvu  v  lepem  gorenjskem  mestecu,  ki  je  ustrezalo  v  vsakem  oziru 
njegovim  zahtevam.  Zdaj  je  bil  srečen  in  zadovoljen!  Imel  je  v 
bližnji  okolici  to,  po  čemer  je  vedno  najbolj  hrepenel:  gozd  in 
samoto !  Čas,  ki  ga  ni  prebil  v  pisarni  ali  v  svojem  stanovanju, 
mu  je  potekel  v  gozdu.  Navsezgodaj  zjutraj  je  zavil  v  gozd,  šel  je, 
če  je  le  količkaj  mogel,  po  kosilu  gori,  vsekakor  pa  se  je  na  večer, 
ko  je  prišel  iz  pisarne,  zopet  potĺkal  po  gozdu.  Ťukaj  je  bilo  zanj, 
tukaj  se  je  čutil  srečnega,  tukaj  mu  ni  nedostajalo  ničesar,  práv 
ničesar!  ...  _ 

Oh,  in  kaj  vse  ga  je  zanimalo  tukaj,  kaj  vse  je  vzbujalo  nje- 
govo  pozornost,  koliko   razkošne   zábave  se  je  ponujalo  tu  njegovi 

romantiško  razpoloženi  duši !  Opazoval  je  z  neko  nedoumno  vnemo 
raznovrstne  ptiče,  kako  so  vzletavali  z  drevja  in  sedali  zopet  po 
šibkih  vejah,  da  so  se  zazibavale  pod  njimi .  .  .  poslušal  je  s  pravim 
otročjim  veseljem  njih  žgolenje,  njih  zveneče  petje  .  .  .  zasledoval 
je  pisane  šoje  .  .  .  tekal  za  šegavimi  vevericami  in  preganjal  jih  od 
drevesa  do  drevesa.  Spomladi  je  pazil  zlasti  na  to,  katera  bukev 
požene  prej  brstje,  katera  breza  ozeleni  prej ;  jeseni  pa  je  s  paznim 
očesom  motril,  kako  vene  listje,  kako  bolj  in  bolj  rumeni,  kako 
izpreminja  od  dne  do  dne  svojo  barvo  in  kako  se  polagoma  usiplje 
z  drevja  ...  In  kadar  je  potegnil  veter,  tisti  lahki,  mehki  veter,  ki 
tako  skrivnostno  šumlja,  ki  tako  čudovito  poje  po  zelenih  vrhovih 
vitkih  smrek  in  jelk,  tedaj  mu  je  pretreslo  vselej  nekaj  nepopisno 
sladkega  život  .  .  .  Sedel  je  ob  takih  prilikah  v  prijetno,  z  zelenim 
mahom  prepreženo  kotanjico  poleg  košatega  gabra,  naslonil  glavo 
na  deblo  in  poslušal,  poslušal  to  suštenje,  to  vršenje  nad  seboj  pa 
vdajal  se  sanjam  in  pripuščal,  da  se  mu  je  srce  potapljalo  v  onih 
neizraznih,  prenežnih  čuvstvih,  ki  se  pojavljajo  samo  pri  posebno 
oblagodarjenih  naravah  in  ki  so  mehkim  poetiškim  dušam  vir  naj- 
slajšega  blaženstva  in  užitka  ...  — 

Nič  ga  ni  spravilo  bolj  v  nevoljo,  nego  če  ga  je  kdaj  kdo  motil 
v  njegovi  samoti.  Če  bi  bilo  šlo  po  njegovi  volji,  bi  se  ne  bila 
smela  prikazati  v  gozdu  živa  duša,  dokler  se  ni  zljubilo  njemu, 
napotiti  se  domov.  Najhuje  pa  mu  je  delo,  če  se  mu  je  kdaj  na- 
ravnost  pridružil  kak  njegov  znanec.  Kar  vedel  ni,  kako  bi  se  ga 
iznebil !  .  .  .  In  če  se  mu  to  ni  posrečilo,  je  bil  potem  ves  dan 
siten  in  čemeren.  Hotel  je  biti  sam,  čisto  sam!  Dolgega  čaša  sredi 
gozda  on  ni  poznal.  Pač  pa  so  mu  bili  slabi  dovtipi,  ki  jih  je  čul 
opoldne  ali  zvečer  v  gostilni,  neznosni  in  zoprni.  Zato  pa  je  ostajal 
v  gostilni  vedno  samo  toliko  čaša,  kolikor  je  bilo  neobhodno  po- 
trebno,  da  je  odkosil  ali  pa   odvečerjal  .  .  . 

Vse  to  je  bilo  vzrok,  da  ga  ljudje  niso  posebno  čislali.  Na 
deželi  si  žele  ljudje  človeka,  ki  ljubi  druščino,  zlasti  od  uradnika 
zahtevajo  to,  a  Milan  jim  baš  v  tem  oziru  ni  mogel  in  ni  hotel 
ustreči.  Delali  so  zaradí  tega  različne  opombe  o  njem  in  čudili  so 
se,  kako  more  izobražen  človek  živeti  tako  življenje.  V  prvi  vrsti 
pa  so  bile  ženské,  omožene  in  neomožene,  ki  se  niso  mogle  spri- 
jazniti  z  njegovimi  navadami.  Dekleta  so  spočetka,  dokler  ga  niso 
bila  spoznala  natančneje,  rada  obracala  oči  za  njim.  Marsikatera  je 
gojila  potihem  morda  celo  nado,  da  jo  prej  ali  slej  zapazi,  da  se 
začne  zanimati  zanjo  ...    Ko  pa  so  se  uverile,   da  je  nepristopen, 

da  je  njegovo  srce  hladno  in  mrzlo,  so  trdile  o  njem,  da  je  ošaben 
in  afektiran.  In  da  bi  se  tem  bolj  maščevale,  so  mu  zdele  celo  pri- 
imek,  ki  je  jasno  pričal  o  njih  duhovitosti  in  zmožnosti  za  ostro 
in  točno  karakterizovanje  —  nadele  so  mu  ime:  Robinson  Samotár... 
„Hihi  .  .  .  ali  ga  vidiš,  Robinson  Samotár  gre  tam!"  Tako  so  si 
šepetale,  če  je  šel  po  ulicah,  ter  se  smejale.  Nekoč  je  nekaj  takega 
na  lastna  ušesa  slišal,  a  izdalo  ni  nič!  Ostal  je  sam  sebi  zvest,  in 
kakor  bi  se  hotel  izkazati  vreden  svojega  novega  imena,  se  je  držal 
poslej  še  trdovratneje  samote  .  .  . 

Včasi  seveda  so  okolnosti  nanesie  tako,  da  se  ni  mogel  iz- 
ogniti  druščini.  Že  z  ozirom  na  svoje  službene  razmere  je  moral 
včasi  tja,  kamor  so  šli  drugi.  Ob  takih  prilikah  se  je  dogodilo  cesto, 
da  je  bil  hkratu  obdan  od  mladih  in  starih  devic  in  žen,  ne  da  bi 
bil  sam  vedel  práv,  kako  je  zašel  mednje.  No  pa  to  ga  ni  spravilo 
ravno  v  zadrego,  dasi  mu  ni  bilo  ljubo.  Preravnodušen  je  bil  žen- 
skam  nasproti,  da  bi  se  bil  zaradi  njih  trudil  kako,  da  bi  si  bil 
prizadeval,  imponirati  jim.  To  bi  bilo  nemara  tudi  odveč,  kajti  práv 
ob  takih  prilikah  se  je  pokazalo,  da  mu  vse  te  različne  nasprotnice, 
ki  so  včasi  tako  trpké  sodbe  izrekale  nad  njim,  v  resnici  niso  preveč 
sovražne.  Kázal  se  ni  nikdar  drugačnega,  nego  je  bil.  Če  je  bil 
otožen,  se  ni  delal  veselega,  a  če  je  bil  razpoložen,  se  tudi  ni  za- 
tajeval.  Toda  če  je  povešal  on  glavo,  je  bilo  vse  tako  nekako  tiho 
in  otožno  okrog  njega ;  nasprotno  pa,  če  se  je  smijal,  je  kar  zvenelo 
srebrnega  smeha  ob  njegovih  straneh  .  .  .  Videlo  se  je,  da  uživa 
mnogo  sočutja  in  simpatij  pri  ženskah !  .  .  . 

Milan  se  je  tega  nekoliko  zavedal  ...  Bil  je  prepričan,  da  v 
mestecu,  kjer  je  služboval,  ni  dekteta,  ki  bi  mu  odreklo  ljubezen, 
in  zdelo  se  mu  je  —  bil  je  domišljav  kakor  však  mladi  človek  — 
da  mu  je  celo  marsikatera  zakonska  ženica  hvaležna  za  ljubezniv 
pogled  .  .  .  Nemara  da  je  bilo  baš  to  prepričanje  in  ta  njegova  sa- 
mozavest  vzrok,  da  se  je  vedel  tako  nenavadno  proti  ženskam  in 
da  mu  je  bilo  tako  malo  mar  za  ljubezen! 

No,  sčasoma  so  se  pridružili  tudi  še  drugi  nagibi,  ki  so  ga 
odvracali  od  tega,  da  bi  bil  začel  kako  ljubavno  razme rje.  Hrepenel 
je  po  neodvisnosti,  po  prostosti!  Razen  tega  je  snoval  náčrte  in 
gojil  ideje,  v  katerih  ga  ni  smel  motiti  nihče  in  glede  katerih  je 
bil  uverjen,  da  jih  dovede  do  uresničenja,  do  zmage  le  tedaj,  ako 
ostane  sam  sebi  zvest,  ako  vztraja  z  vso  odločnostjo  pri  njih  .  .  . 
Snoval  je  náčrte  in  sanjal  je  svoje  sanje,  zato  je  bila  njegova  lju- 
bica  —  samota ! 

Kakor  bi  bilo  z  jasnega  treščilo  vanj,  tako  ga  je  zadelo,  ko 
ga  je  poklical  nekega  dopoldne  njegov  šef  predse  ter  mu  naznanil, 
da  je  premeščen  v  glavno  mesto!  .  .  . 

III. 

„Večni,  nerazdružljivi  prijateljici !  ..."  In  Zora  in  Vida  sta  bili 
tisti  hip,  ko  sta  si  obetali  to,  za  trdno  prepričani,  da  je  ni  na  svetu 
moci,  ki  bi  ju  razdružila!  A  zdaj?  .  .  . 

Bilo  je  februarja  meseca  . . .  Zima  je  bila  tisto  leto  nenavadno 
pohlevna.  Snega  ni  bilo  videti  nikjer  več  in  solnce  je  pripekalo 
kakor  včasi  niti  v  začetku  mája  ne.  Iz  zelenega  mahu  so  molili 
zvončki  svoje  bele  glavice  in  po  obronkih,  obrnjenih  proti  solneu, 
je  kar  mrgolelo  zlatih  trobentic.  Kdor  je  le  mogel,  je  hitel  ven  iz 
pustega  zidovja,  kdor  le  ni  bil  zadržan  po  kakem  opravku  ali 
svojem  poklicu,  je  hotel    uživati  krásni  spomladanski  dan  .  .  . 

Zore  in  Vide  seveda  niso  smeli  pogrešati,  kjer  je  bilo  zbrane 
toliko  odlične  družbe.  Šetali  sta  se  po  drevoredu  roko  v  roki,  kakor 
je  bila  njijna  navada  .  .  . 

Bili  sta  dražestno  oblečení.  Tisto  leto  se  je  móda  sploh  od- 
likovala  po  finem  okusu.  Po  zimi  je  bila  vodenozelenkasta  barva 
moderna,  da  je  bilo  videti,  kakor  bi  sredi  snega  vse  zelenelo,  in  da 
se  je  človeku  kar  odpočilo  oko,  če  se  je  obrnilo  stráni  od  blesteče 
snežné  odeje  ter  zastalo  na  kakem  vihrajočem  krilcu.  Zdaj  na  spo- 
mlad  pa  so  bile  prišle  v  navado  živahnejše  barve.  Vida  je  imela 
na  sebi  krilo  iz  temnordečega  blaga,  ki  se  je  izredno  prilegalo  njenim 
temnim  lasem  in  trepalnicam,  krilce  Zorino  pa  je  bilo  nebesnomodro, 
skoro  také  barve,  kakršne  so  bile  njene  oči,  kar  je  čudovito  kontra - 
stiralo  z  rumenkasto  barvo  njenih  debelih,  daleč  črez  pas  segajočih 
kit.  Obedve  pa  sta  imeli  spomladanski  jopici  snežnobele  barve,  ki 
je  Vidi  še  bolj  povzdigovala  izrazitost  njenega  črnikastega  obraza 
in  njenih  temnih,  globokih  pogledov,  pri  Zori  pa  mehkobo  njenih 
plamtečih,  žametastih  lic.  Istotako  sta  čepeli  obema  na  glavi  čisto 
enaki  čepici  iz  bele  kožuhovine.  Na  jopico  pa  sta  si  bili  pripeli 
šopek  vijolic. 

Spomladno  vreme  je  vplivalo  tudi  na  njiju.  Tako  mehko,  tako 
toplo  jima  je  bilo  pri  srcu !  Neko  čudno  hrepenenje  se  ju  je  lotevalo, 
ki  je  bilo  podobno  še  najbolj  domotožju,  ne  da  bi  se  bili  zavedali, 
po  čem  se  jima  toži.  Ali  pa  morda  vendar?  Ne,  vedeli  nista  nič 
gotovega,  ali  slutili  sta  nekaj  1  ...  V  njijnih  prsih  je  bilo  že  nekaj 
čaša  tako  pusto  in  prazno  . . .  zdelo  se  jima  je,  kakor  bi  bilo  njijno 

srce  okvir  brez  slike,  brez  podobe  .  .  .  In  da  tiste  slike  ni  bilo,  ki 
je  spadala  v  ta  okvir,   to  sta  občutili  zdaj  hkratu  tako  živo!  .  .  . 

Oj  da,  ko  sta  prisegali,  da  se  ne  omožita  nikdar,  sta  pozabili 
popolnoma,  okrog  česa  se  jima  sučejo  tolikrat  misii,  da,  lagali  sta 
morda  celo  vedomá  druga  drugi,  ker  ju  je  bilo  sram  izdati,  da  imata 
izbran  že  dávno  dávno  vsaka  svoj  ideál  in  da  ju  dela  nezadovoljni 
in  čemerni  bas  to,  ker  se  oni  izbrani,  oni  oboževani,  oni  izvoljeni 
noče  prikazati  od  nobene  stráni,  ker  ga  že  toliko  in  toliko  čaša  tako 
željno  pričakujeta,  pa  ga  ni  in  ga  ni!  .  .  . 

Nikdar  v  svojem  življenju  pa  še  nista  tako  živo  čutili  potrebe 
kakor  danes,  da  bi  zadovoljili,  da  bi  utešili  svoje  srce,  ki  je  tako 
klicalo  po  ljubezni!  .  .  . 

Vsled  notranje  razgretosti  in  razburjenosti  sta  jima  žarela  danes 
obraza  še  bolj  v  mladostnem  ognju  nego  sicer  in  to  je  še  bolj 
povzdigovalo  njijno  lepoto.  Zato  so  se  stari  in  mladi  gizdalini  danes 
še  huje  drevili  za  njima,  še  bolj  si  prizadevali,  da  bi  jima  prišli  v 
obližje  in  priborili  si  kako  vidno  znamenje   njijne  naklonjenosti. 

Toda  ves  trud  je  bil  zaman!  Zora  in  Vida  sta  stopali  brez 
zanimanja  v  dolgi  vrsti  izprehajalcev  in  sanjavo,  da,  skoro  otožno, 
kakor  v  nekem  nerazumnem  pričakovanju  sta  strmeli  v  daljavo.  Saj 
sta  te,  ki  sta  jih  srečavali,  že  vse  poznali,  saj  izmed  vseh  teh  ni 
bil  ni  eden,  pa  tudi  ni  eden,  ki  bi  bil  vreden  njijne  ljubezni!  Ah, 
vsi  so  bili  tu,  práv  vsi,  samo  tistega  ni  bilo,  ki  sta  si  ga  želeli,  po 
katerem  jima  je  tako  koprnelo  srce  .  .  . 

Toda  glej,  kdo  je  že  oni  zopet?  Obema  so  se  razširile  oči, 
obe  sta  zadrhteli.  Že  nekolikokrat  sta  ga  videli  na  izprehodu.  Bil 
jima  je  neznan,  zato  sta  ga  bili  zapažili.  Hodil  je  mimo  njiju,  ne 
da  bi  se  bil  ozrl  v  eno  ali  drugo.  Odkod  to?  In  zakaj  se  ju  je 
loteval  tak  nemir,  ko  ju  je  imel  srečati?  Je  li  mar  on  tisti  izbrani, 
tisti  zaželjeni?  Ne,  ne!  Zora  si  ga  je  mislila  malo  večjega,  nekoliko 
bolj  šibkega,  morda  tudi  bolj  elegantnega,  in  tako  fino  zavihanih 
brkic  tudi  ni  imel,  kakor  si  jih  je  želela  Vida  pri  svojem  izvoljencu. 
Ne,  práv  tak  ni  bil,  kakor  si  ga  je  predstavljala  Zora,  niti  ne  po- 
polnoma tak,  kakršnega  bi  bila  imela  rada  Vida,  a  naposled  ...  — 

Tisto  veliko  hrepenenje,  ki  je  prešinjalo  ves  svet,  prešinjalo 
tudi  njijne  prsi,  je  bilo  menda  vzrok,  da  sta  bili  hkratu  manj  za- 
htevni,  manj  izbirčni!  .  .  . 

Čudno,  da  jima  je  bil  obema  všeč!  No,  bil  je  vsaj  malce  dru- 
gačen  nego  ti  mestni  gospodiči,  ki  so  si  bili  po  svoji  toaleti,  po 
svojem  vedenju,  po  svoji  domišljivosti  in  predrznosti  tako  zelo  po- 

dobni!  Dobro  jima  je  delo,  da  ni  bilo  na  njem  nič  prisiljenega, 
nič  ponarejenega,  nič  afektiranega.  Ta  ponositost,  ki  se  je  kázala  v 
njegovem  nastopu,  mu  je  bila  brez  dvojbe  prirojena  in  imela  je 
nemara  svoj  izvor  v  plemenitosti  njegove  duše!  Tako  sta  si  mislili, 
tako  sta  sodili.  To  ni  bila  bahatost,  temveč  izraz  upravičene  samo- 
zavesti!  In  to  sveže,  vedro,  prijazno  lice!  Poznalo  se  mu  je  na 
obrazu,  da  se  je  krepil  kje  daleč  od  tu  v  čvrstem  planinskem  zraku. 
Imponovalo  jima  je  tudi  njegovo  belo,  visoko  čelo.  Zdelo  se  jima 
je,  da  se  kar  vidi  na  tem  čelu,  kako  se  snujejo  in  porajajo  pod 
njim  duhovite  misii  .  .  .  Pa  tisto  njegovo  čisto,  neskaljeno,  tisto 
njegovo  otročjenedolžno  oko,  ki  je  tako  prijetno  kontrastovalo  od 
moške  resnobe  njegovega  lepega  obraza !  Dobrodušnost,  in  obenem 
odločnost  in  energija  so  odsevale  iz  vseh  njegovih  potez  .  .  . 

Vse  to  sta  Zora  in  Vida  naglo  opazili  na  njem  in  v  svoji  pre- 
senečenosti,  v  svoji  iznenadenosti  in  razburjenosti  sta  videli  na  njem 
celo  še  mnogo  več  vrlin,  nego  jih  je  bilo  v  resnici. 

Pozabili  sta  hipoma  svojo  obljubo  in  niti  na  misel  jima  ni 
zdaj  hodilo,  da  sta  hoteli  pred  kratkim  še  ostati  samici.  Baš  tako 
hipoma  pa  ju  je  bila  minila  tudi  prejšnja  samozavest.  Kajti  tudi  danes 
se  ni  ozrl  niti  v  eno  niti  v  drugo  .  .  . 

Ali  je  bilo  mogoče,  da  je  prezri  kdo  njiju?  Kaj  takega  dozdaj 
še  nista  bili  doživeli !  Da  se  je  prigodilo  kaj  takega  njima  . . .  njima ! 
Kako  mirno,  hladnokrvno  je  stopal  dalje,  práv  kakor  bi  Zore  in 
Vide  ne  bilo  na  svetu!  Ha,  in  od  daleč  ju  je  celo  videl,  tako  se 
je  zdelo  vsaj  obema!  In  navzlic  ternu  se  ni  zmenil  za  njiju!  .  .  . 
A  baš  to  je  bilo  menda  tisto,  kar  ju  je  še  bolj  mikalo,  še  bolj 
podžigalo!  .  .  . 

Obe  sta  imeli  eno  in  isto  misel,  obe  je  nekaj  zaskrbelo,  obema 
je  zakipelo  po  žilah  in  obema  je  šinila  kri  v  glavo  .  .  . 

Bili  sta  obrnjeni  proti  domu  in  malo  prej  še  sta  bili  določili, 
da  je  to  njijna  zadnja  pot  po  drevoredu.  A  ko  sta  bili  na  koncu, 
zavili  sta  molče  zopet  nazaj.  Delali  sta  se  obe,  kakor  bi  bili  po- 
zabili prejšnjih  besed,  a  vedeli  sta  zanje  obe,  vedeli  práv  dobro  tudi, 
zakaj  sta  se  vrnili.  Toda  nobena  ni  črhnila  nič  o  tem.  Prvič  v 
svojem  življenju  sta  bili  neodkritosrčni  ena  proti  drugi!  Obe  sta 
se  báli  izdati  svoje  misii,  svoje  čute.  Obe  sta  želeli  videti  še  enkrat, 
prepričati  se,  ali  njijna  lepota  res  nima  moci  do  njega ! . . . 

Kako  čudno,  kako  nepopisno  čudno  jima  je  bilo  hkratu  pri 
srcu!  Kako  vse  drugi  sta  bili  zdaj  nego  pred  nekaterimi  dnevi  še! 
Odkod  to  .  .  .   zakaj  to?    Je  bila   mar  to   ljubezen?    Komaj  videli 

sta  ga  bili,  pa  že  taká  izprememba  v  njijnih  prsih,  v  njijnem  mi- 
šljenju,  čuvstvovanju,  celo  v  značaju  !  Tista  njijna  prejšnja  naivná 
nesebičnost  —  sposobna  za  največjo  požrtvovalnóst  —  se  je  bila 
razpršila  kakor  megla,  kadar  dahne  veter  vanjo !  .  .  „ 

Po  drevju  so  vzletavali  v  gostih  trumah  ptiči  in  glasno  so 
prepevali  svoje  spomladanske  pesmi.  V  divji,  nebrzdani  razposa- 
jenosti  so  se  lovili  in  podili  —  imeli  so  svoje  svatbe!  .  .  .  Kolikrat 
sta  Zora  in  Vida  poslušali  že  to  petje,  ne  da  bi  ju  bilo  genilo.  Zdaj 
pa  jima  je  hipoma  segalo  v  srce,  zdaj  se  jima  je  hipoma  zdelo, 
kakor  bi  ga  umele !  .  .  .  Tako  čudno  mehko,  tako  nepopisno  sladko 
jima  je  bilo  zdaj  pri  srcu,  kakor  še  nikdar,  nikdar  prej  v  njijnem 
življenju!  .  .  . 

Obe  sta  nestrpno  čakali,  da  se  oni  vrne  zopet,  in  ko  sta  videli, 
da  se  jima  bliža,  je  začelo  obema  nervozno  utripati  srce  .  .  . 

Pôjde  li  zopet  mimo,  ne  da  bi  se  zmenil  za  njiju,  in  če  ne, 
v  katero  se  pac  ozre,  na  kateri  mu  zastanejo  oči?  .  .  . 

Ta  skrb  je  navdajala  zdaj  obe  .  .  .  Njijno  prijateljstvo  je  bilo 
hipoma  zadobilo  smrtno  ráno! 

Začeli  sta  hoditi  nehote  hitreje,  nego  je  bila  njijna  navada  in 
nego  je  sploh  navada,  hoditi  na  izprehodih;  obe  sta  izkušali  obrniti 
pozornost  naše,  in  da  bi  dosegli  svoj  namen,  sta  visoko  dvigali 
glavo,  kakor  bi  hotela  druga  drugo  prekositi  v  velikosti . . . 

A  skoro  bi  se  bilo  zgodilo  kakor  prvikrat!  Kakor  bi  mu  bilo 
vse  eno,  koga  sreča,  koga  vidi,  tako  mirno,  tako  umerjeno  je  stopal. 
...  A  ko  je  bil  že  skoro  tik  njiju,  se  je  zasukala  Vida  tako  osten- 
tativno,  bodisi  nalašč,  bodisi  vsled  razburjenosti,  da  se  je  moral 
ozreti  vanjo.  Tedaj  pa  sta  opazili  obe,  Vida  in  Zora,  kako  se  je 
zganil,  kako  je  zastrmel,  kako  se  mu  je  začudenja  zaiskrilo  oko  .  .  . 

Prebledeli  sta  in  zardeli,  vse  obenem,  Vida  vsled  preveliké 
sreče,  Zora  —  no  Zora  sama  ni  práv  vedela,  kak  občutek  jo  je 
prešinjal  tisti  hip !  .  .  .  — 

Dospeli  sta  bili  na  konec  drevoreda,  od  koder  bi  se  bili  morali 
vrniti  zopet  proti  mestu. 

„Nikar  —  nikar  ne  hodiva  več  po  sredi!"  je  predlagala  Vida 
s  tresočim  glasom. 

Toda  Zora  je  takoj  uvidela,  kake  misii  roje  njeni  prijateljici 
po  glavi,  vedela  je  takoj,  kake  zaključke  si  dela,  kako  računi  .  .  . 
Vsaj  eno  noč  je  hotela  triumfovati,  vsaj  eno  noč  je  hotela  sanjati 
lepe  sanje!  .  .  .  Hotela  je  dobiti  čaša,  da  vse  dobro  preudari,  da 
si  izmisli  nová  pota,  nová  sredstva!  .  .  .  Ha,  bála  se  je  je  ta  njena 

prijateljica,  bála  —  za  uspeh,  ki  ga  ji  je  bilo  naklonilo  srečno  na- 
ključje ! . . .  Vse  to  je  z  neko  posebno  bistroumnostjo  takoj  uvidela 
in  spoznala  Zora !  A  da  bi  ona  pospeševala  Vidine  naklepe,  pospe- 
ševala  sebi  na  škodo  —  ne,  nikdar!  .  .  .  Pokaže  naj  se,  pokaže, 
je  li  res  ona  zmagovalka !  .  .  .  Če  je  Vida  tako  sebična,  zakaj  bi  bila 
ona  drugačna...  zakaj  bi  se  ona  ne  smela  boriti  za  svojo  srečo?... 
Pokaže  naj  se,  katera  je  močnejša!  .  .  . 

„Ne,  po  stranskih  potih  ne  hodim;  zlasti  zdaj  ne,  ko  se  že 
mrači!"  je  odvrnila  odločno  Zora  in  nastopila  zopet  pot  po  glavnem 
drevoredu. 

Vida  je  čutila,  da  je  Zora  ugenila  njene  misii.  Povesila  je  v 
zadregi  oko  in  se  vdala.  Za  hip  se  je  tolažila  s  tem,  da  ga  morda 
ne  bo  več  nazaj.  Toda,  ali  ne  bi  bil  bas  to  dokaz,  da  ni  napravila 
nanj  nikakega  vtiska  ? . . .  Ne,  mora  priti,  mora  !  Odločiti  se  mora ! . . . 

To  sta  hoteli  zdaj  obe  ...  In  še  večje  vznemirjenje  se  je  lotilo 
obeh!  Pospešili  sta  hojo,  da  bi  jima  bila  čim  preje  dana  prilika, 
dognati,  kako  se  zasuče  stvar,  kako  páde  kocka.  Hiteli  sta  tako, 
da  bi  ga  bili  skoro  došli  ter  na  ta  način  preprečili  sami  svojo  na- 
mero,  ko  se  hkratu  obrne  .  .  . 

„Torej  vendar!"  si  misii  Vida,  a  strah  ji  stisne  prsi,  da  je 
komaj  dihala. 

Da,  vracal  se  je,  a  bil  je  videti  še  vedno  nekamo  ravnodušen, 
raztresen,  razmišljen . . .  Vendar  njiju  ni  več  prezri !  Prvi  njegov  pogled 
je  veljal  zopet  Vidi,  vztrajal  mu  je  celo  nekoliko  trenotkov  na  njej, 
potem  pa  je  njegovo  lepo,  bistro  oko  mirno  splavalo  na  desno  proti 
Zori.  In  zdaj  se  mu  je  zaiskrilo  še  bolj  nego  prej,  ko  je  bil  prvič 
uzri  Vido  —  to  sta  precenili  práv  dobro  obe  —  ustnice  pa  so  se 
mu  zaokrožile  v  neprostovoljen,  diskreten  úsmev  kakor  človeku,  ki  je 
zapažil  nekaj  ljubkega,  všečnega,  nekaj,  česar  pogled  ga  osrečuje  . . . 

Vida  je  bila  prebledela  .  .  . 

Obe  sta  molčali  nekaj  čaša,  borec  se  s  svojimi  čuvstvi,  na- 
posled  izpregovori  Vida  posiljeno,  z  drhtečim  glasom: 

„Kdo  je  ta?  .  .  ." 

„Koga  misliš?"  se  potaji  Zora.  „A  —  oni  tam?  .  .  .  Nikdar  ga 
še  nisem  videla!" 

„Tudi  jaz  ne ! . . .  No  —  kaj  posebnega  ni ! . . .  Kmečki  obraz !" 

„Meni  se  ne  zdi!"  prereka  Zora  kljubujoč.  „Meni  se  vidi  izreden, 
duhovit  človek!  ..."  / 

„Aj,  aj,  kako  natanko  si  si  ga  ogledala!  .  .  ." 

„Nič  bolj  nego  ti,  Vida!" 

„Ali  misliš?  .  .  .  Ha,  ha,  kaj  je  meni  do  tega  človeka?  ..." 
Prišli  sta  bili  do  mesta,  kjer  sta  se  navadno  poslovili.  Molčeč 

si  sežeta  v  roko  in   zavijeta  vsaka  proti  svojemu  domu.    Ločili  sta 

se  z  mučno   disonanco  v  srcu ! 

Ha,  večni,  nerazdružljivi  prijateljici !  .  .  . 

Pred  kratkim  še  —  ali  zdaj?  ...  — 

(Dalje  prih.) 


& 


Popotnik. 


o  vrglo  me  življenje  v  svet  neznani, 
vodnik  noben  pokazal  ni  potí, 
noben  mi  angel  plával  ni  ob  stráni, 
žarela  zvezda  mi  nobena  ni. 

Sam  znašel  v  temni  sem  se,  mrzli  noci, 
krog  pleč  mi  sikal  piš  ko  bič  spleten, 
sam  blodil  sem  po  gazi  nemogoči, 
od  drugih  in  od  sebe  zapuščen. 

In  moji  kliki  mrli  so  v  daljavi, 
požiral  brez  odgovora  jih  mrak: 
le  sove  čul  skovikati  v  goščavi, 
vabiti  žabe  sem  iz  črnih  mlák.  — 

Zdaj  za  nočjo  se  jutro  sivo  svitá  .  .  . 
O  jasni  moji  cilji,  kje  ste,  kje! 
V  megleno  pian  očesi  mi  strmita 
in  truden  strah  obhaja  mi  srce. 

Nič  se  ne  boj,  ti  srce  moje  zvesto! 
Že  dan  se  dviga,  konec  zlih  je  zmot: 
O  nájdem  jo,  nastopim  zlato  cesto, 
pa  naj  v  neskončnost  bi  se  vila  pot  .  .  .! 

Ivan  Prosekar. 

Ivan  Cankar:  Hiša  Marije  Pomočnice.  Založil  L.  Schwentncr.  V  Lj ub- 
íjaní 1904.  Cenu:  broš.  2  K,  po  posti  2  K  10  h,  eleg.  vez.  3  K  50  h,  po  posti 
3  K  70  h.  Oceno  te  v  več  nego  enem  pogledu  zanimive  knjige  prinesemo  pri- 
hodnjič. 

Knjige  „Slovenské  Matice".  Za  leto  1903.  so  izšle  sledeče  knjige  „Slo- 
venské Matice":  I.  Anton  Knezova  knjižnica  X.  zvezek,  ki  obsega  dvoje 
pripovednih  del,  in  sicer  „Ži  vi  jen  je  in  smrt  Petra  Novljana",  spisal  Ivan 
Cankar,  in  „Ella",  spisal  Jos.  Kostanjevec.  II.  Zábavná  knjižnica, 
XVI. zvezek.  Vsebina :  Pri  Jugoslovanih,  spisal  Jos.  Lavtižar.  III.  Zborník 
znanstvenih  in  poučnih  spisov,  V.  zvezek.  Za  „Zborník"  so  prispevali  sledeči 
gg.  pisatelji:  f  Ivan  Vrhovec,  Avg.  Žigon,  dr.  Ivan  Žmavc,  Evgen  Lah  in  dr.  Janko 
Šlebinger.  IV.  Slovenské  národne  pesmi,  uredil  dr.  K.  Štrekelj,  7.  snopič. 
V.  Slovenska  bibliogra  fija,  I.  del:  knjige  (1550—1900).  Sestavil  dr.  Fr. 
Simonič,  kustos  c.  k.  vseučiliške  knjižnice  na  Dunaju.  VI.  Letopis  „Slovenské 
Matice"  za  leto  1903.,  uredil  Evgen  Lah. 

„Pod  novim  orlom".  Zgodovinska  poves  t.  Spisal?  Ljubljana,  1904. 
Str.  439.  Pretisk  iz  „Slovenskega  Národa".  Natisnila  in  založila  „Národná  tiskarna". 
—  V  feljtonu  „Slov.  Národa"  je  izhajala  letos  skoro  tri  mesece  zanimiva  povest 
iz  francoske  dobe  na  Kran  jskem.  Ta  povest  „Pod  novim  orlom"  je  vzbujala 
občno  pozornost  in  marsikdo  je  vzel  v  roke  „Národ"  samo  zaradi  te  povesti.  Saj 
nam  slika  neimenovani  avtor  eno  najzanimivejših  dob  iz  naše  slovenské  zgodovine, 
ko  so  bili  prišli,  izvzemši  štajerské  Slovence,  skoro  vsi  drugi  naši  rojaki,  pod  vlado 
novega  francoskega  orla.  Trikrát  so  bili  Francozi  na  Kranjskem;  tretjikrat  od  leta 
1809. —1814.  najdalje.  Genijalni  Napoleon  si  je  bil  podvrgel  vse  tiste  slovenské 
in  hrvaške  pokrajine,  ki  so  nam  v  zgodovini  znane  pod  imenom  „Ilirija"  in  katere 
glavno  mesto  je  bila  naša  Ljubljana.  Začelo  se  je  bilo  čisto  novo  življenje  pri 
nas.  Francozi  niso  nastopali  samo  kot  zavojevatelji,  ampak  tudi  kot  pravi  kulturo- 
nosci.  Vse  javno  in  politično  življenje  so  organizirali  po  svojem  vzorcu.  In  bili  so 
prijatelji  našega  národa!  Preosnovali  so  šolstvo  in  v  Ljubljani  ustanovili  celo  uni- 
verzo.  Prosvetno  delo  Francozov  je  pozdravil  in  proslavil  Vodnik  v  najlepší  svoji 
pesmi:  „Napoleon  reče,  Ilirija  vstaň'!"  Toda  samo  dobra  štiri  leta  je  živela  „Ilirija" 
pod  „novim  orlom".  Njena  usoda  je  bila  zapečatená  na  Ruskem.  Ko  je  pádel 
Napoleon,  padla  je  tudi  „Ilirija"  in  prišla  zopet  nazaj  pod  starega  orla.  Nová  vláda 
je  kmalu  zatrla  zadnji  sled  po  francoski  dobi.  V  Ljubljani  sami  je  še  dandanes  obilo 
stvari,  ki  so  francoskega  izvira  (n.  pr.  botaniški  vrt),  vendar  je  spomin  na  francosko 
vlado  prehitro  otemnel.  Niti  nobeno  ulično  ime  ne  spominja  v  Ljubljani  na  Francoze. 
Šele  letos  dobi  ena  nová  ljubljanska  ulica  ime  „Ilirska"  ulica  .  .  .  Taki  velikí  po- 
litično-zgodovinski  preobrati  se  ne  izvršujejo  brez  globokih  socijalnih  kríz,  brez 
tragedij  in  brez  veselih  peripetij  v  dotičnih  okupiranih  deželah.  Tako  je  bilo  tudi 
v  nekdanji  „Iliriji".  Kdor  je  že  videl  v  Parížu  mavzolej  Napoleonov,  ve,  da  Francozi 
še  danes  naravnost  obožavajo  Napoleona,  ki  jim  je  nekak  poosebljen  francoski 
genij.    In   ta  mož  je  bil  svoje   dni  tudi  v  Ljubljani.    In  ta  naša  Ljubljana  je  stala 

neposredno  pod  Parizom !  Svetovno  mesto  Pariz  je  bilo  pred  dobrimi  sto  leti  tudi 
glavno  mesto  večini  Slovencev!  Ali  ni  to  zanimiva  doba  naše  domáce  zgodovine? 
In  to  dobo  nam  je  oživil  pred  našimi  očmi  neimenovani  pisatelj  v  svoji  povesti 
„Pod  novim  orlom".  Kdor  trdi,  da  se  je  zgodovinska  povest  preživela,  se  moti. 
Zakaj  uživa  Sienkiewícz  ne  samo  pri  Poljakih,  nego  v  svetovni  literaturi  sploh  tolik 
ugled?  In  večina  njegovih  povesti  je  zgodovinskih !  Ali  Tolstega  znamenití  román 
v  peterih  knjigah  „Vojna  in  mir"  ni  zgodovinski  iz  dobe  Napoleonove  vojne  na 
Ruskem?  In  kak  umotvor  je  to!  Zgodovina  se  torej  da  porabiti  za  snov  epskemu 
pesništvu.  In  tudi  naša  slovenská  zgodovina  je  bogata  takih  snovi,  ki  še  čakajo 
svojih  pesnikov.  Jurčič,  Kersnik,  Koder,  dr.  Detela  in  dr.  Tavčar  so  dokázali,  da 
se  da  tudi  slovenská  zgodovina  pesniško  „obdelati"  —  samo  znati  je  treba!  Zgo- 
dovina sama  na  sebi  seveda  še  ni  poezija  v  ožjem  pomenu.  Oživiti  zgodovinske 
osebe  nam  more  in  mora  šele  romanopisec.  A  za  to  treba  študij !  Treba  sedeti  in 
čitati  najprej  zgodovino,  izbirati  gradivo,  potem  se  more  šele  pesniti  na  zgodo- 
vinski foliji. 

Anonimnemu  pisatelju  naše  povesti  se  pozná,  da  je  temeljito  preštudiral  vso 
bogato  zgodovino  francoske  okupacije.  Črpal  je  iz  vseh  tistih  virov,  ki  so  mu  obetali 
kaj  snovi  za  povest  „Pod  novim  orlom".  In  četudi  sam  obžaluje,  da  je  moral 
pisati  sproti,  kar  tehniki  ne  more  biti  v  prid,  vendar  se  mora  reči,  da  se  mu  je  v 
umetniškem  oziru  popolnoma  posrečil  poglavitni  namen,  ki  ga  je  imel  pred  očmi 
kot  epik,  namreč:  predstaviti  či  tatel  j  u  vživih  plastičnih  podobah 
tisto  dobo  v  naši  domači  zgodovini,  ki  joimenujemo  naravnost 
francosko  ali  ilirsko  dobo.  In  da  se  mu  je  to  posrečilo,  to  me  veseli.  Zato 
pišem  o  tej  lepi  povesti.  Naj  strogi  stročni  kritiki  očitajo  pisatelju  to  in  ono  glede 
tehnike,  resnica  pa  je,  da  že  dolgo  ni  vzbudila  nobena  povest  toliko  pozornosti 
med  nami  kakor  baš  zgodovinska  povest  „Pod  novim  orlom".  Resnica  je  tudi,  če 
jo  začneš  čitati,  raste  tvoja  radovednost  od  poglavja  do  poglavja.  Zgodovinski 
moment  je  tukaj  tisti  agens,  ki  interesuje  mislečega  čitatelja.  Pisatelj  je  znal  spretno 
zvezati  vse  tri  okupacije  z  nekaterimi  glavnimi  osebami.  Te  osebe  so:  Konrad  Po- 
dobnik,  bivša  nuna  in  pustolovka  Olimpija,  Damjanova  Mara,  Andrej  Kopitar,  kurat 
Svetlin  in  baronica  Cojzova  .  .  .  Vse  poglavitne  osebe  v  povesti  so  risane  živo  in 
govore  času  primerno.  Avtor  ima  živahno  fantazijo  in  zna  dogodke  rafinirano  za- 
plcsti  in  razplesti.  Povest  priča,  da  ima  pisatelj  pravi  zgodovinski  duh,  da  popol- 
noma razume  dobo,  ki  nam  jo  predstavlja.  Pisatelj  pa  je  tudi  resničen  svobodo- 
mislec,  ki  zna  ceniti  francosko  svobodo,  bodisi  da  se  ta  javlja  v  državni  upravi 
ali  v  občni  človeški  prosveti.  Vrhutega  preveva  povest  toplo  Slovensko  narodno 
čuvstvo.  Povest  ima  svojo  temeljno  tendenco,  to  je  res,  ali  to  ji  ni  na  kvár,  nego 
le  povišuje  njeno  vrednost.  Avtor  povesti  „Pod  novim  orlom"  sme  biti  ponosen 
na  svoje  delo  in  zavest  sme  imeti,  da  je  storil  obenem  lepo  narodn  opedagoško 
delo.  Marsikdo,  ki  bi  ne  bil  vzel  v  roke  suhoparne  zgodovine,  da  bi  se  poučil  o 
naši  ilirski  dobi,  je  gledal  v  tej  povesti  za  zabavo  pretekle  čase,  gledal  pristno 
zgodovino  v  povestní  obliki.  Zato  je  bilo  nepotrebno,  da  se  je  zavil  pisatelj  v 
„incognito"  ter  da  se  ni  hotel  podpísali.  Prepričan  sem,  da  so  širše  mase  šele  iz  te 
povesti  izvedele  za  zanimivo  preteklost  naše  Ljubljane  in  svoje  ožje  domovine  ter 
da  so  avtorju  čitatelji  hvaležni  za  duševní  užitek,  ki  so  ga  imeli  pri  čitanju  knjige. 
Saj  ideali,  ki  so  jih  bili  prinesli  Francozi  v  naše  zaspané  kraje,  niso  padli  z  bivšo 
„Ilirijo"  vred;  ti  ideali  niso  samo  francoski,  nego  so  ideali  najboljših  duhov  vseh 
časov  in  národov,  ideali  —  „liberté,  égalité,  fraternité!"  A.  Aškerc. 

Slovenské  Šolske  Matice  „Pedagoški  Letopis",  III.  zvezek  (uredila  H. 
Schreiner  in  V.  Bežek)  obsega  dvoje  izvestij  o  pedagoškem  slovstvu  (A. 
Računstvo,  L.  Lavtar;  B.  Telovadba,  dr.  Jos.  Tominšek),  dvoje  razprav  (A.  Kernova 
teorija  o  predmetu  in  prislovju,  dr.  Jan.  Bezjak;  C.  O  šolskih  izprehodih,  izletih  in 
potovanjih,  J.  Koprivnik),  nadalje  terne  in  téze  pedagoških  poročil  pri  učiteljskih 
skupščinah,  tajnikovo  poročilo  o  delovanju  „Slovenské  Šolske  Matice"  leta  1903., 
upravni  odbor  in  imenik  društvenikov.  —  Lavtar  nadaljuje  v  svojem  spisu  svoje 
obširno  in  zanimivo  izvestje  o  računstvu,  katerega  prvi  del  je  v  II.  zvezku  „Pedag. 
Letopisa",  ter  nam  slika  razvoj  metóde  računstva  od  Pestalozzija  do  današnjega 
dne.  Poučen  je  pogled  po  (nam  tujem)  italijanskem  in  francoskem  računoslovju  in 
Lavtarjeva  sodba:  „Italijani  in  Francozi  še  niso  našli  trdnih  tal,  na  katerih  bi  raz- 
vijali  računstvo  v  skladu  z  otroško  sposobnostjo."  Koliko  so  se  stari  slovenskí 
abecedniki  ozirali  na  računstvo,  sem  pokazal  v  spisu  „O  pouku  slov.  jezika"  na 
stráni  21.— 22.,  vsekakor  pa  je  tudi  v  tej  točki  zanimiv  Pohlin  s  svojimi  „Bukuv- 
cami  za  rajtenge.  V  Lublani  1781."  —  Tominškovo  izvestje  o  telovadbi  bodo  radi 
čitali  vsi,  ki  jim  je  do  vzgoje  zdravega,  telesno  in  duševno  krepkega  zaroda,  osobito 
pa  sokolski  krogi.  Ob  koncu  priporoča  dr.  Tominšek  skupno  posvetovanje  ve- 
ščakov  o  telovadski  terminologiji,  dotlej  pa  da  naj  vztraja  však  pri  svojem.  —  Kopriv- 
nikova  razprava  „o  šolskih  izprehodih,  izletih  in  potovanjih",  ki  so  vážna  za  zem- 
ljepisni,  zgodovinski,  prirodopisni  in  jezikoslovni  pouk,  za  petje,  za  verouk,  da,  tudi 
za  računanje  in  geometrijo,  izpodbudi  šolske  kroge,  da  se  bodo  ne  le  pri  ljudskih, 
ampak  tudi  pri  srednjih  šolah  bolj  ozirali  na  učenje  „po  nebu  in  zvezdah,  po  lipah 
in  hrastih".  —  Dr.  Bezjak  bo  s  svojo  razpravo  o  Kernovi  slovniški  teoriji,  kjer  zajema 
tudi  iz  svojega  bogatega  vira,  dandanes  imel  več  uspeha  nego  pred  leti,  ko  se 
„poklicani  krogi  še  niso  posebno  zanimali  za  to  vprašanje"  —  dandanes  je  živo 
na  slovenskem  šolskokultur nem  polju  in  to  je  zasluga  „Slovenské 
Šolske  Matice"  in  osobito  njenega  predsednika,  gosp.  ravnatelja  Schreinerja. 

Dr.  Fr.  Ilešič. 

Časopis  za  zgodovino  in  narodopisje,  izdaja  „Zgodovinsko  društvo  v 
Mariboru",  urejuje  Anton  Kaspret.  Cena  tega  časopisa,  katerega  prvá  dva  snopiča 
sta  nam  došla  in  o  katerega  zanimivi  vsebini  izpregovorimo  še,  je  za  neude  ime- 
novanega  društva  6  K  na  leto.  Redni  udje  „Zgodovinskega  društva",  ki  plačajo  za 
leto  5  K  ali  pa  100  K  enkrat  za  vselej,  dobivajo  časopis  brezplačno. 

Vodník  po  Gorenjskem,  spísal  F.  G.  Kranj  1904.  Založil,  tiskal  in  izdal 
Iv.  Pr.  Lampret,  tiskar.  Cena?  Vodnik  po  Gorenjskem  je  knjižica,  ki  jo  bo 
s  pridom  vzel  v  roke  vsakdo,  ki  mu  naša  divná  Gorenjska  še  ni  popolnoma  znana, 
pa  se  hoče  seznaniti  ž  njo.  Knjižica  je  pisana  s  toplo  ljubeznijo  do  stvari,  a  ima 
to  prednost,  da  nikjer  ne  pretirava,  temveč  se  drži  povsod  golih  dejstev,  tako  da 
se  ni  treba  bati  razočaranja  nikomur,  ki  se  je  dal  po  njej  morda  zvoditi  kam.  Med 
tekstom  se  nahaja  več  primernih  slik  in  je  knjižici  pridejan  tudi  zemljevid  Go- 
renjske  z  novo  bohinjsko  in  tržiško  železnico.  Posamezni  izvodi  zemljevida  se 
dobivajo  lahko  tudi  sami  zase  pri  g.  D.  Repetu,  trgovcu  na  Biedu,  po  30  h. 

„Matica  Hrvatska"  je  za  1.  1903.  svojim  članom  poklonila  „Slike  i  z  s  lá- 
ve nske  povesti",  ki  jih  je  napísal  slavnoznani  hrvatski  povestničar  profesor 
V.  Klaic.  V  21  slikah  nas  izprevaja  po  slovanskí  prošlosti :  zavest  slovanské  za- 
jednice  káže  prvá  slika,  „priča  o  Čehu,  Lehu  in  Mehu  (Rusu)",  o  treh  bratih,  ki  so 
z  jugoslovanskega  sveta,  izpod  Krapine  krenili  na  sever  in  iztok  ter  osnovali  češko, 
poljsko  in  rusko  državo.  Ob  sijaju  te  priče  so  se  greli  Slovani  ob  svojem  preporodu, 

osobito  Gajevi  Ilirci  in  „Bog  zna,  bi  li  i  bogoduhi  Gaj  mogao  bio  zanieti  svoje 
vršnjake,  da  mu  kolievka  nije  stajala  u  Krapini  pod  bajovnom  stolicom  Čeha,  Leha 
i  Rusa  (Meha)?"  Zadnja  slika  nam  predočuje  veličastno-ginljivi  prizor  iz  seje  hrvat- 
skega  „sabora"  dne  4.  julija  1848.  1.,  ko  je  na  poziv  Jelačiča  baňa  hrvatski  svet 
žrtvoval  denár  in  nakit  za  svobodo  hrvatske  domovine  in  rešitev  slovanské  Avstrije: 
sila  ilirske  slovanské  zavesti  je  tu  priči  o  Čehu,  Lehu  in  Mehu  poplačala  svoj  dolg* 
—  V  tem  slovanskem  okviru  se  vrste  Slovenci  (Samo,  kralj  slovenskí,  Sláva  na 
Gosposvetskem  polju) ,  Bolgari  (Simeon  Velikí ,  car  bugarski) ,  Hrvati  (8  slik) ,  Srbi 
(Kosovo),  pomorjanskí  Slovani  (Bog  Svetovit  i  proročište  njegovo  u  Arkoni),  Poljaki 
(3  slike),  Rusi  (2  sliki).  Čehi  nastopajo  le  v  „Samu",  Srbi  le  v  „Kosovu,"  a  v  pred- 
zadnji  sliki  se  nam  káže  generál  Matija  Rukavina,  ki  je  1.  1797.  v  imenu  avstrijskega 
cesarja  zaposedel  Dalmacijo ;  „hrvatski  národ  u  Dalmaciji  oduševljeno  je  pozdravljal 
Rukavinu  i  njegova  cára,  nadajúci  se,  da  sad  če  biti  svoj  ...  a  Dalmacija  ostade 
sve  do  danas  odieljena  od  posestrime  Hrvatske". 

Knjiga  je  pisana  stvarno  in  mirno;  činjenice  samé  morajo  zbuditi  zanimanje 
za  našo  prošlost.  Istina  mora  dušo  oplemeniti.  „Nije  onaj  uljudenčovjek, 
kóji  je  pretovario  um  i  pamet  gomilom  znanja,  nego  onaj,  kóji  je 
naukom  polučio  sklad  izmedju  misii  i  osječaja  svojih". 

Dr.  Fran  Ilešič. 

A.  Tresíč-Pavičič:  Valovi  misii  i  čuvstava.  Pjesme.  U  Zagrebu  1903.  Izdala 
Matica  Hrvatska.  (Svez.  272.— 273.)  Izprva  nisem  verjel  svojim  očem:  slučajno  sem 
odprl  najprej  str.  200:  „Asklepijadejkinje"  stoji  tam  kot  naslov  nekaterim  pesmim. 
To  niso  nemara  kake  ženské,  ampak  pravcate  asklepijadejske  strofe,  kakršne  smo 
čitali  v  Horaciju:  „Briga  turóbnih  pún  vláčim  se  obalom",  to  je  kakor  v  Horaciju 
(I.  14.):  O  navís  referent  in  mare  té  noví  (2.  askl.  strofa) ;  nastopna  pesem  je  zlo- 
žená v  3.  askl.  strofi  (kakor  znana  Horacijeva  III.  9:  Donec  gratus  éram  tibi  .  .  .) 
in  tako  dalje  tudi  nastopni  dve.  AH  pesnik  je  pokazal  svojo  metrično  spretnost  še 
drugod;  on  poje  na  pr.  o  „optimizmu"  (str.  106)  v  sapfijski  strofi,  celo  rimani ! 
„Vjenčanje  pesnikovo"  je  opevano  v  alkajski,  druge  snovi  v  šestomerih  in  distihih; 
vmes  pa  so  tudi  tercine,  1  kancona  in  druge  oblike. 

Ali  so  to  le  zunanjosti?  Ne!  Pohvaliti  je  treba  vsakoga,  ki  posveti  tudi 
obliki  svojo  pozornost;  zunanja  ohlapnost,  ki  je  prevzemala  liriko,  ne  prija  našemu 
okusu,  ker  mora  pesem  seči  ne  samo  v  srce,  ampak  tudi  v  uho;  to  je  in  je  bilo 
tako1).  Zato  so  mi  zde  Tresiceve  pesmi  protest  proti  metrični  razkalašenosti.  Ali 
vpraša  se,  ni  li  šel  predaleč;  meni  se  zdi,  da!  Ľahko  bi  se  mi  kot  filologu  sme- 
jalo  srce,  ko  smem  reči,  da  so  te  pesmi  docela  pristopne  le  onim,  ki  poznajo  Ho- 
racija,  Ovidija  itd.  in  je  tako  ad  oculos  dokázaná  za  Hrvate  in  Slovence,  ki  čitajo 
hrvaške  knjige,  potrebnost  klasične  naobrazbe.  Ali  bogme!  Bojim  se,  da  korist  ne 
bo  veliká;  ob  hrvaščini  se  ne  bomo  učili  grških  strof,  ki  se  modernim  jezikom  ne 
prilegajo  práv;  še  hrvaški  heksameter  ne  prija  —  vsaj  mojemu  —  ušesu  ne,  prej 
slovenskí.  Zato  pač  priznávam  veliko  spretnost  pesnikovo  in  cením  v  teoriji  njegov 
poskus,  ali  za  uspehe  je  bolje  da  ne  vprašam. 

V  soglasju  z  obliko  je  vsebina;  za  kaj  vsakdanjega  bi  pesnik  ne  iskal  pes- 
niških  oblik  pri  Grkih  in  Rimljanih;  njegove  pesmi  so  ode  v  visokem  stilu,  morda 
previsokem.    Ni   nadalje  zastonj  postavil  pesnik  v  naslovu   na  prvo   mesto  „valovi 


')  Ali  je  le  slučaj,    da  je  na  pr.  v  Zupančičevem   „Čez  pian"   bas  njegov 
„Sonet"  izmed  najlepših  njegovih  pesmi? 

misii";  najprej  so  misii,  potem  čuvstva.  Misii?  Ta  beseda  nam  pove  mnogo:  kjer 
je  več  misii  nego  čuvstev,  tam  je  prešla  poezija  v  filozofijo;  res  so  pesmi  v  naši 
knjigi  ponajveč  filozofske,  celo  tam,  kjer  izkušajo  biti  epske;  nekatere  rešujejo  pro- 
bléme, druge  jih  stavijo,  tretje  stoje  pod  njih  senco.  V  zadregi  bi  sicer  bili,  ko  bi 
hoteli  po  pojmih  ločiti  filozofijo  ali  nasprotno;  vendar  nekaj  je  v  nas,  kar  odločuje, 
to  je  srce,  tisto  neumno,  slepo  srce!  To  srce  ostane  prehladno,  ko  narekujejo  naše 
oči  našim  mislim  na  pr.  vsebino  onih  82  —  če  sem  práv  štel  —  kitic  pesmi  „No- 
stalgija"  in  vsebino  drugih  krajših  ali  še  daljših  .  .  . 

Eno  je  tudi  jasno:  ta  pesnik  se  nikoli  ne  izpoje;  zdi  se  nam,  kakor  da  bi 
vsako  pesem  lahko  podaljšal  še  za  toliko  in  toliko  kitic.  Pravzaprav  so  vse  te  pesmi 
le  ena  pesem,  isti  glasovi  done  pesniku  iz  narave,  iz  filozofije  ali  religije  Grkov 
in  Indijcev  in  iz  čuvstovanja  Hrvatov.  Hrepenenje  po  svobodi  je  vedni  odsev  pesni- 
kovih  misii  in  čuvstev;  ker  pa  mora  o  njej  reči:  „Ali  tebe  nigdje  nemá,  ti  si  kano 
nadá,  ti  nas  varaš  obečanjem  rešiti  nas  jada"  (str.  14,  18 — 19),  zato  pesnik  ne  pride 
do  drugačne  rešitve  kakor  do  one,  ki  mu  jo  nudi  vseobča  rešiteljica:  smrt,  ali  pa 
omama  s  pomočjo  poezije.  Pa  med  to  rešitvijo  in  med  stavljenjem  problema 
je  daljni  presledek  in  tega  izpolni  pesnik  največ  s  filozofijo.  Pozitiven  je  pesnik 
le  v  povzdiganju  poezije;  verjamemo  mu,  da  je  ona  njegovo  „utočišče",  ali  tudi  tu 
je  strune  preveč  napel.  Vsaj  za  to  knjigo  mu  odrekamo  moč,  ki  si  jo  sam  daje, 
grozeč  na  str.  70.:  „Spleo  sam  bič  užasan,  oštar  ko  mač,  Zmijam  Erina  smrtonosné 
satire  ljute  zviždat  če,  da  če  krv  stisnut  od  groze  u  vam  ..."  Doneče  besede  v 
imenitnih  verzih  se  ne  občutijo  kot  satira!  —  Nadalje  druga  strán:  filozofija.  Pesnik 
se  je  šolal  pri  grških  filozofih,  izčrpal  je  Lukrecija,  učil  se  je  pri  brahmanih  in 
drugod;  ti  bi  mu  naj  pomagali  rešiti  vprašanje  o  človeškem  življenju  in  kar  je  isto, 
o  nadnaravnosti,  rešitev,  ki  bi  odprla  pogled  v  bájni  svet  pravé  svobode.  Ali  kaj 
mu  vsi  povedo?  Nič.  Tako  pride  pesnik  do  zaključka:  vse  také  misii  so  le  „igra 
sliepoga  misa" ;  „na  umu  ljudskom  leže  mrene",  „nepojmivost  nas  okružila  mrakom," 
nič  ne  izvemo,  „dok  na  zemlji  potujemo  doli,"  šele  smrt  nam  odpre  tajná  vráta. 
K  ternu  zaključku  se  vrača  pesnik  vedno,  s  tem  pa  tudi  zadaje  smrt  svoji  filozofiji. 
Celo  pesem  mu  odpove  v  tem  hrepenenju  svojo  pomoč:  „Niti  tvoj,  o  pesmo, 
ushit  vruči  ne  môže  trajno  tamo  me  ponieti,  dok  duša  vuče  tielo,  uzdišuči." 

Velikánski  je  aparát,  ki  slúži  pesniku  v  podstavo  njegovim  mislim.  Vodi  nas 
na  pr.  po  tako  malo  izhojenih  stranpotih  posebno  grške  mitologije  in  filozofije  in 
drugod,  da  bo  marsikaj  mnogim  bralcem  nejasno;  eni  pesmi  je  pridejan  tolmač, 
treba  bi  ga  bilo  skoraj  vsaki.  Saj  je  človek  lahko  olikan  in  vendar  ne  ve,  kaj  so: 
Kebete  (Kebes!),  Antistene,  Fedon,  Timej  (na  drugem  mestu  pa  Dajmon!),  Fere- 
kide,  Hlamida,  Glake  (?  pač  Glauke !),  Antej,  Filon,  Plotin,  Likambe,  Armida,  Kefix  (?), 
Agaton,  Liej,  Kleant,  pterodaktil,  Krakatan,  Anji-Savitri,  Indra  itd.  itd.  „Uncle  Sam" 
in  Cervera  sta  menda  znana,  Indro  poznajo  vsaj  po  imenu  gospodinje,  ki  kupujejo 
—  „Indra-tea" !  Čemu  vsa  ta  učenost,  deloma  niti  práv  trdna?  —  Pri  vsem  tem 
pa  zaslúži  knjiga  kot  izredna  prikazen  pozornost  mislečega  občinstva. 

Dr.  Jos.  Tominšek. 

Jugoslavenska  akademija  znanosti  in  umjetnosti  nam  je  doposlala  dve 
knjigi,  in  sicer:  „Zborník  za  narodni  život  i  običaje  južnih  Slávená", 
knjiga  VIII.,  svezak  2.,  ki  sta  mu  urednika  dr.  T.  Maretič  in  dr.  D.  Boranič, 
dalje  „Rad  jugos  lavens  ke  akademije  znanosti  i  umjetnosti",  knjiga 
153.,  razredi  historičko-  filologickí  i  filosofičko  -  juridički,  60.  —  O  obeh  knjigah  iz- 
pregovorimo  še  obširneje. 

„Národopisný  sborník  čechoslovanský",  vydáva  národopisná  společnost 
českoslovanská  a  národopisné  museum  českoslovanské.  Redaktor  Jifí  Polívka,  re- 
dakční komitét:  Adolf  Černý,  A.  Kraus,  J.  Máchal,  J.  Matiegka,  L.  Niederle,  V. 
Tille,  J.  Zubatý.  V  Praze  1904.  —  O  tem  zanimivem  zborníku,  katerega  je  izšlo 
došlej  deset  zvezkov,  izpregovorimo  morda  še  natančneje. 

Emanuel  ŠI.  z  Lešehradu:  Shroucení.  Lyrická  scéna  o  jednom  déjstvi. 
Tiskom  Emanuela  Stivína  v  Praze.  Nakladem  spisovatelovým.  1904.  Cena?  —  Od 
istega  avtorja  je  izšel  pred  kratkim  zvezek  poezij  pod  naslovom  „Když  kvetou 
ruže",  cena  80  h. 


#  Glasba  #  2 


Koncert  „Glasbene  Matice"  v  Ljubljani  dne  12.  marca  1904.  Ta  koncert 
je  bil  za  Slovensko  glasbo  prezanimiv  in  veleznamenit,  kajti  proizvajala  so  se  razen 
dveh  točk  samo  novejša  vokálna  in  orkestralna  dela  slovenskih  skladateljev.  Zanimiv 
je  bil  spored,  ker  je  obsegal  moderne  skladbe  nove  glasbene  struje,  znamenit, 
ker  se  je  prvič  izvajal  A.  La  j  ovi  c  a  „Scherzo  in  Andante"  za  velikí  orkester. 
Pomnoženi  vojaški  orkester  je  igral  práv  skrbno  naštudirano  simfonijo  pod  vodstvom 
g.  M.  Hubada  točno  in  v  vsakem  oziru  dovršeno.  G.  Hubadu  je  treba  priznati,  da 
ni  le  pevovodja  par  excellence,  ampak  tudi  odličen  dirigent  velikega  orkestra.  V 
„Scherzu"  je  glavni  terna  prvega  stávka  jako  simpatičen  in  je  izborno  uvedel  „Scherzo" 
na  lesenih  godaíih.  Vrhunec  „Scherza"  je  v  stranskem  motivu  srednjega  stávka, 
kjer  basovski  motiv,  z  vedno  večjo  silo  nastopajoč,  vse  druge  inštrumente  prešinja- 
Jako  lepe  in  izrazovite  so  vobče  protimelodije,  ki  obigravajo  temata.  V  „Andantu", 
ki  obstojí  iz  glavnega  prvega,  srednjega  stávka  in  iz  ponavljanja  prvega  glavnega 
stávka  z  važnimi  izpremembami,  je  orkestralno  najlepše  izveden  tretji  del  prvega 
glavnega  stávka,  katerega  motivi  krásno  obigravajo  violine  v  višini,  in  stopnjevanje 
vsega  orkestra  v  fortissimu  v  drugem  delu  srednjega  stávka.  „Scherzo"  in 
„Andante"  sta  na  občinstvo  napravila  velikánski  vtisk;  ob  burnem  ploskanju 
je  pozvalo  gospoda  skladatelja  večkrat  na  oder.  Gospod  Lajovic  ima  orkestracijo 
popolnoma  v  oblasti  in  oblike  se  drži  klasične.  Ako  bi  imel  glede  orkestracije  sploh 
kaj  pripomniti,  bi  bilo  to,  da  je  deloma  prenasičena  s  trobili,  a  to  se  opaža  pri  vseh 
mladih  skladateljih.  Krásno  je  uspel  njegov  ženski  zbor  „Gozdna  samota"  s 
spremljevanjem  orkestra,  ki  ga  je  kot  abiturijent  dunajskega  konservatorija  zložil 
in  se  je  tam  z  odličnim  uspehom  ob  laskavem  priznanju  kritike  pel  8.  julija  1902. 
Zenski  zbor  „Glasbene  Matice"  še  ni  imel  ugodnejše  prilike,  izborno  in  dovršeno 
uporabiti  svoj  krásni  glasovni  materijal  kakor  tu.  Vsa  čast  mu!  Velikánski  uspeh 
so  dosegli  dalje  a  capella  mešani  zbori  gosp.  Lajovica:  „Večerná  pesem",  „Bolcst 
kováč"  in  „Napitnica".  Posebno  izrazovita  je  vsa  pesem  „Bolest  kováč"  in  deloma 
„Napitnica".  Peli  so  tudi  te  pesmi  virtuózne  Solospeva  Lajovičeva  sta  se 
pela  dva  s  spremljevanjem  klavirja:  „Pesem  starca"  in  „Zacvela  je  roža".  Obe 
skladbi  sta  odlični.  Sólo  je  pel  član  slov.  opere  g.  St.  Orželski  in  žel  obilo  pri- 
znanja  z  gospodom  skladateljem.  Poleg  g.  Lajovica  je  bil  častno  zastopan  na  spo- 
redu  g.  dr.  Gojimir  Kre  k,  velezaslužni  urednik  „Novih  akordov".  Mešani  zbor 
„Vabilo"  je  krásno  donel  in  izzval  burno  priznanje.  Po  partituri,  igrani  na  klavirju, 

bi  ne  bilo  pričakovati  tako  mogočnega  učinka,  a  mogočni  zbor  z  dovršeno  interpre- 
tacijo  je  pokazal  pravo  glasbeno  veljavo  te  prelepe  skladbe.  Krásne  sóle,  ki  so  že 
znani  iz  „Novih  akordov":  „V  brezupnosti",  „Misii"  in  „Tam  zunaj  je  sneg",  je  pel 
g.  St.  Orželski.  Občinstvo  je  navdušeno  aplavdiralo  g.  skladatelju  in  sólistu.  Odlični 
skladatelj  in  učitelj  „Glasbene  Matice",  g.  Procházka,  je  bil  na  sporedu  s  tremi 
skladbami  za  solospev  in  klavír,  in  sicer  „Zvezde  žarijo",  „Poslednja  noc"  in  „Tak' 
si  lepa".  „Poslednja  noc"  se  je  ta  večer  prvikrat  pela.  G.  Procházka  je  spremljal  vse 
pevske  točke  na  klavirju,  a  samostojno  je  nastopil  z  dr.  Dvofákovo  „Na  tačkách" 
Smetanovo  „koncertno  polko"  v  fisduru  in  Lizstovo  fantazijo  na  motive  iz  Gouno- 
dove  opere  „Faust";  izvajal  je  vse  točke  na  izbornem  Bôsendorferjevem  klavirju 
temperamentno  in  z  mojstrsko  preciznostjo.  Velezaslužnemu  skladatelju  in  učitelju 
je  občinstvo  iskreno  aplavdiralo  in  dobil  je  v  znak  priznanja  tudi  lovorov  venec. 
Nestorja  slov.  skladateljev,  g.  A.  Fôrsterja  moški  zbor  „Povejte  ve  planine"  je 
krásno  uspel.  Tudi  dr.  G.  Ipavca  „Tiček"  in  dr.  A.  Schwab  a  „Moji  devojčiči"  za 
mešani  zbor  sta  skladbi,  ki  ugajata.  A.  Nedvedova  „Luna  šije"  je  dala  g.  dr. 
P.  Kozini  lepo  priliko  pokazati  svojo  solistovsko  zmožnost.  Preobširni  program  se 
je  zaključil  z  znanimi  Dvoŕákovimi  „Slovanskimi  plesi  št.  8".  Orkester  je  tudi 
to  točko  igral  briljantno.  —  Naj  bi  „Glasbena  Matica"  v  prospeh  domače  glasbe  še 
večkrat  nastopila  s  sporedom  skladb  slovenskih  skladateljev!  Pahor. 


4Cx^r 


,, Domáci  Prijatelj"  je  nov  list  slovenskí,  ki  je  začel  izhajati  v  Pragi. 
List  izdaja  „Vydro va  tovarna  žitné  káve  v  Pragi",  a  urednica  mu  je  znana 
pisateljica  slovenská,  gospa  Zofka  Jelovšek.  Naročniki  Vydrovi  dobe  list  brez- 
plačno.  Priporočamo  to  podjetje  ter  opozarjamo  na  razpis  nagrad  uredništva  „Do- 
mačega  Prijatelja",  ki  se  nahaja  na  ovitku. 

„Slovanský  Pŕehled"  se  ozira  v  aprilski  številki  zopet  na  našo  Slovensko 
literaturo.  Germanist  dr.  Oktáv  Wagner  je  napísal  recenzijo  o  Aškerčevem  „Zla- 
torogu".  Gospod  Wagner  píše  med  drugim,  da  je  treba  idejo  izvirne  slovenské 
spesnitve  pravljice  o  „Zlatorogu"  pozdraviti  najsrčneje.  Slovenskí  „Zlatorog"  se  zdi 
recenzentu  „lepa  lirska  dráma,  polna  globokih  refleksij".  Aškerc,  praví  Wagner,  se 
je  tesneje  držal  snoví  národne  pravljice,  ker  je  pridržal  tiste  osebe,  ki  nastopajo  v 
njej.  Mimogrede  meni  Wagner,  da  je  morda  tupatam  Baumbach  vplival  na  Aškerca 
in  navaja  za  primer  tragično  smrt  Vidino  ter  svárilo,  ki  ga  daj  e  bela  žena  trentov- 
skemu  lovcu  (Bojanu).  Zastran  teh  „vplivov"  se  Wagner  moti.  Baumbach  ni  ab- 
solútno nič  vplival  na  slovenskega  „Zlatoroga".  Če  skočí  na  koncu  Baumbachove 
pesmi  Spela  v  Sočo,  stori  to  iz  čisto  drugega  motiva  nego  Vida,  Bojanova  nezvesta 
ljubica.  Vida,  napol  blázna  vsled  Pietrove  nezvestobe  in  svoje  šramote,  zagleda  v 
narasli  Soči  mrtvega  Bojana.  Ali  ni  motivirano,  da  skoči  za  njim  v  vodo,  ko  je 
ravnokar  tožila  po  njem?  Njena  tragična  smrt  je  sama  zase  naravna  konsekvenca 
vsega  dejanja.  Zakaj  je  „Spela"  skočila  v  Sočo,  ni  Aškercu  nič  mar.  V  narodni 
pravljici  lovčeva  nevesta  (krčmarjeva  hči)  sicer  ne  skoči  v  vodo,  ali  umetni  „Zlatorog" 
je  vendar  nekoliko  več  nego  preprosta  pravljica.  Scéna  z  „rojenicami"  v  slovenskem 
„Zlatorogu"   čisto  nič  ne  spominja   na  Baumbacha,  kakor  misii  g.  Wagner.    V  slo- 

venskem  „Zlatorogu"  pripoveduje  lovec  Bojan  svoji  materi,  da  se  mu  je  bila 
prikázala  „bela  žena"  in  ga  svárila,  naj  ne  strelja  na  bele  koze  in  na  Zlatoroga. 
Pri  Baumbachu  sliši  lovec  v  gori  tajni  glas,  ki  ga  svári  streljati  na  bele  koze  in 
Zlatoroga.  Kako  je  v  Deschmannovi  pravljici?  Tam  se  govori  o  belih  ženah,  ki 
branijo  vsakomur  „z  grozečimi  pogledi"  („mit  drohenden  Geberden"),  približati  se 
njih  planinám,  po  katerih  paso  svoje  bele  koze  in  koder  hodi  Zlatorog.  Prav- 
ljica  pripoveduje,  kako  moč  ima  divji  kozel,  da  je  neranljiv  in  zakaj.  Kaj  je  bolj 
naravno  nego  to,  da  izve  lovec  naravnost  od  belih  žen,  da  ne  sme  ubijati  koz  in 
Zlatoroga?  Pri  Baumbachu  lovec  samo  sliši  svareči  glas  vile,  v  slovenskem  „Zla- 
torogu" pa  se  vila  sama  prikáže  Bojanu  ter  mu  tudi  pove,  kaj  ga  je  obvarovalo 
pogube.  In  dočim  pri  Baumbachu  ne  vemo,  zakaj  predrzni  lovec  ni  takoj  poginil 
za  kazen,  ker  si  je  úpal  previsoko  v  planine  in  meril  svojo  puško  na  Zlatoroga, 
pove  Bojanu  v  slovenskem  „Zlatorogu"  vila  sama,  da  ga  je  rešilo  njegovo  dobro 
in  nedolžno  srce.  Razlika  je  torej  tudi  v  tem  momentu  bi  štve  n  a  med  nem- 
škim  in  slovenskim  „Zlatorogom".  V  slovenskem  „Zlatorogu"  zagrozi  vrhutega 
„bela  žena",  da  uniči  lepe  zelene  planine  v  kamenito  puščavo,  ako  bi  se  kdo 
drznil  dotekniti  Zlatoroga.  Ta  grožnja  se  popolnoma  ujema  s  temeljnim  mo- 
tívom, na  katerem  je  osnovana  národná  pravljica  o  „Zlatorogu".  Ta  motiv  je 
Deschmann  označil  v  svoji  razpravi  „Der  Triglaugletscher  und  die  Spuren  ein- 
stiger  Gletscher  in  Oberkrain".  Pravljica  o  „Zlatorogu"  je  samo  poetični  zaključek 
znanstvene  geološke  razprave  v  „Laibacher  Zeitung"  leta  1868.  In  tam  piše 
Deschmann  kot  uvodne  besede  k  pravljici  sami  na  stráni  325.  dne  21.  februarja 
tako:  „Bekanntlich  hat  die  Phantasie  des  Volkes  ausserordentliche  Erscheinungen 
der  Alpenwelt  mit  Vorliebe  in  das  Bereich  ihrer  Deutung  gezogen.  Die  Volks- 
sagen  der  Alpenländer  enthalten  mitunter  sehr  sinnige  Erklärungen  jener 
wusten  Terrainformationen,  die  das  fiir  Na  tureindrucke  empfäng- 
liche  Gemut  desAelplers  in  anhaltender  Weise  zu  beschäftigen 
vermochten  .  .  ."  Slovenskí  pisatelj  se  je  poslúžil  „bele  žene",  da  je  takoj  v 
ekspoziciji  v  I.  poglavju  napovedal,  kaj  se  zgodi,  če  bo  Bojan  streljal  na  „Zla- 
toroga". Nesreča  zadene  njega  in  ves  planinski  svet  njegov.  To  grožnjo  ponavljajo 
bele  žene  v  sanjah  v  IV.  poglavju.  V  zadnjem  (VI.)  poglavju  pripovedujejo  pastirji 
katastrofo  in  izpolnitev  grožnje.  Torej  je  imel  Aškerc  tukaj  svoj  čisto  izviren  namen. 
Torej  je  tudi  ta  scéna  med  Bojanom  in  „rojenico"  ali  „belo  ženo",  ki  se  je  zdela 
g.  Wagnerju  podobná  oni  v  Baumbachu,  v  resnici  nekaj  čisto  drugega !  Slovenskí 
pesnik  je  meril  že  v  tej  sceni  na  konec,  kakor  ga  slika  v  VI.  poglavju,  in  se  s  tem 
postavil  na  tisto  stališče,  s  katerega  razlaga  Deschmann  sam  postanek  národne 
pravljice  o  „Zlatorogu".  Baumbach  nima  nikjer,  torej  niti  tukaj  nikakega  vpliva  na 
Slovensko  pesnitev.  Škoda,  da  v  „Zvonu"  ni  prostora,  da  bi  objavili  kar  celo  za- 
nimivo  geološko  razpravo  o  Triglavskem  ledniku;  kakor  sem  omenil,  je  pravljica  o 
„Zlatorogu"  tej  učeni  razpravi  samo  —  privesek. 

Gospodu  Wagnerju  ugaja,  kar  je  našel  v  slovenskem  „Zlatorogu"  novega  in 
povsem  izvirnega.  To  je  n.  pr.  „Bojanov  pozdrav  planinám,  iz  katerega  diha  pieteta 
domoljubnega  navdušenja,  potem  nežni  prizor  med  slepo  materjo  in  Bojanom,  raz- 
govor  Pietra  z  Vido,  markantná  podoba  skrivnostnega  „zelenega  lovca",  pravega 
gorskega  Mefista,  ter  scéna  prikazni  v  kolibi  na  Bogatinu  ..."  Gospod  Wagner 
sklepa  svojo  krátko  recenzijo  s  temi  besedami:  „Pesnitev  Aškerčevo  moramo 
pozdraviti  kot  nov  žlahten  kameň  v  zakladnici  slovenské  literatúre,  kot  diko 
slovanské  književnosti  sploh,   ki   zaslúži,  da  se  skoro   prevede  na  druge   slovanské 

jezike . . .*     Gospodu  Wagnerju   smo  hvaležni,  da   je  naznanil   Čehom  slovenskega 
„Zlatoroga". 

V  isti  aprilski  številki  „Slov.  Pr."  je  napísal  dr.  Vidic  v  posebnem  článku 
kratek  pregled  slovenské  literatúre  leta  1903.  „Spomine  na  Prešerna",  ki  jih 
je  spisala  E.  Jelovškova,  smatra  za  zelo  vážne  za  spoznavanje  Prešernove  dobe  ter 
se  čudi,  da  jih  nekateri  slovenskí  recenzenti  niso  znali  pravično  oceniti.  Nadalje 
omenja  dr.  Vidic  še  znamenite  Trdinove  „Bahove  huzarje",  Cankarjeve 
in  ZofkeKvedrove  črtice  in  novele,  drugo  izdajo  Aškerčevih  balád  in  románe, 
„Slovana"  in  Govekarjeve  „Legionarje",  Aleksandr ovljeve  pesmi  in 
romance  ter  Zupančičevo  zbirko  „Čez  pian".  „Slovanský  Pfehled"  je  v 
istini  slovansko  glasilo,  ki  se  redno  in  objektivno  ozira  z  bistrimi  očmi  na  duševno, 
narodno  in  politično  življenje  vseh  slovanskih  plemen. 

— k— 

„Pokret".  Pod  tem  naslovom  je  začel  izhajati  v  Sarajevu  list  „za  národnú 
prosvjetu  i  slavensku  svijest".  Konec  vabila  na  naročbo,  ki  ga  prináša  1.  številka, 
se  glasi:  „Jasan  je  naš  program  i  čvrst  naš  cilj.  Program:  poticati  dobrim  mi- 
slima  na  sitni  i  svestrani  rad  narodni;  cilj:  prosvjeta  —  sloboda  —  blagostanje; 
boja  naša:  boja  jednokrvne  brače  hrvatske  i  srpske  bez  razlike  vjere;  zastáva 
naša:  zastáva  slavenske  svijesti,  a  geslo:  „Zovneš  li  ime  Slaven,  nek  se  ti  odazove 
čovjek!"  List  izhaja  dvakrát  na  mešec.  Uredništvo  in  upravništvo  je  v  Sarajevu.  — 
Naročnina  za  celo  leto  2  K,  posamezni  listi  10  h. 

„Naša  snaga"  se  imenuje  list,  ki  so  ga  začeli  izdajati  hrvatski  srednješolci 
v  Zagrebu.  Odgovorni  urednik  listu  je  Dušan  Tušanovič.  „Naša  snaga"  bode 
obsegala  vsako  leto  dve  knjigi  po  5  zvezkov.  Naročnina  za  eno  knjigo  znáša  2  K 
in  jo  je  treba  posiati  Josipu  Cimermančicu  v  Zagreb,  Gunduličeva  ulica  14.  Prvi 
zvezek  te  dijaške  revije  prináša  tudi  kritiko  o  Zofke  Kvedrove  knjigi  „I z  naših 
kra jev\ 

„Osveta",  češki  mesečnik  za  umetnost,  vedo  in  politiko,  je  v  letošnji  četrti 
številki  med  drugim  prinesla  članka  „Kulturno  delo  Rusi  j  e",  spisal  Adolf  Srb, 
in  „Narodnost  in  náboženstvo",  spisal  Frant.  A.  Slávik.  Srb  zaključuje  s  to 
sodbo:  Rusija  je  vršila  in  vrši  spolnoma  svoje  poslanstvo  v  prospeh  krščanske  civi- 
lizacije  v  Aziji  in  v  Evropi;  njenega  postopanja  ne  vodijo  niti  tam  niti  tukaj  do- 
bičkaželjnost,  osvojljivost  in  razpenjavost,  po  svojih  vojnih  pohodih  paži  na  zákone 
človečanstva  in  nravnosti,  podjarmlja  si  tuje  zemlje,  a  jih  ne  izkorišča  po  načinu 
drugih  národov,  marveč  jih  civilizuje,  držeč  se  gesla:  „Z  mečem  v  roki,  s 
križem  v  srcu".  —  Slávik  káže,  kako  so  pruski  agentje  že  v  minolih  vekih 
vabili  Čehe  „los  vom  Rom",  a  da  so  zavedenci  bili  kruto  varani:  mesto  kruha  so 
dobili  kameň.  Dr — č. 

BUgarska  Sbirka,  bolgarski  leposloven  list,  je  z  minolim  letom  dovŕšil 
svoje  prvo  desetletje.  O  tej  zbirki  je  izdala  „Jubileen^  spomeň"  (jubilejní  album) 
s  slikama  svojih  osnovateljev  in  prvih  urednikov  Madžarova  in  Bobčeva.  Ta  album 
obsega  razen  „jednega  pogleda  nazaj"  (v  zgodovino  lista  od  sedanjega  urednika 
Bobčeva)  natančen  pregled  vsebine  vseh  prvih  desetih  letnikov,  razen  tega  pa  še 
„misii,  beležke  in  izreke"  sotrudnikov.  E — ä 

Slavjanski  glas^  se  imenuje  organ  „Slovanskega  blagotvoriteljnega  društva" 
v  Bolgariji  in  izhaja  sedaj  drugo  leto.  V  prvem  zvezku  drugega  letnika  poroča  po 
„Slavj.  Veku"  o  Ricmanjih    ter  piše  o  „značenju   Makedonije  v  usodi  grško-slovan- 

skega  sveta" ;  na  koncu  je  imenik  onih,  ki  so  društvu  poslali  prispevke  za  bolgarske 
begune  —  med  njimi  Benedikt  Poniž  iz  Gorice.  E — 5 

Knjigopisecio,  mesečnik  za  „književno  misel  in  delo",  izhaja  v  Sofiji  od 
januarja  t.  1.  pod  uredništvom  phil.  dr.  Teodorova  Balana  in  učitelja  N.  Nikolajeva. 
Po  vsebini  je  nekako  sredi  med  „listki"  naših  leposlovnih  listov  in  bibliografij; 
obsega  namreč  1)  razpravice  in  prispevke,  ki  se  nanašajo  na  razvoj,  kritike  in  sta- 
tistiko  književnosti ;  2)  vešti  in  beležke  iz  bolgarskega  književnega  sveta;  3)  knji- 
ževne  vešti  iz  slovanskih  zemelj ;  4)  nove  pojave  iz  drugih  književnosti ;  5)  knjiž- 
niške,  društvene  in  šolske  vešti  ter  bolgarski  mesečni  knjigopis.  —  V  prvem  broju 
poroča  po  „Trgovinskem  glasniku"  o  tržaškem  „Škratu",  češ,  da  propoveda  edin- 
stvo  južnih  Slovanov  in  pravoslavje,  ter  navaja  Aškerčevega  „Zlatoroga",  Kosovo 
„Gradivo",  Meškove  „Tihe  večere",  Zupančičevo  knjigo  „Čez  pian"  in  Aškerčevo 
pesem  „Macedónski  vstaš".  —  Aškerc  je  pri  tem  „prednji  slovenski  lirik". 

Dr.  Fr.  Ilešič. 

„Zvézdica",  illustrovan  list  za  deco,  izhaja  sedaj  13.  leto  v  Sofiji.  Urednik 
mu  je  učitelj  N.  Belovéždov.  Dr.  Fr.  Ilešič. 

Konrad  Črnologar  f.  Kranjsko  učiteljstvo  je  doletela  bridka  izguba.  Dne 
8.  t.  m.  je  umri  namreč  v  Šmarju  pri  Ljubljani  po  krátki  bolezni  v  44.  letu  svoje 
dobe  ondotni  učitelj  Konrad  Črnologar,  ki  si  je  pridobil  s  svojimi  raziskavami 
in  spisi  ne  malih  zaslug  za  domačo  zgodovino.'  Vrlemu  učitelju,  ki  je  poleg  tež- 
kega  poklica  opravljal  še  tako  rodoljubno  delo,  blag  spomin! 

Gospod  Jos.  Gorup  pi.  Slavinski,  znani  mecén  slovenski,  je  praznoval  dne 
6.  aprila  svoj  70.  rojstni  dan.  Gospod  Gorup  je  bil  svojemu  národu  vselej  z  dušo 
in  telesom  vdan  in  je  ovekovečil  svoje  ime  s  številnimi  rodoljubnimi  ustanovami. 
Tudi  slovenski  pesniki  in  pisatelji  so  imeli  v  njem  vrlega  zaščitnika.  Zato  je  umestno, 
da  se  ga  spominjajo  tudi  leposlovni  časniki  slovenski  in  da  mu  kličemo  i  mi.:  Na 
mnoga  leta! 

Aleksej  Stepanovič  Homjakov.  Mája  meseca  bo  sto  let,  kar  se  je  porodil 
Aleksej  Stepanovič  Homjakov.  Članek  o  tem  znamenitem  slovanoljubu,  do- 
poslan  nam  iz  Rusije,  smo  morali  odložiti  radi  pomanjkanja  prostora  za  prihodnjič. 

Slovenska  umetniška  razstava  na  Dunaju.  Kakor  se  nam  poroča  z  Dunaja, 
je  bil  tudi  gmotni  uspeh  umetniške  razstave  neobičajno  ugoden.  Razen  že  zadnjič 
omenjene  prodaje  treh  slik  (ene  Groharjeve,  ene  Jakopičeve  in  ene  Jamove),  ki 
jih  je  kúpilo  c.  kr.  naučno  ministrstvo,  je  omeniti  še,  da  je  kúpil  gróf  Harrach 
Bernekerjevo  „Žensko  glavo",  odvetnik  dr.  Homan  Jamovo  sliko  „Breze", 
dr.  Gôstl  Jakopičevo  sliko  „Žalostná  zima",  dr.  Vidic  dve  mali  zimski  sliki 
Groharjevi,  a  dunajskí  Nemci  so  kúpili  eno  Jamovo,  eno  Jakopičevo,  eno 
Groharjevo  in  eno  „Žmitkovo"  sliko. 

f  Vasilij  Vasiljevič  Vereščagin.  Na  ruski  bojni  ladji  „Petropavlovsku",  ki 
se  je   13.   aprila   pogreznila  pred  Port-Arturjem,   je   bil    tudi   sloviti   slikar  Ver  e- 

ščagin,  in  tudi  on  je  našel  na  dnu  morja  ob  strašní  katastrofi  svoj  hladní  grob. 
Vereščagin  —  kdo  ga  ne  pozná?  Skopo  odmerjeni  prostor  v  našem  mesečniku,  žal, 
ne  dopušča,  da  bi  obširneje  pisal  o  velikem  bratovskem  umetniku;  samo  par  črtic 
mu  moremo  posvetiti  v  spomin!  Vereščagin  je  slikal  in  risal  samo  večinoma  to,  kar 
je  sam  videl  na  svojih  potovanjih.  In  prepotoval  je  ves  orijent,  centralno  Azijo,  In- 
dijo  in  je  bil  tudi  v  Ameriki.  Slikal  je  prizore  iz  pisanega  iztočnega  življenja,  a  v 
vsaki  sliki  je  tičala  kaka  tendenca.  Te  genre-slike  so  tako  žive  in  resnične  kakor 
príroda  sama;  vidi  se,  da  jih  je  slikal  naravnost  po  življenju.  Spominjam  se  še  raznih 
takih  slik,  ki  sem  jih  videl  v  Moskvi  v  Tretjakovskega  galeriji.  Detajli  so  izvedeni 
fotografsko  natanko.  Ravno  ta  natančnost  in  minucioznost  v  tehniki  je  bila  obenem 
Vereščaginova  slabá  strán  in  njegovi  umetnosti  na  kvár.  Pa  saj  se  zdi,  da  Vereščaginu 
ni  bilo  toliko  za  umetnost,  nego  za  ideje,  ki  jih  je  razširjal  ž  njo!  Vereščagin  je 
bil  apoštol  miru  in  največji  sovražnik  militarizma  in  vojen.  Si  vis  pacem,  para 
bellum  —  to  je  prevajal  Vereščagin  tako:  „Če  hočeš,  da  se  človeštvo  odvrne  od 
krvavih  vojen,  slikaj  mu  grozoto,  strah  in  pogubne  nasledke  boja!"  Navdušen  za 
svojo  visoko  misijo,  se  je  sam  osebno  udeleževal  najnevarnejših  vojen,  n.  pr.  zadnje 
turško-ruske  vojne  na  Balkánu,  ter  šel  1.  1877.  z  ruskimi  armádami  vred  črez  Balkán. 
„Na  Šipki  vse  mimo!"  je  naslikal  na  plátno.  Mŕtvi  vojaki  leže  v  zametih.  Gavrani 
letajo  nad  njimi.  Takih  satirskih  slik  je  naslikal  iz  tiste  vojne  celo  serijo.  In  te  slike 
so  bile  tako  grozne,  da  jih  je  bil  car  Aleksander  III.  prepovedal  razstavljati  po 
Ruskem.  Znamenit  je  tudi  njegov  ciklus  „Napoleon  na  Ruskem".  Videl  sem  ga  raz- 
stavljenega  v  Zagrebu  pred  kakimi  sedmimi  leti.  Tudi  tendenca.  A  ker  teh  slik  ni 
ustvarjal  neposredno  po  naravi,  ne  dosezajo  drugih  njegovih  vojnih  slik.  Vereščagin 
je  bil  razstavil  svoj  čas  tudi  nekaj  podôb  iz  novega  testamenta,  ki  so  dunajskega 
škofa  tako  zbodle,  da  je  „krivoverca"  in  „ateista"  Vereščagina  javno  proklel  in  s 
s  tem  delal  zanj  največjo  reklamo  ...  Ali  poglavitni  umetniški  poklic  Vereščaginu 
je  bil:  osmešiti,  ožigosati  barbarstvo  vojne.  Zato  je  bil  šel  študirat  tudi  najnovejšo 
vojno  ob  Tihem  oceánu.  In  vojni  bog  Mars  se  je  maščeval  na  strašen  način  nad 
svojim  nasprotnikom.  Torpédo,  ki  je  razstrelil  „Petropavlovska",  na  njem  admirála  Ma- 
karova  in  skoro  vso  posadko,  je  ubil  in  potopil  na  dno  oceana  tudi  velikega  Vasilija 
Vasilijeviča  Vereščagina  v  61.  letu  njegove  dobe.  Z  Vereščaginom  je  izgubila  ruská 
in  slovanská  umetnost  znamenitega  zastopnika,  prijatelji  miru  pa  velikega  idealista  in 
pogumnega  mučenika.  Vereščagin  je  bil  tudi  pisatelj  ter  je  spisal  med  drugim  spomine 
na  rusko-turško  vojno  pod  zaglavjem:    „Ha  BOMH'b".  A.  A. 

Popravki.  V  2.  štev.  na  stráni  123.  in  124.  se  glasijo  lastna  imena  práv: 
Massenot,  Grieux,  Manon  Lescaut.  V  4.  štev.  na  stráni  194.  v  pesmi  „Molitcv" 
čitaj  v  1.  vrsti  „Dišeča  ambra"  namesto  „Dišeča  avrora"  in  v  6.  vrsti  „svečani" 
namesto  „ovenčani". 

Mož  z  bridkim  nasmehom. 


„f. 


rav  žal  mi  je.  Mordä  pa  kdaj  pozneje. 
Prijatelj,  znajte,  slabi  čaši!  Delo 
kar  vprek  zastaja  v  tvornici.  Vsekakor  — 
bom  videl  —  no,  pustite  mi  naslov." 

A  ni  ga  pustil.  Glavo  le  je  sklonil, 
zatrepetal,  in  tvorničar  potem 
je  na  njegovem  licu  videl  smeh, 
tak  bridek  smeh,  ki  v  njem  se  trga  duša. 
Še  en  pogled,  nato  še  en  poklôn  — 
odšel  je  mož  v  ponošeni  obleki. 

V  bogato  je  pisarno  silil  mrak, 
obločnice  so  plamenele  spodaj. 
Razvnet  nekamo  stopi  tvorničar 
k  pisalni  mizi.  Luč  električno 
prižge  in  sede.  V  nujnem  ga  pisanju 
premotil  je  prosilec  prej.  Moj  Bog, 
kaj  jih  prihaja  trkat  dan  na  dan: 
priletnih,  mladih,  zoprnih,  prikupnih, 
okornih,  gladkih!  —  Kam  li  hoče  z  njimi? 
Kedár  se  jih  odkriža,  mine  tudi 
spomin  mu  nanje.  Svet  je  velik;  sreče 
naj  iščejo  še  kje,  ne  le  pri  njem! 

A  ta,  ki  ravnokar  je  stal  le-tu, 
mu  noče  iz  spomína.  Smeh  njegov 
se  je  zarezal  vanj. 

Zapáli  smodko, 
nasloni  se  nazaj.  Nadležna  misel 
in  neprijetna!  —  Kdo  ve,  kje  povsod 
je  bil  potrkal  siromak  neznani, 
predén  je  stopil  sem,  in  kolikrat 
je  bil  začul  besede  že  podobne: 
„Ne  morem  ...  žal  mi  je ;  pa  kdaj  pozneje" 
Zato  se  je  tako  nasmehnil  bridko, 
zato  je  s  smehom  tem  odšel  na  cesto  .  .  . 

No  kaj !  Naposled  stvar  ni  toli  huda. 
Pred  leti  se  je  sam  takisto  moral 
pehati  gladen,  truden  .  .  .  Da,  poguma 
samo  je  treba,  vztrajnega  poguma, 
potem  pa  že  človeka  dvigne  tok 
in  ga  zanese  na  visoki  breg, 
odkoder  lahko  gleda  dol  na  druge, 
ki  vzpenjajo  roke  in  tonejo  — 
zakaj?  Zato,  ker  nimajo  poguma! 

Ta  človek  z  onim  neprijetnim  smehom 
že  privesia  kako  v  zavetje  kam. 
In  ako  ne  —  je  li  njegova  krivda, 
ker  ni  ga  vzel  ?  Očitanje  brezumno ! 
Sploh  —  kaj  bi  menil  toliko  se  zanj? 
In  kaj  mu  je  do  tistega  nasmeha? 
Kdor  prosi,  ta  naj  vobče  se  ne  smeje, 
nikar  pa  še  tako,  da  je  človeku 
spomin  na  to  le  neprijeten! 

Vstane. 
Nestrpno  stopi  k  oknu.  Zre  na  cesto. 
Pred  ono  hišo,  kjer  posebno  svetlo 
obločnica  se  bliska  nad  izlogo, 
stoji  nekdo.  —  To  je  neznanec  spet! 
V  izlogi  pa  bleste  se  samokresi, 
visi  orožje  drugo  smrtonosno. 
In  on  stoji  in  gleda  na  orožje. 
Ne  vidi  mu  v  obraz,  a  spet  mordá 
trepeče  mu  na  ustnih  oni  smeh  .  .  . 

Pa  ne,  da  bi  izbiral,  kaj  si  kúpi 
z  denarjem  zadnjim  za  poslednji  strel? 
Zdaj  vidi  ga,  kako  se  bliža  vhodu 
in  zdaj,  resnično,  stopa  skozi  vráta  — 
no,  vstopil  je  .  .  .  kupuje  .  .  . 

Tvorničar 
odstopi  brž.  Pretreslo  ga  je  nekaj. 
Prizor  mu  tak  ubija  živce.  Noče 
razmišljati,  kako  tam  spodaj  nekdo, 
najsi  neznan,  kupuje  si  orožje, 
da  ga  nastavi  na  sencé.  To  ve, 
da  mu  nemir  škoduje  však.  Zato  —  — 
kakôr  da  se  domislil  je  nečesa, 
prikima  všečno.  Potlej  stopi  k  mizi. 
Pritisne  gumb  ob  steni.  Pozvoni 
na  glas.  Še  enkrat  .  .  . 


In  deset  minút 
potem  se  je  odpeljal  k  ljubici. 


A.  Funtek. 


Epizóda. 

i. 


Ijos 


g  vedi  zakaj,  Bog  vedi  kako  Jaz  nisem  za  tebe,  ne  zame  ti, 

sta  se  srečali  najini  poti,  usoda  naju  loči; 

in  srce  za  hip  vzdrhtelo  mi  je  pa  sladké  so  tvoje  temne  oči 

v  čudoviti  pomladni  gorkoti.  in  njih  pogledi  vroči. 

Tak  tajno  šepetati  s  teboj 
tu  v  mraku  res  presladkó  je. 
Ej  vraga,  veruj  mi,  žal  mi  je, 
da  nisi  ti  dekle  moje. 


Dejal  bi  ti,  da  si  ko  roža,  Vse  bisere,  zvezde  in  rože 

ko  zvezde  žar  tvojih  očeš,  za  to,  kar  v  očeh  ti  gori! 

da  ústne  so  tvoje  rubini,  Mladost  in  življenje  in  sreča 

in  vendar  —  saj  to  ni  res.  vse,  vse  si  sama  ti. 

Mladen  Mladenov. 
♦  •  » 

Na  pragu. 

Spísal  Ivan  Cankar. 

VI. 

rišla  je  teta  v  izbo. 

„Obleci  danes   nedeljsko   obleko,   počeši   se   spo- 
dobno  in  osnaži  si  črevlje!" 
Metka  je  vstala. 

„Naj  se  zgodi  že  karkoli,  dolgo  ne  bo  vec!" 
In  razveselila  jo  je  prešerna  misel. 

„Tako  je  prišla  v  izbo,  s  tistim  temnim  in  hudobnim  obrazom, 
pa  še  slutila  ni,  kaj  nameravam.   Nihče  nič  ne  sluti!" 

Smehljala  se  je  zadovoljno,  ko  se  je  oblačila.  Oblekla  je  pisano, 
vso  rožasto  obleko;  bila  bi  čudolepa,  če  bi  šla  v  njej  k  maši  po 
ozki  stezi  preko  polja  in  bi  sijalo  jutranje  nedeljsko  solnce.  Lase 
si  je  spletla  v  dvoje  kit,  čelo  je  bilo  prosto,  visoko  belo  čelo. 

Stopila  je  v  sobo,  teta  jo  je  pogledala  pazljivo  od  nog  do  glave. 

„Saj  še  nisi  tako  zoprna!" 

Tudi  strie  se  je  ozrl  nanjo  s  prijaznim  pogledom  in  podbradek 
se  mu  je  malo  stresel.  Metka  je  nosila  krilo  samo  do  gležnjev  in 
videle  so  se  fine  gosposke  noge  v  belih  nogavicah.  Tja  se  je  ozrl 
strie  z  dolgim  pogledom  in  spet  se  mu  je  podbradek  stresel. 

„Zdaj  pa  šedi,  Metka,"  je  izpregovorila  teta  z  mirnim  in  slo- 
vesnim  glasom,  „ter  poslušaj!" 

Metka  je  sedla  na  rob  stola  in  je  položila  roke  na  kolena. 

„Že  teden  dni  si  pri  nas,  pa  nam  nisi  napravila  nič  drugega 
nego  škodo  in  sitnosti  ..." 

„Torej  strán!"  se  je  razveselila  Metka  v  svojem  srcu. 

„Nobenega  veselja  nismo  imeli  s  teboj !  Mislili  smo,  da  pride 
vesel  in  delaven  otrok,  ki  bi  bil  za  kakšno  rabo  pri  hiši,  pa  pride 
čemernica,  ki  nima  prijaznih  oči  za  nikogar.  In  pa  tudi  tisto  je,  da 
pri  nas  ne  rabimo  služkinje;  nimamo  toliko,  da  bi  mogli  rediti  še 
tujega  človeka.  Zatorej  smo  ti  poiskali  službo  ..." 

Umolknila  je  in  je  pričakovala  odgovora,  ali  ker  ga  ni  bilo, 
je  nadaljevala  z  istim  hladnim  in  skoro  zaspaním  glasom. 

„Pa  ne  misii,  da  te  gonimo  strán!  Sorodnica  si  nam,  hči  moje 
sestre  —  Bog  ji  daj  dobro,  grešnica  je  bila!  —  in  zato  je  naša 
dolžnost,  da  skrbimo  zate.  Pogledat  prídem  však  teden,  če  bo  gospa 
zadovoljna  s  teboj  in  če  boš  zdravá  ..." 

„Tudi  k  nam  prídeš  lahko  vsako  nedeljo!"  je  pripomnil  strie 
in  teta  se  je  ozrla  nanj  z  mrzlim  pogledom. 

„AH  ti  je  žal?  Poznám  te,  starec!" 

Tudi   strie  ji  je  odgovoril  z  mokrim   in  hudobnim  pogledom. 

„Razumem  te,  ampak  varuj  se  —  pozno  je  že!"  — 

„Gospa,  ki  sem  ti  jo  poiskala,  je  zelo  gosposka  in  zelo  dobra 
ženská,  če  se  ji  boš  znala  prikupiti.  Gospod  pa  je  bolehen  in  na- 
vadno  leži.  Ž  njim  ne  boš  smela  imeti  veliko  opravka,  zato  ker  se 
ne  spodobi  in  ker  se  je  prejšnja  služkinja  práv  zaradi  tega  zamerila 
gospe,  tako  da  jo  je  pognala  preko  praga,  kar  je  bilo  čisto  práv. 
Drugače  pa  je  tudi  gospod  zelo  dostojen  in  dober  človek  ..." 

—  Čemu  pa  mi  vse  to  pripoveduje?  —  si  je  mislila  Metka.  — 
Saj  ne  pôjdem  tja!  Nič  ne  sluti  in  zato  pripoveduje,  kakor  da  bi 
me  kaj  brigale  vse  te  čudne  in  smešne  stvari!  — 

Spet  je  umolknila  teta,  ali  odgovora  ni  bilo. 

„Kaj  praviš?  Ali  ti  je  práv?" 

Metka  je  molčala,  pogledala  je  celo  skozi  okno.  Svetel  dan 
je  bil,  ljudje  so  prihajali  mimo;  poreden  fánt  je  stopil  na  prste, 
pritisnil  je  nos  k  oknu  in  je  iztegnil  jezik.  Metka  se  je  nasmehnila, 
šla  bi  bila  takoj  za  tistim  fantom,  ki  je  bil  tako  vesel. 

Ker  ni  bilo  odgovora,  je  teta  nadaljevala;  njen  glas  pa  ni  bil 
več  tako   miren  in  slovesen,    tudi  njen    pogled  je  bil  nezadovoljen. 

„Mislim,  da  ti  je  práv  in  da  si  mi  lahko  hvaležna.,  Danes 
pojdeva  tja,  da  te  pokažem,  v  ponedeljek  pa  se  preseliš  .  .  .  Tudi 
bi  se  spodobilo,  Metka,  da  bi  včasi  odprla  ústa  in  da  bi  pogledala 
prijazno.  Človeka  je  skoro  strah  teh  oči  —  kakor  coprnica  gleda!" 

Teta  je  vstala  in  se  je  šla  napravit.  Strie  je  pomaknil  svoj  stôl 
bliže,  oči  so  se  mu  zalile  in  Metka  je  videla,  da  se  mu  je  tresla 
roka,  ki  je  bila  na  mizi. 

„Zdaj  torej  pôjdeš,  Metka,  ampak  mislim,  da  se  še  kdaj  pri- 
kážeš. Saj  vem,  Metka,  da  ti  ni  bilo  dobro  pri  nas  in  da  odhajaš 
rada.  Moja  žena  je  namreč  vrag;  jaz  pa  nisem  tak,  ne  poznáš  me!" 

Ozrl  se  je  proti  zagrinjalu,  kjer  je  bilo  narahlo  zašumelo,  po- 
molčal  je  malo,  nato  je  položil  debelo  mesnato  roko  Metki  na  koleno. 

„Jaz  te  imam  rad,  Metka,  precej  sem  te  imel  rad,  ko  sem  te 
zagledal  tam  na  pragu,  ampak  moja  žena  je  vrag.  Pridi  večkrat  — 

povedal  ti  bom  —  tako  pridi,  da  je  ne  bo  doma.  Že  tvojo  mater 
je  umorila  —  umorila,  rečem  ti,  Metka !  —  zdaj  bi  pa  rada  še  tebe. 
Le  dobro  se  paži,  le  dobro  glej,  kam  te  pošije!  Ona  je  vrag,  jaz 
pa  te  imam  rad!" 

Stisnil  ji  je  koleno  z  debelo  mesnato  roko,  Metka  se  je  zdrznila 
in  se  je  umeknila. 

„Glej,  žival!  Kako  bi  se  me  obadva  rada  oklenila  s  tistimi 
grdimi  rokami!  In  obadva  ne  slutita  ničesar!" 

Veselila  se  je  svoje  skrivnostne,  veliké  misii,  tiste  trdno  v  srce 
usajene  misii,  ki  jo  je  še  sama  komaj  razumela,  ali  ki  je  bila  zdaj 
vse  njeno  lepo  in  mirno  upanje. 

„Ali  si  ji  že  povedal?  Ali  sta  se  do  dobrega  domenila?" 

Prišumela  je  bila  v  sobo  v  polgosposko  krojeni  črni  obleki, 
v  roki  črn  solnčnik  in  črn  pajčolan  na  glavi.  Še  bolj  bied  je  bil 
njen  obraz,  trd  in  mrzel,  kakor  iz  voška. 

„Prokleta!"  je  zamrmral  strie;  iz  očesa  mu  je  pritekla  solza 
in  Metki  se  je  zdela  tista  solza  zelo  umazaná  in  ostudna. 

Napravili  sta  se  na  pot.  Solnce  je  bilo  zunaj,  vse  polno  ljudi 
je  bilo. 

„Le  drži  se  me,  da  se  kam  ne  izgubiš,  pa  ne  zijaj  okoli!" 

—  Kako  me  opominja,  da  naj  se  ne  izgubim !  se  je  zasmejala 
Metka  v  srcu  in  je  mislila  na  tisto  jutro,  ko  bodo  trkali  na  duri, 
trkali  in  se  nič  ne  bo  oglasilo. 

„Metka!  Vstani,  Metka!" 

Nič  odgovora. 

„Vstani!" 

Poslušali  bodo  —  nič  glasu!  Pa  bodo  odklenili  duri,  odprli, 
pogledali  v  terno.  Postelja  razmetana,  na  postelji  pa  nikogar. 

„Kje  je  Metka?  Metka,  Metka!" 

Bieda  lica  bodo  zardela  od  srda,  prvikrat  bodo  zardela  v  živ- 
ljenju.   Prišel  bo  strie,  prikoracal  z  nerodnimi  medvedjimi  koraki. 

„Metka!" 

Prosil  bo  in  klical  s  tistim  odurnosmešnim ,  odurnojokavim 
glasom  in  odurna  solza  se  bo  prikázala  v  očesu.  In  prišla  bo  na- 
posled  Mici,  prišel  bo  sveti  škapulir,  orehi  se  bodo  trkljali  po  stop- 
nicah  doli,  po  izbi. 

„Kje  pa  je  Metka?  Metka,  Metka,  Metka!" 

Odgovora  pa  ne  bo  od  nikoder  in  celo  stene  se  bodo  smejale, 
tiste  mrzle,  mokré  stene,  ki  se  niso  smejale  še  nikoli  .  .  . 

„Kam  pa  se  zaletavaš,  Metka?  Hodi  spodobno!" 

Ni  bila  še  tako  blizu  tista  noc,  ni  bilo  še  tistega  jutra.  Solnce 
je  sijalo  in  šumela  je  ulica.  Metka  se  je  bila  zadela  ob  gosposko 
oblečenega  človeka,  ki  je  postal  za  trenotek  ter  se  ji  ozrl  v  obraz 
z  veselimi  in  prijaznimi  očmi.  Izpreletelo  jo  je,  okrenila  se  je  in  je 
gledala  za  njim. 

„Zijalo!  Ne  glej  za  ljudmi,  ne  spodobi  se!" 

„Ne  spodobi  se!"  se  je  začudila  Metka.  „Še  ljubiti  se  morda 
ne  spodobi!" 

Čisto  razločno  je  izpregovorila  v  srcu  besedo  o  ljubezni  in 
prestrašila  se  je. 

„Ali  je  to  ljubezen?" 

Teta  jo  je  prijela  za  roko  in  stopili  sta  v  lepo  široko  vežo ; 
nato  sta  šli  po  kamenitih  stopnicah  visoko  navzgor  in  teta  je  na- 
posled  zazvonila  pred  steklenimi  durmi.  Dolgo  ni  bilo  nikogar, 
dokler  se  niso  oglasili  od  daleč  počasni  in  tihi  koraki.  Prišla  je 
visoka  ženská,  črno  oblečená. 

„Vi  ste  torej?  Ali  je  to  dekle?" 

„„Poljubljam  roko,  gospa,  to  je  dekle,  moja  nečakinja,  dekle 
z  dežele  in  še  zelo  neumna."" 

„Pojdita  v  sobo!" 

Soba  je  bila  lepa,  preproge  so  bile  po  tleh  in  stene  so  bile 
poslikane  z  rožami.  Metka  ni  še  videla  také  sobe,  tesno  ji  je  bilo 
in  ni  si  upala  sesti.  Gospa  in  teta  pa  sta  sedli  in  sta  jo  ógledovali 
natanko;  gospa  si  je  bila  nateknila  celo  naočnike  in  je  sklonila  glavo. 

„Hči  vaše  sestre?" 

„„Da,  gospa!"" 

„Kaj  pa  je  vaša  sestra?  Kje  živi?" 

,,„0,  gospa,  nikar  ne  zamerite,  da  rajši  ne  govorim  ó  svoji 
sestri!  Umrla  je  že,  Bog  ji  daj  sveta  nebesá,  zaslúžila  jih  ni.  Gre- 
šnica  je  bila  in  zato  je  to  dekle  na  svetu.  Zdaj  je  to  breme  na 
mojih  ramah."" 

„Obrni  se  malo,  dekle!" 

Metka  se  je  obrnila.  Zdelo  se  ji  je  ves  čas,  da  se  je  dotikajo 
nevidne  roke  in  jo  slačijo  počasi. 

„Pokaži  mi  svoje  roke!" 

Metka  je  pokazala  roko  in  gospa  jo  je  ogledovala  skrbno. 

„Prefina  roka  je  za  tako  dekle.  Včasi  niso  imele  služnice  takih 
rok.  Kako  ti  je  ime?" 

„„Metka  ji  je  ime!"" 

„Kaj  ne  zna  govoriti?  Še  pozdravila  ni!  Kako  ti  je  ime,  iz- 
pregovori!" 

Metka  je  gledala  po  sobi,  občudovala  je  tisto  veliko  ogledalo, 
ki  je  segalo  skoro  od  stropa  do  tal,  in  tista  dolga  rdeča  zagrinjala, 
ki  so  skoro  popolnoma  zastirala  okno,  tako  da  je  sijala  v  sobo 
samo  motna  svetloba.  Skoro  je  preslišala  vprašanje  in  tudi  v  mislih 
je  odgovorila  razmišljeno.  —  „Zakaj  bi  ji  pravila  še  enkrat  svoje 
ime?  Saj  tako  ne  ostanem  pri  njej,  tuja  ženská  mi  je!"  — 

„Malo  boji  se,  ko  je  prišla  prvikrat  v  gosposko  sobo,  pred 
gosposke  ljudi.    In  tudi  bolna  je  bila  te  dni,  pa  je  še  vsa   sanjava. 

„„Kaj  ji  je  bilo?"" 

„Saj  veste,  gospa  —  in  otrok  je  ves  neumen,  že  bála  sem  se 
zanjo  ..." 

Gospa  si  je  popravila  naočnike,  malo  je  stisnila  oči  in  ji  je 
pogledala  v  obraz  s  posebnim,  nekako  škodoželjnim  izrazom;  tudi 
ustnice  so  se  bile  zgenile,  šinila  je  mimo  njih  senca  smehljaja  .  .  . 

Drsajoči,  leni  koraki  so  se  oglasili  v  sosednji  sobi,  odprle  so 
se  duri  in  vstopil  je  gospod.  Zdelo  se  je  Metki,  kakor  da  bi  bil 
prišel  v  sobo  gladko  ostrižen  pes,  dolg  in  suh,  z  neumnimi,  krmež- 
ljavimi  očmi.  Pride  pes,  hodi  z  lenimi  koraki  in  voha  in  ne  reče 
ničesar. 

Gospod  je  bil  suh  in  dolg,  ráme  so  bile  čudno  stisnjene,  nič 
prsi  ni  imel,  roke  so  visele  daleč  navzdol  in  se  niso  premeknile. 
Obraz  je  bil  gladko  obrit,  oči  so  gledale  motno  in  nestalno. 

„To  je  naša  služkinja!" 

Povohal  je,  Metki   se  je   zdelo,  da  se  je  bil   zganil  dolgi  nos. 

„V  ponedeljek  nastopi,  mlada  je  še  in  neumna,  vsega  jo  bo 
treba  še  učiti." 

Postal  je  še  malo,  povohal  je  in  je  šel. 

„No,  torej  pa  pojdiva,  Metka!  Gospa  te  je  že  videla,  pa  hvali 
Boga,  če  je  zadovoljna  s  teboj,  nerodna  si  bila  dovolj !" 

Metka  je  poljubila  gospe  roko,  nato  pa  si  je  zaželela  hitro  na 
ulico,  da  bi  si  obrisala  ustnice  z  rokavom.  Zakaj  roka  je  bila  mrzla 
in  gladka  —  nekaj  preveč  nagega,  nesramno  slečenega  in  ostudnega. 
Bila  je  kakor  obraz :  ves  naguban,  toda  gube  gladke  in  svetle,  skrbno 
izsvaljkane  in  polizane. 

„Kam  hitiš  tako?" 

Metka  je  hitela  po  stopnicah  in  teta  jo  je  težko  dohajala. 

„Ali  si  misii  morda,  da  ji  ubežim  že  zdaj?  Ali  morda  kaj  sluti?" 

Postala  je,  da  bi  se  v  teti  ne  zbudila  nepotrebná  slutnja. 

„Boljše  bo,  da  ji  pripravím  tisto  lepo  jutro!" 

In  ko  bodo  tako  zaman  klicali  in  Ískali,  bodo  stali  na  pragu 
vsi  prestrašení  ter  bodo  gledali  drug  drugemu  v  obraz  z  neumnimi 
očmi.  Pôjde  strie  s  težkimi  medvedjimi  koraki,  pôjde  preko  izbe, 
stopi  k  postelji.  Postelja  bo  morda  še  gorka  in  prevracal  bo  rjuho, 
odejo,  blazino  s  tistimi  debelimi  rokami,  ki  se  bodo  tresle  kakor 
takrat,  ko  ji  je  položil  roko  na  koleno.  In  pôjde  Mici  —  „Metka,  Metka, 
Metka!"  —  pôjde  iskat  po  kotih,  gledat  morda  celo  pod  posteljo, 
v  smrdljivo  terno.  Naposled,  Bog  vedi,  pride  morda  celo  gospa, 
rokavice  na  rokah,  vsa  šumeča  v  svili:  „Kje  je  moje  dekle?"  — 
Dekleta  nikjer  nikoli!  —  „Poljubljam  roko,  gospa,  ne  zamerite, 
prosim  vas  —  bila  je  in  je  ni  več!"  —  Pride,  vse  je  na  svetu 
mogoče,  tudi  gospod.  Pride  pes,  slokonogi,  gladko  ostriženi,  po- 
volia, pomežikne  s  krmežljavimi  očmi.  „Dekle  je  moje,  kje  je  moje 
dekle?"  —  Nikjer  nikoli!  —  „Gospod  milostiví,  tam  je  ležala,  gorka 
je  še  postelja!  Bila  je  in  je  ni  več!"  —  Tedaj  pa  pôjde  pes,  z  drsa- 
jočimi,  lenimi  koraki,  približa  se  postelji,  povoha,  dotakne  se  celo 
odeje  z  dolgimi  mrzlimi  prsti  ...  Oj  ljudje  božji,  bila  je  in  je  ni 
več,  samo  do  praga  je  bila  prišla!  .  .  . 

„Kam  si  se  zagledala?  Hodi  pošteno!" 

Prijela  jo  je  trdo  za  roko  in  jo  je  stisnila,  da  je  Metko  zabolelo. 

Ugledala  ga  je  bila  namreč  nenadoma,  ko  je  prišel  ob  oglu. 
Črno  oblečen  je  bil,  visok  in  lep,  samo  obraz  je  bil  malo  drugačen. 
Bolj  bied  je  bil  nego  pred  pol  ure,  oči  so  gledale  skoro  nezado- 
voljno  in  na  glavi  je  imel  cilinder.  Komaj  se  je  ozrl  nanjo,  šel  je 
hitro  preko  ulice  in  se  ni  več  okrenil. 

Metka  je  bila  žalostná. 

„Glej,  komaj  se  je  ozrl  name  in  nič  se  ni  okrenil,  ko  sem 
gledala  za  njim!" 

Zakaj  pa  se  mudiš,  Metka?  Bilo  bi  pametno,  da  bi  se  na- 
pravila na  pot  že  drevi !  Zato  je  bil  tako  nezadovoljen  njegov  pogled 
in  zato  se  je  odvrnil  tako  hitro,  ves  užaljen! 

„Kam  hitiš,  Metka,  kam  se  ti  mudi?" 

Trda  roka  se  je  oklenila  njenih  prstov  in  zabolelo  jo  je.  Ugle- 
dala je  teto  poleg  sebe  in  teta  se  je  sklonila. 

„Gleda  za  vsakim  moškim  kakor  njena  mati!  Lepo  si  na- 
stopila  pot!" 

„„Samo  do  praga!"" 

„Kaj  si  odgovorila?" 

Metka  se  je  začudila:  Glej,  slišala  mi  je  misel,  poslušala  mi 
je  v  srce! 

„Hodi!"  Izvila  je  prste  siloma  iz  njenih  rok  in  se  je  okrenila. 

„Ali  niste  videli?  Ali  ni  bil  tam  on?" 

„„Kdo?"" 

„Ki  ga  ljubim!" 

Bil  je  tam  in  je  namignil  in  je  izginil  v  gneči.  Brade  ni  imel 
vec  in  mehak  bel  klobúk  je  imel  na  glavi. 

Hotela  je  stopiti  na  ulico,  ali  tedaj  je  začutila  v  lice  udarec, 
da  se  je  opotekla,  roka  jo  je  zgrabila  za  ramo  ter  jo  potisnila  v  vežo. 

(Dalje  prih.) 


Páter  gvardjan. 

V  tajinstveni  dom,  v  katedrále  čar 
sem  stopil  spokorno  skesan. 
„Daj  duši  leka,  daj  srcu  miru 
preljubi  páter  gvardjan." 

In  pravil  sem  mu  o  ljubici, 
o  slasti  in  strasti  pekoči. 
In  šepnil  sem  mu,  da  vedno  sem 
po  dnevi  pri  njej  in  po  noci. 

„Kaj,  grešnik!  —  Proč  z  ljubico  svojo,  če  ne 

odveze  nikdar  ne  dobiš. 

Tja  v  peklo  s  teboj  med  hudičev  roj, 

ne  v  vice,  še  manj  v  paradiž!" 

O  páter,  páter,  lahko  noč! 

Še  bolj  sedaj  ljubim  zvestó  jo; 

odvezo  in  vice  le  sam  imej, 

jaz:  pekel  in  ljubico  svojo! 

Fran  Valenčič. 

Pismo  iz  Moskve. 

K  stoletnici  Homjakova. 

,omislil  sem  se,  da  poteče  v  majú  sto  let,  odkar  se  je  rodil 
ruski  pisatelj  Homjakov.  Odprl  sem  lani  izišlo,  debelo 
zgodovino  ruskega  slovstva,  da  bi  morebiti  izvedel  dan 
njegovega  rojstva,  a  ga  nisem  našel  v  dveh  vrsticah,  ki 
sta  tam  posvečeni  ternu  zanimivemu  mislecu.  Vzel  sem 
si  izvoščika  ter  se  popeljal  v  nizko  Zamoskvorečje,  kjer 
stoji  konec  dolgih,  planih  ulic,  za  plotovi  in  mlákami  zelenoglavi 
Danilov  samostan  na  položnem  bregu  reke  Moskve.  Tam  leže  na 
osojni  rebri,  za  nazobčanim  samostanskim  ozidjem  Gogolj  pod 
ogromnim,  popisanim,  izlikanim  kvádrom,  zraven  zavaljene  neob- 
tesane  skale  z  vsajenim  pravoslavnim  križem,  nasproti  Gogolja 
Bolgar  Venelin  pod  belo  „slovansko  kolono",  kakor  jo  je  nazval 
Homjakov,  in  Homjakov  sam  s  svojo  Katenjko;  onadva  odkrito  in 
svobodno  na  božjih  tleh,  Homjakov  z  ženico  v  ograjku  iz  železné 
rešetke ;  onadva  z  ostanki  kovinskih  vencev  na  spomenikih,  zakonska 
dva  brez  sledov  pomneče  sedanjosti. 

„Aleksej  Stepanovič  Homjakov 

rojen  1804.   leta    1.  dne  mája 

umri  1860.  leta  23.  dne  septembra" 

je  vrezano  v  temni  granit  odvrha.  „Ako  boš  gledal  na  zmote,  Gospod, 
Gospod,  kdo  bo  obstal?"  se  bere  malo  niže.  In  potem  sledi  nápis 
za  nápisom.  Iz  vseh  je  videti,  kakor  da  bi  hoteli  ž  njimi  pobožní 
ljudje  opravičiti  umrlega  moža  pred  Bogom  in  ljudmi.  A  bilo  bi 
bolj  na  mestu,  da  bi  se  opravičevali  oni  sami,  ker  niso  spoznali 
prihoda  svojega  človeka.  Svetu  ni  do  opravičevanja :  on  človeka 
tehta,  razumeva,  sprejema  po  umriem  vse  sposobno  za  življenje,  a 
vse  drugo  in  največ  in  najrajši  —  pozabíja. 


Homjakov  je  bil  slavjanofil,  eden  izmed  prvih  in  glavnih. 

Nazvanje  ni  točno,  zato  ker  so  ga  zdeli  v  zaničevalnem  pomenu 
nasprotniki  in  ker  nazori  ljudi,  ki  so  ga  potem  sprejeli  za  ime,  niso 
vzrasli    na   praktičnih   tleh    narodnostnih   in   političnih    simpatij   do 


332  Dr.  Ivan  Prijatelj:  Pismo  iz  Moskve. 

Slovanov,  *)  ampak  v  čisto  abstraktnem  filozofskem  ozračju.  Početek 
slavjanofilstva  pomeni  v  Rusiji  ono  dobo,  ko  se  je  ruski  národ  prvič 
zavedel  kot  celoten  naroden  organizem  v  delovanju  dúha,  ki  je  bilo 
pol  filozofija,  pol  poezija,  se  približal  Evropi  ter  ji  pogledal  iz  oči 
v  oči. 

V  začetku  XIX.  stoletja  še  ni  mislila  Rusija  kot  taká,  ampak 
mislili  in  živeli  so  v  njej  posamezniki  však  zase.  Osemnajsti  vek  s 
svojo  analitično  francosko  filozofijo  je  še  živel  tu  v  raztresenih 
„pomestjih",  kakor  na  primer  v  „Lisih  gorah"  v  starem  volterijancu, 
knezu  Bolkonskem,  ki  ga  je  naslikal  Tolstoj  v  „Vojni  in  miru". 
Ko  je  z  Napoleonom  pádel  francoski  duh  in  je  sveta  alijanca  dvi- 
gnila  nemško  ime,  je  zavejala  nemška  ideja  nad  Rusijo.  A  to  ni  bila 
več  stroga  ideja  Kantova,  tudi  ne  zornooka  Fichtejeva  —  Schelling  je 
zavzemal  nebo  nemške  misii.  Njegov  prestol  je  obdala  utrujena,  napol 
„onostranska"  romantika,  a  vse  ostalo  ozračje  je  zagrnila  senca  ka- 
toliške  reakcije,  v  katero  je  hitelo  vse  iz  žarke  revolucijske  svobode, 
podobne  ukradenemu  Prometejevemu  ognju. 

Schelling  je  prešel  v  svoji  filozofiji  štiri  ali  pet  stopenj  razvitka. 
A  liki  rdeča  nit  se  vleče  skozi  vse  njegovo  mišljenje  stremljenje, 
iznebiti  se  izključnega  gospostva  obične  logike  in  enostavnega  raz- 
sodka.  On  se  noče  s  Kantom,  priznavajočim  samo  čisti  razsodek, 
odreči  vsega  brezpogojnega  in  nadnaravnega.  On  se  sklicuje  na 
umetnika,  ki  ustvarja  celotno  takrat,  kadar  ustvarja  z  razumom  in  — 
čuvstvom.  Najvišja  človeška  funkcija  torej  ni  mišljenje,  ampak 
neko  poetično  gledanje.  Ta  názor  pa  ni  samo  Schellingov  názor, 
ampak  cele  tedanje  nemške  romantike,  ki  se  je  zgražala  nad  trez- 
nostjo,  suhoto  in  praznoto  prosvetiteljne  filozofije  XVIII.  stoletja  ter 
poželjivo  gledala  na  celotnostno,  poetično  življenje  srednjega  veka. 
Filozofska  negativnost  romantične  šole  Schellingove  je  bila  veliká, 
njena  pozitivnost  ne  glede  ali  bolje  zaradí  nejasnega  razširjenja 
filozofskega  poznanja  na  čuvstvo,  negotovo  ko  afekti,  ki  ga  vzbujajo, 


*)  „Nekaj  naših  prijateljev  in  sobesednikov  je  ostalo  pri  svojih  z  zapadá 
pridobljenih  nazorih  in  prepričanjih  in  nam  je  zdelo  ime  slavjanofili,  dasi  simpatija 
in  Ijubezen  do  Slovanov  ni  bila  nikdar  najbolj  bistvena  črta  naših  názorov",  pravi 
slavjanofil  Košeljev  (Homjakov,  sočinenija  M.  1900,  VIII,  strán  126.).  Slovane  je 
Rusom  odkrilo  takozvano  „profesorsko"  slavjanofilstvo  Ševinjova  in  Pogodina  v 
štiridesetih  letih  (list  „Moskvitjanin").  A  za  praktične  potrebe  (pravoslavnih)  Slovanov 
je  povzdignil  glas  šele  poslednji  zastopnik  te  struje,  J.  S.  Aksakov,  ki  je  kot  žur- 
nalist  in  govornik  v  sedemdesetih  letih  navdušil  Rusijo  za  osvoboditeljno  balkansko 
vojno.  In  samo  to  poslednje  slavjanofilstvo  pozná  Evropa  pod  strašečim  imenom 
„panslavizma". 

—  majhna.  To  razširjenje  je  porodilo  osebno  izoliranost,  ker  je 
odvrglo  edino,  kar  veže  vse  ljudi,  logiko.  Idejna  solidárnosť  je  bila 
izgubljena,  zasilna  se  je  našla  v  organizaciji  čuvstva  —  v  religiji, 
ki  je  námah  prišla  v  visoko  modo.  Na  vseh  koncih  in  krajh  so 
vstali  proroki,  ki  so  trdili,  da  bo  baš  religija  zedinila  človeštvo  v 
eno.  V  Nemčiji  je  sanjal  Novalis  o  krščanski  teokratiji  na  zemlji; 
na  Dunaju  se  je  okrog  glave  svete  alijance,  Mitternicha,  in  njegovega 
pomocníka  Gentza  zbralo  polno  nemških  romantikov,  ki  so  s  svojim 
konvertitstvom  zbujali  smeh  celo  „Rimljanu"  Kopitarju,  a  mladému 
Grunu  in  Prešernu  —  „trajno  mržnjo".  Od  schelingistov  se  je  od- 
ločno  obrnil  v  strán  Hegel,  ki  je  jasno  rekel  v  svoji  „fenomeno- 
logiji",  da  to  ni  „ne  miš,  ne  ptič,  ne  poezija,  ne  filozofija,  ampak 
ekstaza  in  tavanje  po  navdušenju".  V  poznejših  letih  je  potegnil 
Hegel  veliko  večino  ruské  inteligence  za  seboj.  Njegovo  načelo: 
„vse  resnično  je  tudi  razumno"  je  konec  tridesetih  let  pomirilo  krog 
Belinskega  z  realnostjo  ter  porodilo  ruski  realizem.  Vendar  tudi 
Hegel  ni  še  povsem  prost  romantike.  Vzet  od  Schellinga  in  zlasti 
romantičen  je  njegov  názor,  da  se  pri  kulturnem  vodstvu 
narodi  premenjujejo.  Po  tem  názoru  ima  však  národ  svojo 
„idejo",  ki  jo  vnáša  v  kulturo  in  na  ta  način  dela  zgodovino.  Zgo- 
dovina  ni  delo  vsega  človeštva  obenem,  ampak  se  razbija  na  národe 
in  „ideje". 

V  takem  stadiju  je  bila  nemška  misel,  ko  je  začela  vejati  v 
Rusijo.  Prihajala  je  na  krilih  poezije  Schillerja  in  Goetheja.  Moskovskí 
visokošolec  Stankevič  je  zbral  okoli  sebe  krog  dijakov,  ki  so  jim 
bili  stihi  nemških  pesnikov- prvákov  orožje  duše,  „mladostne  sanje 
vzgojiteljice  srca,  vsaka  poetična  slika  —  nravstvena  predstava; 
navdahnjen  aforizem  —  obvezno  pravilo  življenja"  (Annenkov). 
Mladi  Stankevič  sploh  jako  spominja  na  našega  graškega  Primca. 
Razlika  je  samo  ta,  da  je  Slovencu  v  tem  poletu  duh  docela  omagal, 
dočim  so  mladi  Rusi  skoro  našli  filozofska  tla,  ki  je  na  njih  slo- 
nela  ta  poezija,  —  nemško  „idejno"  filozofijo.  In  tukaj  je  nehalo 
golo  estetično  naslajanje,  začela  pa  se  je  doba  poznanja.  Pri  tem 
je  zanimivo  to,  da  je  položil  Stankevič  v  osnovo  svojega  stremljenja 
po  „vsepoznanju"  ravno  „čuvstvo  vseobče  ideje".  Profesor  medicíne 
Velanskij,  pesnika  Venevitinov  in  knez  Odojevskij  so  bili  prvi,  ki 
so  se  navdušili  za  schellingizem.  Poslednji  je  začel  leta  1824.  iz- 
dajati  list  „Mnemosino",  da  bi  „razprostranil  nekaj  misii,  ki  so  se 
posvetile  iz  Nemčije,  in  naredil  konec  ruski  ljubezni  do  francoskih 
teoretikov".  Pozdravljal  je  navdušeno  novi  názor,  ki  prinese  na  svet 

zopet  „vero,  poezijo,  entuziazem  in  visoko  čuvstvo".  —  V  dvajsetih 
letih  je  prevladoval  Schelling,  v  tridesetih  je  prišel  do  gospostva 
Hegel,  v  katerem  „ni  bilo  paragraf  a,  ki  bi  ga  ne  bili  vzeli  v  vročih 
nočnih  bitkah"  ti  mladi  filozofi.  Hercen  živo  slika  to  družbo,  ki  je 
gôvoriia  v  mešanici  nemskih  in  latinskih  besed  „s  pravoslavnimi 
končnicami  in  sedmimi  ruskimi  skloní".  „Naši  mladi  filozofje",  piše 
v  svojih  spominih  isti  pisatelj  -  soudeležnik,  „pa  si  niso  kvárili 
samo  jezika,  ampak  tudi  razumevanje  življenja ;  razmerje  do  življenja 
in  reálnosti  je  postajalo  šolsko,  knjižno.  To  je  bilo  ono  učeno  ume- 
vanje  enostavnih  stvari,  ki  ga  je  tako  genijalno  osmešil  Goethe  v 
razgovoru  Mefistofela  s  študentom".  (Konec  prihodnjič.) 


Izgubljeni  sin. 

Veselá  zgodba.  Spísal  Makso  Mak. 

(Konec.) 

o  ljudje,  s  katerimi  ne  moremo  postati  zaupni,  če  ob- 
čujemo  še  tako  dolgo  ž  njimi.  Ľahko  smo  prijazni  in 
lahko  se  zabavamo  ž  njimi,  a  pri  tem  čutimo,  da  je  vse 
zunanje,  da  nam  ne  gre  iz  srca  do  srca ;  pri  tem  pazimo 
na  vsako  besedo  in  ta  oglajenost  nas  spravi  včasi  v 
neznosno  nestrpnost  in  težko  čakamo,  da  se  vrnemo  iz 
te  tesnobe  v  intimni  krog  prijateljev,  kjer  govorimo,  kjer  se  vedemo, 
kakor  smo  navajeni,  svobodno,  lahko.  Tako  svobodno  in  lahko  se 
je  začutila  tudi  Fančka  nasproti  Kolačku;  tudi  prejšnje  goste  je 
spoštovala,  bili  so  ji  dragi,  a  vendar  je  vedno  nekaj  izključevalo 
vsaj  pri  njej  vsako  intimnost  do  njih.  S  Kolačkom  se  je  hitro  po- 
domačila  in  mu  začela  praviti  o  svojih  družinskih  razmerah:  da  je 
hči  krčmarja,  ki  je  s  svojo  pijanostjo  zapravil  vse  imetje;  očetu  da 
je  počila  žila  in  tudi  mati  je  skoro  nato  umrla  od  žalosti. 

„Koliko  je  pretrpela  uboga  žena,  vedno  je  bila  žalostná P  Tu 
je  prestala  mlada  krčmarica,  spomin  na  rajno  mater  jo  je  navdal  s 
tako  žalostjo,  da  je  začela  ihteti.  Kolačku  se  je  tajalo  srce  od  usmi- 
ljenja  in  od  zadrege  ni  vedel,  ali  bi  jo  tolažil  ali  se  jokal  ž  njo. 

„Vse  je  bilo  prodano,"  nadaljuje  Fančka  in  si  obriše  solzne 
oči,  „in  jaz  sem  ostala  sama  na  svetu  brez  sorodnikov  in  sredstev. 
Snubil  me  je  Tone,  ki  je  bil  zadnji  natakar  pri  hiši  —  ali  iz  ljubezni 
ali  iz  usmiljenja?  Najbrže  iz  obeh  vzrokov.  Kaj  sem  hotela?   Tako 

sva  se  vzela  in  odprla  lastno  krčmo  „pri  Štajerki"  tukaj  v  Šiški. 
Sreča  je  spremljala  najino  podjetje,  on  je  bil  prijazen  krčmár,  jaz 
dobra  kuharica.  Ali  sreča  je  trajala  samo  eno  leto,  Tone  je  umri 
za  jetiko.  In  tako  zdaj  gospodarim  in  krčmarim  sama  dalje.  — 
Gospod,  to  je  hudo,  če  zraste  človek  v  tako  nesrečni  družini.  Od 
mladega  sem  videla,  da  je  svet  lep  in  pravičen  samo  na  zunaj.  To 
me  je  nekako  zastrupilo  in  mi  vzelo  pogum.  Došlej  sem  bila  po- 
stená, trudila  sem  se  za  čast  in  poštenje ;  a  Bog  ve,  kako  še  pride, 
zlasti  če  človek  vidi,  da  si  s  poštenostjo  ne  pomore  dalje  ..." 

Kolaček  še  nikoli  ni  slišal,  da  bi  mu  kdo  govoril  tako  bridko 
in  resno ;  Fančkino  pripovedovanje  mu  je  obudilo  globoko,  resnično 
sočutje,  usmiljenje,  in  polastila  se  ga  je  samo  želja,  da  bi  pomagal. 

„Pa  bi  se  vendar  vdrugič  omožila  ..." 

„Práv  pravite,"  se  bridko  nasmehne  krčmarica,  „lanko  bi  se 
bila  že  stokrát,  saj  imam  snubačev  na  izbero,  starih  in  mladih.  Ali 
ste  videli  prej  onega  starega  gospoda,  onega  generála?  Po  vsej  šili 
me  hoče  vzeti  za  ženo.  In  tudi  upa,  da  se  mu  vdam.  Ali  vprašam 
vas,  gospod,  kaj  bi  bil  tak  zákon?  Ali  ne  bi  bilo  greh  . .  .  Drugi  so 
mladi  in  me  hočejo  iz  ljubezni.  Veste,  gospod,  ljubezen  dandanes,  ta 
je  že  zadnja.  Z  ljubeznijo  se  umira  ali  stráda.  Ljubezen  je  res  samo 
bolezen,  kakor  pravi  pesem ;  veste,  samo  bolezen  takih  mladih,  neiz- 
kušenih  pastiričic,  ki  nosijo  krila  še  do  kolen.  Ali  taká  ženská  kakor  jaz, 
ki  je  že  toliko  preskusila  na  svetu  ?  Taká  hitro  ozdraví.  Dokler  je  člo- 
vek mlad,  pijan  je  od  svoje  mlade  krvi  in  tej  pijanosti  se  reče  ljube- 
zen . . .  Nikdar  ne  pozabim  teh  besed  vaškega  kováča.  Tudi  te  pijanosti 
se  človek  strezni.  Za  zákon  se  potrebuje  dandanes  vse  kaj  drugega." 

Vedno  z  večjim  zamimanjem  je  poslušal  Kolaček  in  semtertja 
pristavil  kako  opombo. 

„Vidim,  gospod,  da  me  razumete,  hvala  vam  za  to ;  tako  razume 
samo  tisti,  ki  je  tudi  že  sam  kaj  poskusil,"  nadaljuje  po  kratkem 
odmoru  Fančka,  a  z  drugim  glasom,  tiho  in  zaupno.  Srce  ji  je  ne- 
mirno  bilo  in  prsi  so  razburjeno  plale,  poznalo  se  ji  je,  da  jo  tlači 
neka  skrivnost. 

„Gospod,  dajte  mi  dober  svet;  tu  sama  ne  vem,  kako  je  z 
menoj,  kaj  bi  začela?  Zdaj  že  tri  dni  prihaja  k  meni  mlad  mož  in 
ne  da  mi  miru.  Prosi  me,  naj  se  ga  usmilim,  da  brez  mene  ne 
more  živeti.  Ves  dan  hodi  tod  po  gozdih  in  okolici,  však  večer  mi 
prinese  šop  gozdnih  cvetic.  Izvedela  sem,  da  je  iz  bogate,  ugledne 
rodbine.  Ali  moj  Bog,  kaj  bi  rekli  njegovi  starši?  Jaz  sem  uboga 
vdova,  imam  samo  svojih  triindvajset  mladih  let  in  drugega  nič.   O 

tem  sploh  govora  ni,  da  bi  mu  starši  dovolili  vzeti  tako  beračico. 
AH  fánt  je  videti  pošten,  dobra  duša  in  tudi  sicer  ni  prenapačen; 
res  se  mi  smili  ..." 

Kolaček  takoj  spozná,  da  govori  o  Jurju,  in  ko  ga  nazadnje 
tako  presrčno  pohvali,  vstane  v  njem  očetovski  ponos  in  nestrpno 
prekine  govor:  „Kaj  ne,  Juri  je  imeniten  fánt?" 

„Vi  poznáte  Jurja?"  Kolaček  se  zasmeje: 

„To  bi  bilo  spet  nekaj  novega,  ko  ga  ne  bi  poznal,  saj  je 
vendar  moj  sin.  Jaz  sem  namreč  Aleš  Kolaček  iz  Krakovega  in  Juri 
je  moj  edini  sin." 

„Vi  Jurjev  oče?"  Fančka  ostrmi.  V  tem  hipu  se  odpro  vráta 
in  Juri  stopi  v  glavno  sobo  z  ogromnim  šopom  cvetic.  Klobúk  vrze 
na  klop  in  sede  molče  za  mizo.  Kolaček  se  prestraší,  dirne  ga  sinovo 
čudno  vedenje;  in  kako  je  bied,  upalih  lic,  kakor  bolan! 

Fančka  zardi,  povesi  oči,  vstane,  gre  počasi  k  njemu  in  ga 
opozori:  „Vaš  oče  so  tukaj!"  Nato  odide  v  kuhinjo. 

„Oče,  ako  mislite  uganjati  kake  sitnosti,  potem  je  boljše,  da 
kar  greste,"  nagovori  Juri  trpko  očeta. 

„Kakšne  sitnosti?  Ne  bodi,  ne  bodi,  Jurče!" 

„Oče  .  .  .  jaz  se  hočem  oženiti." 

„Saj  sem  se  jaz  tudi." 

„Hočem  samo  Fančko  za  ženo." 

„Fančka  je  dobra  in  pridna  ženica;  vendar  je  boljše,  da  jo 
vzameš  ti  nego  oni  stari  generál." 

Juri  pogleda  hvaležno  očeta  in  mu  podá  roko : 

„Ali  so  mama  zdravi?  Ali  se  jezijo?  Jaz  ne  morem  pomagati." 

„Sem  šedi,  Jurček!  Samo  da  te  spet  imamo.  Ko  bi  vedel, 
koliko  smo  te  že  Ískali,  koliko  pretrpeli  zaradi  tebe!  Na,  pij,  pa 
dobre  volje  bodi!"  In  oče  mu  začne  praviti  svoje  zgodbe. 

Med  tem  se  zmrači  in  Fančka  prižge  svetiljko. 

„Dober  večer,"  pozdraví  po  stari  navadi,  „malo  večerje  sem 
vama  pripravila,  gospod  Kolaček." 

„Le  prinesite,  gospa,  potem  pa  prisedite  k  nama,  rad  bi  vam 
nekaj  povedal." 

Vsi  trije  so  sedeli  pri  večerji  in  molčali;  potihoma  si  je  pri- 
zadeval  Kolaček,  kako  bi  najprimerneje  spravil  kočljivo  stvar  v  po- 
govor.  Párkrát  se  je  že  odkašljal  in  odprl  ústa,  pa  vselej  se  je  pre- 
mislil  zadnji  trenotek. 

„Fančka,  pa  nam  boš  tudi  doma  tako  dobro  kuhala?"  pretrga 
naposled  Kolaček  tesnobni  molk  in  se  popraská  za  ušesom. 

„Doma,  kako  mislite?"  vpraša  ona  in  zardi. 

„Hudirja  .  .  .  veš,  Fančka,  namreč  .  .  .  Dovolí,  da  te  tikám, 
mlade  ljudi  sem  navajen  tikati  .  .  .  Veš,  namreč,  naš  Juri,  poglej 
ga,  ali  se  ti  ne  zdi,  da  je  nekaj  bolan  .  .  .  mhm  ..." 

Juri  priskoči  očetu  na  pomoč,  prime  Fančko  za  roko  in  ji 
globoko  pogleda  v  oči : 

„Fančka,  ali  hočeš  biti  moja  žena,  moja  dobra,  zvesta  žena?" 

„Moj  Bog,  ali  Juri  .  .  .  kaj  imaš  na  meni?" 

„Fančka,  vprašam  te,  ali  da,  ali  ne?" 

„Veš,  Juri,  ko  bi  odločevalo  samo  srce  ..." 

„Če  pa  mošnja,  pravim  jaz:  da!  Ne  bodita,  ne  bodita!"  pristaví 
samozavestno  Kolaček. 

Tako  se  je  izvršila  zaroka  ob  kratkem  in  z  nepopisno  srečo 
napolnila  dve  ljubeči  srci,  a  Kolačka  je  prevzelo  pitno  vince  tako, 
da  je  že  komaj  sedel  za  mizo  in  neprestano  ponavljal :  „Vesta,  pa 
tudi  dr.  Strupa  povabimo  na  ženitvanje  ..." 

„Seveda,  oče,  dr.  Strup  je  moj  prijatelj." 

„Pa  komisarja  tudi  ....  samo  Jeleňa  ne,  ta  bi  preveč  klel  .... 
kôlne  kakor  Mažar  .  .  .  .  pa  dr.  Strup  bo  tvoj  tovariš  pri  poroki, 
veš  .  .  .  ." 


Temná  noč  leži  nad  svetom,  na  nebu  se  zgrinjajo  črni  in 
težki  oblaki. 

„Krotak  dež  ne  bi  škodil,"  izpregovori  Kolačkova,  sedeča  s 
kuharico  Urško  pri  oknu. 

„Vse  se  posuši  v  tej  súši  .  .  .  ubogi  kmetje !  Davi  mi  je  tožila 
na  trgu  Ižanka,  da  bi  morala  biti  že  druga  košnja,  pa  ni  kaj  kositi. 
To  bo  spet  strádala  po  zimi  uboga  živina." 

„Strašno  je  soparno;  ne  vem,  kaj  bo  .  .  .  Moj  Bog,  da  naših 
tako  dolgo  ni  domov!  In  ta  terna!  Ko  bi  samo  vedela,  kaj  je  z 
Jurjem?" 

„Gospa,  nikar  preveč  ne  skrbite;  gotovo  sta  se  dobila,  sicer 
gospod  ne  bi  ostali  tako  dolgo  z  doma." 

„Terna,  terna,  Urška !  Danes  je  sploh  nesrečen  dan ;  spati  nisem 
mogla  celo  noč  in  imela  sem  hude  sanje :  sanjalo  se  mi  je,  da 
stojím  sredi  vode,  okolí  in  okoli  sama  voda.  Bila  je  čistá  in  čudno 
svetla,  pa  tako  globoka,  da  se  mi  je  kar  vrtelo.  In  na  bregu  sem 
videla,   da   rasto    lepe   rože,    kako  se    podijo   po  njih  veliki,    rejeni 

„Ljubljanski  Zvon"  6.  XXIV.  1904.  22 

voli  z  dolgimi  rogovi,  beli  z  rjavimi  lisami.  Da  se  morejo  zblesti 
človeku  také  neumnosti!" 

„Gospa,  sanje  pomenijo  dobro.  Čistá,  svetla  voda,  lisasti  voli, 
to  je  vedno  dobro  znamenje;  rože  pomenijo  poroko  .  .  ." 

Ta  hip  se  zabliska  in  bobneče  zagrmi.  Ženski  se  prekrižata. 

„Bog  pomozi,  k  nevihti  se  pripravlja,"  opomni  Kolačkova. 
„Samo  ko  bi  bila  že  doma.  Bogve  kaj  se  je  zgodilo,  da  ju  ni  tako 
dolgo  .  .  .  Urška,  ali  nisi  opazila,  da  je  bil  gospodar  danes  nekam 
čuden  ?" 

„Res,  gospa,  nekako  jezni  in  hudi  so  bili  gospod,  ko  so  prišli 
opoldne  domov." 

„Moj  Bog,  in  še  rekla  sem  mu,  da  naj  vzame  palico  s  seboj. 
Nikoli  ni  mogoče  človeka  do  dna  spoznati ;  o  ta  neumna  palica ! 
Tako  slabé  volje  še  nisem  videla  Aleša,  on  hud,  Juri  trmo- 
glav  .  .  ." 

Kolačkova  se  skloni  skozi  okno  in  pogleda  okoli :  tiho  in  mirno, 
slišati  ni  glasu,  kakor  bi  bilo  vse  izmrlo.  Trda  noč,  samo  ob  Grada- 
ščici  pod  kostanji  zaspano  brlijo  petrolejeve  svetiljke  in  rojema  jih 
obletavajo  komarji  in  vešče.  Čuje  se,  kako  plavá  čoln  po  Ljubljanici 
in  kako  enakomerno  udarja  veslo  ob  vodo.  Nekdo  daleč  zavriska 
in  polagoma  se  poizgubi  jek  v  nočni  tišini.  Zaslišijo  se  koraki. 
Kolačkova  se  naglo  ozre,  a  zapazi  samo  starega  prižigalca  z  laterno, 
ki  počasi  pristavlja  lestvo  in  ugaša  svetiljko.  Iz  daljave  se  oglasi 
hripavo  petje.   Ženski  poslušata.    Dva  pevca  se  dereta  na  ves  glas: 

Sem  v  Šiško  v  vas  hodil,  Bom  travco  pokosil, 

sem  gladil  steze ;  bom  trnje  požgal, 

sem  Šiškarco  ljubil  bom  v  Šiško  v  vas  hodil, 

do  belega  dne.  pri  Šiškarci  spal. 

Vedno  bliže  prihaja  petje  in  razločijo  se  že  opotekajoči  koraki. 

„Dva  pijanca,"  reče  Kolačkova,  „v  tej  temi  lahko  padeta  v 
Gradaščico.  Prižigalec  je  že  pogasil;  moj  Bog,  polnoci  bo  však 
čas  in  še  ju  ni." 

Tu  zakliče  eden  izmed  prihajalcev  čisto  v  bližini: 

„Jurče,  poj!  Ali  si  že  hripav?  Ne  bodi,  ne  bodi !  Še  enkrat 
pritisniva  .  .  .  Jurček,  no,  Jurček!  .  .  .  Torej :  Sem  v  Šiško  v  vas 
hodil  .  .  ." 

Napeto  posluša  Kolačkova  in  srce  ji  začne  burno  utripati. 

„Oče,  ali  mama  spijo!"  se  oglasi  iz  terne  drugi  prihajalec. 
„Zakaj  bi  jih  budila  po  nepotrebnem !" 

„Kaj  boš!  Zapojva  še  enkrat!  Vstane  naj,  vstane  stará;  kdo 
bi  zmerom  spal!  Še  peti  bo  morala  nocoj . . .  „Pa  sem  v  Šiško..." 
No,  Jurček,  ne  bodi,  ne  bodi  .  .  ." 

„Seveda  sta  naša,"  vzklikne  veselo  Kolačkova  in  si  oddahne, 
kakor  bi  se  ji  odvalil  kameň  od  srca.  „Hvala  Bogu,  samo  da  sta 
tukaj !  Urška,  teci  jima  svetit!" 

Ta  čas  odbije  polnoci  s  trnovskega  zvonika.  — 


Sladké,  nemirne  misii  .  .  . 

jyJladke,  nemirne  misii, 
kam  zbežale  ste  ve, 
vroče,  nestrpne  željé, 
kdaj  ostavile  ste  srce?! 

Iščem  vas  v  gozdnem  zatišju, 
sredi  cvetočih  poljan  .  .  . 
spejem  za  vami  otožno, 
kadar  nagiblje  se  dan  .  .  . 

V  gozdu  vas  temnem  ne  nájdem, 
cvetna  poljana  molči  — 
in  sporočila  ne  dajo 
tihe  mi  jasne  noci.  — 

Razdejan  in  cvetja  oropan 
gledam  Ijubezni  raj  — 
misii  nemirne  —  ve  želje, 
pridite  zopet  nazaj ! 


N^ 


Kristína. 

Iz  zapiskov  prirodoslovca. 

Priobčuje  Pavel  Grošelj. 

(Konec.) 

olnčna  energija  zapušča  umotvore,  ki  so  vsled  njenega 
impulza  vzklili  na  eni  Merkurjevi  polobli,  ter  hiti  dalje 
—  in  niso  še  potekle  tri  minuté,  ko  nas  pozdraví  ljubka 
Venera,  svetla  večernica  našega  neba. 

Ni  ga  v  neštetih    milijardah    človeškemu    razumu 
znanega   nebesnega    telesa,   ki  bi   bil   tako    soroden   in 
sličen  naši  zemlji,  kakor  je  blesteča  večernica  Venera. 

Ko  nas  solnčni  žarek  vodi  mimo  nje,  se  nam  dozdeva,  kot  da 
bi  se  bližali  svoji  domovini. 

Naši  zemlji  skoro  enako  veliká  krogla  se  suče  pred  nami,  čisto 
ozračje  jo  odeva,  pregrnjeno  v  goste,  bele  oblake,  od  katerih  se  v 
svetlem  blesku  odbijajo  solnčni  prameni.  Ena  hemisféra  molči  v 
temni  noci,  na  drugi  pa  se  veseli  življenje  solnčnega  svitá;  nove 
pokrajine  spejo  na  naši  levici  iz  terne  zmagujoči  svetlobi  nasproti, 
na  desni  pa  se  potapljajo  morja  in  kontinenti  v  tiho  noč.  In  ko 
preteče  skoro  natanko  24  ur,  so  prešli  vsi  ti  prizori  mimo  nas  in 
zopet  se  vrste  znane  pokrajine  v  istem  redu  iz  noci  v  jasno  luč; 
en  dan,  t.  j.  en  popoln  obrat  Venerine  krogle,  traja  namreč  skoro 
natanko  24  ur,  a  njeno  leto  znáša  le  225  zemeljskih  dni. 

Mogočni  plašči  oblakov,  ki  jo  objemljejo,  nas  spominjajo  kar- 
bonske  zemeljne  dobe,  ko  je  bilo  ozračje  okrog  zemlje  še  na- 
sičeno  vlage,  ogljika  in  vroče  solnčne  moci  in  ko  so  se  dvigale  v 
njem  v  nebo  kipeče  orjaške  rastline. 

Življenje  na  mladi  Veneri  je  še  globoko  pod  današnjim  ze- 
meljskim  življenjem  in  nam  predstavlja  „Sturm  und  Drang"  pe- 
rijodo  tega  še  nerazvitega  planéta,  ki  se  šele  v  bodočih  milijonih 
let  očisti  in  ublaži  do  razumnega  bitja. 

Zapustili   smo   zadnjo   premičnico,   ki  je   mlajša   od 

zemlje;  dih  starodavnosti  veje  po  prostranem  nebesnem  prostom, 
vzbujajoč  v  naši  duši  svete  pojme:  človeštvo,  kultúra,  zgo- 
dovina! 

Po  bliskovo  hitimo  mimo  domače  zemlje  in  življenju  ne- 
gostoljubne,  brezzračne  njene  lune.  Šesta  minutá  našega  potovanja 
je  potekla,  in  pred  nami  zaiskri  Mars  v  krvavordeči  lúči. 

Eone  je  starejši  od  naše  zemlje ;  tedaj  ko  se  je  utrgal  solnčni 
obli,  je  zemlja  še  sanjala  v  njenem  naročju  o  svoji  bodočnosti.  Z 
izredno  naglico  se  je  razvijal,  hitro  se  je  ohladil  in  zgostil,  saj  je 
sedemkrát  manjši  od  zemlje.  Ozračje  se  je  očistilo  žarečih  kovinskih 
párov,  morja  so  se  ovila  skalnatih  grudi,  prostrani  oblaki  so  se 
dvignili  nad  njimi  in  na  tečajih  se  je  naselil  led  in  sneg,  kakor  se 
blesti  ondi  še  dandanes  pred  daljnogledom  strmečega  astronóma. 
Življenska  iskra  se  je  vnela  na  njem  in  se  razvila  v  mogočen  plameň ; 
in  že  so  razumna  bitja  občudovala  čudokrasno  igro  miniaturnih 
Marsovih  dveh  lun,  ko  so  na  zemlji  še  spale  življenske  sile,  zatirane 
od  neznosne  njene  vročine. 

Neskončne  dobe  je  od  tedaj  pokopala  večnost,  razumna  bitja 
na  Marsu  pa  so  se  dvigala  v  kulturi  od  stopnje  do  stopnje  in  so 
dávno  že  uresničila  Nietzschejeve  sanje  o  nadčloveku. 

Mars  sam  nam  pripoveduje  o  genijalnem  razumu  svojih  pre- 
bivalcev. 

Velikánski  prekopi  vežejo  na  Marsu  morja  s  prostranimi  jezeri 
sredi  kopne  zemlje,  nobeden  izmed  njih  se  ne  končuje  slepo,  eni 
se  pretakajo  v  druge  in  se  iztekajo  v  morja  ter  jezera;  na  prvi  po- 
gled  nam  je  jasno,  da  občudujemo  v  njih  tehniško  globoko  pre- 
mišljeno,  umetno  zgrajeno  mrežo  kanálov. 

„Samo  en  pogled  nam  zadostuje",  tako  piše  Brenner,  sloviti 
poznavalec  Marsa  na  Manora-zvezdarni,  „in  že  uvidimo,  da  ta 
mreža  črtalnoravnih  prekopov  ni  delo  prírode,  ampak  da  je  umetno 
narejena." 

Oblika  Marsove  površine  je  prisilila  razumna  bitja  do  teh 
titanskih  zgradb,  ako  so  hotela,  da  jim  ne  poplavi  morje  mest  in 
poljan.  Na  zemlji  opažamo,  kako  razjeda  izpodnebna  moča  visoka 
gorovja,  kos  za  kosom  kruši  od  njih  in  jih  drevi  v  dolino;  končni 
učinek  tega  razdirajočega  delovanja  bodo  nizke,  neskončne  ravnine 
brez  najmanjših  gričev  širom  prostranih  kontinentov.  Na  starodavnem 
in  hitro  se  razvijajočem  majhnem  Marsu  je  ta  doba  vseobče 
izravnave  (nivelizacije)  že  dávno  nastopila;  kontinenti  na  njem 
so  nizke,  široké  ravnine.  In  ko  se  pomladi  tali  na  tečajih  na- 
kopičeni  sneg  in  narašča  morje,  tedaj  preti  prebivalcem  Marsa 
vesoljni  potop.  Toda  njih  inteligenca  je  zajezila  prírodné  sile,  s  po- 
ginom  pretečo  povodenj  je  uklenila  v  prekope  in  si  tako  zagotovila 
eksistenco. 

Ali  ne  done  te  besede  kakor  bájke  o  grških  heroih?  Ali  ne 
gine   tvoja   samozavest,   da   se   čudiš   nižjega  od  najzadnjega  črva? 

Premeri  to  kulturno  razdaljo!  —  distanca  medteboj 
in  opico  se  spričo  n  je  skrči  v  nič.  Toda  ne  obupaj !  Zvezde 
govore  o  heraklejski  moci  razuma  —  vesoljstvo  poje  pesem  o  razvoju ! 

.V  zmagoslavju   se  odpravlja    solnčna   energija  na  pot. 

Na  levi  in  desni  deli  svoje  darove  po  drobnih  planetih,  takozvanih 
asteroidih.  Petstoindvanajst  teh  malih  svetov  so  do  danes  sredi 
med  Marsom  in  Jupitrom  odkrili  teleskopi ;  najmanjši  izmed  njih  merijo 
v  premení  komaj  9  km,  tako  da  bi  na  njíh  lahko  izvršili  „pešpot 
okoli  sveta  v  sedmih  urah".  Življenje,  ki  se  je  tuintam  razvilo  po 
njih,  nam  kliče  v  spomin  pravljice  o  Liliputancih. 

Že  so  za  nami  svetovi-igračice ;  energija  hiti !  Velikansko  kroglo 
svetovnega  prostora  je  že  prešinila  in  prepojila  njena  moč,  tako  da 
pesa  od  sekunde  do  sekunde;  svetloba  ji  poje  ma  in  njena  duša 
postaja  ledenomrzla.  Oslabela  hiti  mimo  Jupitra,  s  hladnimi  ro- 
kami  objame  Satú  r  na,  s  še  hladnejšimi  Urána,  in  ko  je  v  štirih 
urah  prispela  od  solnca  do  zadnjega  svojega  podanika,  N  e  p  tu  n  a 
ji  že  omagujejo  krila. 1) 

Življenje,  ki  v  mrzlem  njenem  objemu  vegetira  po  teh  najsta- 
rejših  solnčnih  sinovih,  je  velo  in  medlo,  brez  nebrzdanih  življenskih 
moci.  Porabilo  je  že  ono  vročo  rajsko  dobo,  ko  je  še  gorelo  pro- 
strano  nezgoščeno  solnce  v  mladeniški  moci  in  velikosti  in  ko  je 
tod  vriskalo  bujno  življenje.  Kje  so  ugasli  eóni,  ko  so  tod  hodili 
narodi  inteligentnih  bitij,  občudujoč  na  Jupitru  petero  divnih  lun  in 
na  Saturnu  čudovite  njegove  obroče?  Morebiti  se  je  še  ohranila  na 
njih  skromná  človeška  kolonija  iz  onih  pozabljenih  časov,  toda  na 
čelu  ji  je  začrtana  smrt. 

Léno  ji  poteka  čas;  164  zemeljskih  let  ji  n.  pr.  na  Neptúnu 
traja  en  o  leto;  in  na  Jupitru  bi  bil  stoleten  starček  naše  zemlje 
star  šele  8  Jupitrovih  let,  pri  tem  izredno  počasnem  potekanju  let 
in  letnih  časov  pa  se  menjavajo  dnevi  skoro  po  bliskovo,  dan  in 
noč  trajata  na  Jupitru  le  po  5  ur,  tako  da  bi  se  naše  dáme  ozlo- 
voljale  nad  krátko  odmerjenimi  plesi. 

Kako  počasi  se  jim  v  slabi  gorkoti  razvijajo  življenski  procesi ; 
kako  topi  in  brezčuvstveni  so  organizmi  po  teh  svetovih ;  doba  našega 
življenja  je  proti  njihni  —  življenje  enodnevnice,  življenje  polno 
naglice  in  nerazumljivega  drevenja  ! 

V  življenske  razmere,  ki  jih  ne  more  popolnoma  razrešiti  naš 
um,  nas  je  popeljala  solnčna  energija,  in  marsikomu  vstaja  lahen 
dvom  o  življenju  po  teh  mrtvaških  hladnih  pokrajinah. 

*)  Solnce  razsvetljuje  in  ogreva   Neptuna  900krat  slabeje  nego  našo  zemljo. 

Astronomija  ti  dokazuje,  da  vse  te  planéte  odeva  gosto  ozračje 
ter  da  v  njem  plavajo  mogočni  oblaki,  ki  pričajo  o  vodi  na  njih,  in 
zaznal  si,  da  solnčna  energija  sega  tudi  do  teh  oddaljenih  svetov :  vse 
temeljne  življenske  pogoje  si  dognal  po  njih  — in  sedaj  še  dvomiš? 
Spomni  se  življenja  v  temnih  kraških  jamah  in  po  sneženih  pla- 
ninah  —  spomni  se  njegovega  hrepenenja  !  Da,  tudi  po  teh  mrzlih 
planetih  vegetira  življenje,  tudi  zelo  oslabeli  solnčni  energiji  so  se 
prilagodili  organizmi. 

....  Solnčna  energija  ne  počiva!  —  dal  je  beži  in  dalje,  slabá 
in  onemogla  je  že  kot  mrtvaška  senca,  iz  našega  solnčnega  sistema 
se  izgublja  v  vesoljstvo. 

In  pride  ji  nasproti  stoinstotisoč  tovarišic,  od  solnc  gorečih 
širom  prostranega  vsemira,  in  ko  se  mimogrede  poljubljajo,  si  še- 
petajo  o  življenju  in  človeku,  ki  so  ga  vzgojile  vsepovsodi  po  ne- 
štetih  svetskih  sistetnih.  Pripovedujejo  si,  kako  se  je  prilagodilo 
življenje  najrazličnejšim  življenskim  razmeram,  v  kako  bajnočudesnih 
oblikah  se  je  pojavilo  po  raznih  svetovih. 

Naša  fantazija  nas  izpodbuja  na  pot  v  te  sto  in  sto  svetlobnih 
let  oddaljene  kraje,  želi  si  zreti  čudotvorne  organizme,  ki  so  se 
razvili  ondi,  rada  bi  pozdravila  v  tujini  nepoznane  naše  braté. 

Mnogokrat  že  je  lahnih  kril  poletela  v  vesmir  in  z  opojnimi 
barvami  slikala  življenje  po  tujih  svetovih;  toda  vse  njene  slike  so 
bile  prazna,  bajnoblesteča,  včasi  celo  smešna  romantika. 

Pátra  Anastazija  Kircherja  je  povedel  genij  Kozmijel, 
kakor  piše  v  svoji  „Verziickte  Himmelsreise",  po  tujih  sve- 
tovih in  mu  razkazoval  življenje  po  njih.  Toda  to  potovanje  je 
orisano  tako  neznanstveno  in  naivno,  da  se  težko  vzdržiš  smeha. 
Na  Veneri  n.  pr.  premišljujeta  Kircher  in  njegov  vodnik,  je  li  njena 
voda  sposobna  za  krst,  na  Jupitru  pa  si  belita  glavo,  je  li  bi  se 
smelo  njegovo  vino  rabiti  za  sv.  daritev. 

Toda  človeški  duh,  ki  bi  rad  prodrl  v  tajnosti  vesoljnega  živ- 
ljenja, se  ne  more  zadovoljiti  s  pravljicami,  ki  jih  spesni  fantazija. 
Do  življenskih  tajnosti  po  tujih  svetovih  ga  vodi  le  ena  pot,  pot 
prirodoslovnih  ved. 

In  te  vede  nam  pričajo,  da  se  je  življenje  po  tujih  svetovih  v 
različnih  okoliščinah  moralo  različno  razviti.  Organizmi  se  vsepovsodi 
prilagodijo  življenskim  razmeram,  zato  se  z  okoliščinami  vred  me- 
njava  njih  ústroj  od  zemlje  do  zemlje. 

Na  zelo  majhnih  svetovih,  kakor  so  n.  pr.  asteroidi,  se 
giblje  vse   življenje  v  miniaturnih   razmerah,  zato  morajo  biti  orga- 

nizmi  po  njih  usposobljeni,  razločevati  celo  tako  majhne  stvarce, 
ki  jih  naše  oko  ne  zaznáva  vec,  njih  oko  mora  biti  ustrojeno  po 
princípu  drobnogleda. 

Na  velikih,  od  solnc  zelo  oddaljenih  svetovih  pa,  kjer  morajo 
živa  bitja  kljub  medli  svetlobi  obvladovati  velikánske,  prostrane  per- 
spektíve, mora  biti  njih  oko  slično  daljnogledu. l) 

Po  ogromnih  tujih  svetovih,  ki  imajo  veliko  privlačno  silo,  so 
ogrodja  živali  in  debla  rastlín  izredno  mogočna,  da  so  tako  uspo- 
sobljena  nositi  ogromno  težo  organizmov.  Kjer  pogosto  delujejo 
mocne  magnetične  in  električne  sile,  tam  so  se  živalim  razvila  po- 
sebna  čutila  za  sprejemanje  in  spoznavanje  teh  sil,  in  peterim  našim 
čutom  sta  se  pridružila  ondi  magnetični  in  električni  čut. 

Kako  raznolične  in  mnogoštevilne,  nam  popolnoma  nepoznane 
čute  je  podarila  príroda  organizmom  tujih  zemelj,  kako  čudne  živ- 
ljenske  oblike  je  ustvarila  na  njih,  ko  je  prilagodila  življenje  vročini 
in  mrazu,  temi  in  izredni  svetlobi,  velikému  pritisku  težnosti  in 
ozračja,  dolgim  in  kratkim  letnim  ter  dnevnim  časom,  kemično  raz- 
lično  sestavljenemu  ozračju  in  vodovju!  Kako  raznolike  je  ustvarila 
posode  razuma,  v  kako  čudesnih  likih  je  modelirala  človeka! 

Po  tujih  svetovih  se  je  življenje  oživotvorilo  v  popolnoma  dru- 
gačnih  oblikah,  nego  jih  káže  naša  zemlja. 

Se  je  li  razvilo  na  njih  obujeno  življenje  v  obliki  črvov, 
hroščev,  plazilcev,  ptičev,  sesalcev  itd.,  ali  pa  je  krenilo 
druga  nam  nepoznaná  pota,  nam  ostane  popolnoma  prikrito.  Ne- 
rešeno  ostane  tudi  vprašanje,  iz  katere  življenske  vrste  se  je  po 
tujih  svetovih  razvilo  razumno  bitje. 

Le  to  moremo  s  precejšnjo  gotovostjo  trditi,  da  se  je  življenski 
val  povsodi  razlil  po  dveh  ločenih  strugah,  po  strugah  rastlinstva 
in  živalstva.  Razdvojitev  življenja  v  rastlinske  in  živalske  živ- 
ljenske procese  sloni  na  temeljnih  lastnostih  snovi,  ki  ostanejo  ne- 
izpremenjene  od  zemlje  do  zemlje. 

In  človeška  kultúra?  Jeli  se  tudi  ta  menjava  od  sveta  do 
sveta?  Je  li  človeška  estetika  in  morala  nekaj  popolnoma  relativnega, 
kar  se  izpreminja  po  svetovih  kakor  móda  in  bon  ton  po  deželah 
in  časih?  Jeli  se  nahajajo  svetoví,  kjer  bi  lahko  z  Nietzschejem 
govorili  o    „Umwertung  aller  Werte",  kjer  je  dobro  slabo  in 

')  V  temnih  morskih  globinah,  ki  jih  razsvetljuje  edinole  živalim  samim 
lastna  svetloba,  so  najnovejše  podmorské  ekspedicije  našle  ribe  s  teleskopsko 
urejenimi  očmi. 

slabo  dobro,  lepo  grdo  in  grdo  lepo?  Ali  ne  veže  vesoljstva  morda 
vendar  skupna  kultúrna  vez,  skupna  etika  in  estetika? 

Bistvo  kultúre  si  je  gotovo  slično  v  prostranem  vesmíru,  naj- 
različnejše  pa  so  oblike,  v  katerih  nastopa. 

Na  zemlji  sami  vidimo,  da  je  občudovanje  simetrije  in  har- 
monije  barv,  kar  tvori  v  upodabljajočih  umetnostih  bistvo  estetike, 
lastno  in  skupno  vsem  národom  in  živalim.  Kako  pa  bodi 
urejena  simetrija  in  kako  naj  bodo  sestavljene  barve,  da  vplivajo 
harmonično  —  to  vprašanje  se  menjava  od  vrste  do  vrste.1) 
Kakor  se  človeku  dozdeva  vrhunec  krasote  harmonični  stvor  člo- 
veškega  telesa,  tako  smatra  tudi  mandril  svoje  telo  z  rdeče  in 
modro  barvano  zadnjico  za  vrhunec  estetike;  zamorec  občuduje  za- 
morko,  Japonec  Japonko. 

Tudi  bistvo  etike,  morale,  ki  hrepeni  po  maksimizaciji  sreče, 
ostane  povsodi  neizpremenjeno;  ona  prepoveduje  vsa  človeštvu 
škodljiva  dela,  zapoveduje  in  poveličuje  pa  koristna.  Kaj  seveda  po- 
samezna  „človeštva"  smatrajo  za  koristno  in  škodljivo,  je  popolnoma 
relativno  in  odvisno  od  življenskih  razmer  ter  se  ne  izpreminja  samo 
od  kraja  do  kraja,   ampak  celo  od  čaša  do  čaša. 

Kljub  mnogobrojnim  različnostim  vežejo  skupne  veži  vse  kultúre 
v  vesoljstvu ;  razumna  bitja,  ki  so  se  kot  vrhunec  nepremagljivega 
življenskega  razvoja  rodila  v  oživljajočih  žarkih  tujih  solnc,  so  si 
krvni  bratje  po  razumu  in  kulturi. 

Mogočna  je  ta  misel  in  ne  moreš  je  premisliti  do  dna.  Tvoj 
razum  je  preslab,  da  bi  objel  neskončno  vesoljstvo  —  tvoja  ljubezen 
pa  je  dovolj  veliká  .  .  . 

Z  ljubeznijo  občuduj  mogočni  vesmir,  v  ljubezni  objemi  nje- 
gove  svetové  in  občuduj  popolnejše  ljudi,  nego  si  ti,  in  mogočnejše 
kultúre  od  tvoje! 

....  Glej,  onole  krvavordeče  solnce,  ki  se  zove  Antares,  in 
tale  drobná,  zeleno  goreča  zvezdica,  ki  ti  jo  káže  daljnogled,  tvorita 
dvozvezdje;  majhna  razdalja  veže  obe  solnci  v  skupno  enoto,  v 
dvozvezdje,  in  eno  solnce  se  premika  okoli  drugega.  Zamisli  se  za 
trenotek  v  umetniški  kras,  ki  se  razvija  po  njih  planetih,  obsvet- 
ljenih  od  dveh  raznobarvnih  solnc.  Ravnokar  vzhaja  zeleno  solnce, 
da  bleste  poljane  v  smaragdni  lúči,  nad  njimi  pa  se  dvigajo  zeleno- 
barvni  oblaki  kakor  košaté  veje  orjaških  dreves.  Ni  se  še  nasitilo 
tvoje   oko   krasnih   barvnih   kontrastov,  ko  vstane  rdeče  solnce  izza 

x)  Lepe  primere  v  tem  pogledu  nam  podaja  Haeckelova  knjiga  „Ku  n  s  ť 
formen  der  Nátur". 

horizonta.  Zelena  barva  pojema  in  se  spoji  z  rdečim  bleskom  v 
belo  luč.  Sence  pa,  ki  strmé  v  dvosolnčnem  svitu,  so  dvobarvne, 
zeleno  solnce  poraja  črešnjevordeče  in  rdeče  solnce  ustvarja  sma- 
ragdnozelene  sence.  —  Zeleno  solnce  je  zašlo,  scenerija  vzplamti 
v  krvavem  ognju  in  pošastnočrne  sence  beže  črez  planjave. 

Zamisli  se  v  to  bajno  zibel  Mackartov  in  Bôcklinov, 
zamisli  se  v  ljubezni  do  popolnejših  svojih  bratov,  ki  jih  je  vzgojila ! 

Ljubezen  pa  rodi  hrepenenje;  in  tvoja  duša  zadrhti  po  stiki  in 
sporazumevanju  z  nepoznanimi  tvojimi  brati. 

Čestokrat  že  je  razmotrivala  tehnika  vprašanje  o  občevanju  s 
tujimi  svetoví,  a  do  danes  še  ni  dospela  do  končnega  sklepa.  Jako 
srečen  se  mi  zdi  v  tem  pogledu  nasvet  fizika  Brandesa,  ki  pri- 
poroča  korespondenco  z  geometričnimi  slikami.  Ako  bi  n.  pr.  v 
ravnem  tropičnem  kraju  napravili  velikánske  násade  v  obliki,  ki 
predstavlja  Pitagorejev  stavek,  tedaj  bi  inteligentná  bitja  tujih 
zemelj  s  pomočjo  daljnogledov  spoznala  naš  namen  in  nam  na 
sličen  način  odgovorila,  pred  vsem  Marsijanci,  ki  so  v  svoji 
kulturi  izvestno  daleč  pred  nami.  Ako  bi  se  takšno  občevanje  izpo- 
polnilo,  bi  se  pretakale  kultúre  od  zemlje  do  zemlje,  in  lahko  bi 
rešili  svojo  kulturo  na  tuje  svetové,  kadar  bo  ugasujoče  naše  solnce 
naznanjalo  smrt  svojim  podanikom. 

Ni  je  še  intelektuálne  veži  med  svetoví,  le  solnčne  energije 
razumejo  vezati  neskončne  razdalje, l)  iz  neskončnosti  v  neskončnost 
hite  njih  žarki,  da  se  blesti  prostrani  univerzum  od  stotisočerih  lučic. 

Spomni  se,  da  so  te  lučce  gorka  ognjišča,  okrog  katerih  se 
zbirajo  človečanstva  k  svetemu  kultúrnemu   delu! 

Solnčne  energije  vežejo  svetové  s  svetoví.  In  kakor  se  v 
solnčnem  blesku  giblje  klasje  pod  hladnim  vetrom,  tako  se  po  sve- 
tovih  v  objemu  solnčne  energije  nagiblje  in  dviga  življenje  pod  silo 
prirodnih  zákonov. 

Zopet  sva  ob  morju.  Tu  leži  pred  menoj  tiha  morská  ravan  — 
sladko  še  spe  življenske  sile;  tu  se  lahno  guba  morská  gladina  — 
iskra  življenja  se  že  prebuja;  in  prekipevajo  in  se  penijo  valoví  — 
življenje  gre  v  zmagoslavnem  triumfu  preko  sveta;  in  tu  se  trgajo 
od  vitkih  valov  svetli  biseri,  sedmerobarvno  goreč  v  jasnem  solncu 
—  iz  življenskega  valovja  vstaja  človeštvo  kakor  Afrodita  iz  mor- 
skih  pen. 

')  Edini  dokument,  ki  je  došel  k  nam  od  organizmov  tujih  zemelj,  so  majhni 
sledovi  rastlinskega  oglja  v  nebesnih  utrinkih,  meteorih,  kakor  opisuje  K.  v.  Re- 
chenbach  v  „La  presse  scientifique  des  deux  mondes". 

Kakor  morje  valoví  življenje  skozi  vesoljstvo ;  tukaj  se  prebuja, 
ondi  ugasuje,  tukaj  še  spavá,  ondi  je  že  odmrlo,  in  le  semintja 
štrli  iz  njega  mŕtva  čer,  k  večni  smrti  obsojen  svet :  na  mladi  Veneri 
se  dviga,  na  mrzlem  Neptúnu  ugasuje,  v  prevročih  solncih  še  spavá, 
okrog  ugaslih  solnc  je  izmrlo,  na  brezzračni  luni  se  ni  nikdar  rodilo. 

Kakor  drobni  morski  pesek  pobere  mogočni  življenski  val  ne- 
besne  svetové;  nad  tvojo  glavo,  človek,  se  je  dvignil  na  zemlji  in 
se  razpršil  v  svetle  bisere  ....  kdaj  se  zopet  nagne  in  zaspi  v 
molčeči  morski  gladini ? 


Izgubljen. 

vJči  je  mene  tvojih  strah, 
ko  vprte  so  brezčutno  v  m  é ; 
in  duh  se  moj  potaplja  plah, 
v  neskončni  mrak  hite. 
In  plazi  se  in  plazi  se 
po  sledu  tvoje  prošlosti  — 
in  pláka,  ah,  in  vrača  se, 
naprej  ne  upa  si  .  .  . 
Pa  srcu  tožno  govori : 
„Zaman  si  ga  nosilo  ti, 
zaman  si  ga  ljubilo  ti, 
izgubljen  .  .  .  izgubljen !  — 
Prepadov  so  za  njim  sledi, 
črez  nje  podrte  vse  brvi, 
gavrani  krožijo  nad  njim  .  .  ." 

A  srce  prosi  ...  in  ihti : 
„Poišči  ga  —  jaz  krvavirn  .  .  . 


*^ 


Utva. 

Morje. 

Spisal  E.  Kristan. 
VIL 

ila  je  črna  noč,  da  si  ni  mogoče  misliti  črnejše.  Nebo 
je  bilo  vse  naokrog  pokrito  z  gostimi,  težkimi  oblaki,  ki 
jih  je  veter  gonil  proti  severu.  A  plast  je  bila  tako 
debela,  da  je  ni  mogel  niti  toliko  pretrgati,  da  bi  se  bila 
vsaj  za  trenotek  pokazala  vsaj  ena  zvezda.  Nikjer  ni  bilo 
niti  najmanjše  svetlobe,  razen  par  signalnih  lučic  na  „Bakaču",  ki 
se  je  hrabro  boril  z  vetrom  in  z  valovi.  A  kakšen  veter  in  kakšni 
valovi!  .  .  .  Okroginokrog  so  se  dvigali  ogromni  črni  mehurji,  hitro 
se  spájali  pa  zopet  trgali  pa  naraščali  visoko  kakor  hrib,  in  vse  to 
je  šumelo,  kakor  bi  bilo  pod  površjem  sto  in  sto  pošastnih  duhov, 
ki  mrmrajo  hudobne,  neumljive  kletve.  V  besno  razpenjeno  morje 
je  padal  debel  dež  in  bičal  valovje,  veter  je  žvižgal  med  vrvmi,  stroj 
je  enakomerno  bučal.  Včasi  je  zasvetil  rumeň  blisk  skozi  črno  grozo 

—  en  hip   je  bilo   videti,   kakor  bi  se  podile   strahotne  prikazni  po 
morju  ...  in  zopet  je  bila  črna  noč. 

Veljko  je  stal  na  mostiču.  Zavil  se  je  v  plašč,  vendar  se  je 
tresel  po  vsem  životu.  Však  hip  je  pogledal  na  kompas.  Zdaj  je 
zaklical  dve  tri  besede  strojevodji,  zdaj  krmarju.  In  zopet  se  je  za- 
gledal  v  terno.  Temno  kakor  tam  zunaj  je  bilo  tudi  v  njegovi  duši. 
Sto  misii  se  mu  je  porajalo  v  glavi,  nobena  jasná,  nobena  celotna. 
Edina  misel,  da  je  ladja  v  njegovih  rokah,  je  bila  določna,  in  čuvstvo 
odtod  izvirajoče  dolžnosti  in  odgovornosti.  AH  strah  ga  je  bilo  .  .  . 
strah  samega  sebe,  strah  tistega  tigra  v  njegovih  prsih.  Terna  v  duši 

—  to  se  primeri  včasi,  a  nocoj  .  .  .  nocoj  je  že  grozno. 

Oh,  tako  življenje!  Bolje  bi  bilo,  da  ga  ni.  Pa  kdo  je  kriv? 
Kdo?  .  .  .  Prsi  se  mu  dvigajo,  burno  mu  šumi  kri  po  glavi  .  .  . 
Čemu  to  trpljenje?  .  .  .  Vsaka  misel  je  bolestná.  Nič  ne  misliti  — 
to  bi  bilo  najbolje  .  .  .  Nič  ni  bilo,  nič,  nič  .  .  .  Ali  čemu  se  je 
nasmehovala  kapitanu?  Čemu?  ...  Ah!  ...  V  duši  mu  je  nekaj 
zaječalo.  Tako  menda  ječi  ranjeni  lev,  kadar  hoče  skočiti  na  lovca... 
In  ta  kapitán  spi  sedaj.  Seveda  ni  na  vrsti  za  službo,  ali  odgovoren 
je  prvi  za  ladjo.  Orkán  se  zaganja  vanjo  in  kapitán  spi . . .  Oh,  spati, 
večno,  večno  spati,  to  bi  bilo  najbolje  .  .  .  Pljuča  se  jedva  gibljejo, 
kri  je  léna,  glava  težka. 

Ogromen  val  prihrumi  strelovito  hitro  in  se  zažene  z  vso  močjo 
preko  ladje.  In  drug  val  se  pridrevi  pa  jo  dvigne  visoko  proti 
oblakom,  da  se  zaguga  v  zraku,  potem  zazija  brezdno  in  „Bakač" 
se  pogrezne  vanje,  mogočni  pljuski  slané  vode  se  razlijejo  preko 
krova.  Mirno  ukazuje  Veljko,  „Bakač"  se  otrese  in  ponosno  plavá 
dalje  v  noč. 

.  .  .  Tisti  večer,  ko  je  strie  iz  južne  Amerike  pripovedoval  o 
neznanih  tujih  krajih  . .  .  takrat  se  je  menda  začelo  ...  In  vedno  se 
vrača  tisti  grozni  čut  .  .  .  Oh,  sreča !  Ha,  v  spanju,  v  sanjah,  drugje 
je  ni.  Hahaha!  Ženitvansko  potovanje  .  .  .  njegova  sreča! 

Močneje  sika  veter,  ladja  se  neprenehoma  guga,  včasi  se  zarije 
sprednji  del  globoko  v  vodo  .  .  .  Sedaj  je  treba  posebne  opreznosti, 
da  ne  pride  „Bakač"  iz  pravega  tira.  Na  jugovzhodni  stráni  so  ne- 
varne  kleči,  svetilnika  še  niso  postavili  tja  .  .  . 

Čuj !  .  .  .  Kakor  bi  nekdo  odpiral  vráta  ...  A,  menda  ni  nič. 
Veter .  .  .  AH  ne  hodi  nekdo  po  stopnicah  ?  Tako  tiho  kakor  mačka. 
Morda  je  mačka. 

Oh,  da  bi  bil  že  ta  pot  končan !  Furije  silijo  Veljku  v  dušo, 
grozne  slutnje  ga  more,  strahotne  slike,  ki  jih  zna  samo  blaznost 
ustvarjati,  mu  stopajo  pred  oči  .  .  .  In  kdo  ve?  .  .  .  Ako  vendar  ni 
vse  samo  sala?  ...  In  čemu  taká  krutá  sala?  ...  Za  hip  se  mu 
pojavi  v  spominu  tisti  prizor  iz  tržaškega  gledišča  —  pa  izgine  .  .  . 
Kako  jo  je  takrat  dávil,  ko  mu  je  rekla,  da  ga  ne  ljubi!  .  .  .  Taká 
ženská,  kako  je  pobegla  od  doma  .  .  .  Grozno,  kako  jo  je  takrat 
dávil !  .  .  .  A  ne  da  bi  vedel,  ima  iste  občutke,  istá  divjost  mu  besni 
po  duši.  Ako  bi  se  ta  hip  zgodilo  kaj  podobnega  .  .  . 

AH  kdo  hodi  tu  doli  okoli? 

Veljko  se  nagne  in  zakliče  par  besed  strojevodji.  Malo  po- 
časneje  se  pomika  „Bakač"  naprej.  Dve  besedi  krmarju  .  .  .  jedva 
da  opaziš,  se  obrne  sprednji  del  na  levo.  Samo  malo. 

AH  kdo  hodi  tu  doli  okoli?  .  .  . 

Kapitán  ni  mogel  spati.  Bránil  mu  je  vihar,  —  ne  morski  orkán, 
nego  njegova  lastna  razdražena  kri.  Pred  očmi  mu  je  plával  obraz 
lepe  mlade  žene,  videl  je  njeno  smehljanje  in  njegova  prostá  duša 
si  ga  je  tolmačila  po  svoje.  Eh,  kaj !  .  .  .  Imel  je  raznih  izkustev. 
Njen  soprog  je  na  stráži,  ganiti  se  ne  sme  odtod,  opaziti  ga  tudi 
ne  more  .  .  .  Končno  —  kaj  bi  se  moglo  zgoditi? 

Vstal  je  in  splezal  tiho  po  stopnicah  pod  krov.  Tam  se  je 
nekaj  čaša  izprehajal  po  hodniku,  ki  je  bil  med  velikim  salónom 
in  kajitami  zadnjega  dela  .  .  . 

Kdo  neki  hodi  okoli?  .  .  . 

Veljko  se  ni  mogel  umiriti.  Njegov  sluh  se  je  napenjal  do 
skrajnosti.  Skozi  besno  šumenje  razdraženih  valov,  skozi  peklensko 
bučanje  in  žvižganje  vetra  in  skozi  brenčanje  parnega  stroja  je  slišal 
lahne  korake,  ki  so  vplivali  na  njegovo  itak  že  razgreto  domišljijo 
kakor  olje  na  ogenj.  Črne  slutnje  so  ga  obhajale.  Z  levico  je  krčevito 
držal  roč  ob  mostku  in  bilo  mu  je,  kakor  bi  držal  peklenskega 
sovražnika  za  vrat.  Prsi  in  glavo  je  nagnil  daleč  naprej,  desno  roko 
je  položil  liki  školjko  za  uho,  ústa  so  mu  bila  odprta,  oči  izbuljene, 
nosnice  so  se  mu  širile  in  zoževale,  vsa  kri  mu  je  silila  v  glavo. 
Trudil  se  je,  da  bi  bil  miren,  ali  nervózni  nemir  je  naraščal  hip 
za  hip. 

Veter  je  zopet  strašneje  zatulil ;  bilo  je  čuti,  kakor  bi  se  pošastni 
glasovi  razlegali  po  zraku  in  peli  grozne  povesti.  Veljku  so  se  tresli 
vsi  udi,  čutil  je  kri,  kakor  bi  kladiva  tolkla  v  srcu,  v  žilah,  v  glavi ; 
tisti  dve  gubi  ob  nosu  sta  se  nabirali  in  naraščali,  prsi  so  se  burno 
dvigale,  hitreje  in  močneje  je  dihal ;  v  čelu  mu  je  bilo  tako  čudno . . . 
nekako  temno,  po  rokah  mu  je  nekaj  trgalo,  vse  misii  so  mu  bile 
zmedene  ...  Oh  —  zver,  zver,  zver  —  ubijal  bi,  uničeval  bi  — 
kri,  kri,  kri  —  to  morje  je  krvavo,  dež  krvav,  ladja  polna  krvi  — 
démoni  se  pôde  okrog  s  krvavimi  noži  in  bodeži  v  koščenih  rokah, 
z  režečimi  obrazi  in  krvavimi  očmi  .  .  . 

Tresel  se  je,  kakor  bi  ga  najhujša  mrzlica  grabila. 

Kdo  hodi  tu  doli?  ...  To  pomeni  nekaj . . .  nekaj  groznega. . . 

To  je  trajalo  samo  nekaj  trenotkov.  Veljkova  divja  razbur- 
jenost  je  dosegla  vrhunec.  Mogočen  val  je  pljusknil  črez  ladjo  in 
ga  vsega  polil.  Veljko  ni  čutil,  ni  opazil,  kaj  se  godi,  slišal  je  samo 
tiste  tihe  korake  pod  krovom.  In  sedaj  mu  ni  bilo  več  obstatí.  Hitro, 
a  tiho,  da  ga  ne  bi  bilo  čulo  niti  najfinejše  uho,  je  splezal  po 
stopnicah  z  mostka  in  se  priplazil  k  oknu,  skozi  katero  je  bilo  videti 
v  salón  in  na  spodnji  hodnik.  Ves  je  drhtel.  Pokleknil  je  na  krov  in 
pritisnil  čelo  na  steklo. 

—  Kapitán !  .  .  .   Kaj  dela  sedaj  tukaj  ?  .  .  .  Moje  slutnje  .  .  . 

Še  enkrat  je  kapitán  prehodil  hodnik,  potem  je  trenotek  postal, 
kakor  bi  razmišljal.  Samo  trenotek,  tedaj  je  naglo  pristopil  k  vratom 
kajite,  tiho  odprl  in  vstopil. 

Tam  notri  spi  Slavka  .  .  . ! 

Veljko  je  zastokal.  Zdelo  se  mu  je,  da  ga  je  nekdo  udaril  s 
kladivom  po  glavi.  Nekoliko  sekúnd  je  klečal  kakor  brezsvesten  na 
krovu,  v  njem  je   vse   gorelo;   ko  je  vstal,  je  komaj   stopil  korak 

naprej,  tako  močno  se  je  tresel.  Da  ga  je  kdo  videl,  bi  se  bil  pre- 
strašil. Njegov  obraz  je  bil  izpremenjen,  da  ga  ne  bi  bil  nihče 
spoznal.  Blaznost  mu  je  sijala  iz  oči,  pred  katerimi  mu  je  plávala 
najgroznejša  si  ika :  Slavka  v  kapitanovem  objemu.  Divji  bes  se  ga 
je  lotil  .  .  .  Ubij,  ubij,  ubij  ...  se  mu  je  razlegalo   po  duši. 

Toda  koga?  .  .  .  Njega?  Njo?  Sebe?  .  .  .  Vse  skupaj? 

Oh,  to  je  bilo  vse  nejasno.  To  menda  sploh  ni  bila  vec  misel, 
temveč  samo  zveri  nski  inštinkt.  Tiger,  ris  je  bil  zbujen  v  njegovi 
duši  in  samo  ta  bestija  je  divjala  po  njem.  En  hip  je  hotel  planiti 
po  stopnicah  doli.  Toda  kaj  ?  .  .  .  Vse,  vse,  vse  naj  pekel  pogoltne, 
njega,  njo,  mene,  vse  .  .  .  Dva  skoka  —  bil  je  na  mostku. 

Tu,  tu,  tu  so  tiste  pečine  —  hahaha !  Grozoten  smeh  se  je 
pomešal  med  tuljenje  besnega  vetra.  Tako  se  menda  smeja  hijena. 
In  v  Veljku  ni  bilo  nič  več  človeškega.  Satir,  erinija,  furija,  kiklop 
.  .  .  vse  to  je  vihralo  po  njem.  Grozničavo  se  je  tresel ;  ko  se  je 
nagnil  nad  kompas,  je  zadel  z  glavo  ob  steklo.  Oči  so  se  mu  raz- 
širile;  s  prstom  je  potegnil  po  črti,  ki  jo  je  označevala  magnetna 
igla.  Pošastno  se  je  nasmejal.  Zaklical  je  nekaj  krmarju.  Ta  ga  je 
vprašal,  ali  se  ni  zmotil. 

—  Slušajte!  je  Veljko  zakričal,  da  se  je  krmar  prestrašil 
njegovega  glasu.  Potem  se  je  nagnil  in  strojevodji  nekaj  zaklical 
skozi  cev. 

Hitreje  je  zaplul  „Bakač". 

Veljko  je  stal  na  mostku  liki  „večni  mornar".  Škodoželjno  je 
strmel  v  noč;  zdelo  se  mu  je,  kakor  bi  vihar  divjal  na  njegovo 
povelje.  V  dúhu  je  nervozno  štel  trenotke. 

Zdajci  .  .  . 

Z  največjo  močjo  je  „Bakač"  zadel  ob  trdo,  ostro  pečino. 

—  Hahahaha!  .  .  . 
Pošasten  smeh  — 

Kakor  bi  trenil,  je  bilo  vse  na  nogah.  Veter  je  tulil,  valovi 
so  bučali,  ali  mocnejší  je  bil  šum  vode,  ki  je  prodirala  v  izgub- 
ljeno  ladjo. 

Izgubljena !  Pomoci  ni.  In  Veljko  je  stal  na  mostku  kakor  zma- 
govalen  satan  .  .  . 

Mornarji  in  potniki  so  hiteli  na  krov,  komaj  za  največjo  silo 
oblečení,  zbegani  in  prestrašení  .  .  . 

Iz  Slavkine  kajite  je  planil  kapitán  z  razmršenimi  lasmi  in  raz- 
drapano  brado;  obraz  mu  je  bil  razpraskan,  po  licih  mu  je  curela 
kri . . .  Tak  je  prišel  na  krov  ...  Za  njim  Slavka,  z  nožem  v  roki . . . 

Veljku  se  je  naredila  terna  pred  očmi. 

„Zaboga,  kaj  sem  naredil?  .  .  ." 

Kakor  bi  se  bilo  nasulo  ledu  v  njegovo  razbeljeno  kri,  se  je 
iztreznil.  Kapitán  je  silil  na  mostek,  Veljko  ga  je  pahnil  po  stop- 
nicah,  da  je  težko  telebnil  na  krov. 

Voda  je  glasneje  šumela.  Veljko  je  zapovedaval  mornarjem. 
Spustili  so  dva  čolna  v  morje.  Slavka,  tresoča  se  po  vseh  udih,  je 
prišla  na  mostek.  Dihnila  je :  Veljko !  in  se  omedlela  zgrudila  na  tla. 

„Rešite  Slavko !  Rešite  mi  ženo!"  je  kričal  Veljko.  Strah,  ki 
je  bil  mocnejší  nego  njegova  prejšnja  divjost,  ga  je  tri. 

„Slavka!  Moja  Slavka!" 

Pokleknil  je,  objemal  jo  je,  poljubljal  strastno.  Potem  je  skočil 
na  noge. 

Malo,  malo  ljudi  je  našlo  prostora  v  dveh  čolnih.  Se  tretjega 
so  spuščali,  ali  bilo  je  prepozno.  Pet,  šest  oseb  je  skočilo  preko 
ograje.  Trije  so  menda  skočili  v  čoln,  druge  je  požrlo  besneče  morje. 
Ladja  se  je  že  potapljala. 

Veljko  je  pograbil  Slavko  kakor  otroka.  Gorenji  rob  ladje  je 
bil  komaj  še  meter  nad  vodo,  strahovito  hitro  se  je  „Bakač"  po- 
grezal.  Poročnik  je  odnesel  svojo  ženo  po  stopnicah  doli,  tja,  od- 
koder  so  spustili  zadnji  čoln  v  vodo.  Nedaleč  je  bilo  videti  črno 
točko.  To  je  gotovo  bil  čoln. 

„Pomagajte!  Žena  je!  Rešite  jo!" 

Slavka  se  je  osvestila  v  Veljkovem  objemu,  a  ne  toliko,  da  bi 
vedela,  kaj  se  godi.  Oklenila  se  je  Veljka  okrog  vratu  .  .  . 

Obupen  klic  je  prodrl  v  grozno  noč: 

„Ženská  je  tukaj !  Žensko  rešite!" 

Ta  hip  je  prihrul  ogromen  val  .  .  .  ladja  je  izginila,  morje  jo 

je  pokopalo.  Pokopalo  je  tudi  Slavko  in  Veljka,  tesno  objeta 

moža  in  ženo. 

In  morje  je  bučalo  in  šumelo,  debel  dež  je  škropil  in  vihar 
je  pel  strahotno  mrtvaško  pesem.  Gosta  terna  je  bila  vseokrog.  Divji 
orkán  ni  imel  toliko  moci,  da  bi  bil  vsaj  za  trenotek  pretrgal  črne 
oblake,  da  bi  bila  vsaj  ena  zvezdica  zasijala  na  grozni  mokri  grob  .  .  . 

Položaj  žene  v  različnih  oblikah  družine. 

Spisal  R.  Perušek. 
(Dalje.) 

no  sorodstvo,  ki  je  osnovano  na  posredovanju  materin- 
skem,  imenujemo  materinsko  nasledstvo  in  vse 
právne  pojme,  ki  so  izvedeni  iz  tega  razmerja,  mate- 
rinsko pravo.  Ako  torej  pravimo,  da  je  v  pradobi 
človeštva  vládalo  materinsko  pravo,  hočemo  s  tem  reči, 
da  je  bilo  razmerje  članov  družinskih  do  matere  mero- 
dajno  za  vse  tedanje  družinske  pravice.  Ali  je  imela  družinska  mati 
tudi  kako  gospostvo  nad  môžem  in  je  li  bil  njen  položaj  sploh 
spojen  s  kakim  gospostvom,  to  se  ne  da  splošno  trditi,  nego  je 
odvisno  od  posameznega  slučaja.  Tudi  v  materinskí  organizaciji  si 
mislimo  lahko  različne  stopnje  organizacijske.  Mati  je  bila  lahko 
gospodarica,  čije  edino  bogastvo  je  bilo  dete  v  naročju,  ona  pa  je 
lahko  gospodarila  nad  sinovi  in  hčerami  in  njo  so  potem  spoštovali 
tudi  možje,  ki  so  se  zanimali  za  njene  hčere.  —  Žena  se  ni  mogla 
udeleževati  nestalnega  in  nemirnega  življenja  mož,  ker  je  morala 
skrbeti  za  deco ;  zato  se  je  ogibala  nevarnosti,  boja  z  živalmi,  ona 
je  prvá  zgradila  kočo,  ki  je  čuvala  deco  mraza  in  prepiha;  žena  je 
cúvala  ogenj  na  ognjišču,  ona  je  bila  torej  začetnica  stalnega  na- 
seljevanja.  Kot  gospodarica  ognjišča  je  pa  tudi  hranila  in  delila  jed, 
ki  jo  je  pripravljala,  in  še  dandanes  kraljuje  žena  v  kuhinji;  ona 
je  mlela  zrnje,  ki  ga  je  nabirala  v  okolici  ter  ga  sejala;  skratka  — 
ona  je  postala  mati  skrbne  pridnosti  in  poljedelstva.  —  V  njenem 
stanu  je  ostajala  njena  deca:  dečki,  dokler  niso  bili  godni,  udele- 
ževati se  moških  nevarnosti,  deklice  za  vse  čase.  Le-te  so  pomagale 
materi  ter  so  ráno  samé  prihajale  v  priliko,  vršiti  dolžnosti  mate- 
rinské. Tako  je  postala  mati  gospodarica  nad  hčerami  in  vnukinjami. 
Hči  namreč,  ki  se  je  omožila,  ni  zapustila  domačega  ognjišča  — 
saj  mož  je  bil  brez  ognjišča  —  nego  mož  si  je  poiskal  stalnega 
ognjišča  na  domu  svoje  zaročnice  za  ono  dobo  braka,  ki  seveda 
na  tej  stopnji  kultúre  ni  bil  dolgotrajen.  Ker  je  torej  hči  ostala  v 
hiši  pri  materi,  je  stopil  njen  mož  v  nekako  odvisnost  njene  matere, 
gospodarice  skupnega  doma,  in  se  je  izobrazila  pri  njih  ona  navada, 
ki  jo  opažamo  celo  v  živalstvu  pri  nekaterih  plemenitih  žuželkah,  pri 
katerih  je  ženski  spol  neokreten,  moški  pa  se  živahno  kreče  z  no- 
gami  in  perotmi,  n.  pr.  pri  mravljah  itd.  Kakor  je  materina  ljubezen 

bila  pôvod  prvi  družinski  organizaciji  med  materjo  in  deco,  tako 
je  ljubezen  obeh  spolov  prisilila  moške,  da  so  se  prilagodili  ome- 
jenosti  domačega  življenja. 

Sama  se  nam  ponuja  misel,  da  je  mati  za  svoje  základe  hčera 
zahtevala  odškodnino,  ki  je  bila  primerna  gospodarskim  razmeram. 
Mož  je  postal  kot  soprog  hčere  obenem  gost  hiše  in  spodobilo  se 
je,  da  je  tudi  on  od  svojega  prihodka,  od  lova,  prispeval  k  potrebám 
za  ognjišče  in  kuhinjo.  Tako  sta  se  zbližala  oba  načina  prírode  : 
mož  je  prinášal  ulovljeni  plen  domov,  žena  pa  je  čuvala  imetek  hiše. 

Na  ta  način  niso  bili  možje  več  oni  rod  nekoristnih  trotov,  ki 
so  sicer  vse  svoje  življenje  prebivali  ali  v  nevarnostih  lova,  ali  pa 
v  lenem  miru.  Tako  je  moglo  postatí  za  hišo  práv  ugodno,  ako  se 
je  v  njej  zbralo  mnogo  moških,  in  sicer  tako,  da  so  se  pridržali  oni 
možje,  ki  so  v  družini  sami  vzrasli,  in  da  so  se  privábili  tuji.  — 

Posledica  te  organizacije  pa  je  bila,  da  se  niso  le  daljnji  so- 
rodniki  med  seboj  ženili,  nego  celo  bratje  in  sestre.  Tako  so  se 
ohranili  vsi  moški  sorodniki  skupaj.  Druga  posledica  te  organizacije 
pa  je  bila  tudi  „poligamija"  ali  mnogoženstvo.  Zakaj  niso  bili  bra- 
koví one  dobe  trajni,  to  smo  razložili  tedaj,  ko  smo  pripovedovali, 
kako  se  je  morala  mati  žrtvovati  za  svojo  deco,  ki  jo  je  morala 
hraniti  nerazmerno  dolgo  dobo.  Ravno  tako  pa  je  nastala  tudi  po- 
liandrija  ali  mnogomoštvo,  ker  žena  ni  bila  posest  moževa  ter  je 
bila  svobodna,  čim  se  je  mož   obrnil  od  nje.  — 

V  taki  družini  se  je  sčasoma  namnožil  imetek.  Ta  pa  ni  bil 
izključna  svojina  matere,  kakor  je  v  poznejši  očetovski  družini  bil 
ves  imetek  njegova  lastnina,  nego  ves  imetek  v  prvotni  materinskí 
družini  je  bil  vsem  članom  skupen.  Ako  se  je  torej  izselil  sin  iz 
také  družine,  je  dobil  iz  skupnega  imetka  del,  in  kadar  je  stopil 
kot  soprog  v  hišo  svoje  izvoljenke,  ni  novému  domu  prinášal  samo 
sile  svojih  rok,  nego  tudi  svojo  doto,  ki  se  mu  je  izplačala,  seveda 
in  nátura,  iz  skupnega  imetka  njegove  družine. 

V  dokaz,  da  je  nekdaj  v  resnici  bila  taká  organizacija,  navesti 
hočemo  nekaj  zgodovinskih  dôkazov  in  nekaj  ostankov  prvotne  or- 
ganizacije, ki  veljajo  še  dandanes. 

Pri  malajskih  narodih  kakor  tudi  pri  črncih  zapadne  Afrike  velja 
še  dandanes  neomejeno  pravilo,  da  se  ravna  rod  in  pleme  edino 
le  po  materi,  da  torej  pripadá  dete,  moško  in  žensko,  vedno  le  družini 
materini.  Dosledno  se  ravnajo  tudi  imovinske  razmere  po  materin- 
skem  pravú.  V  nekaterih  pokrajinah  holandské  iztočne  Indije  tudi 
res  obstajajo  družine  malajské  samo  iz  matere  in  njenih  otrok,  oče 

pa,  ki  tudi  ne  biva  redovito  v  družini,  se  njej  nikdar  ne  prišteva. 
V  drugih  malajskih  pokrajinah  velja  (poleg  novejših  zakonskih  oblik) 
tudi  ona  najstarejša,  ki  smo  jo  bas  opísali.  Žena  ali  njena  mati  dobi 
vsled  ženitve  vse  pravice  nad  môžem  in  ne  seli  se  žena  v  hišo 
moževo,  nego  mož  se  preseli  v  hišo  svoje  žene  in  je  pod  vodstvom 
svoje  žene  ali  tašče.  Seveda  se  vprezajo  samo  siromaki  v  tak  jarem 
zakonski;  bogatejši  ljudje  se  ženijo  po  novejših  oblikah  in  si  rajši 
prihranijo  toliko  denarja,  da  si  kupijo  ženo. 

Livingstone  je  našel  v  Balondi  (v  Afriki)  naseljene  poljedelce, 
ki  žive  pod  materinskim  pravom.  Dočim  je  pri  nomadih  žena  sužnja 
moževa,  se  pri  poljedelcih  balondskih  seli  mož  v  hišo  svoje  izvo- 
ljenke  ter  obljublja  tašči,  da  bode  skrbel  za  drva  in  nikomur  drugemu 
slúžil  kot  onému,  kateremu  bode  dovolila  ona.  V  takih  hišah  ima 
žena  kot  čuvarica  ognjišča  pravico,  kazniti  nepokornega  moža  s  tem, 
da  mu  ne  da  jesti. 

Med  severnimi  Indijanci  ameriškimi  so  se  bavila  samo  nekatera 
plemena  s  sejanjem  turščice  ter  so  postala  tako  poljedelci.  Ali  samo 
žena  obdeluje  tamkaj  polje,  zbira  in  hrani  rastlinsko  hrano  in  zato 
velja  edino  njen  vpliv.  O  tem  nam  svedoči  tudi  ona  dogodba,  ko 
so  Čiroki,  Iroki  in  Delawari  sklenili  zvezo  za  obrambo  proti  belo- 
kožcem  ter  predali  Delawarcem,  najinteligentnejším,  turščico  in  motiko 
ter  jih  postavili  za  svojo  „ženo",  t.  j.  oni  naj  skrbe  za  živež,  sami 
pa  se  hočejo  boriti  s  sovražnikom. 

Da  so  pa  bile  enake  uredbe  tudi  pri  evropskih  narodih  in  ne 
samo  pri  neevropskih,  za  to  imamo  jasne  dôkaze  v  nekaterih  navadah 
Baskov,  ki  so  ostanki  Kantabrov,  praprebivalcev  evropskih,  in  sta- 
nujejo  še  dandanes  ob  západu  Pirenej  v  Španiji  in  v  Francoski.  O 
Kantabrih  pripoveduje  grški  geograf  Strabon  (66  pr.  K.  +  24  po  Kr.), 
da  so  bili  možje  hrabri  branitelji  domovine,  a  žene  so  obdelavale 
polje ;  od  mater  je  prenajalo  poljedelstvo  na  hčere,  sinovi  pa  so 
živeli  pri  njih  kot  članovi  družine.  Kadar  so  se  sinovi  oženili,  so 
zapustili  hišo  in  dobili  doto  kot  odškodnino  za  svoje  pravice.  Tudi 
starodávni  običaji  Baskov,  njih  potomcev,  ki  so  zabeleženi  in  ohra- 
njeni,  kažejo  mnogo  sledov  materinskega  pravá.  Sicer  je  tudi  pri 
Baskih  navadno,  da  dedujejo  sinovi  po  roditeljih ;  ako  pa  so  roditelji 
zapustili  samo  hčer,  tedaj  stopi  ona  na  čelo  družine  in  njej  se  po- 
koravajo  vsi  člani  ženski  in  moški  te  rodovine,  in  mož,  katerega  si 
ona  izbere,  dobi  njeno  ime,  ne  pa  ona  njegovega.  Sinovi,  ki  nimajo 
pravice  do  neposredne  dediščine,  ostanejo  vse  svoje  življenje  za 
služitelje  v  hiši. 

Kakor  na  západu  Kantabri,  tako  so  bili  na  iztoku  Ličani  (sta- 
novniki  Likije  v  Mali  Aziji)  organizovaní  še  v  dobi  grški  na  podlagi 
materinskega  pravá.  Heraklides  Ponticus  (340  pr.  Kr.),  ki  je  pisal 
o  „državnih  ustrojstvih",  pripoveduje,  da  vladajo  žene  Ličanom.  Drug 
pisatelj  pa,  ki  je  sestavil  knjigo  o  čudnih  običajih,  pripoveduje,  da 
prihaja  dediščina  od  matere  na  hčer,  ne  kakor  je  bil  sicer  običaj  po 
vsem  svetu,  na  siná.  O  istem  národu  pripoveduje  Herodot  (v 
5.  stôl.  pr.  Kr.),  da  se  Lidijci  nazivajo  po  materah,  ne  po  očetih. 
Ako  vpraša  kdo  Lidijca,  kakega  rodu  je,  tedaj  našteva  svoje  prednike 
ženskega  spola  ter  matere  svoje  matere.  In  ako  se  omoži  svobodna 
žena  s  sužnjem,  so  vsi  njeni  otroci  plemeniti,  ako  pa  se  oženi 
državljan  s  kako  tujko  ali  sužnjo,  so  vsi  njegovi  otroci  nezakonski. 
Tudi  Tacit  (v  1.  stôl.  po  Kr.)  pripoveduje,  da  za  germanskimi  narodi 
stanuje  národ,  pri  katerem  vladajo  ženské.  Rimljanec  je  mislil,  da 
je  bila  ta  ženská  vláda  znak  degeneracije,  pa  je  bila  menda  le  sled 
starinske  organizacije. 

Višja  kultúra  je  povsodi  utemeljena  na  drugi  družbinski  orga- 
nizaciji,  v  kateri  je  oče  poglavar  družine.  Vendar  se  nahajajo  tudi 
pri  narodih,  ki  so  sprejeli  novejšo  družinsko  organizacijo,  še  vedno 
sledovi  staré  organizacije.  Pred  sto  leti  se  je  pri  Guaikurih  v  Braziliji 
selil  ženin  v  hišo  tasta  in  tašče,  ne  pa  njih  hči  v  hišo  ženinovo. 
O  Čirokih  v  severni  Ameriki  se  pripoveduje,  da  mora  ženin  vedno 
s  hčerjo  vzeti  tudi  njeno  mater  v  zákon,  to  se  pravi:  hči  in  mati 
se  ne  ločita  vsled  hčerinega  zákona.  Pri  Baelih  v  srednji  Afriki  tudi 
ne  gre  žena  v  hišo  moževo,  nego  gradita  si  kočo  v  bližini  materine 
hiše,  dokler  žena  ne  porodi  deteta ;  potem  šele  se  zakonca  preselita 
v  svojo  hišo.  Tudi  pri  Laponcih  v  severni  Evropi  je  moral  ostati  zet 
vsaj  eno  leto  v  hiši  tasta  in  tašče  in  šele  potem  sta  se  zakonca  odselila. 

Še  dalje  se  je  ohranilo  materinsko  pravo  v  poslih,  ki  se  tičejo 
sorodstva,  nasledstva  in  dedinstva.  Kakor  pri  Malajcih,  tako  prihaja 
tudi  pri  Avstralcih  sorodnost  in  dostojanstvo  samo  od  matere,  za 
očeta  ne  vprašajo.  Isto  je  veljalo  tudi  na  nekaterih  otokih  mikrone- 
zijskih  v  Velikem  oceánu  in  pri  nekaterih  Indijancih  severne  Amerike. 
Pri  Wamoinih  v  iztočni  Afriki  ne  podeduje  sin  svojega  očeta,  nego 
sin  očetove  sestre,  ako  sta  imela  oče  in  sestra  njegova  skupno 
mater.  Ta  takoimenovana  „nečakovska  pravica"  je  zelo  razširjena  od 
iztoka  do  zapadá  Afrike.  Kraljevski  rod  v  Loangu  se  ne  sme  ženiti 
s  pripadniki  istega  plemena,  vendar  velja  pri  njih  nečakovsko  pravo. 
Kneževiči  torej  nikdar  ne  rode  otrok,  ki  bi  mogli  nasledovati  časti 
in  imetek  te  vladárske   rodovine;   pač  pa  uživajo   te  pravice  otroci 

knjeginjic,  čeprav  so  omožene,  kar  se  včasi  prigodi,  s  sužnji.  — 
Iz  materinskega  pravá  je  tudi  nastala  gospodarska  pravica  stricev, 
ki  se  nahaja  tam,  kjer  vláda  sicer  materinsko  pravo,  a  kjer  so 
razmere  také,  da  je  treba  krepke  moske  zaščite.  Potem  si  nista 
po  krvi  najbližja  sorodnika  oče  in  sin,  nego  ujec,  materin  brat,  ki 
je  iste  krvi  kakor  mati.  Tako  je  zamenilo  v  Angoli  (portugiški  na- 
selbini  v  spodnji  Guineji  v  Afriki)  varstvo  ujčevo  materino  varstvo. 
Oče  nima  nič  pravice  do  siná,  sin  pa  ne  do  očetovega  imetka.  Oče 
more  za  života  svojemu  sinú  pokloniti,  kar  hoče.  Vse  drugo  pa 
podeduje  njegova  sestra,  ako  sta  imela  skupno  mater.  Sledovi  tega 
pravá  se  nahajajo  tudi  v  Aziji  in  v  Egiptu.  Nekake  namestniške 
službe,  ki  je  bila  poleg  faraónske  najvažnejša,  niso  podedovali  sinovi 
od  očetov,  nego  to  dostojanstvo  je  prenajalo  na  siná  dostojanstve- 
nikove  sestre,  torej  na  nečaká  in  tako  je  prenajala  v  Etiopiji  kra- 
ljevska  čast  ne  na  lastne  sinove  kralja,  nego  na  sinove  njegove 
sestre,  t.  j.  na  nečake. 

Pa  tudi  pri  narodih  višje  kultúre  se  je  ohranila  marsikaka 
poteza  iz  staré  dobe.  Pri  Židovih  je  uživala  kraljica-mati  nenavaden 
ugled,  in  njeno  ime  se  je  točno  beležilo  poleg  kraljevega  imena  v 
zgodovinskih  listinah.  Egipčani  so  vestno  beležili  poleg  svojega 
imena  ime  materino.  Tacit  pripoveduje,  da  so  stari  Germani  šmátrali 
krvno  zvezo  med  ujci  in  nečaki  za  bolj  tesno  in  bolj  sveto,  negoli 
je  ona  med  očeti  in  sinovi ;  zato  so  si  Rimljani  izbirali  talce,  katere 
so  jim  morali  dajati  Germani,  po  germanskem  názoru,  namreč  nečake, 
ne  pa  sinov  poglavarjev. 

Celo  v  mohamedanskih  deželah,  kakor  v  Bornu,  Baghirmi, 
Wadai  v  centrálni  Afriki  ima  kraljica-mati  nenavaden  ugled;  ako 
umrje  taká  oseba  —  tolike  politične  vážnosti,  tedaj  se  izbere  namesto 
kraljice-matere,  ki  se  zove  „magira",  neki  skopljenec.  Istotako  važen 
je  tudi  položaj  kraljice-matere  v  azijskih  državah  mongolské  pasmine, 
n.  pr.  v  Kitaju.  Saj  se  je  vedno  čitalo  ob  času  poslednje  kitajsko- 
evropske  vojne  o  določujoči  vplivnosti  cesarice-matere.  Končno  še 
lahko  omenjamo,  da  obnašajo  tudi  še  dandanes  v  različnih  ev- 
ropskih  državah  ženské  najvišjo  vladarsko  čast  ter  rokujejo  z 
žezlom,  dočim  se  sicer  nobeno  važno  mesto  ne  poverjava  ženskam. 

Manj  važno  je,  da  so  se  ohranili  sledovi  materinskega  pravá 
celo  pri  imovini  zemljiški  in  da  je  še  dandanes  pri  mnogih  narodih 
razširjena  misel,  da  se  otroci  povajajo  v  prirojenih  svojstvih  ne  po 
očetu,  nego  po  ujcu,  torej  edino  po  materinski  krvi.  Tako  pri  arab- 
skih  plemenih  in  tudi  pri  Židovih.  (Dalje  prih.) 

Prijateljstvo  in  ljubezen. 

Spisal  Jos.  Frančič. 

IV. 

i  Zora  ni  Vida  ni  mogla  spati  tisto  noč.  Do  neke  meje 
se  je  godilo  obema  enako.  Obe  sta  čutili,  da  je  prišel 
naposled  vendar  pravi,  obe  se  zavedali,  da  se  je  z  njima 
nekaj  zvršilo,  kar  postane  lahko  usodno,  odločilno  za 
vse  njijno  nadaljnje  življenje  .  .  . 

Obe  sta  se  tudi  vprašali,  zakaj  naj  bi  bil  bas  ta 
tisti?  ...  V  čem  se  je  tako  zelo  odlikoval  od  drugih  moških,  ki 
so  ju  dozdaj  srečavali  ?  . . .  V  čem  je  bila  tista  čudovita  moč,  ki  jo  je 
imel  do  njijnih  src?  .  .  .  Ali  je  bil  tako  izredno  lep?  .  .  .  No,  čeden 
je  res  bil,  toda  —  ako  sta  práv  premislili  —  koliko  lepih,  celo  lepših 
mož  sta  že  videli  tukaj  in  drugje!  .  .  .  Saj  niso  bili  samo  ti  na 
svetu,  ki  so  se  jima  tako  vsiljevali  in  ki  so  jima  bili  bas  radi  tega 
tako  zoprni!  Saj  so  prihajali  vedno  tujci  v  mesto  in  tudi  oni  sta 
bili  že  nekoliko  po  svetu,  pa  še  nikdar,  nikdar  nista  občutili  tega 
kakor  danes!  .  .  . 

In  kako  nepričakovano,  kako  nenadoma  se  je  bilo  vse  to  za- 
vŕšilo !  .  .  .  Kako  sta  se  dozdaj  vedno  muzali  in  porogljivo  nasmi- 
havali,  če  jima  je  kdo  pravil,  da  se  pravá,  pristna  ljubezen  cesto 
hipoma  polasti  človeškega  srca,  da  si  ga  podjarmi  in  osvoji  z  ele- 
mentarno  silo,  pa  da  vzplamti  tako  srce  kdaj  morda  tudi  še  njima . . . 
Ah  njima !  .  .  .  Smešno !  ...  In  vendar !  .  .  .  Nikdar,  nikdar  bi  ne 
bili  verjeli,  da  je  možno  kaj  takega!  ...  — 

Obe  sta  sanjali  tisto  noč  bedé  najlepše  sanje,  ki  jih  more 
sanjati  dekliško  srce,  obe  sta  se  naslajali  ob  opojnem,  slasti  polnem 
vonju  prvé  ljubezni!  .  .  .  Da,  prvič  v  svojem  življenju  sta  ljubili 
istinito,  globoko!  En  hip  je  zadostoval,  da  sta  se  jima  razplamteli 
duši,  da  sta  jima  v  živem  ognju  razžareli  srci !  .  .  .  Obe  sta  si  bili 
v  svesti  velikega  pomena  tega  in  vedeli  sta  obe,  da  dogodka  da- 
našnjega  dne  ne  pozabita  tako  izlepa!  .  .  . 

Toda  baš  v  ljubezni  se  je  pokazala  veliká  razlika  njijnih  tem- 
peramentov ! 

Zorina  ljubezen  je  bila  nežen  cvet,  ki  ga  izvabi  iz  tal  gorek 
poljub  mehke  pomladanske  sape.  Ponižno  in  pohlevno  klije  in  dehti, 
veseleč  se   samega   sebe,   razveseljujoč  vse  okrog  sebe      .  .  Nežen 

je,  a  dovolj  močen,  da  kljubuje  najhujšemu  viharju.  Stoleten  hrast 
telebi  zdrobljen  na  tla,  ako  pridrevi  orkán  nad  njega,  a  mladi  cvet 
raste  in  se  razvija,  naj  ga  obseva  že  dobrodejno  solnce,  ali  naj 
razsaja  poguben  vihar  okrog  njega  .  .  . 

Ljubezen  Vidina  pa  je  bila  iskra,  ki  páde  na  gorljivo  gradivo 
ter  vzplapola  takoj  v  velikánski  plameň.  Vihar  ga  ne  uduši,  pac  pa 
ga  razvname  in  razpiše  v  usoden  požar  .  .  . 

Če  bi  bil  rekel  Zori  oni,  ki  ga  je  ljubila  :  „Skoči  v  vodo  in 
dokaži,  da  me  ljubiš!"  nasmehnila  bi  se  mu  bila,  pogledala  ga 
vdano  in  mu  odgovorila:  „Ako  zahtevaš,  ljubec,  žrtvujem  se  zate!" 
Vida  pa  bi  bila  nemara  odvrnila  na  také  besede:  „Da,  skočim  — 
a  ti  moraš  z  menoj !  Skupaj  s  tabo  sem  tudi  umreti  pripravljena !  A 
da  bi  šla  jaz  v  smrt,  poleg  tebe  pa  bi  živela  druga  —  nikdar! . .  ." — 

Naslednjega  dne  sta  bili  Zora  in  Vida  navzlic  ternu,  da  sta  se 
ločili  prejšnji  večer  v  nesoglasju,  ob  določeni  uri  vendar  spet  skupaj 
na  šetališču.  Ni  ena  ni  druga  ni  prikrivala  svojega  veselja  o  tem, 
da  mali  nesporazum  ni  imel  resnejših  posledic,  in  obsipali  sta  druga 
drugo  s  prijaznostjo.  Saj  bi  bilo  zares  čudno,  če  bi  se  bili  resno 
razdvojili  zaradi  človeka,  ki  je  bil  sicer  z  nenavadno  močjo  posegel 
v  njijno  žitje,  o  katerem  pa  niti  vedeli  nista,  kdo  da  je! 

Prečuta  noč  pa  se  jima  je  poznala  obema  na  obrazu.  Pod 
očmi  so  se  jima  vleklé  višnjevorumenkaste  lise,  katerih  dozdaj  nikdar 
ni  bilo  opaziti  pri  njiju.  Prvič  v  svojem  življenju  sta  okúsili  malo 
skrbi  in  nemira,  in  takoj  jima  je  vtisnilo  to  značilni  pečat  v  lica !  . . . 

Potihem  sta  se  opazovali  in  vedeli  sta  druga  o  drugi,  kako  se 
jima  je  godilo  preteklo  noč,  toda  nobena  ni  črhnila  besedice  o  tem. 

Bili  sta  sploh  v  čudnem  položaju  danes.  Kázali  sta  se  kolikor 
mogoče  prijazni  ena  drugi,  a  odkritosrčni  si  navzlic  ternu  nista  bili! 
Nekaj  se  je  bilo  vrinilo  med  njiju,  kar  se  ni  dalo  odstraniti  več.  Čutili 
sta,  kako  sta  druga  drugi  na  poti,  in  báli  sta  se  neprenehoma,  da 
se  zopet  kaj  ne  dogodi,  kar  bi  ju  ločilo  iznova.  Prejšnje  prisrčno 
prijateljstvo  je  bilo  izginilo,  le  njegova  zunanja  vez  je  bila  še  tu 
in  ta  jima  je  bila  skoro  neprijetna,  morda  radi  tega,  ker  sta  slutili, 
da  taká  vez  ne  more  trajati  dolgo  in  da  se  goli  videz  prej  ali  si  ej 
razprši  v  nič.  Ob  spominu  na  prejšnji  srečni  čas,  ki  sta  ga  pre- 
živeli  skupaj,  jima  je  bilo  skoro  žal,  da  je  bilo  prišlo  tako.  Trepetali 
sta  pri  misii,  da  srečata  zdajpazdaj  spet  lahko  onega  —  dasi  sta 
ga  obe  burno  želeli  videti!  Bilo  je  polno  razglasja  v  njijnih  prsih, 
polno  nedôslednosti  v  njijnih  mislih  in  željah  .  .  .  Dobro  vedoč, 
da  bi  se  jima  bilo  težko  zatajevati,  ako  bi  jima   prišel  nasproti,  sta 

se  vselej  práv  oddahnili,  kadar  sta  bili  prišli  na  konec  drevoreda, 
ne  da  bi  ga  bili  uzrli  .  .  . 

Toda  videti  sta  ga  hoteli  vendarle,  obema  je  koprnelo  in  klicalo 
srce  po  njem!  ...  In  čim  dalje  ga  ni  bilo,  čim  bolj  jima  je  ginilo 
upanje,  da  pride,  tem  tesneje  jima  je  prihajalo,  tem  huje  in  nepri- 
jetneje  jima  je  bilo  pri  srcu  ... 

Mračilo  se  je  že  in  že  je  bilo  opaziti  na  obzorju  večernico  kot 
majhen,  svetel  gumb  —  zadnji  čas,  da  nastopita  pot  proti  domu ! . . . 
Z  napetimi  očmi  sta  strmeli  v  daljavo,  kakor  bi  hoteli  prodreti  te- 
mino,  ki  jima  ga  morda  zakriva,  in  kakor  bi  moral  priti  še  v  zadnjem 
trenotku   ter  jima  utešiti  njijno  koprnenje  .  .  .    Toda  ni  ga  bilo. 

Bilo  pa  ga  ni  tudi  prihodnje  dni!  En  dan  za  drugim  jima  je 
donášal  najbridkejša  iznenadenja  in  dan  na  dan  sta  se  vracali  če- 
merni,  nezadovoljni,  obupujoči  z  izprehoda  domov.  Aj,  kako  jima 
je  krvavelo  tisto  njijno,  poprej  tako  hladno,  tako  ravnodušno  srčece, 
kako  se  jima  je  krčilo  v  došlej  nepoznaní,  tako  skeleči,  a  ob- 
enem  tudi  tako  sladki  bolesti!  Kako  žalostni  sta  se  spravljali  však 
večer  spat,  kako  sta,  prebudivši  se  iz  nemirnega  spanja,  želeli 
vsako  jutro,  da  bi  se  začel  spet  nagibati  dan !  Vsaka  žilica  v  telesu 
jima  je  utripala  zanj,  vsaka  kaplja  krvi,  ki  se  je  pretakala  po  njijnem 
životu,  si  ga  je  želela  —  a  ni  ga  bilo,  ni  ga  bilo!  ... 

Toda  po  preteku  dveh  tednov  sta  bili  spet  mirnejši.  Začeli  sta 
misliti  trezneje,  razmotrivati  hladnokrvneje  vso  zadevo.  Sčasoma  se 
jima  je  začelo  zdeti,  kakor  bi  bili  samo  sanjali  o  tem,  kar  se  je 
bilo  v  resnici  pripetilo.  Včasi  ima  človek  sanje,  po  katerih  ga  več 
dni  boli  srce.  Tako  nekako  je  bilo  njima  .  .  .  Srce  jima  je  še  vedno 
podrhtevalo,  še  vedno  jima  je  trepetalo  in  se  treslo  v  čuvstvu,  ki 
ga  je  bil  zbudil  v  njem  pogled  neznanega  tujca;  a  to  vibriranje  je 
bilo  podobno  zvenenju  brona,  ki  se  glasi  še,  ko  je  bilo  že  dávno  uda- 
rilo  zadnjič  zvonilo  ob  strán  zvona,  in  ki  postaja  rahleje  in  rahleje . . . 
Da  jima  ostane  spomin  na  lepi  trenotek  neizbrisen  v  glavi  in  v 
srcu,  sta  bili  prepričani  obe,  a  navzlic  ternu  sta  polagoma  uvidevali, 
da  prebolita  brez  resnejših  posledic  krizo,  ki  jo  je  bil  provzročil 
oni  dogodek  v  njijnih  prsih  ...  V  nekem  oziru  pa  sta  bili  kakor 
prerojeni,  odkar  jima  je  bilo  tako  mogočno  vzkipelo  srce.  Svet  se 
jima  ni  zdel  zdaj  nič  več  tako  prazen  in  púst.  In  moški  jima  tudi 
niso  več  tako  mrzeli!  Na  tem  in  onem,  ki  jima  je  bil  prej  morda 
zoprn,  sta  zapažili  kaj,  kar  jima  je  bilo  všeč.  Z  onim  seveda  se 
nobeden  ni  mogel  primerjati,  a  sprijaznili  bi  se  bili  zdaj  menda  z 
marsikaterim,  ki  ga  prej  nista  mogli  trpeti!  .  .  . 

.  Morda  je  bilo  bas  to  vzrok,  da  sta  se  začeli  čuditi  sami  sebi, 
kako  sta  mogli  tako  hipoma  vzplamteti  za  neznanega  človeka,  ter 
spoznavati,  da  ni  bila  krivá  zgolj  ljubezen,  ampak  da  so  bili  tudi 
še  drugi  vzroki,  ki  so  účinkovali  na  njiju  tako,  da  bi  se  bili  skoro 
razdvojili.  Prepričali  sta  se,  da  je  bilo  ono  tekmovanje,  v  katerem 
sta  izkušali  prekositi  druga  drugo,  vsaj  deloma  tudi  posledica  se- 
bičnosti  in  závisti.  In  to  spoznanje  jima  je  bilo  neprijetno.  Sramovali 
sta  se,  sramovali  v  dno  srca  svojih  nelepih  lastnosti  in  iznova  sta 
obljubovali  po  tihem,  da  svojega  prijateljstva  ne  žrtvujeta  nikomur, 
práv  nikomur  več!  .  .  . 

Tudi  njemu  ne?  .  .  . 

Kakor  bi  bila  železná  pest  stisnila  njijno  srce,  tako  ju  je  za- 
bolelo pri  tej  misii!  .  .  . 

Pa  saj  ga  ne  bo,  saj  ga  ne  bo ! . . .  Ne  bo  ?  . . .  Ah  —  ali  naj 
ga  res  ne  vidita  več,  nikdar  več?  ....  — 

Toda  naj  pride  ali  ne  pride  —  njijno  prijateljstvo  ostane  ne- 
razrušno!  .  .  .  Če  pride,  odloči  se  pač  za  eno  izmed  njiju,  druga 
pa  se  radovoljno  umakne,  in  stvar  je  rešena!  Odloči  se  za  eno 
izmed  njiju  —  ali  pa  za  nobeno  —  haha !  . .  .  Tudi  to  jima  je  prišlo 
na  misel  in  še  bolj  sta  obžalovali,  da  sta  hoteli  storiti  tako  lahko- 
miselno  konec  svojemu  prijateljstvu  .  .  .  Ne,  taki  ne  smeta  biti  več, 
in  naj  se  zgodi  karkoli !  .  .  .  Še  nikoli  nista  bili  Zora  in  Vida  tako 
prijazni  in  uslužni  druga  proti  drugi  kakor  zdaj,  še  nikdar  se  nista 
ogovarjali  tako  ljubeznivo  in  se  nazivali  s  tako  ljubkimi,  nežni  mi 
priimki  .  .  .  Bilo  je  res  videti,  kakor  bi  bilo  vsako  nesoglasje  poslej 
med  njima  nemogoče,  kakor  bi  je  res  ne  bilo  moci,  ki  bi  mogla  pre- 
trgati  srčno  vez,  ki  je  vezala  druga  na  drugo,  in  kakor  bi  se  morali 
izjaloviti  spričo  istinitosti  in  pristnosti  njijnega  prijateljstva  vsi  po- 
skusi,  razdvojiti  ju,  in  naj  bi  se  trudil  že  kdorkoli,  da  bi  zasejal 
razpor  med  njiju !  .  .  . 

A  v  trenotku,  ko  sta  se  čutili  najbolj  močni,  ko  sta  bili  prepri- 
čani  najbolj,  da  ju  ne  razdruži  nihče  več,  je  posegla  zopet  usoda 
vmes!  Ko  sta  se  ga  nádejali  najmanj,  jima  je  prišel  zopet  nasproti! . . . 

Držali  sta  se  za  roke,  ko  sta  ga  srečali,  in  čutili  sta  druga  pri 
drugi,  kako  sta  se  zdrznili  ob  njegovem  pogledu  .  .  .  Kakor  bi  ju 
bil  prešinil  električni  tok,  tako  sta  se  zgenili,  ko  je  vprl  v  njiju 
svoje  lepe,  strmeče  oči,  ki  so  ju  menda  vprašati  hotele:  „I,  kaj  pa 
vedve  zopet  tukaj?  ..." 

In  takoj  sta  vedeli  zopet,  da  je  mnogo  laglje  delati  obljube 
nego   izpolnjevati  jih  .  .  .  uvideli   tudi,   da    ni   nevarnost  za  njijno 

prijateljstvo  zdaj  nič  manjša,  nego  je  bila  tistikrat,  ko  sta  bili 
vzplamteli  zanj ;  da,  morda  še  večja !  —  Toda  vsled  prejšnjega  pre- 
mišljevanja  sta  se  bili  ojačili  toliko,  da  sta  se  varovali  obe  prenag- 
ljenja,  da  sta  se  izkušali  obe  po  možnosti  izogniti  vsemu,  kar  bi 
brez  potrebe  in  brez  pravega  smotra  rušilo  njijno  razmerje.  —  Do- 
spelo je  bilo  to  njijno  razmerje  v  nov,  kočljiv  štadij,  ko  je  zavladala 
v  njijnih  srcih  bolj  ali  manj  nameravana,  preudarjena  neodkrito- 
srčnost,  ki  bi  se,  v  kolikor  je  to  pospeševala  individualnost  ene  ali 
druge,  po  okolnostih  izpremenila  lahko  tudi  v  zlobno,  izdajalsko 
hinavstvo!  .  .  . 

„Oh,  že  zopet  ta!"  je  začela  Vida,  ko  se  je  bila  nekoliko 
opomogla.  Govorila  je,  kolikor  se  je  le  dalo,  mirno. 

„Kako  misliš  to?"  odvrne  Zora.  „Jaz  ga  vidim  zdaj  od  tistikrat 
šele  drugič.  Ga  li  srečuješ  ti  pogosteje?"  .  .  . 

„Ne  boj  se,  Zorica,  ne  boj  — tudi  jaz  ga  vidim  šele  drugič!" 

„Kako  si  poredna!"  odvrne  Zora,  ne  vede,  kaj  bi  rekla  drugega. 

„Hm,  ali  si  videla,  kako  te  je  pogledal  .  .  .?"  pripomni  Vida. 

„Mene?  .  .  .   Morda  tebe!" 

„Ej,  ej,  Zorica,  kar  molči!  ...  A  zvedeti  móram,  kdo  je,  zvedeti 
móram  že  zaradí  tebe!  .  .  .  Najbrž  je  kak  uradnik!"  .  .  . 

„Ali,  Vida  .  .  .  zaradi  mene  —  kaj  govoriš  to?  .  .  ." 

„Lahko  noč,  lahko  noč,  Zorica! . . .  Jutri  zves  kaj  natančnejšega  !" 

Vida  se  je  izvila  urno  prijateljici  iz  rok.  Cutila  je,  da  se  ne 
bi  mogla  potajevati  več  dolgo,  in  odhitela  je  proti  domu.  Ko  je  bila 
obrnila  Zori  hrbet,  se  je  njen  smehljajoči  obraz  takoj  zmračil  in  zgrnil 
v  neprijetne,  skoro  odurne  gube  .  .  . 

Prišedši  domov,  je  sedla  Zora  h  klavirju.  Njeni  trepetajoči, 
drhteči  prstki  so  začeli  begati  po  tipkah,  rahlo,  komaj  dotikajoč  se 
jih  .  .  .  Glasovi,  ki  jih  je  izvabljala  inštrumentu,  so  bili  nenavadni, 
čudovito  nežni  .  .  .  Nikjer  se  ni  učila  tega,  kar  je  igrala,  in  vendar, 
kako  lepa,  kako  krásna  godba! ...  Ti  glasovi  so  bili  odmev  utripov 
njenega  prijetno  razburjenega,  koprnečega  srca  .  .  . 

Dolgo  je  sedela  tako  ter  igrala  in  vdajala  se  razkošnim  mislim, 
naposled  pa  sta  ji  ročici  odreveneli  .  .  .  Nagnila  je  glavico  in  dve 
bistri  solzi  sta  se  utrnili  iz  njenih  lepili,  milobnih  oči.  Zakaj  — 
tega  sama  ni  vedela !  Mogoče,  da  je  bila  tako  srečna,  ker  ga  je  zopet 
videla,  morda  tudi,  da  je  bila  žalostná,  ker  ni  vedela,  kaj  ji  prinese 
bližnja  prihodnost ;  ali  pa  so  jo  vznemirjale   neprijetne  slutnje  .  .  . 

Vida  pa  je  sedela  v  tistem  času  v  svoji  sobi  pri  oknu  ter 
gledala  srepo  v  bolj  in  bolj  gosteči  se  večerní  mrak  .  .  . 

Po  nebu  so  se  podili  temni  oblaki,  po  njeni  glavi  nič  manj 
temne,  neveselé  misii  .  .  . 

V. 

„Pa  reči,  pa  reči,  Zorica,  da  nimam  dobrega  nosu!" 

S  temi  besedami  je  pozdravila  prihodnji  večer  Vida  Zoro,  ko 
je  bila  prišla  ponjo,  da  bi  šli  na  običajni  izprehod. 

„O,  ne  dvomim,  da  ga  imaš!"  je  odvrnila  Zora,  prijela  prija- 
teljico  za  tist  njen  mali,  fini  nosek  ter  jo  stresla  rahlo  zanj.  „Toda 
povedi,   kaj  si  izvohala,  kaj?" 

Da  se  dela  nalašč  nevedno,  je  izdajala  rdečica,  ki  ji  je  bila 
zalila  lica  .  .  . 

„Vse  vem,  Zorica,  vse!"  nadaljuje  Vida.  „Torej  prvič:  uradnik 
deželne  vláde!  —  Uradnik,  kakor  sem  ti  že  zadnjič  dejala!  .  .  .  Kaj, 
jaz  se  razumem  na  fizijomije?  ..." 

„Vsa  čast!  ...  A  pripoveduj  dalje!" 

„Drugič:  ime  mu  je  Milan  —  veš,  zdaj  je  že  pri  vsaki  hiši 
najmanj  po  en  Milan  —  móda  taká,  veš  —  in  piše  se  Zor  .  .  . 
Milan  Zor  .  .  .  Čakaj :  Zora,  Zor  —  brrr !  To  se  ne  glasi  nič  kaj 
lepo  —  to  je  vendar  malo  premonotono!  .  .  ." 

„Ali  si  mi  tiho!  ..." 

Zori  sta  se  bili  ustnici  nabrali  v  majhno  šobico,  kakor  bi  bila 
jezna.  V  istini  ji  je  ugajalo  tako  govorjenje.  Vida  pa  je  čutila  to, 
in  ostro  motreč  jo,  je  pristavila: 

„Pardon,  pardon,  Zorica!  .  .  .  Toda  poslušaj  še  dalje!  .  .  . 
Povedala  sem  ti  njegov  poklic,  povedala  njegovo  ime,  a  končno 
vzemi  v  dobrohotno  vednost  še  to,  da  je  pesnik,  oziroma  da  je  bil 
svoje  dni  pesnik,  zakaj  zdaj  ne  tiskajo  báje  nič  več  njegovih  umo- 
tvorov.  Njegova  vizitka  se  torej  glasi  nemara  takole:  ,Milan  Zor, 
c.  kr.  vládni  koncipist,  bivši  pesnik,'  ali  pa,  kar  bi  bilo  vsekakor 
še  bolje:  ,pesnik  v  pokoju  i.  t.  d.'!" 

„Pesnik!  .  .  .  Kako  interesantno!"  vzklikne  Zora,  izpozabivši 
se  nekoliko. 

„Interesantno?  ...  Ali  misliš?  .  .  .  No,  povedati  ti  móram, 
da  se  k  modernim  pesnikom  ne  prišteva  ta  Milan  Zor  —  tako  vsaj 
mi  je  brat  pravil  ..." 

„Kaj  tisto  —  moderno  ali  ne  moderno!  Lepe  morajo  biti  pesmi, 
to  je  glavna  reč  ..." 

„Aj,  aj,  Zorica,  taká  starokopitnica  si  torej?  Toda,  čaj,  da  po- 
gledam,  je  li  tudi  tvoja  toaleta  tako  nemoderná,  kakor  so  ti  nazori  o 

poeziji?  .  . .  Zakaj  pred  petdesetimi  leti  je  bila  nosa  tudi  lepa!  .  .  . 
Toda,  kaj  še!  Vse,  práv  vse  po  najnovejšem  kroju!  Hm,  in  tudi 
klobuček  nov,  čisto  nov  ..." 

„In  tvoj  nemara  ne?  .  .  ." 

„Da,  tudi  moj !  Res  čudno  naključje,  da  sva  si  obe  tako  hkratu 
omislili  nová  klobúka,  ne  da  bi  bili  govorili  kaj  o  tem  .  .  .  Pa  da 
se  vrneva  k  stvari!  .  .  .  Da,  vidiš,  Zora,  kaj  te  morda  še  čaká? 
Opevana  bodeš  morda,  opevana  v  sonetih,  gazelah,  druga  Julija, 
druga  Lavra  .  .  .  Ah,  ah,  kaka  sreča!" 

„Kaj  takega  bi  tebi  nemara  ugajalo!" 

„Meni?  .  .  .  Eh,  ne,  Zora!  Če  bi  mene  kdaj  ljubil  kdo,  bi 
ubogo  malo  popraševala,  je  li  kdo  pesnik  ali  ne.  Vroč  poljub  bi 
mi  bil  ljubši  nego  najlepší  sonet  —  seveda  pa  samo  od  njega,  ki 
bi  mi  bil  všeč!" 

Zora  pogleda  začudeno  svojo  prijateljico.  Vedela  ni,  je  li  tudi 
to  sama  sala,  ali  pa  je  s  temi  besedami  izdala  nekaj,  česar  dozdaj 
na  njej  še  ni  bila  opazila  .  .  . 

Vida  je  sama  čutila,  da  njene  besede  niso  bile  umestne.  Začela 
je  zato  z  malo  bolj  resnim  glasom: 

„Eh,  da,  Zorica  !  Ali  se  še  spominjaš,  kakšnih  ženinov  sva  za- 
htevali,  ko  sva  bili  stari  trinajst,  štirinajst  let?  .  .  .  Pred  vsem  bi 
moral  biti  častnik,  potem  plemenit,  potem  bogat  in  kdove  kaj 
še  vse !  .  .  ." 

„Nespametni  sva  bili  ..." 

„Hm,  pa  od  kdaj  si  ti  tako  skromná?" 

To  vprašanje  je  spravilo  Zoro  v  zadrego.  Povesila  je  oči  in 
odgovorila : 

„Čemu  besedičiva  o  teh  stvareh?  Kak  pomen  ima  to?  Pojdiva 
raje  na  izprehod!" 

In  šli  sta.  V  srcu  pa  ju  je  tiščala  tista  neprijetna  zavest,  s 
katero  sta  se  bili  ločili  že  zadnjič,  zavest,  da  sta  si  neodkritosrčni, 
da  je  njijno  prijateljstvo  razmajano,  da  je  njijna  prijaznost  hinavska. 
Kajti  obe  sta  bili  storili  trden  sklep,  da  se  bosta  bodli  z  vsemi  močmi, 
z  vsemi  silami  zanj,   ki  sta  ga  ljubili,   ki  sta  koprneli  po  njem  .  .  . 

Ko  pa  sta  prišli  v  drevored,  je  bil  Milan  Zor  prvi,  ki  jima  je 
prišel  nasproti.  In  takoj  sta  začeli  izvrševati  oni  svoj  sklep,  takoj 
sta  napeli  vse  sile  in  moci.  Uporabljali  sta  z  občudovanja  vredno 
virtuoznostjo  vsa  ona  raznotera  sredstva,  s  katerimi  je  narava  tako 
bogato,  tako  potratno  obdarila  žensko  v  dosego  njenih  posebnih 
namenov.  Njijna  ústa  so  molčala,  a  však  okret,  však  gibljaj  njijnega 

života  je  bil  dobro  premišljen  in  preudarjen,  vsaka  potezica  v  njijnih 
obrazih  je  govorila  glasno  in  jasno  —  in  kaj  šele  njijne  oči!  Ah, 
koliko  se  je  dalo  povedati  po  tistih  ljubkih  poslancih,  po  tistih 
nežnih  posredovalcih  med  človeškimi  srci !  .  .  .  Koliko  se  je  dalo 
izraziti  s  tistimi  čudovitimi  žarki,  ki  se  utrinjajo  tako  globoko  doli 
v  duši  pa  odsevajo  iz  očesa!  .  .  . 

Pričelo  se  je  zdaj  med  njima  in  onim,  ki  je  bil  predmet  njijne 
ljubezni,  občevanje  posebne  vrste,  neko  novo  življenje,  katerega 
zunanja  strán  je  bila  sicer  skromná,  neznatna,  a  katerega  notranja 
vsebina  je  bila  neizmerno  raznovrstna  in  bogata,  življenje  polno 
najsubtilnejših  čuvstvenih  pojavov,  življenje,  kateremu  nista  bili  tuji 
grenkost  in  bridkost,  a  ki  je  bilo  obenem  tudi  polno  osrečujočih 
momentov,  polno  čarovitega  leska  in  mistiškega  čara!  .  .  . 

Ljudje,  ki  so  drevili  mimo,  niti  najmanj  niso  slutili,  da  je  kaka 
zveza  med  temi  bitji,  da  se  vrši  nekaj  med  njimi.  In  vendar,  kaj 
vse  se  je  dogajalo,  kako  so  govorili  njih  pogledi,  kako  jim  je  pre- 
kipevalo  srce  različnih,  zdaj  veselih,  zdaj  otožnih  čutov,  kako  so 
ranili  drug  drugega,  kako  se  osrečevali  zopet!  .  .  . 

In  to  se  je  vršilo  odslej  dan  na  dan  tako  .  .  . 

V  medsebojnem  tekmovanju  pa,  v  katerem  je  triumfovala  zdaj 
Vida,  zdaj  Zora,  se  je  zmaga  vendarle  bolj  in  bolj  nagibala  k  Zori. 
Nasproti  kakemu  drugemu  bi  bila  imela  Vidina  taktika  morda  večje 
uspehe  od  Zorine,  pri  marsikom  bi  bili  Vidini  žaroviti,  strastni  po- 
gledi izdali  več  nego  tista  sladká  miloba,  ki  je  odsevala  iz  Zorinega 
očesa.  A  tu  se  je  kázalo  bolj  in  bolj,  da  Vida  ni  na  pravi  poti. 
Strast,  ki  je  prešinjala  njeno  srce,  in  želja,  da  bi  prehitela,  nad- 
krilila  svojo  prijateljico,  sta  bili  krivi,  da  ni  preudarila  dovolj  trezno 
vsega  položaja,  da  se  ni  dovolj  poglobila  v  značaj  in  srčne  potrebe 
onega,  ki  ga  je  hotela  prikleniti  naše  ... 

Vse  bolj  mirno  in  jasno  je  gledala  Zora.  Ona  je  izprevidela 
kmalu,  da  je  Milan  mož  izredno  nežnih  čuvstev  in  idealnega  na- 
ziranja,  mož,  ki  se  ne  ogreje  nikoli  za  to,  kar  se  mu  vsiljuje,  mož, 
ki  ga  mika  samo  to,  kar  si  šele  priboriti  mora  .  .  . 

Iz  tega  vzroka  in  pa  ker  je  tako  prijalo  njeni  naravi  in  njenemu 
temperamentu,  je  bilo  njeno  postopanje  povsem  drugačno  nego 
Vidino.  Dočim  je  vse  Vidino  vedenje  in  početje  glasno  oznanjevalo : 
„Na,  vzemi  me,  tvoja  sem!"  se  je  Zora  zatajevala  in  gledala  skrbno 
na  to,  da  ni  nikoli  grešila  zoper  pravila  dôstojnosti,  da  ni  storila 
nikdar  ničesar,  kar  bi  se  ne  bilo  dalo  spraviti  v  skladje  z  ono  last- 

nostjo,  ki  najbolj  diči  mlado  dekle  —  s  sramežljivostjo.  Da,  včasi 
je  bila  naravnost  hladná  proti  njemu,   ki  ga  je  oboževala!  .  .  . 

Pač  je  bilo  cesto  videti,  da  na  ta  način  ne  dospe  do  svojega 
smotra,  ker  se  je  kázal  včasi  nemara  baš  radi  tega  tudi  on  proti 
njej  hladnega  in  je  tudi  on  njo  preziral.  Toda  Zore  to  ni  begalo . . . 
To  njegovo  početje  je  bilo  njej  samo  dokaz,  da  se  zanimlje  zanjo 
in  da  uporablja  istá  sredstva  kakor  ona  samo  zategadelj,  da  bi  si 
jo  tem  gotoveje  osvojil.  In  mirno  je  prenášala,  ko  se  je  Vida  ve- 
selila,  in  ni  práv  nič  prikrivala  tega  svojega  veselja. 

Kadar  pa  so  se  zasukale  stvari  tako,  da  se  je  vracala  Vida 
čemerna  in  obupana  domov,  je  Zora  vestno  pazila  na  to,  da  ne  bi 
izzivala  svoje  prijateljice  in  da  ne  bi  izgovorila  kake  besedice,  ki 
bi  jo  bolela.  Nikakor  ni  hotela,  da  bi  bila  ona  pôvod  zunanjemu 
sporu.  Da  pravega  prijateljstva  med  njima  več  ni,  je  vedela  ona 
baš  tako  dobro  kakor  Vida  in  bila  je  prepričana,  da  pojdeta  njijna 
pota  prej  ali  slej  na  dvoje.  Toda  trudila  se  je,  da  bi  pri  tem  ne 
zadela  nje  kaka  krivda.  To  je  storila  tem  laglje,  ker  je  bila  pre- 
pričana, da  zmaga  končno  ona,  da  je  njena  prihodnost ! 

A  tudi  Vida,  dasi  manj  rahločutna,  ni  želela,  da  bi  se  sprli  in 
ločili.  Vsaj  za  zdaj  si  ni  želela  kaj  takega!  .  .  . 

VI. 

V  površniku  najmodernejše  fasone,  z  novim  cilindrom  na  glavi 
in  finimi  rokavicami  na  rokah  je  stopal  Milan  Zor  počasi,  skoro 
resnobno  po  eni  najbolj  živahnih  cest  glavnega  mesta. 

Ravno  ko  je  hotel  poseči  v  telovnikov  žep,  da  bi  se  prepričal, 
koliko  je  ura,  udari  v  zvoniku  bližnjega  zvonika  poldvanajstih. 

„Dovolj  čaša  imam  še!"  reče  sam  pri  sebi.  „V  petih  minutah 
sem  tam,  ni  mi  treba  torej  hiteti." 

In  začel  je  hoditi  še  počasneje,  nego  je  hodil  dozdaj.  Bilo  je 
videti,  kakor  bi  mu  pot,  ki  jo  je  imel  opraviti,  ne  bila  nič  kaj  prijetna. 

Prejšnji  večer,  ko  se  je  vracal  z  izprehoda,  je  bil  srečal  damo, 
ki  se  mu  je  nasmehnila  in  ga  kar  naprej  pozdravila,  ko  je  bila 
opazila,  da  je  ne  pozná.  Prijel  je  naglo  za  klobúk  in  se  priklonil, 
ne  da  bi  bil  vedel  komu.  Potem  pa  se  je  ozrl  za  njo  in  začel 
premišljevati : 

„Kdo  je  ta  ženská?  .  .  .  Hm,  tako  znana  se  mi  zdi!  .  .  .  Ah, 
ah !  .  .  .  Da,  soproga  dr.  Brona  je !  Glejte,  glejte !  Čimdalje  lepša, 
čimdalje  mlajša  je!  .  .  .  Jako  prijazno,  da  me  je  pozdravila.  Tja 
móram  tudi  še!     Pa  precej  jutri  treba  iti,  da  ne  bo  kake  zámere!" 

No  in  zdaj  je  bil  na  potu,  da  izpolni  svoj  sinočnji  sklep. 

Bil  ni  prijatelj  obiskov  in  bila  mu  je  težka  ta  pot.  Zato  je 
stopal  tako  malomarno  —  práv  kakor  bi  si  hotel  še  premisliti,  naj 
li  gre  ali  ne  .  .  . 

Dr.  Bron  je  bil  odvetnik  v  mestecu,  kjer  je  Milan  služboval 
zadnjih  pet  let,  in  bil  je  dobro  znan  ž  njim,  dasi  nista  kdove 
koliko  občevala.  Prvo  leto  njegovega  službovanja  na  deželi  je  živela 
dr.  Bronova  žena  še  pri  môžu  in  ji  je  bil  Milan  tistikrat  tudi  pred- 
stavljen,  potem  pa  se  je  zaradi  otrok  —  dveh  hčerk  —  preselila  v 
glavno  mesto.  Od  tistihdob  jo  je  Milan  le  malokdaj  videl,  kajti 
obiskavala  je  le  poredkoma  svojega  moža  in  niti  ob  počitnicah  ni 
hodila  domov,  pac  pa  je  bilo  Milanu  znano,  da  prebije  dr.  Bron 
vsako   nedeljo    in   však  praznik  pri  svolji  obitelji  v  stolnem  mestu. 

Milan  ni  potreboval  samo  pet  minút,  kakor  je  računil,  temveč 
celo  četrt  ure,  da  je  prišel  do  hiše,  v  kateri  je  vedel,  da  prebiva 
dr.  Bronova  obitelj.  Ko  je  stopal  po  vijugastih,  kamenitih  stopnicah 
navzgor,  je  večkrat  obstal  in  se  oddahnil.  Da,  potihem  si  je  želel 
celo,  da  bi  se  mogel  s  samo  vizitko  iznebiti  te  neprijetne  dolžnosti. 
A  ko  je  bil  pozvonil  in  povprašal,  je  li  gospa  doma,  je  čul,  da  je. 

Dekle,  ki  mu  je  bil  izročil  posetnico,  da  ga  naznani,  se  je 
mudilo  precej  dolgo  v  sobi,  vrnivši  se  pa  mu  je  sporočilo  s  pri- 
jaznim,  smehljajočim  obrazom : 

„Gospo  jako  veseli  gospodov  obisk,  a  prosijo  práv  vljudno, 
da  bi  se  hoteli  potruditi  popoldne  med  četrto  in  šesto  uro.  Ako 
vam  hodi  ta  čas  neprilično,  prídete  lahko  tudi  že  ob  treh  —  so 
rekli  gospa." 

Milan  je  bil  prvi  trenotek  že  vesel,  da  je  tako  opravil,  a 
ko  je  pomislil,  da  mora  storiti  popoldne  še  enkrat  tisto  pot,  je  postal 
skoro  nejevoljen. 

Toda  ni  kázalo  drugega,  nego  ukloniti  se  samovolji  lepe  in 
razvajene  gospe,  ki  ga  po  njegovi  misii  bogve  vsled  kake  hudo- 
mušnosti  ni  hotela  pustiti  zdaj  predse  .  .  . 

„Najbrž  še  njena  toaleta  ni  do  pičice  dovŕšená!"  je  dejal  sam 
pri  sebi,  ko  je  stopal  zopet  po  stopnicah  navzdol.  „V  božjem  imenu, 
pa  pôjdem  še  enkrat!  Če  bi  ne  šel  —  kaka  razžalitev  zdaj,  ko  me 
je  lako  rekoč  naročila  !" 

In  res  je  šel  popoldne  spet,  še  predno  je  bilo  odbilo  štiri. 

Ko  se  je  bil  približal  hiši,  je  opazil  dr.  Bronovi  hčerki,  ki  sta 
odhajali  baš  z  doma.  Mlajša,  Melita,  je  bila  deklica  enajstih  let, 
njena  starejša  sestrica,  Fausta,  pa  je  štela  tri  do  štiri  leta  več  od  nje. 

„Oh,  kaki  krasotici  bosta  še  to!"  se  je  začudil  Milan  sam  pri 
sebi,  diskretno  motreč  brhki,  že  zdaj  nekoliko  koketní  deklici.  „Čisto 
materini  sta,  samo  rasti  nemara  ne  bodeta  tako  visoke!" 

Potem  pa  mu  sine  v  glavo: 

„Naposled  bode  ona  sama  doma!" 

Bila  mu  je  neprijetna  ta  misel,  dasi  ni  vedel  zakaj.  A  potolažil 
se  je,  rekoč  sam  pri  sebi: 

„Eh,  tistih  običajnih  deset  minút  že  prebijem  kako!" 

Dr.  Bronova  soproga  je  bila  impozantná  ženská,  visoka,  krepka, 
res  junonska  postava.  Smehljala  se  je  vedno,  nemara,  da  je  mogla 
kazati  svoje  veliké,  redke  zobe,  ki  so  se  kar  blesteli.  Imela  je  veliké, 
čudoviie  oči,  kakršne  je  videl  Milan  pri  ženskah  došlej  samo  v  Trstu. 
V  istini  je  bila  dr.  Bronova  soproga  Tržačanka.  Milan  se  je  spo- 
minjal,  da  je  bil  v  tistih  časih,  ko  je  živela  še  pri  svojem  môžu, 
vselej  zmeden,  če  jo  je  srečal  in  je  vprla  tiste  svoje  krásne  oči 
vanj.  In  to  je  redno  storila.  Njenemu  vplivu  se  ni  mogel  odtegniti 
niti  tedaj,  ko  je  najbolj  ljubil  samoto,  ko  se  je  najbolj  izogibal 
žensk.  Skoro  vselej  se  je  ozrl  pri  takih  prilikah  za  njo,  kadar  je 
bila  mimo  njega,  in  vselej  je  s  slastjo  opazoval  mehke  obrise,  v 
katerih  je  valovilo  njeno  polno,  a  vendar  tako  elegantno  in  gibko 
telo  .  .  . 

Vsega  tega  se  je  spomnil  zdaj  in  morda  je  bilo  bas  to  ne- 
koliko vzrok,  da  mu  je  bilo  tako  čudno  pri  srcu  .  .  . 

Ko  mu  je  hišna  odprla  sobna  vráta,  je  dr.  Bronova  soproga 
napol  sedela,  napol  ležala  na  nizkem  divanu.  Sklonila  se  je  urno 
pokoncu  in  zaklicala  dekletu :  „Danes  nisem  za  nikogar  več  doma, 
čuješ!"  Proti  Milanu  pa  je  pripomnila:  „Oprostite,  da  vas  ne  povedem 
v  salón  in  da  vas  sprejmem  na  ta  način!" 

Milan  je  bil  v  zadregi. 

„Prosim,  milostivá,  če  sem  prišel  morda  neprilično  ..." 

„Ne,  ne,  prišli  ste  popolnoma  prilično !  Jako  drago  mi  je !  Pri- 
čakovala  sem  vas  že  dávno  in  práv  veselilo  me  je,  ko  mi  je  izročila 
dopoldne  hišna  vašo  posetnico.  Oprostite,  da  sem  vas  morala  od- 
sloviti.  Sprejemam  namreč  popoldne,  a  da  tudi  pri  vas  nisem  storila 
izjeme,  je  vzrok  to,  ker  sem  bila  bolna  in  sem  ležala.  Vedi  ga  Bog, 
je  li  še  kdo  tako  občutljiv  za  vreme,  kakor  sem  jaz!  Ta  spomla- 
danska  soparica  je  zame  strup!  Že  spala  sem  nemirno,  in  ko  sem 
se  zbudila,  mi  ni  bilo  nič  kaj  dobro.  Bo  pa  že  spet  migréna!  sem 
si  mislila.  No  in  res !  Zdaj  me  boli  tukaj,  vidite,  nad  levim  očesom, 
a  ne  bo  dolgo,  in  bolečina  se  preseli  na  desno  strán,  potem  pôjde 

naprej,  dokler  se  mi  ne  razširi  po  vsej  glavi!  Ah,  saj  dovolíte,  kaj 
ne  da,  da  se  naslonim  zopet?  Tako  še  najlaglje  prenášam  to 
grozno  bol!" 

In  ne  da  bi  bila  počakala  njegovega  odgovora,  se  je  naslonila 
zopet  ter  pogreznila  glavo  v  mehke  blazine,  odkazavši  Milanu  sedež 
na  fotelju  ob  svojem   zglavju. 

Okna  so  bila  nekoliko  zastrta  in  solnčna  luč  je  prodirala  le 
deloma  skozi  závese,  vsled  česar  je  bila  soba  zagrnjena  v  mrkel  svit. 
Milanove  oči  so  se  morale  šele  navaditi,  predno  so  razločevale  v 
tem  somraku  posamezne  predmete.  Zrak  je  bil  nasičen  močnih 
dišav,  ki  so  jih  razširjale  deloma  različne  cvetke  po  umetno  pletenih 
in  bogato  pozlačenih  stojalcih,  deloma  pa  so  puhtele  iz  parfumovane 
obleke  in  skrbno  gojenih  las  lepe  žene  .  .  . 

Bila  je  navzlic  ternu,  da  je  bila  bolna,  popolnoma  oblečená. 
Imela  je  na  sebi  dragoceno  toaleto  iz  živobojnega  svilenega  blaga. 
Videlo  se  je  na  prvi  pogled,  koliko  truda  jo  stane  však  dan,  predno 
je  oblečená.  Niti  najmanjšega  nedostatka  ni  bilo  zapaziti  na  njeni 
opravi,  vse  je  bilo  izvedeno  z  veliko  natančnostjo  in  skrbnostjo,  pa 
finim  okusom. 

Milan  se  je  divil  njenemu  lepemu,  veličastnemu  stasu,  čudil 
se  njenim  mehkim,  majhnim  ročicam,  čudil  njenim  dražestnim  no- 
žicam,  ki  so  tičale  v  svetlih,  lakastih  šolenčkih  ter  se  kazale  izpod 
dolgih,  v  bogate  gube  nabranih  kril. 

„Také  so  bile  pač  ženské,  ki  so  navduševale  starogrške  umet- 
nike  k  nesmrtnim  delom!"   si  je  mislil  potihem. 

Še  nikdar  ni  občutil  tako  živo  kakor  zdaj  moci  in  sladkobe 
poezije,  ki  žari  iz  forme  lepega  ženskega  telesa  .  .  . 

Ona  je  nemara  slutila,  kake  misii  se  mu  porajajo,  kajti  v-  očeh 
ji  je  bilo  čitati  zadovoljstvo,  vendar  je  nadaljevala  dokaj  ravnodušno : 

„Da,  da,  človek  je  revež,  gospod  —  ah,  toliko  da  vas  nisem 
nagovorila  z  imenom  !  Oprostite  mi  to!  Stvar  je  taká.  Če  mi  pride 
pred  oči  kdo  iz  kraja,  kjer  živi  moj  dobri  mož  in  kjer  sem  prebila 
sama  toliko  srečnih  let,  zdi  se  mi  vedno,  da  me  je  obiskal  kak  so- 
rodnik,  kak  intimen  znanec  moj  .  .  ." 

„Mene  nagovarjajte,  milostivá,  kakor  vam  drago!" 

„Ne,  ne,  nedostojno  bi  bilo!  A  vas  sem  spoznala  tamkaj  in 
oprostite  mi  torej,  ako  bi  se  kdaj  zmotila.  Da,  da,  gospod  kon- 
cipist,  človek  je  revež !  Ne  samo  zdravje  in  bolezen,  tudi  vse  drugo 
je  podedovano  v  človeku.  Da,  dedičnost!  Verujem  v  to!  V  vsakem 
človeku    deluje  vsa   dolga  vrsta   njegovih  pradedov  notri  do  prvega 

človeka,  in  če  ima  človek  še  druge,  nečloveške  pradede,  tudi  še  dalje 
nazaj;  odtod  pač  ta  razdvojenost,  ta  nestalnost,  rekla  bi  zbeganost 
v  našem  mišljenju  in  čuvstvovanju,  odtod  tisti  večni  boj  v  nas,  tisto 
večno  dviganje  in  padanje  .  .  .  Da,  dedičnost  —  a  tudi  vreme! 
Potegne  druga  sapa,  obdado  nas  drugi  atomi  —  dobri  ali  slabi  — 
in  mi  smo  drugi!  Verjemite  mi,  ti  atomi  so  tisti  dobri  in  slabi 
duhovi . . .  O,  človek  je  revež!  Toda  vi  ste  morda  drugih  názorov?" 

„Vsega  tega  ne  prerekam,  samo  to  mislim,  da  se  človek  lahko 
malo  bojuje  tako  zoper  atóme  v  sebi  kakor  zoper  atóme,  ki  ga  ob- 
krožujejo  ..." 

„Vi  ste  torej  zagovornik  svobodne  volje  pri  človeku!" 

„Jaz  mislim,  da  ima  celo  žival  do  gotovih  mej  svojo  voljo  ter 
sposobnost  za  samoodločbo." 

„Ah,  kak  ekstrem!  Vi  se  torej  lahko  borite  zoper  to,  kar  vas 
obdaja,  borite  zoper  samega  sebe !  Srečen  človek !  Jaz  nimam  te 
moci !  Pri  meni  je  vse  odvisno  od  vremena,  vreme  je,  ki  me  dela 
zdravo  in  bolno,  dobro  in  slabo !  Včasi  sem  vam  otročje  veselá, 
navzlic  svojim  letom  skoro  razposajena  in  nobena  reč  me  ne  spravi 
ob  dobro  voljo,  včasi  zopet  me  jezi  in  disgustira  vsaka  še  tako 
majhna  stvarca  in  togotim  se,  ne  da  bi  vedela  zakaj.  V  takih  hipih 
bi  postala,  mislim,  tudi  jaz  lahko  zločinka!  Da,  da,  ne  samo  dedič, 
nost,  tudi  vreme,  gospod  koncipist!  To  bi  morali  vpoštevati  pisatelji, 
kadar  motivirajo  početje  svojih  junákov,  bas  tako  kakor  kriminalisti, 
ki  morajo  presoditi,   v  koliko  je  kdo  odgovoren    za  svoje  dejanje!" 

Dr.  Bronova  soproga  je  bila  po  svoji  materi  Italijanka.  Da  je 
laške  krvi,  se  je  razodevalo  v  načinu,  kako  je  govorila  in  v  vsem 
njenem  temperamentu. 

Milan  se  je  čudil  spretnosti,  s  katero  je  zasukala  pomenek  na 
stvar,  ki  je  bila  kolikor  toliko  vobče  zanimiva,  a  zanimiva  posebej 
še  zanj.  Smehljaje  je  pripomnil : 

„Ne  preostaje  nič  drugega,  kakor  napisati  pod  naslovom :  ,Jug 
in  sever'  knjigo,  ki  bi  .  .  ." 

„To  je  imenitna  misel !  Ako  bi  jo  kdo  sestavil  tako,  kakor  si 
mislim  jaz,  ne  bi  malo  hasnil  človeštvu  .  .  ." 

„Upam  torej,  milostivá,  da  vas  dobim  pri  delu,  ko  vas  po- 
setim  prihodnjič!" 

„Hahaha,  ali  jaz  naj  bi  pisala?  ...  No  da,  saj  dandanes  je 
menda  že  več  pisateljic  nego  pisateljev !  Toda  svoje  slike  bi  ne  smela 
postaviti  na  čelo  knjige  ..." 

„Če  storite  to,   potem   garantiram   za    velikánski  njen  uspeli  Ia 

Milan  je  bil  postal  zoper  svojo  navado  galanten.  Ona  ga  je 
pogledala  ostro,  kakor  bi  se  hotela  prepričati,  koliko  gre  veže  tem 
njegovim  besedám,  koliko  je  v  njih  pristnega  in  koliko  izvira  iz 
prazne  dvorljivosti.  Pomolčala  je  nekoliko,  potem  pa  dejala  skoro 
resno : 

„Tega  vam  ne  verjamem!  Sicer  pa  se  ni  bati,  da  bi  šla  v 
nevarnost,  kajti  vedeti  morate,   da  sem  léna,  zelo  léna  ..." 

„Za  čitanje  vsaj  ne,  kakor  vidím,"  ugovarja  Milan.  „Kar  dve 
knjigi  imate  tu  ob  zglavju!" 

„Da,  práv  pravite,  čitam  rada,  zelo  rada!"  Izrekši,  porine  knjigi 
proti  njemu,  kakor  bi  hotela  reči:  „Na,  pa  poglej  in  prepričaj  se, 
kako  čtivo  mi  prija!" 

„Aj,  Prevost,  Maupassant  —  francoski  románi  torej  í"  vzklikne 
Milan.  „Kaj  pa,  če  bi  bili  ti  románi  krivi  vaše  migréne,  milostivá?" 

Pogledala  ga  je  debelo  in  nekam  začudeno.  Zdelo  se  ji  je, 
kakor  bi  tičal  za  temi  besedami  globočji  pomen,  kakor  bi  donela 
ironija  iz  njih.  A  ko  je  videla  njegov  nedolžni  obraz,  je  odvrnila 
mirno: 

„Ne  verjamem,  da  bi  čitanje  provzročalo  glavobol !  Zlasti  pa 
ne  more  škodovati  tako  lahko  in  zanimivo  čtivo,  kakor  je  to !  .  .  ." 

„Vam,  milostivá,  ugajajo  torej  v  prvi  vrsti  francoski  pisatelji  ?íť 

„Da,  Francozje  so  po  mojih  mislih  sploh  edini  literáti  na  svetu !" 

„Potem  gresta  najino  mnenje  in  najina  okusa  glede  literatúre 
zelo  narazen !" 

„Pa  saj  ne  iščete  pri  nemških  romanopiscih  zábave?" 

„Ne,  pri  nemških  ne!  Nemških  romanopiscev  menda  sploh  ni, 
vsaj  dosti  ne.  Kajti  tako  malo  samobitnosti  se  nahaja  v  malokateri 
literaturi  kakor  v  nemški.  Pa  saj  imamo  še  mnogo  drugih  slovstev, 
zlasti  rusko  .  .  ." 

„In  Slovensko,  kaj  ne  da?" 

Njeno  lice  se  je  malce  namrdnilo  in  nekamo  poredno  se  je 
nasmejala.  Milanu  je  bilo  to  neprijetno,  vendar  je  dejal : 

„No  da,  tudi  Slovensko!  Pa  seveda,  kaj  takega  ne  smem  pri- 
čakovati,  da  bi  se,  milostivá,  tako  ponižali  ter  čitali  tudi  kaj  slo- 
venskega  .  .  ." 

„O  prosím!  Moj  mož  mi  pošilja  raznih  stvari,  in  če  naletím 
slučajno  na  ime  kakega  znanega,  namreč  meni  osebno  znanega 
pisatelja,  čitam  vsekakor  njegovo  delo." 

Milan  se  je  moral  premagovati,  da  se  ni  na  glas  zasmejal. 

„Od  tega  je  torej  zavisno,  ali  čitate  ali  ne  citáte  ?" 

24* 

„Se  vam  vidi  mar  to  čudno?  Meni  se  zdi  praktično!  Če  me 
ne  zanimlje  spis,  me  zanimlje  vsaj  pisatelj  —  moj  znanec!  Tako 
vsaj  ne  riskiram  preveč!" 

Milan  je  čutil,  da  tiči  v  tem  mnogo  pikre  kritike,  in  obraz  se 
mu  je  zresnil.  Ona  je  opazila  to  in  pripomnila : 

„Vaše  stvari  bi  seveda  čitala  ne  glede  na  to,  da  se  poznáva, 
kajti  .  .  ŕ*    . 

„Jaz  ne  pišem  ničesar  .  .  ." 

„No,  no,  kar  molčite!  Moj  mož  mi  je  povedal  vse!  .  .  ." 

„Motil  se  je  potem  vaš  gospod  soprog,  če  vam  je  pravil  kaj 
takega.  Toda  ternu  se  ne  čudim,  milostivá,  če  ne  čitate  slovenskih 
knjig,  toda  Rusi  n.  pr.  imajo  pisatelje,  ki  .  .  ." 

„Ah,  da,  Rusi  —  naši  severni  bratje,  kaj  ne  da!  Rada,  práv 
rada  verjamem,  da  imajo  izvrstne  pisatelje,  toda  tega  je  krivá  menda 
moja  vzgoja,  da  se  ne  morem  ogrevati  zanje.  Jaz  si  ne  morem 
misliti  nobenega  Rusa  drugače  nego  s  tisto,  tako  značilno  zmršeno 
brado  in  pa  kosmato  čepico  na  glavi  —  no,  in  meni  je  tak  kosma- 
tinec  nekaj  groznega!  Že  zaraditega,  vidite,  ker  bi  mi  stal  ves  čas 
tak  kosmatinec  pred  očmi,  se  ne  morem  pripraviti,  da  bi  čitala  spis 
kakega  ruskega  pisatelja.  Moji  hčerki  sta  drugačni!  Učite  se  obe 
práv  pridno  ruščine!  .  .  .  Toda  povejte,  zakaj  vam  niso  francoski 
pisatelji  pogodu?" 

„Preveč  trezni  se  mi  zde!  Francozje  so  pristni  potomci  starih 
Rimljanov  —  mnogo  bolj  nego  Italijani !  Francoz  je  bistroumen, 
duhovit,  a  on  računa  preveč  s  pojmi  in  besedami!  Njemu  nedostaje 
tiste  prisrčne  neposrednosti,  tiste  sveže  naivnosti,  brez  katere  si  pravé 
poezije  jaz  misliti  ne  morem  I  Skratka :  Francoz  preveč  misii,  a  pre- 
malo  čuti  !<ť 

„Iz  teh  vaših  besed  posnemljem  resničnost  tega,  kar  se  mi  je 
pravilo  o  vas  —  da  ste  mehka,  sanjava,  romantiška  duša!  No,  jaz 
zopet  sem  trezna!  Mene  vsaka  namišljenost  grozno  dolgočasi!  Jaz 
hrepenim  po  pravem,  pristnem  življenju  brez  vseh  olepšav  in  tega 
mi  nudijo  baš  francoski  románi  v  izobilju  .  .  ." 

„Menite,  milostivá?  Jaz  pa  vsej  stvari  ne  zaupam  práv!  Da  bi 
se  godilo  vse  to,  kar  nam  opisujejo  Prevost,  Maupassant  é  tutti 
quanti  —  ne,  oprostite,  milostivá  —  to  .  .  ." 

„Vi  ne  smete  soditi  francoskega  življenja  po  naših  razmerah !" 

„Vem,  da  ne,  pa  vendar  ...  In  pa,  ali  ni  to  čudno,  da  se 
bavijo  vsi  francoski  pisatelji  skoro  izključno  z  zakonsko  ženo?" 

„Aj,  to  Vam  torej  ne  ugaja?  In  to  poveste  v  obraz  meni,  za- 
konski  ženi?  Hahaha,  jako  ste  ljubeznivi,  gospod !" 

„Prosim,  milostivá,  ne  umejte  me  krivo!  Gbtovo  so  zelo  mi- 
kavne  vse  tiste  zakonske  žene,  toda  človek  se  čuti  kakor  poživljenega, 
če  čita  včasi  kaj  tudi  o  kakem  nedolžnem,  nepokvarjenem  dekletu  . . ." 

„Ah,  tista  nedolžnost !  Taki  ste  moški !  Nedolžnost,  nedolžnost, 
vedno  nedolžnost!  Človek  bi  res  mislil,  da  ne  čislate  razen  nedolž- 
nosti  nič  drugega  na  ženski !  Pri  tem  pa  ne  pomislite,  da  ni  tista 
vaša  nedolžnost  cesto  nič  drugega  nego  nevednost.  A  nevednost 
—  kaka  zasluga  je  to?  Nevednost  še  ni  krepost!  Krepost,  čednost 
si  morem  jaz  misliti  samo  tam,  kjer  je  spoznanje,  kjer  je  možen 
boj  ...  AH  ni  mar  to  logično?" 

„Ne  prerekarn!" 

„No  vidite,  zato  gre  omoženim  ženám  prednost  in  zato  se  vidi 
meni  popolnoma  umestno,  da  se  bavijo  francoski  pisatelji  v  prvi 
vrsti  z  zakonskimi  ženami !  Neomožena  ženská  ali  ne  ve,  ali  pa  ne 
more,  kakor  bi  hotela.  Kot  samostojna  osebnost  se  vpošteva  šele 
omožena  ženská !" 

Milan  je  pomolčal,  kakor  bi  še  preudarjal,  kaj  naj  odgovori, 
ona  pa  je  nadaljevala  s  šaljivim  glasom: 

„Ah,  ah,  vi  ste  torej  tudi  eden  tistih,  ki  imajo  vedno  ,nedolžno 
dekle  —  nedolžni  pogleď  na  jeziku,  tudi  vi  opevate  nemara  tiste 
neznansko  sladké  ,nedolžne'  očke!  .  .  ." 

„Opevam  jih  ne,  a  pogled  v  nedolžno  oko  .  .  ." 

„Ha,  pogled  v  nedolžno  oko!  Ali  kdo  vam  je  porok,  da  se 
ne  motite?  Vidite,  cesto  ni  to,  kar  vam  šije  tako  ljubko,  tako  pri- 
srčno  iz  očesa  mladega  dekleta  nič  drugega  nego  zdravje!  ...  O 
kako  krivični  ste  dostikrat  vi  moški!  Koliko  žensk  obsojate,  ki  so 
nedolžne,  in  koliko  spet  jih  šmátrate  za  višja  bitja,  ki  tega  ne  za- 
služijo  I" 

Milana  je  bolel  cinizem,  ki  je  zvenel  iz  njenih  opazk.  Da  bi 
sploh  kaj  odgovoril,  pripomni: 

„Čudim  se  vaši  bistroumnosti,  milostivá !" 

Ona  pa  je  takoj  povzela: 

„Bistroumnosti?  ...  Pa  mi  vsaj  ne  nameravate  napraviti  po- 
klona s  tem  priznanjem?" 

„Vsaj  žaliti  vas  práv  gotovo  ne  mislim!" 

„Ali  veste,  da  si  pod  bistroumnimi  ženami  predstavlja  ves  svet 
pravá  strašila?  .  .  .  Pa  seveda,  jaz  s  svojimi  triintridesetimi  leti .  . ." 

„Oprostite,  milostivá,  da  mi  podtikate  kaj  takega  .  .  ," 

„No  da,  pustiva  to !  Prosim  vas,  oprostite !  Jaz  govoričim  in 
govoričim,  najvažnejše  stvari  pa  pozabíjam !  Saj  vas  še  niti  vprašala 
nisem,  kako  se  počutite  na  svojem  novem  mestu !  .  .  ." 

„Hvala,  milostivá!  Upam,  da  se  počasi  privadim!" 

„No,  to  je  lepo!  Le  ostanite  tukaj  in  pridno  nas  obiskujte! 
A  opuščajte  pri  tem  vso  etiketo!  Saj  smo  domáci!  Pridite  včasi 
zvečer  na  čaj !  Moji  hčerki  —  danes  ju  slučajno  ni  doma  —  svirata 
práv  dobro  na  gosli  —  upam,  da  vam  ne  bo  dolgočasno  pri  nas  . . ." 

Milan  se  je  hotel  zahvaliti  za  vabilo,  toda  v  istem  hipu  jekne 
ona  bolestno  ter  se  prime  z  obema  rokama  za  glavo: 

„O  ta  grozni,  grozni  glavobol!  Vidite,  zdaj  je  tukaj  in  tukaj, 
a  kmalu  se  mi  razboli  vsa  glava." 

„Govorjenje  vam  je  škodilo !"   pripomni  Milan  in  hoče  vstati. 

„Mogoče!  Toda  ne,  ne,  to  je  že  tako  pri  migreni,  da  postaja 
huje  in  huje!  Ah,  vi  pač  ne  veste,  kaj  je  migréna!" 

„Še  predobro!  A  tolažim  se  s  tem,  da  trpe  za  migreno  samo 
duhoviti  ljudje." 

„Slabá  tolažba.  Toda  ali  veste,  kaj  včasi  pomaga.  Če  vam 
položi  kdo  drug  roko  na  čelo,  pa  odleže!" 

„Čul  sem  že  o  tem!  Tudi  je  precej  naravno!  Mala  frikcija 
razgreje  dotično  mesto  in  to  vpliva  dobro." 

,.Meni  se  pa  vidi,  da  je  to  neka  vrsta  hipnoze.  Kajti  tuja  roka 
mora  biti  l" 

„Tudi  ta  razlaga  ni  prazna!" 

„Čudno,  ne?" 

Pogledala  ga  je,  kakor  bi  nekaj  pričakovala  od  njega.  Milana 
se  je  lotilo  neprijetno  čuvstvo.  Bil  je  v  zadregi.  Spomnil  se  je,  da 
se  je  predolgo  zamudil.  Zunaj  so  se  začule  stopinje.  To  mu  je 
dalo  zunanji  pôvod,  da  se  je  dvignil  in  poslovil. 

Ko  je  stopal  malo  pozneje  Milan  preko  ulice,  je  stala  dr.  Bro- 

nova  gospa  pri  oknu   in  zrla  za  njim.    On  pa  je,   prišedši   domov, 

hodil  dolgo   po  sobi  in   semtertja  je  zmajal  z  glavo,  kakor  bi   mu 

nekaj  ne  bilo  práv  jasno  .  .  . 

(Dalje  prih.) 

O  Vegovi  smrti. 

Spisal  dr.  Fr.  Vidic. 

ako  lahko  se  zaneso  v  zgodovino  in  v  življenjepise  zna- 
menitih  mož  napačne  in  neres  nične  vešti,  o  katerih 
dvomiti  človeku  niti  na  misel  ne  pride,  ker  temeljc 
navidezno  na  neovržnih  faktih,  to  káže  jasno  poročilo 
o  Vegovi  smrti. 

Vse  biografije  pripovedujejo  o  tistem  znanem  in 
neznanem  mlinarju  v  Nussdorfu  pri  Dunaju,  ki  se  je  polakomil 
Vegovega  denarja  ter  sunil  velikega  učenjaka  v  Donavo,  kjer  so  ga 
našli  27.  dne  septembra  meseca  1802.  leta.  V  šolah  smo  to  slišali, 
zgražali  se  nad  nečloveškim  mlinarjem  in  pomilovali  nesrečnega 
slavnega  junáka,  da  mu  je  hudobná  roka  prezgodaj  pretrgala  nit 
življenja.  In  kdo  bi  tudi  ne  verjel  takih  vešti!  Saj  je  mlinar  báje 
celo  priznal  svoj  zločin  in  prestal  zasluženo  kazen  —  smrt  na  vi- 
slicah!  To  bi  bil  vendar  zadosten  dokaz  tudi  za  najnevernejšega 
Tomaža,  seveda  če  je  dokaz  resničen.  Posrečilo  se  mi  je  dognati,  da 
je  vsa  pripovedka  o  mlinarju  izmišljena  —  gola  bájka.  Evo  dokaza ! 
Ko  sem  iskal  nekih  podatkov  v  arhivu  ministrslva  za  notranje 
stvari  mi  je  slučajno  prišlo  pod  oči  Vegovo  ime  in  zaprosil  sem 
dotični  akt,  katerega  vsebina  je  bila:  „Bericht  der  k.  k.  Polizey- 
oberdirektion,  das  Gerucht  uber  den  entdeckten  Môrder  des  Oberst- 
lieutnauts  von  Vega  betreffend." 
Ta  akt  (Ad   1008  a)  se  glasi : 

„Dekrét  an  die  Poliz.  O.  Direktion. 
Seit  einigen  Tagen  geht  das  Gertichte :  der  Môrder  des  Oberst- 
lieutenants  v.  Vega,  welcher  vor  mehreren  Jahren  in  der  Donau  todt 
gefunden  wurde,  sey  in  der  Person  eines  Muhlburschen  entdeckt 
worden,  welcher  einen  silbernen  Zirkel  Vega's  an  einen  Artilleristen 
verkauft  habe.  Da  mir  daran  liegt,  das  Wahre  oder  Falsche  dieses 
ôffentlichen  Rufs  zu  kennen,  so  wird  die  P.  O.  Dir.  b.  m.  bey  dem 
Kriminal-Senate  hierúber  Erkundigung  einziehen  und  das  Resultat 
mir  vorlegen. 

23.  Febr.  1811. 
Hochlôbl.  k.  k.  Polizeyhofstelle ! 
Unterm  23.  Empfang  26.  d.  wurde  anher  verordnet  in  Hinsicht 
des   verbreiteten   Geruchtes,    dass  der  Môrder  des  Oberstlieutenants 

von  Vega,  welcher  vor  mehreren  Jahren  in  der  Donau  tod  gefunden 
wurde,  in  der  Person  eines  Mtihlburschen  entdeck  worden  sey,  der 
einen  silbernen  Zirkel  (Vegas)  an  einen  Artilleristen  verkaufte,  Er- 
kundigung  einzuziehen,  um  dem  Wahren  oder  Falschen  dieses  ôffent- 
lichen  Rufes  auf  den  Grund  zu  kommen. 

Hieríiber  hat  man  sich  ungesäumt  b.  m.  sowohl  an  den  Kriminal- 
Šenat  des  hiesigen  Stadtmagistrates,  als  auch  an  die  Kommandanten 
der  hier  befindlichen  drey  Artillerie  -  Kasernen  auf  der  Laimgrube, 
zu  Gumpendorf  und  auf  der  Landstrafie  gewendet,  und  uberali  die 
Auskunft  erhalten,  dass  dieses  Gerucht  zwar  auch  ihnen  zur  Kenntnis 
gekommen  sey,  jedoch  um  so  weniger  Wahrscheinlichkeit  fiir  sich 
habe,  als  bisher  keine  offizielle  Anzeige  diefifalls  gemacht  worden 
ist.  Soviel  man  unter  der  Hand  selbst  von  der  Famílie  des  todge- 
fundenen  Oberstlieutenants  v.  Vega  in  Erfahrung  gebracht  hat,  duríte 
es  aufier  allemZweifel  seyn,dass  sich  derselbe  selbst 
das  Leben  genommen  habe,  indem  er,  wie  man  sagt,  durch 
eingebildete  oder  wirkliche  Abneigung  des  Herrn  Artillerie  Directeurs 
Feldmarschalls  Grafen  von  Colloredo  um  die  Transferirung  nach 
Hungarn,  welche  er  daraus  folgerte,  in  eine  uníiberwindliche  Klein- 
muth  verviel,  auch  an  dem  Táge,  als  er  in  Verlust  gerieth,  a  1 1  s  e  i  n 
Geld  und  seine  Sackuhr  zuhause  liefi,dann  von  seinen 
Kindern  mit  Thränen  in  den  Augen  sich  beurlaubte. 
Wien  am  1.  März   1811." 

Na  drugi  stráni  stoji  zaznamek:  „nachdem  die  inberichtete 
Ságe  durch  die  Vaterl.  Blätter  bereits  berichtigt  worden,  ad  acta. 
9.  März  1811." 

Ta  dementi  v  „Vaterländische  Blätter  fiir  den  ôsterreichischen 
Kaiserstaat"  z  dne  9.  marca  1811.  leta,  štev.  20.  v  oddelku  „Mis- 
zellen"  se  glasi: 

„Aufklärung  uber  einige  tragische  Erzählungen  in  óffentlichen 
Blättern  des  Auslandes: 

Am  27.  Sept.  1802.  hatte  man  die  Leiche  des,  um  die  mathe- 
matischen  Wissenschaften  und  um  die  Bildung  des  Bombardier- 
Corps  hochverdienten  Oberst-Lieutenants,  Freih.  v.  V — a  nächst  Wien 
in  der  Donau  gefunden.  Allein  keine  Spur  einer  äufieren  Gewalt 
war  an  dem  allgemein  verehrten  und  allgemein  bedauerten  Todten 
zu  entdecken.  Nun  wiederholt  sich  (zum  zweiten  oder  dritten  Malé 
seit  1802)  die  Ságe:  Ein  Míiller  in  Nussdorf  habe  den  Ungliick- 
lichen  er  mor  de  t,  beraubt,   den  Leichnam  in  die  Donau  geworfen 

und  sey  durch  V — a's  silbernen  Taschen-Zirkel,  den  er  im  vorigen 
Kriege  einem  Artilleristen  geschenkt  und  welchen  vor  kurzem  ein 
Offizier  als  V — a's  Eigenthum  erkannt  habe,  entdeckt  worden.  Bereits 
habe  er  sein  Verbrechen  eingestanden  u.  s.  w."  Diese  Ságe  gieng 
sogar,  bis  auf  die  kleinsten  Umstände  ausgemalt,  in  einige  der  vor- 
zuglichsten Zeitungen Deutschlands  uber.  Allein  aus  zuverlässiger 
Quelle  konnen  wir  die  ganze  Erzählung  als  eine  Erdichtung 
erklären,  welcher  auch  nicht  der  kleinste  Zug  von  Wahr- 
heit  zum  Grunde  liegt!  (Ko  je  dementirano  še  neko  drugo 
poročilo,  sklepa  notica) :  Wer  will  mit  den  Herausgebern  ôffentlicher 
Blätter  uber  die  Auf nahme  solcher  Artikel  rechten?  Sie  selbst  konnen 
in  der  Ferne  die  Wahrheit  dessen,  was  ihnen  als  Thatsache  mitge- 
theilt  wird,  nicht  priifen.  Aber  den  Correspondenten  derselben  môchten 
wir  gerne  diese  Berichtigungen  als  eine  Warnungstafel  vor  das  Auge 
stellen!" 

To  je  po  mojem  mnenju  zadosten  dokaz,  da  je  pravljica  o 
mlinarju  izmišljena.  Zasledoval  sem,  kako  so  prišli  Vegovi  biografi 
do  tega  podatka.  V  „Spomeniku",  ki  ga  je  1.  1883.  izdala  „Matica 
Slovenska"  o  šeststoletnici  začetka  habsburské  vláde  na  Slovenskem, 
je  opisal  prof.  Fr.  Hauptmann  Vegovo  življenje  in  navedel  o  njegovi 
smrti  dve  govorici,  med  katerima  je  govorica  o  mlinarju  druga.  O 
Hauptmanovem  spisu  je  obširno  poročal  dr.  A.  Vrecko  v  „Kresu" 
1.  1884.  ter  se  je  tam  odločil  za  drugo  govorico,  sklicujoč  se  na 
francoski  vir  v  časopisu  „Nouvelles  Annales  de  Mathématique",  v 
katerem  je  O.  Terquem  v  Parizu  (1.  1855.)  „natančno"  poročal  o 
Vegovi  smrti  in  o  mlinarjevi  izpovedi  ter  naivno  pristavil :  „tako  je 
ta  od  božje  previdnosti  razkrita  nezgoda  spomin  na  slavnega  arti- 
lerista  vsake  žaljive  sumnje  rešila."  In  njemu  so  sledili  vsi  Vegovi 
biografi,  tako  tudi  stotnik  Kaučič.  Sicer  se  tudi  prof.  Vrecku  ne  zdi 
francoski  vir  popolno  brez  površnosti"  in  v  opomnji  pristavlja :  „Kar 
se  tiče  mlinarja,  Vegovega  morilca,  je  dandanes  pač  težavno,  ako 
ne  celo  nemogoče,  zvedeti  potanjih  dat  iz  naših  uradnih  spisov. 
Pozvedoval  sem  o  tej  stvari  že  pri  pravnikih,  a  zvedel  sem  le,  da 
bi  se  od  dotičnih  aktov  še  sedaj  dalo  težko  kaj  drugega  najti,  kakor 
razsodba,  ker  je  vse  bržkone  že  škartovano  . . .  Ako  se  pa  komu 
posreči,  priti  do  uradnih  virov,  naj  pa  blagovoli  svoj  uspeh  na- 
znaniti!" 

Poročilo  policijskega  ravnateljstva,  ki  sem  ga  navedel  prej,  je 
po  mojem  mnenju  tisti  uradni  vir,  ki  sicer  ne  daje  potanjih  dat  o 
mlinarju,   pač  pa  zavrača  vso   govorico   med   —  bájke!     Sicer   ne 

spadám  med  tiste,  ki  smatrajo  policijo  za  vsevcdno,  vendar  v  tem 
primeru  ji  smemo  verjeti.  „Polizeyhofstelle"  je  zvedela  za  govorico 
o  Vegovem  morilcu  ter  se  je  obrnila  na  višje  policijsko  ravnateljstvo, 
naj  stvar  zasleduje.  Ravnateljstvo  je  povprašalo  pri  poveljnikih  vseh 
treh  dunajskih  artilerijskih  vojašnic,  kjer  se  je  báje  našlo  Vegovo 
šestilo,  a  o  faktu  niso  vedeli  ničesar.  Obrnilo  se  je  tudi  do  krimi- 
nalnega  senata,  ki  bi  bil  pac  prvi  vedel,  če  bi  bili  res  dobili  morilca, 
a  tudi  tukaj  je  bil  uspeh  negativen.  Pač  pa  je  važen  tisti  del  poli- 
cijskega  poročila,  ki  se  naslanja  na  podatke  Vegove  rodbine  samé. 
Vegova  rodbina  je  bila  še  1.  1811.  mnenja,  da  je  Vega  sam  skočil 
v  Donavo.  Vzrok  za  samomor  je  bilo  nesporazumljenje  Vegovo  z 
maršalom  grófom  Colloredom,  zaradi  katerega  je  Vega  zaprosil  pre- 
mestitev  na  Ogrsko ;  práv  mogoče  je  tudi,  da  je  zaradi  takih  nepri- 
jetnosti,  ki  so  morda  izvirale  iz  góle  závisti,  zašel  v  melanholijo, 
v  kateri  je  segel  po  svojem  življenju.  Če  vpoštevamo  tudi  še  po- 
ročilo,  da  je  Vega  tisti  dan  pustil  doma  ves  svoj  denár  in  svojo 
uro  ter  se  presrčno  poslovil  od  svojcev,  o  čemer  ni  dvomiti,  ker 
je  to  izpovedala  njegova  rodbina,  smemo  trditi,  da  je  Vega  sam 
iskal  smrti  v  Donavi. 

Sploh  pa  tuji  viri  v  tem  vprašanju  ne  morejo  biti  merodajni. 
Če  bi  se  bil  res  zasledil  Vegov  morilec,  bi  bili  o  tem  najprej  po- 
ročali  domáci  dunajskí  listí.  Prelistal  sem  „Vaterländische  Blätter"  in 
„Beobachterja",  a  o  Vegovem  morilcu  ne  vesta  ničesar.  Samo  „Va- 
terländische Blätter"  dementujejo  govorico,  ki  je  prešla  celo  v  naj- 
boljše  liste  v  Nemčiji.  Iz  ten  listov  so  morda  posneli  vest  tudi 
francoski  listi,  in  iz  kakega  takega  víra  je  najbrže  posnel  O.  Terquem 
svoje  poročilo,  na  katero  se  je  potem  skliceval  prof.  A.  Vrecko.  Če 
pišejo  nekateri,  da  so  našli  Vegovcga  morilca  še  pozneje.  —  M. 
Pirnat  pripoveduje  v  „Zvončku",  da  celo  trideset  let  po  Vegovi 
smrti  —  nimajo  te  trditve  nikake  istinite  podlage  in  so  menda  samo 
posledica  površnosti  dotičnih  piscev. 


Nič  ne  pravi 


Xuč 


ne  pravi,  fantič  moj,  Raje  k  sebi  me  privij 

da  me  rad  imaš,  in  poljubi  me, 

da  bi  jaz  verjela,  ti  ah,  potem  pa  —  fantič  moj, 

praviti  ne  znáš.  ti  verujem  vse! 

Utva. 

A.  Aškerc:  „Četrti  zborník  poezij".  VLjubljani,  1904.  Str.  247.  Za- 
ložila in  natisnila  Ig.  pi.  KÍ  e  in  m  a  y  r  &  F  c  d.  Bambcrg.  Cena  izvodu:  vezan 
K  450,  broš.  K  350.  Oceno  te  knjige,  ki  jo  pozdravljamo  kot  dobrodošcl  binkoštni 
dar,  princsemo  v  eni  prihodnjih  številk.  Zazdaj  opozarjamo  samo  nanjo  „Zvonove" 
čitatelje  in  vsc  častilce  zdravé  Aškerčeve  múze. 

Ivan  Cankar:  „Hiša  Marije  Pomočnice".  Pa  res  ne  vem,  zakaj  kritiki  pi- 
šemo  kritike,  če  se  pisatelji  práv  nič  in  res  práv  nič  ne  ravnajo  po  njih.  Kako  se 
mi  je  n.  pr.  vselej  smešno  zdelo,  kadar  sem  slišal  vnetega  propovednika  na  kmctih, 
ki  je  prosil  in  rotil  svoje  brumne  vcrnike,  naj  vendar  že  krenejo  na  sladko  pot-  po- 
boljšanja  in  pokore,  verniki  pa  vedno  ostanejo,  kakršni  so  bili,  in  se  nič  ne  zmenijo 
za  strogc  opomine,  da  so  le  prestopili  cerkvcni  prag.  Zdaj  pa  se  mi  zdi  kritikov 
poscl  podobcn  propovednikovcmu,  zlasti  če  pcmislim  na  nedostopnega  Cankarja,  ki 
se  takorekoč  norčuje  iz  resnih  kritikov.  Včasi  namreč  se  dela,  kakor  da  bi  hotel 
kreniti  lepo  po  naših  znanih,  že  markiranih  stezah,  in  tedaj  ga  vsi  božamo  in  gla- 
dimo,  potresamo  mu  na  pot  obljube  o  populárnosti  kakor  zglabljivi  koži  sol.  Ali 
samopašni  ta  človek  kar  črez  noč  zopct  pozabi  opominov,  in  jutri  ga  lanko  srcčaš 
blodečcga  po  blatu  in  trnju,  da  se  ti  kar  smilijo  njegovi  talenti,  ki  jih  tako  nepre- 
mišljcno  zapravlja  za  reči,  ki  ne  bodo  in  ne  bodo  nikoli  dobro  teknili  pravému  Slo- 
vencu.  Kdo  bi  potcm  zamcril  vnetim  rokodelcem,  ki  se  trudijo  in  pote  na  polju 
kritikovanja,  ako  mu  od  čaša  do  čaša  stavijo  —  četudi  v  nemeritornem  delu  svojih 
ocen  —  bolj  ali  manj  odločen  ultimátum.  Saj  pri  nas  mora  biti  tudi  kritika  prepo- 
jená z  rodoljubnim  duhom!  Kaj  naj  počne  Slovenec,  olepljen  z  vsemi  deseterimi 
božjimí  zapovedmi,  s  tako  mrtvaško-ncokusno  broširano  knjižico,  ki  ima  tako  ne- 
primcren  naslov  „Hiša  Marije  Pomočnice"?  Že  zunanjost  ga  mora  navdati  z  neko 
zdravo  antipatijo.  Pa  kar  je  glavno,  je  to,  da  se  v  delu  ne  slika  naše  življenje,  in 
če  bi  tudi  bilo  naše,  ne  sodilo  bi  v  —  umetnost.  Seveda  mene,  ki  se  spominjam 
okusa  slovenskega  čitajočega  občinstva  izza  polpretekle  minulosti,  pri  tem  rodo- 
ljubnem  razmotrivanju  nekaj  moti  dejstvo,  da  se  isto  občinstvo  po  prizadcvanju  kri- 
tikov ali  po  lastncm  nagonu  ni  toliko  zgražalo  tedaj,  ko  je  nekdo  drug  prodajal  s 
francoskim  parfumom  prcpojeno  grdobo,  ki  je  bila  gotovo  manj  slovenská,  nego  je 
snov  pričujoče  knjige.  Tedaj  je  vcljal  tisti  mož  za  našcga  prvcga  romanopisca,  dasi 
ni  bil  umetnik  po  svoji  duši,  po  delih  pa  le  toliko,  kolikor  opravičuje  pisarja  gladka 
tehnika  k  ternu  imenu;  omenjeni  zcmljan  je  prišel  do  nezaslúžene  sláve  edinole 
po  izredni  smelosti,  da  je  prvi  na  slovcnskem  jeziku  povedal  to,  kar  so  ga  naučili 
francoski  realisti  in  njih  naslcdniki.  Slovensko  občinstvo  je  bilo  tedaj  malo  prese- 
ncčcno,  malo  pa  so  mu  ušcsa  napolnili  najcti  trobcntači,  da  se  ni  takoj  zavedelo. 
Danes  je  seveda  tista  sláva  zapísaná  že  v  zgodovinske  bukve.  Vse  drugače  in  vendar 
nekaj  podobncga  je  pri  Cankarju.  Z  zgodovinskim  romanopisccm  ima  Cankar  skupno 
le  to,  da  se  ne  sramuje  povcdati  niti  najgabncjših  reči,  ako  jih  potrebuje  v  svojih 
slikah  in  prizorih.  Ali  Cankar  ima  zgodovino  v  samem  sebi,  to  se  pravi,  on  se  raz- 
vija,  študira,  išče.  Sprva  v  mlajših  letih  je  študiral  knjige,  domače  in  tuje,  zdaj  pa 
proučuje  le  —  življenje.  In  kako  je  življenje?  Kdo  je  izdal  zákon,  da  morajo  umet- 

niki  slikati  in  risati  le  svetlobo,  ko  ni  svetlobe  brez  sence!  Menim,  da  je  človeška 
narava  taká,  da  lóže  predočuje  in  izraža  bol,  gorje  —  krátko  negatívne  sile.  Pri- 
merov  iz  psihologije  posameznikov  in  iz  svctovne  zgodovine  ter  književnosti  ne 
bom  navajal.  Pa  vendar  ne  bo  trdil  zdrav  razum,  da  je  negativnost  vrhovni  namen 
umotvorov  najslavnejših  mojstrov.  Cankar  je  vseskozi  kritičen  umetnik,  zato  mu  je 
veliko  bliže  temná  strán  življenja;  to  je,  menim,  dovolj  jasno  dokázal  v  vseh  do- 
sedanjih  svojih  spisih.  Pa  vendar  odseva  izza  mraka  in  terne  povsod  svetcl  žarek, 
slab  seveda  in  medel,  ali  bodrilen  žarek  upanja  in  napredka.  Ne  morcm  si  misliti,  da 
bi  tako  resno  stremeč  umetnik  imel  veseljc  ob  mraku  in  temi,  gadnosti  in  grdobi 
sami  na  sebi ;  nikakor,  Cankarju  je  vse  to  objektivno  sredstvo,  katerega  se  poslužuje 
brez  vse  tesnosrčnosti  kakor  svetlih,  živih  barv.  Zato  menim,  da  je  čisto  nedo- 
pustno,  govoriti  o  frivolnosti  pri  Cankarju.  Ne  morem  si  kaj,  a  zdi  se  mi  znak  ne- 
kakega  hinavstva,  ako  trdijo  napredni,  izobraženi  ljudje,  da  je  dovoljeno  znanosti 
vse,  umetnost  pa  hočejo  tako  omejiti.  In  niti  v  umetnosti  splošno  niso  povsod  tako 
strogi,  n.  pr.  v  kiparstvu  in  slikarstvu;  da  niso  tako  tankovestni  v  življenju,  o  tem 
priča  življenje  samo  in  morda  práv  tudi  pričujoči  Cankarjev  umotvor.  Seveda  me 
boli  srce,  ko  zrem  te  mračne  slike,  malodušnost  me  obhaja,  ko  sledim  proti  svoji 
volji  vodniku-umetniku  po  katakombah  meglenega  sveta,  kamor  skopo  in  mcdlo 
skozi  zamrežena  in  zastrta  okna  šije  solnce,  oropano  svojega  svežega  in  oživljajo- 
čega  sója,  medlo  in  mistično,  kakor  bieda  luna,  ali  slediti  móram  in  trpeti  móram. 
Zaduhlo  je  tod  in  po  ranah  in  gnilobi  diši,  a  teh  ran  ni  kriv  umetnik,  ta  gniloba 
prihaja  iz  živega,  surovega  življenja  zunaj  pod  jarkim  solneem.  Res,  da  slika  Cankar 
žalostno  umiranje  splava,  ki  ga  je  vrglo  na  prod  valovje  nenaravnih  strasti,  vendar 
so  te  slike  prepojene  z  neko  prikupljivo  mistiko  nesreče  in  smrti,  ki  kakor  fin  paj- 
čolan  zakriva  neveselo  ozadje,  iz  katerega  stopajo  ti  bolni  liki.  Majhne  in  neznatne 
so  te  osebice  in  igra  prerano  dozorevajoče  in  skvarjene  fantazije  je  vse  njih  dusno 
življenje,  a  práv  v  malem  njih  sovraštvu  do  življenja,  ki  jih  je  vrglo  na  suho,  da 
hirajo  in  umirajo,  nevede  koprneč  po  solneu  in  tistem  sovražnem  življenju,  práv 
v  tem  obstojí  globoka  globoka  tragika  in  resna  ideja  Cankarjevega  dela,  ki  je  vse 
drugo  nego  —  frivolnost.  (Konec  prihodnjič.)  Dr.  Iv.  Merhar. 

Janka  Kersnika  zbrani  spisi,  uredil  d  r.  Ivan  Pri  ja  tel  j,  zvezek  III.,  se- 
šitek  II.  Založil  L.  Schwentner  v  Ljubljani  1904.  Cena  K  250,  po  posti  K  270. 
Vezana  izdaja:  III.  zvez.  (*/,  seš.)  v  plátno  vez.  K  6,  v  »/,  franc.  vezbi  K  7,  po 
posti  po  30  h  več. 

Ta  sešitek  obsega  povesti  „Jará  gospoda"  in  „O  č  e  to  v  greh".  Mislimo, 
da  ni  zgolj  slučaj,  da  nahajamo  ti  povesti  drugo  poleg  druge,  kajti  smatramo  ju  za 
najzrelejša  plodová  Kersnikovega  pripovedniškega  talenta  in  spadata  torej  v  istini 
skúp.  Ne  rečemo,  da  bi  bili  ti  dve  povesti  brez  hib,  toda  bas  v  njiju  nam  je  pokazal 
Kersnik,  da  bi  bil  mogel  biti  i  on  globok  in  da  je  storila  nemilá  smrt  vsekakor 
mnogo  prerano  konec  njegovemu  pisateljevanju.  — a — 

Jurij  Vega.  Pod  tem  naslovom  je  izdala  „Posojilnica  in  hranilnica  v 
Moravčah"  brošurico,  ki  obsega  predavanje  g.  Fridolina  Kaučiča  v  izobraževalnem, 
zabavnem  in  podpornem  društvu  „Zvezdi"  na  Dunaju  dne  6.  marca  1904.  o  tem 
našem  učenjaku  in  junaku.  Namen  te  publikacije  je,  seznaniti  najširše  slojesloven- 
skega  národa  z  velikim  rojakom  njegovim  ter  pomnožiti  dohodke  fondu  za  Vegov 
spomenik.  Cena  brošuri  znáša  samo  10  h  za  komad,  pričakovati  je  torej,  da  se  je 
mnogo  razproda. 

Savinske  planine.  Vodnik  po  gorah  in  dolinah  v  Savinskih  planinah,  sestavil 
Fr.  Kocbek,  izdala  Savinska  podružnica  „Slov.  pian.  društva".  V  Ljubljani  1904. 
Cena  ?.  —  Lična,  s  primernimi  podobami  in  enim  zemljevidom  opremljena  knji- 
žica,  ki  jo  bo  však  ljubitelj  našili  krasnih  planinskih  krajev  z  veseljem  pregledaval, 
tudi  če  ni  turist.  Še  večji  pomen  ima  knjižica  seveda  za  turiste,  katcrim  je  name- 
njena  in  ki  jim  daje  vsa  potrebná  napotila  in  pojasnila.  —  Jezik  v  knjižici  je  vzoren. 

— a — 

„Vojska  na  Daljnem  vzhodu".  To  ilustrovano  delo,  ki  ga  izdaja  založništvo 
„Doma  in  Sveta",  izhaja  v  snopičih  po  šestnajst  straní  po  dvakrát  na  mešec.  — 
Naročnina  za  en  letnik  (24  snopičev)  stane  4  K  80  h,  pol  letnika  (12  snopičev)  stane 
2  K  40  h,  a  posamezni  snopiči  se  dobivajo  po  20  h. 

Dr.  Karel  Štrekelj,  znani  naš  slavist,  je  priobčil  v  4.  zvezku  letošnjega  let- 
nika lista  „Zeitschrift  ftir  deutsche  Wortforschung"  zanimivo  razpravico, 
ki  je  izšla  tudi  kot  ponatisk,  o  nekaterih  slovenskih  besedah,  ki  so  prešle  v  nemščino. 
V  tej  razpravici  se  pobijajo  ražni  krivi  nazori  nemških  učenjakov.  —a — 

Jugoslavenske  akademije  z  nanos  ti  i  umjetnosti  „Zborník  za 
národní  život  i  običaje  južnih  Slávená,  knjiga  VIII.,  svezak  2.  (urednika  dr.  T. 
Maretič  in  dr.  D.  Boranič).  —  V  tem  zvezku  se  pričenja  obširni  opis  Poljice  v  Dal- 
maciji  iz  peresa  svečenika  Frana  Ivaniševiča  (že  sedaj  134  stráni) ;  pred  njim  pa  je 
članek  češkega  profesorja  dr.  J.  Polívke:  „Paralele  narodnim  pripovijetkama  u  Stro- 
halovu  zborníku ".  Z  bogato  načitanostjo  v  folkloristovskem  slovstvu  navaja  tu  Po- 
lívka  paralele  narodnim  pripovedkam  iz  Karlovca,  Lokev,  Delnice  in  Vrbovskega,  ki 
jih  je  I.  1901.  izdal  gimnazijski  ravnatelj  v  Karlovcu,  g.  R.  Strohal. 

Dr.  Fran  Ilešič. 

Strohal  R.,  Hrvatskih  narodnih  pripovijedaka  knjiga  III.:  Národne 
pripovijetke  iz  grada  Rijeke,  trgovišta  Mrkoplja  i  Ravne  gore,  te  sela  Broda  na  Kúpi 
i  Oštarija.  U  Karlovcu  1904,  trošak  sabiratelja.  8°,  328  str.  Cena  2  kroni  60  h.  — 
Zbiratelj  teh  pripovedk,  gimnazijski  ravnatelj  Strohal  v  Karlovcu,  je  lep  del  svojega 
delovanja  posvetil  proučevanju  ljudstva  in  jezika  ob  hrvatsko-slovenski  meji  od  Reke 
tja  do  Zagreba.  Znani  so  njegovi  dialektološki  prispevki  (o  narečju  reškem  1885  in 
1895,  karlovškem  1902,  vrbovskem  1902  (?),  lokvarskem  1903  in  delniškem  1903). 
Ob  teh  dialektoloških  zbirkah  stoje  zbirke  narodnih  pripovedk,  prvá  izšla  okoli 
leta  1886.  (pripovedke  iz  sela  Statíve  pri  Karlovcu),  druga  leta  1901.  (pripovedke  iz 
Karlovca,  Lokev,  Delnic  in  Vrbovskega),  a  tretja  sedaj.  —  Pred  pripovedkami  vsa- 
kega  kraja  je  kratek  pregled  njegove  zgodovine,  kjer  se  káže  osobito  mešanje 
ljudstva  v  minulih  vekih,  s  ponatiskom  starih  listin  ter  so  imenovani  ljudje,  ki  so 
zbiratelju  pripovedovali  pripovedke,  „rojeni  in  odgojeni"  v  dotičnem  kraju.  —  Stro- 
halove  zbirke  pripovedk  nimajo  samo  folkloristične  vrednosti  (prim.  Polivkovo  raz- 
pravo  v  Zborníku  za  narodni  život),  ampak  tudi  dialektološko ;  objavljene  so  vse  v 
narečjih  in  prvá  ima  za  zgled  vsakega  narečja  naglaske.  Narečje  na  Ravni  gori 
in  Brodu  nalikuje  še  zelo  kranjskim  narečjem.  —  Na  koncu  je  dodan  knjigi  „rječnik 
nekih  stranih  i  manje  poznatih  riječi" ;  vanj  so  sprejete  tudi  besede  v  dialektnem 
izgovoru  kakor  „aknu"  =  okno;  s  posameznostmi  se  tu  ne  ujemamo.  G.  ravnatelj 
Strohal  je  vse  tri  knjige  izdal  na  svoje  stroške,  žrtvujoč  tako  dobri  stvari  dušne  in 
gmotne  svoje  sile.  Dr.  Fran  Ilešič. 

Zpráva  o  museu  království  českého  za  rok  1903.  V  Praze  "1904.  Knjižica 
obsega  zanimive  statistične  podatke  o  razvijanju  in  napredovanju  češkega  muzeja 
v  Pragi. 

Časopis  království  českého  19D4.  Redaktori:  Frant.  Kvapil,  Čenék  Zíbrt. 
Ročník  LXXVIII.  Svazek  první  a  druhý.  Ta  zvezek  prináša  več  zanimivih  razprav  in 
spisov,   med   drugimi   spis  A.  Kasparja:    „Z   korrespondence  Júlia  Zeyera." 

Koncert  „Glasbene  Matice"  na  korist  penzijskemu  fondu  14.  mája  t.  1. 
Pod  vodstvom  dičnega  koncertnega  vodje  g.  M.  Hubada  so  nastopili  dne  14.  mája 
t.  1.  v  velikí  dvorani  „Narodnega  doma"  gojenci  „Glasbene  Matice"  in  izvajali 
krasen  program.  Koncerta  glavni  namen  je  bil,  pokazati,  kako  vsestransko  in  teme- 
ljito  sc  goji  v  „Glasbeni  Matici"  vokálna  in  inštrumentálna  glasba.  Ta  koncert  bi 
bil  pac  zaslúžil  še  boljše  udeležbe,  kajti  morálni  uspeh  je  bil  pač  popoln  —  ne  pa 
tako  tudi  gmotni.  Nastopil  je  v  prvi  točki  pomnoženi  vojaški  koncert,  in  sicer  z 
dr.  Ant.  Dvoraka  „Slovanskimi  plesi"  št.  4.  (D-dur).  Sodelovalo  je  v  orkestru  13 
gojencev  goslačev  „Glasbene  Matice"  in  nekaj  drugih  gospodov,  ki  so  iz  prijaz- 
nosti  prevzeli  ta  posel.  Orkester  je  bil  torej  jako  številen,  in  bil  je  krasen  užitek, 
poslušati  slavnoznane  „Slovanské  plese",  ki  so  se  pod  obce  priznaním  odličnim 
vodstvom  g.  koncertnega  vodje  M.  Hubada  z  vso  vnemo  in  preciznostjo  izvajali. 
Tudi  Fr.  Schubertova  simfonija  v  „H-molu"  je  bila  izborno  naštudirana  in  je  napra- 
vila na  poslušalce  kar  najboljši  vtisk.  Gojenci  goslači  so  svirali  precizno  in  ne- 
ustrašeno  in  so  nemalo  pripomogli  cnsemblu  goslačev  do  odličnega  uspeha.  S  tem 
nastopom  je  „Glasbena  Matica"  pokazala,  da  se  gojenci  v  soli  za  goslarje  pod 
g.  prof.  Vedralom  práv  temeljito  in  s  pridom  uče.  Tudi  v  zadnji  točki,  v  dr.  Ant. 
Dvofakovem  „Slavnostncm  spevu",  so  gojenci  goslači  sodelovali  v  orkestru.  S 
sólom  na  klavirju  je  nastopila  gdč.  Vida  Prelesnik.  Igrala  je  Lisztov  „Notturno 
št.  3."  in  V.  Novakovo  „Slovaško  suito  št.  3."  Obe  težki  skladbi  je  izvajala  gospo- 
dična  na  pamet,  zelo  čuvstveno  in  sigurno  ter  je  želá  zasluženo  priznanje.  Tudi 
gdč.  Ana  Kilar  je  krásni  prvi  sta  vek  Beethovnovc  „Sonáte  za  klavir  v  C-duru"  na 
pamet  odlično  igrala.  Obe  gospodični  sta  že  iz  zadnjih  šolskih  koncertov  obeinstvu 
v  spominu  kot  zelo  nadarjeni  in  spretni  pianistinji,  ki  delata  čast  tako  závodu  kakor 
svojemu  učitelju.  Zelo  nadarjeni  gojenec  na  gosli,  gosp.  Niko  Štritof,  je  sviral 
„Koncert  za  violino  št.  23.";  spremljal  ga  je  na  klavirju  gosp.  prof.  Vedral.  Ton  in 
tehnika  sta  občinstvo  presenetila,  kajti  redki  so  tako  mladi  gojenci  s  tako  umetniškim 
pojmovanjem.  Občinstvo  je  mladému  nadebudnemu  vijolinistu  burno  aplavdiralo. 
Gosp.  dr.  Gvido  Serncc  je  pel  K.  Lôweja  nordiško  balado  „Div"  in  Iv.  pi.  Zajca 
„Domovini  i  ljubavi".  Uspeh  je  bil  lep  in  je  žel  gosp.  solist  zasluženo  priznanje 
osobito  z  lahkejšo  Zajčevo  pesmijo,  ker  je  prvá  za  sólistov  glasovni  obseg  in  moč 
manj  príkladná  in  razmeroma  težka.  Zaključil  se  je  koncert  s  „Slavnostnim  spevom" 
dr.  Ant.  Dvofáka  ob  spremljevanju  orkestra.  Pel  je  šolski  dekliški  in  dijaški  zbor  in 
oddelek  ženskega  zbora  „Glasbene  Matice".  Ta  skladba  —  zadnjc  glasbeno  delo  te 
vrste  prerano  umrlega  češkega  mojstra  —  se  je  tukaj  prvič  proizvajala.  Skladba  ni 
pretežka,  pa  veličastna  in  izrazovita.  Zbor  mladih  pevk  in  pevecv  je  rešil  brez  hibe 
svojo  častno  nalogo,  za  kar  gre  neomejeno  priznanje  ncumorncmu  koncertnému 
vodji  gosp.  Hubadu,  ki  je  vzgojil  tako  izboren  pevski  naraščaj.  P — r. 

Anton  Dvoŕák  f.  Preminil  je  slaven  mož  naše  dobe,  preminil  je  Anton 
Dvofák,  skladatelj  svetovnega  imena,  Čeh  po  rodu  in  mišljenju,  Čeh  po  skladanju, 
Ijubljenec  in  dika  pa  vsega  muzikalncga  sveta.  Na  višehradskem  pokopališču  v 
Pragi,  kamor  pokladá  čcški  národ  veliké  svoje  môže,  počiva  scdaj  njegovo  truplo, 
tja  položeno  v  tihi  grob  prvé  dni  mája,  v  dobi  najcvetnejšega  razvoja  spomladi.  V 
nedeljo  1.  mája  letos  je  umolknil  velikí  glasbenik,  v  starosti  62  let  —  naglo  zadet 
od  kapi. 

Porodil  se  je  Dvofák  dne  8.  septembra  1841.  1.  v  Nelahozevsi  na  Češkem 
kot  sin  revnega  krčmarja.  Namenili  so  ga  starši  za  mesarski  obrt,  talenti  njegovi  so 
ga  pa  silili  na  torišče  glasbe,  na  katerem  je  dospel  sprva  po  trnjevi  poti,  pa  čim 
dalje  tem  hitreje  do  ugleda  prvih  glasbenikov,  monumentalnih  prikazni  glasbene 
zgodovine.  Kot  violist  narodnega  gledališča,  pozncje  kot  organist  pri  Sv.  Vojtehu 
in  učitelj  v  konservatoriju  je  deloval  prvá  leta  v  Pragi  in  ostal  Pragi  zvest  do  svoje 
smrti,  poslednjo  dobo  vodeč  ondotni  konservatorij  kot  ravnatelj.  Le  tri  leta  je  bival 
zunaj  Češke,  pozvan  1.  1892.  v  Novi  Jork,  kjer  je  vodil  do  1.  1895.  ondotni  ameriški 
narodni  glasbeni  závod.  Vscučilišči  v  Pragi  in  v  Cambridgu  sta  mu  podelili  častni 
doktorskí  diplom,  1.  1899.  mu  je  podelil  cesar  rcd  železné  krone  III.  razreda,  1.  1898. 
pa  častni  znak  za  umetnost  in  vedo  in  ga  imenoval  1.  1901.  za  člana  gosposke  zbor- 
nice.  Bil  je  Dvofák  tudi  redni  član  Češke  akademije  za  umetnost  in  vedo. 

V  Dvofáku  je  našla  Češka  národná  glasba  svojega  glasitelja,  svojega  titana, 
ki  jo  je  povzdignil  na  prestol  toli  sijajen,  da  ji  je  postalo  možno,  nakloniti  si  vesoljni 
glasbeni  svet.  Dvignil  je  Dvofák  základe,  ki  jih  je  nakopičila  muzikálna  narav 
češkega  Ijudstva  v  svojih  pesmih,  svojih  plcsih,  zgradil  je  ob  telí  zakladih  prese- 
netljive  stvore  svojih  simfonij,  oratorijev,  svojih  oper,  simfoniških  rapsodij,  plesov 
in  kantát.  Poln  neizcrpljivc  fantazijc,  vclik  v  koncepciji,  mogočen  v  svojem  izra- 
žanju,  silen  v  svoji  izvirni  moci,  je  bil  Dvofák  ko  prepojen  od  dúha  Češke  národne 
glasbe.  Kar  je  ustvaril,  je  dihalo  vonj  Češke  melodike,  in  svital  se  je  iz  vsega  ritem 
češkega  narodnega  blaga.  Neoporekljiva  je  individualnost  Dvofákovega  skladanja, 
neoporekljivo  pa  tudi,  da  se  zrcali  v  njcgovih  skladbah  narodovo  čutenje,  narodova 
duša.  Soroden  v  tem  oziru  svojemu  predniku  Bedŕichu  Smetani,  je  znal  Dvofák 
spričo  krepkejše  in  zmagovitejše  svoje  naravc  uspešnejc  vplivati,  hitreje,  da,  mahoma 
pridobivati  si  kakor  srca  svojega  národa,  tako  spoštovanjc  in  občudovanje  ostalega 
sveta.  Ko  bistrina  izpod  skalovja,  ki  se  širi  v  veselcm  rajanju  skokoma  v  blesteče 
kaskáde,  slapové  in  dalje  v  mogočnost  reke,  je  vplival  Dvofák,  od  prvega  svojega 
nastopa  vzbujajoč  zadivljcnost  in  strmenje,  po  svežosti  in  izvirnosti  svoje  glasbe. 
Naklonil  si  je  s  svojim  talentom  Johannesa  Brahmsa,  Hannsa  v.  Bíilowa,  Josipa 
Joachima,  Edvarda  Hanslicka,  le-ti  so  mu  pa  bili  ob  pričetku  njegove  sláve  na 
roko,  da  si  je  hitreje  in  lóže  priboril  priznanje  sveta. 

Kmalu  je  vzbudila  njegova  muža  pozornost  i  v  Angliji  in  v  le-tcj  je  našel  — 
kakor  nekdaj  Händel  —  svojega  mogočnega  mecéna,  ki  mu  je  populariziral  ime,  ki 
je  naročal  pri  njem  oratorijc  za  veliké  svoje  glasbene  festivale.  Ob  zmagoslavju,  ki 
ga  je  slávila  Dvofákova   glasba,   je   pa  došla   do  solnčnega  svitá  tudi  ostala  Češka 

glasbena  produkcija  in  je  bil  torej  Dvoŕák  hkratu  pionir  dobrega  imena  Češke  muzike, 
v  kateri  se  je  razkrilo  vedno  širšim  krogom  osupljivo  bogastvo  čistega  dobrega  zlata. 

V  najraznejših  strokah  glasbenega  ustvarjanja  je  deloval  Dvofák:  v  pesmi, 
v  zborih,  oratorijih,  operah  in  simfoniških  skladbah.  Najuglednejši  je  v  svojih  orke- 
stralnih  skladbah,  kajti  bil  je  mojster  pred  vsem  kot  skladatelj  absolútne  muzike  in 
je  v  le-tej  ustvaril  dela  klasiške  veljave.  Taká  dela  so  njegove  simfonije  Es-dur  (1874), 
F-dur  (1875),  D-dur  (1881),  D-moll  (1885),  G-moll  (1889)  in  ameriška  simfonija  „Iz 
novega  sveta"  (1894),  dalje  njegove  simfoniške  balade  „Povodnji  mož",  „Gozdni 
golob",  „Polednice",  „Zlato  vreteno"  (1895),  ali  njegove  uverture  „Jan  Kajetan  Tyl" 
(1881),  „Husitská"  (1883)  in  „Narava",  „Življenje"  in  „Ljubezen"  (1892),  tri  slo- 
vanské rapsodije  (1878),  „Slovanskí  plesi"  (1878),  „Simfoniške  variacije"  (1877), 
„Scherzo  capriccioso"  (1884),  „Notturno"  (1875),  „Suita"  (1878),  „Legende"  (1880), 
„Dumky"  (1891),  dalje  več  triov  in  kvartetov,  kvintetov  in  sekstetov  za  komorno 
glasbo. 

Velik  uspeh  je  dosegel  Dvoŕák  s  svojimi  oratoriji:  „Stabat  mater"  (1876)  in 
„Sv.  Ljudmila"  (1886),  „Mrtvaški  ženin"  (1884),  z  mašo  (1888),  z  rekviemom  (1890), 
in  dramatsko  kantato  „Hymnus"  iz  Halekovih  „Dedičev  Bele  Gore"  (1873).  Opere 
njegove  so:  „Kralj  in  oglar",  „Tvrdoglavci"  (1874),  „Vanda"  (1875),  „Šelma  sedlák" 
(1877),  „Dimitri"  (1882),  „Jakobin"  (1888),  „Rusalka"  (1901)  in  zadnje  njegovo  delo 
„Armida"  (1903). 

V  Slovencih  je  Dvofák  dobro  znan,  saj  je  „Glasbena  Matica"  v  Ljubljani  pro- 
izvajala  na  svojih  koncertih  že  nekaj  Dvofákovih  del,  tako  razen  drobnejših  zborov 
in  ljubeznivih  moravskih  dvospevov  njegovo  simfonijo  v  D-duru,  njegove  oratorije 
„Stabat  mater",  „Mrtvaški  ženin"  in  „Sveta  Ljudmila"  (I.  del),  dalje  „Slovanské 
plese"  ter  simfoniške  skladbe  „Karneval",  „Povodnji  mož",  „Gozdni  golob"  i.  dr. 
„Glasbeni  Matici"  je  bil  Dvofák  častni  član  v  spomin  na  njen  dunajskí  koncert 
dne  26.  marca  1896.  leta,  na  katerem  je  proizvajala  Dvofákovega  „Mrtvaškega 
ženina"  pod  osebnim  vodstvom  skladateljevim.  Bil  je  to  edini  koncert,  na  katerem 
se  je  predstavil  Dvofák  osebno  dunajskému  občinstvu,  pa  tudi  edina  prilika,  ki  je 
zbližala  Dvofáka  in  Slovence  k  osebnemu  občevanju.  Vsem  članom  takratnega 
Matičnega  zbora  ostane  pač  ta  koncert  v  nepozabnem  spominu. 

— ter. 

Mavricij  Jokai  f.  Dne  5.  mája  je  umri  v  80.  letu  svoje  dobe  Maurus  Jokai, 
ne  največji,  pač  pa  najpopolnejši  in  v  inozemstvu  najbolj  poznaní  pisatelj  madjarski. 

Alfréd  Jensen,  znani  slavist  švédski,  o  čigar  zaslužnem  delovanju  je  že  več- 
krat  poročal  „Zvon",  je  izdal  pred  kratkim  v  Stockholmu  znamenito  študijo  o  češkem 
pesniku  Jaroslavu  Vrchlickém.  Knjiga  obsega  21  pol  in  tretjino  zavzemajo  prevodi 
del  Vrchlíckéga.  Študija  spadá  med  najboljše,  kar  se  jih  je  dosedaj  napísalo  o  tem 
češkem  velikanu,  in  v  kratkem  izide  prevod,  ki  ga  izda  Otto  v  Pragi. 

J.  P. 


DuBUdNSKi  Zvon 


Rojstvo. 

olnoč  je  .  .  .  Ob  pozni  tej  uri 
se  dete  na  svet  porodi 
in  v  čarobnem  lesku  vsa  izba 
nenadoma  se  zasvetli. 

Črn  angel,  zagrnjen  v  tenčico, 
nad  postelj  se  sklanja  lahnó, 
ozira  na  dete  in  mater 
mu  srepo  se  temno  oko. 

Vzdrhtita  mu  ústni  skrivnostno: 
„Iz  daljnih,  neskončnih  stráni, 
odkoder  izhaja  življenje, 
priplul  sem  na  krilih  noci." 

„Vsa  bitja  na  živem  tem  svetu 
strahu  pred  menoj  koprné  — 
jaz  smrtni  sem  angel  ...  oči  mi 
v  ledenem  sijaju  goré." 

„Ne  boj  se  me,  dete,  le  majki 
zatisnem  nocoj  jaz  oko, 
rodila  te  je  v  bolečinah 
in  mora  umreti  zato." 

„Ljubljanski  Zvon"  7.  XXIV.  1904.  25 

„Ker  dala  je  tebi  življenje, 
naj  plača  z  življenjem  svoj  greh 
moj  posel  je  smrt  in  poguba, 
a  žal  mi  je  vaju  obeh  ..." 

In  angel  zamahne  s  perotmi, 
po  izbi  razlije  se  mrak, 
le  velo,  voščeno  obličje 
obseva  bied  mesečni  trak  .  .  . 


f 


C.  Golar. 


Kam? 

rišla  si  s  koraki  plašnimi 
in  vprašala  si  me,  kam, 
kam  v  to  brezkončno  noč, 
v  terno  in  v  grozo  sam?  .  .  . 

Dalje,  dalje  v  temó  in  v  noč 
in  dalje  v  grozo  vso, 
naprej  s  koraki  predrznimi, 
naprej  v  planino,  v  goró ! 

Naprej  do  dneva  svetlega, 
naprej  do  svetlih  idej, 
do  misii  še  neomenjenih, 
do  solnčnih  kraljestev  naprej ! 

To  moja  je  pot,  to  moja  je  moč, 
to  moje  življenje  je,  glej ! 
Brez  potov  varno  zastraženih, 
brez  skritih  ovir,  brez  mej !  — 

Roman  Romanov. 


Ivan  Cankar:  Na  pragu.  387 


Na  pragu. 

Spisal  Ivan  Cankar. 

VIII. 

opoldne  je  dobila  Metka  goste.  Prišla  je  Marica,  vsa 
glasna  in  veselá,  in  z  njo  je  prišel  Franc.  Metka  ju  je 
pozdravila  spodobno  in  prijazno,  njeno  srce  je  bilo  mirno, 
zato  ker  je  bil  že  blizu  večer. 

„Ali  si  že  zdravá,  Metka?  Ná,  tu  imaš  fanta!" 
Metka  mu  je  segla  v  roko  in  mu  je  pogledala 
pazljivo  v  obraz.  Ni  ga  spoznala,  ves  se  je  bil  izpremenil  od  tiste 
ure,  ko  je  ležal  na  mrtvaškem  odrú  in  se  je  ozrl  nanjo  ákozi  ozki 
presledek  med  trepalnicami.  Tudi  onému  ni  bil  več  veliko  podoben, 
ki  je  pisal  zaljubljena  pisma  in  ki  je  stal  ob  plotu  ter  gledal  v  nebo. 
Nasmehnil  se  je  malo,  ko  jo  je  videl  pred  sabo  tako  otroško 
in  kmečko.  Krilo  je  bilo  preširoko,  kakor  da  bi  nosila  krinolino,  in 
preveč  pisano ;  tu  ni  polja  in  ni  takega  solnca,  kakor  šije  tam  zunaj, 
koder  hodijo  k  maši  kmečka  dekleta  v  veseloživi  kmečki  obleki.  Oblike 
života  so  bile  še  nerazvite,  koščene  in  neokretne;  tudi  obraz  je  bil 
koščen,  podolgast  in  nezdravé,  prozornoblede  polti.  Samo  oči  so 
bile  še  tiste  kakor  nekdaj,  tiste  veliké  oči,  ki  so  sanjale  o  belih 
gradovih  in  o  vozu  z  dvema  paroma  belcev  in  zlato  vprego. 

„Ti  si  torej,  Metka!  Komaj  sem  te  spoznal;  ko  bi  te  videl  na 
česti,  bi  šel  mimo  in  bi  te  še  ne  pozdravil !" 

Izpremenil  se  je  tudi  njegov  glas,  ni  bil  tako  globok  ob  tistih 
časih,  bolj  čist  je  bil  in  bolj  mehak;  zdaj  je  bila  pač  že  legla  nanj 
senca  greha. 

„Metka  se  še  spominja  tvojih  zaljubljenih  pisem  in  tistih  ve- 
čerov, ko  sta  stala  ob  plotu." 

Marica  se  je  zasmejala  naglas,  Franc  pa  je  zardel  in  se  je 
obrnil  v  strán. 

„Neumni  čaši  so  bili  to!" 

—  Neumni  se  mu  zde  tisti  čaši!  je  pomislila  Metka  in  žalost 

je  obšla  njeno  srce,  rahla  bolečina,  ki  bi  rodila  rahle  in  lepe  solze. 

—  Torej  tudi  tistih  časov  ni  bilo,  zato  ker  jih  je  zatajil  in  izdal !  — 

Izgubljeni  so  bili   tisti  čaši   in  izguba  je  bila  zato  tako  veliká, 

ker  ni  imela  izgubiti  drugega  ničesar.    Takrat,   ko  se  je  srce  komaj 

zavedalo  svojega  bogastva,  je  pričela  zajemati  tudi  komaj  zavedno, 
in  kar  je  zajela,  je  bilo  razlito  zastonj. 

—  Morda  je  bil  izpregovoril,  ker  ga  je  bilo  sram?  — 
Pogledala  mu  je  v  obraz  in  tisto  malo  upanje  je  takoj  ugasnilo. 

Brezčuten  obraz  je  bil,  gladek  in  dostojno  vesel. 

„Takrat  smo  bili  otroci!"  je  nadaljeval,  Metki  pa  je  bilo  zoprno, 
da  je  nadaljeval.  „Igrače  so  bile,  toda  lepe  igrače!" 

Zasmejal  se  je  in  smeh  njegov  je  bil  skoro  oduren. 

—  Tudi  jaz  imam  pravico  do  tistih  časov !  —  je  pomislila  Metka 
in  užaljena  je  bila.  —  Omazal  je  svoj  del,  pusti  naj  mojega  pri  miru !  — 

Zoprne  so  ji  bile  prešerne  in  razposajene  oči  Maričine ;  primerjala 
jo  je  s  seboj  in  spoznala  je,  zakaj  se  zde  Francu  neumni  tisti  čaši. 
Opazila  je  na  njenih  prsih  rdečo  rožo  in  celo  nedolžna  rdeča  roža 
se  ji  je  zastudila. 

—  Brez  sramu  je  prišla  k  meni,  z  njim  in  z  rdečo  rožo  na  prsih . . 
Hotela  se  je  morda  pobahati,  ker  ničesar  ne  sluti,  ubožica!  — 

„Metka  nima  še  nobenega  fanta!  Glej,  Franc,  zdaj  imaš  pri- 
ložnost;  zdaj  lahko  nadaljujeta,  kar  sta  začela!" 

Metka  je  stisnila  ustnice  in  je  pogledala  nejevoljno. 

—  Kakor  da  bi  pljuvala,  tako  govori;  vse  umazané  so  njene 
ustnice!  — 

„Cemu  sta  prišla?"  je  vprašala  z  izpremenjenim,  strogim  glasom. 

„Ne  bodi  tako  čudná,  Metka !  Nobene  besede  ti  človek  ne  sme 
reči!  Mislila  sem,  da  bomo  veselo  živeli,  zdaj  ko  si  še  ti  tukaj ; 
toda  prišla  si  kakor  duh  in  strah  je  človeka  tvojih  oči!" 

Franc  je  vzel  klobúk,  ki  ga  je  bil  položil  na  posteljo. 

„Dobila  si  službo,  pravijo?"  je  vprašala  Marica  z  mirnim  in 
hladnim  glasom  in  si  je  popravljala  rožo  na  prsih. 

„Ne  pôjdem  !" 

„Zakaj  ne?"  se  je  začudila  Marica. 

„Zato  ker  ne  pôjdem  —  po  drugih  potih  pôjdem  ..." 

Marica  je  zavzdihnila. 

„Bog  se  te  usmili!  Kam  pôjdeš?" 

„Šla  bi  že  bila  —  ampak  le  poglej,  le  poglej  malo  tam  skozi 
razpoko:   zmerom  so  v  sobi  in  preže;  toda  jaz  jih   prekanim  ..." 

Franc  se  je  nasmehnil  čudno,  pol  v  zadregi,  pol  pomilovalno. 
Marica  je  premišljevala ;  okrogle  so  bile  njene  ustnice  in  oči  so 
gledale  srepo  izpod  strnjenih  obrvi. 

„Kako  pa  se  ti  je  godilo  doma?"  je  vprašala  naposled  počasi 
in  tiho. 


Ivan  Cankar:  Na  pragu.  389 


Metko  je  iznenadilo  to  vprašanje ;  preblizu  je  še  bilo  tisto  živ- 
ljenje,  da  bi  bila  kdaj  premišljevala,  kakšno  je  bilo.  In  tudi  še  ni 
bilo  določeno,  koliko  je  bilo  sanj  in  koliko  je  bilo  resnice. 

„Dobro  se  mi  je  godilo  ..." 

Komaj  je  izpregovorila,  se  ji  je  stisnilo  srce  in  nagnila  je  glavo. 

„Godilo  se  mi  je  slabo  ..." 

„O,  Metka,  zakaj  nočeš  z  nama?  .  .  .  Glej,  povej,  Metka,  kaj 
se  ti  je  zgodilo!" 

„Zbogom!" 

„No,  pa  zbogom,  saj  prideva  še  kdaj!" 

Franc  ji  je  ponudil  roko  in  je  šel,  Marica  je  nekoliko  postala, 
nato  se  je  poslovila  tudi  ona.  Na  pragu  pa  se  je  okrenila,  njen 
obraz  je  bil  rdeč  in  jezen,  oči  so  bile  solzne. 

„Neumnica!  Sram  te  bodi!" 

Hotela  je  reči  še  nekaj,  zamahnila  je  z  roko  in  je  zaloputnila  duri. 

„Neumno  dekle  je!  Mislil  sem,  da  bo  drugačna  in  lepša!" 

„Bolna  je,"  je  odgovorila  Marica  nejevoljno  in  je  stopala  hitro 
po  tlaku,  tako  da  jo  je  Franc  komaj  dohajal.  Govoril  je  zadaj,  o 
Metki  ali  o  ljubezni;  ona  ga  ni  slišala  .  .  . 

„Legla  bom,  mislili  bodo  morda,  da  sem  bolna,  in  me  bodo 
pustili  pri  miru  ..." 

Metka  je  legla  poloblečena  na  postelja;  roke  je  sklenila  pod 
glavo,  široko  odprte  oči  so  strmele  v  strop  .  .  . 

Šel  je  in  je  vzel  s  seboj  še  tisti  mali  svetli  žarek,  ki  se  je  bil 
izgubil  v  terno. 

Resnično,  sram  ga  je  bilo.  Tudi  on  se  je  domislil,  da  je  bil 
zajemal  iz  srca  zavržene,   od   rojstva  zaznamenovane.    Bog  z  njim! 

Le  on  sam,  on  sam,  visoki,  lepi  mož,  ni  videl  znamenja  na 
čelu,  in  če  bi  ga  videl,  bi  položil  nanj  toplo,  usmiljeno  roko. 

Takrat  je  sijalo  solnce,  zasijalo  je  v  veliko  in  brezupno  terno. 
Šla  je  po  stezi,  preko  pisanega  polja,  in  zelo  žalostno  je  bilo  njeno 
srce.  In  prišel  ji  je  naproti,  postal  je  in  se  je  nasmehnil,  ni  se 
zmenil  za  ljudi. 

„Kako  ti  je  ime?" 

„Metka!" 

„Kadar  odrasteš,  Metka,  pridem  pote  in  te  vzamem  za  ženo!" 

Pogladil  jo  je  po  laseh,  prvi  človek,  ki  jo  je  pogledal  s  pri- 
jaznim  pogledom  in  ki  se  je  je  dotaknil  z  ljubeznivo  roko. 

Gledala  je  za  njim,  ki  je  šel  po  stezi  preko  polja,  preko  tráv- 
nika, po  hribu  navkreber  v  smrekov  gozd  .  .  . 

To  niso  bile  sanje,  pregloboko  v  srcu  je  bil   spomin. 
Tudi  zategadelj    niso  bile  sanje,   ker  je  je  čakal,    mislil  nanjo 
neprestano  —  mislil  nate,  Metka,  iz  lepih  sanj  porojena,  pogubljena 
sredi  lepih  sanj !  .  .  .  Čakal  je  in  je  opominjal,  ker  so  tako  počasi 
tekli  dolgi  dnevi  ... 

Zavedela  se  je  Metka  svojega  bogastva  in  nič  se  ni  bála,  da  bi 
stopila  predenj  siromašna,  nevredna.  Toliko  ljudi  je  hodilo  mimo 
in  nihče  ni  videl  njenega  bogastva,  nihče  je  ni  poprosil  miloščine 
ki  bi  jo  sipala  lahko  z  obema  rokama.  Strahoma  je  ponudila  včasi 
sama  ponižen  dar,  toda  zavrnila  ga  je  osorna  roka,  tako  uboga  in, 
vendar  bahata  v  svojem  uboštvu.  Zmerom  več  je  bilo  nakopičenega 
bogastva,  vse  prostore  je  napolnilo,  do  vrhá  so  bile  polne  kleti  in 
kašče,  ali  nihče  ni  vprašal  po  njem.  Prišel  je  on  in  veselá  je  bila, 
da  je  prihranila  toliko  za  njega.  Očistil  jo  bo  greha  in  vseh  nelepih 
misii,  ona  pa  ga  bo  obdarila  s  toliko  ljubeznijo,  da  bo  najbogatejši 
človek  na  svetu,  vse  bolj  bogat  nego  tisti  *siromak,  ki  ima  bele 
gradove  in  dvoje  párov  belcev  in  zlato  vprego  .  .  . 

Kaj  ne  prihaja  že? 

Prislonjene  so  bile  duri  in  so  se  odprle. 

Ej,  žival ! 

Stal  je  na  pragu,  kozarec  v  roki,  oduren  nasmeh  na  mokrih 
ustnicah. 

„Ali  bi  vina,  Metka  ?" 

„Ne!" 

„Malo  pokúsi,  Metka!" 

Ozrl  se  je  v  sobo,   nato  je  prislonil   duri  in   je  stopil  v  izbo. 

„Nič  se  me  nikar  ne  boj,  ne  bom  ti  storil  hudega !" 

Bil  je  že  ob  postelji;  Metka  je  vstala  in  se  mu  je  umikala. 

„Ves,  Metka,  malo  me  imej  rada,  nisem  hudoben  človek,  pre- 
star  sem  že!  Toda  rad  imam  také  obrazke,  rad  imam  tebe,  ker  si 
šele  ...  ker  stojíš  šele  na  pragu  .  .  .  he,  he  .  .  ." 

Ostuden  je  bil  njegov  smeh;  iz  oči  so  mu  tekle  solze,  tresla 
se  mu  je  roka,  ki  je  držala  kozarec.  Prišel  je  v  kot,  stal  je  tik  pred 
njo;  Metka  je  vzela  kozarec  in  je  omočila  ustnice,  nato  si  jih  je 
obrisala  s  predpasnikom. 

„Pij,  Metka,  izpij !" 

Cutila  je  v  lica  sapo  iz  njegovih  ust,  stisnila  se  je  k  zidu,  da 
bi  se  mu  umeknila.  Vino  se  ji  je  razlilo  po  prsih  in  po  roki,  kozarec 
je  pádel  na  tla  .  .  .  Umaknil  se  je,  da  je  šla  mimo  njega,  pobral 
je  kozarec  in  se  je  vrnil  z  opreznimi  koraki  proti  durim. 


Ivan  Cankar:  Na  pragu.  391 


„Ne  bodi  neumna,  ne  kriči!" 

Metka  ni  vedela,  da  je  bila  vzkriknila  in  udarila  s  kozarcem 
po  roki,  ki  jo  je  prijemala  za  ramo,  da  bi  jo  privila  bliže  .  .  . 

Duri  so  bile  prislonjene  kakor  prej,  zunaj  so  se  glasili  koraki, 
govorili  so  mirni  glasovi. 

Slonela  je  ob  postelji  in  je  dihala  težko. 

„Pozno  je  že,  čas  bo  skoro!  .  .  ." 

Večerjali  so  kavo ;  Metka  je  popila  hitro,  kniha  ni  okúsila. 
Gledala  je  skozi  okno  —  solnca  ni  bilo  več;  ali  se  je  mračilo,  ali 
so  prepregli  oblaki  nebo.  Šel  je  mimo  okna  človek  in  se  je  držal 
za  klobúk;  pihal  je  veter,  najbrž  je  pihal  od  juga  in  je  pripodil 
veliké  sivé  oblake. 

Kaj  se  je  bližala  že  jeseň?  Včeraj  še  je  bila  pomlad,  včeraj 
še  je  sijalo  solnce,  je  cvetlo  drevje. 

Pozno  je  že,  Metka,  resnično  se  že  bliža  jeseň ! 

Ce  misliš  na  pot,  ljubezni  iskat,  napraví  se  hitro !  Ljubezen  je 
daleč,  zgodilo  se  je  marsikomu,  da  je  ni  našel,  ko  je  je  iskal  vse 
pusto  življenje.  Prišel  je  na  prag  templja  božjega  in  je  omahnil  na 
pragu  in  je  poginil  žalostno.  Požuri  se,  Metka! 

„Čas  je,  mislim;  mislim,  da  je  blizu  tista  noč  .  .  ." 

Gledala  je  skozi  okno  in  je  čakala,  da  bi  se  prikázal,  da  bi 
ji  namignil  in  da  bi  mu  odgovorila  s  prijaznim  smehljajem.  Ni 
ga  bilo  in  skoro  mu  je  zamerila.  Čakal  je  pač  tam  .  .  .  tam  na 
poti  .  .  .  tam  kraj  mesta  .  .  .  tam  na  stezi,  ki  vodi  preko  pisanega 
polja,  preko  trávnika,  po  holmu  navkreber  v  smrekov  gozd!  .  .  . 

„Napraví  se  spat!íť 

Metka  je  vstala  in  v  tistem  trenotku  ji  je  bilo  zelo  čudno  pri 
srcu,  težko  in  veselo  obenem ;  sama  je  čutila,  kako  ji  je  trepetalo  telo. 

Prišel  je  tisti  čas,  le  še  malo  ur,  Metka,  le  še  kratek  večer! 
Ali  si  dobro  vse  pripravila?  Ali  imaš  ključ?  Ključ  visi  za  durmi! 
Ali  si  že  poskúšala,  kako  bi  odprla  duri,  práv  narahlo,  tako  da  bi 
nič  ne  zaškrípalo?  Teta  vidi  tudi  v  spanju,  poskusi  zdaj !  In,  Metka, 
ali  je  dobro  pripravljeno  tvoje  srce?  Ali  si  bila  pri  izpovedi  in  pri 
svetem  obhajilu? 

Šla  je  in  je  odprla  duri  v  vežo.  Odpirala  je  oprezno,  tako  da 
niso  práv  nič  zaškripale. 

„Kam,  Metka?" 

Stopila  je  v  vežo,  v  veži  pa  je  bil  že  prezgodnji  mrak.  Tudi 
ulica  je  bila  že  temná,  oblaki  so  bili  na  nebu.  Poskusila  je,  kako 
bi  odprla  in  zaprla  vráta  brez  suma,  in  tudi  to  se  je  izvršilo  popol- 

noma  gladko.  Telo  je  trepetalo  od  veselé  razburjenosti,  roka  pa  je 
bila  čisto  mirna  in  nikoli  niso  stopale  noge  tako  nalahko  in  okretno 
kakor  ob  tisti  uri. 

„Kod  si  hodila?" 

„Pogledat  sem  šla  oblake,  deževalo  bo!"  je  odgovorila  Metka 
s  skoro  prešernim  glasom  in  rada  bi  se  bila  naglas  zasmejala. 

„Spat!" 

Prižgala  je  svečo  in  se  je  napotila  v  izbo. 

Predno  se  je  razpravila,  je  pokleknila  k  postelji  in  je  molila. 
Ni  bilo  v  izbi  ne  svete  podobe,  ne  razpela,  samo  molek  je  visel 
nad  ognjiščem,  ali  tisti  molek  je  bil  oskrunjen,  zato  ker  so  se  ga 
dotikale  nečisté  roke.  Tako  je  molila  brez  molka  in  brez  svete  po- 
dobe in  brez  razpela;  postavila  je  zatorej  v  svojem  srcu  ponižen 
oltár  in  je  prižgala  na  njem  sveče  na  čast  Kristusu  križanemu  in 
Materi  božji  sedmih  žalosti  in  sveti  Marjetí,  svoji  patróni,  ki  je  bil 
oni  dan  njen  god. 

Dolga  je  pot,  Metka,  izkusil  sem  jo,  pripravi  dobro  svoje  srce ! 

Naslonila  je  čelo  ob  rob  postelje  in  solze  so  tekle  na  tla. 

„Usmili  se,  Bog,  mene  grešnice,  usmili  se,  žalostná  Mati  božja !" 

Tla  so  bila  mrzla  in  izpreletelo  jo  je  po  životu;  sladak  je  bil 
tisti  mraz,  želela  si  je,  da  bi  klečala  na  ostrem,  mrzlem  kameňu  in 
da  bi  krvavela  kolena,  Kristusu  na  čast  in  Materi  božji. 

Molila  je,  miru  pa  ni  bilo  v  njeno  srce ;  kakor  oblaki  po  nebu 
so  se  podile  misii. 

Daj,  Metka,  da  ti  ne  omaga  srce  v  poslednji  uri,  da  te  ne 
zmoti  hudobni  duh  in  te  ne  zapelje  na  krivo  pot!  Zakaj  mnogo 
poti  je  na  svetu,  križem  se  križajo  ulice  .  .  . 

Z  nemirnim  srcem,  potrta  in  žalostná  je  legla  v  posteljo ;  mrzla 
je  bila  postelja  kakor  grob. 

Sklenila  je  roke  na  prsih  in  je  mislila:  „Še  molek  mi  ovijejo 
okoli  prstov  in  potem  zabijejo  pokrov . . .  Tebi  izročam  svojo  dušo . . ." 

Zatisnila  je  oči,  ali  vzdramila  se  je  nenadoma.  Sveča  ni  gorela 
več,  veliká  črna  senca  se  je  premikala  ob  postelji.  Pridržala  je  sapo, 
zastalo  je  tudi  srce. 

Nekdo  je  odgrnil  siloma  odejo,  začutila  je  na  rokah,  na  prsih, 
na  nogah   težke  roke,   ki  so  iskale  njenega  telesa   in  so  ga  slačile. 

Naravnost  iz  srca  se  je  izvil  glas,  podoben  kriku  noci,  ki  ga 
začuje  človek  nenadoma  sredi  puste  ravnine,  tako  da  se  mu  zježe 
lasje  in  mu  kri  oledeni  .  .  . 

Črna  senca  se  je  zazibala  pred  posteljo  in  tiho  je  bilo  v  izbi. 

(Konec  prih.) 

Moravské  slike. 

Spisal  Podlimbarski. 

3.  Z  manevrov  na  Slovaškem. 

eta  1902.  je  doletela  Moravsko  Slovaško  čast,  da  je  bila 
deležna  velikih  vojaških  manevrov.  Cela  divizija,  pod- 
krepljena  z  močnimi  oddelki  reservistov,  se  je  takrat 
valila  po  pokrajini,  ki  se  razteza  od  Bečve  proti  jugu 
do  tja,  kjer  stopa  Morava  na  dolenjeavstrijska  tla.  Da 
bi  bil  terén  za  skrivanje  in  opazovanje  sovražnika  ugod- 
nejši,  razvijanje  vojaških  sil  mnogovrstnejše  in  vaje  bolj  poučné  za 
poveljnike,  se  je  izprva  držala  onih  karpatskih  pobočij,  ki  se  zložno, 
skoraj  neznatno  prelivajo  v  ravnino  ob  reki  Moravi.  Iz  Lipnika  in 
Hranie  je  udarila  na  Zagorsko,  napet  kraj  —  hribovje  se  skoraj  še 
ne  more  imenovati  —  ki  ves  preprežen  z  njivami  vzporedno  s  Ho- 
stinom  sega  v  Hano.  Ko  je  tam  izkoristila  v  svoje  krvavé  namene 
vse  terenske  ugodnosti  in  neugodnosti,  se  je  razdelila,  sama  sebi 
sovražna,  v  dve  stranki,  v  severno  in  južno,  pa  je  drla  severná  za 
južno  črez  hostinské  hribe  v  dolino  do  Zlina,  in  ko  je  preiskala  vse 
dolinice,  porobke  in  kotičke  nizkega  predgorja  Belih  Karpatov,  je 
posetila,  v  majhnih  praskah  neprestano  vojujoč,  Ogrsko  Gradišče  in 
Velegrad,  dokler  se  ni  naposled  ustavila  v  moravskoslovaški  vaši 
Znorovu,  kjer  se  je  sklenil  dne  10.  septembra  med  obema  strankama 
časten  mir  na  podlagi  običajnega  statusa  quo  ante.  Divizija  bi  se 
bila  borila  sama  s  seboj  še  dalje,  da  ni  potrebovala  počitka  za  bo- 
doče  važnejše  vaje  in  borbe,  ker  namenjena  je  bila,  da  se  na  meji 
Ogrske  zlije  v  severno  armado  in  sodeluje  na  zapadnem  Ogrskem 
pri  vse  obsegajočih  in  vse  zaključujočih  velikih  manevrih,  ki  se 
imenujejo  na  naši  stráni  cesarski,  na  ogrski  pa  kraljevski,  ker  se 
jih  udeleži  sam  cesar  in  kralj. 

Tudi  jaz  sem  se  nahajal  v  diviziji.  Samé  čedne  vaši  so  nas 
sprejele  na  prenočišče.  Na  Zagorskem  sem  dvakrát  nočil,  v  Sobje- 
hlebu  in  v  Biškovicah.  Na  manevrih  je  človek  tako  truden,  da  se 
mu  včasi  ne  ljubi  po  bolje  si  ogledati  kraja.  Pozno  popoldne  pride 
v  vas,  čaká  kosila,  ki  je  navadno  zvečer  z  večerjo  vred,  potem  pa 
spet  na  slamnato  postelj.  In  apatičnemu  človeku  se  vtiski  le  slabo 
zarinejo  v  zavest  in  malo  zanimivega  ve  povedati  iz  trudnih  časov. 
V  Sobjehlebu  sem  spal  „na  diljah",  menda  na  deklini  postelji.  Nad 

posteljo  je  bilo  k  trámu  prilepljeno  lastovičje  gnezdo,  polno  mlade 
zalege.  Lastovica  ob  koncu  poletja  vdrugič  vali.  Starká  se  je  menda 
zbala  neznanskega  gosta  ter  pobegnila,  zapustivší  svoj  zarod  nemili 
usodi  in  moji  oskrbi,  ker  jedva  sem  dobro  legel  in  zapálil  smodko, 
da  bi  pregnal  vonj  zatohlega  prostora,  kar  páde  iz  gnezda  name 
mlad,  nezrel  ptiček.  Kaj  početi?  Oprezno  sem  zgrabil  napol  golo 
živalco  in  jo  spravil  nazaj  v  njeno  ležišče.  Spal  sem  potem  ne- 
mirno,  ker  dolgo  se  mi  je  sanjalo,  da  onemogli  ptiči  padajo  name, 
a  jaz  se  vijem  in  ogibam,  da  bi  jim  ne  stri  mladega  življenja,  in 
s  trudom  se  vzpenjam  ter  jih  devljem  nazaj  v  gnezdo.  V  Biško- 
vicah  sem  bil  nastanjen  s  tremi  tovariši  v  šolski  sobi.  Šolske  klopi 
smo  porinili  v  kot,  nastlali  slame,  vljudni  učitelj  nam  je  dal  prinesti 
čisté  posteljne  oprave,  pa  mirnega  počitka  tudi  tukaj  ni  bilo.  V 
drugem  kótu  iste  sobe  so  nam  nastanili  vojni  telefón,  pri  katerem 
sta  sedela  dva  vojaka  železniškega  in  telegrafskega  polka.  Do  pol- 
noci sem  vedno  slišal,  kako  sta  govorila  v  telefonsko  napravo,  in 
ob  treh  zjutraj  me  je  zopet  zbudil  njih  „haló!"  Tudi  v  hanaških 
Martinicah  sem  imel  slabo  ležišče.  Naposled  smo  dospeli  v  Zlin, 
kjer  smo  počivali  dva  dni,  v  nedeljo  in  na  dan  Malé  Gospojnice, 
ki  je  bil  na  ponedeljek.  Tu  sem  se  dobro  odpočil  in  v  čilem  telesu 
je  oživelo  zanimanje  za  svet,  ki  me  je  obdajal.  Zlin  je  mesto  črev- 
ljarjev,  skoraj  v  vsaki  hiši  se  zbijajo  črevlji  v  vseh  mogočih  oblikah. 
Tudi  tovarna  je  tu  za  obutel,  ki  se  prodaja  daleč  na  okoli  in  mnogo 
na  Dunaj.  Mesto  ima  večinoma  majhne  hišice.  Izmed  večjih  po- 
slopij  je  omeniti  grád  z  velikim  senčnatim  parkom,  založno  in  šolo, 
ki  je  dvonadstropna  palača  in  ima  pred  vhodom  práv  lep  vrt,  ki  je 
že  majhnemu  parku  podoben  in  gotovo  budi  krasočut  v  mladini. 

Jako  bujno  življenje  se  je  razvilo  v  mestu.  Štiri  tisoč  unifor- 
miranih  ljudi  se  je  pomešalo  s  tremi  tisoč  domačini  in  oba  dni 
so  se  pisana  krdela  valila  po  zlinskih  ulicah  in  po  velikem  namestju. 
Pravo  slikovitost  pa  so  prinesli  v  mesto  mnogi  romarji  in  romarice, 
ki  so  oba  dni  šli  na  božjo  pot  na  Hostin  in  na  Stipo  ali  pa  že 
nazaj.  Bili  so  sami  moravski  Slovaki.  Procesijo  za  procesijo  jih  je 
prišlo  na  namestje.  Z  banderi  so  prišli  in  s  križi,  nekateri  z  bučno 
godbo,  vsi  pa  glasno  prepevajoč.  Na  namestju  stojita  na  visokem 
podstavku  dva  kamenitá  kipa;  eden  predstavlja  sv.  Florijana,  in 
pred  tistim  so  se  ustavljale  procesije;  že  od  daleč  so  banderonosci 
pozdravljaje  mahali  z  banderi  proti  kipu,  križi  so  se  klanjali,  godba 
je  zabučala  svoje  pozdrave  in  vsi  romarski  obrazi  so  se  strmé 
zazrli   v  sv.  Florijana.     Pred   kipom  so  padale   procesije  na  kolena 

ter  zapele.  Čudil  sem  se  tej  vdani  pobožnosti.  Ali  je  to  še  mogoče 
v  dvajsetem  stoletju  tako  blizu  husitstva  in  ob  meji  veliké  prosvete? 
Romarji  so  se  razpoložili  sredi  namestja  okrog  vodnjaka  ali  pa  pred 
gostilnami.  Nekateri  moški  so  šli  v  gostilno,  ženské  so  ostale  zunaj. 
Sedeč  na  zemlji  ali  sloneč  ob  zidu,  so  gledale  skraja  dosti  apatično 
in  boječe  na  mimo  vrveči  svet,  ko  smo  jih  pa  ogovorili,  so  po- 
stale  smelo  zgovorne  in  dôvtipne;  odvezavale  so  svoje  veliké  cule, 
pa  so  začele  uživati,  kar  so  prinesie  s  seboj,  in  razkazovati  po- 
dobice,  ki  jih  neso  domov.  Bile  so  samé  postarne  ženské,  pa  v 
takšnih  slikovitih  nošah,  da  je  imela  vsaka  gruča  okrog  sebe  vse 
polno  vojaških  gledalcev,  častnikov  in  moštva.  Zelo  so  me  zanimali 
ti  romarji  in  stal  sem  pri  njih  kakor  pri  starih  znancih.  Podobno 
oblečení  ljudje  bivajo  od  reke  Morave  pa  daleč  tja  črez  Vah  notri 
do  Hernada  in  še  dalje,  vse  en  národ  in  ena  nosa,  s  krajevnimi  raz- 
likami.  Moški  nosijo  ozke  in  majhne  klobučke,  okrašene  naokoli  z 
umetnim  cvetjem,  iz  katerega  pri  fantih  visoko  moli  petelinje  pero, 
brezrokavne  jopiče,  ki  so  spredaj  in  zadaj  bogato  prešiti,  bele  ši- 
rokorokavne  srajce,  v  katere  so  vtkane  najpestrejše  arabeske,  višnjeve 
in  črne,  oni  iz  breclavske  okolice  pa  rdeče  tesne  hlače,  ki  so  kakor 
pri  ogrskih  vojakih  okrašene  z  všitimi  ali  pa  prišitimi  arabeskami, 
visoke  škornje,  katerih  golenice  imajo  včasi  na  vrhu  višnjev  ob- 
robek  z  velikim  suknenim  gumbom,  podobnim  „roži"  na  vojaški 
čaki.  V  nekaterih  krajih  nosijo  fine,  ozke  predpasnike,  ki  segajo 
skoraj  do  tal.  Človek  se  teh  čilih,  živih  in  veselih  postav  ne  more 
nagledati.  Kaj  pa  šele  ženské !  Poprosil  sem  najzgovornejšo  ro- 
marico,  naj  mi  pokaže,  kako  si  zloži  rožasto  ruto  tako  okusno  na 
glavo.  Pokazala  mi  je  to  umetnost,  pa  tako  hitro,  da  nisem  zapomnil, 
kako  se  zloži  ruta  „na  babko",  namreč  kako  se  ovije  in  zaveže 
okrog  glave,  ki  je  postala  podobná  velikému  razščeperjenemu  metulju. 
Videl  sem  pa  v  krdelu  tudi  na  drugačen  način  pritrjene  rute :  v 
podobi  vetrnic  miniaturnega  mlina  na  veter  ali  pa  turškega  turbana. 
Druga  ženská  obleka  je  navadno  živih  boj ;  pa  tudi  v  temno  obleko 
se  v  nekaterih  krajih  oblačijo,  drugod  v  belo,  ali  vselej  je  po 
slovaških  vaseh  kroj  naroden. 

Iz  Zlina  smo  se  pomikali  proti  Ogrskemu  Gradišču,  središču 
Moravské  Slovaške.  Nastanjen  sem  bil  v  Starem  mestu,  velikí  vaši 
ob  Moravi,  ki  loči  vas  od  Gradišča.  Kraj  je  bogat,  a  podjetni  Žid  tu 
obilo  žanje.  Pravijo,  da  je  na  tem  mestu  stal  nekdanji  Velegrad,  stolica 
Mojmirovcev,  ter  se  razprostiral  do  uro  oddaljene  sedanje  velegrajske 
vaši  in  božje  poti.    Tu  je  že  v  hišah  izraženo    veselje  Slovákov  do 

pestrosti:   med   belimi   in   opisanimi  je   mnogo   rdečkastih,  višnjev- 

kastih,   rumenkastih  in  zelenkastih,    kakor   smo  imeli  pri  nas  doma 

raznobojne  ulje  v  čebelnjaku.   Ako  stojíte  na  tržni  dan  na  glavnem 

trgu  Ogrskega  Gradišča,  se  ziblje  okrog  vas  sama  pisana  Slovaščina, 

iz  katere  gleda  Žid  kakor   „snet  iz  cvetočega   maka"  —  tako  mi  je 

govoril  pisár  staromeške  občine. 

Naposled  je  prišel  dan,  ko  so  se  končale   vaje  v  diviziji,  dan 

našega  odhoda  v  Znorov,  kamor  sem  se  moral  odpraviti  zarad  nujnih 

opravkov  na  vse  zgodaj  z  vozom.  Krásno  sem  se  vozil  črez  široká 

polja    mimo    dolgih    požetih    njiv,   preko    močvirnatih    trávnikov  in 

gosto  obraslih  lok,  za  katerimi  se  je  včasi  zableščala  s  prvimi  solnč- 

nimi  žarki  polita  Morava.    Tuintam   je  ležal  na  polju  ogromen  kup 

slame,  lepo  zložen  in  ograbljen,  znamenje,  da  so  tam  pred  kratkim 

mlátili   žito.     Na   dveh   krajih  sem   videl  velikansko  grmado  snopja 

in    na    njej   in    okrog   nje    vse    polno  belo    oblečenih    ljudi,    ki  so 

mrgoleli  kakor  mravlje  na  mravljišču.   Nekateri  so  podajali  snope  z 

vrhá  grmade  niže  stoječim  in  najnižji  v  vrsti  so  jiti  devali  v  puhteči 

in  hreščeči   mlatilni   stroj,   drugi  so  imeli   opravka  pri  stroju,  pazeč 

na  njegovo  delovanje,  in  zopet  drugi  so  spravljali  omlačeno  slamo 

izpod    stroja   in  jo   kopičili  v  drugo   grmado.     Zelo   živahno  je  pri 

takšni  mlačvi ;  nihče  ne  opravlja  težkega  dela,  zato  pa  delavci  žubore 

in  pojo  kakor  ptiči  od  jutra  do  mraka.   Moj  voznik  je  zbor  takšnih 

mlatičev,  ki  so  mrgoleli   ob  grmadi   kraj  ceste,   veselo  pozdravil  ter 

jim   zabrúsil  robat  dôvtip.     Glasno  so  mu  odzdravili,  posmejali  se, 

a  precej  je  ženská  pesem  udusila  smeh.  Rad  bi  bil  poslušal  pesem, 

pa  konji  so  dirjali  z  menoj  po  gladki  česti  in  mehki  glasovi  so  se 

bolj  in  bolj   izgubljali  v  daljavi.     Z  druge   stráni  sem  zaslišal  neko 

cingljanje,   bimbljanje  in  rožljanje.   Mislil  sem,  da  pri  kakšni  cerkvi 

tako   močno   pozvanjajo,   tako   se  je   razlegalo  črez  loke;   ko  pa  je 

moj   voznik  zavil   na   ovinek,   sem   izprevidel,  da  párni   plug   sredi 

širokega    polja  tako   rožlja,   namreč  dve  ogromni   mašini  s  plugom 

v  sredi.    Velik  stroj,   ki  je  last  grófa  Chorinskega,  veleposestnika  v 

teh   krajih,  je   veljal,    če  je   moj   voznik  práv   vedel,    80.000   kron. 

Vsekakor  je  ta  stroj  neka  posebnost,  sicer  bi  Slovaki  ne  govorili  o 

njegovi  ceni. 

(Dalje  prih.) 

Nove  pesmi. 


w 


Resignacija  .  .  . 

tihnili  so  sovražni  vetrovi 
in  v  duši  mi  vstaja  najlepší  dan, 
prelepa  se  mavrica  slika  na  nebu, 
kraseč  mi  življenja  večerno  strán.  — 

O  mavrica  žala,  srce  tolažeča, 
zakaj  se  tak  pozno  pojavila  si? 
Zakaj  mi  tak  pozno,  pokoj  roseča, 
vse  škrite  bolesti  ozdravila  si? 

Jaz  hodim  za  zarjo,  v  daljavi  blestečo, 
za  cilji  jaz  hodim  prejasnimi  .  .  . 
In  kadar  jo  srečam  —  življenja  srečo, 
o  mavrica  jasná  —  ne  vgasni  mi! 

Ne  vgasni  mi,  o  sedmerobojna ! 
Večera  ti  zlatožarnega 
znanilka  mi  bodi,  da  duša  pokojná 
mi  bo  sred  življenja  viharnega ! 


Božanstvo. 


V  svetlobi  nebeških  zvezd 
sem  videla  tvoje  oko  .  .  . 
oko,  ki  z  enim  pogledom 
poljublja  nebo  in  zemljó ! 

In  v  pesmi  večernih  pevcev 
bil  sveti  tvoj  glas  je  djan  — 
iz  morja  skrivnostnega  suma 
prihajal  si  ti  na  dan! 

In  v  cvetih  in  v  sapah  pomladnih 
je  plával  tvoj  sveti  dih  .  .  . 
ti  bil  si  strážnik  pokoja 
vrh  gfabov  pozabljenih.  — 

In  v  sveti  naravi  povsodi 
oko  mi  je  našlo  tvoj  sled, 
a  jezik  imenu  ni  tvojemu 
zmogel  primernih  besed : 

Ti  misel  vesoljstva  .  .  .  Ti  moč 
neskončna  si  vseh  moci! 
Pogled  miru  in  ljubezni!  — 
Tak  dúha  —  duša  časti ! 


Poetom. 

Vi  pesniki,  vi  heretiki, 

vi  kritiki,  vi  estetiki, 

da  bi  vam  Bog  dal  zdravja! 

Kdor  več  ne  veruje  v  višnje  moci, 

naj  se  zaljubi  v  lepe  oči 

in  v  njih  naj  Boga  proslavlja! 

In  Bog,  ki  nam  dal  je  cvet  in  klas, 
ki  strunam  navdahnil  je  sladek  glas 
in  dúhu  dal  je  peroti, 

ta  Bog  v  ljubečih  očeh  je  skrit, 
neskončno  blažilen  njegov  je  svit: 
Luč  večná  —  v  življenja  temoti! 

Sonji. 

(V  opatijskem  parku.) 

Skozi  zelene  gaje 
šel  je  pomladni  dih, 
pa  je  poljubljal  palme, 
mirte,  ciprese,  agaje 
sladki  pomladni  dih ! 

Šla  sem  po  pisani  poti 
sredi  pomladnih  dni, 
pa  mi  prihaja  naproti 
deva  vilinske  postave, 
dekle  nebeških  oči  .  .  . 

Morda  pomlad  nebeská 
hodi  po  zemskih  tleh?  — 
Ne!  To  je  hoja  človeška, 
znana  mi  ta  govorica, 
znan  mi  teh  usten  nasmeh ! 

Očí  te  so  se  napile 
krasote  nebeških  zvezd  .  .  . 
Noge  te  niso  hodile 
nikoli  po  bridkih  potih, 
nikoli  trnjevih  cest! 

Usten  presladka  beseda 
meni  sorodno  zvení  .  .  . 
To  je  slovanská  beseda! 
V  blagem  srcu  pretaka 
žlahtna  se  ruská  krí! 


M.  P.  Nataša. 

Njena  zvezda. 

Slika.  Spisal  Ivo  Trošt. 

1. 

,ragi!  Čas  je  torej,  da  se  odločim,  da  se  odločiš.  Težak  je 
bil  boj,  neveselá  je  zmaga.  —  Ne  prestraší  se,  da  pišem 
tako  hladno  brez  vseh  bobnečih  fráz  in  dolgoveznega 
uvoda;  to  bi  nama  práv  nič  ne  olajšalo  ločitve.  Grozna 
beseda,  ne?  Ločiti  se  morava  za  vselej,  tako  je  dognano, 
tako  menda  pisano  v  zvezdah.  A  ne  misii,  da  so  bili 
tukaj  vnanji  vplivi,  ki  so  zadusili  blesteči  polet  moje  ljubezni,  ne : 
sama  sem  se  odločila.  Nisem  se  bála,  kaj  poreče  mama,  kako  se 
mi  bodo  hihitale  sestre,  ko  jim  razodenem  svojo  najslajšo  skrivnost 
in  ž  njo  tudi  sklep,  ki  mu  móram  ostati  zvesta,  ako  hočem  biti 
zvesta  lastnemu  življenju. 

Gotovo  se  vprašuješ,  dragi,  češ:  kje  neki  zajema  moja  Ema 
toliko  morálne  moci?  Ne  čudi  se!  Tudi  to  popolnoma  sama  iz 
sebe  —  iz  svojega  junaškega  ženskega  srca,  ki  se  ne  boji  do 
zadnjega  utripljaja  —  kljubovati  usodi. 

Jezila  se  je  mama  —  tudi  to  sem  morala  okusiti  njena  ljub- 
ljenka ;  zasmehovale  so  me  sestre  in  me  kazale  v  sramoto  drugim : 
takih-le  „devičarskih  prednic"  je  premnogo  dandanes;  tudi  naša 
rodbina  ne  more  biti  brez  nje. 

Ježa  in  zasmeh  pa  sta  se  razvila  v  pravi  vihar  šele  potem,  ko 
sem  jim  odločno  razodela  odločni  sklep,  ki  završuje  ta  list  in  ki 
je  nagrobni  kameň  moji  ljubezni. 

Ni  mi  je  žal,  verjemi,  in  mi  je  ne  bo  do  smrti.  Ta  mi  bo 
vedno  cvetoči  vrtec  cvetja  in  vonjav,  kamor  bom  hodila  po  krepilo 
in  tešilo  v  kljubovalnem  boju. 

Na  novi  maši  tvojega  pobratima  je  vzklila  najina  sreča.  V  srce 
si  se  mi  smilil,  dobro  veš,  in  s  teboj  sem  želela  najiskreneje :  prost, 
prost,  zopet  prost! 

Niti  pozneje  me  ni  nikdar  plašila  tvoja  negotova  bodočnost,  ko 
sem  verjela  tvojim  besedám  neminljive  zvestobe  in  čitala  zlasti  o  po- 
čitnicah  v  listih  neštetokrat  se  ponavljajoče  iste  sladké  obljube,  dasi 
sem  vedela,  kako  silno  daleč  je  izpolnitev  obljub,  zagotovljena  sreča. 
Daleč,  daleč  za  obzorjem  se  je  nemirno  utrinjala  zvezda  moje  in 
tvoje  sreče,  a  nad  gorami  se  je  blestel  up :  živeti  je  možno  tudi  v 
skromnosti. 

Ni  me  posebno  plašila  vihravost  tvojega  temperamenta,  ki  bi 
si  ž  njim  utegnil  le  predolgo  izbirati  bodoči  stan  in  biti  slednjič 
tudi  v  izbranem  nezadovoljen ;  vselej  pa  me  je  nemilo  dirnila  zavest, 
da  jaz  nisem  tvoja  prvá  —  tvoja  edina  izvoljenka.  Seveda  nisi  tega 
kriv  ti,  kakor  nisem  jaz.  Znano  mi  je,  s  kakimi  silami  so  te  spravili 
za  one  zidove  in  pod  črno  sutano.  Ali  tedaj,  práv  na  novi  maši, 
ko  si  me  gánil  do  solz  vsled  izgubljene  prostosti,  nisem  pomislila, 
da  nisi  vec  prost  —  v  svojem  srcu.  Ti  si  tedaj  že  imel  svojo  iz- 
voljenko,  a  jaz  nisem  imela  toliko  razboritosti,  da  bi  se  bila  mogla 
tega  domisliti. 

Ta  tvoja  izvoljenka  je  bila  —  po  kakršnih  nepriíikah  in  za- 
prekah  koli  —  sancta  romána  ecclesia.  Zaradi  mene  bi  se  bil  rad 
oprostil  tesnih  objemov  svoje  prvé  ljubice. 

Ali  se  to  ne  godi  povsod,  kjer  bijejo  gorka  človeška  srca? 

Vsled  tega  mora  biti  tudi  zaključek  moje  odločitve  tak,  ka- 
kršnega  si  moraš  misliti  —  seveda:  misliti  objektivno,  kar  ti  sedaj 
ni  mogoče.  Pozneje  mi  gotovo  pritrdiš:  ali  je  mogoče,  da  bi  se 
nikdar  pozneje  ne  kesal,  da  si  ostavil  svojo  prvo  izvoljenko,  pretrgal 
veži  z  lastno  rodbino  ter  šel  v  svet  brez  potrebne  dotike  s  svetom 
zaradi  mene?  Dragi!  Sama  čutim,  da  je  preslabo  moje  srce  za 
toliko  in  takšno  zadostilo:  ne  mogla  bi  ti  nadomestiti  prvé  ljubice 
in  ž  njo  vsega,  kar  ti  je  bilo  dotlej  najdražje.  Ne  dvomim  o  ne- 
odoljivi  moci  srečne  ljubezni  —  práv  zato  takšen  sklep;  vprašam 
te  le:  katero  izmed  deklet  na  svetu  bi  si  upalo  kaj  takega  samo 
obljubiti  resno  in  s  preudarkom?  Od  obljube  do  prevare  ni  daleč. 
Ali  hočeš,  da  te  vedomá  vára  moje  srce?  Tega  ni  znala  tvoja  Ema 
nikdar. 

Ne  misii  pa,  da  vsled  tega  obžalujem  s  teboj  dožite  ure,  krásne 
trenotke  najinih  tajnih  sestankov  —  jasnih  dni  moje  sreče.  Vsi  so 
mi  predragi  znanci,  kakor  tvoje  ljubezni  dehteči  šopki  in  pisana 
darilca.  Kako  težko  sem  se  ločila  od  njih,  a  morala  sem  se  zaradi 
tebe,  da  bi  ti  ne  bili  v  spotiko,  ko  bi  jih  slučajno  zazrlo  škodo- 
željno  oko:  objel  jih  je  ogenj  in  pogoltnil  v  pozabljivost.  Saj  spo- 
minov  ne  more  uničiti  plameň  in  moje  svečane  obljube  „ne  moč 
zemlje,  ne  moč  neba  in  ne  pekla  ognjena  sila":  kar  sem  ti  ob- 
ljubila,  to  mi  ostane  sveto,  kakor  so  mi  svete  veži,  ki  me  spajajo 
z  mamo  in  rodbino.  Moje  življenje  bo  poslej  posvečeno  samo 
spominu  na  minulo  srečo  in  ničemur  drugemu  več  —  to  ti  obetám 
sveto.  Ti,  Ivan,  pa  pojdi  pred  žrtvenik  Gospodov  in  slúži  mu  zvesto 
z  vsem    srcem,    zvesteje,  nego  bi  bil   meni.     Ne    zahtevam,  da  me 

zabiš;  to  bi  bilo  neusmiljeno  in  nemogoče.  Tudi  ne  zahtevam,  da 
se  spominjaš  srca,  ki  je  bilo  samo  toliko  iskreno,  da  si  ni  upalo 
obetati  negotove  sreče.  Če  se  kdaj  srečava  v  življenju,  pojdiva  drug 
mimo  drugega,  kakor  bi  se  bila  že  kdaj  videla  ali  pa  še  nikoli.  To 
naj  tebi  ne  teži  vešti  pred  oltarjem,  ne  meni  pred  svetom. 

Ti  si  me  ljubil  resnično  in  iskreno,  jaz  tebe  srčno  in  goreče. 
Najin  poljub  ob  slovesu  pa  bodi  znak,  da  si  vsled  tega  upava  tudi 
nekaj  pretrpeti:  dokaz  tega  —  molk  o  vsem,  molk  kakor  v  grobu, 
molk,  ki  se  začni  takoj  po  prejemu  tega  lista,  kakor  ga  začnem  jaz 
sedajle  o  vsem,  kar  je  bilo   med  nama.     Z  Bogom ! 

V  Lj  .  .  .  E.  J. 


Nekoliko  dni  pozneje  je  prejel  bogoslovec  Ivan  višje  redove. 
Na  to  zmago  je  bila  učiteljica  Ema  v  K.  zelo  ponosna. 

Zvezda  njene  sreče  se  je  dvigala  na  obzorje,  dvigala  više, 
više  .  .  .  Ema  je  mislila  pa,  da  te  zvezde  ni  več. 

Rojena  in  vzgojena  v  čislani  meščanski  rodbini,  se  je  le  iztežka 
privadila  življenju  na  deželi.  Kadar  je  mogla,  je  hitela  domov  v 
naročje  ljubi  márnici.  In  kaj  je  bilo  lepše  nego  veselje,  ko  so  se 
odrasle  hčerke  —  med  njimi  štiri  učiteljice  —  in  brat  Ivan  doma 
práv  otroško  radovali  s  smehljajočo  se  mamico,  zahtevajoč  od  nje 
slaščic,  igrač  in  daril.  Mamica  jim  je  dala  vsega,  se  veselila  ž  njimi 
in  vedno  zatrjevala,  da  ima  vse  práv,  práv  rada ;  le  kadar  sta  bili  z 
Emo  sami,  ji  je  dejala,  da  ima  njo  najrajša,  ker  ji  je  bivši  krasotici 
deželnega  in  stolnega  mesta  báje  od  vseh  še  najbolj  podobná. 

Tudi  sestrám  je  bila  mala,  živahna  in  dobrosrčna  Ema  vedno 
ljuba  in  milá.  Njena  otroška  vdanost  vsakemu  srcu,  ki  se  je  odprlo 
njej,  in  vsled  tega  skoro  prezaupna  odkritosrčnost  sta  jo  morali 
prikupiti  vsakomur. 

Toda  ti  čaši  so  minili  prekmalu. 

Sestre  so  se  začele  možiti:  najstarejša,  najmlajša  pa  srednja 
in  za  njo  največja  in  vsako  je  Ema  pogledala  zaupno  s  temno- 
rjavimi  očmi  kakor  nedolžna  srnica  ter  dejala,  dočim  so  ji  oči  za- 
livale  solze:  „In  zdaj  še  ti,  še  ti?" 

„Ali  meniš,  da  se  ti  ne  boš?" 

„Jaz  —  nikoli!" 

Verjele  ji  niso  in  si  med  seboj  namigavale,  da  čaká  nekega 
namišljenega  „baróna" ;  Ema  je  pa  mislila  samo  na  svojo  obljubo, 
L"voje   spomine,   ki  jim  mora   ostati   zvesta,   in  pa  včasi   tudi  še  na 

nekoga,  ki  tam  daleč  po  svetu  daruje  nekrvavo  daritev  sleherni  dan 
ter  hira,  hira  tudi  sleherni  dan  .  .  .  Mimogrede  ga  je  videla  neko- 
likokrati  v  Ljubljani.  Ni  je  opazil,  a  njej  se  je  zdélo,  da  se  je  vdal, 
kakor  se  je  vdala  ona  sama ;  to  ji  je  bilo  zadosti.  Nikogar  ni  niti 
povpraševala  več,  kje  službuje  mož,  ki  se  ni  motila  o  njem.  In  ob 
tej  misii  so  se  ji  ponosno  dvigale  prsi,  češ :  nisem  ga  ljubila  zastonj 

—  junáka. 

A  minili  so  tudi  ti  čaši  prehitro,  skoro  hipno ;  zvezda  njene  sreče 
se  je  pomikala  vztrajno  naprej :  Ema  je  mislila,  da  se  je  utrnila. 

Emi  je  umrla  mati. 

To  je  bil  udarec,  ki  je  čutila,  da  ga  ne  preživi  nikoli.  Izjokala 
je  menda  práv  vse  solze  za  milo  pokojnico,  zakaj  sestre  so  se 
zvijale  v  plaču  in  žalosti  ob  grobu,  ko  je  stala  Ema  s  suhimi  tre- 
palnicami  poleg  njih  in  potrpežljivo  gledala,  kako  se  usiplje  sveža 
prst  na  mamičino  krsto  .  .  .  Tedaj  je  omedlela  in  odnesli  so  jo  na 
voz  najbližjemu  izvoščiku. 

A  neizprosna  služba  je  zahtevala  svoj  davek,  kakor  ga  terja 
od  vsakega  človeka,  ki  se  posveti  učiteljskemu  stanu :  živi,  skrbi  za 
druge,  a  zabi  lastno  bol,  lastne  potrebe.     Poleg  službe  zabi,  da  si 

—  človek.  In  to  ni  vselej  mogoče. 

Ema  je  morala  še  tisti  večer  na  svoje  učno  mesto,  da  vzame 
v  roko  knjigo  pa  dnevnik  za  šolske  príprave  ter  se  s  svinčnikom 
v  roki  pripraví  za  pouk  naslednji  dan.  Še  so  ji  mrgoleli  pred  očmi 
prizori  z  doma,  tužne  slike  ob  mrtvaškem  odrú  in  ob  slovesu  od 
ljube  márnice,   ko  je  morala   Ema  podavati  otrokom  vsebino  pesmi 

„Sem  deklica  mlada  veselá, 
sem  pravo  Slovensko  dekle". 

Pesmico  samo  je  morala  metodično  obravnati  in  potem  tudi 
zapeti.  Nevajena  se  uklanjati,  tudi  sedaj  ni  prosila,  da  bi  smela 
zamenjati  pevsko  uro  z  resnejšim  predmetom ;  v  srcu  ji  je  pa  vzklila 
bridka  zavest,  da  je  sužnja  svojega  stanu. 

Hitel  je  čas  tudi  mimo  teh  spominov  in  zabrisal  sledi  za  njimi. 

Njen  brat  je  napravil  notárski  izpit,  nastopil  novo  službo  in 
se  oženil.  Na  svatbi  so  se  zbrali  vsi  otroci  nekdaj  veleugledne 
rodbine  bivšega  trgovca  J.  Lep  je  bil  sestanek,  lep  morda  zato,  ker 
so  vedeli  vsi,  da  je  najbrž  tudi  poslednji.  Slutili  so  vzvišenost  teh 
nepozabnih  trenotkov,  slutili,  da  bo  toliko  težje  slovo,  kolikor  ra- 
dostnejše  je  bilo  svidenje. 

Budili  so  mladostne  spomine  na  drage  starše,  na  brezskrbna 
leta,  ki  jih  ni  več.  Pogovor  se  je  sukal  na  svatbi  tudi  še  o  marsičem. 

26* 

„Ti,  Ema,"  začne  najstarejša  sestra,  „v  Tisovcu  je  razpisano 
učno    mesto." 

„Naj  bo,  kaj  zato?" 

„AH  ne  boš  prosila?" 

„Čemu  ?" 

„Ker  je  —  ker  je  tam  on  —  Ivan." 

„Lepo  te  prosim  — "  stávka  ni  mogla  končati:  užaljena  je 
povesila  oči,  izpod  trepalnic  so  se  že  zasvetile  solze:  „Ti  me  ne 
poznáš,  Fina?"  ji  očitá  na  tihem. 

Sestri  je  bilo  žal,  da  je  na  ta  način  odstrla  zaveso  v  svetišče 
njenega  srca,  vendar  je  nadaljevala  pogovor,  želeč  govoriti  z  Emo 
o  tem  resno  besedo:  „Seveda  te  poznám,  dušica!  Želim  te  pa  po- 
znati  dodobra." 

„Kako?  Kaj?" 

Veselja  hrum  je  vršel  po  svatbenem  prostom,  a  sestri  ga  nista 
čuli.  Tudi  ju  niso  motili  nepozvaní  poslušalci  v  zaupnem  pogovoru. 
V  sosednji  dvorani  se  je  namreč  začel  nepričakovano  ples.  Nemoteni 
sta  ostali  za  gardino  ob  oknu.  Fina  je  razlagala  sestri  resnost  živ- 
ljenja,  ki  ni,  da  bi  ga  zavrgli  za  kako  mladostno  zmoto.  Dôkaze  je 
podkrepljala  z  dokazi  iz  lastnega  življenja,  ki  je  kázalo  pred  poroko 
precej  znakov  svobodomiselnosti  in  veselja  do  proslavljene  svobode. 
Pozneje  se  je  razkadilo  vse  to,  kakor  se  razkade  jutranje  megle  pred 
veličastnim  solncem,  ki  se  da  primerjati  življenju  pravé  matere,  živ- 
ljenju  matere  v  družini.  „O,  življenje,  moja  Emica,  ti  ne  verjameš, 
kako  je  lepo,  zlasti  dokler  je  človek  mlad  in  ga  zna  obračati  vsaj 
nekoliko  po  svoji  volji.  Daj,  Emica,  zapodi  vse  pomisleke  k  vragu ! 
Dovolj  naj  bo  pokore !  Pograbi  polno  čašo  življenja,  ki  se  ti  ponuja 
tako  vabljivo,  neši  jo  k  ustom,  nastavi,  dušica,  in  požiraj,  pij,  uživaj 
v  polnih  požirkih  in  ne  boj  se,  da  ti  ga  nestane!  Tedaj  ne  boš 
mogla  uživati  več." 

„Mlada  si  in  lepa,  vsa  polna  življenja.  Ali  ni  škoda,  da  taka-le 
cvetka  cvete  zastonj  med  samotnim,  pustim  trnjem?  Ali  naj  ti 
minejo  te  urice  popolnoma  brez  užitka,  brez  sladkosti?  Brr!  Prene- 
umno!  Tudi  jaz  sem  bila  učiteljica,  pa  sem  zgodaj  začela  misliti, 
da  je  ta  stan  zares  lep  in  vzvišen  za  mlade,  lepe  gospice,  a  oduren 
in  težaven  za  ostarele  device.  To  me  je  čakalo,  kar  tebe ;  tega  sem 
se  bála  in  izognila  in  nič  se  ne  kesam.  Moža  imam,  otrok  kopico, 
skrbi  obilo,  neprijetnosti  preveč,  toda  brez  teh  bi  življenje  bilo  — 
nebesá." 

„Ali  si  ti  krivá,  Emica,  da  se  ni  on  zagledal  v  kako  drugo, 
ki  bi  ga  bila  ostavila  in  si  izbrala  že  dávno  drugod  srce  po  svojem 
okusu,  ali  bi  ga  bila  pa  vzela  in  potem  učila,  kateri  ljubici  mora 
biti  zvest  in  pokoren !  Ema,  ti  si  ideálna  duša,  ki  bi  trpela  za  gorje 
celega  sveta,  a  ne  vprašala,  če  bi  se  zmanjšalo  ali  ne  vsled  tega! 
—  On  tudi  ni  kriv,  da  nisi  v  odločilnem  trenotku  ravnala  drugače. 
Tedaj  nisi  mogla  ukreniti  pametneje,  nego  si  ukrenila  za  oba.  Ali 
da  sedaj  trpiš  za  oba  samo  zaradi  slučaja,  ki  se  je  privalil  med 
vaju  liki  kameň  z  gore,  to  pa  ni  pametno.  Dušica!  Pusti  spomine 
in  živi,  kakor  se  ti  življenje  ponuja,  samo  po  zdravi  pameti  in  bo- 
žanstveni  naravi.  Emica,  poslušaj  mene!" 

„Ne  morem!  ..."  se  ji  izvije  bolestno  iz  prsi,  dasi  je  pozorno 
sledila  v  naglici  zbranim  nasvetom.  Oko  pa  ji  je  žarelo  strasti  in 
slasti  za  življenjem. 

To  je  Fino  bodrilo,  da  ni  odložila  orožja :  „Ne  moreš?  Hm! 
Kdo  ti  bráni?  Življenje  ti  samo  káže  pot,  ki  moraš  hoditi  po  njej. 
Glej  nas  vse  omožene!  Ali  nam  je  huje  nego  tebi?  Ivan  tudi  ni 
mogel  drugače,  nego  da  si  je  izbral  družico  ;  ti  si  pa  izjema  v  naši 
obitelji  ali  pa  se  samo  delaš  tako,  da  nameravaš  čakati  hladne  jeseni 
življenja,  ko  te  objame  suha  teta  starost.  Verjemi,  da  te  imamo  vsi 
radi:  nobeden  se  te  ne  bo  bránil  pod  streho.  Toda  Ema,  Ema!..." 

„Že  nájdem  kak  miren  kotiček!" 

„Kotiček  je  dober,  če  ga  varuje  možiček,  drugače  pa  ne.  Pojdi, 
Emček,  in  poišči  njega  —  Ivana,  pa  mu  reči,  naj  zabi,  kar  je  bilo 
med  vama,  ker  si  ti  poslej  drugačnih  misii  in  hočeš  biti  prostá,  da 
lahko  izbiraš,  ha,  ha!" 

„Fina!" 

„Le  naravnost  mu  povej,  da  pôjdeš  poslej  tudi  ti  svojo  pot,  kakor 
jo  je  že  kdaj  ubral  on  sam;  zato  naj  ti  odpusti,  kakor  si  mu  ti  — ." 

„On  mi  nima  odpustiti  ničesar". 

„Kako?" 

„Ker  je  mož,  ki  ve,  da  je  med  nama  vse  odpuščeno  in  po- 
zabljeno." 

„I,  potem  si  pa  prostá.  Ne  bodi  torej  plašna  srna!" 

„Nočem.  Večni  molk  je  priča,  da  med  nama  ni  mogoče  ni- 
česar več  premeniti." 

„Vse  se  premeni  na  svetu." 

„Tega  ni  mogoče." 

„Le  skúsi:  preseli  se  njemu  v  bližino,  pa  boš  videla,  da  kmalu 
on  sam  prelomí  obljubo." 

„Ko  pa  ni  med  nama  nobene   obljube!" 

„Kaj  pa  je?" 

„Molk." 

„Molk?  Potern  pojdi,  Emček,  slušaj  svoje  srce  in  si  sladi  živ- 
ljenje  s  tem,  da  ga  boš  vsaj  videla  však  dan,  in  kmalu  te  obidejo 
druge  misii  tudi  o  drugih  moških." 

„Slabo  me  poznáš,  Fina." 

Toda  Fina  si  je  čestitala  na  tihem,  zakaj  ogenj  v  očeh  nje 
sestre  je  plápolal  mogočno,  celo  pogubno,  čeprav  so  ustnice  go- 
vorile  drugače.  E,  mladosť,  mladosti  je  vzdihnila  na  tihem  in 
pokimala  še  drugim  sestrám,  ko  se  ji  je  zdelo  zadosti  pogovora  z 
Emo.  Ploskaje  z  rokama  so  prihitele  iz  plesne  sobe,  sopeče  in 
zardele;  ploskaje  in  veselo  vzklikajoč  so  pritrjale  Fini,  ko  jim  je  v 
kratkem  razložila  uspeh  pogovora  z  Emo:  „Tako,  tako,  Emček,  tudi 
ti,  tudi  — !  Veseli  se,  uživaj,  uživaj!" 

Tako  vztrajno  so  tiščale  vanjo  in  jo  oblegale.  Morala  jim  je 
zares  obljubiti,  da  se  premisli  v  kratkem  in  slednjič  ukrene,  kar  bo 
najmodrejše.  To  je  bil  pôvod  novému  veselju,  smehu,  trušču  in 
bučeči  pohvali.  V  znak,  da  so  zmagale  sestre,  se  je  morala  Ema 
udeležiti  prvega  plesa,  ki  se  je  poslej  nadaljeval  v  najintimnejšem 
krogu.  Vsaj  za  nocoj  je  morala  odložiti  prisiljeno  resnobo,  ki  se 
tako  slabo  podaje  nje  krásnemu  obrázku.  Tako  je  končala  Fina  ne- 
brezuspešni  boj. 

Med  svati  je  bil  mlad  avskultant,  gibičen  in  sladek;  dalje  so- 
licitator,  zabaven,  dovtipen  mladenič,  izvrsten  plesalec  —  Fini  na 
izrecno  žalost  sicer  že  zaročen,  a  to  je  ni  motilo,  da  bi  ga  Emici 
ne  priporočala  za  nekoliko  plesov.  Vec  mladih  doktorjev  je  švigalo 
okoli  nakičenih  dam.  In  v  šumnem  vrtincu  veselja,  strasti  in  raz- 
burjenosti,  med  plesom,  v  objemu  toplih  rok  je  čutila  Ema,  kako 
lepa  utegne  biti  sladkosť  življenja.  To  je  drugačen  svet,  nego  ga 
je  poznala  došlej. 

A  naslednje  jutro  je  prišla  ura  ločitve,  solz  žalosti,  resignacije. 
Emo  je  bolela  glava.  V  treh  dneh  je  pa  v  nje  srcu  dozorel  sklep, 
da  je  zmagala  samo  sebe  in  da  je  še  najlepše,  če  ostane  vse,  kakor 
je  bilo. 

Tudi  na  to  zmago  je  bila  nemalo  ponosna  ter  jo  je  navdušeno 

sporočila  sestrám,   te  so  pa  zopet   hihitale  med   seboj :    „Naša  Ema 

zares  čaká  baróna,  hm!" 

(Konec  prih.) 

Pismo  iz  Moskve. 

K  stoletnici  Homjakova. 

(Konec.) 

tej    družbi,   sredi    vročih    debát  mladih    učencev  nemške 
filozofije   je  izdelal   Ivan  Kirjejevskij    svoj    svetovni  názor 
ter    položil    temelj    slavjanofilstvu.     V  njem  je    zavzel    v 
imenu   ruskega   národa  „rusko"  stališče  „k  poslednji  be- 
sedi   nemške  filozofije".    Rusija  se  je  približala  k  Evropi 
in    si   postavila   vprašanje:    kaj   je  Evropa.     Odgovor   se  je   glasil: 
visoka   stavba    na    formalističnih   tleh    klasicizma.     Suha    logika    in 
razsodek    je    v    Evropi    celo    religija,    kar    enako    potrjujejo    raz- 
delitev   cerkev   pod   papežem   Nikolajem  L,    Lutrova   reformacija    in 
Straussovo   protikrščanstvo.     Oster  nož    analize    je    krojil    zapadno 
kulturo    tako    dolgo,    da  se  je  v  zadnjem    času   razgalil   s   svojim 
hladnim    rezilom.     Splošno    razočarovanje    se  je  polastilo    zapadá. 
Schelling  že   priznáva   enostranost   logične    misii.     Ž   njim   na  čelu 
stremijo  duhovi    k  neposrednjemu  razumevanju  življenja,  k  popol- 
nitvi  logike  s   čuvstvom,  k  veri.   A  zanje  je  vera   večno  izgubljena. 
Morali  bi  si  ustvariti  novo  religijo,  stará  je  kakor  kulisna  dekoracija 
v  primeri  s  prirodo.   Da  se  Rusija  razločuje  od  Evrope,  Kirjejevskij 
odločno  priznáva.  Glavno  razliko  vidi  v  tem,  da  Rusija  ni  vzrasla  na 
antični  kultúrni  dediščini.  Kako  more  stopiti  Rusija  v  strujo  kultúre  ? 
Prisvojiti  si  ves  tok  evropske  prosvete  ne  gre,  pač  pa  se  more  po- 
služiti  rezultata,  njene  poslednje  fáze.    Tu  je  bil  Kirjejevskij  še  za- 
padnik  in  je   odločno   zavrnil   one   svoje  tovariše,  ki  so  Schellinga 
razumeli  s  teleološkega  stališča,  po  katerem  je  bodočnost  národa  že 
zapisana  v  njegovi   preteklosti:    „Iskati  nacionalno  se  pravi  pri  nas 
iskati   neizobraženo".    Toda   ko  si  je   pozneje   začel  ogledovati  po- 
slednjo  fazo  evropske  kultúre,  mogel  je  kot  schellingijanec  razumeti 
pod  njo  samo  „zadnjo  besedo  nemške  filozofije"  —  schellingizem. 
Zahtevo    svojega    učitelja   glede    čuvstva,    polnega   življenja  in  žive 
vere,  pa  je  kakor  nalašč  našel  uresničeno  v  svojem  národu.  K  ternu 
je  pristavil   še   teorijo  iste  nemške  filozofije  o  prehajanju  svetovno- 
historične    misije    od    národa    k   národu    in   slavjanofilstvo   je   bilo 
gotovo.    A  gotova  je    bila  tudi   razdelitev  mladih   ruskih   mislecev, 
ki  so  se  razhajali  čimdalje  bolj,   padajoč  tu  kakor  tam  v  skrajnosti 
in    pretiravanja.     Tu    br.    Kirjejevska,    Homjakov,    br.    Aksakova, 

Samarov  .  .  .  tam  Stankevič,  Granovskij,  Belinskij  .  .  .  Hercen  je 
kot  najširší  um  dolgo  stal  nad  stránkami,  opazoval  jih  in  v  svojem 
dnevniku  genijalno  beležil  svoja  opazovanja.  Ognjeviti  Belinskij 
se  je  preselil  v  Peterburg,  kjer  je  dal  bledému  časopisu  barvo 
ter  se  ves  oddal  „fanatični  ljubezni  do  svobode  in  nezavisne  člo- 
veške  osebnosti".  Ko  je  leta  1842.  izvedel,  da  je  njegov  vrstnik 
Bakunin  v  Berlínu  vstopil  v  skrajno  levo  hegeljanstva  (Feuerbach, 
Strauss  .  .  .),  je  písal  Botkinu,  da  ga  veseli,  da  je  Bakunin  spoznal 
„ničevega,  pri  življenju  umrlega  romantika  Schellinga".  In  1.  1844. 
je  písal  Hercenu  o  slavjanofilih :  „Jaz  sem  žid  po  prirodi  in  s  fili- 
stejci  pri  eni  mizi  sedeti  ne  morem  ..."  K  tem  vrsticam  je  Hercen 
pristavil:  „Tudi  meni  postajajo  zoprni  celo  oni,  ki  stoje  nad  na- 
vadnostjo.  Na  primer  ta  lajik,  štiridesetletni  dečak  Homjakov,  ki  se 
je  smejal  celo  svoje  življenje  in  lovil  absurdno  prikazen  ruskobi- 
zantijske  cerkve,  ki  naj  postane  svetovna,  ponavljajoč  eno  in  isto 
in  razpravljajoč  gigantske  svoje  zmožnosti,  Aksakov,  ki  ga  je  Moskva 
z  urna  spravila  .  .  .  celo  Kirjejevskij  je  čuden  pri  vsej  svoji  ple- 
menitosti". 

Ivan  Kirjejevskij  je  dal  slavjanofilstvu  samo  splošno  duhovno 
fiziognomijo.  V  podrobnosti  so  ta  názor  razširili  in  dodelali  drugi 
slavjanofili.  Vsi  so  se  strinjali  v  načelu  o  nepotrebnosti  zapadne 
kultúre  za  ruski  národ,  ki  si  more  izdelati  svojo,  v  negaciji  priza- 
devanj  Katerine  in  reform  Petra  (Kirjejevskij  je  sprva  poudarjal  samo 
njih  vnanji  značaj).  Sledeč  za  „idejo"  ruskega  národa,  so  se  neka- 
teri  posvetili  ruski  zgodovini,  drugi  ruski  religiji.  Med  tem  ko  so 
prvi  prihajali  do  absolutnega  ruskega  samodržavja  kot  pristno  ruské 
ideje  (Kirjejevskij  je  še  dejal,  da  je  samodržavje  ustvarila  potreba 
fizičnega  odpora  fizične  tatárske  sile,  torej  ne  ruski  duh),  so  drugi 
proglašali  za  edino  rešilno   idejo  vsega  človeštva   —   pravoslavje. l) 

Poslednje  delo  je  malone  v  vsem  svojem  obsegu  pripadlo 
Alekséju  Stepánoviču  Homjakóvu. 


Homjakov  je  bil  pravi  prebivalec  Moskve,  „stolice  društvenega 
mnenja",  zbirateljice  Rusije,  pravi  sin  temne  ruské  kolektívnosti, 
pristaš  počasno,  a  elementarno  delujoče  sile,  ki  se  v  njej  osebnost 

l)  V  dokaz,  kako  se  more  razíti  v  rezultatih  tako  brezkonkretno,  ideološko 
modrovanje,  naj  samo  omenim  drugega  nadarjenega  misleca  te  dobe,  dihajočega 
isti  filozofski  zrak,  Čaadajeva.  Njemu  je  edina  „ideja",  ki  bi  mogla  zediniti  vse 
človeštvo  —  katolicizem.  In  Rusi  morejo  vstopiti  v  kulturo  samo  z  vstopom  v  ka- 
toliško  cerkev! 

gubi,  izenačuje.  On  se  je  vse  svoje  življenje  trudil  dokazati,  „kako 
pogubno  je  večno  modrovanje  posameznih  osebnosti,  ponosnih  na 
svojo  drobno  prosveto,  v  primeri  z  društvenim  življenjem  národov" 
(Pismo  ob  Angliji  I.  138).  Vest  posameznikova  je  Homjakovu 
nična,  on  ceni  skupinsko  vest  in  jo  jemlje  za  merilo  v  etiki  in  so- 
ciologiji.  Kodificirana  pa  je  skupinska,  ljudska  vest  v  narodni 
religiji,  v  kateri  je  zato  „obseženo  vse  bistvo  in  ves  zmisel  se- 
danjih  in  prihodnjih  vprašanj  življenja"  (iz  pisma  Samarinu  1.  1845.). 
Izmed  krščanskih  profesij  je  pravoslavje  najčistejší  izraz  skupin- 
skega  človeškega  čuvstva.  Západná  veroizpovedanja  so  se  skalila, 
ko  so  sprejela  vaše  aristotelske  elemente  racionalizma.  Njih  usoda  z 
raznimi  reformacijami  in  protireformacijami  tega  racionalnega  ele- 
menta  s  čuvstvom  in  vero.  Zakaj  vera  ne  more  trpeti  v  sebi 
racionalizma.  Ko  se  je  torej  Homjakov  boril  zoper  katolicizem  in 
protestantstvo,  se  je  s  stališča  „ene  cerkve"  boril  z  racionalizmom 
v  obeh  zapadnih  konfesijah.  S  tega  stališča  je  proglašal,  da  je  vpra- 
šanje  pravoslávne  Rusije  „v  vsakem  oziru  in  brez  dvoma  edino  re- 
snično  vsesvetovno  vprašanje  našega  čaša".  Pravoslavje  je  bilo  torej 
Homjakovu  ona  „ideja"  ruskega  národa,  ki  bo  ž  njo  nastopil  vod- 
stvo kultúre. l)  Zveza  z  romantiko  se  vidi  povsod  razločno.  Že  njegovi 
izrazi  govore  dovolj  glasno:  „vseobča  logika  duše"  mesto  „logike 
urna",  zlasti  pa  sposobnost  in  poklicanost  lastnega  národa  nad  vsemi 
ostalimi !  Kakor  češki  romantik,  ki  je  ponaredil,  hoteč  dokazati  svetu 
dávno  sposobnost  svojega  národa,  Kraljedvorski  rokopis,  tako  je 
Homjakov,  osebni  prijatelj  Hankov,  dolgo  let  kázal  svojo  razpravo 
„Cerkev  je  ena"  za  starinski  rokopis,  ki  ga  je  báje  nekje  našel.  — 
Druga  njegova  markantná  črta  je  črta  učenca  nemške  „idejne"  filo- 
zofije.  V  praktičnost  se  Homjakov  nikdar  ne  spušča.  Leta  1849.  piše 
Samarinu:  „Glavna  stvar  pri  nas  ni  uvajati  in  predlagati  naravnost 
in  praktično  potrebno,  nam  je  treba  probujati,  pojasnjevati  in  uvajati 
norme,  soglasne  z  resnico  in  pravim  krščanstvom".  Glede  na  to, 
da  je  „delovanje  vlád  prevesno  praktično,  izpremenljivo  in  pod- 
vrženo  slučajem",  je  odklanjal  vsako  vmešavanje  v  politiko.  Grofici 
Bludovi  je  pisal  leta  1848. :  „Politična  vprašanja  nimajo  zame  ni- 
kakega  interesa".  Kakor  za  Homjakova  tako  tudi  za  druge  slavja- 
nofile.  In  vendar  jih  je  ruská  vláda  srepo  gledala  in  preganjala : 
njih  še  niso  cenzurirali  tam,  kjer  so  izhajali,  ampak  v  Peterburgu, 
poleg  tega  se  je  vsem  slavjanofilom  zapovedovalo,  briti  brade !  Najbrž 

')  Namesto    „ruski   národ"    je  pozneje  stavil    „Slovanstvo",  seveda  le  pravo- 
slavno.  Njemu  „more  Slovan  biti  Slovan  samo  v  pravoslavju". 

ni  bilo  ruski  birokraciji  po  volji,  da  so  slavjanofili  budili  misel  sploh 
ali,  kakor  je  rekel  Homjakov  Košeljevu,  „z  betom  razbijali  skorjo 
ruské  umstvene  lenobe  in  brezmiselnosti".  Ker  sicer  je  bila  njih 
abstraktná  državljanska  doktrína  tako  krotká,  da  bi  si  nobena  vláda 
ne  mogla  želeti  boljše.  „Dolžnost  je  edini  vir  pravá"  je  učil  Hom- 
jakov in  pisal  Srbom:  „Sebeljubje  govori  o  pravicah,  bratoljubje  o 
dolžnostih".  A  po  svojih  zgodovinskih  študijah  je  prihajal  do  za- 
ključka,  da  je  „Rusija  taká  zemlja,  ki  ne  bo  nikoli  sprejela  tako 
imenovanih  meščanskih  naprav"  (konstitucije).  „Rusija  ne  veruje  in 
ne  bo  nikoli  verovala  v  modrost  človeških  premislekov  in  úkazov, 
ona  veruje  višjim  načelom,  ona  veruje  človeku"  (carju)  „in  njegovi 
vešti"  (skupinski  vešti,  čije  višji  organ  je  car!).  —  Kakor  posvetna 
tako  je  tudi  duhovska  oblast  preganjala  Homjakova  za  preglasno  na- 
glašanje  bistva,  dúha  religije  in  rahlo  odklanjanje  ceremonij.  Nazvala 
ga  je  „krivoverca".  In  vendar  ga  ni  bilo  na  Ruskem  vernika,  ki  bi  bil 
bolj  živel  v  cerkvi  nego  Homjakov:  ta  upokojení  ritmojster  je  vestno 
izpolnjeval  vse  mnogobrojne  ruské  poste  doma  in  za  mejo.  Hodil  je  v 
cerkev,  čital,  študiral  vse,  kar  je  proizvajala  znanost,  in  proti  vsem 
njenim  rezultátom  zavzemal,  utrjeval  in  bránil  svoje  pravoslavno  pre- 
pričanje.  Rezultát  tega  napetega  umstvenega  dela  je  bil  neobičajen,  *) 
njegov  um  izbistren  in  dialektično  ter  polemično  izvežban.  Od  rane 
mladosti  do  poslednjih  dni  je  Homjakov  krčevito  bránil  svojo  pra- 
voslavno vero,  svojih  názorov  ni  nikdar  izpreminjal.  Bil  je  z  velikim 
ruskim  življenjem  obsežen,  konservativen  in  počasen,  držeč  se  vedno 
v  bližini  svojega  ponižanega  národa.  Zaklenil  se  je  vaše  in  v  národ. 
A  neredko  mu  je  bilo  bridko.  Kakor  vsem  takim  ljudem  je  bilo 
tudi  njemu  poslednje  in  najuspešnejše  obrambno  sredstvo  —  smeh. 
On  se  je  smejal  celo  takrat,  ko  ga  je  vláda  preganjala.  Vprašan, 
zakaj  se  smeje,  se  je  sklical  na  onega  avstrijskega  vojaka  —  Slováka, 
ki  so  ga  tepli  s  šibami,  ker  je  izstopil  iz  vrste,  on  pa  se  je  hohotal 
pod  udarci.  Ko  so  se  naposled  utrudili,  so  ga  vprašali,  zakaj  se 
smeje.  „Kako  bi  se  ne!"  se  je  glasil  odgovor.  „Iz  vrste  nisem  iz- 
stopil jaz,  ampak  moj  sosed."  —  In  tako  je  hodil   Homjakov  sredi 

J)  „Homjakov  bráni  pravoslavje  in  pošilja  na  londonsko  razstavo  párni  stroj, 
ki  ga  je  sam  iznašel ;  Homjakov  pobija  Hegelovo  stavbo  vsemira  iz  Sein  in  Nicht- 
sein,  dokazuje  materijalistom  nezmisel  samorodnega  bitja  in  v  istem  času  naroča 
neko  novo  puško  svoje  iznajdbe  (H.  je  s  pištolo  v  petih  strelih  trikrát  zadel  rubelj 
na  50  korakov),  Homjakov  razvija  misel  o  svojeobrazni  bodočnosti  Slovanstva  in 
Rusije  posebe  in  dovršuje  svojo  novo  iznajdbo,  kako  lečiti  kolero,  Homjakov  je 
bogoslovec,  mehanik,  filozof,  inženir,  filológ,  zdravnik"  (prim.  Samarin  v  soč.  Hom- 
jakova II,  X). 

ljudi  s  svojim  izvežbanim  umom,  ki  so  ga  celo  prijatelji  včasi  dolžili 
sofistike  —  „smejoč  se  ljudem  in  jokajoč  zase".  Kajti  tudi  ternu 
tako  discipliniranemu  človeku  ni  prizanašala  moderna  skepsa.  Takrat 
je  grajal  obrede  in  govoril  za  svobodo  osebnosti:  „Nikogar  na 
zemlji  si  ne  jemlji  za  sodnika  razen  sebe,  tudi  svetnika  ne!"  A 
skoro  nato  se  je  zopet  pogrezal  v  ogromni  živelj  svojega  národa 
in  skúšal  samo  to  čutiti,  samo  to  želeti,  verovati,  upati  in  ljubiti 
kakor  národ  njegov.  Sebe  je  daroval  národu  .  .  . 


Slavjanofilstvo  že  dolgo  ne  živi  več,  pač  pa  je  še  vedno  živ 
njegov  klic  po  prebuji  dúha  in  misii.  Živel  je  v  šestdesetih  letih  v 
prosvetnih  pozitivistih,  v  sedemdesetih  v  subjektivistnih  narodnikih, 
v  devetdesetih  v  marksistih  in  živi  v  sodobnih  novoidealistih.  Pred 
neukim  národom  se  nihče  več  ne  klanja,  pač  pa  se  nadaljuje  od 
slavjanofilov  započeto  proučevanje  národa,  ne  v  znamenju  nacio- 
nalnega  hvalisanja,  ampak  v  svrho  najhitrejše  in  najudobnejše  raz- 
prostranitve  vseobče  kultúre.  Nazaj  v  cerkev  hite  tudi  dandanes 
plašni,  upehani  in  trudni.  A  tudi  mož,  stoječ  sam  in  v  svobodi,  se 
povzdiguje  nad  materijo,  iščoč  Boga,  seveda  danes  ne  več  v  sku- 
pinski  vešti,  ampak  na  sledovih  svoje  lastne  misii,  tam  v  višinah, 
kjer  ta  nebeská  hčerka  omaga  in  se  tako  blagodejno  čuti  bližina  in 
dih  božanstva  .  .  . 

V  Moskvi,  dne  11.  aprila  1904. 

Dr.  Ivan  Príjatelj. 


A 


Tujka. 


ako  si  krásno,  dekle  tuje,  Neznano  vse  ti  je  —  seveda . . . 

vse  mesto  gleda  za  teboj ;  Dovoli,  da  te  vodim  jaz ! 

kako  oči  so  tvoje  lepe,  Kaj?  Ni  ti  všeč?  Zakaj  obračaš 

kako  je  lep  obrazek  tvoj !  od  mene  krásni  svoj  obraz  ? 

A  ulice  so  ti  neznane,  No,  kdo  zato  bi  ti  zameril  — 

neznane  so  ti  hiše  té,  navade  svoje  pač  imaš, 

neznano  mesto  ti  je  naše,  in  tujka  ti  si  v  našem  mestu  — 

neznani  v  njem  so  ti  ljudje.  šeg  naših  lepih  ne  poznáš  .  .  . 

B.  Baebler. 

Pisma. 

Zofka  Jelovšek. 

jubim  pisma  kakor  nekaj  živega,  osebnega.  Kakor  glas 
so,  ki  pride  iz  dalje,  kakor  topel,  pozdravljajoč  pogled, 
ki  zbudi  v  srcu  nekaj  radostnega  in  svetlega.  Včasi  so 
kakor  zdrav,  vesel,  odkritosrčen  smeh,  drugič  zopet  kakor 
melanholična  melodija,  ki  jo  posluša  človek  v  mraku, 
sanjajoč  in  otožen. 

Dopisujem  z  otroki  in  starimi  ljudmi,  z  ljudmi,  ki  jih  poznám 
in  ljubim,  in  s  takimi,  ki  jih  nisem  videla  nikoli  in  jih  ne  bom.  In 
vsa  ta  pisma,  tako  različna,  so  mi  enako  draga,  so  enako  veselo 
pozdravljena.  Mnogo  lepega  mi  prinašajo.  Dolgočasen  dan  je  v 
zimi,  megla  ,  temno  in  pusto;  pa  pride  pismo  z  juga,  od  morja,  in 
v  moji  sobi  se  zablešči  čisto,  visoko  nebo,  morje  se  razgrne,  zeleneči 
bregovi  se  zavŕšte,  prvé  pomladanske  rože  zadiše.  In  moje  oči  so 
veselé,  svetle  so  od  južnih  krajev. 

Včasi  sem  žalostná,  skrbi  me  more  in  nič  ne  verujem,  da  pridem 
kam,  kjer  je  lepo.  Zdi  se  mi :  celo  leto,  celo  leto  in  še  dalje  ostaneš 
v  mestu  in  nikamor  ne  pôjdeš.  Pa  mi  piše  prijatelj :  „Ali  pojdemo 
letos  na  Triglav,  kakor  si  obljubila  lani?"  —  Oh,  razveselim  se  v 
hipu,  zasmejem  se,  takoj  sedem  in  odgovorim:  „Pôjdem!  Kako  bi 
ne  šla?  Razume  se,  da  pôjdem!"  —  Vse  skrbi  so  proč  in  le  edino 
okovaní  črevlji  me  vznemirjajo.  Zakaj  nič  Triglava  brez  okovanih 
črevljev! 

Jaz  čitam  pisma  tako,  da  mi  je  vsaka  beseda  dragocena,  da 
mi  je  vsaka  beseda  lep  dar,  ki  ga  ne  dobim  nezaslúžene  in  nepri- 
čakovano.  Čitam,  kakor  da  vidim  zopet  po  dolgem  času  človeka,  ki 
mi  piše;  zasmejeva  se,  podáva  si  roke,  on  pripoveduje,  jaz  pa  mu 
gledam  v  oči  in  veseli  me,  da  so  tako  živahne  in  tople. 

Piše  mi  prijateljica  tako  ž  razkuštranimi  črkami,  v  naglici,  kakor 
da  se  ji  mudi  bogvekam,  na  promenado  ali  v  gledišče.  Piše,  da  ima 
mnogo  dela,  da  je  dolgčas  v  mestu  in  da  ima  nov  klobúk.  —  „Ali 
je  ničemurna!"  si  mislim  veselo  in  dobrohotno,  zakaj  njej  se  podá 
ta  ničemurnost. 

In  druga  mi  piše,  starejša,  resna  in  blaga :  „Mnogo  knjig  čitam, 
ta  mi  je  všeč  in  ta,  toda  pisatelj,  ki  si  mi  ga  tako  hvalila,  se  mi 
zdi  kakor  genijalen  norec".  —  Jezim  se;  vidiš,  kako  piše:  „genijalen 

norec!",a  tolažim  se  in  očitam  ji,  da  je  malo  suhoparna  in  hladná: 
profesor!  —  Ali  ko  mi  odgovarja  in  vpraša  čisto  mimogrede,  če  se 
kaj  spominjam  lanskih  počitnic,  ko  smo  skupaj  hodili  po  izletih,  — 
aj,  takoj  mi  je  toplo  in  čutim,  da  jo  imam  jako,  jako  rada.  Vsega 
se  domislim,  kako  so  redili  racmana  meni  na  čast  in  kako  smo  se 
razgovarjali  však  večer  pozno  v  noč,  kako  smo  igrali  zvečer  šah  z 
njenim  môžem  in  kako  smo  z  otroki  ležali  opoldne  v  slami  pod 
kozolcem,  plezali  po  lestvi  pod  vrh  in  hop,  hop  skákali  doli,  vsi 
vroči,  veseli  in  razposajeni. 

Dobivam  krásna  pisma  od  dáme,  ki  nisem  občevala  ž~njo  tri 
ure.  Ali  bila  sem  takrat  v  tisti  volji,  ko  vzamem  vse,  karkoli  je 
lepega  v  moji  duši,  lepega  in  meni  dragega  —  ter  ponudim :  izberite 
si  in  vzemite,  kar  vam  je  všeč!  —  Včasi  ljudje  ne  vidijo  od  vsega 
nič,  mislijo  kvečjemu:  „No,  dobre  volje  je  danes!"  Ali  to  je  več 
nego  dobra  volja !  Ta  gospa  pa  je  vedela,  da  je  to  več  in  vse  je 
pogledala  z  lepim  in  dobrim  pogledom.  Sprejela  je  vse  in  zdaj  mi 
piše  pisma,  da  mi  je,  kakor  bi  bila  vzela  tedaj  vse  iz  svoje  duše, 
kar  je  bilo  lepega :  spomine,  doživljaje,  čuvstva  —  vzela  iz  duše  in 
posejala  v  zemljo,   kjer  je  raslo  in  obradilo  stoterni  sad. 

Zato  imam  rada  pisma.  Kakor  žetev  so,  ki  smo  jo  sejali  in 
gojili  sami. 

In  kadar  pišem  sama  pisma,  jih  pišem,  kakor  bi  vleklá  ljudi 
za  rokav:  „Slišite,  slišite!"  Pišem  jih  in  si  želim  —  hočem,  da 
bi  vse  tako  čitali,  kakor  pišem,  da  bi  bili  veseli,  da  bi  se  jim  oči 
malo  zasvetile  in  da  bi  vedeli,  da  jim  jaz  to  pišem,  pišem  iz  srca, 
odkritosrčno  in  toplo  .  .  . 

Včasi  hodim  okoli  in  skrbi  me:  „danes  bi  rada  pisala  krásno 
pismo,  ali  komu,  komu?!".  Kadar  pišem  krásna  pisma,  hočem,  da 
jih  ceni  tisti,  ki  jih  dobi,  da  jih  ne  prečíta  samo  napol  in  jih  ne  vrze 
pod  mizo,  ne  da  bi  práv  vedel,  kaj  pišem.  Včasi  bi  kar  kam  pisala 
dopisnico:  „Hočete,  da  Vam  napíšem  lepo  pismo,  posebno  lepo 
pismo?!  Ga  bodete  veseli?  Ga  bodete  radi  čitali?"  —  Večkrat  tudi 
napišem  tako  lepo  pismo,  da  imam  sama  veselje  ž  njim,  a  ga  ne 
odpošljem.  Preodkritosrčno  je  in  potem:  pišem  o  lepoti,  o  sreči,  o 
čuvstvu,  ki  je  bilo,  bilo  en  sam  trenotek,  o  tistem  minljivem  cvetu 
duše  in  srca,  ki  že  uvene  prvi  hip ;  ko  pišem  pismo,  je  še,  a  ko  je 
pismo  napisano,  ga  ni  več.  In  zato  takih  pisem  ne  odpošiljam :  bila 
bi  lažniva!  —  Tudi  zase  jih  ne  ohranim:  so  spomini,  ki  so  samo 
v  mislih  lepi  in  ki  bi  jih  uničili,  če  bi  jih  zapisali  v  notes. 

So  pa  tudi  pisma,  za  katera  mi  je  žal,  da  niso  bila  napisana 
in  odposlana.  Grem  po  poti  in  zamislim  se,  izgubim  se  daleč  proč, 
spomnim  se  lepega  dne,  človeka,  ki  me  je  kdaj  razveselil.  Pa  si 
mislim:  bom  pisala,  še  danes  bom  pisala,  da  bo  vedel,  da  se  zmislim 
včasi  nanj  hvaležno  in  v  prijateljstvu.  Spomnim  se  nekdanje  sošolke, 
ki  je  sedaj  učiteljica  nekje  na  Štajerskem.  Nikoli  si  nisva  pisali  in 
malokdaj  sva  govorili,  ali  imela  sem  jo  jako  rada.  Bilo  je  v  njej 
mnogo  življenja,  sile  in  ognja,  njene  oči  so  bile  živahne  kakor  no- 
bene  druge  v  soli  in  njena  bronasta  polt  je  bila  posebno  značilna. 
Videla  sem  jo  zopet  pred  par  leti  na  ulici  in  veselilo  me  je,  da 
ima  še  vedno  tako  živahne,  leskeče  in  duhovite  oči,  da  je  še  vedno 
tako  življenja  polna,  kipeča  telesno  in  duševno.  Ali  nič  ji  nisem 
rekla  razen:  „Oh,  glej,  kako  se  imaš?"  —  Rada  pa  bi  ji  enkrat 
pisala:  „Povem  Ti,  da  si  mi  simpatična,  da  Te  imam  rada,  ker  imaš 
duhovite  oči,  ker  si  pametna  in  lepa,  temperamentná  in  zanimiva 
in  si  bila  že  v  soli  od  vseh  nas  najbolj  nadarjena!"  —  To  bi 
ji  rada  pisala  in  morda  bi  jo  veselilo.  —  Ali  do  danes  ji  še 
nisem! 

Zadnjič  sem  komaj  čakala,  da  pridem  domov  in  da  bi  pisala 
pismo ;  ali  imela  sem  do  večera  toliko  potov,  da  sem  bila  vsa  utru- 
jena,  in  nič  nisem  pisala  vsled  zaspanosti.  Pisala  bi  bila  uredniku 
tukaj  v  Pragi,  starejšemu  gospodu,  ki  je  bil  vedno  dober  z  menoj. 
Videl  mi  je  takoj  na  obrazu,  kadar  sem  prišla  v  uredništvo,  da  se 
mi  godi  slabo  in  da  bi  rada  predplačila.  In  vselej  mi  je  napísal 
nakaznico,  ne  da  bi  morala  prositi  in  se  poniževati;  hitro  je  tiskal 
moje  reči  in  mi  obljubil,  da  rad  zopet  sprejme,  kadar  prinesem  kaj 
novega.  Rekla  sem  mu,  da  bom  napisala  serijo  feljtonov  in  da  mu 
jih  prinesem  kmalu.  Ali  nič  nisem  napisala  in  že  par  mesecev  me 
ni  bilo  tam.  Pa  bilo  bi  mi  žal,  ako  bi-  mislil,  da  ne  pridem  le  iz 
malomarnosti,  morda  zato,  ker  nisem  v  stiski.  Hotela  bi  mu  pisati 
in  ga  lepo  zahvaliti  za  vse,  kar  mi  je  storil  dobrega,  četudi  morda 
nevede.  Kolikrat  bi  ne  bila  imela  niti  za  jed  niti  za  kurjavo,  če  bi 
ne  bil  sprejel  mojih  reči!  In  potem  —  on  je  bil  vedno  tako  lju- 
bezniv,  in  četudi  sem  prišla  večkrat  zaradi  predplačila,  je  znal  vselej 
tako  urediti,  da  mi  ni  bilo  nič  mučno  to.  Pripovedovala  sem,  da 
hočem  napisati  študijo,  in  on  mi  je  obljubil,  da  mi  posodi  knjigo 
o  dotični  stvari,  naj  le  pridem  v  uredništvo  ponjo,  on  mi  jo  preskrbi ! 
Pa  nisem  prišla  in  rada  bi,  da  bi  vedel,  da  sem  hvaležna  za  njegov 
trud  in  za  vso  njegovo  prijaznost  in  da  le  zato  ne  pridem,  ker  me 
je  sram,  da  nisem  napisala  obljubljenih  feljtonov. 

Tudi  to  pisrňo  še  ni  napisano  in  odposlano.  Človek  se  boji, 
da  bi  se  ne  osmešil,  in  zato  ne  piše.  Kadar  je  pravi  trenotek,  se  ne 
boji  tega,  potem  pa  se  premisli  in  malenkostni  oziri  mu  branijo,  da 
bi  pokazal  svoja  čuvstva.  Pa  mislim,  da  je  bolje  tvegati  osme- 
šenje,  nego  pa  biti  tako  strahopeten. 

•x- 

Ah,  postala  sem  gostobesedna  in  moj  úvod  je  narastel  črez 
mero.  Ali  rada  bi,  da  bi  se  tudi  to  čitalo.  Vse,  kar  čutimo  in  do- 
živimo  v  srcu,  nam  je  milo  in  težko  je  verjeti,  da  bi  druge  dolgo- 
časilo,  kar  je  nam  samim  važno  in  drago  .  .  . 

Takrat  sem  bila  še  doma.  Ravno  sem  prišla  iz  mesta  iz  šole 
in  bilo  mi  je  v  naši  oddaljeni  vaši  v  hribih  jako  samotno.  Moji 
starši  in  vsi  moji  znanci  so  bili  starejši  ljudje,  resni  in  malobesedni. 
Daleč  naokoli  nobenega  mladega  dekleta,  nobenega  mladega  človeka, 
s  katerim  bi  se  bila  včasi  lahko  malo  pogovorila  in  posmejala.  Vsi, 
s  katerimi  smo  občevali,  so  bili  dvakrát,  trikrát  tako  stari  kakor  jaz, 
molčljivi  in  se  niso  šalili  in  smejali.  Njih  življenje  je  bilo  trdo,  brez  / 

sreče,  polno  skritih  in  bridkih  razočaranj  in  zato  niso  nič  več  sanjarili, 
nič  več  upali,  ničesar  več  pričakovali.  Mene  je  zeblo  med  njimi  in 
bilo  mi  je,  kakor  da  sem  sama  na  vsem  božjem  svetu.  Za  však  hip 
svojega  življenja  sem  imela  pripravljenih  sto  lepot  in  sreč  in  však 
dan  svoje  bodočnosti  sem  si  nakitila  s  prelestnimi  upi.  Sanjala  sem 
vse  dni.  Zjutraj,  ko  sem  vstala,  sem  začela  izmišljati  čudovito  po- 
vest,  in  karkoli  sem  delala  in  govorila,  moje  misii  so  tiho  tkale  dalje 
povest,  ki  se  je  vglabljala  v  fantastne  zasnutke,  vžigala  čudno  goreče 
hrepenenje  po  lepšem,  bogatejšem  življenju  v  mojem  srcu.  Zvečer, 
ko  sem  šla  spat,  sem  še  dolgo  ležala  z  zaprtimi  očmi  in  sanjarila. 
Nisem  hotela  zaspati,  zakaj  moje  misii  so  bile  lepše  nego  sanje  v 
snu.  Bile  so  kakor  sanje  in  kakor  resnica.  Zaželela  sem  si  bogve- 
kam  in  hodila  sem  bogvekod.  V  Indijo  sem  šla,  ali  v  Ameriko  ali 
kam  drugam  in  tam  sem  srečala  dobro,  staro  gospo,  ki  sem  ji  bila 
všeč  in  ki  me  je  povabila  k  sebi.  Pa  sva  šli  na  grád  ob  morju  ali 
v  vilo  kraj  jezera,  kjer  je  bilo  vse  osobito  lepo.  Gospa  je  imela 
siná,  ki  je  bil  umetnik  ali  kaj  drugega.  Bil  je  zelo  pogumen  ter  je 
prepotoval  peš  vso  Afriko.  Če  mi  je  bilo  všeč,  smo  šli  na  Ogrsko 
in  jaz  sem  jahala  po  pusti  na  vrancu;  kakor  veter  sem  bila  nagla 
in  lehka.  Ali  pa  sem  plávala  v  morju  tako  kakor  riba,  da  so  se  vsi 
čudili  —  zakaj  vse  sem  znala  v  svojih  mislih.  In  sin  te  gospe  se 
je  zaljubil  varne,   in  ker  je  bil  lep,   sem  ga  imela  tudi  jaz  rada.  — 

Ali  pa  mi  je  včasi  bolj  ugajalo,  da  bi  bil  bolan,  slep  na  primer. 
Strašno  bi  bil  dober  in  blag,  imel  bi  posebno  lepe  in  občutljive  roke, 
krásno  dušo  bi  imel  in  dolgo  bi  mi  ne  priznal,  da  me  ljubi.  Jaz  pa 
bi  ga  ljubila  zvesto  in  vdano,  da  bi  ne  bil  práv  nič  nesrečen,  ker  je  slep. 
Také  misii  sem  mislila  takrat;  sto  življenj  sem  si  izmislila,  da 
bi  jih  živela.  Smešne  se  mi  zde  danes  one  misii,  in  vendar  so  mi 
milé  in  ljubim  jih.  Pol  z  nasmehom,  pol  ginjena  se  jih  spominjam. 
Zakaj  le  vsled  teh  misii  in  sanj  so  bila  ona  leta  tako  lepa.  Moje 
resnično  življenje  je  bilo  pusto,  dolgočasno,  brez  radosti  kakor  siv, 
deževen  dan.  Nobenega  mladega  človeka  ni  bilo  razen  mene  v  onih 
hribih.  Kadar  sem  se  smejala,  so  se  srečale  moje  oči  s  hladnimi, 
resnimi  pogledi,  ki  so  se  čudili  mojemu  veselju.  Imela  sem  prijeten 
glas  in  rada  bi  bila  pela,  ali  neka  napetost,  ki  je  kakor  tajinstvena 
mora  ležala  nad  našo  družino,  mi  je  zamorila  pesem  še  v  grlu.  In 
če  je  včasi  mladost  premočno  kipela  v  meni,  da  sem  se  izpozabila 
in  sem  skoro  nehote  na  ves  glas  zažgolela  kako  smejočo  in  vriska- 
jočo  melodijo,  prišla  je  moja  mati,  vzdehnila  in  dejala  karajoč: 
„Kako  le  moreš  peti,  ko  je  toliko  skrbi  na  tem  svetu!  ..."  — 
Umolknila  sem  in  odvadila  sem  se  petju,  da  je  postal  moj  glas 
sčasoma  hripav.  Danes  ne  znám  več  peti,  a  rada  bi.  —  In  ne  samo 
pri  nas,  povsod  v  teh  hribih  je  bilo  življenje  težko  in  trdo.  Skrbi 
so  težile  vse  in  vsi  so  se  jih  bránili  molče  in  temno,  ali  ubraniti 
se  jih  niso  mogli.  Vso  zimo  so  molčale  vaši,  in  če  so  po  leti  fantje 
v  mesečnih  nočeh  peli  tudi  po  cele  ure,  so  bile  njih  pesmi  žalostne, 
zategnjene;  le  včasi  so  zavriskali  in  še  takrat  je  bilo,  kakor  bi 
vriskali  bolj  iz  kljubovalnosti  nego  iz  veselja.  (Dalje  prih.) 


-t 


Uživajva ! 


j,  Ijubček  moj, 

kako  si  nevgnan  nocoj ! 

Nič  nisi  zaspan,  Ijubček  moj.  — 

Uživajva,  uživajva,  ljubica, 
dokler  je  čas! 
Čuj,  ta  votli  glas : 
kako  težko,  kako  strašno 
po  česti  todi  mimo 
mrtvaški  voz  drdra!  .  .  . 

Petruška. 

Položaj  žene  v  različnih  oblikah  družine. 

Spisal  R.  Perušek. 

(Dalje.) 

edaj  hočemo  še  na  krátko  pregledati  razvitek  novejše 
družine.  Mož  in  žena  sta  se  pri  narodih  primitivne 
kultúre  v  zákonu  zedinila  v  to  svrho,  da  skupno  vzgojita 
deco,  od  katere  bodeta  imela  kdaj  skupno  korist.  Zákon 
pa  ni  bil  ustanovljen  kot  zveza  dveh  ljubečih  se  bitij, 
nego  kot  pogodba  za  skupno  vzgojitev  in  ohranitev  otrok. 
Zato  je  bila  v  tej  dobi  družina  osnovana  ne  na  zvezi  dveh  ljubečih 
bitij  zakonskih,  nego  na  prevladi  enega  ali  drugega  soproga.  Najprej 
je  imela  mati  prevago  v  družini,  ker  so  bili  od  nje  odvisni  vsi  oni,  ki 
jih  je  obsegala  ta  družina.  Dandanes  imenujemo  družino  ono  zvezo, 
v  kateri  so  zastopana  in  očuvana  prirodna  razmerja  med  môžem  in 
ženo,  med  roditeljema  in  deco.  V  oni  dobi  pa  so  obstojale  ena  poleg 
druge  dve  organizaciji.  Prvá  je  bila  družina  pod  materi n- 
skim  pravom,  k  i  je  obsezala  ženo,  možainotroke;  druga 
pa  je  bila  organizacija,  pri  kateri  so  se  udeleževali 
samo  moški:  možje  in  mladeniči.  Ako  so  se  moški  hranili 
enako  kakor  ženské,  potem  ni  bilo  povoda  za  dvojno  organizacijo ; 
kjer  pa  so  se  možje  pečali  z  lovom,  tam  se  je  žena  in  deca  iz 
družbe  ločila  in  moški  so  si  ustanovili  posebno  moško  organizacijo. 
Ako  so  se  jeli  moški  pečati  s  pitomljenjem  živali  in  gojenjem  živine, 
so  postale  tudi  moške  družbe  stalnejše  in  močnejše,  vplivnejše.  V 
takih  družbah  je  vládal  poglavar,  čigar  naloga  je  bila,  skrbeti  za 
blagor  svojih  podložnikov.  Res  je  pečanje  moških  z  živinorejstvom 
dovedlo  do  tega,  da  imajo  nekatere  črnske  dŕžave  v  srednji  Afriki 
tako  dvojno  organizacijo,  in  tako  tudi  prebivalci  oceanskih  otokov. 
Ta  organizacija  pa  je  utemeljena  na  različni  hrani,  ki  jo  prido- 
bivajo  žene  z  deco  na  eni  in  moški  na  drugi  stráni.  Zato  so  jedli 
moški  sami  zase,  in  sicer  to,  kar  so  oni  s  trudom  ulovili  ali  pri- 
redili;  žene  pa  z  deco  so  se  morale  zadovoljevati  s  slabšo  hrano; 
tako  n.  pr.  so  se  hranili  Havajci  in  Havajke  s  koreninami,  kru- 
hovcem,  bananami,  školjkami  in  navadnimi  ribami;  to  je  bila  skupna 
jed  „ai  noa".  —  Gosposka  jed  pa,  katero  so  le  možje  si  prido- 
bivali  in  jo  užívali,  so  bili  kokosi,  prasiči,  ptice,  želve  in  izbrane 
vrste  rib.     To   hrano   so    si   celo   možje    sami    pripravljali ;    bila   je 

celo  kuhinja  in  ognjišce  posebej  za  ženské,  posebej  za  moške.  Tudi 
ostanki  te  organizacije  se  omenjajo  v  zgodovini.  Herodot  pripo- 
veduje,  da  so  živele  med  grškimi  naseljenci  v  Miletu  tudi  žene 
prvotnega  karskega  plemena,  ki  niso  nikdar  obedovale  s  svojimi 
možmi.  Tudi  krétski  „moški  obedi"  in  spartanske  „syssitije",  kjer 
se  je  užívala  glasovita  črna  juha,  so  bile  spomin  na  to  dvojno  or- 
ganizacijo.  V  Atenah  je  sicer  obedovala  žena  z  môžem,  ali  čim  je 
bil  povabljen  gost  pri  mizi,  je  morala  žena  ostaviti  mizo.  Ako  je 
pri  rimskih  patricijih  obedovala  žena  skupno  z  môžem,  je  bila  to 
posledica  združenja  obeh  organizacij,  na  katerem  je  bila  osnovana 
nová  družina.  Kako  se  je  to  zgodilo,  ni  jasno  sporočeno  v  povesti, 
pač  pa  si  lahko  tolmačimo  ta  dogodek  tako-le: 

Kjerkoli  se  nahajajo  ostanki  materinskega  pravá,  se  nahajajo 
vedno  le  pri  narodih  nizke  kultúre;  povsod  pa,  kjer  se  je  razvila 
kultúra,  tam  se  je  nadomestila  nežná  materinská  oblast  s  krepko 
neomejeno  silo  očetovskega  pravá.  Však  národ,  ki  je  živel  ali  še 
živi  pod  materinsko  oblastjo,  se  je  hranil  ali  se  hrani  edino  s  pri- 
mitivnimi  pridelki  zemlje  ali  z  lovom.  Oni  narodi  pa,  ki  so  se 
popeli  do  višje  kultúre,  so  se  morali  povzdigniti  iz  prvotnega  stanja 
do  kultúrne  stopnje  nomadstva  ali  beduinstva.  Napredek  mož, 
ki  so  se  popeli  od  lovstva  do  negovanja  živali,  je  sčasoma  oslabil 
in  premagal  materinsko  pravo  in  njegovo  slabiško  organizacijo.  Kot 
živinorejec  se  je  mož  osvobodil  in  si  pridobil  blagostanje,  katerega 
ni  bilo  v  materinskí  družini.  Mož  je  postal  vsled  obilice  od  žene 
neodvisen.  Poleg  službujočih  živali  pa  si  je  človek  pridobil  s  silo 
tudi  človeških  sužnjev  in  to  je  oni  pojav  človeške  sile  in  ener- 
gije,  ki  se  imenuje  beduinstvo,  ker  še  dandanes  arabskí  beduíni 
množe  svoj  imetek  z  roparskimi  napadi,  v  katerih  si  pridobivajo  živali 
in  ljudi,  ki  pa  morajo  potem  služiti.  Pri  taki  násilnosti  se  ne  bodemo 
čudili,  ako  si  je  mož  prisvojil  tudi  hišo  žene  ter  osnoval  očetovsko 
pravo,  ki  izvaja  družino  ne  iz  krvne  sorodnosti,  nego  jo 
snuje  na  temelju  posesti.  Oče  taki  družini  nikakor  ne  velja  za  sp- 
rodnika,  niti  otroku  lastne  žene.  Šele  polagoma  se  je  pri  naprednih 
narodih  razvila  misel,  da  je  oče  oni,  ki  je  dal  detetu  življenje,  ne  pa 
samo  mati,  in  da  je  torej  tudi  oče  sorodnik.  Ko  se  je  poglobila  v 
srcih  ljudi  ta  misel,  je  bil  dan  pôvod  najnovejši  obliki  družinski, 
v  kateri  je  oče  poglavar  žene  in  skupnih  otrok. 

Poglavarstvo  matere  v  ozkem  krogu  je  bilo  prirodno,  po- 
glavarstvo  moževo  pa  je  pridobljeno.  Kako  pa  si  je  torej  mož 
pridobil  tako   moč,   da  je  postal   gospodar  žene  in  glavar  družine? 

To  se  je  zgodilo  v  najstarejši  dobi  z  osvajanjem.  Ni  dvojbe,  da 
je  v  oni  dobi  krepki  mož  s  silo  posegnil  v  šibko  organizacijo  ma- 
terinskega  doma  in  da  si  je  s  silo  pridobil  predmet  svoje  želje. 
Ker  pa  si  je  mož  prisvojil  ženo  s  silo  in  postal  njen  gospodar,  je 
bilo  prirodno,  da  so  prešla  tudi  deca  v  njegovo  oblast.  Ako  je  taká 
hiša  narasla  ter  obilovala  s  silami  in  bogastvom,  razvila  se  je  misel, 
da  bi  bilo  primerno  žene  si  ku  pi  ti.  Oče  je  dal  svojo  hčer  za  iz- 
vestno  ceno,  in  čeprav  je  morebiti  mati  čutila  to  kot  motenje  svoje 
pravice,  morala  se  je  vendar  vdati  in  pomiriti.  Ko  pa  so  slednjič 
sosednje  družine  stopile  v  prijateljske  razmere,  razvil  se  je  običaj, 
da  so  si  med  seboj  dovoljevali  izbirati  žene.  Tako  so  se  torej  razvili 
trije  načini  zákona:  otmica,  kupnjain  connubiumali  izgo- 
vorjena  pravica  medsebojne  ženitve. 

Ta  nová  organizacija,  po  kateri  je  bila  žena,  najsi  jo  je  mož 
ugrabil,  jo  kúpil  ali  vsled  dogovora  dobil,  podrejena  môžu,  je  na- 
stala po  oni  prvotni  organizaciji  materine  družine.  Potemtakem  je 
bila  žena  vedno  podložná,  najprej  očetu,  potem  svoje  mu  môžu,  in 
ako  je  mož  umri,  njegovemu  dediču,  četudi  je  bil  le-ta  njen  lastni 
sin.  Tako  je  zahteval  Telemah  gospodarstvo  v  hiši  svoje  matere 
Penelope.  Ko  je  pregnal  Absalon  svojega  očeta,  je  hitel  domov,  da 
si  osvoji  hárem  svojega  očeta.  Brez  dvojbe  je  ta  nová  organizacija 
brutálna,  násilná,  in  vendar  je  bila  ona  podlaga  višje  kultúre.  Ali 
ni  bil  to  nazadek?  Morebiti,  ali  ako  je  kultúra  storila  ta  korak 
nazaj,  storila  ga  je  zato,  da  je  mogla  krepkeje  napredovati,  zbravši 
pri  tem  nazadnem  koraku  vse  svoje  moci.  —  Žena  je  morala  za- 
pustiti  hišo  ter  ognjišče  svoje  matere  ter  iti  za  môžem.  Sedaj  je 
hči,  ki  je  morala  zapustiti  materinsko  hišo,  zahtevala  odškodnino  za 
izgubljeni  užitek  roditeljskega  imetja  ter  je  prinesla  „d  o  t  o"  svojemu 
môžu.  S  tem  je  nedvojbeno  njen  položaj  poslabšan.  Zato  pa  je 
stopila  v  hišo,  kjer  je  bila  njena  varnost  večja,  kjer  je  bila  hrana 
obilnejša,  kjer  je  bilo  zaradi  živinoreje  mogoče  uporabiti  živalsko 
mleko  za  hrano  deci,  kjer  ni  bilo  treba  izpostavljati  otrok.  Da  se 
je  vrlo  mnogo  otrok  izpostavljalo  smrti  v  dobi  materinskega  pravá, 
to  nam  svedočijo  premnoga  poročila.  Oče,  ki  je  organizoval  delo, 
je  vedel  ceniti  vrednost  mnogih  delavnih  rok  ter  je  bogovom  da- 
roval mesto  otrok  živali.  Mati  bogovom  ni  mogla  kaj  takega  po- 
nuditi,  ker  ni  imela  nikdar  takega  nadomestila  za  žrtve.  —  Zaradi 
očetovskega  pravá  se  je  polagoma  iztisnila  ženitev  med  krvnimi  so- 
rodniki  in  poliandrija  (mnogomoštvo)  ter  tako  utri  pot,  po  katerem 
se  je  napredovalo   do  visoke  cenitve  nravstvene  čistosti.     Dokler  je 

veljalo  materinsko  pravo,  je  veljalo  pri  Perzijancih,  pri  Peruvancih 
in  pri  drugih  narodih  pravilo,  da  so  se  ženili  sinovi  družinski  s 
svojimi  sestrami,  ker  je  le  tako  bila  osigurana  ohranitev  plemenite 
krvi.  Čim  je  postala  žena  posest  in  predmet  bogastva  v  hiši,  so 
jeli  sinovi,  ki  so  odslej  ostajali  v  hiši,  iskati  si  pri  tujih  plemenih 
žen,  ker  tako  so  si  pridobivali  sláve  in  bogastva  v  lastno  hišo.  — 
Dočim  so  bile  pod  materinskim  pravom  žene  nezavisne  ter  so  se 
smelé  poljubno  podajati  uživanju  svobode,  je  očetovsko  pravo  od- 
pravilo vsaj  poliandrijo.  Sčasoma  se  je  mož,  uvažujoč  omejenost  žene, 
tudi  sam  omejil  in  tako  je  nehala  tudi  poligamija  ter  postala  pravilo 
„monogamija".  S  tem  pa  se  je  utrdil  tudi  princíp  nravnosti,  ki 
je  po  naših  nazorih  dandanes  edino  umesten,  čeprav  se  vladajoči 
mož  ne  drži  vedno  strogo  tega  principa.  Bilo  bi  pa  krivo  misliti, 
da  je  s  tem  kaj  izgubila  žena,  da  ne  sme  prekoračiti  nravstvenih 
mej,  kakor  jih  včasi  prekorači  mož.  Kdor  bi  se  skliceval  na  razu- 
zdanost  moško,  bi  mogel  brez  obzira  na  nravstvene  zákone  tudi  od 
zákona  zahtevati,  da  naj  bode  njemu  dovoljeno  krasti,  ubijati,  pleniti, 
kakor  to  delajo  tatovi,  morilci,  lupeži.  Kdor  se  v  teh  stvareh  omejuje, 
stoji  na  višji  stopnji  morálne  dovršenosti  nego  oni,  ki,  čeprav  ne- 
kaznjen,  kaj  takega  stori. 

Iz  te  prehodne  dobe  so  ostali  marsikateri  sledovi  še  dandanes, 
ali  pa  jih  omenjajo  vsaj  poročila  iz  zgodovinske  dobe.  O  otmici, 
to  je  o  silni  odvedbi  žen,  govorijo  ne  samo  pravljice,  nego  tudi  za- 
konske  knjige  iz  nedávno  preteklih  časov.  Germani  so  še  v  po- 
znejšem  srednjem  veku  šmátrali  ženo  za  predmet  poštenega  pléna. 
Se  dandanes  ni  otmica  pri  Srbih,  posebno  onih  pod  turškim  že- 
zlom, popolnoma  neznana;  godile  so  se  pa  vsaj  otmice  še  v  pol- 
preteklem  času,  o  čemer  nam  svedočijo  mnoga  poročila  književna. 
Tak  zákon  se  še  vedno  smatra  kot  veljaven,  le  izgubi  oteta  nevesta 
pravico  do  dote.  Nestor  pripoveduje,  da  so  Slovan  i  pri  javnih 
plesih  in  veselicah  otimali  dekleta,  s  katerimi  so  bili  zmenjeni,  ali 
pa  tudi  ne  zmenjeni.  Isto  nam  svedoči  tudi  pripovedka  o  „ugrabljenih 
Sabinkah".  V  Rimu  je  sledila  otmici  tudi  druga  vrsta  zákona, 
namreč  „kupnja"  (coemptio),  pri  nižjih  stanovih,  pri  plebejcih;  pri 
patricijih  pa  se  je  uvedel  način  „confarreatio",  pri  katerem  je  bila 
simbolski  označená  ravnopravnost  moža  in  žene  s  tem,  da  sta 
oba  zaužila  pri  poroki  posvečeno  žito  (far).  — 

Med  tistimi  oblikami,  ki  so  se  ohranile  kot  „o  biča  j  i  pri 
poroki",  so  posebno  mnogobrojni  oni,  ki  spominjajo  nekdanje 
otmice.    Tako   je  pri  Srbih    ženitvanska  poroka  še  vedno    obor  o- 

žena.  Na  čelu  so  ji  vojvoda,  barjaktar  (zastavnik)  in  čauš,  ter  pri 
tej  priliki  se  strelja  iz  pušek,  kar  ima  spominjati  na  boje,  ki  so  se 
nekdaj  v  resnici  vŕšili  med  otmičarji  in  med  sorodniki  (brati  in  ujci) 
ugrabljenke.  —  Semkaj  spadajo  običaji  zulovskih  Kafrov.  Pri  njih 
sme  nevesta  skočiti  naprej  in  skušati,  da  uide  svojemu  ženinu  v 
roditeljsko  hišo  (kraal).  Ako  se  ji  posreči,  mora  ženin  roditeljem 
neveste  po  eno  živinče  več  plačati  za  nevesto.  Tudi  pri  Araukanih, 
ki  stanujejo  v  južni  Ameriki  (Chili),  pri  Mištekih  v  Mehiki  in  pri 
Polinezijcih  v  Velikem  oceánu  se  nahaja  običaj,  da  se  navidezno 
ugrablja  nevesta.  Povsodi  pa  je  razširjen  običaj,  da  se  nevesta  na- 
videzno bráni  iti  za  ženinom.  Pogosto  se  obrača  ta  navidezni 
boj  proti  ženi  sami  in  z  udarci  se  ji  naznanja,  da  bode  odslej  pod- 
ložná svojemu  môžu.  V  Sremu  pripeljejo  deveri  nevesto  k  ženinu 
in  ta  jo  sprejme  z  udarci.  Nevesta  pa  mora  isti  dan  poroke  vse 
goste  posluževati  in  jim  prilivati  vode  črez  roke  ter  hišo  pomesti, 
še  predno  vstanejo  gostje,  da  nadaljujejo  pir.  Pri  Felahih  v  Afriki 
udari  oče  hčer,  katero  údaje  ženinu,  in  tudi  ta  jo  udari  v  znamenje, 
da  prehaja  iz  očetovske  oblasti  v  ženinovo.  Tudi  Somalci  v  iztočni 
Afriki  začenjajo  pirovanje  s  tem,  da  nevesto  pretepo.  —  Pri  drugih 
plemenih  je  spomin  na  nekdanjo  otmico  sovraštvo,  katero  káže  zet 
do  tašče,  ker  tašča  je  imela  prvotno  dolžnost,  maščevati  svojo  ugrab- 
ljeno  hčer,  in  od  matere  so  podedovali  to  dolžnost  sinovi  in  ujci. 
Četudi  se  je  že  dávno  izpremenila  násilná  otmica  v  „kupnjo" 
(Kaufehe),  je  ta  kupnja  sicer  sprijaznila  tasta  in  ženina,  ne  pa  tašče. 
Odtod  navidezno  sovraštvo  med  taščo  in  zetom.  Ta  običaj  je  v 
navadi  v  srednji  Afriki,  pa  tudi  pri  Loangih.  Ako  se  srečata  tašča 
in  zet,  se  obračata  eden  od  drugega  in  mineta  tako.  Pri  Kafrih  ne 
pogleda  in  ne  imenuje  nikdar  zet  svoje  tašče.  Isto  velja  za  Ašante. 
V  severni  Ameriki  je  navadno  tako  sovraštvo  med  zetom  in  taščo 
pri  Dakotih,  Omahih,  Mandanih  in  drugih  rodovih  i.  t.  d.  i.  t.  d.  — 
Spomin  na  to  otmico  pa  se  káže  celo  v  tem  dejstvu,  da  se  vede 
žena  ves  svoj  vek  nekako  sovražno  in  odvratno  proti  môžu  in  da 
skúša  skrbno  zakrivati  svoje  intímne  odnošaje  do  moža.  Tubovke 
v  Afriki  ostanejo  le  sedem  dni  po  poroki  v  hiši  moževi.  Potem  se 
vračajo  k  roditeljem,  in  dokler  mož  potuje  po  saharski  puščavi, 
vodi  ona  takorekoč  še  vedno  lastni  dom.  Nikdar  ne  govori  z  môžem, 
niti  ne  imenuje  njegovega  imena.  Saj  mož  celo  izgubi  svoje  ime 
in  roditelji  ter  bratje  ga  ne  imenujejo  drugače  kot  z  imenom  nje- 
govih  otrok,  kakor  se  sicer  imenujejo  otroci  po  očetu.  Le  v  največji 
šili  ga   zovejo   s   pravim   imenom.     Sicer  pa   se  ga  sorodniki  žene 

ogibajo.     Sovraštva  tašč   in    zetov,    ki    govore  o  njem    naši    šaljivi 
listi  in  pripovedke,  mi  ni  treba  obširneje  omenjati.  — 

Miti  in  pripovedke  pa  so  tudi  očuvale  sliko  življenskih 
razmer,  kakršne  so  bile  v  oni  dobi,  iz  katere  sta  mit  in  pripovedka. 
Miti'skoraj  vseh  národov  so  ohranili  spomin  na  ono  dejstvo,  da  je 
vládalo  materinsko  pravo  in  materinsko  nasledstvo,  predno  je  na- 
stopil  novi  právni  red  in  nová  organizacija. 

(Konec  prih.) 


Spomini. 


.n  zajokali  so  tihi  večeri 
in  zaihtele  so  črne  noci  — 
v  duši  so  vstajali  bolni  spomini 
dávno  preteklih  mi  dni. 

In  ponavljala  mi  ústa  drhteča 
bridke  besede  so  v  bridko  slovo: 
„Ljubica  —  ljubica  —  zdravá  ostani, 
k  tebi  nikdar  vec  mene  ne  bo!" 


Tihozor. 


He,  kdo  ve  . . . 

voja  skrbna  gospa  mama 
je  zvedela  vse  in  se  jezila, 
pa  ti  je  o  zmotah  srca 
in  zapovedih  božjih  govorila. 

Tvoja  skrbna  gospa  mama  Bankirja  in  rodoljuba  celo ! 

bi  ti  rada  bankirja  dobila,  He,  kdo  ve  —  kot  strgan  študent 

da  bi  bila  v  zlatu  vsa  bom  rabil  še  kake  podpore! 

in  se  v  ekvipaži  vozila. 

Alojzij  Gradnik. 

Prijateljstvo  in  ljubezen. 

Spisal  Jos.  Frančič. 

VIL 

>ilan  ni  samega  sebe  več  poznal  .  .  . 

Ne,  on  ni  bil  več  tisti  kakor  pred  nekolikimi  tedni 
še!  .  .  .  Če  je  premišljal  sam  o  sebi,  se  mu  je  videla 
izprememba,  ki  se  je  bila  zvršila  v  njem,  neverjetna, 
skoro  nemogoča  .  .  .  Včasi  se  mu  je  zazdelo,  kakor 
bi  bil  nekdaj  samo  praviti  čul  o  nekom,  ki  je  imel  také 
navade,  také  lastnosti,  také  názore,  kakršne  je  imel  še  nedávno 
on;  tako  tuj,  tako  neumljiv  je  bil  postal  sam  sebi.  Kakor  v  sanjah 
se  mu  je  videlo  vse  to,  kar  je  bilo  za  njim  .  .  . 

Zgodilo  se  je  bilo,  česar  bi  ne  bil  pričakoval  nihče,  ki'  ga  je 
poznal,  najmanj  pa  on  sam !  On,  Robinzon  Samotár,  on,  ki  je  tako 
sovražil  hrup,  ki  se  je  tako  izogibal  ljudi,  ki  je  tako  ljubil  gozdno 
tišino,  se  je  počutil  zdaj  hkratu  tako  dobro  sredi  živahnega  mestnega 
gibanja  in  vrvenja!  .  .  . 

Prvé  čase  se  je  oziral  pač  še  nekamo  otožno  proti  severní 
stráni,  proti  onim  njemu  tako  dragim  gorskim  velikánom,  tja  proti 
kraju,  kjer  je  bil  prebil  toliko  lepih  in  srečnih  ur.  Prvé  čase  se  ga 
je  še  lotevalo  nekako  domotožje  po  onem  tihem,  mirnem  gozdičku, 
kjer  je  sanjalo  njegovo  srce  tako  sladké  sanje  in  kjer  je  bila  za- 
snovala  njegova  glava  toliko  in  tako  velikih  náčrtov,  da  bi  jih  ne 
bil  mogel  izvesti  nikdar,  tudi  če  bi  mu  bila  prisojena  starost  kakega 
svetopisemskega  očaka.  Še  mu  je  včasi  zakoprnelo  srce  po  ljubem 
znancu  in  v  dúhu  je  meril  včasi  razdalje  med  snežniki  in  tistim 
gričkom,  v  dúhu  si  je  predstavljal  včasi,  kje  približno  se  nahaja  oni 
dražestni  prostorček,  kjer  je  on  tolikokrat  in  tolikokrat  sameval  in 
se  vdajal  svojim  mislim  .  .  . 

Toda  to  je  trajalo  samo  par  tednov  in  skoro  nehvaležno  je 
bil,  da  se  je  dal  tako  naglo  omotiti  življenju,  ki  ga  je  obdajalo 
zdaj.  Ah,  le  nekaj  dni  je  bilo  treba  in  svoje  samote  ni  pogrešal 
več!  Dobil  je  tukaj  kar  nepričakovano  nadomestila  za  vse,  karkoli 
ga  je  mikalo  prej  tam.  Tisto  tajinstveno  šuštenje  sredi  mladega,  od 
solnea  obsevanega  zelenja  —  da,  kako  lepo !  Toda  tudi  iz  šelestenja 
fine  svile,  ki  se  je  oklepala  gibkih  ženskih  údov,  mu  je  zvenelo 
nekaj  prijetnega,  da,  poetičnega!  Veselo  ptičje  petje,  ob  katerem  se 

je  tolikokrat  naslajal  sredi  gozda,  ah,  kako  lahko  ga  je  pozabil 
spričo  žgoleče  govorice  in  zvonkega  smeha,  ki  mu  je  zvenel  tu  iz 
grl  lepih  devojk  na  uho !  Pisanih  metuljev  tukaj  ni  lovil,  pa  tudi  treba 
ni  bilo,  ker  so  mu  zdaj  hkratu  mnogo  bolj  ugajali  oni  ponarejeni 
na  slamnikih,  ki  so  čepeli  na  lepih  glavicah  mladih  dam.  Tudi  za 
šegavimi  vevericami  se  zdaj  ni  podil,  zato  pa  si  cesto  ni  mogel  kaj, 
da  bi  ne  bil  stopil  malo  hitreje  za  kako  vitko,  lahkonogo  —  srnico ! . . 

On,  velikí  občudovalec  narave,  je  občudoval  naravo  tudi  tu, 
samo  da  so  obracali  zdaj  naše  njegovo  pozornost  drugi  predmeti! 
Oni  sladki  ritem  ženské  hoje,  kaka  poezija,  in  —  krásno  žensko  telo  — 
ah,  kolik  umotvor,  kolika  popolnost,  kak  sijajen  uspeh  ustvarjajočih 
naravnih  sil!  .  .  . 

In  čudo  nad  čudo!  Koliko  slabega  je  slišal  o  mestnem  zraku 
in  kako  se  ga  je  včasi  bal,  a  on  se  je  čutil  zdaj  v  tem  zraku  hkratu 
tako  zdravega  in  čvrstega  kakor  še  nikdar  prej !  Zdelo  se  mu  je, 
kakoŕ  bi  bilo  to  življenje,  ki  je  tako  krepko  pulziralo  okroginokrog, 
budilo  tudi  njega  k  novému  življenju,  kakor  bi  bilo  to  hrepenenje 
po  uživanju,  ki  je  odsevalo  iz  toliko  in  toliko  jasnih,  bistrih  oči, 
podžigalo  tudi  v  njem  veselje  do  življenja. 

Da,  zdaj  je  tudi  on  po  dolgem,  dolgem  času  zopet  hrepenel 
in  koprnel,  zdaj  je  vedel  tudi,  da  je  življenje  brez  želja,  brez  ko- 
prnenja  prazno  in  ničevno !  Skoro  žal  mu  je  bilo  zdaj  za  oni  čas,  ki 
ga  je  prebil  v  neplodnem  sanjarstvu  v  samotnem  gozdu,  in  kesal 
se  je,  da  je  celih  dolgih  pet  let,  najlepših  let  svoje  mladosti,  potratil 
in  izgubil,  ne  da  bi  bil  kaj  videl  ali  okúsil  življenja!  .  .  . 

Kar  doumeti  ni  mogel,  kako  je  bilo  to  mogoče!  .  .  . 

In  vendar  je  bilo  to  povsem  naravno! 

Milan  je  bil  pozabil,  da  se  nekdaj  v  bučnem  življenju  ni  počutil 
tako  dobro  kakor  zdaj  .  .  .  domisiil  se  ni,  kako  ga  je  včasi  vzne- 
mirjalo  vse  to,  kar  mu  je  zdaj  prijalo  in  ga  razveseljevalo.  Že  po 
rojstvu  make  melanholik,  je  bil  z  dolgoletnimi  napornimi  študijami 
izrabil  ter  utrudil  svoje  živce  tako,  da  se  ga  je  lotevala  hipohondrija 
in  da  so  mu  prišli  včasi  hipi,  ko  je  občutil  življenje  kot  nekako 
breme.  To  je  bil  prvotní  vzrok,  da  je  iskal  samote,  in  bila  je  ne- 
mara  sreča  zanj,  da  je  samotaril.  Toda  tega  se  on  ni  zavedal  zdaj 
več  in  tako  tudi  vedel  ni,  da  sta  ga  samota  in  čvrsti  gozdni  zrak 
polagoma  ozdravila  in  mu  z  zdravjem  podelila  ono  veselje  do  živ- 
ljenja, ki  ga  je  tako  dobrodejno  občutil  zdaj. 

Slabá  strán  njegovega  življenja  na  deželi  pa  je  bila,  da  se  je 
privadil   samotarjenja   in   pogrezanja  v  samega  se.    Če  bi  bil  ostal, 

kjer  je  bil,  bi  se  ne  bil  morda  nikoli  izpremenil.  V  malem  mestu 
na  deželi  je  bilo  vse  tako  vsakdanje  in  potekal  mu  je  dan  za  dnem 
tako  enakomerno,  da  je  bilo  skoro  nemogoče,  da  bi  bile  zašle  nje- 
gove  stopinje  v  drugi  tir.  Imel  je  však  dan  ena  in  istá  pota,  srečaval 
je  však  dan  ene  in  iste  obraze  in  bilo  ni  ničesar,  čisto  ničesar,  kar 
bi  ga  bilo  vzdramilo  iz  njegovega  letargiji  podobnega  stanja.  Vsa 
tista  dekleta  in  žene,  dasi  čedne,  dostikrat  tudi  iskre  in  zaljubljene, 
mu  vendar  niso  bile  zadosti  interesantné  in  niso  imele  do  njega 
toliko  moci,  da  bi  mu  bile  zbudile  trajno  zanimanje  —  baš  zaradi 
tega,  ker  jih  je  srečaval  na  vseh  koncih,  ker  jih  je  videl  vedno  in 
povsod.  In  v  tem  oziru  se  v  vseh  petih  letih,  ki  jih  je  preživel  na 
deželi,  ni  bilo  izpremenilo  čisto  nič,  kvečjemu  to,  da  so  bila  ne- 
katera  dekletca  malo  odrasla  in  da  so  se  bile  začele  starejšim  dámam 
kazati  semtertja  gube  na  obrazih. 

Samevanje  mu  je  bilo  prešlo  vsled  tega  v  meso  in  kri  in  skoro 
gotovo  je,  da  bi  bil  sameval  še  vedno,  ako  bi  bil  ostal  na  svojem 
starem  mestu.  Moralo  se  je  nekaj  zgoditi,  kar  ga  je  potegnilo  siloma 
iz  onega  otrplega  stanja,  v  katerem  je  bil  že  napol  odrevenel,  nekaj, 
čemur  se  upirati  ni  mogel  in  kar  je  paralelizovalo  vztrajnost,  v 
kateri  je  bil  obtičal  njegovega  žitja  tok. 

Na  njegovem  novem  mestu  je  účinkovalo  hkratu  toliko  raz- 
ličnih  stvari  nanj,  obracalo  je  toliko  raznih  pojavov  njegovo  pozornost 
naše,  da  se  je  moralo  razvedriti  v  njegovi  glavi,  da  se  je  moral 
izviti  tisti  moreči  monotonosti,  ki  je  včasi  tako  težila  njegove  mo- 
žgane,  ne  da  bi  se  bil  sam  zavedal  tega.  Tu  ni  bilo  več  tiste 
uspavajoče  enoličnosti  kakor  na  njegovem  dosedanjem  službenem 
kraju,  kjer  se  mu  je  zdelo,  ako  je  prišel  med  ljudi,  kakor  bi  listal 
pratiko,  ki  prináša  leto  za  letom  vedno  ene  in  iste  sličice  svetnikov 
in  svetnic  božjih  —  tu  je  bilo  vedno  kaj,  kar  je  prijalo  njegovemu 
pogledu,  njegovemu  srcu;  njegove  oči  so  zastrmele  zdajpazdaj, 
begale  so  mu  željno  od  predmeta  do  predmeta,  ne  vedoč,  kje  naj 
bi  se  dalje  pomudile ;  tu  je  sledil  kontrast  kontrastu  in  tako  je  nje- 
gova  dovzetnost  za  zunanje  vtiske  rasla  od  momenta  do  momenta. 
S  tem  pa  je  raslo  tudi  njegovo  veselje  do  življenja,  njegova  slast 
do  uživanja.  Bil  je  prerojen.  Iz  navadnega  pusteža  je  bil  postal 
človek,  ki  se  je  zavedal  vrednosti  tega,  kar  mu  je  nudilo  in  obetalo 
življenje. 

In  polagoma  se  je  popel  do  onega  srečnega  razpoloženja,  ki 
ga  poznata  le  zdravje  in  mladost,  do  onega  sladkega  razkošja,  ko 
človeku  venomer   vriska   radosti    srce,   ko  mu  duša  poje  himne,  ko 

mu  prekipevajo  prsi  sladkih  čuvstev,  ko  mu  je  vzet  pogled  za  vse 
temne  stráni  življenja,  ko  vidi  vseokrog  srečo  in  nič  drugega  kakor 
srečo  ...  Bil  je  kakor  v  ekstazi  ...  bil  je  podoben  entuzijastu, 
ki  je  ob  vsaki  stvari  enako  vzhičen,  ki  se  veseli  neznatne  travice 
isto  tako  kakor  krásno  razcvele  rože,  ki  objema  z  enako  ljubeznijo 
vse,  kar  mu  príde  nasproti.  Da,  on  je  ljubil,  ljubil  z  neizmerno 
ljubeznijo  ves  svet,  ljubil  z  enako  ljubeznijo  vse  te  lepe  žene  in 
brhka  dekleta,  ki  so  ga  srečevale  in  ga  pogledavale  tako  pomembno, 
tako  koprneče,  kakor  se  je  videlo  njemu  .  .  .  Njegova  ljubezen  je 
bila  preveliká,  preneskončna,  da  bi  se  bila  mogla  omejiti  na  po- 
samezen  predmet  .  .  . 

In  to  je  bilo  vzrok,  da  se  je  bilo  Zori  in  Vidi  prvič  v  življenju 
dogodilo,  da  je  šel  mimo  njiju  mož  brez  posebnega  zanimanja,  da 
sta  doživeli  ono  grozno  razočaranje,  ki  ju  je  globoko  užalilo  v  njijini 
samozavesti,  vsekalo  jima  ráno  v  srce,  iz  katere  je  pognala  potem 
kal  njijine  mogočne  ljubezni  .  .  . 

A  bilo  je  naravno,  da  je  začel  Milan,  ko  se  je  bil  streznil  iz 
prvé  opojnosti,  polagoma  razločevati  in  primerjati,  naravno,  da  je 
začel  i  on  čutiti  lepote  moč,  da  se  je  začelo  i  njegovo  zanimanje 
osredotočevati  v  to,  kar  je  najbolj  prijalo  njegovim  očem,  da  so  s  e 
njegove  želje  sčasoma  utesnile  v  gotove  meje,  da  se  je  začel  predmet 
njegovega  hrepenenja  oblikovati,  uteleševati  .  .  . 

Ne,  Zore  in  Vide  tudi  on  ni  mogel  prezreti !  In  godilo  se  mu 
je  nekaj  čaša  bas  tako  kakor  vsakemu,  ki  je  uzri  ti  izredni  deklici, 
ki  sta  begali  v  onih  časih  ves  moški  svet  —  tudi  on  ni  vedel,  kateri 
bi  dal  prednost,  katero  bi  šmátral  za  vrednejšo  svoje  ljubezni.  Obšlo 
ga  je  sicer  nenadoma  razsvetljenje,  vedel  je,  da  je  na  cilju,  čutil  je 
instinktivno,  da  je  njegova  usoda  združená  z  usodo  ene  izmed  teh 
dveh  prijateljic,  toda  katera  je  tista,  ki  odkáže  njegovemu  življenju 
nov  tir,  ki  odloči  srečo  ali  nesrečo  njegovo,  to  mu  dokaj  čaša  ni 
hotelo  postati  jasno.  Zdaj  ga  je  omámila  Vida  s  svojim  žarečim, 
globokim  pogledom,  da  je  vztrepetaval  v  sladki  grozi,  zdaj  zopet 
ga  je  očaralo  Zorino  oko  s  svojim  mehkim,  božajočim  svitom,  d  a 
mu  je  v  rajski  slasti  zatrepetalo  srce  .  .  . 

Vendar  ta  razdvojenost,  ki  se  ga  je  lotevala,  ga  niti  vznemirjala 
ni  preveč.  Nasprotno,  nudila  mu  je  posebne  vrste  užitek.  Uvidel 
je  bil  kmalu,  da  sta  obe  deklici  vredni  njegove  brezmejne  ljubezni, 
uvidel,  da  mu  mora  biti  vsako  najmanjše  znamenje,  s  katerim  mu 
pokaže  ena  ali  druga  svojo  naklonjenost,  vir  najslajše  blaženosti. 
Zakaj  bi  ne  okušal  te  blaženosti,  zakaj  bi  se  ne  veselil   sreče,  ki  se 

mu  je  tako  prijazno  smehljala,  zakaj   ne  bi  srkal  v  polnih  požirkih 
iz  čaše  sladkosti,  ki  se  mu  je  nudila  tako   radodarno  .  .  . 

Njegova  sreča  je  bila  tem  popolnejša,  ker  ni  vedel,  koliko  je 
bilo  medsebojno  tekmovanje  krivo,  da  sta  mu  obe  deklici  kázali 
bolj  ali  manj  očito  svoje  simpatije. 

In  tako  se  je  rad  pridružil  igri,  ki  sta  jo  bili  oni  pričeli,  in 
razkošna  radost  mu  je  polnila  srce  ob  zavesti,  da  sta  bili  obe  nje- 
govi,  da  sta  si  obe  prizadevali,  prisvojiti  si  ga  .  .  .  Bilo  mu  je  v 
največjo  zabavo,  videti,  kako  sta  koprneli  po  njegovem  pogledu, 
kako  sta  vedno  trepetaje  čakali,  kateri  bo  dal  prednost.  Da,  bil  je 
včasi  toliko  neusmiljen,  da  mu  je  delo  celo  dobro,  če  je  vedel,  da 
je  to  ali  ono  ranil,  če  je  vedel,  da  trpi,  da  se  huduje  zaradi  njega. 
Kadar  se  ga  je  lotila  pravá  hudomušnost,  je  pustil  celo  obe  v  ne- 
gotovosti  in  tem  večjo  slast  je  občutil,  če  je  vedel,  da  trpita  obe . . . 

Toda  sčasoma  so  se  ga  polaščali  resnejši  občutki.  Polagoma,  ne 
da  bi  se  bil  zavedal,  kako  je  prišlo,  je  bilo  začelo  pešati  njegovo 
zanimanje  za  Vido,  a  ono  za  Zoro  je  raslo  bolj  in  bolj.  Vedno  po- 
redkeje  se  je  dogajalo,  da  je  pustil  Zoro  vračati  se  nezadovoljno  z 
izprehoda  domov,  in  če  je  to  semtertja  še  storil  iz  nekega  njemu 
samému  neznanega  vzroka,  morda,  ker  se  mu  je  zdelo,  da  je  i  njeni 
prijateljici  nekoliko  rahločutnosti  in  obzirnosti  dolžan,  je  zaradi  tega 
sam  trpel  in  težko  je  čakal  drugega  dne,  da  bi  bil  popravil,  kar  je 
bil  po  svojem  domnevanju  zakrivil  v  Zorinih  očeh. 

Čim  dalj  je  imel  priliko,  opazovati  obe  deklici,  tem  bolj  je 
uvideval,  da  mu  pri  odločitvi  za  eno  ali  drugo  ne  more  biti  mero- 
dajna  njijina  lepota  —  saj  sta  bili  obe  lepi  —  temveč  njijin  tem- 
perament, ki  si  je  bil  tako  različen,  tako  zelo  nepodoben;  uvideval 
je  tudi  čimdalje  jasneje,  da  je  bila  to  le  hipna  slast,  ki  jo  je  občutil 
ob  Vidinih  pogledih,  in  da  bi  mogel  uživati  trajno  srečo  le  ob 
Zorini  stráni.  O  tem  ga  je  uverilo  vse  njijino  vedenje,  o  tem  ga 
je  prepričal  tudi  način,  kako  sta  se  skúšali  med  seboj,  način,  kako 
sta  se  bojevali  zanj  .  .  . 

In  tako  je  prišel  Milan  nekega  dne  do  trdnega  sklepa,  da 
mora  postatí  Zora  njegova  .  .  . 

Toda  storil  ni  ničesar,  kar  bi  bilo  pospeševalo  uresničenje  tega 
sklepa.  Nasprotno!  Ko  je  bil  ta  sklep  v  njem  dozorel,  se  mu  je 
zdelo,  kakor  bi  bil  najvažnejše  že  dosegel!  Čutil  se  je  hkratu  tako 
mirnega,  tako  zadovoljnega,  ko  mu  je  bilo  jasno,  kaj  je  svojemu 
srcu  dolžan !  Zdaj,  ko  je  vedel  za  svoj  smoter,  se  ga  je  cesto  iznova 
lotevala   ona   mladostna  razposajenost,   začel   se  je   iznova  igrati  z 

deklicama  in  z  egoizmom  mladega,  objestnega  človeka  se  je  veselil, 
če  je  videl,  da  eni  ali  drugi  krvavi  srce  zaradi  njega,  zavedajoč  se, 
da  jima  tako  še  bolj  neti  ljubosumnost  in  ljubezen.  Niti  na  misel 
mu  ni  hodilo,  da  se  izcimi  iz  tega  njegovega  početja  zanj  morda 
tragična  krivda  in  da  ga  zadene  lahko  kdaj  odgovornost  za  to,  da 
je  tako  lahkomiselno  netil  v  mladih  srcih  ljubezni  strast  ,  .  , 

VIII. 

„Ah,  kdo  bi  se  trudil  in  mučil!   Če  ne  gre,  pa  ne  gre!" 

S  temi  besedami  je  porinil  Milan  nejevoljen  od  sebe  spis,  s 
katerim  se  je  že  celo  dopoldne  belil  glavo,  ne  da  bi  bil  mogel  priti 
do  kakega  zaključka,  kako  bi  ga  najbolje  rešil. 

Naslonil  je  glavo  na  desnico  in  se  ozrl  proti  oknu,  skozi  katero 
se  mu  je  smehljalo  jasno,  temnovišnjevo  nebo. 

Njegova  mehka  duša  je  bila  danes  še  bolj  občutljiva  nego 
sicer.  Však  vztrepet  listja,  ki  je  šumelo  na  bližnjem  drevesu,  vsaka 
mušica,  ki  je  šinila  mimo  njegovega  očesa,  však  solnčni  žarek,  ki 
je  zaplesal  in  se  zaiskril  na  oknu,  vse,  práv  vse  je  vzbujalo  nje- 
govo  pozornost,  ga  napotovalo  k  razmišljevanju.  Množina  kompli- 
ciranih,  komaj  pojmljivih  čuvstev  mu  je  prešinjala  srce,  a  skozi  vsa 
ta  čuvstva  se  je  vleklo  nekaj  kakor  rdeča  nit,  nekaj  bolestnega,  a 
vendar  ne  neprijetnega,  nekaj  sladkootožnega,  nekaj  kar  ga  je  skelelo, 
a  česar  bi  vendar  ne  bil  rad  pogrešal !  Neštete  misii  so  mu  švigale 
skozi  možgane.  Budili  so  se  mu  spomini  na  preteklost,  vstajala  mu 
je  prihodnost  pred  oči,  a  bavil  se  je  tudi  s  sedanjostjo.  In  če  je  pri- 
merjal  to,  kar  je  imel,  kar  je  bil  prebil  in  užil  in  kar  ga  je  še  čakalo, 
je  bil  nekako  zadovoljen  s  svojo  usodo.  Bogastva  mu  res  niso  bile 
naklonile  rojenice,  tudi  marsikaj  bridkega  ga  je  bilo  že  doletelo  v 
življenju,  toda  za  vse  to  ga  je  obilo  odškodovala  sreča,  ki  jo  je 
občutil  spričo  dejstva,  da  plamti  zanj  tako  dekle,  kakor  je  bila  Zora. 

Da  ga  ljubi,  o  tem  kar  nič  ni  dvojil,  in  nepopisno  veselje  mu 
je  polnilo  prsi  ob  misii,  da  si  je  tako  izlahka,  tako  brez  truda  osvojil 
srce  onega  bitja,  ki  ga  je  moglo  osrečiti  kakor  nobeno  drugo  .  .  . 
ki  ga  je  čislal  in  ljubil  nad  vse!  Da,  tudi  prihodnost  je  stala  pred 
njim,  jasná,  lepa,  čarobna !  .  .  .  Nobenega  oblačka  nikjer!  Vse  čisto, 
vse  jasno!  .  .  .  Niti  najmanjša  skrb  ga  ni  težila!  Samo  da  ga  je 
Zora  ljubila!  Še  ni  bil  govoril  nobene  besedice  ž  njo,  a  vendar  je 
vedel,  da  je  njegova,  samo  njegova!  .  .  . 

„A  čas  je,  da  se  ji  približam,  čas,  da  storim  konec  ternu  ne- 
dôstojnému postopanju!" 

Občutil  je  hkratu  kes,  da  se  je  tako  igral  z  deklicama;  tista 
mladeniška  razposajenost  ga  je  bila  hkratu  minila  in  sram  ga  je  bilo 
svojega  početja. 

„Ternu  mora  biti  konec,  ternu  mora  biti  konec!"  je  ponavljal 
sam  pri  sebi.  „Poslej  hočem  biti  odkrit,  pošten!  Zora  naj  zve,  da 
ljubim  njo,  samo  njo!  Priti  mora  do  sporazumenja,  in  ko  se  to 
zgodi,  potem  .  .  . 

Zatisnil  je  oči  in  se  zamislil.  Domišljija  je  razstrla  najkrasnejše, 
najljubkejše  slike  pred  njegovimi  duševnimi  očmi  —  samo  prizore 
iz  življenja,  ki  ga  je  še  čakalo,  samé  zlate  dneve,  ki  jih  bode  žil 
poleg  ljubljene  deve  .  .  . 

Dolgo  se  je  mudil  v  dúhu  pri  teh  slikah,  naslajal  se  ob  njih, 
tešil  si  ž  njimi  svoje  koprneče  srce,  ko  páde  hipoma  senca  na 
blestečo  panoramo  .  .  .  Kakor  temná  silhueta  je  vstala  podoba 
dr.  Bronove  soproge  pred  njim  —  a  še  kot  taká  krásna! 

„Kaj  hoče  ta  tukaj?"  si  je  dejal  ter  mahnil  z  roko,  kakor  bi 
hotel  pregnati  prikazen.  Toda  vracala  se  mu  je  vedno  zopet  in  bilo 
mu  je  tem  neprijetneje,  ker  se  je  spomnil  obenem,  kako  zelo  se 
je  pregrešil  zoper  pravila  dôstojnosti.  Kajti  od  tistih  dob,  ko  je 
bil  prvikrat  pri  Bronovih,  je  bilo  poteklo  že  več  nego  tri  mesece, 
a  on  ni  bil  nikdar  več  tamkaj,  čeprav  mu  je  bil  dr.  Bron  precej 
vrnil  obisk  in  čeprav  je  bil  obljubil,  da  bode  prihajal  večkrat. 

Pripravljal  se  je  pač  cesto,  da  bi  šel,  a  odločiti  se  nikdar  ni 
mogel,  odvrnilo  ga  je  od  njegovega  naklepa  vedno  neko  vznemir- 
jajoče  čuvstvo,  ki  se  mu  je  pojavilo  vselej,  kadarkoli  se  je  namenil, 
da  pôjde.  Zakaj? • 

Začel  je  razmišljevati,  a  predno  si  je  mogel  odgovoriti  na  to 
vprašanje,  potrka  nekdo  na  vráta  in  v  sobo  stopi  —  dr.  Bron! 

Milan  mu  stopi  nasproti.  Ves  presenečen,  ni  vedel  reči  nič 
pametnega,  zato  je  vzkliknil  samo :  „Baš  v  tem  trenotku  sem  mislil 
na  vas!" 

„Brzojavljenje  brez  žic!  .  .  ."   se  zasmeje  dr.  Bron. 

„Menda  res !" 

„Práv  gotovo!  Vi  ste  čutili,  da  prihajam,  zato  ste  se  zmislili 
name.  Po  mojem  mnenju  se  vzbujajo  misii  na  čisto  mehaničen  način ; 
dotičnega  posredovalnega  medija  seveda  še  ne  poznamo,  toda  jaz 
sem  prepričan,  da  bo  človek  tudi  delovanje  svojih  možganov  še  kdaj 
razumel!  Mogoče  celo,  da  pridemo  še  tako  daleč,  da  bodemo  drug 
drugemu  misii  čitali  ..." 

„Tega  bi  si  ne  želel!"  odvrne  Milan.  „Zakaj  kar  bi  človek  potem 
vse  tako  zvedel  sam  o  sebi  .  .  .  Sicer  pa  že  zdaj  včasi  uganemo 
drug  drugemu  misii  .  .  ." 

„No,  potem  ste  morda  tudi  vi  uganili,  kaj  vas  čaká  nepri- 
jetnega  .  .  .  Kajti  z  neko  prošnjo  vam  prihajam  ..." 

„Ne  vem,  gospod  doktor,  kaj  bi  mogli  vi  zahtevati  od  mene, 
da  bi  mi  bilo  neprijetno  ..." 

„Jako  ljubeznivo!  Smem  torej  upati?  ..." 

„Prosim,  gospod  doktor,  govorite,  samo  govorite!  Na  uslugo 
sem  vam,  če  je  le  v  moji  moci!" 

„Vedite  torej,  da  bomo  imeli  jutri  popoldne  ob  štirih  krst." 

„Kaj  mi  pravite,  gospod  doktor?" 

„Da,  pred  devetimi  dnevi  je  povila  moja  žena  dečka  ..." 

„In  jaz  niti  slutil  nisem  ..." 

Dr.  Bron  se  je  nasmehnil. 

„Moja  žena  je  v  takih  stvareh  zelo  diskrétna!  Bal  sem  se  celo, 
da  še  preveč.  No,  zadnje  tedne  itak  ni  hodila  z  doma,  samo  če  se 
je  peljala  na  izprehod  ..." 

„In  jaz  bi  jo  bil  kmalu  obsodil!"  se  je  domislil  Milan.  Kajti, 
ko  se  je  bil  tistikrat  vrnil  od  nje  domov,  so  se  mu  vzbujale  čudne 
sumnje  ..."  V  takem  stanu  je  naravno,  da  je  imela  glavobol!  Eh,  kak 
lopov  je  človek!  Pri  vsakem  najmanjšem  pôvodu  podtika  drugim  sla- 
bosti in  slabé  namene !  Zlasti  pa  se  moški  odlikujemo  v  tem  pogledu !" 

Tako  si  je  očital  Milan  po  tihem,    dr.  Bron    pa  je  nadaljeval : 

„Da,  zdaj  imam  tudi  sinka  in  moja  najsrčnejša  želja  je  izpol- 
njena.  Naznanil  nisem  tega  nikomur  pismeno  in  zato  zveste  tudi  vi 
to  novico  šele  iz  mojih  ust.  Ťukaj  namréč  nimam  toliko  znancev, 
da  bi  bilo  vredno  dati  tiskati  naznanila,  na  deželi  pa  bi  se  mi  morda 
smejali,  če  bi  storil  kaj  takega  ..." 

„No,  in  kako  se  počutita  milostivá  in  mladi  junák?"  vpraša  Milan. 

„Hvala  za  vprašanje,  vse  gre  dobro!  Pomislite,  žena  je  že  par 
dni  pokoncu,  a  otrok  je  tako  krepak,  da  nam  ni  treba  čakati  nič 
več  s  krstom  ..." 

„Torej  čestitam  presrčno!" 

„Hvala,  hvala!  Ali  zdaj  pride  tisto,  kar  vam  morda  ne  bode 
ljubo!  Vidite,  za  botra  imamo  že  dalje  čaša  izbranega  vojaškega 
kapitána  Zucchija  iz  Trsta.  Brzojavil  sem  mu  že  pred  dvema  dne- 
voma,  pa  nisem  dobil  došlej  še  nikakega  odgovora.  Iz  tega  sklepam, 
da  je  kam  odpotoval,  in  poiskati  mu  móram  námestníka,  námestníka 
v  tem  zmislu,   da  bi  pri  krstu  prisostvoval,  kajti  botrstvo  je  Zucchi 

definitivno  prevzel.  Z  ženo  sva  mnogo  premišljevala,  do  koga  bi 
se  obrnila  v  tej  stiski,  ne  da  bi  bila  dospela  do  kakega  sklepa,  ker 
človek  tako  nerád  nadleguje.  A  danes  po  noci  je  prišlo  moji  ženi 
hipoma  na  misel,  da  bi  bili  nemara  vi  tako  prijazni,  prevzeti  ta  ne- 
prijetni  posel,  in  ni  mi  dala  miru,  dokler  se  nisem  napotil  do  vas, 
akoravno  vem,  da  vam  to  nikakor  ne  more  biti  pogodu  ..." 

„Ali  prosim,  gospod  doktor!"  je  hitel  ugovarjati  Milan.  „To  je 
vendar  jako  malenkostna  stvar !  Sicer  res  ne  vem,  kako  se  mi  bo  vešti 
kot  botru,  ker  kaj  takega  še  nikdar  nisem  bil,  a  nádejam  se,  da  bo 
imel  dotični  duhovni  gospod  potrpljenje  z  menoj  in  mojo  nevednostjo." 

„Tega  se  kar  nič  ne  bojte!  Vi  hočete  biti  torej  res  tako  dobri?  . . 
Ah,  kako  vam  bo  moja  soproga  hvaležna!" 

Doktor  Bron  se  je  nato  poslovil  ...  Bil  je  mož  nizke  postave 
in  delal  je  majhne  korake,  a  stopal  je  tako  naglo,  da  je  moral  Milan 
skoro  teči  za  njim,  ko  ga  je  spremljal  do  stopnic. 

„Na,  zdaj  pa  imaš!"  s  temi  napol  glasno  izgovorjenimi  be- 
sedami se  je  vrnil  Milan  v  svojo  pisarno  nazaj.  „Zdaj  sem  prisiljen 
iti  tjakaj !  A  kako  naj  se  izgovorim,  da  nisem  šel  prej  ?  .  . .  Najbolje 
bo,  da  se  storim  neumnega,  kajti  z  izgovori  bi  le  še  povečal  svojo 
krivdo!  ...  Pa  da  si  je  izvolila  baš  mene?  Človek  bi  mislil,  da 
bi  morala  biti  razžaljena!  Čudno !  ..." 

In  zopet  so  se  mu  vzbujale  dvojbe  in  iznova  se  ga  je  lotevalo 
neko  vznemirjenje  .  .  .  Prišlo  mu  je  na  misel  to  in  ono  .  .  .  Nekoč 
je  slišal  nekaj  šepetati  o  dr.  Bronu  in  njegovi  ženi  .  .  .  Toda  kaj 
tisto!  Ljudje  so  zlobni!  ...  A  istina  je  bila,  da  je  živel  dr.  Bron 
doma  zelo  skromno,  da,  naravnost  revno,  njegova  žena  pa  tu  v 
mestu  v  največjem  razkošju  in  udobnosti  .  .  . 

„Dober,  plemenit  mož,  požrtvovalen  oče  in  soprog,  ta  dr.  Bron !" 
si  je  mislil  in  —  smilil  se  mu  je  .  .  . 

IX. 

Drugi  dan  dopoldne  je  bil  dr.  Bron  še  enkrat  pri  Milanu. 
Prišel  mu  je  povedat,  da  se  je  kapitán  odzval  brzojavnim  potom 
in  da  dojde  še  pravočasno. 

„Tako  ste  oproščeni  sitnosti,"  je  zaključeval,  „toda  k  mali 
slávnosti,  ki  jo  imamo  po  krstu,  morate  vsekakor  priti !" 

Milan  ni  mogel  biti  tako  nevljuden,  da  bi  bil  odklonil  vabilo. 

Ko  je  prišel  popoldne  ob  določeni  uri  k  Bronovim,  ga  je 
sprejela  starejša  hčerka  Favsta.  Priskakljala  je  bila  iz  kuhinje  z 
nazaj  zavihanimi  rokavčki  in  belim  predpasnikom. 

„Oprostite,  pomagati  móram  kuharici!"  se  je  izgovarjala.  A 
peljala  ga  je  navzlic  ternu  v  salón.  Namignivši  mu,  da  naj  sede, 
je  sedla  tudi  sama  na  zofo.  Vedia  se  je  práv  kakor  kaka  odrasla 
dáma,  ki  sprejema  však  dan  posetnike.  Bila  je  dražestna  v  svoji 
kuhinjski  opravi,  dražestna  pa  tudi  v  svojem  prizadevanju,  da  bila 
kos  svoji  nalogi  in  da  bi  častno  in  dostojno  zvršila  svoj  težavni 
posel.  Toda  to  se  ji  ni  povsem  posrečilo.  Njena  otroška  narava  ji 
ni  dala,  da  bi  bila  ostala  tako  dostojanstveno  resna,  kakor  bi  se 
bilo  spodobilo.  Smeh  ji  je  neprenehoma  uhajal  in  neprenehoma  je 
kázala  svoje  goste,  drobné  zobke,  kolikor  so  to  sploh  dopuščala 
njena  mala  usteca.  Pri  tem  se  ji  je  delala  v  desnem  licu  preljubka 
jamica,  a  njena  ne  bas  veliká,  nagajiva  očka  sta  se  ji  šegavo  skri- 
vala  za  polnima,  rožnima  licema,  ki  sta  se  vselej  dvignili  kvišku, 
kadar  se  je  nasmejala  ... 

Milan  se  je  počutil  dobro  nasproti  mikavnemu  dekletcu,  vendar 
se  mu  je  videlo  potrebno  opomniti: 

„Gospodična,  prosim,   če  vas  morda  zadržujem  ..." 

„O  ne,  ne!  .  .  .  Poglavitno  je  opravljeno.  Sicer  pa  mora  biti 
mama  však  hip  tu  .  .  .  Oblači  se  še.  Upam,  da  pridejo  tudi  iz 
cerkve  kmalu.  Aha,  mama  že  prihaja  .  .  " 

Deklica  je  odšla  in  na  njeno  mesto  je  sedla  mati.  Milan  je 
pričakoval,  da  mu  bode  očitala  njegovo  že  skoro  razžaljivo  vedenje, 
toda  nobene  besede  ni  črhnila,  iz  katere  bi  bil  mogel  sklepati,  da 
je  nejevoljna.  Nasprotno,  bila  je  izredno  prijazna  ž  njim.  Povprašala 
ga  je  o  tem  in  onem,  a  končno  je  pripomnila: 

„Boste  videli,  kako  lepo  botrico  imamo!  Strmeli  boste,  strmeli, 
vam  rečem  —  toda  tu  so  že!" 

Vstala  sta  oba  ter  šla  prišlecem  nasproti.  Milan  je  ostrmel, 
kajti  med  došlimi  sta  bili  —  Zora  in  Vida! 

Ob  običajnem  predstavljanju  je  Milan  zvedel,  da  sta  Zora  in 
Vida  prijateljici  Favstini,  ker  so  bile  nekaj  čaša  skupaj  v  nekem 
znamenitem  ženskem  závodu,  in  da  je  vsled  tega  postala  Zora  bo- 
trica  Favstinega  bratca. 

Zora  in  Vida  sta  obe  hudo  zardeli,  ko  so  jima  predstavili  Milana, 
a  tudi  on  ni  mogel  zakriti  svoje  veliké  zadrege.  Prenepričakovano 
mu  je  bilo  prišlo  to.  Ko  se  je  slučajno  obrnil  proti  domači  gospo- 
dinji,  se  mu  je  zdelo,  kakor  bi  ga  izredno  ostro  opazovala,  in  to 
ga  je  spravilo  še  bolj  iz  ravnotežja.  Oddahnil  si  je,  ko  je  začel 
dr.  Bron  naganjati  goste,  da  naj  posedejo  okrog  mize,  ki  je  bila  z 
mrzlimi  jestvinami  in  pijačami  bogato  obložená. 

(Dalje   prih.) 

„Slovaki  in  njih  jezik." 

(Slováci  a  ich  reč.) 

Priobčil  dr.  Fran  Ilešič. 

lovanski  „Oger"  dr.  Samo  Czambel  je  pred  nekaj  časom 
izdal  madžarsko  brošuro  zoper  Češko-slovaško  zajednico, 
ki  je  izzvala  silen  odpor.  Ternu  odporu  se  je  odzval 
dr.  Czambel  v  obšírni  knjigi,  („Slováci  a  ich  reč.  V 
Budapešti  1903.  Nákl.  vlastnim.  Str.  269.")  v  kateri  se 
trudi,  da  bi  utemeljil  svoje  stališče  in  se  očistil  suma  o 
izdaji  svojega  národa. 

V  tej  slovaški  pisani  knjigi  proglaša  Slovake  za  betev 
jugoslovansko,  čisto  različno  od  Čehov,  hoteč  s  tem 
prerezati  stike  češkoslovanske,  in  priporoča  Slovákom,  da  bi  svoj 
jezik  „očistili"  češčine. 

Češki  profesor  Niederle  je  o  knjigi  izpregovoril  v  „Českém 
Časopisu  Historičkám"  ter  po  pravici  to  stvar  odkázal  jezikoslovju, 
poudarjajoč,  „že  Slováci  jsou  a  byli  vždy  častí  západní  slovanské 
oblasti  jazykové  a  pri  tom  v  nejužším  spojení  s  dialektickým  cen- 
tre m  českým". 

Josip  Škultéty,  urednik  zabavno-poučnega  časopisa  „Slovenské 
Pohľady",  je  v  svojem  listu  (sešitek  11.,  1903,  str.  709.— 714.)  tudi 
razpravljal  o  tem  ter  zavzel  pravo  stališče. 

Ni  dvoma,  da  imajo  Slovaki  več  stikov  z  Jugoslovani  nego 
Čehi  v  ožjem  pomenu  besede. 

Ime  „Sloveni"  se  je  obdržalo  osobito  tudi  pri  Šlovakih;  Madžari 
so  Slovákom  in  nam  Slovencem  nadeli  ime  „tot" ;  pa  tudi  Nemci 
so  z  besedo  „Winden"  poleg  Slovencev  zaznamenovali  Slovake; 
slovaško  „Slovenské  Pravno"  so  nazvali  Windisch-Proben. *) 

Dialektnih  posebnosti,  zbližujočih  Slovake  z  Jugoslovani,  je 
obilo,  in  sicer  tem  več,  čim  dalje  gremo  na  jug,  zlasti  na  pr.  v 
gemerskí   stolici. 

Na  drugi  straní  sem  že  večkrat  opozarjal  v  Jagičevem  „Archívu", 
da  imajo  severná  slovenská,  iztočnoštajerska  narečja  več  skupnosti 
s  severno  slovanščino. 


*)  Škultéty  pripominja:  „Odkod  pri  Nemcih  in  Madžarih  skupno  ime  za 
Slovake  in  Slovence?  Poleg  vsega  smo  se  tudi  mi  sami  enako  zvali,  ko  so  Nemci 
in  Madžari  prišli  z  nami  v  dotiko." 

„Ljubljanski  Zvon"  7.  XXIV.  1904.  28 

„Ali  —  enota  Slovákov  z  zapadnimi  Slovani  je  tako  trdna,  da 
vse  to  nič  ne  izpreminja  stvari  in  ne  more  biti  dokaz  našega 
jugoslovanskega  pokolenja",  pripominja  dobro  Škultéty.  Zakaj  to, 
„kar  je  v  slovaščini  enako  ruščini,  na  drugi  stráni  jugoslovanskim 
jezikom,  izvira  iz  lége  slovaških  bivališč.  Bivamo  tako,  da  smo, 
dokler  nas  Madžari  niso  odrezali  od  juga,  bili  v  zvezi  —  mimo 
lužiških  Srbov  —  z  vsem  Slovanstvom.  Sledovi  našega  sosedstva  z 
južnimi  Slovani,  ohranjeni  zlasti  v  slovaščini  med  Rimavo  in  Šajavo, 
so  za  slovaško  zgodovino  in  za  slovansko  jezikoslovje  enako 
dragoceni." 

Dialektne  študije  kažejo,  da  so  v  slovanskih  jezikih  pojavi, 
ki  se  umikajo  klasifikaciji.  Ali  „tega  nam  ni  treba  obžalovati.  Slo- 
vanská enota  je  tem  trdnejša"  (Škultéty,  713). 1) 

Profesor  Pastrnek  v  Pragi  se  bo  sedaj  lotil  znanstvene  ob- 
delave  svojega  dialektološkega  gradiva,  da  bo  tem  laze  zavrnil  Czam- 
belovo  „madžarsko"  znanost,  osobito  njegove  zaključke,  ki  jih  je 
izvajal  iz  nedostatnih  premis.  („Slovanský  Pfehled"  VI.  90).'2)  — 

Namen  Czambelove  knjige  je  jaseň:  Slovake  „očistili"  čeških 
zvez  in  jih  priklopiti  madžarski  kulturi,  to  je,  jih  osamiti  in  potem 
raznaroditi. 

Uspeh  knjige  pa  je  namenu  nasproten.  Češka  publicistika,  ki 
je  prozrla  notranjost  Czambelovih  manevrov,  se  mu  je  odločno  uprla 
in  poudarjala  solidarnost  Slovákov  s  Čehi.  „Da  so  slovaški  pisatelji 
segli  k  domácemu  narečju,  se  je  zgodilo  poglavitno  zato,  ker  se  v 
šolah  niso  mogli  dovolj  naučiti  knjižne  češčine.  Stvar  je  taká,  da  se 
Slovaki  niso  zato  odtrgali  od  češčine,  kakor  da  bi  to  bila  potreba 
ljudstva,  ne  umevajočega  morebiti  čeških  knjig,  ampak  odtrgali  so 
se  zato,  ker  je  to  bila  potreba  slovaške  inteligencije,  pišoče  knjige 
za  zabavo  in  pouk.  Rajši  je  lepo  pisala  v  narečju  nego  knjižno  češčino 
v  posmeh."  (Ružomberskí  „Hlas"  po  „Slov.  Pfehledu  VI.  115). 

To  tolmačenje  je  bistveno  vpoštevati  tudi  pri  presoji  naših 
domačih  razmer  za  ilirizma. 

Czambelova  slovaško  -  madžarska  aféra  je  tudi  za  nas  jako 
poučná. 


')  Kam  bodo  gledali  naši  slovenskí  klasifikatorji  jugoslovanskih  jezikov, 
kadar  jim  pove  Jagic,  da  imajo  v  slovanskí  filologiji  klasifikatorski  poskusi  jedva 
tak  pomen  kakor  Linnéjev  sistem  v  botaniki  ?  Zakaj  še  dandanes  ni  mogoče  strogo 
ustanoviti,  kje  prestaja  narečje  in  kje  se  začenja  jezik. 

2)  Prim.  oceno  Czambelove  knjige  v  Jagicevem  „Archivu". 

Ivan  Cankar:  „Hiša  Marije  Pomočnice".  (Konec.)  Jaz  sam  bi  ugovarjal 
posameznostim  z  ozirom  na  umetniško  kompozicijo,  dvomil  bi  s  psihologičnega  sta- 
lišča  o  opravičenosti  te  in  one  fantastne  kombinacije,  vendar  je  umotvor  napravil 
name  tak  vtisk,  da  sem  moral  trpeti  z  nesrečnimi  otroki,  da  sem  se  radoval  nad 
ljubkim  gostom-kanarčkom  in  se  jezil  nad  surovimi  gosti,  prihajajočimi  iz  zunanjega 
sveta,  dasi  sem  sam  tam  doma  in  dasi  verujem  le  v  to  svetlo  solnce.  To  je  dokaz 
o  umetniški  šili  našega  umotvora,  četudi  vem,  da  so  oddelki  neenake  plastične 
izrazitosti,  in  da  se  je  Cankar  tudi  tu  zopet  izkazal  v  risanju  nestalnega  valovja  du- 
ševnega  življenja,  to  tembolj,  ker  si  je  izbral  za  predmet  osebe,  ki  po  svoji  starosti 
in  preteklosti,  zlasti  pa  bolni  konstituciji  dopuščajo  umetniku  porabo  vseh  sil  nebr- 
zdane  fantazije.  In  če  je  Cankar  poslal  med  Slovence  iz  tujega  sveta  tako  delo  také 
vsebine,  pač  niti  v  sanjah  ni  mislil,  da  si  pridobi  kak  gram  populárnosti;  po  cve- 
točih  solnčnih  livadah  sreče  in  življenja?  Morda  je  kaprica,  da  si  je  sedaj  izbral 
sobo  v  hiralnici,  kjer  umira  štirinajstero  nedoraslih  deklic,  ki  se  pokore  za  grehe 
svojih  roditeljev.  A  ta  belo  pobeljena  soba  in  te  prerano  dozorevajoče  dušice  so 
kakor  zbirajoča  leča,  skozi  katero  gredo  žarki  raznih  barv,  svetli  in  umazaní.  Zunanje 
dejanje  je  seveda  neznatno,  a  poleg  vsega  nam  stopajo  ta  upala,  bieda,  smrti  po- 
svečena  lica  po  svojih  osebnostih  in  posebnostih  plastično  nasproti.  Neprimerno 
bogatejše  in  pestrejše  pa  je  gibko  življenje  njih  misii ;  po  tem  življenju  so  zvezani 
ti  otroci  z  drugo  vrsto  lic,  ki  le  mimogrede  telesno  nastopajo  na  deskah.  Mi  dobro 
vemo,  da  so  ta  drobná  telesca  pred  nami  vela,  z  ranami  pokrita,  ali  imamo  sočutje 
z  njih  tragično  usodo,  ki  je  obenem  resna  tragika  in  globoka  ideja  našega  umotvora. 
Ti  nevedni  in  vendar  mnogoizkušeni  otroci  žive  v  tem  prostom  svoje  srečno  živ- 
ljenje, ker  jih  pravo  življenje,  katero  oni  imenujejo  grobo  in  surovo,  ker  jih  je  vrglo 
sem  na  suhi  prod,  ni  še  poljubilo  na  tople  ustnice;  ti  otroci  sovražijo  oni  svet 
zunaj  in  se  posmehujejo  ljudem  iz  onega  sveta,  ker  so  neki  slabi  in  smešni  kakor 
nerodni  otroci.  A  gorje,  če  ono  sovraženo  življenje  poljubi  takega  otroka,  če.se  ma- 
ščuje,  ker  tedaj  spozná  stvor  smrti,  da  že  leži  v  rakvi,  in  biti  živ  zaprt  v  rakev,  to 
je  strašno,  obupno.  Tina  se  v  tem  spoznanju  zastrupi.  In  vendar  je  tudi  to  bledo, 
mistično  življenje  surovo,  polno  grobe  sebičnosti.  Kanarček  je  seveda  sorodnik  teh 
bolnih  bitij,  saj  je  rojen  v  kletki,  svojeglavni  vrabec-anarhist  pa  naj  se  le  ubije,  ker 
mu  ni  lepo  to  bolno  življenje.  In  čim  bornejše  in  enostavnejše  je  življenje  teh 
stvorov,  tem  nebrzdanejše  je  med  življenjem  in  smrtjo  frfetajoče  fantastno  življenje 
teh  deklic,  ob  katerih  nebrzdanosti  je  uveljavil  Cankar  ves  svoj  dar  psihologičnega 
risanja.  Seveda  bi  se  dalo  tuintam  ugovarjati  opravičenosti  te  ali  one  poteze  z 
ozirom  na  kompozicijo,  dvomiti  bi  mogel  tupatam  o  psihologični  vernosti  in  verjet- 
nosti  teh  bujnih  fantazmagorij,  ali  umetnik  bi  mogel  ugovarjati  z  nepreračunljivostjo 
bolestne  domišljije  teh  svojih  lic.  Posebno  umetno  vrlino  sem  občudoval  ob  dejstvu, 
da  nas  pisatelj  ne  muči  z  nepregledno  vrsto  enakih  prizorov,  marveč  nam  privošči 
tupatam  odpočitek  na  trdih  tleh  reálnosti,  da  nas  potem  tem  više  dvigne  v  sfére 
sanjavega  in  čuvstvenega  življenja.  V  poslednjem  oziru  je  seveda  včasi  prebogat, 
pregostobeseden,   da  se  vendar  zdi,   kakor  bi   si  človek   težko  iz  zapisanih   besed 

ustvaril  zaokroženo  misel.  Dasi  se  je  tudi  tu  izkazal  Cankar  nadarjenega  opisovalca 
psihičnega  življenja,  vendar  so  nekateri  oddelki  prizornega  dejanja,  dasi  manj  ble- 
ščeči,  vendar  veliko  plastičnejši.  Vse  pa  káže,  da  je  Cankar  imel  resne  namene, 
pišoč  svoje  najnovejše  delo,  kjer  je  izključena  vsaka  frivolna  misel.  Da  ni  imel  s 
tem  namena,  priboriti  si  pri  Slovencih  kak  gram  populárnosti  vec,  to  menda  z  go- 
tovostjo  smem  trditi.  Če  ni  imel  resnejšega  namena,  gotovo  je  hotel,  ker  Cankar  je 
včasi  hudomušen,  razjeziti  svoje  filistre  in  moraliste,  morda  tudi  —  če  se  ne  motim 
—  spraviti  svoje  rahločutne  kritike  v  —  zadrego.  Zato  pa  te  obžalujem,  draga 
knjiga,  ker  občutila  boš  njih  jezo ;  to  pa  si  menda  sama  že  čutila,  ker  si  se  oblekla 
v  žalno  obleko.   Bodi  prepričana  o  mojem  sožalju !  Dr.  Iv.  Merhar. 

Josip  Kostanjevec:  „Iz  knjige  življenja",  II.  zvezek.  Založil  pisatelj.  Tiskal 
R.  Šeber  v  Postojni,  1904.  —  Da  je  Kostanjevec  spreten  pisatelj,  to  se  je  že  dovolj- 
krat  povedalo;  da  je  marljiv,  o  tem  priča  naš  „Zvon";  da  je  dober  pisatelj,  se  — 
kolikor  je  v  takih  sodbah  mogoče  doseči  sporazumljenje  —  priznáva ;  da  pa  bi  lahko 
bil  še  boljši  pisatelj,  to  se  menda  došlej  v  tej  zvezi  še  ni  reklo.  Pa  je  tako!  Le 
precitajte  pazno  pričujočo  knjigo  in  potrdili  mi  boste. 

Torej  naša  premisa  je:  „Kostanjevec  je  dober  pisatelj";  dokazati  je  treba,  da 
bi  lahko  bil  še  boljši.  Kdor  pa  se  ne  zanaša  na  premiso,  naj  prebere  še  enkrat 
črtico  v  „Poštnem  vozu" ;  kaj  takega  ne  nájde  slepá  kura,  vulgo  slab  pisatelj. 
Komur  pa  so  zrna  premalo,  ta  bo  priznal  razvoju  dejanja  v  románu  „Kotanjska 
elita"  (posebno  v  drugi  polovici)  vsekakor  hvalo,  češ,  tu  je  sposobnost  in  rutina.  — 
Ali  naš  dokaz?  Teh  devetih  sestavkov,  ki  jih  obsega  knjiga,  ne  bom  podrobno  pre- 
sojal ;  izluščil  bom  le  dve,  tri  splošne  posebnosti  pisateljeve,  ki  si  jih  želim  drugačne. 

Kostanjevec  bi  rad,  da  bi  ga  šmátrali  za  realista  ali  celo  naturalista  po  po- 
klicu;  rad  sproži  priliko,  da  priznáva  svoje  veroizpovedanje.  Ker  je  slične  svoje 
izjave  napeljal  v  neposredni  tok  svojih  spisov,  mu  s  stališča  tehnike  ne  bomo  kaj 
prirekali.  Sicer  pa  velja  sledeče:  realizem  zagovarjati  se  dandanes  pač  pravi  kamenje 
nositi  na  Grintavec,  vendar  je  vobče  morda  dobro,  povedati  isto  resnico  po  večkrat 
na  leto;  vsekakor  pa  je  načelna  napaka,  da  veljajo  za  realiste  redno  le  tisti,  ki 
slikajo  nenravnost,  in  da  so  oni  moralisti,  idealisti  in  ne  vem  še  kaj,  ki  kažejo 
človeka,  kakršen  bi  moral  biti.  Práv  ni  niti  eno  niti  drugo.  „Življenje,  resnično  živ- 
ljenje  nam  slikaj  pisatelj,"  tako  pravi  karikovaní  profesor  Traven  na  str.  225.,  načelen 
idealist;  tako  mislijo  tudi  njegovi  zelo  naturalistni  družabniki,  samo  da  Traven  za- 
hteva,  da  se  ženské  —  saj  okoli  njih  se  suče  svet  —  slikajo  samo  kot  postené, 
kakršne  so,  dočim  tovariši  menijo,  da  so  vse  malovredne. 

Ni  naš  poklic,  da  bi  bránili  ali  napadali  človeštvo  vobče  in  Slovensko  ženstvo 
posebej  —  pravé  bisere  in  pravé  gnilobe  najdemo  v  bajti,  v  palači  in  v  malomestni 
hiši;  kar  pa  se  tiče  pisateljske  teorije,  je  baš  ona  zahteva  „slikaj  resnično  življenje" 
marsikateri  pisateljski  koleselj  porinila  v  jarek  ponesrečenosti.  Da  se  življenje  ne 
sme  umevati  le  kot  g  r  do  življenje,  to  je  pripomnil  Traven  čisto  práv  in  Kostanjevec 
mu  je  s  temi  besedami  nehote  položil  v  ústa  ugovor,  ki  podere  neizogibno  realizem 
kot  realizem  le  terne;  práv  tako  pa  bi  bil  seveda  Travnov  idealizujoči  realizem 
enostranski  in  napačen.  Kam  naj  se  torej  obrnemo?  Saj  nas  ne  zadovolji  niti  eno 
niti  drugo!  Najpreprosteje  bi  bilo,  da  se  združita  obe  struji;  ali  združitev  postane 
nemogoča  v  tem  trenotku,  ko  se  dotičnik  zaveda,  da  je  i  eno  i  drugo  —  struja; 
nehote  postane  strankarski.  Vzrok  v  nesporazumljenju  tiči  v  sledečem:  Jaz  trdim, 
naj  se  to  tudi  komu  zdi  čudno,  da  je  pravilo  „pisatelj  slikaj  resnično  življenje" 
vsaj  za  duševno  življenje  neizvedljivo  in  zato  napačno.    In  hvala  vsem  deveterim 

boginjam  umetnosti,  da  je  tako;  sicer  bi  ne  imeli  nikake  umetnosti  na  svetu!  O 
da,  však  najmanjši,  tudi  brezpomembni  dogodek  „iz  knjige  življenja",  ne  samo  strel 
in  pok,  zakonska  nezvestoba  in  pustolovstvo,  je  sposoben  predmet  za  pisateljevo 
delo;  ali:  naj  bo  on  tudi  najzagrizenejši  realist,  predno  bo  kak  dogodek  opisal, 
moral  mu  bo  odpreti  zajedljivo  pot  črez  svoje  srce  in  stopil  mu  bo  na  dan  v  sub- 
jektívni obliki;  da,  še  predno  mu  je  odprl  svoje  srce,  ni  mogel  niti  vedeti,  ali  je 
njegova  spoznáva  resnična,  temeljita.  —  V  tem  zmislu  je  do  neke  meje  res,  kar 
pusti  Kostanjevec  na  str.  33.  prijatelja  govoriti:  „Ko  sem  pisal  povest,  sem  práv 
zares  pretrpel  vse  one  bolečine,  ki  sem  jih  opisoval".  Bodi!  Da  pa  je  to  „bilo 
grozno"  in  vse,  kar  še  nadalje  pravi  pisatelj,  je  mučeništvo  dvomljivega  značaja. 
Bas  taká  groza  poveličava!  Sploh  pa  ni  tako  —  hudo;  in  kaj  bi  bilo  tedaj, 
kadar  bi  dotičnik  opisoval  kaj  —  veselega,  slastnega?  Ne  izkušajmo  biti  mučeniki 
iz  lastne  volje!  —  Pa  nadaljujmo!  Seveda,  kdor  ni  umetnik,  ta  zapiše  grobo  nekaj 
zunanjih  v  ti  s  kov,  ki  jih  je  v  naglici  ujel  v  fotografsko  škatlico ;  ker  je  zunanji 
obris  res  videti  isti,  kakor  ga  káže  življenje,  si  domišlja,  da  je  realist.  —  Kostanjevec 
seveda  ni  tak,  sicer  bi  bilo  škoda  vsake  besede,  tudi  ni  tako  hud  realist,  kakor  se 
dela;  opozarjam  le  na  jako  idealizovano,  lepo  sliko  „Kaj  je  prinesel  Božidarčku 
Miklavž";  ali  nekaj  zunanjih  manir,  ki  jih  je  opazil  pri  krščenih  realistih,  si  je  le 
prisvojil.  Realisti  so  namreč  iznova  uvedli  sila  natančno  opisovanje  zunanjosti, 
obleke,  jedi,  oprave.  Čisto  práv!  Taki  pripomočki  nadomeščajo  v  spretnih  rokah 
mrívim  predmetom  dušo,  ki  je  nimajo,  ki  pa  jo  človek  in  dogodki  polagajo  v  nje. 
Ali  vse  také  podrobnosti  se  morajo  pokoriti  i  deji;  málokomu  se  posreči,  razpro- 
streti  idejo  nad  nje.  Kostanjevcu  se  ni;  kakor  se  n.  pr.  na  str.  129.  in  130.  opisuje 
obedna  miza  z  raznimi  vini,  celo  s  pomočjo  suhega  „i.  t.  d.",  to  nas  práv  tako 
moti  kakor  na  str.  183.  opazka  o  posetnici  in  obleka  iz  „temno-svetlega  kariranega 
mervil-leuxa"  na  str.  187.  —  Ena  taká  malenkost  nam  podere  vso  iluzijo. 

Fílozofija  je  sestra  poezije,  filozofovanje  ali  bolje  —  dovolíte  mi  še  eno  novo 
besedo  —  filozofkovanje  je  njena  mačeha.  V  prvem  sestavku  „Vid  Dobrin"  je  Ko- 
stanjevec zašel  precej  v  filozofovanje;  dotični  deli  se  niso  posrečili.  Pustite  filozofijo! 
le  z  uporabljeno  filozofijo  si  pisatelj  ne  sme  biti  nikdar  navzkriž.  Psihološki 
razvoj  je  pri  Kostanjevcu  vobče  dobro  utemeljen,  le  v  krajših  sestavkih  je  včasi 
malo  silovit. 

Jezik  teče  pisatelju  gladko,  posebno  v  dialógu;  pri  slikanju  je  nekaj  prede- 
klamatorski;  zlasti  bi  naj  opustil  pisatelj  nekatere  ne  posebno  okusne  izraze,  ki  so 
práv  odveč;  kako  so  n.  pr.  sluge  molčali,  bi  se  dalo  lepše  povedati  nego  s  pri- 
mero  z  „markerji  v  Sacherjevih  chambres  separées".  Kaj  takega  zamerimo  zlasti, 
ker  nam  je  podal  ponatisk  že  objavljenega  romána,  tistemu  pisatelju,  ki  je  na 
str.  178.  z  imenitno  pregnanco  toliko  povedal  v  enem  samem  stávku :  „Truden  sem 
nekoliko!" 

S  tem  smo  povedali  na  krátko,  kako  bi  lahko  postal  dobri  naš  pisatelj  še 
boljši.  Veselili  se  bomo,  ko  bomo  zabeležili,  da  je  postal  še  boljši. 

D  r.  J  os.  Tominšek. 

Dve  knjižici  „družbe  sv.  Cirila  in  Metoda".  Naša  slovenská  šolska  „družba 
sv.  Cirila  in  Metoda"  razpošilja  svojim  članom  letos  dve  knjižici,  in  to:  „S v. 
Ahacij  s  tovariši  mučenci,  kranjske  dežele  pomocník"  ter„Mučenci,  starokrščanska 
povest".  Življenje  sv.  Ahacija  je  opisal  g.  Vrhovnik,  „Mučence"  pa  je  spisal  Hrvat 
Milutin  Mayer,  a  prevedel  jih  je  Emonski  (psevdonim).  Obe  knjigi,  tako  izvirna 
Vrhovnikova  kakor  prevod  iz  hrvaškega  jezika  („Mučenci"),  imata  lep   jezik,  saj  je 

znano,  da  je  župnik  Vrhovnik  izboren  stilist.  Knjigi  razpošilja  „družba  sv.  Cirila 
in  Metoda"  ter  se  poudarja,  da  sta  posebno  primerno  darilo  za  njene  društvenike.  Tej 
trditvi  pa  moramo  nekoliko  oporekati!  Naša  „družba  sv.  Cirila  in  Metoda"  je  bila  usta- 
novljena  za  to,  da  bi  bránila  ob  mejah  našega  jezičnega  ozemlja  ter  v  meševitih  krajih 
našo  mladino  potujčevanja  (ponemčevanja  in  poitalijančevanja).  Knjige,  ki  jih  izdaja 
„družba  sv.  Cirila  in  Metoda",  bi  morale  biti  torej  v  prvi  vrsti  národne,  t.  j. 
vsebina  takih  knjig  bi  morala  vzbujati  narodno  zavednost,  navduševati  mlade 
rojake  za  naš  lepi  materni  jezik  in  tako  za  našo  narodnost  samo.  Omenjeni  dve 
knjižici  pa  sta  skozinskoz  verske  vsebine  in  pisani  sta  s  cerkvenega  stališča. 
Dvomimo,  da  bi  se  s  knjigami  také  tendence  dosegel  pravi  namen  naše  šolske 
družbe.  Naša  družba  je  vseslovenska  in  zato  naj  izdaja  knjige,  ki  zanimajo 
vse  Slovence,  ne  samo  rojake  ene  pokrajine!  Duh,  ki  naj  bi  prešinjal  izdaje  naše 
družbe,  moral  bi  biti  narodno-radikalen,  nepa  bizantinski  in  ultramontanski! 
S  takimi  rečmi  se  ne  pospešuje  namen  naše  šolske  družbe.  Poglejte, 
kako  delata  nemški  „Schulverein"  pa  italijanska  „Léga  nazionale"! 
Bodimo  energični  Slovenci  in  Slovani!  To  je  zdaj  prvo!  Sicer  pa 
želimo  družbi  pri  razpečavanju  njenih  knjižic  kar  najlepšega   gmotnega  uspeha! 

Radikalec. 

Rad  jugoslavenske  akademije  znanosti  i  umjetnosti,  knj.  153.  (razred  hist- 
filol.)  ima  to-le  vsebino:  Mihá  Madijev  de  Barbazanis.  Dr.  Ferd.  Šišič.  — 
Današnji  mostarski  dijalekat.  Matej  Milas.  —  Prvi  dubrovački  pjesnici 
i  zbornik  Nikole  Ranjine.  Dr.  Milorad  Medinija.  —  Osobine  današnjega 
delničkega  narječja.  R.  Strohal.  —  Prvo  istorisko  doba  národne  po- 
ezije.  And.  Gavrilovic.  —  Dočim  bode  raziskovalce  hrvatske  zgodovine  od  leta 
1290. — 1330.  zanimala  osnovna  študija  Šišičeva  o  spletskem  historiku  Mihi  Madijevem, 
ki  je  v  prvi  polovici  14.  veka  napísal  delce  o  oni  dobi,  služita  lingvistom  Milasova 
in  Strohalova  razprava.  V  Delnicah  (med  Reko  in  Ogulinom)  se  govori  narečje,  ki 
je  bolj  Slovensko  nego  hrvatsko;  pozná  se  tam  poluglasnik,  „vrejme"  za  „vréme", 
„vouk"  za  „vlk",  celo  „pwot"  za  „p/ot"  itd.  Slovencem  dobro  znanega  belgradskega 
profesorja  Andr.  Gavriloviča  razprava  se  vrti  osobito  ob  vprašanju,  je  li  so  Srbi  in 
Hrvati  pred  15.  vekom  imeli  epsko  poezijo,  kakršna  se  je  v  tem  stoletju  razvila  o 
kosovskih  junakih.  Došlej  se  je  običajno  trdilo,  da  so  imeli  tako  epiko  i  v  prejšnji 
dobi  (stari  pisci  svedočijo,  da  so  se  o  zgodovinskih  osebah  onih  starih  časov  pele 
pesmi).  Gavrilovic  tega  ne  taji,  a  trdi:  one  historijske  pesmi  od  12.  do  15.  veka 
niso  bile  čisto  epski  umotvori  daljšega  obsega,  marveč  krátke  epsko-lirske  tvorbe. 
Nekoliko  teh  pesmic  se  je  ohranilo  kot  poetski  rudimenti,  nekoliko  se  jih  je  poizgu- 
bilo,  a  tretji  del  se  je  izza  15.  veka  prepel  v  čisto  epske  pesmi;  „pri  tem  prepevanju 
so  se  motivi  pretvarjali,  spájali  in  razstavljali  kakor  navadno  pri  takem  vrenju" ; 
zato  so  te  nam  osobito  znane  čisto  epske  pesmi  zgodovinski  manj  zanesljive  nego 
oni  „rudimenti".  S  tem  se  je  Gavrilovic  postavil  na  popolnoma  drugo  stališče  nego 
Vuk,  ki  je  v  teh  kratkih  pesmih  zri  nedovŕšené  „komade"  daljših  epskih  pesmi. 

Dr.  Fran  Ilešič. 

Lopudska  sirotica:  Fragmenat  Petra  Preradoviča.  Dopjevao  Stjepko  Ilijič. 
Ciena  60  h.  Doljna  Tuzla.  Tisak  I.  Schnurmachera.  1903.  m.  8°.  str.  49.  —  Peter 
Preradovič  je  ostavil  nedopisano  epsko  pesem  „Lopudska  sirotica",  ki  se  odigrava 
na  otoku  Lopudu  v  bližini  Dobrovnika.  Tam  je  imel  Dragič-Kapetan  svoje  dvore, 
ki  je  s  Karlom  V.  šel  pred  Tunis,  tam  poginil  in  ostavil  v  siromaštvu  tri  braté,  ki  so 
slúžili  kruh  z  ribarjenjem,  in  hčer,  ki  jim  je  čuvala  bele  dvore.    V  to  dekle  se  je 

zaljubil  sin  vlastelinske  rodbine  ter  je  prihajal  k  Zorki,  kadar  so  bili  njeni  bratje  na 
morju.  Njiju  zvezi  so  stavljali  zapreke  roditelji  Milovanovi,  pa  tudi  bratje  Zorkini  so 
ji  zabičavali,  da  ne  sme  več  občevati  s  svojim  ljubimcem,  ker  ni  nade,  da  bi  mogla 
kdaj  postatí  zakonska.  Zato  pregovori  Milovan  svojo  ljubimko,  da  naj  zbeži  ž  njim 
z  doma.  Ona  mu  to  obljubi  in  zvečer  jo  odpelje  na  otok  sv.  Andreja  ter  jo  hoče 
postaviti  pod  nadzor  samostana  sv.  Benka,  kjer  je  bil  njegov  glavar  najboljsi  pri- 
jatelj  Milovanovega  očeta.  Tam  v  bližini  cerkve  zavikne  neki  glas  dvakrát,  dekle 
spozná,  da  je  to  glas  njenih  bratov;  skušata  pobegniti,  a  v  lapidarnih  verzih  nam 
priča  pesnik,  da  sta  se  sicer  dva  brata  s  sestro  domov  vrnila,  a  iz  ladje  sta  izkrcala 
tudi  mŕtvo  telo  najmlajšega  brata.  Z  nobeno  besedo  ni  povedano,  kdo  je  ustrelil 
mladeniča.  Sumnjati  se  samo  more,  da  je  to  storil  Milovan.  Kam  pa  da  je  ta  izginil, 
ni  nikjer  povedano.  V  drugem  spevu  so  prišli  otočani  k  pogrebu  ubitega  brata.  Ko 
sta  ga  brata  položila  na  oder,  reče  najstarejši  brat  sestri:  „To  ti  je  poročni  venec, 
ki  je  tvoji  ljubezni  docvel",  ter  pokaže  na  venec,  ki  sta  ga  brata  povila  na  prsi 
bratove.  Potem  jo  izgrdi  nemilo  ter  jo  tira  iz  hiše,  da  se  nikdar  več  ne  povrne. 
Strga  ji  čepico  (znak  devištva)  z  glave  ter  jo  odtira.  Nihče  se  ne  mäkne,  da  jo 
obrani.  Tedaj  nastopi  otec  Marko  iz  samostana  in  zakliče  „mir  vsem  ljudem:  bla- 
goslov  božji".  S  svojim  govorom  pomiri  brata  in  sestro  ter  odslovi  ljudi,  on  sam  pa 
vzame  Zorko  pod  svojo  zaščito.  —  Zorka  vpraša  takoj:  „Je  li  Milovan  še  živ,  ali 
je  ostal  meni  veren?  Sedaj  šele  mu  hočem  biti  zvesta.  Sedaj  lahko  gledam  v  solnce 
svoje  ljubezni.  Odvežite  me  tudi  od  bodočih  grehov,  ker  hočem  grešiti,  ako  je  ljubav 
greh."  —  Vidi  se,  da  je  ta  sirota  takoj  postala  objestna,  ko  je  našla  zaščito  duhov- 
nika.  —  In  res  —  tako  sedaj  nadaljuje  Stjepko  Ilijič  Preradovičev  torso,  —  oprosti 
Zorki  tudi  starejši  brat  Vuk  ter  postaví  zopet  crven-kapo  dekletu  na  glavo.  Ali  brat 
Mijat  je  bil  tisti,  ki  ni  dal,  da  bi  se  rana  zacelila  z  melemom  oprosta.  V  tretjem 
spevu  se  prikáže  Zorka  na  pragu  Dragičevih  dvorov.  Ona  toži  in  narica  za  bratom 
ter  se  spušča  proti  morju,  kjer  se  nekje  v  senci  ustavi  in  plače  ob  grobu  brata, 
potem  se  oddali.  Naenkrat  pripoveduje  pesem,  da  so  Dragičevi  dvori  opusteli,  ker 
je  najlepší  dragulj  iz  njih  odletel  preko  morja,  t.  j.  dekliško  srce,  polno  hrepenenja 
in  žejno  ljubezni.  Čisto  brez  prehoda  sledi  opis  samostana  sv.  Benedikta.  V  njem 
je  prebival  otec  Marko.  Kar  se  prikáže  pred  njim  dekle  in  mu  nazivlje  božjo  po- 
moč. Na  svárilo  otčevo,  da  naj  njemu  na  ljubav  pozabi  svoje  ljubezni,  ga  vpraša 
Zorka,  ali  Milovan  še  živi  in  ali  ji  je  veren.  O.  Marko  ji  to  pritrdi  in  jo  vpraša, 
kako  sta  se  traka  žive  ljubezni  na  njih  nebu  prikázala.  Ona  mu  pripoveduje,  da  je 
za  svojega  veselega  devovanja  opazila  s  preko  ležečega  otoka,  kako  je  hitela  ladja 
k  njej.  Skočil  je  lep  momčič  na  kopno  ter  jo  prosil  cvetke,  ki  ji  je  krasila  nedrije. 
Tedaj  se  je  v  njej  pobudila  ljubezen,  dala  je  cvetje  mladeniču  in  —  srce.  Tu  se 
zopet  ponavlja  banalno  vprašanje  dekleta:  „Je  li  greh,  je  li  greh  ljubav,  oče?"  Oče 
Marko  se  solzi  ob  spominu  na  svoje  doživljaje  ali  pa  ganjen  po  sodbini  nesrečne 
deklice  ter  ji  zanosno  govori  o  „ljubavi".  Te  besede  starega  meniha  jo  napolnijo  s 
čarom.  Naenkrat  zopet  zašije  „Danica"  in  njeni  sijajni  traki  obvijejo  dve  srci,  kakor 
v  vencu  dva  najlepša  cveta  „ljubav  jarka  i  plamteča  vjera!"  —  V  četrtem  spevu 
nas  vodi  pesnik  v  hišico  blizu  starega  samostana.  Na  oknu  sloni  devojka  Zorka, 
zamišljena  v  ljubavno  razkošje  z  Milovanom.  Kar  se  prikáže  ladja  pred  otokom 
sv.  Andreja  in  deček  skoči  na  suho  ter  se  napoti  v  hrib.  Ko  ga  je  dekle  zagledalo, 
drhtelo  je  od  vzbujenosti,  od  hrepenenja  in  želje.  Ko  čuje  glas  pesmi,  pravi:  „To 
ni  glas  Milovanov,  kdo  je  skrit  v  borju?"  Tedaj  se  prikáže  Boško,  drug  Milovanov. 
Ta  ji   nosi  pozdrav  od  Milovaná,  ki  je  žejen  njenega  milovanja.    Poroča  ji,  da  jo 

hoče  Milovan,  čim  zvečer  kapela  (trepeček,  neka  sijajna  zvezda)  zašije,  počakati  na 
rtu  Stinivu.  Iz  luke  poleg  vŕta  ji  bode  zublja  pot  ravnala.  Tam  je  čaká  Milovan. 
Zvečer  je  prišla  devojka  na  pusti  rt  in  gledala,  kdaj  se  belo  jadro  pokaže.  Tedaj 
pa  nastane  nevihta,  v  svetlem  blisku  se  pokaže  belo  jadro,  a  zopet  izgine.  Ko  se 
je  nevihta  polegla,  tedaj  je  šla  Zorka  iz  svojega  zaklonišča  k  obali.  Naenkrat  se  na 
otoku  pokaže  zublja.  Devojka  tone  s  pogledom  po  morju,  se  li  pokaže  jadro.  Zublja 
se  vedno  jače  kresi,  dekle  pa  drhti  od  vroče  žeje,  in  ko  zublja  najjače  zašije,  se 
vrze  deklica  prekrižavši  se  v  morje.  Medtem  pa,  ko  je  telo  plávalo  po  morju,  se  je 
plazil  po  klancih  s  plamom  mržnje  brat  Mijo,  ki  ni  znal  zaceliti  rane  z  melemom 
oprosta.  —  Moramo  si  tu  najbrže  misliti,  da  je  ubiti  brat  se  prikázal  z  zubljo  ter 
jo  izvabil  ž  njim  v  morje,  da  je  utonila.  V  petem  spevu  nam  riše  pesnik  zopet  brez 
vsake  zveze  s  prejšnjimi  dogodki  ljubavno  noč  Zorke  in  Milovaná;  ta  pravi  svoji 
ljubovnici,  da  ni  sile  niti  udesa,  ki  bi  bil  sposoben  ugrabiti  Zorko  iz  njegovega  na- 
ročja.  Vse  bode  konec  vzelo,  ne  pa  njijina  ljubezen.  —  Človek  bi  mislil,  da  so  to 
le  lepe  sanje,  toda  na  koncu  zopet  hiti  Zorka  —  ali  se  je  iz  morskega  groba 
rešila?  —  o  polnoci  na  domenek.  Sedaj  pa  zublja  vedno  bolj  in  bolj  ugasuje  in 
deklica  onemore  ter  se  ji  pri  tem  grozne  slutnje  vzbujajo.  Naposled  vzdigne  utru- 
jeno  čelo  in  v  glavo  ji  sine  grozna  istina  —  kakšna!  „Braté,  braté,  jaz  ti  praščam, 
braté,  Milovane  .  .  .  moje  solnce  žarko".  Potem  se  skloni  pod  morje  in  izvrh  glave 
se  ji  izvine  srebrn  kolut  —  venčan  venec  ji  povije  morje.  —  Slednjič  prihajata  še 
enkrat  o.  Marko  in  brat  Milovan  h  grobu,  na  katerega  spomeniku  se  bleščita  v  zlatih 
črkah  besedi:  Zorka  Dragičeva.  —  Poslednji  del  je  tako  tajinstven,  da  pri  najboljši 
volji  ni  mogoče  popolnoma  umeti  pesnikovih  misii.  Hrvaška  kritika  je  odklonila  ta 
dopolnek  in  to  sodbo  podpisujemo  tudi  mi.  R.  Perušek. 

Emanuel  51.  z  Lešehradu:  Pruseky.  Kritických  skizz  rada  II.  Praha  1903. 
Ed.  Weinfurter  založil.  Stráni  92. 

Knjižica  je  nadaljevanje  že  lani  omenjenih  „Idej  in  profilov",  v  kateri  je 
govoril  o  modernih  težnjah  v  literaturi  ter  o  upodabljajoči  umetnosti  XIX.  stoletja. 
„Pruseky"  so  zbirka  eséjev.  Enajst  jih  je:  o  Maksu  Klingerju,  o  Calderonu  in 
njegovi  dobi,  o  francoskih  prozaikih,  o  Juliju  Zeyerju,  o  najnovejših  strujah  Češke 
poezije,  o  nekaterih  tipih  modernega  pesništva,  o  Manesu  in  njega  pomenu  v  češki 
upodabljajoči  umetnosti,  o  čeških  modernih  kritikih  itd.  Knjižica  govori  o  velikih 
duhovih  z  velikimi  besedami,  ki  pa  vkljub  svoji  pošastni  ogromnosti  ne  izražajo 
nobene  pravé  ocene.  A.  D — a. 

Triintrideset  mešanih  in  moških  zborov.  Uredil  Matej  Huba  d. 
Izdala  in  založila  „Glasbena  Matica"  1903.  V  tej  izdaji  je  zbranih  nekaj 
po  raznih  slovenskih  in  drugih  slovanskih  starejših  in  novejših  publikacijah  raz- 
tresenih,  deloma  neznanih,  deloma  že  pozabljenih,  deloma  samo  še  v  tradiciji  ne- 
katerih pevskih  društev  živečih  mešanih  in  moških  zborov,  dodanih  pa  je  tudi 
manjše  število  izvirnih,  še  ne  objavljenih  skladb.  Med  zadnje  imenovanimi  zavze- 
majo  pač  prvo  mesto  La  j  o  vi  č  e  vi  zbori,  v  pravem  zmislu  moderne  skladbe,  ki 
nam  res  kaj  novega  pripovedujejo.  Sicer  se  pri  proizvodih  tega  zelo  nadar- 
jenega   in    muzikalno    izobraženega    skladatelja   navadno    spominjam    duhovitega 

Schumannovega  izreka:  Es  ist  mit  der  Musik  wie  mit  dem  Schachspiel.  Die 
Koni  gin  (Melódie)  hat  die  hôchste  Gewalt,  aber  den  Ausschlag  gibt  immer  der 
Koni  g  (Harmónie).  V  zmislu  teh  besed  se  mi  zdi  Lajovičeva  muzika  pravá  kra- 
ljeva  muzika.  Pri  njem  prevladuje  bogata,  bujno  opremljena  harmonija.  To  so  vam 
tisočvrstne  zanimive  poteze,  o  katerih  se  dosedanjim  muzikalnim  šahistom  našim 
še  sanjalo  ni.  Nasproti  se  mi  je  zdel  v  invenciji  interesantnih  melodičnih  misii 
manj  srečen,  pogrešal  sem  tupatam  one  bujno  cvetoče  melodike,  ki  raste  iz  sočnatih 
tal  velikih  izvirnih  talentov.  V  tukaj  objavljenih  zborih  (glej  n.  pr.  pesem  „Bolest 
kováč"  ali  pa  čutapolno  „Večerno  pesem")  koketuje  práv  intimno  z  našo  mogočno 
kraljico  in  — •  móram  reči  —  v  moje  osebno  veselje.  Par  krepkih  potez  —  in  práv 
gorke,  karakteristične  melodične  črte  so  nastale,  kakor  n.  pr.  v  dražestni  „Napítnici", 
za  katero  ga  smemo  zavidati.  Da  bolj  instrumentalno  mišljeni  tok  melodije  tem 
zborom  ni  v  kvár,  je  dokázalo  proizvajanje  v  zadnjem  Matičnem  koncertu,  pri  ka- 
terem  pa  je  seveda  mojstrsko  naštudiranje  pod  Hubadovim  vodstvom  pokrilo  mar- 
sikatere  brezdvomne  tehnične  težave.  Žal  mi  je,  da  se  s  temi  zanimivimi  skladbami 
z  ozirom  na  prostor  in  na  obilost  vsebine  te  zbirke  ne  morem  baviti  temeljito. 
Samo  še  eno  opazko:  Zakaj  komponira  Lajovic  izključno  nemške  tekste?  To  se 
mi  zdi  neutemeljeno,  osobito  sedaj,  ko  imamo  moderne  lirike,  kakor  Zupančiča, 
Ketteja,  Aleksandrova  i.  dr.,  ki  bi  bili  zmožni  vplivati  tudi  na  národ  ni  značaj 
skladateljeve  múze.  Ali  pa  so  morda  še  vse  te  skladbe  Lajovičeve  sadovi  kon- 
servatorijske  dobe? 

Druge  tukaj  zbrane  kompozicije  večinoma  ne  dosegajo  stopnje  umetniške 
vrednosti,  na  kateri  stoje  Lajovičevi  proizvodi.  Vendar  so  to  večjidel  formalno  ne- 
dotakljivi,  harmonično  korektní  melodijozni  zbori,  ki  jih  bodo  naša  pevska  društva 
pozdravljala  z  veseljem.  Največji  prostor  je  odkazan  Mokranjčevim  harmoni- 
zacijam  srbskih  narodnih  pesmi,  ki  se  predstavljajo  žalibog  v  obliki  potpurijev, 
kar  vsaj  meni  ni  simpatično.  Ne  glede  na  to,  da  pogrešamo  pri  takih  „šopkih" 
sleherne  celotne  forme,  ima  od  raznih  slučajev  odvisno  sestavljanje  jako  različno 
ubranih  pesmi  nekaj  neumetniškega  na  sebi.  V  posameznem  je  tu  skrita  marsikatera 
fino  harmonizirana,  s  kontrapunktnim  okrasom  oživljena  vijolíca,  ki  bode  svoj  duh 
žrtvovala  težjim,  surovejším  vonjavam  drugih  cvetlic  teh  „šopkov".  Vendar  se  pre- 
zentirajo  te  harmonizacije  kot  práv  hvaležen  koncertní  materijal.  Med  zelo  pri- 
1  j  ubi  jene  zbore  spadá  Križkovskega  „Utopljenka",  kateri  se  pridružujeta  od 
neslovenskih  skladb  Kjujevi  „Dve  roži"  in  ruská  národná,  ki  jo  je  harmoniziral 
Liadow.  Naša  „Meglica"  pa  po  D  e  vo  v  i  harmonizaciji  ni  pridobila.  Par  nelepih, 
prisiljenih  zvez  harmonij  (na  pr.  od  2.  do  3.  takta)  in  nečisto  pomikanje  glasov  (na 
pr.  od  3.  do  4.  takta  in  od  5.  do  6.  takta  med  sopránom  in  altom)  se  bode  pri 
izvajanju  neprijetno  občutilo.  Razpoloženju  teksta  primerna,  slikovita  pesmica  je 
našega  Schuberta  (drja.  B.  Ipavca)  „Leži  polje  ravno".  Nivoa  vsakdanjosti  ne 
presegajo  Nedvédova  „Gospodov  dan"  in  „Prešernu"  ter  Hajdrihova  „Herce- 
govska"  (v  29.  taktu  se  oglaša  popolní  sklep  za  2  takta  prepozno,  ker  pripravlja  že 
27.  takt  neizogibno  kadenco  s  kvartsekst-akordom  v  28.  taktu,  in  ves  feroce  con 
ira  ne  more  pomagati  črez  brutálni  polsklep  na  str.  51.  od  5.  do  6.  takta,  to  že 
radi  sprednje  kadence).  Práv  problematične  vrednosti  sta  tudi  istega  skladatelja  „V 
sladkih  sanjah"  (mimogrede  nepravilen  kvartsekst-akord  v  6.  taktu)  in  Vinka 
Kre  k  a  „Ljubezen  in  pomlad".  Naravnost  národne  pesmi  so  postale  drja.  G.  Ipavca 
„Savska",  „Oblaček"  in  „Planinska  roža"  (odprte  oktáve  v  zadnji  pesmi  od  19.  do 
20.  takta  med  prvim  tenorjem  in  prvim  basom  me  motijo).  Znana  Fleišmanova 

„Pod  oknom"  ima  tu  že  ime  trozveze  „Fleišman-Ipavec-Nolli",  vendar  se  povzdiguje 
v  tej  varijanti  komaj  črez  prvotno  Fleišmanovo  skladbo.  V  učinkoviti  Zaje  e  vi 
„Poputnici  Nikole  Jurišica",  po  kateri  bodo  naši  pevovodje  radi  segali,  se  nahaja 
na  stráni  55.  v  11.  in  15.,  na  stráni  56.  v  3.  in  7.  taktu  slabo  glaseče  se  pomi- 
kanje  glasov  (kvinte  med  prvim  tenorjem  in  prvim  basom,  hkratu  tudi  med  drugim 
tenorjem  in  drugim  basom).  Práv  čeden  in  hvaležen  zbor  je  Hudovernikova 
„Naša  zvezda".  Neprijetni  disonanci  v  29.  taktu  (h,  c,  d)  se  bode  lahko  izogibati. 
(Bariton  naj  poje  na  pr.  v  harmoniji  nahajajoči  se  a  že  na  prvi  četrtinki.)  Kadenca 
bi  bila  pravilna,  če  bi  pela  prvi  in  drugi  bas  v  19.  taktu  na  četrti  osminki  namesto 
h,  oziroma  g  :  a.  (Trizvok  druge  stopnje  po  kvartsekst-akordu  ni  več  na  mestu.) 
Zbore  štev.  30.,  31.  in  32.  bi  bilo  po  mojem  mnenju  kot  produkte  bolj  ali  manj 
plitvega  diletantizma  bolje  izpustiti. 

O  drugih,  tukaj  ne  omenjenih  zborih  nimam  nič  posebnega  poročati.  Oni 
se  drže  večinoma  zlatega  srednjega  pota:  takorekoč  Šmarna  gora,  Sv.  Katarína  — 
par  pobožnih  stvaric  je  namreč  tudi  vmes  —  proti  triglavski  višini  Lajovičeve 
umetnosti.  S  to  sestavo  programa  bo  vsem  ustreženo:  nedeljskim  izletnikom  en 
masse  in  turistom -strokovnj akom,  ki  zasledujejo  samotne  kozje  poti  in  se  solnčijo 
radi  v  ostrem,  svežem  zraku  onih  višin,  ki  so  že  bližje  blaženim  nebesom  božje, 
svete  umetnosti. 

Precejšnje  število  tiskovnih  pomot  si  bode  lahko  vsakdo  sam  popravil.  Kot 
ne  takoj  očitno  je  vredno  omeniti  napako  na  stráni  64.,  kjer  mora  v  66.  taktu 
v  sologlasu  stati  pač  cis  namesto  d;  na  stráni  61.  pa  morata  v  prvih  treh  sistemih 
biti  predpísaná  dva  križca. 

S  tem  je  recenzent  dovŕšil  svoje  krvavo  delo.  Kritik  pa  dostavlja:  Za  piko- 
lovce  in  pedante  ni  ustvarjena  naša  svobodna  umetnost.  Ne  dajte  se  motiti  po  izrečenih 
pripombah,  katerih  recenzent  ni  smel  zamolčati!  Užívajte  to  muziko  v  krepkih, 
polnih  požirkih !  Potem  sploh  ne  boste  čutili  onih  par  trpkih  kapljic,  ki  so  na 
dnu  tega  lepega  keliha,  ki  ga  vam  ponuja  „Glasbena  Matica".  Hvala  Bogu,  da 
tudi  podpisanec  ni  samo  recenzent,  temveč  da  zna  tudi  on  uživati,  ko  položí  pero 
na  mizo  in  se  usede  k  inštrumentu. 


D  r.  G o  j  mi r  Krek. 


'?S2^3 

Na  zawsze!  Dráma  v  štirih  dejanjih,  spisal  Lucyan  Rydel.  Dne  6.  februarja 
se  je  igrala  prvič  v  narodnem  gledišču  v  Pragi  z  velikim  uspehom  dráma  mladega 
poljskega  pisatelja  Rydela  „Za  vedno!"  Dejanje  ji  je  zajeto  iz  dobe  po  nesrečni 
poljski  vstaji  iz  1.  1863.,  ko  je  moral  marsikak  Poljak  plačati  svojo  ljubezen  do 
domovine  s  prognanstvom  v  Sibirijo.  Eno  izmed  neštevilnih  pretresljivih  tragedij,  ki 
so  se  vršile  po  tej  vstaji,  nam  slika  Rydel  v  prekrásni  drami.  —  Roman,  ki  se  je 
tudi  udeležil  zadnje  vstaje,  je  prognan  v  Sibirijo;  doma  ostavi  staré  roditelje  in 
svojo  nevesto  Marijo,  ki  vidi  v  svojem  ženinu  junáka,  ovenčanega  s  slavo.  Kar 
pride  iz  Sibirije  vest,  da  je  Roman  pádel  pri  nekem  uporu.  Oče  njegov  umrje 
žalosti,  mati  v  stiski  proda  posestvo  Zdislavu;  le-ta  zasnúbi  Marijo,  ki  se  dolgo 
bráni,  a  mu  končno  na  silno  prigovarjanje  svoje  matere  podá  roko  v  zákon,  dasi  ga 
ne  ljubi,    kar  mu   tudi  odkrito  pove.    Zdislav  živi  z  Marijo  na  nekdanjem  posestvu 

Romanovih  staršev  v  upanju,  da  čas  zaceli  hudo  ráno  njegove  žene,  toda  zaman. 
Roman  tudi  po  triletnem  zákonu  ni  izginil  iz  srca  Marijinega.  Vest  o  Romanovi 
smrti  pa  ni  bila  resnična;  posrečilo  se  mu  je  uteči  iz  Sibirije,,  v  temni  noci  priblodi 
na  svoje  nekdanje  posestvo,  kjer  sedaj  živi  Marija  z  Zdislavom.  Stará  ljubezen  za- 
gori  z  nepremagljivo  silo.  Mož  njen  vidi,  kako  neznaten  je  v  očeh  svoje  žene  proti 
onému,  ki  ga  je  nosila  vedno  v  srcu  in  ki  se  je  vrnil  sedaj  ovenčan  s  krono  mu- 
čeništva. 

Sam  pravi  o  sebi: 

Jaz  slutil  sem,  da  boj  zaman  je  vsaki, 
in  nisem  šel.  —  Ti  vsi   pa  čuda  smela 
pričakovali  so,  —  neskúsení  junaki, 
prikazen  nična  vid  jim  otemnela. 

Jaz  kmet  sem,  roka  moja  orje,  seje 
v  to  poljsko  zemljo,  slúžim  nje  svobodi 
v  drugačni  smeri,  —  morda  razumneje. 
Kdo  bol  j  ši  je  Poljak  —  naj  Bog  razsodi. 

Marija  se  odloči  raztrgati  verige,  ki  jo  teže,  in  iti,  kamor  jo  kliče  srce,  z 
Romanom.  V  tem  pridejo  ruski  vojaki,  ki  so  zasledili  beguna.  Tu  stori  Zdislav 
junaški  čin,  pozabi,  da  je  Roman  njegov  tekmec,  in  vidi  v  njem  le  moža,  ki  je 
trpel  za  domovino  in  ki  ga  je  treba  rešiti.  Skrije  ga  in  se  izroči  sam  vojakom,  češ, 
da  mu  je  pomagal  uteči  za  mejo.  Mesto  Romana  odvedo  njega  v  Sibirijo.  Marija 
in  Roman  sta  prostá,  toda  med  obema  je  nastal  še  večji  prepad,  nego  so  bile  za- 
konske  veži.  Roman  in  Marija  ne  moreta  sprejeti  veliké  in  plemenite  žrtve  Zdislavove, 
oba  čutita,  da  sta  sedaj  ločena  za  vedno  drug  od  drugega.  Roman  odide,  dá  se 
ujeti  in  tako  reši  Zdislava.  Pri  slovesu  z  Marijo  izgovori  krásne  besede : 

Ljubezni  naše  vredna  stvar  edina 
na  zemlji  je  —  nesrečna  domovina. 

Zdislav  se  vrne;  ljubezen  med  njim  in  Marijo  je  nemogoča,  to  čutita  oba. 
Marija  se  spomni  Romanovih  besed;  domovina,  delo  za  njo,  ta  naj  bode  odslej 
smoter  njunega  zakonskega  življenja,  to  ju  bode  družilo  in  vezalo  v  bodočnosti. 

Vpliv  dráme  na  gledalca  je  nepopisljiv,  ne  samo  na  Poljaka,  ampak  na  siná 
vsakega  zatiranega  národa.  Tu  ni  nič  umetnega,  vse  tako  naravno  in  do  srca  segajoče. 
Ni  čuda  torej,  da  je  češko  občinstvo  sprejelo  dramo  in  avtorja,  ki  je  bil  navzočen 
pri  premieri,  z  nepopisnim  navdušenjem.  V  dobi  blaziranosti  in  národne  mlačnosti 
daje  ta  dráma  človeku  novih  moci  in  sil.  Značaji,  ki  nastopajo,  so  čisti  in  plemeniti, 
dasi  nasprotujoči,  in  simpatije  naše  so  obenem  na  stráni  vseh. 

Končno  še  par  besed  o  pisatelju  samem.  Lucyan  Rydel  se  je  rodil  1.  1870. 
v  Krakovu,  kjer  je  tudi  doštudiral  pravo.  Pozneje  se  je  začel  baviti  z  literaturo  in 
umetnostjo,  bil  je  v  Parizu  in  Berlinu.  Po  vrnitvi  v  domovino  se  je  oženil  s  pre- 
prosto  vaško  deklico  (sestro  žene  poljskega  slikarja  Tetmajerja  Wlodzimira),  s  katero 
srečno  živi  blizu  Krakova.  Rydel  spadá  med  najboljše  pisatelje  novejše  poljske 
literatúre.  Pisati  je  začel  že  pred  dvajsetim  letom.  Prvim  dramatičnim  poskusom 
(„Z  dobrega  srca",  „Dies  irae",  „Mati")se  sicer  pozná  še  vpliv  Maeterlincka, 
toda  káže  se  že  tudi  njegov  samostojni  talent.  Pri  dramatičnem  konkurzu  I.  Pade- 
rewskega  je  dobila  njegova  dramatična  pesem  „Začarano  kolo"  prvo  darilo  in  Rydel 

se  je  dvignil  med  prvé  poljske  dramatike.  Najbrže  pod  vplivom  vrešenskih  do- 
godkov  je  napísal  dramo  „Ujetniki",  ki  slika  boje  polabskih  Slovanov  z  Nemci; 
toda  cenzúra  je  ni  pustila  na  oder.  Dráma  „Za  vedno"  je  njegovo  poslednje  delo, 
ki  se  je  igralo  tudi  v  Štokholmu  z  velikim  uspehom.  Med  njegovimi  liričnimi  deli 
se  odlikuje  zlasti  zbirka  „Moji  ženi".  Janko  Pretnar. 

Hermann  Bahr:  Der  Meister.  Komedija  v  treh  dejanjih.  —  Ta  noviteta  zna- 
nega  pisatelja  se  je  igrala  do  začetka  februarja  stalno  po  večkrat  na  teden  v  „Nem- 
škem  gledišču"  v  Berlínu,  ki  prváci  z  „Lessingovim  glediščem"  v  uprizoritvi 
modernih,  resno-umetniških  drám.  —  Priboril  sem  si  enkrat  prostorček  v  omenjenem 
zavetišču  Muz,  da  si  pogledam  v  dveurni  predstaví  —  odmori  so  jako  krátki  — 
omenjeno  komedijo.  Komedijantstva  ni  v  njej  práv  nič;  zasmejemo  se  pač  zdajpazdaj, 
ali  smeh  ne  more  bití  nikoli  niti  razkošen,  niti  otroško  vesel;  obilo  pa  je  prilike 
za  smeh  človeka,  ki  vidi  smešnost  v  življenja  pretirani  resnosti,  in  bas  ta  smeh  se 
razlega  z  odra  samega,  smeh  človeka,  čigar  zahteva  za  življenje  je,  da  moramo 
nasproti  vsemu  človeškemu  „sleči  kreaturo  v  sebi":  tako  se  smeje  edini  junák 
v  tej  igri,  ne  zastonj  imenovan  „mojster".  „Nadčlovek  na  odrú"  sem  si  rekel,  ko 
sem  ga  videl,  a  nadčlovek  dela,  brezobzirnosti  in  —  poštenosti  ter  dobrote.  Ne 
bom  rekel,  da  sem  s  tem  pogodil  njega  bistvo  in  jedro  duhovite  igre,  ali  mikalo 
me  je,  spraviti  idejo  igre  v  krátko  formulo,  ne  da  bi  hotel  ž  njo  izreči  sodbo  o 
vrednosti  ali  nevrednosti  igre  samé. 

Kdo  je  ta  „mojster"  ?  To  je  Cajus  Duhr,  lastnik  velikega  zasebnega  sanatorija, 
mož,  ki  kot  samouk  brez  strokovnih  študij  in  brez  diplome  ozdravlja  ljudi,  živ 
protest  proti  konvencijonalnosti  študij  in  potencirana  samolastnost;  medicínska  fakul- 
teta  se  je  izrekla  proti  njemu  in  njegovemu  zdravljenju,  njegov  lastni  brat,  profesor 
medicíne,  ga  je  pobijal  v  znanstvenih  listih,  ali  ker  je  „mojster",  česar  drugi  niso 
mogli,  ozdravil  vojvodovega  otroka,  podeli  se  mu  po  višjem  pri  tiskú  naslov  doktorja 
in  profesorja  in  njegov  brat  mu  mora  prinesti  diplomo  in  mu  izreči  čestitke  v  imenu 
vseučilišča.  „Mojster"  pa  se  smeje  vsemu  ternu  in  hoče  ostati  le  „mojster";  klavrno 
se  vede  pred  njim  njegov  zavistni  brat,  mož  lepe  karijere. 

Sa  m  je  mojster  postal  vse,  sam  hoče  biti  vse;  že  kot  deček  je  kázal  ne- 
upogljivo  voljo  in  pozneje  je  jadral  vedno  trdno  za  svojim  ciljem,  nerazburljiv,  vedno 
gospodujoč  svojim  strastem  in  vsem  zaprekam.  Tako  ga  je  bila  spoznala  mlada 
Američanka,  imponiral  ji  je  ta  mož,  ki  se  ni  upognil  nobeni  šili,  mož  volje,  kakor 
ga  še  ni  videla  nikdar;  vzela  sta  se  in  živita  že  sedem  let  kot  zakonska;  ona  mu 
je  opora  v  sanatoriju,  njegov  asistent;  delo  in  žrtev  za  svoj  poklic,  to  je  njuno 
življenje.  —  Tu  pride  v  bližino  sanatorija  mlad  sosed,  posestnik,  ki  se  zglasi  kot 
sosed.  —  Pripeti  se  nesreča:  v  sosedovem  domu  nastane  nenadoma  požar,  in  ko 
pridero  ljudje  gasit,  se  reši  skozi  okno  mladi  posestnik,  a  ž  njim  vred  se  reši  skozi 
isto  okno  —  mojstrova  soproga!  Zdaj  se  pokaži,  „mojster",  da  se  te  človeštvo  ne 
dotika!  In  res!  Sosed  mu  javi  sam,  kaj  se  je  zgodilo,  pričakujoč  dvoboja;  mojster 
pa  se  hitro  premaga,  zasmeje  se  mu,  vzame  samokres,  prestreli  na  precejšnjo  da- 
ljavo  mali  fotografiji  glavo,  odslovi  soseda,  rekoč:  „Tu  vidite,  da  znám  streljati,  in 
jaz  bi  imel  prvi  strel;  zdaj  idite  domov  in  se  naspite  po  svojih  naporih!"  —  Kmalu 
nato  pride  brat,  da  mu  izreče  svoje  —  sožalje  in  mu  ponudi  zanesljive  sekundante 
ali  pa,  če  hoče,  vestnega  notarja,  da  se  bo  dal  ločiti.  Ali  mojster  mu  pove:  „Ne 
bom  se  dvobojeval,  ne  bom  se  ločil,  tudi  ona  ima  pravico  biti  človek."  Potem  ga 
iztira  iz  sobe.  Nato  nastopi  žena,  grešnica;  on  jo  sprejme,  kakor  bi  se  ne  bilo  nič 
zgodilo,  z  naročilom,  naj   oskrbi  bolnika  št.  7!    Ona  ga  oskrbi,  a  potem  se  vrne  k 

môžu  in  ga  prišili  do  razgovora;  mož  sodi  o  njenem  prestopku  le  s  stališča  „pra- 
vičnosti"  —  kakor  jo  on  razume  — ;  že  prej  je  bil  priznal,  da  je  duševná  vez  med 
njim  in  med  ženo  tako  močna,  da  je  potlačila  vse  živalsko  y  njem;  tudi  zdaj  ji 
pove  v  lice,  da  je  njegovo  razmerje  do  nje  ostalo  isto,  ker  sodi  njeno  dejanje  tako, 
kakor  če  bi  ji  bil,  hoteč  ji  napraviti  enkratno  veselje,  podaril  —  lepega  psa. 

AH  tu  se  vzdigne  ona,  edina,  ki  se  je  došlej  vživela  v  njegovo  bitje:  ,,Jaz 
móram  proč  od  tebe,  ker  mi  ni  moci  več  strpeti!"  Češ,  on  ji  ni  bil  nikdar  mož, 
ampak  le  višja  moč;  nikdar  ni  iskal  niti  pri  njej  niti  pri  kom  drugem  kake  za- 
slombe  in  tega  ona  ne  more  strpeti,  ker  ne  more  sleči  kreatúre ;  vseh  sedem  let  ni 
bila  srečna,  bila  je  le  začarana  od  njegove  silne  moci;  to  ji  ni  utešilo  bitja,  proč 
mora  od  njega !  —  Za  trenotek  se  mojster  izpozabi ;  nasloni  se  na  steno,  potem 
vrze  obupno  na  tla  drago  vazo.  „Da  bi  se  bil  vsaj  enkrat  pokazal  tako  kakor  zdaj", 
pravi  ona,  „in  srečna  bi  bila."  —  Ali  že  je  miren;  sede  k  mizi  in  napiše  — 
ločilno  pismo.  Ona  odide.  —  Zdaj  ga  zapusti  tudi  Japonec,  dr.  Kokoro,  ki  se  je 
prišel  k  njemu  učit  in  mu  je  bil  s  svojimi  despotskimi  orijentalskimi  nazori  zaupnik 
in  oponent;  že  prej  mu  je  bil  rekel,  da  je  bolje  za  človeka,  če  mu  strast  izbruhne, 
nego  da  bi  hotel  biti  nadčloveško  mirno  bitje.  „Ljubezen  je  dobra,  pa  tudi  sovra- 
štvo  je  dobro",  to  je  bilo  njegovo  mnenje  že  prej  in  zdaj  pravi  mojstru,  da  ona 
„pravičnost"  ni  za  človeka;  le  Bog  je  pravičen,  človek  pa  potrebuje  nekoga,  ki  je 
mocnejší,  nego  je  sam.  „Torej  je  človek  le  šušmar  (.Wurstler')",  vzklikne  mojster 
in  se  vpraša  potrt,  ni  li  tragična  drznost,  ako  kdo  noče  biti  „šušmar". 

V  to  glavno  dejanje  je  vpleteno  še  marsikaj,  n.  pr.  zgodovinica  dveh  src, 
nesamostalnega  dr.  Balsama,  ki  kontrastuje  nasproti  mojstru,  ter  mojstrove  kompto- 
aristke,  krepkega  globokočutnega  dekleta.  —  Prizorišče  se  v  igri  nikoli  ne  izpre- 
meni,  vse  se  vrši  v  eni  sobi.  —  Igralo  se  je  z  največjo  fineso  in  neprisiljeno 
realistiko. 

V  Berlínu.  Dr.  Jos.  Tominšek. 


~~^>^W  UpodabljajoČa  umetnost.  J[4 

Glasovi    dunajské   kritike   o   razstavi  slovenskih    umetnikov.    Ko  se  je 

dne  25.  februarja  t.  1.  otvorila  slovenská  umetniška  razstava  v  Miethkejevi  galeriji, 
ki  je  prvi  razstavni  salón  na  Dunaju,  kamor  ne  nájde  odprtih  vrat  však,  ki  se  bavi 
s  čopičem  in  dletom  —  tedaj  o  tem,  za  nas  naravnost  epohalnem  dejstvu  slovenská 
javnost,  oziroma  slovenská  žurnalistika  ni  vedela  mnogo  ali  ničesar.  V  čast  ji  to 
gotovo  ni  bilo!  V  naučnem  ministrstvu,  kateremu  načeluje  nemški  minister  ekscel. 
dr.  Hartel,  so  bili  pač  bolje  informirani,  kajti  dvorni  svetnik  dr.  Wiener,  ki  je  prvá 
Oficijalna  kapaciteta  v  umetniških  stvareh,  ter  dr.  Stadler,  sekcijski  šef  v  naučnem 
ministrstvu,  sta  posetila  Miethkejevo  galerijo  že  nekaj  dni  prej,  predno  se  je  razstava 
otvorila,  ter  sta  nenavadno  láskavo  poročala  ministru  dr.  Hartlu,  kakor  se  je  izrazil 
ta  sam  ob  avdijenci.  Takoj  prvi  dan  ob  otvoritvi  je  posetil  izložbo  med  drugimi 
oficijalnimi  osebami  tudi  barón  Weckbecker  ter  izrekel  o  njej  izredno  láskavo 
kritiko.  Pozneje  si  je  ogledal  razstavo  naučni  minister  osebno  ter  izbral  tri  umo- 
tvore  za  moderno  galerijo,  namreč  Jakopičeve  „Breze",  Groharjevo  „Rafolško  polje" 
ter  Jamovo  „Ob  Ampéri".  Tudi  v  umetniških  krogih  dunajskih  je  vzbudila  slo- 
venská razstava  senzacijo.   Secesijonisti  so  izjavili,  da  je  slov.  izložba  nekaj  nepri- 

čakovanega  ter  nenavadno  dobrega;  bili  so  presenečeni.  Splošno  mnenje  je  bilo, 
da  je  slovenská  razstava  bila  umetniško  najboljša  prireditev  pri  Miethkeju  v  vsej 
sezoni,  ter  je  bil  tudi  poset  najmnogobrojnejši,  —  in  pri  Miethkeju  razstavljajo 
umetniki  evropske  sláve ! . . .  Moj  namen  pa  je,  kodificirati  mnenja,  ki  so  jih  izrekli 
priznaní  kritiki  po  dunajskih  časnikih,  in  sicer  radi  tega,  da  bo  bodočemu  slov. 
umetniškemu  zgodovinarju  kolikor  toliko  dela  prihranjenega,  drugič  pa  tudi,  da  bo 
videla  slov.  publika,  ki  je  dovzetna  za  resno  stvar,  kaj  mislijo  tujci  o  naši,  doma 
neznani  ter  nepojmovani  umetnosti.  Vobče  smemo  reči,  da  so  Slovenci  dosegli  pri 
dunajskí  kritiki  —  in  danes  je  Dunaj  mesto,  ki  stoji,  kar  se  tiče  slikarskih  izložb, 
na  prvem  mestu  —  naravnost  nenavaden,  nepričakovan  uspeh.  Ako  pomislimo, 
kako  težko  stališče  so  imeli  tudi  objektívni  kritiki  že  radi  nacijonalne  napetosti,  ki 
je  bila  ravno  tedaj  posebno  veliká,  —  na  dunajskí  univerzi  so  napadali  tisti  čas 
slovanské  dijake  z  brutalno  silo  in  v  čeških  mestih  so  se  vŕšili  ražni  spopadi  med 
Nemci  in  Čehi  —  ter  če  vpoštevamo  še,  da  je  objavil  „Deutsches  Tagblatt"  (následník 
„Ostdeutsche  Rundschau")  strupen  članek  proti  slovenskim  slikarjem,  češ,  da  od- 
pirajo  Nemci  svoj  hrám  ljudem,  ki  zatirajo  njih  braté  po  Spodnjem  Štajerskem  ter 
jih  hočejo  uničiti,  potem  moramo  priznati,  da  je  dosegla  naša  umetnost  popolno 
zmago.  Sicer  pa  je  zdravo,  tudi  primerjati  kritike,  ki  so  jih  pisali  prvi  referenti  o 
slovenskí  razstavi  ter  o  Fruhjahrsausstellung  „Secesije"  in  „Hagenbunda".  Kako 
pičlo  sta  merila  priznanje  ob  tej  priliki  dr.  Haberfeld  v  „Zeit"  in  Fr.  Servaes  v 
„Pressi"  Nemcem  in  kako  sta  písala  o  Slovenčín! 

Prvo  poročilo  je  prinesla  „Zeiť4.  Dr.  Hugo  Haberfeld,  kritik,  ki  ni  le  eden 
prvih  na  Dunaju  in  torej  tudi  v  Avstriji,  nego  ki  je  znan  tudi  v  Nemčiji,  píše  pod 
zaglavjem  „Slovenische  Kunstler"  v  nedeljski  številki  z  dne  28.  februarja  t.  1.  do- 
slovno : 

„Če  se  človek  odpelje  zvečer  z  Dunaja  z  južno  železnico  proti  Benetkam, 
hiti  vlak  v  srebrnem  jutranjem  svitu  po  slovenskí  zemlji.  Brzo,  negotovo  se  me- 
njavajo  napol  razločne  slike  pred  očmi,  a  v  spominu  ti  ostane  jaseň  vtisk.  Čutiš, 
da  mora  vse,  česar  nedostaje  tej  krajini,  nadomestiti  ljubezen  ljudi,  da  ji  vdihne 
umetniško  življenje.  Slutiš  pa  tudi,  da  ljubezni  ne  plača  niti  mirno  in  krepko  niti 
nebrzdano  veselo.  Neskončno  gričevje,  neizmerno  nebo  —  v  samotní  kotlini,  nad 
katero  tulijo  vetrovi,  se  skriva  plaho  vasica.  Hrepenenje,  vernost  in  goreča  iskrenost 
so  darovi  umetnikov  slovenské  zemlje.  Arhitektonska  zadača  Josipa  Plečnika,  ki 
živi  med  nami  ter  mora  razblinjevati  svoje  znanje  v  majhnih  naročilih,  ko  je  po- 
klican,  da  bi  preosnoval  krščansko  umetnost  na  moderní  podlagi,  je  zaodetá  v  to 
temnoplamtečo  atmosfero.  Vse,  kar  je  prišlo  med  nas  v  raztresenih  prevodih  slo- 
venskih  pesnikov  v  verzih  in  prozi,  vse  ima  ta  pečat  na  sebi.  In  sedaj  diha  ta 
atmosféra  skoro  iz  vsake  slike  umetniške  zveze  „Save",  ki  je  priredila  razstavo  pri 
Miethkeju.  Ta  izložba  je  nekaj  novega.  Ker  Slovenci  nimajo  tradicije,  so  med  njimi 
vsi  mladi  umetniki  novi,  dasi  ne  čisto  iz  lastne  moci,  nego  pod  vplivom  iz  Pariza 
in  Monakovega.  Tudi  ruská  umetnost  se  čuti,  če  ni  ta  skupnost  le  posledica  iste 
slovanské  praduše.  Vplival  pa  je  tudi  Segantini.  Skoro  vsi  umetniki  uporabljajo 
„spahtel".  Toda  ne  glede  na  to,  da  ni  to  za  bistvo  slovenskih  slik  tako  neobhodno 
potrebno  kakor  za  Segantinija,  nimajo  Slovenci,  n.  pr.  na  Dunaju  živeči  Ivan  Grohar, 
tako  gladke,  gibke  roke,  kot  jo  je  imel  omenjeni  mojster.  Vendar  pa  nima  „spahtel- 
tehnika"  svojega  izvora  v  zunanjih  motivih.  Neizrabljeni  moci  slovenskih  slikarjev 
je  čopič  prenežno  orodje,  in  cesto  se  zdi,  kakor  bi  prelili  barvo  neposredno  na  plátno. 
Tudi  slike,  ki  so  delane  s  čopičem,   so  tako  pastozne,   da  so  videti,   kakor  da  niso 

slikane,  nego  sezidane.  Krepki,  izraziti  tehniki  pa  se  pridružuje  v  čudovitem  na- 
sprotju  nežná  čutnost  in  nervózna  lirika  mnogih  pokrajin,  kakor  izredno  finih  je- 
senskih  krajelikov  Rikarda  Jakopiča  (Ljubljana)  ali  pa  idilskega  Matije  Jame  (Mo- 
nakovo)  čudovitih  „Brez  v  megli".  Matevž  Strnen,  Ferdinand  Vesel,  Peter  Žmitek 
so  portretisti  in  figuraliki,  Fran  Berneker  pa  je  kipar  te  skupine,  ki  se  je  poleg 
češkega  „Manesa"  in  poljske  „Sztuke"  po  javila  na  jugu  v  boju  za 
veliko  moderno  slovansko  umetnost."  I.  R.  Sever. 

(Dalje  prih.) 


40*^0— 


Izvéstija  S.-Peterburgskago  slavjanskago    blagotvoriteljnago  obščestva 

imajo  v  letošnji  aprilski  številki  zopet  nekaj  prevodov  slovenskih  pesnikov,  in  sicer 
M.  Vilharja  „September",  Svetličiča  „Tlennostb"  (Minljivost)  in  Zupančiča  „Albertina. 
Sonete",  vse  iz  peresa  N.  Novica.  D  r.  — ič 

„Slavjanskij  Vék*>"  je  objavil  v  aprilski  številki  t.  1.  N.  Novica  prevod  naše 
himne,  Jenkove  „Naprej  zastáva",  ki  se  glasi  v  ruskem  prevodu: 

Vperédb! 

Vperédb  !  V%  grudí  —  otvága, 

vsja  kroví"  vo  mne  kipítv, 

pustb  rodine  vo  blágo 

ružjé  zagovoríťb! 
Obnjalá  menja  rodnája, 
a  nevesta  do.rogája, 
govorila  mne,  rydája : 
„Zdésb  ostánbsja,  mílyj  moj!" 
—  Ty  ostánjsja  sis  mámoj  vmésté, 
ja  žh  idú  ká  inój  neveste: 
sláve,  rodine  i  česti, 
radi  njihs  idú  ja  vs  boj ! 

Vperédz !  V«  grudí  —  otvága, 

vsja  krovb  vo  mne  kipít&; 

pustň  rodine  vo  blágo 

ružjé*  zagovoritô! 


Dr. 


tč. 

f  Zmaj  Jovan  Jovanovič.  Dne  14.  junija  je  preminul  v  Kamenici  v  Sremu 
Nestor  srbskih  pesnikov,  dr.  Jovan  Jovanovič.  Porojen  1.  1833.  v  Novem  Sadu,  je 
bil  najprej  jurist,  potem  je  študiral  medicino  ter  je  kot  zdravnik  izvrševal  na  raznih 
krajih  svojo  prakso.  Ali  Jovanovicev  poglavitni  poklic  je  bil  pisateljski.  Jovanovič 
je  znamenit  kot  lirik,  satirik,    prevoditelj  iz  tujih  literatúr,  kot  žurnalist  in  kot  mla- 

dinski  pesnik.  L.  1864.  je  ustanovil  v  Pešti  satirsko-šaljivi  list  „Zmaj"  in  odsihdob 
so  pesnika  samega  nažívali  Zmaja,  tako  da  je  postal  naslov  njegovega  prvega  lista 
obenem  del  njegovega  osebnega  imena.  L.  1878.  je  začel  izdajati  šaljivi  list  „Star- 
mali"  in  1.  1880.  mladinski  mesečnik  „Neven".  Dalje  čaša  je  urejal  tudi  znamenito 
srbsko  revijo  „Javor". 

Jovanovica  prištevajo  Srbi  med  svoje  najboljše  pesnike.  Jovanovič  je  pre- 
težno  lirik.  Najlepše  pesmi  njegove  so  „Gjuliči"  (Kože)  in  „Gjuliči  uveoci"  (Uvele 
rože).  Poslednji  ciklus  je  izliv  pesnikovega  srca,  ko  je  bil  izgubil  svojo  ljubljeno 
ženo.  Vsa  nežnost  in  globoka  melanhoiija  jugoslovanske  duše,  vsa  lepota  blago- 
glasnega  srbskega  jezika,  ves  aróma  pnstne  subjektívne  lirike  Zmajeve  se  čuti  v  teh 
pesmih,  katerim  v  srbsko-hrvatski  literaturi  ni  enakih.  Zmaj  je  skozinskoz  lirska 
duša,  pesnik  čuvstva  in  razpoloženosti.  V  tem  se  precej  razločuje  n.  pr.  od  Prera- 
doviča,  ki  zaide  cesto  v  pátos  in  čigar  muža  rada  reflektuje.  Satirske  pesmi  Jova- 
novičeve  so  sicer  ostré,  ali  nikdar  ne  žali  ž  njimi  pesnik  oseb  in  nikdar  se  ne 
ponižuje  do  pamfletizma. 

Važno  mesto  zavzema  Jovanovič  v  srbski  literaturi  kot  prevoditelj  iz  tuje- 
jezične  poezije;  lahko  se  reče,  da  mu  tudi  v  tej  stroki  ni  para  med  Srbi.  Pŕevajal 
je  največ  iz  madjarščine.  Njegovi  prevodi  niso  prevodi  v  navadnem  zmislu,  nego 
prepesnitve.  Prevedel  je  jako  veliko  pesmi  Petôfijevih,  potem  znamenitá  eposa 
Aranyjeva  „Toldi"  in  „Toldijeva  smrt",  Madácsevo  „Človeško  tragedijo"  i.  dr.  Ti 
prevodi  so  tako  dovŕšení,  da  presezajo  mestoma  originale  samé.  Jovanovič  je  pre- 
vedel tudi  Tennysonovega  „Enocha  Ardena".  Ko  je  bival  na  Dunaju,  je  bil  pre- 
vedel tudi  nekaj  Stritarjevih  pesmi;  iz  Prešerna  je  posrbii,  kolikor  jaz  vem,  samo 
moto:  „Sem  dolgo  úpal  in  se  bal". 

Ali  pesnik  Jovanovič  je  bil  tudi  navdušen  narodnjak,  ne  samo  Srb,  nego  tudi 
Slovan.  Ob  vsaki  priliki  je  zagovarjal  slogo  med  Srbi  in  Hrvati,  in  kadar  se  je  s  te 
ali  one  stráni  grešilo  proti  srbskohrvatski  vzajemnosti,  je  vstal  kot  prorok  ter  opo- 
minjal  šoviniste  k  slogi.  Da  pokaže,  da  ne  pozná  razlike  med  Srbi  in  Hrvati,  je 
objavljal  nekatere  svoje  pesmi  tudi  z  latinico  v  hrvatskih  listih.  Bival  je  tudi  dalje 
čaša  v  Zagrebu,  enako  spoštovan  od  Hrvatov  in  Srbov. 

Pokojni  Zmaj  je  bil  znamenit  srbski  lirik,  neumoren  duševen  delavec,  goreč 
apoštol  jugoslovanske  sloge.  Zato  pa  na  njegovi  gomili  žalujeta  Srb  in  Hrvat  in 
ž  njima  žaluje  tudi  slovenskí  národ,  saj  je  izguba  Srbohrvatov  tudi  naša  izguba. 
Sláva  nesmrtnemu  Zmaju  !  A.  A. 

Naš  rojak  misijonar  med  Japonci.  Bil  je  to  jezuit  „Josip  Perbegg", 
rojen  1664.  1.  na  Ostravici  v  Malem  Štajerju.  Na  Dunaju  je  stopil  v  jezuitskí  red  in 
postal  misijonar  —  prišel  je  tudi  na  Japonsko.  Vendar  je  bil  ves  trud  njegov 
zaman;  radi  svoje  vneme  je  bil  preganjan  in  pregnan.  Leta  1698.  se  je  vrnil  s 
svojega  nevarnega  delovanja  v  Celovec,  kjer  je  popísal  svojo  pot  in  svoje  izkušnje. 
Ker  se  to  delo  ni  natisnilo,  se  je  izgubilo.  Kmalu  potem  se  mu  je  dala  v  Celovcu 
stolica  zgovorništva  —  a  naglo  je  umri,  od  kapi  zadet,  še  ne  48  let  star.  Njegovega 
pesniškega  dúha  spominja  dráma  „Carthaginienses.  Tragoedia.  Viennae  1710". 
(Programm  des  k.  k.  Staatsgymnasiums  zu  Klagenfurt  1851,  29./30.) 

Dr.  Fr.  Ilešič. 

Vsakdanji  prizor. 


•edél  je  v  gozdu  na  samotní  klopi, 
upadel,  slok,  oblečen  siromašno, 
in  gledal  v  učno  knjigo  pred  seboj. 
Le  en  trenutek  dvignil  je  oči, 
ko  ga  zbudila  moja  je  stopinja. 
Bilé  so  motne  in  pogled  iz  njih 
je  lezel  truden  kakor  iz  daljine. 
Potem  je  sklonil  glavo  in  se  zopet 
zatopil  v  knjigo.  V  kakšno,  nisem  videl. 
Mordá  je  bila  učenost  latinská, 
nemara  grška  v  njej.  Navlaka  mŕtva, 
ki  se  najbolj  prilega  nam  tedaj, 
kadár  nad  nami  ptiči  lahkokrili 
pojo  stoglasno  pesem  o  življenju, 
kadár  šuste  drevesa  v  živem  zraku 
in   solnčni  žarki  zlivajo  se  v  svit 
brezkončnega,  nesmrtnega  življenja  .  .  . 

Dijak  je  bil.  Však  dan  jih  vidiš  sto 
po  ulicah.  A  ti  so  živa  moč, 
ki  prekipeva  od  náčrtov,  nad 
in  smelosti;  ti  moč  so  tista  naša, 
ki  vekomaj  se  v  njej  obnavlja  duh, 
ki  radostni  oziramo  se  nanjo 
kot  na  spomin  moci  nekdanje  svoje! 

.Ljubljanski  Zvon"  8.  XXIV.  1904.  29 

Dijak-mladenič  na  samotní  klopi 
pa  ni  imel  na  sebi  te  močí. 
Ne  vem,  zakaj,  a  hipno  je  sedel 
na  klopi  kakor  beden  mučeník, 
ki  mu  življenje  samo  izsesava 
iz  prsi  komaj  vzniklo  moč  .  .  . 

Suh  kašelj 
ustavil  mi  je  hojo.  Tam  s  klopi 
je  zazvenel  iz  mladih,  bolnih  prsi 
med  ptičji  spev,  med  rahli  šum  drevesni, 
med  solnčni  soj  —  zamolkel  in  zategel, 
da  strepetalo  je  telo  od  njega, 
da  so  roke  se  oklenile  prsi 
in  da  na  ústna  je  stopila  kri. 
Da,  kri.  Pritisnil  robec  je  na  ústna 
in  rdečo  liso  sem  uzri  na  belem. 

Tedaj  pa  je  položil  knjigo  poleg  sebe 
in  se  zagledal  med  drevesne  veje 
in  gledal  više  gor  v  blesteči  zrak 
in  više,  vedno  više  v  sinje  dalje  .  .  . 

Kaj  iščeš  gori,  bolni  siromak? 
Naj  li  ta  pogled  tvoj  se  dvigne  k  Njemu, 
cigár  ukrep  te  je  pozval  na  svet? 
Je  li  očitek,  prošnja  ali  tožba? 
Ne !  Tak  pogled  bi  se  rosil  s  solzami, 
a  tebi  —  neumevno !  —  kroži  smeh, 
práv  vidim,  smeh  na  ozkih,  bledih  ustnih, 
ko  težko  prsi  dihajo  ti  bolne 
in  se  roke  ti  križajo  na  njih, 
voščene,  tenké  kot  roke  mrtvaške  .  .  . 

„Še  teden  dni,  potem  domov.  Domov!1 
Nehotoma  je  vzkliknil  te  besede. 
Tedaj  pa  sem  umel  njegov  nasmeh, 
tedaj  sem  gledal  nanj  in  gledal  vanj. 
In  kakor  njemu  se  je  zdelo  meni, 
da  se  razmiče  gozd,  da  tu  je  milá, 
domača  hiša,  poleg  nje  vrtič, 
tam  zlato  polje,  zadaj  sinje  gore, 
od  koder  veje  zrak  tako  krepilen, 
da  željno  prsi  srčejo  ga  vaše, 

da*  širijo  se  krepko,  kakor  nikdar 

se  ne  bi  bile  krčile  od  kašlja. 

Hitreje  pólje  kri,  jasneje  gleda 

utrujeno  oko,  brezkončna  moč 

prešinja  ude  mlade  .  .  .  Vse  je  bilo 

le  grozen  sen  .  .  .  Zahvaljen  Bog,  le  sen ! 

„Pa  pravijo,  da  sem  bolan,  da  hiram 
od  dne  do  dne.  O  ne!  Seveda,  malo 
sem  prehlajen.  Od  lanjske  zime  menda. 
In  cestni  prah  in  ta  zatohli  zrak 
zajel  se  mi  je  v  grlo,  da  sem  hripav. 
In  ta  bledica,  vdrte  te  oči 
in  ta  slabost,  ta  vročnica,  ta  znoj  — 
vse  to  prihaja  od  noci  prečutih 
in  od  skrbi  in  šolskega  napora. 
A  zdaj  bo  skoro  konec.  Preizkušnjo 
prebijem  zrelostno.  Potem  počijem. 
Mehkó  se  bo  ležalo  v  mehki  trávi, 
ko  solnce  bo  pripekalo  na  polje 
in  delavcem  bo  v  žitu  znoj  pekoč 
oblival  čelo.  —  Krepki  ti  ljudje! 
Izlahka  se  ne  prime  jih  nápor. 
Na  prsih  jim  lehko  razbiješ  kameň. 
In  če  zavrisne  kdo,  se  dvigne  glas 
na  vrh  planin  iz  čvrstih,  zdravih  pljuč  .  .  . 

Oh  kaj !  Ce  bi  mi  ravno  prijalo, 
takisto  bi  se  šel  potit  na  polje ! 
In  pa  —  zavrisnil  tudi  bi  na  glas, 
dasi  sem  malo  hripav.  —  Ne,  počitka, 
moci  mi  treba  po  napornem  delu! 
Cemu  izrabljal  bi  moci,  ko  skoro 
še  več  jih  treba  v  velikem  bo  mestu, 
da  dokončam,  kar  sem  pričel  pred  leti.  — 
Kako  mi  de  prijetno  hlad  drevesni, 
kako  poslušam  rad  na  vej  ah  ptiče, 
kako  prešinja  me  ta  sveži  zrak, 
kako  mi  hitri  prijajo  oblaki, 
ki  morajo  po  zraku  brez  pokoja, 
dočim  jaz  lahko  gledam  zložno  nanje! 
Nobene  bolečine  več  ne  čutim, 

29* 

po  vsem  telesu  moč  mi  kroži  mlada.  — 

Nápor,  le  pridi,  zdaj  se  te  ne  plašim ; 

oči  zatapljaj,  noč,  sovražne  varne, 

kot  htela  bi  izpiti  mi  življenje  — 

zdaj  vračam  ti  pogled  —  jaz,  vidiš,  jaz, 

ki  sem  nasrkal  novih  se  moci 

iz  rodnih  tal.  —  Vsekakor,  saj  sem  vedel, 

da  vse  je  bilo  nepotreben  strah ! 

Mlad  človek  ni  ustvarjen  za  gomilo, 

nikar  še,  ko  se  mu  odpira  svet, 

dalján,  oblit  s  svetlobo  solnčno  .  .  .  Svet! 

Brezkončni  svet . . .  življenje . . .  zarja . . .  solnce . . ." 

In  spet  ga  je  pograbil  ljuti  kašelj 
in  dávil  ga  za  prsi  in  za  grlo, 
da  se  na  klop  sesedel  je  trpin  .  .  . 

Potem  je  vstal.  Počasi  kakor  senca 
se  plazil  je  po  stezi  med  drevesi, 
da  gre  domov.  Domov  .  .  . 

Za  njim  sem  gledal, 
in  zdelo  se  mi  je,  da  pot  njegova 
med  križe  vije  se  in  med  ciprese  ... 


In  kaj  nam  hoče,  vprašate,  ta  slika, 
ko  je  tako  vsakdanja  in  navadna? 

Práv  to  vprašanje,  glejte,  je  dokaz, 
kako  brezmejno  tragično  je  to, 
da  dandanašnji  tak  prizor  .  .  .  vsakdanji 
več  nima  v  sebi  tragike  nobene! 

A.  Funtek. 


Ivan  Cankar:  Na  pragu.  453 


Na  pragu. 

Spisal  Ivan  Cankar. 

VIII. 

amo   poklicalo   me  je,   vzdramilo   me  je  še  ob   pravem 
času  ..." 

Tresla  se  je  vsa,  komaj  se  je  mogla  opreti  z  ro- 

kama   ob   posteljo,  in   ko  je   stopila,  jo  je  zazeblo  in 

noge  so  omahovale.    Sedla  je  na  posteljo,  ni  si  skoro 

upala  do  ognjišča,  da  bi  prižgala  svečo. 

Malodušno  je  bilo  njeno  srce,  vse  potrto  in  plašno.  Tako  velik 

je  bil   čas,   da  se  ga  je  zbala,  klonila  je  pred  njim,  majhna  in  tre- 

petajoča.  Lep  je  bil  od  daleč  in  prijazen,  hrepenela  je  po  njem,  ali 

ko  je  prišel  blizu,  je  vzrastel  kakor  gora. 

Rodila  se  je,  plašnemu  otroku,  mehka  misel. 
„Se  k  materi  pôjdem;  mora  me  povesti  k  materi,  kakor  je  blag 
in  usmiljen,  zato   da  jo  vidim   in  da  se  mi  nasmehne  prijazno  . . ." 
Tako  kakor  se  je  smehljala,   kadar  so  ji  tekle   solze  po  licih, 
zavrženi,  zaznamenovani. 

Mehka  in  grenka  je  bila  misel ;  Metka  je  sedela  sključena  na 
postelji  in  je  skrivala  obraz  v  dlani. 

„Kdaj  je  bilo,  ko  se  je  tako  nasmehnila?  Takrat  je  bilo,  ko 
sem  ji  prinesla  bonbónov  ...  O  mati!" 

Iz  bolečine,  iz  mehke  žalosti  je  klilo  prezgodnje  spoznanje. 

Tudi  mati  je  bila  zavržena,  zaznamenovana  od  rojstva.  Tudi 
ona  je  stala  na  pragu  templja  božjega,  prestopila  ga  je  s  čistim 
in  pohlevnim  srcem  in  pahnili  so  jo  na  cesto.  Tudi  ona  je  imela 
vse  polno  bogastva,  polne  kašče  in  kleti  in  nihče  ni  vprašal  po  njem. 

Ali  si  ti  vprašala,  Metka?  Potresi  glavo  s  pepelom,  pojdi  jo 
na  golih  kolenih  prosit  oproščenja! 

„O,  vodi  me  ti,  ki  si  blag  in  usmiljen,  tebi  se  izročam!" 

Kakor  oblaki   po   nebu  so  se  podile  misii,   so  blodile  križem. 

Zdrznila  se  je,  pomislila  je  strahoma: 

„Pozno  je  že,  čas  je!" 

Vstala  je,  ali  moci  ni  bilo  v  nogah,  trudno  je  bilo  telo. 

Trudna,  Metka,  ob  tej  sveti  uri,  ko  se  napravljaš  na  pot?  Dolga 
je  pot,  Metka! 

Prižgala  je  luč,  in  ko  je  držala  vžigalico,  je  videla  sama,  kako 
se  ji  je  roka  tresla ;  kakor  plameň,  ki  je  švignil  visoko  in  vztrepetal 
na  stenah,  na  črnem  stropu. 

Oblačila  se  je  počasi,  roke  so  bile  neokretne,  ni  si  mogla 
dolgo  prevezati  krila,  zapeti  gumbov  na  jopici.  Počesala  se  je  kakor 
za  praznik,  na  glavo  je  dela  židano  ruto.  Nato  se  je  pokrižala,  vzela 
je  svečo  ter  je  šla  po  prstih  proti  durim. 

Švignila  je  miš  po  stopnicah,  švigala  je  bliskoma  po  izbi,  iz- 
gubila  se  je  morda  in  ni  našla  poti. 

Metka  se  je  prestrašila  in  skoro  bi  ji  bila  padla   sveča  na  tla. 

Tako  plašljiva,  Metka,  ob  tej  sveti  uri?  Zunaj  pa  je  noč  in  je 
vihar  in  Bog  vedi,  kod  vodi  pot,  po  ravnini,  mimo  samotnih  hiš, 
in  mimo  šumečih  voda,  in  skozi  temen  gozd !  Daleč  je  božji  tempelj 
in  težka  je  pot  do  njega  .  .  . 

Roka  je  prijela  za  kljuko ;  nič  več  ni  bila  mirna  kakor  prejšnji 
večer,  tresla  se  je  in  Metka  je  strahoma  izpustila. 

Ali  se  ni  oglasilo  v  izbi,  tam  zadaj  poleg  postelje? 

Metka  se  je  okrenila  in  je  poslušala. 

„Kam  greš,  Metka?  Brez  cilja  je  tvoja  pot!" 

Ne  poslušaj,  Metka,  hudobní  duh  je  bil !  Ni  lepšega  cilja,  nego 
ga  ima  tvoja  pot!  Na  pot! 

Drugič  je  prijela  roka  za  kljuko  in  jo  pritisnila  nalahko.  Za- 
škrípalo je  tako  natihoma,  da  bi  slišala  komaj  v  mislih,  in  vendar 
se  je  zdrznila  in  je  postala.  Ali  ni  zašumelo  v  sobi,  okrenilo  se  na 
postelji? 

Slišala  je  uro,  ki  je  tiktakala  na  steni,  in  slišala  je  neenako- 
merno,  trdo  potrkavanje  na  okno. 

Kliče  te  že,  Metka,  žuri  se! 

Odpirala  je  duri  polagoma,  ali  ni  se  še  genila  s  praga.  Srce 
ji  je  bilo  tako  močno,  da  ga  je  slišala  sama;  potrkavalo  je  neena- 
komerno  in  trdo,  kakor  tista  skrivnostna  roka,  ki  je  bila  zunaj 
ob  okno. 

Medla,  nemirna  svetloba  se  je  razlila  po  sobi.  Zadušljiv  vzduh 
ji  je  legel  na  prsi.  Ozrla  se  je  —  na  širokí  postelji  sta  ležala  strie 
in  teta.  Strie  je  ležal  ob  róbu  in  je  bil  razgaljen  do  prsi.  Blazina 
mu  je  bila  zlezla  izpod  glave  in  je  padla  na  tla;  glava  je  bila  na- 
gnjena  nazaj  in  je  visela  navzdol  ob  róbu  postelje.  Obraz  je  bil  tem- 
nordeč,  žile  so  bile  visoko  nabrekle  na  vratu  in  na  čelu;   ústa  so 

bila  odprta  in  ustnice  so  se  stresle  ob  vsakem  težkem,  hropečem 
dihu.  Odprte  pa  so  bile  nekoliko  tudi  oči  in  umazaná,  s  tenkimi 
rdečimi  žilicami  preprežena  belota  je  strmela  skozi  presledek. 

Ne  oziraj  se,  Metka,  idi  po  svoji  poti!  Oziral  se  je  kraljevič 
in  je  izgubil  základ  in  kraljično!  — 

Teta  je  bila  odetá  do  vratu,  roke  so  ležale  na  odeji;  prsti  so 
bili  nekoliko  sključeni,  kakor  da  bi  pričakovali  pléna.  Obraz  pa  je 
bil  zelo  miren  in  zelo  bied;  ustnice  so  bile  krepko  stisnjene,  obrvi 
strnjene. 

„Resnično,  tudi  po  noci  vidi!"  je  pomislila  Metka  in  je  stopala 
še  tise,  svečo  pa  je  držala  nizko,  skoro  pri  tleh,  zato  da  bi  ne 
obsevala  obrazov  nemirna  luč. 

Ne  mudi  se,  Metka,  čas  pohaja,  pozná  je  že  ura! 

Na  okno  je  potrkavalo  močneje,  stresale  so  se  šipe.  Nestrpno 
je  klicalo  zunaj,  glasili  so  se  že  nerazločni  koraki  na  tlaku,  kakor 
da  bi  hodil  človek  mimo  hiše,  poln  nemirnega  pričakovanja. 

Metki  se  ni  mudilo.  Vrezalo  se  ji  je  bilo  nekoč  v  misel  in 
tako  je  hodila  počasi,  kakor  po  dávno  določenem  náčrtu. 

Nizko  je  držala  svečo  in  se  je  približala  zagrinjalu,  ki  je  delilo 
od  sobe  tisto  izbo,  kamor  še  nikoli  ni  stopila  nepoklicana  noga. 
Oprezno  je  odgrnila  zagrinjalo,  sklonila  je  glavo  in  se  je  ozrla 
po  izbi. 

Mici  je  ležala  na  čisti,  snežnobeli,  nizki  postelji:  odeja  je  bila 
zdrknila  ob  zidu  na  tla.  Ležala  je  vsa  razgaljena,  srajca  je  bila 
odpeta  na  ramah  in  na  prsih,  tudi  noge  so  bile  góle. 

Metko  je  spreletela  groza,  ni  mogla  odvrniti  pogleda  od  tistega 
obraza,  ki  se  ji  je  smejal  nasproti  s  širokim,  nelepím  smehom.  Oči 
so  bile  zatisnjene,  ústa  pa  so  bila  široko  odprta,  kakor  pri  okostniku 
in  rezalo  se  je  dvoje  vrst  razglodanih  črnih  zob.  In  dasi  so  se  ústa 
smejala,  so  bila  lica  napeta  in  celo  kaplja  krvi  se  je  bila  izgubila 
na  sencih  in  na  licih  pod  sivobledo  kožo.  Škapulirja  ni  bilo  vec 
okoli  vratu,  ležal  je  na  tleh  pomečkan  in  povaljan.  Prsti  na  rokah 
so  bili  krčevito  sključeni  in  so  se  bili  zasekali  v  góle  prsi. 

„To  je  človek!"  je  pomislila  Metka,  in  od  groze  ni  mogla 
premekniti  nog. 

Ne  stoj,  Metka,  ne  oziraj  se! 

Oči  vprte  v  sivobledi,  režeči  se  obraz,  se  je  umikala  Metka 
proti  durim.  Tedaj  je  šinila  rumena  luč  preko  obraza,  zgenile  so 
se  ustnice,  roke  so  se  iztegnile,  suhe  koščene  roke,  dolgi  kremplji, 

lačni,   po   plenu   hrepeneči.     Zaklicala  je  nerazumljivo  ime,   glas  je 
bil  podoben  kriku  ptice  visoko  v  zraku. 

Metka  je  odgrnila  zagrinjalo,  šla  je  preko  sobe,  mimo  postelje 
segla  je  po  ključ  in  je  odprla  duri.  Práv  nalahko  je  zahreščal  ključ, 
komaj  duhovi  so  ga  slišali,  in  vendar  je  vztrepetala.  Na  postelji  se 
je  zgenilo,  teta  je  bila  vzdignila  roko ;  Metka  je  postala,  duri  so 
bile  že  polodprte  in  plameň  je  trepetal  nemirno.  Ali  roka  je  padla 
spet  težko  na  odejo,  glava  se   je  premeknila,  zavzdihnile  so  prsi . . . 

Prestopila  je  prag  in  je  zaprla  duri  za  sabo.  Čuvala  je  plameň 
z  roko,  da  bi  ga  ne  ugasnil  veter,  ki  je  pihal  z  dvorišča. 

Zahreščala  so  veliká  vráta  v  rjastih  tečajih,  veter  je  bušil  v 
vežo  in  je  ugasnil  svečo.  Komaj  je  stopila  Metka  na  ulico,  so  se 
vráta  treskoma  zaprla  za  njo  in  slišala  je  celo,  kakor  da  bi  se  bil 
obrnil  urno  ključ  v  ključalnici. 

Stopila  je,  korak  pa  je  bil  slab  in  neodločen,  veter  jo  je  pahnil 
naprej,  nato  jo  je  zgrabil  za  ráme  ter  jo  potisnil  nazaj,  ob  zid. 
Udarilo  ji  je  v  obraz,  težke,  mrzle  kaplje  so  bile  na  liea,  na  čelo, 
približala  se  je  roka  iz  terne  in  ji  je  iztrgala  ruto  z  glave.  Metka 
je  stala  trepetajoč  ob  zidu,  v  roki  je  držala  ugaslo  svečo. 

„Pridi,  usmili  se!" 

Od  daleč  se  je  svetila  dremotna,  v  vetru  drgetajoča  luč. 

Stopila  je,  pahnilo  jo  je  dalje  in  jo  pritisnilo  ob  zid. 

„Da  bi  prišla  vsaj  do  tja,  vsaj  do  one  majhne  lučce  .  .  .  Kje 
si  zdaj  ti,  ki  si  me  vabil,  ko  je  bilo  moje  srce  malodušno?" 

To  je  pač  tvoja  pot,  Metka!  Izbrala  si  si  jo,  nastopila  si  j  o, 
zdaj  hodi ! 

Nenadoma  se  je  vzbudil   odpor  v  njenem  srcu. 

„Pridi,  da  se  oprem  ob  tvojo  roko,  ne  morem  dalje  sama! 
Zakaj  si  me  čakal,  zakaj  si  trkal  na  okno,  namignil  mi,  ko  si  šel 
preko  ulice?  Po  tebi  sem  hrepenela,  ker  si  mi  obljubil  ljubezni,  in 
zdaj  me  ostavljaš  samo  na  tej  težki  poti !  Pridi,  da  se  oprem  ob 
tvojo  roko!" 

Pljusknil  ji  je  dež  v  obraz,  veter  ji  je  odpel  jopico.  Šla  je, 
noge  so  se  šibile,  ugasla  sveča  ji  je  padla  v  blato. 

„Pridi!  ..." 

In  tedaj  je  prišel,  in  ko  je  stal  pred  njo,  visok  in  lep,  ni  padla 
več  nobena  kaplja,  nebo  se  je  zjasnilo  in  zvezde  so  zasijale.  Tako 
lepa  noč  je  bila,  kakor  je  ni  še  videl  božji  svet. 

„Kaj  misliš,  Metka,  da  bova  midva  hodila  po  tej  dolgi  in  ne- 
rodni  poti?  Ne  spodobilo  bi  se  zate,  mojo  mlado  nevesto!" 

Cin,  cin,   cin ! 

Zlate  zvončke  so  imeli  belci  na  zlati  opremi,  voznik  je  imel 
pozlačeno  opremo,  tudi  voz  sam  je  bil  pozlačen. 

„Zdaj  šedi,  Metka,  nevestica,  na  mojo  desno  strán!" 

Sedla  sta  in  —  cin,  cin,  cin  —  je  odhitel  voz,  odhitel  pobli- 
skoma  iz  mesta,  hitel  bliskoma  preko  polja,  preko  trávnikov,  po 
lepi  neznani  pokrajini,  in  zvezde  so  sijale.  Dolga  je  bila  pot,  ali 
belci  so  bili  urni,  kakor  peroti  so  frfotale  dolge  bele  grive.  Že  se 
je  svetilo  od  daleč,  kakor  jutranje  solnce  se  je  svetil  zlati  grád, 
božji  tempelj. 

Postal  je  voz,  izstopila  sta  in  vodil  jo  je  za  roko  po  beli  stezi 
proti  grádu.  Ob  poti  so  cvetle  veliké  rdeče  rože  in  so  ju  pozdrav- 
ljale,  sklanjale  so  se  tam  veje,    da  bi  si  natrgala   zlatih  jabolk  .  .  . 

Ali  je  še  daleč  do  grádu,  ali  se  ne  umika  grád?  Ne  oziraj 
se,  Metka! 

Srce  ji  je  nalahko  vztrepetavalo  —  v  še  neporojenem,  še 
nerazumljivem  strahu. 

„Pojdiva  brž,  dragi!  Reči  mi,  da  me  ljubiš!" 

Molčal  je  in  se  ni  ozrl  nanjo. 

„Brž,  dragi!  Glej,  zdi  se  mi,  da  se  zapirajo  zlate  duri!" 

Pohitela  je,  že  se  je  rodil  strah  v  srcu  in   razumela  ga  je. 

„Brž,  da  ne  ostaneva  na  pragu!" 

Izpustila  je  njegovo  roko,  pohitela  je  z  omahujočimi  koraki  po 
stopnicah.  Tedaj  je  začutila  v  obraz  udarec,  vráta  so  treskoma  zalo- 
putnila  in  zgrudila  se  je  na  prag  .  .  . 

Trudoma  so  se  vzdignile  trepalnice,  ozrle  so  se  naokoli  motne 
oči.  Nad  njo  se  je  sklanjal  zabuhel  živalski  obraz. 
„Pogledala  je!  Metka!" 
Metka  je  zatisnila   oči,   vzdihnila  je  globoko  in  je  zaspala  .  .  . 

' r  - '    '  Konec.     z=zz=z=zz 


Različni  učinki. 

Vince  in  ljubav  —  dve  iskri  Amor  klanja  se  samiji  — 

na  žrtveniku  Venere  ...  če  se  paroma  .  .  .  sameva  - 

za  človeško  misel  krili,  Bacchus  pa  duhove  druži 

a  različen  njiju  vzlet.  v  družbo,  kjer  življenje  vre. 

Márica  Strnad. 

Bitje  in  žitje   Bleiweisovih  „Novic". 

(1843—1902) 

Spisal  prof.  dr.  Jos.  Tominšek. 

'ili  so  čaši,  ko  so  se  z  veliko  vnemo  pisali  dnevniki;  pra- 
skalo je  po  noci  gosje  pero  po  tistem  sivkastem,  trpežnem 
papirju.  Posebno  nežnih  ročic  je  bilo  mnogo,  ki  so  za- 
črtavale  v  skrbno  čuvano  knjižico  dnevne,  tedenske  do- 
godke  in  jih  okraševale  z  rožastimi  čipkami.  Bili  so  to 
čaši  lepe,   razcvetle   romantike,   pred  sto  leti.     Kolikokrat 

niti  dogodkov  ni  bilo,  ali  bili  so  vtiski;  živelo  ni  zunanje  življenje, 

ali  živela  je  dušica! 

Pa  dandanašnja  indiskretnost !  Gorkočutni  spisovalki  takega  dnev- 

nika  je  bila  zapísala  neizprosna   usoda  —  telesná  ali  duševná  smrt 

—  pod  zadnjo  popisano  strán:  „Konec"  in  dnevnik  je  postal  — 
zgodovinska  knjiga!  .  .  .  Ljubeč  sorodnik  ali  pravi  ljubček  je  hranil 
dnevnik  kot  spominek  v  posebnem  predalčku  miznice,  kjer  so  bili 
spravljeni  ražni  souvenirji,  svileni  trakovi  in  vele  vrtnice.  Kadar  mu 
je  duša  koprnela  po  užitkih,  ki  jih  nihče  ne  odvzame,  ker  leže  v 
spominih,  si  je  odprl  miznico  in  vstajale  so  ljubljene  osebe,  ne  iz 
grobov  —  to  se  grdo  glasi  —  ampak  iz  cvetk ,  iz  znanih  črk.  — 
Pride  pa  drugi  rod,  naš  rod.  Pozni  vnuk,  njega  zastopnik,  odpre 
hitro  miznico  in  prebrska  vse  kóte,  tudi  zadnjega.  „Vele  rože?" 
Smeti!  „Svílen  trak?"  Ha,  ha!  Taká  cunjica!  Saj  je  Hennebergova 
svila  dovolj  poceni  .  .  .  „Knjižica?  Rokopis?"  Oho,  dnevnik  je! 
Oj,  ti  ljuba  naivnost,  kam  bi  prišli,  ko  bi  danes  pisali  dnevnike ! 
Vendar  glej,  to  se  zanimivo  čita ;  dobro !  Stari  noži  in  staré  leščerbe 
se  drago  prodajajo.  Tudi  to-le,  kaj  ko  bi  .  .  .? 

Dva  meseca  pozneje  se  čita  knjižno  oznanilo  velikega  zá- 
ložníka: „Senzacijonalno!    Pravkar  izšlo:    „Spomini",  pisala  N.  N." 

—  Pozni  vnuk  pa  vtakne  v  žep  nekaj  stotakov. 

Ali  se  še  dandanašnji  pišejo  dnevniki?  Pravih  pivcev  ni  več; 
tako  je  sodil  o  nas  Jurčič,  še  predno  je  uničila  vinograde  trtna  uš ; 
v  Nemcih,  ki  so  vedno  pred  nami,  pa  jih  že  1.  1825.  ni  bilo  več, 
če  verjamemo  veselému  Hauffu :  tako  tudi  pravih  dnevnikov  ni  več. 
Pač,  naša  mladina  moškega  spola  do  osemnajstega,  pri  slabih 
gmotnih  razmerah  tudi  do  dvajsetega  leta,  študujoča  mladina  žen- 
skega  spola  pa  do  šestnajstega  leta,   ta  še  piše  dnevnike.  Ali  prist- 

nosti  ni  več.  Však  in  vsaka  se  zaveda,  da  znáša,  če  ne  opeke,  pa 
vsaj  pesek  ali  cement  in  žreblje  k  zgradbi  svetovne  zgodovine, 
dočim  so  nekdanji  memoaristi,  pišoč  svoje  spomine  in  občutke, 
mislili  na  vse  kaj  drugega  kakor  na  bodočega  zgodovinarja,  ki  bo 
po  datumih  njih  zapiskov  zbijal  železno  lestvo  kronologije  in  iz 
vsebine  črpal  veliké  ideje,  ki  so  pošiljale  tedaj  svoje  atóme  tudi  tja 
k  rokoko-mizici  mlade  ali  staré  dáme  ali  k  pultu  zaljubljenega  go- 
spodiča,  pa  tudi  k  mizi  izkušenega  moža,  ki  se  je  pogovarjal  s 
svojim  duhom  in  si  zabeleževal  pogovor  v  lastno  naslado  in  uteho. 

Zakaj  dandanašnji  ne  pišemo  več  takih  dnevnikov?  Mari  smo 
prepuhli,  preprazni?  Mari  nimamo  idej?  Kaj  še!  Idej  vrši  po  du- 
ševnem  ozračju  kakor  mušie  meseca  junija,  svoje  srce  známo  secirati, 
Rôntgenovi  žarki  takoj  pokažejo,  je  li  polno  ali  „prazno",  doživeli 
smo  celo,  da  pošilja  nekdo  svojo  „dušo  v  vas"  (pa  ne  „k  ljub'ci") ; 
vprašanje  o  puhlosti  pa  diši  po  zlobnosti  .  .  .  Torej  kako?  Eh, 
imamo  še  dovolj  „dnevnikov"  in  sličnih  zapisnikov,  práv  dovolj. 
To  so  naši  —  časopisi,  zlasti  pa  časniki!  Morda  ni  res? 
Tudi  dandanes  se  mnogokdo  usede  zvečer  k  mizi  in  piše,  kaj  se 
je  zgodilo  ta  dan  ali  ta  teden;  ne  piše  pa  tega  v  lepo  knjižico, 
ampak  na  polo  papirja,  ki  jo  popise  le  po  eni  stráni  in  jo  še  isti 
večer  zapečati  in  pošije  bližnjemu  ali  daljnjemu  —  časniku  kot  „dopis" ; 
potem  se  uleže  na  blazino  z  zavestjo,  da  je  „dopisnik"  —  hm  — 
pisatelj.  Tako  —  ali  celo  z  brzojavom  in  telefónom  —  se  pripravljajo 
prispevki  za  svetovno  in  narodno  zgodovino.  Javnost  in  rafiniranost 
sta  zdaj  glavna  znaka  memoarjev.  Nič  ni  varno  pred  njima,  podvrženi 
so  jima  najintimnejši  dogodki ;  v  prejšnjih  časih  se  je  o  njih  slišala 
le  govorica,  zdaj  je  Fáma  ponižna  služabnica  tiskarskih  strojev  .  .  . 
Morda  si  želimo  zopet  prejšnjih  časov?  Kvečjemu  v  tajnih  senti- 
mentalnih  urah,  ki  so  sladké  le  za  izpremembo;  sicer  smo  s  seda- 
njimi  „dnevniki"  zadovoljni,  da  le  pripoznamo  človeško  slabost 
radovednosti  in  —  nič  se  ne  sramujmo  —  škodoželjnosti!  Le  pri- 
poznajmo  to!  Saj  delamo  —  za  izpremembo  —  tudi  radi  pokoro..  . 

Včasi  pa  smo  iz  neznanih  vzrokov  res  razpoloženi  tako,  da 
bi  najrajši  videli,  da  bi  imelo  vse  človeštvo  le  eno  uho,  da  bi  ga 
mogli  stresti  zanje.  Tedaj  se  nezadovoljnež  umakne  v  tiho  celico 
in  se  zaglobi  v  one  čase,  ki  so  bili  „boljši",  v  pretekle.  Posebno 
Slovencem  so  pretekli  čaši  všeč;  saj  nam  tudi  nič  drugega  ne  pre- 
ostaja :  s  sedanjostjo  ne  smemo  (Bog  ne  daj !)  biti  zadovoljni  —  za- 
dovoljni so  le  filistrissimi  — ,  bodočnost  se  nam  (razen  pri  slav- 
nostih)  slika  „tužno",  v  preteklosti  pa  se  nájde  dokaj  lepega,  če  se 

le  išče.  Kdor  misii,  da  je  kaj  našel,  njegov  „heuréka"  se  razlega 
po  naših  javnih  prostorih ;  ljudje  postoje,  poslušajo  nekaj  čaša  ne- 
znane  in  zato  mikavne  glasove ;  ko  pa  se  naužijejo,  plačajo,  kar  so 
dolžni,  in  odidejo,  češ,  slišali  smo  lepo  komedijo  .  .  .  Kako  glasno 
se  je  n.  pr.  ob  začetku  našega  stoletja  začela  igra:  „Ilirščina  ob 
grobu  slovenskega  jezika" ;  ali  dospela  je  le  do  prologa,  in  kdor 
ga  je  slišal,  je  plačal,  kar  je  bil  dolžan,  in  je  odšel ! 

Lepa  je  preteklost,  ali  ne  da  se  presaditi  v  sedanjost;  učimo 
se  iz  preteklosti ;  kar  pa  je  več,  to  ni  práv. 

Preteklost  imamo  tudi  Slovenci.  Ni  treba  poseči  za  tisoč  let 
nazaj ;  tako  objestni  nismo  in  oni  čaši  so  tudi  že  predaleč,  da  bi 
mi  bili  zanje  dovzetni.  Ali  petdeset,  šestdeset  let  nazaj,  to  nam  je 
pristopno  in  v  današnji  dobi  je  toliko  let  že  pri  vsakem  národu 
preteklost.  Romantika  je  tedaj  se  jasno  sijala.  Torej  pričakujemo 
onih  skrivnostnih  dnevnikov,  ki  so  najbolj  zanimivi?  Kdo  ve,  ali 
jih  res  ni  kje  kaj  skritih !  Morebiti  še  pridejo  na  dan,  četudi  v  ne- 
pristni  obliki  kakor  Trdinovi  „Bahovi  huzarji" ;  dotlej  moramo  iskati 
nadomestila.   In  imamo  ga:  namreč  Bleiweisove  „Novic e". 


I. 

Le  vzemimo  v  roke  kak  letnik  „Novic"  skoraj  tja  do  h  1870. 
Kakor  bi  imeli  v  rokah  kak  zaseben  zapisnik!  Sedanji  časniki  se 
gibljejo  v  trdnih  frazah,  ondanje  „Novice"  pa  so  pisane,  kakor  bi 
bile  sestavljene  iz  toliko  in  toliko  odlomkov  iz  različnih  dnevnikov. 
Kako  tudi  ne!  Saj  je  bilo  tedaj,  ne  samo  pri  nas,  časnikarstvo  še 
v  povojih;  ni  še  bilo  posebnih  študij  za  žurnaliste,  kakor  jih  imajo 
zdaj  v  Švici,  niti  posebnih  vseučiliških  stolic  za  žurnalistiko,  ki  jih 
nameravajo  ustanoviti  Amerikanci.  Skoraj  patrijarhalsko  razmerje  je 
vládalo  med  „naravnavcom"  (=  urednikom)  dr.  Bleiweisom  in  nje- 
govimi   sotrudniki  ter  med  temi  in  med    „deležniki"  (=  naročniki). 

S  humorjem  prebiramo  spise  in  notičice,  v  katerih  se  ne  onikajo 
samo  starši,  škofje  in  duhovniki,  ampak  vsi  med  seboj ;  sotrudniki 
onikajo  očeta  Bleiweisa  —  to  se  spodobi,  —  ali  tudi  on  piše,  n.  pr. 
da  „so  gospod  Ferlan  .  .  .  eno  pinjo  za  c.  kr.  kmet.  družbo  na- 
redili" ;  gospodu  Maroušniku,  kaplanu  v  Št.  Jakobu  v  Rožu,  piše : 
„Z  njih  „Popravljenco"  (bil  je  to  šaljiv  sonet.  Op.  pis.)  so  se  Oni 
vsim  bravcam  koj  práv  prikúpili".  —  Tako  so  pisali  „dohtar  Janez 
Bleiweis".  —  Tudi,  kadar  se  govori  o  tretji  osebi,  se  pravi,  da  „so 

častitljivi  gospod  tehant  Slomšek  v  svojih  bukvih  „Blaže  in  Nežica" 
pisali"  itd. l) 

In  slog!  L.  1844.  na  str.  174.  se  poroča  o  nesrečnem  slučaju, 
da  je  nekdo  po  noci  pádel  s  sena  in  se  ubil.  Ali  poslušajte,  kako 
se  glasi  začetek  poročila:  „Ojme,  kako  krátko  je  človeško  življenje, 
pa  kako  slabo  se  varje  .  .  .  Smertna  nevarnost(!)  je  spati  na  svislih 
in  na  senicah,  ker  človek  zbudivši  v  pervi  omotici  ne  ve,  kje  da  se 
znajde"  itd.  —  Ali  vedno  ni  moglo  in  ni  smelo  ostati  tako;  stari 
so  se  umikali  mlajšim  in  tekla  so  leta  in  leta.  „Novice"  so  izhajale 
leto  za  letom,  na  zunaj  si  podobne,  a  v  marsičem  predrugačene ; 
vendar  veje  vedno  iz  njih  še  nekaj  one  patrijarhalske  naivnosti,  ki 
nam  tako  omiljuje  njih  prvé  letnike. 

Ne  samo  ta  čutna  strán  je  pri  njih  zanimiva;  važnejše  je,  da 
tiči  v  njih  lep  kos  slovenské  zgodovine,  da,  lahko  rečemo :  največji 
kos.  Naš  preporod  z  vso  navdušenostjo  in  nesigurnostjo  se  čita 
v  teh  sivkastih  listih ;  otroško  caplja  novorojeno  dete  —  ki  je  bilo 
že  ob  rojstvu  enfant  terrible  —  in  mi  mu  sledimo  s  pol  šaljivim, 
pol  resnim  zanimanjem.  Živahno  je  bilo  to  dete,  ta  preporod; 
delalo  je  z  rokami  in  z  nogami,  s  prstki  in  z  jezikom,  kričalo  je  in 
se  namrdovalo ;  raslo  je  počasi,  a  krepko  in  zdravo.  Ostalo  je  trdno, 
včasi  tudi  malo  trmasto  ob  naukih,  ki  jih  je  vsesalo  vaše  z  ma- 
terinim  mlekom.  Dete  je  doraslo  v  mladeniča,  moža;  ko  pa  se  je 
mož  bližal  dobi  starčka,  ko  je  čutil,  da  je,  opravivši  svoj  posel, 
postal  odveč,  legel  je  k  večnému  počitku  in  je  zaspal ;  nihče  ni 
motil  njegovega  spanja  in  umiranja :  „Novic"  n  i  bilo  več;  umrie 
so  dne  26.  grudna  1.   1902. 

Zdaj  pripadajo  „Novice"  zgodovini;  postale  so 
dnevnik  slovenskega  národa  ob  njegovem  preporod  u. 

II. 

„V  sredo,  5.  Maliga  Serpana  1843"  je  izšla  njih  prvá  števika. 
Prvi  letnik  ima  naslov:  „Kmetijske  in  rokodélske  novice.  Na  svitlobo 
(posamezne  številke  pišejo:  „svetlobo")  dane  od  c.  kr.  krajnske 
kmetijske  družbe.  V  red  devane  od  dohtarja  Janeza  Bleiweisa"  itd. 
Prvi  list  se  pričenja  z  važnim  „Oznanilom":  „Učenosti,  umetnosti 
in  znajdenja  so  se  v  kratkih  letah  tako  razširile,  de  kdorkoli  z  njimi 
naprej  ne  hiti,  ne  posnema,  kar  so  drugi  koristniga  znajdli,  ampak 
se  terdovratno  stariga  derži,  gre  rakovo  pot,  vsaki  dan  mejn  zna,  se 
v  sedajnim   obrazenju   sveta   ne   znajde  (!),   v   sredi    svojih    rojakov, 

')  Zgledi  so  vzeti  iz  prvih  4  številk  1.  1844. 


462  Dr.  Jos.  Tominšek:  Bitje  in  žitje  Bleiweisovih  „Novic". 

znancov  ino  perjatlov  si  neznan  ptuj  deželec  zdi  in  si  ne  more  ni- 
kakor  pomagati  .  .  .  Zlasti  krajnskim  kmetam  ino  rokodelcam,  kteri 
se  ptujih  jezikov  niso  učili,  se  tako  godi.  Zlasti  te  izznanit  z  vsim, 
kar  so  učenosti  in  umetnosti  njim  koristniga  znajdile,  ...  je  namen 
teh  novic.  Kmetijske  in  rokodelske  v  slovenskim  jeziku  natisnjene 
bukve  (knjige)  bodo  zvesto  pregledane  in  njih  vrednost  pošteno 
prevdarjena  .  .  .  Skerbno  si  želi  vsakktiri  Krajnec  poznati  svojo 
kraj  n  s  k  o  deželo,  se  izznaniti  z  imenitnimi  rojaki  ino  zvediti  ime- 
nitne  prigodke  svojih  sprednikov.  Te  želje  spolniti  bo  posebna  skerb 
naša  ...  V  pomankanju  krajnskih  besedi  si  bomo  enako  Rimcam, 
Nemcam,  tudi  Čeham,  Rusam,  Poljakam  ptuje  besede  sposodili.  — 
Vsakkteri  poduk  v  čistenju  jezika  ali  v  drugi  reči  nas  bode  razveselil 
in  nam  za  znaminje  veljal,  de  se  te  novice  prijaznih  deležnikov 
razvesele(l).  Te  novice  pridejo  vsako  sredo  na  dveh  četertnih  listih 
v  Ljubljani  na  svitlo.  Po  posti  veljajo  za  celo  leto  2  fl.  30  kr.w  — 

Če  vpoštevamo  razmere  v  tedanjih  časih  in  preudarimo,  kdo 
je  izdajal  „Novice" ,  se  ne  bomo  preveč  spotikali  ob  omejeni 
„krajnski"  deželi  in  ob  „krajnskih"  besedah.  Zanimivo  pa  je,  kako 
so  „Novice"  polagoma  in  nevidno  prestopile  od  kranjščine 
k  slovenščini,  še  pred  letom  1848.  To  je  bilo  tem  bolj  potrebno, 
ker  so  „Novice",  kakor  se  hvalijo  že  v  4.  štev.  leta  1843.,  „tudi  na 
Štajerskim,  Koroškim,  Goriškim,  Teržaškim,  Horvaškim  in  celo  v 
Dalmaciji  veliko  prijatlov  našle".  Tudi  sotrudniki  so  se  oglašali  pridno 
od  zunaj;  izmed  njih  je  pisal  znani  „Tone  Krempl"  iz  Radgone 
že  v  6.  štev.  (v  sredo  6.  vél.  serpana  1843)  med  drugim  to-le:  „Bog 
živi  Štajerce,  Korošce,  Krajnce  in  Horvate,  vsi  smo  od  edne  slovenské 
matere".  —  „Slovenskí"  velja  tu  lahko  tudi  v  pomenu  „slovanskí", 
ali  dopis  je  naslovljen  „Ljubim  Krajncam,  našim  brata  m".1) 

Program  je  bil  na  však  način  dovolj  obširen,  bolj  nego  ga  je 
izražal  naslov ;  urednik  tudi  ni  bil  nikakor  tesnosrčen  in  je  sprej  emal 
vobče  vse,  da  je  bilo  le  slovenskí  pisano.  Največ  prostora  so  zavzemale 
seveda  „kmetijske  in  rokodelske"  vešti;  „novicam"  v  ožjem  pomenu 
pa  je  ustrezal  poseben  odstavek  „Urno,  kaj  je  noviga",  kí  seje 
pojavil  že  v  2.  štev.  (12.  Maliga  Serpana  1843).  Poleg  malih  gospo- 
darskih  novic  so  se  vrstile  v  njem  tudi  anekdote,  dovtipi  in  druga 
zmes;  tako  že  v  prvem  sestavku  čudovita  vest,  da  ima  v  mestu 
Amiensu  „nek  kerčmar  ali  birt  macko,  ki  tudi  tri  mlade  podgane  doji". 
(Dal  j  e  prih.) 

')  Pozneje,  leta  1866.  na  stráni  270.  je  došel  „Novicam"  dopis  o  združení 
Sloveniji. 

Pisma. 

Zofka  Jelovšek. 

(Dalje.) 

ako  je  bilo  moje  življenje  takrat  in  jaz  sem  si  neprestano 
želela  ven  v  svet,  kjer  bi  bilo  drugače,  bolj  lepo  in 
veselo.  Kakor  da  bi  bila  lačná  življenja  in  sveta,  mi  je 
bilo,  srce  so  mi  stiskale  želje  in  oči  so  vedno  hrepenele, 
hrepenele  v  daljo  preko  hribov  v  širokí  svet  .  .  . 

Takrat  je  bilo,  da  sem  dobila  staro  številko  nekega 
dunajskega  časnika  v  roke.  Nisem  imela  tam  v  hribih  mnogo  za 
čitanje,  in  karkoli  mi  je  prišlo  tiskanega  v  roke,  precitala  sem  od 
začetka  do  konca.  Čitala  sem  Valvasorja,  indijanske  povesti,  steno- 
grafične  zapiske  sej  deželnega  zbora,  Marlittovo,  staré  koledarje  — 
vse,  na  kar  sem  naletela.  Staré  časnike  sem  čitala  z  enako  pozor- 
nostjo  kakor  najlepší  román.  Zanimalo  me  je  vse,  še  celo  inserati 
so  mi  pripovedovali  sto  reči  v  onem  življenju  zunaj  v  svetu.  Perica, 
kí  je  iskala  dela,  družina,  ki  je  potrebovala  kuharice,  vdova,  ki  je 
ponujala  sobe,  prodaje  továreň,  hiš,  gozdov  —  vse  se  je  v  moji 
glavi  izpremenilo  v  obširno  povest,  vsaka  beseda  je  bila  zame  nov 
predmet  mojih  sanjarij. 

Posebno  me  je  zanimala  krátka  anonsa:  „Katera  dáma  bi  hotela 
stopiti  z  gospodom  v  dúha  osvežujočo  korespondenco?  Pisma  na: 
Fr.  M.  Zero.  Tropava."  Precitala  sem  párkrát  teh  par  besed,  ki  so 
se  mi  zdele  skrivnostne  in  vabeče  obenem.  „Katera  dáma  ..." 
mi  je  šumelo  po  ušesih.  Spočetka  nisem  niti  mislila,  da  bi  pisala, 
polagoma  pa  se  mi  je  misel,  da  bi  pisala,  vedno  bolj  in  bolj  pri- 
Ijubila.  In  res,  tretji  dan  sem  se  zvečer  zaklenila  v  svojo  sobico  in 
sem  pisala  pozno  v  noč.  Napísala  sem  dolgo,  obširno  in  odkrito- 
srčno  písmo,  naivno  in  goreče.  Niti  mislila  nisem  na  to,  jeli  je 
moja  brezmejna  odkritosrčnost  na  mestu  ali  ne.  Niti  glede  imena 
si  nisem  dovolila  nobene  mistifikacije.  Čemu  tudi?  Tam  v  Šleziji 
dotičnemu  gospodu  pove  moje  pravo  ime  ravno  tako  malo  kakor 
kak  psevdonim.  Pisala  sem,  kako  sem  sama,  kako  nimam  žive  duše, 
s  katero  bi  govorila,  nobenega  človeka,  ki  bi  se  zanimal,  kaj  čutim, 
mislim  in  sanjarim,  nikogar,  ki  bi  me  poslušal.  Oče  je  star,  ves 
izdelan  od  duhomornega  delovanja  vaškega  učitelja ;  mati  je  malo- 
besedna,   enako   izmučena   od    večnih  malenkostnih   skrbi,   topa   za 

vse  okoli  nje,  ubitá  od  puščobe  enakomernega  in  težavnega  živ- 
ljenja.  Še  skrbi  obeh  so  vedno  iste  od  leta  do  leta.  Strah  je  oba? 
da  sem  tako  mlada,  bojita  se,  ker  bi  bila  rada  veselá,  ker  bi  se 
rada  smejala;  dávno  sta  oba  že  pozabila,  da  sta  tudi  bila  mlada. 
Jaz  pa  se  dušim  v  tem  težkem,  morečem  vzduhu.  Saj  nisem  slabá 
in  rada  ju  imam,  ali  ne  morem  zato,  da  tako  zelo  hrepenim  po 
pravem,  svežem,  živem  življenju.  Živo  življenje  bi  hotela,  ne  tako 
mrtvega,  kakor  ga  vidim  tu.  Gospod  naj  mi  oprosti,  da  mu  pišem 
vse  to,  kar  ga  najbrž  nič  ne  zanima,  ali  jaz  ne  morem  več  molčati. 
Če  je  dober,  naj  mi  dovoli,  da  mu  pišem  vse,  karkoli  hočem,  kar 
mi  pride  na  misel  in  če  so  tudi  neumnosti. 

Tako  se  je  torej  začela  ta  korespondenca,  ki  je  trajala  skoro 
deset  let. 

Kmalu  sem  dobila  odgovor,  da  lahko  vse  pišem,  karkoli  hočem, 
in  da  se  moje  pismo  lepo  čita,  ker  je  nekaj  svežega  in  toplega  v 
njem.  Naj  le  pišem  mnogokrat.  Moji  starši  pa  me  imajo  gotovo 
radi,  rajši,  nego  si  predstavljam,  in  gotovo  jih  le  veseli,  da  sem  taká, 
kakršna  sem.  Saj  sem  dobra.  Samo  bolj  odkritosrčna  móram  biti 
proti  njim.  In  naj  si  ne  želim  v  svet,  svet  ni  dober,  potuhnjen  je  in 
nevaren,  zelo  nevaren  in  človeka  uniči,  predno  se  zave.  Bolje  je,  da 
ostane  človek  doma,  lepo  v  zatišju,  na  varnem.  Mnogo  bolje !  Tu  se 
ne  doživi  razočaranj  in  nesreč.  Naj  si  res  nikar  ne  želim  v  svet!... 

Potem  sem  odpisala.  Pisala  sem  pogostokrat,  in  vedno  odkrito- 
srčno.  Kakor  da  bi  pisala  dnevnik,  tako  sem  pisala  ta  pisma.  Včasi 
sem  vriskala  mladosti,  veselja  in  poguma,  včasi  zopet  sem  bila  ža- 
lostná, sentimentálna,  rebelska  in  strastna.  A  vseh  pisem  vedni  refrén : 
Želim  si  ven,  v  svet!  Želim,  želim!  Zadušim  se  doma,,  pobedastim ! 

Odgovori  iz  Tropave  vsi  mirni,  blagi,  dobrohotni,  z  opomini, 
da  se  mora  vsakdo  naučiti  resignacije,  da  je  žrtvovanje  samega  sebe 
tudi  sreča. 

Ah,  ta  korektná,  blaga,  vedno  lepo  pisana,  duhovita  in  po 
parfumu  dišeča  pisma  so  me  kar  razdraževala!  Milá  so  mi  bila  ta 
pisma ;  imela  so  neki  poseben  čar  tajnosti  in  prihajala  so  tako  od 
daleč  iz  sveta  k  meni  v  našo  malo,  odljudno  vas.  Moj  Bog,  meni 
se  je  zdela  takrat  tako  daleč  ta  Šlezija! 

Rada  sem  imela  ta  pisma,  in  bila  sem  ponosna  nanja,  pomenila 
so  mi  takrat  toliko  v  moji  samoti.  In  vendar  sem  se  upirala  proti 
tem  pismom,  ki  me  niso  hotela  tako  razumeti,  kakor  sem  si  želela. 

Zakaj  bi  se  žrtvovala?  Komu  bo  pa  kaj  koristilo,  če  se  žrtvujem? ! 
Oče  in  mati  ne  bodeta  nič  drugačna,  nič  veselejša,  nič  srečnejša,  če 

se  desetkrat  žrtvujem !  Niti  vedela  ne  bosta.  Če  jima  tudi  povem, 
ne  bosta  vedela!  Saj  ju  imam  rada,  ali  zakaj  naj  bi  bilo  moje  živ- 
ljenje  ravno  tako  prazno,  kakor  je  njijino,  če  je'  to  brez  smotra  in 
brez  zmisla.  In  če  sem  tudi  nesrečna  zunaj  v  svetu!  Nesreča  je  še 
vedno  boljša  nego  ta  praznota,  nego  ta  nič  tu  doma!  Človek  ni 
srečen,  to  ve,  ali  niti  nesrečen  ni,  ker  nima  biti  zakaj.  Otrpne,  ostari, 
posuši  se  duševno  in  telesno,  polagoma,  da  niti  ne  opazi  kdaj,  in 
vse  je  proč,  vse  življenje  je  proč !  —  Pisala  sem  v  neštevilnih  varija- 
cijah  na  slabem  papirju  in  z  razburjeno  pisavo,  vse  to  tistemu  gospodu 
v  Tropavo  — ,  ali  njegovi  odgovori  so  bili  venomer  mirni  in  svareči. 

Tako  sem  se  končno  spomnila:  ta  gospod  v  Šleziji  je  sigurno 
že  star.  Kako  pa  bi  me  mogel  pitati  z  dobrimi  nauki,  naj  se  žrtvujem, 
naj  se  veselím  svojega  mirnega  zavetja  — ,  če  bi  bil  sam  mlad !  Pa 
tudi  to  mi  je  bilo  všeč.  Še  skoro  lepše  se  mi  je  zdelo.  In  v  pri- 
hodnjem  pismu  sem  pisala,  da  mi  je  bilo  vedno  žal,  ker  nimam 
strica,  da  bi  imela  nad  vse  rada  kakega  strica,  takega  dobrega,  du- 
hovitega  in  seveda  malo  konservativnega  strica,  kakor  je  n.  pr.  on. 
In  če  hoče,  naj  bo  moj  strie,  meni  bi  se  zdelo  to  jako  imenitno. 
Pisal  mi  je,  da  že  prevzame  to  vlogo,  če  mi  je  to  všeč,  da  se  pa 
čudi,  kako  mi  je  prišel  ravno  strie  na  misel.  Mlada  dekleta  imajo 
vendar  najraje  tete!  —  Jaz  sem  na  to  odgovorila,  da  se  za  tete 
zahvalim,  da  imam  dve  —  žalibog!  —  in  da  ju  nisem  posebno 
veselá.  Ali  strie,  to  je  druga  reč! 

To  je  bilo  v  drugi  polovici  prvega  leta  najinega  pismenega 
znanja.  Kmalu  nato  sem  nekega  lepega  dne  zložila  svojih  par  stvari 
v  kovčeg  in  sem  se  odpeljala  v  svet.  Žal,  le  v  prvo  bližnje  mesto, 
ki  se  mi  je  pa  zdelo  vendar  vsaj  na  pragu  sveta,  če  že  ne  v  svetu. 
Doma  so  seveda  prej  oficijalno  proklamirali  moji  starši,  posebno 
pa  obe  teti,  da  sem  izgubljen  otrok,  da  se  mi  bo  godilo  slabo  — 
no,  še  huje  nego  slabo  —  in  da  bo  vse  zasluženo,  dobro  zasluženo, 
karkoli  slabega  me  doleti.  In  naj  potem  ne  hodim  domov!  Če 
grem,  grem !  In  denarja  mi  seveda  ne  bodo  dajali  na  tako  pot.  Niso 
tako  neumni,  ko  sem  lahko  doma! 

Srce  me  je  prebito  bolelo,  ko  sem  se  odpeljala  s  takimi  bla- 
goslovi  in  s  celimi  petimi  goldinarji  —  moja  last!  —  s  pošto  po 
česti  iz  vaši.  Sedela  sem  jako  pokoncu,  požvižgavala  sem  si  celo 
pot,  da  bi  si  ohranila  pogum.  Eh,  kaj,  sem  si  mislila,  slabše  nebo 
nego  doma.  Teti  sta  mi  že  hodili  z  ženini  —  s  kakšnimi!  Samo 
da  je  bil  petičen,  če  je  bil  drugače  tudi  že  ves  kruljav  in  pošvedran 
kakor  stará   copata!    V  mestu  sem  dobila  kmalu  službo  v  neki  pi- 

sami.  Pisala  sem  stricu,  da  sem  zdaj  tam  in  tam,  nič  vec  doma 
in  da  jem  zdaj  svoj  lastni  kruh,  kar  je  tudi  nekaj ! 

Takrat  me  je  prijela  tudi  strašná  radovednost,  kdo  je  ta  moj 
izvoljeni  strie.  Vpraševala  sem  na  najlepše  načine,  a  pomagalo  ni 
nič.  Pisal  pa  mi  je  na  koncu,  da  bi  se  odkrižal  mojega  vpraševanja, 
da  ni  lepo,  da  sem  tako  radovedna,  in  da  je  lepše,  da  ne  vem,  ker 
je  to  bolj  poetično.  Uvidela  sem,  da  ima  práv. 

Tisto  leto  so  bila  moja  pisma  najbolj  mirna  in  enakomerna. 
Mešec  za  mesecem.  Moja  samostojnost  me  je  dolgo  veselila,  in  da 
so  bile  one  ure,  ko  nisem  bila  v  pisarni,  res  samo  moje,  da  sem 
bila  sama  odgovorna  zase,  to  me  je  tako  zadovoljevalo,  da  sem  se 
skoro  polenila.  Začela  sem  takrat  pisateljevati.  Napísala  sem  par 
pesmi,  nekaj  novel  in  razposlala  sem  to  sedmim  slovenskim  časo- 
pisom. Kar  bo  večina  dejala,  tega  se  pa  bom  držala  —  sem 
sklenila.  In  večina  je  dejala,  naj  le  pišem.  Odkritosrčno  povedano, 
bila  sem  samo  enkrat  jako  veselá,  ko  sem  čitala  v  listnici  nekega 
našega  lista,  da  je  moja  novelica  sprejeta  in  da  se  natisne.  Ko  je 
bila  res  tiskana,  me  že  ni  več  tako  veselilo.  Sklenila  sem  takrat  tudi, 
da  si  kúpim  za  prvi  honorár  zlate  naočnike.  Dobila  sem  že  nekoliko 
stotakov  honorarjev,  par  let  živim  ob  tem  nepremastnem  kruhu,  zlatih 
naočnikov  pa  le  še  nimam.  Nu,  namesto  njih  sem  si  pridobila  nekaj 
življenske  filozofije,  ki  je  morda  še  več  vredna  nego  zlati  naočniki. 

Da,  tisto  leto  je  bil  moj  strie  z  menoj  lahko  zadovoljen.  Večno 
pa  seve  na  traja  nobena  reč  in  jaz  sem  se  skoro  prestrašila,  ko 
sem  videla,  da  sem  že  skoro  celo  leto  zadovoljna.  Hotela  sem  v 
svet,  pa  sem  obsedela  lepo  na  pragu  kakor  berač,  ki  ne  sme  v  hišo. 
Skúšala  sem  torej  priti  v  svet.  Dala  sem  anonso  v  „Slovenski  Národ" 
in  v  par  večjih  nemških  časopisov,  da  bi  šla  taká  in  taká  gospodična 
rada  kam  v  večje  mesto,  kam  daleč.  Na  nemške  anonse  se  ni  oglasil 
nihče,  na  tisto  v  „Slov.  Národu"  pa  mi  je  pisal  slovenski  sladčičar 
z  Reke,  da  bi  potreboval  žene,  ki  zna  po  priliki  toliko  kakor  jaz, 
in  da  mi  oferira  svojo  roko,  če  imam  vsaj  tristo  goldinarjev,  drugače 
da  mu  je  žal.  —  Meni  je  bilo  tudi  žal :  prvič  nisem  imela  tristo  gol- 
dinarjev —  žalibog !  —  drugič  pa  me  ni  mikal  sladki  mož.  Tako  sem 
dobila  ženitno  ponudbo,  službe  také  pa  le   ne,  kakršne  sem  iskala. 

Šla  sem  potem  v  Trst,  kjer  je  lepo  morje  in  polno  ladij.  Eh, 
ali  sem  imela  tiste  ladje  rada!  Zlasti  neko  belo,  s  tremi  jarboli, 
jadrnico.  Kakor  bela  ptica  je  bila;  však  mešec  je  prišla  iz  Grške. 
Takrat  sem  bila  otročja  kot  še  nikdar;  niti  prej  niti  pozneje  nisem 
bila  več  tako  naivná.  Polno  novih  idej  je  prišlo  takrat  v  mojo  glavo 

in  jaz  sem  jih  oznanjala  na  vse  stráni.  Pisala  sem  Fr.  M.  Zerotu 
velikánska  pisma,  fantazirala  sem  ob  morju  in  želela  sem  si  zopet 
proč,  daleč,  na  vse  vetrove.  Šla  bi  bila  za  hišno  na  veliké  parnike, 
ki  so  vozili  v  Kino  ali  kam  drugam,  samo  da  daleč  —  sploh  sem 
imela  .sto  náčrtov,  kako  bi  potovala  v  svet,  daleč  v  svet.  Ah,  vsi  ti 
načrti  so  bili  enako  nemogoči,  pustolovski  in  nikogar  ni  bilo,  ki 
bi  jim  bil  verjel !  Če  bi  mi  bil  takrat  rekel  kdo :  Naredi !  poskusi !, 
pa  bi  bila  vse  naredila  in  poskusila.  In  mogoče  —  mogoče,  da  bi 
bil  kateri  onih  mojih  pustolovskih  náčrtov  postal  resnica.  Menda 
ni  vse  neumnost,  kar  se  vidi  neumno.  Izvrstne  smokve  so  v  Trstu, 
rože  práv  ceno  in  stenic  povsod  zastonj.  Moj  Fr.  M.  Zero  ve  vse 
to,  dolga  poglavja  sem  mu  pisala  o  tem.  Ali  morje,  morje  je  lepo, 
čeprav  je  v  luki  umazano,  da  smrdi.  Lepo  je,  eh,  in  še  danes  se 
mi  toži  po  njem.  —  In  zaupala  sem  v  se  takrat,  sapra !  Danes  vem, 
kaj  znám  in  kaj  morem,  takrat  pa  ni  bilo  mej  mojim  ciljem.  Hotela 
bi  bila  ne  vem  kaj  takrat!  Ko  sem  bila  še  doma,  sem  sanjarila  in 
vedela  sem:  to  so  sanjarije,  življenje  bo  najbrž  malo  drugačno. 
Tistokrat  pa  so  bile  vse  moje  fantastarije  načrti.  In  náčrte  dela 
človek  zato,  da  bi  jih  izvršil.  Veruje  vanje,  vsaj  tako  dolgo,  dokler 
jih  dela!  Včasi  sem  stala  ob  morju,  kadar  je  bora  tulila  in  so  se 
valovi  vsi  beli  pršili  ob  skalah,  stala  sem  tam  in  zdelo  se  mi  je, 
da  sem  tako  močna,  da  bi  premagala  ves  svet.  Kar  dusila  me  je 
ta  sila,  ki  nisem  vedela,  za  kaj  naj  bi  jo  porabila.  —  Kakor  bomba 
sem,  sem  se  smejala  včasi,  stisnjena  je  v  preozek  prostor,  a  rada 
bi  se  razpršila  na  vse  stráni.  —  In  bilo  je  mnogo  resnice  v  tem. 
Mislim  si  včasi,  da  je  pač  to  nesreča,  da  večina  ljudi  ne  nájde  nikoli 
tistega  mesta,  kjer  bi  lahko  porabili  vse  svoje  moci.  Dosegli  bi  gotovo 
kaj  velikega.  Tako  pa  ni  vse  skupaj  nič.  Vse  sem  takrat  hotela  in 
verovala  sem,  da  dosežem,  da  premagam  vse,  kar  bi  si  izmislila. 
Samo  začeti  nisem  znala!  In  zato  sem  si  želela  proč  črez  morje  v 
Ameriko,  ali  kam  drugam,  kjer  je  življenje  bolj  živo,  intenzivno, 
kjer  je  polno  nevarnosti  in  ima  človek  vedno  polne  roke  dela,  da 
se  jim  ubrani.  Želela  sem  si  postatí  bogata,  ne  v  gmotnem  oziru, 
ampak  na  duši  da  bi  bila  taká,  da  bi  bila  vsaka  moja  beseda  nekaj 
vredna,  da  bi  razveselila  slehernega,  kateremu  bi  jo  izrekla.  A  ve- 
dela sem,  da  mora  tak  človek  mnogo  doživeti,  mnogo  vedeti.  Ne 
iz  knjig,  ampak  iz  življenja  mora  zajemati !  Pogledati  mora  ljudem 
v  dušo,  ki  je  skrita,  da  razume  in  spozná  nagibe  njih  življenja.  — 
Ali  sem  bila  smešna  takrat!  Po  vsej  šili  sem  hotela  spoznati  živ- 
ljenje, pa  nisem  vedela,  da  se  mora  gledati  z  mirnimi  očmi. 

(Konec  prih.) 

Ob  morju. 

.  .  .  Dubrovník 

i 

IRraj  lepega  morjá  sedel  sem  z  njo ; 
v  daljavo  zrla  sva,  v  morjé  vtopljeno : 
tako  neskončna  je  neizrečeno 
ljubezen,  ki  jo  nosiva  s  sebó! 

Nad  morjem  eno  solnce  je  samo, 
nebo  nad  vsem  valovjem  šije  eno : 
tako  plamtí,  iz  sebe  porojeno, 
nad  nama  eno  solnce  in  nebo. 

To  solnce  moje  in  to  solnce  tvoje  — 
ljubezni  drugim  je  nevidni  žar, 
ki  dan  življenja  skupnega  zlati. 


Nebo  je  tvoje  in  nebo  je  moje, 
ki  si  mu  ti  kraljica,  jaz  vladár, 
a  drugega  nikjer  nikogar  ni ! 


II. 

V  zkipe  grebeni  iz  morjá  globine, 
oko  ugasne  večnega  neba, 
kot  v  solncu  noč  človeku  moč  izgine, 
v  zasmeh  vanj  brizga  silni  srd  morjá. 

Nekje  v  daljavi  plašna  luč  zasine, 
svobodne  poti  iz  grobov  ne  zna: 
Nekdo  za  smotrom  hrepeni  v  daljine, 
a  iz  objema  zli  mu  duh  ne  da  .  .  . 

Kako,  predraga,  v  srcu  je  sladko, 
ko  gledam  boj,  ki  mi,  izvojevan, 
prinesel  je  zmagalcu  rož  opojnih ! 

In  če  bi  ne  zgodilo  se  tako, 
kaj  bi  ne  prišel  nama  tudi  dan 
med  rožami  na  dnu  valov  pokojnih? 


III. 


ť 


o  belih  potih  med  cveticami 
mrak  izprehaja  se,  nesoč  pokoja; 
počiva  v  moji  roki  roka  tvoja, 
ti  moja  sreča,  ti  kraljica  mi! 

Morjé  oglaša  se  s  pravljicami: 
V  objemu  mojem  neha  trudna  hoja, 
življenje  vredno  ni  skrbi  in  boja, 
laž  je  kraljestvo  nad  zvezdicami  .  .  . 

In  ti  drhtiš !  .  .  .  Omahne  tebi  glava, 
posluša,  kaj  srce  mi  govori  .  .  . 
Po  morju  v  lučih  ladja  bela  plavá. 

Kako  se  nekam  ji  naprej  mudi! 
In  up  veselo  v  srcu  se  vzigrava, 
da  najin  raj  na  zemlji  se  budi! 


IV. 


*V. 


alovi,  v  polusnu  se  igrajoči, 
nemirno  čakajo,  da  pride  kralj 
z  ognjeno  krono  tam  iz  silnih  dalj 
pred  njim  prameni,  zlati  prah  sipljoči, 

Oko  zavzeto  solzo  mi  potoči, 
zavest  me  dvigne   od  pozemskih  tal, 
da  se  umiril  je  viharja  val, 
ko  sem  zaživel  v  nje  ljubezni  vroči. 

Kot  tisoč  žarkov  se  z  neba  utrinja, 

utrinja  se  mi  v  srcu  nadej  sto, 

da  velik  dan  pred  nama  se  razgrinja. 

Kako  bi,  žena,  ti  povedal  to, 
kar  hrani  sreče  nama  doba  sinja? 
To  v  srcu  tajno  čutim  jaz  samo! 


V. 


£ 


aj  nisi,  morje,  bájka  čudovita, 
nepremagljiv  gigant  in  pesmi  vir? 
Ko  lune  se  srebro  v  valovih  svitá, 
zaraja  v  tebi  deklic  morskih  pir. 


In  zemlja,  ki  jo  pereš,  v  skale  krita, 
drhti,  ko  tvoj  doseza  jo  nemir, 
in  pesem  tvoja  sladká,  ponosita 
pričara  nam  v  srcé  sen  tisočer. 

Nad  bajko  in  resnico,  ki  živi 

nad  tabo,  v  tebi  in  ob  tebi,  morje, 

veselá  misel  meni  poleti 

do  tja,  kjer  širi  moje  se  obzorje, 
med  vej  zelenjem  se  moj  dom  beli, 
ki  varuje  domače  ga  pogorje. 


E.  Gangl. 

Iz  zapiskov  prirodoslovca. 


Priobčuje  Pavel  Grošelj. 


V  delávnico  sem  tvojo  zri, 
in  videl  vedno  sem  vrtenje, 
prelívajoče  se  življenje, 
prerojevanje,  prenavljánje, 
iz  bitja  v  bitje  presnovljánje, 
a  smrti  nisem  vzrl  nikjér! 

S.  Gregorčič. 


IV. 


íračne  sence  odbegle  noci  se  še  skrivajo  po  kamenití 
gorski  planjavi.  Žalosten  izprevod,  odet  v  sivé  koprene 
jutranjega  mraka,  se  pomika  zmagujočemu  dnevu  na- 
sproti.  Leni  udarci  konjskih  kopit  odmevajo  v  svečanotiho 
jutro  in  žalostno  škripljejo  kolesa  otovorjenega  voza.  V 
črno  haljo  ovit,  strt  in  sključen  v  bolesti,  stopa  poleg 
konja  nesrečni  oče  in,  glavo  nagnjeno  k  tlom,  sledi  vozu  zvesta 
žival,  domáci  pes,  kot  da  bi  razumel  bol  svojega  gospodarja.  Na 
vozu  pa  počiva  drago  breme  —  črna  krsta ;  v  tujini  umrli  sin  spi 
v  njej  in  ne  čuje  več  ihtenja  matere  in  sestre,  ki  si  sedeč  na  krsti 
otirata  solze.  V  domačo  vas,  ki  že  nalahko  pogleduje  iz  tihe  do- 
linke, jih  pelje  bridki  pot. 

In  jaz  obstanem  in  strmim  v  ta  prizor.  —  Z  magično  močjo 
me  je  prikoval  nanj  Giovanni  Segantini,  ki  je  dihnil  na  plátno 
ta  turobni  „Ritorno  al  paese  natío"1).  In  zdi  se  mi,  kot  da  bi 
čul  piati  od  boli  pokajoče  očetovo  srce  —  ah,  to  srce  ne  razume, 
kako  da  more  zopet  vstajati  mladi  dan,  kako  da  se  more  zopet 
prebujati   príroda,   da   obhaja   iznova    mogočni   praznik   življenja  in 

veselja kako  da  ne  žaluje  ž  njim,  ki  mu  je  usoda  ugrabila 

najdražje  bitje? 

—  Glej,  za  gorami,  ki  strmé  kraj  obzorja,  se  že  smehlja  rožnato 
jutro  v  brezsrčni  brezbrižnosti.  Z  blestečim  zlatom  je  obsulo  strmé 
snežnike,  rdečega  cvetja  je  nastlalo  po  lahnih  jadrajočih  oblačkih.  — 
In  zopet  se  prebude  ptiči-pevci  in  zažvrgole  veselo  pesem  in  cvetlice 
dvignejo  rosné  kelihe  ter  opojno  duhteč  zažgo  solncu  žgalni  dar  — 
in  vsa  priroda  se  zedini  v  veličastno  himno  življenja.  —  Žalostní 
izprevod  pa  se  bliža  rodni  hiši  .  .  . 


')  „Vračanje  v  domoví  no",  naslikano  v  Malo  j  i  leta  1895. 

Noč  in  dan,  smrt  in  življenje  se  borijo  za  gospostvo  ;  in  že 
se  umikajo  zadnje  nočné  sence  sveti  svetlobi  in  že  se  prebuja  živ- 
ljenski  val,  ki  bo  v  zmagoslavni  brezčutnosti  pljusknil  preko  črne 
krste  in  se  razlil  po   svežih  dobravah. 

Življenje  zmaguje  nad  smrtjo! 

In  vendar  se  ji  mora  prej  ali  slej  ukloniti  vsako  bitje,  ki  so 
ga  ustvarile  življenske  sile.  Ali  ni  smrt  morda  vendar  mogočnejša 
od  življenja,  saj  v  trenotnem  hipu  pokosi  vse,  kar  je  ustvarjalo  živ- 
ljenje tekom  trudapolnih  let? 

In  res,  zdi  se  nam,  kot  da  bi  bila  smrt  vsemočen,  neizprosen 
in  predestiniran  zákon  prírode,  ki  s  strogo  nujnostjo  izvira  iz  živ- 
ljenskega  procesa  samega,  tako  da  se  mora  vse,  kar  vzklije  pod 
božjim  solncem,  ukloniti  njen  i  šili.  Kakor  so  vse  stvari  na  zemlji 
podvržene  zákonu  njene  privlačnosti,  tako  je  vse  življenje,  vsaj  na 
videz,  podvrženo  zákonu  smrti. 

Zákonu  smrti?  Smrt  vendar  ne  more  biti  zákon,  saj  ni  ute- 
meljena  v  nikaki  prirodni  postaví,  saj  ga  ni  fizikalnega  ali  kemičnega 
zákona,  ki  bi  nam  pojasnil,  zakaj  da  se  morajo  starati  organizmi 
in  onemagovati,  da  jim  slednjič  ugasne  gorka  iskra,  ki  jo  je  za- 
netilo  življenje.  Ni  ga  prirodnega  zákona,  ki  bi  organizmom  ne 
dopuščal  neumrljivosti.  Življenje  bi  bilo  lahko  kakor  kreš  na  visoki 
gori,  ki  plamti,  dokler  mu  donášaš  goriva,  in  če  bi  ga  hranil  nepre- 
stano,  bo  gorel  v  veke. 

In  zakaj  vendar  ugasne?  —  Kdo  je  izumil  naredbo  smrti? 

Smrt  je  izumilo  življenje! 

Pojasnil  sem,  kako  je  hrepenenje  po  življenju  z  vsemi  še  tako 
težavnimi  in  bistroumnimi  sredstvi  sledilo  svojemu  namenu :  cvet- 
ličnim  práškom  je  izumilo  jadra,  v  temni  morski  globini  živečim 
bitjem  je  ustvarilo  umetno  luč,  gorske  rastline  je  priučilo  pridnosti, 
samo  da  klije  življenje,  se  množi  in  izpopolnjuje. 

In  v  isti  namen  je  izumilo  življenje  smrt;  dasi  je  ne  zahtevajo 
prirodni  zakoni,  jo  je  vendar  uvedlo,  kajti  s  smrtjo  se  dviga  živ- 
ljenje do  mogočnejših  in  lepših  triumfov! 

Smrt  torej  ni  zapovedujoča  kraljica,  ni  zákon,  ampak  je  le  po- 
korná dekla  življenja. 

In  ni  je  večje  dobrotnice  in  pokornejše  služabnice  življenja, 
nego  je  ona;  kadar  jo  kliče  življenje,  se  približa,  kadar  ji  prepo- 
veduje,  vdano  počaka  —  in  celo  neu  mrljivost  je  podelila  bitjem,  ko 
ji  je  v  to  velelo  življenje. 

V  jedru  smrti  tli  življenska  iskra. 

Kakor  pridna  ženjica  se  trudi  smrt  na  božji  njivi  prírode,  ob 
zori  in  mraku  jo  srečaš  po  kipečih  tratah,  v  gorski  vasici  in  na 
morskem  dnu  je  ne  izgrešiš  in  v  slednji  kapljici  vode  spoznáš  sle- 
dove  njene  delavne  roke;  vsepovsod  pa  sledi  brezpogojno  úkazom 
življenja. 

Majhna,  neznatna  mláka  leži  kraj  samotne  gozdne  poti,  tiha 
in  mŕtva  na  videz,  le  jeseni,  ko  dozori  veseli  žabji  rod,  ni  dobro- 
voljnega  kvakanja  ne  konca  ne  kraja.  Tiha  in  mŕtva  je  na  videz  ta 
vodiča,  pod  drobnogledom  pa  se  razvije  vsaka  njena  kapljica  v  za- 
nimivosti  in  življenja  polno  čudo. 

Izredno  majhne,  rakom  sorodne  živalce  švigajo  urno  mimo 
tvojih  oči ,  kot  steklo  so  jim  telesca  prozorna,  tako  da  zapaziš,  kako 
jim  utriplje  drobno  srce,  in  da  zasleduješ  pretakanje  krvi  po  njih 
telesu.  Veličastno  se  vrte  med  njimi  nežne  zelenkasté  kroglice ;  kakor 
hiša  iz  tisočerih  opek  so  zgrajene  iz  nebrojnih  s  tanie  in  vsaka 
izmed  njih  nosi  po  dva  kot  las  tenká  biča,  s  katerima  nervozno 
hitro  trepeče;  in  ker  tolče  ob  vodo  sto  in  sto  tenkih  lascev,  se  vsa 
živalca  v  lahnem  tempu  vrti  po  kapljici  semintja.  Kot  veseli  pa- 
glavčki  se  pôde  skozi  vodo  še  manjše  zelene  kroglice ;  iz  ene  samé 
stanice  jim  sestoji  mikroskopsko  majhno  telesce,  ki  je  obdarjeno 
z  mnogoštevilnimi  gibljivimi  biči.  Ž  njimi  se  upira  ob  vodo,  da 
drči  po  bliskovo  kot  majhna  ladjica ;  semintja  obstane  za  trenotek, 
párkrát  veselo  zapleše  —  in  hajdi  dalje!  Rastlinski  trosi  so,  ki  ja- 
drajoč  po  vodi  zanašajo  življenje  od  kraja  do  kraja. 

To  ti  je  mogočna  zibel  življenja,  ta  drobná,  brezpomembna 
kapljica,  to  ti  mora  biti  tudi  globoka  krsta,  v  katero  polaga  smrt 
svoje  žrtve  ! 

Ozriva  se  še  enkrat  skozi  drobnogled  in  zasledujva  igro  živ- 
ljenja in  smrti  v  drobni  kapljici! 

Toda  glej !  tega  nisva  bila  opazila  prej.  Majhna  kepica  sluzaste, 
sivkaste  snovi  leži  pred  nama,  vsa  brezlika  in  enakomerna  je.  Je  li 
to  košček  mŕtve,  neorganske  snovi,  je  li  morda  nad  vse  enostavno 
organizirano  živo  bitje?  —  Glej!  —  Glej!  —  kot  polž  roge  izteguje 
brezobrazna  kepica  tenké,  sluzaste  izrastke  in  jih  zopet  kŕči  v  telesce 
nazaj.  Giblje  se,  živi  — . 

Najenostavnejša  oblika  življenja,  najprimitivnejši  življenski  stroj 
se  giblje  pred  teboj  —  ameba  (Amoeba)  se  nazivlje  z  znan- 
stvenim  imenom.  Na  prvi  pogled  bi  je  ne  ločil  od  mŕtve  snovi,  in 
vendar  diha  in  čuti,  ljubi  in  se  plodi  kot  ti.  In  umira  kot  ti?  Ne!  — 

neumrljiva  je ;  milijone  in  milijone  let  je  že  preživela  in  še  bo  dihala 
in  ljubila  skozi  eone,  dokler  ji  bodo  ugodne  življenske  razmere 
našega  planéta. 

Toda  ne  mudiva  se,  nežni  strojček  je  prezanimiv,  da  si  ga  ne 
bi  nekoliko  natančneje  ogledala. 

Amebina  kepica  se  je  v  tem  času  v  svoji  sredini  izdatno  zožila ; 
vedno  globlje  in  globlje  ji  sega  zareza  v  telesce,  iz  ene  kepice  se 
porajata  dve.  Le  tenká  nitka  žive,  protoplazmatične  snovi  ju  še  veže 
—  in  slednjič  poči  tudi  ta:  iz  enega  bitja  sta  se  narodili  dve.  Novo- 
porojeni  amebi  pa  zopet  iztegujeta  tenké  izrastke  in  vsaka  leze  svojo 
pot,  kot  da  bi  se  ne  bilo  nič  pripetilo.  — 

Čudná  prikazen !  Misii  si,  da  bi  se  ti  črez  noč  v  spanju  pre- 
cepil  od  pete  do  temena  in  da  bi  iz  vsake  tvoje  polovice  vzraslo 
novo,  popolno  človeško  bitje !  Ko  bi  se  zjutraj  prebudila  novorojena 
mladeniča,  tedaj  bi  ne  znala,  kdo  izmed  n  j  i  j  u  je  oče  in  kdo  sin  — 
kajti  oba  bi  bila  očeta  in  sinova  obenem,  saj  se  je  tvoje  telo  brez 
ostanka  razdelilo  v  dve  novi,  popolnoma  enoliko  vredni  bitji.  In  če 
bi  se  ta  dva  mladeniča,  ko  sta  dorasla  v  zrela  moža,  množila  na 
isti  način,  in  bi  se  ta  običaj  razmnoževanja  ohranil  skozi  sto  in 
sto  tisočletij  —  ali  bi  tedaj  še  mogel  govoriti  o  tvoji  umrljivosti? 
V  milijarde  bitij  bi  se  bila  v  tem  času  razdelila  tvoja  oseba,  in  naj 
tudi  stre  tega  ali  onega  nemilá  usoda,  ti  bi  živel  dalje  v  stotisočerih 
bitjih  in  stotisoč  tvojih  src  bi  plalo  pod  božjim  nebom.  Ne  staral 
bi  se  in  moci  bi  ti  ne  pešale  od  dne  do  dne,  saj  bi  se  od  čaša 
do  čaša  pomlajal  v  nová  sveža  bitja.  Bil  bi  neumrljiv!  — 

Tak  pa,  kakršnega  te  je  ustvarila  príroda,  moraš  vkljub  svo- 
jemu  razumu  in  visoko  razvitemu  telesnému  ústroju  podleči  smrti, 
dočim  mala,  neznatna  ameba,  ki  se  niti  ne  zaveda  življenja  in  ne 
hrepeni  po  neumrljivosti,  ne  pozná  brezsrčne  njene  kose. 

Toda  ne  samo  ameba,  tisoč  in  tisoč  primitivnih  živalskih  vrst 
je  še,  ki  se  množe  z  deljenjem,  in  njim  vsem  je  zagotovljena 
neumrljivost,  dokler  bo  tekala  naša  zemlja  v  oživljajočem  solnčnem 
sóju  in  jo  bo  kril  temnomodri  zračni  obok. 

Eno  skupno  potezo  pa  imajo  vsa  ta  neumrljiva  bitja,  vsa  se- 
stajajo  namreč  iz  ene  samé  stanice ;  in  ravno  na  tej  lastnosti  sloni 
njih  neumrljivost,  kakor  pojasnim  pozneje. 

Ni  ga  živega  bitja  od  najglobljega  morskega  dna  tja  gori  do 
sivih  višin  Himaláje,  ki  bi  ne  bilo  zgrajeno  iz  s  ta  n  i  c.  Tvoje  telo 
je  cela  mogočna  dŕžava,  broječa  na  milijone  majhnih  podanikov  naj- 
manjših  življenskih  enot  ali  stanic.    Vsa  živa  bitja  sestajajo  iz  njih; 

više  razviti  organizmi  jih  štejejo  na  stotisoče,  zato  jih  imenujemo 
mnogostaničarje  (metazoa),  najprimitivnejši  pa  reprezentirajo 
po  eno  samo  stanico,  zato  se  zovejo  enostaničarji  (pro- 
tozoa).  Iz  socijalne  združitve  enostaničarjev  v  mogočne  skupine 
so  nastale  živalske  dŕžave  ali  mnogostaničarji.  T  ako  živalsko 
državo  nam  predstavlja  tudi  človeško  telo.  Tvoje  življenje  torej  ni 
nič  drugega  kakor  življenje  brezbrojnih  manjših  živalc,  stanic,  ki 
so  združené  v  čudapolno  enoto  človeškega  orgartizma. 

Enostaničarji1)  so  torej  neumrljivi;  enostaničarji,  najprimitiv- 
nejše  življenske  oblike,  pa  so  bila  tudi  ona  bitja,  ki  so  na  pragu 
kambrijske  formacije  vzklila  iz  mŕtve  snovi.  Ko  se  je  torej  rodilo  živ- 
ljenje, ni  nosilo  v  svojem  bistvu  smrtne  kali,  ampak  bilo  je  neumrljivo. 

V  bistvu  živih  bitij  samih  torej  ne  leži  zákon  smrti. 

Kajti  ko  se  je  v  obliki  enostaničarjev  utelesilo  na  zemlji  živ- 
ljenje, ni  poznalo  zákona  smrti,  in  živa  bitja  se  bila  kakor  pravcati 
plamteči  kresovi,  ki  gore  in  svetijo,  dokler  jim  donášaš  hrane,  in  prí- 
roda jim  je  nudila  in  jim  še  nudi  goriva  v  preobilici  iz  eonov  v  eone. 

V  tej  samotní,  molčeči  mlaki,  ki  jo  obroblja  od  tem- 

nega  gozda  obdan  trávnik,  se  nama  je  odkrila  veliká  zagonetka 
življenja  in  smrti.  Vsaka  njena  kapljica  ti  kliče :  „Življenje  je  naj- 
višja  postava  prirode,  nepremagljiv  zákon  je,  ki  se  ne  uklanja  smrti. 
Glej,  mirijade  neumrljivih  enostaničarjev  žijejo  v  prostranem  mojem 
kraljestvu!  —  Smrt  pa  je  pokorná  življenju;  življenje  samo  jo  je 
izumilo  in  si  poklicalo  to  zvesto  tovarišico,  da  mu  streže  na  pro- 
strani  življenski  njivi." 

Toda,  je  li  smrt  res  koristna  družica  življenja  ?  —  In  če  je  smrt 
v  resnici  njegova  dobrotnica  in  spešiteljica,  kako  da  ni  življenje 
raztegnilo  njene  oblasti  tudi  na  enostaničarje,  saj  mu  ni  pretežavna 
in  pretrda  nobena  pot,  samo  da  ga  vodi  k  večji  mogočnosti  in 
slávi?  —  Kako  da  se  smrt  pojavlja  šele  pri  mnogostaničarjih? 

Čuj !  —  že  nama  odgovarja  drobná  kapljica. 

Lična  zelena  kroglica,  trepetajoča  z  nebrojnimi  biči,  zopet  plavá 
pred  nama;  Volvox  globatorso  jo  krstili  znanstveniki.  Živalska 
državica,  mnogostaničar,  je  ta  organizem,  saj  je  sestavljen  iz  mno- 
goštevilnih  stanic.  In  kakor  v  velikí  državi  ne  morejo  vsi  njeni  člani 
biti  enega  in  istega  stanu,  ampak  si  razdele  med  seboj  različna 
dela,  tako  se  tudi  v  živalski  državi  posamezni  podaniki,  posamezne 

*)  Prvi  učenjak,  ki  je  dokázal  neumrljivost  enostaničarjev,  je  bil  zoológ  Au- 
gust Weismann:  Uber  die  Dauer  des  Lebens,  Jena  1882;  Ober  Leben  und  Tod, 
Jena  1884. 

stanice,  posvetijo  različnim  namenom.  Z  biči  obdarjene  stanice  skrbe 
za  premikanje  živalce,  da  si  jadrajoč  po  vodi  poišče  zadostne  hrane ; 
med  njimi  pa  zapaziš  na  eni  stráni  rumenkaste,  tenké,  pšicam  po- 
dobne in  na  drugi  stráni  temnozelene,  kroglicam  slične  stanice, 
prvé  so  njeno  seme,  slednje  so  njena  jajčeca,  obe  vrsti  pa  služita 
kroglici  v  plojenje. 

Kakor  hitro  dozori  nežná  živalca,  se  ji  usejejo  semena  iz 
telesca;  po  bliskovo  zlete  drobné  psice  proti  okroglim  jajčecem, 
globoko  se  zásade  vanje  in  se  spojijo  ž  njimi.  Tem  potom  oplojena 
jajčeca  srkajo  hlastno  obilno  hrano  iz  vodne  kapijice,  rastejo  in 
rastejo,  v  vedno  nove  stanice  se  deleč,  in  ni  še  poteklo  mnogo  čaša, 
ko  so  se  iz  oplojenih  jajčec  razvile  nove  mogočne  dŕžave  stanic  — 
nove  Volvox  globator.  Prvotná  Volvox  pa,  ki  je,  rodivši  semena  in 
jajčeca,  izpolnila  življenju  svojo  dolžnost,  nima  nikakega  življen- 
skega  cilja  več,  brezpomembna  in  brezkoristna  je  za  življenje.  In  če 
bi  živela  še  dalje,  bi  odjedala  hrano  in  prostor  mlajšemu,  čilejšemu, 
plodečemu  se  življenju;  in  če  bi  ji  bila  podeljena  nesmrtnost  eno- 
staničarjev,  tedaj  bi  postalo  to  onemoglo,  za  vsako  pomlajenje  ne- 
sposobno  bitje  v  vedno  oviro  in  nadlego  novokalečemu  življenju.  — 

In  tu  je  življenje  poklicalo  smrt  —  in  že  je  na  mestu,  da  z 
urnim  mahljajem  pokosi  dozorelo  klasje,  da  tem  svobodneje  in  lepše 
brste  nove  kali. 

Ljubezen  bo  marsikdo  nazval  to  žrtvovanje  lastnega  bitja  no- 
vému življenju,  smrt  je  imenuješ  ti,  jaz  pa  je  nazivljem  življenje. 

Ljubezen,  smrt,  življenje  so  si  istovetni  pojmi,  ki  se  pretakajo 
eden  v  drugega. 

Pri  enostaničarjih  pa  je  moralo  življenje  prepovedati  smrti, 
dotekniti  se  neumrljivega  njih  telesa,  saj  je  celo  to  telo,  ki  se  z  de- 
litvijo  vedno  in  vedno  pomlaja  v  nová  bitja,  neprestana  kal  brste- 
čega  življenja.  Zatirati  kali  novega,  pomlajajočega  se  življenja  pa  ne 
pripušča  príroda  za  nobeno  ceno. 

Zivalske  dŕžave,  ki  so  nastale  iz  združenja  enostaničarjev,  so 
vsled  kompliciranega  svojega  ústroja  izgubile  možnost,  ploditi  se 
z  delitvijo,  in  posebne  stanice  so  morale  prevzeti  to  najvišjo 
nalogo  vsakega  živega  bitja.  S  to  uredbo  pa  so  izgubile  pravico 
do   neumrljivosti. l)    Kajti  ko  je  žival,  rodivši  jajčeca  in  semena,  iz- 


l)  Najnižji  mnogostaničarji  so  ohranili  še  nekak  spomin,  nekak  preostanek 
neumrljivosti  enostaničnih  svojih  pradedov.  Ako  n.  pr.  razrežeš  Volvox  na  deset  ali 
več  delcev,  ti  delci  ne  usahnejo,  ampak  se  razvijejo,  regenerirajo  v  deset  novih 
popolnih  bitij.  Regeneracija  je  nekak  odsev   neumrljivosti  enostaničarjev. 

polnila  sveto  svojo  zadačo,  ji  ni  na  svetu  več  cilja  in  namena  — 
in  zato  mora  usahniti  iz  ljubezni  do  novega,    čiľejšega  življenja.  — 

Lahen  veter  guba  površino  samotne  mláke,  in  ko  se  poslav- 
ljajoč  ozrem  še  enkrat  nanjo,  se  mi  zdi  mogočnejša  od  besnečega 
oceana  —  prostran,  nerazrešen  svet  je  in  nebroj  živih  bitij  teka  po 
njem  in  se  raduje  solnčnega  svitá. 

.  .  .  Gozdna  pot  se  izgublja  v  goščavi  —  plitev  potok  ji  pri- 
šumlja  od  desne  nasproti  in  se  vije  med  nizkim  grmičjem;  dan  je 
že  zaspal  za  gorami  in  življenje  po  prirodi  pojenjuje  v  tiho  noč. 
Nad  bistrim  potokom  pa  je  ravnokar  šele  začelo  živeti  in  vrveti. 
Pošasten  ples  se  je  dvignil  s  solnčnim  zatonom  nad  vodami.  Eno- 
dnevnice  rajajo  svoj  ženitvanski  in  obenem  mrtvaški  raj.  Kajti 
ko  bo  jutri  prisijalo  zgodnje  solnce,  je  že  minila  búrna  ljubavna 
igra  kakor  sladké  sanje,  le  bieda  trupla  na  rosnih  tleh  še  pričajo 
o  odbegli  sreči.  S  solnčnim  zatonom  so  se  izlevile  enodnevnice, 
ob  solnčnem  vzhodu  pa  jih  je  že  minilo  življenje  —  urno  je  po- 
plela  smrt  nepotrební  plevel,  da  tem  prosteje  diha  življenje,  ki  se 
je  spočelo  sinoči  v  strastnem  ženitvanskem  plesu  in  ki  tli  v  drobnih 
jajčkih,  shranjenih  v  šumečem  potoku.  — 

Košati  gozd  se  je  umaknil  prostrani  poljani;  njive  in  travniki 
se  bleste  pred  mano  v  solnčnem  svitu  in  balzamskem  vonju  kot 
deviško  telo.  In  sredi  cvetočega  polja  stoji  dolga  vrsta  življenja  in 
vrvenja  polnih  panjev  —  kako  prijetno  mi  je  zvenelo  vselej  šustenje 
in  bučanje  iz  teh  delavnih  živečih  továreň,  v  katerih  se  pretvarja 
ljubezen  rastlín  v  sladki  med,  kadar  sem  stopil  iz  tihega  gozdiča 
na  te  kipeče  trate.  Danes  pa  se  je  v  panjih  umaknilo  šumeče  delo 
grozovitemu  klanju.  Pred  panji  leže  na  tleh  kar  trumoma  trupla 
preminulih  samce  v,  in  vedno  nove  žrtve  tirajo  razjarjene  delavke 
in  jih  mečejo  skozi  nízka  vratca.  Kdo  je  vdihnil  delavkam  to  sveto 
jezo,  kdo  je  razdražil  čebele  do  strahovitega  poboja,  saj  so  nam 
one  vendar  v  vsakem  oziru  lep  zgled  sporazumnega  socijalnega  de- 

lovanja,  požrtvovalne  ljubezni  in  edinosti? Bilo  je  življenje  — 

ono  je  terjalo  to  strašno  smrt  vseh  samcev  v  korist  in  procvit  no- 
vega življenja. 

Ko  se  je  kraljica  oplojena  vrnila  z  ženitvanskega  po- 
le ta,  tedaj  je  bila  naloga  samcev  izpolnjena.  Zakaj  naj  bi  živeli 
še  nadalje  ti  brezdelni  lenuhi,  ki  ne  skrbe  in  se  ne  trudijo  v  pro- 
speh  dŕžave,  ampak  ki  samo  odjedajo  hrano  neutrudnim  delavkam 
in  v  ozkih  celicah  se  prebujajočemu  življenju?  In  velelo  je  življenje 
—  in    sveta   ježa   je   vzkipela    v  miroljubnih   živalcah ;   namerile  so 

bodalca,  ki  so  sicer  namenjena  samo  sovražniku ,  proti  lastnim 
bratom  ter  so  jih  z  brutalno  silo  izročile  smrti.  Kraljica  pa  počiva 
globoko  v  panju  in  cela  dŕžava  jo  varuje,  in  ko  se  ji  klanja  in  ji 
streže,  se  klanja  in  streže  kalečemu  življenju,  ki  je  skrito  v  blago- 
slovljenem  njenem  telescu.  Kakor  oboroženi  vitezi  sveti  Gral  čuvajo 
delavke  z  ostrimi  bodali  mogočno  kraljico,  sveto  življenje. 

Toda  tudi  na  kraljico  preži  gotova  smrt;  ko  jo  je  po  treh  ali 
štirih  letih  minila  rodovitnost,  tedaj  postane  tudi  njeno  življenje 
prazna  potrata  prírode ;  in  življenje  se  ne  obotavlja  in  prikliče  smrt 
tudi  nad  njo,  ki  mu  je  tako  vdano  in  zvesto  slúžila. 

Rojstvo  in  smrt  si  v  prirodi  skoro  vedno  segata  v  roke:  Volvox 
globator  je  poginila,  rodivši  novo  življenje,  enodnevnice  so  nena- 
doma  usahnile,  ko  so  po  ženitvanskem  plesu  izlegle  jajčeca,  čebele- 
samci  so  po  oploditvi  izdahnile  brutálne  smrti  in  kraljica-čebela  je 
umrla,  ko  je  odslúžila  plojenju. 

„Konec  plojenja  je  začetek  smrti!"  ta  melodija  se  neštetokrat 
ponavlja  od  vrste  do  vrste. 

Toda  čuj!  zopet  prihaja  šumenje  od  delavnega  panja,  in  zdi 
se  mi,  kot  da  bi  čul  novo,  mogočnejšo  melodijo  o  življenju,  o  živ- 
ljenju, ki  ne  ugasne  obenem  z  izčrpanjem  plodilnih  sil,  ampak  ki 
se  razteza  daleko  preko  plodilne  dobe. 

Brezspolne  delavke,  ki  se  ne  plode  in  ne  množe,  nam  pričajo 
o  tej  novi  melodiji  življenja.  Zakaj  jih  ne  pobere  smrt,  saj  nima 
življenje  od  neplodnih  bitij  ničesar  pričakovati?  Življenje  je  zaukazalo 
smrti  —  in  ona  vdano  počaka.  Delavkam  je  izročena  skrb  za  mla- 
dice, one  jih  negujejo  in  rede  in  jim  zidajo  gorke  celice,  in  zato 
jih  poplača  príroda  ter  počaka  s  smrtjo,  dokler  niso  izvršile  svoje 
naloge. 

Skrb  za  novo  življenje,  za  mladice !  Zopet  nov  motiv  zadoni 
v  simfonijo  življenja  in  smrti. 

Vse  višje  živalske  vrste  negujejo  mladi  zarod,  skrbe  zanj  in 
ga  poučujejo;  in  zato  jim  je  podelila  priroda  daleč  črez  plodilno 
dobo  segajoče  življenje,  da  nemoteni  lahko  služijo  vzvišenemu  delu 
telesne  —  in  pri  tebi,   človek,  tudi  umske  —  vzgoje. 

V  dolgosti  tvojega  življenja,  ki  ne  jenja  s  tvojo  plodovitostjo, 
te  opominja  priroda,  da  varuješ  in  neguješ  neumrljive  koščke  svo- 
jega  telesa,  iz  katerih  ti  je  vzrasla  nadepolna  deca.  V  mikroskopskih 
drobcih  svojega  telesa  si  neumrljiv  tudi  ti,  skrbi,  da  postaneš  ne- 
umrljiv  tudi  v  dúhu  in  značaju,  ki  si  ga  vcepil  svoji  deci,  da  ga 
ponese  od  rodu  do  rodu ! 

Sledila  sva  čudapolnemu  razvoju  smrti:  iz  neumrljivih  eno- 
staničarjev  so  se  razvile  umrjoče  živalske  dŕžave,  najprvo  nizke 
oblike,  ki  so  še  ohranile  nekak  spomin  na  neumrljivost  enostaničnih 
pradedov,  potem  višje  vrste,  v  katerih  je  obledel  tudi  ta  nejasní 
spomin,  in  slednjič  ti,  ki  si  tudi  podvržen  neizogibljivi  smrti. 

In  ko  sva  stopala  od  mláke  do  potoka,  od  potoka  do  panja 
in  odtod  do  tebe,  se  nama  je  vedno  jasneje  odkrivala  resnica :  smrt 
je  pokorná  dekla  življenja. 

Bitje  za  bitjem  žrtvuje  življenju,  darovala  pa  mu  je  tudi  že 
cela  plemena,  cele  živalske  vrste.  Okamenine  v  ogrodju  naše  zemlje 
ti  dovolj  jasno  govore  o  ogromnem  njenem  delu.  Tisoče  in  tisoče 
življenskih  vrst  je  pokopala,  da  so  na  njih  grobu  lahko  vzklila  nová, 
popolnejša  plemena. 

Od  poedinca  se  je  raztegnila  njena  oblast  na  plemena. 

Pride  li  morda  dan,  ko  bo  celo  vesolje  pokorila  svoji  oblasti 
in  ko  bo  kosila  njena  kosa  skozi  vsemir,  da  bodo  padali  svetoví 
kakor  zrelo  klasje  pod  zvenečim  srpom?  Da,  tudi  vesoljstvo  se  bode 
zrušilo,  da  vstane  iz  njegovih  razvalin  kakor  Fenis  iz  pepela  po- 
polnejši  univerzum 

Tudi  tebi  se  bo  približala  nekoč  s  hitrim  korakom,  in  tedaj 
ne  trepetaj  pred  njo,  z  radostjo  pozdraví  to  cvetno  hčerko  prírode 
in   poljubi  jo   v   ljubezni    do   življenja  —  saj    smrt   je   življenje,  je 

ljubezen ! 

-»•  ■« 

Aliquando  .  .  . 

'Xam  na  poljani  neskončni,  skrivnostni, 
tam  je  vse  polno  grobov  — 
tam  pokopali  nekoč  so  vse  boli, 
vso  bedo  zemeljskih  rodov. 

in  opoldanske  sape  šumljajo 
skozi  narave  tajnostni  san  .  .  . 
A  jaz  móram  do  daljnih  ciljev 
preko  grobov  in  neskončnih  poljan. 

Ah,  kako  težko  je  potovanje 
k  daljnim  ciljem  preko  grobov  .  .  . 
Tiho,  ah,  tiho,  da  jih  ne  vzdramim  — 
bede,  bolesti  zemeljskih  rodov. 

Vekoslav  Spindler. 

Slika.  Spísal  Ivo  Trošt. 


rišel  je  pa  Emi  tudi  čas,  da  je  vse  te  zmage  pretehtala 
temeljito  in  vestno  in  da  so  se  ji  vse  zdele  prelahke 
napram  pritisku  razmer,  kamor  j  o  je  spravilo  življenje 
samo.  Bila  je  še  močna,  bujná  in  cvetoča,  v  najboljših 
letih  in  polna  življenja.  Minilo  je  že  tretje  leto,  odkar 
je  premenila  prejšnjo  službo,  kjer  je  pustila  toliko  lepih, 
a  tudi  premnogo  bridkih  spominov.  Tedaj  je  izvedela  za  gotovo  — 
po  govorici  v  vaši  ji  je  bilo  itak  že  prej  znano  — ,  da  ima  Anton 
Kolár  oko,  pa  tudi  srce  zanjo. 

Mlad  ni  bil  vec,  že  srednje  dobe  vdovec,  zdrav  in  trden,  bogat 
in  ne  brez  otrok;  ti  so  pa  imeli  zagotovljeno  doto,  določeno  bo- 
dočnost.  Najmlajši  je  bil  sicer  še  doma  in  komaj  v  prvih  hlačicah, 
a  práv  o  tem,  o  Slavku,  je  bila  Ema  prepričana,  da  bi  ga  utegnila 
imeti  práv  rada ;  saj  je  bil  deček  nekaka  ponovitev  očetove  mladosti : 
miren,  pohleven  in  otroško  naiven  —  ljubezniva  igračka. 

Kolár  je  pridno  vodil  gospodarstvo :  gostilno  pregledoval  sam, 
v  prodajalnici  tehtal  in  meril  sam,  na  polju  sam.  In  največkrat 
se  mu  je  zdelo,  da  je  zares  povsod  —  le  sam.  Zábave  ni  poznal 
in  živel  je  redno  ob  nekoliko  boljši  hrani  in  pičlih  dveh  četrtinkah 
cvička  na  dan  trezno  in  pošteno.  Toda  prihajali  so  trenotki,  ko  se 
mu  je  stožilo  po  rajni  ženi,  in  obžaloval  je,  da  ne  živi  več.  Svojo 
žalost  je  razodel  nekaterim  izmed  redkih  zaupnikov,  ki  so  mu  sve- 
tovali :  Pa  bi  se  oženil,  Anton !  —  Pa  bi  se  oženili,  gospod  Kolár !  — 
Potem  ni  človeku  več  dolgočasno. 

Kolár  je  uvaževal  ta  nasvet,  kakor  je  bilo  práv  in  potrebno, 
ter  po  kratkem  premisleku  spoznal  —  saj  mu  je  bila  všeč  že  od 
nekdaj,  kaj  bi  tajil  —  da  bi  bila  zanj  najbolj  prípravná  učiteljica 
Ema  J.,  ko  bi  ga  marala,  seveda. 

Sedel  je  in  ji  pismeno  razložil  najprej  svoje  gmotne  okoliščine 
in  slednjič  tudi  razkril  svoje  srce  ter  nestrpno  čakal  odgovora.  Kakor 
meseci  so  mu  potekale  ure,  ko  se  mu  je  zdelo,  da  je  navzlic  dva- 
inštiridesetim  pomladim  življenja  zopet  mladenič,  ki  je  načrkal  s 
tresočo  roko  prvi  zaljubljeni  listič  nesojeni  izvoljenki. 
Nje  ni  posebno  iznenadilo  to  pisanje. 

V  treh  letih  lahko  spozná  učiteljica  razmere  v  majhnem  selu  na 
deželi,  spozná  zlasti  po  otrokih  starše  in  po  starših  razmere  med 
sosedi.  Zato  ji  ni  bilo  neznano,  da  išče  ženské  nadobudni  vdovec 
Kolár.  Za  njim  so  se  ozirale  mlade  vdovice  in  pa  dekleta  iz  treh 
fara.  Tudi  se  je  že  morala  braniti  sama  dvoumnih  namigavanj  o  vdov- 
stvu  gospoda  Kolarja.  V  družini  nadučiteljevi,  kjer  se  je  največkrat 
mudila  Ema,  in  pa  v  gostilnici,  odkoder  je  dobivala  hrano,  nikakor 
niso  bili  slepi  in  gluhi  za  vse  govorice,  ki  jih  je  raznašala  skrivna 
sapa  po   vaši. 

Nekateri  radovedneži  so  trdili,  da  že  poznajo  bodočo  soprogo 
gospoda  Kolarja. 

Ema  je  napísala  odgovor  na  Kolarjevo  snubitev,  ki  je  pa  utešil 
njegovo  radovednost  toliko  kakor  nič.  Iz  pravilnih  potez,  odločno 
postavljenih,  in  natančno  vzporejenih  črk  je  spoznal  samo  žarek 
zavesti,  kakor  daljni  utrinek  ugasujoče  iskre  v  temni  noci  —  da  ga 
Ema  ni  zavrnila  naravnost.  Jel  je  obupovati  in  čimdalje  huje  se  mu 
je  tožilo  po  prvi  žení.  Šele  prijatelji  so  mu  morali  pojasniti,  da  je 
zanj  že  ta  odgovor  pravzaprav  neprecenljiva  pridobitev,  ker  káže, 
da  trdnjava  ni  nepremagljiva. 

Kako  neki? 

Tam  daleč  v  idrijskih  hribih  je  pred  dvema  letoma  preminil 
duhovnik,  ki  je  bil  tja  premeščen  na  lastno  prošnjo,  da  si  učvrsti 
zdravje  v  gorskem  zraku.  Živel  je  kot  svetnik,  trpel  kot  mučeník  in 
smrt  mu  je  bila  le  poziv  v  boljše  življenje.  Umri  je,  kakor  bi  ga 
bil  objel  rahel  sen. 

Novica  o  njegovi  smrti  jo  je  zadela  iznenada  —  po  Fininem 
listu  —  dva  dni  pozneje,  ko  je  Ivana  že  krila  hladná  notranjska  ruša. 
Povpraševala  ni,  tudi  časopisov  ni  Ískala,  ki  bi  ji  obširneje  razkrili 
njegovega  pogreba  slovesnosti  in  žalost  zapuščenih  župljanov.  Bála 
se  je  samo,  da  je  on  vsaj  z  besedico  prelomil  ob  smrtni  uri  obljubo 
molčečnosti,  kakor  mu  jo  je  naložila  ona  sama.  —  Samo  z  besedico : 
z  Bogom!  pa  bi  se  čutila  rešeno;  toda  on  je  ostal  mož,  kakor  mu 
je  velela  v  poslednjem  listu.  In  to  ji  je  ugajalo  v  najglobočji  žalosti. 
Da,  práv  takšnega  si  je  želela  svojega  Ivana! 

Ni  pa  pomislila,  kaj  bi  ona  sama  ukrenila  s  prenaglo  obljubo, 
ko  bi  njo  poklical  Stvarnik  naprej  iz  solzne  doline;  naučilo  jo  je 
življenje  samo. 

O  počitnicah  se  je  pridružila  tej  in  oni  sestri,  da  preživi  v  miru 
nekoliko  uric  ter  si  oddahne  od  prenapornega  truda,  pa  se  ji  je 
kmalu  začelo  milo  tožiti  po  mali  sicer,  a  okusno  urejeni  sobici,  polni 

najslajših  spominov  in  najslajših  skrivnosti,  polni  razočaranj  in  tudi 
ne  —  brez  odličnih  zmag. 

Sestre  so  ji  stregle  in  ji  skušale  slajšati  krátke  urice  počitnic, 
svojim  mamicam  so  pomagali  Emini  nečaki  in  nečakinje,  ki  so  bili 
z  vso  spoštljivostjo  poslušni  gospici  „tetki". 

Čutila  je  osamelost,  tako  življenje  ji  ni  ugajalo. 

Začela  je  misliti,  kaj  je  čaká,  če  bodo  vse  bodoče  počitnice 
enake  prejšnjim,  vsi  predpusti  enaki  poslednjemu ...  AH  naj  počaka, 
da  bo  zares  „stará  tetka"?  Tako  kruto  je  menda  ne  namerava  bičati 
mladostna  nepremišljenost.  O  tej  skrajni  posledici  ni  pomislila  ne 
tedaj,  ne  nikdar  pozneje,  a  sedaj  jo  čuti,  kako  se  ji  bliža,  jo  boža 
po  licu,  objemlje,  stiska  k  sebi,  prižimlje  .  .  To  je  strah,  groza! 

Kako  pa  naj  trdi,  da  je  sedaj  prostá? 

To  vprašanje  je  nekoč  zastavila  sestrám,  pričakujoč  gotove  — 
tretje  zmage,  češ :  on  ni  prelomil  obljube,  ali  naj  jo  jaz,  ki  sem  se 
zavezala  prvá?  Toda  sestre  so  jo  gledale  kakor  neko  posebno  sve- 
tovno  čudo  in  Fini  je  zaigral  ob  ustnicah  komaj  viden  posmeh  kakor 
samo  še  nekdanje  čase,  ko  je  Emi  očitala,  da  čaká  —  vsaj  baróna. 
Najrajša  bi  jo  tudi  sedaj  opozorila,  česa  neki  čaká,  če  ne  namiš- 
ljenega  plemiča.  Vendar  resni  položaj  je  prisilil  sicer  sarkastno  Fino, 
da  je  vprašala:  „Ali  ni  smrt  mejnik  med  časnostjo  in  večnostjo?" 

To  vprašanje  je  študirala  Ema  nekaj  dni  in  noci  ter  vedno 
bolje  spoznávala  njega  nepobitnost.  Kdo  se  more  vezati  za  negotovo 
večnost?  Ali  more  biti  taká  obljuba  sploh  veljavna? 

On  je  sicer  na  smrtni  postelji  ni  odvezal  obljube  —  kar  bi 
bilo  sedaj  njej  najbrž  všeč,  a  ji  je  tedaj  ugajalo.  Bil  je  mož,  kakor 
je  želela,  in  zato  je  zaslúžil,  da  se  ga  spominja  in  ga  spoštuje  tudi 
po  smrti.  Da,  vsekakor  je  tega  vreden  —  vrli  Ivan.  Ali  Ema  se  je 
domislila,  da  mu  to  ljubav  lahko  ohrani  tudi  —  če  povoijno  odgo- 
vori  na  drugo  Kolarjevo  pismo,  ki  je  kázalo  že  srčno  toplo  hrepenenje. 

„Da,  to  mu  hočem  ohraniti  —  sladak  spomin  Ivanu  —  v  srcu 
svojem  vedno,  dasi  me  to  ne  veže  po  njegovi  smrti!"  S  tako  obljubo 
si  je  olajšala  vest.    V  njenem  srcu  je  bil  dobojevan  dolgoletni  boj. 

Za  drugim  je  prišlo  tudi  tretje  pismo,  kjer  ji  je  razvneti  mož 
obljubil,  da  je  čaká,  dokler  hoče,  naj  le  sama  velikodušno  določi 
rok,  ko  bo  smel  vprašati  njene  roditelje  .  .  . 

Emi  je  ugajala  ta  vdanost  morda  bolje  od  vseh  gmotnih  ugod- 
nosti,  ki  jih  ji  je  ponujal.  Strašila  jo  je  le  misel,  če  ni  vendar  za 
človeško  spodobnost  nekaj  prezgodaj  postala  nevesta  nekomu,  ki 
ni  njen  Ivan.    Ni  se  mogla  odločiti. 

Zato  ni  iskala  dobrega  sveta  samo  pri  svojih  ljudeh,  marveč  je 
tudi  vprašala  znanke  in  znance.  Vsi  so  ji  morali  razodeti  svoje  mnenje 
o  nje  bodoči  sreči.  Vsakdo  je  odgovoril  po  svoji  previdnosti,  kar 
se  mu  je  zdelo  najprimernejše,  najmodrejše  ali  vsaj  najdovtipnejše ; 
samo  sestra  Fina,  dotlej  že  mati  šesterim  krepkim  otrokom,  jo  je 
vprašala:    „Pa  ne  misliš  tega  izvršiti  brez  ljubezni?" 

Eme  ni  to  preveč  iznenadilo;  mirno  je  odkimala. 

„Torej  imaš  Kolarja  rada  vsaj  toliko,  kolikor  ti  on  izkazuje 
svojo  naklonjenost?" 

Tega  pa  Ema  dotlej  še  ni  utegnila  misliti ;  vedela  je  le,  da  jo 
ima  Kolár  gotovo  rad.  Zato  je  prikimala  sestri  nekoliko  presenečena. 

„Torej  ga  ne  misliš  prevariti,  Ema?" 

„Bog  čuvaj!" 

„In  vendar!  Lej,  Emček,  ti  ga  gotovo  prevariš,  če  boš  čakala 
poroke  še  nekaj  let.  Čas  mine,  življenje  mine,  tvoja  lepota  — 
oprosti,  da  govorim  iskreno  —  tudi  mine.  Kaj  prineseš  svojemu 
bodočemu  spremljevalcu  skozi  življenje  za  vso  požrtvovalnost  in 
ljubezen  —  recivi  —  ki  ti  jo  izkazuje  že  sedaj  ?  Nič!  Da,  še  manj  nego 
nič !  Dovoli,  da  odgovorim  namesto  tebe :  strto  dušo  in  strto  telo ! 
Ali  naj  bo  to  dokaz  tvoje  ljubezni  ali  vsaj  naklonjenosti?  Če  ni  to 
pre  vára,  ali  ni  do  pičice  slično  prevarí?" 

Ema  ni  mogla  odgovoriti.  Solze  so  ji  zablestele  v  krasnih  očeh, 
glavico  je  naslonila  sestri  na  ramo:  „Fina,  danes  govoriš  kakor 
čistá  vest."  Toda  v  srcu  je  že  čutila,  da  sedaj  ni  zmagala  ona,  in 
pa  da  je  zvezda  njene  sreče  že  v  zatonu. 


Ko  se  je  leto  pozneje  igrala  s  Kolarjevim  Slavkom,  ki  je  novi 
márnici  práv  rad  zibal  novo  sestrico,  so  jo  posečale  nekdanje  tova- 
rišice  in  ugibale,  kako  je  z  njeno  srečo,  češ :  vdovca  je  vzela,  pa  — 
na  deželi,  je  največkrat  vzdihnila  zadovoljno:  „Tako-le,  tako  misii 
človek  na  svetu,  da  mu  je  že  zatonila  zvezda  sreče,  pa  mu  isti  tre- 
notek  že  vzhaja  druga,  nová,  bleščeča  kot  danica  v  mladem  jutru.. ." 
In  zadovoljno  se  je  igrala  s  Slavkom  in  mislila  o  novi  zvezdi,  o 
novi  sreči.  Seveda  je  večinoma  niso  umele  bivše  koleginje.  Saj  niti 
Ema  sama  ni  slutila,  da  je  zmagala  tudi  tretjič  v  svojem  življenju, 
zmagala  svoje  lastne  predsodke  in  da  je  práv  vsled  te  zmage  nje 
prvá  in  edina  zvezda  sreče  jasno  in  krásno  zablestela  še  visoko  na 
obzorju. 

31* 


484  R.  Perušek:  Položaj  žene  v  različnih  oblikah  družine. 

Položaj  žene  v  različnih  oblikah  družine. 

Spisal  R.  Perušek. 

(Konec.) 

ovsod  smatrajo  za  najstarejše  božanstvo  neko  „pramater", 
ki  so  jo  v  mlajši  dobi  vrgla  s  prestola  moška  božanstva ; 
pozneje  pa  so  se  vsa  ta  božanstva  zopet  pobotala  in 
pomirila.  Tako  nam  pripovedujejo  tudi  pripovedke  o 
silnih  ženah,  ki  so  ustvarjale  mogočne  dŕžave,  še  predno 
so  nastopali  heroji.  Také  žene  so  „Semiramida",  kraljica 
asirska  in  ustanoviteljica  babilonska,  „Didona",  utemeljiteljica  Kar- 
tage,  „Debora"  pri  Židovih,  ki  je  delila  pravico  na  Efraimski  gori 
ter  zrušila  nadvladje  kanaanitskega  kralja  Jabina.  Tudi  grske  pri- 
povedke imenujejo  večkrat  herojke.  Tako  pripovedujejo,  da  so  živele 
herojke  v  Libiji  ter  da  so  Jazonu  zapovedale,  naj  spoštuje  najbolj 
„mater".  „Heraklej",  velik  sovražnik  ženski,  je  osvobodil  svet  ženské 
vláde  in  v  Olimpiji  ustanovil  veliké  olimpijske  svečanosti,  ki  se  jih 
niso  smelé  udeleževati  ženské  .  .  .  Neki  mit  pripoveduje,  da  so 
imele  tudi  žene  nekdaj  glasovalno  pravico  v  Atenah.  Šele  Pozejdon 
je  provzročil,  da  se  jim  je  vzela  in  da  so  se  otroci  odslej  imenovali 
po  očetu,  ne  pa  po  materi.  Tudi  mit  o  „Orestu",  ki  je  maščeval 
svojega  očeta  nad  materjo,  je  slika  boja  med  staro  in  novo  orga- 
nizacijo.  Najlepší  spomenik  tega  veličastnega  boja  med  staro  mate- 
rinsko  in  novo  očetovsko  organizacijo  pa  je  mit  o  bojih  z  amazonkami. 
Jedro  tega  mita  je,  da  so  imele  nekdaj  žene  organizacijo,  v  kateri 
ni  veljal  mož  nič,  žena  vse,  a  žena  je  v  bojih,  ki  so  nastali  med 
njo  in  môžem,  podlegla.  Zatorej  nahajamo  povsod,  kjerkoli  je  prišlo 
do  veljave  očetovsko  pravo,  pravljico  o  amazonkah.  Tako  so  se 
borile  amazonke  v  Atenah  na  Arejevem  griču  proti  Tezeju,  ki  je 
bil  zasedel  akropolo.  Tudi  v  Megari,  Troizenu  in  v  Tirihiju  so 
podlegle  amazonke  in  čisto  ženski  naravi  primerno  se  je  bojevala 
Antiopa,  zaljubljena  v  Tezeja,  na  njegovi  stráni  proti  svojim  sestrám  ter 
je  posredovala  premirje  in  mir  med  obema  vojujočima  strankama.  l) 
Med  môžem  in  premagano  ženo,  ki  se  je  vdala  v  neizogibno 
usodo,  se  je  torej  sklenilo  premirje  in  končno  trden  mir.   Med  tem 


x)  Tu  je  omeniti  tudi  Češke  dekliške  vojne,  ki  jo  je  zanetila  po  smrti  kraljice 
Libuše  njena  prijateljica  Vlasta  (740  po  Kr.),  da  bi  pripomogla  ženám  do  izgubljene 
vláde.  (Letopisec  Hajek.) 

premirjem  se  je  izpremenila  otmica  v  „kupnjo".  Sčasoma  se  je  pri 
nekaterih  plemenih  izpremenila  „kúpna  cena"  v  „darilo".  Vendar 
se  niso  vsi  narodi  poprijeli  tega  lepšanja  ter  zamenili  kupnje  z 
darilom,  kar  je  sicer  po  obliki  različno,  a  po  bistvu  vse  eno.  Zatorej 
se  po  vsej  iztočni  Aziji  vrši  ženitev  kot  trgovina  med  roditelji  ženina 
in  neveste.  Takisto  je  bilo  tudi  pri  starih  Grkih  in  tudi  pri  naših 
kmetih  cesto  ne  odločujeta  v  tem  vprašanju  zaroke  ženin  in  nevesta, 
nego  njiju  roditelji.  Sicer  pa  je  zavisno  o  položaju,  ki  ga  zavze- 
majo  žene  pri  različnih  narodih,  kako  obliko  dobiva  ženitev,  ali  je 
„kupnja"  ali  je  „darilo"  ona  vsota,  ki  jo  dobe  roditelji  nevestini. 
Človek  bi  mislil,  da  je  brak,  ki  je  nastal  iz  medsebojne  sporazum- 
nosti  neveste  in  ženina,  na  višji  stopnji  etike,  in  vendar  bi  se  motil, 
kdor  bi  to  brezpogojno  trdil.  Vsekako  je  kúpna  pogodba  ženitvanska 
napredek  v  nravnosti  proti  onim  lehkomiselnim  brakom,  ki  niso  imeli 
namena,  napraviti  iz  také  zveze  socijalne  organizacije.  Seveda  pa  je 
oni  brak,  pri  katerem  se  je  izpremenila  kupnja  v  darilo,  napredek 
v  nravnosti,  in  sicer  na  korist  žene.  Ako  beremo,  da  so  različni 
vladarji  dajali  svoje  hčere  kot  darila  svojim  prijateljem,  potem  ne 
moremo  trditi,  da  je  bil  tak  način  braka  za  ženski  del  častnejši, 
nego  je  bil  brak,  ki  se  je  zgotovil  s  „kupnjo". 

Pri  afričanskih  narodih  in  arabskih  beduinih  je  še  sedaj  kupnja 
edina  oblika  braka.  V  Sudanu  se  plačuje  žena  z  izvestnim  številom 
volov;  pri  Kafrih  velja  nevesta  6 — 30  volov.  Tudi  v  herojski  grški 
dobi  so  bile  cene  za  neveste  določene.  Takisto  so  stari  Indi  razen 
bramanov  kupovali  svoje  žene  za  goveda.  Tudi  germansko  pravo 
govori  o  kúpni  ceni  nevest  in  sveto  pismo  govori  o  „kúpni  ceni 
device"  ter  o  „kupnji  žene".  — 

Taká  cena  pa  se  je  lahko  plačala  tudi  s  službovanjem.  Iz 
svetega  pisma  vemo,  da  si  je  Jakob  na  ta  način  prislužil  dve  ženi, 
in  Dávid  se  je  bojeval  za  svojega  kralja  in  tasta  Savla  zato,  da  je 
dobil  od  njega  hčer  za  ženo.  Sioux-Indijanec  slúži  eno  leto  tastu 
in  tašči,  da  dobi  njiju  hčer  za  ženo.  Slednjič  je  mogla  biti  cena  za 
nevesto  tudi  druga  deklica.  Avstralec,  ki  nima  ničesar,  kar  bi  moglo 
biti  cena  za  nevesto,  ponudi  njenim  roditeljem  svojo  sestro  ali  pa 
kako  drugo  sorodnico. 

Iz  tega  poslednjega  načina  kúpa  se  je  mogla  razviti  tudi  ona 
oblika  ženitve,  ki  jo  imenujemo  „connubium",  t.  j.  pravica,  skleniti 
zákon,  veljaven  za  vse  právne  posledice  v  izvestni  obliki  med  ena- 
kopravnimi.  Po  tej  obliki  so  se  vdajale  hčere  brez  kupnine,  ali  s 
pravico,   da   si   članovi  društvene  organizacije,   ki  predstavlja  dŕžav- 

ljane  enakopravne,  izbirajo  žene  iz  te  družbe.  Pri  Rimljanih  so  se 
torej  vŕšili  braki  v  svrho  skupne  skrbi  za  hrano  in  skupnost  mize, 
kar  je  bilo  izraženo  s  ceremonijo  skupnega  zaužitka  posvečenega 
žita,  ki  se  je  zvala  „confarreatio".  Taká  skupna  jed  se  pa  nahaja 
tudi  v  zvezi  s  starejšimi  oblikami  braka.  Brazilski  Indijanci  pijejo 
žganje  iz  iste  čaše,  srbski  mladeniči  se  obredijo  trikrát  z  vinom, 
kitajska  poročenca  pijeta  iz  dveh  čaš,  ki  sta  z  rdečim  trakom  zvezani. 

Oblika  novega  braka  pod  očetovskim  pravom  sicer  ni  izključno 
poligamska,  vendar  pa  ni  mož  v  tem  braku  omejen  in  vezan.  So- 
cijalno  -  nravstveni  vpliv  se  javlja  samo  pri  ženi  in  mnogo  pozneje 
se  je  raztegnil  ta  vpliv  tudi  na  moža,  ko  je  žena  dosegla  ono  višino 
in  svobodo,  ki  jo  uživa  sedaj.  Do  te  dobe  si  je  morala  žena  zopet 
nazaj  pridobiti  gospodarstvo  v  hiši.  Le  malo  národov  je  dospelo  do 
te  višine;  zato  vláda  pri  večini  národov  poligamija,  ali  pa  je  vsaj 
dopuščena  in  vse  omejitve  niso  nravstvene,  nego  socijalne  narave. 
Tudi  najizobraženejši  kultúrni  narodi  starega  veka  se  niso  povzpeli 
preko  poligamije,  celo  srednji  vek  je  gledal  navzlic  krščanstvu,  ki 
je  podpiralo  monogamijo,  boj  med  monogamijo  in  poligamijo ;  dan- 
danes  je  v  krščanstvu  monogamija  po  pravú  zmagala,  ali  praktično 
njena  zmaga  še  vedno  ni  tako  utemeljena,  kakor  to  zahteva  morálni 
(nravstveni)  ideál. 

Sicer  pa  tudi  žene  niso  vedno  smatrale  poligamije  moževe  za 
zlo ;  to  je  zavisno  od  socijalne  naobrazbe  dotičnega  národa.  Včasi  so 
celo  žene  podpirale  poligamijo,  in  sicer  iz  teh-le  vzrokov.  Dokler 
je  slabo  razvita  spretnost  za  pridobivanje  hrane,  zahteva  ohranitev 
in  vzreja  deteta,  kakor  smo  že  preje  dokázali,  da  preneha  bračno 
življenje.  Strah,  da  bi  to  pretrganje  bračnega  občenja  vsemu  braku 
ne  storilo  popolnega  konca,  je  prisilil  ženo,  da  je  privolila  poli- 
gamski  brak  svojemu  môžu.  S  tem  si  je  pridobila  žena  različnih 
koristi  v  hiši.  Ker  je  bilo  več  žen  v  hiši,  se  je  učvrstila  stalnost 
družine,  žena  si  je  olajšala  delo  ter  je  dosegla  poleg  gospodarja 
dostojanstvo  gospodinje,  ker  je  pripomogla  družini  do  bogastva  in 
obilnosti,  ki  sestoji  cesto  v  množini  otrok.  Tudi  naši  kmetje  sma- 
trajo  množino  otrok  za  korist  družine,  ker  se  tako  množe  delavne 
sile.  Poseben  pôvod  poligamiji  je  pa  bil,  ako  je  bila  prvá  žena 
nerodovitna.  Pri  takih  razmerah  torej  nikakor  ni  navadno,  da  bi 
vládala  v  poligamskem  braku  prepir  in  sovraštvo.  Iz  popisov  po- 
potnikov  posnemamo,  da  različne  žene  iste  družine  ne  skrbe  le 
prijazno  za  lastno  deco,  nego  tudi  za  deco  svojih  drugaric  v  družini. 
O  ženah  Zulukafrov  se  pripoveduje    mnogo  lepega  o  njih  pridnosti 

in  delavnosti.  A  najpridnejša  je  žena  siromakova,  da  si  nabere  toliko 
zakladá,  da  more  kupiti  svojemu  môžu  drugo  ženo.  Takih  primerov 
nahájamo  tudi  pri  kulturnih  narodih.  V  svetem  pismu  staré  zaveze 
čitamo,  da  je  Rahel  poklonila  svojemu  môžu  Jakobu  služkinjo  Bilho, 
Lea  pa  Silfo.  Obe  sta  šmátrali  to  za  bogoljubno  delo  ter  sta 
upali,  da  ju  bode  Bog  poplačal  za  njiju  dobro  delo  s  tem,  da  bode 
tudi  njima  poklonil  deco.  Tudi  Sara  je  privedla  svojemu  môžu 
Abrahamu  Hagaro,  ali  ker  jo  je  hotela  Hagara  iztisniti  iz  prvenstva, 
je  Abrahám  Hagaro  z  njenim  sinom  Ismaelom  vred  izgnal  iz  hiše.  — 
Prvotno  so  bile  vse  žene  naprosto  last  moževa  ter  ni  bilo  razlike 
med  soprogami,  ženami,  deklami  in  sužnjami.  Ker  pa  je  pri  toliki 
množini  žensk  rasla  tudi  vrednost  njih  dela  bodisi  na  polju  ali  v 
hiši  poleg  dohodkov  moškega  posla,  t.  j.  živinorejstva,  je  rasla  tudi 
uglednost  žen.  Pri  tolikih  ženah  pa  je  bila  potrebná  organiza- 
cija  in  pridobila  si  je  navadno  prvá  žena  mesto  voditeljice  in 
gospodarice  ter  je  vládala  nad  drugimi  ženami,  ki  so  tako  postale 
nekako  njene  služkinje,  ki  jih  je  poklanjala  svojemu  môžu.  Tako 
se  je  izobrazil  dvojni  red  dostojanstva  med  ženami,  čeprav  so  bile 
vse  posest  moževa.  Ali  tega  mesta  prvenstva  si  ni  pridobila  ena  žena 
z  obožavanjem  moža,  nego  edino  z  organizacijo  dela.  Tako  je 
postala  ena  žena  gospodinja  poleg  gospodarja  in  poleg  ostalih  žen, 
ki  so  se  potisnile  v  položaj  služkinj.  Vsaj  deloma  je  tako  zopet 
oživela  v  omejenem  krogu  nekdanja  vladajoča  žena.  Celo  v  moha- 
medanskih  državah,  kjer  je  doma  beduinstvo,  t.  j.  roparsko  prido- 
bivanje  hrane  in  človeškega  delavstva,  zavzema  prvá  žena  odlično 
mesto  ter  ostaja  tudi  tedaj  načelnica  doma,  ako  se  je  moževa  lju- 
bezen  od  nje  odvrnila.  In  tako  je  žena  podjarmila  najsilovitejše 
beduine,  ki  plenijo  in  razsajajo  po  saharskih  cestah. 

Ker  pa  je  odlični  položaj  prvé  žene  zaradi  gospodinjstva  in 
pridobivanja  ter  pripravljanja  hrane  tako  važen,  se  je  jela  smatrati 
prvá  žena  tudi  za  edino  pravo  ženo,  dočim  so  se  smatrale  vse 
ostale  žene  za  sužnje.  S  tem  je  bil  dan  prvi  pôvod  monogamiji. 
Pri  monogamiji  je  bila  posebno  vážna  ona  pogodba  konubija,  ki 
so  jo  sklenile  med  seboj  poedine  družine  ali  skupine  družin ;  n.  pr. 
da  si  je  mogel  pri  Rimljanih  izbrati  mož  pravo  ženo  edino  le  iz 
sredine  enakopravnih  sodržavljanov;  vsaka  druga  žena  je  bila  le 
sužnja.  Tudi  je  dobival  mož  edino  le  od  pravé  žene  zákonito  deco: 
„liberi",  svobodnorojenci,  dočim  so  bila  deca  vseh  drugih  žen  hlapci 
in  dekle.  —  Druga  pot  k  monogamiji  pa  je  bila  sila.  Siromaštvo 
poedincev  in  celih  národov  je  bilo  pôvod    monogamije.    Tacit  slávi 

Germane,  ki  so  ljubili  monogamstvo,  ali  je  izvzel  bogataše,  ki  ga 
niso  ljubili.  Celo  Karel  Veliki,  ki  je  postal  svetnik,  v  tem  oziru 
ni  bil  nikakor  vzor  in  zgled.  Tudi  pri  Indih  je  zákon  „Manov" 
določil  različno  število  žen  različnim  kastám  —  siromaki  so  se  za- 
dovoljevali  z  eno  ženo.  Tudi  starojudovski  zákon  ni  poznal  omejitve, 
ki  pa  je  nastopila,  ko  je  ljudstvo  obubožalo.  Šele  krščanstvo  je 
sprejelo  monogamijo  v  svoj  morálni  sestav,  ali  tudi  pri  kristjanih 
je  bila  ta  vera  vera  siromakov,  katerim  je  bil  tak  náuk  v  tolažbo. 
Šele,  ko  je  krščanstvo  pridobilo  v  državnem  sestavu  pretežno  vpliv- 
nost,  je  postala  pravno,  ne  pa  tudi  praktično,  „monogamija"  etiški 
zákon.  — 

Druga  oblika  družine,  o  kateri  smo  bas  razpravljali,  je  osno- 
vana  na  pravú  posesti,  katero  si  je  mož  pridobil  na  katerikoli  način, 
s  kupom,  dediščino,  silo  ali  pa  z  roditvijo  nad  vsemi  članovi  svoje 
družine.  V  tej  družini  ni  vážna  sorodnost,  nego  pravica  posesti 
in  gospodarstva ;  zato  imenujemo  to  družino  v  razliko  dandanaš- 
njemu  pojmu  rodbine,  ki  je  utemeljena  na  zakonski  zvezi  moža  in 
žene  ter  na  krvni  skupnosti  roditeljev  in  dece,  očakovsko,  sta- 
rinsko  ali  skupno,  plemensko  ali  z  irskim  imenom  klansko 
družino.  O  takih  družinah  govori  sveto  pismo ;  také  družine  so  tudi 
zveze  beduínov,  ki  plenijo  pod  vodstvom  enega  poglavarja  po  stepih 
in  puščavah.  Také  družine,  samo  v  manjši  meri,  so  tudi  južnoslo- 
vanské zadruge,  kjer  je  načelnik  izbrani  starejšina,  ki  pa  ni  vedno 
najstarejši,  nego  najsposobnejši  in  kateremu  se  morajo  pokoriti  včasi 
celo  rodni  roditelji.  —  Taká  družina  obseza  lahko  celo  vrsto  po- 
sebnih  družin,  ki  so  osnovane  na  najmlajših  pojmih  o  krvni 
zvezi  očeta  in  otrok  in  ki  so  se  na  različne  načine  in  iz  različnih 
vzrokov  odcepile  od  staré  očakovske  družine.  Ti  vzroki  ločitve  so 
veliké  kulturnozgodovinske  vážnosti.  K  tem  vzrokom  spadajo  n.  pr. 
novi  pojmi  o  „zasebni  posesti"  nasproti  osredotočeni  posesti  očakovi, 
novi  pojmi  o  vrednosti  in  ceni  lastnega  dela.  Vzroki  so  torej  go- 
spodarski,  katerih  razmotravanje  pa  ne  spadá  v  okvir  naše  razprave 
„o  položaju  žene  v  družini".  — 

Spisal  Jos.  Frančič. 

(Dalje.) 

azvrstili  so  se  okrog  mize  tako,  da  je  sedela  na  prvem 
mestu  gospodinja,  njej  na  desno  botrica  Zora,  a  na  levo 
župnik,  ki  je  krstil  otroka.  Poleg  župnika  je  imel  sedež 
Milan,  njemu  nasproti  pa  Vida.  Tik  nje  je  sedel  kapitán, 
za  njim  dr.  Bron,  na  levi  roki  Milanovi  je  sedela  Favsta, 
ki  pa  je  imela  še  vedno  opravka  v  kuhinji  in  je  pogosto 
uhajala  od  mize.  Za  njo  je  prišla  mlajša  domáca  hčerka,  a  naprej 
doli  je  bilo  še  nekoliko  stolov  praznih  za  goste,  ki  so  jih  še  pri- 
čakovali.  Čulo  se  je  že  ropotanje  vilic,  ko  je  dospel  umirovljeni  in 
postami  profesor  Seljak,  dr.  Bronov  večletni  prijatelj,  a  končno  je 
šinil  skozi  vráta  še  poročnik  pi.  Hôrenstein,  med  kolegi  znan  z 
imenom  pi.  Taubenstein,  báje  radi  tega,  ker  na  eno  uho  ni  slišal 
dobro.  Bil  je  suh,  slok  človek,  in  ko  je  odložil  sabljo,  se  je  zdelo, 
kakor  bi  ga  bilo  polovico  izginilo.  Priklanjal  se  je  in  pozdravljal 
na  vse  stráni,  stopivší  v  jedilnico.  Govoril  je  jako  hitro  in  pri  govor- 
jenju  se  mu  je  cesto  primerilo,  da  mu  je  skočil  krhelj  njegovega  tan- 
kega  vratu  preko  ovratnika,  kar  je  napravljalo  jako  komičen  vtisk  .  . . 
Spočetka  je  bilo  nekako  tesno  v  družbi.  Govorica  je  obtičala 
zdajpazdaj,  da  je  nastal  hipen  molk.  Milan  se  je  igral  s  šopkom 
šmarnic,  ki  ga  je  bil  prinesel  s  sabo.  Pri  srcu  mu  je  bilo  težko.  Ni 
si  práv  úpal  pogledati  Zori  ali  Vidi  v  obraz.  Sramoval  se  je  svojega 
vedenja  na  izprehodih.  Poleg  tega  so  ga  obhajale  neprijetne  slutnje, 
kakor  bi  se  moralo  danes  še  kaj  zgoditi,  zgoditi  nekaj  ne  prijetnega, 
morda  celo  usodnega.  Le  strahoma  je  povzdignil  semtertja  svoje 
oči  ter  se  ozrl  v  svoj  lepi  vis-a-vis.  A  kadarkoli  je  to  storil,  je 
opazil  vselej  eno  in  isto :  Zora  je  povešala  sramežljivo  pred  njim 
svoje  oči,  Vida  pa  jih  je  nekako  prononsirano  zastavljala  vanj.  Tudi 
pri  tej  priliki  se  je  kázala  razlika  njijinega  temperamenta  in  njijinega 
značaja! 

Kapitán,  boier  otrokov,  ki  bi  se  bil  z  deklicama  rad  zapletel 
v  kak  pogovor,  pa  je  dobival  le  krátke,  umerjene  odgovore,  je  kmalu 
zapažil,  da  se  vrši  nekaj  med  njima  in  Milanom,  in  ko  je  prišla 
črez  nekaj  čaša  spet  Favsta  v  sobo,  jo  je  poklical  k  sebi  ter  jo 
pripravil,   da  je  šla   po  tihem   Zoro  in  Vido  vprašat,    katera  je  bolj 

zaljubljena  v  nasproti  sedečega  mladega  gospoda.  To  vprašanje  je 
pognalo  obema  kri  v  lica,  a  Favsta  se  je  poredno  hihitala. 

Najbolj  slabé  volje  je  bil  videti  nadporočnik.  Jezil  se  je,  da 
se  je  bil  zakasnil  in  dobil  tako  neugoden  sedež.  Srdit  se  je  oziral 
proti  Milanu  in  kapitanu,  ki  sta  bila  bliže  deklet. 

Polagoma  so  se  razvozlali  jeziki.  Vino,  ki  ga  je  točil  dr.  Bron 
jako  pridno,  je  účinkovalo  in  postajalo  je  veseleje  .  .  . 

Profesor  se  je  začel  brez  pravega  zunanjega  povoda  navdu- 
ševati  za  Prešerna. 

„Ne,  jaz  se  nikakor  ne  strinjam  s  tistimi,"  je  klical  ter  dvignil 
pri  tem  palec  leve  roke  kvišku,  „jaz  se  nikakor  ne  strinjam  s  tistimi, 
ki  mislijo,  da  je  Prešeren  napak  storil,  da  se  ni  pridružil  Ilircem. 
Če  bi  se  bil,  bi  Slovencev  danes  sploh  ne  bilo  več,  to  je  moja 
misel!  Mi  starejši  vemo  še  práv  dobro,  koliko  boja  je  bilo  treba, 
predno  smo  pripravili  preproste  Kranjce  tako  daleč,  da  se  imena 
Slovenca  niso  sramovali!  Kaj  bi  šele  bilo,  če  bi  jim  bili  prišli  z 
ilirščino!  Nihče  bi  ne  bil  hotel  nič  čuti  o  tem,  in  predno  bi  se  bil 
naš  kmet  priučil  novému  pismenemu  jeziku,  bi  se  bil  desetkrat  po- 
nemčil!  Da  se  ni,  to  je  zasluga  Prešernova!" 

„V  tem  ti  jaz  popolnoma  pritrjujem,  dragi  prijatelj!"  je  pri- 
pomnil  dr.  Bron.  Profesor  pa  je  nadaljeval: 

„Čudni  ljudje  so  dandanes  med  nami!  Niti  Prešeren  jim  ni  več 
svet!  Zdaj  so  začeli  celo  njegovo  privatno  življenje  vlačiti  na  dan! 
To  je  profanacija,  grozna  profanacija!" 

„Gospod  profesor,  jaz  pa  mislim,  da  ni  to  nič  tako  hudega!" 
se  oglasi  gospodinja  .  .  .  „Poglejte,  kaj  vse  pišejo  Nemci  o  svojem 
Goetheju !  V  vsakem  leksikonu  čitate  lahko  natančne  podatke  o  vseh 
fazah  njegovega  razmerja  do  gospe  Steinove,  in  je  li  pesnikov  ugled 
vsled  tega  kaj  trpel?" 

Milan  je  opazil,  da  je  imela  dr.  Bronova  soproga  ves  čas, 
ko  je  to  govorila,  svoje  oči  vanj  vprte.  Njen  pogled  ga  je  presunil 
in  napolnil  z  nekim  neizraznim,  napol  prijetnim,  napol  zoprnim 
čuvstvom. 

Profesor  je  nekoliko  pomolčal !  Najbrž  si  ni  úpal  odgovoriti 
gospodinji  tako,  kakor  bi  bil  rad.  Naposled  je  odvrnil: 

„Nemcev  ni  da  bi  jih  mi  posnemali !  Sicer  pa  se  Prešerna  tudi 
že  kot  pesnika  lotevajo!  Ti  mladi  ljudje  naj  se  uče  —  ponižnosti! 
Takih  talentov  nimamo  dandanes  nič!  .  .  ." 

„Oho!"  je  vzkliknila  Vida,  toda  nihče  ni  tega  vzklika  pošteval. 

Dr.  Bron  pa  je  pripomnil: 

„Mogoče,  da  práv  takih  talentov  nimamo,  toda  da  bi  nam  vobče 
primanjkovalo  talentov,  tega  ne  moremo  in  ne  smemo  trditi.  Jaz 
bi  skoraj  rekel,  da  pogrešamo  dandanes  bolj  značajev  nego  talentov, 
kajti  talent  je  nekaj,  a  značaj  je  tudi  nekaj.  In  če  bi  bilo  meni 
dano  na  izbiro,  to  ali  ono,  rekel  bi:  dajte  nam  značajev!" 

„Da,  da!"  pritrjuje  profesor.  „Jaz  pogrešam  pri  naših  sedanjih 
pisateljih  trdnih  názorov  in  trdnega  prepričanja.  Taká  vihravost  v 
nazorih  —  kaj  je  to?" 

„V  tem  jim  delate  krivico,"  poseže  Milan  vmes.  „Pomisliti  treba, 
da  umetnikova  naloga  ni,  hliniti  kako  doslednost  názorov,  temveč 
razodevati  nam  svoje  vsakokratno  duševno  razpoloženje.  To  pa  je 
zavisno  od  sto  in  sto  momentov.  Vsled  tega  je  práv  lahko  mogoče, 
da  nam  veje  iz  kakega  spisa  pisateljevega  pristna  pobožnost,  dočim 
se  nam  káže  v  drugem  spisu  brezverca,  ne  da  bi  smeli  očitati  pi- 
satelju  nedoslednost.  Pri  umetniku  je  prvá  stvar  čuvstvovanje,  a  to 
se  izpreminja  od  hipa  do  hipa.  Zato  bomo  pri  onem  pisatelju,  ki 
nam  ne  prikriva  ničesar,  ki  se  nam  razodeva  vsega,  vedno  pogrešali 
dôslednosti!" 

Profesor  ni  vedel,  kaj  naj  bi  s  tem  odgovorom,  zato  se  je  vrnil 
k  Prešernu. 

„No,  kar  se  tiče  Prešerna,"  je  poudarjal  trdovratno,  „sem  jaz 
tega  mnenja,  da  ga  kot  pesnika  pri  nas  ni  prekosil  še  nihče!  Ali 
mar  niste  vi  te  misii,  gospod  vládni  koncipist?" 

„Ne  prerekam,  gospod  profesor!"  odvrne  Milan,  čudeč  se,  da 
se  je  obrnil  s  tem  vprašanjem  bas  do  njega. 

Profesor  pa,  opazivši  njegovo  začudenje,  opomni: 

„Da,  gospod  vládni  koncipist,  vam  gre  beseda  v  takih  stvareh, 
kajti  tudi  vi  ste  pesnik!" 

„Za  Boga  svetega,  gospod  profesor,  kdo  vam  je  natvezel  to? 
Zaradi  par  verzov,  ki  jih  je  zagrešil  kdo,  še  ni  pesnik!" 

Milanu  je  bila  neprijetna  profesorjeva  opazka.  Toda  ta  se  ni 
dal  odvrniti,  da  bi  ne  bil  dostavil: 

„Kar  molčimo,  kar  molčimo!  Čul  sem,  in  če  ne  bi  bil  čul  — 
jaz  poznám  na  prvi  pogled  také  ljudi!" 

„Eh,  pesniki  in  pisatelji  so  vsi  nenormálni  ljudje  !"  se  zadere  nad- 
poročnik  s  hripavim  glasom  in  krhelj  mu  skoči  visoko  izza  ovratnika. 

Profesor  pa  je  navzlic  ternu  nadaljeval  proti  Milanu: 

„In  umetnost  —  kako  sodite  vi  o  umetnosti,  kake  názore  imate 
vi  v  tem  oziru  ob  zmetenosti,  ki  je  nastala  dandanes  glede  tega 
pojma?  ..." 

Milan  bi  bil  rad  pretrgal  ta  razgovor,  zato  pripomni: 

„Gospod  profesor,  moral  bi  biti  bolj  zbranega  dúha,  nego  sem 
danes  v  tej  veseli  družbi,  če  bi  hotel  primerno  in  dostojno  odgo- 
voriti  na  vaše  ne  bas  lahko  vprašanje!" 

Ta  odgovor  najbrž  ni  prijal  profesorju,  kajti  dal  je  na  svoje 
vprašanje  pojasnilo  sam,  rekoč: 

„Umetnost  je  večná  in  samo  ena  kakor  narava,  ki  se  zrcali 
v  umetnosti  —  večná,  vam  pravim,  in  to  naj  bi  si  zapomnili  nekateri ! 
Kar  je  bilo  umetno  in  lepo  pred  sto  leti,  je  tudi  sedaj !  ...  Tu  ne 
odločuje  nikaka  móda!    In  samo  ena,  samo  ena  je   umetnost  ..." 

„Ternu  rad  pritrjujem!"  pripomni  Milan,  „vendar  z  omejitvijo, 
da  se  pojavlja  umetnost  lahko  bas  na  tako  različen  način  kakor 
narava  in  da  ni  tu  nič  stalnega,  nič  neizpremenljivega." 

Profesor  pa  je  prišel  v  ekstazo.  Mislil  je  menda,  da  je  v  soli 
in  da  ima  pred  sabo  učenca,  ki  mu  je  odgovarjal,  kakor  si  je  želelo 
njegovo  srce.  Vzdignil  je  visoko  gori  palec,  pomáhal  z  roko  v  zraku 
in  zaklical : 

„Bene  dixisti !  Bene  —  bene!  ...  In  razmerje  med  naravo  in 
umetnostjo?  ..." 

„Kakor  med  telesom  in  dušo  ..."  odvrne  Milan. 

„Bravo,  bravo!  Tako  preciznega  odgovora  še  živ  dan  nisem 
dobil !  Tako  je !  Narava  telo  —  umetnost  duša !  Narava  sama  na 
sebi  še  ni  umetnost,  človeški  duh  je  vir  vsake  umetnosti  ..." 

Nobeden  ni  tega  razgovora  teže  poslušal  nego  gospodinja.  Na 
obrazu  se  ji  je  poznalo,  da  ji  nekaj  ni  práv.  Samo  kadar  se  je  ozrl 
kdo  vanjo,  se  ji  je  hipoma  razjasnilo  lice  in  veselo  se  je  nasmeh- 
ljala.  Sicer  pa  je  bila  čemerna.  Župnik  je  hotel  začeti  neki  pomenek 
ž  njo,  toda  ni  ga  poslušala.  Njene  misii  so  bile  drugje.  Ozirala  se 
je  pogosto  proti  Milanu.  Ko  je  bil  profesor  za  hip  utihnil,  je  glasno 
vprašala  svojega  moža: 

„Kaj  ne,  Gvidon,  kako  čudno  je  bilo  to,  da  sem  se  zadnjič 
kar  sredi  noci  domislila  gospoda  koncipista?  Jako  sem  veselá, 
gospod  koncipist,  da  mi  je  prišla  ta  ideja,  kajti  drugače  bi  vas 
nemara  ne  imeli  danes  med  sabo  !" 

Milan  se  pokloni  in  reče:  „Jako  Ijubeznivo,  milostivá  gospa! 
Blagovolite  biti  uverjeni,  da  sem  vam  od  srca  hvaležen  za  izredno 
čast,  ki  ste  mi  jo  naklonili!" 

Gospodinja  je  hotela  še  nekaj  pripomniti,  toda  profesor  se  še 
ni  bil  umiril  in  iznova  je  vprašal  Milana: 

„In  socijalni  problém  —  ali  se  tudi  ž  njim  kaj  bavite?  Pa  kaj 
vprašujem !  Tako  razborit  mož,  kakor  ste  vi !  —  Torej  kaj  mislite  vi 
o  socijalnem  gibanju?  .  .  .  Kdo  ima  v  tem  kolobrodusu  práv  in 
česa  je  pričakovati  od  tega  gibanja  onim  slojem,  zaradi  katerih  se 
je  boj  pričel?" 

„Dokler  bode  agens  vseh  teh  bojev  gola  sebičnost  posamez- 
nikov,  se  ni  ničesar  nadejati!"  odvrne  Milan,  odgovorivši  nalašč 
samo  na  zadnje  vprašanje. 

Profesor  je  začel  zopet  vzklikati,  toda  njegove  besede  so  zamrle 
v  gromkem  smehu,  ki  je  prihajal  od  tam,  kjer  so  Vida,  Zora  in 
Favsta  stikale  svoje  glavice.  Vsi  ti  pomenki  so  jim  bili  predolgočasni 
in  zabavale  so  se  po  svoje.  Delale  so  opomnje  o  profesorju,  o  nad- 
poročniku  in  morda  tudi  še  o  kom  drugem.  Vino,  katerega  moci 
niso  poznale  in  ki  so  ga  pile  neprevidno,  ker  jih  nihče  ni  opominjal, 
je  bilo  razgrelo  tudi  nje  in  bile  so  postale  razposajeno  veselé.  Zlasti 
glasna  je  bila  Vida. 

Zdaj,  ko  profesorja  ni  bilo  več  čuti,  se  je  videlo  župniku  pri- 
merno,  izpregovoriti  nekaj,  kar  bi  bilo  imelo  pomen  za  vse  omizje. 
Dvignil  se  je,  prijel  za  kozarec  ter  začel  napivati  novorojenčku, 
bodisi  da  je  bil  prezri  posode  z  ledom  in  steklenicami,  ki  so  stále 
ob  zidu  po  tleh,  bodisi  da  vedel  ni,  da  se  spodobi  taká  napitnica 
šele  pri  šampanjcu. 

Dr.  Bron  je  cepetal  z  nogami  in  zgibal  z  rokami,  toda  župnik 
ni  umel  njegovega  nemira.  Niti  to  ga  ni  spametovalo,  da  je  začel 
gospodar  sam  nositi  steklenice  skupaj  —  on  je  govoril  dalje  in 
njegova  napitnica  se  je  končala  pri  —  navadnem  vinu  .  .  . 

Kakor  bi  se  hotel  maščevati  radi  tega  nad  župnikom,  ga  po- 
drazí dr.  Bron : 

„Gospod  župnik,  ali  nič  ne  čutite  ob  svoji  levi  stráni?  Jaz  bi 
mislil,  da  vas  mora  peci  ondi  kakor  živ  ogenj  .  .  ." 

Župnika  je  to  vprašanje  tako  osupnilo,  da  se  je  v  svoji  zrne- 
tenosti  ozrl  na  desno  strán  proti  domači  gospodinji  in  ne  na  levo, 
ter  je  vzbudil  s  tem  splošno  veselost. 

„Ne  od  tiste,  od  nasprotne  stráni  vam  preti  nevarnost!  Vi 
menda  še  ne  slutite,  kako  hudega  liberalca  imate  poleg  sebe!" 

Milan  je  hotel  nekaj  ugovarjati,  a  ni  več  utegnil,  kajti  župnik 
se  je  takoj  razgrel,  ko  je  slišal  besedo  „liberalec". 

„Oj,  oj,  liberalec,  gospod  koncipist?"  je  začel.  „Političen  uradnik, 
pa  liberalec  ...  se  ne  ujema  práv !  Hm,  vi  ste  torej  tudi  eden  tistih, 
ki  vam  ni  práv,  da  je  stavil  naš  národ   cerkve  po  gorah." 

„Gospod  župnik,"  odgovori  Milan  mirno,  „jaz  samo  lenega, 
zaspanega,  mrtvega  národa  ne  morem  trpeti !  Veseli  me  pa,  če  vidim, 
da  se  preprosto  ljudstvo  navdušuje  za  kako  idejo,  pa  najsi  bo  za 
katerokoli  že,  iz  tega  namreč  sklepam,  da  ima  tak  národ  življenske 
moci  v  sebi  in  da  nájde  kdaj  svoj  cilj." 

Župnik  brez  dvojbe  ni  vedel,  kaj  vse  obsega  ta  odgovor,  zato 
ni  reagiral  nanj,  ampak  je  nadaljeval  napol  zamišljen : 

„Vera  je  človeštvu  potrebná,  to  bi  moral  uvideti  však  človek! 
Kaj  bi  bilo  človeštvo  brez  sladké  tolažbe,  ki  jo  zajemlje  iz  svetih 
resnic?  Veda,  veda  —  kaj  hoče  veda,  ki  pa  je  zgrajena  na  samih 
hipotezah !  In  mislite  li  res,  da  se  popne  človek  kdaj  do  spoznanja 
resnice  brez  pomoci,  ki  mu  jo  nudi  vera?" 

Milan  odvrne : 

„Človek  danes  ni  to,  kar  je  bil  nekdaj,  in  práv  gotovo  kdaj 
ne  bo  to,  kar  je  sedaj.  Človek  se  popolnjuje  in  napreduje,  o  tem 
ni  dvojití.  Že  zdaj  triumfuje  njegov  duh.  A  pride  čas,  ko  bodo 
njegove  zmožnosti  še  večje.  Došlej  se  mu  je  razvilo  petero  čutov, 
zakaj  bi  se  mu  ne  razvil  v  teku  milijonov  let  še  šesti,  s  katerim 
mu  bo  možno  razumeti  marsikaj,  česar  zdaj  ne  razume.  Če  bo  to 
škodilo  veri  ali  jo  krepilo,  kdo  bi  mogel  o  tem  že  zdaj  soditi? . . ." 

„Vi  odgovarjate  zelo  diplomatično !"  pripomni  župnik  in  se 
nasmeje.  „Pozná  se,  da  ste  političen  uradnik!" 

„In  h  kateri  politični  stranki  pripadáte,  če  smem  vprašati?"  se 
oglasi  spet  profesor,  ki  se  mu  je  zdelo,  da  že  predolgo  molči.  „Da 
ste  narodnjak,  to  vem,  ali  sicer  ..." 

„V  tem  oziru  sem  jaz  malce  čuden  človek,"  odvrne  Milan. 
„Ne  vem,  kako  je  to,  a  mene  vleče  srce  vedno  v  tisto  strán,  kjer 
vidim,  da  je  manjšina." 

„V  tem  tiči  nekoliko  logike!"  pripomni  dr.  Bron.  „Pravi  nazori 
so  navadno  tam,  kjer  je  manj  glav.  To  je  pravec,  ki  se  ga  smete 
držati  celo  življenje,  in  uverjeni  ste  lahko,  da  hodite  pravo  pot.  Boste 
pa  li  pri  tem  tudi  vozili  dobro,  to  seveda  je  drugo  vprašanje!" 

„E-jeh!"  zahrešči  v  ozadju,  kjer  je  sedel  nadporočnik.  Bilo  mu 
je  tako  dolgčas,  da  je  na  glas  zazehal.  „Gospodična  Zora,  gospo- 
dična  Vida  in  gospodična  Favsta,"  začne,  „kaj  pa,  ko  bi  rekli  mi 
kako  pametno,  mi?  — " 

„Pa  začnite!"  odvrne  Vida,  ki  je  bila  najbolj  zgovorna.  „Me 
poslušamo!" 

„Torej  na  primer:  Gospodična  Vida,  vi  ste  krásna!  Kaj  po- 
rečete  na  to?" 

„Si  tacuisses,  philosophus  mansisses!"  odvrne  glasno  Vida. 

„Kaj  ?" 

„Da,  tako  pravimo  mi  latinci!" 

„Kak  jezik  je  to?" 

„Kitajski!" 

Goste  je  posilil  smeh  in  dr.  Bronu  se  je  videlo  potrebno,  po- 
jasniti  nadporočniku,  da  ne  bi  zameril : 

„Gospodična  Vida  ima  brata  gimnazijca,  pa  se  je  naučila  la- 
tinščine  od  njega." 

Milan  je  porabil  to  priliko  ter  vprašal  Zoro,  nima  li  tudi  ona 
brata. 

Zora  je  zažarela  v  obraz  in  odgovorila : 

„Da,  pa  je  že  medicinec!" 

Milan  jo  je  hotel  še  nekaj  vprašati,  a  preprečila  je  to  gospo- 
dinja,  ki  je  hotela  vedeti  od  njega,  koga  ima  za  šéfa  in  kako  je 
zadovoljen  ž  njim. 

Moč  šapanjca  se  je  kázala  pri  vseh  bolj  in  bolj.  Govorjenje 
je  postajalo  čimdalje  glasnejše  in  trkanje  s  kozarci  se  je  ponavljalo 
vedno  pogosteje.  Zlasti  ženskam  je  prijala  sladká  in  šumeča  pijača. 
Ker  deklicam  nihče  ni  bránil  piti,  a  se  samé  varovati  niso  znalé, 
so  bile  vse  že  jako  razgrete.  Vida  je  brbljala  venomer  ter  se  po- 
nášala s  svojo  latinščino. 

„Jaz  imam  že  delirium  clemens,  delirium  clemens!"  je  vzklikala, 
pa  se  smejala,  da  so  se  ji  iskrile  solze  v  očeh. 

„Ali  čujete  —  delirium  clemens  —  hahaha!"  se  zakrohoče 
župnik  in  sune  Milana  s  komolcem  pod  rebra. 

Tudi  Milana  je  sililo  na  smeh,  a  premagal  se  je,  boječ  se 
zámere. 

Dr.  Bronovi  soprogi  je  bilo  očividno  neljubo,  da  z  Milanom 
ni  mogla  priti  do  nobenega  pogovora.  Njene  oči  so  se  mudile  skoro 
izključno  pri  njem,  in  kakor  bi  ga  hotela  prisiliti,  da  bi  ji  posvetil 
več  pozornosti,  mu  reče: 

„Gospod  koncipist,  pa  bi  vendar  poklonili  eni  izmed  dam  tisti 
svoj  šopek!  Vem,  da  ga  vsaka   od  vas  rada  sprejme." 

Stoj,  kaj  je  to?  pomisli  Milan  sam  pri  sebi.  Tudi  on  je  bil 
pil  črez  navado,  tudi  on  je  čutil  moč  pijače,  toda  mislil  je  še  jasno. 
Bliskoma  je  preudaril  vso  situacijo  .  .  .  Vedel  je  dobro,  kako 
bi  se  lahko  izvil . . .  Reči  mu  je  bilo  samo  treba,  da  šopek  ni  dovolj 
lep,  da  bi  si  drznil  kaj  takega  ...  In  kaj  bi  bilo  naravneje,  nego 
če  bi  ga  dal  gospodinji,  ki  ga  je  tako  rekoč  zaprosila  zanj.  Nikomur 

bi  se  to  ne  moglo  zdeti  čudno.  Toda  če  njen  poziv  ni  bil  tako  ne- 
dolžen,  kakor  je  bil  videti  na  prvi  pogled?  AH  ne  bi  delala  ona 
potem  morda  zaključkov,  katerih  on  izzivati  ni  maral?  .  .  .  Ne,  ti 
ga  ne  dobiš!  Vino,  ki  ga  je  bilo  vendarle  razgrelo,  mu  je  pod- 
žigalo  pogum  za  odpor  in  kljubovanje.  Še  ena  rešna  pot  je  bila: 
šopek  bi  bil  poklonil  lahko  mlajši  hčerki  Bronovi,  ki  je  bila  še  otrok. 
Nobena  izmed  dam  bi  ne  bila  mogla  biti  na  ta  način  razžaljena, 
nasprotno,  priznati  bi  bile  morale,  da  je  postopal  taktno  in  pre- 
brisano.  A  srce  mu  ni  dalo,  da  bi  bil  izvolil  enega  onih  potov,  ki 
mu  jih  je  priporočal  razum.  „Zakaj  bi  lagal,  zakaj  bi  ne  storil  tega, 
kar  se  prilega  mojemu  čuvstvu,  zakaj  bi  ne  porabil  te  prilike  ter  Zori 
razodel,  da  je  ona  tista,  ki  jo  ljubim,  ki  jo  obožujem,  ona  edina .  . ." 

Tako  je  pobijal  sam  svojo  pamet.  In  dasi  ga  je  opominjalo 
nekaj,  svárilo  ga:  „Ne  stori  tega,  ne  prenagli  se"  —  je  vendar 
položil  šopek  pred  Zoro. 

Njogova  mogočna  ljubezen  do  Zore  je  bila  zmagala  .  .  . 

Da  bode  imelo  to  tak  nenavaden  učinek,  tega  seveda  ni  slutil. 

Za  hip  je  vse  obmolknilo,  kakor  bi  se  bilo  zgodilo  nekaj  ne- 
čuvenega.  Zorina  zadrega  je  bila  vsled  tega  še  večja.  Prijela  je  sicer 
za  šopek,  pa  ga  takoj  zopet  položila  na  mizo.  In  nič  se  ni  za- 
hvalila.  Vida  je  najprej  prebledela,  potem  pa  se  je  práv  videlo, 
kako  ji  je  z  neznansko  silo  šinila  spet  kri  v  obraz.  Oko  ji  je  bilo 
obtičalo  na  mizi  in  njen  pogled  je  bil  teman  in  grozovit.  Najprej 
si  je  opomogla  gospodinja.  Tlesknila  je  z  rokama  skupaj  in  zaklicala : 

„Dobro,  dobro,  zdaj  vsaj  vemo,  kako  se  sučejo  stvari!"  Precej 
nato  pa  je  predlagala,  da  bi  šli  nekoliko  na  vrt,  češ,  da  bode  dobro 
delo  nekoliko  izprehoda  v  hladni  senci  —  predlog,  ki  se  ga  je  oveselil 
Milan  z  največjo  hvaležnostjo,  ker  ga  je  imel  rešiti  iz  skrajno  muč- 
nega  položaja,  ki  si  ga  je  bil  s  svojo  neprevidnostjo  tako  nepri- 
čakovano  sam  nakopal  na  glavo. 

Vrt  je  bil  prostran  in  gostje  so  se  kmalu  raztresli  in  porazgubili. 

Dr.  Bronova  soproga  je  bila  Milana  odvedla  v  ozadje,  kjer  je 
raslo  divje  grmičevje  ter  tvorilo  nekak  angleški  park.  Oprijela  se  je 
bila  njegove  roke  ter  ga  vodila,  opozarjajoč  ga  na  to  in  ono  stvar 
med  nasadi.  Pomenki,  ki  sta  jih  imela,  so  bili  čisto  navadni,  nedolžni. 
Toda  polagoma  ji  je  bila  roka,  ki  se  je  oprijemala  njegove  desnice, 
zlezla  navzdol  tako,  da  so  se  njeni  prsti  doteknili  njegovih.  Ustavila 
se  je,  pogledala  mu  globoko  v  oči  in  dejala: 

„Kako  dolgo  pa  se  zdaj  spet  ne  boste  pokazali?  Najmanj 
zopet  tri  mesece,  seveda!" 

„Saj  veste,  milostivá,  da  móram  priti  v  osmih  dneh!"  odvrne 
Milan,  cikajoč  z  lahko  ironijo  na  pravila  etikete  ... 

„Dobro!  Ker  veste  torej,  da  priti  morate  in  da  se  ternu  iz- 
ogniti  ne  morete,  pa  mi  izpolnite  to  željo  in  potrudite  se  k  meni 
v  torek  popoldne.  Da  se  ne  boste  preveč  báli,  vam  obetám,  da  to 
pot  ne  botri  imela  migréne!" 

Milan  se  je  zamislil.  Spomnil  se  je  Zore  in  v  svoji  mogočni, 
čisti  ljubezni  do  nje  je  šmátral  skoro  za  greh,  da  je  stal  tu  roko 
v  roki  z  drugo  žensko,  katere  lepoto  je  občudoval  in  katere  vplivu 
se  ni  mogel  odtegniti  popolnoma.  Roka,  ki  je  počivala  na  njegovi, 
je  bila  vroča  in  peklo  ga  je  do  srca  gori  .  .  . 

Izvil  se  je  na  lahko  ter  se  okrenil  proti  stráni,  odkoder  sta 
bila  prišla  .  .  . 

Ko  pa  sta  bila  dospela  spet  do  drugih  gostov,  Zore  in  Vide 
ni  bilo  več  med  njimi. 

Bili  so  poslali  starši  po  njiju  .  .  . 


(Dalje  prih.) 


Majolčica. 

vl)j,  majol-  majolčica, 
sladká  moja  ljubica! 

Rožnih,  pisanih  si  lic, 
polna  vinea  iz  goric, 
v  rdečem  cvetju  se  bleščiš 
in  kot  solnce  se  zlatiš. 
Kak  je  lep  večer  nocoj, 
kak  ognjen  poljub  je  tvoj 
ljubim  te  iz  vseh  moci, 
ljubim  te  iz  dna  srca, 
duša  zate  le  gori, 
bodi  moja,  moja  vsa ! 
Predno  zora  zarudi, 
srčno  ti  izpijem  kri  .  .  . 

Oj,  majol-  majolčica, 
sladká  moja  ljubica! 


C.  Golar. 

Moravské  slike. 

Spisal  Podlimbarski. 

(Dalje.) 

koli  osme  ure  je  moj  voz  obstal  pred  prvo  hišo  v  Zvorovu. 
Ob  kraju  vaši  sem  naletel  na  stotnika  kvartirnika,  ki  ga  je 
naš  polk  poslal  naprej,  da  preskrbi  stanovanja  častnikom 
in  pristrešja  moštvu.  Še  prejšnji  večer  je  bil  prišel  in  vse 
hiše  je  bil  že  obhodil.  Bil  je  ves  potrt  in  v  skrbeh,  kako 
nastaniti  toliko  ljudstva,  in  tožil  mi  je,  da  tako  slabega 
kraja  ni  nikjer  vec  na  svetu.  Vedel  sem,  da  zato  jadikuje,  da  bi 
se  pozneje  tem  lóže  hvalil,  kakšno  titansko  delo  je  dovŕšil,  ko  je 
spravil  v  slovaški  vaši  toliko  ljudi  pod  streho.  Tolažil  sem  ga, 
rekoč,  da  poznám  Slovake  kot  dobre  ljudi,  ki  radi  postrežejo,  kakor 
morejo.  Kmalu  se  nama  je  pridružil  občinski  náčelník  —  starosta 
—  rejen  in  rdeč  orjak  z  mogočnimi  prsmi  in  veličastnimi  pleci.  Od 
nekod  izza  gumen  je  bil  prišel  bos,  v  belih  širokih  hlačah,  ka- 
kršne  nosijo  Hrvati,  in  v  pisano  prešiti  srajci,  katere  rokava  sta  bila 
za  pestjo  široko  odprta.  Spremljal  ga  je  istotako  visok,  pa  bolj  suh 
človek  v  visokih  škornjih  in  s  palico  v  roki.  To  je  bit  tretji  „rada", 
po  naše  občinski  svetovalec  ali  mož.  Starosta  je  obljubil  vse  mogoče 
storiti,  da  bomo  kar  najudobneje  vkvartirani,  rekel  je,  da  sta  prvi 
in  drugi  „rada"  že  pri  delu  in  hodita  po  vaši  ter  pripravljata  kvartirje. 
Na  moje  vprašanje,  kam  naj  bi  se  nastanil,  se  je  obrnil  do  svojega 
spremljevalca,  rekoč:  „Pokaži  gospodu  k  Maruši!" 

„Zakaj  pa  ne  k  Františki?  Tam  bi  mu  bilo  najbolje,"  je  ugo- 
varjal  tretji  mož  ter  mi  pomembno   primežiknil. 

„Kamor  gospod  sam  hoče,"  je  ukrenil  starosta  ter  mi  obrnil 
hrbet.  S  tretjim  môžem  sva  šla  po  vaši.  Hotel  me  je  kar  naravnost 
peljati  k  Františki,  pa  jaz  sem  rekel,  da  bi  vsekako  rad  pogledal 
tudi  k  Maruši.  Želel  sem  namreč  čim  več  slovaških  hiš  videti  od 
znotraj.  Stoje  pa  te  hiše  v  dolgi,  dolgi  vrsti  ob  česti,  ker  Zvorov  je 
precej  veliká  vas,  ki  je  štela  ob  ljudskem  štetju  1890.  leta  399  hiš  in 
1999  duš.  Hiše  so  večinoma  majhne,  pa  bele  in  lične  kakor  igrača. 
Marsikatera  ima  kakšen  poseben  okrasek,  ki  priča  o  krasočutu  njene 
gospodinje.  Pri  nekaterih  se  vleče  ob  tleh  po  zidu  rdeč,  zeleň  ali  viš- 
njev  obrobek ;  istotaki  obrobki  se  vidijo  tuintam  na  oglih  hiše.  Druge 
so  okrašene  na  oglih  ali  pa  pri  vhodnih  "vrátili  z  arabeskami :  zelena 

veja  z  vslikanim  sadjem,  ki  je  včasi  bučam  in  kumaram  podobno, 
ali  pa  z  visečimi  srčki,  kakor  bolje  ugaja  gospodinji,  ki  svojo  hišo 
na  primitiven,  pa  tudi  na  originalen  način  sama  poslika.  Neka  po- 
sebnost  mnogih  hiš  je  nekak  prizidan  napušč  pred  vhodnimi  vráti, 
tako  da  je  vhod  podoben  zidanemu  znamenju  ali  kapelici.  Tudi  ta 
napušč  je  navadno  poslikan.  Šla  sva  torej  k  Maruši.  Vhod  v  njeno 
hišo  je  práv  mikaven  in  káže  veliko  snažnost.  Zivobojen  pas  se 
vije  pri  tleh  ob  zidu  hiše,  ki  ima  pred  vráti  prizidan  napušč.  Tlak 
pred  vhodom  je  iz  rumenkaste  gline,  lepo  uglajen  in  zlikan  in  ob 
straneh  s  figúrkami  od  belega  peska  posejan,  tako  da  se  človek 
boji  stopiti  nanj.  Ko  sva  se  približala,  je  stala  Maruša,  starikava 
ženská  z  ruto  „na  babko",  v  napušču,  podobná  čemerni  svetnici  v 
kapelici.  Po  hladnem  odzdravu  mi  je  pokazala  svojo  stransko,  pa- 
radno  izbo,  ki  je  bila  natlačená  z  različno  slikovito  ropotijo.  Skoraj 
ves  prostor  sta  zastavljali  dve  postelji,  na  katerih  so  bile  malodane 
do  stropa  naložené  mehke,  bele  in  rdeče  pernice,  ki  so  veselje  in 
ponos  vsake  Češke  gospodinje.  Po  drugih  stenah  je  viselo  vse  polno 
tablic  in  med  njimi  nekaj  križev,  podobic,  molkov  in  sveč  z  božjih 
potov,  práv  pod  stropom  pa  so  bili  v  dolgi  vrsti  vložení  v  nekak 
sklednik  raznobojni  krožniki,  skledice  in  sklede.  Pod  to  ropotijo  je 
visela  cela  vrsta  skodelic  in  lončkov.  Vsa  ta  šara  me  je  spominjala 
na  národopisné  muzeje.  Ker  je  bila  soba  temná,  nisem  hotel  ostati 
pri  Maruši.  Tretji  mož  me  je  peljal  k  Františki.  Spotoma  mi  je 
hvalil  Františko,  kako  je  postrežljiva  ženská  in  da  bom  stanoval  pri 
njej  kakor  v  raju.  Pri  tem  hvalospevu  mi  je  zopet  primežiknil.  Že 
Františkina  hiša  je  zanimiva:  pred  njo  stoji  na  obeh  straneh  vhoda 
majhen,  poldrug  meter  širok,  z  vinsko  trto  ograjen  vrtec,  ki  je  bil 
poln  še  cvetočih  rož,  a  hiša  sama  je  bela  kakor  sneg  in  pri  vratih 
je  na  vsaki  stráni  na  zidu  naslikano  debelo,  živozeleno  steblo  z 
majhnimi  peresci  in  obe  stebli  spája  nad  vráti  veliko  rdeče  srce. 
Skoraj  prestrašil  sem  se,  ko  sem  stopil  k  Františki  v  izbo,  ker  v 
kótu  za  javorovo  mizo  je  stal  na  klopi  ogromen  lesen  svetnik  rdečih 
lic  in  ves  poslikan.  In  tako  je  buljil  svoje  veliké  oči  name,  da  bi 
ga  bil  kmalu  odpuščanja  grehov  poprosil  in  pa  oproščenja,  ker  ga 
motim  v  njegovem  zavičaju.  Tretji  rada  se  mu  je  spoštljivo  odkril 
in  poklonil.  Gospodinja  Františka  je  stala  pred  krušnico  pri  za- 
mesitvi.  Krepka,  zdravá  in  lepa  žena  se  mi  je  práv  ljubeznivo  po- 
smejala,  kakor  bi  bila  že  stará  znanca.  Nekoliko  se  je  sramovala, 
menda  ker  je  bila  v  delavni  obleki.  Zdelo  se  mi  je,  da  se  je  hotela 
njena  od  moke  bela  in  od  zgnetenega  testa  zamazana,  močna  roka 

iztegniti  po  moji  desnici  v  pozdrav.  Slišal  sem,  da  namerava  napeči 
kolačev  in  potic  za  ženitvanje,  ki  se  ima  drugi  dan  obhajati  pri 
sosedovih.  Njena  parádna  izba  je  bila  podobná  Marušini  —  domala 
isti  muzej,  le  da  je  bilo  med  tablicami  mnogo  fotografij  in  raz- 
glednic.  Odločil  bi  se  bil  zanjo  in  hvalil  sem  jo,  pri  čemer  mi  je 
moj  spremljevalec  grozno  primežikaval,  pa  usoda  je  pripeljala  tisti  hip 
v  hišo  novega,  zavaljenega  človeka  s  palico  v  rokah  in  viržinko  v 
ustih.  Františka  ga  je  pozdravila  z  besedami:  „Vitejte  u  nás,  pane 
rado!"  Kmalu  sem  vedel,  da  je  vstopivši  zabuhli  človek  prvi  ob- 
činski  svetovalec  in  poleg  tudi  cerkovnik.  Ta  postrežljivi  človek  me 
nikakor  ni  hotel  pustiti  v  Františkinem  raju.  Ozmerjal  je  tretjega 
moža,  rekoč:  „Vidiš,  Jano,  ti  delaš  vedno  samooblastno  in  na  svojo 
roko.  Sinoči  smo  vse  sklenili  in  zapisali,  kam  pride  kdo  na  kvartir, 
in  k  Františki  smo  dali  pisarja,  pa  ne  tega  velmožnega  gospoda. 
Ti  si  bil  pijan  in  si  vse  pozabil." 

„Mišo,  Mišo,  ne  delaj  se  bolj  pametnega,  nego  si,  ampak  po 
pravici  povej,  da  je  bil  sinoči  ves  občinski  odbor  natrkan,"  je  pri- 
pomnil  z  važnim  úsmevom  tretji  mož. 

„Nu,  kar  smo  sklenili,  vse  vem,  ker  imam  napisano,"  je  od- 
govoril  prvi  mož  ter  izvlekel  izza  srajce  polo  papirja.  Udaril  je  z 
desnico  na  papir,  ga  pomolil  tretjemu  môžu  pred  nos  ter  rekel : 
„To  je  naš  zákon.  Veš,  Jano,  red  mora  biti!  Vojaki  so  ga  tudi 
vajeni.  Ti  bi  gospoda  rad  nastanil  pri  Františki,  ker  je  tvoja  so- 
rodnica,  ampak  v  tistem  redu  mora  vse  ostatí,  kakor  smo  se  zmenili. 
Idite,  gospod,  z  menoj,  pokažem  vam  stanovanje  pri  Majdi!  Tam 
bo  za  vas  najbolje." 

„Aha,  pri  Majdi!"  se  je  obregnil  tretji  mož  na  prvega.  „Ti  bi 
vse  najrajši  spravil  k  Majdi.  Takšna  cerkvena  miš!" 

„Jano,  Jano!"  se  je  zagrozil  prvi  mož  tretjemu  ter  mu  zažugal 
s  silno  desnico  in  divjim  pogledom;  njegove  goste,  grmičju  po- 
dobne obrvi  so  se  zježile  in  nad  nosom  steknile;  pa  me  je 
prijel  za  rokav  ter  me  vlekel  iz  hiše.  Mene  je  ta  krátki  in  rezki 
razpor  tako  iznenadil,  da  sem  šele  sredi  ceste  se  zavedel,  da  mu 
je  bila  pričina  moja  malenkost.  Dva  občinska  velmoža  sta  se 
prepirala  zame !  Kaj  sem  hotel  početi  ?  Red  mora  biti !  Saj  se  mi 
zdi,  kadar  práv  globoko  premišljujem,  da  sem  sam  za  to  postavljen 
na  svet,  da  ga  pomagam  stražiti  na  vseh  krajih  in  koncih.  Še  enkrat 
sem  se  ozrl  na  Františkino  hišo  kakor  na  izgubljeni  raj  ter  si  jo 
dobro  začrknil  v  spomin,  ker  namenjen  sem  bil,  ukaniti  prvega  moža 
in  njegov  red  pa  se  povrniti  k  Františki,  ako  bi  mi  drugod  ne  ugajalo 

bolje.  Spotoma  sem  premišljeval,  kakšna  vas  je  to,  da  me  pošiljajo 

od  ženské  do  ženské.     V  svojih  mladih  letih   sem  bil  že  nastanjen 

v  slovaški   vaši,   kjer   ni  bilo  skoraj  nič  moških  doma:    trgovali  so 

daleč  po    svetu  s  plahtami,   koči,   preprogami,   ali  pa  na   Dunaju  s 

kuretino  in  zelenjavo ;  tudi  sem  bil  že  čital,  da  so  iz  neke  slovaške 

vaši  šli  vsi  moški  na  Česko,  Prusko  in  v  Ameriko  za  kruhom,  tako 

da  zarad  nedostatka  moških  —  ženská  županuje  v  tisti  vaši ;  pa  takšne 

razmere  so  mogoče  le  po  slovaških  vaseh  na  Ogrskem,  ker  na  Moravi 

je  tudi  med  Slovaki  dosti  blagostanja  in  moški  se  drže  vsi  svojega 

doma.  Torej   zakaj  me  tirajo  k  samim  ženskam?    Ta  uganka  se  mi 

je  razrešila  šele  drugi  dan  zvečer. 

Moj  spremljevalec,  prvi  mož  —  tretji  je  ostal  pri  Františki  — 

je  nekaj   čaša   opravljal   tretjega   moža,  da  je  avša  in  ne  ve,  kaj  se 

spodobi,    kaj    ne,   da   se   mu  o  kakšnem   redu   niti    ne   sanja  in  da 

diši  pri  Františki  po  vseh  kotih  po  opresnem   kruhu;    potem  mi  je 

na   moč   hvalil   Majdo,   rekoč,   da  je  to   stará  farovška   kuharica,  ki 

ima  gosposko  hišno  opravo,  ne  kmečke  in  slovaške,  pa  takšne  po- 

stelje,  da  boljših   ne  zmore  sam  olomuški  nadškof,  in  da  je  vso  to 

blagodat    podedovala   po  stricu  župniku,  pri  katerem  je  slúžila  pet- 

indvajset  let.  Nekoliko  sem  bil  razočaran,  ko  sem  zagledal  Majdino 

zadosti  dolgo  in  obširno  hišo.    Želel    sem  si  med  Slovaki  slovaške 

strehe,  pa  ta  hiša  ni  imela  nič  narodnega   značaja   na   sebi.    Ľahko 

bi  bila  stala   v  predmestni  ulici   kakšnega  večjega   mesta.    No,  prvi 

mož  je  rekel,   da  red   mora  biti,    in  njega  se  nisem  mogel   kar  od- 

križati.     Gotovo   bi   bil   udaril   na  svojo  polo  papirja,    me  prijel  za 

roko  in  nemara  bi  me  bil  še  grozno  pogledal,  da  mi  je  prišla  misel 

na  útek.     Hud   pes   mi  je   skočil   renče    naproti,   ko  sem  stopil  na 

dvorišče.  Precej  se  je  pokazala  na  pragu  ženská  z  metlo  v  róki,  pa 

je  odgnala    sovražnega   mi   psa.    To  je  bila  gospodinja   Majda.    Ni 

bilo  težko    spoznati   na  njej  nekdanje   farovške  kuharice :  precej  me 

je   hotela    prijeti   za   roko    ter  jo    poljubiti.     Na  Maruši  in  Františki 

sem  videl   pristni  narodni   kroj,     Majda   je   nosila   navadno   temno 

meščansko   obleko.     Z   iskreno   prijaznostjo   in   uslužljivostjo  mi  je 

pokazala  veliko,  zračno,  svetlo  sobo,  kjer  so  stále  tri  fine    postelje 

in  vse  polno  najkrasnejše  hišne  oprave.    „Tu  ostanem!"  sem  rekel 

s  herojskim  naglasom,  in  prvi  mož  in  Majda  sta  se  zadovoljno  spo- 

gledala,  čemur  sem  se  začudil.  On  ji  je  tudi  práv  ljubeznivo  name- 

žiknil,  kar  mi  je  vsililo  vprašanje  :  Čemu  neki  ljudje  v  tej  vaši  toliko 

govore  z  očmi? 

(Konec  prih.) 

A.  Aškerc:  Četrti  zborník  poezij.  Ker  je  vsako  človeško  delo  relatívne 
vrednosti,  zato  se  cesto  primeri,  da  imajo  srednje  sposobni  ljudje  nenavaden  vpliv 
na  sodobnike  in  včasi  celo  na  bližnje  potomce,  kakor  se  obratno  dovolj  tehtnim 
osebnostim  godi  krivica,  da  jih  sodobniki  ali  podcenjujejo  ali  v  naglici  napredka 
zametujejo,  češ,  da  zaostajajo,  staré  in  podobno.  To  je  pri  nas  Slovencih  v  sedanji 
dobi,  ko  nenavadno  hitimo  iz  struje  v  strujo,  ko  móda  izpodriva  modo,  dvakrát 
kočljiva  stvar,  prvič  za  delujoče  umetnike,  ki  se  jim  lahko  krivica  godi,  drugič  za 
novi  naraščaj,  ki  gubi  trdno  smer,  meneč,  da  je  to  ftajbolje,  kar  je  s  starim,  došlej 
priznaním  v  diametralnem  nasprotju.  In  res  se  káže  vsaj  v  naši  književnosti  nekak 
nezdrav  antagonizem,  in  sicer  bolj  med  osebami  nego  med  principi  in  strujami.  Zdi 
se,  kakor  da  bi  se  mlajši  sramovali  svojih  učiteljev  in  kakor  da  bi  se  starejši  báli 
učencev,  ki  jim  kratijo  priznanje  in  temné  slavo.  Z  ozirom  na  to,  da  je  slo- 
venská umetnost,  zlasti  književnost  došlej  bila  zelo  dovzetna  za  zunanje  vplive, 
je  to  hlastanje  dovolj  razumljivo,  če  pa  to  prikazen  presojamo  glede  na  trden  in 
organski  razvoj,  moramo  biti  v  skrbeh  za  prihodnost  naše  umetnosti.  Če  je  splošno 
naša  doba  manj  naklonjena  epični  in  lirični  poeziji,  vendar  ima  epik  težavnejše  sta- 
lišče  radi  tega,  ker  ima  vobče  njegova  umetnost  manj  veži  z  modernim  življenjem 
nego  lirika,  ki  je  vselej  le  izraz  najsedanjejših  hipov.  Tudi  je  lirik  lóže  v  soglasju 
s  svojo  dobo,  lóže  prihaja  naproti  vsakodnevnim  okusom.  Ker  ima  slovenská  lirika 
svojo  zgodovino  veliko  bolj  nego  vezana  epika  in  ker  je  práv  najnovejša  doba 
rodila  par  pesnikov-lirikov  po  božji  milosti,  lirikov,  ki  z  najboljšim  uspehom  ubirajo 
nove  strune,  zato  ni  čudo,  da  se  zdi  najboljši  predstavnik  naše  epike  —  Aškerc 
vsaj  mlajšemu  pokolenju  nekaj  zastarel  ali  vsaj  preenoličen.  Neopravičeno  in  le 
razumljivo  iz  zgoraj  označenega  hlastanja  v  naši  umetnosti  pa  je,  da  bi  nekateri 
hoteli  prištevati  Aškerca  med  mŕtve  veličine.  Dvakrát  pikro  za  imenovanega  pesnika, 
ki  ni  tolik  filozof,  kakor  se  dela,  pa  je,  da  je  nekdaj  tako  hvaljenega  pevca  socijalne 
ideje  zadela  ta  obsodba  práv  izmed  vrst,  ki  se  štejejo  za  edino  upravičene  zastopnike 
pravé  slovenské  socijalne  ideje.  Na  tej  stráni  seveda  ga  ne  bo  rehabilitiral  niti  naj- 
novejši  zborník  poezij,  ker  z  malimi  izjemami  se  Aškerc  vec  ne  spušča  na  to  polje. 
Vendar  nam  je  podal  v  najnovejši  svoji  zbirki,  ki  prináša  večinoma  le  ponatiske 
že  objavljenih  reči,  med  srednjimi  proizvodi  tudi  také  komade,  ki  se  smejo  prište- 
vati njegovim  najboljšim,  ki  pričajo,  da  je  pesnik  še  vedno  sposoben  za  najfinejše 
vtiske  iz  narave  in  življenja.  Zbornik  je  razdeljen  v  štiri  neenake  dele.  Prvi  obsega 
razen  treh  prigodnic,  ki  se  pač  ne  odlikujejo  po  posebni  kreposti  pesniškega  stvar- 
janja,  pet  lirskih  številk,  ki  so  také,  kakršne  večinoma  prinašajo  naši  mesečniki. 
Najlepší  in  najkrepkejši  komadi  se  čitajo  v  drugem  in  četrtem  oddelku,  ki  sta  po- 
sebej  združená,  zlasti  četrti  v  ciklu.  Drugi  del  nam  nudi  popotne  vtiske  pesnikove 
posebno  po  Ruskem ;  pravi  biseri  popotne  poezije  se  mi  zde  tiste  pesmi,  ki  opevajo 
očarujočo,  osvobojujočo  poezijo  morja  (št.  2.,  3.,  13.,  18.);  poetične  so  tudi  nekatere 
pesmi,  v  katerih  slávi  Aškerc  divjo  krasoto  toliko  opevanega  Kavkaza.  Ob  da- 
našnjih  krvavih  dogodkih  v  Macedoniji  imajo  neko  aktualno  važnost  „Rapsodije 
bolgarskega  goslarja",  ki  so,  kakor  je  bilo  čitati,  radi  tega  vzbudile  tudi  med  Bolgari 
neko  pozornost,  dasi  pravzaprav  opevajo  prizore  izza  vstankov  v  sedemdesetih  letih. 
Prizori  in  liki  so  slikani  včasi  lapidarno,  odsekano,  vendar  krepko  in  plastično,  kar 

je  sploh  glavna  posebnost  Aškerčevega  sloga.  Tretji  oddelek  ima  pestro  vsebino, 
to  modernih,  to  romantično-filozofskih  in  patrijotskih  predmetov.  Med  najbolj  uspele 
móram  šteti  „Homerjevo  smrt",  kjer  izraža  pesnik  misel,  da  pesnik,  umetnik 
vedno  hrepeni  po  popolnosti,  pa  je  nikoli  ne  doseže  idealno  dovŕšené.  Kakor 
bi  grajal  pri  marsikaterem  komadu  prej  omenjenih  delov  široko  razblinjenost  in 
utrudljivo  frazerstvo,  tako  prihaja  ta  nedostatek  do  posebne  veljave  v  tem  delu. 
„Umirajoči  Bur"  je  docela  ponesrečen  spev,  „Amerikanci"  so  prozajsko  izvedeni, 
„Tamara  in  Kospij"  se  vojskujeta  menda  za  dovolj  prisiljeno  stvar  itd.  Vse  te  hibe 
so  seveda  morda  subjektivno  razumljene,  toliko  pa  je  gotovo,  da  je  ostal  Aškerc 
tudi  v  tem  zborníku  sebi  zvest  in  morda  v  nekaterih  delih  še  prezvest.  Radi  tega 
vem,  da  bo  našel  pač  več  hvaležnih  bralcev  nego  kak  modernejší  pesnik,  to  pa 
radi  tega,  ker  tem  pesmim  ni  treba  bogve  kakega  premišljevanja,  še  manj  pa  — 
ako  izvzamemo  nekatere  tuje  besede  —  globokega  komentarja. 

D  r.  Iv.  Merhar. 

Slovenska  Matica.  Zborník  znanstvenih  in  poučnih  spisov.  Uredil  L. 
Pintar.  V.  zvezek.  V  Ljubljani  1903.  Letošnji  „Zborník"  sicer  nima  tako  mnogovrstne 
vsebine  kakor  lanskí,  zato  so  pa  v  njem  obširnejše  razprave.  Taká  je  J.  Vrhovčeva 
„Zgodovina  šentpeterske  fare  v  Ljubljani".  To  je  zadnje  delo,  kí  je 
poteklo  iz  peresa  marljivega  sotrudnika  „Slovenské  Matice".  Žal,  da  tudi  to  delo 
ni  dovršeno  in  nam  nudi  samo  prví  del  nameravane  zgodovine,  kí  sega  do  1.  1795. 
Pa  tudi  v  tem  delu  so  na  raznih  krajih  vrzeli,  kí  jih  je  pustil  pisatelj  in  jih  je 
hotel  pozneje  zamašiti  in  popolniti,  a  smrt  mu  je  prekrižala  njegove  náčrte.  Za  tisk 
je  priredil  razpravo  pisateljev  ožji  rojak  J.  Vrhovnik,  kí  je  dodal  tudi  nekaj  svojih 
pripomenj.  Delo  je  pisano  živo  in  zanimivo,  kakor  je  sploh  znal  pisati  pokojní 
Vrhovec,  kí  ga  bodemo  odslej  pač  težko  pogrešali  med  našimi  zgodovinarji.  Le  tu- 
intam  je  kak  stavek,  ki  se  nekako  čudno  čita  v  resnem  zgodovinskem  delu.  Seveda 
to  niti  najmanje  ne  kráti  vrednosti  dela  in  gre  na  račun  poljudnega  sloga,  ki  se 
vedno  zahteva  za  Matičné  publikacije.  Dasi  je  Vrhovčeva  razprava  v  prvi  vrsti 
lokalnega  pomena,  vendar  zaslúži  obce  zanimanje,  ker  je  v  njej  opisan  lep  kos 
reformacijske  dobe. 

Avgust  Žigon  je  priobčil  obširen  članek  „Nekoliko  stvari  izpod  Čo- 
povega  in  Prešernovega  peresa".  Však  najmanjši  spomin  iz  rok  naših  du- 
ševnih  herojev  nam  mora  biti  svet,  zlasti  ker  se  nam  je  tako  malo  ohranilo  iz  tiste 
dobe.  Zato  smo  veseli  tudi  Žigonove  objave.  Seveda  kdor  pričakuje,  sodeč  po 
naslovu,  kaj  novega  iz  zapuščine  teh  dveh  slovenskih  dioskurjev,  bo  v  prvem  tre- 
notku  precej  razočaran.  Zakaj  vse,  kar  je  priobčil  Žigon,  je  po  večini  že  znano, 
bodisi  da  je  že  bilo  kje  natisnjeno,  ali  da  je  bilo  vsaj  uporabljeno.  Kljub  ternu  je 
Žigonov  članek  zanimiv,  ker  je  zopet  nekoliko  posvetil  v  Prešernovo  dobo.  Žigon 
je  priobčil  9  Čopovih  pisem  in  dvoje  odlomkov  iz  Čopovih  spisov,  namreč  kos 
récenzije  Čelakovskega  o  „Čebelici"  in  aforizme  „Uber  ein  Wort"  iz  črkarske  vojne 
s  Kopitarjem.  A  ta  pisma  niso  pravá  pisma,  temveč  samo  koncepti  pisem, 
večkrat  pretrgani  sredi  pisma,  ki  so  po  Čopovi  nagli  smrti  ostali  med  njegovimi 
papirji.  Prvo  je  koncept  pisma  Šafafiku,  ki  ga  je  že  Kunšič  priobčil  v  Zborníku  I. 
na  str.  125.,  in  nam  torej  ne  pripoveduje  nič  novega.  Drugih  osem  pisem,  oziroma 
konceptov  je  namenjenih  brezdvomno  Kopitarju,  kakor  pravilno  sklepa  Žigon  iz 
njih  vsebine.  Ta  pisma  sicer  še  niso  bila  natisnjena,  a  njih  vsebina  nam  je 
deloma  že  znana,  ker  so  bila  na  razpolaganje  Fr.  Levcu,  ko  je  1.  1879. 
v  dunajskem    „Zvonu"    priobčeval  svoj   lepi   spis    „Odlični    pesniki  in  pisatelji  slo- 

venski"  ter  iz  njih  navedel  tudi  dokaj  doslovnih  citátov.  S  tem  seveda 
ne  mislim  reči,  da  je  bila  objava  pisem  nepotrebná,  temveč   veseli  raoramo  biti, 
da  so  prišla  v  celoti  v  javnost.    Žigon  je  opremil  objavo  teh  rokopisov  z  obširnim 
kritičnim   aparátom  in  pojasnilom,    vendar  pogrešam  v  njegovem    spisu  jasnosti  in 
v  prvi  vrsti  preglednosti ;   ne  vem,   ali  je  krivá  tega   pisateljeva  gostobesednost,  ali 
nepraktična    razdelitev,   ali   morda   oboje.     S  tem,  da  je  Žigon  lokaliziral  pisma  po 
vsebini,  torej    stvarno,  je  provzročil   samo   nepotrebno    kronologično   zmešnjavo,  ki 
otežuje  pregled  njegovega  sicer  jako  zanimivega  spisa.   Razdelil  je  namreč  Čopovo 
delovanje  po  vsebini  pisem    v    štiri    dobe,    namreč  v  dobo  Čebelice  I.,     v    dobo 
zgodovine   slovenskega    slovstva  za  Šafárika,  v  dobo  prepira   o    črkah   in   v   dobo 
boja  za  Čebelico  IV.  —  Takoj  pri  prvih  dveh  dobah  moti  nekoliko  časovno  razmerje, 
ker  obsega  I.  doba  dobo  leta  1830.,   druga  doba   pa  se  začenja  z  letom  1828.!   Če 
se  je  Žigon  odločil,   deliti   dobe  po  stvari,  naj   bi  bil  vsaj  Čopovo  prizadevanje  za 
Čebelico   združil   v  eno    skupino,   ker  imamo  sedaj    to  njegovo   delovanje  v  I.  in 
IV.  dobi.    Najbolje  in  najbrže  preglednejše  bi  pa  bilo,  da  bi  bil  ustanovil  dobe  po 
času  in  v  teh   dobah  potem  ločil    delovanje  po  stvari;    vsaj  v  kronologičnem  oziru 
bi  bil  potem  red.    Da  je  pismo  B  4,  ki  „ima  desni  zgornji  vogel  lista  ravno   čez 
sredo  številk  31  (letnice)  odtrgan",  v  istini  iz  leta  1831.,  o  tem  ne  more  biti  dvoma; 
to  káže  že   vsebina,   ker   pravi   v  pismu    Čop,  da  pošilja    Kopitarju  2.  zvezek  Če- 
belice, ki  je  izšel  leta  1831.    Razen  Čopovih  pisem  in   omenjenih  dveh  fragmentov 
je  našel  Žigon  v  zbirki,    ki  jo  imenuje  Kastelčevo,    ter  je  objavil  v  svojem  článku 
še  nekaj  Prešernovih  lastnoročnih  rokopisov,  in  sicer   „Slovo  od   mladosti"  (najbrže 
prvotná  oblika),    „Nar  bolfhi  fvet"    (pozneje  Hčere  svet),   odlomek  „Nove  pisarije", 
nagrobni  nápis    metelčici,  Parizino  1—6,  glose    drugo  kitico  ter  Kastelčev  rokopis, 
ki  obsega  dvajset  Prešernovih  epigramov;  dva  izmed  njih  sta  pripísaná  z  roko  Pre- 
šernovo.    In  končno  je  še  v  zbirki  tiskan  sonetni  venec  in  na  zadnji  stráni  so  s 
Prešernovo  roko  pripisani  štirje  soneti  „Ni  znal  molitve .  .  .",  „Sanjalo  se  mi,  je...", 
„Togenburger"  in  „Vi,  ki  vam  je  ljubezni  tiranija"   ter  še  nekaj  s  Kastelčevo    roko 
prepisanih  Prešernovih  stvari.  Žigonova  izvajanja  glede  stvari  so  pravilna  in  se  jim 
ne  da  oporekati.  V  opombi  govori  Žigon  tudi  o  tistih  treh  nemških  pesmih,  ki  jih 
je  prof.  Krek  priobčil  v  „Prešernovem  albumu"    iz  takozvane    „Korýtkové  zbirke" 
ter  jih  označil  za  Prešernove  in  ki  sem  jih  potem  jaz  sprejel  v  svojo  nemško  izdajo 
Prešernovih  poezij  in  za  menoj  tudi  L.  Pintar.  G.  Žigonu  sem  za  njegovo  pojasnilo 
jako  hvaležen,  v  pomirjenje  pa  mu  móram  povedati,  da  je  bila  moja  „radovernost" 
močno  pomešana  s  skepticizmom  in  da  sem  se  le  težko  odločil  sprejeti  dotične  tri 
pesmi   v  svojo  izdajo.     Dasi  je   prof.   Krek   z   mirno  vestjo   pisal  v  „Prešernovem 
albumu"  na  stráni  748.:    „S  Prešernovo  roko  so  napisani  tile,   nekaj  že  natisnjeni, 
nekaj  pa  še  rokopisni  njegovi  (torej  Prešernovi)  proizvodi",  vendar  sem  jako,  jako 
dvomil,  ali  so  te  tri  pesmi  res  Prešernove.  Svoje  dvorne  sem  razkril  drju.  Prijatelju, 
ki  se  je  tedaj  temeljito  bavil  s  Prešernovimi  poezijami,  in  oba  sva  se  le  potrjevala 
v  tem  dvomu,  a  —  dokaza  nisva  imela;    taki  dokazi  se  dobe  mnogokrat  pač  slu- 
čajno!  —  Najprej  se  mi  je  zdela  sumljiva  oblika  sonetova.  Verzi  v  vseh  Prešernovih 
sonetih,   bodisi   slovenskih   ali   nemških,    so    dvanajstzložni,    samo   „Resignation", 
prevod  iz  Mickiewicza, ,  ima  trinajstzložno  mero,  in  Prešeren  je.  to  posebnost  sam 
omenil  na  koncu  z  opombo:  „Das  Versmafi  der  Sonette  des  Mickiewicz  ist  drei- 
zehnsylbig".    In  práv   tako   trinajstzložno  mero  ima   ta  sonet  iz   Korýtkové  zbirke; 
zato  sem  bil  skoro   prepričan,  da  je  tudi  ta  sonet  prevod  iz  poljščine.    A  pri  Mic- 
kiewiczu  ga  nisem  našel;  pač  pa  je  docela  verjetno,  da  je  Korytkov,  ki  je  pač  pod 

Mickiewiczevim  vplivom  rabil  tudi  trinajstzložno  mero.  V  pesmi  „Die  Geliebte  und 
ich"  me  je  zlasti  ponosni  vzklic  „Freiheit  meiner  Herzens  Dáme"  preveč  spominjal 
na  nemške  „viteze"  z  njih  dámami,  da  nisem  mogel  z  mimo  vestjo  pesmi  prisojati 
Prešernu.  Povprašal  sem  pri  germanistih,  če  jim  je  morda  znana  pesem,  a  pojasnila 
nisem  dobil.  In  ker  nisem  imel  jasnega  protidokaza,  sem  s  težkim  srcem  in  veliko 
skepso  sledil  prof.  Kreku  in  sprejel  pesmi  v  zbirko.  Hoteč  se  izogniti  Scilí,  očitku, 
da  sem  prezri  nekaj  Prešernovega,  kar  se  je  pravkar  objavilo  in  proglasilo  za  njegov 
proizvod,  sem  zašel  torej  v  Haribdo,  da  sem  sprejel  nekaj,  kar  ni  Prešernovo.  Žal 
mi  je  samo,  da  nisem  pri  teh  pesmih  izrazil  dvomljivosti  o  Prešernovem  avtorstvu. 
Krivdo,  kolikor  zadene  mene  in  morda  ne  že  prof.  Kreka,  priznávam,  samo  po- 
jasniti  sem  jo  hotel  in  izraziti  veselje,  da  se  je  stvar  sedaj  pojasnila.  Nerešeno 
ostane  samo  vprašanje,  zakaj  si  je  Prešeren,  ki  menda  ni  posebno  rad  pisal,  prepísal 
ti  dve  pesmi  „Die  Geliebte  und  ich"  in  „In  der  Gesellschaft",  če  sta  prepisa 
res  Preš  e  r  nová?!  Ali  sta  mu  pesmi  tako  ugajali,  ali  sta  tako  ustrezali  njegovemu 
položaju?  Žigonov  članek  je  torej  zopet  pregnal  nekaj  terne  iz  naše  literárne  pro- 
šlosti;  žal,  da  je  bil  tupatam  pregostobeseden  ter  je  s  tem  škodoval  preglednosti 
svojih  izvajanj.  Tudi  takih  stavkov  bi  ne  smelo  biti  v  resni  razpravi,  kakršen  je 
na  stráni  153.  naslednji:  „Med  njegovimi  (Levčevimi)  izpiski  v  Zvonu  sicer  nisem 
našel  mesta,  ki  bi  se  mu  ne  dalo  dokazati  izvira  iz  gori  ponatisnenih  pisem.  Toda 
pac,  eno  vendarle!"  Torej  če  je  res  našel  tako  mesto,  zakaj  ni  prejšnjega  stávka 
črtal?!  Vobče  pa  je  Žigonov  članek  jako  zanimiv  in  zavzema  brez  dvoma  prvo 
mesto  v  letošnjem  Zborníku.  Končno  pa  móram  zopet  ponoviti  že  lani  izraženo 
željo,  naj  bi  Matica  mislila  na  to,  da  zbere  in  nam  izda  skupno  vso  korespondenco 
Prešernove  dobe,  ki  je  sedaj  raztresena  po  raznih  publikacijah! 

Dr.  Ivan  Žmavc  je  lepo  in  temeljito  opisal  Riegrovo  življenje  in 
delová  n  j  e.  Posebno  hvale  vredno  je,  da  se  je  potrudil  podati  sliko  Riegrovih 
idej  iz  njegovih  spisov. 

Naš  znani  štatistik  E.  La  h  je  zopet  založil  „Zborník"  sstatističnim  delom 
o  ljublj.  obč.  volitvah  v  dobi  od  1.  1866. — 1903.,  ki  ga  je  sestavil  po  uradnih 
virih.  Zanimivo  je  zlasti,  da  so  se  volilci  v  prvi  polovici  omenjenega  razdobja  v  večji 
meri  posluževali  svojih  političnih  pravic  nego  v  drugi.  Lah  misii,  da  tiči  vzrok  v 
„hipnih  poviških  volilnih  upravičencev  v  drugi  dobi";  vendar  bi  morali  pričakovati, 
da  raste  z  razširjenimi  političnimi  pravicami  tudi  zavednost  upravičencev. 

Jako  ugodno  od  prejšnjih  letnikov  se  razlikuje  „Slov.  bibliografijaza 
1.  1902.",  ki  jo  je  sestavil  dr.  Janko  Šlebinger  z  znano  marljivostjo  in  temelji- 
tostjo.  Šlebinger  je  dodal  VIII.  oddelku :  „Jezikoslovje.  Slovstvena  zgodovina"  nov 
del  „Življenjepisi  in  nekrologi",  ki  jih  deli  v  slovenské  in  neslovenské  pisatelje. 
XIII.  oddelku  „Leposlovje"  pa  je  dostavil  leposlovnim  samostojnim  delom  „Lepo- 
slovje  v  časopisih  in  zbornikih",  ki  ga  zopet  deli  v  ä)  izvirno  in  b)  prevode; 
prevodi  so  zopet  pregledno  razvrščeni  po  narodih.  Posameznim  oddelkom  je  dodal 
tudi  važnejše  članke,  ki  so  izšli  v  perijodičnih  publikacijah  in  spadajo  v  dotično 
stroko.  Po  zgledu  „Vestníka  slovanské  filológie  a  starožitnosti"  in  „Slavjanové- 
dénija"  peterburške  akademije  pa  je  dodal  naslovom  knjig  še  seznam  kritik  iz  poročil, 
ki  so  pisana  slovenskí.  S  tem  je  spravil  Šlebinger  bibliografijo  za  leto  1902.  na 
visoko  stopnjo  popolnosti  in  želeti  je,  da  bi  v  bodoče  tudi    ostala   na  tej  višini. 

Dr.  Fr.  Vidic. 

„Omladina"  je  naslov  mesečniku,  ki  je  začel  izhajati  kot  glasilo  narodno- 
radikalnega  dijaštva  v  Ljubljani.  Naročnina  stane  za  celo  leto  4  K,  za  dijake  2  K  40  h. 

Uredništvo  se  nahaja  v  Ljubljani,  na  Strmi  poti  št.  4,  upravništvo  je  v  tiskarni 
J.  Blasnika  následníkov  v  Ljubljani  na  Bregu  št.  12. 

„Za  resnico",  spísali  slovenskí  bogoslovci,  uredil  Andrej  Orehek.  V  Ljubljani 
1904.  Tiskala  „Katoliška  tiskarna",  izdali  in  založili  slov.  bogoslovci.  Cena?  Oceno 
te  knjige  si  prihranimo  za  pozneje. 

„Talija",  zbirka  gledaliških  iger,  ureja  Fran  Govekar,  tiská  in  zalaga  „Go- 
riška  Tiskarna"  A.  Gabršček.  Došli  so  nam  13.,  14.  in  15.  zvezek  te  zbirke,  ki 
obsegajo  enodejanke:  „Nemški  ne  znajo",  „Raztresenca"  in  „Prv  i  ples" 
—  samé  prípravné  igrice  za  uprizoritev  na  deželi,  kjer  se  mora  računiti  navadno  z 
majhnim  odrom  in  omejenim  številom  gledališkega  osebja. 

Spominski  listi  iz  zgodovine  c.  in  kr.  pehotnega  polka  št.  17,  vitez 
pi.  iVyide.  Po  rokopisni  polkovni  zgodovini  in  drugih  virih  sestavil  Anton  Funtek.  — 
Sedaj,  ko  se  vse  naslanja  na  svojo  zgodovino  in  imajo  domalega  že  vsi  nemški 
polki  v  debelih  knjigah  zabeleženo  svojo  manj  ali  bolj  slavno  prošlost,  je  bilo  práv, 
da  se  je  podal  tudi  našim  rojakom-vojakom  lep  in  trajen  spomin  na  začetek,  razvoj 
in  junaštvo  domačega  vojaštva,  in  to  tem  bolj,  ker  imamo  v  „Spominskih  listih" 
časovno  sestavljene  vse  vojne,  v  katere  je  bil  zapleten  domáci  17.  pehotni  polk. 
S  to  knjižico,  ki  obsega  na  101  stráni  veliké  8°  zgodovino  tega  polka,  nam  je  podal 
Funtek  sliko  junaških  dejanj  naših  pradedov  iz  zadnjih  dveh  stoletij.  Morda  poreče 
kdo,  da  je  pisana  v  preveč  patrijotskem  dúhu.  Dasi  je  deloma  res,  vendar  je  docela 
zgodovinskega  značaja  in  ima  povsem  zanimive  in  celo  neznane  detajle.  Sploh  pa 
namen  „Spominskih  listov"  res  ni  le  popis  slávne  zgodovine  17.  pehotnega  polka, 
temveč  tudi  vzbuditev  domoljubnega  čuta  v  vojaških  srcih  na  podlagi  zgodovinskih 
hrabrih  činov.  No,  in  takega  čuta  in  dúha  je  dandanes  vojaku  vsekakor  treba.  Sedaj 
ne  živimo  več  v  dobi,  ko  so  se  slepo  in  robsko  vojskovali  podložniki  dostikrat  le 
vsled  osebnih  navzkrižnosti  vladarjev;  sedaj  se  bijejo  boji  med  narodi  za  svetovno 
prvaštvo  in  za  eksistenco.  Zato  nam  treba  navduševalnih  knjig.  In  to  narodno 
samozavest,  to  domoljubnost  vzbuditi,  se  je  posrečilo  pisatelju  „Spominskih 
listov"  docela.  Knjižica  je  sestavljena  po  zgodovinskih  zapiskih  in  podatkih  s  pedantsko 
skrbnostjo  in  natančnostjo.  Zanimive  posameznosti,  ki  se  v  splošni  zgodovini  kaj 
rade  poizgube,  so  tu  opisane  v  tako  lahki  in  razumljivi  obliki,  da  se  bodo  vzdržale 
v  národu  do  poznih  rodov  in  mu  krepile  ponos.  Funtkovi  „Spominski  listi"  so  sploh 
kos  zgodovine  našega  národa.  Želeti  bi  le  bilo,  da  si  to  krásno  knjižico  nabavijo 
vsi  polki,  ki  imajo  Slovence  v  svojih  vrstah.  Pisatelj  g.  prof.  Funtek  pa  naj  nam 
napiše  tudi  zgodovino  drugih  slovenskih  polkov,  tako  da  dobimo  lepo  in  obširno 
knjigo  „Spominskih  listov"  slovenskih  bojevnikov.  —  Jezik  v  „Spominskih  listih" 
je  krasen  in  vzoren,  kakršnega  smo  pri  g.  pisatelju  sploh  vajeni.  M. 

Kirdžali,  podonavska  povest,  poljski  spisal  Mihael  Čajkovskí  (drugi  po- 
pravljeni  natis),  natisnila  in  založila  „Goriška  tiskarna"  A.  Gabršček.  S 
kakim  navdušenjem  smo  čítali  včasi  to  povest  poznejšega  renegáta  Čajkovskega, 
kako  smo  se  navduševali  zlasti  ob  úvodu  te  povesti,  ki  smo  jo  znali  skoro  na  pamet! 
No,  ne  dvomimo,  da  bode  še  dandanes  podžigala  s  svojo  plamenečo  besedo  mar- 
sikatero  srce.  Cena  360  straní  obsegajoče  knjige  e  za  naročnike  „Slovanské  knjiž- 
nice"  samo  1  K  20  h. 

„Romeo  in  Julija",  tragedija  v  petih  dejanjih,  spisal  William  Shakespeare, 
poslovenil  IvanCankar.  V  Gorici,  tiskala  in  založila  „Goriška  tiskarna"  A.  Ga- 
bršček, 1904.  Polagoma  dobimo  vendarle  prevod  celega  Shakespearja  ter  storimo 
na  ta  način  velevažen  korak  naprej  v  našem  slovstvu.  Želimo  le,  da  bise  posrečili 

prevodi  vseh  Shakespearjevih  drám  tako,  kakor  se  je  posrečil  Cankarju  prevod  te 
veliké  ljubavne  tragedije.  „Romea  in  Julijo"  čitati  v  slovenskem  jeziku  je  pravá 
slasť.  Dráma  je  izšla  kot  V.  zvezek  „Salonske  knjižnice"  in  stane  1  K  40  h,  po 
posti  1  K  50  h. 

Avgust  Žigon:  Zapuščinski  akt  Prešernov.  Ponatisk  iz  poročila  gimnazije 
v  Kranju  za  šolsko  leto  1903/4.  V  Kranju  1904.  Natisnila  Ig.  pi.  Kleinmayr  &  Fed. 
Bamberg  v  Ljubljani.  Cena  ? 

„Dajte  nam  gradiva,  potem  vam  bomo  zidali!"  —  s  temi  besedami,  ki  jih 
je  postavil  gospod  pisatelj  na  čelo  svoji  objavi,  je  označen  namen  te  publikacije. 
Prešernovim  življenjepiscem  in  preučevalcem  njegovih  poezij  so  odprti  zdaj  novi 
viri  ...  A  zanimiv  je  ta  akt  za  vsakega,  ki  ve,  kdo  je  bil  Prešeren!  Neka  tragika 
veje  iz  teh  sicer  dolgočasnih  sodnih  spisov,  neka  tragika,  ki  človeka  pretresa.  Tu 
govore  suhe  številke,  v  kako  skromnih,  žalostnih  razmerah  je  živel  in  —  umiral 
največji  pesnik  slovenskí!  Vsekakor  smo  g.  Žigonu  hvaležni  za  njegovo  publikacijo! 

Tretje  izvestje  mestne  nižje  reálke  v  Idriji.  Za  šolsko  leto  1903./4.  Izdalo 
ravnateljstvo.  V  Idriji  1904.  Založila  mestna  nižja  reálka.  Natisnil  Iv.  Pr.  Lampret  v 
Kranju.  Vsebina  tega  izvestja  je  raznovrstna  in  bogata.  Na  prvem  mestu  nahajamo 
zelo  inštruktívni  spis  ,,Začetni  pouk  v  prostem  risanju  na  realkah,  izpod 
peresa  realčnega  učitelja  Vinka  Levičnika.  Omeniti  nam  je  dalje  simpatično 
pisanega  nekrologa  o  Ivanu  Rodetu,  ki  ga  je  napísal  prof.  Makso  Pirnat.  Nato 
slede  običajna  šolska  poročila,  katerim  posnemljemo  s  posebnim  veseljem  dejstvo, 
da  na  mestni  nižji  realki  v  Idriji  n  i  šolnine,  nekaj,  kar  bi  bila  morala  dŕžava, 
ako  bi  ji  bilo  res  za  izomiko  národov,   že  dávno  uvesti  v  vseh  šolah  brez  izjeme ! 

Naseljenost  prebivalstva  na  Kranjskem  je  naslov  zemljevidu,  ki  ga  je 
izdal  gosp.  d  r.  Dragotin  Lončar,  kakor  sam  pravi,  v  dopolnilo  svojemu  spisu 
„O  gostosti  prebivalstva  in  krajev  na  Kranjskem",  ki  je  izšel  v  izvestju  c.  k.  II. 
državne  gimnazije  v  Ljubljani  za  šolsko  leto  1901./1902.  Zemljevid,  ki  je  sestavljen 
z  veliko  točnostjo  in  trudoljubivostjo,  vsekakor  izborno  slúži  svojemu  namenu. 

Zur  Phonetik  des  Dialektes  von  Polstrau.  Von  Prof.  D  r.  K.  O  zval  d. 
Separatabdruck  aus  dem  k.  k.  Jahresbericht  des  k.  k.  Staatsgymnasiums  in  Gôrz. 
„Goriška  tiskarna"  A.  Gabršček.  1904.  Cena?  Zanimiva  študija,  o  kateri  morda  še 
izpregovorimo ! 

Milan  Šenoa:  Ban  Pavao.  Historijska  dráma  u  5  činova  (8  slika).  U  Za- 
grebu  1903.  Izdala  Matica  Hrvatska.  (Zab.  knj.  svez.  271.-272.) 

To  pot  lahko  začnem  s  hvalo,  ki  je  vsekako  največje  priznanje  vsakemu 
spisu:  igra  je  zanimiva!  Čita  se  gladko  in  je  tolikanj  spretno  zapletená,  da  nas 
mika  čitati  dalje  in  dalje  dokonca;  to  je  v  današnjih  časih  —  kaj?  —  práv  mnogo, 
cesto  vse.  —  Igra  je  zgodovinska,  stoji  torej  na  nasprotnem  koncu  napram  mo- 
dernim  socijalnim  drámam.  V  vsaki  historijski  drami  tiči  kos  romantike  v  obliki 
raznih  imputacij,  ki  jih  polaga  pesnik  v  zgodovinsko  snov.  Drugače  ne  morebiti; 
saj  pesnik  oseb  in  časov  ni  niti  gledal  niti  jih  neposredno  presojal  sam.  Vpraša  pa 
se,  kje  se  naj  postaví  meja,  ki  loči  konkrétno  snov  in  pesnikovo  romantizovanje. 
Že  prvi  velikí  teoretik  na  polju  poezije,  Aristotel,  se  je  dotaknil  tega  vprašanja  in 
2000  let  pozneje  se  ga  je  z  vso  ostrostjo  lotil  in  ga  v  glavnih  potezah  rešil 
Lessíng;  v  toliko  pa  smo  zdaj  drugačnega  mnenja,  da  dajemo  pesniku  nekaj  več, 
kar  je  pesnikovega. 

Tako  je  soditi  našo  dramo  o  hrvatskem  baňu  Pavlu  Šubiču  (konec  13.  stôl.) 
in   —  to    moramo   dostaviti  —  njegovi    hčerki   Marti.     Na   nju  je  navezan   dvojen 

konflikt,  ki  je  redno  jedro  vseh  zgodovinskih  drám  in  románov:  političen  in  srčen. 
Oba  sta  v  naši  drami  dobro  vpeljana ;  ban  Pavao  hoče  strmoglaviti  slabiča  kralja 
Andrija,  njegova  Marta  pa  mu  naj  s  svojo  roko  slúži  tudi  v  politične  svrhe.  To 
je  hvaležen  motiv,  tem  hvaležnejši,  ker  se  baš  ta  banova  namera  prevrne  v  na- 
sprotno,  njemu  sovražno  strán :  Marta  ne  čaká  ženina,  ki  ji  je  namenjen,  ampak 
pobegne  z  ljubimcem  —  obligatnim  Benečanom  (primeri  „Lepo  VidoM)  —  ki  pa 
jo  je  zapeljal  istotako  zgolj  iz  političnih  namenov.  Tako  se  banovo  politično  ženi- 
tarjenje  maščuje,  še  predno  se  je  práv  pričelo;  to  bi  bilo  dovolj  snovi  za  ljubezensko 
tragedijo,  ki  bi  lahko  bistvovala  poleg  glavnega  dejanja,  ko  bi  pesnik  tega  dela 
ne  privedel  vse  prehitro  do  katastrofe.  Marta  se  je  zaljubila  kar  mimogrede  —  v 
petih  dneh  —  v  Gianorsa  in,  s  par  sofizmi  si  utešivší  vest,  zapusti  dom  in  očeta 
in  gre  z  ljubimcem,  ta  Marta,  ki  jo  komaj  poznamo!  Gianorso  se  navidezno  poroči 
z  njo  in  izvabi  tisto  noč  iz  nje  z  ljubkovanjem  vse  tajne  náčrte  njenega  očeta, 
potem  jo  takoj  odurno  zapusti.  Pesnik  je  s  tem  pač  dobro  razložil,  da  Gianorso 
lahko  zmeša  štrene  baňu  in  da  se  obdrži  na  površju  dosedanji  kralj  ali  pravzaprav 
njegova  mati,  lepa  pa  krutá  Tomasina,  ali  ker  je  srčni  gordijski  vozel  pri  Marti  kar 
presekal,  je  preprečil  naše  simpatije  za  njo,  zlasti  ker  je  zamudil  nam  ob  pravem 
času  naslikati  njeno  duševno  stanje;  tudi  na  zunaj  nam  ostane  njen  položaj  dolgo 
nejasen.  Z  zadnjimi  besedami  smo  se  doteknili  glavnega  nedostatka  v  igri  sploh. 
Dogodki  se  pôde,  naenkrat  se  nahajamo  tam  ali  tu,  ne  da  bi  vedeli  zakaj  (prim.  za- 
četek  IV.  dej.),  in  osebe  nastopajočesto  brez  utemeljevanja.  Pesniku  je  bilo  snovi  preveč 
ali  pa  si  je  je  stvaril  preveč;  vsekako  bi  bilo  treba  dogodke  bolj  osredotočiti,  da 
bi  ne  dobili  8  slik,  med  katerimi  si  moramo  nekaj  praznin  izpolniti  sami.  Rad  pa 
priznávam  pesniku,  da  je  pri  tej  obšírni  snovi  vedno  pazil,  da  se  však  dogodek 
izrablja  v  dramatične  svrhe  in  se  postaví  tja,  kjer  účinkuje;  kakor  se  mi  n.  pr. 
neverjetno  zdi,  da  ni  Marta  že.prej  izvedela  o  komediji  pri  svoji  poroki,  vendar  se 
ne  da  tajiti,  da  doseže  odkritje  svoj  uspeh  na  mestu,  kamor  ga  je  pesnik  postavil. 

—  To  káže  spretnost  in  káže  voljo!  —  Bombasta  se  je  pesnik  ogibal,  le  včasi  se 
se  je  prepustil   preveč  viharju;    da  bi  n.  pr.  biskup   govoril  v  zboru  plemičev  tako 

—  surovo,  je  neverjetno  in  nepotrebno,  zlasti  pa  je  nemogoče,  da  bi  njegov  na- 
sprotnik  Juraj  Svačic  na  tak  nával  —  molčal. 

Práv  dobro  so  se  posrečile  ražne  osebe  iz  nižjih  slojev ;  v  povzdigo  realizma 
pusti  pesnik  nekatere  celo  ikavski  govoriti.  Posebno  dober  tip  je  vrli  pijanec  Vuk, 
ki  se  sam  predstaví :  „Ja  sam  Vuk  Žvrk,  plemič  bez  dvora,  bavím  se  bezposlicom, 
proučavam  kapljicu,  volim  malé  oblé  žene  niskoga  roda  .  .  .",  ter  Baldo,  z  druge 
stráni  pa  Tomasina  in  Henrik.  —  Sploh:  vzlic  nedostatkom  je  v  drami  toliko  lepega, 
da  lahko  rečemo:  Matica  Hrvatska   nam  je  donesla  lep  dar. 

D  r.  Jos.  Tominšek. 

— ^x^P'  #■  Glasba  #■  W^ň^, 


Novi  akordi.  Zborník  za  vokalno  in  instrumentalno  glasbo. 
Urejuje  d  r.  Gojmir  Kre  k.  Z  ravnokar  izšlo  prvo  številko  je  stopil  zborník  v 
četrti  letnik,  ki  ga  pozdravljamo  z  veseljem;  saj  omogočuje  taká  zbirka  marsika- 
teremu  novému  komponistu,  da  se  javí  in  pokaže  svetu  svojo  nadarjenost!  Če  se 
tupatam  natisne  skladba,  ki  ne  sodi  v  publikacije,  ne  zavračamo  krivde  na  ured- 
nika,  saj   on  izbira  z  najboljšim  namenom   in   nepristransko  najzrelejše  sadové,  ki 

mu  jih  prinašajo  naši  glasbeniki.  Če  je  slabá  letina,  potem  je  pač  težka  izbira!  — 
V  letošnji  prvi  številki  nam  podaje  Emil  Adamič  (Kamnik)  „Spominski  list"  za 
klavír  in  mešani  zbor  „Prišla  je  jesenska  noč"  (Aleksandrov).  Dočim  je  skladba  za 
klavír  krepkega,  rekli  bi,  nekoliko  mstikalnega  značaja,  se  káže  v  zboru  nežná, 
uglajena  invencija  komponistova.  Moški  zbori  bodo  hvaležno  segli  po  Antona 
Foersterja  (Ljubljana)  skladbi  „V  brezupnosti"  (Šimon  Jenko)  in  našli  ob  pravilni 
interpretaciji  gotov  uspeh,  saj  je  v  njej  polno  pravega  glasbenega  čuvstvovanja  in 
življenja.  D  r.  Gojmir  Krek  (Ljubljana)  vábi  h  klavirju  kar  dva  igralca  s  svojo 
četveroročno  kompozicijo  „Melodija".  Vzlic  ternu,  da  bosta  pri  inštrumentu  dve 
glavi,  smo  prepričani,  da  bosta  en  e  misii  in  z  vnemo  sledili  ideji  komponistovi,  ki 
je  zložil  skladbo  polifonično  in  zelo  spretno.  Josip  Pro chá z ka  (Ljubljana)  podaje 
pevcu-solistu  ob  spremljevanju  klavirja  „Japonskí  motiv"  (O.  Zupančič)  po  svojem 
znanem,  ljubkem  in  nežnem  načinu.  Menda  prvič  v  tem  zborníku  nastopa  Rafael 
Zupanec  (Postojina)  s  koračnico  „Milka"  za  klavir.  Želimo  mu,  da  bi  svoje  glas- 
beniško  pero  še  tako  krepko  sukal,  kakor  se  vrlo  stopa  po  njegovi  čvrsti  koračnici ! 

v.  r. 

Slávnostní  koncert  „Glasbene  Matice".  Ugodna  prilika  se  je  nudila  „Glasbeni 
Matici",  seznaniti  nove  kroge  domačinov  in  tujcev  z  vrlinami  slovenské  pesmi ;  prire- 
dila  je  v  dan  16.  jul.  t.  1.  reprezentativen  koncert  na  čast  slovanskim  gostom,  ki  so 
se  zbrali  v  Ljubljani  k  II.  vsesokolskemu  zletu.  Sokolskemu  slavju  je  dodal  Matični 
koncert  svečanostno  potezo,  ki  se  je  srečno  podala  k  sijaju,  s  kakršnim  je  zablestela 
veliká  prireditev  v  svojem  narodno  zavest  budečem  pomenu.  Kadar  so  srca  ljudstva 
povzdižena,  takrat  naj  zadoni  himnus,  da  zadone  vse  strune  od  veselja  razvnete  duše. 

Slávnostní,  tujcem  namenjeni  koncert  je  vodila  tendenca,  da  podá  v  svojem 
sporedu  izbero  skladb  pomembnih  skladateljev.  Bili  so  zastopani  Anton  Hajdrih, 
Davorin  Jenko,  Anton  Foerster,  Anton  Nedvéd,  dr.  Gojmir  Krek  in  Anton  Lajovic, 
zakončal  pa  je  spored  venec  narodnih  pesmi.  V  tem,  razvoj  slovenské  glasbene 
tvorbe  kažočem  sporedu  je  spominjal  koncert  na  nepozabljena  še  Matičná  dunajská 
koncerta  1.  1896.  Tedanji  spored  sta  pomnožila  novodobne  skladbe  dr.  Kreka  in 
Lajovica,  dela,  ki  bude  misel,  da  jim  je  dala  morda  ravno  visoka  stopnja  tehniške 
zmožnosti  Matičnega  zbora  vzkliti;  vsekakor  so  ustvarjene  imenovane  skladbe  le 
za  elitni  zbor,  kakršnega  vzmore  ,,Glasbena  Matica".  Če  je  pa  v  zadnji  Zvonovi 
številki  dr.  Krek  kot  kritik  letošnje  izdaje  Matičné  zborske  zbirke  podcenjeval  v 
očigled  Lajovičevega  znanja  ono,  kar  so  podali  národu  njega  predniki,  ne  morem 
mu  pritrditi,  ker  ne  maram  odreči  hvale  onim,  ki  so  znali  prikrojiti  svoje  skladanje 
splošnemu  znanju  narodovih  zborov.  Stremimo  po  napredku,  cenimo  pa  tudi,  kar  je 
starega  dobro. 

Zopet  mi  silita  v  spomin  že  omenjena  dunajská  koncerta,  ko  presojam  kva- 
liteto  zborovege  znanja,  kakršno  se  je  javilo  na  zadnjem  koncertu.  Tudi  zboru  se 
je  nivó  tehniškega  znanja  znatno  povišal  in  krepkeje  pa  temperamentneje  sme 
voditi  danes  profesor  Hubad  svoje  voje.  Čuti  se  to  pri  živahnih  tempih,  ki  jih  vôli 
Hubad  in  ki  so  n.  pr.  pri  Hajdrihovi  krepki  Hercegovki  kaj  dobro  deli.  Ob  višji 
virtuoznosti  svojega  zbora  stremi  Hubad  po  živih  tempih,  spretnost  zborovega  znanja 
ga  zvablja  k  smelostim,  ki  se  posrečijo  tudi,  če  so  do  skrajnosti  izvedeni.  Ob  smelih 
tempih  se  javlja  v  fascinujočem  blišču  rutina,  do  katere  je  dospel  zbor  pod  Hu- 
badovim  vodstvom.  Utrpela  je  ob  njih  le  čuvstvenost  in  vplivljivost  onih  zborov, 
ki  jim  je,  kakor  v  „Ljubici"  ali  „Nazaj  v  planinski  raj",  mirnejši  tempo  prikladnejši, 
ker  jim  je  dalo  vzkliti  srce.  D  r.  Vladimír  Foerster. 

Pevsko  in  glasbeno  društvo  v  Gorici  je  priredilo  dne  15.  mája  t.  1.  v  Gorici 
s  sodelovanjem  vojaškega  orkestra  c.  in  kr.  pešpolka  št.  47.  v  velikí  dvorani  hotela 
„Central"  koncert,  ki  je  iznova  dokázal,  kako  visoke  cilje  si  stavi  omenjeno  društvo 
in  kako  resno  stremi  za  pravo  umetnostjo.  Posebna  zasluga  za  to  gre  društvenemu 
pevovodji  g.  J  o  s.  Mi  c  hl  u,  ki  je  v  vsakem  pogledu  mož  na  svojem  mestu.  Pri 
zadnjem  koncertu  se  je  izvajalo  dvoje  njegovih  simfonijskih  skladb  „Na  Golgati" 
in  „Pred  prvimi  verzi",  ki  obe  pričata,  da  g.  Michl  ni  zaman  hodil  v  šolo  pri 
velikem  mojstru  Dvofáku  in  da  je  več  nego  navaden  talent.  —a. 


40<=x3^ 


~^x=^W^  Upodabljajoča  umetnost.  Áš 

Glasovi  dunajské  kritike  o  razstavi  slovenskih  umetnikov.  (Dalje.)  Istega 
dne  je  prinesla  tudi  „Wiener  Morgen  Zeitung"  v  št.  59.  iz  peresa  dr.  Abelsa  na- 
slednje  poročilo: 

„Slovenska  umetniška  zveza  „Sava"  je  otvorila  svojo  prvo  dunajsko  razstavo 
v  galeriji  Miethkejevi.  Kakor  so  se  lansko  leto  zanimali  strokovni  krogi  za  razstav- 
ljena  dela  čeških,  poljskih,  hrvaških  in  ogrskih  slikarjev,  bas  tako  je  vzbudila  po- 
zornost  skupina  slovenskih  umetnikov,  zlasti  ko  so  še  v  spominu  umetniški  uspehi 
sorodnih  jim  Hrvatov,  —  práv  radi  tega  pa  smo  posetili  razstavo  „Save"  s  precej- 
šnjimi  zahtevami.  No,  —  sami  krepki  talenti  so,  ki  so  že  mnogo  izvršili  in  veliko 
obetajo.  Domačo  krajino  so  dobro  pogodili,  zlasti  se  odlikuje  Grohar  med  slikarji 
pokrajin  s  krepkim,  toplim  tónom.  Slika  „Pomlad",  kjer  so  nežni  efekti  barv  in 
pastozna  tehnika  v  posebnem  kontrastu,  nam  je  najbolj  ugajala.  Potem  je  omeniti 
Ferdinanda  Veselá,  ki  je  dobil  v  Monakovem  za  sliko  „Usmiljenosť  medaljo  in  ki 
debutira  tu  z  izvrstno  aktno  studijo.  Dalje  je  kipar  Fran  Berneker  zastopan.  Tudi 
Matevž  Sternen  je  umetnik,  ki  mnogo  obeta.  Nacijonalne  tipe  imata  razstavljene 
Žmitek  in  Jama,  ta  ima  poleg  tega  še  nekaj  drzno  in  široko  izvedenih  pokrajinskih 
študij  (iz  Bavarske).  Že  omenjeni  kipar  Fran  Berneker  je  podal  nekatere  jako  srečne 
studije  portrétov  in  náčrte  za  večje  kompozicije:  „Beda",  „Naplavljena  trupla",  „Sa- 
mota", ki  kažejo  talent,  ki  veliko  obeta." 

„Neues  Wiener  Tagblatt"  z  dne  29.  februarja  1904,  št.  60.,  pravi  (pisal  je 
kritik  Stern): 

„V  Miethkejevi  galeriji  se  je  predstavil  spet  avstrijski  národ  s  svojimi  umet- 
niškimi  plodoví.  Lani  so  si  češki  „Manes"  v  Hagenbundu,  poljska  Sztuka"  v  Secesiji, 
ogrski  slikarji  pri  Pisku  in  hrvaški  pri  Artinu  nabrali  manj  ali  več  lovorov,  letos  pa 
je  stopila  Slovenska  zveza  „Sava"  pred  dunajsko  občinstvo.  Slovenci  bodo  imeli  pač 
na  Dunaju  težko  stališče,  ker  so  sami  mladi  umetniki,  ki  so  tuji  po  imenu  in  umet- 
nosti.  Le  o  Ferd.  Veselú  se  je  čulo,  da  je  dobil  v  Monakovem  za  „Usmiljenost" 
medaljo,  in  o  velenadarjenem  kiparju  Fr.  Bernekerju  je  znano,  da  je  pri  konkurenci 
za  spomenik  cesarja  Franca  Jozefa  v  Ljubljani  dobil  drugo  darilo.  Toda  tudi  Matevž 
Sternen  in  Ivan  Grohar  zaslužita  za  svoja  dela  priznanje  in  Jama,  Peter  Žmitek  ter 
Jakopič  so  mnogo  obetajoči  talenti.  Večina  stvari  ni  še  čisto  dovršenih,  kar  je  pri 
tako  mladi  umetnosti  umevno.  Nacijonalno  svojstvo  je  najizrazitejše  pri  pokrajinah, 
zlasti  pri  Groharjevih,  ki  uporablja  pri  slikanju  kranjskega  apnenčevega  ozemlja  in 
njegove  vegetacije  samosvojo  pastozno  tehniko.  Nežnost  razpredelbe  barv,  ki  spo- 
minja  celo  na  Sisleya,  kontrastira  izredno  s  spahtelsko  tehniko,  ki  se  v  bližini  komaj 

prenáša.  Šele  na  20  korakov  razdalje  ima  slika  pravi  celoten  vtisk.  Veliká  pokrajina 
„Pomlad"  in  „Rafolško  polje"  vplivata  najbolj  zaokroženo  in  simpatično.  Ravno  na- 
sprotje  tej  krepki  tehniki  pa  je  delikátni  način  Sternenov  v  pokrajini.  Vesel  ima 
izborno  aktno  studijo,  deklico,  ki  čita,  v  poži  Magdalenini,  Žmitek  nekaj  nacijonalnih 
tipov,  Jakopič  nekaj  interesantnih  svetlobnih  študij,  a  Jama  več  bavarskih  pokra- 
jinskih  študij  „Ob  Ampéri"  in  širokoslikanega  „Hrvaškega  kmeta"  v  beli  srajci. 
Fran  Berneker  je  izpostavil  več  doprsnih  portrétov  najživahnejšega  izraza  ter  neka- 
tere  skice  za  večje  skupine,  ki  so  spretno  komponirane  ter  v  liniji  mehko  zaokrožene. 
Pariški,  monakovski  ter  dunajskí  vpliv  se  káže  pri  večini,  tem  bolj,  ker  radi  političnih 
in  lokalnih  razmer  pri  Slovencih  ni  najti  toliko  narodnega  svojstva  (noš,  svečanosti  itd.) 
kakor  pri  zgoraj  imenovanih  narodih.  Toda  zanaprej  pa  je  treba  tudi  Slovencem  v 
umetniškí  karti  naše  monarhije  odločiti  lastno  mesto." 

V  „Neue  Freie  Presse"  je  poročal  dne  2.  marca  priznani  estetik  in  umetniški 
kritik  dr.  Fr.  Servaes  to-le: 

„Slovenskí  slikarji.  Torej  doživimo  vendar  še  včasi  kakšno  presenečenje !  Kar 
nenadoma  smo  našli  pri  Miethkeju  celo  avstrijsko  umetniško  provinco!  O  slovenskih 
slikarjih  je  bilo  izven  Kranjskega  in  Južnega  Štajerskega  komaj  komu  kaj  znanega. 
In  sedaj  so  hipoma  tu,  sami  novinci  iz  ljubljanske  okolice,  ter  so  zavzeli  takoj  práv 
imeniten  prostor.  Celotni  vtisk  razstave  káže,  da  je  tu  mnogo  svežega  in  resolut- 
nega  talenta,  pred  vsem  tudi  veliko  temperamenta  in  mogočne,  postené  ljubezni  do 
umetnosti.  Večina  teh  slikarjev  se  je  izobraževala  pač  v  Monakovem  —  nekateri 
tudi  žive  tam!  —  toda  pridružuje  se  tudi  blagodejno  pariški  vpliv,  pred  vsem  Mo- 
netova  šola.  Posamičnike  strogo  razločiti,  je  za  sedaj  še  nekoliko  težavno.  Skupna 
pokrajinska  nota  je  krepkejša  nego  individuálna  različnost.  Vendar  pa  se  zdi,  da 
sta  Ivan  Grohar  (ki  živi  na  Dunaju)  in  Rikard  Jakopič  (v  Ljubljani)  najznamenitejša 
pojava.  Grohar  ni  le  nenavadno  spreten  neoimpresionist,  iz  njegovih  krajín  diha  tudi 
posebna  poezija,  nekaj  solnčnožarkega,  vihrajočega,  kar  ugaja  nenavadno.  Pri  Ja- 
kopiču  občuduješ  resni,  svečani  ton,  ki  je  lasten  njegovim  slikam,  da  so  kakor  bi 
bile  resnične.  Tudi  je  razdelitev  barv  polna  učinka.  Krásne  manjše  pokrajine  imajo 
globoko,  lirsko  občutje.  Matevž  Sternen  je  pred  vsem  imeniten  portretist.  Pri  njem 
se  najbolj  čuti  Monakovo.  Če  so  barve  slične  Herterichu  ali  Knirru,  je  urna  čopičeva 
poteza  sorodna  Habermannu.  Ferdinanda  Veselá  pozdravljamo  pred  vsem  kot  slikarja 
mraka.  Káže  pa  pri  tem  dar,  da  pikantno  razsvetljuje  temni  osnovni  ton  na  svojih 
slikah  s  finimi  lúčkami.  Le  eno  napako  ima  razstava:  preveč  podaje!  Kakor  zelo 
účinkuje,  imela  bi  vendar  še  večji  vtisk,  če  bi  však  umetnik  razložil  le  svoje  naj- 
boljše  stvari.  Nič  ne  moti  v  umetnosti  bolj  nego  nepotrebne  reči.  Vendar  pa  naj  ne 
zamudi  nihče,  da  ne  bi  obiskal  te  razstave.  Tako  razkritje  ima  vedno  nekaj  veselega 
na  sebi  ter  vpliva  prijetno  presenetljivo.  Sicer  pa  se  je  pridružil  slikarjem  tudi  kipar 
Fran  Berneker,  ki  živi  na  Dunaju.  Njegova  dela  kažejo  fino  stremljenje  in  čuvstvo." 

/.  R.  Sever.       (Konec  prih.) 

Všeslovanská  sokolska  slavnost,  ki  se  je  vršila  v  proslavo  štiridesetletnega 
obstanka  ljubljanskega  „Sokola"  v  dneh  16.  do  18.  julija  ob  ogromni  udeležbi 
gostov  iz  vseh  slovanskih  pokrajin,  je  prekrasno  uspela.  Naj  bi  sokolska  ideja,  ki 
je  pri  nas  v  tako  tesni  zvezi  z  narodovim   preporodom   in  ki  je  vsekdar  in  povsod 

prepojená  s  pristnim  slovanstvom  ter  željo  po  prosveti  in  napredku  med  nami  še 
nadalje  veselo  procvitala  ter  donášala  obilega  sadu! 

Anton  Pavlovič  Čehov  f.  V  noci  dne  15.  julija  je  preminil,  komaj  45  let 
star,  Anton  Čehov,  poleg  Gorkega  najodličnejši  reprezentant  novejše  ruské  literuture, 
mož,  čigar  sláva  je  sezala  daleč  preko  širnih  mej  veliké  Rusije,  pisatelj,  čigar  dela 
so  postala  skupna  last  vsega  civiliziranega  sveta.  Malokateri  slovanskí  pisatelj  se 
je  toliko  prevajal  in  toliko  čital  kakor  Čehov.  Čehov  je  živa  priča  za  to,  d  a  je 
pisatelj  lahko  popularen  in  vendar  tudi  velik!  Ubirati  je  znal  Čehov 
ražne  strune  in  poleg  veselje  in  smeh  vzbujajočega  humorja  nahajamo  v  njegovih 
spisih  najglobočjo  tragiko.  Predmet  njegovim  delom  pa  je  bilo  življenje  —  zato 
mu  sujetov  nikdar  ni  zmanjkalo  in  zato  smo  tudi  uverjeni  lahko,  da  je  vzel  s  sabo 
v  mrzlo  jamo  nebroj  zasnutkov,  ki  bi  jih  bil  še  dovŕšil  in  proslavil  ž  njimi  sebe 
in  Slovanstvo,  če  bi  ne  bila  pretrgala  neusmiljena  Parka  tako  zgodaj  niti  njegovega 
življenja.  —  Tudi  v  Slovencih  se  je  Čehov  rad  čital  in  ne  samo  zato,  ker  smo  z  Rusi 
po  krvi  in  jeziku  en  národ,  rečemo  lahko:  I  naš  je  bil!  Sláva  njegovemu  spominu! 

Piotr  Chmieíowski.  Poljsko  literaturo  je  doletela  nenadomestna  izguba;  smrt 
je  ugrabila  njenega  najboljšega  poznavatelja,  prvega  kritika-historika,  Piotra  Chmie- 
lowskega,  profesorja  poljskega  slovstva  na  vseučilišču  v  Lvovu.  Rojen  je  bil  1.  1848. 
v  vaši  Zawadyňach  (gubernija  kamieníecka)  na  ruskem  Podolju.  Prvé  svoje  kritične 
spise  je  objavljal  od  1.  1867.  v  „Przegladzie  tygodniowym"  v  „Biblijotece  warszaw- 
skiej"  in  v  „Niwie",  kjer  je  izšla  njegova  obšírna  razprava  „Genéza  fantazji".  Ž  njo 
je  dokázal  svoje  zmožnosti  in  sposobnosti  za  analizo  duševnih  pojavov  in  procesov 
ter  svoje  obširno  znanje  o  psihologiji,  jezikoslovju  in  umetniški  kritiki.  Leta  1873. 
je  izdal  v  Lipskem  razpravo  „Artyzm  i  artisci",  s  katero  je  nastopil  pot  kritika  in 
označil  obenem  stališče,  s  katerega  naj  se  ocenjajo  duševní  proizvodi.  Kot  učitelj 
na  raznih  ustavih  se  je  mnogo  bavil  s  pedagogiko  in  o  tem  vprašanju  spisal  mnogo 
dobrih  článkov.  Vodil  je  izdavanje  velikega  dela:  „Ziota  prz^dza  poetów  i  pro- 
zaików  polskich"  (Warszawa  1884—7,  4  deli)  in  spisal  poleg  načrta  zgodovine  sta- 
rejše  literatúre  tudi  veliko  število  izbornih  biografij  poljskih  pisateljev.  Leta  1878. 
je  sprejel  vodstvo  „Biblijoteke  najcelnejniejszcyh  utworów  literatúry  europejskiej", 
kjer  je  poleg  raznih  prevodov  izdal  tudi  dela  važnejših  poljskih  pisateljev  z  bio- 
grafsko-kritičnimi  uvodi.  Pod  njegovo  redakcijo  je  izšla  obšírna:  „Dzieje  literatúry 
powszechnej",  v  kateri  se  med  drugim  nahaja  tudi  nekaj  prevodov  iz  slovenskega 
slovstva.  Leta  1883.  je  bil  imenovan  za  profesorja  poljske  literatúre  v  Varšavi,  toda 
ker  je  vláda  zahtevala,  da  mora  predavati  v  ruskem  jeziku,  je  odložil  profesuro. 
Prvá  važnejša  dela  o  poljski  literaturi  so  bila:  „Kobiety  (žene)  Mickiewicza,  Slo- 
wackiego  i  Krasinskiego"  (4  izdaje).  V  petem  izdanju  je  že  izšel  njegov  „Zarys 
najnowszej  literatúry  polskiej".  Sledili  so  dalje  obšírni  životopisi  o  Adamu  Mickie- 
wiczu  (1.  1886.),  o  Jozefu  Ign.  Kraszewskem  in  o  pisateljicah  poljskih.  Najnovejša 
njegova  dela  so:  „Wspólczesni  poeci  polscy",  „Nasza  literatúra  dramatyczna"  (1898), 
„Obraz  literatúry  polskiej"  1898.,  „Estetyka  Mickiewicza",  „Metodyka  historji  liter, 
polskie."  (1899.  6  knjig).  Lani  so  ga  poklicali  na  lvovsko  vseučilišče  kot  pro- 
fesorja poljske  literatúre.  Dijaštvo  ga  je  sprejelo  z  nepopisnim  navdušenjem ;  sluša- 
teljev  je  imel  toliko,  da  je  bila  vsaka  dvorana  premajhna.  Toda  niti  eno  leto  mu 
ni  pustila  usoda  delovati  v  krogu  ljubeče  ga  mladine.  Chmielowski  je  mejnik  v 
razvoju  poljske  kritike  postavil  na  pravi  temelj.  Težko  je  $  kratkimi  potezami  na- 
risati  vse  njegovo  obširno  delovanje,  kajti  poleg  raznih  článkov  je  izdal  okrog 
šestdeset  samostojnih  del.  Janko  Pretnar. 

Ob  morju. 

vi. 


Dubrovník 


un  kadar  dvigne  sila  ga  viharja, 
v  valovju  besnem  morje  zakipi. 
Kdo  silnega  ukróti  gospodarja, 
ki  iz  objema  si  bregov  želi? 


Pot  drzno  do  oblakov  si  ustvarja, 
upehan  v  zibel  svojo  spet  bobni; 
in  ko  nad.njim  zablisne  solnca  zarja, 
v  bregov  objemu  sladko  zašumí  .  .  . 

Glej,  ljubica,  tako  je  zakipela 
iz  srca  meni  silná,  vroča  moč 
in  si  do  svojega  neba  želela. 

Prišla  je  k  tebi,  ti  moj  sen  cvetoč, 
v  objemu  tvojem  jo  je  slast  objela  — 
nad  njo  žari  pomladna  sladká  noč  .  . 

VII. 

a  zélenem  otoku  sred  valov 
oranža  z  zlatim  sadom  se  odeva, 
mogočno  himno  morje  glasno  peva 
in  v  prah  se  peni  ob  čereh  bregov. 

Grabljivi  prsti  morskih  se  duhov 
iztezajo  po  sadu  —  ta  odseva 
v  rumenem  blesku  tja  v  krasoto  dneva, 
ki  ga  obkroža  kot  zaščit  bogov. 

Zagnala  rast  je  sredi  srca  roža, 
življenja  vihre  hoče  zlost  do  nje, 
ljubezni  tvoje  jo  krepilo  boža. 

Cvetovi  njeni  radostno  žaré, 
življenja  večnega  jo  žar  obkroža, 
ki  vir  mu  tvoje  zlato  je  srce ! 


VIII. 

ZRako  si  srečno,  morje  čudovito, 
ko  solnčni  žarki  te  obsijejo! 
Zlato  si  svoje  v  tebi  mijejo, 
in  z  njega  večnim  ognjem  si  oblito. 

Nebo  se  gleda  v  tebi  ponosito, 
ko  solnčni  te  prameni  pijejo, 
s  poljubi  žarnimi  te  krijejo, 
ko  s  pajčolanom  si  mraku  ovito. 

Od  jutra  do  večera  gledaš  name, 
ti  solnce  moje  —  in  pogledov  žar 
le  meni  sveti  in  gori  le  zame. 

To  je  ljubezni  čudovite  dar: 
od  večne  sile  je  užgana  samé, 
kot  čisté  žrtve  sveti  je  oltár. 


E.  Gangl:  Ob  morju.  515 


IX. 


i£aj  bi 


ne  splavala  mi,  ladja,  spet 
po  morju  tja,  odkoder  si  prispela? 
Ta  lepi,  južni,  ta  slovanski  svet 
globoko  vaše  duša  je  sprejela. 

Ves  čar  ostane  v  njej  mi  razodet, 
na  njem  s  poljubi  mi  je  obvisela, 
nanj  sladká  misel  mi  do  konca  let 
kot  plameň  večne  lúči  bo  gorela. 

In  s  solnčnim  žarom,  z  morja  valovanjem, 
z  dehtečim  cvetjem,  z  listov  šepetanjem 
spet  pred  oči  se  vzčara  mi   krasan, 

ko  se  v  življenju  trudnem  in  vsakdanjem 
ti  skloniš  k  meni,  žena  —  velik  dan 
pripláva  z  juga  sem  na  našo  strán  ... 


X. 


v 


umite  mi,  valovi,  le  šumíte, 
z  nebes  oblaki  plašni  se  lovite, 
med  vami  in  med  njim  mi  brod  leti, 
pod  mano  smrt,  nad  mano  Bog  živi. 

Med  njima  ti  in  jaz  .  .  .  In  želje  škrite, 
zdaj  svobodno  v  domovje  poletíte! 
Nikjer  nikdar  nikogar  zdaj  več  ni, 
da  bi  pred  njim  povešala  oči! 

Tam  na  obzorju  rajská  luč  zašije, 

tam,  kjer  izteka  morje  se  v  nebo 

in  kjer  nebo  se  z  morjem  sinjim  mije. 

Tja  najina  zdaj  pot  drži  samo. 

Za  nama  naj  vihar  razjarjen  vije  — 

kar  sva  hotela,  zdaj  imava  to! 


E.  Gangl. 

Morilec. 

Spisal  Samo  Vasiljev. 

Vrbi  je  zazvonilo  „ave  Marijo" ;  prijazni  zvoki  srednjega 
zvona  so  zamolklo  zadoneli  skozi  kuhinjsko  okence 
Brdničine  hiše,  ki  je  stala  práv  na  koncu  vaši. 

Stará  Brdnica  je  slonela  ob  širokem  ognjišču,  na 
katerem  je  gorelo  z  visokim  plameňom  suho  bukovo 
vejevje,  ter  kuhala  večerjo.  Ko  je  začula  zvonjenje,  se 
je  naglo  prekrižala,  ter  sklenila  roke  v  vročo  molitev.  Molila  je  še- 
petaje  in  med  šepetanjem  se  ji  je  izvil  zdajpazdaj  bolesten  vzdih . . . 
Črez  dolgo,  ko  so  že  utihnili  večerni  zvonovi  in  se  je  jelo  skozi 
okence  čimdalje  bolj  mračiti,  a  na  ognjišču  čimdalje  žarneje  plamteti, 
je  šele  končala  ter  prijela  za  dva  veliká  začrnela  lonca,  ki  sta  stala 
tik  ognja. 

Ta  hip  so  se  začuli  zunaj  v  veži  težki  koraki  in  skoro  se  je 
pojavila  na  kuhinjskem  pragu  visoka  mladeniška  postava,  ki  se  je 
morala  globoko  upogniti,  da  ni  zadela  z  glavo  ob  robati  trám  nad 
pragom. 

„Dober  večer,  mati!"  je  velel  nizek  glas. 

„Bog  daj,  Janez!"  je  odgovorila  tiho  starká. 

„Bode  večerja  kmalu  gotova?" 

„Je  že  gotova  ...  Si  pokosil  oni  zadnji  del  senožeti?" 

„Pokosil!"  .  .  . 

„Prižgi  svetiljko!  Tja  na  krušnico  sem  jo  postavila  prej  po- 
poldne,  ko  sem  ji  bila  prilila!" 

Dolgorasli  Janez  je  stopil  s  praga  h  krušnici,  stoječi  takoj  pri 
vhodu  ob  steni,  še  vedno  malce  upognjen  —  kajti  tudi  kuhinjski 
strop  je  bil  zanj  prenizek  —  potegnil  z  žveplenko,  ki  jo  je  našel 
v  telovniškem  žepu,  ob  hlačnico  in  prižgal  polagoma  malo  svetiljko, 
ki  je  sedaj  jasno  zabrlela  v  mračne,  neznatne  kuhinjske  prostore  . . . 

„Nevihta  se  bliža  .  .  .  mati!  Prišla  bo  od  južne  stráni!  Nemara 
bode  práv  besná!" 

„Nevihta  .  .  .  nevihta  ..."  je  vzdihnila  zamišljeno  in  bolestno 
ženica,  ki  je  bila  vzela  med  tem  raz  zgornjo  polico  ob  nasprotni 
steni  vštric  ognjišča  dvoje  malih   skled  ter  izlila  v   prvo  iz  črnega 

lonca  mlečno  kašo,  v  drugo  pa  stresla  iz  enake  posode  nekaj  neolup- 
ljenih  krompirjev.  Nato  pa  je  dejala:  „Janez,  ti,  pôjdeš  s  svetiljko 
naprej,  a  ne  zabi  še  hleba  z  nožem  na  spodnji  polici !  .  .  Ognja  ne 
bom  gasila  na  ognjišču,  ti  konci  in  ostanki  vejic  itak  tak  oj  pogore  . . . 
Zdaj  pa  poj  divá!" 

Janez  je  molče  ubogal  ter  stopal  naprej  v  vežo  in  skoz  to  v 
prostorno  sobo  nasproti  kuhinje;  mati  mu  je  sledila  s  skledama, 
ki  ju  je  držala  posamezno  v  rokah,  ker  nista  bili  veliki  ter  tudi  ne 
preveč  obložení  .  .  . 

Črez  nekaj  trenotkov  sta  sedela  mati  in  sin  ob  zastareli  jesenovi 
mizi  pri  večerji;  slednji  je  slastno  užival  borno  jed,  starká  pa  je 
zajela  le  párkrát  po  daljših  presledkih,  potem  pa  položila  žlico 
na  mizo. 

Sin  se  je  ozrl  pozorneje  v  mater  ter  opazil  vaše  vprt,  tožen, 
nemiren  pogled. 

„Kaj  vam  pa  je?  .  .  .  Zakaj  ne  jeste?" 

„Ne  morem!" 

„Ali  vam  ni  dobro?" 

„Nič  mi  ni  —  práv  nič!  .  .  .  Le  jej  —  Janez!"  Po  teh  besedah 
si  je  odrezala  starká  košček  kruha  ter  ga  jela  žvečiti. 

Šele  sedaj  se  je  spomnil  mladenič,  da  manjka  nečesa  na  mizi, 
ter  vprašal  takoj,  čudeč  se:  „Kje  pa  je  nocoj  kislo  mleko?!  Zakaj 
si  vendar  ne  vzamete  latvice  iz  shrambe  .  .  .  Však  večer  jeste  mleko 
in  to  je  celo  vaša  najljubša  jed!" 

„Nocoj  ni  več  mleka  —  Janez!" 

„Kako  to?" 

„Ako  bi  ti  maral  zanj,  bi  bila  pač  šla  ponj  k  sosedi  Opekarici. 
Meni  je  pa  itak  vseeno." 

„Toda,  kako  je  to,  da  nimate  nocoj  mleka?!  Krava  vendar  Še 
dosti  molze!" 

„Mleko  je  pojedel  danes  popoldne  —  tvoj  strie !  Dala  sem  mu 
ga,     sicer  ne  bi  mu  bila  mogla  z  ničimer  postreči!" 

„Kateri  strie  je  bil  tu?" 

„Strie  Peter,  mlajši  brat  tvojega  rajnega  očeta,  ki  je  oženjen 
daleč  doli  na  Dolenjskem  —  tam  nekje  za  goro  Kumom  .  .  .  Oh, 
vselej  pozabim  ime  onega  kraja!  .  .  .  Rad  bi  bil  tudi  tebe  videl  in 
poznal,  saj  se  nista  videla  itak  nad  dvajset  let!  Ti  se  ga  seveda 
več  ne  spominjaš,  saj  si  bil  takrat,  ko  je  bil  zadnjič  tu  ob  smrti 
očeta  tvojega,  komaj  petleten  otročiček!  .  .  .  Tudi  mene  je  ta  strie 
težko  spoznal  —  kakor  jaz  njega!  .  .  .  No,  to  pot  se  mu  je  mudilo 

na  božjo  pot  gori  na  Brezje,  kamor  se  je  obljubil  pes,  ko  mu  je 
žena  nevarno  obolela;  ob  povratku  pa  se  zopet  oglasi  ter  pomudi 
dalj  čaša  pri  nas,  saj  ga  vodi  pot  zopet  tod  mimo.  In  tedaj  ga 
boš  videl!  ..." 

Janezu,  ki  je  bil  molče   poslušal,   se  je  jela  skoro  upirati  jed. 

Starká  je  to  opazila  ter  zašepetala  po  kratkem  odmoru  skriv- 
nostno  in  boječe :  „ Janez !  Čuj  me !  Sedaj  ti  móram  pa  še  sporočiti 
nekaj  —  práv  zate  posebno  važnega!" 

„Za-ame  važnega?!  .  .  .  No,  radoveden  sem  pac!" 

„Da,  nekaj  važnega  —  povsem  resničnega,  kar  te  bo  nemara 
močno  zadelo!  ..." 

Sin  je  pogledal  široko  v  mater.   „Govorite  vendar!" 

„Ni  še  dolgo,  ko  sem  te  vnovič  in^  resno  svárila  pred  ono  . .  . 
ono  črno  punco  —  Lisjakovo  služkinjo,  ki  je  prišla  pred  par  tedni 
v  našo  vas  .  .  .  Predobro  veš,  da  mi  je  bilo  ono  dekle  s  tistim 
lisičjim  pogledom  in  tistim  neminljivim,  prilizljivim  in  sladkim  smeh- 
ljanjem  od  hipa,  ko  sem  jo  videla  prvič,  —  zoprno.  V  njenih  očeh, 
v  njenem  obrazu  nisem  zapažila  nikdar  nič  dobrega.  In  zato  sem 
te  svárila,  Janez,  ter  te  prosila  na  vse  mogoče  načine,  da  se  odvrneš 
od  nje,  izmotaš  iz  njenih  mrež,  sicer  .  .  .  sicer  ..." 

V  mladeniču  seje  dvignila  pri  imenovanju  Lisjakove  služkinje 
hipoma  silná  ježa  ter  mu  zagorela  žarko  v  očeh,  nad  katerimi  so 
se  namršile  goste  obrvi;  v  obličje  se  je  zlila  temná  rdečica  in  de- 
snica,  ki  je  stisnila  krčevito  držaj  lesene  žlice,  je  zagnala  sedaj  z 
vso  silo  to  žlico  ob  rob  kašnate  sklede  tako  narodno,  da  je  od- 
skočila naravnost  starki  v  obraz.  „Že  zopet  ta  prokleta  stará  pesem!" 
se  je  izvilo  med  tem  pridušeno  iz  fantovih  ust. 

Starká  je  osupnila,  ko  je  začutila  udarec  žlice  na  lice,  zatem 
se  je  pa  razgnevila  tudi  ona  in  besede  so  ji  kar  bruhale  iz  ust: 
„Fánt,  —  fánt,  ali  si  brezumen?!  Ali  blazniš?!  AH  se  tako  vede  sin 
proti  svoji  materi  ? ! !  Ne  poznám  te,  ne  poznám  te !  .  .  Ono  ne- 
sramno  dekle  ti  je  zmedlo  pamet  —  zmedlo  ti  jo  je ! !  Ali  jaz  vem 
še  nekaj,  še  nekaj  —  in  to  ti  bodi  v  plačilo,  da  me  nisi  hotel  po- 
slušati  nikdar  ...  Ta  punca  ima  še  nekaj,  veš,  nekaj,  kar  .  .  .  Ti 
misliš,  da  imaš  nedolžno  dekle,  pa  .  .  ." 

Kakor  strela  z  jasnega  neba  so  zadele  mladeniča  zadnje 
materine  besede.  Nekaj  hipov  je  sedel  na  mestu  kakor  kip,  trd, 
brez  življenja.  Široko  odprte  oči  so  buljile  topo  v  mater,  obličje 
njegovo  pa  je  prebledelo  kot  zid  . .  .  Toda  kmalu  se  mu  je  zalilo 
zopet  s  krvjo,   iz  oči  so  jele  švigati  grozeče  bliskavice  in  srdito  je 

udaril  s  svojo  ogromno,  močno  pestjo  ob  mizo,  da  je  odskočilo 
kvišku,  kar  je  bilo  na  njej.  „To  ni  res!  —  To  je  —  laž!"  je 
vzkliknil  nato  divje  na  ves  glas,  planil  s  stola  ter  se  zravnal  težko 
sopeč  ob  mizi,  materi  nasproti. 

Nehote  se  je  dvignila  tudi  ona.  Izprva  se  ji  je  bil  sin  celo 
zasmilil,  ko  je  opazila  nepričakovano  silni  vpliv  svoje  zadnje  besede, 
in  skoro  bi  mu  bila  že  privoščila  tolažilno  besedo.  Ko  pa  je  začula 
sedaj,  da  imenuje  Janez  njeno  novico  —  laž,  je  povzela  s  tresočim 
se,  a  mirnejšim  ter  nekako  slovesnim  glasom:  „Sin  —  sin,  jaz  se 
ne  lažem!  Ne  —  jaz  se  ne  lažem,  jaz  ne  poznám  laži!...  In  strie, 
ki  mi  je  to  povedal,  se  tudi  ni  lagal !  .  .  .  Ko  se  je  poslavljal  že 
pozno  popoldne  ter  mi  podajal  roko  pred  hišo,  je  peljala  mimo  naše 
hiše  ta  nesrečna  punca  v  vozíčku  buče  s  polja.  Stricu  se  je  takoj 
dozdevala  znana,  pogledal  jo  je  pozorneje  ter  jo  spoznal.  Zašepetal 
mi  je  takoj,  da  je  doma  v  bližini  njegove  domačije,  zašepetal  mi 
njeno  ime,  da  je  —  Jernač  —  Jernej  —  Jernejkova  Manica  . . .  ali  kako 
že;  hišnega  priimka,  ki  ga  je  imenoval  strie,  se  že  zopet  práv  ne 
spomnim!  .  .  .  Sicer  je  pa  to  vseeno!  ...  Na  svoje  oči  sem  videla, 
da  je  spoznala  strica  tudi  ona ;  saj  je  zardela  kot  kuhan  rak,  ko  se 
je  približala  hiši,  povesila  glavo,  se  ozrla  v  strán  in  urno  je  peljala 
vozíček,  ki  ga  je  vozila  prej  práv  po  polževo.  Tudi  pozdrava  ni 
bilo  iz  njenih  ust;  sicer  mi  vošči  kar  trikrát  dober  dan  ali  dober 
večer  ali  kar  si  že  bodi  ter  se  mi  nasmehlja  prilizljivo  in  tako  sladko, 
da  bi  se  še  nemara  stopila  v  sladkosti,  ako  ji  ne  bi  pokazala  vselej 
o  pravem  času  svojega  hrbta!  .  .  .  Toda  ne  smeš  misliti,  da  veš 
že  vse!  Strie  mi  je  povedal  tudi,  da  so  jo  pognali  starši  z  doma!  ..." 

Janez,  ki  je  poslušal  kakor  v  sanjah  starkine  besede,  je  omahnil 
onemogel  na  stôl,  se  naslonil  na  mizo  ter  zakril  obraz  z  rokami. 
Nekaj  čaša  se  ni  gánil.  A  naenkrat  je  skočil  zopet  kvišku,  zgrabil 
za  klobúk  in  hotel  iz  sobe. 

Brdnica  se  je  močno  vznemirila:  „Ostani,  Janez!  Ostani !  Kam 
hočeš?!  .  .  .  Zopet  k  dekletu,  k  ternu  ničvrednemu  dekletu?!  .  .  . 
Janez  !"  Ko  pa  je  bil  sin  že  blizu  vrat,  se  je  pognala  urno,  kolikor 
so  ji  dopuščale  noge,  za  njim  ter  se  oprijela  z  obema  rokama  nje- 
gove suknje.  „Ostani!  Prosim  te!  Ostani!  Ubogaj  me,  usliši  me  .  .  . 
mater  svojo!  ...  Ali  se  ne  bojiš  četrte  božje  zapovedi  ...  ali  se 
ne  bojiš  Boga?! ...  Sin  —  sin,  Bog  te  bo  kaznoval  .  .  .  kaznoval 
te  bo! . . ." 

A  sin  se  je  izvil  iz  materinih  rok,  planil  v  vežo  in  iz  veže  v 
temno  noč  .  .  . 

Sedaj  je  šinila  starkí  hipoma  tolažilna  misel  v  glavo:  „Morda 
pa  pohiti  vendar  samo  na  kozolc  tik  hiše,  na  katerem  sedaj  po  leti 
navadno  spi!  .  .  ."  Toda  vseeno  je  hitela  za  njim  v  vežo;  tu  pa  se 
ji  je  zazdelo,  da  ni  zavil  na  desno,  kjer  stoji  kozolc,  temveč  ravno 
v  nasprotno  strán.  Drobnela  je  do  hišnega  praga,  obstala  na  njem 
ter  začela  klicati  na  vso  moč  s  svojim  slabotnim  glasom:  „Janez! 
Janezl  Vrni  se!  Prosim  te!   Usmili  se  me  .  .  .  starké!  Janez!  ..." 

Nenadoma  se  je  močno  zabliskalo  in  moška  postava  se  je 
začrtala  v  jasni  električni  lúči  že  precej  daleč  od  hiše  na  beli  poti, 
ki  je  tekla  v  notranjo  vas. 

„Janez!  .  .  .  Vrni  se!  Vrni  se!  .  .  .  Čuješ?  ..." 

Klici  so  zamrli  v  otlem  gromu,  ki  je  skoro  sledil  žarnemu 
blisku  ...  Od  juga  sem  je  potegnil  veter  s  krepkim  sunkom  .  .  . 

Zabliskalo  se  je  vnovič  in  hipni,  ostri  sijaj  je  razgrnil  Brdnici 
ob  nasprotni  stráni  poti  par  korakov  od  hiše  —  malo  znamenje 
sv.  Barbare.  Ječeč  se  je  opotekla  s  praga  in  padla  pred  svetnico 
na  koleni:  „Oh,  prosi  zame  .  .  .  prosi  zanj,  da  se  vrne  skoro!  .  .  . 
Oh,  prosi  ...  in  reši  .  .  .  reši  me  teh  strašnih  skrbi  —  o  sveta  ..." 
Grenke  solze  so  ji  jele  kapati  raz  veli  lici. 

In  zabliskalo  se  je  zopet  in  zopet  in  vsakemu  blisku  je  sledilo 
vedno  jačje  grmenje.  Veter  se  je  čimdalje  bolj  krepil  in  kmalu  so 
jele  padati  z  oblačnega  neba  na  klečečo,  molečo  ženo  veliké  kaplje, 
spočetka  redke,  a  čimdalje  gostejše  in  gostejše ;  naposled  se  je  ulilo 
curkoma. 

Ona  pa  je  molila  in  molila  .  .  .  Vendar  se  ni  mogla  več  dolgo 
vzdržati.  Vsa  premočená  se  je  vrnila  slednjič  v  sobo,  tavala  k  po- 
stelji  svoji,  nad  katero  je  visel  nizko  ob  steni  na  žrebljičku  stari 
obrabljeni  molek  .  .  .  tavala  ž  njim  v  „sveti  kot",  v  katerem  se  je 
dvigalo  sv.  razpelo,  in  se  zopet  zgrudila  na  koleni.  Med  šepetanjem 
molitve  se  je  ozrla  zdajpazdaj  s  strahom  proti  nizkim  vratom.  — 

Toda  vráta  se  niso  odprla  in  Janeza  ni  bilo.  Kot  edini  pozni 
gost  je  sedel  trd  in  mrk  v  vaški  kŕčmi  ob  dolgi,  od  raznih  pijač 
politi  mizi  ter  praznil  kozarec  za  kozarcem.  Visoka,  starikava  sve- 
tilnica  brez  senčila,  ki  je  stala  pred  njim  na  mizi,  mu  je  svetila  v 
razgreti  obraz. 

Dasi  je  bil  na  videz  miren,  vendar  je  vse  vrelo  v  njem.  Ma- 
terine besede,  ki  so  mu  razodele  ono  kruto  vest  o  Manici,  so  mu 
zvenele  po  ušesih  venomer;  toda  nikakor  jim  ni  mogel  verjeti,  čeprav 
je  čutil,  da  se  mati  ni  lagala.  Vstajali  so  mu  razdvajajoči  dvomi, 
črne  slutnje,  pred  dušnimi  očmi  pa  mu  je  vstajala  mala,  brhka  po- 


Samo  Vasiljev:  Morilec.  521 


stáva  Manice  .  .  .  nje  temná ,  žametna  polt  .  .  .  živo ,  a  vendar 
sramežljivo  -  nedolžno  smehljajoči  se  ogleni  očesci  ...  In  krčilo  se 
mu  je  v  hudi  boli  srce,  izvijali  se  globoki,  naporni  vzdihi. 

Manica,  ta  sladká,  nežná  deklica  —  propala?  ...  Ali  je  to 
mogoče?  ...  Ta  mala,  ljubka  stvarca  ...  to  dete  naj  bi  bilo  že  — ? 
Ah,  grozno!  .  .  . 

In  pil  je  in  pil  strastno  in  naglo  kozarec  za  kozarcem,  kakor 
bi  iskal  v  vinu  edine  utehe,  edine  pomoci. 

Toda  kaj,  ko  bi  se  bil  pa  strie  vendarle  motil !  .  .  .  Ah,  da, 
motil  se  je!  Manica  ni  bila  tista!  Strie  je  Manico  grdil  —  po  ne- 
dolžnem !  No,  mati  mu  je  seveda  takoj  z  največjim  veseljem  verjela, 
saj  je  obrekoval  njo,  ki  jo  črti  z  vsem  bitjem,  ker  je  —  uboga 
služkinja. 

Čimdalje  bolj  razvneta  domišljija  mu  je  slikala  čimdalje  ne- 
dolžnejši  obrazek  nad  vse  ljubljene  devojke. 

A  kaj  poreče  —  kaj  poreče  revica,  ko  izve  vsa  ta  gnusobna, 
krivična  natoleevanja  ? ! 

Videl  je  že,  kako  jo  presune  ta  strašná  vest,  kako  brezmejno 
žalostno  omahne  nje  drobná  glavica,  kako  bridko,  pretresljivo  ihtenje 
pretrese  nje  nežno  telo.  Ah,  in  solze  .  .  .  solze  ...  Ne!  .  .  .  teh 
ni  mogel  videti  in  jih  ni  mogel !  .  .  .  Prevzemati  ga  je  jelo  globoko 
sočutje  ž  njo  in  s  sočutjem  se  je  razvnemal  divji  srd  na  ono  podlo 
obrekovanje,  na  strica  Petra,  na  mater ...  Pri  tem  pa  je  pil  in  vino 
mu  je  netilo  plameň  gneva,  da  je  vzplapolal  tem  siloviteje  .  .  . 

„Dekle  je  —  nedolžno! . .  .  Nedolžno  ! .  .  ."  je  siknil  naposled 
razjarjen  skozi  zobe.  „To  je  nesramno  obrekovanje  —  nesramna 
laž!"  In  vzdignil  je  pest  ter  udaril  ž  njo  trdo  ob  gostilníško  mizo 
kakor  nedávno  poprej  ob  domáco. 

„Ho-o-o,  fante!  Pobijaš  muhe?  ..."  je  zagodel  zdajci  z  nizkim 
basom  tolsti  krčmár  Žabica,  ki  je  dremal  na  klopi  ob  peci  in  ga 
je  sedaj  zbudil  Janezov  udarec  iz  dremeža.  „Ho-o-o!  .  .  .  Zunaj 
besni  nevihta  in  jaz  .  .  .  in  jaz  sem  menil  prvi  trenotek,  da  je  — 
treščilo  v  sobo!  .  .  .  Ho-o-o  Da  bi  te  — !  .  .  .  Pa  močno  pest 
imaš  .  . .  močno !  No,  fante  .  . .  no ! . .  .  Kaj  pa  tako  jezno  gledaš?  . . . 
Slabé  volje  si,  se  mi  zdi !  Ej,  premalo  si  ga  še  pil,  premalo !  Še  en 
litrček,  kaj  ne,  da  boš  boljše  volje  ...  da  boš  zdrav?!  Ta  ti  nemara 
izžene  vse  slabé  duhove!  Ho-o-o!  .  .  .  še  en  litrček!"  Žabica  se  je 
približal,  sopihajoč  kakor  star  kovaški  meh,  spoštljivo  k  Janezovi 
mizi,  vzel  ravnokar  izpraznjeno  litrsko  steklenico  in  se  zibal  počasi 
iz  sobe,  da  bi  jo  napolnil  tretjič. 

Janeza  pa  se  je  polastilo  sedaj  naenkrat  silno,  nepremagljivo 
hrepenenje  po  krásni  ljubici.  Začutil  je,  da  mora  k  njej,  mora  takoj, 
naj  že  divja  nevihta,  naj  se  bliska  in  treska,  naj  se  že  upre  zoper 
to  vse  .  .  .  zemlja,  pekel,  nebo  .  .  .  Urno  se  je  dvignil,  izvlekel  iz 
žepa  denár,  ga  vrgel  po  mizi  ter  planil  proti  vratom  .  .  . 

Zunaj  ga  je  sprejela  besneča  nevihta.    Ogromni  eurki  dežja,  s 

katerimi  se  je  poigraval  ljuti  vihar,  so  Hli  ter  škropili  od  vseh  stráni 

nanj,  žareči  bliski   so  mu    razsvetljevali   pot,  nad  njim  pa  je  srdito 

udarjal  med  tuljenje  vihre  bobneči  grom. 

(Konec  prih.) 


§> 


Iz  večernih  ur. 

cekini  posut  je  vesoljni  azur. 
Prišla  si,  ah,  tu  si  že  ura  večerná. 
Aleja  je  prazna  .  .  .  pod  tiho  platano 
tam  čaká  me  ljubav  neizmerna. 

Proč  misii  prešestne  in  proč  jaz  sam! 
Moja  lica  bledé  od  srebrne  koprene. 
Glej  v  srcu  mojem  razpaljeno  strast, 
glej  mi  v  duši  viharje  strupene  ! 

Nedogledni  vsemir  in  gričev  vsakter, 
z  mesečine  je  srebrom  vsa  zemlja  pokrita. 
Idi,  ljubica,  proč,  glej,  tiha  je  noč, 
v  črno  haljo  aleja  zavíta. 

Proč,  o  proč,  glej,  krog  se  zazibal  je  log 
in  cvet,  širni  svet  v  zadivljene  sanje. 
Le  potok  se  ne  zmeni,  šumi  in  se  peni, 
zapodí  se  v  tolmun,  drevi  se  v  kotanje. 

Proč,  o  proč!  Ah  ne,  ne  .  .  .  daj,  privij  se,  postoj, 
saj  jaz  jug  ti  bom  topli  in  žgoča  ne  slaná! 
Ti  ljubezni  si  hrám,  jaz  bom  žrec  najzvestejši, 
pa  na  vek  ti  bom  pel:  hozijana! 

Fran  Valenčič. 

Bitje  in  žitje  Bleiweisovih  „Novic". 

(1843—1902) 

Spisal  prof.  dr.  Jos.  Tominšek. 

III. 

takih  majhnih  poskusih  leži  kal  za  zabavno  štivo.  Ta 
strán  pa  je  bila  v  „Novicah"  redno  najslabše  zastopana. 
Volje  je  bilo  dovolj,  uspehov  malo.  Kup  letnikov  moraš 
pregledati,  da  nájdeš  kaj  dobrega,  kakor  n.  pr.  v  letniku 
1863.  1.  na  stráni  256.  id.  „Zakerpana  Višnja  gora,  raz- 
tergan  Žuženperk"  (spisal  Jurčič  pod  psevdonimom.  J.  Za- 
vojšček).  Sicer  so  povestice  cesto  prazne,  večinoma  prisiljeno  mo- 
rálne ali,  kar  je  najhujše,  prisiljeno  dôvtipne.  —  Zelo  všeč  pa  so 
gotovo  bile  občinstvu  krátke  smešnice,  dasi  niso  povsem  izvirne; 
n.  pr.  tiste,  ki  so  zbrane  pod  naslovom  „Benkov  Tone"  (1.  1844.). 
Ž  njimi  se  doseza  dvojen  namen,  da  se  ljudstvo  odvrača  od  prazne 
vere  in  se  obenem  zabáva;  n.  pr.  (strán  11.):  „Bradovice  odpraviť, 
vzemi  kaki  klinec  in  v  njega  toliko  zarež  naredi,  kolikor  bradovic 
imaš,  klinec  pa  skrivej  komu  v  aržet  vtekni;  tako  ima  on  klinec, 
ti  pa  —  bradovice."  Ali:  „Kadar  noče  živina  jesti,  položi  roke  na 
križem  čez  njo  ter  jih  tako  od  glave  po  herbtu  čez  rep  potegni, 
rekoč:  ,Ako  si  ti  zacoprana  od  konca  do  konca,  te  pogladim  tudi 
jaz  od  konca  do  konca.'  Zopet  bode  jedla  — kakor  hitro  bode  lačná." 
—  Práv  nazoren  je  pouk  mladim  dekletom  (1.  1848.,  str.  3.),  posnet  po 
patru  Abrahamu  a  Santa  Clara:  „Nedolžne  dekleta  morajo  biti  kakor 
zvon  na  velikí  petik,  ki  je  tih  in  od  sebe  nobeniga  glasu  ne  da 
kakor  navlečené  orgie,  ktere  zakričijo,  kadar  se  jih  kdo  dotakne 
kakor  beraška  juha  ali  župa,  ktera  nima  nič  oči  (mastnih  cinkov) 
kakor  ogledalo  (špegel),  ki  se  otamni,  kadar  kdo  vanj  dihne;  kakor 
polž,  ki  malokdaj  iz  svoje  hiše  gre." 

IV. 
Poleg  zabavnega  štiva  v  ožjem  pomenu  je  skrbelo  uredništvo 
tudi  za  pesmi.  Že  v  2.  številki  stoji  na  prvem  mestu  pesem ;  ali 
ta  prvi  akord  je  zadonel  hreščavo,  oznanjal  je  koristnega  mnogo, 
umetniškega  malo.  Naslov  te  prvé  pesmi  je:  „K ako  se  prideiz 
vajšnice  na  slamo(!!).  Poleg  nemškiga  prestavil  Ma  la  vaši  č", 


524  Dr.  Jos.  Tominšek:  Bitje  in  žitje  Bleiweisovih   „Novic". 

ki  je  tudi  pozneje  še  marsikatero  skoval  za  „Novice".  Lesena  poezija 
štrli  iz  te  pesmi,  ki  se  končuje  z  naukom: 

„Norcam  in  grehu  se  vgibaj  —  tako 
z  vajšnice  hoditi  ti  treba  ne  bo." 

Tudi  bodri  Potočnik  je  zapel  katero;  na  stráni  103.  leta  1843.  je 
n.  pr.  njegova  znana  „Zvonikarjeva".  —  Oglašali  so  se  še  mnogi 
drugi;  jako  pridno  Rodoljub  Ledinski  (n.  pr.  1.  1845.  na  str.  120. 
„Oj  kmet,  al  ves  do  kruha  pot",  str.  132.  „Skopulja"),  Svetličič, 
dr.  Toman  s  soprogo,  pridni  Cimperman  in  še  drugi  po- 
klicani  in  nepoklicani ;  tudi  Prešeren;  Koseski  paje  itak  ex 
offo-pesnik  „Novic"  ! 

Marsikak  talent  je  Bleiweis  pridobil  in  izpodbudil.  Leta  1848. 
je  objavil  (v  2.  štev.)  Valjavčevo  dovolj  prazno,  ali  vsaj  nepri- 
siljeno  „Seničico";  slutil  je,  da  tiči  v  tej  pesmi  nekaj  več  nego  v 
navadnih  kovankah;  pripomnil  je  pod  črto:  „S  pričujočo  pesmico 
vpeljemo  pervikrat  veliko  obetavniga  mládenca  na  slovenskí  Parnas. 
Matija  Valjavec  je  ime  mladiga  pesnika,  učenca  visoko  častitega 
gosp.  profesorja  Martinaka  v  šesti  soli  v  Ljubljani,  od  kateriga  (pač 
ne  od  Martinaka !  Op.  pis.)  imamo,  kakor  pričijoča  pesmica  spričuje, 
pri  kteri  nismo  ne  čerke  popravili  —  v  prihodnje  veliko  lepih  pe- 
sniških  del  pričakovati".  —  „Sancta  simplicitas",  vzklikamo  ob  tej 
izjavi,  dasi  nas,  kar  se  tiče  Valjavca,  veseli  in  smo  Bleiweisu  hva- 
ležni  zanjo.  Ali:  ni  li  ta  Bleiweisova  opazka,  kakor  bi  jo  prepísal 
iz  dnevnika?  Ali  bi  jo  sedaj,  kakršna  je,  poslali  v  javnost?!  Bog 
ne  daj !  Kaj  bi  se  prvič  reklo  o  listu,  ki  bi  priznal,  da  ga  zalagajo 
s  pesniškimi  proizvodi  šestošolci!  Zdaj  nam  je  umljivo,  zakaj  si  je 
peščico  let  pozneje  Stritar  tako  neusmiljeno  privoščil  petošolce!  — 
Kaj  bi  se  drugič  zgodilo  šestošolcu,  čigar  ime  bi  ne  stalo  samo 
natisnjeno  pod  pesmijo,  ampak  o  čigar  pesniški  bodočnosti  bi  se 
izrekla  tako  ugodna  sodba?  Kako  ponosen  bi  tretjič  bil  „visoko 
častiti  profesor",  pod  čigar  gorko  skrbjo  bi  se  izvalil  pesnik!  Potem- 
takem?  Ali  naj  hvalimo  pretekli  čas  ali  ga  grajajmo?  Recimo  le  eno: 
od  patrijarhalne  dobe  smo  se  oddalili  in  nespametni  bi  bili,  ko  bi 
hoteli  kolo  čaša  sukati  nazaj ! 

Ta  naivná  patrijarhalnost!  V  letniku  1845.  1.,  na  stráni  85.,  v 
22.  številki  je  natisnjena  Prešernova:  „Kaj  se  sme  in  more  peti. 
Legenda"  (to  duhovito  alegorijo  imenujemo  zdaj  „Orglar").  Kaj  pa 
leta  1848.,  ko  so  se  pojmi  pač  že  malo  izbistrili?  Na  stráni  117. 
stoji  pod  naslovom  „Korún"  (=  krompir)  pravi  pravcati  —  sonet.  In 

ta  sonet  ni  morebiti  času  primerna  sala  Emanuela  Tomšiča,  krom- 
pirjevega  pesnika,  ampak  resen  slavospev  je  ternu  koristnemu  pod- 
zemeljskemu  sadu. *)  Slavno  uredništvo  je  tudi  prejasno  pokazalo 
pri  tej  priliki,  kako  umeva,  če  treba,  poezijo.  Zadnja  kitica  tega 
soneta  „Korún"  se  namreč  glasi: 

„Oj!  pridi,  da  nas  ta  (namreč  draginja)  več  ne  zatira, 
Darilo,  od  milost  božje  nam  poslano!  (namreč  krompir) 
In  daj  se  nam  v  obilno  zopet  hrano." 

Uredništvo  pa  je  pripomnilo  pod  črto  —  sanctissima  simplicitas  — 
čisto  resno,  da  bo  bas  to  leto  krompir  —  bogato  obrodil ! 

Ne  smemo  vsega  uredniku  zameriti;  on  je  dal  natisniti,  kar 
je  imel.  V  letniku  1844.  1.  n.  pr.  práv  tako  Koseskega  prevode 
(„Gróf  Habsburgski",  „Orjaška  igrača",  „Pesem  od  verliga  moža", 
„Divji  lovec"),  kakor  je  ponatisnil  Prešernov  „Kerst  per  Sa- 
vici"  (v  štev.  29.  idd.).  H  „Krstu"  je  pristavil  urednik  opombo  : 
„Ne  poznamo  je  v  krajnskimu  pismenstvu  lepši  zverstene  povesti  v 
verzih,  kakor  je  „Kerst  per  S.",  ki  jo  je  naš  slávni  pevec,  gospod 
Dr.  Prešeren  spísal  in  v  letu  1836.  dal  natisniti.  Ta  povest  bo  našim 
bravcam  živ  porok,  de  imajo  kaj  posebno  lepiga  od  pesem  priča- 
kovati,  ki  jih  bode,  kakor  smo  slišali,  gospod  Dr.  Pr.  v  kratkim  na 
svetlo  dal".  —  Dobilo  je  svojo  ceno  torej  tudi  dobro  blago  Pre- 
šernovo.  Njegove  pesmi  so  se  seveda  rade  sprejemale ;  v  letniku 
1.  1845.  so  n.  pr.  (v  3.  štev.):  „Ob  šest  in  dvajseti  obletnici  smerti 
gospoda  Val.  Vodníka"  („V  Arabje  puščavi..."),  v  16.  štev.:  „Pesem 
od  železné  ceste"  (Andrejček  in  Barbika),  „Orglarja"  smo  že  omenili, 
„Memento  mori"  (št.  44.),  „Vojaška"  (št.  46.),  in  1.  1848.  (št.  17.) 
krepka  „Zdravljica".  —  Zavrnil  pa  se  istotako  ni  A.  Pirnatov  „Kje 
dom  je  moj?"  (leta  1845.)  ali  leta  1848.  (strán  58.)  puhla  „Pesem 
ljubljanske  stráže"  ali  krvavoklasični  stihi  o  „Bleškem  jezeru" : 

„.  .  .  čez  od  grada 
mutast  stráda  (!) 
strmi  Babji  zob." 

Končal  se  je  letnik  1.  1845.  z  znano  „Bravcam  h  koncu  leta  v 
spomin"  (štev.  53.,  31.  grudna  1845).  —  Pesmi  je  torej  bilo  toliko, 
da  je  smel  Ledinski  zapeti  svojo  „Zaničevavcam  pevcov"  (1845, 
štev.  39.).  Pozneje,  leta  1849.  se  dajejo  celo  navodila  (strán  111.), 
„kako  se  naj  skladajo  pesmi".  — 

l)  O  njegovem  iménu  —  ali  je  práv  „korún"  ali  „krompir"  ali  „čampe"  ali 
„podzemljica"  —  so  se  filologi,  župniki  in  poljedelci  prepirali  skozi  ves  letnik  1845.  1. 

Natisnjene  so  včasi  celo  také,  ki  se  nam  zde  za 
splošni  značaj  „Novic"  skoraj  kočljive,  n.  pr.  parodija  na 
„Naprej"  (1849,  str.  45.)  pod  naslovom  „Boj  za  puro"  z  nenežnima 
in  neokusnima  kiticama: 

Naprej,  zastáva  sláve 
in  sreče  lukovske, 
naj  vrage  trmoglave 
popije  muri  vse. 
Potem : 

Baba  mi  je  godernjala: 
„Jaz  ti  bom  že  vojsko  dala." 
Kričala  je  deca  mala: 
„Tu  ostani,  atec  moj!" 

Kar  blasfemična  pa  je  Kurnikova  štirinajstkitična  pa- 
rodija  —   pomislite  —   na    Koseskega    „Kdo   je    mar?",  ki  se 

začenja : 

„Vse  dobi  se,  kar  je  drago, 
bodi  čast  alj  bodi  blago, 
vse  izverta,  kdor  'ma  dnar. 
Prazni  roki  se  odreče, 
polni  pa  vse  lahko  steče, 
kdor  ga  nima,  je  „slepar"! 
Z  dnarjem  kúpiš  lepa  dela, 
blizo  daljna  je  dežela. 
Kdo  je  mar? 
Kdo  to  spelje  in  dodela? 
Vse  to  spelje  ljubi  dnar!" 

In  nehote  se  prekrižamo,  ko  dospemo  do  sledeče  kitice: 

„Šviglja  je  prišla  v  Ljubljano, 

pa  nikjer  ni  službe  za  njo, 

se  na  svoje  vstanovi. 

Ko  mrak  pride,  gre  okoli, 

če  si  kdo  jo  morda  zvoli, 

al  pa  sama  ga  vlovi. 

Z  dolgmi  krili  trg  pometa, 

kruhek  tak  redi  jo  leta. 

Kdo  je  mar, 

da  je  sladnosti  navzeta? 

Je  pohotnih  tičev  dar!"    (Leta  1870.,  strán  240.) 

Ne  verjeli  bi,  da  se  znajo  „Novice"  tudi  tako  visoko  izpodrecati ! 

Bolj  v  soglasju  z  nravstvenim  redom  „Novic"  je  zabavljica, 
vzeta  iz  „Karlovačk.  Vjestnika",  z  naslovom:  „Naši  po  modi  domo- 
rodci", iz  katere  posnemljemo  te-le  verze  : 

Ti  su  ljudi  nove  dobe 

Gentilhomme-ske  od  podobe, 

sbilja  fini  i  galant; 

jer  kultúru  shvatit  znadu 

i  po  „modi"  duh  poznadu, 

te  su  lieblich,  dá,  charmant! 

Pametni  su,  pasje  vere, 

jer  sve  štiju  Witz-Blättere, 

a  hrvatski  nikdar  list . . . »)  itd.  (Leta  1866.,  str.  298.) 

Z  nazori,  ki  so  napisani  na  pročelje  „Novic",  se  tudi  strinja 
pesem  „Preparandistka  po  današnji  modi"  (Leta  1881.,  strán  232.); 
ž  njo  so  označile  Novice  kolikor  toliko  svoje  stališče  nasproti  novi 
struji,  v  katero  je  —  gotovo  ne  radovoljno  —  krenilo  ženstvo.  V 
tej  pesmi  govori  hčerka  „preparandistka"  svoji  materi: 

„Jaz  in  kuhalnica!  Ha,  ha! 
Kdo  bode  mesto  mene  risal  ? 
Kje  fizika  je,  algebra? 
Kdo  druge  bi  naloge  pisal?"  — 

Kakor  ni  srečno  izbran  predmet  te  pesmi,  tako  je  tudi  v  splošnosti 
zavožena  glavna  misel,  izražena  v  zadnjih  dveh  verzih : 

„Šivanka  in  kuhalnica,  to  bodi 
postením  ženám  prvá  skrb  povsodi!" 

Kakor  bi  žene  ne  mogle  biti  sicer  postené! 

(Dal  j  e  prih.) 

»)  Če  se  ne  motim,  je  to  zabavljico  pel  v  obliki  kupleta  po  raznih  slovenskih 
krajih  sin  hrvatske  tragedke,  gospe  Teodoroviceve. 


Kadar  plašne  nočné  sence . . . 

J^.adar  plašne  nočné  sence 
se  nad  mestom  zgrnejo, 
k  meni  one  tihe  sanje 
mladih  dni  se  vrnejo  .  .  . 

In  takrat  spominov  rože  In  na  tvojo  vest,  o  Franja, 

čašice  odpirajo,  kupo  bom  le-to  nalil  .  .  . 

a  krog  kelihov  strupene  in  v  slovo  vsem  dnem   mladosti 

kače  se  ovijajo  .  .  .  grenko  čašo  bom  izpil!  .  .  . 

Borisov. 

Ti! 

Spísala  Ada  Kristanova. 

ozabiti  te  hočem  —  ti! 

Kajti  jaz  sem  srečna  —  srečna  —  srečna 

Pusti  mi  mojo  srečo  —  ti! 

Od   onega  strašnega  dneva  se  nisva  več  videla  in 
se  menda  nikoli  več  ne  bodeva  .  .  . 

AH  ena   noč  je  v  letu  —  tedaj  prideš  ti  k  meni  in 
zahtevaš  svoj  tribut  .  .  . 

Poleg  mene  spi  z  globokimi,  mirnimi  dihi  on,  ki  ga  ljubim 
—  globoko  in  resnično  .  .  . 

A  tedaj  ne  vem  ničesar  o  tem  —  sedanjost  je  liki  izbrisana 
iz  mojih  misii  —  kajti  —  ti  prideš  k  meni  —  in  vsi  poljubi  pridejo, 
katerih  mi  nisi  dal  in  katerih  ti  nisem  dala  jaz,  pa  se  maščujejo, 
ker  sva  tako  slabo  ž  njimi  ravnala.  Spomin  me  pograbi  in  odnese . . . 
daleč  ...  v  pretekle  čase. 

Hipoma  in  ne  da  si  me  pričakoval,  sem  stala  pred  teboj  — 
trepetajoča  in  ponižna  —  in  ko  si  me  videl,  kako  sem  skoraj  po- 
gibala  ljubezni,  si  postal  smrtnobled,  zakaj  vsa  kri  je  silila  k  tvo- 
jemu  srcu. 

In  gledal  si  zmedeno  predse  in  videla  sem  strah  v  tvojih  očeh : 
zaboga  —  če  bi  zdaj  kdo   prišel  in  naju  sama  tukaj  dobil ! 

In  tedaj  si  me  sovražno  pogledal,  dasi  tvoje  srce  ni  tako  čutilo, 
in  ranil  si  me  —  tako  bridko  —  kakor  nisem  bila  ranjena  v  vsem 
svojem  življenju: 

„Kaj  pravzaprav  hočete  — ?" 

Bilo  mi  je,  da  bi  bila  vzkriknila  —  a  slišati  ni  bilo  glasu  — 
pred  očmi  se  mi  je  stemnilo  in  moč  me  je  zapuščala  -t-  po  šili  sem 
zajecljala : 

„Vedeti  hočem,  zakaj  niste  mož  beseda  —  zakaj  niste  prišli?" 

Molčal  si  v  zadregi.  Pogledala  sem  te  žalostno : 

„Zakaj  niste  prišli?" 

„Zato  —  zato,  ker  bi  bilo  nezmiselno  in  ker  mi  ljudje  že  tako 
dosti  nagajajo  —  radi  vas  !" 

Kako  ínajhen  si  tedaj  stal  pred  menoj  —  in  kako  sem  bila 
veliká  jaz  v  svoji  vsemogočni,  čisti,  plamteči  ljubezni  .  .  .!  Zame 
ni  bilo  vseh   tistih  —  tistih   ljudi;   zate  pač!    In  tega  nisi  vedel  že 

prej  —  dávno  prej  — ?  Kakor  pomilovanja  vredna  spaka  si  stal 
pred  menoj. 

Ali  takrat  sem  vse  to  komaj  opazila.  Čutila  sem  edino  stra- 
hovitost :  moja  ljubezen  oskrunjena  —  poteptana  od  umazanih  škor- 

njev   surovih  ljudi !    In  da  se   ne  bi  nikdar  več  vzdignila,  si 

stopil  tudi  ti  nanjo 

Ustnice  so  mi  drhtele,  življenje  je  pojemalo  —  in  dala  sem 
ti  roko:    „Zbogom!" 

In  kadar  prideš  sedaj  —  spomin  zahteva  svoj  tribut  — ,  tedaj 
je,  kakor  da  bi  zopet  stala  pred  teboj  —  trepetajoča,  ponižana  po 
tvojih  besedah: 

„Kaj  pravzaprav  hočete  — ?!"* 

V  strahu  zakričim,  a  ni  slišati  glasu !  Nekaj  bridkih  solz  pomoci 
mojo  blazino  .  .  .  potem  mine  vse 

Tedaj  stojiš  pred  menoj  —  majhen  in  vedno  manjši;  trenotek 
te  gledam,  potem  ne  vem,  kaj  bi  s  teboj ! 

„Pusti  mi  mojo  srečo  —  ti!" 

Počasi  mi  izgineš  izpred  oči  —  v  daljavo,  od  koder  si  bil 
prišel  .  .  . 

Poleg  sebe  zaslišim  globoke,  mirne  dihe,  primem  ljubo  mi 
roko,  nagnem  se  —  tiho,  pazno  poljubim  ljubo  mi  čelo,  za  katerim 
počivajo  najlepše  in  najvišje  misii,  položim  svojo  glavo  na  prsi,  v 
katerih  bije  vroče  srce,  ničesar  več  ne  vem  o  tebi  in  o  tvojih  mo- 
ralnih  ljudeh  in  kakor  odrešena  se  oddahnem:  mojo  srečo  si  mi 
pustil  neskaljeno!  .  .  . 

Ali  pozabil  ne  bodeš  nikdar  tiste  grozne  ure,  kajti  tudi  jaz 
pridem  k  tebi  v  tisti  noci  in  spomin  zahteva  tudi  od  tebe  svoj  tribut ! 

Kadar  leži  malo  mestece  okoli  tebe,  v  globokem  spanju  pa 
sanjajo  dobri  ljudje  svoje  malé  sanje,  tedaj  pridem  k  tebi  in  vsi 
poljubi  pridejo,  ki  mi  jih  nisi  dal,  in  se  maščujejo  nad  teboj  .  .  . 
Tvoje   roke   se   iztegnejo  —  pa  objemajo    votlo  praznino 

In  vendar  me  vidiš  pred  seboj  trepetajočo  in  ponižno,  in  ko 
me  vidiš,  kako  skoraj  pogibam  ljubezni,  te  nekaj  zaboli  v  prsih  — 
in  to  je  kesanje! 

Kakor  da  bi  se  hotel  braniti,  vzdigneš  roko  in  zatisneš  oči,  a 
vendar  čutiš  moj  žalostní  pogled: 

„Zakaj  niste  prišli?!" 

Tedaj  poskočíš  prestrašen  s  postelje  ter  hočeš  pobegniti,  a  ne 
moreš.  Prosiš  me  in  rotiš  v  globini  svojega  srca;  ljubil  bi  me  in 
bi  me  držal  —  oh,  držal  .  .  . 

Zaman!  Z  drhtečimi  ustnicami  ti  dam  roko: 

„Zbogom!" 

Vzdihujočemu  ti  omahne  glava  nazaj  v  soparne  blazine,  vroči 
obraz  si  pokriješ  z  mrzlimi  rokami  .  .  . 

Tako  vzdihuješ,  dokler  te  ne  zbudi  beli  dan,  ali  pa  dokler  te 
utrujenost  ne  omámi  in  ti  težke  sanje  zastrupijo  spanje  .  .  . 

Kadar  se  ti  potem  zjutraj  oni  ljudje,  radi  katerih  si  nekdaj 
poteptal  najino  ljubezen,  s  spočitimi,  banalnimi  obrazi  veselo  na- 
smehnejo,  kakor  da  ti  niso  nikdar  nič  žalega  storili,  in  ti  želijo 
„dobro  jutro"  —  tedaj  —  tedaj  je  tvoja  glava  težka  in  tvoje  srce 
še  težje  .  .  . 

Pozabiti  te  hočem  —  ti!     * 

Kajti  jaz  sem  srečna  —  srečna  —  srečna  —  —  — 

Pusti  mi  mojo  srečo  —  ti!  — 


Mrak. 


jOolnce  za  gore  zašlo  je, 
zarja  obledela  je 
in  črez  gozda  temne  hoje 
sapica  zavela  je. 


kadar  se  iz  sobe  sliši 
strasten  in  obupen  jok, 
ki  postaja  vedno  tiši 
in  nazadnje  slab  le  stok; 


In  nastal  je  mrak  dremotni; 
ah,  in  to  je  oni  čas, 
kadar  k  duši  presamotni 
pride  druga  duša  v  vas ; 


kadar  iz  puščobne  hoste 
smrtni  sel,  črn  vrán  zleti, 
in  da  smrt  k  njej  pride  v  goste, 
duši  mladi  sporoči, 


sporoči  ji,  da  smrt  ponjo 
pride  in  ji  vzame  moč, 
da  začne  ž  njo  divjo  gonjo 
v  večno,  breznadejno  noč. 


Petruška. 

Moravské  slike. 

Spisal  Podlimbarski. 

(Dalje.) 

poldne  je  prišla  za  menoj  vojska;  ob  zveneči  godbi  je 
prišla  in  ves  Zvorov  je  planil  pokoncu.  Vojska  se  je 
razprostrla  po  vaši.  K  župnikn,  v  šolo,  h  gozdarju  in 
v  druge  boljše  hiše  so  se  nastanili  imenitniki,  prvaki 
in  veljaki  divizije,  brigáde  in  polka;  jaz  sem  vzel  k 
Majdi  še  dva  dobra  tovariša  na  kvartir.  Moštvo  se  je 
razpoložilo  po  gumnih,  dvoriščih  in  vrtih  za  hišami,  koder  so  bile 
nakopičene  cele  grmade  slame.  Tam  so  se  sestavljali  in  postavljali 
prteni  šatori.  Široko  življenje  se  je  razvilo,  vse  je  oživelo  in  za- 
šumelo v  vaši,  v  katero  je  prišlo  toliko  novega  prebivalstva.  Dolga 
vrsta  vojaških  vpreg  se  je  ustavila  na  česti.  Naskočili  so  jih  kuharji ; 
nekateri  so  izvlekli  z  voz  velikánske  kose  mesa,  drugi  vrece  z  za- 
kuho,  tretji  težke  kotle.  Vse  to  so  vlekli  na  vzvišen  prostor  k  cerkvi, 
ki  stoji  nekoliko  oddaljena  od  hiš.  Kmalu  je  zaplapolalo  nad  dvajset 
ognjev  nad  ogromnimi  kotli.  Pojavila  se  je  vaška  požarna  bramba 
v  svetlih  čeladah.  Na  vse  stráni  se  je  raznašala  prtljaga  z  vpreg. 
Cele  gruče  umitih  otrok  v  brhkih  narodnih  oblekicah  so  se  valile 
po  česti.  Pred  vsako  hišo  so  stali  Slovaki,  motreč  nenavadno  živ- 
ljenje. Začeli  so  se  prvi  stiki  vaščanov  z  vojaki. 

Tisto  popoldne  nisem  imel  nič  čaša,  ogledati  se  po  Zvorovu 
in  se  poučiti  natančneje  o  življenju  v  slovaški  vaši.  Šele  zvečer  sem 
bil  prost,  pa  sem  šel  v  krčmo  k  večerji.  Mimogrede  sem  stopil  v 
hišo  z  rdečim  srcem  nad  vráti,  pogledat,  kaj  dela  Františka.  V  njeni 
izbi  je  sedelo  za  veliko  skledo  buht  več  vojakov  temnih  in  zagorelih 
obrazov.  Zdeli  so  se  mi  podjetni,  posebno  eden,  četnik  pisár,  mla- 
denič  prosvetljenega  obraza,  črnih  brkic  in  krepke  husitské  postave, 
je  razžarjenih  oči  pogledaval  za  Františko,  ki  je  pripravljala  obleko 
za  ženitvanje  pri  sosedovih.  Tudi  ona  se  je  včasi  sanjavo  zazrla 
v  brhkega  četnika.  Bila  je  praznično  oblečená,  iz  česar  sem  sklepal, 
da  so  novi  gostje  napravili  nanjo  vtisk.  Kaj  pa  njen  leseni  svetnik? 
Nepremično  stoji  za  mizo  in  bulji  oči  izpod  vojaške  čepice,  ki  mu 
jo  je  nadel  pisár;  vse  vidi  siromak,  a  jezik  mu  je  lesen  in  po- 
karati  ne  more  preveselih  ljudi.  Pa  še  huje  bode  zanj,  ko  pride 
nočná  ura  in   nájde   pisarja   husitské  postave   samega  pri  Františki. 

Sedeta  k  mizi,  pomakneta  svetniku  čepico  na  oči,  da  ne  bi  tako 
nebeško  ostro  gledal,  pa  jameta  uživati  koláče,  vino,  gosko  i.  t.  d. 
Lahkomiseln  je  zdaj  svet  in  vest  tako  lahko  pokrije.  Husit,  ne  pozabi, 
da  se  vrneš  kmalu  v  civilni  stan,  pa  se  oženiš  in  se  bo  treba  ženki 
izpovedati  svojih  najtemnejših  grehov! 

Zmračilo  se  je  in  stopil  sem  v  krčmo.  Hrum  in  krik  je  bučal 
po  njej.  Stal  sem  na  pragu  ter  gledal  v  prostrano  beznico.  Slovaška 
krčma  je  primitívna  in  borna  proti  gostilnam  na  Hani;  samo  ena 
miza  se  nahaja  v  njej,  a  okroginokrog  ob  steni  so  postavljene  klopi 
kakor  v  slovenskih  kmečkih  hišah.  Na  klopeh  sede  pivci  in  drže  v 
rokah  po  vrček  piva,  še  večkrat  pa  po  frakelj  paljenke.  V  kótu  je 
z  remeljni  ograjen  prostor,  podoben  veliki  kletki,  v  kateri  se  sučeta 
krčmár  in  krčmarica  ter  točitá.  Kdor  hoče  kaj  dobiti,  mora  priti  pred 
to  kletko.  Le  v  boljših  krčmah  se  nahaja  tudi  posebna  soba  z 
mizami  za  boljše  goste.  Zvorovčane  je  prisotnost  vojaštva  tako 
navdušila,  da  so  sklenili  dati  zvečer  dúška  svoji  radosti  in  se  po- 
veseliti  v  kŕčmi.  Vsi  so  kázali  neko  prazniško  voljo  na  sebi.  Starejši 
so  bili  svetlo  obritih  obrazov,  nekateri  so  imeli  lase  na  tilniku  na 
krátko  izpodstrižene,  drugi  so  jih  nosili  v  redkih  častitljevih  kodrih. 
Kako  bi  ne  bili  židane  volje,  saj  jim  je  prilika  vzbudila  toliko  spo- 
minov  na  čase,  ko  so  sami  vojačili  po  svetu,  pa  jim  dala  gradiva 
za  dolge  pogovore  pri  ljubljeni  paljenki.  Bodri  šohaji  (mladeniči)  so 
se  postavljali  v  narodnih  nošah.  Skoraj  bi  jim  človek  zavidal  njih 
mlado,  bujno  življenje.  Tudi  dosti  vojakov  je  bilo  v  tej  pisani 
družbi;  našli  so  veselih,  istojezičnih  ljudi  in  pozabili  so  pri  njih 
na  trud  večdnevnih  pohodov.  Videl  sem  gručo  zvorovskih  fantov, 
ki  so  stali  sredi  gneče  v  tesnem  krogu  ter  strastno  prepevali;  drug 
je  držal  drugu  roke  na  ramenih,  tako  da  so  bil  zvezani  v  neko 
celoto  in  se  je  po  vseh  Hla  istá  strast  in  slast;  však  je  pazno  gledal 
nasproti  stoječemu  tovarišu  na  ustnice,  kakor  bi  tam  videl  napisane 
note  pesmi:  „V  Prešporce  za  Dunajem  je  kasarna  nová",  ki  se  je 
razlegala  po  kŕčmi.  V  gneči  sta  se  prerivala  moja  znanca,  prvi  in 
tretji  rada,  oba  z  viržinko  v  ustih  in  palico  v  roki.  Odsev  sladké 
pijanosti  se  jima  je  svetil  na  licih.  Privoščil  sem  jima  nekoliko 
veselja,  ker  tisti  dan  sta  imela  dosti  ukazovati  in  takšni  ljudje  imajo 
tudi  dosti  sitnosti. 

Drugi  dan  sem  imel  več  čaša.  Primerilo  se  je,  da  sta  bili  tisto 
dopoldne  dve  slovaški  poroki.  Svatje  so  dolgo  čakali  pred  cerkvijo, 
pa  Zvorovčani  se  zanje  niso  zmenili,  pač  pa  se  je  vojakom  zdela 
takšna  svatovščina  nekaj  zanimivega  in  posebnega.   Res  se  kaj  tak- 

šnega  ne  vidi  však  dan,  četudi  je  narodni  kroj  na  Slovaškem  vsak- 
danja  nosa  in  ne  kakor  drugod  —  kjer  ga  je  še  kaj  —  samo 
za  cerkvene  slávnosti  in  za  ples.  Med  družicami  sem  videl  tudi 
Františko  v  visokih  svetlih  škornjicah,  vso  v  trakovih  in  v  sijajno 
obšiti  in  prešiti  krátki  obleki,  ki  je  še  mnogo  pridala  njeni  itak  pre- 
šerni  in  sveži  lepoti.  Nevešti  sta  se  držali  v  svoji  bogati  opravi 
práv  pusto  in  potrto  in  čemerno  sta  zrli  predse.  Ali  težko  bi  bilo 
popisati  krasoto  teh  narodnih  nos.  Slikarji  imajo  tu  rodovitno  polje, 
ki  ga  že  pridno  obdelujejo.  Najimenitnejši  slikar  Slovákov,  mojster 
Joža  Uprka,  ima  poldrugo  uro  hoda  od  tod  proti  ogrski  meji  svojo 
rojstno  vas  in  svoj  sedež.  Večkrat  sem  slišal  gospodo,  ki  iskreno 
obožava  težko  kulturo  naših  dni,  ki  hoče  vse  posebnosti  in  národná 
svojstva  izravnati  in  izgladiti  ter  izpremeniti  naposled  človeška  srca 
v  mŕtve  stroje,  kako  se  je  rogala  slovanskim  narodnim  krojem.  In 
isto  gospodo  sem  videl,  kako  se  je  javljala  na  plesih,  kjer  se  je 
kázal  sijaj  in  bogastvo,  v  obleki,  v  isti  zaničevani  narodni  noši  in 
vsa  srečna  se  je  čutila  v  njej.  Menda  je  roganje  narodni  obleki  le 
prikrita  zavist,  ker  si  je  prihranil  prezirani  národ  ves  svoj  prirojeni 
krasočut  čist  in  neizkaljen.  V  Bosni  sem  imel  prijatelja,  ki  ni  bil 
prijatelj  narodnih  krojev  —  neokusno  indijansko  nošo  jih  je  imenoval ; 
na  nekem  plesu  se  je  pa  sam  javil  oblečen  v  bogato  srbsko  opravo, 
in  vsi  so  ga  občudovali.  To  ga  je  tako  prevzelo,  da  je  postal  ošaben, 
ponosen  in  tisti  večer  mene,  ki  sem  bil  v  navadni  obleki,  niti  po- 
gledal  ni,  tako  se  je  čutil  vzvišenega  v  narodni  obleki.  Meni  vsaj 
dosti  bolj  ugaja  fini  fesič  na  glavi  bosenské  devojke,  ali  pa  živordeči 
svileni  „stuški",  kakršne  si  slovaška  dekleta  okoli  Trnave  na  Ogrskem 
ovijajo  okrog  glave,  nego  pa  naši  stlačení,  mnogoobrazni,  strašilu 
podobní  dámski  klobuki. 

Tisto  popoldne  so  se  pričeli  velikí  cesarski  manévri.  Vojaštvo 
je  bilo  pripravljeno  in  za  štiri  dni  z  vsem  preskrbljeno.  V  našem 
táboru  je  vse  vrvelo  in  šumelo  kakor  pred  velikimi  resnimi  podjetji. 
Širili  so  se  sluhi  o  velikí  kavalerijski  ataki  onostran  Morave.  Kmalu 
potem  je  prišlo  sporočilo,  da  je  kavalerijska  divizija  naše  severne 
armáde  do  zadnje  konjske  kosti  porazená  in  zmieta.  Nekateri  niso 
verjeli  žalostnému  sporočilu,  češ,  to  je  le  izmišljena  podstava  ma- 
nevrskega  vrhovnega  vodstva,  na  katere  podlagi  se  završe  nadaljnje 
operacije;  drugi  so  začeli  kritikovati  in  izražati  bridko  slutnjo,  da 
bo  naša  stránka  pred  cesarjevimi  očmi  gotovo  tepena.  Prišla  je  vest, 
da  šili  sovražnik  črez  Moravo  na  Zvorov,  in  zadirjali  so  adjutanti, 
ordonance  in  patrulje,  da  se  je  dvigal  visok  prah  za  njimi.    Vsako 

minuto  smo  bili  pripravljeni  na  alarm  in  na  pohôd.  Polovica  našega 
polka  se  je  dvignila,  da  zasede  prehode  črez  reko. 

Dobra  sreča  je  nanesla,  da  smo  imeli  oni,  ki  smo  ostali  v 
zvorovskih  bivališčih,  še  celo  noč  mir.  Nerád  bi  bil  zapustil  že 
zvečer  Majdino  hišo,  ker  sem  vedel,  da  vse  štiri  dni,  ki  so  bili  od- 
ločeni  za  manévre  kraj  Saščina  na  Ogrskem,  ne  pridem  več  v  pošteno 
posteljo.  Tisti  večer  sem  imel  naposled  čaša  in  priliko,  ppgovoriti  se 
s  svojo  gospodinjo.  Do  tedaj  sem  jo  videl  le  takrat,  kadar  mi  je 
prišla  odganjat  svojega  hudega  psa,  a  govoril  nisem  dosti  z  njo. 
Majda  je  kakšnih  petdeset  let  stará,  dobro  ohranjena  in  veselá 
ženská.  Na  njenem  svetlem  in  zdravem  obrazu  so  še  vedno  sledovi 
lepote,  ki  pojdejo  z  njo  nemara  do  poznih  let.  Imela  je  za  pet  let 
mlajšo  deklo  pri  sebi,  ki  je  ž  njo  vred  mnogo  let  slúžila  v  župnišču 
in  s  katero  je  ravnala  kakor  s  svojo  posestrimo.  V  hiši  je  bil  tudi 
njen  brat,  postaren,  izmozgan  in  nervozen  človek  v  izrabljeni  obleki, 
ki  je  držal  vedno  pipo  v  ustih.  Ta  je  bil  v  prejšnjih  časih  učitelj 
na  Ogrskem  Slovaškem,  a  zdaj  učiteljuje  na  Valaškem,  pa  je  prišel 
tiste  dni  na  večdneven  poset  k  svoji  sestri.  Ž  njim  in  z  Majdo  sem 
sedel  zvečer  v  lopi  pred  hišo  práv  nad  cesto,  ki  pelje  v  zložnem 
klancu  skozi  vas.  Majda  mi  je  prinesla  debel  album,  kjer  je  imela 
spravljenih  dolgo  vrsto  fotografij.  Pokazala  mi  je  fotografijo  svojega 
umrlega  strica,  suhega  župnika  z  naočniki,  precej  obilnimi  ušesi 
in  izstopivšimi  ličnimi  kostmi.  Nahajala  se  je  na  prvem  mestu  v 
albumu  in  Majda  je  izrazila  veliko  hvaležnost,  spoštovanje  in  so- 
čutje  na  dobrem  obrazu,  ko  je  gledala  nanjo ;  jaz  pa  sem  mislil  na 
prijazno  in  krásno  opravljeno  Majdino  hišo  in  nebeško  kraljestvo 
sem  želel  onému,  ki  je  skrbel  za  ljudi,  ki  bodo  za  njim.  Za  stricem 
je  prišla  njena  fotografija  izza  mladih  let,  ki  je  kázala  čvrsto  in 
prikupljivo  žensko,  in  dalje  dolga  vrsta  samih  duhovnikov,  katerim  je 
moja  gospodinja  nekdaj  roke  poljubljala. 

(Konec  prih.) 

Pisma. 

Zofka  Jelovšek. 

(Konec.) 

h,  rada  bi  čitala  še  enkrat  tista  pisma,  ki  sem  jih  pisala 
v  Tropavo!  Mučila  sem  takrat  s  svojimi  osnovami  vse 
ljudi,  ki  so  me  hoteli-  poslušati,  a  osobito  v  Tropavo 
sem  pošiljala  dolge  izjave  svojega  srca.  Včasi  me  je  malo 
veselilo,  postrašiti  svojega  dobrega  strica  s  posebno  po- 
gumnimi  in  pustolovskimi  načrti.  —  Ah,  kakšna  ste !  — 
mi  je  pisal  in  ni  se  naveličal  svariti  in  pomirjevati.  Tudi  malo  po- 
norčeval  se  je,  češ,  besede,  besede ! 

In  takrat  sem  se  naenkrat  vzdignila  in  odpotovala  sem  v  Švico. 
Prej  sem  šla  še  v  Benetke  na  tri  dni.  Osem  goldinarjev  sem  po- 
trošila  tiste  tri  dni  z  vštetimi  razglednicami  in  majčkeno  vazo  za 
štirideset  centimov.  Italijansko  sadje  je  fino  in  moj  želodec  je  zelo 
zadovoljne  vrste.  Končno  je  pa  človek  sit  tudi  od  navdušenja.  Se 
zdaj  se  mi  kar  zablešči  pred  očmi,  če  se  spomnim  Benetk.  Prišla 
sem  nazaj  v  Trst  tako  veselá,  da  se  mi  je  vse  samo  smejalo.  Kakor 
da  bi  si  bila  vzela  cele  Benetke  s  seboj !  Žalibog  sem  imela  samo 
dva  krajcarja  v  žepu,  a  zvečer  sem  hotela  odpotovati.  Še  za  tista  dva 
sem  si  kúpila  fig,  potem  sem  pa  šla  po  denár  v  pisarno,  zakaj  imela 
bi  bila  dobiti  še  pred  tednom  od  záložníka  za  rokopise  dvesto  gol- 
dinarjev. Pa  seveda,  denarja  ni  bilo!  Izposodila  sem  si  trideset 
krajcarjev  in  sem  brzojavila:  „Sila  veliká,  pošljite  takoj!"  —  Dobila 
pa  sem  le  kratek  odgovor  —  tudi  brzojavno  —  ki  me  pa  ni  posebno 
potolažil:  —  „Kjer  nič  ni,  še  cesar  izgubi  pravico!"  — 

Odpotovati  bi  bila  morala  s  polnimi  žepi,  pa  sem  zasta- 
vila celo  uro.  Za  štirinajst  dni  sem  šla  domov,  napisala  sem  ne 
vem  koliko  feljtonov,  in  ko  sem  imela  šestdeset  goldinarjev,  sem  se 
odpeljala  v  Švico.  Ustavila  sem  se  v  Inomostu  in  v  Monakovem  in 
sem  si  ogledala  vse  znamenitosti.  V  Curihu  sem  ostala  dva  meseca. 
Godilo  se  mi  je  tako,  tako  ...  Ali  korajže  je  bilo  vedno  dosti,  če- 
tudi  denarja  ne.  Nemški  listi  plačujejo  lepe  honorarje,  samo  predno 
prideš  na  vrsto  —  če  sploh  prideš !  In  koliko  je  bilo  še  humorja  v 
mojih  skrbeh!  Dobila  sem  nekaj  denarja  za  novelo  in  sklenila  sem 
iti  v  Bern  na  univerzo.  Ali  ko  sem  poplačala  dolge,  ostalo  mi  je 
še  osem  frankov  v  žepu,  ravno  toliko,  kolikor  stoji  vožnja  v  Bern! 

Bilo  je  popoldne,  ko  sem  delala  ta  žalostní  račun,  drugo  jutro  sem 
se  hotela  odpeljati!  V  tej  situaciji  se  spomnim,  da  imam  še  nekaj 
rokopisov  pri  nekem  uredništvu.  Grem  tja,  povem,  da  drugi  dan 
odpotujem  in  da  bi  mi  bilo  práv  ljubo,  če  bi  vedela  prej,  ali  so 
sprejeti  ali  ne.  —  Kdaj  se  vlak  odpelje?  —  Ob  desetih.  —  Če  bi 
ne  mogla  priti  drugi  dan  ob  poldevetih  vuredništvo?  —  Zakaj  ne? 
Prídem !  —  Res  grem  —  brez  zajutrka,  zakaj  denarja  za  vožnjo  nisem 
smela  potrošiti  na  noben  način,  kovčeg  sem  bila  že  odposlala 
naprej.  Precej  v  strahu  potrkam*  na  vráta.  „Pregledal  sem  jih  še 
sinoči",  mi  reče  urednik,  kažoč  na  rokopise.  —  „Vem,  kako  je  za- 
četniku.  Spominjam  se  še  dobro  tistih  časov,  ko  sem  tudi  jaz  v 
strahu  in  trepetu  pričakoval  sodbe.  Však  mora  dovršiti  slično  šolo. 
Nekatere  sem  sprejel,  druge  vam  vrnem,  mogoče  bodete  drugje 
srečnejši.  Honorár  pa  dobite  pri  blagajni  v  pritličju".  —  Dal  mi  je 
zloženo  nakaznico.  Zahvalila  sem  se  in  na  stopnicah  pogledam : 
prebitá  reč,  sto  frankov!  Kar  srce  mi  je  poskočilo  in  z  imenitno 
voljo  sem  se  odpeljala  iz  Curiha. 

Že  v  Curihu  se  je  odprl  nov  svet  mojim  očem,  ali  v  Bernu 
mi  je  vendar  še  bolj  ugajalo.  Hodila  sem  na  predavanja,  s  štu- 
dentkami v  gledišče,  v  društva;  však  dan  sem  kaj  doživela,  slišala 
kaj  novega.  Skrbi  sem  imela  pa  tudi  črez  glavo,  osobito,  ko  je  po- 
stalo mraz  in  ni  bilo  denarja  za  kurjavo.  To  so  bila  pisma,  ki  jih 
je  dobival  takrat  Fr.  M.  Zero !  Himmelhochjauchzend,  zum  Tode 
betrubt!  .  .  .  Videla  sem  kmalu,  da  se  ne  bo  nič  študiralo  brez 
denarja,  in  poslušala  sem  zato  le  tista  predavanja,  ki  so  me  res  za- 
nimala  in  ki  so  mi  koristila  neposredno.  Izdali  pa  so  tisti  meseci 
v  Švici!  To  je  bilo  za  par  let  in  šele  danes  spoznávam,  kaj  so  mi 
koristili.  Dirindaj  je  pa  bil,  no !  Teden  mir,  pa  spet  skrbi,  da  so  se 
mi  kar  megle  delale  pred  očmi.  O  Božiču  me  je  povabila  urednica 
nekega  ženskega  lista  v  Belincono  v  Tesin.  Vozila  sem  se  skozi 
najlepši  del  Švice.  Alpe  vse  v  snegu,  slapovi  in  gorske  reke  zamrzle, 
jezera  čudovito  modra  .  .  .  Jaseň  dan,  nikjer  oblaka,  nikjer  megle, 
zrak  kakor  kristal,  da  so  se  videle  vse  stene  v  gorah  natanko,  kakor 
narisane.  Lepa  vožnja! 

Toda  to  vse  je  samo  okvir,  samo  mejniki.  Ali  pisma  so  bila 
kakor  dnevnik,  natančna  in  obširna.  In  mnogo  sem  imela  snovi 
takrat  za  pisanje.  Tiste  božične  počitnice  v  Tesinu  imam  rada. 
Kakor  da  bi  bila  v  deveti  deželi,  tako  je  bilo  lepo. 

Koliko  sem  samo  ljudi  spoznala  v  Švici!  Vseh  národnosti;  in 
če  se  jih   spomnim,  bi  bile  knjige   novci,  ako  bi  o  njih  pisala.    V 

Tesinu  so  Italijani;  samé  pristno  južne  tipe  vidiš  na  ulici.  Nečakinji 
urednice,  zlatolasemu  dekletu,  so  rekli  vsi  „la  bella" ;  však  se  je 
ozrl  za  njo,  ki  je  bila  tako  nežná,  ki  je  imela  tako  čudovito  obilne 
in  zlate  lase  in  je  bila  tako  čisto  drugačna  od  drugih.  Bila  je  za- 
ročena  z  dolgočasnim  gigrlom,  ki  je  vedno  vse  ljudi  povpraševal, 
kaj  naj  ji  da  v  dar  in  kaj  naj  govori  ž  njo.  —  Ona  hoče  samé 
romantične  pogovore,  mi  je  tožil  kolikrat.  „Kaj  naj  ji  pripovedujem, 
svetujte  mi,  ko  ne  vem  nič."  —  In  kolikrat  sem  ga  naučila  cele 
pogovore.  „To  ji  recite  in  o  tem  pripovedujte!"  Ko  sem  odhajala, 
mu  je  bilo  zelo  žal,  zakaj  bal  se  je,  da  zopet  ne  bo  znal  zabavati 
svoje  neveste. 

Po  Božiču  nisem  šla  več  nazaj  v  Bern,  ampak  v  Monakovo. 
Sama  ne  vem,  kaj  me  je  napotilo  tja.  Tistih  šest  tednov  tam  se  mi 
je  najbolj  slabo  godilo.  Prehladila  sem  se  bila,  delati  nisem  mogla 
več  in  denarja  ni  bilo.  Tam  nisem  cel  mešec  niti  enkrat  večerjala. 
Nobene  misii  ni  bilo  v  glavi ;  cele  ure  sem  sedela  pri  mizi  in  sama 
nisem  vedela,  kaj  razmišljam.  Obupavala  pa  nisem  vkljub  ternu. 
Skúšala  sem  tudi  na  vse  mogoče  načine  dobiti  kako  službo,  kako 
prepisovanje  ali  kaj  podobnega.  Neko  popoldne  sem  si  mislila: 
„Grem  osebno,  ko  s  pismenimi  ofertami  ni  nič!"  Bil  je  lep  dan,  po 
ulicah  so  spravljali  sneg.  Ko  sem  stopila  v  prvo  pisarno,  sem  bila  v 
strašní  zadregi,  potem  sem  se  pa  hitro  priučila  svojim  litanijam, 
ki  so  bile  povsod  enake:  če  je  kako  mesto  prazno,  če  imajo  kaj 
za  prepisovanje,  češ,  da  lepo  pišem.  Pa  ni  bilo  nič.  Ko  sem  bila 
opravila  pri  dvanajstih,  me  je  prijel  humor  in  absolvirala  sem  jih 
še  ducet.  Dva  duceta  v  enem  popoldnevu,  ali  zaslužka  niti  za  ficek ! 
Však  dan  sem  bila  v  pinakotekah  in  posedala  sem  pred  slikami  po 
cele  ure. 

Taki  so  bili  tisti  čaši  in  nič  mi  jih  ni  žal.  Dobro  je  vse,  kar 
človek  izkusi,  in  ko  je  minilo,  so  spomini  veseli. 

Prišla  sem  potem  v  Prago,  imela  sem  ljudi,  ki  sem  lahko  o 
vsem  govorila  ž  njimi,  in  moja  korespondenca  z  dragim  mojim 
stricem  je  opešala.  Včasi  me  je  zapekla  vest  in  napísala  sem  zopet 
dolgo,  presrčno  pismo,  ali  pavze  so  postajale  vedno  daljše.  O  praz- 
nikih  in  na  svoj  god  sem  vselej  dobila  šopek  cvetlic,  šmarnic,  ki 
jih  imam  najraje,  in  ginjena  sem  hitro  napísala  topel  list.  Ali  preveč 
sem  ga  bila  zanemarila  svojega  pismenega  znanca.  Mislila  sem 
vedno:  „Napišem  enkrat  ogromen  list,  toliko  mu  móram  pisati!"  A 
nisem  ničesar!  — 

In  vendar  za  koliko  lepih  ur  ga  imam  zahvaliti !  Njegova  pisma 
so  me  seznanila  celo  z  mojim  môžem.  To  je  bilo  tako :  Še  ko  sem 
bila  v  Ljubljani,  sem  se  učila  stenografije.  Poučeval  me  je  neki 
študent.  Med  inštrukcijo  pride  listonoša  in  prinese  pismo  iz  Tropave 
od  Fr.  M.  Zera.  —  „Dovolite,  da  precitám,"  pravim  in  odprem  pismo. 
„O  prosim,  prosím,"  se  smehlja  moj  inštruktor  in  vidim  mu  na 
nosu,  da  si  misii:  Aha,  ljubimsko  pismo!  „Motite  se,"  rečem  in 
mu  dam  pismo,  da  ga  precitá.  In  še  pohvalim  se:  „Kaj  ne,  kako 
duhovito  piše?"  —  „Zakaj  pa  dopisujete  z  Nemcem  in  ne  raje  s 
kakšnim  Slovenom?"  me  vpraša  moj  zavedni  narodnjak.  „Če  pa 
nobenega  ne  poznám !  Težko  je  to,  však  bi  mislil  precej  na  lju- 
bezen  ali  na  také  budalosti,  jaz  pa  nočem  tega!"  —  „Čakajte,  jaz  po- 
znám Hrvata ;  práv  inteligenten  in  resen  človek  je,  ta  bi  bil !  Zdaj  je 
v  Pragi.  Ľahko  si  dopisujete  ž  njim  o  vsem  mogočem  in  za  žensko 
vprašanje  se  tudi  zanima.  Čakajte,  še  danes  mu  bom  pisal!  Na- 
učíte se  vsaj  hrvaščine!"  — 

In  pisal  je.  Jaz  sem  se  res  naučila  hrvaščine.  Kaj  bi  se  ne, 
jeseni  bo  osem  let  od  tega  pogovora,  tisti  resni  Hrvat  je  moj  mož 
in  punčko  imamo  tudi,  ki  me  poučuje,  da  ne  govorim  práv,  če  se 
zmotim  in  vprašam  „kaj?"   namesto  „što?". 

Pomislite,  kaj  vse  prihaja  od  teh  pisem! 

Ko  sem  razpošiljala  poročne  karte,  sem  se  spomnila,  da  stricu 
Zem  celo  leto  nisem  pisala.  Žal  mi  je  bilo,  ali  čaša  nisem  imela, 
zato  sem  odposlala  samo  karto,  češ,  če  dobi,  dobi.  Kdo  ve,  če  še 
vprašuje  na  posti  po  postrestantnih  pismih  od  mene,  ki  mu  tako 
malo  pišem. 

Odpotovala  sem  doli  na  jug,  in  ko  pridem  v  Zagreb,  me  čaká 
tam  cela  kopa  gratulacijskih  pisem.  Zvečer  sedem  k  mizi  in  jih  pre- 
biram.  Zadišal  je  znan  parfum.  Pogledam,  res,  strie  Zero  je  tudi 
pisal.  Nepotrpežljivo  raztrgam  kuverto  in  čitam. 

Kaj  je  to?  Namesto  starega  „Draga  Zofka!"  stoji  „Velecenjena 
gospa!" 

Ah,  jezi  se,  si  mislim,  da  nisem  nič  pisala  in  da  nič  ni  vedel, 
in  zopet  mi  je  žal,  da  sem  bila  tako  malomarna. 

Čitam  dalje : 

„Dovolite,  da  tudi  jaz,  četudi  pozno,  motim  s  tem  pismom 
blaženost  Vaših  medenih  tednov  in  Vam  položím  svoja  najprisrčnejša 
voščila  k  nogam.  Najlepše  sreče  Vam  želim,  ker  sreče,  mnogo  sreče 
je  pač  potrebno  v  zákonu.  To  vem  jaz  najbolje,  ki  sem  praznovala 
ravno  letos  svojo  srebrno  poroko. 

In  zdaj  prosim,  ne  bodite  preveč  razočarani,  če  postane  iz 
starega,  pozabljenega  strica  stará  žena,  ki  se  je  za  Vašo  usodo  — 
verjemite  mi  —  vselej  bolj  živo  zanimala,  nego  bi  bilo  kakšnemu 
stricu  kdaj  mogoče. 

Torej  prosim,  ne  bodite  hudi.  Jaz  sem  bolehna,  kakor  veste, 
in  stará  tudi,  kakor  ste  ugenili,  in  Vaša  sveža,  topia  pisma  so  mi 
bila  vedno  milá,  naklonila  so  mi  mnogo  lepih,  veselih  ur.  Hvala 
zanje ! 

Je  pač  tako!  Svojemu  spolu  imamo  tako  malo  povedati  — 
tako  mislimo  —  in  človek  se  skrije  pod  šifro,  da  bi  si  dalje  ohranil 
zanimanje ! 

Torej  bolna  in  stará  žena  —  ravno  včeraj  sem  se  vrnila  iz 
Karlovih  varov  —  Vas  prisrčno  pozdravlja  v  prijateljski  ljubezni! 

Fr.  M.  Zero." 


Genilo  me  je  to  pismo !  Spomnila  sem  se  onega  večera  v  od- 
ljudni  hribovski  vaši,  ko  sem  prvikrat  pisala  pismo  v  svet;  spomnila 
sem  se  vseh  let,  vseh  dogodkov,  vsega  življenja,  v  katerem  so  me 
spremljevala  ta  pisma  liki  zvest  tovariš. 

In  tisto  noč  sem  dolgo  sedela  in  pisala  svojemu  „stricu",  pisala 
sem,  da  dopolnim  dnevnik,  ki  ga  ima  o  meni.  In  zahvalila  sem  se 
za  vse  in  povedala,  kaj  so  meni  bila  ta  pisma  iz  dalje. 

Danilo  se  je,  ko  sem  dokončala  pismo.  Zadnje  pismo,  zakaj 
kar  bi  se  bilo  še  pisalo,  bi  bilo  konvencijonalno  in  ne  bilo  bi 
več  tako  lepo.  Poslovila  sem  se  in  zdelo  se  mi  je,  kakor  da  bi 
se  bila  še  enkrat  vrnila  vsa  ta  leta,  ki  mi  bodo  —  vem  —  ostala 
vedno  najdražja  celega  mojega  življenja. 

Včasi  si  še  zaželim:  Brala  bi  rada  vsa  ona  pisma,  ki  sem  jih 
pisala  tej  dami.  Pisala  sem  jih  kakor  dnevnik,  in  rada  bi  jih  brala, 
da  bi  si  oživila  vse  spomine  onih  let.  In  morda  ji  bom  še  enkrat 
pisala  in  jo  poprosila  zanje !  — 

Sonji. 


V  opatijskem  parku. 


v 


etaš  po  parku  .  .  . 
Vitka  je  palma 
glavo  sklonila 
ponižno  do  tal, 

in  o  kraljici 

rož  in  lepote 

vrh  njen  skrivnostno 

je  šepetal  .  .  . 

In  sramovale 
tvojih  pogledov 
v  nedrih  se  plavé 
vijolice  so. 


Nagelj  v  ljubezni 
ves  zadrhtel  je, 
ko  si  poljubila 
ti  ga  sladko. 

Deklica  žala! 
Kje  se  napilo 
sladké  milobe 
je  tvoje  oko? 

Ali  je  vanje 
ves  kras  razlilo 
to  sinje  morje, 
to  jasno  nebo? 


Ali  poznáte 
himno  slovesno, 
ki  jo  prepeva 
lovorov  gaj? 

Ali  poznáte 
rož  hrepenenje, 
kadar  se  bliža 
čarobni  maj? 


Došla  si  ti, 
kraljica  lepote, 
himno  zapel  je 
lovorov  gaj  ; 

rože  so  tebe 
molile  in  pile 
tvojih  oči 
in  usten  smehljaj 


Kadar  na  zemi  j  o 
polega  se  terna, 
kadar  se  morje 
v  mrak  potopí, 

nič  več  ne  iščem 
zvezd  na  azurju 
lepše  mi  sijejo 
tvoje  oči! 


Tvoje  oči, 
vijolice  plavé, 
angeli  se  jih 
radujejo, 

misii  pobožné 
svete  ljubezni 
večnému  Bogu 
daruje  j  o ! 


M.  P.  Nataša. 

Spisal  Jos.  Frančič. 

(Dalje.) 

X. 

aj,  Zora,  ti  nosiš  to  s  seboj?"  je  začela  Vida,  ozrši 
se  na  šopek  v  Zorini  roki,  ko  sta  bili  stopili  na  cesto. 
„Če  mu  nisi  vrgla  te  stvari  že  ondi  nazaj,  vrzi  jo 
v  saj  zdaj  stráni!  Pohodi,  poteptaj  to  znamenje  ne- 
sramne  predrznosti  in  vsiljivosti!  Njemu  samému  pa 
pokaži  pri  prvi  priliki  na  nedvojben  način,  da  se  mu  ne  daš  žalitil 
Vprašam  te,  ali  ima  ta  človek  kaj  takta,  ali  ima  kaj  čuta  za  to,  kaj 
se  spodobi  in  kaj  se  ne  spodobi?  Kako  se  je  mogel  vešti  tako 
brezobzirno  gospe  Bronovi  nasproti,  čeprav  se  je  samo  šalila?  In 
kako  je  mogel,  vprašam,  kompromitirati  tebe  tako,  ko  vendar  prej 
še  nikdar  govorila  nisi  ž  njim?  ..." 

Vida  je  govorila  strastno.  Ko  bi  ne  bila  pila,  bi  se  bila  znala 
premagovati.  Tako  pa  je  bruhnil  srd  iz  nje.  In  ko  je  videla,  da  Zora 
ne  stori,  kakor  je  ona  želela,  in  da  poveša  samo  glavo  in  molči, 
tedaj  je  še  bolj  skipelo  v  njej.  Iz  njenih  temnih,  globokih  oči  je  švi- 
gnil  plameň,  ki  je  pretil  s  pogubo,  in  s  tresočim  glasom  je  vzkliknila : 

„Ah,  Zora,  ti  nočeš  —  ti  nimaš  toliko  časti  v  sebi?  Potem  pa 
gresta  od  danes  naprej  najina  pota  narazení  Izprašuj  svojo  vest, 
kdo  je  tega  kriv,  ti  ali  jaz?  ..." 

In  krenila  je  na  drugo   strán! 

Nekdanji  nerazdružljivi  prijateljici  sta  se  ločili  zaradi  malega 
šopka  nedolžnih  šmarnic  z  gnevom  in  ogorčenostjo  v  srcu,  ločili  v 
zavesti,  da  je  njijino  prijateljstvo  pokopano  za  vselej !  .  .  .  — 

„Izprašuj  svojo  vest,  kdo  je  kriv,  ti  ali  jaz!"  Te  Vidine  besede 
je  ponavljala  Zora,  ko  je  bila  prišla  v  svojo  sobo  in  utrujena  legla 
na  divan.  In  ko  je  bila  vse  še  enkrat  preudarila,  se  je  nasmehnila 
nekako  bridko  in  rekla  : 

„Ne,  moja  vest  mi  ne  očitá  ničesar!  O  Vida,  Vida,  ko  bi  ne 
vedela,  kaj  je  govorilo  iz   tebe!  ..." 

Zora  je  umelá  Vidin  gnev.  Uživela  se  je  lahko  v  njeno  bol! 
Za  hip  se  je  zavedala  celo,  da  bi  morala  imeti  usmiljenje  ž  njo. 
Toda  njeno  srce  je  bilo  presrečno,  da  bi  bila  mogla  misliti  še  na 
kaj  drugega. 

In  govorila  je  še  dalje  sama  s  seboj : 

„Aj,  Vida,  videti  bi  hotela,  kaj  bi  ti  storila  na  mojem  mestu ! 
Rada  bi  vedela,  bi  se  li  ti  ravnala  po  nasvetih,  ki  jih  daješ  meni ! . . . 
In  če  je  res  grešil  v  kakem  oziru  zoper  pravila  dôstojnosti,  ali  ni 
to  le  dokaz,  da  me  ljubi  v  resnici,  ljubi  močno,  goreče?  .  .  .  Ne, 
ne,  teh  cvetk  ne  zavržem  nikdar!  Te  cvetke,  ki  so  srkale  njegovo 
sapo,  ostanejo  moje  —  moje  vekomaj !  Te  cvetke  mi  bodo  še  v 
poznih  letih  drag  spomin  na  najlepší  trenotek  mojega  življenja! 
Skrbno  jih  bom  hranila  in  k  njim  se  bom  zatekala,  kadar  prihruje 
vihar  nesreče  nadme!  Kajti  nič  se  ne  ve  in  nič  ni  gotovega  .  .  . 
Te  cvetke  mi  bodo  tolažnice  v  tužnih  dneh,  in  kadar  umrem,  naj 
jih  polože  z  mano  v  tesno  krsto!  Na  mojem  srcu,  na  tem  mojem 
srcu,  ki  so  ga  napolnile  s  toliko  srečo,  naj  počivajo,  ž  njim  skupaj 
naj  izginejo  v  nič,  njih  prah  naj  se  združi  z  njegovim  prahom  ..." 

Sklonila  se  je  pokoncu  in  si  pritisnila  šopek  na  drhteče  ustnice, 
iz  napol  zaprtih  oči  pa  sta  ji  pripolzeli  dve  svetlí,  bistri  solzi  — 
viden  znak  njene  nepopisne  sreče.  Ena  od  njiju  se  ji  je  utrnila  z 
lica  in  se  ujela  na  cvetlicah,  katerih  glavice  so  jo  željno  posrkale . . . 

Zorino  srce  je  občutilo  vso  neskončno  moč  prvé  ljubezni  in 
vso  brezmejno  srečo,  ki  je  spojená  ž  njo.  Kaj  je  bil  čut  prija- 
teljstva  proti  ternu  čutu?  Saj  je  prijateljico  pomilovala,  saj  ji  ni 
želela  nič  hudega,  saj  bi  bila  veselá,  ako  bi  bila  videla  tudi  njo 
srečno,  a  da  bi  bila  ljubezen  žrtvovala  prijateljstvu,  da  bi  bila  od 
svoje  sreče  odstopila  tudi  le  trohico  Vidi  ali  komurkoli  že,  ne,  tega 
ni  mogla,  tega  ji  ni  dopuščalo  srce.  Samo  on  je  še  smel  zdaj  za- 
htevati  žrtev  od  nje.  Zanj  se  je  odpovedala  prijateljstvu,  zanj  bi  bila 
dala  tudi  življenje,  ako  bi  bilo  treba  .  .  .  Ljubil  jo  je,  ljubil  istinito 
in  zato  mu  je  bila  dolžna  največje  hvaležnosti!  Saj  je  iz  njegove 
ljubezni  izvirala  zanjo  vsa  ta  rajská,  vsa  ta  neizrazna  blaženost,  ki 
ji  je  polnila  prsi,  opajala  in  mamila  ji  z  neznansko  sladkobo  srce ! . . . 

Ali  je  še  kdo  tako  srečen  kot  ona? 

Zdelo  se  ji  je  to  nemogoče.  Šmátrala  se  je  za  najsrečnejše 
bitje  na  vsem  božjem  svetu.  Nikogar,  práv  nikogar  več  ni  zavidala, 
ne  za  bogastvo,  ne  za  lepoto,  ne  za  dragocene  bisere  —  za  nič,  za 
práv  nič !  Bila  je  zdaj  prebogata,  imela  je  v  svoji  ljubezni  vse,  njeno 
srce  ni  poznalo  nobene  želje  več!  ... 

Vedno  zopet  je  približala  nežni  šopek  k  svojim  ustnicam,  vedno 
zopet  je  dahnila  poljubek  nanj  in  napájala  ga  še  dalje  s  svojimi 
radostnimi  solzami.  Od  vseh  stráni  si  ga  je  ogledala,  preštela  je 
vse  stebelčke  na  njem  in  preštela  vse  glavice  na  vsakem  posameznem 

stebelčku.  A  ko  je  bilo  treba  iti  spat,  ga  ni  potaknila  v  vodo  —  ne, 
bil  bi  predaleč  od  nje,  ampak  pripela  ga  je  na  blazino  svoje  bele 
postelje  .  .  . 

„Ťukaj  bodeš  počival  poleg  mene,  oj  ti  sladki,  sladki  šopek 
moj!  .  .  ." 

In  položila  je  glavo  tako,  da  so  se  njena  ústa  skoro  dotikala 
nežnih  cvetk  .  .  .  Njeno  srce  sé  je  topilo  v  oni  mehki,  blágodejni 
sentimentalnosti,  v  oni  sladki  otožnosti,  ki  je  vedno  spojená  z  glo- 
boko  ljubeznijo  in  ki  je  posledica  burnega,  še  ne  utešenega  srčnega 
hrepenenja.  V  takih  čuvstvih  je  zadremala.  Iz  teh  čuvstev  in  iz 
sladkega  vonja,  ki  je  objemal  njeno  glavo,  pa  so  se  ji  razpredle 
prelestne,  divne  sanje.  Odmaknjena  vsem  zunanjim  vtiskom,  je  ob- 
čutila  svojo  srečo  v  spanju  še  popolneje,  nego  ko  je  bdela  ... 

Vida  pa  je  imela  grozno  noč. 

Prišedši  domov,  se  je  bila  takoj  zaprla  v  svojo  sobo  in  pustila 
ni  nikogar  več  do  sebe. 

Misel,  da  hoče  Zora  zastaviti  vse  svoje  moci,  da  si  pribori 
moža,  ki  si  ga  je  bilo  zaželelo  i  njeno  strastno  srce,  zavest,  da 
je  zanjo  izgubljeno  vse,  jo  je  spravila  skoro  ob  pamet  .  .  . 

Došlej  se  je  še  vedno  lahko  tolažila.  Tudi  če  je  bilo  jasno,  da 
odlikuje  Milan  Zoro,  ji  dozdaj  vendar  nikdar  ni  bilo  popolnoma 
izginilo  upanje.  Zanašala  se  je  zmeraj  na  to,  da  si  on  še  premisli, 
da  ga  končno  premagajo  njeni  plameneči  pogledi,  ali  pa  da  se  mu 
morda  Zora  sama  odreče. 

Da,  tudi  na  to  se  je  zanašala,  tudi  to  si  je  obetala! 

Zdaj  vseh  teh  nad  ni  bilo  več!  Zdaj,  ko  je  bil  on  vpričo  vseh 
ljudi  tako  jasno  pokazal,  da  ljubi  Zoro,  in  ko  je  bila  Zora  tako 
brez  vsega  pomisleka  razodela,  da  ji  je  ljubezen  več  nego  prijätelj- 
stvo —  zdaj  bi  bilo  smešno,   če  bi  se  bila  še  dalje  slepila!  .  .  . 

„Ah,  ta  Zora  ...  ta  kača !"  je  vzklikala  in  dvigala  pesti. 
V  tem  hipu  zanjo  ni  bilo  človeka,  ki  bi  ga  bila  mogla  sovražiti  tako, 
kakor  je  sovražila  svojo  nekdanjo  prijateljico.  In  práv  nič  ni  po- 
magalo,  da  se  je  včasi  domislila :  „Saj  ni  ničesar  zakrivila,  saj  ni 
storila  ničesar,  česar  bi  ne  bila  storila  tudi  ti  na  njenem  mestu!" 

Práv  čisto  nič  se  ni  menila  za  také  opomine;  besnela  je  in 
se  srdila  in  občutila  je  kot  največjo  krivico,  da  je  bila  baš  Zora 
tista,  ki  je  preprečila  uresničenje  njenih  želj.  Vsaki  drugi  bi  bila 
prej  privoščila  srečo  in  napol  tako  bi  je  ne  bilo  bolelo,  če  bi  si 
bila  kaka  druga  prisvojila  njenega  izvoljenca.  To,  da  se  je  njena 
prijateljica   osmelila    ljubiti   moža,  ki  ga  je  ljubila  ona,   je   šmátrala 

za  grdo  nehvaležnost,  za  podlo  izdajstvo  ...  A  k  vsemu  ternu  se 
je  pridružilo  še  prepričanje,  da  ves  njen  gnev,  ves  njen  srd,  vse 
njeno  sovraštvo  ne  pomaga  nič  .  .  . 

„Ah,  ona  ga  bo  imela,  ona  bode  srečna  ž  njim!" 

Divjala  je  v  svoji  onemoglosti  po  sobi,  ruvala  si  lase,  bila  se 
z  dlanjo  po  čelu  .  .  . 

„Ona  bode  srečna  ž  njim!"  Ta  misel  jo  je  grizla,  pekla,  za- 
dajala  ji  krvavé  rane  .  .  . 

In  togotila  se  je  na  Zoro,  togotila  sama  naše,  togotila  na 
ves  svet  .  .  . 

„Ta  Zora  ...  ta  kača!  In  jaz,  jaz  —  o  kaka  abotnica,  kaka 
okornica  sem  bila !  Kaj  sem  mislila,  kaj  sem  delala,  da  sem  si  ga 
dala  odvzeti  tako?  Kar  se  je  posrečilo  njej,  bi  se  bilo  posrečilo 
tudi  meni!  Ali  niso  zastajale  njegove  oči  istotako  na  meni  kakor 
na  njej,  ali  mu  nisem  bila  spočetka  celo  bolj  všeč  nego  ona?  Kaj 
sem  mislila,  kaj  sem  delala  ?  Ah,  ona  je  bila  bolj  potuhnjena,  bolj 
zvijačna !  Proučila  ga  je  bolje  nego  jaz  in  se  ravnala  po  tem !  Ona  je 
ugenila,  da  je  eden  tistih,  ki  ne  ljubijo  odkritosrčnosti  pri  ženski, 
ki  hočejo  raje,  da  so  goljufani,  nego  da  bi  gledali  golo  istino.  S 
svojo  poniglavostjo  ga  je  ujela!  Njemu  prija  hinavstvo,  a  jaz  sem 
se  mu  kázala,  kakršna  sem!  Da,  to  je  bilo  napak!  —  In  zdaj,  ali 
se  ne  da  storiti  nič  več,  nič  več? Ah,  prepozno,  prepozno!..." 

V  njeni  glavi  je  bilo  strašno.  Misel  ji  je  izpodrivala  misel,  a 
vse  so  se  vrtele  samo  okrog  ene  in  iste  stvari,  kakor  bi  bile  pri- 
kovane nanjo.  Bila  je  že  trudna,  izmučena,  da  se  je  komaj  držala 
pokoncu.  Vrgla  se  je  kar  oblečená  na  divan,  misleč,  da  zaspi.  Želela 
si  je  spanja,  ker  bi  bila  rada  pozabila,  ker  se  je  bála,  da  se  ji 
zmede,  ako  se  ji  ne  umiri  kmalu  v  glavi.  Ali  zaspanec  se  je  ni 
hotel  usmiliti.  Slekla  se  je  nato,  ugasnila  luč  in  se  spravila  v  posteljo. 
A  tudi  v  postelji  ji  ni  odleglo.  Pod  odejo  se  ji  je  zdelo,  da  mora 
zgoreti,  če  se  je  razodela,  jo  je  stresal  mraz.  V  glavi  jo  je  še  vedno 
neznosno  tiščalo  in  silila  je  s  temenom  v  zid,  da  bi  si  olajšala 
bolečino  .  .  . 

Petelini  so  se  že  oglašali,  ona  pa  še  ni  bila  zatisnila  očesa. 
„Ah,  zblazneti  móram,  zblazneti!"  je  vzdihovala.  „O  ta  Zora,  ta 
kača!" 

Šele  proti  jutru  je  zadremala.  A  tudi  to  ji  ni  prineslo  olajšave. 
Še  v  spanju  je  čutila,  kako  jo  pece  po  žilah,  in  njena  razgreta  in 
bolestno  vznemirjena  domišljija  je  tudi  v  spanju  delovala  ter  ji  čarala 
prizore  pred  oči,   ki  so  jo  navdajali  z  divjo   boljo.    Videla  je  Zoro, 

kako  se  je  v  blesteči  beli  obleki,  z  vencem  na  glavi  peljala  proti 
cerkvi,  poleg  nje  pa  je  sedel  Milan.  Poznala  ji  je  na  obrazu,  kako 
je  srečna,  kajti  v  lica  je  žarela  in  vsemu  svetu  se  je  smehljala,  samo 
ko  je  prišla  mimo  nje,  se  ji  je  zategnil  obraz  v  ironične  poteze. 
Videla  jo  je  tudi,  kako  je  stopila  pred  oltár,  in  čula,  kako  je  izgo- 
vorila  ono  usodno  besedico,  ki  je  njej  za  večno  podrla  vse  upe  in 
nade.  Tedaj  pa  se  ni  mogla  premagovati  več,  zakričala  je  tako,  da 
se  je  prebudila  vsled  lastnega  krika  .  .  . 

„Ah,  kje  sem  .  .  .  kje  sem?" 

Zrla  je  nekaj  čaša  topo  v  strop  .  .  . 

„Ne,  ne,  tako  daleč  še  ni  .  .  .  tako  daleč  še  ni!  .  .  ." 

Navzlic  ternu  prepričanju  pa  je  še  vedno  čutila  bolečino,  ki 
so  jo  ji  bile  provzročile  sanje,  in  pod  vplivom  te  bolečine  je  planila 
iz  postelje  .  .  .  Bilo  ji  je,  kakor  bi  se  morala  zadušiti,  in  planila 
je  k  oknu  ter  ga  odprla  na  stežaj.  Gosti  lasje  so  se  ji  bili  razpustili 
in  usipali  so  se  ji  daleč  doli  črez  pas.  Prsi  so  se  ji  burno  dvigale, 
po  njih  je  hrul  vihar,  pogubonosen,  uničujoč  vihar . .  .  tam  zunaj  pa 
se  je  porajalo  svetlo  jutro,  polno  blaženosti,  polno  sladkega  miru . . . 

Danica  je  bila  že  obledela  in  komaj  vidno  še  je  pomežikavala, 
kakor  bi  jo  premagoval  zaspanec  .  .  .  kakor  bi  hotela  zamižati  za 
vedno  ...  Na  vzhodu  se  je  svetlikal  oranžast  svit  .  .  .  Bolj  in  bolj  je 
rdelo  nebo . . .  Poprej  sivkaste  meglice  so  začele  rdeti,  izpreminjati  se 
in  prelivati  iz  barve  v  barvo  .  .  .  Gorskim  velikánom  na  severu,  ki 
so  stali  dozdaj  mračni,  temni,  so  se  polagoma  jasnila  grapasta  lica . . . 
Postajali  so  bolj  in  bolj  beli,  svetli,  plastični  .  .  .  Ko  solnea  še  ni 
bilo  videti  nikjer,  je  zatrepetal  na  najvišjem  vrhu  prvi  solnčni  žarek . . . 
Zdelo  se  je,  kakor  bi  bil  kdo  zapálil  majhen  ogenjček,  katerega 
plamenček  se  je  plazil  počasi  dalje  in  dalje  po  slemenih  snežnih 
Grintavcev,  dokler  se  ni  prikázal  na  obzorju  gorenji  rob  krvavordeče 
solnčne  oblé.  Takrat  pa  so  zablesteli  hipoma  vsi  vrhovi  v  žareči 
lúči  in  videlo  se  je,  kakor  bi  bile  zaplapolale  velikánske  grmade 
ter  pregnale  s  svojim  toplim  svitom  mrzlo  terno  .  .  . 

Bilo  je  krásno  jutro!  .  .  .  Tako  jutro  vpliva  blažilno  na  člo- 
veško  srce,  v  takem  jutru  poganjajo  najnežnejše  cvetke,  v  takem 
jutru  cvete  poezija,  v  takem  jutru  se  porajajo  človeku  najblažje  misii. 
A  Vidi  se  niso.  To  sveže,  svetlo  jutro,  tako  lepo,  tako  dobrodejno, 
ni  imelo  do  nje  nikake  moci,  kajti  živela  je  v  zastrupljenem,  v  iz- 
prijenem  vzduhu,  njeno  srce  je  bilo  otrovano  in  otrovane  so  bile 
njene  misii  .  .  . 

Bile  so  nastale  tisti  čas  čudne,  nezdravé  razmere  med  prebi- 
valci  stolnega  mesta.  Kakor  črna  pošast  je  stopala  med  njimi  zavist 
nevidna,  a  nevarna  in  pogubna  vsakemu  .  .  .  Njen  dih  je  okužil 
vse  družabno  in  javno  življenje  in  ozračje  je  bilo  prepojeno  in  na- 
sičeno  s  smrdljivimi  kalmi  podlosti  in  zlobe  .  .  .  Hinavstvo,  priliz- 
njenost,  zavratnost  so  igrale  poglavitno  vlogo.  Smehljajočemu  obrazu 
nisi  smel  verjeti,  niti  ne  prijaznemu  pogledu  .  .  .  Besede  so  bile 
zadobile  tisti  čas  ves  drug  pomen,  nego  so  ga  imele  po  svojstvu 
jezika,  in  če  si  govoril  s  kom,  si  moral  neprenehoma  ugibati,  kaj 
namerava,  kake  namene  ima,  kaj  tiči  za  njegovimi  besedami.  Kdor 
ti  je  stískal  prijateljski  roko,  je  imel  pripravljeno  bodalce  zate! 
Egoizem  najnižje  vrste  je  bil  v  cvetu!  Vsakdo  je  rinil  le  samega 
sebe  v  ospredje,  in  kdor  mu  je  bil  pri  tem  na  poti,  ta  je  bil  že  zaradi 
tega  dejstva  njegov  sovražnik.  Častnemu  tekmovanju  se  je  izogibal 
vsakdo,  vsakdo  je  izkušal  doseči,  po  čemer  je  hlepel,  s  prevaro,  z 
gorjačo,  z  ukano.  Čut  za  dostojnost  je  bil  izginil  popolnoma.  Kjer 
so  tičali  trije  skupaj,  so  práv  gotovo  obirali  četrtega.  Kadar  je  šlo  za 
obrekovanje,  so  se  hitro  dobili  prijatelji.  Bŕli  so  složni,  če  je  šlo 
za  to,  da  se  spravi  kdo  ob  dobro  ime,  in  krepko,  s  pravo  prija- 
teljsko  vnemo  so  se  podpirali  pri  takem  poslu.  Topili  so  se  v  pri- 
jaznosti  drug  do  drugega,  ali  komaj  je  eden  od  njih  vstal  in  šel,  že 
sta  druga  dva  planila  črezenj.  Da,  včasi  niti  tega  nista  mogla  pri- 
čakati;  šepetala  sta  si  že  v  njegovi  navzočnosti  o  njem  nelepe  reči 
na  uho,  ali  pa  sta  si  dajala  pod  mizo  z  nogo  znamenja  .  .  .  Od- 
kritosrčnosti,  lojalnosti  ni  bilo  nikjer!  .  .  . 

In  sčasoma  je  bil  prišel  v  navado  čisto  poseben  način  boje- 
vanja  —  boj  se  je  vŕšil  v  znamenju  anonimnosti.  Skrit  za  kakim 
izmišljenim  imenom,  je  spuščal  vsakdo  svoje  otrovane  psice  na 
svojega  nasprotnika.  Najbolj  žalostno  pa  je  bilo,  da  je  celo  cvetu 
inteligence  cesto  rabilo  tako  orožje  —  celo  pisatelji,  pesniki  in 
umetniki  sploh  so  se  cesto  na  tako  nepošten  način  borili  za  prvenstvo. 
Hvaliti  samega  sebe  in  pobijati  druge,  to  je  bilo  načelo.  V  obraz 
so  si  láskali,  za  hrbtom  pa  zabavljali  na  vse  pretege  drug  dru- 
gemu.  Navadno  ni  bila  nobena  kritika  več  podpísaná  s  pravim 
imenom.  In  če  je  bilo  kaj  hvale  v  kaki  kritiki,  pa  naj  je  bila  še 
tako  zaslúžená,  je  bil  vsakdo  lanko  prepričan,  da  ni  odkritosrčna 
in  da  ji  bo  sledilo  nekaj,  kar  jo  zopet  uniči,  paralelizuje  .  .  .  Pogo- 
stokrat  pa  je  hvalil  kritik  baš  tisto,  kar  je  bilo  graje  vredno,  in 
nasprotno.  S  tem  je  dosegel  dvoje :  zavaroval  je  sebe  in  uničil 
tistega,  katerega  je  kritikoval.    Kajti  premnog  je  mislil:  „Kako  milo 

in  dobrohotno  sodi !  A  če  je  že  to  tako  slabo,  kar  hvali,  kako  mora 
biti  šele  ono,  kar  graja!" 

Ali  je  bilo  spričo  tega  čudno,  da  so  prišla  kmalu  v  navado  tudi 
brezimna  ali  pa  z  izmišljenim  imenom  podpísaná  pisma?  Brezimne 
kritike,  brezimna  pisma  —  tega  orožja  sta  se  posluževali  podlost  in 
zavist.  Na  ta  način  se  je  lahko  brez  vse  nevarnosti  napadal  na- 
sprotnik,  uničeval  dušni  mir,  razdirala  sreča  neljubih  oseb.  Brezimna 
pisma  so  bila  tisti  čas  nekaj  vsakdanjega,  nekaj,  kar  je  pogubno 
posegalo  v  najintimnejše  kotičke  zasebnega  življenja!  .  .  . 

Tudi  Vida  je  bila  že  prejela  tako  pismo,  v  katerem  se  ji  je 
maščeval  najbrž  kak  užaljen  častilec.  In  bas  prejšnji  dan  pri  kosilu  je 
pripovedoval  njen  brat  o  raznih  osebah,  ki  so  jim  bila  došla  brez- 
imna pisma  z  razno  strupeno  vsebino.  Tega  se  je  zdaj  spomnila. 
Sveži  hlad  zlatega  jutra  je  účinkoval  toliko  nanjo,  da  so  se  raz- 
tegnile  nekoliko  one  spone,  ki  so  ji  dozdaj  kakor  železni  okovi 
oklepale  glavo,  toda  njegova  blažilna  moč  je  bila  slabejša  od  strupa, 
ki  ga  je  dihala  dan  na  dan  vaše.  Porodila  se  ji  je  hipoma  misel : 
Če  delajo  drugi  tako,  če  se  drugi  poslužujejo  v  dosego  svojih  na- 
menov  pisem,  zakaj  bi  ne  storila  ona  tega?  .  .  .  Zavist,  ki  se  ji  je 
bila  zajedia  v  srce,  strast,  s  katero  je  ljubila,  razburjenje,  ki  se  je 
je  bilo  lotilo  vsled  prečute  noci  —  vse  to  je  pripomoglo  po  svoje  k 
ternu,  da  je  zvršila  náčrt,  ki  se  ji  je  bil  tako  nagloma  kar  sam  ob 
sebi  zasnoval  v  glavi  .  .  . 

„Ne,  Zora,  prehitro  si  se  veselila!"  je  vzkliknila  .  .  .  „Prehitro 
si  triumfovala!  .  .  .  In  če  ga  tudi  ne  priborim  sebi  —  vsaj  ti  ga 
ne  boš  imela!  Še  je  čas,  še!  Kako  dobro,  kaka  sreča,  da  mi  je 
prišlo  to  na  misel!  Če  bi  se  bila  le  še  enkrat  prej  videla,  pa  bi 
bilo  prepozno!  Toda  zdaj  je  še  čas,  še!  .  .  .  On  ponosen,  kakor 
je,  in  ti  ponosna  —  da,  účinkovalo  bo,  účinkovalo,  imelo  bo  uspeh! . ." 

Na  ustnicah  se  ji  je  pojavil  zaničljiv,  oduren  smeh.  Poteze 
njenega  obraza  so  bile  izpremenjene,  da  jo  je  bilo  komaj  spoznati. 
Mrtvaška  bledoba  je  pokrivala  nje  lica,  ki  so  drgetala,  zgibala  se 
konvuizivno  .  .  . 

Sedla  je  k  pisalni  mizi  in  začela  hlastno  pisati.  Pisala  je  s  tako 
naglico,  da  se  ji  je  pero  zadiralo  v  papir.  Samo  enkrat  ji  je  zastala 
roka,  enkrat  je  prenehala,  kakor  bi  se  bila  zavedela  zločina,  ki  ga 
je  nameravala  zvršiti,  zavedela  posledic,  ki  bi  nastale  lahko  zanjo 
iz  njenega  početja.  Malo  je  pomislila,  a  potem  je  stresla  z  glavo 
in  vzkliknila:  „Vseeno,  naj  pride,  kar  hoče,  dobro  ali  slabo,  živ- 
ljenje  ali  smrt!  ..." 

35* 

In  pisala  je  dalje  .  .  . 

Končavši  zlekne  list  skúp,  ga  vtakne  v  ovitek,  nápise  adreso 
ter  pokliče   deklo,   ki  je  bila  že  vstala   in  je   odzunaj   pospravljala. 

„Ježeš  Marija,  gospodična  ..." 

Dekla  se  je  prestrašila,  ko  jo  je  videla  tako,  toda  Vida  ji  seže 
naglo  v  besedo: 

„Molči  —  pa  neši  to  na  pošto!" 

„Ali,  komaj  pet  je  ..." 

„Stori,  kakor  velevam!  .  .  .  Pismo  mora  že  zdaj  na  pošto! 
Pa  da  ne  črhneš  nikomur  besede  o  tem !  Potem  pa,  kadar  vstanejo 
drugi,  jim  reči,  da  sem  imela  slabo  noč,  in  da  naj  me  puste  spati, 
spati  —  dopoldne,  ali  kolikor  čaša  bom  hotela  .  .  .  slišala?" 

„Slišala!" 

Dekla  je  odšla,  Vida  pa  se  je  ulegla  in  ni  trajalo  pet  minút, 
pa  je  spala  trdno  in  mimo. 

XI. 

Zvečer  tistega  dne  sta  bili  Vida  in  Zora  kakor  však  drug  dan 
na  običajnem  izprehodu  .  .  .  Toda  danes  nista  hodili  skupaj  .  .  . 
Z  ozirom  na  sinočnji  spor  je  bilo  kaj  takega  nemogoče  .  .  . 

Vida  je  bila  pregovorila  mater,  da  je  šla  ž  njo,  Zora  pa  je 
imela  za   spremljevalca   svojega  brata,  ki  je  bil  prišel  na  počitnice. 

Zora  je  bila  od  nog  do  glave  nová  ...  Po  najnovejšem  kroju 
narejena  crem-obleka  iz  napol  svilnatega  blaga,  z  belim  čipkastim 
všitkom  na  prsih  se  je  dražestno  oprijemala  njenih  oblih,  mehkih 
údov,  tako  da  je  bila  njena  lepa  rast  popolnoma  vidna  ...  Na  glavi 
je  imela  rumeň,  širokrajen  manila-  slamník  z  rdečim  makom  ob 
stráni,  na  nogah  pa  elegantne  lakaste  šolenčke  .  .  . 

Morda  se  še  živ  dan  ni  tako  skrbno  in  pazljivo  oblačila  kakor 
danes  .  .  .  Vsa  zreala,  kolikor  jih  je  bilo  pri  domu,  so  morala  na 
pomoč,   pred  vsemi   se  je  sukala  in  motrila   od  nog  do  glave  .  .  . 

„Glej,  glej !  Tako  gizdava  naša  Zora?"  se  je  čudil  brat.  „Čemu 
se  pač  oblačiš  danes  tako  lepo?  ..." 

„Oh,  to  je  vse  le  tebi  na  čast,  dragi  bratec  moj !"  mu  je  lagala 
ona.  „Nočem,  veš,  da  bi  se  me  sramoval !  Vem,  da  si  na  Dunaju 
navajen  še  na  vse  kaj  finejšega  ..." 

„Ti  bi  nemara  rada,  da  bi  ti  delal  poklone,  sladká  sestrica 
moja?  .  .  .  No,  pa  zakaj  bi  ti  jih  ne,  ko  si  jih  vredna!  Vedi  torej : 
dragocenejših  toalet,  nego  je  ta  tvoja,  sem  gotovo  mnogo  videl  na 
Dunaju,  toda  lepših  deklet,  nego  si  ti,  malo,  sestrica,  malo  ali  nič!" . . . 

„Ah  —  ali  si  mi  tiho!  ...  Da  se  tako  norčuješ  iz  sestre,  to 
ni  lepo!  .  .  ." 

Položila  mu  je  dlaň  na  ústa  in  zahudila  se  je.  Toda  zatajiti 
ni  mogla,  kako  dobro  so  ji  dele  njegove  besede  .  .  .  Komaj  so  se 
ji  bila  usteca  nabrala  v  majhno  trobico,  že  so  se  ji  zopet  raztegnila 
in  pokazala  je  bratú  tiste  svoje  biserne  zobe  .  .  . 

Verjela  je  bratovim  besedám  in  to  jo  je  osrečevalo,  ker  jo  je 
navdajalo  z  nado,  da  bo  ugajala  tudi  njemu,  zaradi  katerega  je 
obracala  danes  toliko  pozornosti  na  svojo  toaleto. 

Enkrat  si  je  hotela  vtekniti  že  tudi  par  šmarnic  iz  Milanovega 
šopka  na  prsi,  toda  zazdelo  se  ji  je  to  preveč  vsakdanje,  prebanalno 
in  opustila  je  to  namero  .  .  . 

Na  izprehodu  ni  bila  še  nikoli  tako  dobre  volje  kakor  danes. 
Marsikdo,  ki  se  je  sicer  komaj  zmenila  zanj,  je  bil  deležen  danes 
njenega  smehljaja,  njenega  prijaznega  pogleda  .  .  .  Bilo  je  videti, 
kakor  da  bi  v  svoji  sreči  pozivala  ves  svet,  naj  se  veseli  ž  njo  .  .  . 
Njene  oči  so  bile  nenavadno  jasne  in  svetle,  a  ves  obraz  ji  je  bil 
prešinjen  neke  posebne,  čudovite  radosti  .  .  . 

Bila  je  v  istini  srečna  in  veselá!  .  .  Lepa  je  bila  vsa  njena 
mladost,  a  kaj  je  bila  vsa  prejšnja  sreča  proti  sreči,  ki  jo  je  ob- 
čutila  tisti  hip,  ko  ji  je  bil  dal  vidno  znamenje  svoje  ljubezni  on, 
po  katerem  je  tako  koprnela  njena  nedolžna  duša!  .  .  .  Ah,  kako 
je  mrla  želje,  da  bi  ga  zopet  videla!  ...  Kako  ji  je  utripalo  srce 
pri  misii,  da  je  njen,  samo  njen!  .  .  .  Najraje  bi  bila  na  ves  glas 
oznanjevala  to,  najraje  bi  bila  vsemu  svetu  pripovedovala  o  svoji 
velikí  sreči!  .  .  . 

Ali  kaj  je  bilo  to?  .  .  .  Je  U  mogoče?  .  .  .  Ugledala  ga  je 
bila  ...  šel  ji  je  nasproti  in  tudi  on  jo  je  videl  —  to  je  bila  za- 
pažila, toda  vrnil  se  je,  vrnil,  kakor  bi  je  ne  hotel  srečati!  ...  Ali 
se  hoče  tudi  zdaj  še  samo  igrati  ž  njo?  .  .  .  Ne,  to  ni  mogoče, 
tako  otročji  ni !  .  .  .  A  zakaj  se  je  vrnil  ?  ...  In  Vido  .  .  .  Vido, 
ki  je  hodila  s  svojo  materjo  pred  njo,  je  pozdravil!  .  .  .  Kako  naj 
si  razlaga  to?  .  .  . 

Še  nikdar  se  ni  umaknil  v  človeškem  srcu  z  večjo  hitrostjo 
čut  čutu,  nego  se  je  izpremenilo  zdaj  njeno  veselje  v  osuplost,  žalost, 
razočaranost  .  .  . 

„Ah,  pa  saj  to  ni  mogoče,  saj  to  ni  mogoče!"  si  je  prigo- 
varjala  .  .  .  „Samo  videl  me  ni!  ...  .  Kako  bi  mogel  storiti  kaj 
takega  po  vsem  tem,  kar  se  je  zgodilo  sinoči!"  .  .  . 

V  svoji  razburjenosti  je  pospešila  korake  in  hitela  je  tako,  da 
jo  je  moral  brat,  ki  niti  slutil  ni,  kaj  se  vrši  v  njenih  prsih,  siloma 
zadržavati  ...  A  njo  je  gnalo  naprej,  le  naprej  .  .  .  Hotela  je  čim 
preje  dospeti  spet  do  njega,  hotela  se  je  čim  preje  prepričati  o  re- 
snici  ter  se  iznebiti  strašne  dvojbe,  ki  se  ji  je  bila  hipoma  vzbudila  . .  . 

Na  koncu  drevoreda  so  bili  že  čisto  blizu  skupaj  .  .  .  Vse- 
kakor  je  zdaj  več  ni  mogel  prezreti  .  .  .  Bilo  je  tudi  malo  ljudi 
tukaj  .  .  .  Toda  on  —  kakor  bi  bil  čutil,  da  nekdo  šili  za  njim  — 
se  ni  obrnil,  ampak  je  šel  naprej   ter  zavil  v  stranski  drevored  .  .  . 

Zori  se  je  stemnilo  pred  očmi  ...  Ali  je  bilo  vse  to  na- 
menoma  ali  pa  le  slučajno,  da  je  morala  trpeti  tako  strašne 
múke?  .  .  .  Gledala  je  za  njim,  kam  pôjde  .  .  .  Tam  doli  se  je 
okrenil  zopet  in  zopet  je  zavil  proti  glavnemu  drevoredu.  Brž,  brž  — 
tam  se  lahko  srečajo  zopet!  In  vleklá  je  iznova  svojega  brata  za 
sabo,  da  je  strmel  .  .  .  Zdaj  se  pokaže,  zdaj  morajo,  morajo  priti 
skupaj !  .  .  .  Toda  v  hipu,  ko  bi  si  bila  morala  pogledati  iz  oči  v 
oči,  se  je  zasukal  Milan  proti  snežnikom  in  je  stal  toliko  čaša  tako, 
da  je  prešla  mimo  njega  .  .  .     Srce  se  ji  je  stisnilo  v  grozni  boli. 

Zdaj  ni  dvomila  več,  zdaj  ji  je  bilo  jasno,  da  je  postopal  na- 
menoma  tako!  Ah,  kesal  se  je,  kesal  svojega  včerajšnjega  dejanja, 
žal  mu  je  bilo,  ker  je  vzbudil  v  njej  vero,  da  jo  ljubi !  .  .  .  Hotel  jo 
je  zopet  strezniti  .  .  .  odtod  to  vedenje!  Nič  ni  bilo,  nič  na  vsem 
tem.  Ona  pa  si  je  domišljevala,  ona  pa  je  upala  in  verovala,  ona  je 
točila  radosti  solze,  a  bilo  ni  nič,  nič . . .  Kaka  prevara ! . . .  Spomnila 
se  je  na  vse,  kar  j  i  je  bila  prejšnji  dan  povedala  Vida,  spomnila 
tudi,  da  ji  je  med  drugim  rekla,  da  bi  ji  Milan  nikdar  ne  bil  po- 
daril šopka,  če  bi  ne  bil  srebal  —  šampanjca!  .  .  .  Da,  da  in  to  je 
bilo  nemara  res!  .  .  .  O  kaka  sramota,  kaka  sramota!  .  .  . 

Ni  je  strpelo  več  v  drevoredu.  „Domov,  domov!"  je  vzkliknila. 
Brat  pa  se  ni  mogel  načuditi  njenemu  početju. 

„Od  kdaj  pa  je  moja  sestrica  tako  muhasta?"  jo  vpraša.  „Saj 
je  vendar  prijetno  tukaj  in  za  tako  malo  čaša  res  ni  bilo  vredno, 
da  si  se  oblekla  tako  lepo!  ..." 

Toda  ona  ni  hotela  nič  čuti  o  tem,  samo  domov,  domov  je 
silila  —  proč  od  ljudi ! . . .  S  povešenimi  očmi  je  hitela  proti  koncu 
drevoreda  .  .  .  Nobenemu  človeku  se  ni  upala  ozreti  več  v  obraz 
in  pred  vsakim  tujim  pogledom  je  vztrepetala  .  .  .  Polastila  se  je 
je  bila  hipoma  grozna  misel,  da  vedo  vsi  ljudje,  kaj  se  je  zgodilo, 
da  se  ji  vse  smeje,  vse  roga  .  .  .  Hitela  je  domov  in  zaklinjala  se 
po  tihem,  da  ne  pôjde  nikdar,   nikdar  več  v  ta  drevored!  .  .  . 

Milan  je  trpel  morda  še  huje  nego  Zora.  Kajti  njega  niso 
mučile  dvojbe,  njega  je  mučila  resnica.  Zbudil  se  je  bil  že  zjutraj 
nekako  nezadovoljen,  čemeren  in  púst.  Pri  srcu  ga  je  nekaj  peklo. 
Začel  je  premišljati  včerajšnji  dan  .  .  .  Poklical  si  je  v  spomin  vse, 
kar  se  je  bilo  zgodilo  pri  dr.  Bronu,  in  izpraševal  si  je  vest,  ni  li 
česa  zakrivil  .  .  .  Odveze  si  ni  mogel  dati  že  zaradi  tega  ne,  ker 
je  bil  vec  pil,  nego  je  bila  njegova  navada  .  .  .  Spomnil  se  je  tudi 
šopka  ...  Ali  je  bilo  práv,  da  ga  je  vpričo  vseh  ljudi  poklonil 
Zori?  .  .  .  Samo  na  sebi  to  ni  bilo  nič  takega!  .  .  .  Toda,  ali  bi 
bil  storil  to,  če  bi  bil  popolnoma  trezen,  če  bi  se  ne  bila  tudi  njega 
lotila  tista  splošna  razburjenost,  ki  je  bila  zavladala  v  družbi?  .  .  . 
Odgovoriti  si  je  moral,  da  ne!  .  .  .  In  to  mu  je  bilo  jako  ne- 
prijetno!  .  .  . 

Tolažil  se  je  s  tem,  da  bodo  pač  vsi  vpoštevali  tisto  nena- 
vadno  razpoloženje,  v  katerem  se  je  nahajal  on  bas  tako  kakor  vsi 
drugi,  da  ne  bodo  presojali  tega,  kar  je  storil,  prestrogo,  kakor  tudi 
njemu  ni  hodilo  na  misel,  da  bi  bil  polagal  vsako  besedo  na  tehtnico, 
ki  so  jo  govorili  drugi  v  njegovi  navzočnosti.  Skúšal  se  je  zlasti 
prepričati,  da  mu  Zora  ne  zameri,  da  bo  temveč  šmátrala  stvar  za  tako, 
kakršna  je  bila  v  istini  —  za  hipen  pojav  njegovega  prekipevajočega 
srca !  .  .  .  Toda  pomiriti  se  le  ni  mogel  .  .  .  Úpal  je,  da  se  iznebi 
neprijetnih  misii  v  pisarni  med  delom . . .  Tudi  v  tem  se  je  varal ! . . . 
Čas  mu  je  tekel  neznosno  počasi  .  .  .  Sto  in  stokrát  je  pogledal 
na  uro,  naposled  je  odšel  iz  pisarne,  predno  je  bila  odbila  dvanajsta 
ura  .  .  .  Obrnil  je  svoje  korake  proti  domu,  ne  da  bi  bil  vedel 
zakaj  ...  V  gostilno  ga  kar  nič  ni  mikalo  .  .  .  Vse  okrog  njega 
se  mu  je  zdelo  kakor  izpremenjeno  .  .  .  Celo  solnčna  svetloba  je 
imela  danes  drugačno  barvo  nego  sicer  .  .  .  Ljudje,  ki  so  ga  sre- 
čavali,  so  se  mu  zdeli  nekam  leni,  apatični,  otožni  .  .  .  Oblakov,  ki 
so  se  podili  nad  njegovo  glavo  po  nebu,  pa  ga  je  bilo  skoro  strah . . . 
Neka  čudná  groza  mu  je  izpreletavala  život  .  .  . 

Dospevši  v  svojo  sobo,  dobi  pismo  na  mizi,  pismo,  pisano  od 
njemu  neznane  roke  .  .  .  Ustraši  se  .  .  .  Hitro  ga  odpre  in  čita : 

Častiti  gospod! 
Včeraj,  ko  je  slučaj  hotel,  da  sva  prišla  prvič  v  dotiko  drug 
z  drugim,  ste  si  dovolili  do  mene  prijaznost,  ki  jo  móram  od- 
ločno  odklanjati.  Imela  sem  usmiljenje  z  Vami,  nisem  Vas  hotela 
osramotiti  pred  vso  družbo,  in  zato  Vašega  daru  nisem  zavrnila. 
A  šopek,  ki  ste  ga   poklonili  meni,  ko  ste  me  komaj   poznali,   Bog 

ve  iz  katerega  vzroka,  sem  vrgla  domov  grede  stráni,  zato  Vam 
ga  ne  morem  vrniti.  To  Vam  sporočam,  da  si  ne  boste  morda  kaj 
domišljali,  ako  zapažíte  kdaj  pri  meni  podoben  šopek,  in  pa  da 
obvarujete  sebe  in  mene  morda  še  kakih  drugih  neprilik. 

S  primernim  spoštovanjem 

Zora  N. 

Kaj  je  to  .  .  kaj  je  to?  Moral  šije  položiti  dlaň  na  srce,  da 
si  ga  pomiri,  tako  zelo  mu  je  utripalo  .  .  .  Ne,  kaj  takega  ni  pri- 
čakoval!  Bal  se  je  pac,  da  ga  bo  imela  za  malo  —  nerodnega, 
morda  celo  premalo  omikanega,  ali  da  ga  bo  pahnila  od  sebe  na 
tak  način,  ne  —  tega  ni  pričakoval!  Planil  je  pokoncu  in  kakor 
blazen  je  begal  po  sobi  gori  in  doli.  Bilo  mu  je,  kakor  bi  se  svet 
podiral  ...  In  vendar,  če  je  stvar  dobro  premislil  —  kaj  se  je  bilo 
pravzaprav  zgodilo?  .  .  .  Dekletce,  ki  ga  je  ljubil,  mu  je  bilo  na 
jaseň  näčin  pokazalo,  da  ne  mara  za  njegovo  ljubezen !  Kaj  je  bilo 
to  takega?  Koliko  moških  je  bilo  doživelo  že  kaj  sličnega,  morda 
celo  kaj  hujšega!  Kaj  je  bila  ta  mala  nezgodica,  ki  je  bila  zadela 
njega,  proti  nezgodam,  o  katerih  je  čital  dan  na  dan;  kaj  je  bila 
ta  njegova  bol  proti  oni  veliki  boli,  v  kateri  zdihuje  na  stotisoč 
ljudi?  .  .  .  Taká  malenkost  —  in  on  je  bil  strt!  Kje  je  bil  zdaj  tisti 
njegov  heroizem,  na  katerega  je  bil  včasi  tako  ponosen?  Kje  so 
bili  zdaj  tisti  njegovi  vzvišeni  nazori,  ki  so  ga  navdajali  s  prepri- 
čanjem,  da  bi  mogel  žrtvovati  svojo  srečo,  sebe  samega  v  prid  člo- 
veštva?  Ali  je  mislil  zdaj  še  na  koga  drugega  kakor  sam  na  sebe? 
On,  ki  je  imel  včasi  toliko  srca  za  bedni  delavski  stan,  kaj  je  bilo 
njemu  zdaj  vse  to?  Če  bi  bilo  v  njegovi  moci,  razstrelil  bi  bil  ze- 
meljsko  oblo  in  uničil  vse,  kar  je  živelo  na  njej,  samo  da  bi  bilo 
tudi  njegove  bolečine  konec!  On,  duševní  orjak,  ki  se  je  toliko 
opiral  na  svojo  moralno  moč,  pa  se  je  krivil  zdaj  pod  to  —  bo- 
lečino!  Kaka  pa  je  bila  pravzaprav  ta  bol,  kaj  je  bilo  njeno  bistvo? 
Se  je  li  dala  primerjati  bolečini  gladnih,  bolečini  telesno  ranjenih, 
bolečini  zatiranih  in  po  krivici  trpečih?  .  .  .  Oh,  uvideval  je,  kako 
je  majhen,  zavedal  se,  kako  je  smešen  v  svoji  potrtosti,  spoznával 
je,  kako  nevredno  je  moža,  obupavati  zaradi  také  stvari,  in  sramoval 
se  je,  a  pomagati  si  ni  mogel!  .  .  .  Njegovo  samoljubje  je  trpelo. 
Da  se  je  dogodilo  kaj  takega  njemu !  On,  ki  si  je  domišljal  in  živel 
toliko  čaša  v  trdni  veri,  da  bi  se  ne  bránilo  zlahka  kako  dekle 
njegove  ljubezni,  je  že  pri  prvem  plahem  poskusu  učakal  tako  grozen 
poraz!  Zardeval  je  sam  pred  seboj,  ako  je  pomislil,  koliko  in  koliko 

žensk  je  imel  na  sumu,  da  si  na  tihem  žele  njegove  naklonjenosti, 
pa  bi  bile  morda  ravnale  istotako  kakor  Zora,  ako  bi  se  jim  bil 
ponudil!  .  .  . 

Ali  da  je  bila  Zora,  Zora  taká!  Kako  je  to  mogoče,  kako  je 
to  mogoče?  Tiste  njene  milé,  nedolžne  oči,  tisto  zardevanje,  tisti 
pogledi,  polni  vdanosti,  polni  koprnenja! . . .   Kako  je  to  mogoče?. . . 

Toda  čemu  te  dvojbe  ?  Dokaz  je  bil  tu !  In  mu  ni  li  že  včeraj 
pokazala  svoje  nevolje?  Ali  ni  bila  šopka  precej  spet  odložila  iz 
roke?  Nemara  tudi,  da  je  nalašč  odšla  v  njegovi  nenavzočnosti 
domov,  samo  da  bi  se  ji  ne  bilo  treba  posloviti  od  njega !  A  če  je 
tudi  zagrešil  ono  nepremišljenost,  tako  bi  vendar  ne  bila  smela  pisati! 

Čim  bolj  je  premišljal  in  preudarjal,  tem  bolj  je  bil  prepričan, 
da  se  je  s  to  deklico  grozno,  grozno  motil !  Imel  jo  je  za  tako 
rahločutno,  tako  nežno,  in  zdaj  —  te  odurne  vrste  zaradi  stvari,  ki 
bi  jo  končno  niti  žaliti  ne  bila  smela!  V  kako  kričečem  nesoglasju 
je  bila  nadutost,  ki  je  odmevala  iz  njenega  pisma,  s  tem,  kar  je  od- 
sevalo  ž  njenega  milega,  sladkega  obraza!  .  .  . 

Toda,  kdaj  je  še  kdo  do  dna  proučil  žensko  naravo?  In  ni 
bila  li  ženská  moškemu  od  nekdaj  nerazrešna  zagonetka?  Ali  ne 
priča  zgodovina,  da  so  bile  cesto  najkrasnejše,  najmilobnejše  ženské 
najkrutejše  zločinke?  Zakaj  bi  ne  bila  Zora  v  malem  to,  kar  so  bile 
druge  v  velikem?  Ah,  sfinge,  sfinge!  .  .  . 

Kar  je  kdaj  čul  ali  čital  slabega  o  ženski,  vse  mu  je  prišlo 
na  misel !  A  vse  to  skupaj  ni  moglo  potolažiti  in  pomiriti  njegovega 
srca!  Zaman  se  je  skúšal  pregovoriti,  da  Zora  ni  vredna,  da  bi 
žaloval  in  se  mučil  zaradi  nje.  Ko  bi  se  mu  bilo  to  posrečilo,  bi 
bil  postal  ravnodušen,  a  njemu  se  je  vzbujala  —  maščevalnost! 
Prišel  je  na  tisto  misel,  kakor  bi  bil  však  drug  na  njegovem  mestu: 
ga  li  ni  sredstva,  s  katerim  bi  se  prizadejala  tudi  njej  rana?  Je  li 
mar  res  tako  vzvišena  nad  vsako  slabost,  da  bi  ji  práv  nič  ne  delo, 
ako  bi  ji  pokazal,  da  mu  ni  mnogo  zanjo,  jo  celo  prepričal  morda, 
da  ni  nič  resnega  mislil,  ko  ji  je  poklonil  šopek  .  .  .  da  se  je  samo 
malo  pošalil  ž  njo?  In  če  bi  videla,  da  ga  zna  njena  prijateljica 
bolje  ceniti,  ali  bi  se  ne  pokesala  morda?  Ali  bi  se  ji  ne  vzbudila 
zavist  in  ljubosumnost,  ako  bi  doznala,  da  je  Vida  tista,  katero 
ljubi,  katero  je  hotel  priklopiti  naše? 

Da,  Vida  —  ta  bi  ga  ne  bila  zavrnila  tako !  Prestrastni  so  bili 
njeni  pogledi,  preveč  očito  mu  je  bila  razkrila  želje  svojega  srca ! 
Zakaj  se  je  silil  Zori,  zakaj  ni  maral  raje  nje?  Je  li  bila  Vida  manj 
lepa  od  Zore?   Ah,  nikakor!    Bila  je  samo  na  drug  način  lepa!   In 

če  je  vse  práv  dobro  preudaril,  če  se  je  práv  poglobil  v  svoja 
čuvstva,  ni  mar  Vide  bolj  ljubil  nego  Zoro?  Da  se  je  odločil  za 
Zoro,  tega  je  bila  krivá  samo  tista  njegova  prirojena  mu  sentimen- 
talnost  .  .  .  tista  idealnost  njegova!  Zorine  oči  so  se  mu  videle 
nedolžnejše  od  Vidinih,  zato,  samo  zato  je  mislil,  da  je  Zora  vred- 
nejša  njegove  ljubezni  nego  Vida!  Ah,  te  oči!  Práv,  práv  je  rekla 
dr.  Bronova  soproga,  da  se  po  očeh  soditi  ne  sme!  In  svojega 
srca  práv  gotovo  ni  razumel,  ko  je  mislil,  da  ljubi  Zoro!  Res  je, 
da  so  tisti  milobni  pogledi  Zorini  vplivali  nanj  kakor  mehke  spo- 
mladnje  sape,  navdajali  ga  z  nekim  sladkim  mirom  .  .  .  Toda  to 
ni  bila  ljubezen !  Však  ženski  pogled  vpliva  na  moškega  tako !  A 
kako  vse  drugače,  vse  intenzivneje  so  účinkovali  Vidini  pogledi  nanj, 
kako  so  mu  podžigali  kri,  kako  močnega,  podjetnega,  pogumnega 
se  je  čutil  ob  teh  pogledih!  Pri  Vidinih  pogledih  šele  je  razumel, 
kako  je  mogoče,  da  gre  mož  zaradi  ženské  v  boj,  da  gre  zaradi 
ljubezni  v  smrtno  nevarnost!  Tak  pogled,  kakršnega  Vida,  je  gotovo 
imela  devica  Orleánska,  ki  je  potegnila  celo  vojsko  za  seboj  in  jo 
navdušila  za  krvavi  boj !  .  .  .  — 

Tako  se  je  pogovarjal  v  svoji  ogorčenosti,  v  svoji  maščevalnosti 
in  naposled  je  res  skoro  verjel,  da  bi  mu  Vida  Zoro  več  nego  na- 
domestila  in  da  se  je  sam  o  sebi  motil,  ko  je  hotel  snubiti  Zoro 
in  ne  Vide.  In  ta  vera  ga  je  odvrnila  od  prvotnega  sklepa,  da  bi  se 
skril  .  .  .  skril  pred  vsem  svetom.  Odločil  se  je,  da  pôjde  po  navadi 
na  izprehod,  da  tako  pokaže  Zori,  kako  malo  ga  je  iritiralo  njeno 
pismo.  A  ko  je  prišel  v  drevored,  mu  je  upadlo  zopet  srce  in  ni  si 
úpal  pogledati  Zori  iz  oči  v  oči  ...  In  tisto  izogibanje  mu  je  bilo 
tako  neprijetno,  da  je  pobegnil  iz  drevoreda  v  gozd,  ne  da  bi  bil 
vedel,  da  se  je  tudi  Zora  umaknila  njemu. 

Ko  pa  je  bil  sam,  se  mu  je  črez  dolgo  zopet  zatožilo  po  onem 
mirnem,  tihem  gozdu  tamkaj  blizu  snežnikov,  kjer  je  toliko  sameval, 
kjer  je  bil  prebil  tako  lepe,  tako  sladké  ure,  kjer  ni  znal  še  nič  o 
prevarah,  nič  o  strtih  nadah  in  nič  o  izgubljenih  idealih !  .  .  . 

XII. 

Milan  je  preklinjal  vsa  tista  rázna  pravila  etikete,  ki  so  si  jih 
po  njegovem  mnenju  izmislili  sami  puhloglavci,  lenuhi,  sploh  ljudje, 
ki  nikdar  niso  poznali  resnejše  stráni  človeškega  življenja,  tista 
pravila,  ki  jih  občuti  po  prostosti  hrepeneč  človek  kakor  trde  veži, 
ki  ga  oklepajo  in  mu  zabranjujejo  vsako  svobodno  gibanje,  vsako 
uveljavo  lastne  volje  .  .  , 

Bilo  je  v  torek  in  moral  je  k  dr.  Bronovi  soprogi.  Enkrat  je 
hotel  ostati  že  doma  navzlic  ternu,  da  se  ji  je  bil  napovedal  za  ta 
dan,  toda  končno  si  je  dejal :  „Če  ne  grem  danes,  móram  iti  pač 
jutri,  in  čim  preje  je  opravljena  ta  stvar,  tem  bolje!  ..." 

In  šel  je. 

Dr.  Bronova  soproga  ga  je  sprejela  preprijazno.  Sešla  sta  se 
bila  že  v  predsobi  in  vedia  ga  je  sama  v  salón. 

„No,  vidite,"  je  dejala  smehljaje  se,  „tudi  jaz  sem  držala  svojo 
obljubo !  Danes  nimam  migréne!" 

„Veseli  me,  milostivá,  da  ste  zdravi!"  pripomni  Milan. 

„No,  in  kako  je  z  vami  kaj?"  vpraša  ona. 

„V  kakem  oziru,  milostivá?" 

„No  —  v  vaših  srčnih  zadevah!" 

Zopet  se  je  smehljala,  toda  Milanu  se  je  zdelo,  kakor  bi  bilo 
to  smehljanje  prisiljeno.  Ústne  so  ji  trepetale  in  videlo  se  je,  kakor 
bi  bila  razburjena  in  bi  jo  težko  stalo,  kazati  se  ravnodušno.  „V 
vaših  srčnih  zadevah!"  je  ponovila,  predno  je  Milan  odgovoril. 
„Upam,  da  mi  ne  zamerite,  ako  se  zanimljem  za  vas!  Moj  Bog,  moj 
znanec  ste,  moj  prijatelj  ..." 

„Prosim,  milostivá!  Zelo  hvaležen  sem  vam,  samo  ne  vem. . ." 

Ni  mu  dala  izgovoriti,  ampak  je  nadaljevala : 

„Jako  lepo  in  moško  je  bilo,  da  ste  zadnjič  vpričo  nas  vseh 
tako  naravnost  pokazali,  kje  so  vaše  simpatije,  kje  imajo  vaše  srčne 
želje  svoj  cilj  ..." 

Milan  je  zardel.  „Morda  se  samo  norčuje,  morda  ve,  kaj  mi 
je  storila  Zora,"  je  pomislil  in  jecljaje  je  odgovoril: 

„Milostivá,  ne  razumem  ..." 

„Ah,  no,  kar  tako  brez  vsakega  namena  niste  poklonili  šopka 
gospodični  Zori!" 

„To  vam  je  v  mislih?  ..."  Milan  se  je  prisiljeno  nasmejal. 
„No,  pred  vsem  ne  smete  pozabiti,  milostivá,  da  smo  pili  —  šam- 
panjca!" 

„Baš  zato!  V  vinu  je  resnica!" 

„Ne  vselej !  In  če  sem  res  imel  kak  namen,  ko  sem  storil  tisto, 
tega  nisem  imel,  ki  mi  ga  podtikate  vi." 

Milan  se  je  gabil  sam  sebi,  ko  je  tako  lagal.  A  gnev,  ki  ga 
je  občutil  ob  misii  na  ono  pismo,  in  skrb,  kako  bi  se  izkopal  iz 
blamaže,  kako  bi  odvrnil  od  sebe  sramoto,  mu  nista  dala  govoriti 
resnice.  Dr.  Bronova  soproga  ga  je  pogledala  ostro,  pomislila  malo, 
potem  pa  rekla: 

„Namen  ste  torej  imeli  —  to  priznávate  sami!  A  če  niste  hoteli 
s  tem,  da  ste  poklonili  šopek  gospodični  Zori,  razodeti  njej  svoje 
ljubezni,  potem  niste  mogli  nameravati  drugega,  kakor  vzbuditi  v 
tisti  osebi,  ki  jo  ljubite  in  od  katere  si  želite,  da  bi  vas  ljubila,  lju- 
bosumnost!  Hahaha,  krásno!  Kdo  bi  si  bil  mislil,  da  tako  dobro 
poznáte  žensko  naravo!   Oj,  vi  mladi  diplomat,  vi!" 

Veselo  se  je  zasmejala.  Toda  kakor  bi  ji  bila  prišla  hipoma 
druga,  manj  ugodna  misel,  se  ji  je  zresnil  zopet  obraz  in  še  nadalje 
je  pozvedovala : 

„Tak  premetenec  ste  torej  ?  Šopek  ste  podarili  Zori,  a  pri  tem 
vam  je  šlo  za  njeno  tovarišico,  za  gospodično  —  Vido!" 

„Mogoče!" 

Dr.  Bronova  soproga  je  osupnila.  Bilo  je  videti,  kakor  bi  bila 
pričakovala  drugačnega  odgovora.  Umolknila  je  zopet  in  zopet  ga 
je  motrila  z  bistrim  očesom.  Njeni  možgani  so  delali  intenzivno  in 
hitro  je  preudarila  vse  okolnosti,  vse  odločilne  momente.  Da  bi  se 
bil  tako  brezvestno  igral  z  Zoro  Vidi  na  ljubo?  Ne,  to  ni  mogoče! 
In  njo,  da  bi  bilo  zadnjič  tako  varalo  oko?  Ali  ni  mar  zapažila 
Zorinih  žalostno  koprnečih  in  Vidinih  strastno  ognjevitih  pogledov? 
Vide  mu  ni  bilo  treba  šele  podžigati  k  ljubezni !  In  ni  li  videla, 
kam  so  njemu  uhajale  venomer  oči  in  s  kakim  obrazom,  s  kakim 
pogledom  je  položil  šopek  pred  Zoro?  Pa  zdaj  —  je  li  bil  glas,  s 
katerim  je  odgovoril,  res  odkritosrčen?  Se  mu  ni  mar  tresel?  In  ali 
ni  bilo  njegovo  oko  tako  plaho,  tako  zbegano?  .  .  . 

„Ne,  ne,  mene  ne  prekaniš!"  si  je  rekla!  „Zadnjič  si  bil  od- 
kritosrčen, a  danes  lažeš!  Zadnjič  si  še  ljubil  Zoro,  a  danes  da  bi 
ljubil  Vido?  Ne,  ni  mogoče!  In  če  misliš  morda,  da  je  tako,  potem 
samega  sebe  ne  poznáš !  Ne,  ni  tako  in  ni  bilo  tako,  kakor  trdiš !  A 
odkod  ta  izprememba?  Moralo  se  je  nekaj  zgoditi,  bodisi  že  karkoli!" 

S  pravim  ženskim  inštinktom  se  je  približala  v  svojih  zaključkih 
resnici  in  hipoma  se  ji  je  razjasnilo  zopet  lice.  Podala  je  Milanu 
desnico  in  z  dovŕšením  hinavstvom  mu  je  rekla:  „Čestitam  vam  na 
vašem  izbornem  okusu  in  vašem  bistrem  vidu,  čestitam  tem  bolj,  ker 
sem  se  že  bála,  da  bi  se  ne  nagnilo  vaše  srce  drugam.  Vse  pri- 
znanje  Zorini  lepoti,  toda  —  navadna  lepota,  dočim  je  Vida,  kakor 
se  pravi,  v  istini  pikantno  dekle!  Zdi  se  mi  tudi,  da  je  Vida  odkrito- 
srčnejšega  značaja  nego  Zora! .  .  .  Zdaj,  ko  je  stvar  odločena,  smem 
pač  govoriti  tako  in  ni  se  mi  bati  zámere!  ..." 

Milana  so  rezale  te  besede  v  srce.  Najraje  bi  bil  ugovarjal, 
dasi  si  je  sam  želel,  da  bi  ljubil  Vido,  in  dasi  se  je  sodba  dr.  Bronove 

soproge  glede  Zorine  neodkritosrčnosti  čudovito  ujemala  s  sodbo, 
ki  si  jo  je  bil  ustvaril  o  njej  nä  podlagi  onega  pisma.  Preudarjal 
je  bas,  kaj  bi  odgovoril,  ko  stopita  Vida  in  njena  mati  v  sobo. 

Gospodinja  se  je  naglo  dvignila  s  sedeža.  Prvi  hip  ni  mogla 
prikriti  svojega  začudenja,  kajti  ni  ju  pričakovala  danes.  Sprejemala 
je  navadno  ob  sredah  in  sobotah,  kar  Vidini  materi  ni  bilo  neznano. 
Toda  takoj  se  ji  posveti  nekaj.  „Ah,  opazili  sta  ga  najbrž,  ko  je  šel 
sem,  zato  prihajata  še  onidve  danes!  Lov  na  ženina!"  Tako  je  mislila 
na  tihem,  na  glas  pa  je  vzkliknila:  „Ah,  kako  drago  mi!  .  .  ." 

„Veseli  me,  da  nisva  prišli  neprilično,"  odvrne  Vidina  mati, 
„kajti  bála  sem  se  nasprotnega !  Imeli  sva  nekaj  drugih  obiskov,  pa 
sem  rekla:  Poskusiva  še  tu  svojo  srečo!  Jutri  bodo  imeli  itak  brez 
naju  dovolj  posetnikov!" 

„Práv,  práv  tako!"  je  pritrjevala  gospodinja,  nato  pa  predstaví 
Milana  Vidini  materi.  Ta  je  krepko  stisnila  Milanu  roko  ter  mu 
rekla  nekoliko  besed  vsiljive  prijaznosti,  ki  so  ga  spravile  nemalo 
v  zadrego. 

Govor  se  je  sukal  nato  o  precej  navadnih  stvareh  in  Milan  je 
imel  le  malo  prilike,  posegati  v  pogovor,  ker  je  imela  Vidina  mati 
preveč  pripovedovati.  Pravila  je,  da  se  nádeja  povabila  k  soareji  pri 
deželnem  predsedniku,  in  še  vec  takih  stvari,  iz  katerih  bi  se  bilo  dalo 
sklepati,  da  ima  pristop  v  najodličnejše  kroge.  Dr.  Bronova  soproga 
jo  je  párkrát  s  fino  ironijo  zavrnila,  a  ona  tega  ni  čutila,  ali  pa  ni 
hotela  čutiti. 

V  tem,  ko  se  je  govorilo  semintja,  je  Milana  neprenehoma 
skrbelo,  ve  li  Vida  že  kaj  o  tem,  kar  mu  je  bila  storila  Zora,  ali  ne. 
Zvedavo  jo  je  motril,  toda  ona  je  danes  zoper  svojo  navado  po- 
vešala oči.  Sklepal  je  iz  tega,  da  ne  ve  nič,  ter  si  razlagal  njeno 
vedenje  s  tem,  da  jo  je  morda  malce  sram,  ker  je  bila  zadnjič  tako 
razposajena.  Pomirjen  v  tem  pogledu,  je  vstal.  Mislil  je,  da  pôjde 
sam.  Toda  takoj  je  vstala  tudi  Vidina  mati,  rekoč:  „Tudi  medve  se 
morava  posloviti!  Mudi  se  nama,  ker  pričakujeva  še  obiskov  danes." 

„Vsaj  toliko  počakajte,  da  izrečem  svojo  čestitko!"  se  pošali 
gospodinja. 

„Čestitko?  .  .  .  Komu?"  se  začudi  Vidina  mati. 

„No,  gospodični  Vidi!  Gospod  koncipist  mi  je  kot  stari  znanki 
in  zaupnici  malo  prej  razodel  nekaj,  kar  je  velevažno  za  gospodično. 
Upam,  da  mi  ne  zameri,  ako  mu  ugladim  malce  pot  in  izdam  napol, 
kar  bi  bil  gotovo  v  kratkem  sam  popolnoma  izdal !  Več  seveda  ne 
smem  povedati  —  to  je  njegova  stvar!  ..." 


558  Jos.  Frančič:  Prijateljstvo  in  ljubezen. 

Milan  je  obstal  kakor  okamenel  spričo  tolike  smelosti.  Vida 
je  bila  prebledela,  njena  mati  pa  je  globoko  zasopla  in  veselje  ji 
je  prešinilo  obraz. 

Gospodinja  je  spremila  med  živahnim  pogovorom  celo  družbo 
do  predsobnih  vrat.  Tam  pa  je  zašepetala  Milanu,  ki  je  stopal  za 
Vido  in  njeno  materjo,  s  porednim  nasmehom  na  uho: 

„Upam,  da  mi  boste  hvaležni  za  uslugo,  ki  sem  vam  jo  storila!" 

Milan  ni  odgovoril  nič.  Priklonil  se  je  ter  odhitel  za  damama. 
Na  česti  niso  mogli  govoriti  o  stvari,  katere  se  je  bila  doteknila 
dr.  Bronova  soproga,  a  poznalo  se  je  vsem,  da  so  vplivale  nanje 
njene  besede  .  .  . 

Milan  je  spremil  Vido  in  njeno  mater  notri  do  doma.  Pri 
slovesu  mu  je  mati  iznova  krepko  stisnila  desnico  ter  ga  povabila 
z  afektirano  prijaznim  glasom: 

„Nádejam  se,  da  nas  kmalu  posetite!" 

Z  ozirom  na  to,  kar  je  bila  učinila  dr.  Bronova  soproga,  ni 
preostajalo  Milanu  nič  drugega  nego  odgovoriti: 

„Ako  dovolíte,  storim  to  že  jutri!" 

„Jako  nas  bo  veselilo  .  .  .  jako  nas  bo  veselilo!"  je  zatrjevala 
mati  in  še  enkrat  mu  je  stresla  roko.  Tudi  Vida  mu  je  podala  de- 
snico in  Milan  je  čutil,  kako  ji  je  vibrirala  razburjenosti.  Njena  lica 
je  zalivala  temná  rdečica,  a  oči  so  se  ji  lesketale,  kakor  bi  se  ji 
topile  v  solzah  .  .  . 

Bila  je  veselá,  o,  kako  veselá !  Saj  takega  preobrata  nikdar  ni 
pričakovala!  A  to  veselje  ji  je  nekaj  grenilo,  vznemirjalo  jo  grozno. 
Navdajal  jo  je  strah  pred  njenim  ostudnim  činom,  bála  se  je,  da 
bi  se  iz  njega  ne  izcimilo  nekaj,  kar  bi  bilo  pogubno  zanjo.  Za- 
vedala  se  je  docela  vseh  posledic,  ki  nastanejo  lahko  iz  tega,  kar 
je  storila!  Tistikrat,  ko  je  pisala  pismo,  jo  je  kuhala  vročica,  bila 
je  skoro  brez  zavesti,  zato  ni  mogla  presoditi  tako  dobro  vseh  mo- 
žnosti, kakor  jih  je  presodila  pozneje,  ko  se  je  bila  streznila.  In 
tistikrat  je  bil  položaj  tudi  še  ves  drug.  Tistikrat  je  šlo  v  prvi  vrsti 
za  to,  da  odvrne  Milana  od  Zore  —  a  zdaj  je  bil  Milan  njen  in 
imela  je  zdaj  neprimerno  več  izgubiti  nego  tedaj.  Zavedala  se  je 
popolnoma,  koliko  previdnosti  in  spretnosti  bode  treba,  da  njena 
podlost  ne  pride  na  dan,  in  groza  je  je  bilo,  če  se  je  zmislila, 
koliko  breme  je  čaká  in  na  kako  tanki  niti  visi  vsa  njena  sreča.  Saj 
ni  bilo  treba  drugega,  kakor  da  bi  bila  i  Zora  pisala  Milanu!  .  .  . 
Tolažila  jo  je  samo  misel,  da  je  Zora  preponosna,  da  bi  storila  kaj 
takega,  pa  tudi  premehkega  srca,   da  bi  se  lotila  resnega  boja  .  .  . 

In  še  eno  vprašanje  se  ji  je  vsiljevalo :  je  li  bilo  njeno  pismo 
potrebno?  Ako  ne,  kaka  abotnost,  da  ga  je  pisala!  Kdo  ve,  kdo  ve, 
morda  je  bil  Milan  pa  vendar  le  njen,  kdo  ve,  če  je  ni  samo  izkušal, 
kdo  ve,  če  ni  imel  samo  namena,  s  svojim  vedenjem  in  početjem 
še  bolj  raznetiti  ogenj,  ki  je  plamtel  v  njenem  srcu !  .  .  . 

Vse  te  misii  so  ji  prešinjale  glavo,  begale  jo  in  motile.  In 
kesala  se  je  že,  hudo  kesala,  da  je  ravnala  tako  nepremišljeno,  da 
se  je  tako  prenaglila  .  .  . 

A  ko  je  vse  še  enkrat  dobro  preudarila,  ko  si  je  poklicala  vse 
podrobnosti  še  enkrat  v  spomin  ter  jih  razvrstila  in  razmotrila  po 
njih  vzročnosti,  po  njih  medsebojni  zvezi,  je  prišla  vendar  do  za- 
ključka,  da  ni  drugače  mogoče,  kakor  da  je  njeno  pismo  pravi  vzrok 
ternu  preobratu  in  da  ima  le  to  pismo  zahvaliti,  da  so  se  zasukale 
stvari  tako  ugodno  zanjo.  Da  je  šla  stvar  tako  hitro,  tega  seveda 
ni  umelá  in  ni  mogla  umeti,  ker  ni  vedela,  koliko  je  dr.  Bronova 
soproga  deležna  pri  stvari.  A  baš,  ker  se  je  bilo  zgodilo  vse  tako 
nepričakovano  hitro,  je  sklepala,  da  je  odvrnilo  Milana  od  Zore  le 
nekaj  izrednega,  nekaj,  kar  je  z  elementarno  silo  vplivalo  nanj  .  .  . 
in  to  ni  moglo  biti  drugo  kakor  njeno  pismo  .  .  . 

In  čudno!  Kakor  hitro  je  preobvladalo  v  njej  prepričanje,  da 
ji  je  njeno  pismo  priborilo  Milana  in  da  bi  še  vedno  triumfovala 
Zora,  ako  bi  ga  ne  bila  pisala,  jo  je  minil  zopet  tudi  ves  kes!  In 
nová  energija  jo  je  prešinila  ob  zavesti,  da  se  je  njen  poskus  tako 
obnesel  .  .  .  Več  se  ni  bála  boja  .  .  .  Čutila  se  je  hkratu  dovolj 
močno,  boriti  se  tudi  v  bodoče  za  svojo  srečo  .  .  . 

„Mora,  mora  biti  moj!"  s  tem  vzklikom  je  legla  tisti  večer.  — 

(Dalje  prih.) 


H 


Ej,  tedaj  .  .  . 


a  platani  slavček  pláka  ej,  tedaj  pa  fantič  pride 

.v  tihi  mrak,  k  meni  v  vas, 

na  gredicah  noci  čaká  da  poljubi  mi  očesi, 

koprneči  mak.  ústni  in  obraz; 

Ko  pa  vtihne  bolni  slavec  da  mi  pravi  o  ljubezni 

in  zaspi,  lepših  dneh, 

in  ko  mak  se  v  nočno  terno  da  privábi  mi  na  ústni 

potopi :  spet  brezskrben  smeh. 

Dosedaj  neznano  Prešernovo  pismo. 

Priobčil  dr.  Fran  Ilešič. 

ospod   Konrad   Fink,    učiteljiščnik  tretjega   letnika,  mi  je 
izročil  dosedaj  neznano  Prešernovo  pismo. 

Finkov  ded  je  bil  báje  Prešernov  osebni  prijatelj. 
Pismo  je  naslovljeno  „Sr.  Wohlgeboren  Herrn  Herrn 
Josef  Blasnik  Hausbesitzer  und  Buchdrucker  zuLaibach" 
ter  pisano  iz  Kranja  dne  8.  junija   1847.  leta. 

Pismo  slove: 

Lieber  Freund! 

Uber  Ansuchen  des  Herrn  Bibliotheksskriptors  Michael  Kasteliz 
ertheile  ich  dir  die  Bewilligung  den  Uberschufi  jenes  Betrages, 
welcher  nach  Saldirung  Deiner  Druckkosten  fíir  meine  Poesieen  ein- 
gehen  duríte,  zur  Bestreitung  der  Druckkosten  der  Wiederauflage  des 
3ten  Bändchens  der  Zhebeliza  zu  verwenden. 
Krainburg  am  8.  Júni  1847. 

Dein  aufrichtiger   Freund 

Dr.  Prefhérn  m.  p. 

Pod  Prešernovim  listom  je  pripisano : 

Darauf  vom  Herrn  Josef  Blasnik  den  Betrag  von  fiinfzig  Gulden 
durch  Verrechnung  richtig  erhalten. 

Laibach  am  1.  8ber  1847.  Mich.  Kasteliz. 

Znano  je,  kako  so  prijatelji  slovenskega  slovstva  v  štiridesetih 
letih  zaman  pričakovali  od  Kastelca  novega  zvezka  „Čebelice"  — 
Kastelic  je  okleval.  Kakor  vidimo  iz  tega  Prešernovega  pisma,  se  je 
Kastelic  leta  1847.  lotil  „Čebelice",  toda  ni  mislil  izdati  nadaljnjega, 
petega  zvezka,  temveč  le  ponatisniti  tretji  snopič. 

Novému  zvezku,  kakršen  je  mogel  iziti  1.  1848.,  bi  bila  cenzúra 
nagajala  in  zato  je  pac  Kastelic  hotel  rajši  ponatisniti  tretji  snopič, 
ki  ima  osobito  bogato  vsebino. 

Predno  je  to  nakano  izvršil,  je  prišlo  leto  1848.  in  s  tem  doba 
za  peti  snopič  „Čebelice".1) 

l)  Te  vrstice  sem  napísal  konec  mája  prošlega  leta.  Sedaj  pa,  ko  jih 
slavno  uredništvo  „Lj.  Zvona"  izroča  javnosti,  čitam  isto  Prešernovo  pismo  tudi  na 
44.  stráni  Žigonove  objave  „Zapuščinski  akt  Prešernov".  G.  Avgust  Žigon  je  prejel 
izvirnik  pisma  od  g.  dež.  šolskega  nadzornika  Levca. 

Spomladi. 

Spísala  Mihajlova. 

estalno  aprilsko  solnce  je  bilo  zopet  dobre  volje.  Sijalo 
je  ter  se  smejalo  ves  dan  in  brez  prestanka  se  je  igralo 
na  morju,  na  reki,  na  travnikih  v  dolini,  po  oljkovih 
vrtovih  in  po  vinorodnih  brdih.  Povsod  pod  milim  nebom 
si  ga  našel,  bilo  je  tako  mlado,  razposajeno,  upapolno 
in  mehko  .  .  . 

Nebo  je  zopet  obleklo  svoj  najlepší  višnjevi  plašč  —  onega, 
ki  se  ga  človek  kar  ne  more  nagledati,  ki  odvaja  naš  pogled  v  ne- 
znane  dalje  —  čistega  in  vendar  neprodirnega  .  .  . 

Lepo  je  bilo  ta  dan  zunaj.  Ljudem  na  polju  se  je  delalo  kar 
samo  od  sebe,  telo  jim  je  bilo  oživelo.  Vse  je  obvladala  neka  ne- 
zavedna  ugodnost  in  prijetnost  ter  nekak  nezaveden  pogum.  Pri- 
jaznejši   so  bili  drug  do  drugega  in  njih  glas  je  bil  veselejši. 

Pa  črešnje  so  bile  v  cvetju  .  .  .  Kar  bleščalo  se  je  samih 
belih  cvetov,  kakor  bi  bil  zapadel  sneg  .  .  . 

Zeleni  travniki,  srebrne  oljkove  krone,  beli  črešnjevi  cveti,  s 
svetlimi  dijamanti  posuto,  lahno  in  prelestno  zibajoče  se  morje  in 
nad  vsem  višnjevo  nebo  in  nad  vsem  mlado,  veselo  solnce  —  kdo 
bi  ne  videl,  kdo  bi  vsaj  ne  čutil  vse  te  lepote !  Pa  je  tudi  vse  hitelo 
rasti  ta  dan  in  cvesti.  In  škrjančki  so  zletali  pod  nebo  in  pesem  se 
jim  je  trgala  od  veselja  ...  Po  oljkah  so  kakor  iz  sebe  cilikali 
lisčki  in  koši  so  se  oglašali  na  vseh  straneh.  Sinice,  ščinkavci, 
taščice,  kraljički,  pivke  in  vsa  druga  možná  ptičja  svojat  —  vse  je 
bilo  pijano  življenja,  ljubezni  .  .  . 

Tako  je  bilo  ta  dan.  Pavla  je  vso  to  lepoto  in  slad- 
kost  v  naravi  dobro  videla  in  razumela  in  še  večja,  še  hujša  se  ji 
je  zdela  njena  nesreča,  še  bolj  se  je  zajedala  v  svojo  bol  .  .  . 
Sinoči  se  je  njen  mož  zopet  opil  in  zopet  ji  je  jasno  stopila  pred 
oči  vsa  slabost  njegovega  značaja.  Ves  dan  ji  muči  možgane  misel : 
Zastonj  ves  tvoj  trud,  ne  poboljšaš  ga.  Ali  topi  obup  se  je  ta  dan 
ni  polastil.  Nasprotno,  iz  tajnih  globin  duše  ji  je  nenadoma  rastel 
nekdanji  ponos  in  samozavest,  ki  sta  ji  bila  vsa  mlada  leta  trdna 
opora  in  varno,  zanesljivo  kŕmilo,  ko  so  črez  njen  osameli,  slabotni 
čolnič  silili  poželjivi  valovi  in  ko  dostikrat  okroginokrog  ni  mogla 
zapaziti  sledu  rešilne  obali  .  .  . 

„Da,  proč  pôjdem  od  njega,  s  sebe  vržem  ta  suženjski 
jarem  ter  zopet  poiščem  svoj  strmi,  osameli  pot  .  .  .  Od  nekdaj 
sem  bila  vajena  bolečin  in  trpljenja,  a  bolečin  in  trpljenja  brez 
ponižujoče  plahosti  in  trepetajočih,  prosečih  nad,  brez  zanašanja  na 
ljubezen  in  dobroto  koga  drugega  nego  Previdnosti,  brez  boječe, 
vedno  omahujoče  vere  v  koga  drugega,  nego  polna  žive  vere  v 
se  .  .  .  Hvala  Bogu,  da  se  mi  ta  živa  vera  zopet  povrača,  hvala 
Bogu!  .  .  .  Pa  kako  me  je  ponižala  ljubezen!  Kako  me  je  napravila 
boječo  in  trepetajočo  za  srečo  dveh  .  .  .  Čisto  mi  je  vzela  zavest 
ponosne,  svobodne  individuálnosti,  ki  ne  trepeta  za  ničim  nego  za 
svojo  vrednost,  ki  nosi  vso  svojo  srečo  in  nesrečo  v  sebi  sami. 
Sedaj  šele  vidim,  kako  mi  je  brez  vse  koristi  potekel  čas,  ki  sem 
ga  živela  ljubezni,  izgubljajoč  se  v  malenkostnih  skrbeh  gospodinjstva 
in  čakajoč  njegovih  —  Ivanovih  —  dobrih,  mehkih  besed,  gorkih 
pogledov  in  veselih  smehljajev,  vedno  trepetajoč  za  vernost  njegove 
ljubezni,  trpeč  in  obupujoč  ob  njegovih  negotovih  in  cesto  zmotnih 
korakih  skozi  življenje  .  .  .  Nehala  sem  živeti  svoje  lastno  življenje, 
živela  sem  le  še  v  njegovem  ...  In  sreča,  ki  sem  jo  tako  drago 
kupovala?  Ali  se  da  primerjati  z  obilnostjo  in  lepoto  onih  misii  in 
čuvstev,  ki  me  v  moji  ponosni  osamljenosti  niso  nikdar  zapustila, 
ki  so  me  v  krúti  borbi  za  kruh  delala  toli  bogato!?  Ne.  In  jaz 
hočem  iti  nazaj  k  sami  sebi  ..."  — 

Tako  si  je  govorila  ta  dan  Pavla,  opravljajoč  svoje  skromno 
gospodinjstvo.  Revna,  ali  ponosna  na  svojo  samostojno  eksistenco, 
je  našla  šele  v  svojem  24.  letu  moža,  ki  je  vzbudil  v  njej  vse  one 
tajne  mogočne  sile,  ki  se  nazivajo  ljubezen.  On  skoro  v  ničem  ni 
odgovarjal  heroičnemu,  visokemu  ideálu,  ki  ga  je  od  nekdaj  ljubila 
njena  duša  in  ki  je  bil  v  istinitosti  skoro  nemožen.  Ali  nedvomno 
je  bila  Ivanova  osebnost  sestavljena  tako,  da  je  z  vso  silo  privlačila 
njeno  osebnost,  dasi  sta  si  bila  kot  značaja  čisto  nasprotna.  Ona 
stoičnih,  vzvišenih  názorov  z  močno,  dobro  izšolano  voljo,  a  on 
blaga  mehka  duša,  ljubeč  sicer  lepe  ideále,  a  brez  poguma,  hiteti  za 
njimi,  in  podlegajoč  vedno  in  vedno  življenskim  návalom  .  .  .  Usoda 
mu  ni  dopustila,  da  bi  si  bil  o  pravem  času  zbral  in  organiziral  ple- 
menite  sile,  ki  mu  jih  je  Stvarnik  bogato  položil  v  dušo.  Nikdar  ni 
imel  čaša,  poiskati  in  spoznati  samega  sebe  ter  se  izdelati  in  iz- 
klesati  v  lepo,  trdno,  skladno  celoto  ...  Od  najranejše  mladosti  je 
moral  posvečati  vse  svoje  moci  in  zmožnosti  goli  ohranitvi  t.  j. 
kruhu.  Njegova  duševnost  je  ostala  neobdelana,  plevel  je  rastel  med 
najlepšími  rožami  ter  jih  dostikrat  prerastel.    Bil  je  vseskozi  igrača 

svojih  lastnosti  —  dobrih  in  slabih.  V  vsem  njegovem  življenju  je 
vládala  tragičnost  in  le-ta  je  menda  najmogočneje  privlačila  Pavlo. 
Mislila  je,  da  se  ji  posreči  popraviti,  kar  je  na  njem  zagrešilo  živ- 
ljenje,  skrbno  negujoč  dobre  stráni  njegove  duše.  A  bodisi  da  je 
to  delo  sploh  bilo  izgubljeno,  bodisi  da  Pavla  sama  ni  bila  dovolj 
utrjena  in  močna  v  sebi  —  toliko  je  bilo  gotovo,  da  je  Ivan  po 
štirih  letih  zákona  bil  isti  kakor  preje.  Zastonj  je  Pavla  zopet  in 
zopet  pričela  boj  z  njegovimi  slabostmi,  zástoj  se  je  zatajevala. 
Vedno  iznova  so  se  rušili  kameni,  ki  jih  je  z  muko  stavila  skupaj. 
Cesto  se  je  je  polaščal  obup,  cesto  ji  je  prihajala  misel,  da  bi  šla 
proč  od  njega.  Ali  došlej  se  je  vselej  prestrašila  te  misii,  vsa  je 
zatrepetala  ob  njej.  Kako  bi  še  mogla  živeti  brez  Ivanovih  toplih  in 
mehkih  pogledov,  brez  njegovih  dobrih  besed,  brez  njega,  ki  se  je 
nanj  tako  navadila  kakor  razcvela  roža  na  božajoče  solnčne  žarke  .  .  . 
Nestrpno  se  je  otresla  kruté  misii  ter  se  iznova  vdajala  upom,  da 
postane  Ivan  prej  ali  slej  vendar  cel  mož,  krepak  na  duši  in  telesu, 
ki  ga  bo  ljubila  ponosno  in  z  vsemi  silami,  ki  še  morda  spé  v 
njej  ...  In  takoj  je  pozabila  vse  bolečine,  ki  jih  ji  je  že  provzročil, 
in  zahrepenela  je  zopet  po  njegovi  bližini  ter  težko  čakala  njegovega 
príhoda  iz  urada.  Ako  pa  je  nato  Ivan  prišel  vinjen  domov,  je  vse 
zavrelo  v  njej  in  neredkokrat  je  tedaj  sama  podlegla  svoji  razbur- 
ljivosti  ter  Ivanovo  krivdo  in  nesrečo  obeh  pomnožila  .  .  . 

Težko  ji  je  bilo  zakonsko  življenje,  dasi  ni  bilo  brez  lepih  ur. 
Njena  ljubezen  pa  se  ni  nič  zmanjšala,  čeprav  je  včasi  omagovala. 
Brez  Ivana  si  ni  upala  živeti. 

Ali  danes  je  Pavli  čisto  drugače  v  duši  nego  sicer.  Ona  čuti 
v  sebi  vstajati  svojo  samozavest,  svoj  ponos  in  za  njima  se  kakor 
zastrto,  tenko,  od  jutranjega  solnca  ožarjeno  meglico  nejasno,  a 
prelestno  blešči  nekdanji  lepi  svet  njene  duše  .  .  .  Osramočena  in 
ponižana  se  je  umikala  ljubezen  in  vsi  njeni  strahovi  .  .  . 

„Proč  pôjdem  od  njega,  nazaj  k  sami  sebi!"  —  In  s  prezira- 
njem  je  šla  pripravljat  večerjo. 


Zunaj  se  je  delal  večer.  Na  horizontu  so  se  izza  morja  vzdigali 
visoki  zlati  prameni  —  solnce  je  potonilo  v  morje  spat  —  le 
njegovi  zlati  lasje  se  še  niso  skrili.  Iz  gorskih  jarkov  se  vzdigajo 
meglice,  črešnjevo  cvetje  se  beli  manj  določno,  barva  oljk  je  ne- 
jasná in  travniki  temné  .  .  .  Hitro  prihaja  noč.  Slišati  je  le  še  kosa 
in  voda  se  zdi,  da  šumi  glasneje  ...    Tu  se  práv  v  bližini  oglasi 

sova  .  .  .  Neprijetno  predramijo  Pavlo  njeni  glasovi  iz  odločnih, 
močnih  misii  .  .  .  Prestrašená  posluša.  Globoko  v  srcu  ji  je  iz 
otroških  let  ostal  strah  in  mrzkost  pred  temi  neugodnimi  glasovi, 
ki  báje  pomenjajo  smrt  .  .  . 

Smrt!  .  .  .  Komu?  Njej  pac  ne  —  to  za  trdno  čuti.  Ivanu? 
On  je  tako  slabotnega  zdravja  .  .  . 

„Bože,  usmili  se,  nikar!  .  .  .  Jezus  Kristus  ..." 

Spontano,  goreče,  trepetajoče  se  je  izvil  Pavli  ta  vzdih.  Bilo 
ji  je,  kakor  da  se  je  zbudila  iz  sanj,  kakor  da  bi  se  iz  nekakega 
zamaknjenja  zavedela  zopet  resničnosti.  Takoj  jo  je  vso  prevzela 
misel,  da  bi  to  sovino  skovikanje  utegnilo  pomeniti  bližajočo  se 
Ivanovo  smrt.  Pred  dušo  ji  je  stopila  slika  mrtvega  Ivana  na  mŕtva - 
škem  odrú  .  .  . 

„Bože,  nikar!  Jezus  Kristus,  usmili  se!" 

Z  grozo  se  je  ozrla  po  temnih  kotih  kuhinje.  Strah  jo  je  bilo 
v  osameli  hiši  in  raje  je  šla  ven  na  prosto.  Pogledala  je  gori  po 
česti,  da  li  še  ne  prihaja  Ivan. 

„Imel  bi  biti  že  doma,  a  ni  ga  še  nikjer  videti.  Bog  ve,  če 
ga  ni  zopet  kaj  spravilo  v  gostilno  ..."  In  takoj  se  je  oprijela  te 
hude  misii  ter  jo  predla  dalje  .  .  . 

„Pije  in  na  potu  domov  se  mu  zgodi  kaka  nesreča  .  . .  Pričaka 
ga  kdo  njegovih  nasprotnikov  ter  ga  pobije  ...  Ali  pa  se  mu  zdrsne 
v  vodo  .  .  .  Bože  moj,  Bože  moj!" 

Sova  je  skovikala  dalje  in  Pavli  se  je  stískalo  srce  v  strahu 
in  žalosti.  A  njena  bujná  domišljija  se  je  zbudila  ter  ji  kombinirala 
najrazličnejše  grozne  možnosti.  Drhtela  je  že  vsa  in  v  oči  so  ji 
silile  solze.  Zaporedoma  je  zdihovala:  „Jezus  Kristus,  usmili  se, 
usmili  se!  Varuj  ga,  ljuba  Marija!" 

Minilo  je  zopet  nekaj  minút  in  Pavli  je  strah  rastel  z  vsako 
minuto.  Zdajci  pa  se  na  ovinku  ceste  pokaže  visoka  moška  postava 
in  začuje  glasen  kašelj. 

„On  je!"  umolkne  in  poskoči  Pavla.  Z  bližnjega  drevesa  pa 
prhutajoč  odleti  sova  .  .  . 

Kmalu  se  čujejo  trdni  moški  koraki  in  črez  nekaj  minút  zavije 
s  ceste  k  hiši  Ivan. 

„Docela  trezen,"  si  radostno  zašepeče  Pavla  ter  mu  gre  naproti. 

„Servus,  Pavlek!" 

Ona  se  ga  trdno  oklene.  Pol  v  joku,  pol  v  sali  mu  očitá: 
„Kje  si  bil  toliko  čaša?  Tako  me  je  bilo  silno  strah.  Sova  je  sko- 
vikala ves  večer  čisto  blizu  —  tamle,  na  oni  črešnji  ..." 

„O  ti  revica  moja  mala,  strah  te  je  bilo  zopet!  .  .  .  Vidiš,  jaz 
sem  delal,  saj  ves,  kako  potrebujeva  denarja  ...  Ah  da,  ti  si  pač 
pravá  revica,  da  te  je  strah  sove.  Pa  čuj!  ..."   • 

Iz  neveliké  dalje  so  prihiteli  vroči  vzdihi  slavca  .  .  .  Njegova 
visoka  pesem  ljubezni  je  zadrhtela  nad  dolino  in  reka  je  skoraj 
ustavila  svoj  tek,  da  bi  je  ne  motila. 

Pavla  se  je  tesneje  privila  k  svojemu  môžu  ter  položila  glavo 
na  njegove  prsi.  In  tisti  hip  je  vedela  in  čutila,  da  so  veži,  ki  vežejo 
ženo  z  môžem,  svete  in  večne  .  .  . 


& 


V  kupeju. 

edla  sta  v  kupeju  skupaj, 
sedla  sem  nasproti  jaz, 
ah,  kaj  vse  mi  duša  skriva, 
kaj  zakriva  vse  obraz ! 

„Kaj  je  tebi,  ljuba  moja," 
mi  Anita  šepeta. 
„Vidim  že  zidove  bele, 
skoro  bodeš  ti  doma." 

Tam  v  daljavi  se  židovi 
doma  mojega  bleste  .  .  . 
Želje  bodo  tam  hodile 
temne  poti  in  ceste. 

K  njemn  skloni  lepo  glavo, 
sladko  gleda  mu  v  oči  — 
„Srečna  bodi  z  njim  Anita, 
srečna  z  njim  do  konca  dni 

Zunaj  dremlje  dan  megleni, 
mrak  prihaja  že  v  kupej, 
a  za  motnim  steklom  solze 
padajo  od  težkih  vej  .  .  . 


Kristína. 

Julij  Cezar.  Žaloigra  v  petih  dejanjih,  spisal  W  i  1  i  a  m  Shakespeare,  po- 
slovenil  Oton  Zupančič.  Salonske  knjižnice  VI.  zvezek.  V  Gorici,  tiskala  in 
založila  „Goriška  tiská rna"  A.  Gabršček.  1904.  Cena  K  1'40,  po  posti  10  h  več. 
Pred  kratkim  nam  je  naklonila  „Goriška  tiskarna"  izvrstni  prevod  „Romea  in  Julije", 
zdaj  zopet  prevod  „Júli  ja  Cez  a  r  ja".  Vsekakor  lepa  zasluga!  Kako  je  Oton 
Zupančič  opravil  svoje  delo,  o  tem  naj  se  prepriča  vsakdo  sam.  Ľahko  rečemo: 
Pesnik  je  prevajal  pesnika!  Še  nekoliko  takih  prevodov  iz  Shakespearja,  in 
tudi  mi  si  bomo  lahko  svojili  velikega  Britanca,  kakor  si  ga  svoje  Nemci.  Kar  nič 
ne  dvomimo,  da  bode  naše  občinstvo  hlastno  segalo  kakor  po  „Romeju  in  Juliji" 
tako  tudi  po  „Julij  u  Cezar  j  u"! 

Simonič  Franc,  dr.,  Slovenska  b  ibliograf  i  j  a,  I.  del:  Knjige  (1550 
do  1900),  I.  snopič.  Izdala  in  založila  „Slovenska  Matica".  V  Ljubljani,  1903.  — 
Ko  je  dr.  Glaser  objavljal  svojo  slovstveno  zgodovino,  se  je  vobče  in  po  pravici 
poudarjalo,  da  je  za  tako  delo  pred  vsem  treba  zanesljivega  temelja,  vestne  biblio- 
graf ij  e.  Bibliograf ija  je  gradivo,  brez  katerega  bi  slovstveni  zgodovinar  mogel  graditi 
le  zračne  gradove.  Nje  važnost  prezirajo  samo  oni,  ki  žele  brž  duhovite  „primake"' 
a  ne  marajo  na  trg  po  blago.  Gospod  dr.  Simonič  se  je  lotil  tega  težavnega  posla 
in  nam  v  prvem  snopiču  svoje  „Bibliografije"  opisal  knjige  od  A  do  K  (Knobel); 
drugi  snopič  nam  prinese  knjige  do  Ž;  članki  in  rokopisi  izidejo  posebe,  le  ro- 
kopisi  knjig,  ki  so  bili  deloma  že  tiskani  (n.  pr.  Hipolitov  rokopis,  strán  147.),  so 
omenjeni  že  tu. 

Gospod  dr.  Simonič  je  sprejel  v  „Slovensko  bibliograf ijo"  tudi  také  spise 
slovenskih  pisateljev,  ki  niso  izšli  v  slovenskem  jeziku,  ampak  n.  pr.  v  nemškem, 
francoskem,  latinskem  in  —  indijanskem  (Baraga!);  da,  sprejeti  so  celo  taki  pi- 
satelji,  ki  niso  napisali  nič  slovenskega,  da  so  le  pisali  o  slovenskih  stvareh,  n.  pr. 
Anastazij  Grun,  Elze  itd.  O  opravičenosti  tega  postopanja  je  seveda  sedaj  prepozno 
govoriti.  Bojim  se  le,  da  s  tem  raztezanjem  pojma  „Slovenska  bibliograf  ija"  izgubi 
náčrt  jasne  in  stalne  meje;  tako  n.  pr.  bi  po  Simoničevi  osnovi  pričakoval  v  njegovi 
bibliografiji  tudi  Srba  prof.  Gavriloviča,  ki  je  izdal  pregled  slov.  literárne  zgo- 
dovine  itd. 

Veliké  težave  mora  premagati,  kdor  hoče  ogromno  bibliografsko  gradivo 
urediti  po  čisto  enotnem  načelu.  Dočim  bo  na  pr.  popolní  naslov  „Sbera  lepih 
ukov",  ki  ga  je  izdal  U.  J.(arnik),  pod  „Zber",  nahajamo  naslov  „Molitvenih 
bukvic"  od  „A.  P."  pod  to-le  šifro.  Edlingov  katekizem  je  s  celim  naslovom 
naveden  pod  „Katekizem"  (str.  197.),  to  pa  pač  radi  tega,  ker  Edling  v  slovenskem 
naslovu  ni  imenovan ;  sploh  pa  naslov  tega  kate  kizma  ni  podan  natančno ;  Edling 
je  imenovan  v  njega  nemškem  delu.  Jaisove  „Bukvice"  (strán  173.)  je  prevedel 
Juri  Cegnar,  a  ga  ne  nahajam  v  bibliografiji  (prim.  Vedež,  1849,  24,  Novice 
1849,  Dokl.  27,  Danica  1849  z  dne  12.  julija). 

Odslej  bomo  imeli  zanesljivo  zaslombo  za  registrovanje  starih  slovenskih 
knjig;  še  jih  je  mnogo,  ki  so  došlej  ostale  neznane;  osobité  težave  ima  bibliograf 
s  šolskimi  knjigami,  ki  se  kaj  rade  zavržejo  in  izgube;  gosp.  dr.  Simonič  je  na 
stráni  25.  (Malo  berilo)  in  99.  (Kleine  Erzählungen)    dostavil   „večkrat  tiskane",  pa 

tudi  sicer  se  bodo  zasledile  še  nove  izdaje,  n.  pr.  je  „Berilo  za  malé  šole"  (str.  24.) 
izšlo  tudi  1.  1834.,  Dajnkova  „Abecedná  knjižica"  tudi  1.  1831.,  Gorjupa  „Cirkovnu 
lejtu"  1.  1776.  (Orožen,  Das  Dekanát  Neukirchen  171),  Japljev  Katekizem  1.  1800. 
(to  izdajo  imam  jaz;  ali  je  torej  izdaja  iz  leta  1809.  četrta?);  Kanizijev  „Cate- 
chismus,  Tu  je  bukvice"  iz   leta   1760.  se  nahaja  v  zagrebški    vseučiliški  knjižnici. 

Ni  navedenih  več  knjig,  ki  sem  jih  že  uporabljal  pri  spisu  „O  pouku  slo- 
venskega  jezika",  n.  pr.  „Abeceda"  iz  leta  1806.  in  1807.,  „Slovenskí  abecedar" 
(Kosmačev?)  iz  leta  1855.,  1866.;  ni  tudi  Jeranovih  „Abecednic";  ali  je  „azbuka" 
v  4.  zvezku  Slov.  knjižn.  posebna  knjiga?  Pač  pa  je  Vodnik  izdal  „Abecedo  ali 
Azbuko";  celovški  „Bukvar"  iz  leta  1813.  in  graški  iz  leta  1823.,  „ABC-Bukve" 
iz  leta  1813.  (O  pouku  slov.  jez.  24***).  Zagrebška  vseučiliščna  knjižnica  ima 
„Majhine  Bukvice  Branja"  za  šolarje  na  deželi,  Gradec  1820,  izšle  tudi  1.  1814., 
v  frančiškanski  knjižnici  na  Trsatu  sem"  našel  Gruberja  Avgustina  „Katekeze  spisane 
v  dúhu  sv.  Avgustina"  in  „Hrano  nebezko  vu  poboshneh  molitvah"  (?). 

Ker  se  v  „Slov.  Bibl."  nahajajo  tudi  tiskani  manifesti  in  poedine  tiskane 
pesmi  (n.  pr.  Glaserjeva,  strán  125.),  zato  bi  v  njej  imela  mesto  i  Gorjupova  pesem 
pa  njegove  litanije.  (Das  Dek.  Neukirchen  171)  in  posebe  tiskane  molitve  (jaz  imam 
staro  „Eno  serzno  molitvo  eniga  greschnika",  „Andochteno  Malitev",  „Eno  opomin- 
vanje  na  grefhnika"). 

Popolní  naslov  Jakominijevega  „Raslaganja"  se  nahaja  v  Orožnu  (Das  Dek. 
Neuk.  177).  Slovenskí  katekizem  „G.  J.  V."  (str.  202)  ima  165  str.  Naslov  Hofma- 
novega  „Perpomočka"  (strán  153.)  ni  popoln;  dodati  bi  bilo:  „Po  pifmih  ranziga 
Gospoda  Mihela  Hofmana,  korarja  v'  Novim  Mestu,  s'  perporozhenjem  zhaftitiga 
Gospoda  Friderika  Baraga,  mifijonarja".  Moj  izvod  Hofmanovih  „Eksercicij"  v  na- 
slovu  ne  imenuje  Ciglerja.  Ali  knjiga,  imenovana  na  str.  188.  kot  „Jezus,  prijatelj 
otrok",  ni  ponatisk  one,  o  kateri  sem  govoril  v  „Popotniku"   1901,  364  (Jais!)? 

Končno  še  pogrešam  „Enu  mala  Besedishe"  (Zvon  1899,  254,  Časopis  za 
zgod.  in  narodopisje  I.  28).  Knjiga  J.  N.  Kômma,  ki  jo  navaja  Krones,  Gesch.  der 
Univ.  in  Graz,  683  „Bukve  od  pôrodné  pomozhi  sa  pôrodné  pomozhnice  na  kmetih" 
(v  graški  vseučiliški  knjižnici!),  bo  najbrž  imenovana  pod  „Kômm"  v  drugem 
snopiču. 

Dobro  bi  bilo,  ko  bi  prijatelji  slovenské  književnosti  sedaj  pridno  zasledovali 
staré  knjige,  da  bi  delo  postalo  čim  popolnejše;  kar  se  je  prezrlo  ali  kar  se  še 
nájde,  lahko  potem  pride  v  „Dodatek  slov.  bibliografiji". 

Gosp.  dr.  Simoniča  je  večletno  zbiranje  bibliografije  stalo  mnogo  truda;  slo- 
venská javnost  in  povestnica  mu  bosta  hvaležni.  Dr.  Fran  Ilešič. 

Nemško-slovenska  sodno-zdravniška  terminologija.  Sestavil  dr.  Homan, 
okrožni  zdravnik  v  Radečah.  V  Ljubljani  1904.  Tiskal  in  založil  Dragotin  Hribar.  — 
To  je  knjižica,  ki  jo  zdravniki  na  slovenskem  ozemlju  brez  dvojbe  z  veseljem  po- 
zdravijo.  Také  zbirke  v  zdravstveno  terminologijo  spadajočih  besed  smo  že  dávno 
pogrešali,  g.  dr.  Homan  si  šteje  torej  lahko  v  posebno  zaslugo,  da  je  dovŕšil  delo, 
ki  je  toli  praktičnega  pomena.  Gospod  izdajatelj  je  vestno  porabil  vse  vire,  ki  so 
mu  bili  na  razpolago,  in  je  sploh  z  veliko  resnobo  stremil  za  tem,  da  nam  podá 
nekaj  kolikor  mogoče  popolnega.  Cena  lični  ročni  knjižici  je  2  K  50  h. 

Georg  Freiherr  von  Vega  von  Hauptmann  Fridolin  Kaučič.  Zweite 
verbesserte  und  illustrierte  Auflage.  —  Nachdruck  verboten.  Ubersetzungsrecht  vor- 
behalten.  Wien  1904.  Im  Selbstverlage  des  Verfassers.  Str.  58.  Cena :  1  K  20  h.  — 

Stotnik  Kaučič  je  izdal  Vegov  životopis  že  leta  1886.  Letos  je  podal  isti  životopis 
v  popravljeni  obliki  in  bogato  okrašen  z  ilustracijami  in  lepimi  vinjetami.  Storil  je 
to,  kakor  pravi  sam  v  predgovoru,  iz  dveh  razlogov;  prvič,  ker  je  baš  letos,  dne 
23.  marca,  poteklo  150  let  izza  Vegovega  rojstva,  drugič,  ker  ga  je  izpodbujalo 
dejstvo,  da  se  je  došlej  v  Vegovi  domovini  premalo  vedelo  o  njegovem  življenju 
kakor  tudi  o  njegovih  zaslugah  na  znanstvenem  in  vojaškem  torišču.  —  Životopis 
je  razdelil  pisatelj  v  dva  oddelka.  V  prvem  oddelku  (strán  1. — 38.)  popisuje  stotnik 
Kaučič  Vegovo  mladost,  njegovo  službovanje  kot  navigacijskega  inženirja,  njegove 
odlične  vojaške  čine  na  podlagi  raznih  izpričeval,  katera  so  doslovno  ponatisnjena, 
in  končno  omenja  Vegove  tragične  smrti.  —  Drugi  odstavek  (str.  39.-58.)  nam 
podaja  pregledno  in  natančno  podobo  Vegovega  znanstvenega  delovanja  in  končuje 
s  krátko,  a  točno  oznako  njegovega  značaja.  —  Priznati  moramo,  da  je  pisatelj  se- 
stavil  Vegov  životopis  jako  vestno;  iz  vsake  vrstice  nam  diha  tisto  globoko  spo- 
štovanje  in  iskreno  navdušenje,  ki  ga  že  od  nekdaj  goji  gospod  stotnik  do  svojega 
ljubljenega  junáka  —  Vege.  Omeniti  pa  hočemo  dveh  ali  treh  stvari,  v  katerih  se 
ne  ujemamo  z  gosp.  pisateljem.  —  Na  stráni  35.  in  36.  poroča  pisatelj  o  Vegovem 
žalostnem  koncu  in  omenja,  da  je  Vegova  smrt  še  do  danes  zagrnjena  v  neko 
skrivnostno  tmino  ter  da  so  razširjene  ražne  govori  ce  o  tragični  usodi,  ki  je  zahitela 
Vego;  saj  je  navadno,  da  spleté  ljudstvo  o  življenju  vsakega  velikega  moža  v  svoji 
bujni  domišljiji  različne  pripovedke.  Da  bi  se  bil  Vega  sam  usmrtil,  kakor  poroča 
neko  policijsko  poročilo  iz  leta  1811.,  se  mu  ne  zdi  verjetno.  Najmerodajnejša  mu 
je  ona  verzija,  po  kateri  bi  bil  neki  mlinar  usmrtil  Vego  iz  lakomnosti,  hoteč  ob- 
držati  konja,  ki  ga  je  Vega  kupoval  od  njega,  pa  se  obenem  polastiti  tudi  novcev, 
ki  mu  jih  je  barón  ponujal  za  žival.  Meni  se  zdi  pripovedka  o  tem  mlinarju  precej 
prisiljena,  kajti  težko  bi  bilo  najti  preprostega  moža  in  tak  je  gotovo  bil  ome- 
njeni  mlinar  —  ki  bi  bil  na  eni  stráni  tako  grozno  zaljubljen  v  svojega  konja,  na 
drugi  pa  tako  strašno  lakomen.  Če  je  res  kak  mlinar  ali  kdorsibodi  iztegnil  svojo 
bogokletno  roko  po  Vegovem  življenj  u,  pač  ni  tega  storil  iz  lakomnosti,  ampak 
ker  je  bil  v  to  zapeljan,  ali  recimo  naravnost,  ker  je  bil  podkupljen.  Kaj  me  podpira 
v  tem  mnenju?  Vega  je  imel  mnogo  zavistniko  v,  kakor  jih  ima  še  dandanes  však 
mož  prostega  rodu,  ki  se  je  povzpel  po  lastni  marljivosti  in  darovitosti  do  visokih 
časti.  Ti  zavistniki  so  bili  najbrže,  ki  so  leta  1793.  preprečili,  da  Vega  ni  dobil 
reda  Marije  Terezije,  dasi  je  bil  zanj  enoglasno  predlagan.  Leta  1795.  je  Vega 
vendar  dosegel  to  čast,  kateri  so  se  pridružile  še  druge:  učene  družbe  so  ga  ime- 
novale  za  svojega  člana,  njegovo  znanstveno  delovanje  je  priznával  ves  učeni  svet, 
njegove  zasluge  na  vojaškem  polju  pa  je  skúšal  sam  cesar  poplačati  s  tem,  da  ga 
je  pobaronil.  Iz  kmeta- barón!  To  nekaterim  ni  hotelo  v  glavo,  in  to  gotovo 
ljudem,  ki  se  niso  nikakor  mogli  meriti  z  Vego  po  svojih  zmožnostih.  Ti  zavistniki 
so  hoteli  spraviti  s  poti  Vego ;  ker  drugače  ni  šlo,  so  ga  ali  po  človeku  izmed  sebe, 
ali  s  pomočjo  podkupljenca  uničili.  Morda  pridejo  čaši,  ki  doneso  novih,  nepriča- 
kovanih  dôkazov,  ki  bodo  utrdili  to  domnevanje.  —  Dr.  Fr.  Vidic  je  trdil,  opiraje 
se  na  neko  policijsko  poročilo,  da  se  je  Vega  sam  usmrtil.  Rekli  smo  že,  da  se 
Kaučiču  ta  trditev  ne  zdi  dovolj  podprta.  Meni  še  manj !  Taká  trditev  bi  se  morala 
utemeljiti  drugače,  a  ne  s  policijskimi  poročili.  In  pritegniti  móram  Kaučiču,  ki 
se  mu  zdi  nemogoče,  da  bi  se  bil  sam  umoril  radi  nesporazumljenja  mož  takega 
značaja,  kakršnega  je  bil  Vega;  mož,  ki  je  v  življenju  prenesel  toliko  bridkih  in 
grenkih,  ki  se  je  odlikoval  vedno  po  svoji  neustrašenosti  in  ki  ga  ni  mogla  potreti 
niti  prehuda  krivica,   ki  se  mu  je  zgodila   leta   1793.,   ker  ni  dobil   prisojenega  in 

obljubljenega  mu  reda  Marije  Terezije. *)  —  Gotovo  ni,  ali  je  bil  Vega  oženjen. 
Kaučič  pravi,  da  izpričuje  neko  poročilo  dunajské  policije,  da  je  bil.  Meni  se  vidi 
ta  trditev  malo  prenagla.  —  Še  nekaj !  Na  stráni  57.  omenja  pisatelj  prizora,  ko 
odhaja  mladi  Juri  v  šolo,  in  pravi,  da  je  stal  pred  hišo  voz,  v  katerem  je  bil  vprežen 
konj.  Ta  voz  naj  bi  peljal  Jurja  v  Ljubljano.  Poznamo  lego  zagoriške  vaši,  pozná 
jo  tudi  Kaučič.  Pritegnil  mi  bo,  ako  trdim,  da  Vege  niso  peljali  z  vozom  v  Ljub- 
ljano. Še  danes,  po  stopetdesetih  letih  ne  dobite  v  Zagorici  konja,  in  to  tudi  pri 
imovitejših  kmetih  ne,  ker  sploh  ondi  ni  svet  za  to,  da  bi  vozili  s  konji.  Na  istem 
mestu  piše  pisatelj,  da  je  oče  peljal  Jurčeta  v  šolo!  Če  se  ne  motim,  je  umri 
Vegov  oče  leta  1760.,  tedaj  je  bil  Jurče  7  let  star.  Jako  pa  dvomim,  da  bi  bil  že 
v  tej  starosti  odšel  v  šolo!  — 

Knjigo  krasijo  lepe  vinjete  in  lepe  podobe:  Vegov  portrét  s  podpisom 
(strán  2.) ;  Vegov  rojstni  dom,  po  fotografiji  gospoda  Matevža  Terpina  (strán  7.) ; 
prizor  po  predaji  Belega  grada,  risal  Blaas  (strán  13.);  boginja  vojne  zgodovine, 
fresko-slika  Rahla  (strán  33.);  Vegov  grb  (strán  34.);  Zajčev  osnutek  za  Vegov 
spomenik  v  Ljubljani  (strán  38.);  podoba  Frat.  Dávida  Rutschmanna,  imenitnega 
fizika  XVIII.  stôletja  (strán  42.);  Vegov  doprsni  kip  v  nadnaravni  velikosti  nad 
vhodom  v  novo  realčno  poslopje  v  Idriji,  izklesal  gosp.  Martin  Bizjak  (str.  49.). 

Navdušeno  pisano  in  s  slikami  lično  opremljeno  knjižico  priporočamo  práv 
toplo  v  nakupovanje  našim  razumnikom,  zlasti  še  srednješolski  mladini,  kateri  káže 
Vegov  životopis,  kaj  lahko  postane  mož,  ki  vestno  uporablja  svoje  duševne  darove. 

A.  Pirnat. 

Talije,  ki  jo  izdaje  „Goriška  tiskarna"  A.  Gaberščeka  in  jo  ureja  gosp.  Fr. 
Govekar,  je  izšel  16.  snopič.  Snopič  obsega  burko - enodejanko  „V  medenih 
tednih",  spisal  Friderik  Gustáv  Triesch. 

Smeri  našega  pravopisa  in  pravorečja.  Spisal  prof.  dr.  Jos.  Tominšek. 
Ponatisk  iz  „Slovana"  1904.  Založil  pisatelj.  Cena  tej  brošurici,  ki  se  dobiva  v 
knjigarni  L.  Schwentnerja  v  Ljubljani  in  ki  jo  v  nakupovanje  toplo  priporočamo, 
ker  se  nahaja  v  njej  premnoga  vpoštevanja  vredna  misel,  znáša  50  h. 

Lepopisne  vaje.  Navodilo  za  pisanje  brez  lineature.  I.  zvezek.  Sestavil 
Janez  Levec.  Založba  Ig.  pi.  Kleinmayra  &  Fed.  Bamberga  v  Ljubljani.  Cena  2  K. 
—  To  je  zopet  lep  napredek  v  naši  pedagoški  literaturi.  Zvezek  v  obliki  21/29  cm 
šteje  81  stráni  ter  ima  nastopno  vsebino:  A.  Splošne  predvaje  za  urjenje  pisnih 
ustrojev,  namreč  lakti,  zapestja  in  prstov,  ter  obenem  vaje  pisnih  elementov. 
B.  Predvaje  za  malé  črke.  C.  Predvaje  za  veliké  začetne  črke.  Č.  Trije  učni  poizkusi. 
D.  Genetiški  red  in  sestavine  malé  in  veliké  abecede.  E.  Dodatek  nekaterih  vaj 
za  II.  razred.  F.  Podrobní  učni  náčrt  za  osemrazredne  ljudske  šole.  G.  Pregled 
šolskih  zvezkov  ljubljanskih  ljudskih  šol.  Že  v  začetku  XIX.  stôletja  je  odlični 
reformátor  Castair  osnoval  svoj  sistem  večinoma  na  začetnih  predvajah.  Njih  namen 
je,  da  se  že  od  početka  vadi  laket  lahkega  gibanja,  kar  je  posebno  važno  za  po- 
znejšo  hitro  in  vendar  lepo  pisavo.  Izvajati  jih  je  ob  popolnem  ravnem  držanju 
trupla,  ker  le  tedaj  se  more  laket  neovirano   premikati  od  leve  proti  desni  in  otroci 

*)  Nam  se  vidi  samomor  Vegov  popolnoma  verjeten.  Da  so  môžu,  ki  je  v 
svojem  življenju  toliko  delal,  toliko  trpel  in  skúsil,  opešali  naposled  živci,  je  po- 
polnoma umevno.  In  kaj  je  pogosteje  vzrok  samomoru  nego  bolni  živci?  —  Saj 
ni  Vegova  sláva  menda  zaradi  tega  nič  manjša,  ako  priznamo  to! 

Uredništvo. 

se  že  od  početka  navadijo  pravilnega  sedenja.  Ker  se  prsti  zase  nič  ne  gibljejo, 
ampak  le  nalahko  drže  pero,  ne  bodo  ključili  kazalca,  kar  je  silno  kvarno  pri  za- 
četnikih  glede  pisave.  Splošne  predvaje  brez  vsake  lineature  so  tudi  najboljši  návod 
k  početnému  risanju,  ker  otroci  se  navadijo  prostih,  pogumnih  potez,  posebno  če 
se  vaje  taktirajo.  V  navodilu  je  pri  vsaki  vaji  taktiranje  razloženo.  Práv  dobro 
poudarja  izdajatelj:  „Glavna  stvar  ni  toliko  oblika  črk,  ampak  vaja  roke  v  pravilnih 
in  spretnih  gibljajih."  Pisava  postane  vsled  tega  gibčna  in  pravilna  ter  sposobna 
za  vsakdanje  življenje.  Pri  dosedanjem  lepopisnem  pouku  so  se  učenci  večinoma 
le  učili  kopirati  lepe  poteze,  zato  so  pa  tudi  pri  narekovanju,  če  je  bilo  treba  ne- 
koliko  hitreje  pisati,  opustili  vse  lepopisne  predpise  in  však  je  po  svoje  mazal, 
kakor  je  vedel  in  znal.  Največ  se  je  pri  taki  metodi  izcimila  dvojna  pisava,  in  sicer 
neka  parádna  za  lepopisno  uro  in  pa  —  nerazločna  ter  neokretna  za  navadno  rabo. 
To  je  posledica,  ako  se  premalo  paži  na  pravilno  gibanje  in  izurjenost  roke,  potem 
se  ukorenini  krčevito  držanje  peresa  in  neokretno  potezanje. 

Navodilo,  ki  je  vsega  priporočila  vredno,  se  naslanja  vobče  na  Castairjeve 
náuke,  káže  nam  pa  tudi  mnogo  izvirnega  kot  plod  mnogoletne  lastne  prakse.  Želimo, 
da  bi  obljubljeni  II.  zvezek  za  višje  razrede  práv  kmalu  izšel  v  zmislu  od  de- 
želnega  šolskega  sveta  odobrenega  podrobnega  učnega  načrta,  ki  je  objavljen  na 
koncu  I.  zvezka.  Glede  šolskih  zvezkov  pa  bi  želeli,  da  bi  bila  razpolovitev  na 
zvezkih  brez  lineature  ob  kraju  zaznamenovana  s  pikami,  ker  učenci,  posebno  za- 
četniki  —  to  le  težko  sami  pogode.  — a — 

Letopis  Matice  srpske.  Knjiga  223.  i  224.  Sveska  I.  i  II.  za  godinu  1904. 
U  Novom  Sadu.  Izdanje  Matice  srpske.  1904,  v.  8°,  248  stráni  —  Vsebina  tega  ime- 
nitnega  letopisa  je  večinoma  posvečena  zgodovinskim  razpravam.  Na  čelu  je  spis: 
Vaskrs  dŕžave  srpske,  političko-istorijska  studija  o  prvom  srpskom  ustanku  1804  do 
1813  „Stojana  Novakoviča".  (L  — 109.)  —  Na  četrtem  mestu  jo  tiskana  razprava: 
„Odnošaji  izmegju  Srbije  i  Ugarske  (1331  —  1355.)  (Svršetak.)  Spisal  Peter  Markovič. 
Na  petem  mestu  so:  „Prilošci  istoriji  Srba  u  Ugarskoj  krajem  XVII.  i  početkom 
XVIII.  veka.  Spisal  Jovan  Radonic.  (189.— 220.  str.).  Bolj  zanimiva  sta  dva  spisa, 
ki  zavzemata  v  knjigi  drugo  in  tretje  mesto.  Prvi  objavlja  (str.  109.— 113.)  nekaj  iz 
pesniške  ostaline  Bránka  Radičeviča.  Rokopis  je  hranil  gosp.  A.  Hadžič,  ki  ga  je 
dobil  pred  mnogimi  leti  od  dra.  Bránka  Stefanoviča.  Uredništvo  obeča,  da  izide 
ostali  del  ostaline  —  in  ta  je  velik  —  v  „Brankovem  kolu".  Letopis  objavlja  krásno 
pesem,  ki  je  objavljena  v  različnih  izdanjih,  v  celini,  kakor  je  ohranjena  v  ostalini. 
Naslov  ji  je  „Kad  mladijah  umreti"  in  v  njej  toži  o  svoji  slabosti,  ki  ga  je  vrgla 
na  bolniško  postelj  in  mu  stavlja  bližnjo  smrt  pred  oči.  Te  pesmi  seje  došlej  tiskal 
le  kratek  fragment,  sedaj  se  je  pa  objavila  pesem  v  celoti,  seveda  še  neopiljena, 
in  bode  treba  veščega  komentatorja,  da  popraví  besedilo  in  izpolni  izpuščene  besede. 
Branko  Radičevič  se  je  rodil  15.  marca  leta  1824.  v  slavonskem  Brodu.  Gimnazijo 
je  izvršil  v  Sremskih  Karlovcih  (1836—1841).  Potem  se  je  po  kratkem  odmóru  na 
roditeljskem  domu  zaradi  bolezni  učil  pravnih  naukov  v  Beču  (1845—1848)  ter  je 
odšel  1.  1849.  na  Dunaj  učit  se  zdravništva  ter  je  tamkaj  umri  18.  junija  1853.  1., 
29  let  star.  —  Izdal  je  tri  knjige  pesni,  1.  in  2.  leta  1847.  sam  na  Dunaju,  po- 
smrtne pesmi  pa  je  izdal  1862.  leta  v  Temešvaru  njegov  oče.  On  in  Njegoš,  pesnik 
„Gorskega  venca",  sta  bila  prvá,  ki  sta  odlične  vzore  umetne  poezije  napísala  v 
narodnem  dúhu  ter  konec  naredila  klasicizmu  v  srbski  književnosti.  Vsebina  nje- 
govih  pesmi  je  poezija  srca  in  sanjarske  mladosti.  Njegove  pesmi,  posebno  pri- 
ljubljene  nežnému  spolu,  se  dvigajo  do  popolné  lepote.  Poseben  glas  uživa  njegov 

„Djački  sastanak",  v  katerem  poetski  opisuje  razhod  abiturijentov  iz  karlovske  gim- 
nazije  1.  1844.  —  Drugi  spis  je  „Hrvatska  lepa  književnost  u  početku  XX.  vijeka". 
Napísal  Jovan  Hranilovič  (114. — 149.).  V  úvodu  riše  pisatélj,  ki  je  sam  hrvaški 
pesnik  ter  je  nekaj  čaša  urejeval  „Vienac",  različne  centre  hrvaške  književnosti, 
kakršni  so :  Hrvatska  Matica  in  Društvo  sv.  Jeronima  v  Zagrebu  ter  nekaj  literarnih 
listov,  od  katerih  pa  je  najboljši  in  najstarejši  „Vienac"  letos  v  gospoda  zaspal,  da 
ne  spominjam  vseh  efemernih  prikazni,  kakršne  so  bile  „Nová  nadá",  Život",  „Mla- 
dosť* itd.  V  Zadru  je  „Matica  dalmatinska".  V  Sarajevu  je  bila  „Nadá",  ki  je  po 
krasnih  uspehih  nehala  izhajati,  ker  vláda  ni  imela  primernega  političnega  uspeha 
od  svojih  ogromnih  gmotnih  žrtev.  Celo  v  Ameriki  so  se  jeli  gibati  Hrvatje.  Potem 
razpravlja  pisec  o  vprašanju,  kolikšen  je  vpliv  velikih  svetskih  književnosti,  po- 
sebno  slovanskih  na  hrvatsko  književnost,  ter  konštatuje  velikí  ta  vpliv  pri  vseh 
pisateljih,  ki  so  se  držali  gesla,  da  je  treba  negovati  patrijotsko  estetiko  in  etično 
tendencijo,  ter  so  zajemali  iz  starih  klasičnih  in  priznanih  starih  književnih  moj- 
strskih  del  svoje  vzore  ;  potem  pa  omenja  boja  „modernistov",  pod  katerim  imenom  so 
se  zbrali  vsi  posnemalci  naturalistične  struje,  t.  j.  dekadenti,  simbolisti,  veristi  itd.  proti 
tradicionalistom.  Kakor  se  káže,  se  obe  struji  v  novejšem  času  bližata;  to  svedoči 
hrvaško  pisateljsko  društvo,  ki  mu  je  član  izmed  uglednejših  starejših  pisateljev  n.  pr. 
Sandor  Gjalski,  izmed  mlajših  pa  Milivoj  Dežman.  Pisatélj  popisuje  vpliv  modernih 
dramatikov:  Ibsena,  Sudermana,  Przibiszewskega,  Hartmanna,  potem  Maupassanta, 
Gorkega,  Gabr.  ď  Annuzia,  Čehova,  Sienkiewicza,  Maeterlincka,  Tolstega  in  deka- 
dentov. Opaža  se  nazadovanje  epskega  pesništva  in  naraščanje  lirske  produkcije. 
Pesniki  so  sicer  pod  tujim  vplivom,  a  vendar  so  mnogi  med  njimi  krepke  indivi- 
duálne náture.  Tudi  odličnih  pripovedovalcev  je  na  Hrvaškem  parnasu  več  nego 
stihotvorcev.  Čudná  prikazen  je,  da  sta  si  hrvaško  in  srbsko  .  slovstvo,  čeprav  se 
obe  istega  jezika  poslužujeta,  eno  drugemu  indiferentní,  lahko  bi  se  reklo,  cesto 
tudi  nasprotni.  R.  Perušek.  (Konec  prih.) 

Slovník  staročeský,  napsal  Jan  Gebauer.  Vidávaji  „Česká  akadémie 
císafe  Františka  Josefa  pro  vedy,  slovesnost  a  umení,  a  „Češka  grafická 
akciová   společnost  Únie".   Tega  dela  je  izšel  10.  sešitek.  Cena  4  K. 

Jan  Kollár,  narozen  29.  VII.  1793;  zemfel  24.  I.  1852.  V  upominku  na  pre- 
vezení ostatkíi  jeho  z  Vidné  do  Prahy  v  dnech  14. — 16.  kvetná  1904.  Napsal  Jan 
Jakubec.  Cena? 


4>cxu— - 

Glasovi  dunajské  kritike  o  razstavi  slovenskih  umetnikov.  (Konec.) 
„Fremdenblatt",  glasilo  ministrstva  za  zunanje  stvari,  je  prinesel  dne  8.  marca  po- 
ročilo:  „Naraščajoči  naraščaj,  najmlajša  mladina.  Sedanja  razstava  pri  Miethkeju 
nas  seznanja  s  skupino  mladih  slovenskih  umetnikov,  ki  so  se  združili  v  zvezo 
„Sava".  Da  je  to  pleme  bogato  nadarjeno,  je  pokazala  spet  lansko  leto  umetno- 
obrtna  razstava  v  Celovcu,  ki  smo  jo  videli  prej  na  Dunaju.  Tudi  mladi  pri  Miethkeju 
vzbujajo  simpatijo,  ki  jo  vzbuja  življenje.  Imajo  talent  in  ta  talent  je  modem.  Njih 
svet  je  občutje  barv,  „impresija",  deloma  kakor  jo  razumejo  v  Monakovem  in 
Dachauu.  Večinoma  so  izložene  pokrajine,  krajinskí  barvni  in  svetlobni  učinki,  sveži 
iz  oči,  sveži  s  palete.  Splošno  odločujejo  barvni  blesk  od  predmetov  ter  ga  podajejo 

krepko  in  urno  na  platnú.  Podati  hočejo  čisto  barvo,  absolútno  le  bojo.  Cela  vrsta 
takih  študij  je  v  resnici  zanimiva.  Ogledati  si  je  treba  le  zimske  študije  Ivana 
Groharja  (Dunaj)  z  rožnovijoletnim  snegom,  prilično  ob  zlatem  večernem  solncu, 
ali  pa  interesantni  sistem  lis,  ki  predstavlja  izpremenjavo  barv  na  solncu  jeseni, 
ki  ga  slika  Rikard  Jakopič  (Ljubljana).  Organičnejši  in  bolj  zaokroženi  sta  dve 
fini  krajini  Ferd.  Veselá,  edini,  ki  smo  ga  že  srečali  po  razstavah.  Tako  njegova 
„Menterschwaige"  (pri  Monakovem)  s  Corotovim  elementom,  ali  pa  prijetna  večerná 
pokrajina.  Tudi  veliké  slike  iz  narave  so  delane  radi  tihega  barvnega  lesketanja, 
n.  pr.  svetli  podobi  Groharjevi,  ki  sta  polni  ponižnih  poljskih  cvetk:  „Vas  Occulis" 
in  „Rafolško  polje".  Jako  dobro  pogojena  je  solnčna  luč,  s  katero  so  oblite  stvari  z 
Bavarskega,  delo  Matije  Jame.  Poletno  zelenje  v  lúči  vročega  dneva,  kakor  „Partije 
ob  Ampéri"  z  gozdom,  poljem  in  reko,  ali  pa  „Na  barju",  kjer  pa  se  že  oglaša 
jeseň.  Tudi  figuraliko  študirajo  ti  umetniki  marljivo.  Pogledati  je  treba  le  hrvaškega 
kmeta,  ki  ga  je  slikal  Jama.  Najboljši  figuralični  sliki  pa  ima  Vesel,  in  sicer  „Usmi- 
ljenost"  in  „Pravljice",  kjer  je  zrak  v  sobi  pri  dotični  svetlobi  zadet  imenitno. 
Jakopič  ima  posamezne  figúre  v  življenski  velikosti,  deloma  svetnike,  deloma  tudi 
nesvete  ljudi,  z  značilnimi  ozadji:  pri  svetnikih  zlato  glorijo  z  modrimi  refleksi 
na  belih  oblačilih.  Mnogo  vizije  je  v  tem  .  .  .  treba  pa  je  naročil.  Velik  dámski 
portrét  Matevža  Strnena  (Ljubljana)  napravlja  lep  vtisk,  razvrstitev  tónov  pa  je  sli- 
karsko  zanimiva.  Peter  Žmitek  (Praga)  še  ni  dovršen;  veliké  figurálne  skupine, 
menda  „Nenavaden  dogodek",  še  ne  obvladuje,  dočim  manjših  stvari  („Težka  pot") 
ne  napravlja  slabo.  Tudi  kiparski  talent  se  je  pokazal:  Fran  Berneker  (Dunaj). 
Ženski  in  moški  portrét  (prvega  je  kúpil  gróf  Harrach)  imata  nežno  vznemirjeno 
površino  ter  sta  toplo  čuvstvena.  Njegova  študija  „Naplavljena  trupla"  daleko  ni 
tako  strašná  kakor  naslov,  nego  je  f  in  náčrt  razgubljajočih  se  oblik.  Splošno  imajo 
ti  mladi  Slovenci  jako  lep  uspeh  in  želeti  je,  da  bi  jim  tudi  materijalno  kaj  koristil." 
Oglasila  se  je  med  drugimi  tudi  „Reichswehr",  avstrijsko  vojaško  glasilo,  ter 
je  referiral  Eisenmenger  v  jutranjem  listu  z  dne  5.  marca  sledeče:  „Razstava  umet- 
niške  zveze  „Save",  ki  je  otvorjena  sedaj  vMiethkejevi  galeriji.nudi  mnogo  prijetnega 
presenečenja.  Tiho  in  ponižno  je  vstala  daleč  spodaj  na  Južnem  Štajerskem  in  na 
Kranjskem  vrsta  slovenskih  umetnikov,  ki  se  šele  bori  z  neustrašeno  močjo  in  sve- 
žostjo  za  priznanje  in  enakopravnost  v  kraljestvu  umetnosti.  Ni  še  dolgo,  ko  se 
ni  vedelo  o  slovenskí  umetnosti  nič  ali  pa  saj  práv  malo.  Izpremenilo  se  je  to 
dejstvo  šele  po  razstavi  v  Ljubljani,  ki  je  pokazala,  koliko  bogastva  je  ležalo  skritega. 
Pravkar  pa  se  je  predstavilo  nekaj  gospodov  tudi  Dunajčanom,  mirno,  ali  samo- 
zavestno.  Posamične  osebnosti  umetnikov  se  ne  ločijo  še  strogo,  kakor  káže  skupni 
vtisk  razstave  pri  Miethkeju,  toda  celota  imponuje.  Znamenito  je,  s  kako 
globokim  čuvstvom  je  izražen  nacijonalni  moment  v  teh  umo- 
tvorih;  pri  nekaterih  slikah  govorimo  lahko  vprav  o  narodnem 
slikarstvu.  Ko  postanejo  vsi  ti  marljivi  umetniki  čisto  samosvoji,  potem  izginejo 
tudi  drugorodne  poteze,  ki  se  jim  še  poznajo.  Joža  Uprka,  Segantini,  ruski,  poljski, 
francoski  slikarji,  tuintam  tudi  monakovska  ali  berlínska  poteza  so  bili  učitelji  slo- 
venskih umetnikov.  S  silo  in  mladostnim  razmahom  prekoračijo  v  tehniki  tuintam 
mejo,  toda  most,  ki  tu  vre,  obeta  mnogo.  Neznano  krepak  v  izvedbi,  kakor  kak 
Segantini,  je  Ivan  Grohar.  Njegova  pastozna  tehnika  pričarava  krásne  efekte,  ki  ne 
škodujejo  nikjer  nežno  melanholskemu  občutju.  Vprav  sijajno  účinkuje  ta  manira, 
n.  pr.  na  sliki  „Pomlad".  Kaos  barv,  raznesenih  s  spahtelom,  vpliva  v  razdalji  kakor 
s  cvetkami  posejana  trata.  Tudi  druga  Groharjeva  dela  pričajo  o  krepkem  talentu. 

Zlasti  za  občutje  in  luč  ima  izredno  darovitost  ta  umetnik,  ki  káže  v  slikah,  ki 
niso  docela  solnčnojasne,  melanholiški  značaj.  Isto  velja  tudi  o  Rikardu  Jakopiču,  ki 
operira  z  lisami,  na  široko,  moško.  Nič  ženskega  ni  najti  pri  njem.  Práv  imenitno 
se  reprezentuje  Matija  Jama,  ki  mu  včasi  uide  v  paleto  monakovski  ton.  Cvetličje 
Luize  Jamove  káže  mnogo  vrlin,  ki  mikajo,  da  bi  se  spoznali  pobliže.  Mat.  Strnen 
slika  vrlo  sveže  portréte  z  veliko  samolastjo;  tudi  v  pokrajinah  káže  znamenito 
umetnost.  Precej  finočuvstvenih  slik  je  ustvaril  Ferd.  Vesel;  zlasti  se  mu  je  po- 
srečila  mračna  slika  „Pravljice".  Portreti  pa  imajo  nekak  osobito  bied  ton  kože,  ki 
ga  v  življenju  ne  vidimo.  Nadarjen,  dasi  nekoliko  konvencijonalen  in  gladek  je 
Peter  Žmitek.  Kipar  Berneker,  edini  plastik,  ima  fino  čuvstvenost,  a  se  ni  še  otresel 
vseh  vplivov.  Njegove  stvari  so  polne  lepih  linij  ter  razodevajo  marsikatero  umet- 
niško  misel;  tiči  pa  še  mnogo  vec  v  njem,  nego  je  dosedaj  pokazal.  Vobče  vzbuja 
razstava  slovenskih  umetnikov  prepričanje,  da  bo  treba  to  skupino  kot  tako,  kakor 
tudi  posamičnike  krepko  vpoštevati." 

Ta  poročila  smo  prevedli  dobesedno.  Pisalo  je  pa  še  mnogo  dunajskih  listov 
o  slovenskih  slikarjih;  tako  so  objavili  n.  pr.  „Extrablatt",  „Sonn-  und  Montags- 
zeitung"  itd.  daljša  poročila.  Izmed  drugih  bodi  omenjen  še  organ  avstro-ogrskih 
aristokratov  „Wiener  Salonblatt",  ki  je  priobčil  dolg  članek  pod  naslovom  „Das 
Erwachen  der  Slaven".  Ker  je  to  poročilo  ponatisnil  deloma  „Slov.  Národ",  zato 
ga  nam  ni  treba.  Kritik  J.  R.  Liebenwein  (ne  Liebwein)  se  je  izrazil  osebno:  „Jaz 
sem  sicer  pravi  Nemec,  toda  priznati  móram,  da  je  slovenská  umetnost  visoko  na 
višku,  in  zato  móram  čestitati  Slovencem,  dasi  sem  njih  narodni  nasprotnik".  Pisala 
pa  je  o  Slovencih  celo  „Munchner  Allgem.  Zeitung"  jako  priznalno,  referiralo  je 
več  čeških  listov  in  celo  nekaj  madžarskih. 

Če  pomislimo  torej,  da  dunajská  kritika  ni  posebno  mehka  (primerjaj  kritike 
o  dunajskih  razstavah  v  letošnji  pomladi),  in  če  vpoštevamo  še  narodno  nasprotstvo, 
katero  je  podkúril  vsenemški  organ  „Deutsches  Tagblatt"  z  dne  28.  februarja  t.  1., 
ki  je  ščuval  dunajsko  publiko  na  najskrajnejši  način  proti  slovenskim  slikarjem  že 
na  dan  otvoritve  v  daljšem  poročilu,  brez  sramu  priznavajoč,  da  je  nasproten  zato, 
ker  so  razstavljalci  Slovenci,  potem  je  jasno,  kako  slabé  avspicije  so  imeli  naši 
umetniki.  „Deutsches  Tagblatt"  je  napadel  tudi  Miethkeja  brezobzirno,  češ,  da  je 
sokriv,  da  se  bahajo  Slovenci  sredi  nemškega  velemesta  s  svojo  psevdokulturo.  Naši 
slikarji  pa  so  bili  ubogi,  brez  imena,  brez  zaščitnikov,  in  vendar  so  tako  sijajno, 
da,  zmagoslavno  prodrli.  Proslavili  so  svoj  národ,  ki  so  ga  oficijalno  šele  sedaj 
uvrstili  Nemci  med  kultúrne  rodové,  vse  drugače  nego  pred  letom  Madžari,  ki  so 
imeli  na  razpolago  bogate  državne  podpore,  da  so  lahko  ustvarjali  več  let  ter  so 
bili  zastopniki  političnega,  državotvornega  národa,  ki  ima  historično  slavo,  a  ki  so 
pri  moderní  dunajskí  kritiki  pogoreli.  Slovenci  so  zmagali  edino  le  s  svojo  umet- 
nostjo,  saj  drugega  niso  imeli:  prišli  so  siromaki  iz  siromaške  domovine,  neznane 
in  prezirane,  ki  jim  je  toliko  koristila,  da  so  morali  stopiti  v  boj  s  sovraštvom  in 
predsodki. 

Razstavljenih  je  bilo  vse  skupaj  82  umotvorov:  77  slik  in  5  kipov.  Prodanih 
pa  je  bilo  12  stvari,  poleg  treh  za  moderno  galerijo  jih  je  bilo  kupljenih  več  za 
privátne  galerije,  nekaj  pa  so  kúpili  drugi  zasebniki. 

Razstava  se  je  zatvorila  dne  22.  marca  t.  1. 

J.  R.  Sever. 

BiDlgarska  Sbirka  naznanja  v  6.  broju  tekočega  (XI.)  letnika  Aškerc  e  v 
„Četrti  zbornik  poezij".  Izvestitelj  H.  H.  piše:  „G.  Aškerc,  slovenskí  pesnik,  avtor 
cele  vrste  pesniških  del,  potnih  beležk  in  prekrásne,  globoke  refleksije  polne  lirične 
dráme  „Zlatorog",  nam  podaj  e  novo  zbirko  stihov,  ki  so  posebne  vážnosti  za  nas 
Bolgare.  V  tem  krasnem  izdanju  je  med  drugim  en  ciklus  13  pesmi  pod  naslovom 
„Rapsodije  bolgarskega  goslarja",  kjer  so  sijajno  očrtani  dogodki  naše  vstaje  .  .  . 
Treba  da  zahvalimo  dičnega  slovenskega  pisatelja  za  iskreno  sočuvstvo,  s  katerim 
je  spesnil  epopejo  bolgarske  vstaje.  Gosp.  Aškerc  pozná,  to  se  vidi,  dobro  povest 
našega  narodnega  vstajenja  izza  dobe  vstaje.  Nadejamo  se,  da  se  bodo  naši  mladi 
pesniki  zainteresovali  za  te   poezije  in  jih  skoro  prevedli  za  bolgarske  čitatelje." 

Dr.  — ič. 

Slavjanskij  Vék^,  Vergunova  smotra,  ima  v  broju  81.  prevode  Gregor- 
čičevih  pesmi  „Njega  nia  (Néh>  jego)  in  „Naša  zvezda",  Kastelčeve 
„V  somraku"  (V -b  sumerki)  in  Aškerčevega  „Izleta".  Dr.  — ič. 

Juhoslovanskí  dijaški  kongres  in  jugoslovanska  umetniška  razstava  v 
Belgradu.  V  dneh  18.,  19.  in  20.  septembra  t.  1.  bo  v  Belgradu  jugoslovanski 
dijaški  kongres,  obenem  pa  se  otvori  tudi  jugoslovanska  umetniška  razstava.  Ker 
se  bo  tedaj  vršilo  tudi  kronanje  kralja  Petra  L,  je  pričakovati,  da  bode  prestolica 
kraljestva  srbskega  tiste  dni  prenapolnjena  slovanskih  gostov.  Naj  bi  pognale  pri 
tem  bratskem  sestanku  nove  kali  medsebojne  ljubezni,  odprle  se  po  medsebojni 
izpodbuji  jugoslovanski  umetnosti  nove  perspektíve!  — 

Družba  sv.  Mohorja  je  letos,  kar  se  tiče  števila  údov,  krásno  napredovala. 
Šteje  jih  namreč  84.598,  za  8540  več  nego  lani.  Posebno  veselo  znamenje  je  dejstvo, 
da  se  je  število  údov  pomnožilo  celo  na  Koroškem,  kjer  slovenská  stvar  sicer  tako 
propada.  Dokler  bode  ljudstvo  čitalo  slovenské  knjige,  tudi  na  Koroškem  še  ni  vse 
izgubljeno!  —  Še  par  let  tak  napredek  in  ponosno  število  100.000  údov,  ki  se  ga 
po  tihem  že  dolgo  želi  marsikatero  rodoljubno  srce,  bo  doseženo!  — 

Čop  knjižničar  v  Celovcu?  Ni  ravno  bogsigavedi  kako  važno,  a  napaka 
je  napaka,  četudi  vmanj  važnih  stvareh,  in  treba  jo  je  izpraviti.  Zlasti  pa  je  napaka 
neprilična  v  šolski  knjigi,  iz  katere  se  mladina  poučuje,  kajti  na  ta  način  se  napaka 
neizmerno  hitro  razširja.  —  Tako  neprilično  napako  je  čitati  na  201.  stráni  slovenské 
slovstvene  čítanke  v  temle  besedilu:  „Po  dovršenih  naukih  je  postal  (Čop)  leta  1820. 
humanitetni  profesor  na  Reki,  a  dve  letí  pozneje  v  Lvovu,  kjer  je  naposled  bil 
začasni  profesor  grščine  in  latinščine  na  vseučilišču.  Odondod  je  prišel  za  knjiž- 
ničarja  v  Celovec  (1823),  dobil  potem  mesto  profesorja  poetike  na  ljubljanski 
gimnaziji  (1827),  a  črez  dve  letí  je  postal  knjižničar  licejske  knjižnice  v  Ljubljani." 

Da  se  ta  krivá  trditev  ne  šíri  dalje,  se  mi  zdi  umestno  dotične  razmere 
nekoliko  pojasniti. 

Kot  drugoletnik  v  teologiji  je  vložil  Čop  dne  5.  septembra  1819  prošnjo 
za  učno  mesto  nemščine  na  liceju  v  Zadru  na  podlagi  konkurza  z  dne  2.  sep- 
tembra 1819.  Nato  je  dobil  25.  aprila  1820  obvestilo,  da  se  je  zadrsko  mesto 
podelilo    drugemu   soprosilcu,    njemu    pa   da    se  je  z   najvišjim    odlokom    z    dne 

21.  marca  1820  odkázalo  mesto  učitelja  nemščine  na  gimnaziji  v  Dubrovníku  s 
šolskim  letom  1820  21  pričenši  (s  500  fl.).  Ternu  obvestilu  je  bil  dodan  poziv: 
„binnen  4  Wochen  sich  kathegorisch  zu  äufiern,  ob  Sie  diese  Ihnen  hôchsten  Orts 
gnädigst  zugetheilte  Lehrstelle  anzunehmen  wiinschen".  Te  ponudbe  Čop,  kakor 
je  razvidno,  ni  sprejel,  kajti  dne  12.  mája  1820  je  prosil  na  podlagi  konkurza  z 
dne  2.  decembra  1819  ponovoma  za  eno  izmed  dveh  izpraznjenih  mest  huma- 
nitetnega  učitelja  na  Reki.  Rešitev  te  prošnje  mu  je  došla  iz  Trsta  dne  2.  októbra 
1820  —  in  sicer  ugodna. 

Z  najvišjim  odlokom  z  dne  7.  septembra  1820  se  je  podelilo  Matiju  Čopu, 
tedaj  bogoslovcu  tretjega  leta,  izpraznjeno  mesto  humanitetnega  učitelja  na  gim- 
naziji na  Reki  z  letno  plačo  600  fl.  Ker  se  tukaj  ni  čutil  popolnoma  zadovoljnega, 
je  prosil  dne  8.  junija  1822  za  enako  mesto  na  drugi  gimnaziji  v  Lvovu  ter 
je  z  odlokom  učne  dvorne  komisije  z  dne  22.  septembra  1822  zaprošeno  mesto 
tudi  dobil;  tukaj  je  imel  800  fl.  letne  plače.  Toda  tudi  v  Lvovu  mu  ni  ugajalo  in 
dne  24.  januarja  1823  je  vložil  prošnjo  za  izpraznjeno  knjižničarsko  mesto  na 
celovškem  liceju;  tega  mesta  pa  ni  dobil,  ampak  je  bil  z  odlokom  z  dne 
2.  avgusta  1824,  štev.  19037  za  knjižničarja  v  Celovcu  imenovan  Jozef  Sperl, 
ki  je  pa  že  dne  17.  januarja  1825  umri.  Nato  se  je  dne  19.  februarja  1825 
konkurz  iznova  razpisal,  a  tega  konkurza  se  Čop,  ki  je  bil  ravno  pred  nekaj  dnevi 
(11.  februarja)  vložil  prošnjo,  da  se  mu  podeli  učňa  stolica  za  nemški  jezik  in  slovstvo 
na  vseučilišču  v  Padovi,  ni  več  udeležil.  V  Celovcu  je  med  tem  knjižničarsko  mesto 
začasno  opravljal  profesor  Matija  Eigl  do  novembra  1827.  Šele  dne  5.  novembra 
je  prevzel  vodstvo  knjižnice  definitivno  Budik.  — 

Učne  stolice  na  padovskem  vseučilišču  Čop  ni  dosegel.  Pač  pa  so  mu  sep- 
tembra istega  leta  poverili  začasno  profesuro  grškega  in  latinskega  jezika  na  lvov- 
skem  vseučilišču  in  dva  meseca  pozneje  je  prevzel  tudi  še  namesto  obolelega 
profesorja  Mausfa  predavanja  iz  splošne  avstrijske  zgodovine  ter  iz  zgodovinskih 
pomožnih  znanstev.  Dasi  je  bil  poučevanja  na  gimnaziji  zdaj  prost  in  je  bilo  tam 
poskrbljeno  za  suplenta,  je  vendar  moralo  tolikostransko  delovanje  na  vseučilišču 
zanj  biti  zelo  naporno  in  utrudljivo.  Poleg  tega  so  mu  delali  sitnosti  glede  remu- 
neracije,  oziroma  vseučiliške  suplentnine.  Solnčni  jug  in  bližina  doma  sta  ga  mikala. 
Zopet  se  je  spustil  v  konkurz  ter  dne  28.  marca  1826  prosil  za  učno  stolico 
nemščine  v  Benetkah,  kamor  ga  je  zlasti  vabila  bogata  knjižnica  sv.  Marka.  Prosil 
je  obenem,  da  bi  ga  oprostili  konkurznega  izpita.  Tej  njegovi  prošnji  se  ni  ugodilo 
in  dne  15.  junija  je  dobil  odgovor:  „Videti  je,  da  se  naslanja  Vaša  prošnja  na 
mnoge  napačne  domneve;  če  se  Vam  te  krivé  domneve  razjasnijo  in  izpravijo, 
boste  javaljne  pri  volji  prošnjo  vzdržati.  Plača  na  liceju  v  Benetkah  znáša  samo 
600  fl.  brez  kake  pravice  do  povišbe  in  remuneracija  za  3.  tečaj  kvečemu  200  fl., 
a  to  je  zavisno  od  tega,  da  li  se  sploh  oglasi  za  tretji  tečaj  zadostno  število  spo- 
sobnih  učencev.  Če  bi  šlo  samo  za  to,  da  li  ste  zmožni  dajati  predpisom  primeren 
pouk  o  nemškem  jeziku  in  literaturi,  tedaj  bi  bilo  mogoče  Vašo  prošnjo,  da  se  Vam 
brez  konkurzne  preskušnje  prizná  sposobnost,  še  jemati  v  poštev,  toda  pri  učiteljih 
te  stroke  v  lombardsko-beneškem  kraljestvu  se  zahteva  tudi  dpcela  gladko  in  popolno 
znanje  italijanščine  v  govoru  in  pismu,  o  čemer  niste  doprinesli  zadostnega  izpri- 
čevala.  Če  se  torej  vkljub  svojemu  sedanjemu  dosti  višjemu  plačilu  zadovoljite  z 
naštetimi  dohodki  službe  v  Benetkah  in  si  upate  doprinesti  zadovoljivo  izpričevalo 
o  znanju  laščine,  lahko  brez  ovire,  predno  potečeta  dva  meseca,  svojo  prošnjo 
obnovíte." 

Že  prej,  namreč  dne  20.  februarja  1826  je  bil  prosil  za  izpraznjeno  mesto 
humanitetnega  profesorja  v  Ljubljani,  a  obenem,  da  naj  se  mu  konkurzní  izpit  iz- 
pregleda.  Toda  zastonj.  Dne  21.  septembra  1826  je  zopet  obnovil  prošnjo  za 
Ljubljano.  Na  to  prošnjo  je  dobil  odgovor  dne  16.  novembra  1826  in  povedalo 
se  mu  je,  „dafi  gegenwärtig  keine  Humanitäts-Lehrstelle  in  Laibach  erledigt  ist 
und  Sie  keinen  Dispens  von  einer  humanistischen  Konkursprufung  bedurfen,  da 
Sie  wirklicher  Humanitätslehrer  sind,  und  die  Verordnung,  welche  Ihre  Bitte  ver- 
anlafite,  nur  hôhere,  aber  nicht  Gymnasiallehrämter  beziele." 

Leta  1827.  sta  se  zopet  v  Ljubljani  s  povišbo  Elija  Rebitscha  in  z  umirov- 
ljenjem  Jurja  Eislerja  izpraznili  dve  humanitetni  učni  mesti.  Zdaj  se  je  izpolnila 
Čopova  želja.  Z  dekrétom  učne  dvorne  komisije  z  dne  30.  julija  I.  1827,  štev.  3621 
je  bil  premeščen  v  Ljubljano  z  letno  plačo  800  fl.  Po  smrti  Matija  Kalistra  se  mu 
je  potem  15.  novembra  1828  poverilo  začasno  vodstvo  licejske  knjižnice  poleg 
učiteljevanja.  Ko  so  pozneje  razpisali  knjižničarsko  mesto,  je  poprosil  Čop  zanje 
7.  februarja  1829.  In  šele  z  najvišjim  odlokom  z  dne  8.  junija  1830  je  bil  stalno 
nameščen  kot  knjižničar,  oziroma  varuh  knjižnice;  imel  je  800  fl.  letne  plače 
in  prosto  stanovanje  v  licejskem  poslopju.  Mirovati  mu  pa  tudi  sedaj  ni  dalo, 
hrepenel  je  više.  Dne  5.  julija  1832  je  prosil  za  izpraznjeno  mesto  I.  varuha  na 
c.  kr.  vseučiliški  knjižnici  na  Dunaju  in  dne  14.  junija  1834  je  kompetiral 
zopet  na  Dunaj.  Z  najvišjim  odlokom  z  dne  23.  decembra  1837  se  je  podelilo 
dotično  mesto  prvému  skriptorju  c.  kr.  dvorne  knjižnice  Francu  Lechnerju.  Med 
tem  je  bila  Čopa  že  smrt  ugrabila  v  tolmačevskih  tolmunih  (6.  julija  1835).  Prošnja 
s  prilogami  je  dospela  nazaj  dne  14.  marca  1838  z  opombo:  „Die  Beilagen  des 
diesfälligen  Kompetenzgesuches  vom  14.  Júny  1834  sind  den  hinterlassenen  Erben 
des  seither  verstorbenen  k.  k.  Lyceal-Bibliothekars  Mathias  Zhop  zu  Handen  des 
Dr.  Preschern  zuzustellen." 

Čop  torej  ni  bil  nikdar  knjižničar  v  Celovcu,  samo  kompetiral  je  enkrat  za 
to  mesto,  toda  brez  uspeha.  —  L.  P. 

Gospod  Chrzanowski,  odvetnik  v  Poznanju,  ki  je  pred  par  leti  posetil 
tudi  Ljubljano,  je  dne  29.  mája  govoril  znamenit  govor  zoper  novi  pruski  zákon 
o  nedeljivosti  posestev,  ki  je  naperjen  proti  Poljakom.  Znamenit  je  ta  govor,  ker 
ni  le  poljski,  ampak  i  slovanskí  in  pred  v  sem  tudi  slovenskí.  V  tem  govoru  se 
ozira  namreč  na  Slovence,  češ:  „Evo  Slovence,  mali  národ  slovenskí,  národ  brez  zgo- 
dovine,  brez  spominov  nepremaganosti  in  svobode.  Izgubil  je  mnogo  zemlje,  a  zdaj 
je  tega  konec,  od  nedávna  se  bojuje  z  uspehom  in  zavrača  neprijateljske  čete.  Iz 
ljudstva  —  nima  plemstva  —  iz  ljudstva  so  izšli  ti  delavci,  oboroženi  v  silo  dela 
in  prosvete,  v  razum  in  oduševljenost".  Da  bi  tako  bilo! 

Zanimiv  je  ta  slovanskí  glas  med  Poljaki,  ki  se  končuje  z  besedami:  „Však 
národ  slovanskí,  borec  sa  za  zemljo  na  zahodu,  sme  drugim  reči :  „Za  svojo  in  vašo 
se  vojskujemo  zemljo".  (Kuryer  Poznaňski,  1.  jun.  1904.)  —  x — 

deča  roža  vsa  je  zažarela, 

zažarela  pred  junákom  čilim. 

Kôlne  skrbna  mati,  kôlne  rožo  — 

Ali  ni  to  roža  rdečelista, 

krásna  Hana  je,  devojka  mlada. 

Hudo  kôlne,  strele  siplje  májka, 

strele  sivé  iz  oči  grozečih : 

„Kaj  bleščiš  se,  kaj  se  kosaš  s  solncem, 

gizdava  ti  roža,  oj  strupenka, 

kaj  mi  čaraš,  kaj  mi  siná  mamiš!" 

Hej,  ponosno  zaleskeče  v  solncu 
gizdava  se  roža,  krásna  Hana, 
otrov  nudi  mladému  junaku, 
otrov  temno-rdečih,  rujnih  usten. 
„Šijem,  čaram  tebi,  májka,  siná , 
sladkega  mu  strupa  piti  dajem 
in  ovijam  se  ga  strastno,  žarko, 
da  omámim  ga  s  telescem  belim. 

Mesto  belo,  kaj  si  se  zavilo 
v  meglo,  z  dimom  črnim  se  zakrilo? 
Mar  divja  po  tebi  gladna  kuga, 
mar  te  robi,  pleni  rabelj-paša? 
Ne  pustoší,  ne  mori  me  kuga 
in  ne  robi  paša  me  krvavi  — 
zapálila  lepa  me  devojka 
je  sinoči  raz  altano  zlato, 
zapálila  me  je  z  bliski,  z  ognjem, 
zapálila  s  črnim  me  očesom. 

C.  Golar. 

♦  •  ♦ 

„Ljubljanski  Zvon"  10.  XXIV.  1904.  37 


578  Ivan  Cankar:  Lepa  Vida. 


Lepa  Vida. 


Spisal  Ivan  Cankar. 

unaj  je  solnce,  ali  solnce  potuje  bogvekam,  že  je  daleč 
in  sence  prihajajo ;  tam  pod  oknom  so  kostanji,  ali  listje 
je  orumenelo,  grbi  se  in  padá  trepetaje;  šel  je  človek 
zunaj,  pod  kostanji,  ali  ko  je  šel  mimo,  mu  je  šinila 
senca  preko  obraza,  domislil  se  je  bogve  česa  in  je 
zavzdihnil. 

Zavzdihnila  je,  ki  je  stala  ob  oknu,  zakaj  žal  ji  je  bilo  solnca 
in  tudi  listja,  ki  je  bilo  nekoč  tako  zeleno,  in  tistih  velikih  cvetov, 
ki  so  dišali  in  jih  ni  bilo  več. 

Ogrnil  ji  je  ovratnik  preko  ramen  in  se  je  dotaknil  njenih  las. 
In  ko  jo  je  vprašal,  ni  odgovorila,  še  komaj  se  je  ozrla  nanj,  ki  jo 
je  ljubil  strahoma.  Kako  bi  mu  pač  odgovorila?  Bilo  je  zaradi 
solnca,  ki  je  že  daleč,  in  tudi  zaradi  kostanjev  vdovcev  in  zaradi 
sene,  ki  prihajajo  in  legajo  tiho  na  srce. 


Takrat  pa  je  bilo  solnce  še  visoko  na  nebu  in  kostanji  so  bili 
še  vsi  nedeljski. 

Oblečená  je  bila  v  dolg  popotni  plašč,  na  glavi  je  imela  širok 
klobúk  in  pod  klobúkom  rdečo  rožo.  Ker  je  bila  pomlad  vsenaokoli, 
je  bil  njen  obraz  vesel  in  rdeč,  v  očeh  je  bila  Veliká  noč. 

Tako  je  šla  preko  peróna,  ozrla  se  še  malo  za  grbavo  damo, 
ki  je  odhajala  žalostno,  nato  pa  je  stopila  ter  se  lepo  nastanila  v 
kupeju. 

Prijetno  je,  če  potuje  človek  in  ima  doma  moža,  ki  čaká  v 
skrbeh  in  zavzdihne,  kadar  se  ozre  po  tihi  sobi.  Prinesla  bi  mu 
bonbónov  kakor  otroku,  položila  si  glavo  njegovo  na  kolena  ter 
ga  malo  pobožala,  tako  morda,  da  bi  mu  padli  kuštravi  lasje  na 
čelo,  in  bi  se  zasmejala,  kadar  bi  vzdignil  glavo. 

Od  sreče  in  spomladanskega  veselja  se  je  zasmejala  in  oni 
človek,  ki  je  sedel  nasproti,  se  je  vzdramil  in  si  je  pomel  strahoma 
oči.  Nato  si  je  popravil  ovratnik  in  kravato,  počesal  si  je  z  roko 
lase  ter  se   poklonil.    To  je  bilo  takrat,  ko  je  sijalo   zunaj    solnce. 

Ker  sta  bila  tako  sama  in  je  bilo  v  kupeju  toplo  in  prijetno, 
sta  se  razgovarjala  o  lepih  stvareh,  o  samih  takih  stvareh,  ki  jih 
je  oblivalo  spomladansko  solnce  in  ki  so  dišale  po  kostanjevem 
cvetju. 

Tako  na  priliko  je  pripovedovala  ona  o  tistih  časih,  ko  je  nosila 
še  kito  na  hrbtu  in  rdečo  pentljo  v  kiti.  Sredi  lepe  pokrajine,  sredi 
zelenih  holmov,  tam  leži  vas  in  sredi  vaši  je  bila  hiša.  Zelena 
okna  ima  in  na  oknu  so  rože.  Pa  se  bliža  večer,  topli  spomladanski 
mrak,  že  klonejo  rože  v  polspanju.  In  kaj  je  takrat  zašumelo  na 
pesku,  na  beli  stezi  tam  ob  vrtu?  Oglasili  so  se  plašni  in  nerodni 
koraki,  veliké  in  plašne  oči  so  pogledale  preko  vŕta  proti  zelenému 
oknu,  tja,  kjer  rastejo  rože  in  kjer  gledajo  izza  rož  veliké  in  plašne 
oči.  Narahlo  so  hreščali  koraki  na  pesku,  razmeknili  so  se  na  vrtu 
rosni  grmi  in  so  zašumeli.  „St!"  Odprla  so  se  vráta  oprezno,  toda 
zaškrípala  so  narahlo.  „St!"  Tako  je  trepetalo  ob  ograji  dvoje 
majhnih  plašnih  src,  komaj  se  je  upala  roka  dotekniti  roke  in  oči 
so  se  umikale.  Ker  se  je  bližal  večer,  topli  spomladanski  mrak,  so 
se  nenadoma  napele  ustnice  in  so  vztrepetale,  glava  se  je  sklonila 
in  dvoje  krepkih,  vročih  rok  se  je  oklenilo  njenega  pasu  .  .  .  Tisti 
večer  je  jokala  v  postelji  in  nikoli  več  ni  stala  ob  ograji  s  tako 
plašnimi  očmi  in  tako  majhnim  in  trepetajočim  srcem. 

On,  na  priliko,  pa  je  pripovedoval  o  tistih  časih,  ko  je  še  sanjal 
o  lepem  in  junaškem  življenju,  o  velikí  ljubezni  in  slavnih  delih. 
Bila  je  tam  aleja  in  večer  se  je  bližal,  topli  spomladanski  mrak.  In 
kaj  je  takrat  zašumelo  na  belem  pesku  pod  kostanjem?  Z  lahko- 
lenimi  koraki  je  prihajala,  v  senci  širokega  klobúka  so  sanjale  oči, 
o  lepih  deželah  pač,  o  velikí  ljubezni.  In  ko  je  prišla  mimo,  je  padla 
na  pesek  majhna  dišeča  rokavica.  Sklonil  se  je  in  se  je  poklonil 
viteško  ter  je  stal  pred  njo  ves  trepetajoč.  Zasmejale  so  se  njene 
oči,  tudi  njene  ustnice  so  se  narahlo  nasmehnile  in  šla  je  dalje  z 
lahkolenimi  koraki.  Tisto  noč  ni  spal ;  iskal  je  je,  koder  je  hodil,  in 
je  ni  več  našel. 

„Bila  je  edina,  ki  sem  jo  ljubil." 

Preko  zelene  ravni  je  hitel  vlak  in  že  so  legale  sence  na  ze- 
leno ravan,  vzdigale  so  se  že  večerné  sanje  proti  nebu.  V  kupeju 
je  bilo  toplo  in  prijetno,  govorila  sta  šepetaje,  da  bi  ne  motila 
lepega  miru,  ki  je  bil  v  njunih  srcih.  Kakor  da  bi  se  bila  poznala 
že  iz  davnih  časov,  že  iz  predzavednih  sanj.  Nič  te  ne  vprašujem, 
prijatelj,  odkod  si,  kdo  si,  kam  te  vodi  ta  dolga  pot.  Tvoje  sanje 
so  vzrasle  iz  mojih  in  moje  so  se   porodile  iz  tvojih. 

37* 

Toplota  je  legala  na  telo,  legala  na  oči;  tako  čist  in  sladek 
mir  je  bil  v  duši,  da  bi  ga  motila,  če  bi  zgenila  z  roko,  če  bi  morda 
odgrnila  okno,  da  bi  posijal  mešec  v  kupé. 

Vračale  so  se  sanje,  že  pozabljene,  skoro  že  pokopane;  in 
čudne  otroške  želje  so  se  vračale,  po  daljnih  lepih  deželah,  po 
viteški  ljubezni,  da,  celo  po  tistih  samotnih  gradovih,  koder  hodijo 
zaklete  kraljične  po  dolgih  temnih  hodnikih,  v  srcu  hrepenenje  po 
daljnodaljni  svobodi. 

V  polspanju,  v  polsanjah  je  govorila  šepetaje,  in  ko  je  bil  še 
srečen  in  miren  smehljaj  na  njenih  ustnicah,  se  je  porodila  v  njenem 
srcu  čudná  misel,  da  je  bila  sreča  samo  tedaj,  samo  tam  —  v  tistem 
otroškem  hrepenenju  po  daljnih  lepih  deželah,  po  viteški  ljubezni 
in  po  zakletih  gradovih.  Hitre  so  bile  takrat  sanje,  preko  zemlje  so 
švigale  jadrno  in  onostran  zemlje,  na  čudovite,  polpoznane  svetové, 
tja  v  daljnodaljno  svobodo.  Zdaj  pa  se  pomika  vlak  tako  počasi, 
tako  trudno  in  léno  že  stopajo  noge,  tako  počasi  in  plašno  romajo 
misii  od  holma  do  holma  .  .  .  Ustnice  so  se  smehljale  srečno,  in 
ko  so  se  smehljale,  je  zavzdihnila  narahlo  in  je  odprla  oči. 

In  v  obraz  so  ji  sijale  oči  njegove,  tako  čisté  in  mirne;  tudi 
v  njih  so  bile  sanje,  bilo  je  hrepenenje  po  daljnih  deželah,  po  viteški 
ljubezni  in  zakletih  gradovih. 

Jokala  je  takrat  ves  večer  in  nikoli  več  niso  bile  njene  oči 
tako  otroško  plašne  in  tako  ni  trepetalo  njeno  srce  nikoli  več. 

„Bil  je  edini,  ki  sem  ga  ljubila." 

Nato  pa  so  se  sanje  utrudile,   skoro  so  ohromele. 

Govorila  sta  in  v  glasu  njenem  in  njegovem  je  bilo  nekoliko 
trpkosti,  komaj  zavednega  obžalovanja. 

Vzdramile  so  se  bile  nenadoma  tiste  majhne  rane,  ki  jih  človek 
skoro  ne  čuti,  kadar  se  prikáže  prvikrat  drobná  kapljica  krvi,  ki  pa 
se  pozneje,  bogvekdaj,  nenadoma  odpro  in  zakrvave  z  veliko  silo. 
Ena  sama  slučajna  neprijazna  beseda,  en  sam  hipen  pogled,  ah, 
morda  samo  senca,  ki  je  bila  šinila  komaj  vidno  in  pobliskoma 
preko  ustnic  .  .  .  Zgrudi  se  človek  od  veliké  bolečine  in  vstane  po- 
mlajen,  ali  drobné  ranice  grizejo,  ni  zdravnika  zanje,  drobni  črvi 
glojejo  neprestano,  razglojejo  srce  in  lice. 

Zavzdihnila  je  in  tudi  smehljaja  ni  bilo  več  na  njenih  ustnicah. 
Počasi  se  je  pomikal  vlak  preko  ravnine,  počasi  in  trudoma  so 
romale  misii. 

Legel  je  mrak  in  legla  je  že  noč,  zasvetila  se  je  dremotna  luč 
v  kupeju.    Dolga  je   še  vožnja  in  dolga  je  še  pot  in  zmerom  bolj 

trudne  so  misii  in  neveselé.  Neveselé,  hrome  in  nadležne  bodo 
romale  naposled  po  pustih  klancih  v  dolino. 

Vzdignile  so  se  trepalnice  in  v  obraz  so  ji  zasvetile  njegove  oči. 

„Samo  v  sanjah,  samo  v  tistem  otroškem  hrepenenju  je  resnica 
in  življenje;  in  drugo  vse  je  življenja  ponesrečen  poskus  ..." 

Samo  v  sanjah  ...  v  tistem  otroškem  hrepenenju  .  .  . 

In  ustnice  so  se  spet  nasmehnile,  polagoma  so  padale  trudne 
trepalnice.  Toplo  in  prijetno  je  bilo  v  kupeju,  kakor  po  zimi,  o 
mraku,  v  zakurjeni  izbi,  ko  je  zunaj   sneg  in  mraz. 

Neprestano  in  tiho  padajo  veliki  beli  košmi;  nebo  se  je  bilo 
združilo  z  zemljo,  od  zemlje  do  neba  neizmeren  bel  oblak.  V  izbi 
je  gorko  in  tiho,  včasi  zapraskeče  v  peci  ter  se  zasveti  v  žarni  rdeči 
svetlobi.  Stopila  je  po  prstih  k  durim  in  je  poslušala.  Enakomerno 
praská  pero  po  papirju,  včasi  se  premakne  stôl.  In  tedaj  se  domisli, 
da  bi  napravila  črno  kavo.  Ni  bilo  práv,  zakaj  zdravnik  mu  jo  je 
bil  odsvetoval,  toda  zakaj  bi  je  ne  pil?  Samo  majhno  čašico  vroče 
dišeče  káve.  Odprla  bi  narahlo  duri,  stopila  k  mizi  po  prstih  in 
nasmehljala  bi  se  mu  v  oči.  Tudi  on  bi  se  ji  nasmehnil  in  bi  ji 
morda  celo  nalahko  pobožal  roko.  En  sam  trenotek  bi  bil,  ali  bil 
bi  velik  praznik.  Hodila  je  oprezno,  zato  da  bi  ne  slišal  v  sobo  in 
da  bi  ga  iznenadila.  Tako  je  odprla  duri  narahlo,  lepa  mlada  žena, 
belo  čašico  na  belem  krožniku,  in  se  je  smehljala  kakor  otrok,  ki 
je  zagrešil  vesel  greh  iz  veselé  ljubezni.  „Idi!  Čemu  me  motiš?" 
Tuj  in  neprijazen  je  bil  njegov  pogled,  zazeblo  jo  je  na  obrazu  in 
umeknila  se  je  za  korak.  Samo  trenotna  senca  je  bila  zastrla  nje- 
gove oči,  je  legla  na  njegov  glas  in  izginila  je  takoj,  komaj  še  je 
ostal  sled  na  njegovih  ustnicah,  ki  so  se  nasmehljale.  „No,  daj,  da 
ti  poljubim  roko,  ti  duša  moja!"  Veselé  so  bile  zdaj  njegove  oči, 
toda  ona  ni  več  čutila  njih  toplote,  tudi  ni  spoznala  več  prijazne 
ljubezni,  ki  je  bila  v  njegovem  glasu,  in  komaj  je  čutila  gorke  ustnice, 
ki  so  se  bile  doteknile  njenih  prstov.  Ko  se  je  vrnila  v  izbo,  je 
sedla  k  oknu  in  je  naslonila  glavo  ob  dlaň.  Tedaj  je  videla  zunaj 
žalostnó  in  tiho  zimsko  noč,  ki  je  bila  legla  na  mesto,  na  vso 
mrzlo  mŕtvo  zemljo.  Veliki  beli  košmi  so  padali  neprestano,  kakor 
z  oprezno  nevidno  roko  se  je  včasi  narahlo  doteknilo  okna.  Klonila 
ji  je  glava  in  mraz  ji  je  legel  na  čelo,  v  srce  .  .  . 

Zdrznila  se  je  in  se  je  vzdramila.  Ob  tistem  trenotku  pa  je 
začutila  na  svojih  ustnicah  vroče  trepetajoče  ustnice,  okoli  pasu  vroče 
trepetajoče  roke.  Vstal  je  in  je  stal  pred  njo  in  njegove  oči  so  sijale 
v  čistem  ognju. 

Vlak  je  hitel  preko  ravni,  skozi  mirno  spomladansko  noč.  Dre- 
motna  luč  je  sijala  od  stropa,  včasi,  ob  ovinku,  je  zasvetil  mešec 
v  kupé.  Zgodilo  se  je,  da  je  bil  ugledal  nenadoma  svoje  sanje,  tiste 
že  polpozabljene,  skoro  že  zakopane;  in  njo  je  ugledal,  ki  je  stal 
nekoč  pred  njo  mlad  in  trepetajoč  in  ki  je  je  iskal  in  je  ni  našel. 
Izpremenila  se  je  pač  nekoliko ;  njene  oči,  takrat  črne,  so  bile  svet- 
lejše,  ustnice  so  bile  bolj  napete  in  bolj  rdeče,  tudi  frizura  je  bila 
drugačna.  In  ko  so  se  trepalnice  zatisnile,  ko  so  se  smehljale  vroče 
ustnice  v  polspanju,  tedaj  se  je  zgenila  žalost  v  njegovem  srcu, 
vzdignilo  se  je  hrepenenje  in  ga  je  vsega  ovládalo,  tako  da  je  vstal 
in  se  sklonil  k  njej  ter  pokleknil  prednjo  in  jo  objel. 

Da,  zgodilo  se  je,  da  je  ugledala  nenadoma  tiste  že  polpo- 
zabljene, skoro  že  zakopane  sanje.  Tam  tisto  belo  hišo  z  zelenimi 
okni  in  vrt  okoli  hiše  in  belo  stezo  ob  vrtu.  Na  belem  pesku  so 
se  oglasili  koraki,  bližali  so  se  plašno  .  .  .  „St!"  ...  In  oprezno 
so  se  odprla  vráta,  zaškrípala  so  nekoliko  .  .  .  „St!"  .  .  .  AH  iz- 
premenil  se  je ;  njegove  oči,  takrat  jasne  in  rjave,  so  bile  črne,  ležale 
so  globoko  v  senci  košatih  strnjenih  obrvi.  Njegov  obraz  ni  bil 
več  tako  poln  in  bied  je  bil.  Zakaj  počasi  se  je  pomikal  zdaj  vlak 
in  sanje  so  bile  trudne. 

Zasvetile  so  se  žarke  bele  lúči  na  perónu,  izprevodnik  je  klical. 

Stala  sta  si  molče  nasproti,  komaj  sta  si  stisnila  roko. 

* 

Visoko  je  bilo  takrat  solnce  in  kostanji  so  cvetli.  Ali  zdaj  hiti 
solnce,  potuje  bogvekam,  in  kostanji  pod  oknom  so  že  orumeneli 
in  listje  padá  trepetaje.  Šel  je  nekdo  zunaj,  pod  kostanji,  in  ko  je 
šel  mimo,  mu  je  šinila  senca  preko  obraza,  domislil  se  je  pač  za 
trenotek  tistih  skoro  že  zakopanih  sanj  in  je  zavzdihnil.  Morda  bi 
postal  in  morda  bi  mu  zasijale  oči  ob  motnem  spominu,  ko  bi  se 
ozrl  na  okno.   Šel  je  mimo  in  koraki  so  utihnili. 

Zavzdihnila  je,  ki  je  stala  ob  oknu,  zakaj  žal  ji  je  bilo  solnca 
in  tudi  listja,  ki  je  bilo  nekoč  tako  zeleno  in  tistih  velikih  cvetov, 
ki  so  dišali  in  jih  ni  bilo  več. 

Ogrnil  ji  je  ovratnik  preko  ramen  in  se  je  dotaknil  njenih  las. 
Ali  komaj  se  je  ozrla  nanj  in  njen  pogled  je  bil  tuj  in  neprijazen . . . 

Zakaj  samo  v  sanjah,  samo  v  tistem  otroškem  hrepenenju  je 
resnica  in  življenje;  vse  drugo  je  življenja  ponesrečen  poskus  .  .  . 

Izpreletel  ga  je  mraz,  ko  se  je  ozrla  nanj,  ki  jo  je  ljubil  stra- 
homa.  Okrenila  se  je  počasi  in  je  šla  in  ga  je  ostavila.  Na  pragu 
ji  je  zdrknil  ovratnik  raz  ramena  in  duri  so  se  samo  nalahko  priprle. 

Bitje  in  žitje  Bleiweisovih  ;,Novic". 

(1843—1902) 

Spisal  prof.  dr.  Jos.  Tominšek. 

V. 

ako  se  je  oficiozno  sodila  v  „Novicah"  poezija,  to  nam 
priča  poleg  drugih  pojavov  najjasneje  nenaravna  navdu- 
šenost  za  Koseskega.  Dandanašnji  smo  toliko  objek- 
tívni, da  prisojamo  tudi  njemu  vrednost  in  ceno,  ki 
mu  po  pravici  gre;  tudi  razumemo,  da  je  prekipevala 
zanj  navdušenost  v  onih  časih,  ki  so  ljubili  hrupne 
fráze  in  naraven  ali  nenaraven  entuziazem,  ali  obsojati  moramo  ko- 
seskomanijo  vobče,  posebno  pa  v  onih  časih,  ko  ni  imela  več  nikake 
podlage  in  je  bila  celo  kvarna,  ker  je  tvarjala  napačne  pojme  o 
poeziji  in  se  je  njej  v  korist  delala  krivica  drugim.  Drastično  se  je  to 
pokazalo  1.  1866.  (strán  145.  idd.)  v  oceni  Prešernove  izdaje 
s  Stritarjevim  úvodom.  „Novice"  so  sicer  v  vsaki  oceni  na- 
našale  le  hvalo,  kolikor  se  je  dalo,  in  niso  bile  skope  z  laskavimi 
priznavami;  ako  pa  je  bilo  kaj  prirekati,  so  se  izražale  skrajno  pre- 
vidno  in  obzirno ;  Stritarjev  úvod  pa  je  zbudil  v  uredništvu  „Novic" 
neko  sveto  ogorčenost,  ki  je  dobila  brez  vsake  reserve  očitnega 
dúška.  Če  smo  prebirali  prejšnje  letnike  „Novic",  se  nam  zdi  ta 
odločnost  čudná;  ali  že  iz  prvih  stavkov  ocene  se  pokaže  pravi 
vzrok  te  v  slovstvenem  oddelku  nenavadno  ostré  pisave :  „Novice" 
so  govorile  —  „pro  domo",  zavzele  so  se  za  svojega  ljubljenca,  za 
Koseskega,  ki  ga  je  Stritar  —  najhujša  kritika!  —  ignoriral.  „Novice" 
pišejo:  „Stritar  je  pred  Prešernom  videl  le  Vodnika,  vrstnika  Pre- 
šernovega  nobenega  in  tudi  potomca  nobenega,  zato  se  ta  sestavek 
res  more  bolj  imenovati  himna  kakor  kritika  Prešernovih  pesem."  — 
Že  tukaj  slutimo,  kam  meri  očitanje ;  vendar  hoče  kritik  podati  svo- 
jemu  mnenju  širše  ozadje,  obenem  pa  se  osigurati  proti  očitanju, 
da  ga  vodi  mržnja  napram  Prešernu,  češ,  „da  je  (Prešeren)  prvi 
lirični  pesnik,  to  je  že  danes  dognano",  ali  „pesem  je  sicer 
krásna  stvar,  al  le  ena  cvetlica  je  med  druzim  cvetjem 
na  n  a  rodne  m  pol  j  i."  —  Kaj  pravite  k  tej  cvetoči  sentenciji? 
Ne  prisojali  bi  ternu  kritiku  toliko  zlobnosti,  da  premaknivši  težišče 
prevrne  vse  vprašanje  in  z  drznim  skokom  zapusti  nevidno  višino 
pesništva  in  se  ustopi  v  sredo  med  živobarvno  in  številni  maši  tako 

pristopno  „ národnosť',  ne  prisojali,  pravim,  ko  bi  ne  bili  doživeli  no- 
vih  zgledov,  kako  se  izkorišča  Prešernova  národnosť  v  kvár  njegove 
poezije.  AH  je  še  treba  naglašati,  da  je  tako  naziranje  neumevno 
za  vsakega,  ki  je  čital  Prešerna,  da  bije  nadalje  pravičnosti  v  obraz ! 
Seveda!  Marsikateremu  pesniku  in  tudi  —  pesniku  je  tako  kritiko- 
vanje  pogodi;  saj  si  lahko  na  tihem  misti:  „Glejte,  glejte!  Ta  Pre- 
šeren  je  le  lepe  „pesmi"  delal,  to  je  le  ena  cvetica  na  narodnem 
polju;  jaz  pa  jih  imam  zbranih  cel  snop!"  Zlasti  veliká  tolažba  je 
tako  pravilo  za  vse  „delavce  na  narodnem  polju,"  ki  niso  pesniki... 
Kaj  pa  bi  rekli,  ko  bi  vstal  Prešeren  in  bi  vse  také  začel  presojati 
le  s  svojega  stališča  ? !  Ko  bi  n.  pr.  s  svojega  Pegaza  sodil  za- 
služnega  moža,  ki  je  pisal  v  istem  letniku  „Novic"  o  „prešičjih 
trihinah"?  Potembise  nemara  ražni  taki  presojevalci 
Prešerna  zavedeli,  kam  dovede  tako  premikanje  stališča! 
Pa  hvala  Bogu,  saj  je  Prešeren  sigurno  mrtev  in  ne  bo  ga 
več!  Tudi  Novičarji  so  se  1.  1866.  čutili  varne  pred  njim  .  .  .  Zato 
so,  vsaj  začasno,  lahko  brez  skrbi  povzdigali  v  nebo  svojega  Ko- 
seskega ;  ravnali  so  pa  tako  naivno,  da  se  mora  reči :  način  je  vreden 
predmeta!  „Novice"  namreč  nadaljujejo  na  navedenem  mestu:  „Ako 
se  piše  „ozir  na  našo  mlado  literaturo"  (namreč  v  omenjenem 
Stritarjevem  úvodu)  in  se  v  takem  popisu  ozira  celo  na  pesnike 
tujih  národov,  čudno  se  nam  dozdeva  potem  to,  da  se  ignorira 
mojster,  ki  je  bil  vrstnik  Prešernov:  Koseski,  kteremu  je 
svet  izvedencev(!)  že  dávno  ves  navdušen  priznal 
slavo,  da  je  prvi  v  pesništvu  odprl  nam  pred  njim  ne- 
znane,  čudapolne  základe  jezika  slovenskega,  nje- 
govo  neizmerno  krepost  in  veličan  stvo."  Evo  kritike!  Kaj 
se  pohvalno  povzdiguje  pri  tem  „mojstru"  pevcev?  „Da  je  odprl 
vsem  pred  njim  neznane  .  .  .  základe  jezika  slovenskega."  Kaki  so 
ti  zakladi?  Menda  celo  to,  kar  nam  zbuja  zono  pri  Koseskega 
„raznih"  in  drugih  delih,  njegovi,  práv  njegovi  koseskizmi!  Takih 
„cvetk  na  narodnem  (!)  polju"  res  ni  nikdar  poduhal  Prešeren.  — 
Umestneje  je,  kar  še  sledi,  ker  zdaj  kritik  ni  več  skúšal  uteme- 
ljevati  navdušenosti  za  Koseskega  z  notranjimi  razlogi,  ampak  se 
je  zadovoljil  s  konstatovanjem,  da  je  Koseski  —  in  to  je  res  — 
imel  dovolj  navdušenih  občudovalcev ;  s  takim  dokazilom  se  pri 
občinstvu  itak  doseže  največ:  fakta  so  boljša  nego  argumenti.  „Tudi 
Prešeren",  nadaljuje  kritik,  „je  bil  osupnjen,  ko  je  leta  1844.  prišla 
na  dan  Koseskega  „Slovenija",  in  práv  res  se  je  videlo  takrat,  kar 
Latinec  poje:  obstupuere  omnes.    In  čedalje  več  je  bilo  navdušenja 

o  Koseskega  geniju,  ko  so  sledile  druge  izvirne  pesni  in  prevodi . . . 
Radujemo  se,  da  imamo  Prešerna,  v  radosti  do  njega 
pa  nikdar  ne  zabimo  domačih  prvakov(!)."  To  je  zopet 
čuden  stavek! 

VI. 

1.  V  tej  zadevi  stopa  na  dan  latentná  kriza,  ki  je 
v  njo  zašlo  Slovensko  leposlovje.  Razvijali  so  se  mladi 
ta  len  ti,  ki  se  niso  več  zadovoljili  z  leposlovjem  „Novic";  geslo 
„umetnost  za  umetnost"  je  kot  slutnja  že  bilo  vpisano  v  mladih 
duhovih;  zato  so  posegali  nazaj  do  Prešerna.  Saj  so  bili  običajni 
pesniki  „Novic"  sicer  praktični,  tudi  navdušeni  možje,  ali  umetniki 
niso  bili,  kakor  seveda  tudi  ne  oče  Bleiweis;  učili  so  se  na  pamet 
svojega  Koseskega,  naj  so  njegove  zavite  besede  razumeli  ali  ne, 
povzdigovali  so  ga  tem  bolj,  čim  bolj  ga  je  prezirala  mladina, 
vzgojena  že  v  dúhu,  ki  ga  je  prižgalo  leto  1848.  Stari  voditelji 
národa  so  s  strahom  opažali,  da  se  krši  disciplína,  ki  so  je  bili 
vajeni  izza  svoje  dobe,  da  postaja  delovanje  razcepljenejše,  da  hočejo 
„mladi"  voziti  po  svoje,  ne  priznavajoč  avtoritete  zaslužnih  mož. 
Na  zunaj  se  je  pokazalo  to  posebno  jasno,  ker  „Novice"  niso  več 
zadostovale  slovstvenim  potrebám  Slovencev  in  so  poleg  njih  vstajala 
druga  podjetja,  taká,  ki  so  stopila  izrecno  ali  na  tihem  ž  njimi  v 
nasprotje.  Zato  začujemo  iz  „Novic"  cesto  elegične  tožbe  o  neslogi 
med  Slovenci  in  željno  toženje  po  zlatih  starih  časih,  ko  so  bili  še 
vsi  ene  misii  in  ene  želje  .  .  . 

Krivično  pa  bi  bilo,  ko  bi  pritrjevali,  kar  se  tako  rado  dogaja, 
le  „mladini" ;  v  svoji  gorečnosti  so  ti  marsikaj  pretiravali  in  si  — 
mladina  je  že  taká  —  domišljevali,  da  so  velereformatorji  in  zve- 
ličarji.  Zato  tiči  lep  košček  resnice  v  „Odgovoru  o  kritiki"  (v  Gla- 
sniku),  ki  ga  je  napísal  Bleiweis  že  leta  1858.,  strán  356.  in  ga 
naslovil  na  Cegnarja :  „G.  Cegnar  praví,  da  na  mladih  stoji  svet. 
Ker  je  tu  sploh  le  govorjenje  od  slovstva  slovenskega,  smemo 
misliti,  da  g.  Cegnar  meni,  da  na  mladih  stoji  Slovensko  slovstvo. 
Ker  smo  mi  tako  daleč  od  starosti,  kakor  je  gosp.  Cegnar  od  mla- 
dosti, tedaj  se  nobenemu  med  nama  ne  more  očitati  enostranost. 
Zatega  voljo  ne  bo  ne  njemu  ne  nam  odgovor  težak,  ako  vprašamo : 
ali  je  veliká  večina  pisateljev  naših,  ki  jih  čislamo  po  doveršenih 
delih  svoje  pervake,  iz  verste  mladenčev  ali  pa  iz  verste  možakov? 
Ne,  da  bi  iz  serca  ne  spoštovali  nadepolnih  pa  oskromnih  mla- 
denčev, in  z  veseljem  rečemo,  da  so  nam  v  slavo  res  knjige  nekterih 

mladih  rojakov,   al  sila,   sila  malo  jih  je,  večina  drugih  naših   slov- 
stvenih  del  izvira  od  mož,   ki  so  že   prestopili  .  .  .  leta  mladosti  .  .  . 
Tako  je  in  ne  drugač  .  .  .  Da  je  nekteri  mládenec,  ki  je  par  pol  v 
kak  časnik  že   pisal,   v  svojo   slavo   tako    zamaknjen,  da  res  misii, 
da    mu    ga  ni  verstnika   pod   solncem,   nas    uči   skušnja,   al  ravno 
trezna  kritika   se  ne   sme   zamakniti  s  takimi   zamaknjenci  .  .  .  Da 
bogme,  na  takih  ne  stoji  svet,  je  menda  preočitno.    Zato  le  trezno 
le  trezno!  ...    Na    beli    dan    najstopi,  kdorkajvomar 
i  ma;   če   res   kaj   velja,  se  mu  bo  že  splácalo.    H  koncu  le  še  to 
„Čemu   le   hrup   po   kritiki!     Začnite   jo,   kakor    Vam  je 
drago;  saj  vam  je  nobeden  ne  bráni.    Kdor  od  také  reči  le  samo 
govori,  pa  se  je  nikoli  ne  loti,  —  kako  se  pravi  takému?" 

Leta  1858.  je  bil  Bleiweis  še  popolnoma  upravičen  tako  pisati. 
Ni  pač  pričakoval,  da  ga  bodo  „mladi"  kmalu  prijeli  za  besedo: 
„na  beli  dan  naj  stopi,  kdor  kaj  v  omari  ima!"  —  Postopanje 
„Novic"  leta  1866.  pa  se  mora  imenovati  vsekako  tesnosrčno. 

2.  Zlasti  so  se  Novičarji  zavedali,  da  jim  vstaja  v  Stritar- 
jevem  „Zvonu"  bolj  nasprotnik  nego  pomocník.  Kakor  v  kljubo- 
vanje  je  bilo  zdaj  ugojeno  tudi  drugemu  Bleiweisovemu  pozivu  iz 
leta  1858.:  „Čemu  le  hrup  po  kritiki!  Začnite  jo,  kakor  Vam  je 
drago!"  In  „Zvon"  jo  je  začel!  —  Po  takem  se  razlaga  malo  čuden 
pozdrav,  ki  so  ga  prinesie  „Novice"  „Zvonu"  leta  1870.,  strán  13. 
Začetek  se  glasi  še  práv  láskavo:  „Zloga  imenuj  se  zvon,  mir  naj 
prvi  poje  don",  tako  je  ob  novem  letu  zapel  Stritarjev  Zvon,  željno 
pričakovan  list,  ki  bo  po  tem  takem  ne  le  čisto  vzorno  slovenščino 
širil,  temuč  tudi  .  .  .  ljubezen  in  edinost  glasil.  Bodi  to  znamenje 
boljših  dni!"  Osupnejo  nas  pa  nastopne  besede:  „Kajti  ne  kratko- 
viden,  marveč  res  slep  mora  biti,  kdor  koli  ne  sprevidi,  da  h  o  d  i  m  o 
Slovenci  po  pogubivni  česti  .  .  .  Vzemimo,  da  bi  kak  Slo- 
venskí Epimenid  l)  konec  leta  1860.  bil  zašel  kam  v  kako  kraško 
špiljo  ter  ondi  preždel  samo  zadnjih  deset  let  in  da  bi  zbujenemu 
zdaj  najpred  prišel  v  roke  kupek  tega  ali  onega  slovenskega  časnika, 
kakoršni  so  zdaj  —  kaj  menite,  kako  bi  si  mel  oči  in  poprijemal 
glavo,  kako  bi  se  pošlataval  po  životu,  če  res  živi,  če  je  pri  zdravi 
pameti  in  če  práv  vidi.  „Za  Boga,"  dejal  bi  najbrže  —  „nismo  li 
mi  svoje  dni  bili  vajeni  le  v  tujstvu,  le  v  nemškutarstvu  gledati  in 
videti  strupenega  sovražnika!  Ťukaj  pa  ne  nahajam  nego  boj  s  slo- 
venskimi  novinami,  nego  mahanje  po  možeh,  ki  so  za  mojega  čaša 

l)  V  prejšnjem  stávku,  ki  smo  ga  tu  izpustili,  je  omenjen  Krečan  Epimenid, 
ki  prespavši  40  let  sveta  ni  več  spoznal. 

bili  zaslužni  delalci  na  narodnem  polji,  ki  so  bili  slávni  veljaki  in 
vodniki  ter  so  se  odlikovali  z  najčistejším  rodoljubjem.  Kaj  se  je 
moralo  le  zgoditi!"  Tako  bi  se  čudil  naš  jamar.  Ko  bi  potlej,  raz- 
gledavši,  sprevidel,  da  je  sprememba  le  v  mislih  in  v  značaju  ne- 
kterih  Slovencev,  ne  pa  v  djanskih  okolnostih,  ki  so  danes 
ravno  takožalostne  kakor  so  pred  desetimi  leti  bile  — 
utekel  bi,  mislim,  raje  nazaj  inskrilsevsvojojamo, 
nego  da  bi  gledal  tako  golemo  zaslepljenost  .  .  .  Zedinimo  to  malo 
moci,  kar  jih  imamo,  in  držimo  se  trdno,  ker  sovražnik  dela  huje 
kot  kedaj.  Delajmo  složno  na  pôlitičnem  poprišču,  delajmo  marljivo 
na  književnem  polji,  ne  spodkopujmo  se,  temuč  spodbujajmo  drug 

drugega   k   vspešnemu  delu." Onému    odstávku  o  „veljakih" 

in  „vodnikih"  se  pač  malo  nasmihamo,  še  bolj  svetobežnemu  po- 
četju  namišljenega  Epimenida,  pritrjujemo  pa  radi  lepemu  pozivu 
k  slogi.  A  pri  vsem  tem  vprašujemo:  „Zakaj  vse  to  na  naslov 
Zvona?"  Zadeva  nam  postane  jasná,  če  pregledamo  Zvonove  so- 
trudnike;  to  so  sami  „mladi",  vroče  glave,  a  brhki  talenti,  vsi 
po  svojem  značaju  nezadovoljni  s  silo  praktično,  koristno,  ali  su- 
hoparno  delavnostjo  „Novic".  Stritarja  so  vrhu  tega  Novice  že 
bile  enkrat  zgrabile,  kakor  smo  slišali;  posebno  nevaren  pa  je  bil 
zanje  razpor  z  dosedanjim  sotrudnikom  Levstikom,  razpor,  ki 
je  postal  tem  hujši,  ko  je  dobil  —  zaradi  Vodnikovega  rokopisa  — 
osebno  ost,  naperjeno  proti  Bleiweisu  samému. 

Da  se  Novičarji  s  takimi  nasprotniki  niso  mogli  meriti,  komu 
bi  to  ne  bilo  kar  od  kraja  jasno?  Kot  polemík  je  Levstik  še  nedo- 
sežen,  četudi  odvzamemo  njegovo  brezobzirnost;  tak  stilist  in  sarkast 
je  pač  mogel  hudo  zadeti  nasprotnike,  s  kakršnimi  je  imel  to  pot 
posla,  nasprotnike,  ki  jim  je  bilo  tako  lahko  priti  do  živega.  In 
njegov  „Pavliha",  dokler  je  izhajal,  ter  „Zvon"  (1870.)  sta  včasi, 
zlasti  izprva,  bolj  prikrito,  pozneje  pa  očitno  planila  po  glavnih 
Novičarjih.  Posebno  izborni  so  „Pas  j  i  po  g  ovori"  (Zvon,  1870, 
strán  266.  idd.);  v  njih  govori  gospodar  svojemu  psu  pinču  n.  pr. 
tako-le:  „Ko  me  pogledaš  (namreč  pinč)  s  svojim  jasnim,  nedolžnim, 
zvestim  očesom,  pripognil  bi  se,  objel  te  in  poljubil  (pinča !).  A  ko 
bi  jaz  bil  poet,  kakoršna  sta  PindarinKoseski(l),  odo 
bi  o  tebi  naredil.  In  poslal  bi  jo  v  „Zvon"  in  brali  bi  jo  in  dejali: 
„Ta  je  Kurnikova!"  A  ker  nijsem  poet,  pôjdem  k  branjevcu  in  kúpim 
klobaso.  In  dam  ti  jo  vso,  s  kožo  in  z  mesom,  in  tedaj  bode  veliko 
tvoje  veselje!"  —  To  je  bila  za  Novičarje  bridka  pijača!  —  Ko  se 
je  kmalu  potem  zaradi  navedené  zadeve  (gl.  „Nov."   1870,  str.  279. 

in  „Zvon"  1870,  strán  300.)  sprl  Levstik  z  Bleiweisom,  ga  je  na 
stráni  294.  napadel  naravnost  kot  „očeta"  (zopet  v  „Pasjih  pogo- 
vorih"):  „On  germi  in  bliska  po  vsej  slovenskí  deželi,  jasno  vreme 
dela  in  dež,  sneg  in  to  čo  v  pratiki.  V  začetku  je  rekel:  „Bodi  Slo- 
venija!"  In  bila  je  Slovenija.  Bila  pa  je  še  pusta  in  prazna  in  tenie 
so  jo  krile  čez  in  cez.  In  ustvaril  je  eno  veliko  luč,  ki  izhaja  na 
teden,  in  imenoval  jo  je  ,Novice'!  In  eno  majheno  luč,  ki  izhaja 
na  leto,  in  dejal  ji  je  ,PratikaM"  — 

To  je  bilo  hudo,  prehudo !    Duhovito   in  ostro,   ali  —  resnice 
ne  smemo  prikrivati  —  tudi  krivično. 

(Dalje  prih.) 


Ti  praviš,  da  me  ljubiš  .  .  . 


Ti 


praviš,  da  me  ljubiš,  toda  čuj, 
vse  tvoje  prednice  so  to  trdile, 
pa  so  me  vendarle  za  nos  vodile. 
In  zdaj  jim  človek  še  sonete  kuj ! 

No,  al  se  lažeš  mi,  dekle,  al  ne, 
ko  drugim  pel  bom  tudi  tebi  hvalo, 
za  vse  te  ure  božje,  ko  iskalo 
je  sreče  moje  žalostno  srce. 


A.  Gradnik. 


Večer. 


$č 


črnimi  objel  rokami  Daleč  tamkaj  za  gorami 

zemljo  vso  je  trudni  mrak,  solnčna  moja  sreča  spi, 

le  tam  daleč  nad  gorami  s  črnimi  zastri  rokami 

jaseň  še  blesti  se  trak.  mrak  do  nje  je  vse  poti. 

Bolj  in  bolj  prameni  rožni  Črez  globine  in  slemena 

v  temno  se  gubijo  noč:  plavá  tjakaj  le  moj  sen, 

tak  zbledeva  v  duši  tožni  tih  oblaček  od  plameňa 

mlade  vere  svetla  moč.  zadnjih  žarkov  pozlačen. 

K— r. 

Na  ovinku. 

Spisal  dr.  Ivo  Šorli. 

aenkrat,  nepričakovano  je  zašumelo,  da  je  naglo  obrnil 
glavo  in  pogledal  skozi  okno.  Potem  pa  je  podprl  z 
levico  svoje  čelo  in  se  zazri  ven.  V  mehki  črti  se  je 
vzpenjal  nizek  holm  od  srede  okenske  odprtine  do  vrhá, 
pod  to  črto  dvoje  drevesnih  skupin  sredi  sočne  zelene 
tráve,  nad  njo  pa  precejšnji  kos  neba. 
Stanoval  je  tu  že  pet  let.  Prej  dve  še  kot  samec,  in  ko  se 
je  poročil,  je  pregovoril  svojo  prejšnjo  gospodinjo,  da  se  je  ona 
umaknila  in  mu  prepustila  celo  stanovanje.  Ni  že  več  mogel  za- 
pustiti  te  prijazne  hiše  ob  znožju  edinega  griča  daleč  naokrog,  ki 
mu  je  prej  nekoliko  nadomeščal  njegove  gore  sredi  teh  neznosno 
enakomernih  ravnin.  Posebno  pa  iz  te  svoje  ljube,  svetle  sobice  ni 
maral  in  od  te  krásne  slike  v  okviru  svojega  okna.  Vedel  je  dobro, 
da  bi  storil  Almi  veliko  veselje,  ako  bi  prepustil  njej  ta  tihi  kotiček,  a 
naredil  se  je  gluhega  in  slepega,  ko  je  nekoč  nekaj  takega  namignila ; 
in  odtlej  je  imel  mir. 

Zunaj  je  vršelo  močneje  in  močneje.  Čutil  je,  kako  se  nekaj 
taja  v  njem,  in  z  brezkončno  razkošnostjo  v  srcu  je  gledal  ven. 
Mešec  dni  kruté  vročine,  zadnja  dva  dneva  pa  tista  topa  hudobná 
soparica;  odvadil  se  je  bil  že  zreti  skozi  okno.  Človek  res  že  ni 
vedel  več,  ali  je  narava  popolnoma  umrla  ali  pa  samo  padla  v  brez- 
čuten  sen,  zdaj  pa  je  hipoma  spet  zasopla,  globoko  in  veselo,  in 
nje  dihanje  je  bilo  kakor  dihanje  človeka,  katerega  je  nekdo  dolgo 
tiščal  za  vrat  in  ki  hoče  zdaj  naglo  napolniti  prazna  pljuča,  ko  so 
mu  prsi  zopet  proste. 

Prvi  grom.  Daleč  in  jedva  slišen,  samo  še  neko  zamolklo  bob- 
nenje.  Kakor  je  bil  ves  ta  svet  okrog  njega  brez  mej  in  brez  ostrih 
potez,  tako  je  bilo  tudi  to  grmenje  izgubljeno  črez  vse  severno 
nebo,  široko  in  razblinjeno,  in  spominjal  se  je  z  nejasnim  hrepe- 
nenjem  onih  krepkih,  jedrih,  ostrih  udarov  nad  divje  kipečimi  gorami 
daleč  tam  gori. 

Smreke  tik  pod  slemenom  so  postajale  bolj  in  bolj  nemirne, 
velikí  kostanji  pod  njegovim  oknom  pa  so  stali  še  vedno  skoro  ne- 
premično  in  šumelo  je  v  njih  še  daleč  in  globoko. 

Vstal  je  bil  in  stopil  k  oknu.  Par  težkih  kapelj  mu  je  udarilo 
z  vso  silo  v  obraz  in  kostanji  so  završeli  močneje.  Ozrl  se  je  počasi 

po  sobi  in  oko  mu  je  obstalo  v  zrcalu  na  nasprotni  stráni.  Opazoval 
je  pozorno  svojo  krepko  postavo,  potem  pa  jezno  stresel  glavo. 

Nikdar  ni  mogel  trpeti  šibkotnežev  in  za  vse,  ki  so  padli  v  borbi 
z  usodo,  je  imel  že  kot  mladenič  samo  zaničljiv  zasmeh.  Želel  si 
je  celo  velikih  konfliktov  v  svojem  življenju,  da  bi  mogel  ljudem 
pokazati,  kaj  se  to  pravi:  moč,  volja,  možatost.  In  dasi  mu  je  po- 
zneje  cesto  vstajala  misel,  da  more  biti  popolnoma  odločen  samo 
popolnoma  brezsrčen  človek,  ni  mogel  vendar  nikdar  verjeti,  da  bi 
mogel  kdaj  on  sam  zaiti  v  življenje,  kakršno  zdaj  živi. 

Gromi  so  se  valili  bliže  in  bilo  je,  kakor  da  dobivajo  počasi 
neke  trdne  oblike ;  na  nebu  je  bilo  mogoče  razločevati  tuintam  mesto, 
ki  je  bilo  bolj  črno  nego  tisti  edini  črni  oblak,  ki  je  segal  od  severa 
do  juga,  od  vzhoda  do  zahoda.  A  še  vedno  so  biii  vsi  oblaki  en 
sam  oblak  in  vsi  gromi  eno  samo  nepretrgano,  enakomerno  bobnenje. 

A  naenkrat  je  zagorelo  sredi  črne  závese,  skoro  navpično  nad 
slemenom  holma  in  na  istem  mestu  je  hip  pozneje  počilo  krátko  in 
silno  in  vse  drevje  je  obstalo  kakor  okamenelo.  Potem  pa  je  spet 
privršelo  od  nekod,  da  so  kostanji  sklonili  svoje  mogočne  glave 
globoko  doli  proti  zemlji  in  smreke  so  se  zvijale  gori  na  vrhu,  kakor 
bi  bile  stranu  zblaznele,  kakor  bi  hotele  oprostiti  svoje  noge  iz 
zemlje  in  zbežati;  a  ta  zemlja  jih  je  stiskala  naše  in  se  borila  ž 
njimi,  da  so  ji  prsi  hrople  .  .  . 

Lehka  rdečica  mu  je  bila  prevlekla  zdravá,  zagorela  lica  in  ne- 
izrekljivo  mu  je  bilo  v  duši  .  .  .  Zdaj  da  bi  prišla,  tako  kakor  je 
sanjal  nekdaj  ob  takih  urah.  Vsa  trepetajoča  in  boječa  da  bi  prišla 
in  se  ga  z  vsem  svojim  telesom  ovila;  in  te  rahlo  drhteče  roke  bi 
j  o  stiskale  k  sebi  .  .  . 

Enkrat  je  bila  res  prišla,  prvi  mešec  njunega  zákona,  Poklical  jo 
je  bil  k  sebi  k  oknu  in  jo  divje  objel  in  ona  se  mu  je  gorko  privila. 

Gorko  —  več  ni  znala,  ni  mogla.  Gorki  so  bili  njeni  objemi, 
gorki  njeni  poljubi,  gorka  nekdaj  njena  pisma  s  tisto  elegantno 
gorko  pisavo,  gorka  je  bila  njena  ljubezen,  gorka  vsa  njena  duša. 
Vse  gorko  in  nič  več.  Gorka  kakor  to  poletno  solnce,  ki  tako  po- 
časi, počasi  pije  iz  zemlje  ves  sok,  vso  moč,  ki  počasi,  počasi  umira 
pod  njim  zadnje  zelenje  in  zadnji  cvet  in  ki  pušča  za  sabo  práv 
isto,  kar  slaná  in  led  .  .  . 

In  sklonil  se  je  nad  svojo  dušo  in  gledal  dolgo  vanjo.  Široká 
planjava,  kakor  ta-le  okrog  njega,  vse  zelenje  uvelo,  vse  cvetje  mŕtvo, 
vsi  slavci  daleč  gori  zadaj  po  senčnatih  logih  in  visoko  na  nebu 
to  prijazno,  dobrotno,  svetlo,  prokleto  solnce.  Tuintam  pogleda  kak 

oblak  izza  puščave,   dvigne   se  plašno    za  ped  po  nebu  navzgor  in 
spet  izgine. 

Spomnil  se  je  sinočnjega  večera.  Odhajali  so  iz  gostilne,  cela 
družba.  Njegov  prijatelj  dr.  Jereb  in  njegova  žena  sta  se  bila  prej 
nekaj  sprla.  Namreč  on  vsaj  je  bil  zapažil,  kako  se  je  bil  mladi 
dami  vsled  neke  moževe  opazke  obrazek  stemnil  in  se  spet  zjasnil, 
ko  je  doktor  to  kmalu  jako  srečno  popravil.  In  potem  je  ujel  on 
njen  pogled,  kako  je  obrnila  svoje  zelene  oči  v  moža,  ko  sta  vstala 
s  stolov  .  .  .  Jereb  se  je  nasmehnil  in  jo  odpeljal. 

Prijel  se  je  za  čelo  ob  tem  spominu.  Ta  pogled  in  kar  je  bilo 
za  njim!  .  .  . 

Gost  dež  je  vršel  nizdolu,  veselo  in  močno,  da  ga  vedno  be- 
snejši  veter  ni  mogel  več  zgeniti.  Kostanji  pa  so  iztegali  svoje  zelene 
roke  široko  in  poželjivo  navzgor  .  .  . 

Iz  kuhinje  je  prišel  Almin  glas.  Naročevala  je  gotovo  dekli  kaj 
radi  večerje.  Ta  njen  glas!  Zaljubil  se  je  bil  pravzaprav  najprej  v 
ta  glas  in  ta  glas  ga  je  omamljal  prvé  čase,  ko  se  mu  je  zdelo, 
kakor  da  poje  globoko  ubran,  srebrn  zvon  iz  brezkončnih,  srečnih, 
čistih  daljav  mirno  in  toplo  in  dobrotno.  In  poslušal  je  dolgo  in 
napeto  in  z  naprej  sklonjeno  glavo;  in  potem  se  mu  je  zahotelo, 
da  bi  se  oglasilo  še  kaj  drugega  ali  pa  kaj  drugačnega.  A  bilo 
ni  ničesar. 

Najbrže  niti  opazila  ni,  da  je  zunaj  nevihta,  si  je  mislil.  Na- 
vsezadnje  —  čemu  tudi?  Bilo  je  vroče  in  zbrali  so  se  sopari  na 
nebu.  Popolnoma  naravno  je,  da  padá  zdaj  dež,  in  ker  padá  ta  dež 
na  listje  in  je  nastal  tudi  veter,  kostanji  seveda  šumijo. 

Ne,  tu  ji  dela  krivico!  Alma  gotovo  občuti  poezijo  in  njena 
duša  je  globoka,  neizmerno  globoka  —  prevec  jo  je  poznal,  da  bi 
dvomil  o  tem.  Pred  seboj  je  videl  njene  oči,  veliké,  jasne,  mirne 
in  tako  tihe  kakor  planinska  jezera  tam  gori  doma.  Vanje  gleda 
dan  in  so  svetla,  vanje  gleda  noč  in  so  črna,  okrog  njih  divja  vihar 
in  zvijajo  se  sence  temnih  borov  v  njih,  a  sama  se  nikdar  ne  zganejo. 
In  vendar  ve  vsakdo,  da  niso  mŕtva. 

Pred  sabo  je  videl  njen  obraz,  nje  belo,  jasno  čelo,  belo  čisto 
polt,  fina  pravilna  ústa,  zdravé,  blesteče  se,  krepke  zobe  in  preproste, 
bujne  kostanjeve  lase. 

Jasno  se  je  spominjal  prvega  vtiska,  ki  ga  je  naredil  nanj  ta 
njen  obraz  in  njena  nekoliko  bolj  nego  srednje  visoka,  čvrsta,  krásna 
postava.  Označil  bi  bil  vse  z  eno  besedo:  ideál.  Tu  je  stala  trdna, 
krepka,  zdravá  sreča  pred  njim.  Trideset  let  je  imel  takrat  in  spoznal 

je  bil  že  dovolj  sveta  in  tudi  žensk,  da  je  znal  popolnoma  ceniti 
tako  dekle,  kakršna  je  bila  Alma.  „Alma,  vzvišena  —  kako  zaslúži 
to  lepo  imel"  si  je  rekel  cesto  takrat. 

„Kako  zaslúži  to  lepo  ime!"  se  je  nasmehnil  zdaj  hudobno  ter 
odstránil  z  okna  blazinico,  ki  je  bila  že  vsa  premočená.  „Vzvišena, 
nad  vse  vzvišena!    Zdaj  bi  jo  rad  samo  še  videl,  kaka  bi  bila,  ako 

bi  jaz recimo,   ako  bi  se  jaz   pobarabil.    Práv  gotovo  bi  ne 

rekla  nobene  besede,  nobenemu  človeku  bi  ne  potožila;  s  svojim 
mirnim,  vedno  svečanim  obrazom  bi  hodila  okrog  mene.  In  jaz  bi 
postal  besen  in  surov  in  bi  jo  razžalil,  ona  pa  bi  vprla  svoje  mo- 
gočne  oči  varne  in  bi  šla  dalje.  In  če  bi  jo  potem  objel?  Ne,  ona 
bi  me  ne  sunila  od  sebe,  niti  sledu  studa  bi  ne  bilo  opaziti  na 
njenem  obrazu,  in  če  bi  pritisnil  svoje  nečisté  ústne  na  njene,  bi 
ne  zatrepetala.  In  jaz  bi  se  sramoval,  gabil  samému  sebi,  jaz  bi  — " 

„Toda  to  so  neumnosti",  je  udaril  z  nogo  ob  tla.  „Jaz  sploh 
ne  morem  postati  podel,  nefin,  ob  njej  vsaj  ne  in  móram  se  pokoriti 
tej  velikosti.  In  to  je  neznosno,  to,  da  móram !  Priklenjen  sem 
nanjo  in  móram  ž  njo  po  tej  beli,  čisti,  ravni  česti,  ki  jo  hodi  ona. 
A  na  desni  in  levi  je  hladen  gaj  in  ozke,  zapeljive  stranstezice  vabijo 
globoko  noter  v  somrak.  In  jaz  bi  hotel  s  svojo  ženo,  svojo  pravo 
zaročeno  ženo  včasi  tja  noter  ...  In  če  bi  me  ona  sama  kdaj  kar 
naenkrat  pustila  sredi  ceste  in  hip  pozneje  bi  zazvenel  izza  svežega, 
sočnega  grmičevja  poreden,  nedolžnorazposajen  smeh  in  jaz  bi 
planil  zanjo!  ..." 

Ustavil  se  je  pri  tej  sliki  in  jo  užival  počasi.  Dež  je  padal 
mirno  in  kostanji  so  stali  nepremično,  da  se  zlije  nanje  hladeča 
kopel.  Smreke  tam  gori  pa  so  šumele   brezkončno  daleč  nekam  .  .  . 

„Toda  —  Alma!  Alma  na  stranpoti!  Kako  mučen  prizor!"  se 
je  nasmehnil  prezirljivo.  „Zardela  bi  oba  v  zadregi  in  gledala,  kako 
prideva  čim  prej  zopet  na  —  pravo  pot. 

Ampak  vsi  ljudje  me  blagrujejo  in  vsi  pravijo,  da  je  to  naj- 
srečnejši  zákon  v  celem  našem  gnezdu!  Kak  ugled,  kako  spošto- 
vanje  uživa!  Kako  se  klanjajo  moji  ženi  celo  te  velečastite  dáme, 
ki  ne  puste  nikogar  v  miru,    vse  ji  morajo  priznati,  da  je  ona  naj- 

plemenitejša,  najlepša,  najizobraženejša,  najpoštenejša,  naj 

da  je  z  eno  besedo  poosebljeni  superlatív." 

Neprijeten  občutek  se  ga  je  polastil  pri  tej  besedi.  „Tepec!" 
je  siknil,  kaj   je  treba  tu   ironije,  ali   morda  ni  res,  da   stoji  visoko 

nad  vsemi  drugimi  nego nego  ta-le  petdeset  metrov  visoka 

krtina  tu  gori  nad  pravimi  krtinami  naše  krásne  okolice?" 

Nekaj,  kakor  obup  mu  je  stisnilo  prsi.  S  studom  je  začutil, 
kako  se  je  tudi  ta  druga,  spočetka  postená  primera ,  spačila  na  koncu 
v  nizkotno,  strupeno,  podlo  karikaturo. 

Sedel  je  izmučen  na  stôl  in  gledal  žalostno  ven  v  te  ravne, 
bledosvetle  niti  od  neba  do  zemlje.  Gromi  so  se  bili  umaknili  v 
daljave,  bliski  so  bili  ugasnili  in  šumenje  je  postalo  tako  enakomerno. 

„Alma!"  je  vzdihnil  mehko,  „saj  jaz  ne  morem  nič  za  to,  da 
mi  je  tako  neznosno  to  življenje.  In  ti  tudi  ne  moreš  nič  za  to,  da 
si  preveliká  zame." 

„Preveliká?"  Ta  beseda  mu  zopet  ni  ugajala  in  pičila  ga  je 
neprijetno.  Vstal  je  naglo  in  stopal  premišljeno  po  sobi. 

Zakaj  pa  naj  bi  bil  človek  tako  skromen?  Zavedal  se  je  dobro, 
da  je  skozinskozi  fin  človek,  da  je  dober  in  pošten,  zrel.  Kaj  so 
njemu  na  primer  vse  te  puhle  zábave  zunaj  v  svetu,  kakršnih  iščejo 
vsi  drugi,  kaj  ga  brigajo  te  šantanke  in  pevke,  in  ali  ni  njegovo 
srce  popolnoma  čisto  ?  In  čudovite  poezije,  čudovitih  bajk,  pestrih 
základov  je  polna  njegova  duša! 

„Njena  tudi!"  se  je  oglasilo  nekaj  v  njegovih  prsih.  Prikimal 
je  kakor  v  potrdilo.  „Toda  poezija  njene  duše,"  si  je  odgovarjal, 
„je  tudi  tako  korektná,  tako  mirna,  tako  olimpsko  pravilna,  kakor 
vse  drugo  na  n  jej." 

„In  to  ni  zame!"  je  stresnil  nervozno,  kakor  da  se  hoče  nečesa 
rešiti.  „Jaz  hočem  krvi,  jaz  hočem  ognja,  jaz  hočem  strasti,  jaz 
hočem  sladké  nekorektnosti,  fine,  lepe  grešnosti.  Také,  také  oči, 
polne  hudičev!" 

Spomnil  se  je  zopet  dr.  Jerebove.  A  takoj  je  zmajal  z  glavo 
in  se  nasmehnil.  Ne,  práv  ničesar  ne  čuti  do  nje.  Bilo  bi  tudi 
zaman,  saj  ljubi  svojega  moža  kakor  nobena  druga.  On  ve  to,  pa 
naj  tudi  sikajo  jeziki,  kar  hočejo.  Saj  je  njegov  prijatelj  dr.  Jereb 
celo  sam  nekoč  s  porogljivim  nasmehom  opomnil,  da  ga  báje  nje- 
gova žena  ne  mara.  In  včasi  mu  je  bilo,  kakor  da  ta  duhoviti  mož 
práv  dobro  ve,  kako  je  ž  njim  in  Almo.  „Ta  mačka  rada  praská!" 
mu  je  rekel  nekoč,  ko  je  bil  pri  njih,  in  pri  tem  je  dr.  Jereb  dobro- 
dušno  potrkal  svojo  ženo  po  ramenu.  „A  to  je  še  najboljše  na  njej." 

In  kaj  je  pravzaprav  na  tej  ženski?  Srednje  lepa,  srednje  inte- 
ligentná, srednje  dobra  —  samo  komparativ  nasproti  njegovemu 
superlatívu.  Toda  ženská  je,  vseskozi  ženská,  navadna  ženská,  in 
to  je  njena  moč,  njen  čar,  to  daje  življenju  ob  njej  vse  polno  iz- 
premembe,  da  je  znosno  in  celo  prijetno.  Taká  je  bila  njegova  prvá 
ljubica  Ivanka,  ki  jo  je  pustil,  ker  je  bil  takrat  tako  strašno  pameten, 

takrat  s  petindvajsetimi  leti,  ko  je  imel  še  manijo  z  dekleti  filozo- 
firati,  česar  uboga  stvarca  ni  znala. 

Dež  je  ponehaval,  oblaki  so  postajali  bolj  in  bolj  bledi  in  tenki 
in  solnce  je  moralo  stopiti  však  trenotek  še  enkrat  izza  njih,  da  lepo 
pozdraví,  predno  gre. 

Čutil  je,  da  se  mu  je  kri  že  izdatno  umirila.  In  vendar  mu  je 
bilo  hudo,  da  je  ta  divja  krasota  tako  hitro  izginila.  Temno  je  gledal 
ven  in  še  bolj  je  zgrbančil  čelo,  ko  se  je  naenkrat  odprlo  tam 
zadaj  nekje  in  je  v  hipu  solnce  izpremenilo  ves  vrt  v  zlatordeč- 
kast  raj  .  .  . 

„Da,  da,  to  je  za  Almo",  je  prikimal,  kakor  da  se  je  šele  zdaj 
pravega  spomnil,  „taká  poezija  je  zanjo".  Kako  je  gledala  spomladi 
ven,  ko  je  vse  cvetlo,  in  kake  so  bile  takrat  njene  oči!  Njemu  pa 
je  postala  vsa  ona  bela,  tiha  krasota  že  črez  par  dni  dolgočasna. 
Samo  nekaj  ga  je  zgrabilo  mogočno  tudi  spomladi.  Vrt  pod  nje- 
govim  oknom  je  bil  last  jezuitov  in  proti  večeru  vsakega  dne  so 
se  prihajali  v  gručah  po  trije  šetat  tod  mimo.  In  oni  kontrast  —  te 
črne  postave,  ti  bledi,  nemi  obrazi,  nad  njimi  pa  svetlo  cvetje  in 
ptičje  žgolenje  —  ga  je  čudovito  omamljal,  da  je  slednji  večer  nestrpno 
pričakoval  čudne  procesije  smrti  sredi  življenja. 

Deževalo  ni  nič  več  in  nad  holmom  je  stala  mavrica.  Tako  iz- 
mučen  je  bil,  tako  vse  valovje  njegove  duše  je  bila  razburkala  in 
in  raztepla  nevihta,  da  mu  je  ležalo  sedaj  vse  trudno,  razbito,  šibko 
v  prsih.  Bolelo  je  te  pol  ure  vendar  tako  lepo  globoko  notri  v  njih, 
a  zdaj  zopet  vse  topo,  vse  pusto. 

Ustavil  se  je  sredi  sobe  in  gledal  dolgo  v  tla.  In  kaj  sedaj  ? 
Hm,  nič !  Zopet  trap-trap-trap  po  česti  naprej !  Kaj  naj  pa  drugega 
store?  Če  bi  posegli  velikí  tragični  konflikti  v  njegovo  usodo,  znal 
bi  si  pomagati,  toda  tu  je  vse  tako  banalno,  da  bi  bilo  vsako  upiranje 
še  bolj  banalno.  „Če  ti  naložijo  malo,  še  čutiš  ne,  če  ti  naložijo 
preveč,  te  breme  stre,  toda  meni  so  dali  ravno  toliko,  da  ni  ne 
premalo  ne  preveč,  zato  je  treba  nesti." 

„Sicer  pa  —  zakaj  se  sploh  ustavljam  in  branim?  Pravzaprav 
me  preganja  samo  fiksna  ideja,  da  se  ne  vdam :  ker  sem  se  zaklel, 
da  se  ne  vdam." 

Sedel  je  spet  na  stôl,  podprl  glavo  in  gledal  ven  in  gledal 
daleč     .  . 

Da,  kako  strastno  je  govoril  tisti  večer,  ko  se  je  poslavljal  po 
zadnjem  izpitu  na  univerzi  od  tovarišev.  Bilo  jih  je  malo,  a  bili  so 
dečki !  In  prisegli  so  si,  da  se  bodo  borili  za  svojo  mladost,  dokler 

se  bodo  mogli.  In  ali  si  jo  je  kdo  izmed  njih  ohranil?  Ne,  niti 
eden;  vsi  so  postali  pristni,  prepričani  filistri. 

On  je  zadnji.  In  tudi  on  se  hoče  podati,  še  nocoj ! 

„Še  je  volje  v  meni,  še  je  moci,"  se  je  vzravnal  ponosno; 
„obrnimo  sulico  in  borimo  se  zato,  proti  čemur  smo  stali!  S  temi- 
le  svojimi  žilavimi  rokami,  s  katerimi  sem  si  ustvaril  eksistenco,  s 
katerimi  sem  se  preboril  do  svojega  današnjega  mesta  v  človeški 
družbi,  hočem  streti  vse  to,  kar  mi  je  na  poti  —  do  filistra.  A  najprej 
proč  iz  te  sobe,  ven  izmed  teh  spominov!  Bojim  se,  če  bi  začelo 
spet  šumeti  tam  zunaj  ..." 

Še  enkrat  se  mu  je  noga  ustavila,  še  enkrat  je  sklonil  glavo  in 
se  zazri  v  pod,  potem  se  je  obrnil  naglo  proti  durim  in  šel  v  kuhinjo. 

Alma  je  stala  pri  ognjišču  in  zajemala  ravno  z  luknjastim 
korčkom  cmoke  iz  lonca  na  porcelanast  krožnik.  Malo  lúči  je  še 
prihajalo  od  zunaj  in  odsev  ognja  se  je  veselo  igral  po  njenem 
tihem,  lahko  razgretem  obrazu. 

„Ti,  Almica,  meni  se  zdi,  da  imaš  že  dolgo  neko  skrito  željo," 
jo  je  nagovoril  prijazno. 

Pogledala  ga  je  radovedno. 

„Odstopim  ti  svojo  sobo,  če  hočeš.  Zdaj  jeseni  bo  lepo  tam 
zadaj." 

S  korčkom  v  desnici  mu  je  ovila  svojo  gorko,  mehko  levico 
okrog  vratu  in  naslonila  glavo  na  ráme. 

„Kako  si  ti  vedno  dober,  Stanko!" 

Strepetal  je  rahlo  in  po  celem  telesu  se  mu  je  razlila  topia 
gorkota  in  pritisnil  ji  je  dolg  poljub  na  ustnice. 

Odšel  je  v  jedilnico  in  čakal  večerje  in  Alme.  V  duši  mu  je 
bilo  sladkootožno.  Spomnil  se  je  tistega  pogleda  na  vrt  tam  zadaj, 
ko  se  je  bilo  v  majú  osulo  zadnje  cvetje  in  so  se  odela  drevesa  v 
sočnozelene,  baržunaste  halje.  Takrat  je  pričelo  tam  zunaj  tako  re- 
snobno  šumeti  in  čutil  je,  da  se  bliža  nekaj  veličastnega :  zorenje 
in  jeseň.  Tam  je  on  sedaj,  ta-le  vihra  danes  je  bila  osula  zadnje 
cvetje  z  drevesa  njegovega  življenja.  Prišel  je  do  ovinka.  Še  en 
pogled  v  slovo  nazaj,  potem  pa  veselo  in  mirno  za  brdo!  .  .  . 

Dekla  je  bila  postavila  večerjo  na  mizo  in  duh  po  cmokih  se 
je  bil  razlezel  po  sobi. 

Ozrl  se  je  na  nje  in  se  jim  nasmehnil  dobrohotno  in  prijazno. 

„V  tem  znamenjn  zmagaš!"  je  pokimal  in  v  duši  mu  je  bilo 
mirno. 

=     Konec,  = 

38* 


596 


Roman  Romanov:  Anica. 


Anica. 


4 


alebi  v  višini  letajo, 
pod  njimi  morje  šumi 
kot  plašne  misii  v  duše  dnu 
sredi  življenja  noci  .  .  . 


L 


In  dviga  se  šum  in  raste  bučeč 
in  peni  se  morská  ravan  .  .  . 
Ah,  daleč,  daleč  je  kraj  miru, 
ah,  daleč  pokoja  dan  .  .  . 


Ah,  daleč  za  morji  šumečimi, 
ah,  daleč  za  zadnjo  goró, 
za  jadapolnim  življenjem  tam, 
za  groba  mŕtvo  nočjó  .  .  . 


Molčijo  dalje  nocoj, 
samo  morje  šumi, 
samo  moja  nemirna  duša 
k  tebi  hrepeni. 


II. 


Ti  si  moj  svetli  dan, 
ti  si  moj  svetli  raj  — 
zavrženi,  izgubljeni 
za  veko  maj  .  .  . 


Sanja,  sanja  nemiren  večer, 
nemiren  —  kot  moja  ljubav, 
kakor  zaljubljene  ljubice 
sladkonemirni  pozdrav. 


III. 


Anica,  in  ti  mirno  greš 
in  tvoje  črne  oči 
poljubijo  me,  pozdravijo  me 
in  sam  sem  sredi  noci  .  .  . 


Tam  v  strugi  reka  zelena  šumi, 
nemirna  se  peni  naprej, 
sence  pošastne  se  zibljejo 
in  šum  se  budi  sredi  vej  .  .  . 


IV. 

Tiho,  tiho  je  nocoj, 
da  sliši  se  srca  utrip  .  .  . 
Čuj !  drobni  koraki  se  bližajo 
in  ona  gre  mimo  ta  hip. 

Kak  lepa  je,  kak  je  krásna  nocoj, 
kak  lica  mlada  ji  rde, 
kak  črne  oči  ji  gorijo  nocoj, 
kak  ústne  kipe  in  drhte!  .  .  . 

Ah,  Anica  ide  na  sladko  pot, 
a  jaz  sem  sam  tako  — 
na  žalost  to  —  na  nesrečo  to 
grem  ven  pod  večerno  nebo. 

In  tam  bom  polglasno  pesem  zapel, 
da  na  svetu  je  žalostno  res, 
da  je  tak  daleč,  tak  daleč  do  zvezd, 
tak  daleč  do  nebes  ... 

V. 

Anica  draga,  Bog  s  teboj  Kot  sivi  mrak,  kot  črna  noč 

in  sreča  in  sladká  mladost  —  od  neba  je  splavala  dol : 

o,  pojdi  od  mojih  krajev  proč   —  srce  mi  trepeče,  srce  mi  drhti 

glej,  nanje  je  padla  bridkost !  in  dušo  objela  mi  bol  .  .  . 


Anica,  stokrát  pozdravljena ! 
Pozdravljene  tvoje  oči, 
stotisočkrat  poljubljene, 
tvoje  lepe  črne  oči!  .  .  . 


Roman  Romanov. 


Menih. 


T, 


am  zunaj,  tam  zunaj  vetrovi  buče 

in  sneg  po  cestah  naletuje. 

Vse  mŕtvo  okrog  ...  Le  v  daljavi  tam  luč 

alejo  slabo  razsvetljuje  .  .  . 

Ah,  tamkaj  v  nekdanjih  večerih  smo  mi 
življenje  prelestno  živeli  .  .  . 
Vse  mŕtvo  in  strto  .  .  .  Spomin  le  na  nje 
živi  še  v  samotni  tej  celi!  .  .  . 

Borisov. 

Slovanskí  plesi. 

Crtica  iz  slovanskega  življenja.   Spisal  Anton  Trstenjak. 

I. 

mogokatera  Slovenka,  ki  je  vneta  plesalka,  gotovo  ne 
misii  in  tudi  ne  utegne  razmišljati,  ko  preletava  z  lju- 
beznivim  plesalcem  po  gladkem  parketu  v  sijajno  raz- 
svetljeni  dvorani,  kje  se  je  porodil  in  kdo  je  bil  v 
Slovanih  —  prvi  plesalec.  Kje  mu  je  tekla  zibel,  to  se 
še  da  določiti,  a  kdaj  je  to  bilo,  to  je  že  teže  rešiti. 
Dávno  je  to  bilo,  v  oni  stari  dobi,  ko  se  je  porodila  boginja  poezije 
iz  duše  naših  prednikov.  Ta  poezija  jim  je  narekavala,  kako  jim  je 
izražati  vsa  čuvstva  veselja  in  bolesti,  kar  jih  je  skúšal  človek  v 
trudapolnem  življenju.  Z  življenjem  starih  Slovanov  pa  je  neraz- 
družno  spojená  globoko  v  srce  segajoča  poezija,  ki  je  národu  od- 
kazovala način  življenja  v  družini  in  v  narodni  celoti  in  ki  ga  je 
vžigala,  da  je  v  jambih  in  trohajih  ne  samo  pel,  nego  tudi  s  kre- 
tanjem  izražal  duševno  harmonijo. 

Kdaj  se  je  torej  porodil  prvi  plesalec  v  Slovanih?  Beseda  plesati 
je  stará;  znana  je  bila  našim  Staroslovencem  v  Panoniji;  a  tudi 
beseda  igrati,  kakor  govore  Srbi,  káže  nam  pot  v  dávno  pre- 
teklost.  Najprvo  je  bil  pojem,  iz  katerega  je  vznikla  beseda.  Stari 
Slovani  so  torej  plesali  že  v  starih  časih;  igrali  so  se,  to  je,  imeli 
so  národne  igre,  torej  vse  to,  kar  je  nastalo  iz  poezije.  Imeli  so 
torej  že  nekdaj  svojo  narodno  pesem  in  ples.  Ples  jim  je  bil  raz- 
vedrilo  in  družinska  zabáva,  to  je  gotovo  in  verjetno  je  tudi,  da  so 
se  od  njih  učili  plesati  njih  sosedje,  ki  so  si  izposodili  slovansko 
besedo  plesati,  torej  tudi  ples  sam.  Vulfila  (dr.  Gregor  Krek:  Ein- 
leitung  in  die  slavische  Literaturgeschichte)  rabi  v  prevodu  svetega 
pisma,  to  je  proti  koncu  IV.  veka,  besedo  „plinsjan",  ki  je  prešla 
v  gotščino  iz  staroslovenskega  jezika. 

Slovanskí  ples  sega  še  v  davnejšo  dobo.  Znan  je  bil  Slovanom 
v  pradomovini,  to  je  v  zakarpatskih  predelih;  to  sklepamo  iz  tega, 
ker  besedo  plesati  rabijo  še  danes  nekateri  slovanskí  narodi,  ki  jo 
imajo  še  iz  one  dobe,  ko  so  bili  Slovani  celokupen  národ.  Poljaki 
pravijo  plasač,  Slovenci  in  Hrvati  takisto  plesati,  a  rabili  so  jo 
tudi  panónski  Slovenci,  ki  jih  danes  ni  več.  Ti  slovanski  rodovi  so 
prinesli  besedo  in  stvar  izza  Karpatov  v  današnja  bivališča  in  je 

ples  bil  znan  Slovanom,  ko  se  še  niso  bili  razcepili  v  posamične 
oddelke.  A  to  je  bilo  v  prastarí  dobi,  o  kateri  nam  zgodovina  ni- 
česar  ne  poroča,  in  le  besedni  základ  nam  neovržno  priča,  da  so 
se  naši  pradedje  že  v  predzgodovinski  dobi  bavili  s  plesom. 

Beseda  plesati  je  bila  znana  tudi  starim  Čehom,  ki  imajo  izmed 
vseh  Slovanov  največ  narodnih  plesov.  Danes  sicer  rabijo  Čehi 
tujko  tancovati,  tanec,  a  mi  Slovenci,  kateri  nimamo  niti  enega 
narodnega  plesa,  smo  ohranili  vsaj  narodno  besedo  ples.  V  dolgih 
stoletjih  nesamostalnega,  odvisnega  življenja  in  trpljenja,  muk  in 
borbe  so  pozabili  plesati  naši  pradedje,  kakor  so  pozabili  in  izgubili 
mnogo,  kar  so  prinesli  s  seboj  iz  pradomovine. 


II. 

Doba,  v  kateri  so  se  porajali  plesi,  je  minila  že  dávno  in  se 
ne  vrne  nikdar  več.  Minila  je  ;  zatri  jo  je  čas,  uduša  jo  duh,  ki 
prodira  iz  mest  in  tvornic  v  najoddaljenejšo  gorsko  kočo,  a  ta  mo- 
derní duh  je  slaná  rajski  cvetki  —  poeziji.  Ali  kakor  na  skali  vznikne 
samotná  cvetka,  tako  se  dogaja,  da  stari  narodni  duh  tudi  oživi  in 
se  oglase  zamrle  strune.  Še  nedávno  je  nastala  Češka,  torej  slo- 
vanská polka;  porodila  se  je  iz  národa,  nastala  je  sama  od  sebe. 
In  jedva  je  svet  izvedel  za  njo,  že  je  romala  širom  sveta.  Udomačila 
se  je  pri  vseh  narodih  starega  in  novega  sveta,  tudi  v  Avstraliji; 
pridobila  si  je  častilk  in  častilcev  ne  samo  v  kmečki  koči,  nego  tudi 
v  knežji  palači.  Polko  plešejo  na  cesarskih  dvorih  z  isto  vnemo 
kakor  kmečka  dekleta  v  vaši.  Češka  polka  in  poljska  mazúrka  sta 
dva  po  vsem  naobraženem  svetu  najbolj  razširjena  plesa,  katerima  se 
ni  bati,  da  bi  minila.  Mogočna  sta  to  in  neodoljiva  veseljaka  in  prijetna 
družabnika,  kakor  sta  v  svoji  individuálnosti  mogočna  národa,  k  i 
sta  ustvarila  ta  plesa.  To  je  izraz  narodnega  čuvstva.  Pred  njima 
mora  v  kótu  stati  „cake  walk",  ki  je  iz  Amerike  presajen  v  Evropo 
že  na  potu  od  suhoparnosti  zadremal. 

Kako  so  nastali  slovanskí  plesi?  Nastali  so,  ali  ne  v  sijajni 
palači,  ne  v  kaki  knežji  dvorani,  nego  pod  milim  nebom,  pod  slo- 
vansko  lipo  sredi  vaši.  Kjer  je  vir  in  početek  naši  poeziji,  tu  je  tudi 
početek  slovanskému  plesu.  V  poezijepolnem  trenotku,  ko  je  za- 
igralo  srce  zaljubljenemu  junaku,  ko  ga  je  prešinila  ljubezen  do 
devojke,  mu  je  privrela  pesem  iz  vročega  srca,  ta  blažená  in  blažilna 
lirska  pesem  v  jambih  in  trohajih,  ter  mu  je  vzdramila  najnežnejše 
srčne  občutke.  Ni  čudo,  da  je  zavriskal,  premagan  od  rajské  radosti, 


600  Anton  Trstenjak:  Slovanskí  plesi. 

in  da  je  izražal  s  kretanjem,  kar  mu  je  čutilo  od  ljubezni  koprneče 
in  po  ljubezni  hrepeneče  mlado,  nemirno  srce.  Ni  vedel,  ni  slutil, 
odkod  je  prihajala  nevidna,  notranja  moč.  Premagal  ga  je  tempe- 
rament in  črtica  za  črtico  njegovega  narodnega  značaja  se  je  po- 
kazovala  v  prijetnem  ritmu. 

Milobna  in  vsa  ljubezenska  čuvstva  pretresujoča  melodija  ná- 
rodne pesmi  je  prisilila  temperamentnega  Slovana,  da  je  s  telesnim 
kretanjem  izražal  vážne  trenotke.  Slovanski  plesi  so  nastali 
i  z  pesmi.  Kakor  je  národná  pesem  izraz  narodnega  čuvstvovanja, 
tako  je  tudi  ples  odsev  poedinih  čuvstev.  Naravno  je,  da  kretanje 
nog,  rok,  obraza  in  života  ne  more  toliko  različnih  stráni  čuvstvo- 
vanja izražati  kakor  pesem.  Narodni  pesnik  si  je  zapel  pesem,  pel 
je  in  plesal.  Godba  mu  je  bila  pesem  sama.  Še  danes  Slovan  poje 
in  plese,  tako  je  ples  tesno  združen  s  pesmijo. 

III. 

Eden  izmed  najstarejših  slovanskih  plesov  je  naše  južnoslo- 
vansko  kolo.  Bolgari  pravijo  ho  r  o.  Igrali  so  ga  naši  stari  predniki 
že  v  predkrščanskih  časih,  ko  so  ob  kresu  prinášali  žrtve  solnčnemu 
bogu.  Danes  ima  kolo,  ki  se  igra  le  ob  praznikih  in  posebnih  pri- 
likah,  rodbinski  značaj.  V  kolu  razodeva  junák  ljubezen  svoji  de- 
vojki.  Kolo  igrajo  le  mladi  ljudje,  ki  si  izbirajo  družice,  a  starci  in 
starké,  kakor  tudi  otroci  in  sploh  nedorasli  svet  so  le  mirni  gledalci. 
Kakor  pri  narodnih  igrah,  n.  pr.  pri  „rešetcih"  in  „mostu"  na  Belo- 
kranjskem,  tako  se  tudi  v  kolu  pojo  pesmi. 

Z  južne,  to  je  hrvaške  stráni  se  je  presadilo  k  Slovencem  južno- 
slovansko  kolo.  Presadili  pa  so  ga  naši  Beli  Kranjci,  in  tako  ima 
vsaj  neznaten  del  našega  národa  naroden  ples.  Na  „pungrtu"  v 
Metliki  in  še  drugod  igra  národ  kolo  pod  milim  nebom,  igra  in 
poje  pesmi  hrvaške.  Sin  Bele  Krajine,  Ivan  Navrátil,  nam  je  opisal 
verno  to  belokranjsko  kolo. 

Kolo  je  naroden  ples  vseh  južnih  Slovanov.  Hrvati,  Srbi  in 
Bolgari  igrajo  kolo.  Malone  však  kraj  ima  svoje  kolo  in  svoje 
pesmi  za  kolo.  Ali  glavna  stvar  na  kolu  je  ritem,  ki  je  povsod  enak. 
Kolo  igra  včasi  po  več  sto  ljudi  Navrátil  sam  pripoveduje,  da  igra 
kolo  tudi  po  petsto  ljudi.  Junaki  in  devojke  stopajo  v  krog,  v  kolo, 
se  primejo  z  levo  roko  ob  pasové,  z  desnico  pa  okrog  vratu,  ali  pa 
tudi  le  okoli  vratu,  in  se  zibljejo  v  lahnih  enakih  korakih.  To  kre- 
tanje je  enolično,  vendar  je  zelo  lepo.   Junák  skúša  prekositi  junáka 

s  pesmijo.  Spočetka  se  razvija  vse  polagoma,  ali  pesem,  ki  prihaja 
od  srca  in  vžiga  srce,  izraža  srčno  strasť  in  zapodi  plesalce  kakor 
divji  vihar  v  hiter,  strasten  tempo. 

Znameniti  bizantinski  zgodovinar  Nicefor  Gregoras  je  potoval 
leta  1325. — 1326.  po  Srbskem.  V  svojem  potopisu  nam  pripoveduje, 
koliko  strahu  je  pretrpel,  koliko  se  je  jezil  in  kako  se  je  bal  Srbov, 
ki  so  govorili  barbarski  jezik.  Ni  umel  niti  besedice,  vendar  pa  pravi, 
da  je  srbski  govor  živalski,  a  ne  človeški.  O  Veliki  noci  se  je  mudil 
v  Strumici  in  ondi  je  videl,  kako  so  ljudje  kolo  igrali.  Njegovi 
sluge  —  Gregoras  je  bil  cerkven  dostojanstvenik  —  so  se  pridružili 
kolašem,  plesali  so  ž  njimi  in  peli  pesmi  o  junakih,  o  katerih  pravi 
Grk,  da  ni  nikdar  slišal  besede.  Edino  je  pogodil,  ko  pravi,  da  je 
srbsko  petje  „tragika  meli"  ali,  kakor  pravi  Kopitar,  „žalostní  mol- 
glasovi." 

Možje  s  takimi  nazori,  kakršne  je  imel  Gregoras  o  drugih  na- 
rodih  ali  sploh  o  národu  in  njegovih  navadah,  niso  izumrli  ž  njim, 
nego  so  živeli  še  v  naših  dneh.  Niti  učeni  ljudje  niso  mogli  pojmiti, 
da  bi  bilo  kaj  vredno,  kar  poje  umazan  slepec  in  pastir  in  kar  pri- 
poveduje stará  baba.  Sploh  se  je  mislilo,  da  ni  nič  vredno,  kako 
národ  misii  in  živi.  Pojavili  so  se  sovražniki,  ki  so  začeli  zatirati 
národne  običaje  slovanské,  osobito  pesem  in  ples.  Ko  so  se  Slovani 
pokristjanili,  so  še  zmerom  živeli  po  svojih  starih  običajih,  peli  so 
pesmi,  plesali  so,  a  to  najraje  pri  cerkvi,  kakor  nekdaj  pri  svojih  po- 
ganskih  žrtvenikih.  Duhovščina  pa  tega  ni  gledala  rada  in  je  mislila, 
da  se  to  ne  strinja  s  krščanstvom.  Duhovščina  je  zatirala  staré  navade 
in  pesmi  in  je  udusila  mnogokatero  slovansko  zrnce.  Ali  narodni 
živelj  je  v  človeku  bolj  utrjen,  nego  marsikdo  misii.  Slovani  so  peli 
in  plesali  tudi  v  krščanski  dobi.  Da  bi  se  zatrla  ples  in  pesem  slo- 
vanská, zbral  se  je  1.  1279.  nabudimskem  zboru  ves  cvet  duhov- 
ščine  in  tu  se  je  prepovedalo  národu  zbirati  se  pred  cerkvi  j  o, 
igrati  kolo  in  peti  pesmi.  Gotovo  to  ni  bila  edina  prepoved. 
To  se  je  prepovedavalo  Slovanom  vse  veke  in  prepoveduje  se  jim  še 
danes.  Slovence  so  ukrotili  temeljito,  ali  močnejših  narodnih  stebrov 
vendar  niso  mogli  podreti.  Kolo  se  je  ohranilo  v  južnih  Slovanih,  ali 
pesem,  ta  krásna  slovanská  pesem,  ni  nahajala  milosti;  preganjali 
so  jo,  zatirali  so  jo.  Valvasor  nam  pripoveduje,  kako  je  za  njegove 
dobe  pojemala  naša  národná  pesem  in  da  národ  več  ne  zna  tako 
peti,  kakor  se  je  pelo  poprej.  Ni  čudo,  da  je  národ  moral  pozabiti 
peti,  saj  je  za  to  neumorno  skrbela  duhovščina.  In  kako  to  ?  Melodija 
národne  pesmi  ni  nevarna,  ni  poganska,  le  besede  so  nekrščanske, 

in  te  besede  je  treba  iztrebiti,  izbiti  národu  iz  glave,  pa  bode  rešen. 
Melodija  naj  ostane  in  naj  se  poje  tudi  v  cerkvi.  Tako  so  duhovniki 
podtikali  v  narodno  melodijo  drugo  besedilo;  odredili  so  in  ukázali, 
da  se  mora  namesto:  „Hranila  devojka  tri  sine  sokol  e", 
peti:  „Zdravá  zvezda  morská  (ave  stella  maris)" ;  namesto:  „Igralo 
kolo  široko"  se  je  pelo  v  cerkvi:  „Oj  ti  gospa  odičena  (O  virgo 
gloriosa)" ;  namesto  lepe  národne  pesmi:  „Lep o  mi  poje  črni 
kos"  se  je  moralo  peti:  „Smiluj  se  meni,  o  bože!" 

(Dalje  prih.) 


JS 


Samo  par  hipov  .  .  . 

amo  par  hipov,  pa  je  šla 
vsa  tista  blažená  mladost  — 
in  ž  njo  so  šle  vse  mlade  sanje, 
vsa  tiha  sreča  in  radost. 

In  smeh  na  ustnah  —  jok  v  očeh  — 
kaj  večnosti  za  to  je  mar  — 
veselje,  žalost  —  senci  dve  — 
življenje  celo  —  hipov  par  .  .  . 

Kot  blisek  bega  večni  čas, 
zdaj  tvori,  zdaj  podira  v  grob, 
spomine  pušča  nam  samo 
iz  davnih  kratkohipnih  dob. 

In  če  je  bilo,  kaj  zato  — 
kaj  večnosti  je  hipov  par  — 
s  koraki  trdimi  naprej, 
mladosti  sanj  —  kaj  mi  je  mar! 

Helen  Helenov. 

Morilec. 

Spisal  Samo  Vasiljev. 

(Konec.) 

mladenič  se  ni  menil  za  brezobzirno  razdivjanost  prirodnih 
sil,  temveč  je  dirjal  slepo  dalje.  Toda  čimbolj  se  je  bližal 
Lisjakovi  hiši,  tem  bolj  je  pojemala  hitrost  njegovih 
nog.  Okrog  srca,  ki  mu  je  bilo  zaigralo  v  sladkem,  ne- 
odoljivem  koprnenju  po  ljubavi,  mu  je  jelo  postajati 
nenadoma  nekako  tesno. 

Vendar  ga  je  gnalo  naprej  .  .  .  Kmalu  je  obsvetil  blisk  v  bližini 
pred  njim  zidano,  enonadstropno  Lisjakovo  hišo.  Kakor  po  navadi 
je  krenil  s  poti  v  strán  ter  zavil  proti  obstranskemu,  pritličnemu 
oknu  svoje  ljubice  —  Lisjakove  služkinje. 

V  tem  je  hipoma  postal.  Zazdelo  se  mu  je,  da  ga  je  zaklical 
med  glušečim  razsajanjem  nevihte  drhteč,  mil  glas  ...  Ali  je  to 
Manica?!  .  .  .  Ga  je  li  že  začutila?!  ...  In  zopet  se  je  javil  med 
neumornim  vršenjem  in  bobnenjem  isti  glas,  a  še  milejši,  sladkejši, 
in  to  pot  je  čul  razločno:  „Si  ti  —  Janez?" 

„Da!"  je  jeknil  takoj  zamolklo  in  nepremagljiva  moč  ga  je 
pognala  urno  k  oknu. 

A  pri  oknu  ni  ugledal  Manice  in  lopatke  v  vetrnicah  so  bile 
zastrte  povsem.  Za  Boga  .  .  .  kaj  pomenja  to?!  .  .  .  „Manica!" 

Nobenega  glasu,  nobenega  sledu  o  deklici. 

Črez  hip  je  jel  trkati  na  lopatice,  jih  skúšal  odpreti  ter  vzklikal 
v  rastočem  razburjenju  čimdalje  glasneje:  „Manica!  Manica!  Čuješ?! 
Odpri!" 

Slednjič  se  je  vendar  zganilo,  toda  ne  pred  njim  v  oknu, 
temveč  —  o  čudo!  zunaj  za  njim  in  v  trenotku  je  začutil  tesen 
objem  toplih  rok  okrog  vratu  in  v  uho  mu  je  dahnilo  tiho,  skriv- 
nostno  in  mehko:  „Tu  sem!" 

Ves  presenečen  je  vztrepetal  po  vsem  telesu  in  se  v  naglici 
obrnil,  sedaj  pa  sta  zadeli  vroči  ústni  na  njegovo  lice  in  takoj  zatem 
je  čul  zopet  ono  skrivnostno  šepetanje:  „Tu  sem!  Oh,  kako  sem 
srečna,  da  si  prišel,  ljubček  ti  moj !  Nisem  mislila,  da  prideš  nocoj  ! 
.  .  .  Sedaj  pa  brzo  .  .  .  brzo  od  tod  v  —  drvarnico!  .  .  .  Oh,  ta 
strašná  nevihta !  .  .  .  O  joj,  kako  lije  dež !  Vsa  sem  že  mokra !  — 
Brzo  pod  streho!   Brzo  .  .  .  brzo!  ..." 


604  Samo  Vasiljev:  Morilec. 


Janezu  so  zastale  besede  v  grlu  in  nem  je  ostal  na  mestu  — 
brez  zavesti,  brez  moci. 

„Za  božjo  voljo,  Janezek!  Kaj  pa  misliš?!  ...  V  drvarnico, 
v  drvarnico !  . .  "In  roki,  ki  sta  se  bili  odmaknili  od  mladeničevega 
vratu,  sta  se  oklenili  rahlo  njegovega  pasu  ter  ga  potegnili  za  seboj. 

Ni  se  mogel  ustavljati  terna  toplima,  mehkima  rokama,  nevede, 
nehote  je  sledil  .  .  . 

„Vidiš,  tu  v  drvarnici  je  dovolj  prostora  za  naju!  Tu  ne  bova 
mokra,  kakor  bi  bila,  ko  bi  ti  stal  pod  oknom  in  jaz  slonela  v 
njem !  ...  In  tu  naju  tudi  nihče  ne  moti  nocoj  .  .  .  nihče  naju  ne 
čuje!  .  .  .  Oh,  ta  naliv!  .  .  .  Kar  vsa  sem  premočená!"  .  .  .  Med 
temi  že  glasneje  izgovorjenimi  besedami  sta  njeni  roki  zopet  izpu- 
stili  Janeza. 

Ta  se  je  pa  jel  zdajci  zavedati  ter  vzdramljati  iz  svoje  otope- 
losti,  ki  ga  je  bila  obvladala  ob  nepričakovanem  pojavu  njegove 
ljubice...  „Kje  sem?...  Kaj  je  z  menoj?  .  .  .  Kaj  pomenja  to?..." 
se  je  vpraševal  in  v  hipu  mu  je  obsinil  blisk  malo,  divno  postavo 
Manice,  ki  si  je  uravnavala  lahna  površna  oblačila  .  .  .  „Zakaj  je 
prišla  ven?!"  Grozovit  tresk  mu  je  udaril  v  ušesa,  s  treskom  pa  so 
mu  zaječale  znane  besede  .  .  .  materine  besede :  „Jaz  se  ne  lažem  — 

strie  se  ni  lagal  —  ona  —  ona  je !  .  .  ."   In  bilo   mu  je,  kakor 

bi  mu  bil  kdo  vrgel  ogromen  kameň  ob  grlo,  ob  prsi.  V  glavi  se 
mu  je  zavrtelo  in  zamahnil  je  z  rokama  predse  ter  ujel  pri  tej  priči 
Maničino  roko ;  prsti  njegovi  so  se  vtisnili  krčevito  vanjo  in  hripavo, 
skoro  surovo  je  kriknil:  „Ti!" 

„Janez!  Za  Boga!  ...  Kaj  ti  je?  ...  Joj  ..  .  Janez  ti  .  .  . 
izpusti  me!"  .  .  .  Glas  se  ji  je  tresel  od  presenečenja  in  bolečine 
in  v  mladeniča  se  je  ozrl  v  svitu  bliska  obledeli,  prepadli  de- 
kletov  obraz. 

„Ti!  Sedaj  govori!  ..." 

„Za  Boga!  ...  Ne  stískaj!  ...  Ali  — !  .  .  ."  Dekle  se  je  trudilo 
zaman,  da  bi  izvilo  roko  stiskajočemu,  jeklenemu  objemu. 

„Dekle  ...  pri  Bogu  .  .  .  govori!  ...  Ali  je  res,  kar " 

Janezu  so  zamrle  besede  in  glasno  hropeč  je  še  tem  močneje  stisnil 
Manici  roko.  Nato  pa  je  skoro  zopet  zagrgral:  „Nisi  peljala  nocoj 
proti  večeru  mimo  naše  hiše  .  .  .  onega  svojega  vozička?  .  .  . 
Dekle  .  .  .  govori!  ..." 

„Iz-pu-usti!  .  .  .  Ti -i  si  pijan!  Izpu-sti!"  je  začela  že  skoro 
jokaje  ter  se  še  vedno  zaman  skúšala  osvoboditi  skelečega  stiskanja. 

„In  —  in  —  nisi  li  videla  matere  moje  in  —  in  —  nekega 
znanca?!  .  .  .  Nisi  li  zardela  pred  njim?!  .  .  .  Te  li  ni  zbodla  — 
slabá  vest?!  ...  Kaj?!  ...  Pri  Bogu  —  dekle!  .  .  ." 

„Ja-anez!  Janez!  Ti  si  —  pil!  .  .  .  Jaz  —  jaz  te  ne  poznám 

—  nocoj !  .  .  .  Ne  —  ne  poznám  te !  .  .  .  In,  o  Bog !  —  kaj  go- 
voriš  —  kaj  misliš  o  meni? ! ...  Ne  —  ne  —  ne  poznám  te  vec ! . . ." 
Punca  je  bridko  zaihtela. 

„Dekle,  ti  imaš  —  slabo  vest!  .  .  .  Slabo  vest!  .  .  ."  je  hropel 
mladenič  dalje  in  znojne  kaplje  so  mu  začele  polzeti  raz  raz- 
beljeni  lici. 

„Da,  .  .  .  da,  .  .  .  vest  mi  očitá,  da  sem,  .  .  .  da  sem  ljubila 

—  tebe!" 

Punca  je  ihtela  čimdalje  bolj  in  njeno  telo  je  trepetalo  kot  list 
trepetlike.  „Nisem  m-mislila,  da  si  —  tak!  .  .  ." 

Prstom  Janezove  roke  je  naenkrat  jela  odmirati  moč  .  .  . 

„Jaz ...  jaz  sem  čul,  da  si  —  iz-gnanka ! . . .  Ah  —  grozno ! . . ." 
Sedaj  je  izpustil  dekličino   roko  ter  se  prijel  za  obraz. 

„O  Bog  —  izgnanka  .  .  .  izgnanka  ...  ker  sem  uboga  réva, 
ker  so  moji  starši  revni  .  .  .  izgnanka,  ...  ker  si  móram  služiti 
kot  borna  služkinja  vsakdanji  kruh  s  težkim  delom  v  —  tuji  hiši ! . . . 
O  zakaj  sem  morala  priti  ravno  v  to  vas  .  .  .  zakaj  nisem  ostala 
raje  v  mestu,  odkoder  me  je  izvabil  sedanji  moj  gospodar  semkaj? 
.  .  .  Oh,  tu  me  vsi  črte  ter  grde  in  opravljajo  z  vsakovrstnimi  hu- 
dobnimi  lazmi  in  ti  —  ti  jim  veruješ  Janez,  ti  jim  —  veruješ!  Oh, 
nikoli  ne  bi  si  mogla  misliti,  da  si  tak!  .  .  ." 

„Vse,  kar  sem  čul  danes  o  tebi,  sem  čul  iz  —  materinih  ust! . . ." 

„Iz  materinih!  ...  Oh!  .  .  .  Mati  tvoja  me  sovražijo,  zato 
ravno,  ker  sem  —  uboga,  revna  služkinja,  ker  nimam  ničesar  .  .  . 
ker  nimajo  starši  moji  ničesar  ...  in  zato  .  .  .  zato  pôjdem  proč 
od  tod !  Da  ustrežem  materi  tvoji  in  —  tebi ! . . .  Takoj  jutri  pôjdem 
in  nikdar  več  se  ne  vrnem,  .  .  .  nikdar  več!  .  .  .  Oh,  zakaj  sem  te 
tako  ljubila?!"  Manica  je  omahnila  na  nizek  sklad  butar,  ki  so 
ležale  takoj  za  njo,  in  zaplakala  tako  bridko,  tako  pretresljivo,  da 
je  zaskelelo  mladeniča  v  srce. 

Omahnile  so  mu  roke,  ki  si  so  tiščale  z  dlanmi  obraz,  in  živi 
s  i  j  aj  neumornega  bliskanja  je  odgrnil  njegovim  očem  na  butarah 
žedečo  plakajočo  ljubico.  Jela  se  mu  je  smiliti  v  dno  duše  in  skoro 
bi  bil  zaplakal  še  sam.  Premagoval  se  je  iztežka,  naposled  pa  je 
jeknil  mehko  in  proseče :  „Ne  jokaj!" 

Toda  ona  je  zajokala  še  bolj. 

„Ne  jo-o-kaj!"  je  ponovil  s  trgajočim  se  glasom  in  debeli 
solzi  sta  se  mu  razlili  po  licih. 

„In  ti  —  ti  me  ni  —  si  —  ljubil  —  nikoli!  .  .  .  Nikoli!  .  .  . 
Drugače  ne  bi  tako !" 

„Manica!" 

Janezu  sta  se  začeli  tresti  nogi  in  sklonil  se  je  k  plakajoči 
deklici  ter  segel  po  njej. 

Ko  je  začutila  ona,  da  so  se  je  dotaknile  njegove  roke,  se  je 
naglo  zganila,  dvignila  ter  se  mu  vrgla  slepo  na  prsi  .  .  .  „Oh,  ti 
ne  ves,  kako  sem  te  ljubila  in  —  in  kako  te  še  —  ljubim  .  .  . 
ljubim!"  ...  In  z  drgetajočimi  rokami  je  jela  prižemati  z  vso  močjo 
mladeniča  na  svoje  grudi. 

Janezu  pa  je  vspavala  sladká,  opojná  slast  ves  razum,  vso 
razsodnost  in  tudi  on  se  je  oklenil  tesno  punče  ter  jo  poljubljal  in 
poljubljal.  Skozi  lahno  oblačilo  je  začutil  mamljivo  toploto  drhtečega 
života.  Nikoli  ni  še  trepetalo  tako  prosto,  neovirano  v  njegovih 
rokah,  na  njegovih  prsih  mladostno  žensko  telo.  Burno  mu  je 
vzkipela,  zaplala  kri  .  .  .  v  celo  bitje  mu  je  legala  trudna,  opojná 
onemoglost  .  .  .  videl  in  čul  ni  več  ničesar  .  .  .  zašibili  sta  se  mu 
nogi  .  .  .  omagali  ...  in   več  ni  bil  gospodar  svoje  volje  ...  — 

Nekaj  hipov  je  bilo  vse  tiho,  tedaj  pa  se  je  zablisnilo  stra- 
hovito  ter  treščilo  obenem,  dasi  je  nevihta  že  malce  ponehavala. 

Treščilo  pa  ni  v  drvarnico  ali  v  nje  neposredno  bližino,  temveč 
konec  vaši  tik  hiše  staré  Brdnice  v  orjaško,  starodavno  hruško  ter 
razklalo  košati  vrh,  da  ga  je  omahnil  ogromen  del  na  tla  ter  drsnil 
z  vejevjem  ob  streho  in  zidovje. 

Brdnica,  ki  je  že  kaj  težko  klečala  in  vzdihovala  pod  sv.  raz- 
pelom,  se  je  zganila  prestrašená  ob  tresku  in  trušču.  Zaslutila  je, 
da  je  prelomilo  nje  najljubše,  najlepše  drevo ;  v  onih  par  nizkih 
sliv  za  hišo  itak  ni  moglo  treščiti.  A  vendar  se  ni  razžalostila  zbok 
usode  ljubljene  hruške,  temveč  prevzel  jo  je  iznova  silen  strah  za 
Janeza  .  .  . 

„Bog  sam  vedi,  kje  je  sedaj !  -.  .  .  Kod  neki  hodi  v  tej  strašni 
noci  ?!  Oh !  .  .  .  da  le  ni  treščilo  .  .  .  da  le  ne  trešči  vanj !  Oče  naš, 
kateri  si  v  nebesih  .  .  . 

Gotovo  je  šel  pit  v  gostilno  in  morda  se  vrača  ravno  sedaj  pijan 
domov  in  —  o  groza!  —  lanko  se  prevrne  ob  cestní  jarek,  po  ka- 
terem  dreve  hudourniki  in  —  O  Bog !  Varuj  ga  .  .  .  varuj !  .  .  . 
Ali  pa  obleži  onemogel  na  česti,  na  blatnih,  mokrih  tleh  in  —  pre- 

hladi  se  .  .  .  zboli  ...  O  Bog !  Usliši  me !  .  .  .  Oče  naš,  kateri  si 
v  nebesih  .  .  .  Napije  se  gotovo  nocoj  .  .  .  sicer  ni  pijanec  ...  a 
v  razburjenosti,  tugi,  jezi  se  opije  rad  kakor  rajni  oče  njegov!  .  .  . 
O  Bog,  dodeli  mi,  da  se  vrne  .  .  .  vrne  skoro  iz  te  strašne  noci . . . 
vrne  k  meni!  Oče  naš,  kateri  si  v !"  .  .  . 

In  molila  je,  molila  .  .  .  Odmolivši  se  je  ozrla  proti  vratom. 
A  dasi  so  ostala  zaprta,  se  ji  je  vendar  vlila  v  srce  sladká  nadá  ; 
zazdelo  se  ji  je,  da  jo  gotovo  usliši  Bog  .  .  .  da  se  gotovo  vrne 
Janez  v  hišo  ter  ne  krene  ob  povratku  naravnost  na  kozolc.  Videl 
bode  še  goreti  svetiljko  in  Bog  mu  vdihne  sklep,  da  stopi  v  sobo. 

„K  oni  propali  punči  vendar  ni  šel  ? !  .  .  .  Prepošten  je,  pre- 
pošten!  In  stričevi  vešti  je  moral  verjeti,  sicer  ga  ne  bi  bila  tako 
pretresla!  .  .  .  Oh,  ta  ženská!  Kakor  bi  mu  bila  urekla,  da  se  je 
tako  zaljubil  vanjo !  Jedva  par  tednov  je  v  vaši  in  že  ga  je  ujela 
v  svoje  mreže !  Prej  se  ni  niti  zmenil  za  dekleta  .  .  .  celo  izogibal 
se  jim  je !  Da  se  je  morala  pritepsti  v  Vrbo,  da  jo  je  moral  privabiti 
ta  nesrečni  Lisjak  k  sebi  za  služkinjo!  .  .  .  Ubogemu  Janezu  je 
hlinila  brezdvomno  samé  lepe  lastnosti,  samé  vrline  ...  in  ga  slepila 
in  slepila  .  .  .  No,  nocoj  so  se  mu  odprle  oči  —  odprle  še  ob 
pravem  času !  Razburjenost,  zbeganost  mine  in  ž  njo  —  ljubezen ! . . . 
Trmast  je  sicer,  toda  vse  mine,  vse  ...  In  zopet  bo  stari  Janez ! . . . 
in  lahko  še  dobi  nevesto  —  pošteno,  marljivo,  bogato  .  .  .  Tedaj 
pa  se  mu  tudi  lahko  izroči  brez  vseh  skrbi  posestvo!  ...  Da  se 
mu  le  nič  ne  zgodi  nocoj,  ako  se  je  napil  ...  Ali  kaj,  če  je  v 
pijanosti,  v  zmedenosti  vendarle  —  šel  k  njej  ? !  .  .  .  Pa  tega  ni 
storil !  Ne,  tega  ni  storil  moj  sin !   Toda  pijanec  ne  ve,  kaj  dela  . . . 

in   če  bi   šel  k  njej,   gotovo   ga   ona  —  —    O  Bog! A  kaj 

mi  je?!  .  .  ." 

Naenkrat  jo  je  obšla  težka  slabost,  v  prsih  jo  je  jelo  dušiti 
in  kar  zavrtelo  se  ji  je  pred  očmi;  predolgo  je  že  klečala,  predolgo 
so  jo  morile  razburljive,  venomer  se  ponavljajoče  misii,  ki  so  jo 
odvračale  malone  ves  čas,  odkar  je  klečala  pod  sv.  razpelom,  od 
zbrane,  spodobne  molitve.  Klonilo  jo  je  k  tlom  in  skoro  bi  bila 
zdrknila  na  obraz;  toda  vzdržala  se  je,  dasi  težko,  in  še  teže  se  je 
po  večkratnih  brezuspešnih  poskusih  dvignila  na  noge. 

„Oh  Janez!  Ti  ...  ti  edini  si  kriv,  da  mi  prihaja  slabo!"  je 
zašepetala  polglasno  in  bolestne  Pred  njo,  okrog  nje  se  je  vrtela 
ter  plesala  vsa  soba  in  komaj  je  zdrsala  s  krilečima  rokama,  z  ne- 
gotovimi  stopinjami  počasi  k  postelji,  ki  je  stala  na  srečo  dokaj  blizu 
„svetega  kóta",  zlezla  nanjo  ter  poskusila  leči;  a  sedaj  ji  je  postalo 

še  slabeje,  hotelo  jo  je  kar  zadušiti.  Stokaje  se  je  sklonila  zopet, 
ždela  je  nato  dalje  čaša  na  postelji.  Polagoma  jo  je  slabost  za- 
puščala  .  .  . 

Kar  zaropočejo  v  veži  težki  koraki  in  takoj  zatem  so  se  odprla 
ravno  nasproti  postelje  vráta  in  skozi  nje  je  stopil  Janez  ves 
zasopel  ter  rdeč  v  obraz. 

„Janez!  ...  O  hvaljen  bodi  Bog!" 

„Ali  še  ne  spite?!  .  .  .  Dobro,  da  ste  še  pokoncu!" 

„Nisem  mogla  zaspati.  Skrbi  ...  skrbi  so  mi  vzele  spanje!... 
Ňo,  da  si  le  doma !  .  .  .  Toda  zakaj  si  mi  ubežal,  Janez  .  .  .  zakaj 
te  ni  bilo  toliko  čaša?!  Ali  nimaš  nič  usmiljenja  z  menoj?!  Glej, 
ravnokar  mi  je  bilo  silno  slabo  .  .  .  še  sedaj  mi  ni  po  vsem  dobro. 
Kje  pa  si  bil  vendar?  ..." 

Janez  je  pogledal  široko  z  vodenimi  očmi,  vrgel  malomarno 
klobúk  na  mizo  ter  se  odrezal  po  kratkem  molku  glasno  in  od- 
ločno:  „Pri  Manici!" 

Starko  pa  je  zadelo,  kakor  bi  jo  bil  sunil  z  roko  ob  prsi,  in 
zdrknila  je  s  postelje  na  nogi  ter  vzkliknila  v  tajnem  strahu  vsa 
vznemirjena :  „Janez !" 

„No?" 

„Ti-i  si  —  pil!" 

„Ne  maram  lagati  .  .  .  Da,  tudi!" 

„O  sveti  Bog!" 

„A  sem  trezen  mati  .  .  .  umejete  .  .  .  trezen  ko  nikoli !  In  nocoj 
hočem  govoriti  z  vami  —  trezno,    pametno   besedo   in  to  kar  brez 

vseh  —  ovinkov !    Jaz   se   hočem    namreč oženiti  .  .  .  mati ! 

In  moja  žena  bode Manica!  ..." 

„Ka-a-aj?  .  .  .  Sin,  .  .  .  sin,  ti-i  si  —  pijan!  .  .  ."  Starkí  je 
zastala  sapa  in  vsa  presenečena,  prepadla,  onemogla  se  je  oprla 
ob  postelj. 

„Nikoli  nisem  bil  še  tako  —  trezeni." 

„Pijan!  .  ." 

„O  trezen  .  .  .  trezen!  .  .  .  Moja  žena  bode  .  .  .  Manica!  .  .  . 
Hočem  jo  vzeti,  ker  sem  —  pošten,  ker  hočem  ostati  pošten  in  ker 
brez  nje  ...  ne  morem  in  ...  ne  morem  — !" 

„Ka-aj?  .  .  .  Kaj  govoriš?!  ...  Sin  —  zmedlo  se  ti  je  .  .  . 
pijan  si  in  zato  pojdi  —  spat!  .  .  .  Spať —  pojdi,  pravim  ti  .  .  . 
prosim  te  in  ne  vznemirjaj  me  .  .  .  ne  muči  me !  .  .  .  Jaz  sem 
slabá  .  .  .  bolna  — !  .  .  ." 

„O,  spat  pa  ne  grem,  dokler  se  ne  izgovoriva  ...  in  ne  grem! 
Manico  edino  vzamem  . . .  druge  naj  vzame  vrag !  Manico  .  .  .  edino !" 

„Nikdar  .  .  .  da  ves,  .  .  .  nikdar!  ..."  V  Brdnici  je  jela  ne- 
nadno  vzkipevati  zbok  uporne  trdovratnosti  sinove  nepremagljiva, 
silná  ježa.  „Te...  te...  propalice...  nesramne  .  .  .  proklete  — !  .  .  ." 

V  mladeniču  pa  je  tudi  zakipelo  in  stopil  je  korak  naprej. 
„Mati,  vi  .  .  .  vi  je  ne  bodete  obrekovali !  Ne  bodete  je  .  .  .  pravim 
vam!  Vi  jo  sovražite,  ker  je  .  .  .  uboga!  ...  In  tistemu  stricu, 
tistemu  lažniku  prokletemu,  kateremu  ste  tako  radi  verjeli . . .  tistemu 
posvetim,  zamašim  gobec  na  veke!  .  .  .  Njo  edino  .  .  .  da  veste 
.  .  .  njo  edino !" 

„Ako  ne  pu-ustiš  te  .  .  .  nesramne  vlačuge  .  .  .  cigánke  .  .  . 
nisi  več  moj  —  sin!  .  .  .  Ne,  nisi  moj  —  sin!  .  .  ." 

„In  vi  ...  vi  ne  moja  —  mati!  .  .  .  Razumete?!  ...  O  imejte 
ga,  pojejte  ta  svoj  dom  ...  to  bajto  prokleto,  a  jaz  .  .  .  jaz  pôjdem 
po  svetu  na  Prusko  ali  drugam,  kamor  gredo  drugi,  in  dela  dobim 
povsodi  .  .  .  živel  bodem  lahko  pošteno !  .  .  .  Manica  pa  pôjde  z 
menoj !  Ho !  Ho !  .  .  .  O,  še  nocoj  lahko  odrineva !  .  .  .  Ho !  kar 
nocoj  pojdeva  —  čula  je  hitro  zvezana  —  denarja  dobim  nekaj  na 
posodo  pri  Trpotcu,  nekaj  ga  ima  tudi  ona!  .  .  .  Kar  nocoj!"  Mla- 
denič,  ki  je  med  hripavim  kričanjem  dvigal  in  kázal  materi  grozečo 
pest,  se  je  obrnil  ter  opotekel  proti  svoji  skrinji,  ki  je  stala  ob  steni 
poleg  vrat,  jo   odprl  in  jel  vleči  obleko  iz  nje. 

Brdnica  je  povsem  otrpnila  in  onemela  za  nekaj  hipov,  nato 
pa  se  prestrašená,  razburjena,  užaljena  in  ranjena  do  smrti  pognala 
od  postelje,  ob  katero  se  je  še  vedno  opirala,  do  mize,  hoteč  k  sinú, 
a  nenadona  jo  je  prijelo  .  .  .  „Janez!  .  .  .  Usmili  — !  .  .  .  Oh,  slabo 
mi  prihaja  ...  Ti  si  kriv!  ...  Ti  — !  .  .  ."  Zdajci  ji  je  bilo,  kakor 
bi  ji  bil  zasadil  sin  smrtonosen  nož  ravno  v  srce  .  .  .  odmrla  ji  je 
sapa  .  .  .  stresla  se  je  po  vsem  žtvotu  .  .  .  odrekli  sta  ji  nogi  in 
omahnila  je  izprva  na  bližnji  stôl  ob  mizi,  potem  pa  s  stola  vznak 
na  tla. 

Sin  je  čul  njene  vzdihe  ter  padec,  se  zravnal,  ozrl  in  zagledal 
mater  na  tleh.  V  hipu  ga  je  minila  ježa  in  neizrekljiva  groza  ga 
je  pretresla  do  mozga. 

„Mati!"  je  zaklical  črez  krátko  s  hripavim  glasom.  A  starká  se 
ni  več  zgenila  in  noben  glas,  noben  vzdih  mu  ni  hotel  javiti,  da  živi. 

„Mati!"  je  ponovil  še  bolj  hripavo,  se  streznil  povsem  in  planil 
k  ležeči,  zdrknil  pred  njo,  jo  prijel  za  hladni  roki,  prijel  za  rami 
ter  jo  jel  krčevito  tresti  .  .  .  Vse  zaman  —  nikakega  pojava  več  o 

življenju!  .  .  .  Nič  se  ni  zgenilo  več  —  le  oči  so  se  odprle  —  šte- 
klené, kalné,  mŕtve  oči  ter  ga  pogledale  tako  pretresljivo  otožno, 
tako  brezmejno  očitajoče  .  .  , 

„Mati!  Mati!  Mati!  ..." 

In  vrgel  se  je  v  nepopisnem  obupu  strastno  na  tiho,  mirno 
roditeljico  in  zaplakal  in  potožil  z  groznim  glasom,  da  se  je  streslo 
po  sobi.  Grenke  solze,  ki  so  mu  zapolzele  izprva  iz  oči,  so  iztekle 
skoro  ...  in  on  je  plakal  dalje  brez  solz,  plakal  tem  silneje  in 
strašneje  .  .  .  Slednjič  pa  mu  je  opešal  tudi  glas,  ostalo  je  le  na- 
porno  hropenje  in  grgranje. 

Črez  dolgo  se  je  vzpel  kvišku,  vzdignil  mŕtvo  mater  ter  j  o 
nesel  in  položil  na  posteljo. 

Zdajci  se  mu  je  zazdelo,  da  so  se  zgenile  v  hipu  mŕtve  ustnice 
in  da  je  zopet  dahnilo  iz  njih  tiho  in  bolestno:  „Ti  si  kriv!"  .  .  . 
In  skočil  je  od  postelje  in  začel  begati  kakor  brezumen  po  sobi  ter 
vzklikati  pridušeno  in  zagrljeno,  stiskaje  z  rokama,  krčevito  zgrb- 
ljenima  v  pesti,  od  znoja  zaliti  senci :  „Kaj  sem  storil?!  Kaj  sem 
storil?!  Kaj  sem  storil?!  ..." 

In  skoro  je  čul  šepetati  neki  grozeč  glas  strašen  odgovor, 
strašno  obsodbo:  „Umoril  si  mater  .  .  .  rodno  mater!  .  .  .  Morilec! 
.  .  .  Proklet,  stotisočkrat  proklet!" 

Bolj  ko  je  begal,  tem  glasneje  se  je  javil  oni  grozeči  glas, 
od  vseh  stráni  mu  je  zvenelo,  kakor  bi  mu  klicale  gluhe  stene : 
„Morilec  matere!  Morilec!  .  .  .   Proklet,  stotisočkrat  proklet!" 

Naenkrat  se  je  domislil  Manice  in  obstal  .  .  .  Spomnil  se  je 
nocojšnjega  sestanka,  spomnil  drvarnice,  spomnil  strastnih  poljubov, 

strastnih  objemov  ...  in  spomnil,  zavedel  se tistega, 

kar  se  je  bilo  zgodilo  in  .  .  .  zagnusilo  se  mu  je  dekle  .  .  .  za- 
gnusil  se  sam  sebi  v  dno  duše.  „Izgubljen  sem  —  izgubljen!..." 
je  kriknil  v  obupu  na  glas  in  mahoma  zapažil,  da  postaja  okrog 
njega  temno. 

Ozrl  se  je  na  posteljo  in  videl,  da  se  zgrinja  senca  nad  mater ; 
komaj  je  razločil  slednjo  od  posteljne  odeje  .  .  .  Pogledal  je  urno 
v  nasprotno  strán  na  mizo.  Tu  je  prasketaje  dogorevala  svetiljka, 
tu  se  je  porajala  senca. 

Noč  —  terna,  neprodirna  in  grozna  objame  sobo,  páde  na 
mŕtvo  mater,  páde  nanj !  .  .  .  Terna,  strašnejša  od  —  smrti!!  -  A 
on  še  živi  .  .  .  še  diha  .  .  .  še  čuti!  Toda  on  čuti  samo  še  —  terno, 
svinčenotežko,  dušečo  in  brezkončno  terno  v  srcu,  v  duši  .  .  .  terno 
vsepovsodi,  vsenaokoli. 

In  že  ga  je  prevzelo  z  nepremagljivo  silo.  Opotekel  se  je 
proti  vratom,  planil  razoglav  zopet  v  noc  in  jel  na  vso  moč  bežati 
.  .  .  bežati  .  .  . 

Za  goro  je  pojemalo  bobnenje  groma.  A  njemu  je  bilo,  kakor 
bi  bil  kdo  od  tarn  .  .  .  iz  daljave  ...  z  onega  sveta  z  zamolklim 
glasom  poklical  za  njim:  „Morilec!  .  .  .  Proklet!  Proklet!  ..." 

Pretreslo  ga  je  do  mozga.  ftť  še  bolj  je  bežal,  bežal,  slepo 
in  neutrudno,  bežal  brez  konca  in  cilja  v  tej  brezkončni,  grozni 
noci  —  pred  brezkončno,  grozno  nočjo  .  .  .  „Morilec!  .  .  .  Proklet! 
Na  veke  .  .  .  proklet!"  .  .  . 


Pa  mi  je  žarek  upa 

JyJpet  mi  je  žarek  upa 
v  dušo  temno  posijál ; 
in  za  trenotek  strupa 
čašo  iz  rok  sem  dal. 

Tebe  sem  videl,  devica.  - 
„Hočeš  li  moja  biti? 
Nimam  ne  tete  ne  strica, 
ki  bi  ju  mogel  ljubiti." 

„Tebe  bom,  dekle,  ljubil, 
ljubil  do  konca  dni 
in  te  pri  mamki  zasnúbil, 
če  ti  srce  želi  ..." 

Pa  ta  lepa  devica 
ni  me  marala  — 
jeze  zardela  je  v  lica 
in  me  kárala. 

Pa  mi  je  žarek  upa 

z  duše  temne  pohitel  — 

čašo  polno  strupa 

v  roke  zopet  sem  vzel. 


B.  Baebler. 

Moravské  slike. 

Spisal  Podlimbarski. 

(Konec.) 

o  sem  zvedel,  da  je  strie  župnikoval  na  Ogrskem  v  tisti 
vaši,  kjer  je  Majdin  brat  učiteljeval,  sem  se  obrnil  do 
učitelja  rekoč:  „Povejte  mi,  kako  ste  slúžili  na  Ogrskem. 
Svoje  dni  sem  našel  tam  med  slovaškimi  učitelji  nekaj 
mož,  nad  katerimi  sem  strmel  zarad  njih  narodnega 
navdušenja,  ki  je  bilo  že  na  las  podobno  šovinizmu 
in  radikalizmu.  Prepričan  sem  bil  takrat,  da  Slovákov  pri  takih  uči- 
teljih  ne  more  biti  konec." 

„Bili  so  takšni  in  tudi  jaz  sem  se  štel  mednje,"  je  odgovoril 
učitelj.  „Pa  zdaj  jih  je  dosti  manj,  nego  jih  je  bilo  pred  četrtino 
stoletja,  skoraj  nič  vec  ni  tistih,  na  katoliških  šolah  jih  ni  več.  Takrat 
katoliške  šole  še  niso  bile  podržavljene  in  drugačen  duh  je  vel  v 
njih.  Po  nagodbi  so  Madjari  spodili  vse  avstrijske  profesorje  srednjih 
šol  in  med  njimi  mnogo  Čehov  na  veliko  škodo  Slovákom;  na 
ljudske  šole  pa  takrat  še  niso  posegli.  Takrat  je  učitelja  plačevala 
občina,  slabo  sicer,  pa  je  bil  zato  od  vláde  neodvisen  človek.  V 
svojih  prostih  urah  je  klal  drva  in  kravo  je  pasel,  pa  je  mislil,  kakor 
mu  je  velelo  srce,  in  govoril,  kar  je  hotel,  ker  mu  budapeštanski 
minister  ni  mogel  pošiljati  úkazov  in  úkorov.  Svoboden  človek  je 
bil,  pa  reven  tako,  da  se  je  Bógu  smilil." 

„Da,  naletel  sem  na  takšne  siromake  in  čudil  sem  se  njih 
vztrajnosti  in  delavnosti." 

„Vidite,  zdaj  na  Šlovaškem  ni  več  takšnih  lačnih  in  razdraženih 
učiteljev.  Madjari  so  tudi  ljudske  učitelje  podržavili,  posadili  k  precej 
dobro  obloženi  mizi,  pa  je  splavalo  narodno  navdušenje  s  šovi- 
nizmom in  radikalizmom  vred  k  vragu.  Saj  jih  spoznáte,  ker  slišim, 
da  pôjdete  jutri  črez  mejo.  Jaz  sem  si  pridobil  ogrsko  domovinsko 
pravico  in  sem  bil  podržavljen,  pa  nisem  maral  dolgo  tam  ostati, 
tako  neznosne  so  postale  razmere." 

„Le  kar  po  pravici  povej,  da  so  te  pognali,"  je  pristavila  Maj  da. 

„Pognali?  .  .  .  Pognali  so  me,  res  je.    Pa  moja  vest  je  mirna, 

ničesar  nisem  zakrivil,  da  bi  mi  mogel  razsoden  človek  očitati  pre- 

grešek.   Mapo  čeških  dežel  sem  obesil  v  soli  poleg  mape  ogrskega 

kraljestva,  in  zato  me  je  nadzornik  izrinil." 


Podlimbarski :  Moravské  slike.  613 

„Pa  preglasen  si  bil  marsikdaj,  so  rekli  strie." 

„Svoje  prepričanje  sem  vedno  jasno  in  javno  povedal.  Ceh  sem 
in  vse,  kar  prebiva  od  Šumave  pa  not  tja  za  Košice,  vse  to  je  národ 
češkoslovanski  —  to  sem  vedno  poudarjal.  Takšni  so  bili  moji  grehi. 
V  župnišču  ste  bili  pa  vedno  pohlevni  Moravci." 

„S  stričkom  sva  bila  Moravca.  Bog  jim  daj  večni  pokoj!  Da 
si  jih  ti  poslušal,  bolje  bi  se  ti  bilo  godilo." 

„Strie  ni  bil  ne  krop  ne  voda.  Bog  mu  odpusti  ta  narodni 
greh!" 

„Torej  ste  z  lahkim  srcem  zapustili  deželo  najdebelejšega  libe- 
ralizma?"  sem  vprašal  po  kratkem  premolku. 

„Pravim  vam,  da  je  bil  tisti  dan  najlepší  mojega  življenja,  ko 
sem  se  vracal  z  Ogrskega  nazaj  na  našo  Moravičko.  Kakšen  libe- 
ralizem  je  tam  ?  Kvečjemu  v  tem,  da  teče  v  marsikaterem  katoliškem 
župnišču  zibelka,  pa  se  nihče  ne  spotika  ob  tem." 

„Tebi  to  tudi  nič  mari  ni!"  se  je  razgrela  Majda.  „Čemu  go- 
voriš  o  stvareh,  ki  te  nič  ne  brigajo.  Naš  striček  so  bili  čisti  pred 
Bogom  in  pred  ljudmi.  Kaj  nas  skrbe  drugi!" 

„Strie  bi  me  bil  lahko  bolj  podpiral,  onda  bi  se  bil  jaz  svo- 
bodneje  gibal  na  Ogrskem.  Tako  ste  pa  večinoma  vse  le  ženské 
porabile  in  pograbile." 

„Le  molči  o  teh  stvareh,  nehvaležnež!  Se  mŕtvemu  gospodu 
ne  daš  pokoja!" 

„Strie  bi  danes  drugače  sodil  ogrsko  vlado.  Gospod,  ko  prídete 
črez  mejo,  idite  v  katerokoli  župnišče  pa  začnite  z  duhovnikom  po- 
govor  o  ogrskih  razmerah,  pa  kaj  stavim,  da  se  ozre  okrog  sebe, 
in  če  sta  sama,  dvigne  desnico  grozeče  proti  Budapešti  ter  zakolne 
po  slovaški :  Huncvuti !  Pa  ne  zato,  ker  vláda  zatira  Slovake,  ampak 
zato,  ker  duhovnikom  njen  civilní  zákon  hodi  navzkriž,  ker  se  po 
nekaterih  vaseh  že  malo  porok  vrši  v  cerkvi." 

„To  je  lep  liberalizem !  Ubogi  Slovaki !  Vzeli  so  jim  najpoprej 
šolo,  potem  pa  še  cerkev,"  sem  pripomnil  ogorčen.  „Pa  so  jim  dali 
židovské  krčme  in  paljenko,"  je  rekla  Majda,  in  jaz  sem  stal  takrat 
na  stráni  farovške  kuharice.  Sicer  pa  se  je  naš  pogovor  precej  speljal 
na  miren  predmet.  Vsa  Majda  je  tako  milá,  ljubezniva  in  brezsilna, 
da  v  njeni  prisotnosti  ni  mogoč  resen  prepir.  Na  moja  vprašanja 
je  začela  govoriti  o  svoji  preteklosti.  Zvedel  sem,  da  je  doma  blizu 
Olomuca,  kjer  je  imel  oče  majhno  posestvo  in  je  poleg  trgoval  z 
vsakovrstno  drobnjavo.  Ko  so  1866.  leta  pridrli  Prusi  na  Moravo, 
je  bil  s  pogodbo  sprejet  v  avstrijski  polk  kot  markitan  ali  branjevec, 

pa  je  v  bitvi  pri  Tovačevu  na  Hani  izgubil  voz,  konje  in  vso  bra- 
njarijo.  Izgube  mu  niso  nagradili,  ker  jo  je  báje  sam  zakrivil,  in  od 
takrat  je  začelo  njegovo  gospodarstvo  pešati.  Oče  je  bil  štirinajst 
let  vojak  in  je  vedno  govoril :  Otroci,  z  vojakom  morate  lepo  ravnati, 
ker  on  se  veliko  natrpi  po  svetu !  Bila  je  takrat  okolo  Olomuca  po 
vaseh  nastanjena  kavalerija  in  imeli  so  po  dva  moža  in  dva  konja 
pri  hiši.  Vsakemu  vojaku,  ki  je  šel  od  njih  proč,  se  je  zelo  stiskalo 
srce,  nekateremu  tako  silno,  da  je  vsled  tega  zbolel.  In  tudi  njej 
se  je  stiskalo  po  njih,  ker  zelo  se  jih  je  privadila.  Povedala  mi  je  o 
enem,  da  se  je  štirikrat  napotil  nazaj,  da  bi  jih  obiskal,  pa  vse 
štirikrat  se  je  na  pol  pota  premagal,  razjokal  se  ter  se  vrnil  v  svojo 
stanico.  Tako  veliké  so  bile  njegove  bolečine,  da  je  moral  v  bol- 
nico.  Pravila  mi  je,  da  bi  se  bila  svoje  dni  lahko  omožila,  pa 
se  ni  hotela  —  o  Majda,  ali  se  nisi  malo  zlegala?  —  ker  so  moški 
verolomni  in  zlobni,  z  malimi  izjemami  seveda.  Po  stričevi  smrti 
se  je  naselila  v  Zvorov,  ker  so  tu  ljudje  dobri  in  Žida  sta  v  vaši 
samo  dva.  Pohvalila  se  je,  da  je  popolnoma  zadovoljna :  svojo  hišo 
ima  z  vrtom,  kamor  je  sama  nasadila  150  dreves,  ki  bodo  še  po 
smrti  govorila  o  njej,  in  ob  ogrski  meji  ima  majhen  vinograd.  Majda 
je  govorila,  kakor  bi  detetu  sladkorčke  podajala:  mehko  in  nepri- 
siljeno.  Naslanjala  se  je  na  mizo  ali  na  steno  kakor  onemogla 
samé  ljubeznivosti  in  prešinjena  samé  dobrote  pa  je  človeka  sladko 
gledala  v  obraz,  kakor  bi  ga  neprestano  prosila:  Dragi,  podaj  mi 
svojo  sveto  roko,  da  jo  poljubim!  Potem  je  govorila  o  Zvorovčanih. 
Moške  je  pograjala,  rekoč,  da  so  večinoma  pijanci  in  zapravljivci 
in  da  ji  nekateri  práv  nič  ne  ugajajo,  četudi  so  vsi  bogaboječi  in 
radi  hodijo  v  cerkev  in  na  božja  pota,  a  pohvalila  mi  je  Zvorov- 
čanke,  ki  so  silne,  trezne  in  krepke  in  se  glede  na  jakost  ne 
ustrašijo  nobenega  dragonca.  Zato  je  v  Zvorovu  ženská  gospodar. 
Ko  bi  moški  gospodarili,  bi  kmalu  zapili  dom  in  posestvo;  zato 
mati  izroči  grunt  hčeri  in  ne  sinú,  ki  se  mora  ženiti  iz  hiše  ven. 
Zdaj  sem  vedel,  česar  poprej  nisem  mogel  razumeti,  namreč,  zakaj 
se  imenuje  v  Zvorovu  toliko  hiš  po  ženskah  in  zakaj  so  me  po- 
šiljali,  ko  sem  bil  prišel  v  vas,  k  samim  ženskam  na  kvartir.  Spomnil 
sem  se  ženskega  vprašanja,  ki  je  menda  že  rimskemu  poštenjaku 
Katonu  delalo  preglavice,  četudi  ne  v  danasnjem  zmislu,  spomnil 
se  onega  za  skrbne  očete  in  mamke  nadepolnih  mestnih  hčerk  pe- 
rečega  vprašanja,  pa  sem  sam  v  sebi  pohvalil  zvorovski  red. 

Še   predno   sem   šel   spat,   sem  bil   sam   priča,  kako  korenito 
umejo  Zvorovčanke  reševati  ono  vprašanje,   dasi   o  njem  niso   še 

ničesar  čitale,  kar  potrjuje  mnenje  onih,  ki  pravijo,  da  se  bo  to 
vprašanje  samo  ob  sebi  rešilo  brez  vnanjih  pritiskov.  Ali  poznáte 
Uprkovo  sliko:  „Kamaradi  z  mokré  štvrti?"  Dva  stará  pijančka,  raz- 
drtih  lic,  skoraj  brezzobih  čeljusti,  v  razcefranih  slovaških  haljinah, 
gresta  iz  krčme  domov,  gugaje  se  in  držeč  se  objeta.  Bog  ve, 
o  čem  govorita  pijana,  originálna  obraza.  Ta  slika  mi  je  prišla  tisti 
večer  na  misel.  Po  česti  doli,  práv  pod  našo  lopo  sta  se  prigugala 
dva  pijančka,  držeč  se  pod  pazduhi.  Eden  je  svetil  s  hlevsko  sve- 
tilnico,  drugi  je  težko  postavljal  palico  predse.  Cesta  jima  je  bila 
ozka,  pa  sta  jo  vendar  še  ubirala.  Pela  sta  pesem  židovskih  cu- 
njarjev,  pa  kako !  Eden  je  krožil  zadosti  gladko : 

„Ženičky,  ženičky, 
prodejte  mi  hadričky!" 

Silil  se  je  pridati  enostavni  melodiji  umiljen  naglas  in  oni  mla- 
deniški,  nežni  okrasek,  ki  se  v  pevski  umetnosti  imenuje  fioritura. 
Drugi  je  pijano  in  raskavo  hreščal : 

„Jaký  pán,  taký  krám, 
takého  já  kone  mám." 

Stopil  sem  na  kraj  visoke  obcestne  meje,  da  bi  ju  bolje  videl. 
„Kdo  sta  čudná  nočná  pevca?"  sem  vprašal  Majdo,  ki  je  stopila 
k  meni. 

„O  —  to  sta  prvi  in  tretji  rada,"  je  odgovorila. 

„Pa  kam  gresta?" 

„Iz  gorenje  v  dolenjo  krčmo,  če  jima  ne  bo  pot  predolga  in 
ne  obležita  v  objetju  kraj  ceste." 

Pa  nista  obležala,  ker  zdajci  je  skočilo  izza  ceste  neko  belo 
bitje  z  loparjem  v  roki  pa  je  začelo  udrihati  po  hrbtu  enega  pi- 
jančkov  ter  nadavati :  „Ti  grdoba  pijana,  zanikarna,  garjava  !  Dva  dni 
te  ni  nič  domov  in  dela  je  na  vseh  straneh  vse  polno.  Ti  pa  tako 
pohajkuješ  in  zapravljaš!  Jaz  te  poboljšam!"  In  —  lop!  in  —  bunk ! 
je  glasovito  odmevalo  v  temno  noč,  kamor  so  hipec  poprej  leteli 
zaokroženi  glasovi  ginljive  židovské  pesmi.  Moža  sta  bežala  po 
česti,  pa  gotovo  ne  v  dolenjo  krčmo,  ker  lopar  je  tekel  za  njima. 
Tisti,  ki  je  pel  s  fiorituro  in  je  dobil  z  loparjem  po  hrbtu,  je  bil 
prvi  mož  slávne  zvorovske  občine. 

„Revež,  meni  se  smili !"  je  sočutno  in  s  tresočim  glasom 
vzdihnila  Majda.  „Kako  ga  tepe,  pa  sama  ni  dosti  vredna."  In  za- 
mišljena  se  je  vrnila  v  lopo.  Meni  se  je  čudno  zdelo,  da  se  je  tako 
odločno  potegnila  za  moškega,  ko  mi  je  vendar  poprej  tako  iskreno 

hvalila  zvorovske  ženské.  No  —  v  ženské  stvari  se  ne  vmešavam 
rad.  Tudi  meni  se  je  zasmilil  prvi  mož,  prvič  zato,  ker  sem  mu 
bil  hvaležen,  da  me  je  peljal  na  takšno  izborno  stanovanje,  drugič 
pa  zato,  ker  stojim  vedno  na  stráni  tepenih  in  ponižanih.  Pa  kaj 
sem  hotel !  Z  neodoljivo  silo  pritiska  na  nas  žensko  vprašanje,  kar 
so  pa  moški  sami  zakrivili.  Ko  bi  ne  bilo  nikdar  tistih  nesrečnih 
zaljubljenih  srednjeveških  vitezov  in  trubadurjev,  ne  bile  bi  nam 
ženské  zrasle  črez  glavo.    Pusto  je  zdaj  na  svetu,  a  red  mora  biti! 

Človek  gre  po  svetu  kakor  kovčeg  po  poštah :  vzeli  so  ti  lastno 
voljo,  prilepili  so  ti  znak  na  hrbet,  da  se  ne  izgubiš,  pa  te  porivajo 
z  mesta  na  mesto  in  v  višjih  krogih  te  ne  puste  z  vida  in  redno 
in  vestno  mislijo  zate.  Drugi  dan  sem  bil  že  na  Ogrskem.  Kar  sem 
skúsil  tam,  ne  spadá  vec  v  okvir  moravskih  slik,  vendar  naj  povem 
nekaj,  kar  sem  slišal  in  videl  práv  ob  meji  v  drugi  ogrski  vaši.  Naj 
mi  nihče  ne  zameri,  če  prištulim  nekaj  neslovenskih  stavkov.  Že 
precej  pozno  popoldne  sem  kraj  vojaških  vpreg  pri  vhodu  v  slo- 
vaško  vas  čakal  polka.  Sedel  sem  v  trávi  tik  židovské  krčme  in  v 
zapisnik  sem  beležil  zvorovske  doživljaje.  Kar  prikoraka  po  česti 
močan  oddelek  pehote.  Na  čelu  mu  jahajoči  stotnik  ukáže:  Halt! 
—  ter  zleze  s  konja.  V  tistem  hipu  prikoraca  iz  krčme  ogrski  orožnik, 
trdo  in  svečano  stopi  pred  stotnika  ter  javlja,  kakor  je  njegova  sveta 
dolžnost,  v  svojem  državnem  jeziku : 

„Jelentem  alašon,  nadšagoš  ur  —  itd."  (Pokorno  javljam,  ve- 
lemožni  gospod  — .) 

Stotnik  osupne,  ker  madjarske  besede  so  mu  bile  nerazvozljiva 
uganka,  ter  gleda  par  trenotkov  orožnika  v  obraz,  kakor  bi  čakal 
nemške  prijavke.  Vedel  je,  da  na  Ogrskem  však  honvédski  častnik, 
ki  ima  c.  in  kr.  častniku  v  službi  kaj  naznaniti,  javlja  po  svoji  dol- 
žnosti  skraja  po  madjarski  in  šele  pozneje,  če  vidi,  da  treba,  se 
zateče  k  nemščini,  ako  jo  ume.  Istotako  orožniki,  le  da  ti  navadno 
nemški  ne  znajo. 

„Ljubi  prijatelj,  česa  želite?"  pobara  stotnik  po  nemški. 

Orožnik  jedrnato  in  snažno  nato:  „Nem  tudom  nemeti,  kerem 
alašon."  (Ne  znám  nemški,  prosim  ponižno.) 

„I  kaj  pa  hočete?  Jaz,  žal,  ne  znám  práv  nič  po  madjarski. 
Ali  mi  hočete  v  tem  slovaškem  gnezdu  pomagati  pri  nastanitvi  ?  To 
bi  mi  bilo  jako  ljubo,"  pravi  zelo  prijazno  stotnik  v  svojem  državnem 
jeziku  in  prikupljivo  gleda  na  varuha  velikega  globusa. 

„Nem  tudom!"  Molče  sem  gledal  ta  dva  državna  moža  in  čakal. 
Kaj  bo  pa  zdaj,  ko  se  ne  moreta  sporazumeti! 

„Mein  Gott  —  ali  ni  tu  blizu  tolmača  —  morda  kakšen  žid?" 
vpraša  v  skrbeh  prvi  državni  jezik. 

„Nem  tudom  nemeti,"  ropota  drugi  državni  jezik. 

„Ja  —  lie  —  beer  Fraind,  verstehen  denn  Sie  wirklich  gar  kein 
Wort  deutsch?"  vpraša  obupno  stotnik. 

„Nerozumim!"  se  odreže  nato  čuvarin  globusa  ter  trené  z 
očmi  na  smeh. 

„O  —  rozum  i  m,  rozumim!"  vikne  stotnik  ter  se  samé 
radosti  počehlja  po  glavi.  Za  njim  pa  se  je  tedaj  po  vrstah  zazibal 
smeh :  srebrnoglasen  pri  častnikih,  pritajen  in  zamolkel  pri  moštvu. 
Stotnik  je  znal  neko  češkopoljsko  mešanico,  orožnik  je  bil  pa  Slovák. 
In  dognala  sta  v  slovanskem  jeziku,  kolikor  in  karkoli  sta  hotela. 
Dolgo  sta  se  Ískala  dva  državna  moža,  naposled  sta  se  našla :  s 
sladkim  in  zadovoljnim  smehljajem  na  licih  sta  se  menila.  Diven 
je  bil  ta  prizor!  Kjer  dva  državna  jezika  nista  mogla  izpeljati,  je 
prišel  kot  posredovalnik  na  pomoč  naš  slovanski  jezik. 

jezeru  prišla  je 
z  Bogom  govorit 
duša  zapuščena 
in  pokoja  pit. 


Balada. 


Kaj  si  izgubilo, 
dete  moje,  tod, 
da  te  v  noc  privela 
je  samotná  pot? 


V  parku  pozlačenem 
žuborel  fontán, 
vetrček  budil  je 
lilije  iz  sanj  — 

Jezero  je  vzelo 
zvezde  v  naročaj, 
pelo  in  zibalo : 
aja,  aj,  aj,  aj  — 


Bičje  zašumelo, 
povprašalo:  kam?  — 
Zvezde  se  smehljale: 
mirno  lezi  k  nam! 

Jezero  je  vzelo 
dušo  v  naročaj, 
pelo  in  zibalo: 
aja,  aj,  aj,  aj  — 


Vida. 

Prijateljstvo  in  ljubezen. 

Spisal  Jos.  Frančič. 

(Dalje.) 

XIII. 

)ilan  je   bil   hkratu   v  vrtincu,   ne  da   bi  bil   práv  vedel, 
kako  je  zabredel  vanj  .  .  . 

Da  je  imela  pri  tem  dr.  Bronova  soproga  svojo 
zaslugo,  se  je  sicer  zavedal.  Ni  mu  pa  bilo  práv  jasno, 
naj  se  li  jezi  radi  tega,  ali  naj  ji  bo  hvaležen.  Če  bi 
se  bil  ravnal  zgolj  po  tem,  kar  je  zdaj  občutil  v  svojem 
srcu,  bi  se  bil  jezil.  Toda,  če  je  vprašal  svoj  razum  in  če  je  vse 
natanko  preudaril,  je  moral  priznati,  da  bi  ji  delal  krivico,  ako  bi 
se  srdil.  Ali  ni  dokázala  s  tem,  da  mu  je  res  dobra  in  da  ni  imela 
nikoli  sebičnih  namenov?  Bilo  je  nekoč,  da  bi  jo  bil  skoro  obsodil! 
„Ne,  ne,  človek  mora  biti  previden  v  svojih  sodbah,  zlasti  glede 
ženské!  Ženská  ne  pomisii  vsakega  svojega  dejanja,  ne  pretehta 
vsake  svoje  besede  tako  kakor  moški!  Prenaivne,  prezaupljive  so 
in  vsekakor  bolj  odkritosrčne  nego  mi,  ki  jih  sodimo  po  sebi  in  — 
obsojamo!  .  .  ." 

Tako  je  mislil,  tako  je  modroval  in  bil  je  hkratu  uverjen,  da 
je  dr.  Bronova  soproga  najblažja,  najvzornejša,  najpožrtvovalnejša 
ženská  na  svetu.  Spričo  te  zavesti  mu  je  postalo  mehko  pri  srcu 
kakor  človeku,  ki  je  storil  komu  krivico  in  mu  je  tega  žal.  Bilo  mu 
je,  kakor  bi  jo  moral  prositi  odpuščanja!  Da,  hvaležen  bi  ji  moral 
biti,  hvaležen,  če  ne  za  drugo,  pa  vsaj  za  njeno  dobro  voljo !  In  ker 
sta  hvaležnost  in  ljubezen  posestrimi,  je  čutil  nekaj  tudi  kakor  ljubezen 
do  nje  in  spominjal  se  je  njene  lepote  z  večjo  slastjo  nego  kdaj  poprej. 
„Ne,  ona  ni  ničesar  zakrivila!"  je  nadaljeval  po  kratkem  pre- 
udarku  sam  pri  sebi.  „Če  je  kdo  kriv,  sem  jaz  sam,  ker  sem  legal! 
.  .  .  Legal?  —  Da,  legal,  ali  v  koliko?" 

Izkušal  si  je  priklicati  v  spomin  ves  pomenek,  ki  ga  je  imel 
z  dr.  Bronovo  soprogo,  in  trudil  se  je,  da  bi  doznal,  v  koliko  so 
bile  njegove  besede  neistinite.  No,  kolikor  so  se  tikale  njegove  be- 
sede preteklosti,  res  niso  bile  resnične,  toda  glede  sedanjosti,  glede 
bistvene  stvari  je  ni  prevaril!  Ali  mar  ne  ljubi  Vide?  Ali  ni  mar  v 
istini  sklenil,  da  se  ji  približa,  da  jo  zasnúbi?  In  ni  mar  izviral  ta 
sklep  iz  pravé  srčne  potrebe? 

Rad  bi  se  bil  prepričal,  da  je  tako,  toda  v  njegovem  srcu  ni 
bilo  pravega  soglasja  in  v  glavi  se  mu  je  čudno  medlo.  Prizadeval 
si  je,  da  bi  doumel  pojem  ljubezni,  poizkusil  je  analizirati  ta  čut, 
razkrojiti  ga  v  njegove  posamezne  sestavine,  a  misel  mu  je  izpod- 
rivala  misel  in  njegov  trud  je  bil  zaman! 

Ogledal  si  je  zatorej  stvar  od  druge  stráni.  Začel  je  pre- 
mišljevati.  Ni  li  Vida  lepa?  Ni  li  mar  tako  krásna,  da  bi  si  moral 
však  moški  šteti  v  srečo,  če  bi  bila  njegova?  Ali  ni  vredna  mar  vse 
ljubezni?  Ali  mu  ni  mar  vztrepetavalo  srce  spričo  njenih  pogledov? 
In  ali  se  ga  ni  bilo  polastilo  sinoči  neko  čudno  domotožje,  neko 
čudno  hrepenenje  po  njej,  ko  se  je  bil  ločil  od  nje?  Kaj  je  potem 
ljubezen,  ako  ne  to?  .  .  . 

Toda  ves  čas,  ko  je  ugibal  tako  sam  pri  sebi,  se  mu  je  silila 
Zorina  podoba  v  ospredje.  Zaman  si  je  prizadeval,  da  bi  se  iznebil 
misii  nanjo.  Vedno  zopet  se  mu  je  vracala  in  vsakokrat  je  na- 
stopila  silneje.  Naposled  si  je  moral  tudi  glede  nje  izprašati  vest .  .  . 

Ali  jo  v  resnici  sovraži?  Ali  ne  vára  samega  sebe?  .  .  . 

Ne,  tistih  vrstic  bi  ji  ne  bil  mogel  odpustiti  nikdar,  nikdar! 
Preveč  so  ga  bile  razočarale,  preveč  so  ga  bile  ranile!  ...  Ali  če 
se  je  spomnil  onih  lepih,  srečnih  hipov,  ko  si  je  še  domišljal,  da 
ga  ljubi,  ko  je  še  úpal,  da  postane  njegova,  bi  se  razjokal  ob  izgubi, 
ki  ga  je  bila  zadela!  In  tako  mu  tudi  to  ni  bilo  jasno,  kaj  poreče 
še  njegovo  srce  prej  ali  slej  o  naklepih,  ki  jih  je  bil  zasnoval  proti 
Zori!  .  .  . 

Dr.  Bronova  soproga,  Vida,  Zora  —  vse  tri,  vsaka  po  svoje, 
so  imele  zdaj  v  oblasti  njegovo  srce  in  občutil  je  to  notranje  ne- 
skladje  bridko.  Toda  ternu  je  moralo  biti  konec !  Po  vsem  tem,  kar 
se  je  bilo  zgodilo,  je  imel  le  en  izhod  iz  labirinta;  le  ena  pot  je 
bila,  ki  jo  je  mogel  nastopiti  ...  Bil  je  željan  miru,  rad  bi  se  bil 
že  rešil  dvojb,  dospel  bi  bil  že  rad  do  kakega  zaključka,  in  tako 
je  bil  naposled  vesel,  da  je  moral  že  danes  k  Vidi. 

Pogledal  je  na  uro  in  se  odpravil. 

Ali  veselje  ga  je  kmalu  minilo.  Nekaj  težkega  mu  je  ležalo  na 
srcu.  Ko  je  šel  preko  ulice,  je  zaklical  nekdo  za  njim  :  „Kam  greš?u 
Ozrl  se  je  in  zagledal  prijatelja.  Tako  navadno  vprašanje,  a  on  se 
ga  je  ustrašil,  da  je  prebledel !  Zvenel  mu  je  ves  drug  pomen  iz  tega 
vprašanja,  nego  ga  je  imelo.  Zdelo  se  mu  je,  kakor  bi  mu  bil  zaklical  : 
„Stoj,  kaj  nameravaš  storiti?  .  .  ."  In  potem  so  se  ga  lotevale  tudi 
dvojbe,  lotevala  se  ga  je  bojazen,  da  bi  se  tudi  tukaj  ne  osmešil . . . 
da  bi  ga  ne  čakalo  tudi  tukaj  kaj  podobnega  kakor  pri  Zori  .  .  . 

„Kdo  ve,  ali  sem  videl  práv,  kdo  ve,  ali  se  ne  motim  zopet?" 
Také  misii  so  ga  begale.  Prevara  mu  ni  uničila  le  prejšnje  samo- 
zavesti,  temuč  celo  navadni  pogum. 

Toda  tolažil  se  je  zopet :  „Vse  to  se  pokaže !  Saj  ni,  da  bi  se 
moralo  že  danes  odločiti !  Izpolnim  to,  kar  zahteva  vljudnost,  potem 
pa  pôjdem  zopet,  ako  zaslutim,  da  je  drugače,  nego  sem  mislil . . ." 

In  v  tem  hipu  je  skoro  želel,    da  bi  se  res   izteklo  tako!  .  .  . 

Vida  je  bila  sama  doma.  Sprejela  ga  je  z  očividno  radostjo 
in  vedel  je  takoj,  da  se  to  pot  ni  motil  in  da  mu  snubitev  tu  ne 
izpodleti  .  .  . 

„Mama  se  skoraj  vrne,"  je  opravičevala  Vida  svojo  mater,  vodeč 
Milana  v  salón.  „Zelo  nerada  je  šla  danes  na  posete,  a  morala  je." 

Toda  v  salónu  še  nista  sedela  dve  minuti  in  komaj  da  sta  bila 
izpregovorila  par  običajnih  fráz,  ko  se  Vida  dvigne  s  svojega  se- 
deža  in  reče: 

„Ali  se  vam  ne  zdi  grozno  pusto  sedeti  tukaj  v  salónu?  Tako 
temná  je  ta  naša  soba.  Pojdiva  raje  drugam,  dokler  ne  pride  mama, 
kajti  počakati  je  morate,  ker  je  prosila  za  to." 

In  ne  da  bi  bila  čakala  njegovega  odgovora,  je  odskakljala 
pred  njim,  on  pa  ji  je  rad  sledil,  ker  je  občutil  tudi  on  neko  ne- 
prijetno  tesnobo  tukaj. 

Privedla  ga  je  v  sobo,  kjer  je  stal  klavir. 

„Kaj  malega  vam  zaigram,"  mu  reče,  „tako  nama  poteče  naj- 
hitreje  čas!" 

Izgovorivši  se  je  usedla  in  začela  igrati.  Vedia  se  je  pri  tem 
tako  naravno,  da  Milan  niti  slutiti  ni  mogel,  da  tici  za  njenim  po- 
četjem  morda  kak  namen.  Izbrala  si  je  nekaj  iz  „Prodane  neveste", 
kakor  bi  bila  vedela,  da  je  Milanu  izmed  vseh  oper  najljubša  ta 
opera  .  .  .  izmed  vseh  skladateljev  najljubši  Smetana.  Vida  je  igrala 
s  finim  razumom  in  globokim  čutom  in  Milan,  ki  je  bil  za  glasbo 
bolj  dovzeten  nego  za  vsako  drugo  umetnost,  se  je  voljno  vdal  du- 
ševnému úžitku.  Godba  je  vplivala  vselej  dobrodejno  nanj  in  tudi 
zdaj  se  mu  je  pod  njenim  vplivom  umirilo  srce.  Prejšnje  nesoglasje 
je  bilo  izginilo  iz  njega  in  se  umaknilo  prijetni  harmoniji.  Toda 
Vida  je  hipoma  prekinila  svojo  igro  in  vzkliknila: 

„Ah,  kako  sem  neobzirna!  Niti  vprašala  vas  nisem,  vam  je  to 
li  tudi  ljubo  in  drago !  Morda  ste  celo  izmed  tistih,  ki  klavirja  trpeti 
ne  morejo,  pa  vas  mučim  in  nadlegujem!  .  .  ." 

Zaman  je  zatrjeval  Milan,  da  je  velik  ljubitelj  glasbe,  zaman 
je  silil  v  njo,  da  bi  še  dalje  igrala.  Ni  se  dala  preprositi  .  .  . 

„Ne,  ne,  ne !  Vi  ste  se  žrtvovali,  vem,  da  ste  se !  Glediva  raje 
skozi  okno  —  prijetneje  in  kratkočasneje  vam  bo !  Ah,  ta  naša  mama, 
da  se  tako  dolgo  mudi!  .  .  ." 

Odprla  je  okno,  pod  katerim  se  je  razprostiral  obsežen  vrt, 
poln  sadnega  drevja  in  raznega  cvetja.  Močan  vonj  je  prodiral  gori 
do  njiju,  dišalo  je  po  vrtnicah,  nageljnih  in  resedi.  Naslonila  sta 
se  na  okno  tako,  da  sta  se  dotikala  drug  drugega  in  da  se  je  stap- 
ljala  gorkota  njijinih  teles  v  sladek  ogenj.  Milan  je  bil  omamljen 
in  čutil  se  je  srečnega  kot  še  nikdar  v  svojem  življenju  .  .  .  Ah, 
imeti  tako  lepo  stvarco  vedno,  vedno  poleg  sebe,  naslajati  se  ob 
finih  formah  njenega  lepega  telesa,  prisluškavati  zvokom,  ki  prihajajo 
izpod  njenih  nežnih  prstkov  —  kaka  krasota!  .  .  .  Ob  obilici  in 
intenzivnosti  čuvstev,  ki  so  ga  prešinjala,  so  mu  zastale  misii,  da 
ni  vedel  kaj  in  kako  bi  izpregovoril.   Pretrgala  je  molk  ona: 

„Vidite,  tam  ono-le  je  moja  gredica!" 

„Ona  s  tistimi  krasnimi  nageljni  in  vrtnicami?" 

„Da!" 

„In  komu  cvete  vse  to?" 

„Ne  —  vem !" 

Glas  se  ji  je  tresel  .  .  . 

„Ne  veste?" 

„Vem  —  toda  ne  povem!" 

A  pri  tem  ga  je  pogledala  tako,  da  mu  je  bilo  hipoma  jasno, 
kako  rada,  kako  rada  bi  mu  vse  povedala  .  .  .  Kri  mu  je  šinila  v 
obraz,  v  možgane  .  .  .  Pozabil  je  vse,  kar  je  bilo  prej  .  .  .  Zora  ni 
eksistovala  več  zanj  ...  vsi  njegovi  nekdanji  ideali  so  se  bili  raz- 
pršili  .  .  .  Občutil  je  le  nepopisno  slast  in  neutešno  željo,  da  bi  čul 
iz  njenih  ust  sladko  razodetje.  Bil  je  kakor  v  ekstazi,  z  utripajočim 
srcem  jo  je  prijel  za  roko  in  dahnil  besede : 

„Vida,  ali  ni  zame  ne  enega  cveta  na  vaši  gredici?" 

Ona  se  je  sklonila  pokoncu  in  vprla  svoje  oči  vanj.  Bile  so 
videti  še  ognjevitejše,  še  globočje,  še  skrivnostnejše  nego  sicer  .  .  . 
Nekaj  čaša  ni  odgovorila,  kakor  bi  ji  bilo  prišlo  njegovo  vprašanje 
prenenadoma,  kakor  bi  se  morala  šele  domisliti  odgovora,  ki  naj  bi 
mu  ga  dala.  A  potem  se  je,  kakor  premagana  od  silnega  čuvstva, 
privila  k  njemu,  položila  mu  glavo  na  prsi  in  jeknila: 

„O  Milan,  ti  ne  slutiš,  kako  te  ljubim!  O,  ostani  moj,  Milan, 
ostani  moj  vsekdar!  .  .  ." 

Izrekši  to  pa  je  zaihtela  in  zajokala  tako  iz  dna  duše,  da  je 
Milan  prestrašen  vprašal : 

„Moj  Bog,  kaj  je  to  .  .  .  kaj  sem  zakrivil?  .  .  ." 
Cutil  je,  da   vzrok  tem  solzam  ni  sama   radost,  ampak  da  se 
skriva  tudi  bol  za  njimi,  in  ustrašil  se  je  tem  bolj,  ker  tega  razumel 
ni.  Ona  pa  si  je  opomogla  kmalu.  „Nič,  nič  —  saj  je  že  dobro  I" 

Dvignila  je  glavo,  obrisala  si  solze  in  že  je  žarel  njen  obraz 
samé  radosti  .  .  . 

Kmalu  nato  je  prišla  Vidina  mati. 

„Oprostite",  se  je  izgovarjala,  nujen  obisk  sem  imela  ...  bil 
je  zadnji  dan  in  morala  sem  iti,  ako  nisem  hotela  biti  nevljudna ! . . ." 

Šli  so  v  salón,  a  predno  so  posedli,  je  zavzela  Vida  teatralsko 
pozo  in  s  patetičnim  naglaševanjem  vsake  posamezne  besede  je  na- 
znanila  materi: 

„Mama,  evo  ti  mojega  ženina !" 

Milan  je  osupnil.  Treznost,  s  katero  je  Vida  uprizorila  to,  je 
bila  v  živem  nasprotju  z  dogodkom,  ki  se  je  bil  pripetil  malo  prej, 
in  dirnila  ga  je  neprijetno.  On  bi  bil  rajši  videl,  če  bi  Vida  o  tem 
ne  bila  govorila  vpričo  njega,  da,  njegovi  romantiški  naravi  bi  bilo 
ugajalo  najbolj,  če  bi  bila  ostala  njijina  ljubezen  nekaj  čaša  tajná, 
če  bi  bila  cvetla  kakor  vijolica  v  zatišju.  Čudil  pa  se  je  tudi  materi, 
ki  je  poslušala  hčerino  razodetje  kot  nekaj  samo  ob  sebi  umevnega. 
Niti  zgenila  ni  z  obrazom  in  v  tem,  ko  ji  je  Vida  oznanjevala  veselo 
vest,  ji  je  uhajal  pogled  celo  nekamo  v  strán,  kakor  bi  bila  hotela 
pokazati  s  tem,  da  je  še  mnogo  važnejših  zadev  nego  ta.  Milan 
je  hotel  nekaj  izpregovoriti,  a  tedaj  se  je  oglasila  ona: 

„Kar  se  tiče  teh  stvari,  gospod  koncipist,  je  moja  hči  popolnoma 
samosvoja  in  ni  vam  potreba  še  pri  meni  prositi  njene  roke!  .  .  . 
Moje  mnenje  je,  da  ondi,  kjer  gre  za  srčne  zadeve  otrok,  starši 
nimajo  pravice,  posegati  odločilno  vmes !  Sicer  pa  priznávam  očito,  da 
je  volila  moja  hči  popolnoma  v  mojem  zmislu  in  po  mojem  okusu !" 

Milan  se  zahvali  s  tihim  poklonom  za  te  láskavé  besede.  Ko 
se  hoče  nato  posloviti,  mu  reče  mati: 

„Gospod  koncipist,  ostanite  pri  nas  pri  kosilu !  Vi  hodite  gotovo 
v  gostilno  in  ondi  vas  težko  kdo  pogreša,  nam  pa  napravite  iz- 
redno  veselje,  ako  se  pomudite  še  nekoliko  pri  nas.  Seveda,  pri- 
zanesljivi  boste  morali  biti  —  posebnega  vas  nič  ne  čaká,  kajti 
pripravili  se  nismo  na  to,  da  bi  sprejeli  gosta  .  .  ." 

„Da,  da,  da,  ostani  tukaj !"  vzklikne  Vida,  skoči  k  njemu  in 
se  ga  oprime, 

Milan  se  ni  mogel  ustavljati.  — 

XIV. 

Pri  kosilu  je  bilo  vsega  v  izobilju  in  v  vsem  se  je  kázala  neka 
vsiljiva  bahatost.  Znesené  je  bilo  mnogo  nepotrebne  posode  na 
mizo  in  žlice,  noži  in  vilice  —  vse  to  je  bilo  iz  težke  kovine,  na- 
videzno  iz  srebra.  Povsod  se  je  kázal  namen  —  imponirati! 

Vsakokrat,  kadar  je  prišla  nová  jed  na  vrsto,  je  vzkliknila 
Vidina  mati  proti  Milanu: 

„Ah,  to  vam  pa  gotovo  spet  ne  bo  dišalo  !"  Na  obrazu  pa  se 
ji  je  lahko  čitalo,  kako  se  čuti,  kako  je  sama  s  seboj  zadovoljna. 
Smehljala  se  je  venomer  tako  čudno,  da  se  je  zdelo,  kakor  bi  hotela 
reči:  „Kaj  —  pri  nas  imamo  ...  pri  nas  jemo  dobro." 

Milan  je  bil  primoran  neprenehoma  hvaliti  .  .  . 

Oče  Vidin  je  bil  slok,  visok  človek,  nizkega  čela  in  nekoliko 
zabuhlega,  od  nenaravne  rdečice  zalitega  obraza.  Brada  mu  je  bila 
sivá,  isto  tako  na  krátko  pristriženi  brki.  Las  je  imel  le  še  malo  na 
glavi.  Tudi  on  je  bil  videti  samozavesten  in  ošaben.  Milanu  je  bil 
le  površno  stisnil  roko,  ko  so  mu  ga  bili  predstavili.  Pripovedoval 
je  med  tem,  ko  so  drugi  govorili,  vedno  nekaj  sam  zase  .  .  . 

„Kaj  pa  mislite,  moj  brat  generálmajor  .  .  ." 

Te  besede  je  čul  Milan  opetovano  iz  njegovih  ust,  a  kaj  je  še 
govoril,  ni  mogel  umeti,  ker  ga  je  vselej  gospodinja  zmotila  s  kakim 
vprašanjem.  Toda  iz  teh  njegovih  besed  je  sklepal,  da  sam  nikdar  ni 
bil  kaj  posebnega,  ker  je  bil  na  svojega  brata  tako  zelo  ponosen . . . 

Vida  je  imela  neprenehoma  vprte  svoje  oči  v  Milana.  Ne  jedla 
ne  pila  ni ;  samo  na  to  je  pazila,  da  je  imel  on  zmeraj  vsega  dovolj 
na  krožniku.  Njena  smehljajoča  se  ústa  so  pričala,  kako  je  srečna.  In 
Milan,  ki  mu  vsi  drugi  člani  te  obiteli  niso  bili  došlej  vzbudili  nikakih 
simpatij,  se  je  poživljal  ob  njenih  ljubezni  polnih  pogledih.  Želel 
si  je,  da  bi  bil  sam,  čisto  sam  ž  njo  .  .  .  Zlasti  če  ni  govorila,  če 
je  samo  tako  molče  zrla  vanj,  se  mu  je  zdela  krásna.  Njena  go- 
vorica  ga  je  preveč  spominjala  govorice  materine,  morda  tudi  bratove 
in  očetove.  Mogoče  tudi,  da  ga  je  motilo  nekoliko  nes"oglasje,  ki 
se  je  kázalo  v  tem,  da  je  bil  njen  obraz  mnogo  duhovitejši,  nego 
so  bile  njene  besede  .  .  . 

Pogovor  je  nanesel  kmalu  na  ražne  znane  osebe  in  tudi 
dr.  Bronova  gospa  je  prišla  na  vrsto. 

„Vi  ste  pri  Bronovih  nekak  domač  prijatelj?"  vpraša  Vidina 
mati  Milana. 

„Domač  prijatelj?"  se  začudi  Milan.  „Ne  vem,  kako  bi  za- 
slúžil to  ime?" 

„No,  jaz  hočem  reči  samo,  da  zahajate  pogostoma  tja!" 

Pogledala  ga  je  zvedavo  in  nezaupno  obenem.  Gotovo  je 
šmátrala  njegov  ugovor  le  za  dokaz,  da  je  práv  govorila.  In  tega 
prepričanja  je  ostala  celo,  ko  je  Milan  odločno  poudarjal,  da  je 
dr.  Bronovo  obitel  tukaj  le  párkrát  posetil  in  da  izvira  njegovo 
znanje  z  njo  samo  odtod,  ker  prebiva  dr.  Bron  bas  v  mestu,  kjer 
je  on  došlej  služboval.  A  práv  zato,  ker  mu  ni  verjela,  je  pri- 
pomnila  gospodinja  z  zaupljivim  glasom: 

„Veseli  me,  da  je  tako,  kajti  med  nami  rečeno  —  dr.  Bronovka 
ni  na  posebno  dobrem  glasu!  ..." 

„Ljudje  govorijo  navadno  vec,  nego  je  res  I"  pripomni  Milan. 
„Razen  tega  ima  gospa  Bronova  nekatere  posebnosti,  ki  so  nemara 
pôvod  tistim  govoricam.  Ako  se  razen  tega  še  pomisli,  da  je  ona 
tu,  njen  soprog  pa  drugje,  je  kaj  naravno,  da  spletajo  hudobni  jeziki 
laži  o  njej  ..." 

„Bojim  se,  da  je  ta  vaša  sodba  preoptimistna !"  odvrne  ona, 
potem  pa  se  prikloni  k  njemu  in  pristaví  šepetaje: 

„Veste,  ta  njen  zadnji  otrok ...  no  —  saj  me  razumete!  Meni 
sicer  nič  mar,  toda  ..." 

Milan  zastrmi  in  z  neko  hudomušnostjo  pripomni: 

„Pa  vi  vendar  obcujete  z  dr.   Bronovo  soprogo!" 

„Moj  Bog  .  .  .  občujemo  .  .  .  da!  Kam  bi  pa  prišli,  ako  bi 
se  izogibali  vseh  obiteli,  o  katerih  se  —  kaj  ve?  Morali  bi  tičati 
vedno  doma!  A  vi  ste  mlad  mož  in  to  je  kaj  drugega,  vi  morate 
gledati  na  svoje  dobro  ime  in  na  čast  —  svoje  neveste !  .  .  ." 

Milanu  je  bilo  na  smeh. 

„Ne,  ne,  motite  se,  gospa  l"  je  ugovarjal.  „Meni  ne  preti  nikaka 
nevarnost.  Ne  smete  prezreti,  da  mi  je  baš  dr.  Bronova  gospa  pri- 
skočila na  pomoč,  ko  sem  hotel  odkriti  gospodični  Vidi  svoje  srce  I . .  /* 

„To  nič  ne  de,  ljubi  —  zet!  Dr.  Bronovka  ima  svoje  muhe! 
Njeni  domišljavosti  láska  morda  še  bolj,  ako  je  kdo  izmed  njenih 
častilcev  oíenjen  .  .  ." 

Milanu  ni  nič  bolj  mrzelo  nego  tisto  iz  zlobe  in  závisti  izha- 
jajoče  obrekovanje,  ki  ga  je  bil  že  na  deželi  navajen,  a  ki  je,  kakor 
se  mu  je  zdelo,  tu  poganjalo  še  vse  bujnejše  cvetove.  Za  to  je  šmátral 
namreč  vse  te  besede  Vidine  matere  in  gledal  je,  kako  bi  spravil 
pomenek  v  drug  tir.  Kakor  nalašč  mu  je  prišlo  torej,  da  je  oče 
Vidin  iznova  zagodrnjal  ob  njegovi  desni  stráni: 

„Hm,  kaj  menite,  moj  brat  generálmajor!  .  .  ." 

Naglo  se  obrne  k  njemu  in  ga  vpraša  vljudno: 

„Kaj,  vaš  brat  je  tako  visok  vojaški  dostojanstvenik?" 

„Dakako!"  potrdi  ta  s  posebno  emfazo.  „Dakako  —  generál- 
major! .  .  .  He  .  .  .  kaj?  .  .  ." 

Milan  opazi  šele  zdaj,  da  je  precej  opit.  Gotovo  je  pil  že  pred 
kosilom.  Zdaj  mu  je  bilo  tudi  umevno  njegovo  godrnjanje.  Hotel 
ga  je  še  nekaj  vprašati,  a  Vida,  kakor  bi  se  bála,  da  bi  Milan  ne 
zasledil  očetove  napake,  poseže  hitro  vmes: 

„Jaz  sem  že  enkrat  bila  pri  stričku !  Zdaj  je  že  dalje  čaša  v  Lvovu  !a 

„V  Lvovu?"  se  začudi  Milan.  „To  je  daleč!" 

„Dakako!"  se  oglasi  iznova  oče  ter  položi  tako  trdo  roko  na 
mizo,  da  so  bližnji  kozarci  zažvenketali.  „V  Lvovu,  dakako !  Mojega 
brata  čaká  tam  še  veliká  naloga,  kadar  se  udarimo  z  Rusi,  in  udarimo 
se  gotovo!  Morate  vedeti  —  Rusi  so  zakleti  sovražniki  Avstrije!. . ." 

„Zgodovina  nas  uči  bas  nasprotno !"  odvrne  Milan.  „In  mislim, 
da  govori  samo  slabá  vest  iz  tistih,  ki  podtikajo  Rusiji  Avstriji  so- 
vražne  namene!" 

„Dakako,  dakako!"  je  pritrjeval  dokaj  neumestno  in  v  na- 
sprotstvu  sam  s  seboj  Vidin  oče.  Mogoče,  da  ni.sledil  Milanovim 
dôkazom,  ali  pa  mu  je  to,  da  je  Milan  kot  političen  uradnik  izrekel 
také  názore,  imponovalo  tako  zelo,  da  je  še  sam  izprevrgel  svoje 
prepričanje  ... 

Med  tem  se  je  bila  Vida  nekaj  s  svojim  bratom  sprijela.  Na- 
gajal  ji  je,  a  ona  ga  je  zavrnila,  kakor  zadnjič  pri  Bronovih  nad- 
poročnika,  zopet  z  nekim  latinskim  izrekom.  Menda  je  bila  pozabila, 
da  se  je  že  tistikrat  ponášala  s  svojo  latinščino.  Milan  ji  te  slabosti 
baš  ni  zameril,  ker  so  se  čulé  latinské  besede  iz  njenih  ust  reš 
dražestno,  a  ugajala  mu  ta  potezica  v  njenem  značaju  tudi  ni,  zato 
je  povesil  oko.  Ona  pa,  zapazivši  to,  je  hitro  umolknila  .  .  . 

Bilo  je  že  polštirih,  ko  je  zapustil  Milan  hišo,  v  kateri  se  je 
bila  tako  nepričakovano  hitro  zavŕšila  njegova  usoda.  Bil  je  melan- 
holičen  in  tistega  veselja  ni  občutil,  ki  ga  občuti  navadno  mlad  mož, 
ki  se  je  ravnokar  zaročil.  Na  cilju  je  bil,  a  nekaj  je  ležalo  med 
njim  in  tisto  srečo,  po  kateri  je  hrepenel,  po  kateri  so  se  vzpenjale 
njegovega  srca  tihe  želje,  o  kateri  so  sanjale  njegove  nade  .  .  . 

Ko  se  je  na  koncu  ulice  okrenil,  da  bi  zavil  v  drugo  mer,  se 
je  zadel  ob  dr.  Bronovo  soprogo.  Začudila  sta  se  drug  drugemu. 

„Ob  tem  nenavadnem  času  pa  zunaj,  milostivá?"  vpraša  Milan, 
zapazivši,  da  se  hoče  ustaviti. 

„Ni  drugače!  Morala  sem  nakupiti  nekaj  stvari,  ki  jih  nujno 
potrebujem.  A  vi  —  vi  seveda  ste   kosili  pri  svoji  nevešti?  .  .  ." 

Njen  glas  je  bil  piker,  sarkasten  .  .  .  „Da!"  odvrne  Milan  na 
krátko  ter  se  ji  pridruží,  da  bi  jo  spremil  malce,  kakor  se  mu  je 
zdelo,  da  zahteva  vljudnost.  Ona  pa  dostavi: 

„Praznovali  ste  morda  celo  že  svojo  zaroko  .  .  ." 

„Pojedina  je  bila  res  po  tem!" 

„In  to  vse  je  bilo  seveda  improvizirano  I" 

Te  njene  besede  je  spremljal  ironičen  smehljaj. 

„Jaz  bi  dejal,  da!"  pripomni  Milan.  „Saj  naprej  vendar  niso 
mogli  vedeti,  če  ostanem  pri  kosilu!" 

„O  seveda,  kako  bi  se  moglo  vedeti  kaj  takega  naprej?" 

„Milostivá,  zdi  se  mi,  da  ste  danes  slabé  volje!" 

„Jaz  —  slabé  volje?  O  ne  —  saj  vidite,  da  se  smejem!" 

In  zasmejala  se  je  glasneje,  nego  se  je  nemara  spodobilo  na 
ulici.  Potem  pa  je  nadaljevala: 

„Toda  prosim  vas,  povejte  mi,  čemu  hitite  tako  s  to  svojo  zaroko  ?" 

„No  —  to  ni  bas  moja  krivda!" 

„O,  vem  da  ne !  Poznám  gospo  Kernovo !  A  če  bi  bila  jaz  na 
vašem  mestu,  bi  se  znala  ubraniti  nasilju!  Vida  je  še  mlada,  čaša 
torej  dovolj  in  dobro  bi  bilo,  če  bi  jo  nekaj  čaša  spoznávali!" 

„Vi  jo  vendar  poznáte,  milostivá,  in  zadnjič  ste  se  kar  naj- 
laskaveje  izrekli  o  njej!" 

„Jaz  jo  poznám,  da,  a  vi  je  ne  poznáte !  Jaz  ji  ne  morem  ni- 
česar  očitati,  a  s  tem  še  ni  dokazano,  da  bo  ugajala  vam!  Sploh 
pa  je  naravno  tako,  da  se  dekle  najprej  ljubi  nekaj  čaša,  potem  se 
zaroči  ž  njo  in  po  preteku  par  let  naj  bo  v  božjem  imenu  poroka ! 
Ťukaj  pa  boste,  ako  ne  boste  pazili,  v  štirih  tednih  že  srečen  — 
zakonski  mož  !" 

„No,  tako  hitro  pač  ne  pôjde !"  ugovarja  Milan.  Njene  besede 
so  mu  bile  vzbudile  neprijetne  občutke,  tem  bolj,  ker  so  se,  kolikor 
je  mogel  presoditi,  precej  skladale  z  resnico.  Prišla  sta  bila  do  nje- 
nega  doma  in  Milan  se  je  poklonil.  Toda  ona  mu  reče: 

„Ne  —  ne,  ne  izpustim  vas  še!  Še  mi  niste  povedali  vsega, 
kar  bi  rada  zvedela  od  vas!  O,  vi  ne  znáte,  kaka  radovednica  sem 
jaz!  Z  mano  pojdite  torej  gori  za  nekoliko  trenotkov!" 

Milan  se  je  spomnil  svárila  Vidine  matere,  toda  tisti  odpor, 
ki  ga  je  danes  že  enkrat  občutil  proti  svoji  bodoči  tašči,  se  mu 
pojavi  iznova  —  in  baš  radi  tega  je  šel. 

Po  stopnicah  grede  je  dr.  Bronova  soproga   nadaljevala: 

„Vaše  prostosti  —  vaše  mladosti  je  škoda!  Ah,  če  bi  bila  jaz 
mož,  lep,  mlad  mož,  kakor  ste  vi,   jaz  bi  hotela  uživati  —  ves  svet 

bi  moral  biti  moj !  Sicer  pa  znajo  drugi  moški  drugače !  Vi  ste  ne- 
kaka  izjema.  Drugim  je  zákon  samo  poslednja  —  etapa !  .  .  ." 

Milan  je  le  napol  razumel  njene  besede  in  ni  ji  odgovoril. 

Ko  sta  bila  stopila  v  sobo,  je  ona  odložila  kupljene  stvari  in 
ga  zaprosila : 

„Bodite  tako  dobri  in  pojdite  malo  k  oknu!  Pa  da  se  mi  ne 
ozrete,  dokler  vam  ne  velim!" 

Milan  je  ubogal . . .  Ona  je  preoblekla  bluzo,  potem  pa  se  mu 
približala  in  z  glasom,  iz  katerega  je  zvenela  ironija  in  morda  tudi 
—  pikiranost,  mu  je  dejala: 

„Prekrasen  déčko  ste  res!  Nikdar  bi  ne  bila  mislila,  da  ste 
tako  poslušní !  Srečna  žena,  ki  vas  dobi !  Toda  sedite  zdaj !" 

„Mudi  se  mi!"  se  izgovarja  Milan,  a  se  vendar  usede.  Ona 
pa  ga  vpraša  pikro : 

„Ali  objavíte  svojo  zaroko  po  časopisih?" 

„Ah  —  mislim,  da  ne!  Čemu  neki!" 

„Imate  práv !  Odveč  bi  bilo !  Vidina  mati  že  poskrbi  za  to,  da 
se  raznese  vest  takoj  po  celem  mestu  .  .  ." 

„Upam,  da  ne  bodo  —  bobnali!"  pripomni  Milan  skoro 
užaljen.  Kajti  bolele  so  ga  njene  besede. 

Ona  pa  je  nadaljevala  brezobzirno:  „Ali  mislite,  da  ne?  Ah, 
slabo  poznáte  svojo  taščo,  ako  živite  v  tej  verí !  Jaz  vam  pa  povem, 
da  vam  bodo  že  jutri  čestitali  na  vseh  koncih  in  krajih !" 

„Cestitk  si  še  najmanj  želim !" 

„Toda  te  pridejo !  Zapomnite  si :  že  jutri  se  bo  govorilo  povsod 
o  vaši  zaroki!  Sicer  pa  je  to  povsem  umevno!  Takega  ženina  in 
zeta,  kakršen  ste  vi,  je  treba  prikleniti  in  storiti  se  mora  vse,  da  se 
mu  onemogoči  odstop!  Menite,  da  ne  bi  delala  tudi  jaz  v  prilog 
svojih  hčera,  če  ne  na  ta,  pa  na  drug  način,  ako  bi  se  kdaj  zglasil 
kdo  za  eno  ali  drugo?  No,  Favsti,  upam,  ne  bo  treba  predolgo 
čakati  častilcev  .  .  ." 

„Ali  mi  kaj  očitá?"  pomisli  Milan,  kajti  naposled  bi  bil  on 
lahko  tudi  Favste  počakal !  Potem  pa  reče :  „Že  zdaj  je  dražestna  ! . . ." 

„Brez  šále  —  če  greva  skúp  po  česti,  se  obrne  že  marsikdo 
za  nama !" 

„Ne  dvomim!  Toda  zdi  se  mi,  da  se  obračajo  moški,  tudi 
kadar  greste  sami  po  česti,  milostivá!" 

Milanu  se  je  videlo  potrebno,  napraviti  ji  ta  poklôn.  Njej  pa 
je  to  vidno  ugajalo.    Zasmejala  se  je  s  srebrnim  glasom  in  dejala : 

„Od  kdaj  pa  se  znáte  vi  tako  laskati  ?  .  .  .  No,  veseli  me,  da 
tako  napredujete  v  kulturi!" 

„V  kulturi  ?"  se  začudi  Milan. 

„Da,  v  kulturi . . .  omiki !  Jaz  —  in  reči  smem,  ogromna  večina 
žensk  —  sodimo  moževo  izobraženost  po  tem,  kako  se  vede  než- 
nému spolu  nasproti.  Vidite,  častniki  so  velikokrat  velikí  puhloglavci, 
a  nam  ugajajo,  nam  so  všeč,  nam  se  vidijo  olikani,  ker  se  nam 
znajo  laskati.  Če  so  poleg  tega  seveda  tudi  še  čedni,  lepi  .  .  .  kako 
bi  potem  ne  zmagovali?  Toda  kaj  sem  hotela  še  reči?  ...  Da!  .  .  . 
O  meni  ste  seveda  tudi  govorili  pri  obedu?  .  .  ." 

Milan  je  bil  v  zadregi. 

„No  —  o  .  .  .  nekaj  malega!  .  .  ." 

„Pa  jako  lepega,  seveda!  Poznám  to  gospo  Kernovo,  poznám 
mater  Vidino  ...  ha !" 

Oči  so  se  ji  jezno  zabliskale. 

„Ona  je  vendar  vaša  prijateljica!" 

„Baš  ker  je  moja  prijateljica!  Če  bi  se  ne  poznali,  če  bi  si 
bili  bolj  tuji,  bi  najbrž  molčali  druga  o  drugi,  a  tako  ..." 

Hotela  je  še  nekaj  reči,  a  v  tistem  trenotku  stopi  šestnajstletno 
dekletce  v  sobo  in  naznani :    „Gospa,  Egonček  se  je  zbudil !" 

„Ah,  Egonček,  da!  Takoj,  takoj!  Stopite  z  mano,  gospod  kon- 
cipist,  in  poglejte  si  malo  našega  princa!  Ah,  tako  srčkan  je!" 

Peljala  ga  je  v  sobo,  kjer  je  ležal  otrok,  a  med  potjo  je  govorila : 

„Veliko  prednosti  imate  moški  pred  nami  ženskami,  toda  neke 
slasti  ne  poznáte,  ki  odtehta  vse  drugo  in  ki  meni  zadostuje,  da 
vam  ne  zavidam  —  to  je  slast,  ki  jo  zovemo  materino  srečo!  Če 
je  kaj  plemenitega,  vzvišenega  ustvarila  narava,  potem  je  to  ljubezen, 
ki  jo  je  zasadila  materi  v  srce!" 

Milan  je  bil  ganjen  od  tolike  iskrenosti  in  mislil  si  je  po  tihem, 
da  ženská,  ki  tako  ljubi  svoje  dete,  ne  more  biti  hudobná.  Videla 
se  mu  je  veliká  in  občudovanja  vredna. 

Ko  pa  sta  bila  pri  otroku,  ga  je  dvignila  iz  posteljce  in  začela 
ga  je  strastno  poljubljati. 

„Ali  ga  vidite,  ali  ga  vidite,  ni  mar  res  lep?" 

„Kako  vam  je  podoben!" 

Ona  ga  pogleda  nezaupljivo  in  reče : 

„Meni?  —  Ne,  podoben  je  očetu  —  mojemu  môžu!  Le  po- 
gledite  ga  natančneje,  zlasti  te  oči!" 

Otrok  je  mahal  in  krilil  z  ročicami  po  zraku  ter  se  smehljal, 
kakor  bi  čutil  veliko  ljubezen   materino  in  se  je  veselil,   ona  pa  ga 

je  poljubovala  in  poljubovala.  Toda  hipoma  se  ji  stemni  lice,  oko 
ji  najprej  zastrmi  nekamo  v  daljavo,  potem  pa  se  ji  napolni  s  sol- 
zami  in  ihte  je  vzkliknila : 

„AH  ni  največja  surovosť,  največja  podlosť,  da  tlačijo  takega 
nedolžnega  črvička  v  umazané  afére?!" 

Milan  je  osupnil  in  jecljaje  je  pripomnil : 

„Kako  to,  milostivá?" 

Njej  pa  je  šinila  kri  v  lica  in  jezno  je  odvrnila: 

„Ah,  kar  molčite!  Tudi  vi  ste  hinavec!  Mislite  li,  da  me  pre- 
motite  .  .  .  mislite  li,  da  ne  vem,  kaj  govore  tiste  nizke  duše?  No, 
če  bi  jaz  govoriti  hotela !  .  . .  Mislite  li  —  da  —  da  Vida  pozná 
svojega  očeta?  .  .  ." 

Zloba  ji  je  gledala  iz  oči,  ko  je  govorila  te  besede.  Milan  pa 
je  prebledel.  Bilo  mu  je  hudo.  Bolele  so  ga  njene  besede  tem  bolj, 
ker  se  mu  je  zdelo,  kakor  bi  bil  zvenel  iz  njih  poseben  namen. 
Ona  je  opazila  to  ter  dostavila: 

„No,  zaradi  tega  dekletce  ne  bo  manj  vredno  v  vaših  očeh  ! 
Kaj  more  hči  za  to,  kar  je  zakrivila  mati!  Jaz  govorim  z  vami  kot 
s  pametnim,  razboritim  môžem  —  zato  govorim  brez  ovinkov!  In 
zagotavljam  vam:  Vida  nikakor  ni  taká  kakor  njena  mati;  kolikor 
jo  poznám,  ni  opravljiva,  ni  závratná,  ni  podlá  !  A  njena  mati  .  .  . 
da,  ta  bi  morala  molčati!" 

Milan  je  preudarjal,  kaj  bi  odgovoril,  ko  zazvoní  na  stopnicah. 
Precej  nato  vstopi  hišna  ter  napove  —  Zoro  in  njeno  mater. 

Milan  ni  mogel  pritajiti  zadrege,  „Iti  móram!"  je  dejal  ter  se 
ozrl  proti  izhodu.   Ona  pa  ga  je  mirila: 

„Saj  ni,  da  bi  se  morali  sniti  z  damama,  ako  vam  to  ni  ljubo ! 
Njiju  sprejmem  v  salónu,  a  vi  odidete  lahko  skozi  ta  vráta  !  .  .  . 
O  zaroki  seveda  najbolje  da  molčim  —  najljubše  vam  bo  tako, 
kolikor  sem  mogla  posneti  iz  prejšnjih  vaših  besed?  .  .  ." 

„Da,  prosim,  nerád  bi  .  .  ." 

„Kakor  želite,  gospod  koncipist!  Zdravi  torej !  Pričakujem  vas 
kmalu  zopet!" 

Milan  je  taval  kakor  pijan  skozi  vráta,  ki  mu  jih  je  bila  po- 
kazala  dr.  Bronova  soproga,  a  ona  je  odhitela  smehljaje  v  salón. 
Njene  prvé  besede  pa,  ki  jih  je  po  običajnem  pozdravu  izprego- 
vorila  proti  Zori  in  njeni  materi,  so  bile : 

„Najnovejše  torej  je  —  Vidina  zaroka!  .  .   ." 

(Dalje  prih.) 

Vojanov  (R.  Maister),  znani  pesnik  „Zvonov",  je  zbral  svoje  pesniške  utno- 
tvore  in  izide  zbirka,  na  katero  „Zvonove"  čitatelje  že  zdaj  opozarjamo,  v  kratkem 
pri  Kleinmayru  &  Bambergu. 

Dragotina  Jesenka  zbrane    pesmi   se  natn  obetajo  za  Božič  tekočega  leta. 

Vekoslav  Spindler:  Zapihal  je  jug.  V  lastni  založbi.  Tiskala  Binko  &  Zika 
v  Pragi.  1904.  Cena  1  K;  po  posti  1  K  10  h.  —  O  tej  lični  zbirki  liričnih  poezij 
izpregovorimo  v  kratkem  obširneje.  Za  zdaj  jo  samo  priporočamo  v  nakupovanje.  — 
Naročuje  se  knjižica  in  sicer  proti  predplačilu  ali  povzetju  do  1.  októbra  pod  na- 
slovom:  Vekostav  Spindler,  enol.  prost.  med.  c.  kr.  pešp.  11  št.  16.  Praga  —  Smichov; 
potem:  Mala  Nedelja  pri  Ljutomeru,  Štajersko.  Dobiva  pa  se  tudi  pri  knjigotržcu 
Lavoslavu  Schwentnerju  v  L  j  ubi  j  ani. 

Knezova  knjižnica.  Izdaja  „Slovenska  Matica".  X.  zvezek.  V  Ljubljani  1903. 
I.  Ivan  Cankar:  Živí  j  en  j  e  insmrtPetraNovljana.  —  Ali  smo  srečni, 
kadar  smo  ujeli  srečo?  Skoraj  bi  rekel:  nismo!  Seveda  naturalistna  sreča  je  sreča 
le  potem,  ko  je  dosežen  uspeh;  ona  sreča  pa,  ki  prevzame  vse  naše  bitje  in  na- 
šemu  srcu  da  slutiti,  kaj  je  nadčloveška  blaženost,  ta  ni  navezana  ne  na  uspehe, 
ne  na  življenja  solnčno  strán:  da  je  le  v  duši  hrepenenje  po  sreči,  koprneče  tako, 
da  se  koprnenje  izpremeni  v  iluzijo,  iluzija  pa  očesnemu  pogledu  odvzame  vso 
telesnost  —  potem  vzkipi  v  srcu  nepopisna  sreča.  Trajna  sreča?  Nič  ne  povpra- 
šujmo !  —  kje  je  trajnost  v  človeški  psihi,  domovju  sreče?  —  —  Večkrat  se  spo- 
minjam  bedne  dacarjeve  žene  Marice;  bolna  na  smrt,  z  otrokom  pod  srcem,  se 
vozi  po  brezkončni  blatni  česti  s  kmečkim  voznikom,  med  gromom  in  ploho,  njen 
mož  pa  —  za  kazen  premeščen  —  šedi  ob  njej  in  tolaži  sebe  s  steklenico,  ženo 
pa  s  sladkimi  sentimentalnimi  besedami,  ki  mu  jih  narekujejo  polupijanost  in  zadnji 
ostanki  dobrega  srca.  In  ona?  Pravkar  se  je  bilo  nekako  zareklo  môžu,  da  ne  bo 
več  pijančeval,  in  že  je  Marica  vsa  srečna;  pozabljeno  je  njeno  strašno  stanje: 
„Glej,  če  bi  bilo  to  res  .  .  .  če  bi  tako  lepo  živela,  samo  en  teden  ...  v  beli  sobi 
in  vrt  pred  hišo  in  rože  .  .  .  samo  en  teden!"  Pozabila  je  groma  in  plohe,  ki 
pljuska  ob  platneno  streho,  in  vsa  blažená  nadaljuje:  „In  otroka  bi  imela  v  naročju 
.  .  .  tako  bi  ga  pitala  z  majhno  žlico.  Jaz  mislim,  da  bo  fánt  ...  lep  bo,  debel 
in  okrogel  ...  v  naročju  mi  bo  sedel  in  se  mi  bo  smejal  v  obraz,  v  licih  pa  se 
mu  bodo  delale  lepe  jamice,  v  tistih  okroglih  licih."  Ko  se  je  zablisnilo,  se  je 
prikázal  smehljaj  na  njenem  drobnem  belem  obrazu  kakor  smehljaj  desetletnega 
otroka.  —  Také  nade  je  gojila  mamica  Petra  Novljana,  predno  ga  je  porodila.  — 
Tu  sem  se  pojdimo  učit,  kaj  je  sreča!  Človek  si  jo  stvari  sam,  morda  le  za  tre- 
notek,  ali  ena  stotisočina  takega  trenotka  je  že  neprecenljiva.  Tak  prizor  imejmo 
pred  očmi,  kadar  pojemo  —  pa  pojmo  jo  trezni!  —  ono  nedosežno:  „Za  jedan 
časak  radosti  .  .  .!"  —  Morda  zadobi  potem  Cankar  odpuščanje  za  nekaj  grehov  .  .  . 

Grešen  človek  je  tudi  Cankar,  kajpada!  Tudi  kot  pisatelj  ima  svoje  grehe 
in,  kakor  se  to  navadno  godi,  vedno  iste;  ker  so  mu  bili  že  dovoljkrat  našteti  — 
malo  sem  tudi  jaz  pomagal  —  se  lahko  sklicujem  na  dosedanje  zbirke.  Ali  enega, 
naglavnega,  greha  Cankar  nima:  neodkritosrčnosti.  To  cenim  tako  visoko,  da  mu 
prezrem  vse   druge  grehe,  dasi  seveda  želim,   da  bi  se  „poboljšal".  —   Pisateljska 

neodkritosrčnost  je  nekaj  čisto  posebnega;  včasi  ni  nič  drugega  kakor  tenden- 
cioznost,  ali  nikakor  ne  vedno ;  tendencioznost  sama  ob  sebi  se  ne  more  šteti  med 
napake;  neodkritosrčnost  pa  vsekakor.  Tu  povemo  le  še  eno:  kdor  ne  more  biti 
odkritosrčen,  naj  rajši  molči !  Neodkritosrčnost  in  nedostajanje  prepričanja  učinkujeta 
enako,  dasi  si  obe  lastnosti  nista  enaki ;  grdi  pa  sta  obe  in  obe  vzrok,  da  nam 
postane  za  vse  čase  odurno  vse,  pri  čemer  ju  zapazimo.  Ľahko  bi  navedel  iz  našega 
najnovejšega  slovstva  spise  in  mesta  v  njih,  kjer  bralca  oblije  mrzel  curek,  ko  si 
mora  reči  z  ogorčenostjo :  „Tu  je  prodal  pisatelj  svoje  prepričanje,  da  bi  se  ternu 
in  onému  ali  celi  stranki  prikúpil."  Taká  mesta  nam  pokvarijo  užitek,  jezno  zaškrip- 
ljemo  z  zobmi:  „To  ni  deus  ex  machina,  ampak  diabolus  ex  machina!" 

Mislim,  da  Cankarju  kaj  takega  ne  moremo  očitati;  on,  ki  je  spisal  v  „Vi- 
njetah"  izboren  sestavek  „o  prepričanju",  je  res  odkritosrčen.  To  je  hvale  dovolj; 
če  pa  pravimo,  da  je  preveč  odkritosrčen,  leži  v  tem  tudi  nekaj  graje.  Res  so 
„dobre"  lastnosti  tem  boljše,  čim  večja  je  njih  mera;  ali  to  velja  dosledno  le  v 
teoriji  in  za  —  oni  svet.  Na  tem  svetu  ni  popolnosti:  naši  pojmi  so  nejasní  in 
besede  nam  vrhutega  nepopolno  predstavljajo  pojme;  potencirana  odkritosrčnost 
postane  kaj  lahko  grobost,  surovost,  vsiljivost,  v  gotovih  primerih  celo  nedostojnost ! 
Svet  je  majhen,  človeštvo  še  manjše,  zato  je  treba  raznih  ozirov.  Teh  včasi  pri 
Cankarju  pogrešamo  in  to  mu  zamerimo;  zdi  se  nam,  kakor  da  bi  nas  izzival  in 
nam  neprestano  bral  levite.  —  Kaj,  ko  bi  nam  priznal  nekaj  koncesij?  Došlej  še 
pač  ni  —  morda  je  to  práv  —  premagal  svojega  drznega  subjektivizma ;  v  vseh 
spisih  zadnjih  let  imamo  le  njega  samega;  res  je  neznansko  spreten  v  variaciji 
snovi  in  milieuja,  ali  zanimalo  bi  nas,  kako  bi  Cankar  oblikoval  kako  objektivno 
snov.  Došlej  je  nam  stavil  o  n  probléme,  kaj,  ko  bi  se  lotil  enkrat  problema,  ki 
mu  ga  stavimo  mi?  Že  metodiško  bi  bil  tak  poskus  zanimiv.  —  Cankar  se  bo 
muzal,  če  predlagam,  naj  spise  enkrat  kaj  takega,  kar  mi  navadni  ljudje  imenujemo 
„povest"  ;  naj  ne  misii,  da  se  bo  s  tem  ponižal.  Saj  bo  to  le  epizóda. 

O  „Petru  Novljanu"  sem  povedal  izrecno  došlej  malo,  a  kar  sem  povedal, 
izvira  iz  njega.  Vsebina  se  glasi  v  enem  stávku:  Peter  je  živel  trinajst  let,  potem 
je  skočil  v  vodo.  —  Predmet  je  nenavaden ;  eden  se  zgraža  nad  njim,  drugi  pravi, 
da  tega  fanta  ni  škoda,  češ,  kakor  ga  Cankar  predstavlja,  to  otroče  ni  za  življenje. 
S  tem  pa  je  povedano  isto,  kar  hoče  tudi  Cankar  povedati,  sicer  bi  svojega  Petra 
ne  bil  pripeljal  do  smrti  v  vodi.  Ta  bedni  sin  pijanca  dacarja,  rojen  na  smrtni  po- 
stelji  svoje  matere,  je  bil  že  rojen  le  za  to,  da  umira.  Ni  postal  fánt  „debel  in 
okrogel"  in  niso  se  mu  delale  „jamice  v  okroglih  licih"  in  dvanajst  let  star  je  prišel 
le  umirat  v  veliko  mestno  hišo,  ki  se  v  njej  širi  tista  beda,  ki  je  onkraj  obupa, 
in  se  širi  zlobnost,  ki  se  je  tako  vrinila  v  človeško  bitje,  da  se  ne  čuti  več  kot 
zlobnost.  Tu  sem  so  pahnili  siroto,  ki  v  svojih  mladih  letih  nikoli  ni  prišla  do  tega, 
da  bi  bila  mlada.  „Prokleti  ljudje  so  to,  ubogi  fánt!"  pravi  voznik  Luka,  ki  je  pri- 
peljal Petra  k  stricu  v  mesto.  Ni  moglo  priti  drugače,  kakor  je  prišlo,  pri  tem  stricu, 
ki  vidi  v  svojem  nečaku  le  imetnika  majhne  dediščine.  Zato  deluje  v  dvanajstletnem 
fantu  le  kri  vagabunda,  nikdo  ga  ne  spravlja  na  jasná  pota.  Pač !  Sestrična,  dorasla 
Olga,  bi  ga  morda,  ko  bi  Peter  ne  bil  star  šele  dvanajst  let.  Olga  je  „prvá  lju- 
bezen"  Petrova.  „Premlad  je  še",  bomo  rekli;  ali  že  njegov  strie  mu  pravi,  dasi  v 
sali:  „Človek  bi  mislil,  da  si  štirinajst  let  star,  saj  se  boš  že  skoro  ženil".  Tudi 
štirinajst  let  ni  mnogo,  ali  pomislimo  še  enkrat,  kar  smo  rekli  že  prej :  Peter  ni  bil 
nikoli  pravi  otrok,  umrla  je  bila  zanj  ljubezen,  ko  se  je  porodil;  nekak  otroški  čut 
in  —  kar  je  isto  —  zavest  sreče  —  ga  je  prešinila  le  tedaj,  ko  ga  je  Olga,  kot 

otroka,  poljubila,  in  drugič,  ko  ga  je  nezavestnega  nešla  na  posteljo.  Sicer  pa  se 
je  vedno  v  ozadju  rezal  črni  zlobec.  —  Še  eden  ga  je  opozarjal  vsaj  na  nevarnost, 
ki  mu  preti:  izgubljeni  študent  Pavel.  Kar  pravi  Pavel  v  Cankarjevem  imenu  na 
str.  31. — 32.,  to  pove  za  vsakogar,  ki  hoče  čitati,  dovolj  jasno,  da  Peter  sicer  mora 
propasti,  ker  kak  Pavel  ga  ne  more  rešiti,  ali  práv  tako  tudi,  da  ga  je  pisatelj  le 
z  grozo  spustil  v  propast.  To  nas  uči,  kako  je  soditi  pozitivno  strán  v  Cankar- 
jevem spisu. 

Tehnika  je  pravá  Gankarjeva;  preveč  stvari  gledamo  skozi  steklo  v  panorami. 

II.  Jos.  Kostanjevec  „Ella".  Zdaj  lahko  zabeležimo:  Kostanjevec  se  je 
dvignil  nad  vse  svoje  dosedanje  spise!  Ali  „Ella"  je  tudi  pri  absolutnem  merilu 
dobra  novela;  zasnovana  je  spretno  in  gladko,  dejanje  se  razvija  in  zapletá  za- 
nimivo  in  živahno  in  se  —  z  eno  izjemo  —  razrešuje  naravno  in  neprisiljeno.  — 
S  poštno  upraviteljico  Ello  je  ustvaril  Kostanjevec  dober  tip  teh  vrlih  gospodičen, 
ki  res  cesto  prebijejo  pravo  dobo  mučeništva.  Ta  Ella  je  v  nekaterih  prizorih  skoraj 
junaško  dekle ;  vede  se  po  krepkih  načelih  in  jih  tudi  izvrši ;  preodurno  pa  je, 
kako  jo  izroči  pisatelj,  dasi  mu  pride  na  pomoč  njen  zaslepljeni  oče,  grdemu  po- 
hotnemu  poštarju  brez  vsake  utemeljitve.  -  Poštár  je  risan  dosledno  in  spretno 
kot  zvit  in  zloben  samopašnež ;  izmed  vseh  oseb  pa  posega  najgloblje  v  psiho  pi- 
satelj pac  pri  nesrečni  poštarjevi  gospodinji.  Josip,  Ellin  ljubimec,  ima  postransko 
vlogo;  sploh  je  čisto  práv,  da  stoji  v  ospredju  le  Ella.  Pri  njej  je  tudi  dosledno 
in  značilno,  da  ostane  samica,  Josipa  poznamo  premalo,  da  bi  mu  mogli  prisojati 
tako  ljubezen  do  izvoljenke;  bolje  bi  zato  bilo,  da  bi  pisatelj  práv  nič  ne  povedal, 
ali  hoče  ostati  samec  ali  ne,  ker  bi  potem  stala  Ella  v  naših  očeh  še  više. 

So  še  nekatere  stvari,  ki  bi  jih  želeli  drugače,  ali  splošne  naše  pohvalne 
sodbe  ne  omajejo.  Dr.  Jos,  Tominšek. 

Dr.  Al.  Homan:  Nemško  -  slovenská  sodno  -  zdravniška  terminologija. 
Došlej  so  se  slovenskí  zdravniki  prisiljeni  posluževali  nemščine  pri  sodiščih,  le 
nerád  je  predával  nemško  slovenskí  zdravnik  v  domačem  zdravniškem  društvu  in 
mladi  slovenskí  sekundarji  v  deželni  slovenskí  bolnici  so  bili  nesrečni,  ker  so  morali 
izvečine  v  nemškem  jeziku  pisati  anamnéze.  In  vse  to  le  radi  tega,  ker  nimamo 
slovenské  medicínske  terminologije.  Zato  je  hvaležen  však  zaveden  Slovenec  doktorju 
Homanu,  da  je  prebil  led  in  izvršil  z  ravnokar  izdano  terminologijo  čin  primi  moventis. 
Kolo  se  je  začelo  vrteti  in  pomagati  moramo  sedaj  vsi,  da  se  bo  dalje,  vedno  hitreje 
vrtelo  proti  cilju,  da  čim  prej  dobimo   popolno  Slovensko  znanstveno  terminologijo. 

Dr.  Homan  pravi  sam  v  predgovoru,  da  je  hotel  sestaviti  le  sodno-zdravniško 
terminologijo,  da  je  njegovo  delo  samo  provisorium  in  samo  izpodbuja  k  poznejši 
znanstveni  terminologiji.  S  tem  je  priznal,  kako  težavno  in  odgovomo  je  sestav- 
ljanje  také  terminologije,  kajti  to  delo  se  mora  vršiti  premišljeno  in  organizirano, 
izročiti  se  mora  môžem,  ki  so  po  svoji  zmožnosti  in  vzgoji  zanje  najsposobnejši. 

Kateri  so  principi,  ki  odločujejo  pri  izbiranju  in  določevanju  slovenskih  ter- 
mínov? Najprej  hočem  podati  par  opazk,  ki  veljajo  splošno,  ne  samo  za  medicinsko 
terminologijo.  Pred  vsem  se  nam  je  ogibati  tistega  osladnega,  prisiljenega  purizma, 
ki  ga  je  nam  oktroirala  Levstikova  šola  zunanjega  formalizma.  Purizem  naše  mlade 
kultúre  gotovo  ne  dviga,  narobe,  z  nekim  kitajskim  židom  nas  zapira  proti  vsemu 
kultúrnemu  svetu.  Tujke  so  vezni  členi,  ki  pričajo  o  naši  pripadnosti  k  splošni 
kulturi  in  dajejo  našemu  jeziku  svetovnjaško  lice.  Pravi  barbar  bi  bil  tisti,  ki  bi 
hotel  izruvati  iz  srbskih  narodnih  pesmi  vse  tiste  lepe  arabské  in  turške  besede, 
ki  obdajejo   srbski   jezik  s  čarobno    mistiko,   opojno   razkošnostjo  in  privlačnostjo 

orijenta.  Ne  smemo  biti  ponarejalci,  v  gotovih  primerih  naj  nosi  beseda  pečat  svoje 
domovine.  Tu  posnemajmo  Nemca:  kjer  Nemec  nima  lastnega  termina,  tam  ga 
tudi  nam  ni  treba.  Došlej  so  nas  učili  po  šolah,  da  se  razodeva  moč  slovenskega 
jezika  v  glagolu.  Kdor  se  peča  z  znanostjo,  ve,  da  je  nje  glavna  naloga,  določevati 
pojme  ostrega  obsega  in  jasne  vsebine.  Znanost  ne  more  izhajati  s  samimi  glagoli 
in  pridevniki,  s  slučajnim  opisovanjem.  Ena  beseda  pove  več  nego  celi  stavki.  In 
kako  se  z  določenimi  izrazi  olajša  in  okrajša  miselni  proces!  Ali  ne  drži  razvojna 
smer  jezika  v  kraljestvo  pojmov?  Dvomim,  da  bi  bila  posebna  prednost  jezikova 
njegova  kompliciranost.  Angleški  jezik  je  tudi  zato  svetoven  in  najbolj  razširjen, 
ker  se  izraža  priprosto  in  krátko. 

Pri  izbiranju  besed  odločujejo:  1.  umevnost  (aperceptivni  princíp);  2.  kratčina 
(ekonomični  pr.);  3.  blagozvočnost  (estetični  pr.).  Slovenci  imamo  še  četrti  princíp, 
ozirati  se  nam  je  na  prihajajočo  jugoslovansko  zajednico.  Pri  sestavljanju  znanstvene 
terminologije  ne  smemo  ponoviti  tistega  usodnega  greha,  radi  katerega  z  očitajočo 
trpkostjo  uživamo  Prešerna  in  se  neradi  spominjamo  Bleiweisa.  Že  se  ziblje  v 
ozadju  tista  temná,  sovražna  roka,  ki  piše  na  zid:  divide  et  impera!  Sestavi  naj  se 
odbor  Srbohrvatov,  Bolgarov  in  Slovencev,  ki  naj  izdela  skupno  znanstveno  ter- 
minologijo ! 

Ako  na  podlagi  tega  merila  presojamo  Homanovo  terminologijo,  bi  j  o  mo- 
rali  obsoditi,  a  Homan  se  opravičuje  sam,  da  je  hotel  s  svojim  delom  zbuditi  le 
zanimanje  in  delo  za  definitivno  terminologijo.  Homan  je  grešil  proti  vsem  štirim 
gori  navedenim  princípom  in  pokazal,  da  morejo  sestaviti  terminologijo  samo  lite- 
rarno  izobraženi  možje,  ki  imajo  fin  čut  za  vse  nianse  in  posebnosti  jezika.  Naj- 
strožji  kriticizem  mora  prevevati  znanstveno  delo,  a  Homan  je  brez  kritike  porabil 
vire  in  vzel,  kar  je  slučajno  našel,  ne  premislivši  na  sposobnost  in  značaj  mož,  ki 
so  došlej  „kovali"  besede.  Že  to  neprijetno  dirne,  da  ni  Homan  pri  vseh  virih 
navedel  letnice  in  številke  izdaje.  Za  anatomijo  ni  več  merodajen  Hirtl ;  pred 
leti  je  zboroval  v  Baslu  kongres  anatomov,  ki  je  določil  anatomično  nomenklaturo. 
Po  novi  nomenklaturi  je  prirejena  Toldtova  anatomija  in  atlas,  samo  po  tej  knjigi 
se  sme  sestaviti  anatomična  terminologija.  In  v  tej  terminologiji  so  na  prvem  mestu 
latinskí  termini.  Tudi  kliniške  in  patološko  -  anatomične  diagnóze  se  izrekajo  v  la- 
tinščini.  Homana  oprašča,  da  je  hotel  sestaviti  samo  nemško-slovensko  sodno- 
zdravniško  terminologijo.  Tudi  dôslednosti  bi  se  dalo  marsikaj  očitati;  nahajamo 
klinične  pojme  in  nekatere  ljudske  izraze,  ki  ne  spadajo  v  tako  delo.  Ker  ni  porabil 
Homan  najnovejših  virov,  ne  razumejo  mlajši  zdravniki  mnogo  izrazov.  Nekateri 
slovenskí  termini  so  tako  okorni  in  bijejo  estetiki  v  obraz,  kakor  da  jim  je  kumoval 
sam  Koseski. 

Katerega  finočutnega  slovenskega  ušesa  ne  užalijo  trde,  s  konzonanti  nabite, 
dolgovezne  besede  z  odurnimi  končnicami,  kakor  na  pr. :  izrezba,  izdletba  (Trepa- 
nation),  nalezba,  okužba  (Ansteckung),  izcedek  (Exsudat),  telesná  piškavka  (Fistel), 
vboknjenje,  vdrtje  maternice  (Inversio  uteri),  materosek  (Kaiserschnitt),  čvrš  (Knorren), 
zarodba  (Zeugung),  žmula  (Wulst),  žmukelj  (coagulum)  itd.  Besed  na  ba  in  ek  se 
je  treba  kolikor  mogoče  ogibati.  Našel  sem  tudi  par  stvarnih  napak,  na  pr. :  odbiti, 
odskočni  strel  se  imenuje  Geller,  ne  Prellschuss;  Pseudarthrose  ni  napačna,  ampak 
nobena  zrast;  Convulsion  ni  božjastna  omotica;  Augenlid  je  trepalnica,  Augen- 
wimper  vejica;  Ausschnitt  ni  incisura,  zareza.  Kaj  pomeni  ulje,  ali  Geschwur  ali 
Abscess?  Kaj  pomeni  posteljica,  ali  placenta  ali  Nachgeburt?  Bundel  ni  kosmič 
(Flocke),  ampak   snopič.  Zeugen  ==  zaploditi,  ne  zaroditi.    Zakaj  se  rabi  prenehljaj 

namesto  odmora?  Kaj  znači  Vitalsinn!  Sinus  ni  izbuhlina,  Wendung  ni  obračanje, 
nego  obrat,  zdravnik  hoče  plod  obrniti,  ne  obračati.  Metastase  ni  prestavljanje  bo- 
lezni.  Krankhaft  =  bolehav,  ne  bolezljiv.  Sedaj  pravimo:  der  Muttermund  ist  ver- 
strichen,  ne  der  Cervix  ist  entfaltet.  Sledečim  tujkam  se  da  Slovensko  lice :  Am- 
putation  =  amputacija  ;  Ankylose  =  ankiloza;  Degeneration  ~=  degeneracija ;  Ec- 
zem  =  ekcem;  Fistel  sä  fistula;  Metastase  ast  metastáza;  .  Pyämie  =  piemija;  Sar- 
kom  =  sarkom ;  Shok  ==  šok ;  Trepanation  ss  trepanacija  itd.  itd.  —  Homan  navaja 
rad  za  nemški  termin  po  več  slovenskih  izrazov,  to  moti  in  otežuje  celo  termino- 
logijo;  povsod  naj  postaví  samo  najtočnejši  in  najprimernejši  izraz.  Mnogo  izrazov 
je  treba  nadomestiti  z  novimi,  na  pr. :  Capillargefäss  —  lasnica,  namesto  laskovična 
žilica;  entlasten  =  razbremeniti  nam.  odvzeti  ali  olajšati  komu  breme;  Hydroce- 
phalus  ==  vodoglavec  nam.  vodnatoglavec ;  Grôssenwahn  =  veličavost,  adj.  veličav, 
nam.  blazno  domišljanje  vzvišenosti;  Penis  =  sram ;  Vulva  =±  sramnica ;  Stuhla 
stolica,  kakor  pravijo  Čehi  in  Srbi ;  Anteflexio  =3  príklon ;  Retroflexio  =  záklon ; 
Geliiste  =  skomina ;  Hohlhand  =  perišče ;  Prostata  =  predstojnica ;  Scheintod  =r 
mrtvica,  adj.  mrtvičen,  verb.  umrtviti  se;   Missbildung  =  spak,  spaka;  itd. 

Kako  krásno  bi  se  dala  sestaviti  slovenská  terminologija,  pričajo  naslednje 
besede,  ki  naj  služijo  vsem  drugim  za  vzorec,  po  katerem  se  naj  prikrojijo  druge. 
Izmed  teh  biserov  Homanove  terminologije  navajam  samo  sledeče:  Kropf  =  golša, 
adj.  golšav;  Netz  =  pečica;  Lymphe  =z  mezga;  Colostrum  =  mlezivo ;  Wurmfort- 
satz  =±=  slepič  ;  Extremität  =  končina;  Zwibeldriise  =  češerika;  Gelbsucht  —  zla- 
tenica ;  Varicellen  =  norice ;  Rôteln  =  ruské ;  Schweissfriesel  =  prosenica ;  Dia- 
betes  =  sladkosečnost ;  Schleimhaut  =  sluznica;  markig  =±=  mozgovit;  Bindege- 
webe  =  vezivo ;  Fibrin  =  vláknina ;  Farbstoff  =  barvilo ;  Daumenballen  =  peščaj ; 
Scheibe  =  kolut ;  granulieren  =  zrneti  itd. 

Dr.  Fr.  Derganc. 

Fran  Milobar,  Izabrana  poglavlja  iz  narodnoga  gospodarstva.  Napisao 
—  — .  II.  svezak.  Zagreb.  Nakladá  „Matice  Hrvatske".  VIII  —  364  stráni.  (Poučné 
knjižnice,  knjiga  XXVIII.)  1903. 

Ta  zvezek  je  praktični  del  politične  ekonomije,  katero  je  nam  namenil 
podati  pisatelj  in  katere  prvi  del  je  lani  izšel;  govori  tedaj  o  uporabi  (aplikaciji) 
narodnogospodarske  znanosti  (teorije)  v  praksi.  Razpravlja  se  tu  o  poljedelstvu 
(agrarstvu),  o  obrtu,  o  trgovini.  Jedro  knjige  tvorijo  razmotrivanja  o  socijalizmu, 
njega  vzrokih  in  razvoju,  o  socijalni  demokraciji  ter  krščanskosocijalnih  strankah, 
o  javnih,  zasebnih  in  meševitih  napravah  za  varstvo  in  izboljševanje  delavskih  in- 
teresov. Knjigo  završuje  poglavje  o  finanční  vedi  in  dodatek  o  finančnem  sporu 
med  Hrvatsko  in  Ogrsko. 

V  kolikor  govori  pisatelj  o  agrárni  politiki,  obrtni  in  tržni  politiki,  novih 
samostojnih  projektov  itak  ne  osnavlja;  torej  tudi  ne  more  biti  v  knjigi  dosti  po- 
lemike, s  katero  naj  bi  pisatelj  uveljavljal  svoje  názore  nasproti  názorom  inorodnih 
učenjakov.  Včasi  že  zagovarja  kakšno  posebno  stališče  —  a  tega  si  avtor  ne  ustvari 
sam,  temveč  sprejme  odkod.  Istotako  v  poglavju  o  finanční  vedi.  Samo  da  je  le-to 
mnogo  prekratko,  da  je  zato  precej  težavno.  Kako  naj  se  ovláda  na  50  straneh  tako 
obšírna  znanost,  kot  so  ravno  finance! 

Ugovor  za  ugovorom  pa  vstaja  v  čitatelju,  listajočemu  poglavje  o  socija- 
lizmu. O  tej  stvari,  ki  je  res  tako  sporná,  da  morda  nobena  bolj  na  svetu,  je 
avtor  cesto  naravnost  reakcionarnih  názorov.  Na  straní  180.  n.  pr.  priznáva,  da  se- 
danja  družba  boleha,  da  jo  marsikdo  diagnozira,  a  trdi,  da  je  največja  napaka  pri 

tem  —  socijalistni  lek.  Dalje  pravi,  da  socijalisti  hočejo  z  enim  mahljajem  vse 
rešiti.  Od  kdaj  neki  in  kateri?!  Na  stráni  190.  zatrjuje,  da.se  báje  z  vso  pravico 
lahko  reče  o  angleških  delavskih  sindikatih,  da  delavec  prodaja  za  skledico  leče 
vso  svojo  osebno  svobodo.  Delavec,  član  takega  sindikata,  da  je  dejanski  slepo 
orodje  sindikata,  ...  da  je  to  prostovoljno  robovanje  ...  Na  stráni  195.  očitá  so- 
cijalizmu,  da  mu  intelektualno  delo  ne  velja  nič.  Socijalistno  bodočo  državo  slika 
(strán  196.)  tako-le:  „Dakle  sila  ovdje,  nesloboda  ondje,  a  državni  utjecaj  i  u  naj- 
skromnijem  kutiču  obiteljskega  ognjišta  —  eto  vam  socijalističke  dŕžave!"  Práv 
kakor  da  se  ta  „dŕžava"  da  dekretovati  črez  noč!  Na  stráni  212.  govori  o  nad- 
vrednostni  teoriji  Marxovi  in  znanem  primeru,  da  je  delavec  plačan  le  za  6urno 
delo,  dočim  mora  delati  12  ur:  ne  veruje  v  izkoriščanje  delavca,  češ,  mari  li  so 
delavci  blázni,  da  bi  hoteli  na  dan  po  6  ur  zastonj  delati,  ali  pa  so  tako  slabi,  da 
bi  morali  zastonj  delati?!  ...  Ne  glede  na  to,  kdaj  je  Marx  ta  primer  napísal: 
isti  velja  jako  mogočno  še  dandanes.  In  delavci  niso  norci,  ampak  preslabi  so 
še,  da  bi  si  pomogli.  Na  stráni  214.  taji  avtor,  da  bi  bili  danes  delavci  pod 
vsakim  pogojem  slabejši  od  podjetnikov,  češ,  stávke  pričajo!  Da,  pa  kako!  — 
Napram  socijalni  demokraciji  se  pisatelj  káže  nekakega  —  krščanskega  socijalista. 
Vse  skoro  pobija,  kar  počenja  socijalna  demokracija,  vse  poveličuje,  kar  se  godi 
pod  zastavo  krščanskega  socijalizma.  Na  stráni  230.  trdi,  da  „opreka  izmedju  pro- 
letarijata  i  buržoaziji  ne  bi  valjda  nikada  ni  nastala,  da  je  nisu  stvorili  baš  Engelsi 
i  Marxi."  To  je  —  prenaivno  za  danes;  pred  desetletji  bi  také  trditve  morda  vleklé. 
Na  str.  248.  piše  avtor,  da  socijalizem  tira  „pravé,  veri  udané  kristjane"  še  globlje 
v  katakombe,  nego  sta  jih  Neron  in  Dioklecijan.  Ponavlja  tudi  do  smešnosti  be- 
dasto  trditev,  da  socijalna  demokracija  ne  priznáva  nobene  národnosti,  ampak  da 
sama  pripadá  mednarodnosti,  ki  stremi  za  tem,  da,  z  internacijonalnostjo  udusivší 
nacijonalnost,  „učini  pobratimljenje  národa  istinom".  Odgovor  na  to  trditev:  Kdor 
hoče  danes  pisati  o  socijalni  demokraciji,  mora  vsaj  njen  program  poznati.  In  o  čem 
govori  brnski  program  avstrijske  socijalne  demokracije?!  —  O  stališču  katoliške 
cerkve  napram  socijalizmu  pravi  (strán  252.  '3.),  da  bi  edino  ona  mogla  nasprotovati 
socijalni  demokraciji,  a  da  je  katoliška  cerkev  zadovoljna,  če  socijalni  boj  ne  krene 
proti  veri  ...  I  verujem !  Zato  pa  ima  krščanski  socijalizem  také  uspehe!  Sicer 
pa  omenjam,  da  je  enciklika  Leona  XIII.  „Novarum  rerum"  med  „krščanskimi"  so- 
cijologi  in  ekonomi  zastaran  program.  (Cf.  Dr.  A.  Bráf,  Národní  hospodárstvu)  Na 
straní  258.  prorokuje  avtor  skorajšnji  pogin  socijalni  demokraciji,  „stoječi  nenaravnom 
savezu  sa  propalom  liberalističkom  strankom,  ili  bolje:  u  njezinoj  službi."  —  Včasi 
je  komu  že  samo  „vera"  pomagala;  pa  naj  še  avtorju  „Izabranih  poglavlja".  Zato  se 
danes  ne  prička  nihče  več,  razen  morda  kak  ignoranten  lokálni  časopisič  ali  pa 
kak  krščanski  socjialec!  — 

Knjiga,  v  kateri  je  še  obilica  podobnih  nedostatkov  in  zastarelih  názorov, 
nas  nikakor  ni  zadovoljila.  Dermota. 

Lazár  Kostič:  O  Jovanu  Jovanoviču  Zmaju  (Zmajovi),  njegovu 
pevanju,  mišljenju  i  pisanju,  i  njegovu  dobu  prema  svom  govoru 
od  24.  novembra  1899  u  dvorani  Matice  srpske  dotkao  i  napisao... 
Štamparija  Ferdinanda  Bitermana  i  siná  u  Somboru  1902.  Str.  453,  cena  5  kron.  — 
Ker  ni  dolgo,  kar  je  preminil  Zmaj  Jovan  Jovanovič  (gl.  letošnji  Zvon  str.  447.  do 
448.),  bo  morda  koga  zanimalo,  ako  izpregovorim  o  imenovani  knjigi.  Lazár  Kostič 
je  Jovanovicev  sodrug  in  srbski  književnik,  ki  pozná  domače  literárne  razmere  kakor 
malokdo.    Poleg  tega  je  temeljito  izobražen  v  angleški,  francoski  in  nemški  knji- 

ževnosti.  Še  najmanj  mu  je  znano  slovansko  slovstvo,  ne  izvzemši  niti  ruskega, 
dasi  je  bival  v  Rusiji.  Ko  so  praznovali  Srbi  petdesetletnico  Jovanovičevega  knji- 
ževnega  dela,  je  povabila  „Matica  Srpska"  Kostiča,  naj  govori  na  njenem  večeru 
tovarišu  slávnostní  govor.  Kostič  se  je  odzval,  a  govoril  tako,  da  je  bilo  ogorčeno 
vse  občinstvo.  Knjiga  je  s  tem  govorom  vsekakor  v  zvezi.  Vpraša  se  le,  ali  je 
napísal  tako  obširno  študijo  vsled  ogorčenja  občinstva,  vsled  ponesrečenega  govora, 
ali  je  govoril  nalašč  tako,  samo  da  dobi  pôvod,  izdati  knjigo.  Študija  je  razdeljena 
v  pet  glavnih  delov:  I.  Pristúp;  II.  Pevanija;  III.  Druga  Pevanija;  IV.  Snohvatice; 
V.  Devesilje.  Nit,  ki  prepletá  vso  knjigo,  je :  Jovan  Jovanovič  je  velik,  občudovanja 
vreden  kot  lirik,  koťpevec  ljubezni,  slab  kot  zmaj,  kot  pesnik  bojevnik.  Na  tem 
temelji  vsa  razprava,  češ,  „stvorio  ga  Bog,  da  bude  slavuj,  a  on  silom  navalio,  da 
bude  zmaj."  Nitimur  in  vetitum  semper,  cupimusque  negata.  Kot  slično  prikazen 
navaja  Goetheja,  češ,  i  ternu  ni  bilo  dosti,  da  je  Goethe,  hotel  je  biti  še  Shakespeare, 
a  dramatik  da  ni  bil  nikdar.  Tuintam  izreka  Kostič  svoje  pomisleke  proti  Jovano- 
vičevi  tehniki,  njegovim  rimam  in  jeziku.  Vse  —  ne  brez  vzroka!  Nazivlje  ga 
„samonazvani  Zrna]",  češ,  da  ni  nikdar  čul,  da  bi  klical  kdo  Jovanoviča  Zmaja,  pač 
pa  da  se  je  samému  to  ime  tako  omililo,  da  si  ga  je  nadel.  Knjiga  je  pisana  zlo- 
voljno,  a  vendar  zanimivo  in  poučno.  Lazár  Kostic,  sploh  nezadovoljen  s  srbskimi 
razmerami,  se  pa  odločno  bráni  očitanja,  da  je  govoril  in  pisal  pikro  o  svojem  pri- 
jatelju  zaradi  neke  osebne  praske  z  Zmajem.  Resnica  je,  da  je  spesnil  Jovanovič 
v  zadnjih  desetih  letih  marsikaj,  kar  mu  ni  na  čast.  Ako  odštejemo  neka  prerezka 
in  vsa  ona  mesta,  kjer  pretirava  Kostič  nalašč,  samo  da  je  razloček  med  slavcem 
in  zmajem  tem  očividnejší,  nam  nudi  njegova  knjiga  v  modernem  žánru  pisano, 
obenem  najboljšo  monografijo  o  Jovanoviču  ter  sploh  najboljšo  monografijo,  kar 
jih  eksistira  v  srbskem  slovstvu.  Janko  Lokar. 

Koncert  na  čast  skupščinarjem  „Zveze  slov.  pevskih  društev"  dne 
18.  sept.  1904.  Pele  so  se  Hajdrihova  „Hercegovska",  Ipavčeva  „Savska", 
Foersterjeva  „Povejte,  ve  planine!"  in  Jenkova  „Na  moru".  Razen  tega  je 
društvena  godba  svirala  tri  orkestrske  skladbe.  Iz  tega  programa  je  razvidno,  da 
nas  niso  iznenadili  z  novimi  skladbami.  Nekaj  novega  pa  je  bil  skupni  nastop 
moških  zborov  „Glasbene  Matice",  „Ljubljane"  in  „Slavca".  Nad  100  pevcev  je 
pelo  pod  vodstvom  koncertnega  vodje  gosp.  M.  Hubada.  Vendar  se  ni  pogrešalo 
one  železné  disciplíne  v  deklamaciji,  v  akcentuiranju  in  v  razdelitvi  svetlobe  in 
sence,  moci  in  nežnosti,  česar  smo  pri  gosp.  Hubadu  tako  vajeni,  da  se  ne  čudimo 
več  tem  vrlinam.  Par  posebno  finih  nians  (omenjam  na  pr.  menjavo  registrov  na 
koronah  v  Ipavčevi  „Savski",  ki  jo  je  bilo  slišati  tako  precizno,  enotno  in  čisto 
kakor  na  orgie  igrano  —  čudovit  odmev  izmed  šumečih  vrhov!)  nas  je  tako  raz- 
veselilo,  da  prvému  basu  izpregledamo  radi  par  negotovosti  v  intonaciji.  Manjkalo 
mu  je  —  tako  se  mi  je  zdelo  —  na  nekaterih  mestih  one  prostosti,  sigurnosti  in 
agilnosti  glasov,  ki  daje  zvoku  sveže,  srčno  blagoglasje.  Skupnega  nastopa  vseh  v 
zvezi  nahajajočih  se  društev  se  smemo  na  však  način  veseliti.  Tudi  društvena  godba 
je  pod  hvalevrednim  vodstvom  g.  Poule  práv  srečno  rešila  svojo  nalogo.  Potpuri 
iz  opere   „Prodana  nevesta"  pa  ni  zaslúžil,  da  se  je  vtihotapil  pod  Smetanovo 

zastavo  v  koncertní  program.  Bilo  je  mučno  poslušati,  kako  je  onečastil  dotični 
neimenovani  aranžér  krásno  muzo  češkega  skladatelja.  V  Mackartovih  barvah  kopa- 
joči  se  ôsmi  slovanskí  ples  Dvofakov  in  titanski  akcenti  njegovi  so  zaključili 
program,  obenem  pa  na  stežaj  odprli  vráta  k  nebesom  ljubezni,  h  katerim  strmé 
genijalne  končne  sekvence  tega  umotvora.  Dr.  Gojmir  Krek. 

C.  K.  Xphcthií:  Cítime,  Eeorpafl,  CBer.  B.  U,BajaHOBH&.  CBecKa  I. 
din.  2'50.  (Vsebina:  1.  Melódie.  2.  Ľautomne.  3.  Melódie  orientale.  4.  Berceuse. 
5.  Arietta.  6.  Ghant  sans  paroles.)  —  „Allegretto  quasi  andantino",  „Moderato  quasi 
andante".  O  vi  k-yasi-čni  umotvori,  vi  mi  silite  v  spomin  ono  faustovsko-ironično 
klasično  pšico  Prešernovo,  ki  nam  vsaj  pogojno  še  vedno  obeta  blažené  zlate 
čase.  —  Bodimo  resni!  Glede  navedenih  skladb  se  nam  čudno  godi.  Če  je  skla- 
datelj  v  kompoziciji  navaden  diletant  in  se  glasbene  teorije  ni  učil,  moramo  njegov 
talent  in  njegovo  pridnost  hvaliti;  na  drugi  stráni  pa  se  nam  zdita  práv  majhna, 
če  je  spisal  te  stvari  teoretično  izšolan  glasb  enik.  Iznajdba  je  skromná,  srečamo 
celo  dobre  znance,  Griega,  Čajkovskega  i.  dr.,  oblika  je  tupatam  nejasná  ali  naivno 
korumpirana.  Dvoročni  klavirski  stavek  je  deloma  neroden,  harmonizacija  dostikrat 
monotona  in  revna,  ali  celo  nerazumljiva  in  grda,  vezanje  glasov  na  več  mestih 
nepravilno  in  prisiljeno.  Na  posameznosti  opozoriti  tu  ne  káže.  Ne  poznamo  skla- 
datelja. Zdi  se  nam  pa  jako  mlad.  Če  se  v  tem  ne  motimo,  mu  sedaj  še  ni  odreči 
bodočnosti.  Ljudje,  ki  so  v  mladosti  veliko  grešili,  postajajo  pozneje  večjidel  práv 
solídni  državljani.  Mislimo  in  upamo,  da  velja  to  tudi  v  umetnosti.  V  tem  zmislu 
pozdravljamo  tudi  to  novost,  takorekoč  kot  neizogiben  začetek  poznejšemu  napre- 
dovanju.  Dr.  Gojmir  Krek. 

Jugoslovanska  umetniška  razstava  v  Belgradu.  Od  posebnega  poroče- 
valca,  ki  ga  je  poslal  „Ljublj.  Zvon"  na  jugoslovansko  umetniško  razstavo  v  Belgrad, 
smo  prejeli  za  zdaj  sledeči  referát:  Dne  18.  septembra  t.  1.  (po  julijanskem  štetju 
5.  t.  m.)  se  je  otvorila  ob  valovih  Donave  in  Save  prvá  jugoslovanska  umetniška 
izložba,  ki  je  obenem  tudi  prvá  umetniška  razstava  na  Srbskem  sploh.  Veselo  zna- 
menje  je,  da  so  se  ravno  Srbi,  ki  imajo  med  Jugoslovani  edini  neodvisen  politični 
organizem,  svoje  lastno  kraljestvo,  postavili  na  čelo  kultúrnemu  razvoju  balkanskih 
Slovanov.  Srbska  „Omladina",  ki  je  up  dŕžave  in  národa,  se  je  postavila  na  edino 
pravo  stališče,  da  proslavi  sebe  in  braté:  zrla  ni  v  zunanjosti  sláve  srbské  in  slo- 
vanské, nego  v  prosveti,  v  duševnosti:  baš  radi  tega  pa  je  vsa  prireditev  samo 
in  izključno  kulturnega  značaja  in  práv  radi  tega  upamo,  da  vzpihana  ideja 
ne  ugasne,  nego  da  bo  žarela  in  plamtela  v  čimdalje  lepšem,  veličastnejšem  sijaju. 

Otvoril  je  razstavo  sam  kralj  srbski  Peter  I.  Karadjordjevič  ob  11.  uri  do- 
poldne.  Izložbeni  prostori  so  v  „velikí  školí",  t.  j.  v  belgrajski  univerzi,  ter  zavzemajo 
celo  drugo  nadstropje.  Vse  príprave  je  vodil  Omladinski  odbor  ;  na  čelu  mu  je  bil 
Valtrovič,  bivši  profesor,  aranžma  posameznih  oddelkov,  ki  se  ločijo  po  národnosti, 
so  prevzele  dotične  umetniške  skupine.  Srbski  del  je  aranžiral  Risto  Vukanovič, 
hrvaški  Rudolf  Valdec,  bolgarsko  skupino  Mrtvička  in  Mihajlov,  Slovensko  pa  (imamo 
tri  pododdelke :  Savo,  Vesno  in  ostale  umetnike,  ki  niso  v  nobeni  umet.  zvezi)  Jakopič, 

V.  Sever  in  Germ.  Splošno  se  odlikujejo  Slovenci  po  svoji  modernosti  in  so  nekateri 
srbski  listi,  dasi  še  niso  donesli  pravih  ocen,  namignili,  da  dobe  Slovenci  v  tetn 
oziru  prvenstvo.  Dočim  pri  nas  prevladuje  paysage,  se  odlikujejo  Hrvatje  kakor 
tudi  Srbi  in  Bolgari  bolj  v  figuraliki  ter  prevladujejo  pri  poslednjih  dveh  tokovi 
starejših  struj,  tako  n.  pr.  karakterizuje  v  splošnem  Srbe  Gjorgje  Jovanovic,  dasi 
imajo  poleg  tega  tudi  nekaj  lepih  modernih  stvari  (Marko  Murat). 

Vseh  del  je  bilo  dne  17.  (4.)  septembra,  t.  j.  dan  pred  otvoritvijo,  458,  ve- 
činoma  slik,  kajti  Bolgari  in  Slovenci  so  s  skulptúrami  slabo  zastopani.  Izmed 
S  r  bo  v  so  se  udeležili  razstave:  Ana  Vlahovic  (1  delo),  Beta  Vukanovic,  soproga 
Rista  Vukanovica,  (16  del),  občeznani  Gjorgje  Jovanovic  (15  del),  Gjorgje  Krstič 
(11  del),  Josip  Danilovac  (11  del),  moderní  Marko  Murat  (8  del),  Nadežda  Petro- 
vičeva  („Žetva"),  Paja  Jovanovic  (3  dela),  Paško  Vucetic  (10  del),  Petar  Ranosovič 
(1  delo),  Petar  Ubavkic  (10  del),  Risto  Vukanovic  (4  dela),  Simeon  G.  Roksandič 
(2  deli),  Števa  Todorovic  (3  dela),  Uroš  Predič  (2  deli).  Poleg  teh  srbskih  slikarjev 
in  kiparjev  je  razstavila  tudi  srbská  umetniška  mladina,  in  sicer  učenci  slikarske 
šole  v  Belgradu,  srbski  akademiki  iz  Monakovega  in  Milan  Milovanovič,  ki  študira 
na  pariški  akademiji.  Državna  štamparija  ima  tri  oddelke:  ksilografski,  litografski  in 
cinkografski. 

Bolgarska  umetnost,  ki  je  zastopana  skoro  po  samih  slikarjih,  baš  tako 
kakor  slovenská,  broji  skupaj  88  umotvorov.  Imena  umetnikov  se  glase :  A.  Vješin, 

A.  Mihov,  gospica  A.  Hodina,  Aleks.  Vožinov,  A.  Mitov,  Atanazov,  Boris  Mihajlov, 
Vazil  Dimov,  D.  Daskalov,  Ivan  Angelov  (slikar  polja  in  dela),  Ivan  Mrtvička  (po 
rodu  Čeh),  K.  Kojčev,  K.  Maričkov,  M.  Vaziljev,  Marin  Georgijev,  N.  Petrov,  dvorni 
slikar  Nikola  Mihajlov,  Oton  Horejši,  P.  P.  Morozov,  Petko  Klisurov,  S.  Dojčev, 
St.  Kovačev,  Stevan  Ivanov,  Todor  Mavrodinov,  H.  Iliev  in  H.  Tačec. 

Izmed  Hrvatov  je  razstavilo  21  umetnikov  206  del.  Kiparji  so:  Frangeš, 
Valdec  in  Meštrovič.    Ostali  so  vsi   slikarji,   namreč:   Bela   Čikoš,   Branimir  Šenoa, 

B.  Bauer,  Bečič,  Vlaho  Bukovac  (3  dela),  Dragan  Melkus,  Vidovič,  Zora  pi.  Preradovič, 
Tisov,  J.  Bauer,  Mar.  Bauer,  Joso  Bužan,  marinist  Crnčic,  Ivekovič,  Auer,  Krizman, 
Kovačevič  ter  Medovic. 

Slovenci  so  zastopani  v  treh  skupinah,  ki  ima  vsaka  svojo  dvorano.  Umet- 
niška združitev  „Sava",  ki  se  je  konstituirala^letos  pri  Mietkeju  na  Dunaju,  ima  66 
umotvorov  (samih  slik,  ker  Berneker  ni  ničesar  poslal).  Izložili  so :  Jakopič,  Grohar, 
Vesel,  Jama,  Sternen,  Žmitek  in  Kleinova.  Prvič  je  nastopilo  javno  umetniško  di- 
jaško  društvo  „Vesna"  z  62  stvarmi  in  reči  moramo,  da  častno  in  z  velikim  uspehom. 
Poleg  Gasparia,  Birolle,  Šaše  Šantia,  Avguste  Šantlove,  Zolje,  Melite  Rojčeve  in 
Smrekarja  imajo  nekaj  skulptúr  Ajlec,  Peruzzi  in  Kerdič.  Poleg  tega  so  razložile 
gospodične  Novakova,  Rakovčeva  in  Ruža  Severjeva  fina  ročná  dela.  Tretja  skupina, 
t.  j.  umetniki,  ki  niso  v  omenjenih  dveh  zvezah  (Ažbe,  Gvaiz,  Germ,  Tratnik,  Mis 
in  Henrika  Šantel),  so  razstavili  32  del.  V  „Vesni"  izložil  je  tudi  A.  Berthold 
12  umetniških  fotografij. 

Toliko  za  sedaj,  da  se  ohranijo  nekatera  dejstva  v  spominu.  Podrobnejše 
ocenimo  pozneje.  Vtisk  razstave  na  publiko  je  velik,  tako  da  vre  ljudstvo  iz  vseh 
krajev  trumoma  v  izložbo.  Ljudje,  ki  niso  nikdar  videli  kakšne  umetniške  prireditve, 
pohajajo  hrám  umetnosti  ter  zajemajo  umetniško  navdušenje.  Povprečno  obišče 
razstavo  nad  1000  oseb  na  dan. 

Umetnike  je  sprejel  kralj  v  posebni  avdijenci  dne  24.  septembra, 

J.  R.  Sever. 


Med  revijami.  639 


— ^x^^W  Med  revijami   j§* 

Časopis  musea  království  českého  1904.  Zvezek  1.  in  2.  Državni  svetnik 
profesor  Alois  Kašpar  priobčuje  v  teh  zvezkih  na  straneh  115. — 141.  novo  serijo 
pisem  znamenitega  pisatelja  češkega  Júlia  Zeyerja.  Prvo  serijo  je  ta  list  objavil 
1.  1902.  Kašpar,  kateremu  je  Zeyer  ta  pisma  pisal,  je  opremil  objavo  te  korespon- 
dence  s  pojasnili  in  dodatki,  tako  da  nam  je  čtivo  pisem  jako  interesantno.  Pisma 
so  za  Zeyevja,  ki  je  pred  par  leti  umri,  jako  značilna.  Datovaná  so  iz  Vodnjan  in 
iz  Pariza  iz  let  1887.— 1893.  Dasi  je  to  bila  doba,  v  kateri  je  še  odmeval  boj  za 
rokopise  (kraljedvorski  in  zelenogorski),  dasi  so  bili  to  čaši  najburnejših  političnih 
sporov  in  agitacij,  ko  so  Mladočehi  pometli  z  enim  mahljajem  Staročehe  s  poli- 
tičnega  poprišča,  in  dasi  so  se  baš  isti  čas  socijalna  nasprotja  na  Češkem  poostrovala, 
kakor  še  nikdar  poprej,  in  čeprav  so  takrat  ondi  začeli  vstajati  energični  modernisti 
v  lepi  literaturi,  vendar  ni  Zeyer  o  tem  zapísal  niti  besedice,  dasi  bi  bile  gotovo 
také  aktuálnosti  zanimale  prijatelja  Kašparja,  živečega  v  tujem  kraju.  Pač  pa  je 
poročal,  kakšne  sitnosti  ima  s  svojimi  drámami  in  románi,  da  mu  jih  ne  zalagajo 
radi,  ker  ni  čitateljev:  „Nimam  sreče  niti  pri  občinstvu,  niti  v  kritiki  in  radi  tega 
niti  pri  založnikih.  Najraje  bi  vse  skupaj  pustil.  Tako  mi  je  hudo,  niti  ne  ves, 
kako."  Rad  bi  bil  potoval  na  Rusko,  a  ni  zaslúžil  dovolj  honorarja.  Hodil  je  po 
Franciji  in  Španiji,  zadolžil  se  in  zopet  ni  mogel  na  Rusko,  na  Krim,  kamor  si  je 
tako  želel.  Kaj  pravi  o  Rusiji :  „Da,  sveta  Rusija!  Bože,  to  je  tudi  peza  mojega 
življenja.  Iz  tega  národa  tudi  ne  bode  nič,  kakor  iz  ostalih  Slovanov.  Dŕžava  brez 
konca  in  kraja  in  však  uličnik  se  iz  nje  norčuje  .  .  .  Življenje  me  ne  veseli  práv 
nič  več.  Pri  nas  je  obupno,  in  v  vseh  drugih  slovanskih  deželah  je  isto  !  Le  Nemcem 
in  Madjarom  se  godi  sedaj  dobro  na  svetu.  Najbolje  bi  bilo  že  pod  zemljo."  Morda 
radi  tega  ni  maral  razpravljati  nič  o  čeških  internih  zadevah,  ker  je  bil  prenežen 
in  preobčutljiv  značaj  ter  je  pretemno  videl  vse.  V  istem  pismu  razmišlja,  kako  bi 
si  uredil  stanovanje  v  Vodnjanih  s  starimi  cerkvenimi  stvarmi,  ikoni,  svečniki,  sve- 
tiljkami,  posodami  za  kadilo,  mašnimi  oblekami  itd.  Kúpil  bi  kar  cel  ikonostas  .  .  . 
Potem  se  zopet  zanimlje  za  nesrečni  zákon  nekega  Popova.  In  ko  mu  Kašpar  po- 
roča,  da  je  na  Ruskem  na  prodaj  knjižnica  švedskega  profesorja,  bi  Zeyer  rad  dobil 
kakšne  „ságe",  in  če  bi  bil  ondi  na  pr.  Marquis  de  Sade,  najnenravnejši  pisatelj, 
čigar  spisov  ni  nikjer  dobiti,  bi  ga  tudi  rad  kúpil.  Rad  bi  zvedel,  kaj  je  neki  tako 
groznega  mogel  napisati.  Glavni  njegov  román  je,  „Justíne".  —  Izkratka:  pisma 
so   popolnoma   točen  odsev  Zeyerjeve  notranjosti. 

A.  D-a. 

Živaja  starina.  Periodičeskoje  izdanije  otdélenija  etnografiji  Imp.  russ.  ge- 
ograf, obščestva.  Red.  V.  J.  Lamanskij.  God.  XII.  Vyp.  1—4.  S.-Peterburga  1902. 
—  Polje,  ki  smo  ga  Slovenci  do  sedaj  temeljito  prezirali,  je  tu  začel  obdelovati 
Rus  Al.  Haruzin.  Objavil  je  dvoje  razprav,  ki  se  med  seboj  popolnjujeta,  namreč : 
„Krestjanins  Avstrijskoj  Krainy  i  jego  postrojki".  Pisec  podaje  tu  najprej  kratek 
povestní  pregled,  opisuje  prírodné,  gospodarske  in  kultúrne  prilike  Kranjske,  a  zatem 
preide  na  glavni  svoj  posel  ter  prikazuje  razvoj  in  posebnosti  kmetskih  kranjskih 
zgradb.    Osobité   krajevne   prilike  so   na   Kranjskem    dale  znak  tudi  gospodarskim 

zgradbam.  Tako  tolmači  stog  (kozolc),  skedenj,  koč  o  i.  t.  d.  —  Druga  raz- 
prava,  ki  ji  je  naslov  „Žilišče  Slovinca  Verhnej  Krajný",  je  prvi  prilog 
Haruzinovim  „Materiálom  po  istoriji  razvitija  slavjanskiha  žiliščV*.  Tu  je  gorenjska 
koča  točno  in  lepo  popísaná.  —  Obe  razpravi  pojasnjuje  množina  slik  in  náčrtov, 
ki  pojasnjujejo  razlaganje.  Slovenci  moramo  Haruzinu  biti  hvaležni,  da  nam  popisuje 
naš  dom  in  ga  na  slikah  káže  širnemu  svetu.  (Po  „Zborníku  za  narodni  život  i 
običaje  južnih  Slávená".)  D  r.  Fr.  Ilešič. 

Šimon  Gregorčič,  naš  pesnik  prvák,  bo  obhajal  dne  15.  októbra  svojo  šest- 
desetletnico.  Rojen  je  bil  namreč  dne  15.  októbra  1844.  leta  na  Vrsnem  pod  Krnom. 
S  tem  jubilejem  je  združená  tudi  štiridesetletnica  njegovega  književnega  delovanja. 
Presrčno  želimo,  da  bi  ternu  delovanju  še  ne  bilo  konec,  da  bi  temveč  iznova  vstal 
med  nami  oni  Gregorčič,  ki  smo  se  mu  tako  divili,  ki  smo  ga  tako  ljubili  in 
častili !  —  Še  mnogo  let !  — 

Fran  Podgornik  f.  Dne  16.  t.  m.  je  umri  na  Dunaju,  ne  da  bi  se  bilo  čulo 
prej  kaj  o  njegovi  bolezni,  Fran  Podgornik,  pisatelj  in  izdajatelj  časopisa  „Slavisches 
Echo".  Rajni  Podgornik  je  bil  znamenit  publicist  in  jeklen  značaj,  ki  se  ni  dal  po 
nikakih  ozirih  odvrniti  od  svojega  prepričanja.  Da  je  mogel  s  tem  večjim  poudarkom 
zastopati  svoje  názore,  si  je  ustanovil  svoj  lastni  časopis.  Njegova  veliká  požrt- 
vovalna  ljubezen  do  domovine  je  posnemanja  vredna!  —  Sladek  mir  mu  v  tuji 
zemlji ! 

Brata  Ladislav  in  Florentin  Hrovat,  znana  književnika,  sta  dobila  svojo 
spominsko  ploščo.  Odkrili  so  jo  na  slovesen  način  v  nedeljo  dne  4.  septembra  t.  1. 
v  njijinem  rojstnem  kraju  v  ZgornjemTuhinju  v  Kamniškem  okraju. 

Vega.  Vegov  izvrstni  životopisec,  stotnik  Fridolin  Kaučič,  ki  si  neumorno 
prizadeva,  da  bi  seznanil  tudi  tujce  z  velikimi  duhovi  slovenskega  národa  ter  mu 
tako  pripomogel  do  zasluženega  ugleda,  je  priobčil  v  listu  „Armeezeitung"  članek 
„Vega  als  Geschutzkonstrukteur",  ki  je  izšel  tudi  v  ruskem  prevodu,  in  sicer  v  pe- 
trograjskem  listu  „Artillerijskij  žurnál". 

Slovanská  razstava  v  Ameriki.  Slovanská  zveza  v  Clevelandu,  ki 
se  je  ustanovila  marca  meseca  lanskega  leta,  priredi  v  dneh  od  21.  do  27.  no- 
vembra t.  1.  „slovansko  narodno  in  obrtno  razstavo",  ki  ji  je  namen,  seznaniti  tudi 
Američane  z  narodno  umetnostjo  slovansko,  zlasti  pa  zbližati  v  Ameriki  živeča  slo- 
vanská plemena.  —  Brošura,  ki  jo  je  zveza  izdala  tem  pôvodom,  se  je  tiskala  v 
češkem,  poljskem,  slovaškem  in  —  slovenskem  jeziku,  dokaz,  da  so  tudi  Slo- 
venci že  faktor,  ki  se  vpošteva  pri  kulturnem  delovanju  ameriških  Slovanov.  Kdor 
bi  hotel  stopiti  s  „Slovansko  zvezo"  v  dotiko,  naj  se  poslúži  sledečega  naslova: 
The  slavic  Alliance,  16  Hamlet  Street,  Cleveland,  Oni  o. 

Listnica  uredništva.  Vse  naše  sotrudnike  vljudno  prosimo,  naj  nam  vsako 
izpremembo  v  naslovu  vselej  takoj  in  natanko  prijavijo. 

Koraki  nad  mano 


Ä  veselice  pozno  v  noci 


stopil  v  sobo  sem  domáco. 

Še  razločno  gledal  v  dúhu 

razsvetljeno  sem  dvorano; 

še  veselé  družbe  slišal 

smeh  sem  tudi,  vtip  in  salo  .  .  . 

Molk  in  pokoj  pa  je  v  hiši 

bil  krog  mene  in  pod  mano. 

A  nad  sabo,  v  zgornji  sobi, 
čul  sem  hojo  neprestano, 
težko,  trudno,  škripajočo  .  .  . 
In  resnica!  Čul  nad  sabo 
iz  korakov  teh  sem  pesem 
staro,  toda  vedno  mlado 
o  trpljenju,  skrbi,  strahu, 
ki  človeku  kloni  glavo, 
ki  pa  tudi  kri  po  žilah 
s  silo  goni  mu  neznano, 
da  z  ležišča  plané  vznojen 
in  da  potlej,  kadar  zlato 
luč  pripelje  zora  zgodnja, 
spet  povzame  borbo  staro 
za  življenje,  ki  le  drugim 
v  prid  je  vedno  in  v  zabavo  .  .  . 

In  nedávno  sam  zapustil 
bil  sem  srečno  družbo  tako! 

Ob  spominu  nanjo  gledal 
zopet  svetlo  sem  dvorano, 
slišal  zopet  smeh  veseli, 
s  smehom  zopet  vtipno  salo  .  . 

Drugo  jutro  pa  prešinil 
stid  srce  mi  je  in  glavo, 
da  so  mogle  mi  hiteti 
misii  enkrat  še  v  dvorano, 
ko  se  čuli  toli  trudni 
v  noc  koraki  so  nad  mano  .  . 


A.  Funtek. 


f 


Simonu  Gregorčiču. 

ozabi  trpljenje!  Saj  žalost  je  kaplja, 
ki  z  lističa  v  jezero  kane. 
Pomnik  pa  prekrásni,  ki  si  ga  izklesal 
v  bridkosti  in  v  solzah,  vse  veke  ostane ! 

Ksaver  Meško. 


Eva. 

Spísala  Zofka  Jelovšek. 

,oli  v  ravni  Slavoniji  je  bilo  v  neki  vaši  dekle,  ki  so  jo 
klicali  za  Evo.  Ni  se  imenovala  Eva  po  krstu,  ali  bila 
je  tako  krásna,  močna  in  življenja  polna,  da  tudi  ona 
prvá  Eva,  ki  je  rodila  ves  človeški  rod,  ni  mogla  biti 
krasnejša  in  krepkejša. 

Visoka  je  bila  kakor  nobena  v  vaseh  naokoli.  Lase 
je  imela  črne  in  goste,  da  so  se  kakor  temen  plašč  usipali  preko 
ram  in  prsi;  oči  je  imela,  da  so  vsi  moški  noreli,  če  so  pogledali 
vanje.  Hodila  je  kakor  kraljica  ponosno  in  lahno.  Vezla  je  pisane 
rože  v  svilene  robce,  ki  so  bili  tenki  in  fini  kakor  pajčevina,  in  če 
se  ji  je  zdelo,  se  je  peljala  s  hlapci  v  šumo  in  je  sekala  hraste  in 
smreke  kakor  najjačji  od  njih.  Njene  roke  so  bile  kakor  iz  mar- 
morja,  tako  bele  in  trdne.  Postavljali  so  mlaje  v  vaši  in  tudi  ona 
je  bila  med   dekleti,   ki  so   gledala.     Zasmejala  se  je,   stopila  bliže, 

vzdignila  s  svojimi  lepimi  rokami  zeleni  mlaj  kvišku  in.  sama  po- 
stavila ovenčano  drevo  v  jamo.  Srajca  se  ji  jepretrgala  od  ram 
doli  in  zableščale  so  se  njene  prsi  kakor  cvetoče  lilije.  Vsi  moški 
so  zakričali,  tako  je  bila  krásna  z  razgaljenimi  prsmi,  a  v  rokah  zeleni, 
ovenčani  mlaj.  In  od  tedaj  so  bili  moški  kakor  satani,  če  so  se 
spomnili  Eve;  goreli  so  vsi  in  srce  jih  je  pálilo  bolj  nego  pe- 
klenski  ogenj. 

Bil  je  eden  med  njimi,  oženjen  človek,  stasit  kakor  poganski 
bog.  Ni  pogledal  svoje  žene  od  tedaj,  ko  je  videl  Evo  dvigniti  mlaj. 
Ni  pogledal  žene  in  enkrat  so  ga  našli  fantje  v  podvečer  ležečega  na 
trati,  odkoder  se  je  videlo  okno  Evine  sobe.  Ležal  je  tam,  stokajoč 
kakor  v  hudi  bolezni.  Zdajpazdaj  je  dvignil  silne  pesti  in  se  je 
udaril  ob  prsi  z  vso  močjo.  Ko  so  stopili  bliže,  so  videli,  da  so 
njegove  prsi  krvavé,  v  capah  je  visela  srajca  in  koža,  da  se  ni  videlo, 
kaj  so  cunje  in  kaj  meso  človeško.  Zgrozili  so  se. 

„Kaj  delaš,  pri  Bogu  strahovitem!?" 

„Ljudje,  jaz  ljubim  Evo!"  je  dejal  in  zopet  je  dvignil  pesti, 
da  se  udari  po  prsih,  kjer  ga  je  žgala  duša  njegova. 

Tako  so  ljubili  Evo. 

Ona  je  bila  že  zaročena  in  njen  ženin  je  bil  pri  vojakih.  Še 
eno  leto  ga  je  imela  čakati. 

Težko  ji  je  bilo  to  čakanje,  zakaj  njena  kri  je  bila  vroča,  kakor  je 
vroča  kri  levinje  v  vročih  zemljah  ob  ekvatorju,  ko  v  kraljevski  svobodi 
čaká  svojega  leva,  kralja.  Eva  se  ni  bála  moških,  ah,  bila  je  močnejša 
od  tigrice  v  temni  gošči  večnih  šum.  Ni  se  bála  moških,  ali  njeno 
telo  je  bilo  kakor  rodovita  in  krásna  zemlja  pod  božjim  nebom,  ki 
je  ustvarjena  za  to,  da  bi  klila  in  cvetla. 

In  vendar  je  bila  čistá  in  je  ljubila  svoje  ponosno  devištvó.  Ho- 
tela se  je  posvetiti  svojemu  bodočemu  môžu  nedotaknjena,  ne  zaradi 
njega,  ali  zaradi  sebe,  ker  je  bila  ponosnejša  nego  kraljica,  ki  se  ne 
more  ponižati  s  svojim  hlapcem.  Ženina  svojega  si  je  odbrala  sama 
po  lastni  svoji  volji,  in  to  ji  je  zadostovalo,  da  čuva  svojo  obljubo, 
kakor  čuva  življenje  svoje. 

Bila  je  bolj  divja,  bolj  drzna  nego  najdrznejši  fánt  v  selu. 
Ce  se  je  zmislila,  je  šla  k  reki,  preplávala  jo  oblečená  in  ujela  tam 
na  ravnem,  ogromnem  pašniku  ob  reki  kakega  žrebca  svojega  očeta. 
Tako  mokra,  kakor  je  bila,  ga  je  zajahala,  zavrisknila  in  že  sta  bežala 
v  divjem  diru  po  zeleni  ravnici.  Po  cele  tedne  so  se  pasii  konji  na 
paši  in  so  bili  divji  kakor  vrag.  Ali  ni  ga  bilo,  ki  bi  ga  Eva  ne 
ukrotila  s  svojimi    močnimi    pestmi.     In    če    so    zaslišali    moški  po 

žitnem  polju  na  drugi  stráni  reke  njen  vrisk,  so  obstali,  oči  so 
se  jim  zasvetile  in  srce  jih  je  zapeklo,  kakor  da  jih  je  ugriznila 
goreča  kača. 

Čudná  je  bila  Eva,  ali  smela  je  biti,  zakaj  ni  je  bilo  také 
nikjer,  kakršna  je  bila  ona.  Nobena  ženská  je  ni  opravljala,  četudi 
so  trpele  vse  že  zaradi  tega,  da  je  bila  sploh  na  svetu.  Vedele  so 
vse:  Me  smo  dekle,  ali  ona  je  kraljica. 

Pri  njenem  očetu  je  slúžil  majhen,  črn  in  grd  hlapec.  Po  rojstvu 
je  bil  Lah,  ali  kar  je  sam  pomnil,  je  živel  v  tem  kraju.  Najmlajši 
je  bil  od  hlapcev,  najzadnji  in  najneznatnejši.  Bil  je  mlajši  nego  Eva. 

On  je  bil  Evin  pes.  Danes  ga  je  tepla,  drugi  dan  je  bila  dobra 
ž  njim,  kakor  se  ji  je  zljubilo.  Vedela  je,  da  jo  blazno  ljubi,  in 
kratkočasilo  jo  je  njegovo  strast  še  bolj  razžigati.  Včasi  je  rekla : 
„Prinesi  vode  in  umij  mi  noge!" 

Ubogal  je  vselej. 

Enkrat  ji  je  opomnil  oče:  „Zakaj  ne  pokličeš  katere  dekle, 
zakaj  moškega?" 

„Ne,  čemu?!"  je  odgovorila  Eva.  „Kaj  ni  naš  hlapec?" 

Rekla  je  to  zasmehujoče  in  zaničljivo,  kakor  da  je  edina  hči 
najmogočnejšega  kralja. 

Zabávalo  jo  je,  ker  se  ni  úpal  dotekniti  njenih  nog  niti  se- 
kundo  dalje,  nego  je  bilo  potrebno,  čeprav  je  bil  njegov  obraz  temen 
in  spačen  od  strasti.  Ali  ni  si  úpal  niti  trenotek  pozabiti  svoje  hlap- 
čevske  ponižnosti. 

Ugriznil  se  je  enkrat  od  jeze,  od  gneva  v  ustnice,  da  se  mu 
je  pocedila  rdeča,  vroča  kri  in  kanila  na  belo  Evino  nogo.  Pahnila 
ga  je  proč  in  pljunila :  „Fej !  Gnusi  se  mi  kri  tvoja  in  če  bi  si  jo 
izcedil  iz  srca.  Pes!" 

Njegove  oči  so  bile  vedno  kakor  dva  žareča  ogla  in  zdelo  se 
ji  je,  da  bi  se  opekla,  če  bi  se  jih  doteknila  s  svojimi  prsti. 

In  zaradi  teh  njegovih  oči,  ki  so  jo  posebno  kratkočasile,  ga 
je  jemala  s  seboj,  če  je  šla  z  doma.  Pred  zoro  je  vpregla  konja, 
se  odpeljala  v  gozd  in  prišla  šele  pod  noč  domov.  Bolj  je  delala 
ves  dan  nego  najmočnejši  drvar.  Nič  ji  ni  bilo  pretežavno  in  ne- 
mogoče  in  veselilo  jo  je  narediti  vse,  karkoli  se  ji  je  zahotelo, 
Hlapec  —  imenovala  ga  je  „Lana"  —  ji  je  moral  streči,  skuhati 
opoldne  kosilo,  skrbeti  za  konja. 

Nekoč  jo  je  presenetila  v  gozdu  strašná  nevihta.  Drevje  je 
ječalo,  veje  so  pokale,  strašní  bliski  so  treskali,  vihra  je  besnela  in 
voda  je  v  debelih  curkih  lila  izpod  neba.  Peljala  sta  s  hlapcem  však 

enega  konja  na  uzdi  in  iskala  zavetja.  Prišla  sta  končno  do  pol 
razpadle  barake,  kjer  sta  vedrila.  V  enem  kótu  jé  bilo  z  deskami 
obito  ležišče  od  listja  in  mahu,  kjer  so  včasi  nočili  drvarji  ali  lovci. 
Bilo  je  suho  tam.  Eva  je  šla  tja,  da  si  izžme  obleko,  ki  je  bila 
napojená  in  težka  od  vode. 

„Ne  glej  sem,  Lah!"  je  ukázala.  In  besedo  Lah  je  izgovorila, 
kakor  se  ukazuje  psu:  „Káro!  Sultán!  .  .  ;* 

Ko  je  bila  slekla  jopič  z  mokrih  rok,  jo  je  ugriznilo  nekaj 
vročega  v  ramo. 

Pes  se  je  spuntal,  hlapec  je  stal  za  njo  in  govoril,  kakor  da 
blázni:  „Eva,  ti  si  kakor  satan  in  kakor  Bog,  tako  lepa!"  Prijel  se 
je  je  kakor  mačka. 

Hoteta  ga  je  pahniti  proč,  kakor  bi  bi  bila  odpahnila  vsako 
golazen,  ali  tedaj  je  ugledala  njegove  oči.  Te  črne,  plamteče,  pekoče 
oči  so  vzbudile  v  njej  peklensko  željo,  da  bi  ga  dražila,  kakor  draži 
včasi  krotitelj  svoje  zveri,  hoteč  jim  še  bolj  pokazati  svojo  moč. 
Nagnila  se  je  k  njemu,  zasmejala  se  je  v  tem  grmenju  in  blisku, 
v  tem  tuljenju  vsega  gozda,  zasmejala  se  je  in  poljubila  hlapca  na 
tiste  njegove  oči.  On  je  zakričal,  kakor  bi  zakričalo  celo  peklo,  če 
bi  jim  kdo  oznanil  odrešenje.  In  ta  hipni  vrisk  jo  je  omámil,  oslabil, 
trenotek,  en  hip  se  je  obotavljala,  da  bi  ga  pahnila  proč,  in  že  je  bilo 
prepozno,  že  so  njene  roke  nevede  stisnile  hlapca  k  sebi.  Zagorela 
je  vsa  in  zgrnila  se  je  nad  njo  mameča  sladkost. 

Zunaj  je  treskalo,  drevesa  so  pokala,  zemlja  je  tulila,  nebo  se 
je  zibalo,  razsvetljeno  od  strašne  lúči  palečih  bliskov. 

Ko  se  je  Eva  zavedela,  se  ji  je  zdelo,  da  se  je  pogreznila  v 
peklo.  Z  enim  samim  gibljajem  svojih  rok  je  odpahnila  Laha,  da 
je  odletel  na  podboje  pri  vratih.  Pobral  se  je  in  v  tistem  trenotku 
je  izginil  v  rjovečem  gozdu.  Skočila  je  kvišku,  stala  par  minút  kakor 
iz  kameňa,  potem  je  zakričala,  zaletela  se  s  čelom  v  deske,  padla 
na  ilovnata  tla,  planila  h  konjema,  stisnila  pesti  in  ju  bila  s  strašno 
močjo  po  glavi,  po  očeh,  po  gobcu.  Dvignila  sta  se  konja,  udarila 
so  kopita  po  njenih  ramah,  po  rokah,  a  ni  čutila.  In  konja,  divja 
od  strahu,  sta  zdirjala  ven,  kjer  so  ju  podili  bliski,  žvižgajoče  veje, 
tuleči  grom. 

Eva  je  planila  za  njima,  blázna  od  zavesti  svojega  ponižanja, 
od  strašne,  peklenske  jeze,  od  hipnega,  groznega  obupa.  Padala  je 
črez  debla,  vstajala,  veje  so  ji  trgale  čelo,  zaletovala  se  je  besno 
od  drevesa  do  drevesa,  letela  skozi  divjo  nevihto  kakor  obsedena 
furija.  Padla  je  končno  raz  pečino  in  obležala  v  nezavesti. 

Konja  sta  prišla  sama  domov,  vsa  ranjena,  obtolčena.  Šli  so 
vsi  hlapci  in  vse  dekle  iskat  Eve,  ali  niso  je  našli.  Šele  drugi  dan 
pod  večer  je  prišla,  napol  gola,  krvava,  s  pestmi,  ki  so  bile  ranjene 
do  kosti.  Šla  je  gori  v  svojo  izbico  in  ni  govorila  z  nikomer.  Videli 
so  vsi,  da  je  bolna,  a  nihče  ni  bil  toliko  pogumen,  da  bi  vprašal, 
kaj  ji  je.  Ves  teden  je  ležala  gori,  ni  odprla  vrat  ni  očetu,  ni  materi 
in  ni  jedla  ničesar  razen  nekoliko  sočnega,  hladečega  sadja.  Okna 
je  imela  zagrnjena  dan  in  noč. 

Crez  teden  dni  je  prišla  doli,  ali  njen  obraz  je  imel  tako  po- 
nosen  in  trd  izraz,  da  se  je  je  vse  ogibalo.  Niti  oče  ji  ni  rekel 
besede.  Ženské  so  si  šepetale,  da  se  ji  je  najbrž  takrat  ob  tisti 
nevihti  zmešalo,  kajti  ona,  ki  je  bila  prej  tako  veselá,  se  ni  niti 
nasmehnila  vec.  Z  visoko  vzdignjeno  glavo  in  kraljevskimi  koraki 
je  hodila  po  polju. 

Lah  je  izginil.  Mislili  so,  da  se  boji  priti,  ker  ni  dovolj  pazil 
na  konja. 

Eva  je  bila  zdaj  po  ves  dan  na  polju.  Delala  je  s  strastjo. 
Od  jutranje  zore  do  večernega  mraka  je  želá,  kosila,  vozila.  Od 
reke  sem  je  speljala  nove  dolge  rove  v  njive  svojega  očeta.  Stala 
je  v  izkopani  grapi  in  niti  trenotek  niso  počivale  njene  roke.  Znoj 
je  kapal  raz  njen  obraz  na  črno,  rodovitno  zemljo.  Bila  je  lepa 
kakor  prej,  samo  še  bolj  kraljevska,  bolj  veliká. 

Delala  je  kakor  črna  živina. 

Starši  niso  rekli  niti  ene  besede.  Kakorkoli  je  storila  Eva,  je 
bilo  práv  storjeno.  Ľahko  je  ležala  doma  na  vrtu  v  senci,  streljala 
s  staro  očetovo  puško  na  golobe,  tkala  svilene  rute  ali  mlátila, 
kopala  —  vse  je  bilo  práv  in  dobro.  Ljubila  sta  jo  oče  in  mati, 
Evo,  edinico  svojo,  kakor  se  ljubijo  nebesá,  tisočkrat  bolj,  nego  sta 
ljubila  sebe.  Bila  je  veliká  ta  ljubezen,  boleča,  molčeča  in  ponižna. 
Vsaka  veliká  ljubezen  je  ponižna.  Ti,  ki  ljubiš,  si  suženj,  ali  oni, 
kogar  ljubiš,  je  kralj. 

Ni  zato  vprašal  oče  Eve :  „Zakaj  ne  sediš  pod  večer  z  nama  na  vrtu, 
zakaj  se  ne  smeješ,  zakaj  ne  igraš  tamburice,  zakaj  ne  poješ,  da  slišiva 
z  materjo  tvoj  glas  in  se  veseliva  v  srcu?"  Ni  je  vprašal,  ali  njegovo 
oko  je  poizvedovalo  z  ljubeznijo :  „Kaj  ti  je,  hči,  edinica,  kaj  ti  je, 
da  trpiš  in  nama  ne  poves?  Govori  in  oče  tvoj  bo  dal  srce  iz 
moških  svojih  prsi,  da  ne  boš  žalostná!"  —  Ali  Eva  je  molčala. 

Mati  je  hodila  tiho  okrog  in  ni  si  upala  ogovoriti  hčere,  da 
bi  ji  rekla  lepe,  ljubeznipolne  besede,  ki  so  jo  tiščale  v  duši.  Ni  ji 
rekla:  „Edinica,    zvezda  moja,    spása  moja,    golobica,    roža  mojega 

srca,  veselje  mojih  oči  .  .  .".  Ni  ji  rekla.  Samo  tiho  je  pošepetala 
včasi:  „Eva,  Eva!  .  .  .".  Boječe  je  zašepetala,  kakor  bi  se  bála,  da 
bi  se  utegnila  jeziti,  ker  jo  ljubi. 

Eva  je  bila  ponosna,  Eva  je  bila  trda,  hodila  je  z  visoko 
povzdignjeno  glavo,  ker  je  hotela  pozabiti.  „Če  si  odpustim  sama, 
je  pozabljeno,"  si  je  rekla  glasno  tisti  dan,  ko  je  prvič  odgrnila 
zagrinjala  na  oknih  svoje  izbice  in  zopet  šla  med  ljudi.  In  zato  je 
zdaj  neprestano  pazila,  prežala,  da  bi  se  ne  vtihotapil  v  njene  misii 
sramoten  spomin,  zato  je  bila  tako  ponosna,  da  bi  čutila:  „smem 
biti  ponosna,  če  morem  biti  tako  ponosna". 

Minili  so  tedni  in  neki  dan  je  Eva  začutila,  da  bo  mati.  Opo- 
tekla  se  je  pri  tej  misii,  ki  je  ni  mogla,  ni  hotela  verjeti. 

Celi  dan  je  hodila  okrog,  daleč  od  ljudi,  in  ko  se  je  znočilo, 
ni  šla  domov.  Hodila  je  po  polju,  po  daljnih,  nepreglednih  pa- 
šnikih  in  je  molila  iz  dna  svojega  bitja :  „Ti  Bog,  ni  res !  Ni  res  ! 
Usmiljeni  Bog,  ni  res!  Milostí" 

Trepetale  so  zvezde  na  visokem  nočnem  nebu  in  Eva  je  bežala 
okrog  po  polju  kakor  splašená  zver,  ki  zastonj  išče  zavetja. 

Prišla  je  na  blatno  cesto,  koder  je  hodila  vaška  čreda  však  dan. 
Vrgla  se  je  na  kolena,  vrgla  se  je  na  obraz  v  blato,  ponižala  se 
je,  upajoč,  da  se  je  Bog  usmili  tako  ponižne.  „Večni  Bog,  prizanesi 
mi!  Samo  črv  sem,  smet  pred  tvojimi  očmi,  ali  tega  ne  morem ! 
Usmili  se  me,  ti,  ki  te  imenujemo  svojega  očeta!" 

Molila  je  molitve,  ki  jih  ni  molil  pred  njo  nihče,  ležala  je  v 
blatu,  da  bi  prisilila  to   strogo,  strašno  nebo,   da  bi  se  je  usmililo. 

Celo  uro  je  ležala  tako,  ali  ni  bila  potolažena,  ko  je  vstala. 
Obrisala  si  je  obraz  in  njene  oči  so  bile  zopet  ponosne,  ko  je  za- 
klicala:  „Če  me  ne  uslišiš,  si  krivičen!  Če  me  ne  uslišiš,  je  laž,  da 
si  usmiljen !  Če  me  ne  uslišiš,  te  ni!" 

Šele,  ko  se  je  danilo,  je  šla  domov.  Pogledala  je  po  sebi  doli. 
„Posuši  se,  posuši,  gnusna,  kleta  kal!" 

Njena  kri  naj  bi  se  bila  spojila  s  krvjo  pohotnega  hlapca?! 
Njeno  kraljevsko  telo,  ki  ga  je  čuvala  tako  sveto,  naj  bi  bilo  posoda 
bitju  od  takega  sužnja?! 

Ne,  ni  mogoče! 

Čakala  je  od  dne  do  dne,  bála  se  je,  ni  verjela,  upala  je,  prosila 
Boga.  In  však  dan  je  raslo  brezmejno  njeno  sovraštvo  proti  tej 
tisočkrat  prokleti  kali,  ki  je  klila,  klila  zoper  njeno  voljo  .  .  .  Po- 
mendrala  bi  jo  bila,  strla,  in  naj  bi  bilo  veljalo  deset  peklov !  Bránila 
se  je,  ali  ona  je  bila  močnejša  od  nje!  .  .  . 

In  črez  nekaj  čaša  je  vedela,  da  mora  poginiti. 

Poginiti!  —  Bila  ji  je  všeč  ta  divja,  močna  beseda.  Ni  se 
je  bála. 

Kakor  volkulja  bo  poginila  in  še  strašneje! 

In  ker  je  bila  močna  na  duši  in  močna  na  telesu,  se  ni  obo- 
tavljala.  Pisala  je  še  ženinu  v  mesto: 

„Nocoj  po  noci  móram  poginiti. 

Eva." 

Samo  to  je  pisala.  Ljudje,  ki  se  pripravljajo  na  smrt,  pišejo 
več,  ali  to  ni  bila  smrt,  kar  si  je  bila  izbrala  ona.  Tako  pogine 
garjav  pes  za  vasjo  za  kakim  plotom,   kjer  zagrebajo  mrhovino. 

„Pismo  ne  pride  prehitro  ..." 

Popoldne  je  vzela  Eva  handžar  iz  očetove  skrinje.  Bil  je  lep 
handžar,  s  srebrom  obložen,  na  ročici  okičen  z  bogatimi  ornamenti, 
ki  so  se  vili  okrog  štirih  rubinov,  krvavih  kakor  kri  turška,  ki  se 
je  nekdaj  cedila  po  beli  slonovini. 

„Škoda  handžarja  za  tak  posel!" 

Ali  bil  je  oster. 

Šla  je  v  gozd,  ki  je  kakor  črn  prt  ležal  na  ravnici  in  segal 
kdo  ve  kam  —  daleč,  v  nedogled.  Šla  je  k  pečini,  odkoder  je  znala, 
da  se  vidi  vse  polje,  da  se  vidi  vas,  pašniki,  reka  široká,  da  je  svet 
odprt  očesu  kakor  ravna  plošča,  vse  tja  do  sivih  megel,  ki  vstajajo 
že  z  ogrskih  púst.  Na  vrh  pečine  je  šla,  poiskala  si  je  lep  prostor 
pod  samotno  smreko,  kjer  bi  se  človek  lahko  naslonil,  počitka  po- 
treben,  kjer  je  senca  in  veter,  ki  šumi  preko  temnozelenih  vrhov 
ravnega  gozda. 

Stala  je  trenotek  tam  in  z  enim  samim  pogledom  se  je  po- 
slovila  od  vaši,  od  polja,  od  reke,  od  pašnikov  —  ravnih,  nedoglednih. 

Pa  je  potegnila  handžar  iz  nožnice,  stari  ostri  handžar  in  za- 
sadila si  ga  je  pod  srce  z  vso  silo,  da  bi  poginilo  tisto,  tisto  so- 
vraženo  —  prej  od  nje. 

In  padla  je  na  zemljo,  pokrila  si  je  obraz  s  svojimi  črnimi 
lasmi,  zatisnila  je  ústa  ž  njimi,  da  bi  ne  zakričala,  ne  zastokala.  — 

Zapuščena  kakor  volkulja  je  umirala,  preminila,  zaničevana  od 
samé  sebe,  kakor  pogine  garjava  psica  tam  za  plotom,  in  vendar 
ponosnejša  od  kraljice  na  prestolu!  .  .  . 

Bitje  in  žitje  Bleiweisovih  „Novic". 

(1843—1902) 

Spisal  prof.  dr.  Jos.  Tominšek. 

(Dalje.) 

leposlovni  smeri  „Novic"  čitamo  bridke  šále  tudi  v  spisu 
„Triglavan  s  Posavja"  („Zvon"  1870,  strán  277.).  N.  pr. : 
„Spisi  morajo  biti  taki,  da  jih  sme  človek  braii  na  Velikí 
petek  ali  tudi  pred  obhajilom  tisti  večer" ;  vzor  bodi 
pratika.  „A  kdor  hoče  kaj  misliti  tu,  ta  naj  se  pobere 
...  on  je  izdajalec."  Drastični  so  zasmehljivi  nauki,  ki 
se  dajejo  na  stráni  291.  za  zlaganje  pesmi,  češ,  brez  ljubezni  — 
žal  —  pesmi  niso  mogoče:  „Ljubezni  je  liričnemu  poetu  potreba 
kakor  psu  palice" ;  ljubezen  se  torej  ne  more  prepovedati,  ali  dobrih 
naukov  je  treba  pesniku.  Ljubezen  bodi  vedno  nesrečna,  neuslišana ; 
iz  tega  sledi  dvojna  korist:  „iz  také  ljubezni  ne  more  biti  greha 
proti  6.  zapovedi  in  drugič,  nesrečni  pesnik  .  .  .  lahko  vedno  joka, 
zdihuje  in  stoka.  Svojo  drago  popisujoč,  naj  samo  govori  o  njenih 
,črnih'  laseh,  ,modrih'  očeh  in  rudečih  licih,  in  če  tudi  še  o  njenih 
čarobnih  ustnicah ;  a  kar  je  dalje  doli,  bognedaj !  .  .  .  Bližati  se  sme 
svojemu  ideálu  samo  na  deset  korakov ...  Po  dnevi  naj  se  (pesnik) 
izprehaja  po  cvetočih  livadah  .  .  .,  terga  naj  pisane  cvetice,  piete  iz 
njih  krásne  vence,  katere  moci  se  svojimi  gorkimi  solzami ;  toda  ne 
preveč,   ker   solze  so  slané  in  škodujejo  cveticam!    Po  noci  pa  naj 

svoje   bolečine   bledi   luni  toži"  itd. Še  hujši  so  bili  napadi, 

ki  niso  oblečeni  v  satirično  obliko,  ampak  so  vse  imenovali  s  pravim 
imenom,  n.  pr.  Levstikov  dopis  „Gospodom  naročnikom  „Pavlihe" 
(Zvon  1870,  str.  271.):  „V  denašnjem  pokvarjenem  času  ljudem  nij 
do  resnice;  dobri  so  vsi,  tudi  najgerši,  najzaničljivejši  pripomočki, 
samo  da  se  doseže  nepošten  namen.  Med  Slovencisojavno 
mnenje  v  zakúp  vzeli  samo  nekateri,  a  slepá  množica  za 
njimi  vpije,  če  tudi  sama  ne  ve  kaj,  ker  je  preneizobražena  in  poleg 
tega  tudi  prelena,  da  bi  sama  premišljevala".  In  na  stráni  272.: 
„Slovenci  naše  dobe  so  z  ene  stráni  še  res  preotročji,  a  z  druge 
stráni  že  preveč  pokvarjeni,  zlasti  politično  .  .  .  Kdor  hoče  med 
njimi  dobro  živeti  in  srečo  imeti...,  spoštovati  mu  je 
samo  pervake".  —  Vsakdo  je  vedel,  kam  to  meri.  Ta  dopis  je 
usekal   tem    huje,    ker  se    ne    bavi  le  z  literarnimi,   vedno    le  bolj 


650  Dr.  Jos.  Tominšek :  Bitje  in  žitje  Bleiweisovih  „Novic". 

akademičnimi  odnošaji,  ampak  se  dotika  javnega  delovanja  in  taj- 
nega  mišljenja  prvákov. 

Proti  takim  nápadom  so  se  vendar  vzdignile  „Novice"  in  so 
prinesie  na  stráni  321.  „Crtice  o  Pavliha-Zvonovcih" ;  ali  odgovor 
je  precej  klavrn,  le  nekaj  osebnih  udarcev  na  Levstika  in  Stritarja 
je  krepkih;  vse  drugo  je  dovtipkanje  in  lovljenje  besed  in  nasprotij. 
Moralno  so  zmagali  na  však  način  Zvonovci,  v  zunanjih  uspehih  pa 
ne:  „Pavliha"  je  prenehal  sredi  leta,  Zvon  se  je  prekinil  konec  1.  1870. 

Staro  nasprotstvo  pa  je  ostalo,  dasi  ni  več  tako  izbruhnilo 
kakor  leta  1870.  Ko  se  je  dunajski  „Zvon"  preselil  v  Ljubljano,  so 
ga  „Novice"  (1880)  za  prihodnje  leto  najprej  oznanile  malo  prezirno: 
„Lepoznanski  list  prične  ob  novem  letu  tudi  v  Ljubljani  izhajati" ; 
šele  pozneje  ga  nazivljejo  z  imenom  „Ljubljanski  Zvon",  dočim 
so  se  napram  „Kre  s  u"  vedie  že  od  kraja  mnogo  prijazneje.  Ko 
sta  nastopnega  leta  (1881)  začela  oba  lista  izhajati,  so  dajale  „Novice" 
„Kresu"  vedno  prednost,  vendar  so  živele  tudi  z  „Zvonom"  v  miru. 

3.  Ali  dvignila  se  je  ostrá  opozicija  na  drugem  polju,  ki  je 
bilo  z  „Novicami"  nekaj  po  vsebini,  še  več  po  osebah  v  ozki  dotiki, 
namreč  pri  „Slovenski  Matici",  ki  ji  je  predsedoval  dr.  Bleiweis. 
Sistematično  so  jo  napadali  „mladi"  že  od  leta  1877.,  češ,  „naša 
mlada  generacija  se  od  Matičinega  odbora  nič  ne  nadja,  ker  ta 
odbor  ne  bi  sprejel  nobenega  svobodnomislečega  zgodovinskega  ali 
prirodopisnega  članka"  (gl.  leto  1877.,  posebno  str.  39.).  Kak  udarec 
je  zadel  tudi  ex-pesnika  Koseskega!  —  Do  práv  ostrih  govorov  je 
prišlo  pri  občnem  zboru  14.  julija  1880.  1.  Tu  je  dr.  Tavčar  ostro 
kritikoval  odborovo  delovanje  in  zakrknjenost,  češ,  ona  je  krivá,  da 
Matica  nazaduje  od  leta  do  leta;  le  pisatelji,  kakor  je  Koseski,  so 
ljubljenci  odboroví,  ta  Koseski,  ki  je  pred  dvema  letoma,  ko  se  mu 
je  v  „silovitih  ditirambih"  slovenski  napivalo,  mirno  odgovoril  nemški: 
„Meine  Herren,  entschuldigen,  dafi  ich  deutsch  rede ;  slovenisch  ver- 
stehe  ich  nicht".  —  Kaj  je  pomagalo  Bleiweisovo  pojasnilo,  da  je  go- 
voril  Koseski  te  besede  sarkastno,  češ,  nasprotniki  so  mu  res  očitali, 
da  ne  razume  slovenščine !  Ogorčenost  proti  Koseskemu  je  le  rasla ! 
Ľahko  pa  je  predsednik  zavrnil  n.  pr.  očitanje,  da  je  Matica  za  ono 
leto  izdala  poleg  Letopisa  le  2  brošuri. 

VIL 
Tako  jemarsikaj    grenilo    Bleiweisu    stará  leta;  on 
se  je  gotovo  ravnal  povsod  po  svojem  trdnem  prepričanju  in  je  imel 
brezdvomno  najboljše  namene;   ali  preveč  bremen  si  je  bil  naložil, 

bremen,  ki  jih  v  zamotanejših  časih  druge  tretjine  preteklega  stoletja 
ni  bilo  vec  mogoče  enemu  človeku  izvrševati  tako,  da  bi  se  ne 
vzdignili  prirekovalci.  Vsekako  pa  moramo  odkrito  priznati,  da  je 
tudi  storil  in  dosegel,  kolikor  je  enemu,  zelo  sposobnemu  in  ne- 
umorno  delavnemu  človeku  mogoče.  —  Leta  1880.  je  pisal  L  e  vec 
v  „Slovenskih  Večernicah"  (strán  7.):  „Prej,  nego  je  kdo  mislil,  .  .  . 
imel  je  (Bleiweis)  okrog  Novic  zbrane  vse  pisatelje,  vse  domorodce, 
vse  prijatelje  národa  našega  in  tudi  ostali  slovanskí  svet  je  Novice 
vesel  pozdravljal  ter  jih  podpiral.  Novice  so  v  kratkem  času  iz  ne- 
znatnega  poljedelskega  lističa  postale  učiteljice  -  buditeljice  sloven- 
skému národu  in  njih  modra  in  premišljena  beseda  poslušala  se  je 
kmalu  in  se  posluša  še  danes  v  vseh  raznih  in  imenitnih  stvareh 
po  vseh  pokrajinah  slovenské  zemlje."  —  Zadnje  besede  so  bile  iz- 
rečene  še  in  le  pod  vtiskom  velikánske  slávnosti :  Bleiweisove  sedem- 
desetletnice  (dne  18.  in  19.  novembra  1878.  L),  vendar  mislim,  kljub 
raznim  nasprotstvom  ni  bilo  Slovenca,  ki  bi  ne  bil  privoščil  dr.  Blei- 
weisu  izredne  časti,  ki  so  jo  javile  „Novice"  leto  pozneje  (1881, 
strán  153.):  „Preradostni  naznanjamo  svojim  bralcem  danes  novico, 
da  ob  priliki  poroke  svetlega  cesarjeviča  Rudolfa  došla  je  po  milosti 
Nj.  Veličanstva  .  .  .  slovenskému  národu  veliká  čast,  da  je  njega 
voditelj  dr.  Janez  Bleiweis  prejel  imenitni  red  železné  krone  III.  vrste, 
s  katero  v  zvezi  je  plemstvo."  —  Mi  priznavamo  dandanašnji  radi: 
oče  slovenskega  národa  je  to  čast  zaslúžil  !  l) 

Práv  po  človeško  se  nam  užali,  da  je  užival  tako  malo  čaša 
zunanji  blesk,  ki  mu  je  bil  podeljen,  ko  je  že  sneg  pokrival  njegovo 
glavo.  Že  na  str.  380.  (št.  47.)  istega  letnika  (1881)  čitamo  krátko  vest: 
„Vse  mesto  je  te  dni  pretresla  strašná  novica,  da  je  g.  dr.  Janez 
Bleiweis  vitez  Trsteniški  nevarno  zbolel . . .  pa  danes  moremo  povedati 
veselo  novico,  da  mu  je  odleglo."  Prihodnja  številka  (30.  nov.  1881) 
pa  ima  črno  obrobljen  naslovni  list  in  poroča:  ^Mrtvaški  zvon  je 
zapel,  ugasnila  je  naj  svetlejša  Slovenije  luč,  národ  slo- 
venskí je  izgubil  svojega  očeta:  doktorja  Janeza  Bleiweisa, 
viteza  Trsteniškega,  ni  več  med  nami  .  .  .  Kakor  národ,  solzé  se 
tudi  „Novice"  za  svojim  očetom  in  neutrudljivim  svojim  urednikom". 
Na  str.  387.  je  kratek  nekrológ,  ki  med  drugim  praví:  „Dan  29.  nov. 
je  tisti  nesrečni,  ko  je  izgubil  národ  slov.  svojega  očeta.  Zjutraj  si 
videl  po  mestu  le  tužne  obraze,  še  celo  nasprotniki  naši  so  umolknili; 
mrtvaški   bron  je   povedal    vsakemu,   da  umri  je  poštenjak,  národu 


*)  Na  str.  289.  je  povedano,   da  si  je  izbral  Bleiweis  pridevek  „Trsteniški". 

pa,   da  je   smrtna  kosa  pokosila  velikána...    Na  Ljubljano  se 
je  vlegla  gosta  megla  žalosti." 

Zdaj  tudi  Bleiweisovih  Novic  v  doslovnem  pomenu  tega  na- 
zivanja  ni  bilo  več,  teh  čudnih  Novic,  ki  so  služile  vsemu  in  vsa- 
kemu,  da  se  je  le  .  na  kak  način  vzdržala  zveza  s  slovenščino  ali 
Slovenijo. l)  —  „Novice"  pa  so  še  seveda  izhajale  .  .  . 

VIII. 
Vse  to,  kar  smo  došlej  posneli  iz  vsebine  „Novic",  se  ni  gladko 
zlagalo  s  programom  Novic  „kmetijskih  in  rokodelskih". 
Ali  ni  šlo  drugače.  Nová  doba  je  delovala  posebno  od  leta  1848. 
tako,  da  je  bilo  treba  pogledati  v  tedanje  vrvenje  sveta.  Bleiweis 
je  s  svojimi  „Novicami"  najprej  na  tihem  krenil  malo  izven  ozkih 
mej  kmetijstva  in  rokodelstva,  potem  pa  je  svoje  postopanje  tudi 
javno  pribil  in  utemeljil.  Pisal  je  leta  1848.  v  43.  št.  na  str.  179.  práv 
spretno  in  priložnosti  primerno :  „Bravcam!  Odkar  se  je  v  našim 
Cesarstvu  nová  vláda  .  .  .  začela,  so  se  Novice  nekoliko  v  svojih 
spiskih  premenile;  bere  se  namreč  v  njih  menj  kmetijskih  in  roko- 
delskih  reči.  Ker  so  nam  to  spremembo  nekteri  že  očitali,  je  naša 
dolžnost,  zastran  tega  očiten  odgovor  dati.  —  Prekucije  našiga  ce- 
sarstva,  ki  so  se  15.  sušca  začele,  so  prekucnile  celo  poprejšnje 
žtvljenje  vsih  stanov.  Dokler  svet  stoji,  še  taciga  ni  bilo  .  .  .  Novice 
so  bile  edini  slovenskí  list  do  tega  veliko  pomenljiviga  čaša  .  .  . 
Novice  pa  so  ostale  tudi  še  čez  3  mešce  potem  edini  slovenski  list; 
one  samé  so  preživele  pervi  čas  noviga  prerojenja.  V  taki  dobi,  ko 
je  vse  hrepenelo  zvedeti  novih  prigodb,  v  taki  dobi  .  .  .  kdo  bi  bil 
rad  bral,  kako  turšico  sejati,  kako  mravljince  zatirati,  ovcam  garje 
odpravljati  itd.  Na  polje  nove  vláde  so  mogle  Novice  svoje  bravce 
na  kmetih  peljati  in  jim  kazati,  kaj  se  tam  godi,  de  so  ...  se  za- 
tirale  škodljive  pravlice,  ktere  so  lažnjivci  po  deželi  obilno  trosili.  — 
Začelo  se  je  potem  pripravljanje  poslancov  k  Dunajskimu  zboru  in 
zopet  so  se  novi  opravki  Novic  o  ti  dobi  začeli.  —  Však  previden 
človek  bo  tedaj  .  .  .  poterdil  tačasno  spremembo  Novic  in  bi  nam 
nasproti  po  pravici  zaspanost  očital,  ako  bi  bili  o  taki  dobi  ostali 
celo  na  starim  kolovozu.  —  Novice  so  se  že  sicer  tudi  celi  čas 
svojega  obstanja  .  .  .  goreče  poganjale  za  povzdigo  slovenské  ná- 
rodnosti —  kako  neki  bi  li  bile  zamogle  zdej  omolčati,  ko  je  žetve 

J)  Sumarno  je  označil  pomen  „Novic"  do  te  dobe  Levec  n.  n.  m.  str.  8.-9.; 
obširen  posnetek  iz  njih  z  ozirom  na  Bleiweisa  pa  je  podal  Mam  v  „Jezičniku" 
XX.  1882. 


Dr.  Jos.  Tominšek:  Bitje  in  žitje  Bleiweisovih  „Novic".  653 

čas  prišel,  kar  so  one  toliko  let  neutrudljivo  sejale!  Kadar  bo  pa 
vse  to  lepo  dokončano,  bomo  pa  spet  začeli  orati  in  sejati,  de  bo 
veselje  ..."  In  dne  6.  grudna  javlja  uredništvo :  „Novice  bojo  ob 
novim  letu  (1849)  nekoliko  svoj  nadpis  premenile  in  se  bojo  ime- 
novale:  „Novice  kmetijskih,  rokodelnih  in  narodskih  reči". 

Ta  naslov  je  v  bistvu  ostal  Novicam  do  njih  zadnje  številke; 
izraz  „národ  s  k  i"  (pozneje  „narodni")  je  treba  razumeti  v  najširšem 
pomenu :  slovstvo,  zgodivina,  jezikoslovje,  narodopisje,  glasba  .  .  . 
Práv  velik  delež  tega  zaglavja  pa  je  kmalu  prevzela  politika  z  vsem, 
kar  je  ob  njej.  Že  pred  1.  1848.  so  Novice  posezale  v  njo,  kolikor 
je  bilo  tedaj  mogoče;  izvečine  se  je  pletlo  vse  i  prej  i  poslej  za 
enakopravnost  slov.  jezika  v  javnosti,  v  soli,  v  uradih.  Splošno  po- 
litični  duh  je  ostal  pri  „Novicah"  tak,  kakor  ga  posnemamo  iz  oče- 
tovske  opazke  takoj  leta  1844.,  str.  3.,  opazke,  ki  se  na  naiven  način 
dotika  že  socijalnega  vprašanja:  „V  resnici  je  prazno  modrovati, 
kako  so  ljudje  živeli,  kadar  jih  je  malo  bilo,  ampak  vprašanje  je, 
kaj  zdaj  potrebujejo,  ko  je  však  kot  z  ljudmi  natlačen.  Č  e  zdaj  ne 
bo  straha  in  gosposke  med  ljudmi,  pôjde  vse  križem, 
močnejši  bodo  slabšiga  terli." 

Konkrétno  je  bilo  treba  govoriti  o  politiki  leta  1848.  Konsti- 
tucija!  Ljudstvo  je  čutilo  in  slutilo,  da  se  je  zgodilo  nekaj  velikega, 
ali  kaj,  tega  ni  vedelo,  ni  razumelo.  Celo  javno  življenje  je  posko- 
čilo za  oktavo  više,  tudi  mirne  „Novice"  so  poskočile,  ko  so  prinesie 
v  12.  štev.  na  stráni  45.  vest  o  konstituciji, l)  dočim  so  molčale  o 
hudih  bojih,  ki  so  besneli  pred  njo.  V  onih  napetih  časih  je  bilo 
práv  dobro,  da  so  „Novice"  začele  takoj  položaj  motriti  trezno,  brez 
škode  tudi  pretrezno.  Saj  je  dovolj  značilno,  da  so  morale  „Novice" 
v  tem  letniku  skoraj  v  vsaki  številki  resno  svariti  kmete,  naj  ne 
mislijo,  da  odslej  ne  bo  treba  plačevati  nikakih  davkov ;  práv  je  tudi 
bilo,  da  so  včasi  vlile  hladen  curek  na  prerazgrete  glave.  —  Odločno 
in  dostojno  pa  so  zastopale  narodove  interese  pri  vsaki  vážni  priliki ; 
s  pomočjo  dovolj  prostranega  dopisništva  so  imele  napeljane  žice 
v  mesta  in  zakotne  vaši  in  so  na  ta  način  res  bile  središče,  kamor 
je  težilo  vse  narodno  življenje  in  odkoder  je  zopet  dobivalo  no- 
vega  življa  in  splošnih  direktív.  Vse  je  teklo  gladko  kakor  v  kaki 
družini,  kjer  vláda  patriarhalnost  in  odločuje  starejšina  —  oče.  — 
Polagoma  se  je  skalilo  tudi  to  razmerje ;  saj  ni  moglo  biti  drugače. 

*)  Dne  4.  „kozoperska"  (str.  170.)  so  javile:  „Belo-modro-rudeče  barve 
so  po  sklepu  ministr.  notranjih  oprav  od  23.  preteklega  mešca  poterjene  barve 
krajnske  dežele." 

Tekom  let  se  je  porodil  naraščaj,  ki  se  je  priučil  javnemu  življenju 
v  praksi  in  teoriji ;  ta  se  je  jel  upirati  edino  vplivni  besedi  slo- 
venskih  voditeljev,  ki  jim  je  —  najprej  na  političnim  polju  —  tajná 
in  javna  kritika  pridejala  ime  „pervaki"  z  znano  zabavljivo  ostjo, 
ki  vršiči  v  ogorčenem  očitanju,  da  so  ti  prvaki  absolutisti.  No,  bili 
so  res  absolutisti,  ali  dokaj  krotki  in  —  to  je  poglavitno  —  res 
delavni,  in  če  je  bilo  treba,  tudi  složni  z  „mladimi",  z  „liberála", 
ali  kakor  jih  pač  imenujemo. 

Ko  je  postajalo  nasprotstvo  hujše  in  hujše,  se  je  umaknil 
dr.  Bleiweis  v  bol  j  ši  svet;  „Novic  e"  so  še  skušale  biti 
Bleiweisove,  naglašale  so  njegovo  geslo :  „Z  Bogom  za  cesarja 
in  domovino",  ali  v  marsičem  se  pokaže  vendar  hitro  razlika.  Splošno 
pomembno  je,  da  se  že  leta  1881.  omenja  „Ljublj.  Zvon"  nepri- 
čakovano  obširno  s  pristavkom  „Bodi  toraj  toplo  priporočen",  in  v 
nastopnem  letniku  se  ocenjajo,  res  ocenjajo  Gregorčičeve  „Poezije" 
z  zasluženo  pohvalo  brez  praznega  hvalisanja.  Da  se  ocenjevalec 
zaveda  svoje  dolžnosti,  sodeč  o  delu  brez  strankarskega  škiljenja, 
o  tem  priča  pripomnja:  „Zdi  se  nam  jako  prenapeto  in  krivično, 
ako  se  podtikujejo  tem  poezijam  drugi  nego  najblažji  vplivi  do 
človeškega  srca.  Kdor  jih  je  bral,  ne  bo  tako  sodil  kakor  nek 
slovenski  list." 

To  je  zgled  iz  slovstva.  —  Kakšna  pa  je  bila  odslej  politika 
v  „Novicah"?  Glede  nje  so  stopile  „Novice"  izprva  v  previdno 
reservo;  posvetile  so  se  z  vsemi  silami  svojemu  pravému  namenu 
pod  strokovnjaškim  vodstvom  mož,  kakor  J.  Murnika,  G.  Pirca  i.  dr. ; 
drugim  strokam  se  je  odmerilo  pač  zato  še  dovolj  prostora,  ker  so 
bile  došlej  „Novice"  nekaka  univerzálna  revija. 

(Konec  prih.) 


Mira. 

i. 


% 


eka  šumeča  padá  črez  jez  Ah,  danes  je  tako  lepa  noč 

tam  doli  v  globoki  dolini . —  in  ti  si  tak  sama  nemirna — 

Ah,  danes  je  tako  lepa  noč,  in  moja  sreča  globoka  je, 

srce  se  mi  kopije  v  milini.  globoka  in  neizmerna  .  .  . 

Padalo  v  morje  je  solnce 
za  gorami  modrimi  — 
Ah,  kako  so  všeč  bili 
tvoji  mehki  kodri  mi! 


Ah,  kako  mi  je  ugajal 
teh  oči  ponosni  žar, 
ah,  kako  mi  je  ugajal 
lic  teh  strastnih  bledi  par! 


Za  gorami  v  modrih  daljah 
padlo  solnce  je  v  morjé, 
padla  kakor  senca  plašna 
je  ljubezen  na  srcé  .  .  . 


III. 


Zaljubljene  pesmi  plavajo 
na  mojo  rojstno  strán, 
tja  v  mestece  tiho  in  mirno 
na  sredi  dolenjskih  poljan. 

Jesenska  noč  je  tam  doli, 
pri  oknu  dekle  sloni, 
solzé  ji  na  licih  drhtijo, 
bežijo  v  daljavo  oči. 


Ah,  grenko  je  hrepenenje, 
ki  nam  razdvaja  srce, 
ki  vzbuja  v  njem  misii  mračne, 
ah,  vzbuja  slutnje  temné!  .  .  . 

O  ljubica,  nič  ne  misii, 
ti  ljubi,  ljubi  samo  — 
Moja  duša  pri  tebi  vasuje, 
moje  pesmi  nad  tabo  pojó! 


IV. 

Mira,  poglej,  jaz  sem  truden  zeló 

in  vrgel  veslo  sem  strán  — 

Zašlo  je  že  solnce  za  daljno  goro, 

noč  léga  na  morsko  ravan. 

V  naročje  ti  glavo  naslonil  bom, 

zatisnil  bom  svoje  oči  — 

Jaz  sem  tujec  povsod,  prodan  je  moj  dom 

in  zame  dneva  ni  .  .  . 

O  Mira,  ne  skrbi  za  vesla  več 

in  mrzlih  valov  se  ne  boj !  — 

Življenje  je  s  tabo  sen  cvetoč 

in  smrt  ni  grenka  s  teboj !  .  .  . 


M.  P. 

Otrok  se  smeje. 


Spísal  Ivan  Cankar. 

olna  je  ležala  Anka  v  svoji  majhni,  ograjeni  posteljci.  Malo 
bolj  bela  so  bila  ličca,  toda  usehnila  niso,  še  skoro  bolj 
okrogia  so  bila.  Tudi  oči  so  bile  kakor  prej:  zelo  veliké, 
svetlomodré  in  tako  čudno  mirne,  otroško  vprašujoče  .  .  . 
Dve  leti  je  bilo  takrat  Anki;  hodila  je  že  krepko  z 
drobnimi,  capljajočimi  nožicami,  govorila  je  že  popolnoma 
razločno  —  s  tako  mirnim,  resnim  glasom,  kakor  je  bil  miren  in 
resen  njen  pogled. 

Ves  dan  se  je  ukvarjala  mati  ž  njo ;  kadar  je  ni  vodila  za  roko 
po  vrtu,  po  drevoredu,  ali  kadar  se  ni  igrala  ž  njo  na  tleh,  so  bile 
pri  njej  vse  njene  misii;  spomnila  se  je  njenega  tenkega  smeha  in 
smehljala  se  je  tudi  sama,  domislila  se  je  njenih  resnih,  vprašu- 
jočih  oči  in  mehko  ji  je  bilo  pri  srcu.  Tako  sta  minili  dve  leti  kakor 
krátke,  lepe  sanje;  solnce  je  sijalo  vse  tiste  dni. 

Toda  Anka  je  obolela.  Prišlo  je  nenadoma,  nihče  ni  vedel, 
kako  in  kdaj  se  je  zgodilo.  Mati  jo  je  vzela  v  naročje,  zasmejala 
se  je  in  jo  je  vzdignila  visoko.  Ankin  obraz  pa  je  ostal  miren, 
ustnice  se  niso  zaokrožile  v  zadovoljen  nasmeh  in  ozrla  se  je  materi 
v  lice  s  čudno  mirnim  in  hladnim  pogledom. 

„Zakaj  pa  se  ne  smeješ,  Anka?" 

Vzdignila  jo  je  še  više,  zibala  jo  je  v  zraku ;  Anki  so  nalahko 
zardela  lica,  ustnice  so  se  pričele  smehljati  in  tudi  oči  so  gledale 
bolj  veselo. 

Ob  tisti  uri  je  posegla  v  materino  srce  prvikrat  nejasná,  tiha 
bojazen. 

Položila  je  Anko  na  posteljo,  dala  ji  je  knjigo  s  pisanimi  po- 
dobami in  punčko  ter  je  šla  napravljat  večerjo. 

„Morda  je  otrok  bolan?"  si  je  mislila. 

Anka  je  zajokala  in  mati  je  pohitela  v  sobo.  Nikoli  še  ni  bila 
zajokala  Anka,  kadar  je  bila  sama  in  se  je  igrala  s  punčko. 

„Kaj  bi  rada,  Anka?" 

Toda  Anka  ni  marala  ničesar;  zajokala  je  in  je  utihnila.  Samo 
pogledala  je  mater  z  dolgim,  mirnim  pogledom,  nato  je  Ustala  po 
knjigi. 

Materi  se  je  stisnilo  srce. 

„Kako  je  miren  in  resen  njen  pogled!" 

Anka  ni  gledala  nikoli  razposajeno ;  kakor  dvoje  tihih  zvezd 
so  bile  njene  oči.  Mati  pa  se  je  nenadoma  prestrašila  tiste  resnobe 
in  zaželela  si  je,  da  bi  se  Anka  smejala,  da  bi  stresala  z  glavo  in 
brcala  z  nožicami  kakor  drugi  otroci. 

„Zakaj  pa  se  ne  smeješ,  Anka?" 

Poščegetala  jo  je  pod  ustnicami,  Anka  pa  je  nevoljno  stresla  z 
glavo,  okrenila  se  je  in  je  listala  dalje. 

Mati  se  je  vrnila  v  kuhinjo;  ko  je  stala  pred  ognjiščem,  so  ji 
noge  bile  težke  in  so  se  tresle;  nekaj  neprijaznega,  temnega  je 
kljuvalo  v  srcu  .  .  . 

Pod  večer  je  prišel  mož,  ki  je  bil  muzikant  pri  gledališču. 
Žvižgal  je  veselo  po  stopnicah  in  komaj  je  zapri  durí,  je  stisnil 
ženo  za  lica  in  jo  je  poljubil. 

„No,  kaj  pa  je?  Kako  me  gledaš?" 

„Ti,  Franc,  zdi  se  mi,  da  je  otrok  bolan." 

Mož  se  je  razposajeno  zasmejal. 

„Če  bi  bilo  po  tvojem,  bi  bil  zmerom  bolan!" 

Stopil  je  v  sobo  in  Anka  mu  je  iztegnila  roke  naproti.  Vzel 
jo  je  v  naročje  in  jo  je  nesel  v  kuhinjo. 

„To  da  je  bolno?  Poglej  ta  lica!" 

„Kaj  se  ti  ne  zdi,  da  so  bolj  rumena?" 

„Rumena?  Ta  svetloba  na  koridorju  je  rumena!  Saj  je  tudi 
tvoj  obraz  rumeň!  V  sobi  je  drugače!" 

„Pa  zakaj  se  ne  smeje?  Noče  se  smejati  danes!" 

„Saj  je  bila  zmerom  resna!  In  prej  ti  je  bilo  še  práv,  da  je 
tako  mirna  in  resna!  .  .  .  Otrok  ni  bolan,  ženka;  zdi  se  mi,  da  si 
ti  bolna!" 

Anka  se  je  igrala  z  njegovimi  brki  in  na  ustnicah  se  je  pri- 
kázal smehljaj. 

„No,  glej,  saj  se  smeje!  ...  AH  si  bolna,  Anka?" 

„Nisem  bolna!"  je  odgovorila  Anka  odločno. 

Mati  jo  je  gledala  s  pazljivim,  srepim  pogledom. 

„Prej  se  ni  nikoli  tako  nasmehnila  .  .  .  drugačen  je  zdaj  njen 
smehljaj  .  .  .  Samo  desno  lice  se  je  nasmehnilo!" 

Mož  se  je  ozlovoljil. 

„No,  nehaj,  pa  pripraví  brž  večerjoí  Pozno  se  vrnem  nocoj, 
ne  pred  enajsto!" 

Nesel  je  Anko  v  sobo,  materi  pa  so  se  nenadoma  zasolzile 
oči  in  sama  ni  vedela  zakaj  .  .  . 

„Vrni  se  zgodaj !"  je  prosila  moža,  ko  se  je  odpravljal.  „Kaj 
ne  bi  rajši  ostal  doma  nocoj?" 

„Čemu  bi  ostajal  doma?  Ne  morem!" 

Razsrdil  se  je,  ali  v  tistem  hipu  se  je  zgenila  čudná  bojazen 
tudi  v  njegovem  srcu.  Imel  je  že  klobúk  na  glavi  in  palico  v  roki ; 
stopil  je  še  enkrat  k  Anki  in  jo  je  vzdignil  v  naročje. 

„Res,  ženka,  ti  bi  napravila  človeka  bojazljivega !  .  .  .  Otrok 
je  zdrav  —  ampak  pokliči  zdravnika,  da  se  umiriš  sama !" 

Položil  je  otroka  na  posteljo  in  se  je  poslovil.  Ko  je  stopal 
po  stopnicah,  mu  ni  prišlo  več  na  misel,  da  bi  žvižgal.  V  gledališču, 
nekako  ob  deseti  uri,  je  nenadoma  vztrepetal  in  prebledel ;  zdelo 
se  mu  je,  da  stoji  tam  nekdo  z  lístkom  v  roki  in  ga  čaká.  Toda 
zgenila  se  je  bila  samo  senca  za  kulisami.  Večer  se  mu  je  zdel 
zelo  dolg  in  želel  si  je  domov. 

„Proklete  ženské!"  je  zaklel  natihoma.  „Tako  napravijo  človeka 
bojazljivega  l" 

Mati  je  spravila  Anko  spat.  Kmalu  po  večerji  je  prišla  teta 
Fani  v  goste ;  suha,  zelo  klepetava  ženská,  oblečená  v  obnošeno, 
toda  koketno  načičkano  obleko;  poznalo  se  ji  je  na  obrazu,  na 
dolgem,  sladkem  smehljaju,  na  razjedenih  licih  in  na  globoko  ob- 
robljenih  očeh,  da  je  bila  nekoč  igralka.  Še  zmerom  so  bile  njene 
kretnje  veliké  in  živahne  in  njen  glas,  njen  vzdih  je  bil  včasi  pri- 
siljen. 

„Ali  se  ti  ne  zdi,  teta  Fani,  da  je  otrok  bolan?" 

Teta  se  je  sklonila  nad  Anko,  ki  je  že  v  polspanju  trudoma 
in  počasi  vzdignila  trepalnice. 

„Beži,  beži,  kaj  se  ti  sanja?  Tako  je  bolno  kakor  lani,  ko  je 
zakašljalo  —  ti  pa  po  zdravnika!" 

V  tistem  hipu  je  Anka  nekoliko  vzdignila  glavo  in  je  zakašljala ; 
nato  je  zavzdihnila  in  se  je  obrnila  v  steno. 

Mater  je  izpreletelo. 

„No,  glej,  bolna  je!   Še  nikoli  ni  tako  zavzdihnila  .  .  ." 

„Tudi  otrok  vzdihuje  v  spanju  .  .  .  Preveč  si  jo  odela,  saj 
je  vroče  v  sobi!" 

Mati  je  pogladila  Anko  po  čelu;  glava  je  bila  vsa  razpaljena. 

„To  ni  zaradi  vročine  v  sobi  .  .  .  Daj,  teta  Fani,  pojdi  po 
zdravnika ;  naj  pride  precej !" 

Teta  se  je  nasmehnila  in  je  zmajala  z  glavo,  toda  šla  je  po 
zdravnika. 

Vrnila  se  je  kmalu ;  Anka  je  spala  trdno,  dihala  je  enakomerno. 

„Ali  ne  misliš,  teta  Fani,  da  šope  otrok  težko?  Tako  se  mi  zdi, 
kakor  da  je  še  nikoli  nisem  slišala  sopsti  v  spanju  ...  In  zdaj  je 
spet  zavzdihnila,  tako  čudno,  kakor  da  bi  ji  bilo  tesno  v  grlu  .  .  . 
Kdaj  pride  zdravnik?" 

„Ni  ga  doma,  pa  sem  sporočila !" 

Nato  je  pripovedovala  teta  s  polglasnim,  hlastnim,  klepetavim 
glasom  zanimive  skrivnosti  o  sosedah,  o  znankah  in  znancih  —  cela 
dolga  vrsta  pisano  oblečenih  in  zlobno  spačenih  ljudi  je  romala  mimo. 

Otrok  se  je  sunkoma  obrnil  v  postelji,  nakremžil  je  usteca  in 
je  izpregovoril  nerazumljivo  besedo. 

„Kaj  si  čula?  .  .  .  Otroci  ne  govore  v  spanju!" 

„Sama  si  otrok!  Poznala  sem  fanta,  komaj  leto  je  bil  starejši 
od  Anke,  pa  je  govoril  vso  noč  in  celo  vstajal  je !" 

„Anka  ni  govorila  nikoli  v  spanju  I" 

„Čuj,  Ana,  ne  smeš  tako  gledati  otroka,  s  tako  preplašenimi 
očmi  in  ne  smeš  zmerom  misliti  nanj !  Pravijo,  da  oboli  otrok  zares, 
če  se  boji  mati  njegove  bolezni  .  .  .  Dolgo  mu  glej  tako  v  lica, 
pa  bodo  nazadnje  zares  rumena  in  usahnejo  .  .  .  Veselá  bodi!" 

„Otrok  je  bolan,  pa  bi  bila  veselá?  .  .  .  Kaj  misliš,  teta  Fani, 
ali  bi  mogla  umreti  Anka?" 

Čuden  strah  je  bil  v  njenem  glasu  in  oči  so  bile  tako  srepe 
in  bleščeče,  da  je  obšel  zoprn  nemir  tudi  teto  Fani ;  nasmehnila  se 
je  v  zadregi. 

„Ni  treba,  da  bi  umrla !  Ampak,  Ana,  greh  so  také  misii ! . . . 
Zdi  se  mi,  če  bi  ji  neprestano  gledala  v  obraz  in  bi  mislila  na 
njeno  smrt  —  bi  umrla  naposled  zares !  .  .  .  Ne  misii,  Ana,  na  také 
grde  stvari!" 

„Da  bi  se  že  vrnil  Franc!  .  .  .  Stopi,  tetka  Fani,  še  enkrat 
po  zdravnika!" 

Mati  je  šla  k  posteljci,  naslonila  se  je  s  komolcem  na  vzglavje 
in  se  je  sklonila  nizko  nad  otrokov  obraz.  Ustnice  so  bile  napol 
odprte,  lica  so  bila  vroča,  krvi  pa  ni  bilo  v  njih. 

Prišel  je  zdravnik,  debel  starec,  s  temnordečim,  zabuhlim,  do- 
brovoljnim  obrazom. 

„No,  kaj  pa  je  tako  silnega?" 

„Gospod  doktor,  moj  otrok  je  bolan!" 

„Tako,  tako!" 

Smehljal  se  je  dobrodušno,  skoro  ironično  in  je  stopil  k  po- 
stelji. Sklonil  je  nekoliko  glavo  in  je  pomežiknil. 

„Le  brez  skrbi!  Dokler  bo  otrok  tako  spal,  mu  ne  bo  hudega!" 

Dotaknil  se  je  komaj  malé  tolste  ročice  in  čela,  nato  se  je 
okrenil. 

„Také  so  ženské !  Otroka  ima,  ki  bi  dala  življenje  zanj,  pa  ne 
misii  na  drugega  nego  na  njegovo  smrt.  Izbijte  si  iz  glave  také 
misii,  pa  bo  otrok  zdrav !  Zbogom  !" 

Zdravnik  je  šel,  poslovila  se  je  tudi  teta.  V  sobi  pa  je  ostala 
bojazen,  zmerom  bolj  zatohla  in  težka  je  bila  in  komaj  je  še  dihalo 
srce  pod  njeno  težo. 

„O,  zakaj  sem  klicala  tega  človeka !  Saj  ne  razume  ničesar ; 
še  pogledal  ni  otroka !  Zato  ker  spi,  da  je  zdravá !  Tudi  bolniki  spe 
in  videla  sem  otroka,  ki  je  spal  še  nekaj  ur  pred  smrtjo  .  .  .  Da 
bi  bil  že'dan!" 

(Konec  prih.) 


jn 


Pod  jeseň. 


inilo  ...  In  črez  jesensko  pian 
so  zapihale  sape  ledene 
in  zadnja  je  zrna  položil  seljak 
v  krilo  zemlje  blagoslovljene  .  .  . 

Š  pogledom  tožnim  sem  v  daljavo  zri  .  .  . 
velo  listje  je  v  gajih  šumelo; 
nad  poljanami  slutnje  so  težke  šle  .  .  . 
ah,  odeva  že  krilo  jih  belo. 

S  pogledom  tožnim  sem  v  daljo  zri  .  .  . 
in  zdelo  se  mi  je:  v  daljave 
izgubljal  mladosti  se  moje  je  duh, 
v  brezzvezdne,  meglene  višave. 

Na  ustnih  igral  se  mu  grenek  smehljaj, 
ko  sam  samcat  je  šel  črez  planjave, 
snel  z  glave  ljubezni  si  venec  je  vel  — 
in  izginil  v  brezzvezdne  višave. 

Vekoslav  Spindler. 

Slovanskí  plesi. 

Črtica  iz  slovanskega  življenja.   Spísal  Anton  Trstenjak. 
(Dalje.) 

IV. 

endar  je  ostalo  Slovanom  še  krasnih  narodnih  pesmi ;  zlasti 
Čehi,  Poljaki  in  Rusi  imajo  mnogo  tega  narodnega  blaga. 
O  Čehih,  ki  so  po  milosti  božji  glasben  národ,  je  o  njih 
narodni  pesmi  zapísal  Jan  Mal  á  t  nastopno  zanimivo 
črtico:  „Cechové,  jsouce  národ  hudby  milovný,  zpívalí 
jindy  vždy  a  všude,  takže  v  písních  jejich  zobrazená  jejich 
povaha;  písní  se  radovali  a  veselili,  písní  žalovali  svoj  zármutek  a 
bol,  písní  projevovali  svou  náklonnost  i  odpor  k  druhému,  písní 
vtipkovali  a  posmívali  se ;  zpívalí  mladí,  starí  a  každý  stav  mél  své 
písné.  Není  tudíž  divno,  že  národní  písné  českoslovanské  plní  celé 
knihy.  Muže  se  féci,  že  jindy  národní  zpív  provázel  Čecha  po  celý  jeho 
život;  v  kolébce  naslouchal  písním  své  matky  nebo  chúvy  a  pozdéji 
sám  zpíval,  co  od  jiných  byl  slyšel;  zpíval  pri  práci  domáci,  na 
poli,  lúkách  i  v  háji,  v  chráme  i  v  hospodé,  pri  hrách  i  k  tanci;  a 
když  jej  konečné  k  sobé  povolal  Nejvyšší,  zazpívali  mu  verní  dru- 
hové píseň  pohrební.  Ale  kam  podély  se  ty  časy?  Lid  český  od 
r.  1848.  prestával  znenáhla  zpívati,  nyní  pri  práci  mlčí,  a  zpíva-li, 
jsou  to  písné  co  do  nápevu  i  co  do  obsahu  bezcenné,  ba  odporné. 
Teď  národní  písné  zpívají  se  toliko  v  méstech  jako  zvláštnosti,  na 
vesnicích  toliko  starí  lidé  se  již  jen  pamatují,  že  se  zpívaly". 

Čehi  so  torej  tudi  k  plesu  peli  pesmi,  to  je  več  peli  nego 
dandanes,  ko  sploh  národná  pesem  gine.  Kakor  pri  Čehih,  tako  je 
bilo  tudi  pri  drugih  Slovanih.  Slovenci  so  peli  ob  vseh  važnih  do- 
godkih  življenja:  ob  rojstvu,  ob  ženitvanju,  na  delu  in  po  dokon- 
čanem  trudu,  v  žalosti  in  veselju.  Zlasti  rado  je  popevalo  Slovensko 
dekle  pri  preslici  ob  dolgih,  toda  kratkočasnih  in  poezijepolnih 
zimskih  večerih.  Pesem  se  je  razlegala  od  zore  do  mraka,  a  tudi 
v  nočni  tihoti  ni  molče  hodil  zaljubljeni  vasovalec.  In  peli  so  na 
pogrebu  in  na  osmini.  Kako  pa  je  dandanes?  Nekoliko  pesmi  je 
še  ostalo,  a  narodni  ples,  ki  je  tesno  spojen  s  pesmijo  in  je  ž  njo 
gotovo  živel  tudi  v  Slovencih,  je  izginil  brez  sledu  iz  slovenskega 
narodnega  življenja. 

V. 

Národná  pesem  je  ustvarjajoči  živelj  plesa  in 
godbe.  Oboje  se  je  porodilo  iz  nje.  Ogromna  množina  národne 
lirike  je  morala  izvabiti  iz  živega  temperamenta  slovanskega  tudi 
tiste  strune,  ki  so  v  pesmi  napete.  Národná  lirika  je  zavrtela  Slovanu 
noge  in  ona  mu  je  potisnila  košček  lesa  v  roke,  da  si  je  od  njega 
napravil  primitívne  inštrumente ,  balalajko ,  cimbal  in  tamburico, 
gudok  in  dude  ter  da  je  posegel  po  gosli.  To  vidimo  v  Čehih  in 
Poljakih.  Ta  národa  sta  ustvarila  nedosežne  plese  in  ž  njimi  osvojila 
vesoljni  svet.  Iz  lirske  pesmi  slovanské  so  se  razvili  vsi  narodni 
plesi.  Tako  je  znani  česki  ples:  „straš  á  k"  ali  „hus  ička"  (goska) 
v  %  taktu  nastal  iz  pesmi:  „Šla  Andulka  do  zelí".  Po  osmem 
taktu  se  ustavijo  pári;  plesalec  se  postavi  pred  plesalko,  oba  za- 
teptata  z  nogami  in  zaploskata  z  rokami,  pogrozita  si  s  prstom, 
potem  pa  se  však  zase  zasučeta.  Vse  to  se  poje  in  plese. 

Znanemu  in  zelo  razširjenemu  plesu  „s  e  d  laku"  ali  „furi- 
antu"  je  vdahnila  pesem  svoj  značaj.  Kar  se  poje,  to  se  plese.  V 
plesu  se  nam  oponašata  napuh  in  bahaštvo  bogatega  seljaka ;  izraža 
se  torej  isto,  kar  narekuje  sama  pesem,  ki  pravi :  „Sedlák,sedlák, 
sedlák,  ješté  jednou  sedlá  k".  Plesalec  se  upira  z  rokama  ob 
bok,  poskakuje,  a  plesalka  se  vrti  pred  njim  z  drobnimi  koraki  in 
se  hitro  suče  okoli  njega,  se  poprijema  podanega  prsta  plesalčevega 
in  se  tako  vrti  na  enem  mestu.  Ta  ples  se  navadno  končuje  s 
plesom  „sousedská".  Tako  ima  však  ples  svoj  značaj,  to  je  tisti 
značaj,  ki  je  izražen  v  narodni  pesmi. 

Kakor  vsi  slovanskí  plesi,  tako  je  tudi  vesoljnemu  svetu  znana 
polka  nastala  iz  národne  pesmi.  V  Labski  Týnici  je  morala  služ- 
kinja  Ana  Slezákova  ostati  na  pustno  nedeljo  sama  doma.  Vsa 
družina  je  šla  na  ples,  le  ona  je  morala  čuvati  dom.  Pravijo,  da 
je  to  bilo  leta  1833.,  torej  pred  sedemdesetimi  leti,  in  mi  smo  pra- 
znovali  lani  sedemdesetletnico  tega  češkoslovanskega  plesa.  Bila 
je  veselo  dekle  in  veselému  srcu  ni  nikdar  dolgčas.  Godcev  sicer 
ni  bilo  v  njeni  kuhinji,  toda  ona  si  je  vedela  sama  pomagati.  Na 
pustno  nedeljo,  ko  vse  plese,  pa  da  ne  bi  plesalo  mlado,  veselo  dekle ! 
Morala  je  tudi  ona  plesati!  In  zapela  si  je  narodno  pesem,  staro 
pesem: 

Strejček  Nimra  koupil   šimla 
za  púl  páta  krejcaru; 
pfišel  domu,  popad  ženu, 
tancoval  s  ní  madšru. 

Pela  je  in  plesala  poleg  ritma  te  národne  pesmi.  Slučajno  je 
tistega  popoldne  prišel  v  hišo  učitelj  Josip  Neruda  in  je  videl, 
kako  je  plesala  služkinja  v  kuhinji,  in  si  je  zapísal  njen  ples.  Gotovo 
se  mu  je  smejala  poskočna  deklica,  ko  ji  je  zatrjeval,  da  je  njen 
ples  nekaj  posebnega,  nekaj  novega.  Ana  Slezákova  je  dala  novému 
plesu  ime  „nimra"  po  stricu  Nimri  iz  národne  pesmi,  a  ime  striček 
Nimra  označuje  šaljivca,  to  je  človeka,  ki  se  rad  sali  in  igra.  Ta 
ples  se  je  imenoval  tudi  „madéra",  to  je  madjarski  ples.  O  Ani 
Slezákovi  vemo  še  to,  da  se  je  omožila  v  vas  Konétopy  pri  Bran- 
dysu.  Ime  te  kmečke  deklice  pa  ostane  Slovanom  v  trajnem  spominu, 
saj  je  izmislila  ples,  ki  ga  plešejo  danes  vsi  narodi  sveta. 

V  Pragi  se  je  pojavila  „nimra"  leta  1835.  in  tu  so  jo  krstili 
Čehi  poleg  ritma  z  imenom  „púlka",  iz  česar  je  pozneje  nastala 
„polka". 

VI. 

Največ  narodnih  plesov  si  je  ustvaril  češki  národ.  Premnoga 
lirska  pesem  je  tudi  ples.  Ples  je  pesem  in  iz  tega  bogatega  na- 
rodnega  glasbenega  zakladá  so  zajemali  češki  skladatelji,  kakor  n.  pr. 
Smetana  in  Dvoŕák,  motive  svojim  skladbám,  katerim  je  dal  Dvofák 
ime  „Slovanskí  plesi".  In  to  so  skladbe,  s  katerimi  se  je  proslavil 
češki  skladatelj  po  vsem  svetu. 

Naj  naštejem  vse  Češke  plese  in  pri  nekaterih  tudi  omenim,  iz 
katerih  pesmi  so  nastali.  Češki  narodni  plesi  so:  „cibulička"  po 
nápevu:  „Hop,  hej!  cibuláŕi";  „cup  e  k"  po  nápevu:  „Sla  dévečka 
na  jahody";  „cvrček"  ali  „svrček"  po  nápevu:  „Ja  mám  kone, 
pékny  kone";  „d  u  pák"  po  nápevu:  „Nevdávej  se,  má  panenko" ; 
„hulán"  po  nápevu:  „Méla  jsem  milého  hulána";  „k  o  m  in  i  k"  po 
nápevu:  „Kominičku  maj,  maj,  maj" ;  „medvéd"  po  nápevu: 
„Hezká  jsi,  Andulko,  bejvala" ;  „sousedská"  po  nápevu:  „An- 
dulko,  mé  díté",  to  je  po  pesmi,  ki  je  tudi  dobro  znana  Slovencem ; 
nadalje  zelo  stari  ples :  „hrách  a  kroupy"  po  nápevu :  „Tany,  daný, 
lup,  lup,  lup".  Ta  ples  je  opisal  že  leta  1597.  Šimon  Lomnický 
z  Budče. 

Pravá  domovina  narodnih  plesov  je  Češka  dežela.  Čehi  na  Mo- 
ravskem  imajo  tudi  svoje  národne  plese,  ali  dokaj  manj ;  še  manj 
pa  Slovaki.  Tako  so  na  Moravskem  nastali  plesi:  „koulána"  ali 
„kúlaná",  „krížový",  „sedlcká"  ali  „sedlácká",  „tŕasla- 
vica",  „vrtená"  (v  Slovakih),  „ž  ď  u  ch  a  v  á",  „z  t  r  a  cena",  „ka- 
nafaska",  „šatková",  „jetelinka", 

Še  nismo  končali!  V  Čehih,  to  je  v  češki  deželi  je  še  več 
krasnih  plesov,  ki  naj  jih  navedem  vsaj  po  imenu.  Ti  plesi  so : 
dudák,  bavorák  ali  baborák  (tudi  bavoračka,  baboračka),  britva, 
bzikota,  furiant  ali  sedlák,  husár  (tudi  maďar),  chytaná  ali 
kaplán,  kedluben,  kolovrátek,  kot,  komárna  (tudi  ko- 
márno),  kov  ár,  královničky  (tudi  králenky,  králky),  kŕepelka, 
kfižák,  kroužek,  kucmoch,  kuželka,  manšestr  ali  man- 
žestr,  latovák  ali  latovník,  m  ad  éra,  tudi  nimra,  marjánka, 
motá  k  ali  motovidlo,  myška,  obkročákali  okročák,  o  b  rok, 
osmička,  oves  („Sil  jsem  oves"),  pastýf,  plácavá,  kakor 
strašák,  rokycanská,  fetéz,  fezanka,  tudi  tuchoméfická,  ta- 
lian, rak,  rejdovačka,  rejdovák,  ŕípa,  šalát  ali  klatovák, 
skočná,  slepička  ali  slepice,  strnišťé,  šáteček,  šaryvary. 
š  mihak  (šlez.)  špaeir,  špacirka,  šupák,  tudi  šoupák,  t  raka  ŕ, 
tŕinožka,  vika,  vosňák,  vošatka,  votava,  vrták,  zá- 
hradnícka (podobná  marjanki),  tfasák  (polka  tremblante,  ples, 
ki  je  nastal  iz  polke  v  Parizu  leta  1844.). 

To  je  lepo  število  plesov!  Vse  te  plese  je  navedel  Jan  Malát 
v  svojem  ,.Hudebnem  slovníku"  (Praha  1891)  in  tudi  jaz  sem  jih 
naštel,  da  bi  se  videlo,  koliko  je  češki  duh  sam  iz  sebe  ustvaril  na 
torišču  društvene  zábave  in  razvedrila.  Mnogi  iz  teh  plesov  segajo 
v  staro  dobo  in  nam  pričajo  o  žilavosti  češkega  národa,  ki  si  jih 
je  ohranil  v  obiteli  in  v  društvu  navzlic  tujim  vtiskom.  Istina  je, 
da  so  si  nekateri  plesi  podobní,  kakor  so  si  sorodna  čuvstva  in 
motivi,  iz  katerih  so  nastali.  Vendar  je  treba  uvaževati,  da  smo 
našteli  črez  osemdeset  čeških  narodnih  plesov!  Zares 
bogat,  nedosežen  plesni  red  neumorne  in  narodnožive  slo- 
vanské plesal  k  e. 

(Konec  prih.) 


V  mračnih  dneh 

i. 


E 


voje  tihe,  žalostne  oči 

so  ljubezen  v  srcu  mi  zbudile, 

tvoje  tihe,  žalostne  oči 

drag  spomin  mi  v  dušo  zaklenile 

Skoz  življenja  zdaj  samotno  noč 
brez  miru,  pokoja  blodim, 
tvoje  tihe,  žalostne  oči 
spremljajo  me,  koder  hodim  .  .  . 

2. 

Na  razpotje,  kjer  sva  se  razšla, 
žarko,  zlato  solnce  ni  sijalo, 
v  temni  noci  —  vzela  sva  slovo, 
ko  nebo  brez  zvezd  je  žalovalo  .  .  . 

S  tihimi  koraki  si  odšel 

in  nastopil  poti  nepoznane  — 

s  tihimi  koraki  sem  odšla 

na  steze,  ki  s  trnjem  so  nastlane.  — 

In  zaplakala  ljubezen  v  srcu  je  .  .  . 
zvezde  upov  noč  je  zagrnila  — 
na  življenja  jasne,  lepe  dni 
tiha  se  otožnost  je  sklonila  ... 


V  osirotelem,  osamelem  srcu 
ni  ljube  misii,  želje  ni  iskrené, 
ljubezni  roža,  tak  globoko  zasajena, 
umira  v  njem  —  mi  sahne,  vene  .  .  . 

Kot  da  v  puščavo  zrem  brezmejno,  mračno, 
tako  zdaj  gledam  v  dnové  mi  bodoče, 
na  tihe  grobe  upov,  nad  prelestnih 
teko  grenké  —  teko  mi  kaplje  vroče  .  .  . 


K  zatonu  se  je  nagnil  dan  pomladni, 
krasote  in  milobe  prepojen, 
tam  v  dolu  gine  že,  na  vrhih  ugasuje, 
izgublja  se  kot  lep  mi  nočni  sen  .  .  . 

Tako  se  nagnilo  k  zatonu  tvoje 
življenje  je  —  ko  rože  po  vrteh 
drhtele  so  v  najlepšem  cvetju, 
ko  je  drugod  odmeval  vrisk  in  smeh  .  .  . 

In  bolj  in  bolj  se  dan  je  tvoj  nagibal, 
zatonil  v  večnosť  se  njegov  blesteči  čar 
a  meni  šije  in  sijal  bo  dalje 
njegove  zarje  zlati,  čisti  žar! 

Iz  milih  dveh  očesec  mi  odseva 
njegove  zarje  zlati,  čisti  žar  .  .  . 
in  dete  moje  —  dete  to  preljubo 
je  žitja  tvojega  bogati  dar! 

5. 

Z  venci  so  pokrili  krsto  tvojo 
in  zapeli  pesem  žalostno  .  .  . 
„Miserere"  so  duhovniki  molili, 
porosilo  se  pogrebcem  je  oko  .  .  . 

Hladni  grob  sprejel  te  je  v  naročje 

in  na  krste  zlati  je  okvir 

padala,  bobnela  črna  zemlja, 

pod  katero  zdaj  uživaš  večni  mir.  — 

Iz  daljav  pa  tihih  prihitela 
na  gomilo  zvesta  je  ljubav  .  .  . 
zapuščenih  src  globoki  vzdihi 
bili  tebi  zadnji  so  pozdrav!  — 


Prišli  ste  jesenski  mračni  dnovi, 
žalostno  na  vas  ozira  se  nebo  .  .  . 
smrt  koši  na  vrtu  biede  rože, 
stresa  list  za  listom  raz  drevo  .  .  . 

Prišli  ste  življenja  dnovi  mračni, 
duša  nima  upov  —  nima  nad, 
zelenelo  spet  bo  drevje  —  cvele  rože, 
srcu  ne  povrne  se  pomlad!  — 

Kristína. 

Prijateljstvo  in  ljubezen. 

Spisal  Jos.  Frančič. 

(Dalje.) 

XV. 

'ilo  je  okoli  petih  popoldne  .  .  . 

Na  vrtu  ob  hladnici  so  stali  Zorina  mati,  njen  oče 
in  brat  .  .  .  Gledali  so  proti  vrtnému  vhodu,  od  koder 
je  prihajala  bas  dekla.  Držala  je  v  obeh  rokah  podstavec 
z  veliko  steklenico  zelenkastorumenega  vina  in  podolgo- 
vatim  krožnikom,   obloženim  z  raznovrstnim  narezkom . . . 

„Ali  gospod  doktor  še  ne  pride?"  vpraša  mati. 

„Gre  za  mano,"  odgovori  dekla. 

In  res  se  je  že  bližal  hitrih  korakov  mlad  mož  simpatične  zu- 
nanjosti.  Ko  pride  do  lope,  ga  povabi  oče,  rekoč: 

„Gospod  doktor,  ali  smem  prositi?  ...  En  kozarček  našega 
američana!" 

„A!  Lastni  pridelek  —  z  Dolenjskega?  .  .  .  In  iz  ameriške  trte, 
pravite?  ..." 

„Da,  da,  boste  videli,  ni  bas  slabo!  .  .  .  Samo  nekoliko  trpko 
je  še,  aklimatizirati  se  bo  še  moralo!  ..." 

Ko  so  bili  posedli,  vpraša   mati: 

„No,  kaj  ste  dognali,  gospod  doktor?  ...  Pa  saj  ni  kaj 
nevarnega?  ..." 

Zdravnik  skomizgne  z  rámami  in  reče: 

„Mislim,  da  ne !  .  .  .  Žila  bije  res  malo  hitro  —  naštel  sem 
osemindevetdeset  udarcev  —  toda  pri  otrocih  in  ženskah,  zlasti  mladih, 
to  ni  prevelikega  pomena !  .  .  .  Nežno  živčevje  je  kmalu  razburjeno, 
a  baš  tako  kmalu  se  tudi  pomiri!  .  .  .  Spraviti  pa  nisem  mogel  nič 
posebnega  iz  nje  .  .  .  Hočemo  videti!  .  .  .  Če  bi  imelo  postatí  do 
jutri  slabeje,  me  pa  blagovolite  poklicati  zopet!  ...  Za  sedaj  sem 
ji  zapísal  nekaj  pomirljivega  ..." 

„Vsekakor  bromkalija!"  poseže  vmes  Zorin  brat,  slušatelj 
medicine. 

„Da,  za  zdaj  bromkalija!"  potrdi  zdravnik.  „Jaz  šmátram 
bromkalij  še  vedno  za  eno  najboljših  sredstev  za  razburjene  živce 
in  mislim,  da  so  začeli  nekateri  čisto  brez  potrebe  kričati  zoper  to 
zdravilo  ..." 

„No,  če  bi  odpovedal  želodec,  se  ji  da  potem  pa  bromnatrija," 
pripomni  spet  brat  .  .  . 

„Bravo,  bravo!  —  Tu  se  precej  vidi  bodoči  doktor  ,universae 
medicinae'!"  vzklikne  zdravnik,  šaleč  se. 

„A  če  bi  še  to  ne  izdalo,  imamo  na  razpolago  antipirin  in  anti- 
febrin!"  nadaljuje  brat. 

„Izvrstno!  .  .  .  Samo  zdi  se  mi,  da  se  norčuješ,  dragi  prijatelj, 
če  se  ne  motim !  .  .  .  * 

„In  če  bi  še  nekaj  čaša  ne  spala  —  kajti  toži  tudi,  da  spati 
ne  more  —  da  se  ji  par  gramov  skelečega  klorala!  ..." 

„Tudi  kloral  ni  tako  škodljiv,  kakor  menijo  nekateri,  in  ima 
proti  mnogim  drugim  spalnim  sredstvom  to  prednost,  da  účinkuje 
jako  točno!  ..." 

„No,  in  potem  imamo  gorjupi  paraldehid  —  prekrasno  sred- 
stvo !  .  .  .  Človek  res  zaspi  po  njem,  a  predno  zaspi,  mu  je,  kakor 
bi  mu  bil  kdo  vrv  zadrgnil  okoli  vratu.  In  potem  šele,  potem,  ko 
se  zbudi!  ...  To  ti  je  maček,  ah!  .  .  ." 

„Pa  ga  vsaj  že  nisi  sam  poskúšal!" 

„O  poskúšal,  poskúšal!  .  .  .  Tudi  meni  s  spanjem  ne  gre  po- 
sebno  dobro  ...  Ta  bolezen  je  v  rodbini,  v  naši  krvi  —  vprašaj 
mojega  očeta!  ..." 

„Ah  —  tako!  .  .  .  Potem  je  tudi  pri  gospodični  to  kaj  um- 
ljivega!  ..." 

„Da,  podedovano,  prijatelj!  .  .  .  Toda  mi  ne  obupamo!  .  .  .  Če 
zmanjka  paraldehida,  imamo  potem  še  somnal,  sulfonal,  trional  ..." 

„Sveta  nebesá,  kaj  pa  še  vse?"    vzklikne  mati. 

„Vse,  vse  mogoče  še,  mama,  vse  mogoče,  toda  ..." 

„Ah,  ah,  ti  nimaš  baš  v  posebnem  čislu  poklica,  ki  si  si  ga 
izbral,"  pripomni  iznova  zdravnik. 

„Ali  ti  ga  pa  imaš  —  v  čislu,  kaj?  ...  Ej,  prekrásna  veda, 
res,  ta  medicina!  .  .  .  Najprej  je  bilo  rastlinstvo,  h  kateremu  se  je 
zatekala  za  pomoč!  .  .  .  Soki  raznih  zelišč  so  dajali  lek  trpečemu 
človeštvu !  Toda  hkratu  so  spoznali  učenjaki,  da  je  to  sam  humbug 
in  da  je  mineralogija  vir  vsega  zdravilstva !  Sedaj  uživajo  ražne  soli 
in  preparati  iz  njih  čast,  da  imajo  svojstvo  in  moč,  podaljševati  člo- 
veku življenje  .  .  .  No,  pa  na  vrhuncu  vendar  še  nismo!  .  .  .  Jaz 
sem  uverjen,  da  se  povzpnemo  naposled  še  na  stališče  Kitajcev,  ki 
so  v  kulturi  itak  vedno  pred  nami  in  pri  katerih  igra  v  zdravilstvu 
živalstvo  glavno  vlogo!  .  .  .  Kremplji  raznih  zverin  in  repi  mar- 
tinčkov  in  druge  golazni  delajo  tam  čudeže,  o  katerih  se  evropskim 

zdravnikom  niti  ne  sanja  ne !  .  .  .  Res  izborno  to :  rastlinstvo,  mi- 
neralogija,  živalstvo!  Hahaha!" 

„Le  ne  pretiravati,  le  ne  pretiravati!"  ugovarja  zdravnik,  skoro 
razžaljen,  dasi  se  je  smejal. 

„No,  brez  šále,  pomisli:  najprej  elektroterapija,  potem  hipno- 
tizovanje,  potem  spet  hidroterapija  —  vraga,  in  prívrženec  ene  terapije 
pobija  privržence  druge  terapije  —  zdaj  naj  se  pa  odloči  človek, 
ako  se  more !  .  .  .  Da  govorim  resnico :  do  hidroterapije  imam  še 
največ  zaupanja!  .  .  .  Toda,  ali  ni  prekarakteristično,  da  je  začel 
prvi  zdraviti  z  vodo  neuk  kmet? . . .  Seveda  je  učenjakom  to  grozno 
presedalo!  Bilo  je  treba  tudi  tej  vedi  —  učene  podlage!  ...  In 
prišli  so  Winternitzi  e  tutti  quanti!  .  .  .  No,  ako  pogledam  v  Win- 
ternitzovo  učno  knjigo  in  vidim  tiste  njegove  risbe  in  vso  tisto 
posiljeno  učeno  navlako,  se  mi  kar  gabi!  ...  Na  edino  pravo  pot 
je  krenil  spet  neveščak  Kneipp,  a  takoj  so  se  tudi  njega  lotili  učeni 
—  medicinci  in  tudi  Kneipp  kmalu  ne  bo  več  Kneipp !  .  .  .  In  če 
bi  tudi  obveljala  Kneippova,  kaj  pomaga,  ko  pa  je  mnogo  laglje 
prepisavati  in  zapisavati  recepte   nego  —  nadzorovati  kopeli!  ..." 

„Prijatelj,  prijatelj,  ali  bi  ne  bilo  bolje,  ako  bi  se  posvetil  ti 
kaki  drugi  stroki,  kakemu  drugemu  poklicu?  ..."  vpraša  zdaj  čisto 
resno  zdravnik. 

„Kakemu  drugemu  rokodelstvu,  hočeš  nemara  reči!  .  .  .  Kajti 
jaz  vidim,  kamor  pogledam,  sama  rokodelstva!  .  .  .  Poklic  .  .  . 
stroka  ...  to  so  samé  lepe  besede!  ..." 

„V  enem  oziru  govoriš  práv!  ...  A  čemu  se  zgražati  ob 
tem?  .  .  .  Čemu  zlasti  soditi  tako  pesimistno  o  poklicu,  ki  si  ga 
izvolil  sam  sebi?  .  .  .  Res  je:  v  zdravilstvu  ni  nič  stalnega  in  mi 
zdravniki  se  pogosto  motimo!  .  .  .  Toda  obupavati  zaradi  tega  še 
ne  smemo !  .  .  .  Ali  se  ne  pripeti  mar  tudi  sodniku,  da  obsodi  ne- 
dolžnega?  .  .  .  Istotako  je  pri  nas  možno,  da  napravimo  napačno 
diagnozo  in  pospešimo  smrt  bolniku!  .  .  .  Toda,  ali  naj  se  mar  radi 
takih  posameznih  neljubih  slučajev  odreče  človeštvu  tolažba,  ki  je 
išče  v  zdravilstvu,  odreče  tešilo,  s  katerim  mu  more  olajšati  múke 
in  bolečine?  ..." 

„Ah  da,  tolažba!  Vera  in  medicína  sta  tisti  tolažili,  ki  izko- 
riščata  človeka  še  v  smrti  —  in  to  se  mi  gabi!" 

„Prijatelj,  tolažba  je  mnogo!  In  ne  smeš  si  misliti  vedno  naj- 
hujšega !  O,  zdravniku  cesto  joka  srce,  ko  vidí,  da  vsa  njegova  veda 
ne  izda  nič,  ko  vidi,  da  so  vsi  napori  zaman  —  a  zaradi  tega  se 
še   ne  sme    ponižati   na  nivo   šarlatána,   ne   sme   izvrševati   svojega 


670  Jos.  Frančič:  Prijateljstvo  in  ljubezen. 

poklica  samo   zaradi  zaslužka,  hrepeneti  mora  temveč  neprenehoma 
po  resnici,  po  napredku!  ..." 

„Istina,  istina  —  v  tem  sem  s  teboj  popolnoma  ene  misii!... 
Toda  trčimo  in  pijmo  na  zdravje  moje  drage  sestrice  Zore!  Jaz 
mislim,  da  je  samo  njeno  mlado  srčece  nekoliko  razburjeno  in  da 
hujšega  ne  bo!  .  .  ." 

Kozarci  so  veselo  zazveneli,  Zorin  brat  pa  je  nadaljeval : 

„Moja  dolžnost  je,  da  povem,  kar  vem!  .  .  .  Naša  Zorica  se 
mi  vidi  že  ves  čas,  kar  sem  doma,  nekamo  čudná.  Na  izprehod  je 
ni  bilo  moci  že  dalj  čaša  več  spraviti,  dasi  je  bila  prej  báje  však 
dan  v  drevoredu !  .  .  .  Prvé  dni  po  mojem  príhodu  je  bila  še  jako 
veselá,  potem  pa  se  je  je  lotila  hipoma  neka  potrtost  ...  In  že 
nekaj  čaša  toži,  da  jo  boli  glava,  da  je  bolna,  trudna  in  izmučena. 
Ko  prídem  zadnjič  domov  in  stopim  v  njeno  sobo,  je  ždela  vsa 
zamišljena  in  zdelo  se  mi  je,  kakor  bi  bila  malo  prej  jokala.  Primem 
jo  za  roko  in  ji  rečem:  Oj  sestrica,  zakaj  pa  tako  žalostná?  ...  Ne 
bodi,  ne  bodi  vendar  taká ! . . .  Kisli  obrazi  pristoje  kaj  slabo  takému 
dekletu !  Le  ne  domišljuj  si,  da  si  bolna !  Vzdrami  se  raje  in  veselá 
bodi !  .  .  .  Glej,  tvoja  prijateljica  Vida  je  bolj  pametna !  .  .  .  Rav- 
nokar  sem  srečal  njenega  brata  in  ta  mi  je  pravil,  da  se  pripravljajo 
pri  njih  na  vse  pretege  na  ženitvanje  in  da  bode  Vida  kmalu  na 
oklicih ! .  . .  A  tedaj  pa  bi  bili  morali  videti,  kako  je  prebledela,  kako 
se  je  začela  tresti  in  kako  se  je  zleknila  tja  po  divanu!  .  .  .  To  me 
je  osupnilo  in  me  privedlo  da  misii,  da  pri  njenem  srcu  ni  vse 
v  redu  .  .  ." 

„Ah,  ne!"  ugovarja  mati.  „Ta  vest  je  gotova  ni  iritovala !  Naša 
Zora  ni  zavistna !" 

„Ženská  je  ženská!"  poseže  oče  vmes.   „Nič  se  ne  ve!" 

„Ne  ...  ne,  tudi  premalo  se  meni  za  možitev  naša  Zora,  da 
bi  jo  spravilo  kaj  takega  iz  ravnotežja,"  oporeka  še  dalje  mati. 
Zdravnik  pa  pripomni: 

„Vsekakor  bi  kázalo,  da  jo  pošijete,  kakor  hitro  si  opomore, 
kam  proč!  Izprememba  zraka  in  tzprememba  razmer  bo  vplivala  le 
dobro  na  njeno  zdravje!  ..." 

„Istina  je,"  seže  spet  brat  v  besedo,  „da  ima  tisti  ženin  Vidin 
precej  častilk  med  ženstvom.  Zdaj  je  on  „lev"  —  kakor  se  pravi, 
seveda  samo  tako  dolgo,  dokler  se  ne  pokaže  kak  nov  častnik  na 
površju,  ali  dokler  ne  nastopi  kak  nov  tenorist  v  gledišču  ter  zmede 
glavice  našim  genijalnim  ženicam  in  dekličem!" 

Te  besede  so  provzročile  v  malem  krogu  vesel  smeh,  ki  se 
ni  bil  še  polegel,  ko  priteče  dekla  vsa  preplašéna  in  začne  pri- 
povedovati : 

„Oh,  gospodična  govore  tako  čudno  .  .  .  tako  čudno,  kakor 
bi  bili  ob  pamet!" 

Vsi  osupnejo,  zdravnik  pa  reče : 

„Torej  vendarle  vročinska  bolezen  !  Domneval  sem  nekaj  takega, 
toda  nisem  vas  hotel  strašiti,  dokler  si  nisem  bil  popolnoma  gotov. 
Je  bila  morda  v  dotiki  s  kakim  bolnim   človekom?" 

„Ne!"  pojasnjuje  oče.  „Naš  vrtnar  je  bil  sicer  obolel  za  le- 
garjem,  a  to  je  že  precej  dolgo  od  tistihdob  in  spravili  smo  ga  bili 
takoj  v  bolnico,  ko  se  je  bilo  pokazalo,  za  čim  je  bolan  ..." 

„In  tisti  vodnjak  ondi  —  goto  vo  je  imel  vrtnar  kaj  z  vodo 
opraviti  ..." 

„To  že,  ali  od  tedaj  se  voda  ni  uporabljala  za  kaj  drugega 
nego  za  škropljenje  cvetic  ..." 

Zdravnik  pomolči  malo,  potem  pa  pripomni: 

„Stvar  je  zdaj  vsekakor  resna  in  pažiti  je  treba!" 

Izrekši  odhiti  k  bolnici. 


Zora  si  je  bila  čisto  po  naravni  poti   nakopala  bolezen. 

Ko  jo  je  bilo  tistikrat  na  izprehodu  doletelo  ono  grozno  raz- 
očaranje,  se  je  bila  ob  roki  svojega  brata  komaj  priplazila  domov. 
Šla  je  takoj  v  svojo  sobo,  hoteč  si  v  solzah  iskati  hladila  in  tolažbe. 
Zaihtela  je,  ko  je  bila  sama,  toda  oči  so  ji  bile  suhe,  one  hla- 
dilne  kaplje  je  bila  posrkala  že  vse  pekoča  bol,  ki  je  uničevala 
njeno  ranjeno  srce.  Zdelo  se  ji  je,  kakor  bi  bila  hkratu  prišla  v 
neznan  svet.  Njena  lastna  soba  se  ji  je  zdela  tuja.  Te  stene,  ta  strop, 
to  pohištvo  —  kakor  bi  vse  to  prvič  v  svojem  življenju  gledala ! .  . .  A 
najmanj  je  poznala  samo  sebe.  Ali  je  bila  res  ona  tista  Zora,  ki  jo  je 
pred  kratkim  še  vsé  občudovalo,  vse  oboževalo,  vse  ljubilo  ?  Kakor 
mameče  sanje  se  je  razpršilo  vse  njeno  dosedanje  življenje  v  nič ! 
Nič,  práv  nič  ni  bilo  res  od  vsega  tega,  kar  je  mislila  prej,  da  se 
je  dogodilo !  Prevara,  sama  prevara !  .  .  .  Če  bi  bilo  res  to,  kar  si 
je  domišljevala,  kako  bi  ji  bil  mogel  človek  storiti  kaj  takega?  In 
to  je  bil  on  —  on,  ki  ga  je  tako  ljubila,  tako  cenila  in  spoštovala 
—  on,  o  katerem  je  mislila,  da  mu  glede  dobrih  lastnosti  ni  enak 
na  svetu  noben  moški ! 

Ha,  njena  prvá  veliká,  resnična  ljubezen,  pa  se  je  končala  tako  ! 
Ali  je  to  mogoče,  ali  je  to  mogoče?  Mu  ni  bila  res  vec  vredna, 
nego  da  se  je  malo  poigral,  malo  pošalil  ž  njo? 

Zdajpazdaj  ji  je  prešinila  kakor  svetel  žarek  glavo  dobrodejna 
misel,  zazdelo  se  ji  je,  kakor  bi  vsa  ta  njena  grozovita  bol  ne  imela 
istinite  podlage,  kakor  bi  bilo  vse  samo  zmotá  .  .  .  Spomnila 
se  je,  kako  hrepeneče  so  jo  zasledovale  vedno  njegove  lepe  oči, 
kako  odkritosrčno  so  se  vpirale  vanjo,  spomnila,  kako  srečen  je  bil 
videti  vselej,  kadar  se  je  ozrla  ona  vanj,  spomnila  tudi,  kako  se 
mu  je  tresla  tistikrat  roka,  ko  je  bil  položil  oni  usodni  šopek  pred 
njo  .  .  .  Kako  je  potem  možno  to?  .  .  .Ali  si  more  misliti,  da  bi 
bil  človek  s  takim  obrazom  sposoben  storiti  kaj  tako  ostudnega, 
ali  je  mogoče,  da  bi  se  v  tako  plemenitem  telesu  nahajalo  tako  ne- 
plemenito  srce?  Ne,  to  ni  mogoče,  to  ni  mogoče! 

A  hipoma  ji  je  leglo  zopet  nekaj  kakor  senca  na  njene  možgane 
in  prišle  so  ji  zopet  temne,  obupne  misii  .  .  . 

Zakaj  bi  ne  bilo  mogoče?  Ali  ni  že  stoinstokrat  slišala,  kako 
lokavi,  kako  brezsrčni,  kako  podli  so  moški?  Ali  niso  pripovedovali 
skoro  však  dan  zdaj  o  tej,  zdaj  o  oni,  da  jo  je  prevaril  njen  ljubček, 
njen  izvoljenec?  Zakaj  bi  bila  samo  ona  izvzeta,  zakaj  bi  se  baš 
njej  ne  moglo  zgoditi  kaj  takega? 

Skúšala  se  je  prepričati,  da  ni  noben  moški  na  svetu  toliko 
vreden,  da  bi  ženská  za  njim  žalovala.  Taki  podleži,  taki  brezvestneži, 
kakor  so !  A  ni  se  ji  posrečilo !  Srce  ji  je  krvavelo  in  se  je  krčilo  in  vse 
prizadevanje,  da  bi  je  potolažila,  ni  imelo  pravega  uspeha.  Protivilo 
se  je  in  upiralo  trdovratno  vsem  umskim  razlogom.  Koprnelo  je  še 
vedno  po  njem,  ki  je  po  njenih  mislih  zaslúžil  kakor  nihče,  da  bi 
ga  sovražila,  zaničevala  iz  vse  svoje  duše.  A  najhuje  ji  je  bilo, 
kadar  se  je  spomnila,  da  je  Vido  pozdravil,  da  se  je  njej  nasmehnil 
in  da  zavzema  najbrž  Vida  tisto  mesto,  ki  ga  je  odmenila  sebi ! . . . 
Ta  Vida,  ah,  kako  se  bo  veselilal  .  .  . 

Končno  se  je  vendar  toliko  pomirila,  da  je  šmátrala  vso  stvar 
za  negotovo  in  da  je  sklenila,  potegovati  se  še  nadalje  za  svojo 
srečo  ...  A  potem  je  bila  prišla  s  svojo  materjo  k  Bronovim !  Mati 
ni  bila  zapažila,  kak  vtisk  je  napravila  na  njeno  hčer  vest,  s  katero 
ju  je  bila  presenetila  Bronova  gospa,  a  ta,  ki  jo  je  pazljivo  mo- 
trila,  ni  prezrla,  kako  se  je  bila  zgenila,  kako  je  izpremenila  barvo, 
kako  je  rdela  in  prebledevala  ter  omahovala  na  svojem  sedežu.  In 
pripovedovala  je  potem  še  z  večjim  veseljem  vse,  kar  je  bila  zvedela 
od  Milana,  in  še  več.  Pravila  je  z  veliko  natančnostjo,  kako  je  Milan 

srečen,  kako  navdušen  je  za  svojo  nevesto  in  kako  iskreno  jo  ljubi. 
Naposled  pa  je  pristavila  s  tisto  sovražnostjo,  ki  jo  gojijo  vse 
koketné  ženské  do  onih  svojih  nasprotnic,  ki  se  ne  morejo  uspešno 
skušati  ž  njimi : 

„Gospodična  Zora,  zdaj  boste  morali  pa  tudi  vi  gledati,  da 
si  izberete  kaj  podobne ga !  Vida  ima  res  srečo !  Sicer  sem  si  mislila 
jaz  vso  stvar  malo  drugače!  Odkritosrčno  povem,  vedno  se  mi  je 
zdelo,  da  je  gospod  Zor  namenjen  vam!  Kaj  ne,  še  zadnjič,  kako 
vas  je  odlikoval?  Pa  seveda,  moški  so  moški!  .  .  .  Sama  vihravost 
in  hudomušnost  jih  je!  .  .  ." 

Zori  se  je  ves  čas  temnilo  pred  očmi.  Ko  je  bila  naposled 
zopet  zunaj,  ni  vedela  nič,  kako  se  je  poslovila  od  gospe  Bronove. 
In  ko  ji  je  domov  grede  mati  stavila  Vido  v  zgled  in  ji  očitala,  da 
se  tako  malo  briga  za  svojo  prihodnost,  ni  čula  ni  ene  besede. 

Vrhu  vsega  ji  je  bil  prišel  potem  pa  še  brat  z  isto  novico ! . . . 

To  je  bilo  preveč  zanjo!  Pod  težo  toli  neljubih  vešti  se  je 
morala  zgruditi  in  njeno  zdravje  je  bilo  izpodkopano  .  .  . 

Ker  ni  črhnila  nikomur  besedice  o  tem,  kar  se  je  godilo  v 
njenih  prsih,  ker  jo  je  bilo  sram,  priznati  komu  poraz,  ki  ga  je  bila 
doživela,  in  si  ni  lajšala  srca  s  tožbami,  je  trpela  tem  huje.  Naj- 
strašneje  pa  ji  je  bilo  po  noci.  Spanje  ji  je  bilo  prešlo  popolnoma 
in  vse  dolge  ure  je  ni  niti  za  hip  zapustil  spomin,  vse  dolge  ure 
se  je  pogrezala  v  svojo  grozno  bol.  A  neko  noč,  ko  je  bila  njena 
uboga  glava  že  do  skrajnosti  izmučena  in  je  bila  vznemirjenost 
njenih  živcev  prikipela  na  vrhunec,  je  ni  strpelo  več  niti  v  postelji, 
niti  v  sobi.  Bilo  ji  je  pretesno  tu  notri,  bilo  je  med  temi  štirimi 
stenami  premalo  prostora  za  njeno  brezmejno  bolest.  Oblekla  se  je 
za  silo  in  se  splazila  po  tihem  doli  na  vrt.  Tam  je  begala  po  pe- 
ščenih  stezah  gori  in  doli,  ne  plašeč  se  terne,  ki  jo  je  obdajala. 

Noč  je  bila  hladná,  a  ne  dovolj,  da  bi  bila  ohladila  njeno  hudo 
bol.  V  glavi  ji  je  vrelo,  po  žilah  ji  je  kuhalo  .  .  .  Nje  ústa  so 
bila  suha  in  trpela  je  neznosno  žejo.  Prišla  je  mimo  vodnjaka.  Vedro, 
napolnjeno  do  polovice  z  vodo,  je  stalo  na  obzidku.  Nagne  ga  in 
začne  hlastno  piti  .  .  .  Med  pitjem  se  spomni,  da  je  prepovedano 
piti  to  vodo  ...  ker  je  morda  okužena.  A  ta  zavest  je  ne  navda  s 
strahom  —  nego  divje  razkošje  se  je  loti  pri  misii,  da  pije  morda 
strup,  da  použije  morda  smrtno  kal  s  to  vodo  ...  — 

„O  da  bi  umrla  . . .  umrla ! . . ."  Ta  želja  je  preobvladala  hipoma 
njeno  izmučeno  srce  ...    „O  da  bi  umrla!  .  .  ." 

In  pila  je  v  svojem  velikem  obupu  in  v  svoji  grozni  žeji,  pila  . . . 

XVI. 

Prorokovanje  gospe  Bronove  se  je  natanko  izpolnjevalo  in 
Milan  se  je  čudil  njeni  bistrovidnosti  .  .  .  Ni  trajalo  dolgo,  pa  ga 
je  tuintam  ustavil  kak  znanec  ter  mu  čestital  zaradi  zaroke. 

Spočetka  se  je  zdelo  Milanu  to  skoro  brezobzirno.  Čemu  obešati 
stvar  na  veliki  zvon?  Ako  bi  bilo  šlo  po  njegovem  okusu,  bi  ne 
bil  zvedel  nihče  nič  o  njegovi  zaroki  in  poroko  bi  bil  imel  najrajši 
kje  zunaj  na  deželi,  v  kakem  skritem  kótu,  kamor  bi  ne  bil  mogel 
priti  nihče  radovednosti  pást. 

Toda  sčasoma  se  je  privadil  vsemu,  tudi  čestitanju,  in  poslušal 
je  z  neko  ravnodušnostjo  plitve,  prazne  fráze,  ki  so  običajne  pri 
takih  prilikah.  In  zahvaljeval  se  je  bas  tako  mehanično,  bas  tako 
brez  vsakega  istinitega  čuvstva  in  práv  tako  hinavsko,  kakor  se  mu 
je  čestitalo. 

Na  srečo  ni  imel  kdo  ve  koliko  znanstva  in  tako  je  prišel  še 
dovolj  kmalu  spet  do  miru.  Malo  dalje  čaša  pa  je  trajalo,  da  so  se 
spogledavali  nad  njim  ljudje,  katerih  on  ni  poznal,  ki  pa  so  se 
nemara  zanimali  za  Vido.  Zdajpazdaj  je  zapažil,  kako  so  si  šepetali 
na  uho,  ozirali  se  in  kázali  za  njim,  zlasti  ženské. 

A  dasi  mu  vse  to  ni  bilo  ljubo,  se  zaradi  tega  na  Vidine 
svojce  vendar  ni  mogel  in  ni  smel  srditi.  Kajti  priznati  si  je  moral, 
da  je  vse  to  samo  dokaz,  da  so  sila  ponosni  nanj,  ali  pa  tudi, 
kakor  je  trdila  dr.  Bronova  soproga,  da  si  ga  hočejo  na  ta  način 
še  bolj  zagotoviti.  Oboje  je  pričalo,  da  ga  cenijo,  in  to  je  bilo  vse- 
kakor  láskavo  zanj. 

Enako  si  je  razlagal  tudi  dejstvo,  da  so  tako  silno  hiteli  s  prí- 
pravami za  poroko.  Da  pa  je  bila  Vida  tista,  ki  je  najbolj  pospe- 
ševala  svojo  možitev,  tega  ni  znal.  Še  manj  je  mogel  vedeti  za  vzrok, 
ki  jo  je  podžigal  k  taki  hlastnosti. 

Zora  Vidi  ni  mogla  napraviti  večje  usluge,  nego  da  je  obolela. 
Sicer  se  je  Vida,  ki  je  poznala  dobro  Zorin  značaj,  precej  spočetka 
za  gotovo  nádejala,  da  se  Milanu  ne  bo  vsiljevala  in  da  ne  bo 
storila  ničesar,  kar  bi  razkrilo  njen  zločin.  Zdaj  pa,  ko  je  bila  Zora 
bolna,  je  bila  na  varnem.  Do  tistikrat,  da  si  Zora  spet  opomore,  je 
bila  ona  že  dosegla  svoj  namen.  Samo  hiteti  je  bilo  treba,  hiteti! 
Uporabiti  je  bilo  treba  položaj,  ki  je  postal  kar  nepričakovano  ugoden 
zanjo.  Zato  je  pritískala  in  pritískala,  da  je  bilo  včasi  celo  že  njeni 
materi  preveč.  In  iz  tega  vzroka  je  tudi  sama  z  nervozno  hlastnostjo 
delala,  da  bi  popolnila  vse  potrebščine  za  možitev. 


Jos.  Frančič:  Prijateljstvo  in  ljubezen.  675 

Zgodilo  se  je  seveda  navzlic  tému  semtertja,  da  jo  je  nekaj 
zaskrbelo,  lotila  se  je  je  nemirnost,  neki  strah  pred  prihodnostjo  .  .  . 
Spomnila  se  je  zdajpazdaj  tistega  pisma.  Dala  bi  bila  kaj,  če  bi 
bila  vedela,  ga  li  Milan  še  hrani !  A  z  lahkomiselnostjo,  ki  je  lastna 
nemara  samo  ženski,  se  je  otresla  vselej  zopet  vseh  pomislekov.  V 
bistvo  svojega  dejanja  se  sploh  nikdar  práv  poglobila  ni!  Da  je 
storila  nekaj  grdega,  nedopustnega,  to  je  pač  vedela  dobro,  a  sra- 
movala  se  ni  —  čemu  tudi,  ko  nikomur  ni  bilo  znano,  kaj  je  storila ! 
Da  pa  je  morda  njeno  pismo  v  kaki  vzročni  zvezi  z  Zorino  bo- 
leznijo  —  tako  daleč  ni  nikoli  mislila  .  .  . 

In  zdaj,  ko  je  bila  Zora  bolna,  ko  je  bila  uverjena,  da  ji  več 
škodovati  ne  more,  jo  je  imela  spet  rada  kakor  prej.  Vsaj  sama  sebe 
je  hotela  prepričati,  da  jo  ima !  Šla  je  cesto  osebno  vprašat  na  Zorin 
dom,  kako  ji  gre,  in  zgodilo  se  je,  da  si  je,  premagana  od  hipnega 
vtiska,  otrla  v  istini  odkritosrčno  solzo  iz  očesa,  ko  je  čula,  kako 
trpi,  kako  negotovo  je,  ozdraví  li  še  kdaj.  Nekoč  se  je  je  spominjala 
celo  v  molitvi  —  saj  to  je  zahtevalo  prijateljstvo,  in  čutila  je  kakor 
dolžnost,  da  stori  to!  —  Molila  je  zanjo,  da  bi  se  ji  povrnilo 
zdravje,  da  bi  okrevala  zopet  —  molila  je,  ker  ji  drugače  pomagati 
ni  mogla  .  .  .  Izmolila  je  dva,  tri  očenaše  v  ta  namen  ...  A  med 
to  molitvijo  se  ji  je  čudno  godilo !  .  .  .  V  tem,  ko  je  zdihovala  in 
prosila  za  svojo  prijateljico,  ji  je  neznan  glas  šepetal  na  uho,  da 
naj  bo  veselá,  ker  je  prišlo  tako,  in  njeno  srce  se  je  potapljalo  v 
čudno  slast  ob  misii,  ki  ji  je  navzlic  molitvi  prešinjala  glavo,  da 
Zora,  ako  tudi  okreva,  nemara  ne  bo  več  tako  lepa,  kakor  je  bila  . . . 
vsaj  tako  ne,  da  bi  bila  še  njej  nevarna !  .  .  Zdrznila  se  je,  ko  se 
je  zavedela,  v  kakem  protislovju  je  njeno  srce  z  njeno  molitvijo,  in 
glasno  je  začela  vzklikati:  „Ne,  ne,  ne  ...  ne  želim  ji  smrti!  Ti 
si  mi  priča,  moj  Bog,  da  ji  ne  želim  nič  hudega,  nič  slabega!  ..." 

In  po  tihem  je  obljubovala,  da  se  Zori  približa  zopet,  kadar 
doseže  svoj  smoter,  da  obnovi  ž  njo  prejšnje  prijateljstvo  in  da  ji 
bo  potem  vedno  .  .  .  vedno  vdana  in  dobra!  .  .  . 

Samo  da  bi  že  bila  omožena!  Česa  bi  se  ji  bilo  treba  potem 
še  bati !  Najprej  bi  morala  seveda  poiskati  tisto  pismo  in  ga  uničiti ! 
Ce  bi  pisma  ne  bilo,  bi  se  dalo  vse  utajiti,  ako  bi  se  kaj  govoričilo. 
Tistih  laži,  ki  bi  jih  morda  bilo  treba,  da  bi  prepričala  Milana  o 
svoji  nedolžnosti,  se  ni  plašila !  Da,  bila  je  ob  svoji  čudoviti  logiki 
mnenja,  da  bi  bila  celo  njena  dolžnost,  lagati,  ker  bi  na  ta  način 
njega,  ki  ga  ljubi,  obvarovala  razočaranja,  obvarovala  ga  bolesti  in 
bridkosti!  ... 

Toda,  če  bi  se  ji  ne  posrečilo  zalotiti  pisma,  in  če  bi  Milan 
prej  ali  slej  dognal,  da  ga  je  pisala  ona?  Ah,  zakaj  ni  mislila  na 
to,  da  bi  bila  pisavo  bolj  spačila  ?  Zakaj  ni  pisala  z  levo  roko,  kakor 
je  slišala,  da  store  cesto  drugi?  Ali  pa,  če  bi  bila  pisala  s  samimi 
velikimi  črkami !  Čitala  je  nekoč  v  francoski  drami  ali  v  francoskem 
románu,  da  je  neka  rafinirana  Parižanka  pisala  brezimna  pisma  na 
ta  način.  Ah,  zakaj  se  ni  tistikrat  spomnila  tega!  .  .  .  Toda  potem 
bi  pa  pismu  morda  verjel  ne  bil!  Potem  bi  bil  morda  skúšal  do- 
gnati  resnico!  Nič,  moralo  se  je  zgoditi  tako!  In  naposled  —  kaj! 
Ali  ni  storila  tega  le  iz  neskončne  ljubezni  do  njega?  Ali  ni  bila 
neutešna  ljubezen  cesto  vzrok  še  večjim  zločinom?  Ali  jo  bo  morda 
sovražil,  preganjal  zaradi  tega,  ako  zve,  kako  grozno  ga  je  ljubila? 
Kateri  mož  bi  mogel  kaj  takega?  In  njeni  goreči  objemi,  njeni 
strastni  poljubi  —  ne  bodo  imeli  mar  nič  moci?  .  .  . 

S  takim  sklepanjem  in  zaključevanjem   se  je  mirila  in  tolažila. 

Samo  enkrat  so  segle  njene  misii  še  nekoliko  dalje,  samo 
enkrat  so  se  pomudile  pri  možnosti,  ki  tudi  ni  bila  izključena,  da 
bi  Milan  namreč,  doznavši  njen  zločin,  vendar  ne  vpošteval  njene 
ljubezni  tako,  kakor  si  je  želela,  in  da  bi  se  s  studom  obrnil  od  nje  . . . 

To  pa  je  bil  provzročil  Milan  sam.  Videlo  se  ji  je  včasi,  kakor 
bi  bil  hladen,  mrzel  do  nje.  V  takih  hipih  se  ji  je  zdelo,  da  je  ne 
ljubi,  in  imela  je  občutek,  kakor  bi  ga  bilo  le  nekaj  zunanjega  pri- 
vedlo  do  tega,  da  jo  je  zasnúbil.  Vendar  ji  také  stvari  niso  delale 
prevelikih  skrbi.  A  nekoč  je  bil  Milan  posebno  čuden.  Vedel  se  je 
kakor  še  nikoli.  Bil  je  ves  čas,  ko  je  bil  pri  njej,  nenavadno  molčeč, 
a  naposled  je  položil  obe  roki  na  njena  lica,  ji  nežno  zasuknil 
glavo  proti  sebi  in  zaprosil: 

„Vida  .  .  .  Vidka,  poglej  mi  v  oči!  .  .  .  Ali  veš,  Vidka,  da  imaš 
krásne  .  .  .  krásne  oči?" 

„Kaj,  šele  zdaj  si  zapažil  to?" 

„Krásne  oči  imaš,  Vidka,  samo  — " 

„No?  .  .  ." 

„Neodkritosrčne  se  mi  zde!  .  .  .  Nekaj  je  v  teh  tvojih  očeh, 
Vidka  .  .  .  zdi  se  mi,  kakor  bi  neka  senca  zatemnjevala  svetlo  luč 
tvojih  pogledov!  ...  O  Vidka,  Vidka!  ..."  Ona  se  je  stresla  in 
srce  se  ji  je  stisnilo,  kakor  bi  ji  iztrepetati  hotelo.  On  pa  je  menda 
čutil,  da  jo  je  hudo  zadel,  kajti  skúšal  jo  je  potolažiti  in  rekel  ji  je : 

„Ne,  ne,  Vidka,  saj  ni  tako !  Jaz  sem  včasi  malo  čuden  človek ! 
Pridejo  mi  včasi  misii,  ki  nikakor  niso  upravičene!"  In  pri  slovesu  je 
še  dostavil:  „Če  bova  nesrečna,   Vidka,  bom  jaz  kriv,  ne  til" 

Njej  se  je  stemnilo  pred  očmi,  ko  je  bil  odšel.  Ah,  kako  je 
bil  izrekel  to!  Zdelo  se  ji  je,  kakor  bi  bile  njegove  besede  polne 
ironije,  kakor  bi  bil  hotel  povedati  bas  nasprotno  od  tega,  kar  je 
bil  izrekel,  kakor  bi  bil  hotel  reči:  „Ti,  ti  boš  krivá  najine  nesreče!" 

Ali  ni  slutil  .  .  .  ali  ni  morda  celo  že  vedel?  Strah,  da  bi  ne 
bilo  tako,  jo  je  zmedel  popolnoma,  stri  njen  pogum  docela.  V  noci 
po  tistem  ni  mogla  zaspati.  Vse  mogoče  strahove  je  videla.  Njena 
veliká  samozavest,  ki  jo  je  došlej  vzdržavala,  se  je  bila  razpršila  .  . . 
Temne  pošasti  so  iztezale  po  njej  svoje  dolge  koščene  roke.  In 
vedela  je:  enkrat  jo  dosežejo!  Enkrat  pride  na  dan  vse  tisto!  .  .  . 
Izpozabila  se  bo,  zapísala  bo  kaj,  on  pa  se  bo  spomnil  pisave  v 
v  onem  pismu,  primerjal  bo  in  prišlo  bo  na  dan!  Da,  prej  ali  slej 
se  zgodi  to  in  potem  .  .  .  kaj  potem? 

Njena  domišljija  ji  je  pričarala  vse  mogoče  prizore  pred  oči . . . 
Enkrat  jo  dosežejo,  enkrat  jo  zgrabijo  tiste  roke! . . .  Enkrat  bo  zvedel 
on  vse  tisto  tako  ali  tako !  Ali  se  ne  pripeti  lahko,  da  se  snide  kdaj 
z  Zoro  v  okolnostih,  ko  se  ne  bosta  mogla  izogniti  drug  drugemu, 
ko  bosta  morala  govoriti  drug  z  drugim  .  .  .  Zora  bo  omenila  kaj 
in  —  njen  zločin  pride  na  dan!  A  kaj  potem?  .  .  .  Ha,  ljubil  bo 
morda  Zoro,  a  njo,  svojo  soprogo,  bo  črtil  in  zaničeval!  In  če  bo 
Zora  hotela  —  toda  ne,  Zora  ne  bo  hotela,  o  tem  je  bila  prepričana, 
Zora  ne  bo  hotela,  kakor  bi  hotela  ona  v  tem  položaju,  kajti  ona 
bi  ga  Zori  ne  pustila,  tudi  če  bi  bil  že  njen  mož!  Ali  tudi  če  bi 
Zora  ne  hotela,  kaj  bi  njej  hasnilo  to?  Zanjo  bi  bil  vendar  izgubljen ! 
—  Črtil  bi  jo,  zaničeval,  zavrgel!  ... 

Vedno  več  podrobnosti  ji  je  prihajalo  na  misel,  v  vedno  nove 
situacije  se  je  poglabljala  .  .  .  Videla  se  je  v  postelji,  poleg  sebe 
otročička,  dražestno  dete  —  svojega  sinka!  Ko  njenega  moža  ni 
bilo  doma,  se  je  bilo  zgodilo  .  .  .  Ah,  kako  je  hrepenela,  da  bi 
že  prišel!  A  bas  tedaj  je  hotela  usoda,  da  se  je  sešel  z  Zoro* in 
da  je  zvedel.  Bas  tedaj,  ko  ga  je  najbolj  željno  pričakovala,  ko  mu 
je  holeta  pokazati  svoje  in  njegovo  dete,  ki  naj  bi  bilo  nová,  ne- 
razdružljiva  vez  med  njima,  bas  tedaj  se  je  zavŕšilo  in  zaman,  zaman 
ga  je  čakala !  In  ko  je  že  mrla  nestrpnosti,  ker  ga  ni  bilo,  je  prišlo 
poročilo,  da  ga  ne  bo,  ne  bo  nikoli  več!  ...  — 

Vsa  tragika  takega  zákona  ji  je  stopala  pred  oči.  V  njeni  raz- 
greti  domišljiji  so  se  snovali  pretresljivi  románi  z  najrazličnejšimi 
završetki,  katerih  však  bi  bil  tej  povesti  velezanimiv  konec,  poln 
dramatičnih  efektov,  ako  bi  se  življenje  menilo  za  také  izumke  člo- 
veške  domišljije  in  ne  bi  hodilo  svoje  poti!  .  .  . 

Vse  mogoče  konce  je  videla  v  dúhu  —  tistega  seveda  ne,  ki 
ji  je  bil  usojen !  A  naj  je  je  čakalo  že  to  ali  ono,  o  tem  je  bila  to 
noč  prepričana,  da  se  dobro  ne  zavŕši.  In  začela  je  premišljati,  bi 
se  li  ne  dalo  najhujše  odvrniti  na  ta  način,  da  bi  se  mu  izpovedala, 
da  bi  se  mu  obtožila  in  ga  skesana  prosila  odpuščanja!  Morda  bi 
se  je  usmilil,  morda  bi  ji  odpustil! 

Da,  da,  to  stori! 

Kakor  bi  se  ji  bil  odvalil  kameň  od  srca,  tako  lahko  ji  je 
postalo,  ko  je  bila  to  sklenila. 

Da,  da,  skesa  se  in  izpove  se  mu ! 

S  tem  sklepom  je  zaspala  .  .  . 

A  ko  se  je  drugi  dan  prebudila,  se  ji  je  pokazalo  vse  zopet 
v  drugačneŕn  svitu.  Načuditi  se  ni  mogla  sama  sebi.  Priznala  naj  bi 
mu  in  s  tem  morda  učinila,  da  bi  se  obrnil  oá  nje  ter  vrnil  k  Zori? 

Ne,  preveč  bi  se  bila  postavila  v  nevarnost,  zato  je  pozabila 
svoj  sinočnji  sklep  in  poklicala  zopet  svojo  lahkomiselenost  na 
pomoč.  Potolažila  se  je  tudi  to  pot  z  neverjetno  lahkoto.  A  na  vse 
tisto,  kar  ji  je  vzbujalo  tako  neprijetna  čuvstva,  ni  hotela  zdaj  niti 
misliti  več.  Svojemu  ženinu  nasproti  pa  je  kázala  poslej  še  očitneje 
svojo  ljubezen,  da  bi  se  i  njemu  še  bolj  razplamenela  ljubezen  do 
nje ;  čutila  je  instinktivno,  da  je  njegova  ljubezen  edina  njena  zaščita. 

Milan  je  obiskoval  redno  však  dan  po  enkrat  svojo  nevesto. 
Kadar  je  prišel  k  njej,  vselej  jo  je  dobil  pri  delu,  vedno  je  kaj  pri- 
pravljala,  vedno  se  trudila  —  saj  je  morala  misliti  na  sto  in  sto 
malenkosti!  A  tisto  uro,  ko  je  bil  Milan  pri  njej  —  za  dalje  čaša 
je  prišel  malokdaj  —  je  posvetila  samo  njemu. 

Pričakovala  ga  je  zdaj  v  svoji  sobi,  kjer  mu  je  razkazovala, 
kaj  vse  ima  že  pripravljeno,  zdaj  pri  klavirju,  kjer  mu  je  zaigrala 
kako  posebno  priljubljeno  skladbo,  zdaj  spet  na  vrtu  pod  košatim 
orehom,  kjer  so  bile  okoli  njega  udobne  lesene  klopi.  Sprejela  ga 
je  vedno  z  enakim  veseljem,  vedno  z  enako  vedrim  licem.  In  vedno 
z  enako  požrtvovalnostjo  si  je  prizadevala,  da  bi  mu  pregnala  če- 
mernost  in  melanholijo,  ki  se  ga  je  —  čudno !  —  odkar  je  bil  ženin, 
spet  pogosteje  lotevala. 

Milan  ji  je  bil  hvaležen  za  to.  Iz  vsega  njenega  vedenja  je 
posnemal,  da  ga  istinito  ljubi.  Tega  prepričanja  mu  ni  moglo  omajati 
niti  dejstvo,  da  je  bilo  v  načinu,  kako  ga  je  bila  priklenila  naše, 
brez  dvojbe  tudi  nekaj  preračunjenega.  A  to  je  deval  bolj  na  rováš 
njene  matere  .  .  .  Sicer  pa  je  imela  Vida  baš  tiste  lastnosti,  ki  so 
bile  po  njegovem   lastnem   spoznanju   njegovi   prihodnji   ženi  pred 

vsem  potrebne.  Se  vedno  ga  je  včasi  obvladala  otožnost,  še  vedno 
se  ga  je  polaščala  —  četudi  le  hipoma  in  le  mimogrede  —  apatija 
do  sveta,  zato  je  morala  biti  njegova  žena  živahnega,  veselega  tem- 
peramenta,  práv  kakršna  je  bila  Vida.  Vse  to  je  uvideval  in  —  vendar 
se  ni  mogel  povzpeti  do  enotnega  čuvstva,  vendar  je  pogrešal  v 
svojem  srcu  tistega  miru,  tistega  skladja,  ki  ga  je  treba,  da  se  čuti 
človek  srečnega,  zadovoljnega !  .  .  . 

Tudi  on  je  bil  čul  nekaj  o  Zorini  bolezni  ...  A  govoril  ni 
nikdar  o  tem  ne  z  Vido,  ne  z  drugim,  deloma  ker  ni  hotel  vzbujati 
sumenj,  deloma  ker  bi  mu  bilo  provzročilo  tako  govorjenje  le  ne- 
prijetna,  bridka  čuvstva.  Trudil  se  je,  da  bi  mislil  kolikor  mogoče 
malo  na  Zoro.  A  čim  resneje  je  postajalo  njegovo  razmerje  do  Vide, 
čim  bolj  se  je  bližal  čas,  ko  ni  bilo  nikake  vrnitve  več  na  poti, 
katero  je  bil  nastopil,  tem  pogosteje  so  mu  uhajale  misii  k  njej, 
tem  bolj  so  mu  vstajale  želje  po  nekdanjih  časih,  po  tistih  srečnih 
hipih,  ko  je  še  živel  v  veri,  da  ga  ljubi  Zora.  Pri  srcu  mu  nekaj 
ni  bilo  práv,  pri  srcu  ga  je  nekaj  tiščalo  in  bolelo.  Vzbujale  so  se 
mu  slutnje,  brez  vsake  pravé  vsebine  sicer,  a  vendar  vznemirjajoče 
in  neprijetne. 

Čutil  je,  da  je  nekaj  med  njim  in  Vido,  nekaj  skritega,  ne- 
vidnega,  kar  ni  obetalo  nič  dobrega  .  .  .  neka  senca,  ki  ni  dopuščala, 
da  bi  bili  prodrli  žarki  sreče  do  njega  .  .  . 

Prizadeval  si  je  resno,  da  bi  se  iznebil  vseh  dvojb,  in  kadar 
so  ga  obhajale  najtemnejše  misii,  je  bil  morda  najbolj  nežen  s  svojo 
nevesto.  A  včasi  ga  je  premagalo  .  .  .  tista  temná  čuvstva  so  bila 
močnejša  od  njegove  volje,  včasi  se  ni  mogel  zatajiti  in  v  nekem 
takem  hipu  je  bil  izpregovoril  one  besede,  ki  so  bile  navdale  Vidino 
srce  s  toliko  skrbjo.  Včasi  je  bil  obupan,  včasi  bi  se  bil  najraje 
razjokal  ...  A  kako  je  zahajal  v  pojmovanju  svojega  razmerja  do 
Vide  in  v  svoji  sodbi  o  njej  iz  ekstrema  v  ekstrem,  o  tem  je  pričal 
najbolj  njegov  dnevnik,  v  katerem  je  zabeleževal  vtiske  o  svoji  nevešti. 

Skoro  však  dan  se  mu  je  videla  Vida  drugačna  in  vedno  zopet 
je  opazil  na  njej  kaj,  kar  ga  je  osupnilo,  iznenadilo.  Loteval  se  ga 
je  čimdalje  večji  nemir  in  cesto  si  je  zaželel,  da  bi  imel  koga,  ki  bi 
se  mu  mogel  razodeti,  ki  bi  mu  mogel  potožiti  svojo  zdvojenost, 
koga,  ki  bi  mu  znal  svetovati,   pregnati  mu  vse  múčne  pomisleke . . . 

Spomnil  se  je  nekoč  dr.  Bronove  soproge.  Ona  je  izkušena 
ženská,  misii  trezno  in  p  ozna  razmere  in  ljudi.  Njena  karakterizacija 
o  njegovi  bodoči     tašči   se  je  čudovito   ujemala  s   tem,  kar  je  bil 

opazil  sam  na  njej.  Ona  bi  ga  znala  poučiti,  ona  bi  ga  mogla  po- 
tolažiti  kakor  nihče  drugi! 

Posegel  je  že  po  klobúk  in  palico,  da  bi  šel.  Toda  hipoma 
mu  je  izpreletel  srce  nasproten  čut  in  vzkliknil  je  : 

„Ne  —  ne  grem!"  — 

In  res  ni  šel  .  .  . 

XVII. 

Štiri  tedne  je  bilo  negotovo,  kaj  bode  z  Zoro,  cele  štiri  tedne 
je  ležala  bolj  ali  manj  v  nezavesti  ter  vzbujala  s  svojim  zmedenim 
govorjenjem  pri  svojcih  zdaj  smeh,  zdaj  skrb  in  strah  ... 

Ko  se  je  naposled  vzdramila  iz  svojega  dolgotrajnega  spanja, 
ko  so  začeli  njeni  možgani  delovati  zopet  pravilno,  se  je  le 
počasi  zavedala  sebe  in  svoje  okolice.  Trpelo  je  nekoliko  dni, 
predno  je  začela  pojmiti  svoje  stanje ,  predno  se  je  spomnila, 
kaj  je  bilo  provzročilo  njeno  bolezen.  A  ko  si  je  bila  opomogla 
toliko,  tedaj  je  stala  preteklost  hipoma  jasná  pred  njenimi  očmi! 
Pred  boleznijo  ji  vsled  bolestne  razburjenosti  ni  bilo  mogoče  pre- 
udariti  hladno  onega  dogodka,  ki  je  bil  postal  tako  usoden  zanjo. 
Zgrudila  se  je  bila  takoj  pod  nemilim  udarcem,  ki  jo  je  bil  zadel 
tako  nenadoma,  tako  nepričakovano,  in  dvojbe,  ki  so  se  pojavljale 
nekaj  čaša  v  njenih  prsih,  je  bil  nadvladal  kmalu  obup.  In  tako  ni 
rešila  niti  reševala  vprašanja,  je  li  možno,  da  bi  se  bil  Milan  tako 
nagloma  izpremenil  do  nje,  je  li  možno,  da  bi  se  bila  ona  tako  zelo 
motila  v  svoji  sodbi  o  njem.  Nedostajalo  ji  je  poprej  potrebne  mir- 
nosti,  da  bi  bila  mogla  z  logično  doslednostjo  priti  resnici  do  jedra, 
da  bi  bila  mogla  trezno  premotriti  vse  okolnosti,  v  katerih  se  je 
bilo  zavŕšilo  tisto  za  njo  tako  bridko  razočaranje.  Vrženi  iz  ravno- 
težja  se  je  zdelo  tistikrat  vse  mogoče !  Pozabila  je  bila  hipoma,  kaj 
jo  je  na  Milanu  tako  zelo  mikalo  —  tista  plemenita  ponositost,  tista 
možatost  njegova,  ki  se  nikakor  ni  dala  spraviti  v  skladje  s  tem, 
kar  se  je  bilo  zgodilo.  Zdaj  pa  se  je  tega  zavedela  zopet  in  po- 
polnoma  nemogoče  se  ji  je  zdaj  zdelo,  da  bi  se  bil  mož  z  Mila- 
novim  značajem  vedel  do  nje  tako  nevredno  ter  jo  samo  zlorabil 
morda  v  dosego  svojih  namenov. 

Ne,  ni  možno,  da  bi  oko,  kakršno  je  bilo  njegovo,  tako  lagalo, 
ni  možno,  da  bi  človek  s  tako  odkritosrčnim  obrazom  mogel  biti 
tako  neodkritosrčen  in  zavraten!  Ne,  tu  se  je  nekaj  zgodilo,  tu  je 
nekdo  s  sovražno  roko  posegel  vmes! 

To  prepričanje  se  je  polastilo  zdaj  hipoma  njenega  srca  in  ni 
se  ga  mogla  iznebiti  več  ... 

Zdaj  ko  je  bila  s  svojo  boleznijo  prebolela  takorekoč  tudi  one 
bridke  udarce,  je  lahko  mirneje  motrila  vse  posamezne  fáze  v  raz- 
voju  svojega  razmerja  do  Milana  od  prvega  njegovega  pogleda 
pa  do  onega  hipa,  ko  je  bil  položil  šopek  prednjo,  in  priznati  je 
morala,  da  je  bilo  vse  v  strogo  logični  zvezi,  dočim  je  bilo  ono, 
kar  je  sledilo,  v  kričečem  protislovju  s  prejšnjimi  dogodljaji.  Res  je 
bilo  sicer,  da  se  je  Milan  včasi  malo  igral,  da  je  tudi  Vidi  privoščil 
včasi  kak  pogled,  da  se  je  tudi  njej  včasi  nasmehnil,  toda  vse  to 
se  je  dogajalo  v  takih  mejah,  da  niti  ona,  niti  Vida  ni  mogla  dvojiti, 
kaj  se  vrši  in  kakšen  bode  pač  konec  ...  Ali  ni  imela  mar 
vedno  te  zavesti,  da  se  ji  prej  ali  slej  Milan  približa?  Ali  si  ni  cesto 
dejala :  moj  bo  in  nobene  druge !  .  .  .  Kako  je  mogla  biti  tako  ne- 
spametna  in  se  vdati  potem  toliki  resignaciji,  kako  je  mogla  tako 
brez  vsega  boja  odreči  se  svoji  sreči?  .  .  . 

Ne,  zanjo  je  bilo  zdaj  to  dognana  stvar:  Nekaj  se  je  bilo 
zgodilo!  Ali  kaj?  .  .  .  Nekdo  je  bil  s  hudobnim  namenom  razrušil 
njeno  srečo  —  ali  kdo? 

Vida  —  njena  prijateljica?  .  .  .  Komu  drugemu  naj  bi  bilo 
kaj  do  tega?  .  .  .  Toda,  da  bi  prijateljica  prijateljici  storila  kaj  ta- 
kega?  Je  li  to  mogoče?  Ona  bi  se  nikdar,  nikdar  ne  bila  mogla 
izpozabiti  tako! 

In  vendar  se  ji  je  videlo  to  nekaj  povsem  umljivega,  nekaj 
v  človeški  naravi  popolnoma  utemeljenega !  .  .  . 

Vida  je  bila  strastna,  to  je  vedela  tudi  ona.  Istotako  je  vedela, 
da  Milana  ne  ljubi  nič  manj  nego  ona  sama,  dasi  ji  je  to  skrbno 
prikrivala  —  prikrivala  seveda  samo  z  besedami,  kajti  vse  njeno 
vedenje  in  početje  je  pričalo  jasno,  kako  rada  bi  si  ga  prilastila !  .  . . 

Vse  to  se  je  ujemalo  .  .  . 

Toda  kaj  zdaj  .  .  .  kaj  zdaj  ?  .  .  .  Ali  ima  vse  to  še  kaj  pomena 
zanjo?  Milan  in  Vida  sta  morda  že  poročena!  Saj  niti  ne  ve  ne, 
kaj  vse  se  je  zgodilo  med  njeno  boleznijo ! 

Radovednost  jo  je  gnala,  da  bi  bila  vprašala  postrežnico  o 
tej  in  oni  reči,  a  premagala  se  je.  Mogoče,  da  ni  hotela  niti  zdaj 
še  izdati  pravega  vzroka  svoje  bolezni,  mogoče  tudi,  da  se  je  bála 
resnice,  ki  bi  ji  bila  morda  za  vselej  pregnala  iluzije,  strla  ji  še  to 
malo  moci,  kar  jih  ji  je  bilo  ostalo  .  .  . 

A  nekoč  se  ji  vzbudi  čudná  želja,  iz  katere  se  je  dalo  posneti, 
kake  misii  jo  prešinjajo  včasi. 

Zaprosila  je  postrežnico,  naj  ji  da  ogledalo. 

Ozrši  se  vanj,  se  je  bridko  nasmehnila.  Sama  sebe  ni  poznala 
več.  Oh,  kje  so  bila  tista  njena  polna,  cvetoča  lica,  kje  so  bile  tiste 
njene  žive,  bistre  oči,  kje  tisti  njeni  košati,  zlati  lasje?  Ne,  také  ne 
bi  ljubil  Milan  več,  také  ne  bi  maral  nihče,  nihče!  .  .  .  Predno  pa 
si  opomore  —  in  sploh,  kdo  ve,  se  ji  li  povrne  še  kdaj  prejšnje 
zdravje,  prejšnja  svežost  in  lepota!  .  .  . 

Zamižala  je  in  mižala  je  dolgo,  kakor  bi  hoteta  zaspati,  kakor 
bi  hotela  pozabiti  ...  A  mislila  je  tudi  miže  in  vedno  zopet  se  ji 
je  pojavljalo  vprašanje:  „Kaj  zdaj?  .  .  ." 

Da,  kaj  zdaj?  .  .  . 

Ali  bo  njej  kaj  koristilo,  če  Milan  zve,  da  je  nekaj  nepoštenega, 
zločinskega  pospešilo  in  provzročilo  njegovo  zvezo  z  Vido?  Ali  bi 
njej  kaj  hasnilo  to,  tudi  če  Milan  in  Vida  še  nista  poročena?  Milan 
bi  kvečjemu  pobegnil  iz  tega  kraja!  Ali  bi  ne  bilo  najlepše,  če  bi 
prizanesla  Vidi,  svoji  nekdaj  tako  ljubljeni  posestrimi?  .  .  . 

Čudno !  Kako  požrtvovalna  je  bila  včasi,  česa  vsega  bi  ne  bila 
storila  za  svojo  prijateljico,  zdaj  pa  se  niti  do  tolike  plemenitosti 
ni  mogla  povzpeti,  da  bi  bila  opustila  nekaj,  kar  po  njenem  lastnem 
prepričanju  njej  sami  ni  moglo  nič  koristiti,  a  je  moralo  drugim 
škodovati!  ...  — 

Da  bi  Milan  šmátral  morda  njo  celo  življenje  za  nekaj,  kar  ni 
bila  —  ne,  tega  ni  dopuščalo  njeno  srce!  Stvar  se  je  morala  po- 
jasniti,  Milan  je  moral  zvedeti,  da  je  ona  čistá,  ali  pa  se  je  morala 
prepričati  sama,  da  Milan  ni  to,  za  kar  ga  je  imela  ...  za  kar  ga 
je  šmátrala,  prepričati  se,  da  so  jo  varale  njegove  nedolžne  oči,  da 
je  njegov  lepi  obraz  le  krinka,  za  katero  se  skrivata  zlobnost  in 
podlost!  No,  potem  tudi  vzroka  ne  bi  imela  več,  da  bi  žalovala  po 
njem,  potem  bi  se  njeno  srce  tudi  kmalu  pomirilo!  .  .  . 

Odslej  si  ni  nič  bolj  želela,  nego  da  bi  mogla  vstati.  Skrb, 
kdaj  se  bo  mogla  skloniti,  kdaj  se  bo  mogla  držati  pokoncu  —  to 
je  bilo  zdaj  edino,  kar  jo  je  nekoliko  razburjalo,  drugače  je  bila 
mirna.  In  neka  prijetna  zavest  jo  je  navdajala,  zavest,  da  je  prišla 
do  pravega  sklepa  in  da  je  to,  kar  je  nameravala  učiniti,  opravičeno 
in  umestno.  Ničesar  drugega  ni  hotela  kakor  gotovosti,  jasnosti! .  . . 
Ona  tankovestnost,  s  katero  je  presojala  spočetka  svojo  namero,  jo 
je  bila  polagoma  minila  in  nekak  zdrav  egoizem  se  je  bil  naselil 
v  njeno  srce.  Namena  ni  imela  škodovati  komu,  a  če  je  bilo  komu 
na  škodo,  ker  je  hotela  varovati  svojo  čast  in  morda  tudi  svojo 
korist,  kdo  ji  je  smel  zameriti?  .  .  . 

In  tudi  veselje  do  življenja  se  ji  je  vracalo  počasi !  Zdaj  ni 
mogla  utneti,  da  je  bila  tistikrat  tako  obupana,  in  pretreslo  jo  je, 
če  se  je  spomnila,  da  je  tako  hlastno  in  skoro  namenoma  pila  vodo, 
ki  je  bila,  kakor  je  pričala  njena  bolezen,  res  okužena.  Ali  ni  bila 
samomorilka  —  samomorilka,  katero  so  le  srečne  okolnosti  ohranile 
pri  življenju?  In  zakaj?  Ali  je  res  imela  tehten  vzrok  za  to?  Nikakor, 
nikakor!  Kajti  le  dvoje  je  bilo  mogoče:  ali  Milan  ni  bil  človek,  ki 
bi  bil  vreden  tolike  žrtve,  ali  pa  je  bila  stvar  taká,  da  bi  se  bilo 
moglo  tistikrat  še  vse  na  dobro  obrniti  zanjo. 

Tistikrat! . .  .  Srce  jo  je  zaskelelo  ob  misii,  da  je  zdaj  morda  pre- 
pozno!  Toda  ono  veselje  do  življenja,  ki  se  je  budilo  krepkeje  in 
krepkeje  v  njenih  prsih,  jo  je  navdajalo  z  zaupanjem,  z  nado,  ki 
je  nadvladala  kmalu  vsako  disonanco,  pregnala  kmalu  vsako  ne- 
prijetno  misel.  Svet  se  ji  je  zdel  zdaj  kot  izpremenjen  in  videlo  se  ji 
je,  kakor  bi  gledala  skozi  prozorno  tenčico  —  vse  lepše,  milejše, 
brez  peg,  brez  madeža  ...  S  slastjo,  kakor  nikdar,  je  vleklá  zdaj 
vaše  vonj  cvetic,  ki  so  stále  v  posodi  na  mizici  ob  njenem  vzglavju, 
in  še  nikdar  ni  tako  hvaležno  pozdravljala  solnčnih  žarkov,  ki  so 
se  kradli  skozi  napol  zaprte  šaluzije  ter  prodirali  do  njene  postelje. 
Brnenje  čebele,  ki  se  je  lovila  ob  oknu  in  si  Ískala  izhoda,  se  ji 
je  zdelo  kakor  zamolkla  pesem,  a  ob  ptičjem  žgolenju,  ki  je  skozi 
okno  zvenelo  na  njeno  uho,  ji  je  nepoznane  radosti  igralo  srce  .  .  . 

Bilo  ji  je,  kakor  bi  bila  vstala  od  smrti,  ali  kakor  bi  bila  šele 
zdaj  živeti  začela.  Vse,  kar  je  bilo  okrog  nje,  je  zadobilo  zanjo  šele 
zdaj  pravi  pomen  in  njeno  pozornost  so  vzbujale  zdaj  celo  stvari, 
za  katere  se  pred  boleznijo  niti  menila  ni.  Po  stenah  njene  sobe 
so  visele  ražne  slike,  o  katerih  je  prej  komaj  vedela,  kaj  predstav- 
ljajo.  Zdaj  pa  se  je  v  to  in  ono  poglobila  in  gledala  jo  je,  kakor 
bi  jo  videla  prvič.  Bila  je  tu  med  drugimi  tudi  slika  „Prvi  poljub". 
Mlada,  stasita,  krásna  devojka  v  starogrški  halji  se  izprehaja  po 
cvetnem  vrtu  —  roža  med  rožami!  Dohiti  jo  mladenič,  nežen,  ču- 
dovite  rasti  in  plemenite  zunanjščine.  Rahlo  jo  prime  za  belo  roko, 
zasuče  ji  lepo  glavico  malce  nazaj  in  z  neko  pobožnostjo,  z  neko 
sveto  iskrenostjo  ji  dahne  poljub  na  še  nedotaknjene  rožné  ustnice. 

Ta  podoba  je  visela  na  steni,  odkar  se  je  spominjala,  a  nikdar 
ji  ni  občutilo  ob  njenem  pogledu  srce  kaj  posebnega.  Zdaj  hkratu 
pa  je  pojmila  topli  dih  poezije,  ki  je  vel  ž  nje.  Zdaj  se  ji  je  zdela 
ta  slika  polna  življenja,  polna  istinitosti.  In  njeno  srce  je  utripalo 
živahneje,  ko  se  je  ozirala  na  to  podobo,  in  čudno,  sladko  koprnenje 
ga  je  prešinjalo  ... 

„Oh,  ko  bi  le  vstati  .  .  .  vstati  že  mogla!" 

Ta  želja  se  ji  je  pojavljala  vedno  pogosteje,  vedno  silneje  . . . 

Sklonila  se  je  cesto  v  postelji  pokoncu  in  poskúšala,  je  li  že 
dovolj  čvrsta.  Glava  ji  je  bila  še  vedno  težka,  a  vendar  ji  je  po- 
stajalo  od  dne  do  dne  bolje.  Nekega  dne  se  je  čutila  nenavadno 
močno.  Bila  je  uverjena,  da  bi  lanko  brez  pomoci  hodila.  Porabila 
je  trenotek,  ko  je  šla  njena  postrežnica  iz  sobe,  in  vstala.  A  komaj 
je  bila  storila  dva,  tri  korake,  pa  je  bila  vsa  vrtoglava  in  morala  je 
naglo  v  posteljo  nazaj,  da  se  ni  zgrudila  na  tla.  Navzlic  ternu  je 
imela  neprenehoma  svoj  cilj  pred  seboj  in  ne  hipec  ni  obupavala  . . . 
„Če  danes  ne,  pa  jutri  .  .  .  pojutrajšnjem!"  se  je  tolažila.  In  vdano 
je  čakala,  da  se  ji  moci  še  bolj  okrepe. 

Nekega  jutra,  po  jako  dobri  noci,  pa  se  je  zbudila  s  trdnim 
prepričanjem,  da  je  prišel  tisti  tako  zaželjeni  trenotek,  ko  ji  bo  možno 
zvršiti  svoj  naklep.  Dvigne  se  —  bilo  ni  nikogar  v  sobi  —  spusti 
se  s  postelje  in  se  začne  bližatl  pisni  mizi. 

„Gre  —  gre!  vzklikne  vsa  veselá." 

Dospela  je  srečno  do  mize.  Sicer  so  se  ji  noge  šibile  in  znoj 
ji  je  vstajal  po  čelu,  a  prišla  je  vendar  do  stola  in  sedla.  Okno 
poleg  je  bilo  odprto  in  jutranji  hlad,  ki  je  pihal  noter,  jo  je  krepil, 
poživljal  .  .  .  Nenavadna  energija,  ki  je  prešinjala  ta  hip  njeno  voljo, 
je  ugodno  vplivala  tudi  na  njene  telesne  moci  .  .  . 

„Da,  zdaj  pôjde,  zdaj  pôjde!" 

A  ko  je  prijela  s  tresočo  roko  za  pero,  so  se  je  lotile  hipoma 
spet  dvojbe.  Da  Vida  še  ni  poročena,  to  je  bila  pred  par  dnevi  po 
ovinkih  spravila  iz  postrežnice.  V  tem  pogledu  je  bila  torej  po- 
mirjena,  a  zaskrbelo  jo  je  zdaj,  da  ne  bi  zapísala  česa,  kar  bi  dirnilo 
Milana  neprijetno,  kar  bi  mu  vzbudilo  morda  sumnjo,  da  je  ško- 
doželjna,  in  ga  privedlo  do  tega,  da  bi  ji  podtikal  namene,  katerih 
imela  ni.  Izprevidela  je,  da  mora  govoriti  kolikor  mogoče  splošno, 
a  vendar  tako,  da  bode  lanko  čutil  njeno  ljubezen.  Nešteto  pisem 
je  bila  izumila  že  v  času,  ko  je  ležala  v  postelji,  a  vse  je  zavrgla 
zdaj  in  brez  posebnega  preudarjanja  je  začela  pisati: 

Častiti  gospod  ! 

V  tem  trenotku  si  nisem  v  svesti,  je  li  práv,  kar  delám,  ali 
ni  práv,  je  li  dostojno,  da  Vam  pišem,  ali  ni  dostojno.  Bolna  sem 
bila  in  sem  še  in  práv  mogoče  je,  da  je  moj  duh  omračen  in  da 
nisem  zmožna  razsoditi,  kaj  se  spodobi  in  kaj  se  ne  spodobi.  Moje 
nenormalno  stanje  naj  opravičuje,  ako  sem  storila  kaj  neprimernega ! . . . 

Da  se  nisem  brez  hudih  dušnih  bojev  odločila  za  ta  korak, 
Vam  ne  bo  težko  domnevati.  AH  srce  mi  ni  dalo  miru!  Obdržati 
nisem  mogla  vec  tega,  kar  ni  moje  in  kar  je  prišlo  menda  le  po- 
motoma  v  moje  roke  .  .  .  Kajti  da  bi  se  bilo  zgodilo  to  namenoma 
od  Vaše  stráni  —  tega  si  ne  morem  misliti !  Preveč  sem  uverjena  o 
Vaši  plemenitosti,  da  bi  Vam  mogla  podtikati  také  stvari.  Sprejmite 
torej  nazaj  te  cvetke  in  bodite  samo  uverjeni,  da  sem  jih  skrbno 
hranila  in  da  so  mi  bile  v  čislih  ves  čas  do  današnjega  dne,  ko 
Vam  jih  vračam  .  .  . 

Oddahnila  si  je  globoko  in  utrujena  je  odložila  pero,  kajti  že 
je  nastopala  reakcija,  že  so  se  začele  pojavljati  posledice  napora, 
ki  je  presegal  njene  moci.  A  dasi  je  bila  onemogla,  dasi  se  ji  je 
vrtelo  v  glavi  in  je  čutila,  kakor  bi  se  morala  zdajpazdaj  zgruditi 
nezavestna  pod  mizo,  je  bila  vendar  zadovoljna  in  potolažena.  Naglo 
odpre  še  knjigo,  ki  je  ležala  pred  njo,  in  vzame  šopek  suhih  šmarnic 
iz  nje.  Za  hip  se  ji  posvetijo  solze  v  očeh  ob  spominu  na  veliko 
srečo  in  grozno  bol,  katere  vir  ji  je  bil  ta  mali  šopek.  Težko  se  je 
ločila  od  njega,  a  moralo  je  biti,  moralo !  Ta  šopek  je  bil  zdaj  njen 
poslanec,  ki  je  imel  zvršiti  velevažno  nalogo.  Poljubila  ga  je  in  ga 
položila  v  pismo.  Naglo  je  napísala  potem  še  naslov  in  pozvonila, 
kajti  zavedala  se  je,  da  je  njene  moci  samo  še  za  trenotke  in  da 
ji  zdajinzdaj  poide  .  .  . 

Strežnica  je  na  glas  vzkliknila,  tako  iznenadena  je  bila,  ko  je 
videla  Zoro  pri  mizi.  A  Zora  jo  zaprosi  s  tresočim,  pojemajočim 
glasom : 

„Ana,  Ana,  dobra  moja  Ana,  kaj  ne,  da  oddáš  to  pismo?  In 
pa  nikomur  ne  govori  o  tem,  veš,  nikomur!" 

Strežnica  ji  je  obljubila,  kar  je  hotela.  Imela  jo  je  rada,  kakor 
bi  bila  njena  hči,  in  prebdela  je  bila  cele  noci  pri  njej.  A  poglavitna 
reč  ji  je  bila,  da  jo  spravi  zopet  v  posteljo. 

„Ali,  če  se  le  niste  zopet  prehladili,  prehladili!"  je  tarnala. 
„Zrak  je  tako  hladan,  a  vi  ste  sedeli  taki  pri  oknu!  Kaj  sem  mislila, 
da  sem  pustila  odprto!" 

Zora  pa  ni  čula  njenega  vzdihovanja.  Komaj  da  je  bila  v  po- 
stelji,  se  ji  je  stemnilo  pred  očmi  in  lotila  se  je  je  nezavest  .  .  . 

(Konec  prih.) 


686  J.  R.-Sever:  Prvá  jugoslovanska  umetniška  izložba  v  Belgradu. 


Prvá  jugoslovanska  umetniška  izložba 
v  Belgradu. 

Spisal  J.  R.-Sever. 

avnina,  sama  ravnina !  Tista  neizmerna  ravan,  ki  se  raz- 
penja  do  horizonta,  na  katerem  se  ne  črtajo  vijoličaste, 
vijugaste  kontúre  gora  in  holmov  v  veseli  gracijoznosti 
in  grandijoznem  nemiru,  nego  ravan,  ki  je  vseobsežna 
kakor  morje,  ki  je  ne  pregleda  človeški  vid.  Z  veličastno 
ležernostjo  se  objemata  v  daljavi,  ki  jo  le  slutiš,  nebo 
in  zemlja;  visoki  modri  svod,  ki  se  zdi  mnogo  višji  nego  pri  nas, 
se  pogreza  na  sivorjavo  celino  .  .  .  Imponujoča  enoličnost  je  vtisk, 
ki  ga  napravlja  svet,  po  katerem  se  voziš  v  Srbijo  in  ki  se  raz- 
prostira  okoli  kraljevskega  Belgrada.  Objema  te  ona  globoka  me- 
lanholija,  ki  preveva  nedosežne  nápeve  starih  srbskih  narodnih  pesmi 
in  ki  je  navdahnila  tožni  spev  jugoslovanskim  „guslarjem",  iz  ka- 
terega  čuješ  stoletno  zdihovanje  in  junaško  borbo  slovanské  duše. 
Po  vsej  velikánski  planjavi  se  raztezajo  pašniki,  veliki  in  neomejeni, 
le  tuintam  se  pokažejo  mogočni  kompleksi  polja,  ki  se  izgublja  ob 
horizontu.  Plodná  in  bogata  je  ta  dežela,  blesti  se  na  solncu  črna 
gruda,  ki  spominja,  da  ni  daleč  Banat,  ki  ga  je  Bog  blagoslovil  v 
urah  nebeské  radosti.  Vse  to  bogastvo  pa  je  prepuščeno,  rekel  bi, 
samému  sebi;  bujná  tráva  se  súši  v  žgočem  poletju  in  porjavi  v 
deževni  jeseni.  Redko,  le  redko  se  pokaže  nekaj  streljajev  od  nizke, 
zaduhle  železničné  postaje  pol  razdrta  slavonska  vas  s  karakterističnim 
cerkvenim  stolpom  na  sredi,  od  postaje  pa  se  vleče  v  selo  pot,  po 
kateri  stoje  ob  deževju  večje  mláke  nego  na  polju.  Silno  tihoto,  v 
kateri  se  ti  zdi,  da  čuješ  pridušeno  dihanje  vse  te  ogromne  zemlje, 
moti  gaganje  belih  gosi,  ki  se  pôde  po  travnikih,  in  kruljenje  prascev, 
pasočih  se  v  naturni  svobodi.  Včasi  uzreš  na  neizmerni  ravnini 
vrsto  jesenov,  ki  raztezajo  veje  v  neizrekljivem  hrepenenju  k  redkim 
oblakom,  plavajočim  preko  silnega  svoda.  Pa  potegne  veter  in  upo- 
gibajo  se  elastične  veje  v  najbolj  valovitih  in  najzaokroženejših 
linijah,  kar  jih  vidiš  na  drevju.  In  pomika  se  počasi  čreda  preko 
planjave,  veliká,  krásna  goved  z  meter  dolgimi  rogovi  ter  se  tišči 
skupaj,  da  se  ti  zdi  kakor  zadruga,  ki  izhaja  od  skupnega  deda. 
Počasi  se  pase,   da  občuduješ   umerjeni   ritem   linij   ter  se   naslajaš 

ob  izrednem  kontrastu  preprostih  enostavnih  barv  rjavočrne  grude 
in  belosive  živine.  Toda  čreda  se  prikáže  le  včasL 

Tam  pa,  kjer  stoji  stolica  srbskih  kraljev,  se  dvigne  svet  ne- 
nadoma.  Nad  izlivom  Save  v  Donavo  stoji  na  visokem  bregu 
stari  Belgrad,  razprostirajoč  se  od  zapadá  proti  vzhodu.  Od  daleč 
že  uzreš,  če  se  voziš  z  vlakom,  novi  koňak  med  gručo  poslopij, 
med  njimi  saborsko  cerkev,  kjer  je  bil  kronan  následník  Dušana 
Silnega,  Peter  I.  Karagjorgjevič.  Samozavestno  se  ozira  na  ogrsko 
strán  trdnjava  Kalemejdan  s  svojimi  kulami  in  zidinami  nad  sav- 
skimi  valovi.  Za  trdnjavo,  ki  so  jo  imenovali  Turki  Fičir  Bajir,  pa 
leži  mesto  samo,  pol  velemodernega,  pol  slovansko-turškega  orijent- 
skega  značaja.  Neizrečeno  zanimiv  je  ta  stek,  rekel  bi,  dveh  kultúr: 
zapadne  in  vztočne.  Poleg  stavb  pariške  in  secesijske  dunajské  ar- 
hitekture  stoje  po  ulicah  hiše,  ki  so  še  iz  prvé  polovice  minolega 
stoletja:  običajno  rumeno  pobarvana  pritlična  ali  enonadstropna 
poslopja  s  širokimi  pomoli,  krita  z  deskami  ali  z  očrnelo  opeko,  z 
vráti  iz  gladkih  desk.  Ob  modernih,  ravnih,  širokih  cestah,  po  ka- 
terih  teče  električna  železnica  in  ki  so  razsvetljene  z  električnimi 
obločnicami,  se  nahajajo  veliké  trgovske  izložbe,  kakršne  vidiš  v 
evropskih  velemestih.  Ceste  se  cepijo  v  zverižene  ulice,  zvezane  ž 
njimi  po  lesenih  stopnicah.  Ob  njih  se  tišče  nizke  hišice  v  največjem 
neredu  skupaj.  Tlak  je  iz  kamenitih  plošč  in  ves  razdrapan.  Podobná 
so  si  pac  vsa  veliká  mesta  na  Balkánu. 

In  življenje  v  Belgradu!  V  dneh  kraljevega  kronanja  je  bil  tu  pester 
kalejdoskop  in  tudi  obično  vidiš  tu  najpisanejše  slike,  kajti  Belgrad 
ima  živahno  trgovino.  V  „Grand  Hotelu"  sede  v  „Wintergartnu", 
kjer  je  shajališče  belgrajske  buržoazije,  dáme  v  najfinejši  francoski 
svili,  s  pariškimi  klobuki  á  la  rococo  ter  koketno  opazujejo  življenje 
z  okusnimi  lornjoni.  A  vidi  se  jim,  da  nismo  v  zapadni  metropoli, 
kajti  nakit  priča  o  bujni  fantaziji,  ki  ljubi  omamljiv  blesk  in  pre- 
tirano  razkošje  ;  dáme  imajo  težke  uhane,  ki  se  kar  iskre  pravih  ali 
imitiranih  briljantov,  in  prstani,  s  katerimi  so  jim  preobloženi  prsti 
na  obeh  rokah,  se  izpreminjajo  v  vseh  bojah,  v  katerih  reflektirajo 
dragi  kameni.  A  „turska  káva",  ki  se  pije  po  mnogoštevilnih  „ka- 
vanah"  in  restavracijah,  je  nam  nekaj  docela  tujega :  močni  aróma, 
gošča  in  vztočni  servis  pričajo,  da  je  to  v  istini  mosleminska  pijača, 
kakršno  pijo  v  Carigradu.  Poleg  maloštevilnih  mohamedanskih 
kostumov  —  Turkov  v  Belgradu  sedaj  ni  več,  dasi  je  bilo  mesto 
leta  1867.  še  v  sultanovih  rokah,  pač  pa  stoji  še  turška  džamija  —  je 
videti  povsod  srbskega  seljaka  v  rjavi  raševini  in  v  pletenih  opankah. 

Nosijo  pa  seljaki  tudi  obleko  iz  belega  platná  kakor  kmetje  iz  Sla- 
vonije.  Na  glavi  imajo  ponosno  „šubaro",  visoko  kapo  iz  črnega 
ovčjega  krzna,  ki  je  živ  izraz  ponosne  národne  duše,  a  tudi  „šaj- 
kače"  iz  temnomodrega  sukňa,  ki  so  po  sredi  stisnjene;  také  ima 
tudi  del  armáde  srbské. 

Srbska  vojska!  Kaj  pač  občuti  Srb,  meščan  in  najpriprostejši 
seljak,  če  zagleda  vojaštvo!  Pred  njim  nosijo  navadno  zastavo  in 
ves  národ,  kolikor  ga  je,  postoji  ter  se  —  odkrije.  Ni  videti  izlepa, 
da  bi  se  odkrivali  ikonám,  kajti  ni  jih  veliko  po  javnih  krajih, 
in  tudi  cerkve  so  v  celem  Belgradu,  dasi  ima  75.000  prebivalcev, 
samo  štiri  in  še  te  so  staré  in  majhne;  če  pa  vidi  srbski  národ 
zastavo,  ki  mu  je  znamenje  svobode  in  junaštva,  ga  obide  čut 
svetega  spoštovanja  do  herojev,  ki  so  prelili  kri  za  krst  častni  in 
svobodo  zlato.  V  srbski  duši  zasledimo  poteze,  ki  so  nam,  dasi 
smo  si  po  rodu  in  jeziku  ž  njimi  toliko  slični,  docela  nerazumljive, 
kajti  naš  karakter  je  trpel  toliko  po  tujih  vplivih  in  naše  državne 
razmere  so  tako  drugačne  od  srbskih,  da  smo  v  mnogem  pogledu 
bližji  Nemcem  nego  Srbom.  Srbska  národná  duša  ni  veselá,  dôv- 
tipná, nego  resna,  melanholična,  skoro  neprijazna,  toda  polna  ju- 
naštva :  še  danes  živi  v  duši  srbskega  národa  duh  Kraljeviča  Marka 
tako  sijajen  in  svež  kakor  pred  stoletji,  ko  so  se  rodile  božanstvene 
pesmi  o  herojski  hrabrosti  njegovi.  S  kakšnim  neverjetnim  navdu- 
šenjem  so  zbrali  v  Narodnem  muzeju  staré,  prestreljene  prápore  iz 
srbskih  vstankov,  med  katerimi  je  osobito  krásna  zastáva  iz  upora 
leta  1654.,  na  kateri  je  temnordeče  polje  posuto  z  zlatimi  plameni, 
v  sredi  pa  je  vezen  črn  orel.  Kako  skrbno  je  tudi  aranžiran  provi- 
zórni vojni  muzej  na  Kalemejdanu,  kjer  so  v  leseni  rotundi  raz- 
obešene  ob  straneh  vse  zástave  srbské  od  kneza  Miloša  do  kralja 
Milana,  v  sredi  pa  so  razstavljeni  srbski  topovi  iz  uporov,  da  celo 
dve  pedi  dolg  možnar.  In  Kalemejdan  sam!  Kolikorkrat  gre  človek 
skozi  moderni  perivoj,  ki  veže  mesto  s  trdnjavo,  vselej  se  mu 
bude  drugačne  misii.  Visoke  zidine  iz  očrnele  opeke,  globoki  jarki, 
mostoví  in  stolpi,  iz  katerih  gledajo  stari  topovi,  grede,  ograjene  s 
kanonskimi  kroglami  namesto  s  kamenjem,  piramide  iz  votlih  bômb 
pred  okovanimi  vráti,  vojaki  z  dolgimi  bajoneti  na  puškah  in  — 
jetniki,  vkovaní  v  težke  verige,  da  komaj  stopajo :  to  je  Kalemejdan ! 
Tu  na  Kalemejdanu  obhajajo  dušo  mogočne  misii  o  zmagah  Srbov 
nad  Azijati,  ko  gledaš  pred  nekdanjim  pašinim  dvorcem  topove  iz 
najrazličnejših  časov,  ki  jih  je  priborilo  junaško  hrepenenje  po  pro- 
stosti,  tu  pod  Kalemejdanom  ob  Donavi  stoji  Kula  Nebojša,  kjer  so 

trpeli  srbski  junaki  najgrozovitejše  múke  radi  krščanstva  in  domovine, 
da  te  navdaja  brezpogojno  spoštovanje  do  národa,  ki  je  imel  také 
sinove,  a  tu  gori  na  Kalemejdanu  me  je  zmotila  iz  lepih  spominov 
na  večer,  ko  je  zahajalo  veliko  krvavo  solnce  za  neskončno  slavonsko 
ravnino,  tožna,  obupna  pesem  težkih  verig  robijašev  (jetnikov), 
vkovanih  v  železje,  ko  so  stopali  sklonjeni  morda  v  podzemeljske 
prostore  kalemejdanske  .  .  . 

V  veličastnih  dneh  pa,  ko  se  je  slávilo  kronanje  naslednika 
Karadjordja  ter  se  je  praznovala  stoletnica,  odkar  se  je  Srbstvo 
začelo  otresati  turškega  jarma,  v  tem  svečanem  času  so  se  sešle 
prvikrat  jugoslovanske  Múze  ter  se  združile  pod  zaščito  kraljevskega 
škrlata  v  sestrski  objem.  Racijonalneje  se  ni  moglo  poveličati  zo- 
petno  zavladanje  Karadjordjevičev  po  tolikih  bridkih  udarcih,  ki  so 
zadeli  to  jugoslovansko  kraljevino,  nego  s  tako  eminentno  kulturno 
prireditvijo,  kakor  je  bila  umetniška  izložba.  Dne  18.  septembra  t.  1. 
je  otvoril  ob  enajstih  dopoldne  razstavo  kralj  Peter  I.  z  besedami: 
„Proglašam  izložbo  za  otvorjeno  ter  ji  želim  velikega  uspeha".  Tako 
je  pokazal  kralj,  da  ni  le  nositelj  državne  reforme  v  svoji  zemlji, 
nego  da  je  človek,  ki  hoče  prešiniti  tudi  s  prosveto  svoj  národ. 
Prišel  je  v  istini  národ  iz  vseh  krajev  Srbije :  seljaki,  ki  niso  morda 
videli  drugačnih  slik  kakor  ikone,  osiveli  popi  v  črnih  mantijah  in 
visokih  kamilavkah  na  osivelih  kodrih,  prešerni  trgovci  in  visoki 
činovniki  se  vreli  v  trumah  v  „veliko  školo",  kjer  so  bili  razstav- 
ljeni  v  vseh  dvoranah  drugega  nadstropja  srbski,  bolgarski,  hrvaški 
in  slovenskí  umotvori.  Treba  ni  poudarjati  velikega  historičnega 
pomena,  ki  ga  ima  taká  prireditev.  O  vzajemnih  koristih  je  napísal 
dr.  Milivoj  Vasič  v  „Srbskem  književnem  Glasniku"  temeljit  članek, 
in  moramo  mu  pritrditi,  da  je  bil  to  naprimernejši  korak  h  kultúr- 
nemu zbliževanju  Jugoslovanov.  Velik  vpliv  pa  bo  imela  brez  dvoma 
belgrajska  razstava  tudi  v  čisto  umetniškem  pogledu.  Istina  je,  da 
bodo  posamične  umetniške  skupine  po  tekmovanju,  ki  se  je  pričelo 
med  njimi,  mnogo  pridobile  ter  se  čimdalje  bolj  strinjale  v  umet- 
niških  ciljih.  Resnica  je,  da,  recimo,  nam  Slovencem  skoro  ni  mogoče 
ustvariti  lastne,  individuálne  umetnosti  z  nacijonalnim  koloritom, 
pač  pa  je  mogoče  Jugoslovanom  poiskati  svoj  umetniški  tip.  In  če 
bi  tudi  mogel  však  posamezni  národ  svoj  karakter  izraziti,  prihrani 
si  vendar  mnogo  energije,  če  vidi  sorodne  poteze,  ki  so  že  zaokro- 
žene.  V  tem  oziru  se  razgrinjajo  za  prihodnost  najlepše  perspektíve, 
treba  pa  je  pred  vsem  razvoju  podati  sistematično  líce,  postaviti  se 
na    reálna   tla   ter  ne   gledati    na    zunanjo    formo,  ne  spekulativno 

ustvarjati  umetniških  fantómov,  nego  induktivno  krepiti  posamično 
umetniško  individualnost,  dati  ji  prosto  pot,  na  kateri  ji  bo  luč  in- 
dividuálna poteza,  ki  se  ji  bo  zdela  sorodna.  Tako  si  predstavljamo 
razvoj  národne  umetnosti  Jugoslovanov. 

A  kar  smo  videli  na  belgrajski  izložbi,  je  bila  umetnost,  ka- 
kršna  eksistira  danes  na  Srbskem,  Bolgarskem,  Hrvaškem  in  med 
Slovenci.  Skupnih  elementov  ni  bilo  še  spoznati,  našli  bi  jih  morda 
kvečjemu  med  Srbi  in  Bolgari.  Reči  pa  moramo,  da  tudi  umetnost 
posameznih  národov  ni  še  skristalizirana;  pozná  se  še  povsod  tuj 
vpliv,  tuj  način  bolj  ali  manj,  ponekod  pa  se  je  šmátrala  za  ná- 
rodní element  zunanjost,  sujet.  Sčasoma  se  gotovo  naziranje  poglobi 
ter  bodo  umetniki  šmátrali  kostume  itd.  za  postransko  stvar,  tedaj, 
kadar  se  bodo  umetniške  razmere  med  Jugoslovani  konsolidirale 
ter  se  bosta  čopič  in  dleto  v  istini  zatopila  v  rodno  zemljo  in  este- 
tično  dušo  narodovo. 

Ker  stoji  moderna  kritika  na  stališču,  da  treba  však  umetniški 
pojav  razlagati  kavzalno,  da  je  torej  iskati  vzrokov  in  posledic,  da  mo- 
remo  fait  a  compli  pojasniti  docela  —  kar  je  naloga  kritike  —  in  da 
ga  m  oremo  popolnoma  razumeti  —  kar  je  dolžnost  publika  —  radi 
tega  moramo  pojasniti  nekoliko  umetniške  razmere  pri  vsakem  jugo- 
slovanskem  plemenu,  predno  preidemo  k  umetniškim  produktom. 

Srbi  dosedaj  niso  imeli  umetniške  kaste,  kakor  je  ni  bilo  nikjer 
med  Jugoslovani  do  zadnjih  časov;  prvi,  ki  je  organiziral  slikarje 
in  kiparje  svoje  domovine,  je  bil  Vlaho  Bukovac,  ki  je  ustanovil, 
prišedši  iz  Amerike  in  Pariza,  v  Zagrebu  umetniško  kolonijo.  V 
Srbiji  pa  še  do  danes  ni  umetniškega  društva,  dasi  imajo  arhitekti 
svojo  organizacijo,  ter  se  je  práv  sedaj  začelo  snovati  tudi  slikarsko 
in  kiparsko  združenje.  Svojega  razstavnega  paviljona  nimajo  bel- 
grajski umetniki,  kakor  ga  tudi  v  Ljubljani  ni,  pač  pa  je  v  „Srbskem 
narodnem  muzeju"  zbirka  slik,  deloma  inozemskih  originálov,  deloma 
starih  tujih  kopij  in  nekaj  izvirnih  srbskih  umotvorov.  Ali  Srbi  imajo 
svojo  lastno  slikarsko  šolo  v  Belgradu,  ki  je  sicer  privaten  inštitút, 
a  vendar  káže  blagodejen  vpliv  na  naraščaj :  na  izložbi  je  nastopilo 
v  oddelku  srbské  umetniške  omladine  5  gojencev  (4  dáme,  1  gospod) 
častno  s  ksilografsko  zbirko.  Ravnatelj  „srbské  slikarske  škole"  je 
historični  slikar  Rista  Vukanovič,  ki  je  razdelil  svoj  závod  v  tri  od- 
delke :  v  obrtni,  dámski  in  slikarski  del.  Predáva  se  tu  med  drugim  o 
estetiki,  anatomiji  itd.,  poučujejo  pa  poleg  ravnatelja  še  drugi  srbski 
slikarji.  Dŕžava  sicer  podpira  talente  ter  jih  pošilja  v  evropska 
umetniška   središča,    nastavlja   jih   za   profesorje   po  srednjih  šolah, 

ali  vendar  je  profana  umetnost  v  Srbiji  manj  razvita,  nego  bi  bilo 
pričakovati.  Splošno  cvete  tudi  med  izobraženimi  umetniki  ikono- 
pistvo,  ki  seveda  ne  nudi  posebne  prilike  za  umetniški  razmah,  ker 
ima  pač  svoje  predpisane  forme  in  oblike,  v  katere  je  vklenjeno. 
V  Belgradu  so  se  pač  prirejale  že  kolektívne  razstave  poedinih  umet- 
nikov,  toda  pravé  umetniške  publike  srbski  umetniki  do  danes 
nimajo.  In  publika,  ki  je  dovzetna  za  umetniška  stremljenja,  ki  zlasti 
materijalno  podpira  procvit  umetnosti,  je  faktor,  ki  ga  umetniki 
dolgo  čaša  težko  pogrešajo. 

Splošna  karakterizacija  srbskega  slikarstva  je  historični  žáner, 
pa  naj  si  bo  po  vzoru  Matejka  in  Brožika  teatralno  kronanje  ali 
kraljevska  poroka  ali  skupina  junákov,  ki  trpe  v  ječi,  ali  prizor  iz 
bojev  za  srbsko  svobodo.  Prvenstvo  si  je  pridobil  na  srbskem  od- 
delku  gotovo  Paja  Jovanovič,  znan  vsakomur,  ki  je  sploh  kdaj  vzel 
v  roke  kak  nemški  ilustrovaní  časnik,  po  slikah  iz  balkanskega  živ- 
ljenja,  po  divjih  arbanaških  figurah  z  dolgimi  puškami  itd.  Ali  to, 
kar  je  bilo  na  I.  jugoslovanski  izložbi,  je  popolnoma  nekaj  drugega, 
to  ni  več  Jovanovič  v  rjavih  in  temnih  tonih,  to  je  dekoratívni 
umetnik  v  barvah  Lôfflerjevih,  poln  svetlobe  in  pompoznih  potez. 
Paja  Jovanovič  je  izložil  le  tri  stvari:  dvoje  velikih  platen  (Kruni- 
sanje  Dušanovo  in  Ženitba  cára  Dušana  sa  Aleksandrom,  sestrom 
bugarskog  cára)  ter  majhen  email  „Oko  guslara".  Krunisanje  Du- 
šanovo je  največja  slika  na  vsej  razstavi  ter  predstavlja  cára  Dušana 
Silnega,  ravno  ko  stopa  pod  velikim  bizantinskim  portálom  iz  cerkve. 
Njemu  na  levo  gre  carica  Aleksandra,  za  njima  vojvode  z  visokimi,  per- 
škim  tiaram  podobnimi  škrlatnimi  kapami.  Pred  vráti  na  pragu  stojita 
dva  arhimandrita  v  sijajnih  ornatih  ortodoksne  cerkve,  s  kadilnieami 
v  rokah.  Pod  portálom  pa  so  razvrščeni  v  špalirju  vojniki  v  oklepih 
in  šlemih.  Po  stopnicah,  ki  vodijo  do  cerkvenega  portala,  neso  paži 
kraljeve  insignije,  pred  njimi  gredo  heroldi.  Na  levi  stráni  na  trgu 
stoji  národ,  na  desni  so  vitezi  na  konjih.  Slikar  je  tu  razvrstil  naj- 
različnejše  kustume  od  bizantinskih  do  slovansko-narodnih.  Pokazal 
je  kraljevi  ornát  in  raševino  seljaško  ter  jekleno  vojniško  opravo. 
Ali  skupni  vtisk  slike  vendar  ni  pester,  nego  dostojanstven,  ker  je 
posamezne  boje  spravil  v  ton  ter  je  celotni  kolorit  mirno  svečan; 
prevladujejo  belo  -  sivo  -  vijoličaste  barve.  Dekoratívni  moment  je 
izborno  izražen,  dasi  je  tuintam  risba  nekoliko  trda  ter  so  vobče 
barve  sladké.  Najboljši  del  vse  velikánske  slike  je  skupina  vitezov, 
ki  stoje  na  stopnicah  pred  cerkvijo,  v  risbi  kretenj  in  v  bojah,  vrlo 
fina  je  tudi   četa  na  konjih  z  banderci  na   sulicah ;   baš  perspektíva 

linij  na  sulicah,  ki  se  zde  kakor  gozd,  je  tehnično  dovŕšená.  Plastika 
šarene  preproge  na  stopnicah  je  izborna  in  plastika  lovorjevih  vej, 
ki  so  nastlane  po  tleh  in  po  preprogi,  je  divotna.  Ker  je  v  dekora- 
tivnem  slikarstvu  bas  perspektíva  najtežja,  kajti  doseči  jo  je  treba 
skoro  samo  z  barvami,  raditega  ni  čuda,  če  je  tudi  tako  velik 
mojster,  tako  dovršen  umetnik  v  tehniki,  kakor  je  Paja  Jovanovič,  ta 
težki  problém  v  ozadju,  kjer  stoji  grád  nad  mestom,  nekoliko  pustil 
z  vidika  ter  vsled  tega  ni  dosegel  dovoljne  daljave  zanj,  tako  da  grád 
stopa  nekoliko  naprej.  Bila  mu  je  pač  glavna  reč  ospredje,  ker  drugo 
v  temi  ni  vidno,  ter  je  na  to  osredotočil  vso  svojo  umetniško  silo. 

Drugi  umotvor  Jovanovičev  je  Ženitba  cára  Dušana.  Tu  jase 
s  svojo  nevesto  Aleksandro  v  cerkev  k  poroki.  Spredaj  so  običajni 
trobentači.  Okoli  neveste  so  device,  za  cárom  vojniki  z  banderci, 
zadaj  modrikasta  silhueta  grádu.  Ves  izprevod  je  na  konjih.  Tu  bi 
lahko  izrazil  baš  gibanje  v  linijah,  kar  je  pri  dveh  pažih,  ki  vodita 
konja,  tudi  markantno  izvedeno.  Sicer  pa  je  hotel  podati  Jovanovič 
svečani  vtisk  cárske  poroke,  združen  z  ljubko  poezijo  ljubezni,  kar 
je  popolnoma  dosegel  s  koloritom,  ki  je  sličen  koloritu  na  velikí 
sliki  kronanja. 

„Oko  guslara"  je  miniatúra.  Delana  je  nad  vse  skrbno,  ne- 
verjetno  detajlirano.  Opanko  nekega  seljaka  bi  bilo  dobro  opazovati 
z  mikroskopom;  tako  veliko  Ijubezen  je  pokazal  umetnik  do  pred- 
meta,  da  se  ni  mogel  ločiti  od  njega  ter  ga  dovrševal  in  dovrševal. 
Kompozicija  skupine,  ki  posluša  guslarja,  je  imenitna. 

(Konec  prih.) 

ekle  je  na  vrtu 

rožice  bralo, 

v  šopek  vezalo  ... 

Oh,  dekle,  čemu  ti  šopek  bo?  .  .  . 

Ta  šopek,  ta  šopek? 

Dobil  ga  bode  fantič  moj, 

ki  pride  k  meni  v  vas  nocoj. 

Oh,  dekle,  čemu  ti  fantič  bo?  .  .  . 

Moj  fantič,  moj  fantič? 

Za  kratek  čas,  za  kratek  čas 

moj  fantič  hodi  k  meni  v  vas  .  .  . 

Marica  Strnad. 

Ob  dvojni  stoletnici. 

Spisal  dr.  Fran  Ilešič. 

1.  Kranjska. 

on  fuit  maior  sub  imperio  Romano  dies!"  S  temi  be- 
sedami je  pred  sto  leti  v  pesniškem  zanosu  pozdravil 
mladi  Ljubljančan,  pesnik  Anton  Zupančič,  oni  dan, 
ko  je  „nemški  cesar"  Franc  povzdignil  Avstrijo  v 
cesarstvo. 

Dobro  znan  nam  je  Zupančič  kot  profesor  zgo- 
dovine  in  zemljepisja  na  celjski  in  pozneje  na  mariborski  gimnaziji : 
Slomšek  in  Vraz  sta  mu  bila  učenca.  Globoko  čuvstveni,  romantično 
navdahnjeni  Zupančič  je  zganil  v  Slomšku  globino  njegove  duše 
ter  vžgal  v  njej  ljubav  do  rodnega  mu  jezika. 

A  leta  1804.,  ko  je  Avstrija  zablestela  pod  cesarsko  krono,  da 
tako  nekoliko  paralizuje  blesk  veliké  Francije  Napoleonove,  je  bil 
mladi  učenec  in  prijatelj  Vodnikov  še  v  svoji  ožji  domovini  ter  je 
tu  izdal  v  spomin  onega  dogodka  slavospev  „Oesterreichs  Kai- 
serthum"  (Laibach,  1804,  vel.  8°.),  ki  so  mu  bile  geslo  gornje 
besede:   Bard  stoji  na  Triglavu,  nakičen  s  hrastovim  vencem. 

Kar  pripláva  od  iztoka  zvezda  avstrijske  sláve,  „im  Bilde  seiner 
Doppelkrone  erglänzt  uns  Osterreichs  Kaiserthum".  Zato  vzame  bard 
liro  s  skale  in  razlegne  se  pesem:  Naj  se  bratje  skalne  Kranjske, 
„Karnas  Enkel",  složno  poklonijo  vladarju  ter  zakličejo:  „Von  Gottes 
Schild  umschirmt  lebe  uns  lange  Oesterreichs  Kaiser  Franz!" 

Dogodek  leta    1804.   je  zbudil  strune  jedva  osemnajstletnemu 
Slovencu  po  rodu  in  mišljenju,  ki  pa  se  je  ob  prvi  svoji  pesmi  okrasil 
s  hrastovim  listjem  ter  ostal  nemški  pesnik  do  konca  svojih  dni. 
Bogato  mu  je  zvenela  Hra  1.  1814.,  ko  je  Avstrija  spet  vstajala. 

2.  Štajerská. 

Okrožni  úrad  je  dovolil  in  zato  se  je  dne  30.  novembra  1803.  1. 
v  župnišču  Sv.  Urbana  v  Slovenskih  goricah  smelo  zbrati  devet  mož, 
„alle  ex  ordine  Levi",  da  „organizirajo"   slovenskí  jezik. 

Prijatelje  slovenské  zemlje  gosti  domači  župnik  Mravljak 
—  ob  njem  sedita  pesnik  M  o  d  r  i  n  j  a  k  ,  ki  je  iz  Hrvatske 
prinesel  spomine  kajkavske  literatúre,  pa  daroviti  svečenik  Ivan 
Narat,  ki  je  črez  leto  dni  postal  prvi  katehet  mariborske  gimnazije. 


694  Dr.  Fran  Ilešič :  Ob  dvojni  stoletnici. 

Kdo  pa  ste  mi  vi  drugi,  ki  se  še  prikrivate  mojim  očem?  Tebe, 
veseli  pesnik  Slovenskih  goric,  Leopold  Volkmer,  pač  ne  manjka? 
Ali  si  prihitel  ti,  Šimon  Povodeň,  in  ti,  Kašpar  Harman? 

Predlagalo  se  je  v  tej  prvi  slovenskí  „akademiji",  naj  se  izda 
slovenski  slovar,  Modrinjak  pa  je  nasvetoval  narodni  pravopis  in 
slovnico.  Njegov  predlog  so  sprejeli.  Modrinjak  je  očrtal  osnutek 
pravopisa  po  hrvaškem  vzorcu,  a  Narat  se  je  lotil  z  vnemo  slovnice. 
Slovar  so  si  udeleženci  po  abecedi  razdelili,  do  septembra  1804.  1. 
naj  bi  však  izdelal  svoj  del ;  tedaj  naj  bi  se  shod  obnovil  in  se 
elaborati  izmenjali  v  svrho  medsebojne  preizkušnje. 

Že  pri  tem  zboru  je  prišlo  do  načelnih  nasprotij  med  „Hrvatom" 
Modrinjakom  in  „Slovencem"  Naratom.  Narat  je  hotel  v  naslovih 
nameravanih  del  videti  „wendisch",  a  Modrinjak  „Slavisch",  Narat 
je  hotel  dvojino,  a  Modrinjak  ni  bil  vnet  za  njo.  Morda  je  bilo 
poleg  drugega  i  to  vzrok,  da  je  za  Naratom  prevzel  vodstvo  tega 
„društva"  Mihajl  Jaklin,  „Hrvat",  znani  sorodnik  Stanka  Vraza. 

Jaklin  je  leta  1804.  sklical  drugi  shod  v  Ptuj,  ali  tako  nedo- 
ločeno,  da  so  nekateri  prišli  9.,  drugi  10.,  11.  in  12.  septembra  „und 
unsere  Bemiihung  ist  gleich  dem  babylonischen  Thurmbau  zerfallen." 

Bili  so  to  mladi  možje,  „kojih  je  srdce  igralo  za  stvar  domo- 
rodnu,  kojih  su  ústa  sred  najneprijaznijih  okolnostih  pevala  pesme 
pune  velikog  božanstvenog  slucenja",  a  zadonela  je  „bojna  trublja 
po  poljih  naših"  (Stanko  Vraz)  in  udusila  življenje  dúha. 

Šele  ko  je  Primic  leta  1810.  snoval  v  Gradcu  „societatem  slo- 
venicam",  sta  se  nádejala  Modrinjak  in  Jaklin,  da  jima  bo  mogoče 
oživili  društvo  Slovenskih  goric.  Seveda  Narat  je  bil  leta  1806.  v 
Dravi  utonil,  ž  njim  je  bila  izgubljena  tudi  njegova  slovnica,  pač  pa 
je  imel  Jaklin  izgotovljen  nemško-slovenski  slovar  po  Schellerjevem 
nemškem.  (Jagič,  Neue  Briefe). 

Bašsto  letpoustanovitvi  prvé  slovenské  akade- 
mije  v  Slovenskih  goricah  (1803)  s  e  je  porodilo  „Zgo- 
dovinsko  društvo  v  Mariboru  (1903).  Časov  sile  so  razgnale 
leta  1804.  one  staré  delavce  na  našem  kulturnem  polju,  a  „Časopis 
za  zgodovino  in  narodopisje",  ki  ga  je  letos  začelo  izdajati  mariborsko 
društvo,  naj  zbira  prijatelje  naškega  napredka  na  Štajerskem. 

StQletnica;  1804—1904. 

Svetopisemsko  knjigo  „Job"  in  „psalm  118."  v  prevodu  Šimona  Gre- 
gor či  č  a  je  izdala  pred  kratkim  „Národná  tiskarn  a"  v  Gorici,  ulica  Vetturini 
št.  9.  Za  skromne  čestitke,  ki  so  se  mu  izrekle  ob  njegovi  šestdesetletnici,  nas  je 
„goriški  slavec"  bogato  odškodoval!  „Job"  in  „psalm  118."  spadata  k  biserom 
hebrejské  literatúre,  a  kar  nam  dela  prevod  teh  dveh  pesniških  del  posebno  mil  in 
drag,  je  dejstvo,  da  nam  zvene  iz  prevoda  povsod  Gregorčičeve  strune  na  uho, 
katerih  zvoki  se  zlagajo  z  izvirno  lepoto  obeh  pesnitev  v  prekrasno  celoto.  — 
Prevodu  je  pridejan  „Pojasnilni  úvod  v  knjigo  Job",  ki  ga  je  sestavil 
d  r.  Franc  Šedej.  —  Čisti  dobiček  iz  izkupila  za  obe  knjigi  sta  pisatelja  pre- 
pustila „Šolskemu  domu"  v  Gorici.  Gregorčičev  prevod  stane  mehko  vezan 
1  K  80  h,  vezan  v  plátno  2  K  30  h,  z  zlato  obrezo  2  K  80  h,  po  posti  20  h  vec, 
Šedej  e  v  úvod  pa  mehko  vezan  40  h,  po  posti  več  5  h.  Obe  knjigi  skúp  aj 
vezani  staneta  v  platnú  2  K  70  h,  z  zlato  obrezo  3  K  20  h,  po  posti  20  h  več. 

Ljudska  knjižnica.  III.  zvezek.  Vseučiliška  ljudska  predavanja, 
spisal   profesor  d  r.   F  r.    Drtina.     Ponatisk  iz  „Naših  zápisk  o  v".    Cena  10  h. 

1904.  Založili  „Naši  zápis  ki".  Smoter  brošurici  je  tisti,  ki  ga  je  imel  gospoda 
Adolfa  Ribnikarja  članek  „Za  ljudsko  prosveto"  v  našem  listu  lanskega 
leta.  Spričo  nizke  cene  ni  dvojití,  da  jo  bo  občinstvo  pridno  kupovalo,  želimo  le, 
da  bi  tudi  dosegla  svoj  namen. 

Knjige  družbe  sv.  Mohorja.  Družba  sv.  Mohorja  je  razposlala  svojim  údom 
tudi  letos  šestero  knjig.  Te  so:  1.  Zgodbe  s  v.  pi  s  ma,  11.  snopič.  2.  Lurška 
ma  t  i  božja,  molitvenik.  3.  Slovenskí  fantje  v  Bosni  in  Hercegovín  i. 
4.  Bodi  svoje  sreče  kováč.  5.  Lisica  Zvitorepka.  (Slovenské  Večernice. 
36.  zvezek).  6.  Kole  dar  zal.  1905.  Najbolj  bosta  ugajali  letos  knjigi  „Lisica  Zvi- 
torepka", v  katero  je  združil  na  zanimiv  način  celo  vrsto  pripovedk  o  lisici  g.  Jos. 
Brinar,  in  pa  „Slovenskí  fantje  v  Bosni  in  Hercegovini  1878",  ki  jo 
je  spisal  nekako  v  proslavo  petindvajsetletnice  okupacije  Bosne  g.  Jernej  pi. 
Andrejka.  Zadnjo  knjigo  krasi  mnogo  primernih  slik  in  nič  ne  dvomimo,  da  jo  bo 
naše  ljudstvo  jemalo  z  velikim  veseljem  v  roke.  Navzlic  ternu  ne  vemo,  če  je  družba 
sv.  Mohorja  poklicana,  proslavljati  okupacijo  Bosne.  Vsaj  nam  izobražencem  je 
trpko  pri  srcu  spričo  te  knjige,  ker  nas  le  preveč  spominja,  koliko  je  naših  fantov 
izkrvavelo  v  Bosni  in  Hercegovini  za  -  madjarsko  politiko!  —  Da  je  družba  sv. 
Mohorja  izdala  tudi  letos  molitvenik,  se  sicer  ne  čudimo,  pač  pa  se  čutimo  upra- 
vičene,  izreči  svojo  dvojbo  o  dejanski  potrebi  in  koristi  takih  izdavanj.  Skoro  vsako 
leto  molitvenik,  je  vendar  nekoliko  preveč!  Kajti  bojimo  se,  da  ostane  ogromna 
večina  teh  molitvenikov  nerazrezanih  in  da  se  porabijo  za  vse  drugo  prej,  nego  jim 
je  namen.  Saj  so  si  vendar  vsi  molitveniki  kolikor  toliko  podobní,  čemu  torej  ta 
potrata?  Naj  nas  nihče  krivo  ne  razume!  Odkritosrčni  prijatelji  družbe  smo,  ker  ne 
more  njene  koristi  za  slovenstvo  nihče  utajiti,  in  če  smo  si  dovolili  to  opazko,  smo 
storili  to  le,  ker  velja  po  naši  misii  pač  tudi  glede  molitvenikov  „Est  modus 
in  rébus" ! 

Koledar  šolske  družbe  sv.  Cirila  in  Metoda   v  Ljubljani  za  navadno  leto 

1905.  Izdalo  in  založilo  vodstvo.  Cena  brez  poštnine  1  K  20  v.  Poleg  običajne 
koledarske  vsebine  nahajamo  v  koledarju,  ki  nadomešča  obenem  društveni  vestník, 

natančen  pregled  dosedanjega  razvitka  te  prekoristne  naše  družbe  in  raznovrstne 
pesniške  in  prozaiške  spise  J.  Poboljšarja,  f  Ivana  Veselá,  dr.  Jos.  Voš- 
njaka,  Ivana  Nep.  Resmana,  Podlimbarsk  ega,  Fr.  Starega,  Toma 
Župana  in  J.  Vrhovnika.  Uverjeni  smo,  da  si  omisli  to  knjigo  obilo  Slovencev, 
saj  je  namenjeno  izkupilo  za  njo  najvažnejšemu  našemu   národnému  podjetju! 

Menično  pravo.  S  posebnim  ozirom  na  trgovsko  poslovanje  in  na  važnejša 
menična  pravá  večjih  dŕžav  spisal  Anton  Kuder,  c.  kr.  sodni  avskultant.  V 
Ljubljani  1904.  Izdalo  in  založilo  Slovensko  trgovsko  društvo  „Merkúr". 
Natisnili  J.  Blasnikovi  nasledniki.  S  to  knjigo  je  storilo  naše  pravoslovno  slovstvo 
važen  korak  naprej  in  je  nje  izdanje  tem  pomembnejše,  ker  se  odpomore  ž  njo  v 
Slovencih  obenem  velikí  praktični  potrebi.  Slovensko  trgovsko  društvo  „Merkúr"  je 
začelo  vsekakor  na  pravem  koncu  vršiti  svoje  rodoljubno  delo  in  zaslúži  za  iz- 
danje te  knjige  vse  priznanje!  Čestitati  pa  moramo  društvu  tudi,  da  se  mu  je 
posrečilo  dobiti  tako  izborno  moč  za  sestavo  knjige,  kajti  prepričali  smo  se,  da  je 
rešil  gosp.  Kuder  svojo  v  vec  nego  enem  pogledu  težko  nalogo  vseskozi  častno. 
Poleg  drugih  vrlin  nam  je  omeniti  tudi  lepega,  jasnega  domačega  jezika  v  knjigi. 
Knjigo  priporočamo  toplo  v  nakupovanje.  Dobiva  se  pri  slovenskem  trgovskem 
društvu  „Merkurju"  v  Ljubljani,  in  sicer  stane  za  nečlane  K  2*50,  za  člane  pa  K  150. 

Profesorja  dr.  Štreklja  toletna  jezikoslovna  dela.  —  V  rokah  so  mi  naslednja: 
I.  Iz  „Časopisa  za  zgodovino  in  narodopisje"  I.  1904  a)  „Slovensko  cesarsko 
odločilo  iz  leta  1675.",  35  stráni,  b)  „Prispevki  k  poznavanju  sloven- 
skih  krajevnih  imen  po  nemškem  Štajerju  I."  —  22  stráni.  II.  „Kose, 
Käser,  Kosch",  Zeitschrift  f.  deutsche  Wortforschung,  V.  4.  —  8  stráni.  III.  „Zur 
Kenntnis  der  slavischen  Elemente  im  italie  nischen  Worts  chatze", 
Archív  f.  sláv.  Phil.  XXVI.  —  30  stráni.  IV.  „Zur  slavischen  Lehnworter- 
kunde",  Denkschr.  der  kaiserl.  Akadémie  der  Wissensch.  in  Wien,  phil.-hist.  KÍ. 
Bánd  L.  —  89  stráni. 

Če  pomislimo,  da  so  ta  dela  po  svojem  značaju  taká,  ki  zahtevajo  mnogo 
zamudnega  iskanja  in  primerjanja,  moramo  občudovati  njih  obsežnost.  Kdor  na 
torišču  teh  razprav  ni  veščak,  kakor  je  baš  gospod  pisatelj,  ta  bi  si,  če  je  vesten, 
komaj  úpal  napisati  vrstico,  če  pa  je  drzen,  bi  se  izgubil  v  megleno  domnevanje. 
Le  tisti,  ki  je  kakor  učeni  naš  rojak  na  tem  polju  delaven  in  domač  že  leta  in 
leta,  zmore  kočljivi  posel.  Razen  štev.  I.  a)  se  bavijo  te  razprave  s  tematološko  (v 
širšem  pomenu)  in  semasiološko  razlago  raznih  jezikoslovno  zanimivih  slovanskih, 
posebno  slovenskih  besed,  posezajoč,  kadar  je  treba,  globlje  v  glasoslovne  in  druge 
zákone.  Navadno  gre  končno  pri  vsaki  besedi,  kakor  je  razvidno  že  iz  naslova,  za 
to,  je  li  slovenskega  izvora  ali  italijanskega,  nemškega,  madjarskega,  turškega,  no- 
vogrškega;  raziskovalci  še  dandanes  cesto  niso  prosti  šovinizma,  kadar  izkopavajo 
korenike  besed,  dr.  Štrekelj  je  seveda  povsem  miren  kot  pravi  znanstvenik;  saj  so 
za  jezikoslovca  zanimivejša  p  o  ta,  ki  jih  je  prehodila  kaka  beseda,  nego  pa  suho 
dejstvo,  da  je  ali  n  i  izposojenka.  Posebno  interesantné  so  n.  pr.  tiste,  recimo 
slovenské  tvorbe,  ki  so  v  slovenščini  tujke,  ki  jih  je  pa  vendar  slovenščina  potem, 
ko  jih  je  pretvorila  po  svojih  pravilih,  posodila  Italijanom,  Madjarom,  Nemcem. 
N.  pr.  ital.  strucolo  je  iz  slovenskega  „štrukelj",  to  pa  iz  nemškega  Struckel 
(kakor  zdaj  sodi  Štrekelj,  dočim  je  prej,  v  Arch.  XII.  485,  izvajal  našo  besedo  iz 
nemškega  Strudel  in  nemško  Struckel  šmátral  za  zopetno  izposojenko  iz  sloven- 
ščine);  ital.  torbize  je  naše  torbica  („torba"  pa  je  turška  beseda!);  ital.  sala- 
braco  je  iz  našega  šalobarda,  to  pa   iz  nemškega  Schalbart  i.  dr,  —  Tako 

dobi  strokovnjak  zanimivosti  na  vsaki  stráni;  mi  tu  na  nje  le  opozarjamo.  Sploh 
pa,  kdor  bo  odslej  vprašal  Miklošičev  etimološki  slovar  ali  tudi  Pleteršnikov  za 
izvor  kake  besede,  treba  se  mu  bo  najprej  prepričati,  ni  íi  pisal  kaj  o  njej  naš 
pisatelj ;  zlasti  se  s  temi  razpravami  lahko  okoristi  dotični  odstavek  v  Sketovi  slovnici. 
—  Od  tako  delavnega  gosp.  pisatelja  smemo  pričakovati  še  mnogo  temeljitih  del, 
ki  bodo  kakor  ta  pričala  o  zmožnosti  in  trudoljubivosti  Slovencev. 

Dr.  Jos.  Tominšek. 

Rokovnjači,  národná  igra  s  petjem  v  petih  dejanjih,  po  Jurčič-Kersni- 
kovem  románu  spisal  Fran  Govekar.  Overturo  in  glasbene  točke  uglasbil  Viktor 
Parma.  Tiskala  in  založila  „Goriška  tiskarna"  A.  Gabršček.  Te  priljubljene 
národne  igre  je  izšel  drugi,  popravljeni  natisk.  Cena  80  h. 

Talija,  zbirka  glediških  iger,  ureja  Fran  Govekar.  V  Gorici  1904.  Tiská 
in  zalaga  „Goriška  tiskarna"  A.  Gabršček.  Te  zbirke  je  izšel  17.  snopič,  ki 
obsega  E.  Raupachovo  žaloigro  „Ml  i  na  r  in  njegova  hči\ 

Letopis  Matice  srpske.  (Konec.)  Od  starih  ilirskih  pesnikov  živita  samo  še 
Ivan  vitez  Trnski,  predsednik  društva  hrvaških  književnikov,  in  fra  Grgo 
Marti  c.  Tretji,  Stjepan  Iljaševič,  je  umri  2.  januarja  1903.  leta  (Zimzelenke). 
Jos.  E  u  g.  Tom  i  č  se  je  jel  pečati  posebno  z  romanopisjem,  dočim  so  pesniki 
Nap.  Špun-Strižič,  Franjo  Ciraki,  Ivan  Zahar  in  drugi  umolknili.  Dr.  Fr.  Markovi  č, 
ki  se  je  odlikoval  s  svojimi  drámami,  se  je  zaglobil  v  filozofske  študije.  Hugo 
Badali  č,  prevodilec  Goethejevega  Fausta,  je  izdal  1.  1897.  v  zalogi  Matice  hrv. 
svoje  izbrane  pesme  lirske,  rodoljubne  in  reflektne  vsebine.  Njegov  drug  iz  te  dobe 
je  profesor  filozofije,  dr.  Gjuro  Arnold,  čigar  tožne  pesmi  so  izlivi  o  nestalnosti, 
ločitvi  in  o  zmagi  zlobe  nad  krepostjo.  Hranilovič  je  zaslovel  po  svojih  „Žum- 
beračkih  elegijah",  Avgust  Harambašič  razvija  krčevito  plodnost,  se  odlikuje 
po  lahkoti  pevanja,  ali  je  precej  površen.  Silvije  Kranjčevič  je  pesnik  skepse 
in  pesimizma.  Najnovejša  zbirka  njegovih  pesmi  „Trzaji"  obsega  mnogo  lepih  idej> 
ali  preveč  je  v  teh  pesmih  simbolizma  in  nejasnosti  ter  svetobolja.  Jos  i  p  Mila- 
kovič  je  rodoljuben  pesnik  nežnega  temperamenta  brez  posebnega  poleta.  Tugo- 
mir  Alaupovic,  rodom  Bosanec,  izraža  krepko  svoje  rodoljubje  v  lepem  jeziku 
ter  je  s  tem  zasenčil  mnoge  druge  pesnike,  vendar  se  nam  zdi,  da  je  g.  Hranilovič 
premalo  iztaknil  njegovo  gostobesednost  brez  globoke  psihologije.  Stjepko  Ilijič, 
kakor  došlej  navedení  trije  pesniki,  deluje  v  Bosni.  On  ima  mnogo  zdravé  simbolike 
v  svojih  pesmih,  vendar  nikdar  ne  zahaja  v  meglovitost  dekadentstva. 

Druga  skupina  so  dalmatinski  pesniki.  Najstarejši  je  dr.  Ante  Tresič- 
Pavičič.  Njegov  slog  je  visoko  doneč,  obzorje  prostrano,  fantazija  bujná  in  vendar 
refleksija  hladná  in  gostobesedna.  R  i  kar d  Katalinič-Jeretov  je  ljubezniv 
pesnik,  ki  daje  dúška  svojim  plemenitim  čuvstvom,  vendar  ne  more  práv  ogreti. 
Bratje  Nikola,  Ivan  in  Mato  Ostojiči.  Prvi  se  odlikuje  po  mirni  in  trezni 
ljubezni  do  domovine  in  ostrim  promatranjem  človeških  prilik.  Drugi  je  prvému 
soroden;  posebno  se  dojemajo  srca  njegove  elegije.  Tretji  je  idealen  rodoljub  in 
prijatelj  svobode.  Heres  de  la  Mara  j  a  (Milan  Begovič)  je  udaril  v  svoji  knjigi 
„Boccodoro"  na  zastarele  strune  aristokratske  španjske  lire.  Vladimír  Názor  piše 
epske  pesmi  iz  mitološke  dobe.  Jezik  je  lep,  stihi  pa  so  presvobodni,  predmet 
samo  za  poznavalce  mitologije  užiten.  Ante  P  e  travič  je  rodoljuben  pesnik,  ki  se 
kreče  v  retorskih  figurah  v  razblinjenem  slogu.  Marin  Sabič  (Trenutci)  je  samo- 
zadovoljen  pesnik,  ki  mu  je  edini  predmet  njegova  lastna  oseba  in  njegove  lju- 
bavne  spletke  in  nezgode.  Dinko  Sirovica  je  patriotski  pesnik,  ki  realno  opeva 

priliko  svojega  národa  brez  fantastnih  ditirambov  in  umišljenih  vzdihov.  Jurij 
Kapie  spretno  posnema  ton  národne  pesmi.  Neurasthenikus  (Vicko  Mihaljevic) 
je  izdal  stihovan  dnevnik  originalnega,  duhovitega  človeka,  kjer  je  najti  (Pregršt 
šušnja)  mnogo  ugodnih  refleksij,  impresij  itd.  Tudi  satira  mu  je  uspela,  ker  ni 
surová,  nego  fina! 

Od  mlajših  pesnikov  zagrebških  sta  obrnila  največjo  pozornost  naše 
dr.  Velimir  Deželic  in  Stjepko  Spanie  s  svojimi  pesmimi.  Isa  Veli- 
kanovič  je  spisal  za  Matico  hrv.  epsko  pesem  „Otmica",  ki  je  pravi  dobiček  za 
literaturo  hrvaško.  Tudi  se  odlikuje  s  svojimi  prevodi  iz  slovanskih  (ruskih  in  polj- 
skih)  slovstev.  Albert  Veber  se  je  poskusil  z  uspehom  v  satiri.  Milivoj  Po- 
dravski  opisuje  v  realnih  pesmih  svojo  podravsko  domovino,  njene  ljudi  in  prilike. 
V  epiki  posnema  madjarskega  pesnika  J.  Aranja.  Brata  Mih  ovil  in  Mirko  Ni- 
kolié  sta  pobudila  veliko  zanimanje  s  svojimi  pesmimi.  Znana  sta  med  mlajšimi 
pesniki  Dragutin  Domjanic  in  Vladimír  Vidrič,  pesnika  dekadentná.  — 
Potem  omenja  pisatelj  še  bolj  površno  Bunjevca  Evetoviča  (Miroljub)a,  Ferda 
Juzbašica,  Mladena  Barbarica,  Ivana  Lepušica,  Viktorja  Badaliča  (siná  Huge 
Badalica),  Zvonimira  Devčiča,  Sane  Kurjakoviča  (Vuksana).  Kdor  hoče 
spoznati  hrvaške  pesnike,  naj  prebere  ta  spis.  R.  Perušek. 

Zborník  za  narodni  život  i  običaje  južnih  Slávená.  (Na  svijet  izdaje  Ju- 
goslavenska  akademija  znanosti  i  umjetnosti.)  Knjiga  IX.,  zvezek  1.  V  Zagrebu  1904. 
—  Prof.  J.  Milčetič  prispeva  zanimive  „Sitnije  priloge"  s  folkloristovskega  polja, 
tako  o  „rajski  ptici",  ki  nam  je  znana  iz  Valjavčeve  pesnitve.  Pripoveduje  se  ta 
gatka  v  starem  glagolskem  rokopisu  iz  leta  1558.,  ki  je  prevod  iz  latinščine;  iz 
tega  se  da  izvajati,  da  je  v  hrvaško  književnost  prešla  iz  latinské  srednjeveške 
književnosti.  Razen  tega  se  nahaja  v  glagolskem  rokopisu,  ki  je  valjda  iz  XVII.  veka 
in  v  delih  dveh  hrvaških  piscev  iz  XVII.  oz.  XVIII.  stoletja  in  sicer  bosenskega 
franjevca  Divkovica  ter  Antona  Kanižlica.  -  V  prilogu  „Ženidba  Dušanova"  se  bavi 
prof.  Milčetič  z  razlago  slovenské  národne  pesmi  „Modri  Sekol  junák",  ki  so  jo  v 
Kranjsko  prinesli  najbrž  hrvaški  Uskoki  16.  ali  17.  veka,  v  prilogu  „O  dječjim 
igrama"  pa  dodaja  opombe  o  istoimeni  moji  razpravi  v  VII.   knjigi  „Zborníka". 

Med  manjšimi  prinosi  čitamo:  „Frjanovo"  (narodni  običaj  na  Murskem 
polju),  ki  ga  je  zabeležil  Vid  Habjanič,  nagornjak  na  Plešivici  pri  Jeruzalemu 
na  Štajerkem.  Prínos  je  podan  v  narečju  Stanko  Vrazove  domovine,  a  narečje  pač 
ni  natančno  posneto.  D  r.  Fr.  Ilešič. 

Janko  Koharic:  Das  Ende  des  kroatischen  National  -  Kônigtums.  Preis 
K  1*20.  Agram  1904.  Commissionsverlag  der  Buchhandlung  G.  Trpinac.  Druck  von 
Milé  Maravič.  Domoljubno,  zaslužno  delo,  ki  vzbudi  zanimanje  za  pravice  hrvaškega 
národa  v  širših  krogih. 


Koncertná  pevka  gospica  Mira  Devova  v  Belgradu.  Ker  je  Slov.  Národ 
poročal  že  podrobneje  o  svečanem  koncertu,  ki  se  je  vŕšil  dne  19.  septembra  v 
belgrajskem  kraljevem  pozorišču  ob  velikem  kraljevskem  slavju  v  Belgradu  pod 
naslovom  „Jugoslovansko  umetniško  veče",  smo  odvezani  dolžnosti,  poročati  natan- 
čneje  o  celotnem  programu,  pač  pa  se  nam  zdi  potrebno  zabeležiti  vprav  fenome- 

nalni  uspeh,  ki  ga  je  dosegla  mlada  slovenská  umetnica  pri  reviji  jugoslovanske 
glasbe.  Poleg  Srba  Pera  Stojanoviča,  ki  je  zmagal  s  svojo  mojstrsko  vijolino  kot 
slaven  virtuóz  z  veliko  tehniko,  katero  je  pokazal  bravurno  v  Vjetanovi  „Polonezi" 
ter  tudi  v  svoji  kompoziciji  „Pesem  brez  besed",  in  poleg  fine  pianistinje  Mare 
Čerenove  iz  Sofije,  smo  dokázali  Slovenci,  da  je  pri  nas  petje  na  višini,  kajti  po- 
kazali  smo  koncertno  zvezdo,   ki  je   upravičeno  blestela  na  jugoslovanskem  večeru. 

Imeli  smo  in  še  imamo  slavnih  pevk  in  pevcev,  a  vsi  so  šli  v  tujino  ter 
stopili  na  gledališki  oder.  Bas  kakor  gospica  Devova,  je  vzrasla  tudi  ga.  Verhunec- 
Holzapfel  iz  „Glasbene  Matice",  tega  znamenitega  našega  zavoda,  ali  tudi  njo  je 
zamaknil  sijaj  teátra  in  dramatične  glasbe.  Mira  Devova  pa  je  ostala  v  koncertní 
dvorani  ter  je  napredovala  od  primitivnih  početkov  do  istinite  umetnice;  napredo- 
vala je  skokoma  in  njen  sijajni  talent  se  je  razvil  na  tihem  práv  v  zadnjih  dveh 
letih,  odkar  je  nismo  čuli  v  daljšem  sólu  v  Matičnem  koncertu,  v  najresnejšo 
umetnost,  ki  prestane  z  brezdvomnim  uspehom  absolútno  kritiko.  Gospica  Devova 
je  danes  prvá  naša  domača  koncertná  pevka.  Izbrala  si  je  žáner,  ki  je  specifično 
muzikalen,  žáner  absolútne  muzike  brez  vseh  primesi.  A  nam  se  zdi,  da  je  Mira 
Devova  še  posebej  kakor  rojena  za  tiho  krasoto  komorne  glasbe ;  baš  tu  ima  umet- 
nica priliko,  da  pokaže  ves  svoj  talent  in  vse  svoje  znanje.  Umetnost  njena 
namreč  ni  zunanja,  ni  patetična,  nego  intímna,  iskreno  notranja.  Mira  Devova 
globoko  razumeva  vse  muzikálne  detajle  ter  poje  s  plemenito  eleganco,  poleg  tega 
pa  podaje  zaokroženo  harmonijo  celote  z  impresijsko  markantnostjo.  Vso  pevsko 
tehniko  je  pokazala  Mira  Devova  na  belgrajskem  koncertu  v  težki  Griegovi  kom- 
poziciji: „Solvegova  pesem".  Ekonomija  glasu  je  bila  izvrstna,  imenitno  nian- 
siranje,  iz  katerega  se  čuje  diven  pianissimo.  Belgrajska  publicistika  brez  iz- 
jeme  je  bila  očarana  po  tem  pianu.  Koloraturo  ima  gospica  Devova  neoporečno, 
a  naštudira  svoje  partije  z  izredno  marljivostjo,  tako  da  káže  pri  vsakem  taktu 
sigurnost  umetnice  z  veliko  rutino.  A  še  nekaj!  Kako  krásno  podaje  gospica 
Devova  občutje  pesmi  z  zabarvanjem  glasu!  Čisti,  kristalni  zvok  glasu  njenega 
se  razliva  kakor  pomladanski  vetrič,  ki  poln  miline  prináša  mehek,  topel  aróma 
snežnobelega  cvetja,  zvončkov  ali  šmarnic  preko  pisanih  livad  ali  pa  plamti  v 
opojnem  žaru  bujnih  cvetov  dehtečih,  rdečih  rož.  Radi  tega  pa  bi  imenovali  petje 
gospice  Mire  Devove  krasen  bel  canto  s  sijajnim  modernim  obeležjem,  z  globokim 
muzikalnim  razumevanjem. 

Uspeh,  ki  ga  je  dosegla  naša  koncertná  pevka  pri  belgrajski  publiki,  je  bil 
izreden.  Odlični  strokovnjaki,  s  katerimi  nam  je  bilo  čast  osebno  govoriti,  so  jo 
visoko  povzdigovali  ter  izražali  popolno  priznanje.  Hoteli  so  ji,  kakor  je  poročal 
že  „Národ",  ponuditi  takoj  laskav  angažma  kot  koncertní  pevki  spričo  velikega 
priznanja.  Občinstvo  ji  je  tako  aplavdiralo,  da  je  morala  poleg  programa  peti  še 
posebej,  kar  se  ni  pripetilo  ta  večer  drugemu  umetniku.  In  ko  je  nastopila  tudi 
namesto  g.  Betteta,  je  zašumelo  po  kuloarjih  med  poslušalci,  ki  so  hiteli,  glasno 
izražajoč  svojo  zadovoljnost,  v  avditorij.  Opetovano  je  ploskal  kralj  Peter  I.  in  ves 
njegov  dvor,  ki  se  je  udeležil  „Jugosl.  umetn.  večera".  Slednjič  bodi  nam  dovoljeno 
iz  šume  belgrajskih  kritik,  ki  so  priznale  gospico  Devovo  za  kraljico  večera,  („Slob. 
Reč"),  zabeležiti  samo  pasus  iz  prvé  srbské  revije  „Srb.  Književnega  Glasnika",  ki 
poroča  o  njej  med  drugim:  „Gospodjica  (M.  Devova)  peva  sa  velikim  muzikalnim 
razumevanjem  i  ume  zgodno,  da  se  koristi  svojim  organom.  Glas  joj,  do  duše,  nije 
velik,  ali  zvuči  neobično  prijatno,  naročito  u  srednjim  i  visokim  partijama.  G-ca. 
Devova  ume  pevanju  da  dá  naročiti  draž,  što  na  slušaoca  deluje  neobično  prijatno ; 

glas  joj  je  vrlo  školovan,  izgovara  u  svima  položajima  lako  i  bez  múke,  i  sposoban 
je  za  sve  dinamičke  nianse.  G-ca.  Devova  je  požnjela  kod  publike  neobični,  velikí 
uspeh,  kóji  je  bezuvetno  zaslúžila." 

Na  jugoslovanskem  umetniškem  večeru  je  nastopil  tudi  slovenskí  oktet  s 
„Strunami"   (A.  Nedved)  in  z  D.  Jenkovo  „Ljubezen  in  pomlad".        J.  R.-Sever. 

Viktor  Parmove  skladbe  k  „Rok  ovnjačem"  in  „Legijonar  jem",  pri- 
rejene  za  klavir,  so  izšle  v  založbi  ljubjjanskega  knjigotržca  Oto  na  Fischerja. 
„Rokovnjači"  obsegajo  štiri,  „Legijonarji"  šest  pies,  stanejo  pa:  „Uvertura"  za 
klavir  K  2'50,  „Kuplet"  za  moški  glas  s  klavirjem  K  1,  „Zora  vstaja"  za 
soprán  s  klavirjem  K  1,  „C  v  e  toč  ih  deklic  prsa  bela",  samospev  (soprán)  z 
mešanim  zborom  ob  spremljevanju  klavirja,  K  2,  „Zapoj  mi  ptičica  glasno", 
pesem  za  soprán  s  klavirjem,  K  120,  „V  petju  oglušimo",  moški  glas  s  kla- 
virjem, K  1*80,  „Kuplet"  za  moški  glas  s  klavirjem,  K  1,  „Romanca",  samospev 
(tenor)  z  moškim  zborom  ob  spremljevanju  klavirja,  K  1*80,  „Ptička",  pesem  za 
soprán  s  klavirjem,  K1'20,  „Skoz  vas",  koračnica  za  klavir,  K  120.  Vsaka  piesa 
je  sama  zase  čedno  opremljen  zvezek.  Te  skladbe  smo  v  našem  listu  ocenili  že 
ob  uprizoritvi  „Rokovn jačev"  in  „Legi jonarjev".  Da  je  vse,  kar  komponuje 
Par  ma,  melodijozno  in  prikupljivo,  je  obce  znano  in  zato  kar  nič  ne  dvomimo,  da 
bode  naše  občinstvo  rado  kupovalo  omenjene  kompozicije.  Saj  je  pa  tudi  popol- 
noma  v  redu,  da  se  umikajo  iz  naših  salónov  bolj  in  bolj  tuje  skladbe  ter  se  glase 
po  njih  domáci  zvoki!  —a — 

Slovensko  gledišče.  A.  Dráma.  Letošnja  sezóna  slovenskega  gledišča  se 
je  pričela  dne  29.  septembra.  Prvi  je  prišel  Sardou  do  besede,  kajti  predstavljali 
so  zvečer  tega  dne  kot  noviteto  njegovo  zgodovinsko  dramo  v  5  dejanjih  „Do- 
mí ovina". 

Sardoujeve  dráme  nudijo  igralcem  kot  malokatere  druge  priliko,  da  pokažejo 
svoje  zmožnosti  in  rutino  —  seveda  rutino  morda  že  bolj  nego  pravé  zmožnosti, 
kajti  znano  je,  da  je  priravnaval  Sardou  vloge  svojih  junakinj  kaj  rad  posebnim 
pasijonom  znamenitih  igralk,  vsled  česar  je  gledal  le  preveč  na  zunanji  efekt.  V 
tem  tiči  kolikor  toliko  vzrok,  da  Sardoujeve  dráme  dandanes  ne  učinkujejo  več  tako, 
kakor  so  svoje  dni.  V  „Domovini"  je  poleg  tega  tudi  dejanje  predaleč  za  nami. 
Dasi  je  v  igri  vse  s  čudovito  bistroumnostjo  izumljeno  in  z  neoporečno  dramatiško 
spretnostjo  zgrajeno,  nam  dramatik  usode  svojih  oseb  vendar  ne  privede  bliže  srcu, 
tako  da  le  malo  sočuvstvujemo  ž  njimi  in  da  se  nam  vidi  v  igri  marsikaj,  kar  naj 
bi  imelo  po  namenu  písateljevem  dramatični  efekt,  golo  komedijantslvo.  Ne  motimo 
se  nemara,  ako  trdimo,  da  je  intendanca  našega  gledišča  otvorila  letošnjo  sezono 
s  to  igro  bas  glede  na  gori  omenjeno  lastnost  Sardoujevih  drám,  hoteč  nam  po- 
kazati,  kaj  vzmorejo  za  dramo  na  novo  angaževane  igralske  moci.  No,  priznati 
moramo,  da  smo  bili  v  tem  pogledu  kaj  prijetno  iznenadeni,  in  precej  prvi  večer 
je  bila  naša  sodba  ta,  da  je  napravilo  naše  gledišče  s  pridobitvijo  gdč.  Spurnove 
(Dolores)  in  gospoda  Tišanova  (Kailos  van  der  Noot)  izvrstno  akvizicijo.  Oba  sta 
nas  utrdila  v  tej  naši  sodbi  še  bolj  dne  13.  októbra,  ko  se  je  predstavljala  prvič 
na  našem  odrú  „Žena  s  už  n  j  a"  (gazdina  róba),  slika  iz  življenja  moravskih  Slo- 
vákov v  3  dejanjih,    spísala  GabrijelaPreissova.    Zlasti  gospdč.    Spurnova 

v  vlogi  Eve  se  je  odlikovala.  Njeno  igro  preveva  vseskozi  pristno  čuvstvovanje,  ki 
ga  zna  z  umetniško  dovršenostjo  kakor  v  glasu  tako  v  mimiki  primerno  izražati.  Manj 
hvaležno  vlogo  je  imel  v  tej  igri  g.  Tišnov,  kajti  Mihá  ni  globok  značaj,  ampak 
navaden  omahljivec  in  zato  njegova  vloga  tudi  ne  nudi  prilike,  da  bi  igralec  po- 
segel  globoče  v  psihologijo. 

„Žena  sužnja"  —  zakaj  ta  naslov?  Vse  v  igri  se  godi  po  samostojni  in  precej 
uporni  glaviči  Evini.  Vzela  je  za  moža  Petra,  ker  je  sama  hotela,  a  ker  ga  ljubiti 
ni  mogla,  ji  zopet  nihče  ni  ubránil,  da  bi  ga  ne  bila  zapustila  in  ušla  s  svojim 
prejšnjim  ljubimcem,  zdaj  poročenim  Mihom.  Da  se  stavijo  njeni  zákonití  zvezi  z 
Mihom  zapreke,  je  on  bas  tako  malo  kriv  kakor  ona,  in  o  kakem  tiranstvu  tu  ne 
more  biti  govora.  Da,  prepričani  smo,  da  bi  se  bile  razmeknile  tudi  te  zapreke,  če 
bi  Evi  v  odločilnem  trenotku  ne  bila  posla  ona  energija,  ki  jo  je  prej  zmeraj  kázala. 
„Hočem!"  je  bilo  prej  geslo  Evino,  zakaj  na  koncu  tolika  resignacija?  Iz  tega 
vzroka  se  nam  vidi  zvršetek  dráme  nedostaten,  psihološko  premalo  utemeljen.  Vse 
drugo  v  igri  pa  dokazuje,  da  je  Preissova  odlična  pisateljica.  Eva  je  poseben  značaj, 
a  ta  značaj  je  izražen  v  igri  tako,  da  ga  je  mogla  očrtati  samo  ženská.  Moškemu 
se  je  težko  poglobiti  tako  v  žensko  dušo,    v  žensko    mišljenje  in  čuvstvovanje. 

Največ  repríz  je  doži vela  dozdaj  noviteta  „Reservistova  svat  ba",  búrka 
s  petjem  v  4  dejanjih,  napísala  Chivot  in  Duru,  kajti  predstavljali  so  jo  navečer 
dne  1.,  9.  in  16.  októbra,  pa  popoldne  23.  októbra.  Pisatelja  delujeta  s  cenenimi, 
močno  obrabljenimi  sredstvi.  Duhovitosti  smo  v  igri  zasledili  le  malo,  ali  nič. 

Razen  tega  se  je  uprizoril  dne  9.  oktb.  popoldne  prvič  v  sezoni  Morrejev 
„Revček  Andrejček",  a  dne  25.  októbra  prvič  znamenití  dramski  proizvod 
Maksima  Gorkega  „Na  dnu".  O  tej  predstaví  več  prihodnjič. 

B.  Opera.  Tudi  opera  je  pričela  z  noviteto.  Peli  so  prvič  na  našem  odrú 
dne  4.  októbra  Meyerbeerjeve  „Hu  g  e  note".  „Róbert  le  Diable"  in  „Hugenoti" 
sta  oni  operí  Meyerbeerjevi,  v  katerih  se  je  Meyerbeer  povzpel  na  višek  glasbene 
umetnosti,  a  da  so  se  izvedli  „Hugenoti"  na  našem  odrú  toli  sijajno,  nas  navdaja 
lahko  z  zadovoljstvom  in  ponosom.  Vse  káže,  da  čaká  letos  obiskovalce  sloven- 
skega  gledišča  izreden  užitek.  Že  repertoár  sam  na  sebi,  ki  ga  je  objavilo  dra- 
matično  društvo  v  začetku  sezóne,  je  imeniten.  Ako  pa  se  vpoštevajo  še  izborne 
moci,  ki  jih  je  pridobila  intendanca,  potem  ne  moremo  dvomiti,  da  doseže  naše 
gledišče  letos,  zlasti  z  opero  izredne  uspehe.  Posebno  so  se  odlikovali  v  „Huge- 
notih"  dami  Skalova  in  Kučerova  ter  gospodje  Orželski,  Peršel  in  Ouŕednik.  A  tudi 
s  vsemi  pevci  manjših  solistovskih  vlog  smo  bili  zadovoljni.  —  Ponavljali  so  „Hu- 
genote"  7.  in  11.  októbra. 

Razen  „Hugenotov"  so  se  pele  došlej  le  še  našemu  občinstvu  od  prej  znane 
„Hoffmanove  pripovedke"  z  istim  lepim  uspehom,  in  sicer  dne  18.,  21.  in 
23.  októbra.  Dr.  Fr.  Zbašnik. 


— $><=><žW  Upodabljajoča  umetnost  Á 

Josip  Germ,  akad.  slikar  in  učitelj  risanja  v  Pragi,  je  priredil  kot  pendant 
že  prej  izišli  reprodukciji  „Belopeškega  (Klanškega)  jezera"  zdaj  tudi 
reprodukcijo  svoje  slike  „Bied".  Umetnik  sam  pravi,  da  se  je  odločil  k  ternu 
koraku  le  zaradi  tega,   ker  Slovenci  do  sedaj  nismo  imeli  razen  nekaterih  barvenih 

litografij  odličnih  rojakov  nikakih  primernih  slik  lastnega  proizvoda  v  okrás  domačih 
in  zlasti  društvenih  in  šolskíh  prostorov.  To  je  žalostná  istina  in  umetniku  moramo 
biti  hvaležni,  da  nam  je  podal  sliki  dveh  najlepših  točk  naše  naravnih  krasot  tako 
bogate  domovine,  ki  bosta  v  istini  krasili  však  salón.  Skrajni  čas  je,  da  se  zavedamo 
Slovenci  tudi  v  tem  pogledu  ter  vpoštevamo  pri  nakupovanju  slik  v  prvi  vrsti  dela 
naših  domačih  umetnikov,  ki  imajo  razen  drugih  tudi  to  prednost,  da  so  mnogo 
cenejše  nego  reprodukcije  inozemskih  slikarjev,  ki  nam  jih  tako  vsiljivo  ponujajo 
židje  z  Dunaja  in  iz  Budimpešte.  —  V  svojem  „Biedu"  slikar  Germ  ni  stremil  za 
bogvekako  originalnostjo,  ampak  skúšal  je,  da  nam  predoči  ta  „biser  kranjske  de- 
žele"  od  najlepše  stráni,  kar  je  popolnoma  v  skladju  s  postranskim  namenom,  ki 
ga  je  imel  pri  svoji  umetniški  stvaritvi.  Reprodukcija  je  tribarvena  in  napravlja  jako 
ugoden  vtisk.  Originál  „Bieda"  je  kúpila  dežela  Kranjska. 

Velikost  obeh  gori  navedenih  slik  je  50  x  32  cm,  na  kartónu  67  x  51  cm; 
cena  na  kartónu  samem  po  6  K,  v  rdečkastorjavem  jelševem  okviru  s  steklom  brez 
kartona  po  10  K,  v  takem  okviru  in  na  kartónu  po  12  K,  v  vzorkovem  okviru  s 
steklom  brez  kartona  po  12  K,  na  kartónu  po  15  K.  Dovoli  se  tudi  plačevanje  na 
obroke.  Poštnina  in  zaboj  se  računata  za  lastni  strošek,  pošiljatev  slike  na  kartónu 
in  v  závitku  s  poštnino  40  h.  Naslov:  Josip  Germ,  akad.  slikar  in  učitelj  risanja, 
Praga,  Václavské  nam.  10. 

Dr.  Vladimír  Levec  f.  Dne  7.  októbra  ob  11.  uri  zvečer  je  preminil  po 
dolgotrajni,  múčni  bolezni  dr.  Vladimír  Levec,  profesor  nemškega  pravá  na  vseuči- 
lišču  v  Freiburgu  v  Švici,  niti  28  let  star.  Če  je  kaj  tragičnega  v  življenju,  je  smrt 
mladega  moža,  ki  je  ves  svoj  skopo  odmerjeni  čas  porabil  v  to,  da  bi  razširil  svoje 
duševno  obzorje,  pomnožil  svoje  znanje  .  .  .  moža,  ki  si  je  nagrmadil  že  základe 
učenosti,  pa  se  mora  ločiti  s  sveta  v  hipu,  ko  bi  lahko  poklonil  slovstvu  plodové 
svoje  neutrudne  pridnosti  ter  proslavil  domovino,  ki  jo  je  iz  vsega  srca  ljubil!  Ču- 
dovito  je,  kaj  vse  je  rajnik,  ki  ga  prišteva  tudi  „Ljubljanski  Zvon"  med  svoje  so- 
trudnike,  navzlic  svoji  mladosti  že  storil,  in  trpko  je  človeku  pri  srcu,  ako  pomisli, 
kaj  vse  bi  bil  še  lahko  dopolnil,  pa  je  moral  v  hladno  zemljo!  Bas  tam,  kjer  so 
nam  tako  redko  sejane  moci  —  na  zgodovinskem  polju,  mori  zadnja  leta  tako  ne- 
usmiljeno  smrt!  Toda  Rutar  in  Vrhovec  sta  lepšo  dobo  že  preživela  —  Levec  pa 
je  imel  skoro  še  vse  pred  sabo!  .  .  .  Časten  spomin  blagemu  pokojniku! 

Jugoslovanski  almanah.  V  ponedeljek,  dne  19.  (6.)  septembra  t.  1.  so  se 
sestali  tedaj  v  Belgradu  zbrani  jugoslovanski  književniki  in  umetniki  na  svojo  prvo 
konferenco  v  dvorani  hotela  „Imperiala".  Razgovarjali  so  se  o  izdaji  literarnega  in 
umetniškega  dela,  da  se  ovekoveči  prvá  jugoslovanska  umetniška  razstava  ter  da 
se  ž  njim  položi  temelj  kultúrni  vzajemnosti  Jugoslovanov. 

Konferenca  se  je  začela  ob  desetih  dopoldne  pod  predsedstvom  hrvaškega 
pisatelja  g.  Šandorja  Gjalskega  pi.  Babica.  Predsednik  je  predlagal,  naj  se  ustanoví 
časopis,  ne  le  almanah,  ter  naj  se  izdaje  v  vseh  štirih  jugoslovanskih  narečjih,  da 
se  tako  posamezna  plemena  čimbolj  spoznavajo.  Bolgar  Todorov  pa  je  bil  mnenja, 
da  bodimo  zadovoljni  z  almanahom  ter  opustimo  časopis,  ki  ga  je  težko  osnovati; 
treba  pa  je  v  izložbeni  odbor,   ki    naj  se  vzdrži  tudi  dalje  za  almanah,  privzeti  po 

nekaj  zastopnikov  vsake  národnosti.  Sprejelo  se  je  nadalje  po  debati,  naj  se  tiskajo 
književni  doneski  v  jeziku  tistega  národa,  h  kateremu  pripadá  pisatelj,  ter  se  izdajo 
skupaj  v  eni  knjigi,  ne  kakor  se  je  predlagalo,  da  bi  se  izdali  štirje  zvezki  v  štirih 
narečjih  ter  bi  se  prevajalo  iz  enega  jezika  v  drugi.  Sklenilo  se  je  tudi,  da  se 
izdajo  umetniške  reprodukcije  in  literárni  del  skupaj,  ne  ločeno,  kakor  je  mislil 
zastopnik  ministrstva,  ki  je  izjavil,  da  bo  izdajo  drage  volje  podpirala  vláda.  Po 
daljšem  razpravljanju  o  podrobnostih ,  o  katerih  so  govorili  zastopniki  različnih 
národov,  se  je  izvolil  na  predlog  g.  Pavla  Popovica  odbor  umetnikov  in  književnikov, 
ki  prevzamejo  (umetniki  za  umetnost,  književniki  za  literaturo)  skrb  za  doneske  v 
jugoslovanski  almanah.  Izvoljeni  so  bili  sledeči  gg.:  od  Srbov:  umetniki  gg.  Gj. 
Jovanovič,  P.  Vučetič,  R.  Vukanovič  in  književnika  gg.  J.  Dučič  ter  J.  Skerlič;  od 
Bolgarov:  umetniki  gg.  I.  Angelov,  S.  Mrtvička,  N.  Mihajlov  in  književnika  gg.  A. 
Protič  in  P.  Todorov;  od  Hrvatov:  umetnika  gg.  Frangeš  in  R.  Valdec  ter  književ- 
nika gg.  Gjalski  in  M.  Nikolič;  od  Slovencev:  umetniki  gg.  A.  Šantel,  J.  Germ, 
R.  Jakopič  in  književniki  gg.  A.  Gaber,  J.  Regáli  in  F.  Govekar.  Sprejela  se  je  poleg 
tega  sledeča  resolucija:  „Književniki  in  umetniki  slovenskí,  bolgarski,  hrvaški  in 
sbrski  so  sklenili  na  konferenci  dne  6.  (19.)  septembra,  da  v  spomin  početka  jugo- 
slovanske  umetniške  in  književne  vzajemnosti  izdado  skupni  almanah  s  sodelovanjem 
književnikov  in  umetnikov  jugoslovanskih". 

Na  drugi  konferenci  v  torek,  dne  20.  (7.)  septembra,  ki  se  je  vršila  ob  devetih 
dopoldne  v  istem  hotelu  zopet  pod  predsedstvom  Šandorja  Gjalskega,  je  bil  zopet 
časopis  na  razgovoru,  ali  zopet  se  je  izjavil  zbor  le  za  almanah,  ki  naj  mu  pripraví . 
pot.  Določil  se  je  rok,  v  katerem  naj  se  almanah  izda,  namreč  1.  január  1905. 
G.  Nikolic  je  priporočal,  naj  se  določi  tudi  obseg  almanaha  ter  odmeri  vsaki  národ- 
nosti maksimalno  število  pol.  Poudarjal  je,  naj  ne  bodo  posamezni  spisi  predolgi 
in  naj  se  sprejmejo  le  najboljša  dela  dobrih  avtorjev.  Da  se  dobe  naročniki,  je 
menil  g.  Nikolic ,  bi  bilo  dobro ,  če  bi  se  dal  v  vse  jugoslovanske  liste  poziv  na 
publiko,  ki  naj  ga  podpišejo  vsi  člani  celokupnega  odbora.  Končno  je  izjavil 
g.  Nešic,  član  omladinskega  odbora,  da  prevzame  izložbeni  odbor  vse  administra- 
tívne pošle,  istotako  preskrbi  tudi  sredstva  za  izdajo;  v  vsem  drugem  pa  bo  po- 
stopal  dogovorno  z  umetniki  in  književniki,  ki  so  v  ta  namen  izvoljeni.  Naposled 
se  je  sklenilo  izdati  poseben  proglas,  ki  ga  naj  sestavijo  gg.  Gjalski ,  Todorov, 
Govekar  in  Vasič  in  na  katerega  podlagi  naj  pozovejo  lokálni  odbori  v  Sofiji, 
Ljubljani,   Zagrebu   in   Belgradu   tamošnje  književnike,  da  dopošljejo  svoje  doneske. 

Proglas  se  je  že  objavil  v  slovenskih  dnevnikih. 

J.  R. -Sever. 

Avdijenca  jugoslovanskih  književnikov  in  umetnikov  pri  srbskem  kralju 
Petru  I.  Karagjorgjeviču.  Umetniki  in  književniki  jugoslovanski,  ki  so  se  mudili 
za  čaša  kraljevskih  svečanosti  v  mesecu  septembru  t.  leta  v  Belgradu,  so  se  dne 
24.  istega  meseca  poklonili  venčanemu  kralju  Petru,  nasledniku  Dušana  Silnega,  v 
skupni  avdijenci.  Prvič  je  bilo  zbranih  toliko  umetnikov  in  književnikov  vseh  ju- 
goslovanskih národov  in  prvič  je  bilo  tudi,  da  je  suverenski  vladár  počastil  z  ofici- 
jalnim  sprejemom  jugoslovansko  umetnost  kot  tako  —  in  radi  tega,  ker  je  to  dejstvo 
historično,  je  treba,  da  ga  ohranimo  v  spominu.  Avdijenca  se  je  vršila  v  soboto  dne 
24.  septembra  ob  dvanajstih  opoldne  v  novem  koňaku.  Kraljeva  sprejemnica  je 
krásna  dvorana,  v  katero  ima  kralj  dohôd  iz  svojega  kabineta,  na  drugi  stráni  pa 
vodijo  vráta  skozi  tri  dvorane  na  velik  koridor,  nad  stopnicami,  po  katerih  prihajajo 
došleci.    Avdijence  so  se  udeležili    Slovenci:    slikarja   Jakopič   in  Germ,  pisatelj 

J.  Regáli -Sever  in  zastopnik  „Vesne"  Ante  Gaber;  Hrvatje:  kiparja  Frangeš  in 
Valdec,  slikar  Bužan,  romancier  Šandor  Gjalski  ter  pesnika  dr.  Vidrič  in  dr.  Tresic- 
Pavičič;  Bolgari:  ravnatelj  drž.  slik.  šole  v  Sofiji  Mrtvička,  dvorni  slikar  Mihajlov, 
slikar  Angelov  in  pisatelja  Protic  in  Daskalov;  končno  Srbi  izven  kraljevine:  knji- 
ževniki  Marko  Car,  Jovan  Dučič  in  Šantič.  Deputati  so  bili  sprejeti  z  vsemi  dvornimi 
častmi.  Ko  je  šel  kraljevi  dvorni  maršal  iz  sprejemnice,  kjer  stoji  v  kótu  miza  s 
soljo  in  kruhom  v  prekrasnem  posodju,  je  vstopil  kralj  Peter  I.  v  generálski  uniformi. 
Pozdravil  ga  je  Sandor-Gjalski  v  imenu  vse  deputacije  z  vznesením  govorom.  Kralj 
se  je  zahvalil  na  posetu  in  nato  šel  k  vsakemu  deputátu  posebej,  da  s  e  mu  je  ta 
predstavil,  na  kar  mu  je  kralj  podal  roko.  Nato  se  je  kralj  počel  práv  ljubeznivo 
pogovarjati  zdaj  s  tem,  zdaj  z  onim.  Izrazil  se  je,  da  je  v  umetniški  izložbi  tudi 
secesija  zastopana,  ter  poudarjal,  da  je  glavno,  da  umetnost  ne  zaidev 
šablóne.  Kralj  je  vprašal  med  drugim  tudi,  če  se  je  kaj  sklenilo  za  prihodnost 
na  sestanku  umetnikov  in  književnikov,  na  kar  mu  je  Gjalski  povedal,  da  se  na- 
praví vsaj  vsako  drugo  leto  po  ena  umetniška  izložba  v  Belgradu,  Sofiji,  Ljubljani 
in  Zagrebu,  obenem  pa  se  izda  tudi  almanah  v  vseh  štirih  jugoslovanskih  narečjih. 
Nj.  Veličanstvo  je  pripomnilo  nato,  da  mi  Slovani  pac  zasnujemo  mnogo,  toda  malo 
izvršimo,  da  se  ogrejemo  kot  železná  peč,  pa  se  práv  tako  hitro  ohladimo.  Kralj 
je  opominjal  tudi,  naj  bi  se  med  seboj  bolj  spoznávali.  Dočim  se  Srbi  zanimajo 
za  Francoze,  Italijane  in  Nemce,  niso  došlej  poznali  Slovanov  čisto  nič,  Hrvatov 
malo  in  celo  z  Bolgari  so  se  gledali  izza  plota.  Ko  je  deputacija  obljubila,  da  bo 
v  naprej  sigurno  drugače,  ker  je  početek  že  storjen,  je  izrazilo  Nj.  Vel.  še  enkrat 
svojo  najvišjo  zadovoljnost  radi  poklonitve  vseh  jugoslovanskih  umetnikov  in  knji- 
ževnikov ter  odšlo  v  svoj  kabinet.  —  Avdijenca  je  trajala  do  '/2 1  popoldne. 

x. 

Umetniške  štipendije  je  iznova  razpisalo  učno  ministrstvo.  Prošnje  je  vložiti 
do  1.  marca  1905. 

Podporno  društvo  za  slovenské  visokošolce  na  Dunaju  je  izdalo  štiri- 
najsto  in  petnajsto  letno  poročilo  za  šolski  leti  1901/2  in  1902/3.  Dohodkov  je 
imelo  društvo  v  šolskem  letu  1901/2  K  4341-67,  od  katerih  pripadá  K  60  — 
osnovni  glavnici,  ki  je  narasla  na  K  17.072-95;  v  šolskem  letu  1902/3  pa  je  bilo 
vseh  dohodkov  K  5564.49,  od  katerih  pripadá  K  220. —  osnovni  glavnici,  ki  je  na- 
rasla na  K  17.29295.  —  Stroškov  (podpore,  pristojbine  in  upravni  stroški)  je  bilo 
leta  1901/2  K  458161,  v  šolskem  letu  1902/3  pa  K  5569.  —  Leta  1901/2  je  bilo 
vloženih  496  prošenj,  od  teh  se  jih  je  ugodno  rešilo  435,  leta  1902/3  pa  vloženih  477, 
ugodno  rešenih  426  prošenj.  Po  študijah  je  bilo  med  podpiranci  leta  1901/2:  juristov 
30,  filozofov  31,  medicincev  3,  tehnik  1,  agronóma  2,  učenci  akademije  upodab- 
ljajočih  umetnosti  4,  tehnolog  1,  ojnopomolog  1,  konservatorist  1,  učenec  eksportne 
akademije  1,  skupaj  75  podpirancev;  v  šolskem  letu  1902/3  je  bilo  med  podpiranci: 
28  juristov,  30  filozofov,  2  medicinca,  2  tehnika,  3  agronomi,  1  učenec  upodabljajočih 
umetnosti,  1  ojnopomolog,  1  učenec  višje  obrtne  šole.  —  Po  domovinstvu  je  bilo 
med  podpiranci  leta  1901/2:  41  Kranjcev,  23  Štajercev,  9  Primorcev,  2  Korošca; 
v  šolskem  letu  1902  3  pa  je  bilo:  41  Kranjcev,  17  Štajercev,  7  Primorcev,  3  Ko- 
rošci.  —  V  petnajstih  letih  je  društvo  razdelilo:  42.047*42  kron. 

Darila  sprejema  I.  društveni  blagajnik  gosp.  dr.  Klement  Seshun,  dvorni  in 
sodni  odvetnik  na  Dunaju,  I.,  Singerstrasse  7. 

Društvo  toplo  priporočamo  v  podporo! 


Ljubuan5KI  Zvon 


o  o  o  o 


Zima. 

\J  gozd,  prijatelj  moj,  kadaver  silni, 
razpal  je  tvoj  zeleni  pajčolan. 
Glej!  deca  ti  premrle  veje  krili, 
sneženo  haljo  zgrinja  zimski  dan. 

„Jaz  solncu  žarke  ohladim, 
gozdovom  sok  izpijem, 
livade,  trate  zamorim, 
v  mrtvaški  prt  zavijem." 

In  petja  nič  in  žuborenja  nič. 
Življenje  je  odbeglo  med  zidove. 
Valovi  spe.  Livadi  cvet  je  strt 
in  medlo,  mrzlo  solnce  jasno  plove. 

„Moj  mož  je  grd,  studení  mraz, 
a  moji  godci  —  burja. 
Z  njim  plešem  divje  plese  jaz 
visoko  do  azurja." 

Ne  mudi  se,  pogubonosna  starká! 
Ha!    Ogenj  je  v  očeh,  roke  koščene. 
Raztepeno  telo  in  divji  lasi, 
mrazové  prsi  sipljejo  studené. 

„Snega  kristali  —  diadém 
in  glad  je  moja  hrana. 
Prijatelj  moj  —  noben,  to  vem, 
moj  dom,  moj  dom:  nirvána." 

Fran  Valenčič. 

„Ljubljanski  Zvon"  12.  XXIV.  1904.  45 

Otrok  se  smeje. 

Spisal  Ivan  Cankar. 

(Konec.) 

oraki  so  se  oglasili  na  stopnicah,  vracal  se  je  mož.  Že 
med  durmi  se  je  ozrl  na  posteljo  in  se  je  globoko 
oddahnil.  Žena  pa  je  slišala  njegov  vzdih  in  se  je  pre- 
strašila. 

„Zakaj  si  vzdihnil,  Franc?" 

„No,  kaj  je  bilo?    Ali  si  poslala  po  zdravnika?" 

„Prišel  je,  pa  otroka  še  pogledal  ni;  pravi,  da  je  zdravá!" 

„Če  je  rekel  zdravnik,  torej  je  res!" 

Ali  bila  je  samo  zlagana  tolažba,  srce  ni  bilo  nič  manj  ne- 
mirno.  Sedel  je  poleg  žene,  položil  ji  je  roko  na  ramo  in  obadva 
sta  opazovala  otroka. 

Svetli  lasje  so  bili  prevezani  nad  čelom  na  desni  stráni  s  svi- 
lenim  višnjevim  trakom  in  práv  nad  očesom  je  ležala  pentlja  kakor 
speč  metulj.  Obraz  je  bil  svetel  in  poten,  rdečica  pa  se  ni  hotela 
prikazati  na  licih. 

Mati  je  zašepetala. 

„Kaj  bi  si  mogel  misliti,  Franc,  da  bi  kdaj  ne  bilo  več  tega 
otroka?" 

Prijel  jo  je  krčevito  za  ráme  in  obraz  se  mu  je  izpremenil. 

„Molči,  ženská!" 

Nemirna  je  bila  noč,  obadva  sta  se  dramila,  kakor  da  bi  ju 
klicalo  v  spanju  s  tenkim,  prosečim  glasom.  Otrok  je  spal,  tiho  je 
bilo  v  sobi.  Zazoril  je  naposled  dan  in  vstala  sta  utrujena. 

Mož  je  odgrnil  okno,  lepo  solnce  je  zasijalo  v  sobo. 

„Nič  ni,  žena!  Neumen  in  nepotreben  je  bil  ves  strah  .  .  . 
Poglej  otroka,  kako  je  miren  in  kako  čisté  so  njegove  oči!" 

Anka  je  bila  že  vstala  in  se  je  igrala  na  tleh.  Oblačila  je  punčko 
v  rdeče  krilo;  skrben,  materinskí  je  bil  njen  pogled  in  ustnice  so 
bile  napete. 

Nenadoma  se  je  ozrla  po  sobi,  njen  obraz  se  je  ozlovoljil  in 
vrgla  je  punčko  v  strán. 

Mati  je  stopila  k  njej  in  je  pokleknila  na  tla.  Hotela  jo  je 
pobožati  po  obrazu,  Anka  pa  je  potisnila  v  strán  njeno  roko. 

„Poljubi  me,  Anka!"  je  prosila  mati  s  čudnim,  trepetajočim 
glasom  in  oči  so  se  ji  zasolzile.  Anka  je  umeknila  glavo. 

„Glej,  da  je  bolan  otrok!"  je  zaklicala  mati  in  je  zajokala.  „Saj 
me  ne  pozná  več,  saj  ne  mara  več  zame!" 

Môžu  je  bilo  neprijetno  in  grizel  si  je  ustnice. 

„Ne  bodi  tako  nespametna !  Nikoli  ni  bil  otrok  drugačen !  Kadar 
se  mu  je  zazdelo,  ni  maral  za  nikogar  —  vsi  otroci  so  taki!  .  .  . 
Najboljše  je,  ženka,  da  se  ne  ukvarjaš  toliko  ž  njim;  ena  sama 
noč,  pa  si  že  vsa  upadla  v  obraz!" 

Dopoldne  je  ostal  mož  doma,  po  obedu  se  je  poslovil  in  se 
ni  vrnil  do  večera.  Neizmerno  dolg  je  bil  dan ;  mati  je  bila  zagrnila 
okno,  ker  je  bilo  solnce  preveč  glasno  in  preveč  veselo.  Igrala  se 
je  z  Anko,  Anka  pa  je  bila  resna  in  tiha,  ni  marala  razgovorov  in 
tudi  smejati  se  ji  ni  hotelo.  Zavzdihnila  je  včasi  kakor  odrastel 
človek,  ki  se  je  domislil  minole  žalosti. 

Popoldne  se  je  nebo  pooblačilo,  padale  so  debele  kaplje  in 
shladil  se  je  soparni  vzduh.  Na  okna  je  potrkaval  dež;  včasi  se  je 
zazdelo  materi,  da  trka  nekdo  na  duri,  neprijazen  tujec,  in  vztre- 
petala  je. 

O  mraku  je  prišla  teta  Fani. 

„No,  kako  je  s  tvojim  bolnikom?"  se  je  zasmejala  veselo. 

„Nič  ne  vem;  pravijo,  da  je  zdravá  .  .  .  Ampak  glava  mi  je 
tako  težka  in  tako  čudno  mi  je  pri  srcu  ...  ne,  otrok  ne  more 
biti  zdrav!  Jaz  verjamem  svojemu  srcu  in  se   bojim  ..." 

„Nehaj,  Ana,  zbolela  boš  sama!" 

„Neka  slutnja  mi  ne  da  miru,  nekak  spomin  .  .  .  Mučim  se, 
da  bi  razločila,  da  bi  se  spomnila  .  .  .  Tak  duh  je  v  sobi,  kakor 
sem  ga  poznala  . . .  ali  ne  morem  se  domisliti,  kje  je  bilo  in  kdaj ..." 

„To  je  le  tvoj  strah!  Prikazujejo  se  ti  reči,  ki  jih  nikoli  ni 
bilo  ..." 

Mati  je  stresla  z  glavo. 

„Ni  treba  tolažbe!  Jaz  verjamem  svoji  slutnji;  moje  srce  je 
zelo  natanko  in  vidi  prej  nego  oči  .  .  .  Tako  tih  še  ni  bil  moj 
otrok;  to  je  utrujenost,  ne  resnoba;  tudi  oči  njegove  niso  več  tako 
čisté  in  svetle  kakor  prej  in  tri  dni  je  že,  ko  mu  ni  predolgo  do 
kosila  in  večerje  in  ne  poprosí  nikoli  .  .  .  Strah  me  je!" 

Nenadoma  je  vzkriknila  in  je  skočila  k  Anki.  Objela  jo  je  tesno 
in  je  pritisnila  obraz  k  njenim  ustom,  tako  da  je  Anka  zaječala.  Nato 

45* 

jo  je  položila  na  posteljo;  tresla  se  je  po  vsem  telesu,  v  licu  ni 
bilo  vec  kaplje  krvi  in  njen  glas  je  bil  hripav. 

„Po  zdravnika!" 

Teta  Fani  je  hitela  in  se  je  vrnila  z  zdravnikom,  ki  je  bil  ves 
poten  in  zasopljen. 

„Proklete  stopnice  .  .  .  Kaj  pa  je  tako  hudega?" 

Pogledal  je  materi  v  obraz  in  veselá  beseda  mu  je  zastala  na 
jeziku.  Stala  je  pred  njim  suha,  sključena  ženská  s  prebledelimi 
ustnicami  in  velikimi,  od  strahu  srepo  strmečimi  očmi. 

„Otrok  im  a  davico!" 

Zdravnik  je  stopil  k  postelji,  pogledal  je  otroku  v  grlo,  in  ko 
se  je  vzdignil,  je  bila  rdečica  na  njegovem  zalitem  obrazu  še  tem- 
nejša.  Drobné,  dobrodušne  oči  so  mežikale  urno,  kakor  da  bi  se 
jim  zelo  bleščalo. 

„No,  ni  še  vse  izgubljeno  .  .  .  malo  pozno  je  že  .  .  .  Takoj 
se  vrnem  I" 

Odhitel  je  glasno  sopeč  in  rejeno  telo  se  je  zibalo  neokretno. 

„Kje  je  mož?"  je  vprašala  teta  Fani  plašno. 

„Ne  vrne  se  nocoj  do  polnoci!" 

„Ostanem  pri  tebi  to  noč,  če  ti  je  práv!" 

„Ni  potreba  ..." 

„Saj  je  rekel  zdravnik,  da  še  ni  vse  izgubljeno!  Še  polovico 
otrok  ne  umrje  za  to  boleznijo,  komaj  však  tretji  ..." 

Zdravnik  se  je  vrnil  in  soba  se  je  izpremenila  v  bolnico.  Za- 
dišalo  je  rezko  po  zdravilih,  steklenice  in  čaše  so  stále  na  mizi. 

„Potrpite  do  prihodnje  noci!"  je  tolažil  zdravnik.  „Ni  treba 
tolikega  strahu  .  .  .  lahko  bo  še  vse  dobro  .  .  .  Ampak  otrok  je 
včeraj  tako  mirno  spal!" 

Mati  ga  je  komaj  poslušala ;  sedela  je  ob  postelji,  Ankine  malé, 
debele  ročice  v  svojih.  Anka  je  bila  vsa  mirna,  samo  njene  veliké 
oči  so  vpraševale  začudeno;  globoko  na  desno  oko  je  visel  svileni 
metulj. 

Predno  se  je  zdravnik  poslovil,  je  še  postal  na  pragu. 

„Ni  treba,  da  bi  jokali  pri  otroku!  Glejte,  da  bo  vesel,  boljše 
bo  zanj !" 

Mati  si  je  obrisala  oči  in  se  je  nasmehnila.  Prinesla  je  Anki 
punčko,  pisanih  knjig,  vse  nove  in  polomljene  igrače,  kolikor  jih 
je  bilo  raztresenih  po  kotih. 

„Igraj  se,  Anka!" 

Toda  Anki  ni  bilo  do  igrač.  Naslonila  se  je  na  vzglavje ;  odprla 
je  knjigo,  komaj  se  je  ozrla  na  podobo  in  je  potisnila  knjigo  strán ; 
vzela  je  v  roke  belega  jagnjiča,  ki  je  zacvilil,  če  ga  je  stisnila  za 
trebuh;  tudi  jagnjiču  se  ni  nasmejala  in  punčke  še  pogledala  ni. 

„Kaj  bi  rada,  Anka?" 

Anka  je  stresla  z  glavo;  ničesar  si  ni  želela  in  tudi  govoriti 
se  ji  ni  hotelo.  Resen  je  bil  njen  obraz,  nasmeha  ni  bilo  na  ustnice. 

„Ali  bi  zapeli,  Anka?" 

Anka  je  pokimala  malomarno  z  glavo,  kakor  da  bi  se  hotela 
odkrižati  nadležnega  berača. 

Mati  je  zapela. 

„Svetega  Miklavža  cerkvica, 
gori  je  namalana  merkvica; 
ona  mene  gleda,  jaz  pa  njo, 
ježa  me  popade  —  smuk  za  njo!" 

In  Anka  se  je  nasmehnila,  narahlo  je  vztrepetalo  na  ustnicah 
in  oči  so  pogledale  prijazneje.  Mati  bi  bila  vzkliknila  od  radosti, 
zakaj  zdelo  se  ji  je,  da  je  vsa  rešitev  v  tistem  smenu,  v  tistem  pri- 
jaznem  pogledu. 

„Zapoj  še  ti,  teta  Fani!  Glej,  otrok  se  je  nasmejal!" 

Zapela  je  tudi  teta  Fani,  Anka  je  počasi  okrenila  glavo,  ozrla 
se  je  nanjo  in  se  je  smehljala. 

Tako  je  zavladalo  v  sobi  glasno  veselje.  Znočilo  se  je  že, 
okna  so  bila  zagrnjena  in  svetiljka  je  gorela  na  mizi.  Včasi  je  postal 
kdo  pod  oknom  in  je  poslušal;  toda  petje  ni  bilo  ubrano;  glasovi 
so  bili  ubiti,  groza  je  bila  v  tej  glasni  radosti  —  kakor  da  bi  pele 
lobanje  .  .  . 

Anka  je  legla,  toda  oči  ni  zatisnila,  gledala  je  v  strop  z  mirnim, 
lenim  pogledom.  Vzdignila  je  včasi  glavo  in  je  zakašljala  sunkoma, 
umazaná  vlaga  se  je  prikázala  na  ustnicah. 

„Kaj  ne  bi  zaspančkala,  Anka?" 

Anka  je  zatisnila  oči  in  jih  je  odprla  takoj. 

„Zasmej  se,  Anka!" 

Toda  Anka  je  bila  trudna,  nič  več  niso  vztrepetale  ustnice, 
komaj  da  so  se  še  ozrle  oči  .  .  . 

Teti  se  je  dremalo,  slonela  je  na  mehkem  stolu  in  je  opirala 
glavo  ob  dlaň. 

„Morda  bi  zaspala,  če  stopiš  od  postelje!" 

Za  trenotek  je  zatisnila  Anka  oči,  mati  je  vstala  in  je  stopila 
po  prstih  k  mizi. 

„Kdo  bi  si  bil  mislil,  da  bo  tako  hudo!"  je  zavzdihnila  teta 
Fani. 

„Jaz  sem  slutila  .  .  .  Ko  sem  bila  učiteljica,  je  obolelo  na  vaši 
deset  otrok,  štirje  so  umrli.  Od  takrat  poznám  ta  duh,  pa  se  nisem 
mogla  domisliti  ..." 

Anka  je  odprla  oči. 

„Mama!" 

Mati  je  pohitela  k  postelji. 

„Kaj  bi  rada,  Anka?" 

„Zapoj!"  je  ukázala  Anka  in  mati  je  zapela.  Toda  sredi  pesmi 
je  zastokala  Anka  in  roke  so  iskale  odeje. 

„Odeni  me!" 

Tudi  teta  se  je  vrnila  k  postelji. 

„Mraz  je  otroku,  pa  ima  čelo  vse  razpaljeno!" 

Zunaj  so  zahreščale  duri,  vracal  se  je  mož. 

„Veselo  pesem  sem  slišal  pod  oknom!  Kaj  je  vse  dobro?" 

Ozrl  se  je  na  ženo  in  obraz  mu  je  upadel ;  z  nerodnimi  koraki 
se  je  opotekel  do  postelje. 

„Ne  jokaj!"  mu  je  prigovarjala  žena  s  hlastnim,  šepetajočim 
glasom.  „Ne  jokaj ;  ni  treba,  da  bi  videl  otrok  tvoje  solze ;  otrok 
mora  biti  vesel !  ..." 

Anka  je  zaspala ;  sopla  je  težko,  ustnice  so  bile  odprte  in 
mokré,  majhna  oteklina  se  je  prikázala  na  vratu.  Ko  je  zazorilo  sivo, 
deževno  jutro,  se  je  naslonila  na  vzglavje  tudi  mati  .  .  . 

Zjutraj  je  prišel  zdravnik.  Ko  je  odhajal,  mu  je  gledala  mati 
z  motnim  pogledom  v  obraz  in  si  ni  upala  vprašati. 

„Če  prestane  nocojšnjo  noč,  pa  bo  vse  dobro  ..." 

V  njegovem  pogledu  ni  bilo  nič  dobrodušnosti  več  in  njegove 
ustnice  so  bile  zlovoljno  napete. 

„Torej  nič  upanja  ni?" 

„Počakajte  do  jutri!" 

Pokimal  je  z  glavo  v  pozdrav  in  je  šel  .  .  . 

„Franc,  zagodi  na  gosli,  da  bo  otrok  vesel,  da  se  bo  smejal!" 

Mož  je  zagodel  veselo  pesem  in  Anki  so  se  razširile  ustnice  v 
prijazen  smehljaj  .  .  .  Nagibal  se  je  že  dan,  bližala  se  je  strašná  noč. 

„Ne  prenehaj,  Franc  .  .  .  glej,  nič  več  s£  ne  smeje,  ko  si  po- 
ložil gosli  na  mizo !" 

Oglasila  se  je  poskočnica,  ljudje  so  postajali  pod  oknom  in 
so  poslušali.  Toda  v  zvokih  je  bilo  nekaj  temnega,  mrzlega  — 
kakor  da  bi  godel  okostnik. 

Anka  se  je  smejala. 

In  materi  se  je  zdelo,  da  je  vse  življenje  v  tistem  smehu. 
Komaj  so  bile  ustnice  resne,  je  stopila  k  postelji  smrt  in  mati  je 
strahoma  iztegnila  roko,  da  bi  ji  bránila. 

„Ne  prenehaj!" 

Anka  pa  se  je  navadila  godbe  in  se  ni  več  smehljala  tako  veselo. 

„Daj,  teta  Fani,  zapleši,  da  se  bo  otrok  smejal!" 

Teta  Fani  je  privzdignila  z  obema  rokama  krilo  do  gležnjev 
in  je  zaplesala  po  sobi.  Anka  je  vzdignila  glavo,  gledala  je  s  svet- 
lejšími očmi  in  se  je  smejala.  Toda  kmalu  se  je  naveličala  plesa, 
položila  je  glavo  na  vzglavje  in  se  je  obrnila  v  steno.  Sopla  je 
sunkoma  in  hropeče. 

„Ne  prenehajte!  Ne  prenehajte!"  je  prosila  mati  z  ihtečim, 
skoro  kričečim  glasom. 

Mož  se  je  ozrl  nanjo  in  na  otroka  s  pogledom  polnim  groze 
in  je  stopil  k  postelji. 

„Poglej  otroka!" 

„O,  brez  usmiljenja  ste,  ljudje!"  je  vzkliknila  mati;  vstala  je 
sama,  vzela  je  v  roke  gosli  in  je  zaplesala,  da  je  Motalo  krilo  po  sobi. 

„Otrok  je  mrtev!"  je  kriknil  mož  .  .  . 

Ona  je  zagodla  veselo  poskočnico  in  je  zaplesala  jadrno  po 
sobi,  zato  da  bi  se  otrok  smejal. 

In  malé  mrzle  ustnice  so  se  smejale  .  .  . 


r 


Smrt. 

rečuden  duh  mi  plove  tod  .  .  . 
ta  kraj  —  mrtvaški  duh  poj  i  — 
Ti  smrt  — ?  Pokaj  se  skrivaš  v  kot, 
kaj  skrivaj  se  obraz  reži  .  .  .  ? 

Oj,  nisem  ne  plašljivec  jaz, 
le  stopi  bliže  mi  s  koso  .  .  . 
in  če  potekel  moj  je  čas  — 
pokosi  trudno  to  glavó  .  .  . 

Ivan  N.  Resman. 

Bitje  in  žitje  Bleiweisovih  „Novic". 

(1843—1902) 
Spisal  prof.  dr.  Jos.  Tominšek. 

(Konec.) 

IX. 

ako  so  po  zunanjem  vtisku  ostale  še  vedno  ljube  staré 
„Bleiweisove"  Novice;  le  lepši  papir  so  dobile  —  malo 
pozno  —  z  1.  1886.  —  Zanimiv  pa  je  1.  1887.  v  „Vabilu 
na  naročbo"  pristavek:  „Udje  c.  kr.  kmetijske  družbe 
dobivajo  „Novice"  na  leto  za  en  goldinar  ceneje,  ako 
ne  prejemajo  „K  m  e  to  valca".  Ta  vest  pomeni  pač 
zadnjo  krizo  za  „Novice":  na  njih  samolastnem  poprišču, 
v  njih  pravi  domeni  jim  je  vstal  že  leta  1884..  konkurent  —  drugače 
ga  ne  moremo  imenovati  —  ki  ga  je  rodila  in  redila  istá  c.  kr.  kmet. 
družba.  V  politiki  je  njih  glas  že  sem  od  sedemdesetih  let  postajal 
bolj  in  bolj  brezpomemben,  v  slovstvu  so  odločevali  že  brez  pri- 
govora  drugi  listi  in  zdaj  je  vstal  še  „Kmetovalec" ;  za  dva  strokovna 
lista  z  istega  polja  pa  pri  nas  brez  ujedanja  ni  prostom!  Tako  se 
nam  zdi  čisto  naravno,  da  so  se  „Novice"  poskusile  v  starem  okviru 
še  enkrat  prenoviti.  Značilno  je,  da  se  p  o  sta  vi  zdaj  v 
ospredj  e  —  politika. 

Novodobniki  so  vsi  politiki ;  zato  zahtevajo  tudi  štiva,  ki  jim 
zadošča  v  tem  oziru.  „Novice"  so  pač  úpale,  s  politiko  si 
ohraniti  naročnike,  ki  so  bili  na  begu,  in  nazaj  privabiti 
ubegle.  Mi,  ki  smo  motrili  ves  razvoj  „Novic",  seveda  neverno 
majemo  z  glavo:  bilo  je  to  zadnje,  obupno  sredstvo  .  .  .  Oznanila 
se  je  ta  izprememba  15.  decembra  1891.  v  lepem  „Vabilu  na 
naročbo  ,Novic' "  za  leto  1892.  Iz  njega  (strán  418.)  posnemamo 
nekatere  znamenite  stávke :  „Najstarejši  slovenskí  list  „Novice"  stopijo 
z  letom  1892.  v  petdeseti  svoj  tečaj.  S  ponosom  gledajo 
„Novice"  na  svojo  preteklost,  ki  je  bila  vsikdar  posvečena  napredku 
slovenskega  národa.  Z  izdajo  „Novic"  se  je  pričela  preroditev  ná- 
roda našega  in  v  njih  je  iskati  izvor  vsakemu  napredku  med  nami. 
V  vsih  strokah  so  „Novice"  orale  ledino,  iz  katere  sedaj  rasto  in 
rodevajo  národná  podjetja  na  čast  slovenskému  národu  ter  ponosni 
Avstriji.  Dolga  je  doba  polstoletja  v  sedanjih  hitro  bežečih  časih,  v 
katerih   se  je   mnogo   spremenilo;    čudovito  je  napredoval  naš  na- 

darjeni  národ  v  tem  času,  zato  je  nujna  potreba,  d  a  s  e  „No- 
vice" preustroje  primerno  predrugačenim  razmeram.  Podlaga 
„Novicam"  je  danes  drugačna;  kajti  minuli  so  čaši,  ko  so  bile  one 
še  edin  slovenski  list  in  nastala  je  cela  vrsta  politiških  in  strokovnih 
listov,  ki  na  širši  podlagi  nadaljujejo  od  „Novic"  zasnovano  delo.  — 
Priznamo,  da  vsled  tega  „Novice"  v  zadnjem  času  n  i  so  več 
zadostile...  Z  novim  letom  stopijo  „Novice"  po  obliki  in  po 
vsebini  predrugačene  v  svet,  z  namenom  motriti  politiškavpra- 
šanja,  čitatelje  obveščati  o  politiških  dogodjajih" — torej  to 
je  prvo !  —  „pospeševati  obrt  in  kupči  j  o"  —  to  je  zdaj,  ko 
izhaja  „Kmetovalec",  na  drugem  mestu  —  „širiti  napredno  kme- 
tijstvo,  podajati  poučno  in  zabavno  berilo  ter  prinašati 
novice  iz  domačih  in  ptujih  pokraj  in.  —  V  političnem 
predelu  razpravljale  bodo  „Novice"  domače  zadeve,  delale  bodo  za 
spravo  v  vsih  prepirnih  domačih  vprašanjih  terse  bodo 
vsikdar  potegovale  za  verš  ki  čut  národa  našega  ....  ščitile  bodo 
Novice  naše  svete  pravice  z  vso  odločnostjo  in  brez  bojazni  ter 
se  bodo  postavile  na  obrambo  proti  vsem  nam  nevarnim  pojavom". 
To  je  bil  zadnji  poskus.  „Novice"  so  imele  odslej  sledeče  od- 
stávke: 1.)  Politični  oddelek.  2.)  Obrtnija.  3.)  Kmetijstvo.  4.)  Poučni 
in  zabavni  del.  5.)  Novice. 

X. 

Na  tihem  in  ne  da  bi  ga  kdo  pogrešal,  je  izginilo  iz  „Novic" 
že  prej  jezikoslovje  z  vsem,  kar  se  da  spraviti  podnje.  Za  prvé 
čase  je  bilo  jezikoslovje  potrebno,  ker  se  je  jezik  šele  ustanavljal ; 
leta  1848.  se  je  n.  pr.  črez  več  številk  predlo  preudarjanje,  kako 
se  naj  slovenski  imenuje  „konstitucija" !  Zato  pa  gre  „Novicam" 
za  konsolidovan je  našega  jezika  in  naše  pisave  ve- 
liká zasluga.  Zdravá  in  v  jezikoslovnih  stvareh  potrebná  konser- 
vativnost,  ki  pa  nikakor  ni  topo  in  trmasto  hotela  puščati  vsega  pri 
starem,  je  vedno  vodila  urednika,  v  tem  pogledu  liberalnega  v  naj- 
lepšem  pomenu  besede. 

Kako  razumno  ter  obenem  praktično  in  pripustljivo  je  n.  pr. 
postopal  pri  uvajanju  novega  pravopisa,  gajice!  Držal  se  je 
načela,  ki  ga  je  že  leta  1844.  (str.  67.)  objavil,  določneje  pa  izrazil 
leta  1845.  (str  23.)  kot  prilog  k  dopisu,  ki  ga  je  pisal  neki  kmet 
v  gajici:  „Mi  nobeniga  k  pisanju  v  novim  pravopisu  ne  silimo 
in  dajemo  však  spisek  v  „Novice"  tako,  kakor  ga  prejmemo.  Tega 
se  bomo   deržali.    Če  jih   imamo  tedaj  v  „Novicah"  več  spiskov  v 

novim  pravopisu  ...  to  od  tod  pride,  ker  jih  je  veliko  vec  pisa- 
teljev,  ki  po  novim  pišejo  .  .,  kar  nas  práv  zlo  veselí".  Na  prej 
navedenem  mestu  tudi  trdi  po  pravici,  da  se  mora  v  takih  slučajih 
postopati  počasi  in  se  ozirati  na  bralce,  ki  novému  pravopisu  niso 
privajeni.  —  Prvih  pet  številk  leta  1843.  je  natisnjenih  le  v  boho- 
ričici,  *)  v  6.  štev.  (v  sredo,  9.  vel.  serpana)  je  poslal  „iz  dolniga 
Štajerskiga  Ljubim  Kxajncam,  našim  bratam  pozdravljenje  od  Rad- 
gone  na  malim  Štajeru"  naš  znanec  „Tone  Krempl"  prv  i  dopis 
(in  spis)  v  gajici  in  uredništvo  ga  je  dalo  natisniti  v  gajici.  V 
„predgovorčiku"  k  ternu  dopisu  navaja  urednik  razlike  med  pisa- 
vama  in  pristavlja:  „Naši  rodni  bratje  na  Štajerskim  in  Koroškim  že 
večji  del  s  temi  čerkami  pišejo  in  tudi  pri  nas  že  nič  noviga  niso. 
Dávno  so  tudi  že  drugi  slovenski  narodi  in  učeni  možje  željeli,  de 
bi  se  mi  Krajnci  z  njimi  v  pisanji  zedinili.  Serčno  jim  tadaj  roke 
podajmo  in  podperajmo  edin  druziga  v  dobrih  in  koristnih  rečeh 
z  ljubeznijo,  z  miram  in  z  edinostjo".  Kljub  ternu  izpodbudnemu 
pozivu  so  bili  sestavki  v  gajici  v  prvem  letniku  silo  redki ;  prihodnji 
je  bila  pesem  v  12.  štev.,  nadalje  „Zlate  pravila"  v  19.  štev.,  potem 
pesem  v  23.  štev.,  anekdotica  v  zadnji  (26.)  številki  —  in  pri  kraju 
smo,  če  nisem  česa  prezri.  —  Drugače  je  v  II.  letniku  (1844.); 
tam  se  polagoma  tudi  članki  natiskujejo  v  gajici  in  uredništvo  se 
je  naposled  poslužuje.  Na  platnicah  obeh  letnikov  vidimo  gajico, 
posamezne  številke  pa  se  drže  v  naslovu  bohoričice.  —  Leta  1845. 
je  povsod  zmagovito  prodirala  gajica  in  nastopno  leto  je  zmagala. 
—  Potem  se  je  pričela  borba  za  izraze,  za  slovnico,  za  slovanské 
bogove  i.  dr. 

XI. 
V  onem  času  pa,  ko  so  se  „Novice"  borile  za  obstanek,  so 
bili  že  dávno  izginili  sledovi  filologizovanja.  Bilo  je  drugega  posla 
preveč,  a  jezik  že  toliko  prožen  in  pisava  tako  udomačena,  da  se 
je  brez  težave  dalo  pisati  o  vsakem  predmetu  —  nežno,  robato, 
ironično  ali  kakorkoli.  Zdaj  se  je  izpolnila  želja,  ki  jo  je  izrazil 
Bleiweis  že  leta  1844.  na  stráni  67.,  pišoč:  „Zadnji  čas  je  pač  in 
nudná  potreba,  da  bi  mi  že  mislili,  kaj  nam  je  pisati,  in  ne  še 
le  dogovarjali  ali  celo  prepirali  se,  kako  bi  písali".  Ali  na  usoden 
način  se  je  ugodilo  tej  „nudní  potrebi" :  „Novicam"  ni  bilo  treba 
več  premišljevati,  kako  —  v  jezikovnem  oziru  —  naj  pišejo,  ali 
s  srečnim  uspehom  niso  mogle  dognati  kljub  premišljevanju  in  kljub 

l)  Jaz  navajam  v  tem  spisu  vse  citáte  v  gajici!  Pis. 

reformi  izza  1.  1892.,  kaj  naj  pišejo,  da  bi  zadovoljile  in  privabile 
občinstvo. 

Kaj  je  bilo  posledica?  Do  politične  vplivnosti  se  „Novice"  že 
kot  tednik  poleg  dnevnikov  niso  mogle  povzdigniti,  gospodarsko 
stroko  je  zastopal  tudi  „Kmetovalec"  in  še  drugi  listi,  z  „narodno" 
vedo  se  „Novice"  niso  vec  bavile  (ta  celo  ne  privablja  občinstva!), 
za  zabavno  štivo  je  bilo  premalo  prostora  in  sploh  je  zanje  skrbelo 
dovolj  drugih  listov  in  publikacij:  zato  ni  čudno,  da  so  „Novice", 
končavši  60.  letnik  (1902.),  prenehale  .  .  .  Razen  malo- 
številnih  naročnikov,  ki  so  listu  ostali  zvesti  skoraj  le  iz  pietete,  že 
Slovensko  občinstvo  sploh  ni  več  vedelo,  da  staré  „Novice"  še  iz- 
hajajo!  Marsikdo  se  je  začudil,  ko  se  je  javilo:  „Novic  ne  bo  več", 
češ:  „Ali  so  še  izhajale?!"  Vendar  se  je  nehote  zavedal,  da  je  doživel 
zgodovinski  trenotek  v  razvoju  slovenskega  národa,  ko  je  čital  v 
sploh  zadnji  številki  „Novic"  (z  dne  26.  decembra  1902)  sledeče  ob- 
vestilo:  „,Novice'  zaključujejo  z  današnjo  številko  svoj 
6  0.  t  e  čaj  in  s  tem  tudi  svoj  zadnji  t  e  čaj.  Pričujoča  številka 
„Novic"  je  zadnja,  z  njo  ponehajo  „Novice"  izhajati.  Politično  živ- 
ljenje  na  Slovenskem  so  sicer  „Novice"  obudile  in  dolga  leta 
vodile,  a  naposled  se  je  .  .  .  razvilo  tako,  da  „Novic"  n  i  več 
treba.  Heine  pravi  o  Indijancih :  „Kadar  mali  dorastejo,  ubijejo 
starce."  V  gotovem  zmislu  velja  to  povsodi.  Kadar  mali  dorastejo,  se 
morajo  starci  umakniti.  In  tako  se  umaknejo  letos  tudi  „No- 
vice". Pri  tem  pa  imajo  zavest,  da  jim  je  v  z  g  o  d  oviň  i  slo- 
venskega národa  zagotovljeno  častno  mesto..."  Resno 
pritrjujemo  zadnjemu  stávku  in  se  hvaležno  spominjamo  vseh  onih 
vztrajnih  mož,  ki  so  zbrali  snov  za  to  lepo  vrsto  obsežnih  zvezkov, 
mož,  katerih  zasluga  ni  manjša,  če  po  njih  malo  popraská  kak  mlad 
„korenjak"  —  da  rabim  slovenskí  izraz  namesto  oblastne  tujke.  — 
Kdor  ima  priliko,  naj  posega  po  onih  60  zvezkih;  ogromno  snovi 
je  v  njih  nakopičene  in  posebno  starejši  zvezki  mikajo  v  zanimive 
študije. 

„Novice"  so  se  bile  preživele!  Žal  nam  je  subjek- 
tivno  zanje,  ali  objektivno  se  veselimo,  da  niso  več 
zadostovale.  V  tem  leži  znamenje  za  naš  napredek:  pre- 
živela  se  je  naša  otroška  doba,  prekoračili  smo  naivno  dobo  pa- 
trijarhalstva  in  zdaj  stojimo  v  mladeniški  —  ali  moški?  —  dobi! 
Zato  pa:  živimo  za  sedanjost  in  bodočnost,  ali  kadar  gloda  v  nas 
črn  črv,  vglobimo  se  s  smehljajem  v  otroško  preteklost! 

Na  sveti  večer. 

ocoj  je  sveti  večer,  praznik  čisté,  duševne  ljubezni.  Nocoj 
to  noč  dobri  ljudje  daleč  od  tukaj  nekje  ne  spe,  ampak 
se  zbirajo  po  cerkvah  pred  oltarjem  večne  ljubezni,  ali 
pa  bde  doma  v  slabo  razsvetljenih  sobah  in  se  pogo- 
varjajo  in  mislijo  o  pretekli  sreči  in  o  sedanjem  in  pri- 
hodnjem  upanju  vanjo.  In  po  vsej  cerkvi  in  po  vsej 
sobi  diši  po  kadilu  .  .  . 

A  tu  v  tujini  ne  obhaja  nihče  danes  svetega  večera  in  vse  na 
okrog  spi;  le  jaz  edini  čujem  v  svoji  sobi  pri  slabo  goreči  lúči  in 
mislim  o  daljnih,  meni  dragih  osebah  .  .  . 

Mati,  draga  mati !  Sveti  večer  je,  a  ti  spiš  ?  Ali  ne  slišiš  zvo- 
njenja  na  Selih?  ...  A  ne  samo  na  Selih,  zvonijo  tudi  v  Nevljah ; 
in  zdaj  so  zapeli  zvonovi  na  Šutni  in  tudi  tam  gori  pri  tebi  na 
Žalah!  Ah,  tako  lepo,  tako  veličastno,  tako  ubrano  pojo  zvonovi 
in  naznanjajo  „mir  ljudem  na  zemlji!"  A  ti  jih  ne  slišiš,  ti  spiš  z 
neprebudnim  snom  globoko  v  zemlji  v  svoji  leseni  hišici  brez  vrat 
in  brez  oken  in  šestkrat  so  že  zacvetle  in  zvenile  cvetlice  in  sedmič 
je  že  razgrnila  zima  svoj  mehki,  beli  plašč  nad  teboj.  No,  spi  mimo, 
spávaj  sladko,  ljuba  mati !  .  .  . 

A  kaj  delate  vi,  dragi  domači?  Vidim  vas  v  dúhu  zbrane  okrog 
mize  kakor  nekdaj,  ko  smo  bili  še  vsi  skupaj ;  no,  zdaj  ne  govorite 
mnogo  ko  takrat,  ampak  však  zase  misii  iste  misii  in  vsaj  za  tre- 
notek  se  spominja  však  tudi  onega,  ki  ga  ni  med  vami,  tudi  mene! 
...  A  tam  v  kótu  pod  stropom  plápolá  lúčka  pred  starimi  jaslicami, 
in  ko  za  trenotek  nekoliko  bolj  zagori,  zaleskeče  v  nje  svitu  mar- 
sikatera  solza  na  vaših  licih  ...  In  jaz  sem  prepričan,  bratec,  da 
si  potem,  ko  si  odpel:  „Sláva  Bogu  na  višavah,"  prosil  tudi  zame 
sreče  v  daljavi.  Hvala  vam  vsem !  .  .  . 

Grajščina  na  brdu,  ona  skriva  v  svojih  prostorih  mnogo  meni 
dragih  lic.  Sam  ne  vem  kako  in  kaj,  no  vedno  me  je  vleklá  nekaka 
neznana  sila  tjakaj  k  tej  stari,  mogočni  stavbi  za  kostanjevim  dre- 
voredom  na  griču  pod  gozdom  in  s  cerkvijo  v  ozadju  še  od  takrat, 
ko  sem  bil  prvikrat  kot  desetleten  deček  z  očetom  v  onem  kraju. 
Da,  v  kočiji  pred  župniščem  sem  sedel  tisto  jutro  in  čakal  očeta, 
ko  se  je  pokazal  izza  klanca  na  česti  visok,  postaven  gospod  z  lepo, 
dolgo,  temno  brado  in  s  puško  na  rami,  a  za  njim  sta  priskakala 
dva  mlada,  sedem  —  osemletna  fantička  in  vsi  trije  so  zavili  mimo 

košaté  stoletne  lipe  v  grajščino.  In  meni  se  je  zdelo  tedaj,  kakor 
da  jih  ljubim  vse  že  od  rojstva,  da  se  je  moja'  duša  pridružila 
njihnim  pri  prvem  vztrepetu  srca,  in  gledal  sem  dolgo,  dolgo  v 
okna,  da  bi  še  enkrat  vsaj  za  trenotek  videl  enega  izmed  njih,  no 
zaman.  In  otožen  sem  se  odpeljal  z  očetom  domov!  .  .  .  Srečni  so 
bili  pozneje  oni  trenotki,  katere  sem  preživel  ž  njimi  ali  vsaj  blizu 
njih,  srečni  neskončno  in  ne  pozabim  jih  nikdar!  In  potem  sem 
spoznal  še  druge  iz  njih  kroga,  a  tedaj  že  ni  bilo  več  blagega 
gospoda  med  njimi;  šel  je  od  njih  v  mirtov  in  cipresni  gaj  carice 
smrti!  .  .  . 

In  ona!  Bila  je  sveža  in  lepa  ko  jasno  pomladansko  jutro  v 
svojem  svetlem  oblačilu,  s  svojim  nežnim,  rožnim  licem  in  s  svojimi 
krasnimi,  vijoličnomodrimi  očmi,  ko  sem  jo  videl  prvič  na  slávnosti 
v  čast  umrlemu  pesniku.  Kako  sem  bil  srečen,  da  sem  mogel  njej, 
sestrici  svojih  milih  prijateljev,  narediti  vsaj  majhno  uslugo  s  tem, 
da  sem  ji  napravil  prostora  sredi  tesne  množice !  .  .  .  A  potem  po- 
slednjo  pomlad  v  aprílu  sem  zagledal  v  drevoredu  tudi  ostale  sestrice, 
ki  so  šetale  s  svojo  mamico  še  tako  brezskrbne  ko  majnikov  ve- 
trček.  Že  od  daleč  sem  vedel,  da  so  si  vse  štiri  sestrice :  vse  so 
bile  enako  oblečené,  samo  vsaka  par  prstov  višja  od  mlajše,  in  pod 
rdečimi  slamnički  so  bile  videti  ko  cvetje  makovo,  moje  najdražje 
cvetlice  .  .  . 

Grajščina  na  brdu  skriva  v  svojem  zidovju  mnogo  meni  dragih 
lic,  in  kolikorkrat  sem  šel  ali  se  peljal  v  stolico,  vselej  sem  se 
oziral  v  ono  strán,  kjer  se  je  za  hip  pokazala  ona  iz  doline,  in  v 
dúhu  sem  gledal  pred  seboj  vse  njene  ljubljene  domačine.  A  kdaj 
jo  bom  gledal  zopet!  Mogoče  nikdar  več,  mogoče  prepozno,  ko  ne 
bo  v  njej  ničesar  drugega  od  njenih  prebivalcev  kakor  le  nežni, 
mehki  spomini,  komaj  vidni  obrisi  preteklega  življenja.  Kdo  ve, 
kdo  ve?  .  .  .  — 

A  kje  si  ti,  moj  pobratim,  nocoj  to  noč?  Ali  si  doma  pri  svoji 
materi  in  obhajaš  ž  njo  skupaj  rojstvo  veliké  ljubezni?  Ali  te  je 
mogoče  povabil  kak  slovenskí  mecén  k  božičnemu  drevesu,  ali  sediš 
s  svojimi  prijatelji  kje  v  zakotni  gostilnici  in  prazniš  bokale?  Mo- 
rebiti  si  pa  na  svojem  stanovanju  v  slabo  zakurjeni  sobici  in  se 
tiščiš  peci,  ali  pa  hodiš  po  sobi  in  misliš  na  svojega  prijatelja  v 
daljni  deželi.  In  kakor  meni  vstajajo  tudi  tebi  slike  davnih  srečnih, 
veselih,  a  mnogokrat  tudi  grenkih  ur  v  duši,  slike  onih  dni,  ko  sva 
bila  še  skupaj,  ko  sva  živela  drug  za  drugega  in  se  delila  v  vsem, 
kar  sva  imela  dobrega  ali  tudi  slabega.  Ali  si  bova  še  kdaj  stisnila 

roko  v  pozdrav  ali  nič  več?  .  .-.  Bili  smo  zadnje  leto  trije  skupaj 
v  mali  sobici  onega  velikána  na  Poljanskem  nasipu,  no,  zdaj  enega 
že  ni  več  med  živimi;  šel  je  tja,  od  koder  ni  vrnitve.  A  kdo  pride 
zdaj  prvi  na  vrsto?  Mogoče  jaz,  mogoče  ti,  mogoče  umrjeva  kmalu 
drug  za  drugim  in  drug  za  drugega  ne  bova  vedela,  kje  in  kdaj 
sta  zleteli  najini  duši  v  —  neznano  ...  — 

A  kaj  ti  hočeš  od  mene  nocoj,  večná  potnica?  Kaj  se  mi  za- 
ničljivo  smehljaš  in  mi  groziš  s  svojo  koso?  Ne  bojim  se  te!  Ne 
moreš  me  umoriti,  ker  ni  je  v  meni  niti  pičice  telesnega  sovraštva 
in  moja  ljubezen  je  čistá  ko  lilija  v  rosi.  A  duša,  a  ljubezen  je 
večná !  In  danes  je  praznik  večne,  duševne  ljubezni !  .  .  . 

In  dela  je  koso  na  ramo  in  smeje  se  je  odšla  starica  mlada.  — 

V  Odesi. 

Petmška. 


JE 


Sredi  pomladnje  noci. 

oje  so  pesmi  te  k  meni  prinesie 
sredi  tihe  pomladnje  noci  — 
Mirno  je  plával  čolnič  po  vodi, 
v  mojem  naročju  si  sanjala  ti. 

In  tam  na  bregu  ves  mračen  in  plašen 
molčal  je  gozd  kot  začudenja  poln  — 
Zvezde  drhtijo  v  gladini  nemirni, 
pluskajo  vali  nestrpni  ob  čoln. 

Tistikrat  kakor  bi  topia  nebesá 
svoje  sladkosti  poslala  na  svet  — 
v  srcu  začutil  sem  čuvstva  mogočna, 
čuvstva,  ki  zanje  nimam  besed  .  .  . 

Plávaj,  o  plávaj,  čolnič,  po  vodi, 
sanjaj  v  naročju  mi,  Anica  ti!  .  .  . 
Pota  so  lepa  vsa,  jasne  daljave, 
sreča  prijazna  se  ciljem  smeji  .  .  . 

Roman  Romanov. 

•i 

Slovanskí  plesi. 

Črtica  iz  slovanskega  življenja.   Spisal  Anton  Trstenjak. 
(Konec.) 
VIL 

>nogo  narodnega  življenja  se  je  ohranilo  v  poljskem  in 
ruskem  domu.  Dom  je  slovanskega  izvora  in  življenje 
v  njem  je  pristno  slovansko.  Poljska  in  ruská  vas  sta 
si  ohranila  do  današnjega  dne  starí  slovanskí  značaj, 
a  tudi  življenje  v  njej  se  ni  bistveno  predrugačilo. 
Pesem  in  ples,  ki  sta  se  v  teh  severnih  stricih  naših 
krepko  razvila,  sta  jim  utrdila  starodávne  običaje  bolj  nego  slabejšim 
vejam  slovanskega  debla.  Ples  je  k  ternu  dokaj  pripomogel.  Ž  njim 
je  živel  národ,  in  ker  je  ples  izhajal  iz  národa,  mu  je  bil  vez  obi- 
telska,  vez  národná.  Koliko  pomena  in  narodnost  zagotavljajoče 
moci  ima  narodni  ples,  tega  si  mi,  ki  ga  nimamo,  ne  moremo  niti 
predočevati.  V  plesu  je  narodni  živelj,  narodni  ogen j, 
narodno  svojstvo,  narodni  značaj,  ki  ne  ugasne,  nego 
vedno  živ  i. 

Poljaka  in  Poljakinjo  je  treba  le  videti,  kako  plešeta.  To  sta 
elegantná  in  gracijozna  plesalca,  strastna,  ali  nikdar  surová.  Poljska 
pesem  jima  vre  v  žilah,  a  plesna  melodija  jima  je  napojila  kri.  Po- 
ljakinja  je  najboljša  plesalka.  To  smo  videli  v  dunajskí  dvorni  operí, 
kjer  je  petrograjska  príma  ballerina  gospica  Matilda  Kšesinska  nad- 
krilila  Italijanko.  Napravila  je  namreč  na  obsegu  srednjega  krožnika 
petintrideset  piruet  z  najdovršenejšo  elegantnostjo,  to  je,  zavrtela  se 
je  petintridesetkrat  v  „Excelsiorju"  okoli  svoje  telesne  osi.  Slovani 
smo  torej  tudi  na  tem  polju  prvi.  Kšesinski  je  tekla  zibel  v  Rusiji, 
ali  je  poljskega  rodu. 

Mazúrka,  kakor  jo  plešemo  mi,  to  ni  vec  mazúrka,  namreč 
poljska  mazúrka.  Na  svojem  potu  do  nas  se  je  ohladila  docela.  Ona 
je  kakor  cvetka,  ki  ne  uspeva  v  salónu.  Poljak  izraža  v  njej  radost 
in  narodni  ponos  z  dostojanstvenim  ritmom.  Poljaki  so  hraber  in 
viteški  národ,  a  ta  hrabrost,  ta  bojevitost  in  to  viteštvo  se  iskri  iz 
njih  plesa  kakor  ogenj  iz  kremeňa.  Poljak  nastopa  zavedno  in  po- 
nosno  ter  mu  je  však  gib  in  však  korak  izraz  duševnega  življenja. 
Zlasti  takozvana  polonéza  diha  kraljevsko  dostojanstvo.  Ni  torej 
čudo,  da  so  se  poljski  plesi  udomačili  po  vseh  evropskih  dvorih. 
Avgust  III.  Saksonski  je  uvel  mazurko  na  svojem  dvoru. 

Še  danes  je  v  Poljakih  navada,  da  se  plesa  udeležuje  vse: 
mladeniči,  odrasli  možje  in  sivolasi  starčki,  dekleta,  odrasle  žene  in 
staré  mamice,  torej  vse,  kar  more  plesati.  Plese  vsa  družina,  vas, 
občina.  Ples  je  splošna,  národná  zabáva.  Ako  staré  mamice  ne 
plešejo,  pa  sede  z  otroki  okrog  peci  in  poj  o  v  zboru,  a  vsi  drugi 
pa  plešejo  po  ritmu  njih  národne  popevke.  Vsi  slovanskí  narodni 
plesi  so  družinski  plesi,  to  so  takozvani  lirski  plesi,  kakor 
je  pesem  lirska,  ki  jih  je  ustvarila. 

V  slovanskí  plesni  družini  pa  so  vloge  tako  razdeljene,  kakor 
jih  predpisuje  resnično  življenje.  Kakršen  je  Slovan  v  pesmi,  ka- 
kršno  stališče  in  poklic  ima  v  domu,  tak  je  tudi  v  plesu.  Značilna 
poteza  poljskih  plesov  se  strinja  z  življenjem  Slovana  v  svojem 
domu.  Vpoljskem  plesu  ima  glavno  vlogo  plesalec, 
torej  moški,  a  ne  ženská.  Med  plesom  stopí  plesalec  nena- 
doma  iz  kola,  to  je  iz  vrste,  in  se  postaví  v  sredo  kola;  tu  plese 
sam,  soplesalci  so  gledalci.  Roke  drží  mirno  ob  životu,  le  z  nogami 
se  kreče  bliskovito  in  káže  v  kretanju  nog  izredno  spretnost  in  ur- 
nost.  Ko  on  dopleše,  potem  prihajajo  na  vrsto  drugi ;  plesalec  se 
vrsti  za  plesalcem.  Šele  potem,  ko  doplešejo  posamični  moški 
plesalci,  prihajajo  na  vrsto  dekleta,  ki  so  željno  čakala,  da  jih  po- 
vabijo  na  ples  njih  častilci. 

Značilen  je  tudi  konec  plesa.  Kakor  hudournik,  ki  polagoma 
narašča  in  je  najsilnejší  na  svojem  koncu,  tako  se  končuje  tudi  ples 
v  divjem  tempu.  Osobito  ognjevit  in  živ  je  Goral,  ki  ima  navado, 
da  med  plesom  meče  kvišku  svoj  toporek.  Takisto  živi  so  Mazuri, 
od  katerih  je  dobila  ime  mazúrka,  a  tudi  Hucul  ne  zaostaje  za 
svojimi  tekmeci.  Hucul  drži  v  eni  roki  svoj  toporek,  z  drugo  roko 
drži  plesalko,  vihti  toporek  nad  glavo,  ga  meče  kvišku  in  ga  plešoč 
spretno  lovi  z  roko.  Tako  se  Poljak  igra,  poje  in  plese. 

VIII. 
Zelo  znan,  priljubljen  in  razširjen  je  poljski  narodni  ples  k  ra- 
kov j  ak.  Ime  ima  sicer  od  mesta  Krakova,  kjer  je  nastal,  ali  pri- 
ljubil  se  je  vsem  Poljakom,  razširil  se  je  črez  mejo  svoje  domovine 
in  je  znan  Francozom  po  imenu  „cracovienne".  Krakovjaki  se 
imenujejo  pesmi  in  ples,  kar  svedoči,  kako  si  je  oboje  sorodno. 
Med  plesom  postoji  plesalec,  zopet  ima  moški  glavno  besedo,  stopi 
zavestno  pred  godbo  in  poje  krakovjaka.  Krakovjaki  so  lirske  pesmi, 
v  katerih  izraža  Poljak  vse,  kar  mu  čuti  srce.  Ljubezen,  prijateljstvo, 
dôvtip,    sala,  nagajivost,   smeh,  radost,   prešernost,  vse  to  je  v  kra- 

kovjaku.  Plesalec  poje  kitico,  dve,  tri,  poje  o  svoji  plesalki,  ki  ji 
razodeva  ljubezen.  Poje  krakovjaka,  a  dogaja  se  tudi,  da  je  plesalec 
sam  pesnik,  in  tedaj  poje  iz  glave,  torej  zlaga  pesem  in  plese  po 
ritmu  krakovjaka. 

Istega  značaja  je  ruski  ples  „kolomejka",  češki  kalamajka, 
ki  ima  ime  od  mesta  Kolomije.  Ples  je  torej  prišel  s  Karpatov  k 
Čehom.  Tudi  v  tem  plesu  ima  glavno  vlogo  moški.  V  početku  plese 
plesalec  sam,  noge  se  mu  krečejo  in  vrte,  kakor  da  bi  ga  podila 
najhujša  strast  in  bojevitost.  V  divjem  plesu  skúša  plesalec  ujeti 
devo,  ki  se  mu  izvija  in  umika,  dokler  le  more.  Ko  pa  jo  vendarle 
ujame  ali,  kar  se  cesto  dogaja,  da  se  mu  ona  sama  da  rada  ujeti, 
jo  pritisne  na  svoje  prsi,  oba  se  zadrevita  v  divjestrastnem  ritmu, 
tako  nekako,  kakor  je  menda  plesal  z  Uršiko  povodni  mož. 

Značilni  ruski  plesi  so:  duda,  gopák,  golubéc  in  kozák. 
Duda  ali  dudka  se  imenuje  ruski  leseni  inštrument,  a  tako  se  zove 
tudi  sibirski  ples.  Golubec  ali  golubinji  tanec  in  kozák  sta  zelo  pri- 
ljubljena  in  v  Rusiji  razširjena  plesa.  Kozák  (tudi  kozáček)  se  plese 
v  2/4  taktu  in  je  vseskozi  mehkobnega  značaja.  Gopák  (gopatb,  po- 
skakovati)  je  ples,  ki  ga  plese  Rus  po  dokončanem  delu,  a  godba 
mu  je  cimbal  ali  gosli.  Z  balalajko  se  spremljajo  národne  popevke. 
Melodija  je  spočetka  otožna,  ali  nenadoma,  kakor  da  bi  se  oblačno 
nebo  .razvedrilo,  preskočí  v  vedno  veselejši  tempo,  Glavno  vlogo 
ima  tudi  tukaj  plesalec,  ki  je  nenavadno  živ  in  uren,  kar  káže  v 
najrazličnejših  skokih.  _  •  . 

Kakor  ima  vse,  s  čimer  in  v  čemer  živi  človek,  svoj  pomen, 
tako  tudi  narodni  plesi  niso  brez  pomena,  samo  v  zabavo,.nego 
označujejo  človeka,  iz  katerega  izhajajo.  Tesno  so  torej  združení  z 
življenjem  in  so  del  narodnega  življenja.  Tudi  plesi  so  zrcalo  ná- 
rodne individuálnosti,  kakor  n.  pr.  raznovrstni  običaji,  pripovedke 
in  národne  pesmi.  V  slovanskih  plesih  nam  stopa  pred  oči  verná 
slika  starega  obitelskega  življenja  slovanskega.  Južnoslovansko  kolo 
nas  spominja  starodávne  zadruge.  Četudi  so  otroci  in  stari  ljudje 
le  gledalci,  vendar  so  navzočni  in  se  radujejo  z  mladim  svetom,  ki 
slávi  v  kolu  ljubezenski  sestanek.  Vsakdo  se  sme  pridružiti.  Vojarin 
je  le  prvi  med  enakopravnimi.  Dokler  igrajo  kolo,  se  ne  pogovarjajo 
kolaši,  nego  plešejo  in  pojo.  Vlada  torej  red,  ki  ga  ne  krši  nobeden 
kolaš;  ta  red  je  značilen  v  slovanskem  domu  sploh  in  ternu  redu 
se  pokoravajo  zadovoljno  in  radovoljno  vsi  člani  družine.  Pesem 
kolaška  pa  je  podobná  pomladi.  Ne  bom  navajal  zgledov  iz  slo- 
vanské   lirske    poezije,    ki    nam    to    potrjuje;    bodi    dovolj,    ako  le 

omenim,  da  je  v  lirski  pesmi  izrazil  Slovan  najnežnejša  čuvstva 
ljubezni  in  prijateljstva.  Vzvišenejših  občutkov  do  devojke  ne  na- 
hajamo  v  nobeni  drugi  tradicijonalni  književnosti.  Slovan  je  blago 
mislil  in  čutil,  a  Slovanka  je  to  vracala  z  osrečujočo  blaženostjo  in 
zgodovinski  potrjeno  zvestobo.  Žensko  bitje  je  Slovanu  zaščitnik, 
kakor  svedočijo  gorske  vile,  katere  si  je  ustvaril  iz  svoje  izkušnje. 
Kakor  pesem,  tako  nam  tudi  vsakdanje  življenje  predočuje  srčno  in 
soglasno  razmerje  med  Slovanom  in  Slovanko.  Národná  poezija 
pa  se  ni  razlikovala  od  dejanskega  življenja,  in  kakor 
je  v  poeziji  mož  vedno  voditelj,  tako  je  tudi  v  družini,  v  domu,  v 
življenju  bil  Slovan  vodilna  moč,  v  kar  ga  je  že  Bog  oborožil  z 
vsemi  potrebnimi  svojstvi.  Nekaj  žarkov  te  resnice  izhaja  iz  kola. 
Momak  vrze  jabolko  devojki,  ki  ga  sprejme  in  odgovarja  s  tem,  da 
vrača  milo  za  drago,  ali  pa  vrne  jabolko  in  s  tem  odklanja  ljubezen. 
Ta  črtica  življenja  se  nam  živo  predočuje  zlasti  v  poljskih  na- 
rodnih  plesih.  Vodilno  in  glavno  vlogo  izvršuje  vselej  plesalec,  to 
je  moški.  Ta  poteza  označuje  poljske  plese.  Ples  seveda  ne  more 
izražati  toliko,  kolikor  pesem,  zato  pa  se  nam  tem  jasneje  predočuje 
v  njem  ena  edina  strán  življenja.  Plesalec  je  divji,  strasten, 
goreč,  vvsem  pa  ljubezniv  in  vselej  v  krogu  svojih 
sodrugov  in  tovarišic  voditelj,  odločilen  činitelj, 
dočim  namPoljakinja  kot  plesalka  predstavlja  mehko 
in  nežno  strán  obitelske  sreče  in  življenja.  Narodni 
plesi  so  izšli  národu  iz  dna  duše,  so  pristna  govorica  in  zato  so 
znaten  donesek  k  proučevanju  takozvane  moderne  ženské  osamo- 
svoje,  pri  kateri  uvažujemo  vse,  samo  ne  tega,  kar  je  utrjeno  v 
razvoju  človeškega  bistva  in  kar  pospešuje  procvit  družine  in  držav- 
nega  ústroja. 

iv  mak  ti  vzcvetel  je  na  mramornem  licu, 
tam  zunaj  pa  plakal  jesenski  je  dan, 
ledenih  poljubov  drhtelo  je  drevje, 
bolest  je  objemala  nemo  ravan. 

Dan  smrti,  a  vendar  kako  sva  svečano 
vstajenje  ljubezni  slávila  midva  — 
ne  sodiva  zdaj  se,  obsojena,  draga, 
že  takrat,  že  takrat  sva  bila  oba!  .  .  . 

Budislav. 

Zlati  križec. 

Spisal  Jos.  Kostanjevec. 

ospod  Blagajne  je  bil  pošten  mož.  Nobenemu  ni  bil 
dolžan  vinarja.  In  takšnih  ni  mnogo.  A  imel  je  —  kakor 
se  je  pripovedovalo  —  nad  dvestotisoč  kron  gotovine. 
In  takšnih  je  še  manj.  Marsikdo  bi  bil  rad  gospod  Bla- 
gajne. To  se  pravi,  marsikdo  bi  bil  imel  rad  denár  go- 
spoda  Blagajneta.  Pa  je  bil  tudi  lep  gospod,  ta  Blagajne. 
Rdeča,  okrogla  lica,  vedno  se  smejoče  oči,  rejen,  okrogel  trebušček 
in  na  njem  težka  zlata  verižica,  okoli  njega  obleka  po  najnovejšem 
kroju,  vse  to  je  bilo  njegovo.    Zakaj  bi  potem  ne  bil  pošten? 

In  pošteni  ljudje  lehko  pridejo  do  najvišjih  časti.  Oni  lehko 
postanejo  občinski  odborniki,  predsedniki  čitalnic,  cerkveni  ključarji, 
voditelji  strank,  da,  celo  častni  občani.  In  še  iščejo  jih  in  se  jim 
priklanjajo  do  tal.  „Dovolíte,  gospod  Blagajne,  ali  Vas  smemo  voliti 
za  predsednika  cestnega  odbora?  Prepričani  smo,  da  bi  boljšega  ne 
mogli  dobiti.  Iz  golega  prepričanja,  gospod  Blagajne !"  In  ta  in  oni 
gospod  Blagajne  se  prijazno  nasmehne,  lica  se  mu  zasvetijo  no- 
tranje  zadovoljnosti  in  milostivo  podaja  tolsto  roko  njim,  ki  nosijo 
v  žepih  tako  pripraven  stolček.  „Res,  res  nisem  vreden  tolikšnega 
zaupanja.  Toda  hvala  vam,  izkušal  bodem,  da  bodem  vestno  opravljal 
dolžnosti,  ki  mi  jih  naložíte.   Hvala  vam!"  .  .  . 

Torej  gospod  Blagajne  je  bil  pošten  mož.  Saj  ni  bil  dolžan 
nobenemu  vinarja!  In  takšnih  ni  mnogo  .  .  . 

Večerilo  se  je.  V  svoji  z  vsem  komfortom  opravljeni  sobi  je 
sedel  gospod  Blagajne  in  pisal.  Skozi  okno  je  rdela  večerná  zarja, 
listje  po  jablanih  na  vrtu  je  šelestelo,  v  vrhu  visoke  jelke  je  žvižgal 
kos  svojo  večernico. 

Gospod  Blagajne  je  odložil  pero.  Ozrl  se  je  bil  skozi  okno 
in  zapažil  je  ta  lepi  poetični  večer.  Da,  gospod  Blagajne  je  bil  nekaj 
poezije  podedoval  po  svoji  materi,  bivši  glediški  igralki,  ki  je  kmalu 
po  njegovem  rojstvu  izdihnila  za  jetiko.  Tega  poštenega  moža  je 
večkrat  prijela  nenadoma  neka  otožnost  in  zamislil  se  je  nekam  v 
daljavo  in  sanjal  je,  kakor  je  včasi  sanjala  njegova  mati.  Tudi  sedaj 
se  je  zazri  tja  ven,  njegovo  telo  se  je  sklonilo  proti  oknu,  njegova 
lica  so  pobledela  in  ustnice  so  se  mu  tresle.  Oni  vsakdanji  izraz 
je  izginil  raz  njegov  obraz,  na  njegovem  čelu  se  je  zasvetila  jasná 
črta.  In  tak  mož  naj  bi  ne  bil  pošten? 

O  čem  pa  je  sanjal  sedaj  gospod  Blagajne?  Oj,  ta  večerná 
zarja,  to  šelestenje  listov,  to  kosovo  požvižgavanje  v  jelkenem  vrhu ! 
In  ti  po  materi  podedovani  mehki  trenotki !  Tam  daleč  na  sinjem 
oboku  v  škrlatasti  zarji  se  je  svetilo  nekaj  še  veliko  lepšega,  nego 
je  bila  zarja  sama.  Oj,  kako  je  blestelo !  Zarja  je  ob  njem  potemne- 
vala.  In  kaj  to  šelestenje  listov!  V  vrhovih  jablan  je  šelestelo  nekaj 
še  mnogo,  mnogo  slajše  nego  ti  zeleni  listi.  In  kosovo  petje  ne  more 
topiti  tako  naglo  pesniškega  srca,  nego  ga  je  topilo  ono,  kar  je  sedaj 
videl  gospod  Blagajne  s  svojim  duševnim  očesom.  To,  kar  je  občutil 
v  svojem  srcu  sedaj,  se  ne  da  primerjati  ničemur  na  širokem  svetu. 

Tam  se  je  vzdigal  sam  gospod  Blagajne.  Sam  sebe  je  videl. 
Videl  je  svoja  okrogla  lica,  svoje  smejoče  oči,  svojo  težko  zlato 
verižico,  svojo  dolgo  —  deviško  suknjo.  Videl  jo  je,  oči  je  vpiral 
vanjo  in  videl  je  tudi  oni  „nekaj",  kar  se  še  ni  svetilo  na  njegovih 
prsih.  Videl  je  to,  po  čemer  je  tako  silno  koprnela  njegova  duša. 
Videl  je  —  zlati  záslužní  križec.  Prepričan  je  bil  popolnoma,  da  ga 
je  zaslúžil  in  da  bi  bila  veliká  krivica,  ako  ne  bi  ga  bil  dobil.  Zlati 
záslužní  križec,  sveta  poezija !  Kako  ponosno,  kako  zadovoljno  je 
stopal  ž  njim  sedaj  gospod  Blagajne  mimo  vedno  bledejše  zarje, 
mimo  neumno  šelestečih  jablan  in  ponižnega  pevca  kosa!  Kdo  mu 
je  bil  enak,  njemu  záslužnému  môžu! 

Gospod  Blagajne  je  bil  že  dolgo  let  občinski  odborník,  pred- 
sednik  čitalnični,  predsednik  cestnega  odbora  ...  In  svoje  dolžnosti 
je  opravljal  vestno.  Redno  ob  določeni  uri  je  prihajal  v  občinski 
úrad,  vedno  in  vestno  je  sedel  na  svojem  prostom  do  zadnjega 
trenotka  seje.  In  ko  je  bilo  treba  skleniti  kaj  koristnega,  ni  ugovarjal 
nikdar.  Glasoval  je  vedno  z  „da".  Kot  čitalnični  predsednik  je  vedno 
milostno  dovoljeval  tajniku,  da  sme  sklicati  však  mešec  odborovo 
sejo.  In  vsako  sejo  je  sam  otvoril  in  zaključil  in  nikdar  ni  bil  proti 
ternu,  da  se  je  napravilo  kaj  koristnega,  ako  je  bil  denár  v  blagajnici. 
In  kot  predsednik  cestnega  odbora  je  skrbel,  da  je  bil  cestár  redno 
na  česti  in  da  je  bila  ta  gladka  in  lepa.  Zlasti  vzorná  je  bila  tja 
gori  do  njegove  poletne  hiše  v  zeleni  rebri.  Po  njej  se  je  peljalo 
kakor  po  preprogi. 

In  to  naj  bi  ne  bile  dovolj  lepe  zasluge  za  zlati  záslužní  križec? 
Ljudje  božji,  kam  mislite !  .  .  . 

Gospod  Blagajne  se  je  vzdramil  iz  svojih  sanj.  Okolí  njegovih 
usten  je  trepetal  blažen  smehljaj  in  glavo  je  povešal  sramežljivo 
kakor  šestnajstletna  devojka.  Pred  njim  na  preprogi  na  tleh  je  pa 
trepetal  in  migljal  zlati  záslužní  križec  in  na  njem  je  hipoma  vzrasla 

tudi  krona.  Da,  tudi  krona.  In  zakaj  ne?  Saj  je  bil  gospod  Blagajne 
zaslužen  mož.  Nobenemu  ni  bil  ničesar  dolžan,  in  takšnih  ni  mnogo. 

V  sobi  je  nastala  skoro  terna.  Razno  pohištvo  je  metalo  sence 
po  stenah  in  po  tleh,  šipe  v  oknih  so  vedno  bolj  črnele,  a  gospod 
Blagajne  je  stopal  s  prekrižanimi  rokami  na  hrbtu  po  sobi  gori  in 
doli,  doli  in  gori.  Njegovi  koraki  so  bili  vedno  lažji  in  elastičnejši, 
skoro  skakljajoči,  njegovi  koraki  so  bili  takšni,  kakršni  se  spodobijo 
môžu,  ki  nosi  na  suknji  zlati  záslužní  križec  in  ki  ni  nobenemu 
ničesar  dolžan.  Včasi  se  je  ustavil  in  pogledal  kvišku  ter  zamežiknil. 
Celo  cmaknil  je  z  jezikom,  kakor  bi  bil  pravkar  okúsil  najboljše  vino. 

A  sedaj  se  je  spomnil,  da  ima  nocoj  cestni  odbor  svojo  sejo. 
Nevoljno  je  stresel  z  glavo.  Še  tega  je  treba  danes,  ko  že  nosi 
zlati  záslužní  križec.  Čemu  ravno  danes?  Toda  kaj  se  hoče.  On, 
vesten  in  vzoren  predsednik,  ne  sme  zamuditi  seje.  Ali  o  čem  se 
bode  že  obravnavalo?  Ah  da,  ali  naj  se  napraví  črez  Snežnico  brv 
ali  kamenen  most.  No,  njemu  je  vseeno,  on  bode  glasoval  z  „da". 
Da,  da,  da!  Toda,  čemu  ravno  danes?  Še  nikdar  mu  ni  bila  pot 
tako  težka.  Ali  nima  še  dovolj  zaslug? 

Gospod  Blagajne  je  prižgal  luč.  Zasvetila  se  je  oprava,  za- 
bleščala  je  veliká  stenska  ura  in  gospod  Blagajne  je  uvidel,  da  še 
nima  križca.  Vraga,  še  ni  dovolj  zaslug,  še  je  treba  iti  na  delo  za 
národ.  S  težkim  srcem  se  je  obrnil  proti  ogledalu  ter  motril  v  njem 
svoj  zabrekli  obraz.  Poskúšal  je,  kako  bi  ga  napravil  kolikor  mo- 
goče  lepega.  Posrečilo  se  mu  je  kmalu.  In  izpreminjal  se  mu  je  ta 
obraz  v  zrcalu  od  hipa  do  hipa,  izpreminjal  se  je  in  je  bil  pri- 
pravljen,  da  se  pokaže  vsakemu  takšen,  kakršnega  potrebuje  oni,  ki 
mu  prihaja  nasproti  .  .  . 

Luč  je  ugasnila  in  gospod  Blagajne  je  stopal  z  umerjenimi 
koraki  po  stopnicah.  Tam  spodaj  pa  mu  je  nekdo  prihajal  nasproti. 
Ko  sta  se  srečala,  se  je  gospod  Blagajne  nehote  prijel  za  glavo. 

„Kam  pa  sedaj  ob  tej  uri?" 

„K  tebi,  dragec." 

„K  meni?  Nimam  čaša." 

„Zame  nimaš  čaša?" 

„Ne,  bodi  pametna  in  pridi  pozneje !  K  seji  móram  —  delo  za 
národ  pred  vsem  !" 

In  gospod  Blagajne  se  je  siloma  poslovil  ter  odhajal. 

Ona  pa  je  zrla  za  njim  s  porogljivim  nasmehom. 

„Le  hitro  glasuj  z  „da",  pa  se  vrni,  dragec !  Počakam  te  gori 
v  predsobi." 

Blagajne  se  je  nenadoma  obrnil  in  stopil  nazaj. 

„Ne  čakaj  me,  kača!  Povej,  koliko  potrebuješ!" 

„Saj  ves,  da  te  nisem  nadlegovala  nikdar.  Za  danes  samo  sto 
goldinarjev." 

„Na,  vrag,  in  pojdi." 

Gospod  Blagajne  je  segel  v  žep  ter  odštel  iz  listnice  zahtevani 
drobiž. 

„Tako !  Vidiš,    kadar  hočeš,  da  pridem,  pa  mi  sporoči !" 

In  odšla  je,  zadovoljno  se  smehljaje. 

On  je  pa  škripal  z  zobmi  ter  sikal ; 

„Vrag,  kaj  bi  bilo,  ako  bi  kdo  izvedel,  da  imam  takšno  znanje. 
Blagajne,  paži!  .  .  ." 

V  pisarni  cestnega  odbora  so  že  sedeli  ostali  odborniki,  ko 
je  vstopil  Blagajne.  Spoštljivo  so  vstali,  kakor  se  spodobi  pred 
môžem,  ki  je  pošten  in  ki  ni  nikomur  ničesar  dolžan.  Med  njimi  se 
je  poklonila  neka  plešasta  glava  doli  do  mize,  da  se  je  zableščalo, 
kakor  bi  bil  kdo  pomolil  tja  okroglo  ogledalo. 

In  gospod  Blagajne  je  stopil  k  njim  in  jim  podal  po  vrsti  roko. 
Nato  je  sedel  na  svoj  predsedniški  stôl,  in  molče  so  posedli  i  drugi. 

Tedaj  se  je  pa  nekdo  dvignil. 

„Dovolíte,  gospoda,  predno  pričnemo  sejo,  mi  je  sprožiti  neko 
zadevo,  ki  se  ne  tiče  našega  delokroga.  Tu  imam  prošnjo  griškega 
župana,  da  bi  jo  predložil  pri  seji  in  bi  dobil  od  navzočnih  od- 
borníkov kaj  podpore  za  uboge  griške  pogorelce.  Jaz  mislim,  da  ne 
apelujem  zastonj  na  vaša  dobrotljiva  srca,  ter  sem  prepričan,  da  bode 
daroval  však  po  svoji  moci.  Zlasti  se  obračam  do  gospoda  predsednika 
našega,  ki  je  tako  plemenitega  srca,  da  še  nikoli  ni  nasprotoval 
našim  težnjam,  in  upam,  da  ne  odreče  svoje  pomoci." 

Vsi  so  se  pomenljivo  spogledali.  Gospod  Blagajne  pa  je  upognil 
glavo.  Bil  je  videti  globoko  zamišljen  in  vznemirjen.  Črez  nekoliko 
čaša  pa  je  izpregovoril : 

„In  kje  se  bodo  ti  darovi  objavljali  ?" 

„Objavljali?  Hm,  o  tem  pa  nisem  slišal  ničesar.  Bržkone  nikjer. 
Saj  ...  saj  ..."  je  jecljal  predlagatelj. 

Gospod  Blagajne  ni  bil  zadovoljen  s  tem  odgovorom.  Njegova 
glava  se  je  sklonila  še  niže  in  zamislil  se  je  še  bolj. 

Ah,  to  je  bila  prilika,  lepa  prilika,  da  bi  si  človek  pridobil  zaslug, 
novih  zaslug.  Zlati  križec  se  je  zopet  zalesketal  pred  njim  v  vsej 
svoji  krasoti.  Toda,  zakaj  ne  bi  se  darovi  objavili?  Ah,  kako  lepa 
prilika!  Migljalo  mu  je  pred  očmi,  migljalo. 

„Gospoda",  je  dejal  gospod  Blagajne  skoro  nato,  „nam  ni 
seveda  práv  nič  na  tem,  ali  se  darovi  objavijo  ali  ne,  meni  posebno 
ne.  Lep,  krasen  je  izrek:  Kadar  daruje  tvoja  desnica,  naj  o  tem  ne 
zna  levica.  Res  lep.  Toda,  gospoda,  tu  gre  za  nekaj  drugega. 
Kdo  nam  je  porok,  da  ne  pojdejo  darovi  na  napačno  pot,  da  jih 
morda  kdo  celo  ne  porabi  zase?  In  ta  pomislek  je,  ki  me  šili,  da 
móram  zahtevati,  naj  se  darovi  vsekako  objavijo  v  javnem  glasilu. 
To  edino  in  nič  drugega." 

Odborniki  so  molče  prikimali,  gospod  Blagajne  pa  se  je  zopet 
zamislil.  Križec  mu  je  zopet  migljal  in  bingljal. 

„Kaj  pa,  ako  bi  se  doposlali  po  glavarstvu?  Glavar  bi  že 
ukrenil,  da  bi  bilo  prava,  je  dejal  prvi. 

Tedaj  je  gospod  Blagajne  zopet  dvignil  glavo. 

„Da,  práv  imate.  Toda  jaz  pravim,  da  bi  bilo  oboje  najbolje. 
Darovi  naj  se  pošljejo  glavarju,  a  zraven  naj  se  zahteva,  da  se  ob- 
javijo. Vidite,  glavar  se  ne  utegne  sam  pečati  z  vsem  in  práv  mu 
je,  ako  mu  pride  javnost  na   pomoč." 

Gospodu  Blagajnetu  je  bilo  vroče.  Tako  krasnega  predloga  še  ni 
stavil  nikdar.  Srce  se  mu  je  smejalo,  križec  mu  je  bingljal  pred  očmi. 

„Dobro,  pa  storimo  tako",  je  dejal  prvi  odbornik.  „Koliko  da 
ysak?" 

„Jaz  dam  dvajset  ...  ne  .  .  .  (križec  je  vreden  več)  hočem  reči 
sto  kron,"  je  dejal  gospod  Blagajne  in  takoj  položil  denár  na  mizo. 

In  zbirali  so  in  zbrali  precejšnjo  vsoto. 

„Kdo  naj  odpošlje?"  je  vprašal  gospod  Blagajne  in  oči  so  se 
mu  zasvetile. 

Nekdo  je  menil,  da  je  to  naloga  predlagateljeva. 

Toda  ta  je  bil  skromen  in  se  je  bránil. 

„Ne,  gospoda,  kdor  je  dal  največ,  ta  naj  pošije." 

Gospod  Blagajne  si  je  pomencal  roke.  Bil  je  zadovoljen  sam 
s  saboj  in  z  vsem  svetom  .  .  . 

In  začela  se  je  seja,  in  gospod  Blagajne  je  pri  vsakem  predlogu 
glasoval  z  „da". 

In  ko  se  je  vracal  proti  domu,  je  visela  nová  veliká  zasluga 
na  njegovi  suknji.  Mahala  je  v  nočnem  svežem  zraku  semtertja  in 
mu  hladila  vroče  čelo. 

Tiste  dni  potem  je  sedel  v  nočni  kavarni  pri  samotní  mizici 
lačen  literát.  Njegovi  lasje  so  se  zmršeno  valovili  nad  visokim,  na- 
gubanim  čelom,   njegova  lica  so  bila  bieda  in  izpita.    A  pred  njim 

je  stala  voda,  ljudje  božji,  sama  voda.  Toda  voda  ni  za  literáta. 
Sedel  je  torej  pri  mizi  in  razmišljal  o  minljivosti  vsega  posvetnega, 
zlasti  o  minljivosti  izvestnih  tekočin  in  o  velikih  nagradah,  ki  so 
jih  za  prihodnje  leto  razpisali  v  Slovencih.  Ali  te  misii  so  bile  tako 
žalostne,  da  je  zazehal  in  skoro  zastokal. 

„Kje  bi  dobil  kaj  na  posodo?  Jutri  pride  birič  v  hišo,  a  v  par 
dneh  na  svet  nov  otrok.  Hu !" 

Tedaj  je  pa  vzel  v  roke  slovenskí  dnevnik.  In  tu  je  čital  veliko 
in  dolgo  zahvalo  darovalcem  za  griške  pogorelce.  V  prvi  vrsti  se 
je  bleščalo  ime  gospoda  Blagajneta.  Ha,  o  njem  je  literát  že  čul. 
Da,  celo  poznal  ga  je  in  je  že  enkrat  govoril  ž  njim.  Vedel  je,  da 
je  pošten  mož,  zaslužen  mož,  ki  ni  nobenemu  dolžan  ničesar.  Vraga, 
morda  je  bil  ta  trenotek,  ko  je  zagledal  Blagajnetovo  ime ,  zanj 
važnega  in  srečnega  pomena.  Morda  bi  ga  ta  mož  rešil  iz  vsak- 
danjih  navadnih  stisk.  Morda  bi  mu  za  nekaj  dni  ugasil  žejo  in 
potolažil  lakoto.  Hej,  ta  literát  je  dobro  poznal  „rodoljube  z  dežele", 
zlasti  one  koncern  devetnajstega  veka!  Sam  Bog  ga  je  navdihnil, 
da  je  pogledal  danes  v  dnevnik,  ki  ga  je  sicer  zaradi  njegovih  reak- 
cijonarnih  tendenc  mrzil  iz  dna  svoje  duše. 

Torej  jutri  h  gospodu  Blagajnetu! 

Literát  je  potegnil  zadnjo  desetico  iz  žepa  in  še  tisto  je  zapil. 
Saj  je  gospod  Blagajne  na  svetu !  Opotekal  se  je  potem  napol  pijan, 
napol  mrtev  proti  domu  .  .  . 


Gospod  Blagajne  je  udobno  slonel  v  svojem  naslanjaču.  Skozi 
okno  je  vsipalo  solnce  rumene  svoje  žarke,  da  je  bilo  videti  v  sobi 
vse  veselo  in  nagajivo.  In  ti  žarki  so  celo  poplemenitili  glavo  go- 
spoda Blagajneta,  ki  je  držal  v  roki  včerajšnji  dnevnik.  Držal  ga  je 
práv  blizu  oči  in  strmel  je  vanj  kakor  mati  v  svojega  otroka.  Ah, 
kako  je  to  lepo,  ako  človek  čita  svoje  ime  z  debelimi  črkami,  ako 
zraven  svojega  imena  čita  tudi  tako  lepo  hvalo,  kakršno  si  je  po 
svoji  zaslugi  pridobil  pred  svetom  sam !  Hm,  kaj  neki  si  misii  zdaj 
o  njem  glavar?  Ali  ga  bode  pri  prihodnji  priliki  predlagal  v  odli- 
kovanje?  Eh,  práv  gotovo!  Saj  ne  more  drugače.  In  glavar  je  pre- 
viden  in  pameten  človek.  On  že  ve,  kdo  najbolj  zaslúži  križec. 

Gospodu  Blagajnetu  je  bilo  za  sedaj  preveč  sreče.  Ko  bi  vsaj 
ona  sedaj  tukaj  bila,  da  bi  prišla  tako  na  skrivaj,  tako  tiho,  eh !  .  .  . 

Tedaj  je  nekdo  potrkal.  Práv  rahlo,  komaj  slišno,  kakor  bi  se  bal, 

„Noter!" 

Med  vráti  se  je  pojavil  ponižni  literát.  Bil  je  še  bolj  bied 
nego  sinoči  in  roke  so  se  mu  tresle. 

„Gospod  Blagajne,  dovolite,  da  se  vam  predstavim.  Jaz  sem 
literát  Gliha,  novelist  po  božji  volji,  pravi  slovenskí  novelist,  no- 
velist  „rodoljubstva  z  dežele".  Prosim  vas,  gospod  Blagajne,  poslu- 
šajte  me !  Jaz  sem  lačen  in  lačná  je  moja  družina  že  nekaj  tednov, 
hočem  reči,  nekaj  mesecev.  Nagrade  so  tako  veliké,  da  se  mi  zdi 
predrznost,  ako  bi  prosil  zanje.  Namenjene  so  drugim,  ki  nimajo 
tako  neumnih  misii  kakor  jaz.  Toda  to  vas  ne  zanima.  Prosim,  po- 
slušajte!  Vi  ste  dober  mož,  pošten  mož,  kakor  čitam  in  vem,  in 
povrhu  ste  tudi  darežljivi.  Posodite  mi,  prosim,  nekoliko  goldinarjev 
do  prvé  nagrade,  ki  jo  dobim.  AH  pa  še  boljše,  kar  darujte  mi  jih  ľ* 

Gospod  Blagajne  je  strmel  in  opazoval  literáta.  „Hudirja,  ta 
si  pa  mnogo  drzne.  Ali  mi  vidi  na  očeh,  da  se  me  ni  treba  bati? 
Hej,  ako  bi  bil  jaz  tak  in  bi  moral  stati  pred  takšnim  gospodom, 
kot  sem  sedaj  jaz,  kako  bi  se  mi  tresle  hlačice !  Toda  to  je  literát." 

Kolikor  bolj  je  ogledoval  Gliho,  toliko  bolj  je  ginila  z  nje- 
govega  obraza  prvá  osuplost.  In  zasmejal  se  je  in  iztegnil  roko 
proti  literatu. 

„Vraga,  ugajate  mi !  Sedite !  Takšnih  si  nisem  mislil  literátov. 
Kaj  pa  zdaj  pišete?" 

„Nič,  preveč  sem  lačen." 

„Dobro,  predlagam  vam  nekaj.  Vidite,  ko  bodete  pisali  prvo 
novelo,  spomnite  se  me  takole  od  stráni  s  par  besedami  Nič  ne  de, 
tudi  ako  imenujete  moje  pravo  ime.  In  dal  vam  bom,  da  ne  bodete 
lačni.  Za  zdaj  vam  dam  tole." 

Gospod  Blagajne  je  vstal  ter  odštel  literatu  na  račun  dvajset 
kron.  „Ko  bode  stvar  tiskana,  dobite  še  enkrat  toliko.  Do  tistikrat 
pa  na  svidenje!" 

Stopil  je  k  literatu  tako  blizu,  da  se  ga  je  dotikal,  in  zri  je 
vanj  s  čudno  se  smehljajočim  obrazom. 

„Za  Boga,  kaj  me  tako  gledate,  gospod  Blagajne?" 

Toda  gospod  Blagajne  je  že  odstopil  in  se  obrnil. 

Ko  so  se  vráta  zaprla  za  literátom,  je  dejal  sam  pri  sebi : 

„Ti  cigáni  nosijo  v  svojih  peresih  naše  zlate  križce.  Vrag  naj 
se  jim  zameri!  .  .  ." 

Ako  bi  kdo  dvomil,  da  je  imel  gospod  Blagajne  srečno  in 
originalno  misel  o  literatih,  naj  samo  pomisli,  da  je  gospod  Bla- 
gajne pošten  mož,   zaslužen  mož,  ki  ni  nobenemu   dolžan  ničesar ! 


730      Josip  Regali-Sever :  Prvá  jugoslovanska  umetniška  izložba  v  Belgradu. 


Prvá  jugoslovanska  umetniška  izložba 
v  Belgradu. 

Spisal  Josip  Regali-Sever. 

(Konec.) 

aja  Jovanovič  ne  živi  doma,  hodi  po  širnem  svetu  ter  se 
mudi  báje  sedaj  v  Ameriki,  Rista  Vukanovič  pa  si  je 
postavil  dom  na  srbskih  tleh  ter  postal  kot  direktor 
umetniške  šole  nekak  oče  mlade  generacije.  Tudi  Vu- 
kanovič je  bil  v  tujini,  učil  se  je  v  Peterburgu  ter  ob- 
iskoval  v  Monakovem  Wagnerjevo  „Komponierschule", 
razstavljal  je  v  Parizu,  kjer  je  dobil  za  svoje  „Dahije"  leta  1898. 
prvo  veliko  kolajno.  V  poslednjem  času  je  Vukanovič  v  večji  meri 
učitelj  nego  produktiven  umetnik,  a  njegova  dela  zavzemajo  v 
srbskem  slikarstvu  poleg  Jovanoviča  ter  Vukanovičeve  soproge  Bete 
najodličnejše  mesto.  Odlikuje  se  z  veliko  potezo,  široko  črto  in 
točno,  nepogrešno  risbo.  Šlike  njegove  so  temne,  kakor  je  temná 
in  turobna  prošlost  srbskega  národa,  iz  katere  zajema  svoje  sujete, 
kajti  Vukanovičev  čopič  proslavlja  trpljenje  in  múke,  ne  jasnega 
dne  zmage.  „Dahije",  to  so  turški  mučitelji  kristjanov,  sede  na  tleh, 
veliká  figúra  se  dviguje  ter  meče  strahotno  silhueto  na  steno.  Po- 
svetujejo  se  krvoloki,  kako  bi  prizadejali  novih  bridkosti  zatirancem. 
Luč,  kateri  je  Vukanovič  povsodi  kos  ter  je  baš  v  tem  oziru  v 
tehniki  najmočnejši,  padá  od  spodaj  navzgor.  Vrlo  pogojena  je  tudi 
karakteristika  obrazov,  a  celota  je  le  bolj  risana  nego  slikana.  „Žrtve 
dahijske"  je  baš  tako  kot  prvá  slika  prizor  iz  srbskega  vstanka, 
katerega  stoletnica  se  je  ravnokar  slávila.  Srbski  junaki  zdihujejo 
vklenjeni  v  ječi.  Eden  je  prikovan  k  zidu,  drugi  šedi  na  vlažnih  tleh, 
tretji  ima  noge  privite  v  tombrukah  (lesenih  kladah)  in  obraz  mu  je 
poln  neznanih  bolesti.  A  četrti  junák  stoji  ob  zamreženi  lini,  skozi 
katero  padá  v  poltemo  ozek  prameň  dneva,  ter  zre  v  zlato  svobodo, 
ki  mu  je  Bog  in  solnce,  zre  morda  majhen  košček  svete  rodne  grudi, 
za  katero  ni  mogel  preliti  krvi,  ker  so  preprečile  peklenske  verige 
herojsko  smrt  njegovo.  Pred  vráti  v  ječo  stoji  dolg  stražar  v  ze- 
lenordečem  kostumu.  Interesantno  je  njegovo  lice,  ker  je  na  njem 
rešil  problém  dnevne  svetlobe  in  motno  rdeče  lúči  iz  svetiljke  na 
steni,  ki  se  lomita  na  obrazu,  obsenčenem  od  somraka.  Poleg  tega 
ima  Rista  Vukanovič  izložena  še  dva  pastela:  Crnac  in  Portrét, 

Ristova  soproga  Beta  pa  je  po  rodu  Nemka  ter  je  bila  v  Mo- 
nakovem  učenka  našega  Ažbeta,  radiranja  se  je  učila  pa  pri  Kauf- 
mannu.  Beta  Vukanovičeva  slika  čisto  moderno  ter  uporablja  ploskvo. 
Portrét  njenega  soproga  je  brezdvomno  njeno  najboljše  delo  ter 
umotvor,  ki  prekaša  daleč  večino  slik  na  srbskem  oddelku,  kajti 
tako  mocne  karakteristike  izraza  ni  dosegel  ni  eden  umetnik,  poleg 
tega  pa  je  portrét  psihološki  resničen.  „V  polju"  je  barvna  in  svet- 
lobna  študija,  pripomniti  pa  bi  bilo,  da  je  kolorit  rdečega  solnčnika, 
ki  ga  nese  dete,  korakajoč  po  poljski  stezi,  premalo  prozoren,  pre- 
masiven.  Dobra  študija  v  zelenem,  z  resničnim  solncem  je  „V  vrtu". 
Beta  Vukanovičeva  je  izložila  poleg  tega  lepo  število  izvrstnih  ba- 
krorezov  in  usnjerezov.  Neobičajen  okús  in  izvirno  eleganco  je 
dosegel  v  radiranju  tudi  mladi  dunajskí  akademik  Josim  Danilovac. 
V  portrétu  in  krajini  je  pričaral  s  svojim  rezilom  naravnost  slikovite 
učinke  (n.  pr.  „Pristanišče  u  Danskoj",  „Bečki  kraj"  itd.). 

Historičen  slikar  je  práv  tako  Djordje  Krstič,  romantik,  kar  je 
osvedočil  že  s  prvim  svojim  delom  „Utopljenko",  ki  visi  v  narodnem 
muzeju.  Sedaj  je  profesor  na  gimnaziji  in  polagoma  je  zašel  v  iko- 
nopistvo;  nekaj  ikôn  je  pokazal  tudi  na  izložbi,  n.  pr.  „Sv.  Štefana", 
trdo  stvar,  ledenih  barv,  belosivega  tona,  brez  mehkobe.  Veliká  slika 
„Pad  Stalaca"  predstavlja  prizor  iz  boja  s  Turki,  ko  so  zavzeli 
trdnjavo  „Stalac".  Vojvoda  Prijezda  —  ki  ga  opeva  národná  pesem 
—  je  ubil  lastnega  siná,  ko  so  Turki  udrli  črez  zidovje,  da  ne  bi 
prišel  vragu  živ  v  roke,  potem  pa  se  je  še  sam  vrgel  v  brezdno. 
Bas  ta  trenotek  predočuje  Krstič:  pisani  metež  pod  zidovjem,  na 
katero  lezejo  sovražniki,  zgoraj  pa  junaškega  Prijezdo.  Kolorit 
ima  Krstič  živejši  nego  Vukanovič,  ali  kompozicija  je  nerazločna, 
risba  nejasná;  v  spodnjem  delu  slike  išče  neka  noga  telesa,  ki  ga 
živ  krst  ne  more  najti.  Krstič  je  napravil  nekaj  glav  (študij)  v  „Hell- 
dunkel"  (št.  35.,  36.,  37.).  In  ker  absolútno  ni  treba  napak  skrivati, 
ako  hočemo  napredovati,  kar  na  však  način  bomo,  moramo  kon- 
statirati,  da  v  umetniško  izložbo  absolútno  ne  spadajo  Ranosovičeve 
stvari,  kot  je  „Oproštaj  Boška  Jugoviča  s  caricom  Milicom  pred  do- 
lazak  na  Kosovo"  vsled  naravnost  slabé  tehnike,  ali  pa  „Žrtva  za 
otačbinu"  Ane  Vlahovičeve,  ki  ima  barve  kot  „Abziehbilder". 

Predno  omenimo  Vučetiča  in  Murata,  ki  sta  moderna  slikarja, 
se  spodobi,  da  se  spomnimo  najstarejšega  srbskega  umetnika,  Števa 
Todoroviča.  Klanja  se  novi  struji,  a  v  sivi  starosti  ne  more  za  živo 
mladino.  Todorovič  je  bil  v  Rimu,  Carigradu,  na  Dunaju  iu  v  Mo- 
nakovem,   a  njegov  kist  se  je   privadil   po  svetu  taki  gladkosti  in 

zašel  je  tako  globoko  v  detajle,  da  odseva  iz  njegovih  portrétov  — 
in  izložene  ima  le  tri  portréte,  med  njimi  kralja  Petra  I.  —  obču- 
dovanja  vredna  marljivost  brez  visokega  zanosa.  Detajlist  je  tudi 
Uroš  Predič,  ki  se  je  čisto  poseljačil  ter  živi  v  neki  vaši  v  Banatu. 
„Mali  filozof"  je  stvar,  ki  bi  človek  ne  verjel,  da  je  narejena  v  da- 
našnjih  dneh,  kajti  slikar  je  iskal  takih  malenkosti,  da  je  celoten 
vtisk  brez  efekta. 

Paško  Vučetič  in  Marko  Murat  sta  Dalmatinca,  kar  oba  loči 
od  ostalih  Srbov,  dasi  sta  po  temperamentu  različna.  Vučetič  je 
umetnik-profesijonist,  učenec  Stuckov,  ki  ga  je  osobito  čislal.  Slika 
več  v  atelijeju  nego  v  naravi.  Vučetič  je  v  skici  veliko  večji  umetnik 
nego  v  izvršitvi;  najeklatantneje  se  káže  to  pri  kraljevem  portrétu, 
če  primerjamo  sliko  s  skico.  Najboljše  Vučetičevo  delo  pa  je  neka 
majhna  skičica,  ki  je  visela  brez  naslova  in  številke ;  polna  mehkote 
v  barvah  in  resnične  solnčne  lúči  je  ta  krajinica  s  figuro,  slična  ver- 
nému Jamovemu  realizmu.  V  čisto  slikarskem  oziru  je  zanimivo 
„Kolo  veštica"  (čarovnic),  kjer  je  rešil  problém  kontrasta  v  tonu 
Vučetič  izborno,  kajti  gola  telesa  čarovnic,  ki  plešejo  v  divji  gonji 
kolo  okoli  žrtvenika,  na  katerem  praskeče  ogenj,  prehajajo  iz  rož- 
nega  do  sivega,  vendar  je  meseni  kolorit  docela  naraven,  poza  in 
gibanje  pa  je  dovršeno  markirano.  Bas  nasprotni  problém  je  izveden 
v  ženski  aktni  študiji,  ker  je  v  enotnem  tonu  dosegel  lepo  plastiko 
muskulature  s  spretnim  niansiranjem.  Da  je  Vučetič  domač  tudi  v 
akvarelu,  svedoči  študija  glave,  ki  je  videti  práv  kakor  olje.  Izmed 
portrétov  naj  omenimo  le  gospice  J.  M.,  o  kateri  trdi  Šandor  Gjalski, 
da  ni  najlepša  devojka  le  na  Balkánu,  nego  na  celem  našem  planétu, 
vsled  česar  jo  je  seveda  slikal  Vučetič  s  primernim  navdušenjem. 

Marko  Murat  pa  je  iz  Dubrovnika,  česar  ne  taji  njegov  kist. 
Murat  ljubi  žive  kontraste,  kakršnih  je  najti  v  južni  klimi  pod  ža- 
rečim  solncem,  vendar  mu  barve  niso  vedno  tople  in  iskreče.  Murat 
je  čuteča  duša,  lirik,  a  je  oprezen ;  ne  vdaje  se  brez  ozira  na  desno 
in  levo  svojemu  umetniškemu  nagonu  ter  ne  pije  v  dionizijskem 
razkošju  lúči  in  svetlobe,  ki  jo  je  Bog  ustvaril  in  katero  od  daleč 
sluti  Murat.  Od  desne  in  leve  se  čujejo  včasi  bedastoče.  Murat  je 
danes  še  eklektik,  čemur  je  najjasnejší  dokaz,  če  primerjamo  njegove 
portréte  z  drugimi  deli.  Murat  išče  še  nekaj,  česar  še  ni  našel ;  stopi 
naj  krepko  za  onim,  po  čemer  mu  teži  duša.  „Prolječe"  je  simbo- 
listična  slika  v  moderní  tehniki.  Dve  devojki,  odeti  s  prozornim 
pajčolanom,  hitita  črez  cvetno  poljano,  ob  kateri  klije  rumeno  grmovje, 
a  za  njim  leží   morje,    mirnoveselo.    Tu  je  hotel  Murat  podati  psi- 

hološko  pomladno  radost  v  barvah,  sicer  enostavnih,  in  je  to  tudi 
dosegel.  „Dafnis  in  Kloe"  je  vijoletna  večerná  krajina,  „Stimmungs- 
bild" ,  kjer  ozadje  perspektivno  ni  dovršeno,  premočen  je  tudi  refleks 
na  golih  telesih.  „Vetar"  je  sličen  „Konavoki",  ki  je  v  narodnem 
muzeju.  Mlada  devojka  v  dubrovniški  noši  stoji  sredi  pisane  trate, 
sredi  pestrega  cvetja,  ki  ga  spogiba  veter.  In  veter  mehko  objemlje 
prelestno  devojko,  poljublja  jo  v  gorkih  dihljajih  in  ovija  se  ji  okoli 
kril,  ki  frfetajo  v  njem.  Brez  strahu  pa  bi  smel  Murat  v  liniji  stremiti 
za  večjo  mehkobo.  Največji  talent  med  modernimi  z  imenitnim  zna- 
njem  in  neobično  energijo,  brez  manire  je  Nadežda  Petrovičeva,  ki 
je,  žal,  razstavila  le  „Žetvo".  Išče  sebe  ter  se  da  voditi  le  svojemu 
geniju  brez  ozira  na  mnenje  nasprotnikov.  Djordje  Jovanovič  je 
priznan  kipar  srbski,  mož  starejše  šole,  ter  dela  napol  akademiško, 
gladko.  Djordje  je  oficijalen  kipar,  ki  je  izvršil  pole  g  portreta  kralja 
Petra  I.  monumentalno  „Veliko  Srbijo",  vilo  s  práporom  in  dvo- 
glavim  orlom,  „Vuka  Karadjiča"  ter  plaketo  „Kára -Djordje  in  kralj 
Petar",  ki  je  reproducirana  tudi  na  jubilejnih  novcih.  „Guslar"  je 
figúra  za  monument  v  Kruševcu  in  ima  glavo  precej  markantno  mo- 
delirano,  ostalo  je  sladko.  „Crnogorac  na  stráži"  je  figúra,  s  katero 
je  Jovanovič  v  celoti  značilno  podal  zamah  in  dviženje  telesa ; 
v  umetniškem  oziru  je  najzanimivejša.  Skupaj  je  izložil  Jovanovič 
16  del.  Petar  Ubavkič  nima  čisto  nič  modernega,  njegove  skulptúre 
so  brez  izvedbe  v  povjršini;  vse  je  mŕtvo,  gips,  ne  telo,  n.  pr.  „Fa- 
vorita". Kip  Vuka  Karadjiča  je  poleg  tega  postavljen  na  kup  križem 
zloženih  folijantov  ter  je  videti  vsled  tega  bizaren.  Obratno  ima 
mladi  Roksandič  skulpturo,  ki  je  vse  hvale  vredna.  „Rob"  leži,  v 
verige  vkovan,  na  nogah  na  tleh  ter  trga  vrvi,  s  katerimi  ima  zve- 
zane  roke.  Divja  upornost  mu  šije  s  čela,  veleznačilna  je  guba  od 
ustnic  do  brade,  globokovdrta  črta,  polna  elementárne  kljubovalne 
in  pritajene  žalosti.  Mišice  po  telesu  so  napete,  zdi  se  ti,  da  bo 
kar  naenkrat  planil  pokoncu  ter  bodo  zarožljale  razbite  verige.  Bro- 
nasta  patina  podpira  krepko  razpoloženje,  ki  ga  je  Roksandič  zadel 
že  z  dobro  preštudirano  pozo  in  z  izrazom.  Lepo  delo  je  tudi  po- 
prsje  srbskega  Homerja,  narodnega  pevca  Filipa  Višnjiča  (1767  do 
1834),  dasi  ni  izvršeno  čisto  moderno. 

Razstavil  je  tudi  član  kraljeve  rodbine  knez  Božidar  Karadjordjevič 
krásne  umetnoobrtne  produkte  v  usnju  in  tkanini;  veleokusno  je 
nakitje  za  lase  v  modernem  stilu,  dalje  pas,  vezen  z  zlatom  in 
srebrom,  ter  pikanten  ridikil,  sivo  v  sivem.  Božidar  Karadjordjevič 
ima  poleg  tega  še  sliko  iz  Venecije  ter  mladostno  delo :  reliefa  kralja 
in  njegove  zamrle  soproge,  princese  črnogorske. 


734     Josip  Regali-Sever:  Prvá  jugoslovanska  umetniška  izložba  v  Belgradu. 

O  oddelku  srbské  umetniške  omladine  iz  Monakovega  je  treba 
reči,  da  je  pokazala  velikih  zmožnosti  —  razstavila  je  večinoma 
študije  —  in  po  vsej  pravici  smemo  trditi,  da  bo  dvignila  srbsko 
upodabljajočo  umetnost  za  stopnjo  više,  nego  je  danes,  ker  káže 
neustrašeno  moč  in  poglobitev  v  pridobitve  modernih  struj.  Milan 
Milovanovič,  gojenec  pariške  akademije,  je  istotako  velik  talent. 

Državna  tiskarna  je  imela  na  razstavi  tri  oddelke :  ksilografski, 
litografski  in  tipografski.  Peter  Aničič,  grafični  vodja  državne  ti- 
skarne,  je  pokazal  več  umetniških  lesorezov,  med  njimi  zlasti  „Pa- 
riški  karnevaľ',  „Kralj  Sionski"  (platnice  za  Hammerlingovo  epsko 
pesem)  ter  mnogo  izbornih  ilustracij. 

A  nekaj  je  bilo,  kar  je  napravilo  na  nas  največji  umetniški 
učinek,  za  čimer  smo  zaslutili  veliko  glorijo  prihodnjih  umetniških 
generacij  jugoslovanskih  in  posebno  srbskih,  kajti  vstala  bo  umetnost 
neskončno  lepa  in  neskončno  duševná,  odprla  se  ji  bodo  vráta  šir- 
nega  sveta  in  triumf  bo  slávila,  obdan  z  blestečimi  himnami  — 
kadar  se  pojavi  ves  latentní  umetniški  fond  národne  duše  v  srbski 
umetnosti.  Kdor  je  videl  zbirko  tkanin,  robcev,  čilimov  in  narodnih 
kostumov,  pozabiti  mora  na  analizo,  postane  mu  vsako  razmotri- 
vanje  smešno,  občudovati  mora  in  popolnoma  vdati  se  mora  ge- 
nijalni  moci  národne  ornamentalike.  Dvomiti  je  lahko,  ali  so  to  ideje 
enunciacije  velikega,  završenega  umetniškega  individua,  ali  je  ustvaril 
te  divne  Hnije  preprosti  seljak.  Ne,  seljak  ni  bil  to,  bila  je  vesoljna 
psiha  ljudska,  ki  je  delovala  nevede,  nezavedno,  kakor  ustvarja  mati 
narava.  Evropska  umetna  tekstilna  industrija,  dasi  se  je  povzdignila 
baš  vsled  vpliva  novih  smeri  dekorative,  se  v  estetičnem  oziru  ne 
more  primerjati  z  nedosežno  okusno,  tuintam  naravnost  divno  orna- 
mentiko  na  svilenih  pajčolanih  in  robcih,  ki  jih  izdelujejo  balkánski 
seljaki.  Na  „srbsko  plátno"  (redko  tkano  svilo)  vezejo  v  neverjetno 
ubranih  tonih  običajno  na  belem  polju  v  zelenju  in  zlatu,  na  črnem 
rdeče  in  zlato,  ali  na  temnordeči  podlagi  zlato  in  črno.  Samo  črn 
baržun  pa  je  priljubljen  slovanskim  muhamedanom,  ki  ga  krase 
z  zlatimi  arabeskami  in  turškimi  črkami.  Barve  niso  nikdar  kričeče, 
ampak  tiho  ubrané,  rekli  bi,  melanholično  nadahnjene,  kakor  staré 
národne  pesmi.  V  linijah  ne  najdemo  živalskih  motívov,  temveč 
stilizirana  je  samo  flóra,  najraje  praprot,  mnogokrat  pa  tudi  hrastovo 
listje.  Spomína  vredni  so  tudi  bogati  moški  in  ženski  jopiči,  ki  pa 
imajo  v  vsakem  kraju  drugo  ime.  Najti  je  seveda  tudi  živih,  ne- 
ubranih  boj  med  tkaninami,  ki  ne  sestoje  iz  enega  kosa,  ampak 
so  sešite  iz  več  delov;  vendar  pa  to  niso  čisto  pristni  narodni  pro- 
dukti  nepokvarjene,  primárne  inspiracije  ljudske  duše. 

In  tako  prihajamo  k  bolgarskemu  oddelku.  Tudi  Bolgare 
nameravamo  nekoliko  obširneje  opisati,  ker  je  njih  umetnost  pri 
nas  mnogo  manj  znana  nego  japonská.  Radi  tega  pa  se  tudi  ne 
strašimo  naštevati  bolgarskih  umetnikov  kar  enega  za  drugim,  dasi 
bi  bilo  gotovo  prijetnejše,  čitati  lepo  zveneče,  kratkočasne  odstávke 
v  feljtonski  maniri,  ki  bi  nakrátko  podali  sukus  celotnega  vtiska. 
A  to  nam  ni  mogoče,  tudi  če  bi  hoteli,  kajti  predmet  sam  ni  za- 
okrožen,  in  ako  bi  govorili  n.  pr.  o  bolgarskem  žánru  kar  katego- 
rično,  bi  segali  vendar  predaleč,  če  bi  hoteli  vtisniti  ta  pečat  povprek 
vsej  bolgarski  umetnosti.  Značilni  so  pač  za  Bolgare  prizori  iz  bol- 
garskega  življenja,  vendar  je  način  njihovega  slikanja  nemški,  itali- 
janski,  francoski  itd.  —  Kostumi  in  grupe  pa  so  le  samo  sujet. 
Kakor  nismo  pri  Srbih  razlagali  svojega  mnenja  o  historičnem  slikanju, 
práv  tako  nam  ne  hodi  na  um,  razmotrivati  v  bolgarskem  oddelku 
žáner  kot  tak,  kajti  če  je  srbská  umetnost  mlada,  je  bolgarska  še 
mlajša,  če  je  srbská  kultúra  v  povojih,  je  bolgarska  v  pôrodu;  da 
bo  pa  prihodnja  umetnost  balkansko-slovanska  nekaj,  kar  se  ne  bo 
dalo  primerjati  z  zmago  ruskega  romána  ali  nordske  dráme  v  sve- 
tovni  literaturi,  ampak  da  bo  nedosežna  pesem,  kakor  je  podobne 
niso  čulé  še  evropska  ušesa,  polna  fantazije  razkošnih  pravljic  iz 
prírode,  ki  jih  sanja  deviški  národ  —  to  ni  oratorska  fráza,  nego 
naše  istinito  prepričanje,  ki  se  vsiljuje  tem  bolj,  čim  globlje  prodira 
kdo  v  narodno  jugoslovansko  nrav. 

Bolgari !  Centrum  bolgarskih  umetnikov  je  Sofija,  kjer  so  umet- 
nost do  najnovejših  časov  oficijalno  intenzivneje  podpirali  nego  v 
Srbiji.  Bolgari  imajo  vsaj  svoj  umetniški  krov,  razstavni  paviljon, 
dŕžava  jim  je  ustanovila  ,,Risuvalno  učilište",  ki  skrbi  za  naraščaj, 
in  knez  podpira  z  naročili  in  štipendijami  slikarje,  —  kiparstvo  se 
itak  malo  goji  tam  doli.  Umetniki,  ki  seveda  še  niso  dobili  pravé 
zaslombe  v  publiki,  kakor  nikjer  ne  med  Jugoslovani,  imajo  celo 
dve  umetniški  društvi,  namreč  „Družestvo  na  hudojnizite  v'  Blgaria", 
ki  predstavlja  nekako  starejši,  oficijalni  krog  (voditelj  je  Mrtvička), 
in  „Savremeno  izkustvo",  ki  je  ognjišče  mlajših  slikarjev  in  tudi 
literátov.  Umetniških  razlik  pravzaprav  med  temi  grupami  ni,  le  da 
hoče  druga  skupina  umetnost  bolj  popularizirati  ter  prirejati  po  dve 
izložbi  na  leto,  dočim  „Družestvo  na  hudojnizite"  razstavlja  le  o 
posebnih  prilikah.  Da  vidimo  ravno  med  Bolgari  tuji  vpliv  v  večji 
meri  nego  pri  vsakem  drugem  plemenu,  je  vzrok  to,  ker  je  preteklo 
komaj  nekaj  petletij,  odkar  so  začeli  Bolgari  delovati  doma  kot 
umetniki.  Provzročitelj  vsega  gibanja  je  Čeh  Ivan  Mrtvička,  ravnatelj 

drž.  slik.  srednje  šole,  katera  obstojí  stoprav  osem  let,  poleg  njega 
pa  se  je  priselil  že  pred  petindvajsetimi  leti  njegov  rojak  Oton  Horejši. 
Danes  imajo  Bolgari  že  mládež,  ki  je  izštudirala  v  Sofiji  in  ki  je 
nastopila  v  Belgradu  že  samostojno.  Karakteristično  bas  za  mlade 
bolgarske  talente  pa  je,  da  hodijo  danes,  po  tolikih  revolucijah  v 
umetnosti  po  doma  izvršenih  študijah  še  vedno  v  Italijo  in  ne  v 
zapadno  Evropo;  to  dejstvo  je  karakteristično  za  njih  dela.  Bizan- 
tinizma  je  le  malo  najti  pri  njih,  dasi  bi  se  kaj  takega  pričakovalo ; 
za  preporod  bizantinske  umetnosti  v  Bolgariji  deluje  bas  slikarska 
šola,  ki  hoče  spojiti  staré  avtohtone  forme  z  moderno  maniro.  Kakšen 
bo  produkt  také  kombinacije,  ne  vemo.  Ker  ne  mislimo  razločevati 
pri  bolgarskih  slikarjih  med  pripadniki  te  ali  one  zveze,  bomo  po- 
ročali  najprej  o  starejših,  ker  uživajo  ti  v  domovini  pač  večji  ugled 
ter  se  jim  spodobi  tudi  po  starodávni  ljubi  šegi  prvo  mesto. 

A.  Vješin  je  tisti,  ki  mu  gre  v  tem  zmislu  prvenstvo.  Profesor 
je  in  mož,  ki  je  v  tehniki  visoko  nad  mnogimi,  v  ostalem  pa  — 
seveda  človek  čisto  staré  šole.  Vlada  mu  je  dala  že  precej  naročil. 
Znan  je  dobro  v  inozemstvu,  kajti  na  Bolgarskem  nima  navade  na- 
stopati,  pač  pa  je  izlagal  mnogo  v  Ameriki.  Reprodukcije  njegovih 
del  je  najti  po  različnih  evropskih  časnikih.  V  poslednjem  času  je 
postal  slikar  vojne.  Sicer  dela  Vješin  podobno  kot  Kovalski.  Na 
jugoslovanski  izložbi  sta  bili  samo  dve  manjši  njegovi  sliki,  „Po- 
vratek  s  pazara"  in  „Razbojniki",  dasi  je  Vješin  vzlic  svoji  starosti 
—  ima  okoli  60  let  —  jako  produktiven  duh.  Vzrok  je  ternu  raz- 
stava  v  St.  Louisu,  ki  so  se  je  udeležili  Bolgari  oficijalno.  Práv  vsled 
tega  pa  je  v  bolgarskem  oddelku  viselo  toliko  portrétov,  kajti  zna- 
menitejši  umetniki  so  poslali  skoro  vse  svoje  stvari  v  Ameriko  in 
jih  je  belgrajska  izložba  iznenadila,  ker  je  prišla  prebrzo.  Omenjeni 
Vješinovi  sliki  predočujeta  prizore  iz  balkanskih  gora:  gorske  vrhunee, 
steze,  konje  in  ljudi.  Občni  vtisk  je  dober,  dasi  je  minucijoznosti 
vse  polno,  konjski  beg  je  pogojen  dobro  in  barva  snega  je  naravna, 
verjetna;  reči  moramo,  da  sta  Vješinovi  deli  med  najboljšimi  v  bol- 
garski  skupini.  S  Segantinijem  pa  nima  Vješin  vkljub  ljubezni  do 
živali  niti  v  splošno  estetičnem  niti  v  specifično  slikarskem  oziru, 
zaboga,  ničesar  skupnega.  Tudi  Ivan  Mrtvička  je  poslal  svoja  večja 
dela  v  St.  Louis  (izmed  10  slik  je  6  portrétov),  in  tako  je  bila  n.  pr. 
iz  večjega  cikla  „Iz  skoré  prošlosti"  le  ena  podoba  na  jugoslovanski 
razstavi.  Ta  žáner  je  svedok  turških  grozovitosti,  ki  so  se  pred  ne- 
dolgim  časom  godile  na  bolgarski  zemlji  in  ki  se  gode  še  danes 
takoj   za   mejo   kneževine,   v   sužnji    Macedoniji.     Tudi   Mrtvička  je 

slikar  staré  akademske  struje,  vendar  pa  účinkuje  baš  to  delo  z  iz- 
redno  močjo.  Sosed  prinese  ženi  glavo  moža,  ki  so  mu  jo  odsekali 
turški  tolovaji.  Večer  je  v  ubogi  koči,  a  v  srcu  noč  —  za  nas,  ki 
smo  v  srednji  Evropi,  nepojmljiva  noč!  —  Morda  ne  vpliva  na 
vsakoga  ta  slika,  a  na  človeka,  ki  je  osebno  čul  od  ljudi,  ki  so 
doživeli  pod  lastnim  krovom  v  macedónski  domovini  podobno  sceno, 
deluje  pretresljivo.  Mrtvičkovo  delo  je  izvedeno  posebno  dobro  v 
razsvetljavi.  Mrtvička,  ki  je  stal  pred  desetimi  leti  na  vrhuncu  ter 
je  bil  odlikovan  že  v  Parizu  in  Antverpnu,  ima  dalje  večjo  sliko 
„Šopska  svatba",  žáner  v  narodnih  kostumih,  pisan  svatbeni  izprevod 
v  bolgarski  vaši  z  devojkami  spredaj,  za  katerimi  se  vrste  „gajdaš" 
in  „topandžija",  kum  in  kumica  ter  nevesta  v  kožuhu ;  na  glavi  nosi 
nevesta  kroni  podoben  nakit.  „Berba  ruža"  je  práv  tako  slika  iz 
narodnega  življenja.  Mrtvička  je  takoj  v  začetku  svojega  delovanja 
gojil  zlasti  figuraliko,  slikal  ljudske  običaje  ter  kostume,  pozneje  pa 
se  je  izkazal  tudi  v  portrétu,  kjer  je  dosegel  práv  veliko;  portrét 
generála  M.  je  v  karakteristiki  izboren,  drugje  pa  je  vzbudil  pozor- 
nost  gledalčevo  z  zelo  zanimivimi  ozadji  (portrét  gospodične  C). 
Omeniti  pa  je  treba  tudi  portreta  vladike  Simeona  varensko-preslav- 
skega  s  širokim,  zlatorjavim  bizantinskim  okvirom,  ki  kaj  harmonira 
s  sliko.  Anton  Mitov  je  tudi  profesor  in  sicer  predáva  umetniško  zgo- 
dovino.  Ovekovečil  je  bolgarskega  kneza  in  velikega  kneza  Nikolaja 
Nikolajeviča,  grófa  Ignatijeva  s  soprogo  in  sinom,  ko  so  se  mudili 
za  čaša  velikih  slávnosti  na  Šipki  leta  1902.  Ostale  stvari :  „Pa- 
zarni  dan  v  Sofiji",  „Sofijski  pazar"  in  sliko  „Hlebari"  pa  je  delal 
Mitov  po  fotografiji,  kar  se  odločno  pozná  po  sencah.  En  pleine 
pate  ni  teh  stvari  napravil  in  barve  so  tudi  tako  žive,  rekel  bi,  na- 
ravnost  kričeče,  da  jih  je  v  takem  kontrastu  težko  najti,  in  naj  bo 
v  Sofiji  še  tako  solnce  in  še  taká  dnevna  luč.  Solnce  je  pač  na 
„Hlebarih"  naravnejše  in  mehkejše  nego  na  prvi  sliki.  Ivan  Angelov 
je  umetnik,  ki  se  hoče  najbolj  poglobiti  v  ljudsko  dušo.  Angelov 
ni  tako  korekten  risar,  kot  so  prejšnji  trije,  vendar  je  slikar,  ki  bi, 
ako  bi  dal  barvam  več  topline,  presegal  ostale  kolege,  kajti  v  tehniki 
pokaže  včasi  stvari,  ki  zelo  prijetno  dirnejo.  Angelov  zna  n.  pr. 
podati  veliko  daljavo  perspektivno  s  širokim  svetlim  tónom  med 
temnejšo  ravnino  in  svetlejším  svodom  tako  mojstrsko,  da  ga 
moraš  občudovati.  Dela  s  spahtelom  in  s  finim  čopičem,  kakor  pač 
nanese.  Angelov  je  slikar  dela  in  polja :  „Žetva",  „Pralje  L",  „Pralje  II.", 
„Branje  ruža",  „Vejač"  so  umotvori  te  vrste.  „Vejač"  je  delo,  ki 
spominja  na  Milletov  umotvor  enakega  imena,  toda  Milletove  barve 

so  drugačne,  kajti  Angelov  slika  mrzlo,  ledenobelo,  a  kretnja  Ve- 
jačeva  je  izrazita  in  polet  žita  in  plev  istinit.  „Bog  dao,  Bog  uzeo !" 
je  žitno  polje,  kjer  je  nevihta  uničila  nade  poljedelčeve ;  temno  nebo 
s  svinčenimi  oblaki,  iz  katerih  je  prišlo  gorje,  se  polagoma  jasni, 
med  uničenim  klasjem  pa  stoji  upognjen  star  seljak  z  razgaljeno 
sivo  glavo  ter  posveča  v  molitvi  svoj  znoj  in  svoje  uničeno  bo- 
gastvo  volji  božji.  Gotovo  je  to  poezija,  globoka  in  prastará.  Osvit 
po  žitu  je  trd  in  mesni  ton  leve  roke  seljakove  je  prerjav.  Sploh 
ljubi  Angelov  zelo  rjav,  skoro  črnikast  taine,  ki  ga  nahajamo  tudi 
pri  njegovi  skupini  „Cigáni",  večji  grupi,  ki  deloma  stoji,  deloma 
leži,  kjer  pa  so  figúre  nekam  prekratke.  Angelov  je  izložil  tudi  tri 
lepe  risbe  s  peresom. 

Nikola  Mihajlov  je  bil  knezov  štipendist.  Monakovska  manira 
se  mu  pozná  na  vec  umotvorih,  ki  jih  je  izvršil  pod  Stuckovim 
vplivom.  Mihajlov  je  največ  slikarja  med  Bolgari  razen  gospodične 
Hodine,  vsled  česar  ne  polaga  toliko  skrbnosti  na  risbo,  kar  pa  je 
pri  pravem  umetniku  precej  egalno.  Mihajlov,  ki  je  sedaj  nekak 
dvorni  slikar,  je  študiral  tudi  v  Parizu  in  Londonu  ter  se  je  razvil 
pred  vsem  v  portretista,  kajti  najbolj  umetniška  in  najdovršenejša 
podoba  iz  njegovega  kista  je  slika  njegove  soproge  z  detetom  v 
naročju.  Ton  je  živo  siv  in  rumeň,  poteza  je  tu  energična,  smela, 
dasi  je  celota  precej  skrbno  izvršena.  Poza  soproge,  ki  šedi  s  širo- 
kokrajnim  klobúkom  na  glavi,  je  ljubka,  dete  v  njenem  naročju  se 
pa  drži  nekoliko  trdo.  Ozadje,  nebo  z  oblaki,  je  interesantno  in 
nareja  slika  sploh  nekako  prijeten,  starinski  vtisk.  Vsi  portreti  Mi- 
hajlovi  seveda  niso  na  isti  višini  —  Mihajlov  jih  je  izvršil  namreč 
že  lepo  število,  n.  pr.  bolgarske  parlamentarce,  knezovo  družino  itd. 
—  kajti  tuintam  je  delal  po  okusu  občinstva  ali  naročnika.  Dober  je 
„gospod  Slavjejkov",  kjer  je  zopet  ozadje  fino  in  ne  le  glava,  ampak 
tudi  oprsje  polno  vrlin,  dasi  se  pogreša  posebne  plastike.  Mihajlova 
sláva  pa  se  je  razširila  po  njegovi  domovini  zlasti  vsled  mitoloških 
njegovih  stvari.  Že  sujet  sam  dokazuje,  da  je  Mihajlova  vzgojila 
nemška  šola  izza  devetdesetih  let.  „Samodivski  rob"  je  Stuckov 
način,  kadar  slika  mitična  gozdna  bitja.  „Samodive"  so  bolgarske 
vile,  ki  prebivajo  po  jezerih  in  rekah,  pod  drevjem  in  po  livadah. 
Zasužnijo  si  seljake  in  pastirje,  ki  jim  morajo  svirati  na  piščal,  kadar 
plešejo  vilinski  ples.  Ko  obide  Samodive  zločesta  razposajenost, 
kosajo  se  s  svojimi  robi  ter  mora  zasužnjenec  poginiti,  ako  plese 
vila  dalje,  nego  more  svirati  rob.  Tako  sceno  je  naslikal  Mihajlov. 
Na  trati  ob  gozdu  plese  razkošen  ples  zlovoljna  vila,  a  svirač  piska. 

Nebo  v  ozadju  je  modro  z  masivnimi  oblaki,  kakršne  vidimo  po  kra- 
jinári Bôcklinovih.  „Melanholija"  je  ženská  podoba  v  modrem;  umetnik 
je  tu  z  barvo  markiral  razpoloženje,  kar  se  mu  je  pač  posrečilo. 

Otona  Horejšega,  ki  je  po  rodu  Čeh,  a  je  sedaj  že  čisto  na- 
turaliziran  Bolgar,  smo  že  omenili  mimogrede.  Njegovi  dve  sliki  s 
Šipke  so  staromódne  stvari,  tihožitje  pa  je  dolgočasno.  Profesor 
Boris  Mihajlov  teži  bolj  za  dekorativno  umetnostjo,  in  če  povemo 
še,  da  se  je  izobraževal  v  Italiji,  bodi  dovolj.  Izložil  je  v  Belgradu 
le  eno  krajino  „Predeo  iz  Vladaja".  H.  Petrov,  pejsažist,  ki  dela 
tudi  v  akvarelski  tehniki,  ima  tudi  samo  eno  krajino.  Petko  Klisurov 
je  mož  italijanske  šole,  strašno  minucijozen  ter  radi  tega  ne  na- 
pravlja  njegova  „Veselá  učenica"  ugodnega  vtiska.  S.  Dojčev  je  poslal 
krajino  „Devensko  jezero".  H.  Iliev,  ki  je  v  prvi  vrsti  krajinár,  je 
študiral  v  Pragi,  Teodor  Mavrodinov  pa  v  Italiji.  Oba  sta,  recimo  — 
srednje  umetniške  višine.  Mavrodinova  „Makedonka  iz  Devra"  je 
figúra  kakor  izrezana  iz  papirja,  brez  plastike. 

Vredno  je,  da  se  pomudimo  nekoliko  tudi  pri  umetniškem  na- 
raščaju  bolgarskem.  To  so:  A.  Mihov,  Atanazov,  Vazil  Dimov,  D. 
Daskalov,  K.  Kojčev  (izložil  je  projekt  za  preprogo  v  bolg.  stilu), 
Marin  Georgijev,  P.  P.  Morozov,  St.  Kovačev,  H.  Tačev,  od  katerih 
nekateri  še  študirajo  v  Sofiji.  Različni  talenti  so  in  seveda  še  ne  vsi 
samosvoji,  vendar  se  opaža  tuintam  lep  obet  za  bodočnost.  Portrét, 
žáner  in  tudi  krajina  so  med  njimi  zastopani.  Mihov,  recimo,  je 
kolorist,  Georgijev  je  uporabil  na  svojem  „Lovcu"  neverjetne  boje 
za  sneg,  ki  se  vidi  kakor  ena  sama  sivkasta  plast  brez  nians, 
Morozov  zopet  ni  slabo  pogodil  lúči  pri  nekem  ženskem  portrétu, 
kjer  je  zlasti  dobro  izvedel  ženski  klobúk.  Iskreno  je  želeti,  da  bi 
hodila  bolgarska  umetniška  mladina  po  dovršenih  študijah  v  Sofiji 
v  svet,  v  umetniške  centrále,  ne  sicer  v  akademije,  temveč  v  nove 
galerije  in  v  izložbe! 

Gospica  Hodina  je  to  že  storila.  Bas  njen  portrét,  edino 
njeno  delo  v  Belgradu,  káže  blagodejni  vpliv  novih  pridobitev  v 
slikarstvu.  Kostum  na  tem  portrétu  je  izmed  najkrasnejših  objektov 
na  vsem  bolgarskem  oddelku.  Bela  obleka  sedeče  dáme  je  v  gubah 
izborno  pogojena;  široki  čopič  umetnice  harmonira  z  izrednim 
okusom  barve,  kajti  zelena  pentlja  za  vratom  je  v  kontrastu  res 
fina.  Gospica  Hodina  postane  morda  umetnica,  ki  dvigne  svoj  sloves 
nad  mnoge  svoje  kolege. 

Stevan  Ivanov  slika  večjidel  svetniške  podobe,  ikonopisec  je. 
„Sv.  Bogorodica"  je  bizantinska  madona  na  visokem  prestolu,  z  de- 

tetom  v  naročju,  nad  glavo  se  ji  blesči  bizantinska  glorijola.  Ozadje 
je  mozaik  z  dvema  klečečima  angeloma  v  belih  togah,  dočim  je 
Bogorodica  v  temni  halji.  Senca  nad  očmi  madoninimi  je  vrlo  inte- 
resantná. Nasprotje  Ivanovu  je  Aleksander  Božinov,  ki  se  kaj  malo 
briga  za  sveto  ali  nesveto,  kajti  on  je  prvi  bolgarski  karikaturist, 
živahen  človek  z  dobro  tehniko,  in  ako  bi  imel  vec  duše,  več  ob- 
čutja  v  svojih  delih,  šmátrali  bi  ga  lahko  res  za  velikega.  Drugi 
ilustrátor,  ki  je  bil  sofijski  učenec,  je  H.  Tačev.  Njegove  risbe  so 
dekoratívne,  a  njegovi  knjižni  okraski,  platnice  in  projekti  okusne 
stvari.  Arhitekt  Maričkov  je  pristaš  modernih  struj,  njegov  náčrt  za 
gimnazijo  v  Juč-Bunaru  je  bila  edina  arhitektonična  risba  na  izložbi. 

Kipar  je  bil  na  bolgarskem  oddelku  en  sam,  a  tudi  ta  se  ni 
povzpel  niti  do  približne  višine,  na  kateri  stoje  hrvaški  kiparji,  ki 
so  se  udeležili  jugoslovanske  razstave.  M.  Vasiljev  je  študiral  v 
Monakovem  in  v  Pragi.  Njegova  dela  so  popolnoma  gladka,  aka- 
demska,  brez  globočjega  pojmovanja  materije  in  predmeta.  Soha 
kneza  bolgarskega  je  le  okoli  oči  nekoliko  bolj  zanimiva  in  karak- 
teristična,  basrelief  „Na  česmi"  pa  je  izvršen  v  tisti  maniri,  katero 
sploh  ljubi  Vasiljev. 

O  Hrvatih  nam  ni  treba  tako  obširno  referirati,  kajti  hrvaški 
umetniki  so  našemu  občinstvu  že  itak  vsaj  deloma  znani,  bodisi, 
ker  so  ljubitelji  umetnosti  —  dasi  jih  je  pri  nas,  žal,  tako  malo!  — 
osebno  posečali  zagrebški  paviljon,  bodisi,  ker  so  slovenskí  časniki 
že  precej  poročali  o  njih  ter  prinášali  tudi  reprodukcije  hrvaških 
slik  in  kipov.  Poleg  tega  pä  hrvaški  „Salón",  ki  je  izšel  ob  prvi 
zagrebški  razstavi,  ni  ostal  nepoznan  po  naših  krajih. 

Vobče  moramo  reči,  da  je  hrvaški  oddelek  na  belgrajski  iz- 
ložbi najbolj  virtuozen,  ker  znači  hrvaško  umetnost  pred  vsem 
moderna.  Hrvaško  slikarstvo  ni  vzraslo  iz  poljske  grude,  ni  izraz 
spontane  genijalnosti,  nego  produkt  estetizirane  duše.  V  hrvaškem 
delu  je  viselo  več  simbolističnih  stvari  nego  v  vseh  drugih  oddelkih 
skupaj,  vrhutega  pa  je  bilo  najti  ondi  dokaj  dekorativnih  motívov. 
Pejsaž  je  bil  zlasti  lep,  finesarski,  ne  tako  veristen,  kakor  n.  pr.  pri 
Slovencih. 

Dobro  znani  Vlaho  Bukovac,  sedaj  profesor  na  praški  aka- 
demiji,  je  bil  zastopan  s  skico  slavnega  zagrinjala  zagrebškega  gle- 
dišča,  ki  je  vsakemu  izobraženemu  Slovencu  v  spominu.  Fíni  stvari 
sta  portrét  dr.  Ive  Maliča  in  „Patricijka",  ki  je  last  Strossmajerjeve 
galerije.  Bukovcu,  kakor  znano,  ni  glavno  energičen  zamah,  nego 
umerjena   poteza,   polna    elegance,   ne   mogočna    plastika,   nego  tih 

harmoničen  efekt.  Portrét  je  pred  vsem  dober  v  karakteristiki  izraza, 
Celestína  Medoviča  portrét  nadbiskupa  Posiloviča  je  izmed  najboljših 
portrétov  v  vsej  izložbi,  dasi  ni  bravúrne  plastike  v  njem.  „Rim- 
ljanka"  je  seveda  čisto  drugače  delana  nego  nadbiskup.  Sploh  ima 
Medovič  tople,  južne  barve,  voluptuarno  nadahnjen  kolorit.  Njegov 
čopič  izvršuje  slike  ter  se  ne  ustavlja  ob  skicah,  doseei  hoče  meh- 
kobo  in  vzbuditi  ugodljivost  gledalčevo.  Medovič  je  slikar  estetične 
naslade.  Dve  študiji  za  „Krunisanje  Ladislava  Napuljca"  sta  seveda 
nekaj  čisto  drugega  nego  Paja  Jovanovič.  „Staro  groblje"  je  bôck- 
linski  motiv  ter  je  znano  Slovencem  že  po  reprodukciji.  Jako  zani- 
mivo  je  dvoje  tihožitij. 

Dočim  je  Celestín  Medovič  realist,  je  Bela  Čikoš  pi.  Stojanovič 
harmonist  in  edino  le  njemu  pristoji  ta  epiteton  v  celi  belgrajski 
razstavi.  Čikoš  je  velik  v  slikarski  tehniki,  kajti  tehnika  mu  je  ideál, 
ter  gre  molče  mimo  náture.  Izbere  si  dva,  tri  osnovne  tone  ter  jih 
preliva  z  genijalno  virtuoznostjo,  izvršitev  je  gladka,  vendar  skupnost 
krásno  enostavna.  „Pieta"  iz  Strossmajerjeve  galerije  je  rumeno- 
vijoletno  osvetljena  ter  dela  vtisk  baroškega  slikanja.  Mehka  luč  je 
polna  turobne  žalosti,  na  licu  Matere  božje  je  izražena  neskončna 
bolest.  Žena,  ki  poljubuje  Zveličarjevo  roko,  ima  okoli  oči  drzen 
problém  refleksov  fino  rešen.  „Innocentio",  na  žrtveniku  ležečo  v  beli 
togi,  objokujejo  postave  v  vijoletnih  haljah  v  različnih  poziturah,  v 
ozadju  žari  oranžna  zarja,  od  stráni  padá  zelenkast  odsev.  Ta 
umotvor  je  mogočnega,  silnega  občutja.  „Nadahnuče  psine"  je 
apartna  slika,  omeglenjena,  a  izvedena  z  velikim  okusom.  Krajina 
iz  hrvaškega  primorja  se  ne  da  primerjati  s  simbolističnimi  Čiko- 
ševimi  deli. 

Ivan  Tisov  je  izložil  že  znani  velikánski  paneau  „Slavonska 
idila",  kjer  prevladuje  sladkoba  mesto  resnice.  Devojke  v  narodnih 
nošah  so,  kakor  bi  prišle  iz  glediške  garderóbe,  neobičajna  plastika 
piskača,  ki  gode  na  ples,  moti  v  celoti,  dasi  je  ta  detajl  zase  práv 
imeniten.  Dragan  Melkus,  dosedaj  malo  znan,  ima  pastel  „Pred 
veče",  krajino  z  ribnikom,  za  katerim  se  dviga  topol ;  večerno  solnce 
je  vrlo  pogojeno.  Otona  Ivekoviča  smo  srečali  z  njegovim  naj- 
boljšim  delom  „Na  kordónu",  kjer  so  konji  priznano  dobri  in  diha 
napetost  situacije  iz  sleherne  poteze.  V  pejsažu  smo  zasledili  zelenje, 
kakršno  smo  videli  tudi  v  slovenskem  oddelku  v  tretji  sobi  in  ki 
nikjer  v  prirodi  ne  eksistira.  Joso  Bužan  je  portretist,  ki  nima  čisto 
modernega  obeležja  ter  se  izgublja  včasi  v  detajl.  Krajine  ni  imel 
nobene.    Róbert  Auer  je  dekorater,    sladek  do  skrajnosti,  v  liniji  in 

barvi  čisto  ženská.  „Kraljica  rož"  iz  Zagreba  je  znana  skupina 
devojk  v  tančicah,  sredi  katere  stoji  kraljica  (akt).  Modro-zlato  in 
rdeče-zlato  účinkuje  neprijetno  („Krizanteme",  „Slez").  Josif  Bauer 
je  tudi  dekorativen,  literaren  in  v  okusu  rafiniran.  O  Branimiru,  Šenoi, 
Brunu  Bauru,  Branimiru  Bečiču,  Zori  pi.  Preradovičevi ,  Mariji 
Baurovi  in  Ferdu  Kovačeviču  bi  radi  obširneje  pisali,  toda  pomanj- 
kuje  nam  prostora.  Omeniti  pa  moramo  tri  hrvaške  mariniste,  med 
njimi  je  E.  Vidovič  resničen,  diven  slikar.  Dalmatínec  je  in  zaljubil 
se  je  v  mirno  morsko  zrcalo,  v  čudovito  lepe  barve,  polne  južnih 
nians  in  različnih  lokalnih  tónov,  ki  se  prelivajo  v  krásno  harmonijo. 
Taká  je  „Spletska  luka"  z  mestom  v  ozadju  in  svetlim  pasom  nad 
njim,  ki  se  odbija  v  sivomodrem  morju.  Klemens  Crnčič  ne  pušča 
nad  svojimi  marinami  velikega  svoda,  ki  se  vzpenja  nad  morjem, 
nego  hoče  doseči  veliko  daljavo  s  tem,  da  odreže  sliko  blizu  nad 
horizontom.  Crnčič  slika  zeleno  valovje.  Kolorit  mu  je  živejši,  nego 
je  Vidovičev.  Vrtovi  in  grede  s  pestrim  cvetjem  dela  Crnčič  krepko, 
s  spahtelom  in  ostrimi  kontrasti ;  „Divlji  mak"  ima  pred  vsem  glo- 
bino  kot  ne  však  pejsaž  na  jugoslovanski  razstavi.  Križman  pa  ljubi 
lahno  gibajoče  se  morje  („Kastelansko  morje",  „Samoča").  Da  je 
bas  sneg  težko  podati  naravno,  se  vidi  v  njegovi  „Zimi". 

V  kiparstvu  stoje  Hrvati  na  višku.  Práv  iskreno  nam  je  žal, 
da  ne  moremo  radi  nedostajanja  prostora  vsaj  približno  podati 
vtiska,  ki  ga  je  napravil  na  nas  Frangeš.  Njegova  divná  umetnost 
se  bliža  tisti  višavi  čisté  skulptúre,  ki  se  začenja  tedaj,  ko  se  umet- 
niški  indivíduum  popolnoma  projecira  v  notranjost,  se  absolútno 
zatopí  v  idejo  ter  pusti  vnemar  milieu.  Te  milosti  iz  neba  ni  de- 
ležen  však,  ki  suče  dleto,  in  veliko  občinstva  razumeva  to  čisto 
skulpturo  najmanj  izmed  vseh  panog  vesoljne  umetnosti,  celo  sim- 
fonična  glasba  mu  je  morda  pristopnejša.  Najkrasnejši  in  za  naš 
okús  najintimnejši  umotvor  izmed  hrvaških  in  skoro  tudi  v  vsej 
razstavi  je  bil  Frangešev  „Angelus"  („Blago vešti")  v  beli  sadri.  Upo- 
dobljeni  sta  le  glavi  Marije  in  Gabrijela  ter  spodnji  del  rok.  Angel 
se  nalahko  dotika  las  Bogorodičinih  ter  ji  šepeče  skrivnost.  Mati 
božja  ima  sklonjen  profil,  sklenjene  roke  ima  povesené.  Koliko 
čuvstvene  vdanosti  je  samo  v  teh  rokah!  Če  gledaš  čarobno  sil- 
hueto  tega  kipa,  ki  je  rahlo  odet  s  sadro,  iz  katere  vstaja,  okoliin- 
okoli,  se  ti  pokaže  od  vsake  pozicije  nová,  nedosežna  krasota.  „Sv. 
Dominik"  in  „Rimljanin"  sta  prezanimiva  v  kompoziciji  in  karakte- 
ristična  za  Frangeševo  ustvarjanje,  ker  bas  tu  je  ideja  čisto  obvla- 
dala  materijo.    Rimljanov  obraz,  poln   gub,    poln  misie,  ki  so  vse 

napete  ter  teže  samé  vaše,  v  svoj  egoizem.  Bodeče  oči  so  zakopane 
v  zemljo,  v  materijalnost.  Sv.  Dominik  ima  izraz,  zamaknjen  v 
eterske  višave,  pogled  obrnjen  v  nadzemské  ideále ;  vse  leži  izven 
njega:  pozabil  je  samega  sebe,  zato  pa  je  modelovanje  enostavno, 
asketsko.  O  drugih  delih  Frangeševih,  ki  je  eno  interesantnejše  od 
drugega,  ne  bomo  pisali,  ker  so  brezdvomno  tudi  nekoliko  znana 
Slovencem.  Monument  leta  1879.  padlim  junákom  (v  Oseku)  je 
izboren  v  poži,  ne  toliko  monumentalen  kot  velik  po  izvršitvi.  Pla- 
kete Frangeševe  —  kaj  hočemo  drugega  reči,  kot  da  so  občudovanja 
vredne.  „Isus  prijatelj  dece"  (kaseta)  je  iskren  kot  molitev  in  ljubek 
kot  dražestna  fabula.  Rudolf  Valdec  je  monumentálni  hrvaški  kipar ; 
tako  intimen  kot  Frangeš  ni,-  pač  pa  je  krepkejši.  Portreti  in  reliefi 
so  delani  energično,  v  osnutkih  za  spomenike  káže  velik  razmah, 
širino.  „Magdaléna"  je  skulptúra,  iz  katere  diha  naturalistična  pohota. 
Vobče  Valdec  nima  tako  vznemirjene  površine  kakor  Frangeš,  káže 
epsko  umirjenost  brez  globoke  duševnosti.  Popoln  lirik  je  Ivan 
Meštrovič.  „Na  grobu  mrtvih  ideala"  je  psihološko  zamišljeno  delo 
v  zeleni  patini.  Moški  akt,  sklonjen  in  potrt  od  težke  izgube,  si 
podpira  svinčeno  glavo,  prsti  grabijo  za  čelo,  druga  roka  se  pri- 
jemlje  obupno  za  koleno ;  zdi  se,  da  se  pogreza  ter  resignira.  Tiha, 
silná  moška  žalost  je  občutje,  ki  objema  opazovalca.  „Život",  ki  je 
bil  tudi  že  v  dunajskí  „Secesiji"  izložen,  sta  dve  telesi,  moški  in  žena, 
ki  se  objemata  v  strastni  ljubezni.  Meštrovičeva  dva  portreta,  prof. 
Kôniga  in  glumca  Bránica,  sta  divni  stvari,  na  katerih  je  vsaka 
mišica  izraz  duševnosti  modelov,  vsaka  poteza  govori  o  genijalnosti 
kiparjevi.  V  izvedbi  površine  je  Meštrovič,  dasi  tako  mlad,  prvi  med 
kiparji  na  jugoslovanski  izložbi. 

Naposled  nam  je  preiti  do  Slovencev.  Hrvati  in  Slovenci  so 
umetniško  nad  Srbi  in  Bolgari.  Hrvati  in  Slovenci  so  moderní,  upo- 
rabljajo  vse  tehnične  in  idejne  pridobitve  nove  umetnosti,  dočim 
zlasti  Bolgari  in  za  njimi  Srbi  slone  še  vedno  po  večini  na  starí, 
dobrí,  tradicijonalni  tehniki  —  po  večini  pravimo,  ker  tuintam  se 
nahaja  tudi  med  njimi  talent,  ki  hoče  razbiti  spone.  Hrvati  se  raz- 
ločujejo  zopet  od  Slovencev  tako,  kot  se  razlikujejo  dehteče  orhideje 
od  preprostih  lepih  poljskih  cvetlic,  kajti  Slovencem,  posebno  umet- 
niški  zvezi  „Savi",  katero  edino  moremo  imenovati  reprezentantinjo 
sedanjega  našega  slikarstva,  je  deviza  resnica  in  narava,  torej  naj- 
višje  zadače  vsake  umetnosti.  V  „Savi"  so  zbrani  slovenskí  realisti, 
lahko  bi  rekli  celo  veristi,  ki  stremijo  z  resno  odločnostjo,  podati 
nekaj  originalnega,  samosvojega,  in  pri  tem  jih  vodi  luč,  ki  se  razliva 

izpod  neba,  in  barva,  v  kateri  blešči  zemeljsko  površje.  Ta  svoj 
visoki  cilj  dosega  „Sava"  bolj  in  bolj;  v  vsaki  izložbi  se  pomakne 
za  stopnjo  više.  Izmed  Savanov,  ki  so  konstituirali  svoj  klub  za 
čaša  dunajské  razstave  pri  Miethkeju,  so  bili  zastopani  v  Belgradu 
Rihard  Jakopič,  Matija  Jama,  Ivan  Grohar,  Ferdo  Vesel,  Matej  Sternen, 
Peter  Žmitek  in  Roza  Klein ;  prvi  naš  kipar  Berneker,  žal,  ni  poslal 
ničesar.  „Sava"  je  razstavila  večinoma  stvari,  ki  so  bile  že  na  II.  slo- 
venski  umetniški  izložbi  v  Ljubljani  in  potem  na  Dunaju,  však  teh 
umetnikov  pa  je  napravil  seveda  med  tem  še  nekaj  novih  umotvorov, 
zlasti  Grohar  se  je  dvignil  od  ljubljanske  razstave  visoko  gori,  kajti 
postal  je  popoln  pointilist  ter  analizuje  barve  z  moško  energijo.  Jama 
je  v  svoji  tihi  melanholiji  podal  najkrasnejše  nove  pejsaže,  Jakopič 
je  v  polno  zvenečih  akordih  izvršil  mnogo  krajin,  polnih  solnca, 
eno  krasnejšo  od  druge.  V  podrobnosti  se  spuščati  nimamo  pro- 
stom, poudarjamo  le,  da  je  „Sava"  tisto  torišče,  na  katerem  se  je 
povzpela  naša  upodabljajoča  umetnost  tako  visoko ,  da  stopamo 
lahko  ponosno  pred  svetovni  tribunál  in  da  niti  eden  kultúrni  pojav 
med  nami  samimi  ni  vzbudil  tako  malo  odmeva  doma,  da,  celo  di- 
rektnega  preziranja  pri  omejenem  občinstvu  kakor  ta  meteor  na 
našem  kulturnem  obzorju. 

Vstala  pa  je  že  tudi  mlada  „Vesna",  ki  je  zbirališče  umetniške 
akademiške  mladine.  Kako  da  je  vzklila  iz  tako  peščenih  tal,  kakor 
so  pri  nas,  je  po  naravnih  zakonih  neumevno,  ter  smo  skoro  pri- 
siljeni  verjeti  v  čudeže.  V  „Vesni"  smo  zasledili  práv  izbornih 
risarjev,  dočim  so  v  „Savi"  zbrani  v  prvi  vrsti  slikarji.  „Vesnjani" 
teže  poleg  tega  za  nacijonalnostjo,  kajti  po  risbah  in  guachih  na- 
hajamo  vse  polno  narodnih  ornamentov,  ki  so  jih  nabrali  po  starih 
skrinjah,  pomolih,  durih,  kožuhih,  majolikah  itd.  „Vesna"  deluje  v 
tej  smeri  sistematično,  in  vsled  tega  upamo,  da  ustvarijo  ti  mladi 
umetniki  umetnost,  ki  bo  pristno  naša,  individualno- národná,  izraz 
ljudske  psihe,  kot  je  umetnost  „Savanov"  izraz  naše  zemlje.  Gvidon 
Birola  in  Maksim  Gašpari  sta  razstavila  ilustracije  nekaterih  narodnih 
pesmi,  s  kranjskimi  tipi  v  krásni  kompoziciji  in  nepogrešni  risbi. 
Te  risbe  s  peresom  in  par  guachev  dihajo  tako  mehko  liriko  in 
ljubko  prisrčnost,  da  jima  moramo  priznati  prvenstvo  v  „Vesni". 
Gasparijeva  „Radost"  n.  pr.  predočuje  zavaljenega  možička  s  klo- 
búkom postrani  in  belo  rožo  za  trakom,  sedečega  na  bregu  ob 
tolmunu.  Spodaj  v  vodi  plešejo  zlate  ribice,  ki  jim  gode  imenitni 
možak  na  harmoniko.  Ta  naivná  poezija  nas  spominja  v  občutju 
na  ruské  národne  povesti,  Šaša  Šantel  ima  dober  portrét  staré  gospe 

ter  nekaj  krajín  v  zelenih  živih  tonih,  Josip  Zolja  nekaj  zanimivih 
rjavih  glav.  Avgusta  Šantel  je  najboljša  slovenská  akvarelistka,  ka- 
tere  Melita  Rojic  ne  dosega.  Henrik  Smrekar  je  podal  markantno 
karikaturo  „Katol.  mladeniči".  Mladi  kiparji  Peruzzi,  Kerdič  in  Ajlec 
imajo  zanimive  stvari,  Peruzzi  vec  fino  modelovanih  portrétov  z 
okusno  patino  in  moderno  delano  „Nezakonsko  mater",  na  kateri 
je  koža  podaná  s  finimi  vzdrhtaji,  dober  je  zlasti  tudi  izraz  nad 
očmi  pri  materi,  h  kateri  se  tišči  dete  res  instinktivno.  „Smrt  je 
ljubav  —  smrt  je  življenje"  je  dobra  v  kompoziciji,  reprodukcijo  je 
objavil  itak  „Slovan".  „Vesna"  ima  poleg  tega  v  svojem  okrilju 
umetnoobrtne  stvari,  ki  nam  delajo  vso  čast.  Zalka  Novakova,  Minka 
Rakovec  in  Ružica  Sever  so  zastopane  s  paravani,  zastori  in  go- 
belini,  ki  so  pravá  umetniška  dela  v  vezenju.  Največjo  pozornost 
pa  je  vzbujal]  „Vesnjan"  Avgust  Berthold  s  svojimi  dovršenimi 
umetniškimi  fotografijami,  v  katerih  je  dosegel  toliko  impresije  in 
toliko  enotnosti,  da  ni  hotel  spočetka  marsikak  veščak  verjeti,  da 
so  Bertholdova  dela  fotografije,  ker  jih  je  v  resnici  mnogo  čisto 
sličnih  radiranjem.  Berthold  zna  podati  močno  občutje,  da,  subjek- 
tívni moment  v  toliki  meri,  da  se  njegove  fotografije  lahko  nazovejo 
„Stimmungsbilder" ;  on  zna  pač  z  umetniškim  okusom  izbrati  motiv. 
Berthold  je  mojster  v  fotografijski  krajini,  ki  jo  izvršuje  z  gumijevim 
in  pigmentnim  tiskom,  poleg  tega  pa  je  velik  tudi  v  portrétu,  n.  pr. 
„Portrét"  slikarja  Jakopiča;  izmed  pejsažev  pa  je  najkrasnejši  gu- 
mijev  odtisk  „Zima"  (iz  starega  Frankfurta). 

Tretja  skupina  slovenskih  umetnikov,  ki  niso  pri  nobeni  zvezi, 
je  imela  tudi  svojo  dvorano  kakor  „Sava"  in  „Vesna".  Mnogo  je 
bilo  tu  slabih  stvari  in  boljše  bi  bilo,  če  bi  se  ne  bile  razobesile  v 
jugoslovanski  izložbi,  ker  nekateri  diletanti  nimajo  pravice  reprezen- 
tirati  slovenské  umetnosti.  Bilo  pa  je  tudi  tu  umotvorov  veliké 
vrednosti,  n.  pr.  Ažbetova  „Zamorka".  Ivan  Vavpotič  je  izložil  ime- 
nitno  risbo  „Vest"  ter  par  krajin,  Tratnik  pejsaž  „Selo  Kokarje", 
sicer  dobro  stvar,  le  v  liniji  nekoliko  pretrdo.  Prof.  Gvajz  je  poslal 
obširno  serijo  deloma  že  v  Ljubljani  izloženih  stvari,  Josip  Germ 
pa  je  izložil  štiri  slike,  ki  smo  jih  doma  videli  opetovano.  Prof. 
Celestín  Mis  je  imel  dve  lepí  sohi. 

Slovenskí  oddelek  so  aranžirali  za  „Savo"  Rikard  Jakopič,  za 
„Vesno"  mladi  nadarjeni  arhitekt  Vilko  Sever,  ki  je  član  društva, 
za  tretjo  skupino  pa  Jos.  Germ.  Vsi  trije  so  zadostili  svoji  nalogi, 
kolikor  so  mogli,  ker  v  lokálu,  ki  ni  zidan  za  izložbe,  ne  more 
priti    moderna    aranžerska    umetnost    do    posebne    veljave ;    stene 

so  bile   preoblečené   s  sivkastim   platnom,  s    katerim   je    bil    zastrt 
tudi  strop. 

Tudi  s  Slovenci  smo  pri  kraju.  In  kaj  hočemo  tudi  pisati  še 
o  njih!  Umetniki  so  —  diletante  zavračamo  a  priori.  Domišljevali 
si  nismo  nikdar,  da  bi  se  smeli  vtikati  v  nedotekljivo,  sakrosanktno 
umetniško  ustvarjanje.  Ponižno  smo  hoteli  posredovati  med  umetniki 
in  publiko,  s  skromnimi  močmi  jih  predočiti  občinstvu.  Občinstvo 
jih  je  videlo,  ker  so. stopili  že  večkrak  prednje,  pisalo  se  je  o  njih 
že  dosti  obširno,  radi  tega  se  usojamo  trditi  brezobzirno,  da  jih 
je  javnost  spoznala,  če  je  hotela.  In  ako  jih  pozná,  potem  je  naš 
finále  čisto  primeren,  ako  z  vso  odločnostjo  poudarjamo  zopet  na 
tem  mestu  postulát,  ki  naj  postane  naš  slovenski  „ceterum  autem 
censeo",  namreč  zahtevo,  da  dobimo  umetniško  galerijo  v 
Ljubljani.  Umetniški  dom  v  Ljubljani  je  absolútno 
potreben  z  nacijonalnega  stališča  ter  neobhoden  z 
občnega  kulturnega  vidika.  Zakaj,  razpravljalo  se  je  že  o 
različnih  časih  ter  na  različnih  mestih  dovolj. 


Na  grobovih. 

VJdprla  se  božja  je  njiva  To  bilo  je  vroče  molitve, 

in  vstopile  so  množice  —  to  bilo  je  upov  in  nad, 

ljubezen  prižgala  na  grobih  kot  bi  posetila  danes 

je  biede  lučice  .  .  .  grobišče  razkošna  pomlad! 

Obstal  sem,  da  molil  pobožno  Porastel  z  usehlim  zelenjem  — 
bi  z  drugimi  „Requiem  . .  .  ",  to  grob  je  bil  mojih  želja. . .  — 
kar  nová  gomila  odkrila  brez  svečic,  brez  vencev  opojnih, 

se  mojim  je  trudnim  očem.      pozabljen  od  vsega  sveta  .  .  . 

Zaplakala  moja  je  duša 
in  bolno  zaplakal  sem  jaz  — 
odhitel  raz  živo  sem  groblje 
ven  v  pestri  jesenski  mraz  — 

Budislav. 

XVIII. 

n  vendar  nisem  nič  drugega  kakor  marioneta!"  To  je 
bila  prvá  misel,  ki  je  prešinila  Milanu  glavo,  ko  se  je 
bil  prebudil  po  jako  slabi,  nemirni  noci.  Prišlo  mu  je 
bilo  hipoma  nekaj  kakor  spoznanje  in  nadaljeval  je  sam 
pri  sebi:  „Vse,  vse  so  storili  iz  mene,  kar  so  hoteli! 
Kje  je  bila  tu  moja  volja?  Sam  sebi  sem  lagal,  ko  sem 
se  skúšal  prepričati,  da  sem  jaz  hotel  tako!" 

V  njegovem  srcu  je  bilo  že  nekaj  dni  tako  pusto  in  prazno ! 
Pogrešal  je  docela  tiste  sreče,  katere  bi  moral  biti  po  njegovem 
mnenju  deležen  človek  na  njegovem  mestu,  človek,  ki  ljubi  in  je 
na  cilju  svojega  hrepenenja.  Začel  je  bil  premišljati,  kako  je  postal 
Vidin  ženin,  in  groza  ga  je  bilo.  Če  bi  Vide  ne  ljubil,  če  bi  ga 
bila  samo  maščevalnost  do  Zore  zapeljala  in  premotila?  .  .  .  Toda 
ne,  ne,  Vido  je  ljubil,  a  vse  drugo  mu  je  bilo  tako  zoprno !  Zakaj 
so  tako  hiteli  s  poroko,  zakaj  se  je  moralo  vse  tako  zgoditi,  kakor 
so  drugi  hoteli,  zakaj  bi  se  ne  bilo  malo  počakalo!  .  .  .  Ah,  sami 
egoisti,  sami  egoisti  so!  Niti  dihati  mu  niso  pustili  tako,  kakor  bi 
bil  on  hotel,  in  hiteli  so,  ker  je  pač  njim  kázalo  tako ! .  . .  Toda  če  je 
Vido  ljubil,  ljubil  goreče  in  mogočno,  kakor  mora  ljubiti  mož  svojo 
izvoljenko,  predno  se  združi  za  celo  življenje  ž  njo,  kako  potem,  da 
se  je  njemu  tako  malo  mudilo,  kako  potem,  da  si  je  želel  odloga  ? . . . 
Sam  ni  razumel  tega  in  vedno  hujše  dvojbe  so  se  ga  polaščevale. 
Že  dolgo  pa  ni  bil  tako  slabé  volje  kakor  tisto  jutro.  Celo  noč 
je  blodil  in  ležal  kakor  v  omotici.  Ničesar  se  ni  spominjal  jasno, 
kar  je  sanjal,  a  navzlic  ternu  mu  je  tako  neprijetno  zvenelo  po  prsih, 
navzlic  ternu  ga  je  bolelo  srce  .  .  .  Toliko  je  vedel,  da  je  imel 
opraviti  v  sanjah  z  dr.  Bronovo  soprogo,  z  Zoro  in  Vido,  a  kaj, 
tega  se  ni  spominjal  več.  Tudi  o  velikí,  ostudni  kači  je  sanjal  in 
misel  na  to  ga  je  navdajala  še  zdaj  z  grozo.  Čul  je  kot  otrok  večkrat, 
da  ne  pomeni  nič  dobrega,  ako  sanja  človek  o  kačah,  in  odmev,  ki 
mu  ga  je  budil  spomin  na  tisto  pripovedovanje  v  njegovem  čuv- 
stvovanju,  je  bil  kriv  nemara,  da  so  se  mu  oglašale  zle  slutnje  in  da 
ga  je  navdajal  nekak  strah.  Toda  naposled  se  je  ojačil  in  vzkliknil : 

„Vraga,  kako  smešno !  Vsake  sanje  me  že  spravijo  iz  ravno- 
vesja  in  vsaka  misel,  ki  se  mi  porodí  nenadoma,  omaje  moja  načela ! 
Sploh  mora  postatí  drugače!  Poslej  hočem  bití  mož!  Če  nisem 
ravnal  dozdaj  po  svoji  volji,  hočem  poslej !  Vida  bode  moja  žena, 
vseh  drugih  se  iznebim !  In  da  bode  Vida  taká,  kakršno  si  želim, 
za  to  že  poskrbim!  ..." 

A  komaj  je  bil  storil  ta  sklep,  se  ga  je  začela  že  zopet  lo- 
tevati  malodušnost. 

„In  vendar  čudno,  odkod  te  misii,  odkod  te  sanje?"  si  je  dejal. 

Mislil  je  in  mislil,  naposled  pa  se  je  zasmejal : 

„Hahaha,  krásno,  res!" 

Spomnil  se  je  pomenka,  ki  ga  je  čul  prejšnji  dan  iz  ust  dveh 
kmetov,  ki  sta  bila  prišla  mimo  njega: 

„Ženská  je  zvita  kot  hudič!"  je  rekel  eden  ižmed  njiju.  Njegov 
drug  pa  je  odvrnil : 

„Še  bolj !  Jaz  se  le  čudim,  da  je  v  raju  vrag  zapeljal  Evo,  in 
ne  Eva  vraga!" 

Več  ni  slišal,  a  te  besede  so  ga  bile  čudno  dirnile.  Zdaj  pa 
je  bil  vesel,  da  so  mu  prišle  na  misel,  ker  je  bil  uverjen,  da  so  se 
njegove  sanje  o  kači  izcimile  zgolj  iz  teh  besed. 

Dvignil  se  je  iz  postelje  in  se  začel  oblačiti. 

Skoraj  se  je  bil  potolažil.  Toda  ko  kmalu  nato  zunaj  pozvoni, 
ga  pretrese  iznova  neprijetno  čuvstvo.  „Samo  nobenega  pisma  ne 
danes!"  si  je  zaželel.  Odkar  je  bil  dobil  ono  pismo,  je  imel  čudno 
mržnjo  do  vseh  pisem,  zlasti  pa  nekatere  dni.  „Samo  nobenega 
pisma  ne!"  si  je  ponovil,  toda  pomagalo  ni  nič:  potrkal  je  pismo- 
noša  in  mu  izročil  biljet. 

Kri  se  mu  je  zapodila  k  srcu. 

„Neznana  pisava!  Odkod  spet  to?" 

Nekaj  čaša  je  držal  biljet  v  roki,  kakor  bi  se  ne  mogel  od- 
ločiti,  kaj  naj  stori,  potem  pa  ga  odložil  rekoč: 

„Ne,  ne  bom  čital!  Čemu  bi  si  kváril  dan!" 

Med  tem,  ko  se  je  oblačil,  se  je  nekolikokrat  ozrl  tja,  kamor 
je  bil  položil  pisemce.  Mikalo  ga  je  vendarle,  da  bi  zvedel,  od  koga 
je  in  kake  vsebine  je.  Toda  naposled  je  odšel,  ne  da  bi  ga  bil  odprl. 

Na  poti  proti  pisarni  sreča  dr.  Brona. 

„Še  nisem  imel  prilike,  osebno  čestitati!"  mu  pripomni,  ko  sta 
se  bila  pozdravila.  Njegov  glas  je  bil  prijazen,  toda  Milanu  se  je 
zdelo,  da  mu  noče  pogledati  v  oči.  In  tudi  glas  se  mu  je  nekoliko 
izpremenil,  ko  je  dostavil:  „Pri  nas  vas  pogrešajo,  zelo  pogrešajo!" 

„Kaj  ima  danes  ta?"  je  pomislil  Milan.  Iz  besed  dr.  Brona  je 
zvenelo  nekaj  kakor  sarkazem  ali  pa  pritajen  srd.  Milan  se  je  začel 
opravičevati,  da  ima  malo  čaša,  a  dr.  Bron  je  odvrnil : 

„To  je  umevno,  da  se  držite  svoje  neveste,  in  práv  je  tako ! 
Želim  torej  še  enkrat,  da  bi  bili  srečni  v  svojem  novem  stanu!  ...  ." 

Podala  sta  si  roke  in  se  razšla.  Milan  se  je  ozrl  za  njim  in 
zdelo  se  mu  je,  da  ne  hodi  več  tako  pokoncu,  kakor  je  hodil  včasi. 

„Tega  človeka  nekaj  tišči!"  si  je  dejal  in  kakor  že  enkrat,  se 
mu  je  zasmilil  zopet  —  to  pot,  ne  da  bi  bil  vedel  zakaj  .  .  . 

V  pisarni  se  je  zaman  trudil,  da  bi  bil  zbral  ono  pozornost,  ki 
je  je  treba  pri  delu.  Tisti  biljet  mu  ni  dal  miru.  Kesal  se  je,  da  ga 
ni  precital  in  potem  vrgel  vstran.  Sicer  pa  odkod  to  prepričanje,  da 
je  vsebina  pisma  neprijetna  zanj  ?  Saj  tudi  slutnje  varajo,  ah,  in  še 
kako!  Zdel  se  je  iznova  sam  sebi  smešen.  Čemu  biti  tak  pesimist?... 

Posrečilo  se  mu  je,  zazibati  se  v  vse  drugo  občutje,  in  naposled 
je  bil  skoro  uverjen,  da  se  je  motil  in  da  ga  ne  čaká  nič  nepri  - 
jetnega.  Njegova  radovednost  je  bila  zdaj  tolika,  da  ga  ni  strpelo 
več  v  pisarni.  Del  je  svojo  mizo  v  red  in  odšel. 

Dospevši  domov,  si  ni  pomišljal  kar  nič  več.  Posegel  je  po 
pismu,  odprl  ga  in  pregledal.  Prvi  hip  se  niti  zavedel  ni  resnice. 
Bilo  mu  je,  kakor  bi  i  zdaj  samo  sanjal.  To,  kar  je  čital,  je  bilo  tako 
čudno,  tako  nepričakovanó,  da  ni  mogel  pojmiti.  Kaj  hočejo  te  vrste, 
kaj  hoče  ta  šopek  suhih  šmarnic?  Nekdo  uganja  búrke  ž  njim,  ali 
pa  je  vse  čarovnost!  .  .  .  Toda  polagoma  se  mu  je  začelo  svitati, 
polagoma  je  začel  umevati,  in  čim  bolj  je  prodiral  do  spoznanja, 
tem  bolj  je  strmel,  tem  bolj  mu  je  zastajala  kri  po  žilah.  Nekaj 
čaša  je  bilo  njegovo  srce  kakor  neobčutljivo.  Grozni  udarec  ga  je 
bil  omámil.  Stopil  je  k  oknu  in  gledal  nekaj  čaša  apatično  in  topo 
doli  na  ljudi,  ki  so  vrveli  mimo.  Potem  pa  se  mu  je  hipoma  oživelo 
spet  v  srcu  in  zaskelelo  ga  je,  kakor  bi  mu  bil  potisnil  kdo  ostro 
orožje  v  prsi. 

„Kje  .  .  .  kje  je  tisto  pismo?" 

Čudno,  hranil  ga  je!  Čeprav  mu  je  bilo  provzročilo  toliko  boli, 
ga  vendar  ni  uničil!  Ga  je  bil  mar  spravil,  ker  je  bilo  dozdevno  od 
Zore  —  spravil  kot  edini,  dasi  tako  grenki  spominek  od  nje?  .  .  . 
Vedel  ni  sam  zakaj. 

Nikdar  ga  ni  bil  vzel  potem  več  v  roke,  toda  hranil  ga  je. 
In  zdaj  se  je  hotel  prepričati! 

Poskúšal  je  odpreti  miznico,  a  prsti  so  mu  bili  trdi,  odre- 
veneli  ...  To  malo  delo  ga  je  stalo  groznega  napora  .  .  .  Ko  pride 

naposled  do  pisma,  začne  primerjati  pisavo.  Toda  primerjanje  je 
bilo  odveč,  saj  je  bilo  jasno  na  prvi  pogled !  Na  obeh  listih  je  bilo 
podpisano  Zora,  a  podpisa  sta  bila  popolnotna  različna ! 

Jasno,  jasno,  jasno!  O  zdaj  je  umel,  zakaj  mu  Vida  nikdar 
pisati  ni  hotela,  zakaj  mu  je  pošiljala,  če  le  mogoče,  ústna  poročila, 
zakaj  je  moral  pisati  brat  namesto  nje,  kadar  ni  šlo  drugače!  .  .  . 
Pravih  pisem  si  nista  pisala,  ker  sta  bila  itak  však  dan  skupaj,  a 
semtertja  mu  je  sporočila  kaj  malega  in  ob  takih  prilikah  je  pisal 
brat  v  njenem  imenu.  On  si  je  razlagal  stvar  tako,  da  ima  slabo 
pisavo,  pa  da  jo  je  sram  tega,  mislil  je,  da  tiči  vzrok  ternu  v  njeni 
gizdavosti,  in  rad  ji  je  prezri  to  slabosi  A  zdaj  je  bila  stvar  jasná, 
jasná!...  Bála  se  je  izdati  s  svojo  pisavo,  zato  jo  je  prikrivala 
—  a  kako  si  je  hotela  pomagati  v  prihodnje  —  ve  Bog !  — 

Spomnil  se  je  zdaj,  kako  mu  je  dr.  Bronova  soproga  zatrjevala, 
da  Vida  ni  podlá,  ni  lokava  .  .  .  Zasmejal  se  je  divje  ...  — 

„Ha,  če  ni  podlo  to,  kaj  pa  je  potem  še  podlo?!  ...  Kaj 
takega  more  učiniti  samo  ženská!  ...  O  ženská  .  .  .  ženská!" 

Nekaj  čaša  ni  vedel,  kaj  mu  je  storiti.  Zgrudil  se  je  na  po- 
steljo  in  skril  obraz  v  blazine.  Njegove  misii  so  bile  zmedene 
in  vedel  je  samo  eno,  da  je  njegova  sreča  uničena,  uničena  za 
vedno!  .  .  . 

„Ha,  tako  zaide  človek  .  .  .  tako  zaide,  ako  ne  posluša  glasu 
svojega  srca,  ako  je  preslab,  da  bi  pretrgal  mreže,  ki  so  jih  ovili 
drugi   okoli  njega!  ...    A  zdaj   hočem   biti   močan  .  .  .  močan!" 

Sovraštvo  in  srd  sta  mu  napolnila  srce  in  občutil  je  divjo  željo, 
da  bi  se  maščeval.  Práv  nič  ni  mislil  zdaj  na  posledice,  ki  bi  na- 
stale  iz  tega,  kar  je  nameraval  učiniti ;  vseeno  mu  je  bilo,  če  osramoti 
tudi  samega  sebe  pred  vsem  svetom.  Njegovo  odkrito,  pošteno  srce 
je  bilo  užaljeno  in  hotel  mu  je  dati  zadoščenja.  Da  bi  postala  zdaj 
morda  lahko  spet  Zora  njegova,  to  mu  niti  na  misel  ni  hodilo.  S 
prihodnostjo  se  zdaj  sploh  ni  bavil,  zahtevala  je  sedanjost  vse  nje- 
gove moci,  vso  njegovo  pozornost  .  .  . 

„Tja  .  .  .  tja  .  .  .  tja!"  je  vzkliknil  hipoma  in  planil  pokoncu. 
„Čim  preje  je  pri  kraju,  tem  boljeľ' 

In  vzel  je  klobúk  in  šel.  Na  ulici  se  ni  zmenil  za  nikogar. 
Hitel  je,  da  so  ljudje  postajali  in  se  ozirali  za  njim. 

Vido  je  dobil  samo  v  njeni  sobi.  Malo  se  je  začudila,  ko  je 
prišel  ob  tako  nenavadnem  času,  a  vzradostila  se  je  jako  njegovega 
príhoda.  Bila  si  je  dela  baš  mirtni  venec  na  glavo.  Primerjala  je, 
kako  se  ji  bode  podajal  na  poročni  dan  .  .  . 

„Je  že  tukaj  —  ali  ga  vidiš?"  mu  zakliče,  nič  hudega  sluteč, 
ter  stopi  žarečega  obraza  predenj. 

Milan  ostrmi  in  osupne  za  hip.  Še  nikdar  se  mu  ni  zdela  tako 
lepa,  tako  dražestna  kakor  zdaj  s  tem  znakom  nedolžnosti  na  glavi ! 
Srce  mu  je  zaplakalo  in  razjokal  bi  se  bil  skoro  na  glas !  Ali  je 
mogoče  ...  ali  je  mogoče,  da  je  ta  krásna  stvar  zmožna  storiti 
kaj  tako  grdega,  tako  ostudnega?  ...  In  zdaj  je  čutil,  da  je  to 
dekle  navzlic  vsem  dvojbam,  ki  so  ga  mučile,  odkar  je  bil  zaročen 
ž  njo,  vendarle  ljubil,  čutil  tudi,  da  je  njena  moč  do  njega  zlasti 
v  tem  trenotku  veliká!  Lotevala  se  ga  je  zapeljiva  misel,  bi  li  ne 
bilo  najbolje,  da  bi  ji  odpustil  .  .  .  da  bi  pozabil.  Imelo  ga  je  ne- 
utešno  hrepenenje,  da  bi  jo  bil  tako,  kakor  je  stala  pred  njim  — 
z  vencem  na  glavi,  tako  pregrešno,  a  vendar  tako  lepo  —  objel  in 
pritisnil  naše,  da  bi  se  bil  ves  vdal  slasti,  ki  je  prešinjala  njegov 
život  ob  pogledu  njenega  krasnega,  mladostnega  telesa  .  .  . 

Ona  je  nemara  tudi  pričakovala  kaj  takega,  kajti  lice  se  ji  je 
zmračilo,  ko  je  videla,  da  se  ne  gane! 

„Ti  mar  ne  ugajam  tako?"  ga  vpraša  plašno.  „Najlepší  venček 
je,  kar  jih  je  bilo  dobití!" 

On  pa  se  bas  vsled  teh  besed  zave,  po  kaj  je  prišel  semkaj, 
obenem  pa  se  spomni  tudi,  da  bi  se  storil  sokrivega  zločina,  ako 
bi  ga  odobril  s  tem,  da  bi  se  uklonil  hipni  zahtevi  svojega  srca. 
Domislil  se  je  Zore,  ki  jo  je  ljubil  še  vse  drugače  in  ki  je  bila  še  vse 
lepša,  še  vse  krasnejša  .  .  .  ki  je  bila  čistá  .  .  .  Še  enkrat  sta  tek- 
movali  prijateljici  druga  z  drugo,  a  tudi  to  pot  je  zmagala  Zora  .  .  . 
In  odločil  se  je,  da  ostane  trd !  Srepo  pogleda  svojo  nevesto,  in  po- 
molivši  ji  pismo  tja,  reče  s  pretrganim,  bolj  in  bolj  naraščajočim 
glasom : 

„Pa  reči,  pa  reči,  če  moreš,  da  nisi  tega  pisala  ti!" 

Vida  je  prebledela.  Roke  ji  omahnejo  doli  po  životu,  oči  ji 
zastrme  in  ústa  se  ji  odpro  kakor  človeku,  katerega  je  nenadoma 
premagal  smrtni  strah  .  .  . 

„Reči,  no  reči,  da  nisi  pisala  ti!"  ponavlja  on  še  glasneje,  kajti 
njegova  ogorčenost  je  naraščala  bolj  in  bolj.  In  kakor  bi  jo  hotel 
vzdramiti  iz  otrplosti,  v  katero  se  je  bila  pogreznila,  jo  prime  za 
roko  ter  jo  strese  na  vso  moč  .  .  . 

Toda  ona  je  še  vedno  molčala.  Stala  je  kakor  okamenela.  On 
pa  je  končal : 

„In  zdaj  veš,  da  te  poznám,  zdaj  veš,  kaj  mislim  o  tebi,  zdaj 
veš  tudi,  kako  grozno  te  zaničujem!" 

Z  uničujočim  pogledom  se  je  okrenil  vstran  od  nje  in  obrnil 
proti  vratom.  A  tedaj  je  zdrknila  ona  na  kolena  in  z  obupnim  glasom 
je  vzkliknila: 

„Milan  —  ljubila  sem  te!" 

Te  besede  so  bile  polne  pristnosti  in  Milan  je  čutil  njih  moč. 
Odmevala  je  iz  njih  tako  globoka  žalost,  tako  odkritosrčna  skesanost, 
da  je  zopet  omahoval  za  hip,  a  potem  ga  je  premagal  stud  nad 
podlostjo,  ki  jo  je  bila  zagrešila,  in  odšel  je,  ne  da  bi  bil  še  kaj 
rekel  .  .  .  Tekel  je  v  svoji  zdivjanosti  naravnost  na  kolodvor  in  se 
odpeljal  .  .  . 

Vida  pa  je  ležala  z  vencem  na  glavi,  razprostrta  po  tleh  .  .  . 
Srepo  je  buljila  oči  predse,  iz  prsi  pa  so  ji  prihajali  sunkoma  čudni, 
hreščeči,  nenaravni  glasovi  .  .  . 

Še  nekaj  dni  in  stala  bi  bila  pred  oltarjem,  a  zdaj?  ...  On 
je  bil  odšel  in  znala  je,  da  se  ne  vrne  več  .  .  .  Zavedala  se  je  jasno 
svojega  položaja,  zavedala  tudi,  kaj  je  čaká.  Sramota,  o  kaka  sramota ! 
Prihodnjo  nedeljo  je  imela  biti  zadnjikrat  na  oklicu,  vse  mesto  je 
govorilo  o  njeni  poroki  —  ha,  kako  se  ji  bodo  rogali,  kako  bodo 
stikali  glave,  kako  kázali  za  njo!  .  .  .  A  bolj  nego  to  jo  je  morila 
misel,  da  jo  zaničuje  on  in  da  je  zaslúžila  to  zaničevanje!  In  od 
katerekoli  stráni  je  pogledala  stvar  —  zanjo  ni  bilo  rešitve,  zanjo 
ni  bilo  izhoda!  .  .  .  Samo  ena  pot  je  bila,  grenka,  bridka  pot,  in 
to  je  morala  nastopiti !  Ne,  te  moci  ni  imela,  da  bi  bila  prenášala 
to  .  .  .  Živeti  v  zavesti  lastne  krivde,  zaničevana,  zasramovana  — 
nemogoče ! 

„Umreti  móram  —  umreti!"  je  jeknila  pretresljivo  in  glava  ji 
je  omahnila,  da  je  butnila  z  lepim  čelom  ob  trda  tla  .  .  . 

XIX. 

Práv  tisti  dan,  ko  bi  se  imela  vršiti  Vidina  poroka,  so  prinesli 
tržaški  časopisi  sledečo  novico: 

„Mlado,  lepo  damo  iz  boljših  krogov,  ki  se  je  odpeljala  po 
noci  s  parníkom  iz  Trsta  proti  Benetkam,  so  ob  príhodu  v  to  mesto 
pogrešili  na  ladji.  Drugega  se  ne  da  misliti,  kakor  da  se  je  v  tem, 
ko  so  drugi  potniki  spali,  splazila  na  krov  in  skočila  v  morje." 

In  práv  tisti  dan  je  došlo  Zori  pismo  iz  Trsta,  ki  se  je  glasilo : 

Draga  prijateljica ! 
Od   nikogar  se   nisem   poslovila,    nikomur   se  mi  ne  vidi  po- 
trebno  dajati  računa  o  tem,  kar  sem  si  storiti  namenila,   a  ločiti  se 

ne  morem  s  sveta,  da  bi  se  pri  Tebi  ne  zglasila!  Da,  Zora,  jaz 
umrjem !  To  je  moj  trdni,  neomajni  sklep !  Noče'm,  da  bi  me  kdo 
rešiti  skúšal ;  meni  ni  na  tem,  da  bi  se  obdala  morda  z  romantiškim 
sojem  —  ne,  umreti  hočem,  zato  sem  si  izbrala  čas,  ko  je  vsaka 
pomoč,  vsaka  rešitev  izključena!  NihČe,  nihče  ne  bo  slutil,  kje  so 
se  zgrnili  nad  mojim  mladim  telesom  grenki  morskí  valovi,  nihče 
ne  bo  vedel,  kje  so  raztrgale  to  truplo,  po  katerem  se  pretaka  zdaj 
še  živa,  gorka  kri,  grde  morské  pošasti !  Grozen  konec,  a  neizogiben ! 

Odpusti  mi,  Zora,  meni  umirajoči!  Hudo  sem  se  pregrešila 
zoper  Tebe,  a  tudi  hudo  kazen  sem  si  naložila!  Odpusti  mi!  Če 
ga  napol  tako  ljubiš,  kakor  sem  ga  ljubila  jaz,  se  ti  bode  zdelo 
umevno  moje  dejanje.  Moja  nesrečna  strast  me  je  zapeljala,  a  zato 
se  pokorím!  .  .  . 

Zora,  moj  je  bil  le  malo  čaša  in  še  takrat  le  napol  —  to  sem 
živo  čutila  —  tvoj  pa  bode  celo  življenje !  Srečna  boš  ž  njim  in  Bog 
mi  je  priča,  da  Ti  zdaj  privoščim  to  srečo!  Njemu  ne  pišem,  ker 
vem,  kako  me  zaničuje!  A  če  se  me  kdaj  v  poznejših  letih,  ko  mu 
sovraštvo  do  mene  v  srcu  poneha,  spomni  s  kako  besedo,  tedaj 
porabi  priliko  in  mu  sporoči  moj  pozdrav,  katerega  mu  pošiljam 
trenotek  pred  smrtjo!  .  .  . 

Kako  krasen  je  pogled  v  svet!  Nad  mano  sinje  nebo,  pred 
mano  kipeče  morje !  Ah.  to  morje !  Kako  veličastno  je !  In  kako 
ljubko  se  zigravajo  ti  zeleni  valčki  po  njem,  kako  zvene  in  pojo . . . 
kako  me  kličejo  in  vabijo!  Oh,  saj  grem,  saj  grem!  Kmalu,  kmalu 
me  zazibljete  v  večni  sen!  ...  —  Solnce  se  že  nagiblje  k  zatonu. 
Nebo  in  morje  se  zagrinjata  v  rdeče  oblake.  Bolj  in  bolj  pojemljejo 
solnčni  žarki  in  vedno  globokeje  se  pogreza  ognjena  oblá.  Še  en 
hipec  in  ne  bo  je  več!  Potem  pa  pride  noč,  zame  dolga  .  .  .  dolga 
noč! 

Zora,  v  tem   trenotku   se   živo  zavedam   krasote    tistih  srečnih 
dni,   ko   nama  je   še  tako  jasno   sijalo  solnce,   ko  je    še  tako  lepo 
cvetlo   najino   prijateljstvo!  ...    O,  da  ni  ostalo   tako!  .  .  .  O,  da 
je  morala  priti  —  ljubezen !  — 
Zdravstvuj ! 

Vida. 

Prejšnji  večer  pozno  v  noč  se  je  bil  vrnil  Milan,  ne  da  bi  bil 
slutil,  kaj  se  je  zgodilo,  ko  ga  ni  bilo.  Bil  se  je  nekoliko  pomiril 
in  se  zavedel,  da  je  dolžan  stopiti  do  Zore.  A  njej  se  je  bila  bo- 
lezen  shujšala.  Pridružilo  se  je  bilo  vnetje  rebrne  mrene.  „Navadna 
komplikacija  pri  tej  bolezni!"  je  trdil   zdravnik.    Zora  pa  je  vedela, 

kaj  je  pospešilo  to  novo  stopnjo  bolezni  .  .  .  vedela  je,  kdaj  se  je 
prehladila,  a  znala  tudi  in  čutila,  da  pomenja  to  zanjo  katastrofo . . . 

Ko  je  stopil  Milan  prednjo,  je  bila  že  onemogla  .  .  . 

Milan  je  vztrepetal,  ko  jo  je  videl  tako  izpremenjeno.  Ah, 
to  ni  bila  več  tista  Zora,  ki  j  o  je  nekdaj  tako  ljubil  ...  to  bitje, 
ki  je  ležalo  tu  pred  njim  tako  izhujšano  in  izmučeno,  je  vzbujalo 
samo  še  neskončnô  usmiljenje  v  njegovem  srcu.  A  tem  huje  mu  je 
bilo  ob  dvojni  izgubi,  ob  izgubi  svoje  ljubezni  in  izgubi  tiste,  od 
katere  je  pričakoval  nekdaj  vso  srečo  svojega  življenja.  Kajti  vedel 
je,  da  Zori  ni  pomagati  več.  Njen  obraz  je  bil  apatičen  in  nobenega 
izraza  ni  bilo  več  v  njem.  Samo  v  očeh  je  blestelo  še  nekaj,  kakor 
odsev  nekdanjih  željá,  a  obenem  žalost  in  tiha  resignacija.  Nekaj 
nepopisno  otožnega  se  je  zrcalilo  v  tistih  nekdaj  tako  veselih,  tako 
sladkih  očeh,  nekaj,  kar  je  segalo  Milanu  v  globočino  srca.  Pozabil 
je  za  hip  popolnoma  na  razmerje,  ki  ga  je  vezalo  na  bolnico,  videl 
je  ta  trenotek  samo  umirajočega  človeka  pred  seboj  in  nekaj  kakor 
odpor  zoper  neusmiljeno  usodo  se  mu  je  pojavilo  v  prsih.  Kakor 
bridka  ironija  se  mu  je  videlo  v  tem  hipu  vse  stvarstvo!  „Kaka 
krutost  to",  je  mislil  sam  pri  sebi,  „kar  smatrajo  nekateri  za  ne- 
skončnô ljubezen,  kak  nezmisel  to,  kar  imenujejo  mnogi  neskončnô 
modrost!  Ustvarjati  in  gonobiti  —  kje  je  tu  ljubezen,  kje  je  tu  mo- 
drost?  Človek  je  samo  igrača  v  trdih  rokah  nevidnega  démona,  ki 
mu  nudi  le  zaradi  tega  semtertja  malo  sladkosti,  da  tem  huje  občuti 
grenkobo,  ki  mu  je  toči  polne  čaše,  in  da  je  tem  bolj  zadoščeno 
njegovi  škodoželjnosti !  ..." 

Ah,  tudi  tako  bitje  mora  iti  v  cvetu  svoje  mladosti,  če  hoče 
tista  brezčutna  moč!  ...  — 

Človečanstvo  se  je  upiralo  v  njem  zoper  neizprosnost  te  moci 
.  .  .  njegov  srd  je  naraščal  in  v  tem  srdu  in  v  tej  obupnosti  so  pre- 
šinjale  skoro  bogokletne  misii  njegovo  glavo !  .  .  . 

Kakor  v  omotici  je  odhajal  .  .  . 

Ko  pa  je  prišel  domov,  se  je  zgrudil  in  po  mnogih  letih  je 
zopet  jokal,  jokal  kakor  še  nikdar  v  svojem  življenju  ...  — 

Nekaj  dni  po  tistem  so   položili  Zoro  na  mrtvaški  oder  .  .  . 


Vse  se  je  bilo  zavŕšilo  tako  mirno,  tako  tiho,  tako  vsakdanje! 
Vse  se  je  bilo  končalo  kakor  v  sto  in  sto  drugih  slučajih  .  .  .  Však 
dan  srečujemo  črne  vozové  s  pozlačenimi  krstami  in  však  dan  čitamo 
po  časopisih,  za  kako  boleznijo  je  umri  ta  ali  oni,  a  za  duševne  vzroke, 

katerih  posledice  so  telesne  bolezni,  ne  vpraša  nihče.  Však  dan  sre- 
čujemo  mrtvaške  izprevode,  bogate  in  uboge,  a  nihče  se  ne  zaveda, 
koliko  strtih  src  se  vozi  mimo  nas,  koliko  izmed  teh,  ki  so  umrli  na- 
videzno  navadne  smrti,  je  postalo  žrtev  nasilstva ;  nihče  ne  ve,  koliko 
teh,  ki  so  umrli  za  sušico,  za  to  in  ono  boleznijo,  je  umoril  gnev, 
žalost,  neutešeno  hrepenenje  .  .  .  Nihče  se  ne  zaveda,  koliko  tra- 
gedij,  pretresljivih  tragedij  se  zavŕši  sredi  nas  však  dan!  .  .  .  Vse 
se  je  bilo  končalo  tako  mirno,  tiho  in  navadno  in  nihče  se  ni  čudil. 
Zora  je  bila  umrla  —  no,  zato,  ker  je  že  prej  nekdo  imel  legar  v 
hiši!  Škoda  dekleta,  toda  kaj  se  hoče!  .  .  . 

Malo  več  senzacije  je  vzbujala  Vidina  smrt.  Ali  naposled  se 
je  zdelo  ljudem  tudi  to  umevno.  Razložili  so  si  kmalu  njen  obupni 
čin.  Starší  so  jo  silili  v  zákon,  katerega  se  je  bránila  .  .  .  Ljubila 
je  lepega,  mladega  častnika,  ki  pa  je  ni  mogel  poročiti,  ker  ni  bilo 
potrebnega  denarja  za  kavcijo  ...  in  ker  je  videla,  da  bode  v  zákonu 
nesrečna  in  da  svojega  izvoljenca  ne  bode  mogla  pozabiti,  je  šla 
v  smrt!  ... 

Vse  to  je  bilo  tako  jasno,  tako  umljivo,  da  se  tudi  zaradi 
Vidine  smrti  nihče  ni  razburjal.  Par  dni  so  ljudje  o  tem  govorili, 
potem  pa  jih  je  začel  ta  pogovor  dolgočasiti  in  pozabili  so  vse, 
pozabili  celo,  da  sta  bili  Zora  in  Vida  pred  kratkim  časom  še  naj- 
lepší deklici  v  mestu,  in  niti  tisti,  ki  so  ju  nekdaj  obožavali,  niso 
mislili  več  na  njiju.  Na  izprehodu  je  bilo  dovolj  drugih  lepih  deklet, 
nje  so  zdaj  občudovali,  za  njimi  se  drevili,  njim  se  nasmehavali, 
nje  napadali  s  svojimi  drznimi  pogledi  .  .  . 

A  Milan  se  je  čudil,  da  svet  še  stoji,  da  solnce  še  vedno  šije 
z  jasnega  neba,  da  se  še  vedno  menjavata  dan  in  noč.  Najbolj  pa 
se  je  čudil  sam  sebi  ...  Doumeti  ni  mogel,  kako  da  živi,  kako 
da  hodi  v  pisarno,  kako  da  opravlja  svoj  posel  ...  V  srcu  je  nosil 
grozno  bol,  ki  jo  je  občutil  tem  huje,  ker  mu  je  očitala  vest,  da 
ni  popolnoma  nedolžen  pri  tem,  kar  se  je  bilo  dogodilo.  Če  bi  bil 
ostal  zvest  sam  sebi  in  zvest  svoji  resni  naravi,  če  bi  se  ne  bil  igral 
z  deklicama,  če  bi  ne  bil  stregel  svoji  gizdavosti  .  .  .  če  bi  bil  precej 
na  jaseň  način  pokazal,  da  ljubi  Zoro,  samo  Zoro,  bi  se  nemara 
Vida  ne  bila  menila  zanj,  ne  bi  se  bila  začela  skušati  z  Zoro  in  ne 
bila  bi  se  dala  zapeljati  k  onému  ostudnemu  činu  .  .  .  Tolažil  se 
je  s  tem,  da  si  prvi  čas  sam  ni  bil  popolnoma  v  svesti,  h  kateri 
od  obeh  deklic  se  nagiblje  njegovo  srce,  tolažil  tudi  s  tem,  da  tako 
majhni  vzroki  ne  morejo  imeti  tako  velikih  posledic.  Potolažil  se 
je  včasi,   a    potem  se  je  spomnil  iznova:    ali  ne  provzroči  mar  po- 

gubnega  snežnega  plazu  majhna  snežná  kepica?  In  požar,  ki  uni- 
čuje  vaši  in  mesta,  ne  nastane  mar  iz  neznatne  iskrice  ?  Ah,  kako 
nespametno,  podtikati  velikim  dogodkom  vedno  veliké  vzroke !  .  .  . 
Vse  na  svetu  gre  svojo  čudno,  nerazumljivo  pot  in  tam,  kjer  misii 
človek,  da  je  gospodar,  odločuje  cesto  goli  slučaj !  In  bas  to 
spoznanje  mu  je  bilo  zopet  v  tolažbo.  Vse  gre,  kakor  mora  iti! . . . 
In  če  je  kaj  zakrivil,  njegova  krivda  vendar  ne  more  biti  veliká, 
kajti  odločilne  so  bile  okolnosti!  .  .  .  Tako  je  mislil,  tako  se  tolažil, 
tako  zahajal  iz  dvojbe  v  dvojbo ! 

Dolgo  je  mislil,  da  ne  prebolí  strašnih  udarcev,  dolgo  so  se 
mu  vracali  trenotki,  ko  ga  je  bilo  strah  življenja,  ko  se  mu  je  zdelo 
neizogibno,  da  popolní  konec  tragedije  s  tem,  da  gre  še  sam  na 
dolgo  pot!  Toda  one  tolažilne  misii  so  dobivale  večjo  in  večjo 
moč  .  .  .  vedno  več  razlogov  se  mu  je  vsiljevalo  za  to,  da  bi  bilo 
nespametno,  storiti  konec  lastnemu  življenju  .  .  .  Šmátral  je  za  ne- 
moško,  odtegniti  se  na  ta  način  bolečini  in  borbi,  ki  je  spojená  z 
vsakim  življenjem,  in  sklenil  je  živeti  in  pogumno  prenašati,  kar  mu 
je  naložila  usoda.  In  polagoma  se  mu  je  začela  celiti  rana  in  vračati 
zdravje.  Počasi  so  se  začele  odmikati  njegovemu  spominu  one  temne 
slike,  ki  so  ga  tako  dolgo  plašile,  ga  tako  zelo  mučile  noč  in  dan.  — 
In  četudi  je  vedel,  da  ne  ozdraví  popolnoma  nikdar,  da  bodo  večno 
odmevali  v  njegovem  srcu  oni  grozni  dogodki,  je  vendar  úpal,  da 
príde  čas,  ko  bode  i  njega  še  veselila  cvetoča  pomlad  .  .  .  ko  bode 
i  njega  še  ogrevalo  zlato  solnce  .  .  .  Polagoma  ga  je  potegnilo  za 
sabo  valovje  življenja  .  .  .  njegova  mladost,  njegova  mlada  kri  ga 
je  rešila  .  .  .  začel  je  spet  upati  .  .  .  spet  hrepeneti  .  .  . 

Ko  pa  se  je  bil  vzdramil  iz  otrplosti,  ko  se  je  bil  otresel 
moreče  letargije,  ko  se  mu  je  bila  vrnila  nekdanja  moč,  tedaj  se  je 
spomnil  tudi  dr.  Bronove  soproge  zopet. 

Nekaj  kakor  domotožje  mu  je  vzbujala  v  srcu  misel  nanjo. 
Morda  zato,  ker  se  je  bil  pri  njej  prvič  sešel  z  Zoro,  morda  tudi 
iz  kakega  drugega  vzroka  —  kdo  ve.  Čutil  je  potrebo,  da  bi  govoril 
s  kom,  ki  mu  je  moralo  znano  biti  njegovo  duševno  razpoloženje 
.  .  .  ki  je  mogel  sočuvstvovati  ž  njim  .  .  . 

Dvakrát  je  bil  že  na  potu  do  nje,  a  vsakokrat  se  mu  je  usta- 
vila noga,  ko  je  bil  dospel  do  hišnega  praga.  Obšlo  ga  je  vsakokrat 
nekaj  neprijetnega,  ne  da  bi  bil  vedel  zakaj,  in  vrnil  se  je  .  .  . 

Toda  ono  čudno  domotožje  ga  je  še  vedno  gnalo,  še  vedno 
sililo  k  njej.  In  ko  je  prišel  tretjič  do  hiše,  kjer  je  stanovala,  se  ni 
mogel  vrniti   več,    kajti  zdelo    se    mu  je,   da   sloni   na   oknu  in  ga 

vidi  .  .  .  Zavil  je  torej  v  hišo.  Ko  pa  je  stopil  v  sobo,  je  ležala 
dr.  Bronova  soproga  na  divanu  kakor  tistikrat,  kó  jo  je  bil  posetil 
prvič. 

„Danes  pa  zopet  migréna  —  migréna  za  izpremembo!"  s  temi 
besedami,  govorjenimi  z  bolestnim  glasom,  ga  je  pozdravila,  na 
obrazu  pa  se  ji  je  čitalo  zmagoslavje  in  neprikrito  veselje. 

„Sedite,  prosim,  sedíte!" 

Milan  se  je  usedel,  ona  pa  je  nadaljevala : 

„Ah,  dolgo  vas  ni  bilo  nič  na  izpregled!  .  .  .  Dolgo,  dolgo 
je  trajalo  tisto !. . . .  Revež,  kako  ste  se  mi  smilili,  kako  sem  trpela 
z  vami!  ...  O  prijatelj,   vi    ne  veste  ...  vi  si  ne  morete  misliti ..." 

Vzdihnila  je  globoko  in  umolknila  .  .  .  Oči  so  se  ji  razširile 
in  zastrmele,  kakor  bi  bile  zazrie  nekaj  nepričakovanega.  Lica  so 
se  ji  izpremenila;  obvelo  jih  je  nekaj  kakor  otožnost.  Obraz  ji  je 
bil  še  bolj  bel  nego  sicer  in  bil  je  vsled  tega  še  lepši,  še  kras- 
nejši  ." .  .  Kakor  iz  marmorja  izklesan  je  bil  ta  klasično  lepi  obraz 
in  človek  bi  bil  mislil,  da  je  brez  življenja,  ako  bi  ga  ne  bil  oživljal 
tisti  čudoviti  ogenj,  ki  je  plamtel  tako  skrivnostno  v  njenih  velikih 
očeh.  Semtertja  so  ji  zadrhtele  ustnice,  prešinilo  jih  je  konvulzivno 
zgibanje,  a  prsi  so  ji  plule  viharno.  Nekaj  hipov  je  tako  molčala 
in  strmela,  potem  pa  je  prijela,  kakor  bi  se  Kbila  izpozabila,  za 
njegovo  desnico  ter  si  jo  položila  na  čelo. 

„O  kako  dobro,  kako  dobro  de  to!"  je  vzkliknila  s  pridušenim, 
trepetajočim  glasom.  „Kako  dobro  —  samo  pet  minút  tako  in  zdravá 
bi  bila!  Samo  pet  minút " 

Milan  je  pustil  mirno  ležati  roko,  kamor  si  jo  je  bila  dela.  A 
le  nekaj  trenotkov  jo  je  trpela  ondi,  potem  pa  si  jo  je  položila  na 
svoje  še  vedno  mladostne,  v  razburjenosti  kipeče  prsi  in  kakor  za- 
maknjena  je  govorila  dalje : 

„Revež,  tako  mlad,  a  také  nezgode!  A  čemu,  čemu  je  bilo 
tega  treba,  čemu,  prijatelj?  ...  O  kako  vse  lepše  bi  si  lahko 
uravnali  ljudje  življenje!  Čemu  se  vklepati  v  spone?  Ljubezen  je 
kakor  cvet,  utrgaj  ga  tu  ali  tam  —  vseeno,  samo  da  je  pognal  iz 
žlahtnih  kali!" 

Kri  ji  je  šinila  v  lica  in  za  deset  let  je  bila  pomlajena  ...  — 

Milan  je  bil  kakor  v  polusnu  .  .  .  Krasota  njenega  telesa  in 
blagodejni  vonj,  ki  je  vel  iz  njega,  sta  ga  upijanila  .  .  .  Desnica 
mu  je  trepetala  v  njeni  roki ...  bil  je  brez  moci.  Zapri  bi  bil  najraje 
veke  ter  se  vdal  popolnoma  sladkému  snu  .  .  .  sladkí  omámi  .  .  . 

„Ljubezen  je  kakor  cvet .  .  ."  je  ponovila  še  enkrat  in  strastno 
je  pritegnila  njegovo  roko  naše.  Tedaj  pa  se  je  Milan  vzdramil. 
Ozrl  se  je  začuden  v  njene  oči  in  ondi  je  zdaj  zapažil  nekaj,  česar 
ni  bil  zapažil  še  nikdar  prej  ...  In  hkratu  mu  je  bilo  jasno !  Zdaj 
je  vedel,  zakaj  se  mu  je  smilil  tistikrat  dr.  Bron,  vedel  tudi,  da  je 
bil  v  istini  vreden  pomilovanja.  In  še  neko  drugo  prepričanje  se 
mu  je  pojavilo!  Ali  je  bila  ta  ženská  res  kdaj  njegova  odkritosrčna 
prijateljica?  Ali  se  ni  skrival  za  tisto  njeno  navidezno  uslugo,  ki 
je  bila  največ  vzrok,  da  se  je  bil  tako  prenaglil  pri  Vidi,  kak  po- 
seben,  sebičen  namen?  Dokazati  bi  ji  tega  ne  bil  mogel,  ker  ni 
vedel  vseh  njenih  misii,  vseh  njenih  náčrtov,  a  o  tem  je  bil  zdaj 
uverjen,  da  bi  se  nikdar  ne  bilo  izteklo  tako,  če  bi  ne  bila  ona 
tako  samolastno  posegla  vmes.  Res  je  delal  v  prvi  ogorčenosti 
naklepe  zoper  Zoro,  res  je  polnila  maščevalnost  njegovo  srce,  toda 
to  bi  se  bilo  poleglo,  premislil  bi  si  bil  še,  predno  bi  bil  zasnúbil 
Vido,  stvar  bi  se  bila  pojasnila  še  o  pravem  času  in  vse  bi  bilo 
morda  drugače !  .  .  .  — 

„Da,  tudi  ti  si  krivá",  je  dejal  po  tihem,  „in  ti  morda  pred 
vsem  !"  In  hipoma  je  bil  ves  drug  .  .  . 

To  lepo  žensko  telo,  ki  ga  je  ravnokar  še  tako  mamilo  s  svojim 
čarom,  ki  je  tako  zapeljivo  ležalo  tu  pred  njim,  ti  žarki  plameni 
njenih  oči,  ti  hrepeneči  vzdihi  in  vse  tisto  vroče  koprnenje,  ki  je 
kipelo  do  njega  ter  razgrevalo  njegovo  srce,  ni  imelo  nobene  moci 
več  do  njega  .  .  . 

Misel  na  ono  bledo,  umirajočo  devo,  ki  jo  je  ljubil  tako  vzvi- 
šeno,  ga  je  bodrila  in  krepila  ...  Ali  ga  ni  Zorin  pojemajoči  pogled 
tako  iskreno  prosil,  da  naj  nikdar  ne  oskruni  njenega  spomína,  da 
naj  se  zaradi  ljubezni,  ki  je  spájala  njijini  srci,  nikdar  ne  izpozabi, 
nikdar  ne  pogrezne  v  podlost?  .  .  . 

„Da,  to  sem  svoji  Zori  dolžan!"  si  je  dejal,  vstal  in  odšel.  In 
bežal  je  doli  po  stopnicah,  bežal,  kakor  bi  čutil  sovraštvo,  ki  je 
sledilo  njegovim  stopinjam  ... 

Bežal  je,  dobro  vedoč,   da  mu  semkaj    ni  več  vrnitve  ...  — 


Književne  novosti.  759 


^2sis^>3 


-^W'  Književne  novosti 


Vojanov  —  Rudolf  Maister:  Poezije.  Založila  Ign.  pi.  Kleinmayr  &  Fed. 
Bamberg.  V  Ljubljani  1904.  To  je  prvá  leposlovna  knjiga,  ki  jo  je  izdal  slovenskí 
častnik  in  je  torej  že  radi  avtorja  samega  zanimiva.  Povedati  pa  móram  takoj,  da 
Rudolf  Maister  ni  slovenskí  Detlev  v.  Lilienkron  in  da  v  njegovih  „Poezijah"  ne 
najdemo  nikakih  „Adjutantenritte".  Maister  ne  opeva  in  ne  slika  vojaškega  živ- 
ljenja  —  tuintam  pač  zaslišimo  kakšno  bolj  vojaško,  toda  odetá  je  v  lepo  narodno 
kopreno  ter  ni  refleksivna,  kot  so  Lilienkronovi  stihi.  Maister  je,  dasi  v  nadpo- 
ročniški  uniformi,  vendarle  poet  v  civilu  ...  V  naši  mladi  literaturi  se  je  pojavila 
v  zadnjih  letih  ona  pomladanska  svežost,  ki  jo  imenujemo  v  vesoljni  umetnosti 
impresijonizem ;  vrhunec  v  njem  je  dosegel  naivni  Aleksandrov  —  Murn.  Podal  je 
v  svoji  nežnočutnosti  krasot,  ki  so  bile  našemu  jeziku  dotlej  neznane,  slikal  nam 
je  s  svojim  peresom  tako  resnično  kakor  Jakopič  s  čopičem,  le  da  ni  imel  njegove 
genijalne  sile  .  .  .  Maister  pa  vobče  ni  impresijonist  —  dasi  tuintam  najdemo  kak 
verz,  ki  je  v  istini  dober  v  besedni  plastiki.  Práv  radi  tega  bi  prišteval  Maistra  k 
mladim,  dasi  je  v  pretežni  večini  hodil  v  lirskem  žánru  v  šolo  h  Gregorčiču,  v 
epskem  pa  k  Aškercu.  Vobče  je  karakteristična  za  Maistra  oratorska  poteza,  izrazit 
ritem  in  jaseň  terna,  ki  se  da  prijeti.  Veliko  boljši  je  v  epiki  nego  v  liriki,  bolj 
umetniški  v  pripovedovanju  nego  v  čuvstvu.  Mehek,  sentimentalen  in  fin  v  pravem 
pomenu  sploh  ne  more  biti,  kajti  Maister  je  moška  nátura.  Tuintam  v  erotiki  hoče 
biti  naiven.  V  naivnosti  pa  spominja  nekoliko  na  Ketteja,  kar  pa  ni  v  njegovi 
naravi. 

Na  čelu  knjige  je  erotični  ciklus  „Márici".  Izmed  vseh  trinajstih  pesmi  je 
najboljša  in  najresničnejša  „Moje  solnce".  Včasi  pošije  izmed  teh  stihov  žarna  luč 
ljubezni  v  toplem  svitu,  po  nekod  pa  je  Maister  hotel  doseči  efekt  s  krepko  pointo. 
Tuintam  se  mu  je  pač  posrečil,  ali  v  „Scherzandu",  kjer  je  sredina  precej  izvirna, 
zveni  konec  nekam  banalno.  Obratno  bi  si  želel  v  „Posmrtní  idili"  nekoliko  večje 
pointe  na  koncu. 

Drugi  del  prvega  odstávka  „Pesmi"  obsega  nekatere  stihe,  v  katerih  moramo 
neoporečno  priznati,  da  se  je  Maister  povzpel  na  višino.  Že  prvá  pesem  „Črna 
knjiga"  je  polna  dobrohotne  satire  ter  vrlo  prijetne  dikcije.  „Nebesá"  so  jako  ži- 
vahen  poém,  ki  me  spominja  nekoliko  neke  Zupančičeve  pesmi  iz  „Čaše  opojnosti". 
Strán  34.  Maistrovih  poezij  („Bohéme")  je  ena  izmed  najsimpatičnejših  cele  zbirke. 
Tu  je  Maister  pogodil  izredno  fino  razpoloženje  ter  z  markantnimi  besedami  podal 
situacijo  in  lirski  terna  popolnoma.  Tu  je  v  dvanajstih  vrsticah  izborno  orisal  brez- 
pogojno  strast  in  pesniško  vznesenost  bohémske.  Takoj  nato  sledi  pesem  „Po  zimi", 
v  kateri  vidimo  Maistru  v  dno  duše.  Nikjer  ni  Maister  toliko  iskren  in  nikjer  se 
ne  razvije  njegova  pesem  do  tolikega  zanosa,  kakor  če  poje  o  zlati  vinski  kaplji 
in  zvonkem  dekličjem  smehu.  V  takih  trenotkih  mu  privro  pesniške  misii  iz  srede 
srca  in  pove  jih  z  lahkoto  v  izklesanih  verzih.  Veselje  mu  prišije  na  obraz,  ko 
zapoj  e: 

„Zato  napolni,  dekle,  po  navadi 

s  starino  čašo  še  enkrat, 

saj  jasni  lici  tvoji  mladi 

in  staro  vino  imam  rad." 

V  drugi  del  prvega  odstávka  spadá  odločno  tudi  „Slovo",  ki  je  zašla  med 
„Balade  in  romance"  v  drugi  odstavek.  Ta  pesem  je  „flott"  ter  zapisana  z  bravuro 
in  nosi  znak  lepih  večerov,  polnih  čara,  ko  vstane  pesimizem  v  duši,  ki  ga  prežene 
le  poezija  sladkih  ženskih  ustnic  in  kipeče  čaše.  Novih  filozofskih  vprašanj  Maister 
ne  rešuje.  V  „Baladah  in  romancah",  ki  obsegajo  tretjino  zbirke,  se  vidi,  da  je 
učenec  Aškerčev  v  epskem  pripovedovanju,  a  tuintam  je  vzel  celo  problém,  ki  ga 
je  zavil  v  balado,  iz  obzorja  njegovega,  toda  prikrojil  ga  je  seveda  po  svoje,  n.  pr. 
Golgota  (Aškerc  je  zložil  Iškarijota).  „Golgota"  ima  práv  vznesene  momente  in  ni 
je  zastonj  postavil  Maister  na  čelo  2.  odstávka.  Polna  humorja  je  „Legenda",  ki 
pripoveduje,  kako  sta  hodila  Zveličar  in  sveti  Peter  po  Beli  krajini.  Sv.  Peter  se 
je  potil  v  žgoči  vročini  ter  prosil  Krista,  naj  potrka  malo  v  klanec,  da  priteče  iz 
zemlje  studenec,  kjer  bi  si  ugasil  silno  žejo.  Zveličar  pa  se  nasmehne  ter  pravi, 
da  naj  pomni  tudi  Kranjec,  kdaj  da  je  prelival  po  njegovih  golih  klancih  kisel  pot 
sv.  Peter,  in  ko  udari  s  palico  po  tleh,  vzraste  trta  po  goricah,  ki  je  rodila  —  do- 
lenjski  cviček.  V  ritmu  srbskih  narodnih  pesmi  je  zložená  „Mati",  kjer  pripoveduje 
o  majki  kraljeviča  Marka,  ki  se  je  solzila,  ko  je  Marko  premagal  sovraga,  češ, 
koliko  solza  da  je  provzročil  sinko  in  kakšno  gorje  materam  ubitih  s  svojo  zmago. 
„Pátra  Feliksa  zdravilo"  je  v  epiko*[transferirana  lirika  Maistrova.  „Sv.  Martin"  je 
pestrobarvna  slika,  ki  bi  jo  vzporejal  s  kakšno  Murnovo  „kmečko  pesmijo",  „Ka- 
zaška" pa  je  v  istini  globokočutna. 

Polne  narodnege  dúha  so  „Fantovske".  Zdi  se  mi,  da  se  je  na  tem  mestu 
Maister  posebno  dobro  počutil.  V  „Fantovskih"  mi  ugaja  skoro  najbolj  „Pomlad", 
kjer  poje  v  tretji  kitici:  „In  v  vrstah  fantje  mi  gredo,  s  piščalkami  po  zeleni  poljani, 
dekleta  pa  jih  ljubijo  .  .  .  Oj,  práv  tako  kot  lani".  „Tožba"  je  práv  jugoslovanski, 
srbski  motiv.  Spretno  je  povil  Maister  tri  šopke,  ki  jih  kmečka  dekleta  najrajša 
spletajo  ljubčkom  :  „Roženkravt",  „Nageljček",  „Rožmarin".  In  kakor  v  resnici  roz- 
marín —  vsaj  meni  —  najlepše  diši  izmed  vseh  treh  cvetk  priproste  ljubezni,  tako 
je  tudi  Maistrov  „Rožmarin"  ves  poln  vonja  poezije  med  njegovimi  šopki.  „Soneti" 
zaključujejo  prvo  Maistrovo  zbirko  poezij.  V  sonetih  poskúša  biti  refleksiven,  in 
vendar  mu  uide  vesel  akord  v  „Patru  gvardijanu"  med  temnejše  zvoke,  med  ka- 
terimi  pa  poje  seveda  tudi  erotična  struna.  Práv  ugajal  mi  je  zadnji  sonet  in  obenem 
zaključni  poém  „Ne  boj  se  smrti"  radi  izvirnih  pesniških  figúr  in  krepke  misii.  ' 

Josip  Regali-Sever. 

Vekoslav  Spindler:  Zapihal  je  jug.  —  „Edino,  da  imam  v  bodočih  letih 
spomin  na  dneve  mladosti,  tolažbo  v  morda  težkih  časih  in  zavest,  da  nisem  za- 
pravil  odbeglih  dni  življenja,  predajem  pričujočo  knjižico  svojemu  národu  in  jo  po- 
klanjam  vsem  ljubečim  in  zatiranim."  Tako  predgovor  tega  mladega  pesnika,  ki  še 
nesigurno  stopa  pred  nas  s  prvenci  svoje  lirične  múze.  Dasi  je  Spindlerjev  umet- 
niški  profil  še  dovolj  nedoločen,  neizražen,  vendar  je  gotovo,  da  je  vsa  njegova 
narava  lirska.  On  spadá  po  svojem  čutenju  in  izražanju  med  moderne,  ni  pa  eden 
izmed  tistih  borcev,  ki  vetru  in  pišu  nakljub  ženo  svoje  vrance  naprej,  naprej  — 
želeč  svobode,  želeč  svetlobe.  Spindler  je,  kolikor  ga  izdaja  njegova  neobširna 
zbirka,  veleobčuten  erotik,  eden  izmed  mehkih  sanjačev,  ki  ob  tihih  večerih  hrepene 
po  sreči  in  s  srdom  v  srcu  tožijo  o  krúti  usodi,  ki  jih  je  neki  zadela:  on  je  pa- 
sívna narava.  Kaj  pomaga,  da  včasi  govori  tudi  o  božanskih  svojih  silah,  o  krepkem 
rodu,  ko  se  še  tako  mlad  šteje  med  zatirance,  ko  tako  mlad  že  zbira  za  starost 
izpričevala,  da  ni  „zapravil  odbeglih  dni  življenja".  Njegov  pogum  je  ponarejen, 
njegova  modrost  o  življenju,   češ,  „upornika  samo  je  svet",  je  izposojena,  naučená. 

Ravnotežja  ni  v  njem.  Odtod  tudi  treba  razumeti,  da  govori  naš  mladi  pesnik 
vedno  le  o  pokopani  sreči,  o  pozabljenem  zvonkem  smehu,  o  razočaranjih  in  pre- 
varah.  Spindler  se  še  išče,  gotovo!  Zato  tudi  ne  smemo  misliti,  da  mu  je  vse  to 
zlo  res  tako  zagrenilo  življenje,  kakor  bi  se  zdelo;  za  to  se  ni  treba  ravno  sklicevati 
na  dejstvo,  da  se  naš  pesnik  z  drugimi  boljšimi  in  slabšími  tovariši  tolaži  vsaj  z 
ljubeznijo  in  poezijo.  Res,  da  je  pretežna  večina  objavljenih  pesmi  resnega, 
včasi  naravnost  mračnega  značaja,  ali  med  temi  so  práv  tiste,  ki  so  izšle  neposredno 
iz  pesnikove  duše,  menda  najmanj  uspele.  Kadar  pa  nam  Spindler  zapoje  kako  o 
ognjenih  sokih  trt  z  naših  goric,  o  brezskrbnem  vasovanju  v  Logarovcih  ali  kadar 
nam  udari  na  strune,  ki  so  nam  znane  iz  narodnih  pesmi,  tedaj  mu  nehote  priteg- 
nemo  in  zbor  zašumi,  kakor  bi  bil  res  zapihal  jug  preko  naših  ravni,  nesoč  pomlad, 
veselje,  življenje.  Tudi  hvalim  njegove,  dasi  cesto  temne,  mračne  slike,  njegova 
včasi  mojstrsko  zadeta  razpoloženja,  naj  se  tičejo  njegove  notranjosti  ali  nje- 
gove dežele  in  domovine.  V  teh  sicer  tudi  ni  vselej  docela  izviren,  ali  okvir,  ozadje 
mu  je  domače,  za  nas  novo;  kakor  drugi  boljši  slovenskí  umetniki  naših  dni,  tako 
išče  pomalem  tudi  Spindler  stikov  z  rodno  grudo,  prisluškuje  šepetanju  rodne 
zemlje,  vleče  vaše  vonj,  ki  puhti  iz  teh  plodnih  plasti.  Najslabejše  v  zbirki  so  vse- 
kako  tiste  številke,  kjer  nam  pesnik  pripoveduje  o  svojem  bolj  ali  manj  resničnem 
življenju,  rekel  bi  —  zunanjem  življenju.  Varovati  bi  se  moral  sploh,  da  ne  zamenja 
umetniško  lepega  in  osebno  važnega;  lepo  in  sveto  je  čuvstvo,  ki  veže  člane  rodbine 
med  seboj,  ali  Spindler  je  izrazil  to  dovolj  nepoetično,  včasi  naravnost  topo  (primeri 
zlasti  verza :  „ústne  pa  ti  (otroku)  pesem  šepetajo, — božanstveno  pesem:  ata,  ata!" 
in  druge!).  Zato  je  práv  storil,  da  je  zaključil  zbirko  z  nežnimi  in  menda  najbolj- 
šimi :  Vltavskimi  pesmami  (4),  kajti  ž  njimi  si  čitatelj  vsaj  nekaj  ublaži  nevoljo  radi 
prejšnjih  ponesrečenih  številk.  Vsekako  pa  treba  priznati,  da  je  med  plevami  tudi 
klenega  zrnja,  ki  priča  o  pešniški  duši  avtorjevi  in  o  njegovi  umetniški  šili,  ki  bo 
v  prihodnje  lahko  še  boljše  plodové  ustvarila.  Dr.  Ivan  Merhar. 

Dr.  M.  Murko  —  „Euphorion"  XI.  —  V  tem  znanstvenem  časopisu  za 
slovstvo  —  najboljšem  v  Avstriji  —  je  objavil  vseučiliški  profesor  M.  Murko  na 
stráni  106. — 120.  lepo  razpravo,  ki  se  tiče  zlasti  utemeljitelja  dunajské  slavistiške 
šole,  našega  grčavega  rojaka  Jerneja  Kopitarja,  in  je  zato  tudi  za  nas  zanimiva.  — 
Pôvod  Murkovi  razpravi  je  pravzaprav  nevážna  pomotá  v  zbranih  „Kleine  Schriften" 
največjega  germanista,  Kopitarjevega  sodobnika  Jakoba  Grimma.  V  4.  zvezku  ome- 
njenih  „Kleine  Schriften"  na  stráni  437.-455.  je  namreč  po  „Wiener  allgemeine 
Literaturzeitung",  1816,  štev.  20,  21,  ponatisnjena  anonimna  ocena  srbskih  narodnih 
pesmi;  izdajatelji  Grimmovih  „Kleine  Schr."  (leta  1869.)  seveda  niso  vedeli,  da  je 
dotično  oceno  že  12  let  prej  (leta  1857.)  ponatisnil  Miklošič  v  „Kleine  Schriften"  — 
Kopitarjevih!  Zmotili  so  se  ti  izdajatelji  tem  laglje,  ker  je  bil  Grimm  prvi  del 
srbskih  narodnih  pesmi  v  omenjeni  „Literaturzeitung"  res  ocenil,  kar  zabeležuje 
urednik  tega  lista  —  Kopitar!  —  sam  s  ponosom  v  spremnici  te  recenzije  (glej 
Murka  strán  113.);  saj  je  tudi  Kopitar  pripravil  Grimma  za  njegovega  bivanja  na 
Dunaju  1.  1814.— 1815.,  da  se  je  učil  srbski;  saj  je  Kopitar  v  svoji  vnetosti,  kakor 
je  Murko  na  stráni  114.  id.,  dognal,  skúšal,  ne  da  bi  bil  prošen,  Goetheja  kar  od 
početka  pridobiti  za  prevajanje  srbskih  narodnih  pesmi.  — 

To  je  ozadje  za  Murkovo  razpravo;  na  tej  podlagi  je  Murko,  hoteč  tudi  iz 
notranjih  razlogov  dokazati,  da  je  omenjena  preporna  ocena  (anonimna  zato,  ker 
je  ocenjena  knjiga  bila  posvečena  Kopitarju!)  res  Kopitarjeva,  mojstrski  prekritikoval 
nje  vsebino;  vsaka  beseda,  na  katero  se  Murko  sklicuje,  je  priča,  da  tako  ni  mogel 

pisati  Grimm  in  da  je  tako  mogel  pisati  le  Kopitar.  V  svrho  tega  dokazovanja  pa 
je  moral  Murko  poseči  v  celo  delovanje  Kopitarjevo,  posvečeno  narodnim  pesmim 
in  kar  je  ž  njimi  v  zvezi,  in  treba  se  je  bilo  opirati  tudi  na  historijo  in  na  osebe 
tedanjega  čaša,  zlasti  na  Vuka,  in  na  drugi  stráni  —  to  je  odlična  specialiteta 
Murkova  —  na  sodobne  veliké  nemške  slovstvenike.  —  Tako  prihaja  marsikaj  no- 
vega  na  dan;  kar  pa  je  bilo  znano,  to  prešinja  nová  luč.  Skratka,  razprava  je  vzor 
za  metodiško  znanstveno  dokazovanje  na  polju  literatúre,  ima  pa  še  prednost,  da 
se  gladko  čita. 

V  istem  zvezku  (strán  156. — 161.)  ocenjuje  Murko  znano  Brucknerjevo 
„Geschichte  der  polnischen  Literatúr",  ki  je  v  Amelangovi  založbi  v  Lipskem  izšla 
leta  1901.kotprvi  zvezek  velikega  literarnega  podjetja  „Die  Literaturen  des  Ostens 
in  Einzeldarstellungen",  ki  smo  ga  tudi  mi  ob  njega  začetku  (v  „Zvonu"  1902, 
strán  210.)  na  krátko  omenili.  -  Dr.  Murko  poudarja  na  značilnih  zgledih  posebnost 
znamenitega  Briicknerjevega  dela,  tem  znamenitejšega,  ker  se  Briickner  dotlej  ni 
kázal  posebej  za  slovstvenika.  Odkar  sem  pred  nekaj  meseci  imel  priliko,  osebno 
občudovati  njega  sedanje  fenomenalno  znanje  na  tem  polju  in  njegov  fini  —  morda 
prefini  —  okús,  postala  mi  je  šele  práv  jasná  vsaka  beseda,  ki  jo  piše  Murko  o 
tej  slovstveni  zgodovini;    knjiga  je  izšla  leta  1900.  tudi  v  poljskem  jeziku. 

Dr.  J  os.   Tominšek. 

„Svetovna  knjižnica".  V.  Pierre  Loti:  Islandskí  ribič,  román,  iz  fran- 
coščine  prevel  Fran  Štúr  m.  Tiskala  in  založila  „Goriška  tiskarna"  A.  Gabršček. 
Gorica  1904.  Cena  K  120,  po  posti  K  1'30.  Pierre  Loti  spadá  med  najpriljubljenejše 
francoske  pisatelje  in  to  po  pravici.  Njegove  povesti,  brez  sentimentalnosti,  so  pri- 
srčne  in  polne  pristnega  čuvstva.  „Islandskí  ribič"  je  eno  najboljših  del  tega 
pisatelja  in  naše  občinstvo  mora  bití  hvaležno  „Goriški  tiskarni",  da  mu  ga  je 
podala  v  slovenskem  jeziku. 

Ljubljanska  katastrofa.  Pripoviest  iz  djačkog  života,  napisao  Ante  Ko- 
váč i  č.  1904.  Tiskara  V.  Jakšiča.  Glina.  8°.  50  str.  Cena  50  vin.  Nabiralci  pred- 
plačnikov  dobivajo  na  vsakih  10  primerkov  1  primerek  zastonj  ter  se  prosijo,  da 
pošljejo  za  1 — 5  primerkov  10  vinarjev,  za  10  primerkov  20  vinarjev  za  poštarino. 
Naročila  sprejema  tiskarna  V.  Jakšiča  v  Glini. 

Dr.  Ante  Kovačič,  odvetnik  -  začetnik  v  Glini  in  darovit  pisatelj,  je  končal 
tragično.  Kmalu  potem,  ko  je  dobil  odvetniško  mesto,  se  je  oženil,  pa  je  zopet 
kmalu  potem  potemnel  na  dúhu,  umri  in  ostavil  v  siromaštvu  vdovo  in  nepreskrb- 
ljeno  deco.  —  Ker  je  čisti  dobiček  namenjen  vdovi  in  deci  njegovi,  priporočamo 
že  zaradi  tega  I.  zvezek  zbranih  del,  ki  jih  namerava  izdajati  vdova  po  mogočriosti. 

Prvi  zvezek  obsega  pripovest  „Ljubljanska  katastrofa".  Pisatelj  opisuje  v 
njej  potovanje  dveh  mladih  Hrvatov  po  Kranjskem,  njiju  srečne  in  nesrečne 
doživljaje  in  ljubavni  román  z  dvema  sestrama,  ki  se  po  neverjetnih  slučajih 
seznanita  z  Andrijem.  Andrij  začne  nedolžno  ljubezen  z  obema,  dočim  je 
Miško,  njegov  drug,  hladen.  Obe  sestri,  ena  zakonska  in  druga  nezakonska,  sta  o 
svoji  razmeri  obveščeni  ter  vse  odkrijeta  Andriji.  Da  ne  bi  ene  ni  druge  razžalil, 
se  od  obeh  prijazno  poslovi  in  odide  z  Miškom  v  Zagreb.  Nekega  dne  pride 
Andrija  v  Zagreb  s  svojo  nevesto  in  njeno  materjo,  da  si  nakúpi  za  ženitev  po- 
trebnih  stvari.  Sestane  se  z  Miškom,  ki  je  dobil  vsled  legarja  golo  glavo,  in  z 
nekim  kičošem  Gustávom,  ki  je  večen  jurist  in  se  baha,  da  ima  neko  ljubavno 
razmerje  z  omoženo  gospo  v  Brežicah.  Na  njegov  poziv  gredo  vsi  trije  k  „Čaru 
avstrijskemu"  večerjat.  Tu  vidita  oba  potnika,  ki  sta  nekdaj  po  Kranjskem  potovala, 


Književne  novosti.  763 


obe  sestri  v  društvu  mož.  Predstavita  se  jima  in  zvesta,  da  je  Anjelica  vzela  biv- 
šega  ateista  in  nemškutarja,  ali  imovitega  zasebnika  Sorniga,.  ki  ga  je  izpreobrnila 
kot  Hrvatica  v  pobožnega  narodnjaka,  njena  sestra  Francka  pa  se  je  udala  za 
nekega  učitelja  v  Č.  Mijat  (Mišo)  se  je  potihoma  odtegnil,  da  ni  bilo  treba  svoje 
plese  pokazati;  lepi  Gustáv  pa  se  je  dal  predstaviti  Anjeli,  o  kateri  si  je  domišljal,  da 
jo  hoče  zase  pridobiti.  Ker  mu  je  ona  dejala,  da  ga  pozná  po  imenu,  šili  vanjo, 
da  naj  pove  iskreno,  kako  ga  je  spoznala.  Le-ta  pa  reče  svojemu  môžu,  naj  mu  on 
pove  način,  kako  da  ga  pozná.  Gospod  Sornig  pa  mu  reče,  da  bi  mu  svetoval  v 
Brežicah  račune  z  Mico  Valješkovo  poravnati.  Osramočen  se  je  Gustáv  izgubil  iz 
društva.  Obe  sestri,  njijna  soproga  in  Miško  pa  so  se  udeležili  svatbe  Andrije  in 
njegove  neveste. 

Povest  je  sveža,  fantastna,  ali  obenem  živahna  in  gracijozna.  —  Nekoliko 
preradikalno  slika  nemškutarstvo  in  umazanost  slovenskih  fajmoštrov  ter  jim  polaga 
na  jezik  slovenščino,  katere  menda  nobeden  tako  robato  ne  govori.  R.  P. 

Magaraševič  Djordje:  Život  i  književni  rad  Nikanora  Grujica, 
pakračkog  vladike.  U  Zagrebu,  Tisak  Dioničke  tiskare  1904,  8°,  134.  Preštam- 
pano  iz  156.  knjige  „Rada"  Jugoslavenske  akademije  znanosti  i  umjetnosti.  — 
Plemenit  človek,  uslužen  Slovan  in  plodovit  pisatelj  je  profesor  gimnazije  v  Sremskih 
Karlovcih,  g.  Magaraševič,  ki  nam  tu  podaje  obširen  životopis  Nikanora  Grujica,  od 
1864—1887  vladike  pakračkega  v  Slavoniji.  Bil  je  Grujič  prej  spremljevalec,  pri- 
jatelj  in  pridvorni  škof  Josipa  Rajačiča,  onega  častitljivega  moža,  ki  je  leta  1848. 
vodil  narodni  srbski  pokret  ter  postal  takrat  „srbski  patrijarh".  Grujica  hvalijo  kot 
branitelja  srbskih  probitkov  za  burnih  dni  1.  1848.,  kot  zagovornika  svojega  národa 
v  cerkvenih  in  posvetnih  stvareh,  kot  pesnika,  poznavalca  in  prijatelja  narodnega 
jezika,  torej  kot  redek  pojav  v  političnem,  cerkvenem  in  posvetnem  življenju 
srbskega  národa.  In  tega  moža  je  po  večinoma  neobjavljenih  virih,  osobito  po 
njegovih  lastnih  memoarih  opisal  prof.  Magaraševič. 

Z  enega  mesta  tega  životopisa  padá  značilna  luč  na  našega  Kopitarja. 

Leta  1847.  je  dal  Vuk  tiskati  svoj  prevod  novega  zákona  ter  ga  je  poslal 
metropolitu  Rajačiču  na  odobrenje.  Metropolít  se  je  dakako  začudil,  kako  je  mogel 
ta  prevod  na  Dunaju  brez  njegove  cenzúre  iziti  na  svet,  ter  je  pisal  na  Dunaj,  naj 
se  zabráni  prodaja  tega  prevoda,  češ,  da  je  poln  pogrešnosti,  ki  „pohujšujejo" 
čitalce. 

Vukovemu  prevodu  je  bila  dala  dvorská  cenzúra  svoj  imprimatur;  baš  Kopitar 
je  napotil  Vuka,  naj  se  ogne  cenzúre  pravoslávne  cerkve  in  naj  se  obrne  do 
dvorské  cenzúre,  pri  kateri  velja  njegova  beseda.  Vuk  je  slušal  Kopitarja. 

V  memoarih  Grujičevih  čitamo:  „Vuk  je  bio  moj  lični  prijatelj  i  on  je  pripo- 
vedio  meni  sve,  što  je  morao  raditi,  dok  je  sklonio  dvorskú  cenzúru,  da  pusti  taj 
prevod  njegov  u  štampu.  Iz  te  njegove  pripovetke  video  sam,  da  je  bio  i  ovoga 
puta  orudje  u  rukama  onih  duhova,  kóji  rade  i  na  politickom  i  na 
crkvenomina  književnom  polju  oko  tóga,  da  se  ne  konsolidira  ni  u 
crkvenom  ni  u  národnom  životu  našem  ono,  što  njihovi  m  težnjama 
ne  ide  u  račun.  Vuk  je  to  priznao  meni,  ali  je  dodao,  da  on  nije  mogao  drukčije 
raditi,  jer  se  bojao,  da  mu  ne  osakati  naša  cenzúra  jezika  u  prevodu  njegovom  .  * 

Te  trditve  Grujičeve  je  treba  zvezati  z  nekim  pismom  Vukovim  iz  1.  leta 
1848.,  kjer  govori  o  svojem  prevodu  ter  se  bráni  sumničenja  z  rimsko  propagando, 
češ,  da  mu  je  tiskala  njegov  prevod.  „Kako  bi  rimska  propaganda  svojim  troškom 
nabavljala    našemu    národu    ono,  što  svojim  jednovjernima  zabranjuje  .  ."  (65—67). 

Toliko  je  jasno  iz  vsega  tega,  da  je  Vuk  po  Kopitarjevem  návodu  vsaj  iz 
jezikovnih  razlogov  —  če  že  ne  iz  cerkvenih  —  krátil  narodni  cenzuri  srbski 
kompetenco  in  dvorni  cenzuri  dal  priliko,  da  „dela  med  Srbi  red\ 

Grujic  je  naš  Slomšek  po  dobi,  v  kateri  je  živel  (1810 — 1887),  po  poklicu 
(svečenik,  nazadnje  škof),  po  pesniškem  dúhu,  ki  je  donekle  uvaževal  že  narodno 
pesem,  po  jezikoslovnem  zanimanju  in  delovanju,  po  trudu  na  polju  šolske  knji- 
ževnosti  izza  leta  1848.,  po  slovanskí  zavesti  —  odlično  se  je  udeležil  národne 
skupščine  mája  meseca  1848.  v  Sremskih  Karlovcih  in  slovanskega  shoda  v  Pragi 
—  po  zastopanju  narodnih  individuálnosti  v  Slovanstvu  (prijateljeval  je  z  Ljudevitom 
Sturom,  pobornikom  slovaške  samostalnosti) ;  iztaknem  pa  še  to-le:  Grujic  je  bil 
krščen  za  Miljutina,  a  profesor  njegov,  cistercita,  mu  je  premenil  to  ime  v 
Mihaela,  „ker  onega  ni  mogel  prevesti  v  latinskí  jezik"  (ime  Nikanor  je  Grujičevo 
samostansko  ime)  — ;  Slomšek  je  bil  Anton  Martin,  pa  ni  rad  videl  niti  Davoriňa 
niti  Oroslava.  Sicer  pa  je  „mnoga  šaljiva,  ljubavna  i  veselá  društvena  pesmica  potekla 
iz  Grujičeva  pera,  a  mnoga  od  tih  pesama  pevala  se  i  tada,  a  peva  se  još  i 
danas  u  našem  društvu"  (5)  —  torej  kakor  pri  našem  Slomšku.     D  r.  Fran  Ilešič. 

Mirko  Breyer.  Prilozi  k  starijoj  književnoj  i  kulturnoj  povjesti  hrvatskoj. 
Zagreb.  U  nakladi  vlastite  knjižare  1904.  M.  8°.  203  str. 

Staré,  redke  knjige  zbirati  je  vrlo  zanimiv  posel. 

Tako  je  zanimiv  popis  knjig,  izdanih  v  raznih  tujih  mestih,  in  beležke  o 
življenju  Dubrovčanina  Bonina  de  Boninis  de  Ragusia,  ki  je  báje  pozneje  dodajal 
svojemu  imenu  še  oznako  „dalmata"  in  „dalmatinus"  in  o  katerem  misii  gospod 
Breyer,  da  je  istoveten  z  nekim  „Boninom  Dobrichem  overo  de  Boninis".  Pridaní 
so  primeri  njegovih  slov  in  lesorezov.  —  Takih  beležk  o  starih  imenitnikih 
„hrvatskih"  je  29,  med  njimi  životopis  glasovitega  pustolova  Step.  Zanovica  Budra- 
nina.  Smešno  pa  je,  ako  imenuje  svetega  Hieronima  Hrvata,  ki  se  je  rodil  najbrže 
ob  Stridonu  na  štajersko-ogrski  meji  okoli  1.  340.  ter  je  umri  1.  420.  Znano  je,  da  so 
se  Slovani  naselili  šele  v  1.  polovici  7.  stoletja  po  Kr.  v  Panoniji,  torej  najmanj  po 
200  letih  za  sv.  Jeroninom.  Ker  je  zasledil  g.  Breyer  neki  angleški  prevod  latinskih 
del  sv.  Jeronima  v  knjižnici  britanskega  muzeja  in  ker  se  smatra  sv.  Jeronim  za 
apoštola  Dalmatincev  (a  ne  hrvaških,  katerih  dotle  ni  bilo  v  Dalmaciji),  ga  seveda 
anticipando  prišteva  Hrvatom  dalmatinskim.  Kakšna  je  to  kritika?  —  Ne  manj  ne- 
opravičeno  je  pohrvatenje  nekega  Georgijevica  v  Gjurgevica.  —  Ravno  tako  šepavi 
so  dokazi  za  hrvatstvo  prvega  učitelja  hebrejskega  in  kaldejskega  jezika  na  pariškem 
vseučilišču,  in  sicer  zato,  ker  ga  je  neki  Jourdain  irnenoval  hebrejskega  konvertita 
„Paul  de  Slavonie".  Na  začetku  petega  stoletja  v  Hrvatski  pac  ni  bilo  hrvatskih 
Židov.  Hotel  je,  sam  bodoči  hrvatski  Židov,  pridobiti  tudi  imenitnega  pariškega  pro- 
fesorja,  ki  je  bil  menda  rojen  na  Hrvatskem,  med  odličnjake  staré  Hrvatske.  Tudi  neki 
tourski  kanonik,  ki  je  izdal  francosko  molitveno  knjižico  in  mu  je  ime  George  de 
Esclavonie,  mu  je  leta  1505.  „pisac  Gjure  Slovinjanin".  Bogve,  odkod  je  bilo  ternu 
môžu  njegovo  ime  nadeto?  —  Seveda  je  g.  Breyerju  tudi  zadrski  plemenitaš 
Šimon  Grisogono  (more  li  biti  bolj  italijansko  ime?  In  kakšno  je  bilo  hrvatsko  ?), 
ker  ga  g.  Breyer  šteje  med  Hrvate  zato,  ker  se  je  mogel  roditi  v  Dalmaciji  le 
ovejan  Hrvat.  —  Knjiga  mrgoli  tiskarskih  napak.  R.  P. 

Popis  publikacija  jugoslavenske  akademije  znanosti  i  umjetnosti  1867— 
1903.  Sve  u  ovom  popisu  navedené  knjige  dobivaju  se  u  knjižari  jugoslavenske 
akademije  (dioničke  tiskare,  Gjuro  Tupinac)  Zagreb,  Ilica  br.  6.  —  U  Zagrebu.  Tisak 
dioničke  tiskare.  1904.  m.  8.  —  Obsega:  I.  Zbornike,  in  sicer:  1.  Gradjo,  L— 3.  zv., 

2.  Ljetopis,  L— 17.  zv.;  3.  Monumenta  spect.  históriám,  1.— 30.  zv.;  4.  Monumenta 
historico-juridica,  1.— 9.  zv. ;  5.  Rad.,  1.— 155.  zv.;  6.  Starine,, knj.  1.— 30. ;  7.  Zborník 
za  narodni  život,  knj.  1.— 8.  II.  Posebna  dela:  A.  br.  1.— 12.  B.  Djela  jugoslavenske 
akademije,  knj.  1.—  8. ;  C.  Rječnik,  dio  1.— 5.;  D.  Znanstvena  djela,  knj.  1.-2.; 
E.  Djela,  izišla  troškom  ili  prešla  v  svojinu  akademije,  zv.  1.— 8.  —  Cena  vsem 
knjigam  je  1328-40  K.  R.  P. 

Slovensko  gledišče.  A  Dráma.  Gorkega  znamenito  delo,  ki  smo  ga 
omenili  že  zadnjič,  se  je  uprizorilo  drugič  na  našem  odrú  dne  27.  októbra.  Dráma 
v  navadnem  pomenu  besede  „Na  dnu"  ni.  Glediški  list  je  označil  igro  kot  prizore 
iz  življenja  v  4  dejanjih,  ali  že  v  tem  naslovu  tiči  protislovje.  Kjer  dejanja  ni,  ondi 
tudi  razdelitev  v  dejanja  ni  možná.  To,  kar  smo  videli  v  igri,  so  štirje  prizori,  ali 
še  bolje:  to  je  prizor  v  štirih  odmorih.  Kajti  na  odrú  se  govori,  samo  govori  in 
modruje.  Prizorišče  ostane  ves  čas  neizpremenjeno  —  gabna  podzemska  luknja! 
En  sam  prizor  v  celi  igri  je  dramatičen,  prizor,  med  katerim  se  tretjič  zastre  pri- 
zornica  in  ko  Vasjka  pobije  Kostileva ;  a  morda  je  celo  ta  prizor  bolj  drastičen  nego 
dramatičen,  ker  je  Vasjkov  čin  vendar  premalo  motiviran.  Vsekakor  pa  bi  bil  moral 
Gorkij  končati  svoje  prizore  na  tem  mestu,  če  mu  je  bilo  količkaj  do  tega,  da 
spise  nekaj  drami  podobnega.  Toda  Gorkij  je  dodal  še  četrti  prizor,  v  katerem  se 
zopet  samo  govori.  Dráma  torej  „Na  dnu"  ni,  in  vendar,  kako  nam  pretresajo  dušo 
ti  sami  na  sebi  mŕtvi  prizori,  kako  se  nam  stiska  srce  spričo  njih,  kako  trepeče 
duša !  Nekaj  z  elementarno  silo  učinkujočega  tiči  v  teh  kopicah  gnusobe,  ki  nam  jih 
je  nagrmadil  Gorkij  v  svojem  delu.  Kaka  beda,  kaka  propalost!  Kako  žalostno  — 
biti  človek! 

A  vsi  ti  postopači,  lopovi,  tatje  in  ubijalci,  ki  nastopajo  tu,  so  sami  filozofi! 
Življenje  je  napravilo  iz  njih  filozofe  —  filozofe  seveda  svoje  vrste!  Je  Gorkij  res 
vse  to  opazoval?  Je  res  srečaval  na  potih  svojega  toli  burnega,  z  doživljaji  tako 
bogatega  življenja  tudi  také  ljudi?  Je  res  čul  vse  to,  kar  nam  tu  pripoveduje? 
Zakaj  ne,  mogoče  je  to!  A  baš  tako  je  mogoče,  da  je  položil  Gorkij  v  vsakega 
izmed  teh  ljudi  del  svojega  bistva,  svojega  čuvstva,  svojih  misii,  svojih  názorov  in 
da  se  v  tej  ali  oni  osebnosti,  ki  nam  jo  predočuje,  zrcalijo  le  različne  stráni  njegove 
duše,  pa  naj  bo  navidezno  v  tem  še  toliko  protislovja  in  naj  si  bo  filozofija  nje- 
govih  junákov  še  tako  diametralno  nasprotna!  Kajti  različni  položaji  v  življenju 
vzbujajo  v  človeku  različna  razpoloženja  duše,  a  različna  razpoloženja  te  so  vir 
različnim  mislim  in  názorom!  Konsekventnosti  v  človeškem  čuvstvovanju,  v  člove- 
škem  mišljenju  ni,  však  hip  smo  drugi  ljudje!  Zdaj  obup,  zdaj  veselje  do  življenja! 

„Na  dnu"  imenuje  Gorkij  svoje  delo  in  to  po  pravici.  Ljudje,  ki  jih  tu  sre- 
čavamo,  so  padli  tako  globoko,  da  globoče  pästi  niso  mogli  —  ne  moralno  in  ne 
gmotno.  A  vendar  čutijo  te  živali  v  človeški  podobi,  te  propalice  v  sebi  še  tisto 
iskro,  ki  jo  nazivljemo  lahko  človečanstvo !  In  največja  tragika  tiči  baš  v  tem,  da 
se  vračajo  vsem  tem  zavržencem  hipi,  ko  se  zavedajo  svoje  propalosti,  ko  zahrepene 
po  lepšem,  svetlejšem  —  hipi,  ko  bi  se  radi  otresli  blata,  dvignili  se  v  sinje  višave, 
pa  se  pogreznejo  vedno  zopet  —  na  dno! 

Stará  pesem  o  prikovanem  Prometeju!  —  Tudi  Pandora  je  v  igri* — 'Vasilisa, 
ta  personificirana    ženská    zlobnost!    Ako  resumiramo  svojo  sodbo  o  Gorkegu  delu, 

moramo  torej  reči,  da  je  „Na  dnu",  kar  se  tiče  zunanje  sestave  igre,  slabá  dráma, 
kar  pa  se  tiče  njene  vsebine,  nekaj  veleglobokega,  nekaj  grandijoznega,  nekaj,  kar 
pretresa  človeka  skoro  kakor  Goethejev  „Faust". 

Igrali  so  obakrat  dobro.  Pohvaliti  nam  ja  zlasti  gospodično  Noskovo,  ki  je, 
dasi  novinka,  izborno  umelá  svojo  vlogo 

Dne  15.  in  22.  novembra  so  uprizorili  kot  noviteto  na  našem  odrú  zgodo- 
vinsko  sliko  v  5  dejanjih  iz  dobe  preganjanja  kristjanov,  „V  znamenju  križa",  ki 
jo  je  spisal  Wilson  Barret,  za  oder  pa  priredila  A.  Dolcini  in  H.  Bohr- 
mann-Riegen.  Glasbo  je  zložil  William  Rose.  Kakor  vidimo,  je  delovalo  pri 
tej  igri  nenavadno  veliko  število  moci,  kar  dramatiškim  proizvodom  navadno  ni  na 
korist.  No,  tu  se  je  to  sodelovanje  obneslo,  kajti  igra  je  zelo  efektná,  polna  dra- 
matičnih  prizorov  in  kot  dráma  vsekakor  mnogo  boljša,  nego  je  dramatizacija  Sien- 
kiewiczevega  romána  „Q  u  o  v  ad  i  s",  ki  smo  jo  videli  v  prejšnjih  časih  na  našem 
odrú.  Pozná  se,  da  so  priredile  snov  za  oder  spretne  roke.  Dasi  je  v  igri  marsikaj 
preračunjeno  za  zunanji  efekt,  se  vendar  tudi  ne  pogreša  v  njej  v  istini  lepih  in  vzvi- 
šenih  momentov.  Tudi  z  uprizoritvijo  te  igre  smo  bili  vobče  práv  zadovoljni.  Odli- 
kovala  se  je  zopet  gospodična  Noskova  (Marcia)  s  svojo  plemenito  igro,  a  pohvaliti 
nam  je  tudi  gospo  Danilovo  (Berenice)  in  gospoda  Tišnova   (Marcus  Superbus). 

Ponavljala  se  je  ta  dráma  dne  22.  novembra. 

Dne  18.  novembra  pa  smo  videli  prvič  na  našem  odrú  veselo  igro  v  treh 
dejanjih  „Japonska  váza",  spísala  Paul  Bilhaud  in  Maurice  Hennequin. 
Dejanje  te  igre  se  giblje  ves  čas  na  spolzkih  tleh  francoskega  zakonolomstva,  ki 
pa  seveda  v  istini  tudi  ni  tako  hudo,  kakor  bi  nas  radi  prepričali  ražni  francoski 
pisatelji.  V  igri  se  podaje  več  rafiniranosti  nego  istinite  duhovitosti.  Da  je  malo 
tako  topih  zakonskih  mož,  kakor  je  Adolphe  Montureaux,  in  malo  tako  pretkanih 
zakonskih  žen,  kakor  je  Antoinette,  pisateljema  baš  ne  smemo  oponašati,  ker  je  v 
veseloigrah  pretiravanje  dopustno,  če  ne  celo  neizogibno,  pac  pa  se  nam  zdi,  da 
je  vsebine  v  tej  igri  za  tri  dejanja  premalo  in  da  bi  bilo  bolje,  ako  bi  nam  bila 
pisatelja  podala  le  enodejanko.  —  V  tej  drami  je  imela  zopet  gospodična  Spurnova 
priliko,  pokazati  vrline  svojih  igralskih  zmožnosti.  A  tudi  drugi  igralci  so  bili  na 
svojem  mestu. 

Razen  navedenih  smo  imeli  zadnji  čas  še  sledeče  predstave.  Dne  1.  novembra 
zvečer  in  dne  6.  novembra  popoldne  so  igrali  Raupachovo  žaloigro  „Mlinar  in 
njegova  h  či",  dne  4.  novembra  prvič  v  sezoni  „Desetega  brata",  dne  8.  no- 
vembra drugič  Sardouje  vo  „Do  movino",  dne  20.  nov.  popoldne  „Ši  vil  j  o",  a 
dne  24.  novembra  post  tot  discrimina  rerum  —  Halbejevo  „Mladost",  o  kateri 
predstaví  izpregovorimo  prihodnjič. 

B.  Opera.  Opera  nam  ni  prinesla  izza  zadnjega  poročila  nič  novega. 
Najznamenitejša  operná  predstava  je  bila  „Lohengrin",  ki  se  je  prvič  v  sezoni 
pel  dne  10.  novembra  ter  ponavljal  dne  12.  in  20.  novembra.  Ľahko  rečemo,  da  je 
„Lohengrin"  na  slovenskem  odrú  šele  zdaj  práv  uspel,  ko  razpolaga  slovenská 
opera  res  z  izbornim  pevskim  materijalom.  Odlikovali  so  se  gospodje  Orželski, 
Ourednik,  Peršl  in  Betetto,  pa  dami  Skalova  in  Stolzova.  —  Čuli  smo 
poleg  „Lohengrina"  še  dne  29.  októbra  četrtič  „Hoffmannove  pri  povesti",  a 
dne  6.  novembra  petič  „H  u  g  en  o  t  e".  Dr.  Fr.  Zbašnik. 

„Gero"  se  zove  nová  Češka  zgodovinska  dráma  Al.  Jiraska,  ki  jo  baš  zdaj 
uprizarjajo  v  ,,Narodnem  divadlu1'  v  Pragi.  Navzlic  posameznim  hibam  je  „Gero" 
znamenito  dramatiško  delo.  —  a— 

Čehi  o  Aškercu.  V  „Slovanské m  Pŕehlediť'v  novembrski  štev.  govori 
Jaromír  Boreckýo  Aškerčevem  četrtem  zborníku  poezij  in  pravi:  „Četrti 
zborník  poezij  káže  zdravé  poteze  avtorjeve  Múze.  Za  liriko  v  njem  ni  mnogo 
prostora.  Pesnik  se  ne  prepušča  rad  mehkim  čutom.  On  je  realist,  opazovalec  živ- 
Ijenja,  epik,  širok  causeur.  Oznanja  ljubezen  do  ubogih  in  trpečih,  ljubezen  do 
svojega  národa  in  vsega  Slovanstva.  Ta  poslednja  struna  se  glasi  najglasneje  v  oddelku 
„Iz  popotnega  dnevnika"  nadaljevanje  iz  prejšnjih  knjig.  Nato  podaje  pisatelj 
petero  prevodov  „iz  knjige,  katera  je  na  novo  utrdila  primát,  ki  gre  Aškercu  v 
sedanji  slovenskí  poeziji,  in  sicer  so  prevedene  pesmi  „Sneg  padá",  „V  kupeju", 
„Ruska  vas",  „Noč  na  morju"  in  „Pred  sodnikom". 

„Slavjanskija  Izvéstija"  so  začela  objavljati  pod  naslovom  „Slov  en  c  y  i 
jih  literatúra"  zanimive  razprave  iz  peresa  d  r.  Ivana  Prijatelja,  na  katere 
s  tem  opozarjamo. 

„Lovor"  bo  ime  novému  ilustrovanému  leposlovnemu  hrvatskemu  listu,  ki 
začne  izhajati  z  dnem  1.  januarja  1905  v  Zadru.  „Književnicima  i  umjetnicima 
sloboda  i  ponuka  —  občinstvu  ponajbolje,  što  uzrade  duševní  naši  vodioci",  to  bo 
program  novému  listu.  Naročnino  sprejema:  Úprava  „L  o  v  or  a",  Za  dar. 

„Trščanski  Lloyd",  tjednik  za  trgovinu,  industriju,  obrt,  trgovačku  mornaricu, 
brodogradnju,  osjeguranje,  novčarstvo,  promet,  burzu,  ribarstvo,  poljedelstvo,  víno 
gradstvo,  vočarstvo,  izseljivanje  i  ostale  struke  narodnoga  gôspodarstva.  Uredničtvo 
i  úprava:  Trst,  Via  Fabio  Severo,  P.  104,  T.  246.  Vsebina  tega  tednika  hrvat- 
skega  je  jako  bogata  in  velezanimiva.  Da  izhaja  ta  list  v  Trstu,  se  nam  vidi  po- 
sebne  vážnosti.  Priporočamo  ga  tudi  Slovencem  v  obilo  naročbo.  Naročnina,  ki  jo  je 
pošiljati   pod   gorenjim  naslovom,   znáša  za  celo  leto  12  K,  za  pol  leta  7  K. 

— š— 

Društvo  „Akademija",  ki  se  je  ustanovilo  s  hvalevrednim  namenom,  širiti 
s  poljudnimi  predavanji  prosveto  med  našim  národom,  je  dobilo  svoj  odbor,  ki 
je  sestavljen  sledeče:  predsednik  d  r.  Ravnihar,  podpredsednik  d  r.  Robida, 
tajnik  A.  Der  motá,  podtajnik  d  r.  Novák,  blagajnik  d  r.  Stoj  c,  knjižničar 
dr.  Lončar;  odborniki  prof.  Franke,  Gärtner,  dr.  Kušar,  dr.  Muller;  namest- 
niki  d  r.  T  u  m  a  (Gorica),  prof.  Majcen  (Novo  mesto),  d  r.  M  e  r  h  a  r  (Trst) ;  pregledniki 
J.  Šega  (Logatec),  prof.  Kenda  (Ljubljana),  d  r.  Ti  čar  (Kranjska  gora).  Navedená 
imena  so  nam  porok  za  to,  da  gre  tu  za  resno  organizacijo,  ki  postane  lahko  veli- 
kánske vážnosti  za  naš  národ,  ako  požrtvovalnost,  s  katero  se  je  delo  započelo, 
sčasoma  ne  zamre  in  se  veselje  do  dela  polasti  čimdalje  širših  krogov.  Mladému 
društvu,  ki  je  vredno  vseh  naših  simpatij,  želimo  najlepših  uspehov!  — i — 

Jugoslovanski  almanah.  Slike,  ki  jih  prinese  jugoslovanski  almanah,  so  že 
določene.  Reproduciranih  bo  22  srbskih,  a  po  20  hrvatskih,  bolgarskih  in  slovenskih. 

Od  slovenskih  so  se  izbrale  za  reprodukcijo  sledeče:  Anton  Ažbe  „Zamorka" ; 
Anton  Gvajz  „Kostanjevska  pot" ;  Gv.  Birola  „Cerkev  na  Gori" ;  Iv.  Vavpotič 
„Zavest";  Ivan  Grohar  „Na  paši"  in  „Poletje";  Jos.  Ajlec  „Mladi  Faun";  Jos. 
Germ  „Molitev";  Maksim  Gašpari  „Radost";  Mat.  Sternen  „Po  dežju"; 
M.  Jama  „Kmet"  in  „Jutranje  solnce";  Rih.  Jakopič  „Osamljene  steze",  „Breze" 
in  „Na  bregu";  Ferdo  Vesel  „Usmiljenje",  „Žena  s  Kranjskega"  in  „Bájke"; 
Henrik  Šantel  „U  podrumu"  in  Hinko  Smrekar  „Katoliški  mladeniči". 

—k. 
Splošno  Slovensko  žensko  društvo  namerava  nadaljevati  svoje  blagonosno 
delovanje  ter  priredi  i  letošnjo  zimsko  sezono  več  zanimivih  predavanj.  Predavanja 
so  došlej  obljubili  gosp.  vseučiliški  profesor  d  r.  V.  pi.  Šercl  ter  gospoda  profesorja 
Korún  in  Wester.  —  b— 

Gospod  profesor  Anton  Bezenšek  je  praznoval  dne  9.  in  10.  októbra  v 
Sofiji  petindvajsetletnico  učiteljskega  delovanja  v  Bolgariji  na  slovesen  način.  Tem 
pôvodom  so  se  Bolgari  na  iskren  način  spominjali  zaslug,  ki  si  jih  je  pridobil  ta 
naš  rojak  za  bratskí  národ.  Knez  sam  mu  je  sporočil  svoj  pozdrav  ter  mu  podelil 
v  znak  priznanja  visoki  red  za  náuk  in  umetnost.  A  tudi  iz  inozemstva  so  došla 
slavljencu  odlikovanja,  ki  javno  pričajo,  kako  daleč  je  znano  njegovo  ime.  Tako 
ga  je  imenoval  za  svojega  častnega  člana  znamenití  kralj.  stenografski  závod  v 
Draždanah.  Isto  tako  ga  je  imenovalo  za  častnega  člana  belgrajsko  stenografsko 
društvo,  dočim  mu  je  bilo  naklonilo  bolgarsko  stenografsko  društvo  že  prej  to  čast. 
Pri  slavnostnem  koncertu  v  „Slavjanski  Besedi",  ki  so  ga  priredili  jubilarju  številni 
njegovi  čestilci,  so  se  pele  mnoge  slovenské  pesmi,  ki  so  napravile  mogočen  vtisk 
ter  vzbudile  po  popisih  bolgarskih  časopisov  pri  vseh  navzočnih  željo,  da  bi  jim 
bila  še  večkrat  dana  prilika,  poslušati  zvoke  slovenskih  skladb.  Tako  je  bil  storjen 
s  tem  slavjem  obenem  nov  korak  k  medsebojnemu  spoznavanju  obeh  sorodnih 
si  slovanskih  plemen,  nov  korak  k  jugoslovanski  kultúrni  vzajemnosti!  —  Prvému 
našemu  stenografu  kličemo  i  mi:  Še  mnoga  leta! 

Kuhačev  jubilej.  Dne  15.  decembra  nameravajo  praznovati  v  Zagrebu  na 
slovesen  način  701etnico  zaslužnega  in  daleč  preko  mej  njegove  ožje  domovine 
znanega  skladatelja  Franja  Kuhača. 

Jugoslovanski  umetniki  v  Belgiji.  V  srbskem  umetniškem  društvu  „Lada" 
se  je  sprožila  lepa,  vsega  vpoštevanja  vredna  misel,  da  naj  bi  se  jugoslovanski 
umetniki  skupno  udeležili  mednarodne  svetovne  razstave  v  Liježu  v  Belgiji.  Ime- 
novano  društvo  se  je  obrnilo  na  ministra  prosvete  in  na  ministrskega  predsednika 
Savo  Gruiča  s  prošnjo  za  gmotno  in  moralno  podporo.  Z  uresničenjem  te  ideje  bi 
bil  storjen  velik  korak  naprej  h  kultúrnemu  zedinjenju  Jugoslovanov,  ki  bi  obenem 
nemalo  dvignil  ugled  Jugoslovanov  tudi  v  inozemstvu.  Posamezna  jugoslovanska 
plemena  so  preslaba,  da  bi  se  posamič  z  uspehom  udeleževala  svetovne  tekme,  a 
da  si  pribori  skupni  národ  v  taki  tekmi  častno  priznanje,  o  tem  smo  prepričani! 
Iskreno  torej  želimo,  da  bi  lepa.ideja  našla  gorečih  pospešiteljev !  — a  — 


Vabilo  na  naročbo. 


jubljanski  Zvon"  bo  praznoval  prihodnje  leto  svojo 
petindvajsetletnico. 

Petindvajset  let  —  dolga  doba  v  sedanjih 
kratkoživnih  časih,  ko  podjetje  izpodriva  podjetje, 
ko  se  tudi  pri  literarnih  započetjih  cesto  pojavlja 
trgovska  spekulativnost  in  je  v  vec  nego  enem 
pogledu  čimdalje  težavneje,  resno  vršiti  vzvišeno  nalogo  leposlov- 
nega  lista ! 

Lepo  vrsto  leposlovnih  listov  smo  Slovenci  že  imeli,  a  niti 
eden  ni  učakal  ni  približno  te  starosti,  ki  jo  je  dosegel  „Ljubljanski 
Zvon",  in  to  navzlic  ternu,  da  mu  nikdar  ni  manjkalo  grobokopov 
—  ne  skritih,  ne  očitih!  „Ljubljanskemu  Zvonu"  niso  bila  neznana 
rázna  nelepa  prizadevanja,  da  bi  se  mu  izpodkopala  veljava  in 
vpliv,  a  prezri  je  vse,  in  niti  tedaj,  ko  so  ga  devali  brez  vidnih  raz- 
logov  na  proskripcijski  indeks,  ni  storil  ničesar  v  svojo  obrambo, 
smatrajoč  tako  bojevanje  za  nedostojno  in  zanašajoč  se  na  moč 
resnice  in  nepremagljivost  idej,  ki  jih  zastopa  in  ki  so  določale 
vselej  smerjn  pravec  vsemu  njegovemu  delovanju !  Mirno  in  samo- 
zavestno  je  hodil  „Ljubljanski  Zvon"  svojo  ravno  pot,  vedno  vzvi- 
šeni  cilj  pred  očmi:  privesti  ljubljeni  národ  slovenskí  do  pravé 
duševne  svobode,  do  istinite  prosvete,  do  čisté,  od  nikakih  nizkotnih 
namenov  skaljene  umetnosti!  Mirno  in  samozavestno  je  hodil 
„Ljubljanski  Zvon"  svojo  pot,  a  zdaj,  ko  mu  je  praznovati  svojo 
petindvajsetletnico,  ne  more  njegovih  velikih  zaslug  za  našo  umet- 
nost,  za  naše  slovstvo  utajiti  nihče!  — 

Petindvajset  let  —  dolga  doba  za  obstanek  leposlovnega  lista 
še  pri  večjih  narodih,  kaj  li  pri  nas  Slovencih !  Da  ima  naš  list  tako 
dolgo  vrsto  let  za  seboj,  je  najboljši  dokaz,  da  je  stvar,  ki  jo  za- 
stopa, dobra  in  da  smatrajo  oni  sloji  našega  národa,  v  katerih  ima 


„Ljubljanski  Zvon"  svojo  zaslombo  in  ki  jih  po  pravici  zovemo 
cvet  slovenské  inteligence,  njegov  obstanek  še  vedno  za  živo  po- 
trebo  —  dejstvo,  ki  odpira  našemu  listu  tudi  za  bodočnost  najlepšo 
perspektivo !  .  .  . 

Tiho,  brez  hrupa  hoče  praznovati  „Ljubljanski  Zvon"  svojo 
petindvajsetletnico,  prizadevajoč  si  samo,  da  se  ne  ohrani  le  na 
višini,  do  katere  se  je  kot  leposloven  list  popel,  ampak  da  se  dvigne 
po  možnosti  še  više.  Nikakih  panegirikov,  nikake  glasne  hvale  si  ne 
želi  „Ljubljanski  Zvon"  ob  svoji  petindvajsetletnici  —  hvalisanje,  ki 
cesto  nima  drugega  namena,  nego  prikrivati  uboštvo,  bodi  drugim ! 
—  pač  pa  si  želi  tistih  simpatij  in  tistega  priznanja,  ki  se  káže  v 
dejanski  podporí,  duševni  in  gmotni.  Takih  simpatij,  takih  dôkazov 
priznanja  prosimo  iskreno,  ker  le  tako  je  možno  doseči  smoter,  za 
katerim  so  stremili  vsi  dosedanji  uredniki  „Zvonovi",  za  katerim 
stremimo  resno  i  mi ,  le  tako  je  mogoče  vršiti  geslo  :  V  s  e  k  d  a  r 
n  a  p  r  e  j ! 

Naj  bi  bili  vsi  zavedni  Slovenci  ponosni  na  list,  kakršen  je 
„Ljubljanski  Zvon",  naj  bi  vsakdo  po  svoji  moci  pripomogel,  da  bi 
naš  ugled,  ki  ga  je  zanesel  „Ljubljanski  Zvon"  v  širni  svet,  nikdar 
ne  zatemnel,  in  naj  bi  zlasti  naši  pisatelji  nikdar  ne  zabili,  da  gre 
zasluga  za  veljavo,  ki  jo  je  priboril  „Ljubljanski  Zvon"  slovenskému 
imenu  celo  v  inozemstvu,  v  prvi  vrsti  njim  in  nikomur  drugemu ! 
Ta  zavest  naj  bi  jih  izpodbujala  in  bodrila  še  k  nadaljnemu  požr- 
tvovalnemu  delovanju! 

Program  ostane  „Ljubljanskemu  Zvonu"  dosedanji,  ni  nam  ga 
torej  treba  objavljati  iznova.  Da  ni  povoda  izpreminjati  ga,  za  to 
govori  dejstvo,  da  se  število  naročnikov  in  sotrudnikov  „Zvonovih" 
množi,  kar  priča,  da  so  zadovoljni  ž  njim  oboji. 

A  če  bi  bilo  odveč,  razvijati  iznova  načela,  ki  so  nam  mero- 
dajna  pri  urejevanju  lista,  bodi  nam  pa  vendar  dovoljeno,  podati 
kratek  prospekt  za  bodoče  leto,  iz  katerega  prijatelji  „Ljubljanskega 
Zvona"  izprevidijo  lahko,  da  smo  storili  vse,  da  postane  25.  letnik 
„Zvonov"  vreden  vrstnik  svojih  prednikov. 

S  poetiškimi  proizvodi  priznanih  naših  pesnikov  in  pesnic  je 
„Ljubljanski  Zvon"  še  vedno  bogato  založen,  a  obljubljenih  mu  je 
tudi  mnogo  lepih  novih  stvari. 

Da  radi  pripovednih  spisov  „Ljubljanski  Zvon"  v  preteklem 
letu  niti  za  hip  ni  prišel  v  zadrego,  so  se  njegovi  čitatelji  lahko 
uverili.  Še  manj  skrbi  imamo  v  tem  pogledu  za  prihodnje  leto.  Kakor 
smo  že  lani  omenili,  piše  gosp.  d  r.  Ivan  Tavčar  za  naš  list  velik 


zgodovinski  román  „Izza  kongres  a".  Žalosten  dogodek,  ki  je  go- 
spoda  pisatelja  pretresel  tako,  da  je  moral  prekiniti  svoje  delo,  je 
vzrok,  da  s  priobčevanjem  njegovega  spisa  ne  moremo  pričeti  že  v 
začetku  leta.  Najbrž  se  zgodi  to  s  pričetkom  drugega  polletja.  Roman 
bi  zaradí    obsežnosti  itak  ne  mogel  iziti  ves  v  enem  letu! 

Priobčevati  pa  začnemo  v  prvi  številki  prihodnjega  letnika 
daljšo  povest  gospoda  IvanaCankarja.  Od  tega  pisatelja  hra- 
nimo  tudi  še  drugo,  krajšo  povest.  Od  drugih  pisateljev  imamo  na 
razpolago  sledeče  daljše  in  krajše  povesti:  „Z  mága",  „Etape", 
„Kmečka  povest",  „Stroj",  „I  z  dnevnika  nezveste  žene", 
„Tajne  sile",  „Zločinec",  „N  a  d  či  o  vek"  in  druge.  Gospod 
Milčinski  nam  je  naklonil  svojo  šaloigro  „Brat  Sokol",  ki  se 
uprizori  v  kratkem  na  našem  odrú,  in  pa  satiro  „Davorin  Trn  in 
pogrebno  društvo  zadnja  časť'.  Gosp.  Engelbert  Gangl 
nam  je  poslal  povest  „Devojka  in  žena  Mare",  a  spise  za  nas 
še  povesti  „Smrt  kapetana  Hrnjaka"  in  „Izgnance".  Od 
gospoda  J.  Trošta  imamo  povesti  „Zamolčani  odgovor"  in 
„Gospa  E  la". 

Veselilo  bo  naše  čitatelje  slišati,  da  nas  namerava  gospod 
d  r.  I  vo  Šorli  poslej  redno  zalagati  s  črticami  in  krajšími  povestmi. 
Enako  podporo  sta  nam  obljubila  tudi  gosp.  Josip  Kostanjevec 
in  gospa  Zofka  Jelovšek. 

Od  številnih  článkov,  ki  smo  jih  bili  obljubili  lani,  smo  mogli 
letos  zaradi  nedostatnosti  prostora  priobčiti  le  nekatere.  S  posebnim 
veseljem  naznanjamo,  da  namerava  g.  Pavel  Grošeljv  novem 
letniku  nadaljevati  svoje  zanimive  „Zapiske",  ki  so  po  pravici  vzbujali 
toliko  pozornost,  ter  razpravljati  pod  posebnimi  zaglavji  o  intere- 
santnih  in  važnih  prirodoslovnih  problemih. 

Eden  prvih  článkov,  ki  jih  priobčimo  prihodnje  leto,  bode 
gosp.  Janeza  Trdíne  prezanimivi  spis  „Dve  ljubici",  s  ka- 
terim  bodo  čitatelji  „Ljubljanskega  Zvona"  práv  posebno  zadovoljni. 

Na  vrsto  pride  dalje  spis  „Herbert  Spencer",  ki  nam  ga  je 
napisal  gosp.  d  r.  Ivan  Žmavc,  dase  seznanijo  „Zvonovi"  čitatelji 
nekoliko  natančneje  s  tem  „filozofom  razvoja,  napredka  in  svobode". 
Isto  tako  objavimo  že  lani  obljubljene  „Črtice  o  burji"  iz  peresa 
gosp.  dr.  Hinka  Dolenca. 

V  článku  „Četrt  stoletj  a  slovenskému  slovs  tvu  na 
braniku"  bo  očrtal  gosp.  dr.  Tominšek  objektivno  pomen  in  za- 
sluge,  ki  jih  ima  „Ljubljanski  Zvon"  za  naše  slovstvo. 


Izmed  potopisov  objavimo  „Itajlijan  ske  vtiske"  gospoda 
dr.  Vladimirja  Foersterja.  Potopisov  nam  pošije  tudi  gospod 
Petruška  iz  Rusije. 

Posebno  lepih  stvari  prinese  „Ljubljanski  Zvon"  prihodnje  leto 
izpod  peresa  gospoda  d  r.  F  r.  Derganca,  in  sicer  ciklus  „Pozab- 
ljene  pes  m  i",  dalje  vrsto  beletristično-filozofsko-političnih  obrazov 
pod  skupnim  naslovom  „Izpod  Smoka  in  Semeniča"  ter  daljši 
spis  „Materijalizem",  v  katerem  obravnava  gospod  pisatelj  hi- 
storično  in  aktualno  to  filozofsko  strujo.  Zanimivih  článkov  so  nam 
obljubili  dalje  gosp.  d  r.  Ivan  Prijatelj,  ki  biva  sedaj  v  Parizu, 
g.  dr.  J.  C.  Oblak  in  g.  dr.  Janko  Šlebinger. 

Izmed  manjših  stvari,  ki  so  nam  na  razpolago,  naj  navedemo 
tu  samo  članek  „K daj  je  bilTrubarvLoki",  ki  nam  ga  je 
napísal  g.  prof.  Luka  Pintar. 

Tudi  listek  ostane  v  „Zvonu",  kakršen  je  bil  dosedaj.  Upamo 
pa,  da  se  število  onih  naših  sotrudnikov,  ki  so  nam  pošiljali  prí- 
spevkov za  listek,  še  pomnoži.  Opozarjamo  na  to,  da  plačuje  „Ljub- 
ljanski Zvon"  tudi  za  krajše  stvari  nagrade.  Ako  kdaj  kdo  nagrade 
ni  prejel,  je  vzrok  ternu  samo  to,  ker  se  ni  vedelo  za  njegov  naslov. 
Dogodi  se  to  zlasti  lahko  ob  začetku  in  koncu  počitnic,  in  naj  bi 
nas  iz  tega  vzroka  vsi  oni  naši  sodrudniki,  ki  izpreminjajo  med 
letom  svoje  bivališče,  vselej  takoj  o  tem  obvestili  ter  nam  n  a  tank  o 
navedli  svoj  naslov !  —  Ker  nam  je  prostor  za  listek  tesno  od- 
merjen,  si  želimo  zanj  kolikor  mogoče  kratkih,  a  jedrnatih  in 
aktuálni  h  doneskov. 

Končno  naj  omenimo  še,  da  izide  „Ljubljanski  Zvon"  za  svojo 
petindvajsetletnico  v  novi  opremi.  Sliko  na  ovitku,  novo  glavo  in 
nove  začetnice  je  izgotovil  mladi  umetnik  naš,  akad.  slikar  g.  Maksim 
Gašpari.  Kar  daje  umotvorom,  ki  jih  predstavljajo  njegove  risbe, 
posebno  vrednost,  je  dejstvo,  da  so  vzklile  vse  iz  domačih  motívov. 

Tako  upamo,  da  bo  prihodnji  letnik  „Ljubljanskega  Zvona" 
docela  ugajal. 

„Ljubljanski  Zvon"  izhaja  po  4  pole   obsežen  v  velikí  osmerki 

po  eden  pot  na   mešec  v  zvezkih    ter   stane   za   vse   leto  9  K 

20  h,  za  pol  leta  4  K  60  h,  za  četrt  leta  2  K  30  h.  Za  vse  ne- 

avstrijske  dežele  znáša  naročnina  po  11  K  20  h  na  leto. 

Posamezni  zvezki  se  dobivajo  po  80  h. 

Uredništvo  „Ljubljanskega  Zvona". 


Priloga  „Ljubljanskemu  Zvonu"  št.  12.  1904. 

Izidaje  in  tarejtoje 

*   &   &   L.  Schuientnef,  knjigotFžec  V  Iijubljani.    #   *    #• 


St.  1. 


V  Ljubljani,  dne  1.  decembra  1904. 


Leto  V. 


B 


L.  Sctiv^entner 

založništvo,  knjigarna  in 
trgovina  z  umetninami  in  muzikalijami 

se  je  preselil 

v  Prešernove  ulice  št.  3,  poslopje 
Mestne  hranilnice. 


o 

Miklavž,  Božič,  Novo  leto. 

Primerna  darila: 

knjige  za  mladino  in  dorásle,  v  elegantnih  trpežnih  vezbah,  muzikalije, 
umetniške  reprodukcije  umotvorov  slavnih  slikarjev,  brez  okvirja  ali  pa  v 
okusnih  modernih  okvirjih,  doprsne  kipce  slavnih  mož,  izdelke  moder- 
nega  umetnega  obrta,  pisemski  papir  v  elegantnih  kasetah,  razglednice, 
zbornike  za  razglednice,   papir,  pisalne  in  risalne  potrebščine  itd.  itd. 

priporoča 

Lavoslav  Schwentner  v  Ljubljani,  Prešernove  ulice 

=  štev.  3.  = 

Priznano  največja  in  z  najboljšim   okusom   izbrana   zaloga  teh   stvari  v 

Ljubljani. 

Nová  elegantno  urejena  prodajalnica. 

Novejši  pojavi  v  slovenskí  književnosti. 


Zlatorog,  národná  pravljica  izpod  Triglava, 
napísal  Anton  Aškerc.  V  Ljubljani  1904. 
8°.  Str.  76.  Cena  broš.  1  K  60  h,  po  posti 

1  K  70  h,  eleg.  vez.  3  K,  po  posti  3  K  10  h. 
Cez  pian.  Oton  Zupančič.  V  Ljubljani  1904. 

8°.  Str.  114.  Cena  broš.  2  K,  po  posti  2  K 
10  h,  eleg.  vez.  panteón -izdaja  3  K,  po 
posti  3  K  10  h. 
Hiéa   Marije   Pomočnice.    Ivan    Cankar.   V 
Ljubljani   1904.  8°.    Str.   158.    Cena   broš. 

2  K,   po   posti   2   K  10  h,   eleg.  vez.  3  K 
50  h,  po  posti  3  K  70  h. 

Jará  gospoda,  Očetov  greh.  Janko  Kersnik. 
Janko  Kersnika  Zbrani  spisi,  zvezek  3., 
sešitek  2.  V  Ljubljani  1904.  8°.  Str.  194. 
Cena  broš.  2  K  50  h,   po  posti   2  K  70  h. 

\z  knjige  življenja.  II.  zvezek.  Josip  Ko- 
stanjevec.  V  Postojni  1904.  8°.'  Str.  243. 
Cena  broš.  3  K,  po  posti  3  K  20  h,  eleg. 
vez.  4  K,  po  posti  4  K  20  h. 

Pripovesti  o  Petru  Velikem,  poslovenil  Ivan 
Steklasa.  Slovanská  knjižnica,  snopič 
128-131.  V  Gorici  1904.  8°.  Str.  312.  Cena 
broš.  1  K  60,  po  posti  1  K  70  h. 

Legionarji.  Igra  s  petjem  iz  Napoleonovih 
časov  v  4  dejanjih.  Spisal  Fr.  Govekar. 
Godbo  zložil  Viktor  Parma.  Slovanská 
knjižnica,  snopič  132—133.  V  Gorici  1904. 
8°.  Str.  102.  Cena  broš.  80  h,  po  posti  85  h. 

Kirdžalí.  Podonavska  povest,  poljski  spisal 
Mihael  Čajkovskí.  Slovanská  knjižnica, 
snopič  134—137.  V  Gorici  1904.  8°.  Str.  360. 
Cena  broš.  1  K  60  h,   po  posti  1  K  80  h. 

Romeo  in  Julija.  Tragedija  v  5  dejanjih, 
spisal  W.  Shakespeare,  poslov.  Ivan  Cankar. 
Salonska  knjižnica  5.  zvezek.  V  Gorici  1904. 
8°.  Str.  170.  Cena  broš.  1  K  40  h,  po  posti 
1  K  50  h. 

Julij  Cezar.  Žaloigra  v  5  dejanjih,  spisal 
W.  Shakespeare,  poslovenil  Oton  Zupan- 
čič. Salonska  knjižnica,  6.  zvezek.  V  Go- 
rici 1904.  8°.  Str.  144.  Cena  broš.  1  K  40  h, 
po  posti  1  K  50  h. 

Trije  muške  irji,  napisal  Aleks.  Dumas. 
Svetovna  knjižnica,  4.  zvezek.  V  Gorici 
1904.  8°.  Str.  895.  Cena  eleg.  vez.  6  K 
80  h,  po  posti  7  K  35  h. 

Islandskí  ribič.  Roman,  francosko  napisal 
Pierré  Loti.  Svetovna  knjižnica,  5.  zvezek. 
V    Gorici    1904.   8°.    Str.    211.   Cena  broš. 

v  1  K  20  h,  po  posti  1  K  40  h. 

Óetrti  zbornik  poezij,  napisal  A.  Aškerc.  V 
Ljubljani  1904.  8°.  Str.  247.  Cena  eleg. 
vez.  4  K  50  h,  po  posti  4  K  70  h. 

Ob  tihih  večerih,  Ksaver  Meško.  V  Ljub- 
ljani 1904.  8°.  Str.  291.  Cena  eleg.  vez. 
5  K,  po  posti  5  K  30  h. 

Poezije  Vojanov  (Rudolf  Maister).  V  Ljub- 
ljani 1904.   8°.    Str.   130.    Cena   eleg.  vez. 

3  K,  po  posti  3  K  10  h. 


JobJn  psalm   118.,  poslovenil  S.  Gregorčič 

V  Gorici  1904.  8°.  Str.  XXXII  +  172.  Cena 
eleg.  vez.  3  K  20  h,  po  posti  3  K  40  h. 

Pod  novim  orlom.  Zgodovinska  povest.  V 
Ljubljani  1904.    8°.    Str.   439.    Cena   broš. 

1  K  60  h,  po  posti  1  K  80  h. 

Kralj  Matjaž.  Zgodovinska  povest.  V  Ljub- 
ljani 1904.  8".  Str.  363.  Cena  broš.  1  K 
po  posti  1  K  20  h. 

Zapínal  je  jug.  Vekoslav  Spindler.  V  Pragi 
1904.  Mala  8°.  Str.  84.  Cena  broš.  1  K,  po 
posti  1  K  10  h,    eleg.  vez.   2   K,   po   posti 

2  K  10  h. 

V  zarji  mladosti.  Borisov.  Zbirka  pesmic  in 
povestic  za  šolsko  mladino.  V  Kamniku 
1904.  Mala  8°.  Str.  80.  Cena  broš.  60  h, 
po  posti  65  h. 

V  mladem  jutru.  Silvin  Sardenko.  V  Ljub- 
ljani 1903.  8°.  Str.  120.  Cena  broš.  1  K 
50  h,  po  posti  1   K  60  h. 

Pri  Jugoslovanih,  napisal  Josip  Lavtižar. 
Zábavná  knjižnica  »Slovenske  Matice«, 
XVI.  zvezek.  V  Ljubljani  1903.  8°.  Str.  329. 
Cena  broš.  1  K  40  h,   po   posti  1  K  60  h. 

Žívljenje  In  smrt  Petra  Novljana.  Ivan  Can- 
kar; Ella,  Jos.  Kostanjevec.  Knezova  knjiž- 
nica »Slovenske  Matice«,  X.  zvezek.  V  Ljub- 
ljani 1903.  8°.  Str.  157.  Cena  broš.  80  h, 
po  posti  90  h. 

Slovenskí  fantje  v  Bosni  in  Hercegovini 
1878,  spisal  Jernej  pi.  Andrejka.  I.  snopič. 

V  Celovcu  1904.  Vel.  8°.  Str.  208.  Cena 
broš.  1  K  40  h,  po  posti  1  K  60  h,  eleg. 
vez.  2  K  60  h,  po  posti  2  K  80  h. 

Menično  pravo,  spisal  Anton  Kuder.  V  Ljub- 
ljani  1904.    Vel.   8°.   Str.   166.    Cena    vez. 

2  K  50  h,  po  posti  2  K  70  h. 
Savinske  planine.   Vodnik   po   gorah  in  do- 

linah  ob  Savinskih  planinah.   Sestavil   Fr. 

Kocbek.  V  Ljubljani  1904.  Mala  8".  Str.  122. 

Cena  broš.  1  K  20,  po  posti  1  K  30  h. 
Zapuščinski  akt  Prešernov,  objavlja  Avgust 
Žigon.  V  Kranju   1904.    Vel.    8°.    Str.  53. 

Cena  broš.  80  h,  po  posti  85  h. 
Smeri    našega    pravopisja    in     pravorečja, 

prof.  dr.  Jos.  Tominšek.  V  Ljubljani  1904. 

Mala  8°.  Str.  51.  Cena  broš.  50  h,  po  posti 

55  h. 
Koledar   družbe    sv.   Cirila   in    Metoda    za 

I.   1905.    V   Ljubljani   1904.   8°.   Str.   142. 

Cena  broš.  1  K  20  h,   po  posti   1  K  30  h. 
Moderní  plesalec,  Ivan  Umek.  V  Gorici  1904. 

Mala  8°.  Str.  64.  Cena  broš.  2  K,  po  posti 

2  K  5  h. 
Tisočdelni  ključ       Berechnungs-SchlUssel, 

sestavil   Ign.   Stupica.    8°.  Str.   106.   Cena 

2  K,  po  posti  2  K  10  h. 


Vse  tu  naznanjene  knjige  ima  vedno  v  zalogi 

Iiavoslav  Schuientner  v  Ljubljani. 


izide  Janka   Kersnika   Zbranih  spisov  4.  zvezek  (sešitek  6.  in  7.).  V  tej  knjigi  so  zbrane 
manjše  Kersnikove  povesti   in  črtice,  priobčene  ponajveč   v  »Ljubljanskem  Zvonu«.  Cena 

broš.  5  K  -  h,  po  posti  5  K  20  h. 


Založništvo  Janka  Kersnika  Zbranih  spisov 


L.  SCHWENTNER    v    Ljiabljani. 


— ^>~>  1 1 1 1 1 1 1 1 1 1 1 1 1 1 1 1  ■■  1 1  ■  1 1 1 

Janez  Trdina. 

Verske  bájke,  staré  in  nove. 

Bájke  in  povesti  o  Gorjancih. 
Zbranih  spisov  knjiga  2. 

Ko  je  bil  začel  Trdina  v  1.  letniku 
»Ljubljanskega  Zvona«  1.  1881.  priobčevati 
svoje  bájke  in  povesti,  je  ostrmel  slovenskí 
svet  nad  bogato  zakladnico  domišljije  ná- 
roda, bivajočega  ob  dolenjskih  Gorjancih, 
začudil  se  je  pa  tudi  nad  obliko,  v  kakršni 
jih  je  pisatelj  podajal.  Snov,  slog,  jezik  vse 
je  bilo  pristno  narodno.  Nabirajoč  narodno 
blago  in  priobčujoč  ga  širšemu  svetu,  po- 
narodnel  je  pisatelj  sam. 

Trdinove  spise  priporočamo  z  mirno 
vestjo  kot  najlepší  književni  božični  dar. 
Dobivajo  se  v  založništvu  L.  Schwentnerja 
v  Ljubljani,  in  sicer  Bahovi  huzarji  in  lliri 
po  3  K,  s  poštnino  po  3  K  20  h,  elegantno 
vezani  po  4  K  50  h,  s  poštnino  po  4  K  70  h 
ter  I.  knjiga  Verskih  bajk  in  Bajk  in  po- 
vesti o  Gorjancih,  broš.  po  2  K  —  h,  s 
poštnino  po  2  K  10  h,  eleg.  vez.  po  3  K 
20  h,  s  poštnino  po  3  K  40  h. 

Za  Boži č 

izide  v  založništvu  L.  Schwentnerja 
v  Ljubljani  nová  povest 

Ivana  Gankarja 

G6SPA  JUDÍT. 

To  najnovejše  delo  Cankarjevo  bo  go- 
I  tovo  zanimalo  tem  bolj,  ker  nekako  že  v 
povesti  sami,  še  bolj  pa  v  predgovoru  Cankar 
reagira  na  znano  kritiko  o  svojem  delu 
»Hiša  Marije  Pomočnice«  in  bráni  svoje 
umetniško  stališče.  Izza  Prešernove  »Nove 
pisárije«  ni  bila  pozneje  več  napísaná  no- 
bena  boljša  in  ostrejša  satira.  Da  se  je  po- 
kazal  Cankar  iznova  tudi  mojstra  v  slogu 
in  jeziku,  ni  treba  poudarjati.  Knjiga  izide 
v  elegantní  opremi,  z  izvirno  risbo  na  na- 
slovnem  listu. 

Priporočamo  prevode  ^Ä  ve2pb°iske  kniiževnosti  v  elegantnih 

L.  N.  Tolstoj:  „Vstajenje".  Cena 4  K  40  h,  po  posti  4  K  70  h 

A.  Čehov:  „Momenti  '.  Cena 4  »    —   »     »        »     4   »  20  » 

Iv.  Vesel  in  A.  Aškerc:  „Ruska  Antologija".  Cena      .     .     .  4  »   50   »     »        »     4   »  70  » 

H.  Sienkiewicz:  „Quo  vadis?"  Cena 4   »   50   »     »        »     4   »  80  » 

»               »            „Križarji".  Cena 8  »    —    »     »        »     8   »  55  » 

»              »           „Mali  viiez".  Cena '.     .  9   »   50   »     »       »    10  »  05  » 

knjigarna  Eavoslava  Schwentnerja  v  tjubljani. 

„Dobra  kuharica" 

je  že  izšla  v  založništvu  L.  Schwentnerja  v  Ljubljani. 

Hvali  jo  vse:  kuharica  s  svojega  strokovnjaškega  stališča,  literárna  kritika  zaradi 
lepega,  lahko  umevnega^  jezika,  fina  dáma  zaradi  njene  lepe,  pri  slov.  kuharskih  knjigah 
nenavadne  opreme,  in  konečno  varčna  gospodinja  zaradi  njene  cene,  ker  ni  nič  dražja  nego 
znane  nemške  kuharske  knjige. 

Za  Božič^kot  navlašô: 

gospodinji-kuharici  se  naj  podari,  ta  naj  pa  za  praznike  kuha  in  pece  po  njenih  imenitnih 

receptih. 
Dobiva  se  samo  v  plátno  vezana  po  6  K,  po  posti  po  6  K  55  h. 


—     4 


£.  Schwentner 

knjigotržec  v  Ljubljani  priporoča 

nastopne  knjige  svoje  in  tuje  založbe 


Album  „Kranjsko  v  slikah  in   opisih".   Elegantno  vez K 

Aleksandrov.  „Pesmi  in  romance".  Cena  broš „ 

eleg.  vez.  „ 

Aškerc  Anton:  „Zlatorog",  eleg.  vez „ 

Cankar  Ivan:  „Jakob  Ruda",  dráma.  Broš „ 

M     „Knjiga  za  lahkomiselne  Ijudi",  broš „ 

eleg.  v  plátno  vez.    „ 

„    „Vinjete",  broš ....... 

eleg.  v  plátno  vez.  „ 

;f    Za  národov  blagor.  Komedija.  Broš „ 

eleg.  v  plátno  vez.   „ 

M  „    Kralj  na  Betajnovi,  dráma,  broš „ 

„    „Erotika".  Nová  izdaja,  broš „ 

n  „    „Hiša  Marije  Pomočnice",    eleg.  vez „ 

Čehov  Anton:  „Momenti".  Broš 


eleg. 
broš. 


vez. 


Jelovšek  Ernestina:  „Spomini  na  Preserna" 

Dr.  Ilešič  Fr.:  „Prešeren  in  Slovanstvo" 

„Kaj  hočemo?"  Poslanica  slovenskí  mladini,  broš 

Kersnik  Janko:  Zbrani  spisi.  I.  sešitek.  Cyklamen,  broš 

11.  sešitek.  Agitátor,    broš 

III.  sešitek.  Na  Žerinjah,  broš 

IV.  sešitek.  Lutrski  Ijudje,  Testament, 

V.  sešitek.  „Rošlin  in  Vrjanko"      .    . 

VI.  in  VII.  seš.  „Krajše  povesti",  broš. 
Kersnik  Janko:  Zbrani  spisi.  Vezana  izdaja. 

I.  zvezek:  „Cyklamen"  in  „Agitátor", 
II.       „        „Na  Žerinjah",  „Lutrski  Ijudje"  in  „Testament", 

III.  „        „Rošlin  in   Vrjanko",  „Očetov  greh",  „Jará 

Gospoda", 

IV.  „        „Krajše  povesti", 

v  plátno  vezan  po.    .    .    . 
v  fini  pol   franc.  vezbi  po 

Kette  Dragotin:  „Poezije",  eleg.  vez.  (razprodano) 

Kocbek  Fran:  „Pregovori,  prilike  in  reki",  broš 

Dr.  Krek  Gojmir:  „Anton  Aškerc".  Studie.  Broš 

Kveder  Zofka:  „Iz  naših  krajev",  broš 

Murnik  Rado:  „Navihanci".  Broš 

eleg.  vez. 
„Prešernove  poezije".  Uredil  A.  Aškerc.  —  Elzevir  izdaja     .    .    . 

Šorli  lv.:  Človek  in  pol.  Cena  broš 

Trdina  Janez:  „Bahovi  huzarji  in  lliri",  broš 

„Vseučiliški  zbornjk".  Broš 

Zupančič   Oton:  „Čaša  opojnosti",  broš 

eleg.  vez 

„  „      „Č©2  pian",  broš 

eleg.  vez. 

Kostanjevec  Jos.:  „Iz  knjige  življenja".  Cena  broš 

eleg.  vez. 

„  „     „Iz  knjige  življenja",  II.  knjiga,  broš 

eleg.  vez. 

Aškerc  Anton:  „Balade  in  romance",  eleg.  vez 

„  „       „Lirske  in  epske  poezije",  eleg  vez 

„  „       „Nove  poezije",  eleg.  vez 

„  „        „Četrti  zborník  poezij" 

Gregorčič  Šimon:  „Poezije".  I.  zvezek,  pomnož.  izdaja,  eleg.  vez. 

„  „        „Poezije".  II.  zvezek,  eleg.  vez 

„  „        „Poezije".  III.  zvezek,  eleg.  vez 

Jenko  Šimon:  „Pesmi".   I.  zvezek.  Cena  eleg.  vez 

,,  „        „Pesmi".  U.  zvezek.  Cena  eleg.  vez 

Vekoslav  Spindler:  „Zapínal  je  jug",  eleg.  vez 

Vojanov  (Rudolf  Maister):  „Poedje" ....,,... 

Národná  tiskarna  v  Ljubljani  1904 — 2610 


Št.  2.  Apríl  1904.  Leto  XI. 


Izuestje 


„Goriške  ľiskarne"  fl.  Gabršček 


Izhaja  štirikrat  na  leto  in  se  razpošiija  brezplačno  v  vec  tisoč  izvodih. 


lo$aT)sl^a  l<T)jižt)ica. 


Podonavska  povest  „Kirdžali",  poljski  spisal  Mihael  Čaj- 
kovskí', je  izšla  leta  1865.  v  dobrem  prevodu  Podgoričana.  Slo- 
vensko občinstvo  je  hlastno  segalo  po  tej  lepi  knjigi.  —  Ker  je 
rpa  že  dávno  ni  vec  dobití  v  knjigotrštvu,  smo  oskrbeli  popravljeni 
natis,  ki  izide  skupno  v  prihodnjih  štirih  snopičih  >  Slovanské 
knjižnice«.  Obšegala  bo  nekako  22  tiskanih  pol. 
Za  to  povestjo  pride  na  vrsto  sloveči  Sienkievičev  román 
„Potop",  ki  bo  obsegal  nad  100  tiskanih  pol.  O  Sienkievičevih 
delih  bi  bilo  odveč  zgubljati  le  besedo,  saj  je  slávni  Poljak  široko 
znan  med  našim  národom.  Romanom  svetovne  sláve:  »Z  ognjem 
in  mečem%  »Pan  Volodijevski«,  Quo  Vadis«,  Kri- 
ž  a  r  j  i « ,  ki  so  že  v  rokah  našega  národa,  —  bo  sledil  največji 
román  —  „Potop"  iz  viharne  zgodovine  poljskega  národa. 
Ker  pa  je  ta  román  jako  obširen,  bomo  izdajali  po  dva 
snopiča  na  mešec  ali  povprečno  po  10  pol  v  obliki  »Kri- 
žarjev.  Naročnikom  gotovo  ne  bo  žal  30  novcev  na  mešec,  da 
čim  prej  dobé  v  roke  to  slavno  delo  slovečega  Poljaka. 
Ako  bi  se  oglasilo  vsaj  na  ta  román  še  300  naročnikov,  bi 
obsegal  však  mesečni  snopič  12  tiskanih  pol  za  samih  30  novčičev. 


t 


alorjsl^a  ty)jižr)ica. 

V  tiskú  je  Šekspirjeva  žaloigra  „Romeo  in  Julija"  v  prevodu 
Ivana  C  a  n  kar  j  a,  ki  je  oskrbel  že  prevod  »H  am  leta*. 

Pozneje,  ali  vsekakor  še  v  letu  1904.,  pride  na  vrsto  istega 
pisatelja  žaloigra  »Julij   Cesar«  v  Zupančičevem  prevodu. 

Pripravlja  se  prevod  Dumasovega  romána  »Dama  s  ka- 
mei i  jami«. 

^vetovna  Kjizt)íca. 

V  juniju  izide  obsežen  Dumasov  román  „Trije  mušketirji". 
Izide  v  obliki    »Križarjev«    in   bo   obsegal   okoli   900  stranij. 

%   Cena  še  ni  določena. 

Pripravlja  se  prevod  slovečega  romána  »G  r  o  f  Monte 
Cristo«. 

\)er)ec  slo\tat)styb  po^estij. 

V  tiskú  je  VIII.  knjiga,  ki  bo  obsegala  vec  krajših  biserčkov 
slovanské  próze. 

V  IX.  knjigi  pa  bo  sledil  obsežen  Sienkievičev  román 
„Brez  dogme",  ki  je  zbudil  po  vsem  svetu  nepopisno  zanimanje. 

Pripravlja  se  tudi  že  prevod  Sienkievičevega  najnovejšega 
romána  »Na  pol  j  u  slave«,  ki  šele  izhaja  v  poljšini  ter  se  sproti 
prelaga  na  slovenskí  jezik. 


„ípalija". 


V  tiskú  so  štiri  enodejanke,  ki  so  zadaj  v  obsegu  zadnje 
navedené.  —  Zdaj  je  v  tej  zbirki  že  16  enodejank.  —  Pripravljenega 
je  še  mnogo  blaga.  Sledile  bodo  dvo-  in  večdejanke. 

Knajpovec.  —  V  naši  tiskarni  je  začel  izhajati  ta  mesečnik 
za  negovanje  zdravja.  Prináša  poljudne  razprave  o  zdravju  in 
boleznih.  Urejevan  je  práv  skrbno.  —  Cena  2  K  na  leto. 


Opozarjamo  na  seznam  knjig  naše  zaloge.  — 


I.  5'0vanska  knjižnica. 

.   (Začela  izhajati  1.  1893.) 
Izhaja  v  mesečnih  snopičih.   —  Geloletna   naročnina  K  3'60 
ali  30  v  za  snopič  s  poštnino  vred. 

Tu   postavljene  cene  veljajo  za  nenaročnike. 

Snopiči.  ki  so  že  pošli,  so  izpuščeni 


4.  „Protivja",  slovaški  spísala  Ljudmila  Podjavorinská,  poslovenil 
Anonym.  —  Dodalek  o  Sloakih  in  pisateljici.  —  Azbuka  za 
Slovence,  Srbe  in  Ruse.  —  Gregorčičevi  pesmi  „Domovini" 
in  „Pri  rartvaškem  odrú"  v  avzbuki K  — *24 

11.  12.  13.  in  14.  —  Odiseja,  povest  slovenskí  mladini,  prosto  po 

Homerju  spisal  Andrej  Kragelj  (Drugi  popra vijem  natis)    .    .    «     1*20 

28.  —  Petdesetletnica  Šimona  Gregorčiča.  —  Izbrane  pesmi     .     .  «  — *60 

30.  —  Iz  spisov  Pavline  Pajkove «  — -24 

31.  —  Slike  iz  Prage,  —  češki  spisal  E.  Herold,  poslovenil  Jos. 
Faganelj «  — -24 

38.  in  39.  —  „Izbrane  pesmi".   Zložil  Anton  Funtek     .     .     .     .  «     1-— 

40.  —  „Materin  blagoslov".   lgra   v   treh   dejanjih.    Spisal   Anton 

Klodič  -  Sabladoski «  —'36 

42-43.  —  L  „Smodin".  Povest.  Spisal  Dobrávec.  —  II.  „Za  ne- 
gotovimi  težnjami".  Vaška  povest.  Slovaški  spisala  Ljudmila 
Podjavorinská,  poslovenil  Anonym «  —-72 

44-45.  —  Poezije.  Zložil  Josip  Pagliaruzzi-Krilan.  II «     1- — 

46.  „Ikonija*.  Srbski  spisal  Čeda  Mijatovič.  Posl  >venil  Podravski  .    «      *36 

47.  —  „Národne  pripovedke  v  Soških  planinah".  III.  —    Iz  zbirke 

Jos.  Kende  in  A.  G «  — '36 

48-49.  —  Poezije.  Zložil  Josip  Pagliaruzzi-Krilan.  1 K  1'- 

50-51.  —  „Preko  morja".  Hrvatski  spisal  Evgenij  Kurničič.  Poslo- 
venil A.  Z.  Lovanski »  — '72 


52-53-54.  —  „Zbrani  spisi".  III.  knjiga.  Spisal  Josip  Pagliaruzzi- 

Krilan K    1-20 

55-56.  —  „Kapitánova  hči\  Ruski  spisal  A.  S.  Puškin.  Poslovenil 

Semen  Semenovič «  — *72 

57-58-59.  —  Povesti  s  potovanja.  Spisala  Ana  Éehaková.  Poslo- 
venila  A.  Dermôta  in  J.  Kunšič.  —  Korotanske  povesti.  Spisala 
Gabrijela  Preissová.  Poslovenil  Dermôta «    1*20 

60-61.  —  Poezije.  Zložil  Zamejski «  —'72 

62-63.    —   „Márica".    Spisal   Ljuba   Babič    (Gjalski).    Poslovenil 

Vinko  Vinič «  —  -72 

64.  —  „Punčika\  Mestni  obraz.  Poljski  spisal  Stanislav  Grudziňski. 

Poslovenil  S.  P — ov «  —'36 

65-68.  „Slučaji  usode".  Eoman.  Spisala  Pavlina  Pajkova.  (S  sliko).  «     1*44 

69-72.  „V  Petrograd".  Potopisne  črtice.  Sestavil  Ljudevit  Stiasny.  «     1*44 

73-74.  —  „Strahomir".  Izvirna  romantiška  igra  v  petih  dejanjih. 
Spisal  Ivan  Benko.  —  „Mlada  Zora".  Romantiški  igrokaz  v 
treh  dejanjih.  Spisal  Milovan «  —'72 

75-76.  —   „Na  bojišču".    Češki  spisal  Jan   Klecanda.    Poslovenil 

Ivan  Rejec «  —"72 

77.  —  „Beračica".    Pripovedka  iz  Bosne.  Spisal  Vinko  Zorič.   — 

Prevel   Podravski    .     .     .' «  — '36 

78-79-80-81.  —  „Na  razstanku".  Spisali  slovenskí  osmošolci     .  «     2*— 

82-83.  „Mladost",    češki   spisala    Gabrijela   Preissová,    poslovenil 

A.  Dermôta.   S  sliko  in  životopisom  pisateljice «  — *72 

84-85.  —  „Božična  noč".  „Plašč".  Ruski  spisal  N.  V.  Gogolj.  Po- 
slovenil Miloradovič.  —  Za  úvod  je  razprava  o  ruskem  realizmu 
in  o   Gogolju «  —"72 

86-87-88.  —  „Jestŕab  contra  Hrdlička."  Po  prijateljskih  zapiskih 
češki  spisal  Svätopluk  Čech,  poslovenil  Zormanov.  —  „Prvé 
skrbi".  Češki  spisal  Svätopluk  Čech,  poslovenil  J.  M.  Frankovski  «    1*08 

89-90.   —  „Kokovnjači",  národná  igra  v  petih  dejanjih  s  petjem. 

Po  Jurčič-Kersnikovem  románu  spisal  Fran  Govékar    .     .     .     .  «  —'80 

91-92-93.   —    „Sin",  izvirna  rodbinska  dráma  v   štirih   dejanjih. 

Spisal  Engelbert  Gangl «     P20 

94-101.  —  „Vstajenje".    Roman  v  treh  delih.    Ruski  spisal  gróf 

Lev  Tolstoj.  Str.  776 «    3-20 

102-104.  —  „Sad  greha".  Izvirna  dráma.  Spisal  Eng.  Gangl     .     .  «    P20 

105-106.  —  „Deseti  brat".    Národná  igra  v  5  dejanjih  s  petjem. 

Po  Jurčičevem  románu  spisal  Fran  Govékar «  — -80 

107-114.    —   „Kletev  nezvestobe".    Sloveči  román,   spisal  pisatelj 

„Zaobljube"  F.  Becié.  Str.  608 «    3'20 

Elegantno  vezana «     4*80 

115*127.  —  „Križar  j  i".  Veliki  Sienkiewiczev  román  v  štirih  delih. 

Str.  1038 «     5-20 

128-131.  —  „Pripovesti  o  Petru  Velikem".  Poslovenil  Ivan  Steklasa.  «     1*20 

132-133.    —    „Legiionarji",  národná  igra  s  petjem  v  4  dejanjih. 

Spisal  Fran  Govékar «  —'80 

134-137.    „K  ir  d  žali".  Podonavska  povest.    Poljski  spisal    Mihael 

Čajkovski.  (Drugi  popravljeni  natis.) «    1  *60 


II.  Knjižnica  za  mladine 

Lelnika  1895.-1896. 
Vsi  snopiči  so  trdo  vezani.  Od  št.  1.  do  7.  so  že  razprodani. 


13.  in  14.  „Pesmi  cerkvene  in  druge".  Zložil  Andrej  Praprotnik   .    «     1* — 

15.  „Zeleni  listi".   Krátke  pripovesti  za  otroke,  staré  6  do  10  let. 

Po  Francu  Wiedemanu  poslovenil  Anton  Brezovnik,  učitelj  .    «  — *50 

16.  Antona  Martina  Slorašeka  „Spisi  zbrani  za  mladino".  III.  snopič. 

Básni,  prilike  in  povesti.  Za  nižjo  in  srednjo  stopnjo     .    .    .    «  — *50 

17.  in  18.    „Tatári  na  Moravskem",  ali  Bog  ne  zapusti  svojih  slu- 

žabnikov.    —   „Gozdne   cvetke",    ali  štiri  povesti   in  tri  krajše 
razprave «     1* — 

19.  „Slavoj  in  Ljudmila".  Milosrčna  brat  in  sestra.  Zbirka  kratko- 
časnih  in  poučnih  pogovorov  o  živalih.   I.  del.  Spisal  J.  Dimnik  «  — *50 

20.  „Bogdanova  mlada  leta".    Svojim  prijateljčkom  napisal  L.  Černej  «  — *50 

21.  ,Pisanice\  Slovenskí  mladini  spisal  E.  Gangl «  — *50 

22.  in  23.  „V  domačem  krogu".  Zbirka  pesmij  in  povestij  za  mla- 

dine —  Izvirno  spisal  ali  na  podlagi  hrvaških,  italijanskih  in 
nemških  izvirnikov  priredil  Janko  Leban,  naduč.  v  Trebelnem  «     1* — 

24.  „Savinjski  glasi".  Izdalo  „Učiteljsko  društvo  za  celjski  in  laški 

okraj".  I.  snopič  «  — *50 


1902. 


Izhaja  vsake  3  mesece  v  lično  in  trdo  vezanih  knjigah,  na  finem 
papirju,  obsežnih  povprečno  10— 12  tiskanih  pol.  —  Naročnina  K  3-20 
na  leto.  —  Posamične  knjige  po  1  K.  — 

25.  —  Vsebina :  1.  Pesmi  Marice  Strnadove  (3).  —  2.  Krátke  po- 
vesti Jadvige-Podravski  (25).  —  3.  Pesmi  Frana  Žgurja  (8).  — 
4.  Grlice.  (El.  Krásnohorská).  —  5.   Pesmi  Engelberta  Gangla 

(16).     -  6.  Črtice  iz  življenja  cesarja  Jozefa  II.   (42)     .     .     .     KÍ" — 

26.  —  Vsebina  :  1.  Ciguljka  (Fran  Rakuša).  —  2.  Pod  slamnato 
streho  (Peter  Miklavec).  —  3.  Težka  vest   Krásnohorská- Knaílič). 

—  4.  Mačka  z  rdečim  ovratnikom  (Dragotin  Jeranko).  —  5. 
V  snegu  sama  (Stifter-Silvester;.  —  6.  Črtice  iz  življenja 
slavnih  mož    (Podravski).  «  1'— 

27.  in  28.  —  Vsebina:  1.  Dobrota  in  hvaležnost  livo  Trošt\  — 
2.  Blago  srce  (F.  O.  Rebrčan).  —  3.  Čopke  ni  (Juraj  Pangrac). 

—  4.  Ukane  Matjaževega  Groge  (Andrej  Rape).  —  5.  Bodi 
pošten  (Tone  iz  Gošce).  —  Hud  štrbunk  (Ivan  Stukelj).  .    .    .     «  2'— 


III.  Salonska  knjižnica. 

Izhaja  v  nedoločenih  rokih,  različne  oblike  in  obsežnosti. 


Došlej  so  izšle  knjige: 

1.  »0  te  ženské*  —  Zbirka  novelic.  Spisal  Fran  Govekar.  Vsebina : 

t.  Predgovor  izdajatelja  „Salonske  knjižnice.  2.  Predgovor  pi- 
satelja  I.  knjige.  3.  Primo  loco.  4.  Dr.  Strnad.  5.  Te  punice, 
te  punice  . . . !  6.  Danica.  7.  Institutka.  8.  V  mraku.  9.  Pavlina. 

10.  O  te  ženské.  —  Str.  291 K    j-  - 

Po  posti  20  v  vec. 

2.  »Hamlet«.  Žaloigra  v  5  dejanjih.  Po  W.  Shakespearu  poslovenil 

Ivan  Cankar.  —  Str.  208     .     , K     1-40 

Po  posti  10  v  več. 

3.  » Ruska  antologija«  v  slovenskih  prevodih.  Zbrala  f  Ivan  Vesel 
in  Anton  Aškerc.  Zastopanih  je  73  pesnikov  po  14  prelagalcih. 
Dodané  so  črtice  o  vseh  pesnikih  in  o  umriem  zbiratelju 
Veselú.  —  Str.  464 «    3*  - 

Po  posti  20  v  več. 

4.  »Spisi  Zofke  Kvedrove«.  Prvá  knjiga.  Vsebina:  1.  Kako  je  to 
prišlo.  —  2.  Vera.  —  3.  Markčeva  strina.  —  4.  Slepec.  — 
5.  Epizóda.  —  6.  Vaški  román.  —  7.  Sestri.  —  8v  Talent.  — 
9.  Biede  rože.  —  10.  Laž.  —  11.  Sanje.  —  12.  Življenja.  — 
13.   Moč.   —    14.  Tilda.  —    15.  Telegraíistka.         16.  Sam. 

17.  Gabrije:a.  —  18.  Vseh  devet.  —   19.  Biciklistinja    .     .     .  «    2- 

5.  » Romeo  in  Julija«.  Tragedija  v  petih  dejanjib.  Spisal  William 
Shakespeare.  Poslovenil  Ivan  Cankar « 


Pripravljene  imamo  tudi  dve  drami  Silvija  Pellica  v  prozi 
in  nekatere  spise  znamenitega  novejšega  ital.  pisatelja 
Fogazzara.  —  Imamo  pa  tudi  več  prevodov  iz  slovanskih 
jezikov,  ki  sodijo  bolj  v  to  zbirko.  —  Na  vrsto  pridejo, 
ko  razprodamo  toliko  iztisov  prvib  4  knjig,  da  bodo  po- 
kriti  vsaj  glavni  troški. 

IV.  Svetovna  knjižnica. 

Izhaja  v  nedoločenih  rokih  in  prináša  večja  dela  iz  vseh 
kulturnih  jezikov. 

1.  »Ben  Hur«.  Zgodovinski  román  iz  Kristusovih  časov.  —  Zaloga 
je  posla.  Ako  se  oglasi  po  dopisnici  le  300  naročnikov,  ga  zopet 
ponatisnemo. 

2.  »Marco  Visconti  <.  Zgodovinski  román.  Italijanski  spisal  Tommaso 
Grossi K    240 

Po  posti  20  v  več. 


3.  »Quo  vadis«.    Veliki   Sienkiewiczev  román  iz    dobe   Neronove. 
Slavno  delo  je  preloženo  v  vse  kultúrne  jezike.  Knjiga  obsega 

650  str «     3  — 

Po  posti  30  vin.  več.  —  Elegantno  vezan  K  4'80  in'  30  vin. 
za  pošto. 

V  rokopisu  imamo  več  prevodov  znamenitih  del.  Pridejo 
na  vrsto  pólagoma,  ako  razprodamo  2.  in  ^  knjige  toliko, 
da  bodo  kriti  glavni  troški. 

V.  Venec  slovanskih  povestij. 

Izhaja  v  nedoločenih  rokih. 

Došlej  je  izšlo  6  knjig  s  tako  vsebino: 

I.  1.  Figúra.  2.  Iz  križarskih  bojev  na  Poljskem.  3.  Slepčevodja. 
4.  Slika  iz  gladnih  let.  5.  Slovaške  sličice.  6.  Ada.  7.  Očenaš. 

8.  Sovražnik.  Cena  s  poštnino  vred K    1*10 

II.  1.  Mati  in  sin.  2.  Vsakdanji  dogodki.  3.  Ded  Liben.  4.  Sanjarije 
in  resničnost.  5.  Na  brodu.  6.  Zlatija,  vojaška  nevesta.  7.  Žywila. 
ali  moč  domovinske  ljubezni.  8.  Črnogorski  stotnik.  9.  Odrtnik. 
10.  O  Hiljakih.  Cena  s  poštnino  vred «    1*10 

III.  1.  Prokleti  ste  . . .!  2.  Kadar  pridem  z  vojne!  3.  Za  tuje  grehe. 

4.  Pomladni  mraz.    5.  Slike.    6.  »Narodne  pripovedke«  grófa 

Leva  Tolstega.  Cena  s  poštnino  vred «    1#30 

IV.  1.  Rusinja.   2.    Prvé   rože.    3.   Mala  igra.    4    Stará    pestunja. 

5.  Maščeval  se  je.  6.  Jetnikoví  otroci.  Cena  s  poštnino  vred  .  «    1*30 
V.    1.    Lux    in    tenebris    lucet.    (Sienkievič).    —    2.  Moč  ljubezni. 

(N.  Lukmanova).  —  3.  Že  zopet.  (Lj.  Podjavorinska).  —  4. 
Glasovi  iz  groba.  (Nik.  Ježov).  —  5.  Noč  v  gozdu.  (O.  V.  De- 
merta).  —  6.  Izdajalec.  (A.  Marlinskij  -  Bestužev).  —  7.  Gozd 
šumi.  (Korolenko).  —  8.  Dva  huzarja.  (gróf  L.  Tolstoj).  — 
Bolnik.  Cena  s  poštnino  vred «     1*30 

VI.  Obsega  tri  šaljive  povesti  slavnega  H.  Sienkiewicza :  1.  Črtice  z 
ogljem.  —  2.    Ta  tretja.    —    3.   Poroka    po  pomoti.  Cena    s 

■   poštnino  vred »     1*30 

VII.  1.  Bolnik.    -  2.  Dež.  —  3.  Svetla  prikazen.       4.  Pripovedka 
o  ošabnem  Ageju.  —  5.  Stari  oče  Zahar.    —    6.  Gorolomov. 

-  7.  Strašná  osveta.  --  Dva  siná.  —  9.  Zakaj  ? c     1*30 


VI.   „Talija". 

Zbirka  gledaliških  iger.  Ureja  Fran    Govékar.  Cena  40  vin.  iztis. 
(Vse  so  enodejanke  in  prípravné  za  malé  odre  diletantov.) 

Došlej  so  izšle  igre : 

1.  »Pri  puščavniku«.  Veseloigra.    Spísal   Benno  Jacobsen.   (4  glavne 

in  3  stranske  osebe.) 

2.  » Bratranec*.  Búrka.  Českí  spísal  Josip  Štolba.  (5  oseb.) 

3.  »Starinarica«.   Veseloigra.    Českí   spísala    B.    Viková -Kunétická. 

(o  oseb.) 


4.  »Medved  snubač«.  Veseloigra.  Ruski  spisal  Viktor  Krylov,  (4  osebe.) 

5.  » Doktor    Hribar«.     Veseloigra.    Poljski   spisal   gróf    J.  A.  Fredro 

(8  oseb.) 

6.  Dobrodošli !    Kdaj  pôjdete  domu  ?    4  osebe. 

7.  »Putifarka«.  Búrka  v  enem  dejanju.  Spisal  A.  Gôrner.  5  oseb. 

10.  »Eno  uro  doktor«.  Búrka  v  enem  dejanju.  9  oseb. 

8.  »Čitalnica  pri  BranjevVi«.  Búrka  v  enem    dejanju.   —   (2  možki,  5 

ženskih  oseb.) 

9.  »ldealna  tašča«.  Veseloigra  v  enem  dejanju.  —  (1  možka,  3  ženské 

osebe.) 

11.  »Dve  tašči«.  Veseloigra  v  enem  dejanju   —    (4  možke,  3  ženské 

osebe.) 

12.  »Mesalina«.  Veseloigra  v  enem  dejanju.    —    (4  možke,  3  ženské 

osebe.) 

13.  »Nemški  ne   znajo«.   Popravljeni   natis.   Búrka   v   enem   dejanju. 

(9  oseb.) 

14.  »Raztresenca«.  Búrka  v  enem  dejanju.  —  (4  osebe.) 

15.  »Prvi  ples«.  Komedija  v  enem  dejanju.  —  (8  oseb,) 

16.  »V  medenih  dnehc  Veseloigra  v  enem  dejanju. 

<r-*> 


VII.  Ražne  leposlovne  in  poučné  knjige. 


1.  „Materino  delo  za  Boga  in   domovino".    Za   Slovenke    priredil 

Šimon  Gregorčič  ml.  S  poštnino  vred K    1*50 

2.  „Zgodovinske   črtice  iz  poknežene  grofíje  goriške  in  gradiške". 

Spisal  Šimon  Rutar.    S  poštnino  vred «     1*10 

3.  „Epizóda  iz  kultúrne  zgodovine  goriške",  ali  košček  zgodovine 
goriškega   c.   kr.    gimnazija.    Spisal  f  Mons.    Andrej  Marušič. 

S  poštnino  vred «  — *24 

4.  „Bele  noci".  Sentimentalen  román.  Ruski  spisal  Fr.  M.  Dosto- 
jevskij.  Poslovenil  J.  J.  Kogej «  — *50 

5.  „Ročni  rusko-slovenski  slovar  in  slovnica".  Za  Slovence  spisal 
M.  M.  Hostnik.  (Trdo  vezan  K  3'80  s  poštnino).  Mehko  vezan 

s  poštnino «     3*20 

6.  „Ročni  Slovensko -ruski  slovar  in  Slovenska  slovnica"  za  Ruse.  «    5-50 

7.  „Gluhonemi".  Zgodovina   in  sedanja  metóda  njih  vzgojevanja. 
Spisal  Anton  Rudež «    2'20 

8.  „Občinsko  gospoda^stvo   na  Goriškem";  Spisal  E.  Klavžar    .    .    «  — -40 

9.  „Cestni  zákon  za  pokneženo  grofijo  Goriško  in  Gradiško"     .    .    «  — '40 

10.  „Slovenci    in    mednarodni    promet".    Spísal  dr.   Karol    Pečnik, 
zdravnik  v  Aleksandriji — '50 

11.  „0  jetiki".    Spisal  dr.  Fran  Karíik,  rudniški  zdravnik  v  Idriji.     «  — *20 


* 


Št.  3.  Avgust  1904.  Leto  XI. 


Izuestje 


„Goriške  Tiskarne"  fl.  Gabršček 


Izhaja  stirikrat  na  leto  in  se  razpošilja  brezplačno  v  več  tisoč  izvodih. 


l^azprodaja  l<t)M  t)a  tt)eseči)e  obrode. 


Rodoljubi 


Predlagamo  Vam  seznam  naše  knjižne  zaloge.  Dasi  je  veliko 
starejših  knjig  že  povsem  pošlo,  vendar  je  naša  zaloga  tako  na- 
rasla,    da   dosega   prodajna   vrednost    po    tem   imeniku    nad 
70.000  K. 

Koliko  krasnih  književnih  náčrtov  bi  lahko  uresničili,  ako 
bi  prodali  v  kratkem  času  le  tretjino  sedanje  zaloge.  Čujte! 

Poleg  4  iger  v  zbirki  »Talija«  so  v  tiskú  ali  je  rokopis 
pripravljen  : 

»Julij  Cezar«  od  Šekspirja,   —    »Potop«  od  Sienkiviča, 

»Dama  s  kamelijami«  od  siná  Dumasa,    —    »Dvajset 

let   pozneje<  in  »Grof  Monte  Cristo«  od  Dumasa  očeta, 

»Kraljica    Dagmar«    od   Tfebizskega,    —    »Vojna   in 

m  i  r«   ter  »Ana  Karenina«  od  Tolstega,  »Foma  Gord- 

jejev«  od  Gorkega,  --  poleg  cele  vrste  manjših  del. 

Ta  zaloga  bo  zahtevala  novih  svot.  Ker  nimamo  na  raz- 
polago  nove  obratne  glavnice,  je  naravno,  da  moramo  vsaj 
toliko  prodati  staré  zaloge,  kolikor  bi  bilo  novih  troškov. 


Vsled  tega  se  obračamo  tem  potom  do  vseh  rodoljubov, 
ki  še  nimajo  naših  knjig,  s  prošnjo,  da  nas  podprejo  v  izvrše- 
vanju  naših  náčrtov  s  tem,  da  pridneje  kupujejo  v  tem  imeniku 
naštete  knjige. 

Da  bo  mogoče  vsakomur  omisliti  si  celptno  zbirko  iz  naše 
zaloge,  smo  sklenili,  uvesti  razprodajo  na  obroke.  Najmanjši 
obroki  so  po  2  K  na  mešec.  Kdor  bi  želel  plačati  poprej,  mu 
bodo  določeni  večji  obroki. 

Kdorkoli  torej  vzame  iz  naše  zaloge  knjig  od  4  K  više, 
bo  plačeval  mesečno  po  položnicah  poštne  hranilnice  po  2  K,  ali 
na  željo  tudi  po  več.  Umeje  se,  da  dobi  knjige  le  tisti,  ki  je  po 
svojem  stanu  ali  po  imovini  v  položaju,  da  more  skleniti  tako 
pogodbo. 

Kdorkoli  torej  želi,  priti  na  ta  način  do  lepe  zbirke  za- 
bavnih  knjig,  naj  nam  točno  naznani,  katere  knjige  želi  in  po 
koliko  bo  plačeval  na  mešec. 

V  nadi,  da  se  Slovensko  čitajoče  občinstvo  odzove  v  obilem 
številu,  bilježi  z  vsem  spoštovanjem 

„Goriška  tiskarna"  fl.  Gabršček. 


^k 


I.  5l°vans'<a  knjižnica. 

(Začela  izhajati  1.  1893.) 

Izhaja  v  mesečnih  snopičih.   —  Celoletna   naročnina  K  3*60 

ali  30  v  za  snopič  s  poštnino  vred. 

Tu    postavljene   cene  veljajo   za   nenaročnike. 

Snopici.  ki  so  že  pošli,  so  izpusčeni 


4.  „Protivja",  slovaški  spísala  Ljudmila  Podjavorinská,  poslovenil 
Anonym.  —  Dodatek  o  Sloakih  in  pisateljici.  —  Azbuka  za 
Slovence,  Srbe  in  Ruse.  —  Gregorčičevi  pesmi  „Domovini" 
in  „Pri  mrivaškem  odrú"  v  avzbuki K  — "2i 

11.  12.  13.  in  14.  —  Odiseja,  povest  slovenskí  mladini,  prosto  po 

Homerju  spísal  Andrej  Kragelj   (Drugi  popravljeni  natis)    .    .    «     1*20 

28.  —  Petdesetletnica  Šimona  Gregorčiča.  —  Izbrane  pesmi     .     .  «  — "60 

30.  —  Iz  spisov  Pavline  Pajkove «  — 24 

31.  —  Slike  iz  Prage,  —  češki  spísal  E.  Herold,  poslovenil  Jos. 
Faganelj «  —-24 

38.  in  39.  —  „Izbrane  pesmi".   Zložil  Anton  Funtek     .     .     .     .  «     1* — 

40.  —  „Materin  blagoslov".   Igra    v   treh   dejanjih.    Spísal   Anton 

Klodič  -  Sabladoski «  — *36 

42-43.  —  I.  „Smodin".  Povest.  Spisal  Dobrávec.  —  II.  „Za  ne- 
gotovimi  težnjami".  Vaška  povest.  Slovaški  spísala  Ljudmila 
Podjavorinská,   poslovenil  Anonym «  — "72 

44-45.  —  Poezije.  Zložil  Josip  Pagliaruzzi-Krilan.  II «     1* — 

46.  „Ikonija".  Srbskí  spisal  Čeda  Mijatovic.  Poslovenil  Podravski    .  «    -36 

47.  „Národne  pripovedke  v  Soških  planinah".  III.  —   Iz  zbirke 

Jos.  Kende  in  A.  G «  — "3b' 

48-49.  —  Poezije.  Zložil  Josip  Pagliaruzzi-Krilan.  1 «     1'— 

50-51.  —  „Preko  morja*.  Hrvatski  spisal  Evgenij  Kumičič.  Poslo- 
venil A.  Z.  Lovanski «  — *72 


♦h  >-*• 


52-53-54.  —  „Zbrani  spisi".  III.  knjiga.  Spisal  Josip  Pagliaruzzi- 

Krilan K    P20 

55-56.  —  „Kapitánova  hčiu.  Ruski  spisal  A.  S.  Puškin.  Poslovenil 

Semen   Semenovič «  — *72 

57-58-59.  —  Povesti  s  potovanja.  Spisala  Ana  Ŕehaková.  Poslo- 
venila  A.  Dermôta  in  J.  Kunšič.  —  Korotanske  povesti.  Spisala 
Gabrijela  Preissová.  Poslovenil  Dermôta «     1'20 

60-61.  —  Poezije.  Zložil  Zamejski «  — *72 

62-63.    —   „Márica".    Spisal    Ljuba    Babie   (Gjalski).    Poslovenil 

Vinko  Vinič «  —  *72 

64.  —  „Punčika".  Mestni  obraz.  Poljski  spisal  Stanislav  Grudziňski. 

Poslovenil  S.  P— ov «  —'36 

65-68.  „Slučaji  usode".  Eoman.  Spisala  Pavlina  Pajkova.  (S  sliko).  «     1*44 

69-72.  „V  Petrograd".  Potopisne  črtice.  Sestavil  Ljudevit  Stiasny.  «     P44 

73-74.  —  „Strahomir".  Izvirna  romantiška  igra  v  petih  dejanjih. 
Spisal  Ivan  Benko.  —  „Mlada  Zora".  Romantiški  igrokaz  v 
treh  dejanjih.  Spisal  Milovan .  «  — '72 

75-76.  —   „Na  bojišču".    Češki  spisal  Jan   Klecanda.    Poslovenil 

Ivan  Rejec «  — '72 

77.  —  „Beračica".    Pripovedka  iz  Bosne.  Spisal  Vinko  Zorič.   — 

Prevel   Podravski «  — '36 

78-79-80-81.  —  „Na  razstanku".  Spisali  slovenskí  osmošolci     .  «    2*— 

82-83.  „Mladost",    češki   spisala    Gabrijela   Preissová,    poslovenil 

A.  Dermôta.   S  sliko  in  životopisom  pieateljice «  — *72 

84-85.  —  „Božična  noč".  „Plašč".  Ruski  spisal  N.  V.  Gogolj.  Po- 
slovenil Miloradovič.  —  Za  úvod  je  razprava  o  ruskem  realizmu 
in  o   Gogolju «  — *72 

86-87-88.  —  „Jestŕab  contra  Hrdlička."  Po  prijateljskih  zapiskih 
češki  spisal  Svätopluk  Čech,  poslovenil  Zormanov.  —  „Prvé 
skrbi".  Češki  spisal  Svätopluk  Čech,  poslovenil  J.  M.  FrankovsH  «     1'08 

89-90.    —  „Rokovnjaôi",  národná  igra  v  petih  dejanjih  s  petjem. 

Po  Jurcič-Kersnikovem  románu  spisal  Fran  Govékar    .     .     .     .  «  —  *80 

91-92-93.  —   „Sin",  izvirna  rodbinska  dráma  v   štirih    dejanjih. 

Spisal  Engelbert  Gangl «     P20 

94-101.  —  „Vstajenje".    Roman  v  treh  delih.    Ruski   spisal  gróf 

Lev  Tolstoj.  Str.  776 «    3'20 

102-104.  —  „Sad  greha\  Izvirna  dráma.  Spisal  Eng.  Gangl     .     .  «    1-20 

105-106.  —  „Deseti  brat".    Národná  igra  v  5  dejanjih  s  petjem. 

Po  Jurčičevem  románu  spisal  Fran  Govékar «   — "80 

107-114.    —   „Kletev  nezvestobe".    Sloveči  román,    spisal  pisatelj 

„Zaobljube"  F.  Becic.  Str.  608 -    3*20 

Elegantno  vezana ..'..'«     5- — 

115>127.  —  „Križar  j  i".  Veliki  Sienkiewiczev  román  v  štirih  delih. 

Str.  1038 «     5-20 

Elegantno  vezani «     7* — 

128-131.  —  „Pripovesti  o  Petru  Velikem".  Poslovenil  Ivan  Steklaša.  «     1*20 

132-133.    —    „Legijonarji",   národná  igra  s  petjem  v  4  dejanjih. 

Spisal  Fran  Govékar «  —  *80 


134-137.    „K  ir  d  žali".  Podonavska  povest.    Poljski  spisal   Mihael 

Čajkovskí.  (Drugi  popravljeni  natis.) K    1"60 

138-158.  —  „Potop".  Zgodovinski  román.  Spisal  Henrik  Sienkiewicz. 
Ogromno  delo  bo  obsegalo  do  1600  stranij  v  obliki  „K  ľ  i  ž  a  r  j  e  v", 
toda  za  tre  jino  manjšimi  črkami.  —  Naročniki  ga  dobe  v  dveh  de- 
belib  knjigah.  Izide  do  mája  1905. 

II.  Knjižnica  za  mladine 

Letnika  1895.-1896. 
Vsi  snopiči  so  trdo  vezani.  Od  št.  1.  do  12.  so  že  razprodani. 


13.  in  14.  „Pesmi  cerkvene  in  druge".  Zložil  Andrej  Praprotnik   .  K    1* 

15.  „Zeleni  listi".   Krátke   pripovesti  za  otroke,  staré  6  do  10  let. 

Po  Francu  Wiedemanu  poslovenil  Anton  Brezovnik,  učitelj  . 

16.  Antona  Martina  Slomšeka  „Spisi  zbrani  za  mladino".  III.  snopič. 

Básni,  prilike  in  povesti.  Za  nižjo  in  srednjo  stopnjo     .    .    . 

17.  in  18.    „Tatári  na  Moravskem",   ali  Bog  ne  zapusti  svojib  slu- 

žabnikov.    —   „Gozdne  cvetke",    ali  štiri  povesti   in  tri  krajše 
razprave     

19.  „Slavoj  in  Ljudmila".  Milosrčna  brat  in  sestra.  Zbirka  kratko- 

časnih  in  poučnih  pogovorov  o  živalih.   L  del.  Spisal  J.  Dimnik 

20.  „Bogdanova  mlada  leta".    Svojim  prijateljčkom  napísal  L.  Černej 

21.  „Pisanice".  Slovenskí  mladini  spisal  E.  Gangl 

22.  in  23.  „V  domačem  krogu".  Zbirka  pesmij  in  povestij  za  mla- 

dino. —  Izvirno  spisal  ali  na  podlagi  hrvaških,  italijanskih  in 
nemških  izvirnikov  priredil  Janko  Leban,  naduč.  v  Trebelnem 
24.  „Savinjski  glasi".  Izdalo  „Učitelisko  društvo  za  celjski  in  laški 
okraj".  I.  snopič 

1902. 

Izhnja  vsake  3  mesece  v  lično  in  trdo  vezanih  knjigah,  na  íinem 
papirju,  obsežnih  povprečno  10—12  tiskanih  pol.  —  Naročnina  K  3*20 
na  leto.  —  Posamične  knjige  po  1  K.  — 

25.  —  Vsebina :  1.  Pesmi  Marice  Strnadove  (3).  —  2.  Krátke  po- 
vesti Jadvige-Podravski  (25).  —  3.  Pesmi  Frana  Žgurja  (8).  — 
4.  Grlice.  (El.  Krásnohorská).  —  5.   Pesmi  Engelberta  Gangla 

(16).    —  6.  Črtice  iz  življenja  cesarja  Jozefa  II.   (42)     .     .     .     K  1  — 

26.  —  Vsebina  :  1.  Ciguljka  (Fran  Rakušť).  —  2.  Pod  slamnato 
streho  (Peter  Miklavec).  —  3.  Težka  vest   Krásnohorská- Knaflič). 

—  4.  Mačka  z  rdečim  ovratnikom  (Dragotin  Jeranko).  —  5. 
V  snegu  sama  (Stifter-Silvesterj.  —  6.  Črtice  iz  življenja 
slavnih  mož  (Podravski) «  1-    - 

27.  in  28.  —  Vsebina:  1.  Dobrota  in  hvaležnost  (Ivo  Trošt*.  — 
2.  Blago  srce  (F.  O.  Rebrčan)  —  3.  Čopke  ni  (Juraj  Pangrac). 

—  4.  Ukane  Matjaževega  Groge  (Andrej  Rape).  —  5.  Bodi 
pošten  (Tone  iz  Gošče).  —  Hud  štrbunk  (Ivan  Stukelj).  .    .    .     «  2* — 

Za  Božič  1.  1904  izide   29.  knjiga.   Upamo,   da  bo  poslej    redno  izhajala 
po  4  knjige  na  leto. 


-♦-<>-♦- 


III.  Salonska  knjižnica. 

Izhaja  v  nedoločenih  rokih,  različne  oblike  in  obsežnosti. 

Došlej  so  izšle  knjige: 

1.  »0  te  ženske«  —  Zbirka  novelic.  Spisal  Fran  Govekar.  Vsebina: 

t.  Predgovor  izdajatelja  „Salonske  knjižnice.  2.  Predgovor  pi- 
satelja  I.  knjige.  3.  Primo  loco.  4.  Dr.  Strnad.  5.  Te  punice, 
te  punice  .  . . !  6.  Danica.  7.  Inslitutka.  8.  V  mraku.  9.  Pavlina. 

10.  O  te  ženské.  —  Str.  291 K    2- 

Po  posti  20  v  vec. 

2.  H  am  let  .  Žaloigra  v  5  dejanjib.  Po  W.  Shakespearu  poslovenil 

Ivan  Cankar.  —  Str.  208 «     1-40 

Po  posti  10  v  vec. 

3.  Ruska  antologija«  v  slovenskih  prevodih.  Zbrala  f  Ivan  Ve^el 
in  Anton  Aškerc.  Zastopanih  je  73  pesnikov  po  14  prelagalcih. 
Dodané  so  črtice  o  vseh  pesnikih  in  o  umriem  zbiratelju 
Veselú.  —  Str.  464 «    3- 

Po  posti  20  v  več. 

4.  »Spisi  Zofke  Kvedrove«.  Prvá  knjiga.  Vsebina:  1.  Kako  je  to 
prišlo.  —  2.  Vera.  —  3.  Markčeva  strina.  —  4.  Slepec  — 
5.  Epizóda.  —  6  Vaški  román.  —  7.  Sestri.  —  8.  Talent.  — 
9.  Biede  rože.  —  10.  Laž.  —  11.  Sanje.  —  12.  Življenja.  — 
13.   Moč.   —    14.  Tilda.    -    15.  Telegraf istka.    -      ltf.  Sarii. 

17.  Gabrijela.  —  18.  Vseh  devet.   —   19.  Biciklistinja     .     .     .  «    2- 
Po  posti   10  vin.  več. 

5.  »Romeo  in  J  u  I  i  j  a « .  Tragedija  v  petih  dejanjih.    Spisal  William 

Shakespeare.  Poslovenil  Ivan  Cankar «    1*40 

Po  posti  10  vin.  več. 

6.  »Julij  Cezar«.  Žaloigra  v  petih  dejaDJib.  Spisal  William  Sha- 
kespeare. poslovenil  Oton  Zupančič .    .    .     «    1*40 

Po  posti  10  vin.  več.   (Izide  v  septembru  1904.) 

(V  prevoda  je  znani  Dumasov  román  „Dáma  s  kamelij  ami"). 


IV.  Svetovna  knjižnica. 

Izhaja  v  nedoločenih  rokih  in  prináša  večja  dela  iz  vseh 
kulturnih  jezikov. 

1.  »Ben  Hur«.  Zgodovinski  román  iz  Kristusovih  časov.  —  Zaloga 
je  posla.  Ako  se  oglasi  po  dopisnici  le  300  naročnikov,  ga  zopet 
ponatisnemo. 

2.  »Marco  Visconti«.Zgodovinski  román.  Italijanski  spisal  Tommaso 
Grossi K    240 

Po  posti  20  v  več. 


3.  >Quo  vadis«.    Velikí   Sienkievviczev  román  iz    dobe  Neronove. 
Slavno  delo  je  preloženo  v  vse  kultúrne  jezike.  Knjiga  obsega 

650  str K  3  — 

Po  posti  30  vin.  vec.  —  Elegantno  vezan  K  4'80  in  30  vin. 
za  pošto. 

4.  Trije  mušketirji«.  Spisal  A.  Dumas.  Str.  895 «   5* — 

Po  posti  30  vin.  več.  —  Elegantno  vezan «    6-80 

(V    prevodu    so:    D  \r  aj  set   let    p  o  znej  e,    spisal   Dumas.    Ta  román  je 

nadaljevanje  „T  r  eh   muške  ti  r  j  e  v*.  —  Dalje  istega  pisateJja  svetovno- 

znani  román    ,Grof  Monte  Cristo".) 

V.  Venec  slovanskih   povestij. 

Izhaja  v  nedoloéenih  rokih. 

Došlej  je  izšlo  8  knjig  s  tako  vsebino: 

I.  1.  Figúra.  2.  Iz  križarskih  bojev  na  Poljskem.  3.  Slepčevodja. 
4.  Slíka  iz  gladnih  let.  5.  Slovaške  sličice.  6.  Ada.  7.  Očenaš. 

8.  Sovražnik.  Cena  s  poštnino  vred K  1*10 

II.  1.  Mali  in  sin.  2.  Vsakdanji  dogodki.  3.  Ded  Liben.  4.  Sanjarije 
in  resničnost.  5.  Na  brodu.  6.  Zlal.ija,  vojaška  nevesta.  7.  Žywila. 
ali  moč  domovinske  ljubezni.  8.  Črnogorski  stotnik.  9.  Odrtnik. 
10.  O  Hiljakih.  Cena  s  poštnino  vred «    1*10 

III.  1.  Prokleti  ste  . .  .!  2.  Kadar  pridem  z  vojne!  ,3.  Za  tuje  grehe. 

4.  Pomladni   mraz.    5.  Slike.    6.  »Narodne  pripovedke«  grófa 

Leva  Tolstega.  Cena  s  poštnino  vred    . «   1*30 

IV.  1.  Rusinja.   2.    Prvé   rože.    3.   Mala  igra.    4    Stará    pestunja. 

5.  Maščeval  se  je.  6.  Jetnikoví  otroci.  Cena  s  poštnino  vred  .    «   1-30 
V.    1.    Lux    in    tenebris    lucet.    (Sienkievič).    —    2.  Moč  ljubezni. 

(N.  Lukmanova).  —  3.  Že  zopet.  (Lj.  Podjavorinska).  —  4. 
Glasovi  iz  groba.  (Nik.  Ježov).  —  5.  Noč  v  gozdu.  (O.  V.  De- 
merta).  —  6.  Izdajalec.  (A.  Marlinskij-Bestužev).  —  7.  Gozd 
šumi.  (Korolenko).  —  8.  Dva  huzarja.  (gróf  L.  Tolstoj).  — 
Cena  s  poštnino  vred «   1*30 

VI.  Obsega  tri  šalji've  povesti  slavnega  H.  Sienkiewicza :  1.  Črtice  z 
ogljem.  —  2.  Ta  tretja.  —  3.  Poroka  po  pomoti.  Cena  s 
poštnino  vred «   130 

VII.  1.  Bolnik.  -  2.  Dež.  —  3.  Svetla  prikazen.  4.  Pripovedka 
o  ošabnem  Ageju.  —  5.  Stari  oče  Zahar.      -    6.  Gorolomov. 

—  7.  Strašná  osveta.  --  Dva  siná.  —  9.  Zakaj  ?    ...        .     «   1'30 

VIII.  1.    Kako    se   je    pijanec    izpreobrnil.    2     Mojsterski    lažnik. 
3.  Roža.  5.  Bodi  blagoslovljena.   G.  Skalní  golob.  7.  Po  zimi. 
8.  Abisag.    9.  Slika  iz  vojne.    10.  Štiri   povesti   Petra   Kočica 
1.  Grob  Sladké  Duše.  2.  Mrguda.  3.  Jablan.  4.  Pri  Markovem 
Studencu.    11.  Foltinov  boben.  12.  Prijatelj  Lovro «   1-30 


VI.   „Talija". 


Zbirka  gledaliških  iger.  Ureja  Fran    Govékar.  Cena  40  vin.  iztis. 
(Vse  so  enodejanke  in  prípravné  za  malé  odre  diletantov.) 

Došlej  so  izšle  igre: 

1.  »Pri  puščavniku«.  Veseloigra.    Spisal   Benno  Jacobsen.   (4  glavne 
in  3  stranske  osebe.) 


2.  >Bratranec«.  Búrka.  Češki  spisal  Josip  Štolba.  (5  oseb.) 

3.  »Starinarica«.   Veseloigra.    Češki   spísala    B.    Viková- Kunétická. 

(5  oseb.) 

4.  »Medved  snubač«.  Veseloigra.  Ruski  spisal  Viktor  Krylov,  (4  osebe.) 

5.  »Doktor    Hribar«.     Veseloigra.    Poľjski   spisal   gróf    J.  A.  Fredro 

(8  oseb.) 

6.  Dobrodošli !    Kdaj  pôjdete  domu  ?«  4  osebe. 

7.  »Putifarka«.  Búrka  v  enem  dejanju.  Spisal  A.  Gôrner.  5  oseb. 

10.  »Eno  uro  doktor«.  Búrka  v  enem  dejanju.  9  oseb. 

8.  »Čitalnica  pri  Branjevki«.  Búrka  v  enem   dejanju.   —   (2  možki,  5 

ženskih  oseb.) 

9.  »ldealna  tašča«.  Veseloigra  v  enem  dejanju.  —  (1  možka,  3  ženské 

osebe.) 

11.  »Dve  tašči«.  Veseloigra  v  enem  dejanju   —    (4  možke,  3  ženské 

osebe.) 

12.  »Mesalína«.  Veseloigra  v  enem  dejanju.   —   (4  možke,  3  ženské 
osebe.) 

13.  »Nemški  ne  znajo«.    Popravljeni   natis.   Búrka   v   enem   dejanju. 

(9  oseb.) 

14.  »Raztresenca«.  Búrka  v  enem  dejanju.  —  (4  osebe.) 

15.  >Prvi  ples«.  Komedija  v  enem  dejanju.  —  (8  oseb,) 

16.  »V  medenih  dnehc  Veseloigra  v  enem  dejanju.   (6  oseb.) 

VII.  Ražne  leposlovne  in  poučné  knjige. 

1.  „Materino  delo  za  Boga  in   domovino".    Za  Slovenke    priredil 

Šimon  Gregorčič  ml.  S  poštnino  vred K    1*50 

2.  „Zgodovinske   črtice  iz  poknežene  grofije  goriške  in  gradiške". 
Spisal  Šimon  Rutar.    S  poštnino  vred «     1*10 

3.  „Epizóda  iz  kultúrne  zgodovine  goriške",  ali  košček  zgodovine 
goriškega   c.   kr.    gimnazija.    Spisal  f  Mons.   Andrej  Marušič. 

S  poštnino  vred. «  — '24 

4.  „Bele  noci".  Sentimentalen  román.  Ruski  spisal  Fr.  M.  Dosto- 
jevskij.  Poslovenil  J.  J.  Kogej «  — *50 

5.  „Ročni  rusko-slovenski  slovar  in  slovnica".  Za  Slovence  spisal 
M.  M.  Hostnik.  (Trdo  vezan  K  3*80  s  poštnino).  Mehko  vezan 

s  poštnino «    3*20 

6.  „Ročni  Slovensko -ruski  slovar  in  Slovenska  slovnica"   za  Ruse.  «    5*50 

7.  „Gluhonemi".  Zgodovina   in   sedanja  metóda  njih  vzgojevanja. 
Spisal  Anton  Rudež «    2*20 

8.  „Obcinsko  gospodarstvo  na  Goriškem".  Spisal  E.  Klavžar    .    .    «  —-40 

9.  „Cestni  zákon  za  pokneženo  grofíjo  Goriško  in  Gradiško"     .    .    «  — '40 

10.  „Slovenci    in    mednarodni    promet".    Spisal   dr.    Karol    Pečnik, 
zdravnik  v  Aleksandriji t  — *50 

11.  „0  jetiki".    Spisal  dr.  Fran  Karfik,  rudniški  zdravnik  v  Idriji.     «  —  20 

12.  „Zapiski  mladega  potnika".    Spisal  Bogumil  Vošnjak.   Str.  402. 
Elegantno  opremljena  knjiga  opsuje  potovanje  v  Rim,    Egipt 

in  Sveto  deželo «    3'— 


Poziv  na  predbrojbu. 

Naumio  sam  pod  kraj  ove  godine  izdati  u  knjizi  sve  svoje 
dosele  po  raznim  časopisima  i  drugdje  objelodanjene  priloge  k 
starijoj  književnoj  i  kulturnoj  povjesti  hrvatskoj,  jedno  da  bude  ovaj 
moj  trud  na  okupu,  a  drugo  da  bude  lakše  pristupačan  svima,  kóje 
zanima. 

Uz  ovecu  moju  radnju  o  Dobrušku  Dobricu  Dubrovčaninu, 
koju  sam  sada  popunio  novim  i  zanimljivim  viestima  i  znatno  po- 
večao,  nanizat  ce  u  knjizi  ostali  moji  radoví  i  to:  „O  Jurju  Dra- 
gišiču  Bošnjaninu",  „O  Josipu  Voltiču  Istraninu",  „O  pustolovu 
Stjepanu  Zanoviču  Budvaninu",  ražni  prilozi  o  životu  i  radu  Marka 
Maruliča,  Pavla  Vitezoviča  i  mnogih  drugih  čuvenih  Hrvata,  a  uz 
članak  „R.  Boškovič  u  Žavera,  vojvode  saksonskoga",  bit  ce  otisnut 
do  sada  nepoznati  zborník  prigodnih  pjesama  našega  slavnoga 
filozofa,  kóje  se  náhode  u  mene  u  izvorniku  od  godine  1777. 

Dostojno  opremljenoj  knjizi  od  jedno  12  štampanih  araka  bit 
ce  dodaní  ražni  faksimilni  snimci  izvornikä,  donekle  za  ovo  izdanje 
naročito  priredjeni,  a  stajat  če  knjiga  u  predbrojbi  3  (tri)  krune. 

Broj  otisakä  odredit  ču  prema  odzivu,  pa  zato  uljudno  molim, 
da  mi  se  mnogopoštovana  gospoda  predbrojnici  izvole  javiti  do 
konca  ovoga  mjeseca.  Ujedno  preporučujem  svoj  podhvat  svim  ro- 
doljubnim  prijateljima  hrvatske  književne  i  kultúrne  povjesti. 

Križevci,  mjeseca  studenoga  1903. 

Mirko  Breyer. 


<É> 


Razpis  častnih  nagrad. 

Da  bode  mogel  naš  mesečnik  prinašati  čim  vec  dobrega  lepo- 
slovnega  gradiva,  razpisujemo  sledeče  častne  nagrade  za  najboljše 
pripovedne  spise: 

1.  nagrado  200  K  za  najboljšo  povest  (román,  novelo),  ki  ob- 
segaj  najmanj  6  tiskanih  pol ; 

2.  nagrado  100  K  za  najboljši  pripovedni  spis,  ki  obsegaj  naj- 
manj 3  tiskane  pole; 

3.  tri  nagrade  po  60  K  za  tri  najboljše  pripovedne  spise  manj- 
šega  obsega. 

Celotni  rokopisi  naj  se  pošljejo  do  dne  1.  julija  1904.  leta 
uredništvu  „Ljubljanskega  Zvona"  z  izrečnim  pristavkom,  da 
so  konkurenční  spisi. 

Glede  snovi  leposlovnih  spisov  so  pisatelji  popolnoma  prosti. 
Umevno  pa  je,  da  morejo  priti  pri  razdelitvi  nagrad  v  poštev  samo 
spisi,  ki  so  v  vsakem  pogledu  dovršeni.  Pisatelj,  čigar  spisu  se 
prisodi  ena  izmed  nagrad,  prejme  razen  tega  še  običajni 
sotrudniški  honorár. 

Pisatelji  naj  se  ne  podpišejo  na  svojem  rokopisu,  ampak  naj 
priložijo  svoja  imena  v  zaprtem  závitku,  na  katerem  bodi  označen 
naslov  dotičnega  spisa. 

Spise  bodo  ocenjevali  posebni  v  to  izbraniraz- 
sodniki. 


Za  upravni  odbor  „Národne  tiskarne" 

dr.  Ivan  Tavčar, 

predsednik. 


m 


Poziv 

za  sklad,   da   se   \z  njega   postaví  Jurju  Vegi  spomenik 
v  deželnem  stolnem  mestu  Ljubljani. 

Podpísaní  odbor  se  usoja  obračati  s  tem  pozivom  na  vse  po- 
znavatelje  in  prijatelje  znanosti,  pa  tudi  na  vse  cenitelje  in  častítelje 
junaških  činov  s  prijazno  prošnjo,  da  bi  mu  dejansko  pomagali 
zbirati  doneske  in  tako  izvršiti  patriotično  podjetje,  katerega  pomen 
ne  sega  samo  črez  meje  naše  ožje  domovine,  ampak  tudi  črez  meje 
avstrijske  dŕžave. 

Namen  je  podpísanému  odboru,  poskrbeti  za  to,  da  po  vsem 
svetu  znani  in  slávni  matematik 

bapon  Jari  Vega,   vitez  jVIapije  Teľezije  veda, 

prejme  v  deželnem  stolnem  mestu  svoje  ožje  kranjske  domovine,  v 
Ljubljani,  dostojen  spomenik  in  da  tako  domovina  častno  povrne, 
kar  je  že  dolgo  dolžna  odličnemu  učenjaku,  vrlemu  branitelju  in 
pospeševatelju  civilizacije. 

Barón  Juri  Vega,  rojen  leta  1754.  v  Zagorici  v  Moravskí  fari 
na  Gorenjskem,  sin  nepremožnih  kmečkih  roditeljev,  kí  je  pri  top- 
ništvu,  kamor  je  prostovoljno  vstopil  kot  „prostak-kanonir",  dosegel 
častno  stopnjo  podpolkovnika,  je  bil  zaradi  svojega  izvrstnega  znan- 
stvenega  delovanja  in  zaradi  svojih  odličnih  uspehov  na  bojnem 
polju  v  turških  in  francoskih  vojnah  že  za  svojega  življenja  deležen 
obilih  in  posebnih  časti  in  odlikovanj. 

Za  njegova  došlej  ne  še  prekošena  logaritmično-trigonometrična 
dela,  kí  so  bila  tudi  na  angleški,  francoski,  nizozemski  in  ruski 
jezik  prevedená  in  izmed  katerih  je  njegova  logaritmično-trigono- 
metrična priročna  knjiga  prišla  že  v  80.  natisku  na  svetlo  in  se  še 
vedno  uporablja  na  srednjih  in  višjih  učiliščih  vseh  kulturnih  ná- 
rodov, so  ga  učene  akademije  in  učene  družbe  v  Londonu,  Berolinu, 
Gotingi,  Pragi,  Erfurtu,  Mogunciji  izvolile  za  svojega  uda. 

Kot  vojak,  kot  pripadnik  staroslavnega  bombardirskega  kôra 
se  je  izkazal  zlasti  v  Lavdonovi  vojski  pred  Belim  grádom  kot 
praktičnega  artilerista  in  je  odločil,  da  se  je  dne  9.  októbra  1789.  1. 
vdala  trdnjava  Beli  grád,  dne  14.  novembra  1793.  leta  pa  je 
s  svojim  odločnim  postopanjem  provzročil,  da  si  je  naša  vojska 
osvojila  Fort  Louis,  ter  je  tako  izvršil  svoje  najsijajnejše  junaško 
dejanje,  ki  je  bil  zanje  tudi  odlikovan  z  viteškim  križem  Marije 
Terezije  reda. 


Leta  1800.  povišan  v  (avstrijski)  baronski  stan,  je  bil  Vega 
leta  1801.  kot  ud  sprejet  med  deželne  stanove  vojvodine  Kranjske. 

Da  se  ternu  že  v  življenju  toliko  odlikovanemu  vojaku  zdaj, 
ko  je  preteklo  ravno  celo  stoletje,  odkar  je  pádel  pod  zločinsko 
roko  zavratnega  morilca,  zagotovi  hvaležen  spomin  na  njegova  znan- 
stvena  dela  in  na  njegove  sijajne  vojaške  čine  in  se  mu  tako  postaví 
dostojen  spomenik  v  deželnem  stolnem  mestu  Ljubljani,  se  je  tukaj 
ustanovil  osrednji  odbor,  ki  se  obrača  do  najširših  krogov  z  vljudno 
prošnjo,  da  bi  blagovolili  materijalno  pospeševati  to  podjetje. 

Doneski.  naj  se  blagovoljno  pošiljajo  na  adreso:  Blagajnik 
osrednjega  odbora:  Gospod  Ivan  Kramaršič,  c.  kr.  stotnik  domo- 
branskega  polka  štev.  27  v  Ljubljani. 


Osrednji  odbor  za  Vegov  spomenik  v  Ljubljani: 


Predsednik : 


Mihael  Lukanc  pi.  Savenburg, 

c.  in  kŕ.  polkovnik  v  p. 


I.  podpredsednik :  II.  podpredsednik : 

Oton  pi.  Detela,  Ivan  Hribar, 

deželni  glavar  vojvodine  Kranjske.      župan  deželnega  stolnega  mesta  Ljubljane. 


Razpis  nagrad. 


Uredništvo  „Domačega  Prijatelja"  razpisuje  za  tri  najboljše 
humoreske  ali  šaljive  črtice  sledeče  nagrade,  in  sicer: 

1.  5  dukátov  v  zlatu, 

2.  3  dukáte  v  zlatu, 

3.  2  dukáta  v  zlatu. 

Pogoji  so  sledeči: 

1.  Humoreska  naj  bo  pisana  poljudno,  naj  bo  originálna  in 
krátka  (do  250  vrst  našega  lista)  in  naj  ima  tudi  lite- 
rarno  vrednost. 

2.  Pisatelji  naj  se  na  svojem  rokopisu  ne  podpišejo  in  naj 
priložijo  svoja  imena  v  zaprtem  závitku,  na  katerem  bodi 
označen  naslov  dotične  humoreske. 

3.  Spisi  naj  se  dopošljejo  najkasneje  do  15.  junija  t.  1.  na 
naslov:  „Domáci  prijatelj",  Praga  II.,  Ječna  ul.  št.  5. 

Humoreskám,  katerim  ne  bo  prisojena  nobena  cena  ali  ki  bi 
jih  našlo  uredništvo  sposobne  za  natisk,  se  bodo  pisateljem  takoj 
honorirale. 

Uredništvo  „Domačega  Prijatelja". 

Vsebina  decembrskega  zvezka : 

1.  Fran  Valencie":  Zima.  Pesem  ...  .705 

2.  Ivan  Cankar:  Otrok  se  smeje 706 

3.  Ivan  N.  Resman:  Smrt.  Pesem 711 

4.  Dr.  Jos.  Tominšek :  Bit  je  in  žitje  Bleiweisovih  „Novic".  (Konec)  .     .     .    712 

5.  Petruška :  Na  sveti  večer 716 

6.  Roman  Romanov:  Sredi  pomladnje  noci.  Pesem 718 

7.  Anton  Trstenjak:  Slovanskí  plesi.  Črtica  iz  slov.  življenja.   (Konec)  .     .719 

8.  Budislav:  Obletni  spomini.  Pesem 722 

9.  Jos.  Kostanjevec :  Zlati  križec 723 

10.  Josip   Regali-Sever:    Prvá  jugoslovanska   umetniška    izložba   v  Bel- 

gradu.  (Konec) 730 

11.  Budislav:  Na  grobovih.  Pesem 746 

12.  Jos.  Francie" :  Prijateljstvo  in  Ijubezen.  (Konec) 747 

13.  Književne  novosti. 

Josip  Regáli:  Vojanov  —  Rudolf  Maister:  Poezije.  —  Dr.  Iv.  Merhar: 
Vekoslav  Spindler:  Zapínal  je  jug.  —  Dr.  Jos.  Tominšek:  D  r.  M. 
Murko  —  „Euphorion"  IX.'—  Svetovna  knjižnica:  V.  Pierre  Loťi: 
islandskí  r ibič.  —  R.  P.:  Ante  Kovačič;  Ljubljanska  katastrofa. 
—  Dr.  Fran  Ilešič:  Magaraševič  Djorje:  Život  i  književni  rad 
Nikanora  Grujiča.  —  R.  P.:  Mirko  Breyer:  Priloží  k  starijoj  knji- 
ževnoj  i  kulturnoj  povjesti  hrvatskoj.  —  R.  P. :  Popis  publikacija 
jugoslavenske  akademije  znanosti  i  umjetnosti 759 

14.  Gledišče. 

Dr.  Fr.  Zbašnik:  Slovensko  gledišče.  A.  Dráma.  —  B.  Opera.  .     .     .     765 
—a—:  „Gero" 766 

15.  Med  revijami. 

Čehi  o  Aškercu.  —  „Sláv jánski  j  a  Izvéstija".  —  „Lovor".  -—š—  : 
Trščanski  Lloyd 

16.  Splošni  pregled. 

—i—-:    Društvo  „Akademija" .    —    -k:  J ugo slovanskí  almanah. 
Splošno  Slovensko  žensko  društvo,    -  -    Gospod  profesor  Anton  Be- 
zenšek.    —    Kuhačev  jubilej.     —    —  a — :  Jugoslovanski  umetniki  v 
Belgiji ...  767 


„Ljubljanski  Zvon" 

izhaja   po  4  pole  obsežen  v  veliki   osmerki  po  eden  pot  na  mešec  v  zvezkih   ter 

stoji  vse  leto  9  K  20  h,  pol  leta  4  K  60  h,  četrt  leta  2  K  30  h. 

Za  vse  neavstrijske  dežele  po  11  K  20  h  na  leto. 

Posamezni  zvezki  se  dobivajo  po  80  h. 

Izdajatelj  in  za  uredništvo  odgovoren:  Valentín  Kopitar. 
Upravništvo  v  „Narodni  tiskarni"  v  Knaflovih  ulicah  št.  5.  v  Ljubljani. 

Lastnina  in  tisk  „Národne  tiskarne"  v  Ljubljani. 

